
L'acadėmie scientifigue des catholigues lithuaniens organise 
tous les trois ans un congrės des intellectuels catholigues et des 
amis de la science. Elle expose dans ce volume les confėrences 
et les rapports du congrės de 1939. 

Siėge de la rėdaction: Kaunas (Lithuanie) Savanorių pr. 60. 


Die Wissenschafts-Akademie der Katholiken Litauens ver- 
anstaltet jedes dritte Jahr einen Kongress der katholischen 
Gelehrten und Freunde der Wissenschaft. Sie legt in diesem 
Bande die am Kongress von 1939 gehaltenen Vortrage und 
Referate vor. 

Sitz der Redaktion — Kaunas (Litauen), Savanorių pr. 66. 

Dilatentur spatia veritatis! 


Spaudė „Šviesos“ spaustuvė, Kaune, Jakšto 2 


Pratartis 


Pirmasis Liet. Kat. Mokslo Akademijos sušauktas lietuvių katalikų 
mokslininkų ir mokslų mėgėjų suvažiavimas, įvykęs 1933 m.“Kaune, 
buvo sutaręs kas treti metai suruošti tokią dvasios puotą. Einant tuo 
nutarimu, 1936 m. Kaune antrą kartą buvo susitikę mūsų intelektualai. 
Skirstydamiesi jie pasižadėjo 1939 m. vėl suvažiuoti. Ir ištesėjo. 

Nelengva buvo pasiruošti naujam suvažiavimui, nes visuomenės nuo- 
taiką drumstė naujo karo grėsmė, ypač ties Klaipėda besirenką juodi 
debesys. Tačiau įsitikinę, kad savo pašaukimą žinantiems ir savo atsa- 
kingumą prieš tautą jaučiantiems kultūrininkams nevalia sudėti rankas 
net sunkiausiose valandose, kviestieji nesidavė išblaškomi, ir taip 1939 m. 
vasario mėn. 20 ir 21 dienomis trečiąjį kartą pasikartojo tas reginys, 
kuris vis iš naujo guodžia savo krašto intelektualine pažanga besisielo- 
jančius mokslininkus katalikus. 

Bet, deja, ir liūdesio patyrėme: 10 dienų prieš suvažiavimą amži- 
nybėn iškeliavo didysis mokslo globėjas, teikęsis ankstyvesnius mūsų, 
suvažiavimus palaiminti, Jo Šventenybė Popiežius PIJUS XI, ir 12 
mėnesių prieš tai užmerkė akis neužmirštamas mūsų Akademijos pir- 
mininkas prel. Aleksandras Dambrauskas-Jakštas. Be- 
liko meile minėti krikščionybės Tėvą, pietizmu bei dėkingumu palydėti 
savojo mokslo nestorą ir prie jųdviejų kapo atnaujinti savo pasiryži- 
mą — nenuilstamai ugdyti krikščioniškąją kultūrą. 

To pasiryžimo mes buvome daugiau reikalingi, negu kada nors, nes 
berenkant trečiajam „Suvažiavimo darbų“ tomui per suvažiavimą skai- 
tytas paskaitas bei referatus, mes nustojome Klaipėdos, ir pakilo karo 
audra. Bet ir naujasis siaubas, tykojąs nusiaubti ir mūsų tyliiuosius lau- 


kus, nepajėgė sumažinti mūsų energijos — medžiaga buvo renkama to- 
liau, ir naujasis leidinys išspausdintas. 
Jame turėjo atsispindėti bendroji III-jo Suvažiavimo mintis — iš 


visokių atžvilgių nagrinėti poaušrinę Lietuvą ir tuo ko plačiausiai pasi- 
tarnauti mūsų lituanistikai. 

Bet idealiai išvesti tos linijos nepavyko, nes ne visi suvažiavimui 
pakviesti referentai ten prabilo, ne visi, kurie prabilo, prisitaikė prie 
bendros temos ir, pagaliau, ne visi, radę kelią į suvažiavimą, rado jį ir 
į šį leidinį. 


VI 


Tačiau, nors pagrindinė linija ne tokia ryški išėjo, vis dėlto apstu 
pageidaujamos medžiagos, kuri drauge su prof. St. Šalkauskio vedamąja 
paskaita ir specialiųjų mokslų nagrinėjimais gerokai praturtins mūsų 
žinias. 

Ją papildė ir brangiųjų mūsų Mirusiųjų minėjimas, nes ne tik minė- 
tieji saviejį — prel. Al. Dambrauskas-Jakštas su J. Tumu-Vaižgantu, 
bet ir popiežius PIJUS XI tam tikra prasme priklauso prie lituanistikos. 

Tad tikimės, kad nežiūrint trūkumų — už kuriuos nuoširdžiai atsi- 
prašome — šis tomas atitiks savo paskirtį: kaupti žinias apie iš griuvė- 
sių besikeliančią ir savo valstybę atstatančią Lietuvą ir tokiu būdu pa- 
sitarnauti jaunam mūsų mokslui. 

Čia didžiausias nuopelnas priklauso gerbiamiesiems Paskaitininkams 
ir Referentams, taip uoliai besiruošusiems suvažiavimui ir paaukojusiems 
savo darbo vaisius trečiajam „Suvažiavimo darbų“ tomui.  Nuoširdus 
dėkui! Dėkojame ir kalbos dalykais daug padėjusiam p. mokyt. K. Bajer- 
čiui ir spausdinimą prižiūrėjusiam p. A. Strabuliui. 

Atiduodami naująjį tomą į gerb. Skaitytojų rankas, viliamės, kad jis, 
atsistojęs šalia vyresniųjų savo brolių, atvaizduojančių pirmųjų dviejų 
mokslo kongresų rezultatus, skins kelią ketvirtajam suvažiavimui, turin- 
čiam 1942 m. įvykti ne kur kitur, kaip Vilniuje, kuris šį leidinį bereda- 
guojant sugrįžo į gimtąjį lizdą. 

Te Dievas saugoja mokslo kūrėjus ir bičiulius ir teleidžia mums vi- 
siems laimingai susirinkti ten, kur šimtmetinė mokslo tradicija mus pa- 
skatins naujam triūsui ir naujam laimėjimui! 


Redaktorius 


Kaune, 1940 m. kovo mėn. 4 d., 
Vilniaus Katedroje  besiilsinčio 
Šv. Kazimiero šventėje. 

A. a. Pijus Vienuoliktasis 


Vysk. Mečislavas Reinys! 


„Mirė Pijus XI“ — tokia radijo žinia š. m. vasario 10 d. sudrebino 
pasaulį. Pasauli? Taip, visą pasaulį, kur žmonės gyvena ir naudojasi kul- 
tūros pagamintomis susižinojimo priemonėmis. 

Kas gi buvo tasai Pijus XI, kuris suvirpino kultūringojo pasaulio pro- 
tus ir širdis? - Tai buvo senelis, einąs jau 82-rus savo amžiaus metus, tai 
buvo kunigas, uoliai besidarbuojąs 60-tus metus, tai buvo popiežius, ku- 
ris vairavo Kristaus Bažnyčiai 17 metų. Kai pagal mūsų Universiteto sta- 
tutą profesorius, sulaukęs savo amžiaus 65 metų, yra verčiamas pasi- 
traukti, eiti į pensiją, laikomas lyg ir netinkamas mokslo darbui, tai 65 
metų kardinolas Achilles Ratti bus išrinktas popiežiumi, vadinasi, pa- 
kviestas pačiai atsakomingiausiai tarnybai, vadovauti daugiau negu 350 
milijonų katalikų. Ir vadovavo taip, kad, vis labiau silpnėjant kūnui, 
dvasia pražysdavo vis didesne galybe, tuo duodama smūgius materialis- 
tinei pažiūrai. A 

Pijaus XI-jo programa buvo: Kristaus taika Kristaus karalystėje. 
Apie Pijų XI, veikusį pagal šią programą, štai kaip atsiliepia valstybės 
vyrai katalikai, nekatalikai, nekrikščionys.  Suminiu tuos, kurie, be ofi- 
cialinio pareiškimo, pridėjo ypatingą kurį bruožą, siųsdami užuojautos 
telegramas kardinolų kolegijai. 

Australijos premjeras Lyons, prisimindamas dvi malonias audien- 
cijas pas Pijų XI, sako: „Jisai parodė didelį susiinteresavimą Australijos 
žmonių gerove ir įrodė gilų nusivokimą mūsų problemose ir mūsų tautinė- 
je pažangoje. .. Jo įtemptos pastangos išlaikyti taikai po paskutiniojo karo 
ir jo gilus rūpestis tais, kurie silpni ir mindžiojami, be atodairos į jų 
tautybę ar tikėjimą, padarys jo vardą su dėkingumu minėtiną... jo mir- 
tis bus nuostolis pasauliui“. 

Albanijos karalius Zogus mini Pijaus XI kilnias dorybes, išmintį ir 
neišsemiamą gerumą. 


1 Bebaigiant ruošti III L. K. Mokslininkų ir Mokslo Mėgėjų Suvažiavimą, 1939 
m. vasario mėn. 10 d. mirė Šventasis Tėvas Pijus XI. Jam atminti bei pagerbti 
J. E. Vysk. Mečislovas Reinys atidaromajame posėdyje skaitė čia spausdinamą pa- 
skaitą. 

Didžiosios Britanijos premjeras Nev. Chamberlainas stebisi Jo Šven- 
tenybės pažiūrų platumu, asmenybe, humaniškumu. 

Kanados užsienių reikalų ministeris pareiškia, kad Pijaus XI atsi- 
dėjimas dvasinei žmonijos pažangai sukėlė Kanadoje Jam visos tautos 
pagarbą 

Chilės užs. reik. ministeris A. Ortega sako, kad Pijaus XI vardą is- 
torija minės kaip daug užsipelniusį žmonijai. 

Dominikos respublikos užs. reik. ministeris A. Despradelis rašo, kad 
Pijus XI pasižymėjo savo pastangomis taikai ir žmonių giminės sugy- 
venimui. 

Ekvatoriaus resp. min. T. Donoso reiškia užuojautą dėl Pijaus XI 
mirties, kaip dėl nepataisomo nuostolio. 

Prancūzijos prezidentas A. Lebrunas pareiškia, kad visa Prancūzija 
yra Pijaus XI kilnių savybių karšta gerbėja. 


Šveicarijos prezidentas Etteris sako, kad Šveicarija gerbė mylėjusio- 
jo Šveicarijos kraštą bei žmones Pijaus XI drąsą, moralinę aukštybę ir 
dvasios kilnumą, sujungtas tokiame aukštame laipsnyje. Garsusis gi Švei- 
carijos Motta pareiškia, kad šveicarų tauta gerbė Pijuje XI prakilnų 
bičiulį ir didžiausią taikos ir laisvės apaštalą. 

Irlandijos premjeras De Valera pasako, kad visos pasaulio tautos 
mylėjo ir gerbė Pijų XI už Jo kilnų pasiaukojimą krikščioniškiems ide- 
alams. 

Indijos Cochino maharadža pareiškia, kad Pijaus XI mirtimi pasau- 
lis praranda didelę ir įkvepiančią asmenybę. 


Italijos Mussolinis apgailestauja Pijų XI, kaip susitaikymo popiežių. 

Jugoslavijos karalius, reikšdamas užuojautą, išsitaria, kad Pijaus XI 
mirtis „„kruvinai palietė didelę Katalikų Bažnyčią“. 

Latvijos prezidentas K. Ulmanis sako, kad Pijaus XI, Latvijos kraš- 
to ir tautos nuoširdaus bičiulio, mirtis yra kruvinas nuostolis, kurį pa- 
tiria Kat. Bažnyčia ir civilizuotasis pasaulis. Užs. reik. min. Munteris va- 
dina Pijų XI vienu iš didžiųjų taikos gynėjų. 

Libano resp. prezidentas E. Edde mini kruviną gedulą, kurį patiria 
Kat. Bažnyčia ir visa žmonija, ir toliau sako: ,Libaniečiai giliai nusilen- 
kia prieš karstą Šv. Tėvo, kuris su kilniu patvarumu ir nuostabia drą- 
sa kovojo prieš visas klaidos ir priespaudos formas, skelbdamas amžinus 
teisybės, meilės ir žmogaus asmens vertės principus“. 

Naujosios Zelandijos premjeras sako: „Nenuilstamos Jo Šventeny- 
bės pastangos taikos ir teisybės reikalu, Jo drąsa ir pasiaukojimas parei- 
goms, nepaisant silpstančios sveikatos, laimėjo didingą pagarbą visame 
pasaulyje“. 

Filipinų prezidentas M. Guezon sako: „Kaip šios tautos šefas aš jau- 
čiu, kad didžiausia moralinė įtaka taikai yra prarasta žmonijai ... Savo 
socialinės teisybės politikoje aš rasdavau įkvėpimą Pijaus XI enciklikose“. 

Kinijos Chiang-Kai-Shekas taip apgailestauja Pijaus XI mirtį: „Reiš- 
kiu gyvos užuojautos žodžius, skambant viso pasaulio liūdesiui dėl mir- 
ties teisingo Suvereno, kurio mintims nebuvo joks kraštas svetimas, ku- 
ris dažnai sielojosi Kinija ir prieš mirdamas nepamiršo taip numylėtos 
pasaulio taikos“. 

Jungtinių Amerikos Valstybių prezidento vardu valstybės sekreto- 
rius C. Hullis apie mirusįjį Pijų XI rašo: „Jo didelės dvasinės savybės ir 
Jo uolumas taikai ir tolerantiškumui laimėjo Jam vietą visų rasių ir 
tikėjimų širdyse“. 

Švedijos užs. reik. ministeris Sandleris pabrėžia Pijaus XI kilnią as- 
menybę ir Jo nuolatinę veiklą tautoms sutaikinti. 

Uragvajaus resp. prezidentas A. Baldomiras iškelia aikštėn Pijaus XI 
nuopelnus taikai ir tautų sugyvenimui. 

Venecuelos resp. prezidentas E. L. Contreras mini Pijaus XI didžiau- 
sius nuopelnus Bažnyčiai ir žmonijai. 

Tautų Sąjungos gener. sekretorius Avenolis mini apie gedulą, kuris 
liūdnina Bažnyčią ir visą žmoniją?. 

Prancūzų premjeras Daladier apie Pijų XI sako: „Paaukojo visą 
savo gyvenimą teisybei ir taikai ginti“. 

Karpatų Ukrainos premjeras Vološinas vadina Pijų XI ukrainų tau- 
tos tėvu. 

Vyriausias Lietuvos rabinas B. Šapiras rašo apie Pijų XI: „Tai buvo 
Šviesiausia Asmenybė mūsų kartoje, tikras tėvas kiekvienam, kas tik 
gimė Dievo atvaizdu be tikybos ir tautybės skirtumo... Jo taip kilnaus 
ir žmoniško užtarimo mūsų tauta neužmirš per amžius“. 

Panevėžio rabinas Kagenas, reikšdamas Panevėžio Vyskupui apgai- 
lestavimą dėl Pijaus XI mirties, sako: „Netekus Šviesiausios mūsų laikų 
Asmenybės ir kilniausio bei švenčiausio Katalikų Bažnyčios Ganytojo...“ 

Anglikonų Canterbury Arkivyskupas kvietė savuosius pasimelsti už 
Pijų XI. 

Valstybės vyrų ir žymių žmonių užuojautos telegramas bei atsilie- 
pimus lydi tolygūs neoficialinės spaudos balsai. 

Paryžiaus „,Ere nouvelle“ vadina Pijų XI „dideliu Popiežiumi“, kuris 
paaukojo savo jėgas „dvasios tarnybai“. 

Belgų „Gazette“ apie Pijų XI sako, kad Jisai „energingai smerkė 
visa, kas prieštaravo didingiems žmonijos įstatymams“. 

Spauda iš Šanchajaus rašo, kad Pijus XI buvo „didelis Popiežius ir 
didelis žmogus“. 


2 Cfr. Acta Apostolicae Sedis, vol. XXXI (1939), 61—83 psl. Vaticano. 

Ir taip toliau. Kas pajėgs pakartoti visus spaudos balsus? Kuris iš 
mirtingųjų susilaukė tokio visuotino, pagarbaus ir šilto atsiliepimo vi- 
sose pasaulio dalyse? 

Ligos prispaustas 1936 m. Pijus XI pasakė: non recuso dolorem, 
peto laborem. Taip, Jisai neatsižadėjo kentėti, bet drauge troško darbo. 
Gerai, mat, žinojo iš išminčių ir dvasinio gyvenimo žinovų raštų, kad 
žmogui privalu dirbti, tinkamai sunaudoti kūrybines Dievo duotas jėgas, 
kad garbingame, kūrybingame darbe yra žmogaus paskirties keliai. 

Pijus XI buvo nepalaužiamas kovotojas dėl religinės laisvės. Jisai 
gerai žinojo, kad šitoje be galo reikšmingoje žmogaus visam gyvenimui ir 
tikslui srityje nevalia vartoti prievartos. Kaip Bažnyčia draudžia var- 
toti prievartą tikėjimui priimti, taip valstybė negali trukdyti asmeniui 
išpažinti savo tikėjimą į Dievą, negali trukdyti Bažnyčiai atlikti savo 
pasiuntinybę mokyti visas tautas tikėjimo tiesų. 

Pijus XI buvo drąsus visuomenės teisių ir civilizacijos gynėjas, kaip 
teisingai yra tai pabrėžęs kardinolas Hinsley Londone. 

Pijus XI drąsiai pasisakė prieš prievartą, kai išgirdo ginklų barški- 
nimą. „,Dissipa gentes guae bella volunt“, Jisai tarė, primindamas Šv. 
Rašto žodžius. 

Pijus XI teisingai įvertino šių laikų krizę, kad ji eina iš paskleistų 
klaidingų pažiūrų, todėl dėjo visas pastangas, kad būtų teisingomis idėjo- 
mis formuojamos asmenų sąžinės ir būtų kovojama prieš klaidingas pa- 
žiūras ir aistrų antplūdžius. 

Apaštalų Sosto santykiai su įvairiomis valstybėmis susilaukė Pijaus 
XI asmenyje išmintingo ir taikaus tvarkytojo. Pijus XI ryžosi išspręsti 
60 metų ginčą tarp Apaštalų Sosto ir Italijos valstybės, ir todėl susilaukė 
Susitaikymo Popiežiaus pavadinimo. Pijui XI vairuojant Kat. Bažnyčią, 
buvo sudaryti konkordatai su Italija, Latvija, Bavarija, Lenkija, Lie- 
tuva, Rumunija, Badenu, Prūsija, Vokietija, Austrija, Pietųslavija, Ekva- 
doru ir modus vivendi su Čekoslovakija, Prancūzija ir Portugalija. 

Sunki katalikų ar Kat. Bažnyčios padėtis Rusijoje, Meksikoje, vy- 
riausybininkų Ispanijoje ir Vokietijoje labai skaudino Pijaus XI širdį ir 
sukėlė daug rūpesčių ir sielojimųsi. 

Pijus XI yra vadinamas misijų popiežiumi. Tikrai. Jisai dėjo daug 
pastangų, kad sėkmingiau būtų suorganizuotos misijų darbams lėšos. Pa- 
sirūpina, kad būtų kuriama bažnytinė hierarchija misijose iš vietinių 
gyventojų, tuo pareikšdamas pasitikėjimą jų veikla. Įkūrė Romoje mi- 
sijų darbų muziejų ir, pagaliau, įkūrė misiologijos fakultetą Gregoria- 
numo universitete. 

Pijus XI yra visai teisingai vadinamas katalikų akcijos popiežiumi. 
Jisai gerai suprato ir įvertino organizacijų reikšmę kultūriniam gyveni- 
mui, todėl ir pakvietė pasauliečius katalikus kurti kultūrinio ir religinio 
pobūdžio orgarfizacijas ir jų pagalba dirbti apaštalavimo darbą, tuo būdu 

padedant Bažnyčios hierarchiniam apaštalavimui. Jau 1922 m. encikli- 
koje „„Ubi arcano Dei“ išreiškė principinį nusistatymą kat. akcijos rei- 
kalu, ir tą reikalą visa drąsa ir uolumu gynė, kai buvo tai akcijai pavojų 
iš šalies. Pijus XI sukūrė kat. akcijos organizacijų schemą, sudarė cen- 
trinę įstaigą su kard. Pizzardu priešakyje ir visomis progomis skatino į 
kat. akcijos darbą. Pijaus XI kalbos ir aktai kat. akcijos reikalais jau 
1929 m. sudarė didelį 600 psl. spausdintą tomą. 

Socialinė akcija buvo labai prie širdies Pijui XI. Jo 1931 m. en- 
ciklika ,„„Guadragesimo anno“ yra monumentalinis dalykas socialiniais 
klausimais. Kiti Pijaus XI raštai, kaip antai „Caritas Christi“ ir „Vigi- 
lanti cura“, parodo, kad Pijui XI gyvai rūpėjo gailestingumo darbų vyk- 
dymas, kino filmų dorinė švara ir, apskritai sakant, medžiaginio bei 
dorovinio skurdo prašalinimas. 

Moderniosios technikos pazanga buvo gerai Pijaus XI įvertinta. To- 
dėl Vatikane įrengta moderniausia radijo stotis, pačiam Viliui Marconiui 
ją prižiūrint. Ir štai 1931 m. vasario mėn. 12 d. Pijus XI, kaip popiežius, 
pirmą kartą pasaulio istorijoje prabyla per radiją į visus. Ir namie bū- 
damas galėjai girdėti Šv. Tėvo balsą. 

Eucharistiniai tarptautiniai kongresai įgyja, Pijui XI popiežiaujant, 
ypatingo iškilmingumo, pasisekimo ir reikšmės. Jie baigiami Popiežiaus 
kalba per radiją; dalyviai suklaupę girdi pačio Popiežiaus teikiamojo pa- 
laiminimo žodžius. 

Pijus XI gerai suprato, kad šeimos svarba yra nepaprastai didelė 
religiniam, doriniam, tautiniam, valstybiniam ir visuomeniniam gyve- 
nimui. Todėl dėjo visas pastangas šeimos atgimimui. Enciklika „Casti 
connubii“ su šventu griežtumu stoja už moterystės nesuardomybę ir 
smerkia suktus moderniškuosius sugalvojimus ardyti moterystės pasto- 
vumą. 

Jaunimas, brangiausias ir gražiausias žmogaus gyvenimo amžius, irgi 
susilaukia sau enciklikos ,„Divini illius magistri“, kurioje nutiesiami kil- 
naus auklėjimo keliai. 

Jaunavedžiai susilaukė iš Pijaus XI tos malonės, kad jiems buvo 
skirta kas savaitė vieną kartą audiencija, kurioje jie gaudavo Šv. Tėvo 
palaiminimą, rožančių, medalikėlį, knygutę. 

Pijus XI nepamiršo savo bendradarbių apaštalavimo darbe — dva- 
sininkų. Jiems paskyrė encikliką ,„Ad catholici sacerdotii“, kurioje iškėlė 
aikštėn kunigystės pašaukimo kilnumą, atsakomybę, tinkamo pasiruošimo 
reikalą. 

Dvasininkams paruošti daug reikšmės turi pačios studijos, todėl Pi- 
jus XI daug dėmesio kreipia į studijų patobulinimą. Tam tikslui 1931 m. 
išleidžia konstituciją „Deus Scientiarum Dominus“, pagal kurią filosofi- 
nės, teologinės ir kanoninės studijos reorganizuojamos, atsižvelgiant į ge- 
riausius mokslinės pažangos reikalavimus. 

Pijus XI visu mokslininko atsidėjimu kuria naujus katalikų uni- 
versitetus, reorganizuoja senuosius, kuria naujus fakultetus. To mokslui 
palaimingo veikimo patyrė Milano, Nijmwegeno, Pekino, Montrealio, San- 
tiago, Romos, Neapolio, Rygos universitetai. Lietuvos Universitete Teolo- 
gijos-Filosofijos Fakultetas, perėjęs reikiamą bandymo laikotarpį, 1928 m. 
gavo kanoniškąjį pripažinimą su visomis teisėmis. 

Susirūpinęs geresnėmis sąlygomis tiksliųjų mokslų darbui, Pijus XI 
perkeldino astronomijos observatoriją iš Vatikano į savo vasarinę rezi- 
denciją Castel Gandolfe; ten irgi įkurdino fizikos ir chemijos laboratorijas. 

Prie Vatikano muziejų buvo pastatydintos naujos patalpos jiems. 
praplėsti. 

Pijui XI popiežiaujant, nemaža įvyko Romoje tarptautinių mokslo 
kongresų. Kongresantai gaudavo audienciją ir pas Pijų XI, kuris tąja 
proga pasakydavo atitinkamą kalbą ir palaimindavo kongresų darbus. 
Pvz., tarptautinio fiziologų kongreso dalyviai — 800 asmenų — buvo 1a- 
bai maloniai priimti Pijaus XI. 

Gerai įvertindamas tarptautinio mokslininkų bendradarbiavimo svar- 
bą, Pijus XI 1936 m. įkūrė Pontifikalinę Mokslų Akademiją, sudarytą iš 
70 mokslininkų iš visokių kraštų, tautų ir tikybų. Į šią Akademiją yra 
kviečiami tik tiksliųjų mokslų atstovai, pasižymėję dideliais mokslo dar- 
bais. Iš pakviestųjų pontifikalinių akademikų 11 yra Nobelio premijų 
laureatų. 

Pijus XI buvo artimas Lietuvai. 

Dar būdamas Vizitatorium Lenkijai ir Baltijos kraštams, Achilles 
Rattis lankėsi Vilniuje, kur lietuvių organizacijų ir įstaigų atstovai, apie 
80 asmenų, labai šiltai pasveikino Vizitatorių ir įteikė daugybę adresų. 
Tai buvo 1920 m. 

Vizitatorius A. Rattis netrukus lankėsi ir Kaune, matėsi su Vyriau- 
sybės asmenimis ir tą savo atsilankymą maloniai prisimindavo, lietu- 
viams maldininkams ar Lietuvos Vyskupams atsilankant pas Jo Švente- 
nybę Pijų XI. 1923 m. inž. arch. V. Landsbergiui, dalyvavusiam ben- 
droje audiencijoje pas Pijų XI, Jo Šventenybė sužinojęs, kad p. V. Lands- 
bergis iš Lietuvos, pasakė: „Jūsų kraštas man pažįstamas ir mielas“. 

1926 m. Pijus XI įkūrė Lietuvoje bažnytinę provinciją, priklausančią 
tiesiog nuo Apaštalų Sosto, tuo būdu atpalaiduodamas buvusias Lietuvos 
vyskupijas nuo priklausomybės svetimų kraštų arkivyskupams ir pakel- 
damas buvusią Žemaičių Vyskupiją į Kauno Arkivyskupijos Metropolijos 
laipsnį. 

1927 m. buvo sudarytas tarp Apaštalų Sosto ir Lietuvos Valstybės 
konkordatas, kuriame, jo XXV straipsnyje, buvo suminėta Katalikų Ak- 
cija ir jai buvo pažadėta iš Lietuvos Valstybės pusės pilna laisvė kurtis 
ir darbuotis. Tai buvo pirmas atsitikimas konkordatų istorijoje, kad kon- 
kordatu, vadinasi, tarptautine sutartimi buvo garantuota Kat. Akcijai 

veikimo laisvė. Kadangi Kat. Akcija yra paplitusi visame pasaulyje, 
veikia įvairiausiose valstybėse, todėl ir sakytasis juridinis dokumentas, 
Lietuvos konkordatas, savo nuostatu apie Kat. Akciją yra plačiai žinomas 
pasaulyje, tuo keldamas Lietuvos vardą. 

Kai Lietuvos vyskupai 1938 m. atsilankė pas Šv. Tėvą Pijų XI, tai 
patyrė tokios meilės ir pagarbos, kad visi aplinkiniai stebėjosi pabrėžtu 
dideliu palankumu. 

Pijui XI mirus, suspaudė didelis skausmas Lietuvą. 

Panevėžio Vyskupas savo atsiliepime į diecezijiečius sako, kad mirė 
„Didysis Pijus“. 

Labai buvo džiugu ir malonu matyti, kad 1937 m., kai Pijus XI 
šventė savo amžiaus 80 metų jubiliejų, „Lietuvos Moterų Kultūros Drau- 
gija“ pasirūpino, O. Zaštautaitei sumaniai ir uoliai dalyką tvarkant, iš- 
leisti ir Pijui XI dedikuoti veikalą „Pijus XI, aktualieji katalikų gyve- 
nimo ir pasaulėžiūros klausimai pagal Pijaus XI gyvenimo ir jo raštų 
mokslą“. Sutelktinis veikalas, rinktinių jėgų rašytas, gražiai išleistas, in 
80 396 psl., labai tinka skaityti ir giliai medituoti. 

Bešališkumas ir moksliškas objektyvumas verčia su dideliu skausmu 
širdyje pasakyti, kad vargiai yra kuris nors katalikiškas kraštas, kuris 
būtų taip giliai įskaudinęs tėviškąją Pijaus XI širdį, kaip Lietuvos kai 
kurie žmonės savo veiksmais yra tai padarę. Bet apie tai tars savo žodį 
istorija. 

Pijaus XI dvasinis testamentas yra Jo enciklikos, tas moderniausias 
arsenalas dvasinių ginklų prieš šių laikų idėjų pakrikimą, moralinę, dva- 
sinę ir socialinę krizę. 

Dvasinis Didžiajam Pijui XI paminklas būtų išleisti visas Pijaus XI 
enciklikas, išverstas į Lietuvių kalbą. 

Tuo tarpu iš širdies gilumos sakome: 

PRATARTIS 


Šis, trečias iš eilės, Lietuvių Katalikų Mokslininkų ir Mokslo Mėgėjų 
Suvažiavimas turėtų vykti pagal šūkį „pakeliui į visuotinai reikšmingą 
kultūrą“. Tai reiškia, kad jame turėtų būti nušviesta ir apsvarstyta kul- 
tūrinė lietuvių tautos padėtis įvairiose gyvenimo srityse iš atžvilgio į siek- 
tiną visuotinį kultūros reikšmingumą. Ką lietuvių tauta yra jau pasie- 
kusi kultūriniame gyvenime, ir ko ir kaip reikia jai siekti, kad jos kultūra 
įgautų visuotinio reikšmingumo ir tuo pačiu pastatytų ją lygiateisių nariu 
kultūringų nacijų šeimoje, — štai platus klausimas, kuris turėtų eiti bend- 
ra pagrindine tema šiam mūsų suvažiavimui. 

Mano uždavinys yra pastatyti šitą pagrindinę mūsų suvažiavimo te- 
mą į sąryšį su katolicizmu. Juk mes esame lietuvių katalikų mokslininkų 
ir mokslo mėgėjų suvažiavimas, ir todėl visai natūralu, kad mums turi 
rūpėti lietuvių kultūros problema ryšium su katolicizmu ir katolicizmas 
ryšium su lietuvių kultūros problema. Katolicizmas yra didelė kultūrinė 
pajėga, ir mums, lietuviams katalikams, yra tiesioginė pareiga pasinau- 
doti tąja pajėga mūsų kultūrai pakelti į visuotinio reikšmingumo laipsnį. 


I. KULTŪRINIO APSIGINKLAVIMO AKTUALUMAS LIETUVIŲ 
TAUTAI 


Kalbėti šiuo metu apie reikalą pakelti mūsų kultūrą į visuotinio reikš- 
mingumo laipsnį nėra tuščias proto žaismas, nepateisinamas gyvenamojo 
momento šviesoje. Faktiškai tai reiškia kalbėti apie kultūrinį mūsų ap- 


14 S ŠALKAUSKIS, KULT. LIET. TAUTOS APSIGINKLAVIMO PROBLEMOS IR KATOLICIZMAS 


siginklavimą kaip tik tuo momentu, kai materialinis ginklas mums nėra 
pakankama apsigynimo priemonė. Čia neturiu anaiptol noro mažinti ma- 
terialinio ginklo reikšmės; noriu tik ypatingai pabrėžti, kad jo vieno mums 
toli gražu nepakanka, ir ypač nepakaks tuo atveju, jei mes nebūsime pa- 
kankamai apsiginklavę kultūriniais ginklais. 


Gyvename vienoje iš nevralgingiausių vietų Europoje, kur mus malė 
ir mala įvairūs tarptautiniai interesai, įtakos, didelių valstybių spaudi- 
mai. Tokioje padėtyje tautai reikia turėti deimanto patvarumą ir kietu- 
mą, kad ji išsilaikytų materialiai ir moraliai nepriklausoma nuo jokios kai- 
myninės galybės. Bet šitos deimanto ypatybės nėra dar materialinės 
pajėgos, kurios mažoje tautoje visada yra apribotos ir neturinčios spren- 
džiamosios reikšmės: tai, iš tikrųjų, yra kultūrinis pajėgumas, kuris pada- 
ro tautinę individualybę atsparią, kūrybišką, neįveikiamą. 

Savo praeityje mūsų tauta nėra sudariusi ryškios kultūriškai pajė- 
gios tautinės individualybės. Buvo tam įvairių priežasčių, bet išdava bu- 
vo tik viena: mūsų tauta tirpo, svetimų įtakų veikiama, kitiems tarnau- 
dama. Mūsų tautinis atgimimas buvo iškalbingas protestas prieš tokį da- 
lykų stovį, ir ne tik protestas, bet ir gelbėjimosi priemonė. Su tautiniu 
atgimimu ėjo gretimais ir kultūrinis atgimimas, be kurio neįmanomas joks 
patvaresnis tautinis gyvenimas ir, be kita ko, valstybinis tautos susior- 
ganizavimas. 


Šiuo metu tautinis ir valstybinis atgimimas yra jau įvykę faktai. Yra 
taip pat pasisavinta bent reikalingiausiame laipsnyje europiškoji civi- 
lizacija. Bet mes nesame dar atsistoję lygiomis su kultūringomis Europos 
tautomis, kurios dėl savo visuotinai reikšmingos kultūros vadinamos na- 
cijomis. Šiais brutalios prievartos laikais jokia tauta ir net jokia nacija 
negali jaustis visai saugiai. Bet vis dėlto nacijos titulas labiau, negu kas 
kita, laiduoja teisės ir nepriklausomybės pripažinimą. 

Mūsų dabartinė nepriklausomybė yra gimusi karo ir revoliucijos nuo- 
taikoje, kuri iki šiolei toli gražu nėra dar išnykusi, nors ir yra savotiškai 
evoliucionavusi. Valstybinių teritorijų ir net pačios nepriklausomybės 
revizija iš šalies ateityje eventualiai yra galima. Tada tautinis kultūrinis 
tautos atsparumas ir jos kultūrinis reikšmingumas gali vaidinti spren- 
džiamųjų veiksnių vaidmenį. Tautos netampa nacijomis nei per dešimtį 
nei per dvidešimt metų. "Tačiau kiekviena tauta gali trumpu laiku nusi- 
statyti eiti nacijos linkme. Savo visuomeniniame ir kultūriniame gyve- 
nime mes esame jau pasisavinę europiškosios civilizacijos pagrindus; da- 
bar ateities eventualinės perspektyvos verčia mus aiškiai ir tvirtai pasi- 
rinkti kultūriniam savo gyvenimui nacijos linkmę, t. y. kūrybiškai siekti 
visuotinai reikšmingos kultūros. Šita linkmė turėtų padidinti mūsų tau- 
tinį kultūrinį atsparumą ir laimėti mums reikiamą pripažinimą kultūrin- 
game pasaulyje. 

Savaime suprantama, kad tajai linkmei yra būtina plati kultūros po- 
litika, kurios reikalas taip neseniai buvo visai laiku keliamas spaudoje 
ir susirinkimuose. Kai kam atrodė keista ir net pavojinga painioti po- 
litiką su kultūros reikalais. Žinoma, bijoti blogos kultūrinės politikos 
visada yra pagrindo, bet visiška kultūros politikos stoka vargu ar yra 
geresnis dalykas.  Nelieka tad nieko kito, kaip propaguoti ir kovoti už 
gerąją kultūros politiką. Neturiu čia intencijos specialiau svarstyti mums 
reikalingos kultūrinės politikos klausimą. Esu vien tikras, kad, evan- 
tualiems tautinės mūsų kultūros santykiams su katolicizmu paaiškėjus, 
mūsų visuomenei bus žymiai lengviau nustatyti mūsų kultūros politikai 
prideramą linkmę. 


II. ISTORINIS LIETUVIŲ TAUTOS PATYRIMAS IR KRIKŠČIONYBĖ 


Mūsų tautos istorinis patyrimas apie kultūros santykiavimą su kato- 
licizmuų yra pakankamai pamokomas, kad galėtume ir šiuo atveju pripa- 
žinti istoriją esant gyvenimo mokytoja. Tiesa, posakis „Ristoria est ma- 
gistra vitae“ yra teisingas ne tiek ta prasme, kad istorija faktiškai yra 
gyvenimo mokytoja, kiek ta prasme, kad ji gali ir turi būti tokia. Iš 
tikrųjų, iš galimybės ar privalos negalima dar teigti paties fakto. Todėl 
nenuostabu, kad ir pas mus iki šiolei nepakankamai mokomasi iš isto- 
rijos. O mūsų istorija iš tikro yra iškalbinga. 

Pakanka tinkamai įvertinti tik tokį mūsų istorijos faktą, kaip nepa- 
prastai vėlyvą mūsų tautos krikštą, kad galima būtų gauti labai vertingą 
pamoką apie tautinės kultūros ir visuotinės religijos santykiavimą. Juk 
iš tikrųjų mūsų vėlyvame krikšte* glūdi visų mūsų didžiųjų tautinių, 
kultūrinių ir valstybinių nelaimių pradžia. Iki šiolei šitas faktas nėra 
mūsų tautoje pakankamai įsisąmonintas, ir todėl mūsų viešajame gyve- 
nime kartais favorizuojama tai, kas buvo negerovės pagrindu. Nesusiprati- 
mas šitame klausime buvo net taip toli nuėjęs, kad pati krikščionybė 
buvo laikoma mūsų nelaimių priežastimi. Kaip gi buvo iš tikrųjų? — 
štai klausimas, kuris nėra ir šiuo metu vien tik akademinio smalsumo 
dalykas. 

Lietuvių tauta oficialiai priėmė krikščionybę 1387 m., t. y. tada, kai 
jos kaimynai slavai iš rytų ir pietų buvo jau buvę ištisus keturis šimtme- 
čius krikščioniškos tautos; būtent, lenkai buvo priėmę krikštą 966 m. iš 
Romos, o rusai 988 m. — iš Bizantijos. Tai reiškia, kad lietuviai, gyvenę 
užskleistame savo gyvenime per ištisus amžius tarp miškų, ežerų ir pel- 
kių, buvo necivilizuotais barbarais, gal net moraliniu atžvilgiu sveikais 
ir gyvastingais, bet vis dėlto barbarais, — tuo laiku, kai kaimyninės len- 
kų ir rusų tautos buvo jau priėmusios dieviškąją religiją ir tuo pačiu įsi- 
jungusios į visuotinai reikšmingą kultūrą, kurią bendromis pajėgomis ir 

per ilgesnį laiką kūrė krikščioniškų tautų santalka. Koks begalinis pa- 
dėties skirtingumas: iš vienos pusės sveiki nesugadinti barbarai, galima 
sakyti, daug žadanti tabula rasa, o iš kitos pusės jaunos krikščioniškos 
tautos, gabios, gyvos, ekspansyvios. 

Jei rivalizacija tarp tokių skirtingų priešų būtų buvusi vien tik pli- 
kos jėgos klausimas, tai pastovus laimėjimas būtų galėjęs pasilikti lie- 
tuvių pusėje. Bet rivalizacija tarp lietuvių ir slavų neišvengiamai turėjo 
įgauti kultūrinio pobūdžio, kai pirmiesiems teko valdyti dideliausius ant- 
rųjų plotus. Lietuviai pagonys negalėjo su savimi atsinešti bent kiek 
susiformavusios tautinės kultūros, kuri būtų įstengusi konkuruoti su jų 
valdomų krikščioniškų tautų kultūra. Istorija žino nemaža pavyzdžių 
tam, kad mažiau kultūringas užkariautojas turi asimiliuotis pagal kultū- 
ringesnį nugalėtinį. Šitas likimas pasirodė neišvengiamas ir lietuvių 
tautai. 

Užkariautojai lietuviai, atėję pas krikščioniškus slavus, ėmė savintis 
jų kalbą, papročius, visuomeninius ir valstybinius institutus, pagaliau net 
patį tikėjimą. "Tai buvo neišvengiama todėl, kad rusai drauge su krikš- 
čionybe buvo gavę pagrindą aukštesnei kultūrai; o iš kitos pusės drauge 
su krikščioniškąja religija ir aukštesne kultūra ateidavo taip pat inten- 
syvesnis tautinis susipratimas. Žinomas juk yra iš dvasinės tautų isto- 
rijos faktas, kad krikščionybė ne tik duoda tautoms, bet ir gauna iš jų. 
Krikščionybė įjungia tautas į universalią žmonijos bendruomenę, jas re- 
ligina, dorina, kultūrina, bet paskui iš jų gauna tai, kas kiekvienoje iš 
jų yra geriausio, kai jos kultūriškai ir religiškai susipranta. 

Apskritai apie krikščionybės ir tautybės santykiavimą reikia pasa- 
kyti tą pat, kas sakoma apie malonės ir prigimties santykius: krikščio- 
nybė ne ardo tautybę, bet ją patobulina ir net kelia patriotizmą į dory- 
bių rangą. Todėl ir lietuvių kaimynai, rusai ir lenkai, tautiniu atžvilgiu 
sąmonėjo ir stiprėjo krikščioniškosios kultūros įtakoje tuo laiku, kai lie- 
tuviai tūnojo savo pagoniškojoje tikyboje, izoliuoti nuo dvasinio žmo- 
nijos gyvenimo. Nenuostabu, kad tokiose aplinkybėse krikščioniškos tau- 
tos turėjo matyti lietuviuose užkariautojuose bendrą priešą; reikia tik 
apgailestauti, kad šitam jų solidarumui ėmė atstovauti imperialistiškai 
nusistatę teutoniški ordinai, kuriems nuoširdžiai nerūpėjo tikra lietuvių 
tautos christianizacija. Šitų ordinų politika, be kita ko, buvo viena iš 
priežasčių, kodėl lietuviai tiek ilgai buvo pasilikę pagonimis. 

Kai, pagaliau, didysis Lietuvos kunigaikštis Jogaila ryžosi krikštytis 
drauge su visa Lietuva ir sykiu sujungti su Lenkija, kuri tarpininkavo 
lietuvių christianizacijai, visas jos žemes, iškilo tautinės ir kultūrinės 
dviejų tautų rivalizacijos klausimas. Ir vėl lietuviai pasirodė nuostolin- 
goje padėtyje, palyginant su lenkų tauta, panašiai kaip kad jau anksčiau 
buvo rusiškose žemėse. Lietuvos christianizacijos reikalas iš vienos pu- 
sės ir politinė unija iš antros davė lenkams progą ir pakankamą pagrindą 

veržtis į Lietuvą su savo tautine, kultūrine ir politine įtaka. Jiems tai 
pavykdavo su nemažesniu pasisekimu, kaip nugalėtiniams rusams asimi- 
liuoti nugalėtojus lietuvius. Ir vėl lietuvių tautos nepasisekimo pagrin- 
dinė priežastis glūdėjo dideliame kultūrinio pajėgumo ir tautinio susipra- 
timo skirtume, susidariusiame ne lietuvių naudai. 

Kultūrinė ir tautinė padėtis būtų buvusi visai kitokia, jei lietuviai 
būtų priėmę krikščionybę maždaug vienu laiku su savo kaimynais sla- 
vais, arba bent prieš teutoniškų ordinų įsikūrimą Baltijos pajūryje. Visa 
Lietuvių tautos istorija būtų galėjusi nueiti kitokia, daug palankesne, 
linkme. "Tuo tarpu visiems mums gerai žinoma liūdna istorija tautos, 
kuri, galima sakyti, niekados nenugalėta ginklu, visą laiką ėjo nuo vieno 
pralaimėjimo prie kito. Ir tai įvyko kaip tik todėl, kad, negavusi kul- 
tūriškai apsiginkluoti su krikščioniškosios civilizacijos pagalba, ji pasi- 
rodė nepajėgi spirtis svetimoms kultūrinėms, tautinėms ir politinėms įta- 
koms. Čia iš tikrųjų užsimezgė istorinė lietuvių tautos drama, kurios 
išdavų mes nesame išgyvenę dar iki šiolei. 

Ant šito pagrindo, būtent, yra įvykęs mūsų tradicinės šviesuomenės 
atskilimas nuo liaudies. Čia taip pat glūdi savo šaknimis vadovavusių 
Lietuvos valstybei elementų neatsparumas kovoje už jos teritorijos ne- 
liečiamumą ir suverenumą. Iš čia taip pat yra kilęs Lietuvos ir Lenkijos 
likimo suplakimas krūvon ir tragiškos šito suplakimo išdavos. Dėl tos 
pačios priežasties lietuvių tauta negalėjo anksčiau išvystyti savo tautinės 
individualybės ir sukurti savo tautinės kultūros. Čia, pagaliau, glūdi 
priežastis, kodėl lietuvių tauta, nežiūrint savo istorinių užkariavimų, ne 
tik nedidėjo kitų tautų sąskaita, bet nuolatai tirpo kitų tautų naudai, ir 
dargi tirpo gyvybiniuose savo teritorijos plotuose. 

Taigi ne krikščionybės priėmimas buvo lietuvių tautos nepasisekimų 
priežastis, bet per daug vėlyvas krikštas. Krikščionybė, kaip ir kitoms 
kaimyninėms tautoms, buvo lietuviams religinė, kultūrinė ir tautinė bū- 
tinybė; visa nelaimė, kad lietuviai pavėlavo ją priimti tais keliais šimt- 
mečiais, per kuriuos jų kaimynai slavai naudojosi jau krikščioniškosios 
civilizacijos gėrybėmis ir ginklavosi tautiškai ir kultūriškai. Tokiose ap- 
linkybėse susidarė nelygus tautinis ir kultūrinis pajėgumas su fataliomis 
pasekmėmis lietuvių tautai. 


III. KULTŪROS IR RELIGIJOS SANTYKIŲ PROBLEMA LIETUVOJE 


Mūsų istorinis patyrimas mums liudija, kad kova tarp christianizmo 
ir pagonizmo baigiasi pirmojo naudai. Jau šitas grynai utilitarinis argu- 
mentas parodo, kad tiesa yra gyvastingesnė už klaidą, ir kad tas, kas 
pavėluoja tiesą prisiimti ar net ją iš viso paneigia, galų gale pats save 
nubaudžia. Toks yra mūsų istorinis patyrimas; bet tuoj kyla klausimas, 


2. Suvažiavimo darbai III 


8: ŠALKAUSKIS, KULT. LIET. TAUTOS APSIGINKLAVIMO PROBLEMOS IR KATOLICIZMAS 


ar mokėsime juo tinkamai pasinaudoti dabar, kai tautų gyvenimas yra 
daugeliu atžvilgiu pakitėjęs ir kai religijos ir kultūros santykiai yra ne- 
paprastai susikomplikavę. 

Kai prieš mūsų tautą buvo atsistojęs krikšto klausimas, Europos tau- 
tos ėjo masinės, gal todėl ir negilios, christianizacijos linkme. Dabar tos 
pačios tautos eina, galima sakyti, masinės dechristianizacijos linkme. Pa- 
stebimas jose aiškus pagonėjimo vyksmas. Daug kur susidaro civili- 
zuotų barbarų tipas. Barbarija vis labiau įsigali kultūrinio ir dvasinio 
gyvenimo srityje. Tiesa, tuo pačiu laiku krikščionija vis labiau kristali- 
zuojasi, vis labiau apsivalo nuo savo istorinių trūkumų, vis daugiau įgau- 
na moralinės vertės ir autoriteto ir vis labiau telkiasi apie Katalikų Baž- 
nyčią. Tik dabar jau beveik netenka kalbėti apie ištisai krikščioniškas 
tautas, nes tikslumas beveik jau reikalauja kalbėti apie visuotinai pra- 
plitusią krikščioniškąją diasporą. Kiek krikščionija yra nustojusi kie- 
kybėje, tiek ji yra laimėjusi kokybėje. 

Kultūrinio tautų gyvenimo analizė galėtų parodyti, kad tai, kas jame 
yra pastoviai vertingo ir pozityvaus, šiaip ar taip yra kilę iš krikščioniš- 
kosios civilizacijos ir joje randa dabar paramą ir apsaugą. Kai dabar 
civilizuota barbarija slenka užvaldyti kultūringo pasaulio iš kairės ir iš 
dešinės, krikščionija yra viltingiausias pusiausvyros veiksnys, kuris sau- 
goja visuotines kultūrines vertybes, gina vienu laiku asmenybės teises ir 
visuomenės pagrindus, tikrą autoritetą ir gerai suprastą laisvę ir sykiu 
laiduoja tolimesnės pažangos galimybes. Kuo gali būti šiuo metu krikš- 
čionybė, geriausiai parodo taip neseniai mirusio didžiojo popiežiaus, šv. 
Tėvo Pijaus XI, pavyzdys. Savo moraline drąsa, savo šauniu gynimu 
visuotinių žmonijos vertybių, savo krikščioniškųjų idealų supratimu, savo 
nenuilstama pažangia veikla jis užsirekomendavo, kaipo tikra krikščioni- 
jos galva, ir laimėjo pasaulyje tokį pripažinimą sau ir tuo pačiu Kata- 
likų Bažnyčiai, kokiu seniai jau nesidžiaugė Romos pontifex maximus. 

Visa tai labai reikšminga mūsų tautai, kai jai tenka apsispręsti kul- 
tūrinio apsiginklavimo klausime. Prieš ją dabar yra atidaryti du keliai: 
vienas yra dechristianizacijos ir civilizuotos barbarijos kelias; kitas yra 
christianizacijos ir tuo pačiu dvasinės kultūros gilinimo kelias.  Pir- 
majame kelyje gal ir galima įsigyti tam tikrą materialinę kultūrą su ati- 
tinkama materialine jėga, bet negalima tikrai ir patvariai kultūriškai ap- 
siginkluoti. Tarp didžiųjų galybių įspraustos mažos tautos negali iš- 
gelbėti viena tik materialinė jėga, nes jos vienos niekados nepakaks ši- 
tam reikalui. Tikras apsiginklavimas tegali glūdėti pozityviose tautinės 
kultūros ypatybėse, bet jas tikriausiai ir greičiausiai tegalima įsigyti tik 
antrajame kelyje. Nejaugi nubaudę save vieną kartą pavėlintu krikštu, 
mes dabar pasiskubinsime atsisakyti nuo jo geradaros tik todėl, kad ta 
linkme eina civilizuotų tautų dekadansas? "Tai būtų panašu į tą pasakos 
kvailį, kuris per vestuves raudojo, o per laidotuves kvatojo. 

Tautų gyvenime tautinė kultūra turi daugiausia šansų pakilti ir pra- 
žydėti tada, kai yra normalūs jos santykiai su religija. Mes turėjome 
progos istoriškai įsitikrinti šito teigimo tikrumu. Dabar reikia iš to pa- 
tyrimo padaryti principialią išvadą ir ją pateisinti sisteminiais sumeti- 
mais. "Tai, kas yra įvykę mūsų istorijoje, nėra atsitiktinis dalykas. Tarp 
kultūros ir religijos yra organiškų ryšių, kurie negali būti nebaudžiamai 
nutraukti. Fizinė prigimtis, žmogiškoji kultūra ir dieviškoji religija yva 
žmogaus gyvenime suderinti laiptai, kurie veda viena linkme prie vieno 
aukščiausio žmonijos idealo. Pakanka šitame kopime išgriauti vieną kurį 
laiptą, kad žmogaus gyvenime būtų suardytas tikras tikslingumas bei 
nuoseklumas. Be to, kiekvienas žemesnis gyvenimo laiptas įgyja tikros 
prasmės ir vertingumo vien tik ryšium su aukštesnių laiptu. "Todėl noras 
atskirti tautinę kultūrą nuo krikščioniškosios religijos, ją, taip sakant, 
sekuliarizuoti, reiškia suteikti jai tokios linkmės, kuri yra priešinga nor- 
maliam žmonijos išsivystymui. 


Krikščioniškoji religija, dieviška savo kilme ir universali savo tu- 
riniu, turi kultūrai skatinamosios, vedamosios ir atbaigiamosios reikšmės. 
Būdama tam tikra prasme, būtent, dieviškąja savo esme, transcenden- 
tinė kultūrai, ji ieško, privalo, reikalauja kultūros, kaipo savo natūralios 
terpės ir sėkmingos priemonės plisti į visas žmogiškojo gyvenimo sritis. 
Stovėdama gyvenimo tvarkoje aukščiau už kultūrą, krikščioniškoji reli- 
gija nurodo šiai tikrąjį tikslą ir veda ją vienintele teisinga linkme. Tu- 
rėdama absoliutinę, nelygstamąją vertę, religija teikia kultūrai aukštes- 
nės prasmės bei vertės ir atbaigia ją, realizuodama tai, ko kultūra neįs- 
tengia realizuoti, nors ilgisi giliausiomis savo aspiracijomis. 


Naujos gadynės europiškoji kultūra yra iškilusi aukščiau už visas 
kitas pasaulio kultūras ir yra įgijusi visuotinės reikšmės visai žmonijai 
kaip tik todėl, kad ji kūrėsi harmoningame susiderinime su krikščioniš- 
kąja religija. Istorikai negali to paneigti, norėdami būti visai objekty- 
vūs, nors modernieji žmonės suskubo jau tai pamiršti. Tie patys isto- 
rikai turės taip pat konstatuoti, kad šita kultūra yra įėjusi į krizių tarpą 
sulig tuo laiku, kaip ėmė irti jos darnūs santykiai su krikščioniškąja 1e- 
ligija. Ir jei joje ir šiuo metu yra dar pozityvių ir tikrai vertingų pradų, 
tai jie visi glūdi savo šaknimis krikščioniškojoje civilizacijoje. 


Netrukus pasistengsiu savo teigimus paremti vienu kitu pavyzdžiu, 
bet jau dabar galiu teigti, kad tautai, turinčiai trumpiausiu laiku pasiekti 
didžiausio reikšmingumo savo kultūroje, nevalia iškasti neperžengiamo 
griovio tarp jos ir krikščioniškosios religijos: juk tikras kultūrinis apsi- 
ginklavimas tegali ateiti iš gretimo ir darnaus religijos ir kultūros išsi- 
vystymo. Atpalaiduoti kultūrą nuo religijos ir ją nustatyti prieš pasta- 
rąją reikštų dabar dirbti panašų darbą, kokį kad dirbo tie, kas kliudė 


26 S. ŠALKAUSKIS, KULT. LIET. TAUTOS APSIGINKLAVIMO PROBLEMOS IR KATOLICIZMAS 


Lietuvai priimti krikštą. Ne geresnių galėtų būti ir tokio darbo išdavų. 
Lietuvai, kuri tiek yra nukentėjusi dėl pavėlinto krikšto, rodos, pride- 
rėtų tinkamai įvertinti kultūrinę religijos reikšmę. 


IV. KULTŪRINIS KATOLICIZMO PAJĖGUMAS 


Gerai suprasta sveika ir gyvastinga kultūra su tam tikru būtinumu 
gravituoja į religiją, nes jos giliausios aspiracijos tegali būti patenkintos 
vien su šios pastarosios pagalba. O iš kitos pusės tikra religija yra didelė 
kultūrinė galybė, nes ji veikdina kultūrą, ją įdvasina, ją perveria aukš- 
tesnėmis intencijomis ir įjungia į visuotinę gyvenimo sintezę. Religija 
tam tikra prasme formuoja civilizaciją, bet pati savo antgamtinėje esmėje 
nėra jos formuojama. J. Maritaino supratimu, krikščioniškoji religija 
yra kultūrai vienu laiku ir imanentinė (išvidinė) ir transcendentinė (iš- 
orinė): ji yra kultūrai imanentinė ta prasme, kaip kad Dievas yra ima- 
nentinis savo kūriniui, ir ji yra kultūrai transcendentinė, nes ji yra nu- 
žengusi iš dangaus drauge su Tuo, kas nešė su savimi malonę ir tiesą 
(plg. Religion et Culture, Paris, 25 ir 26 psl.). 


Religija savo esmėje turi jungiamąjį pradą: ji jungia žmogų su Die- 
vu, ir sykiu visą žmogaus gyvenimą bei veikimą perveria vienu dieviš- 
kuoju principų. Tad nenuostabu, kad religiniai įsitikinimai atsispindi 
visame žmogaus gyvenime bei veikime, tarsi siela, formuojanti kūną. Ir 
kokie yra šitie įsitikinimai, toks yra ir žmogaus gyvenimo ir veikimo 
būdas. Kitaip tariant, religija formuoja žmogaus pasireiškimą pagal 
savo giliausią esmę: ir čia operari seguitur esse veikimo būdas atitinka 
esybės pobūdį. 


Visa tai, kas čia pasakyta apie religiją, savaime suprantama, pritinka 
katolicizmui, kaipo tikrajai religijai. Kultūrinis jo pajėgumas yra 
labai didelis ir istoriniu ir principialiu atžvilgiu. J. Mausbachas, 
parašęs labai turiningą ir dokumentuotą veikalą „Die Kirche und die 
moderne Kultur“, šitaip formuluoja kultūrinį katolicizmo pajėgumą: „,Tik- 
rajai, religinėmis idėjomis maitinamai, į žmogaus bei žmonijos gyve- 
nimo visumą nukreiptai kultūrai skatinti Katalikų Bažnyčia turi kūry- 
binį ir pastovų pajėgumą tokiame laipsnyje, kokiu kad nepasižymi jokia 
kita religija ar konfesija“ (ž. Religion, Christentum, Kirche, III B., Kemp- 
ten 1921, 34/200 psl.). 


Mausbachas ypatingai pabrėžia ir principialiais argumentais įrodo, 
kad kultūrinių pajėgų išsivystymas ne tik yra suderinamas su krikščio- 
niškąja religija, bet ir yra tam tikrame laipsnyje būtiname santykyje su 
jąja ir ypač su Katalikų Bažnyčia. Tai įrodo europiškosios kultūros isto- 
rija ir principialus Katalikų Bažnyčios ir kultūros santykiavimas. Pami- 

nėtajame veikale jis stengiasi parodyti (ir reikia pripažinti — su visišku 
pasisekimu), „kad visi sveikieji dabartinės žmonijos siekimai, visi tikrieji 
jos idealai ir uždaviniai faktiškai randa Bažnyčioje tvirtai pagrįstą vietą; 
kad per daugelį šimtmečių įrodyta gyvybinė Bažnyčios galybė ne tik nėra 
šiandieną išsekusi, bet nesusilpusi patveria toliau ir net įstengia suteikti 
moderniajai kultūrai idėjinių pagrindų, dorinių normų ir kelrodžių, so- 
cialinių laidų ir antgamtinių pašventinimo pajėgų“ (O. c., 7/173 psl). 


Katolicizmo santykiuose su kultūra bene reikšmingiausia bus tai, 
kad jis veikia ją pagal savo giliausią esmę. Šitam bendram teigimui 
įvedamąja idėja gali eiti ši J. Maritaino mintis: „Visos religijos kitokios, 
negu katalikiškoji, yra sudedamosios dalys tam tikrų kultūrų, apspręstų ir 
individualiai atsiradusių ryšium su tam tikrais etniniais klimatais, su tam 
tikromis istorinėmis formacijomis. Vien tik katalikiškoji religija todėl, 
kad ji yra antgamtinė, yra visiškai ir griežtai transcendentinė, antkultū- 
rinė, antrasinė, anttautinė“ (O. c., 55 psl). Šita katolicizmo ypatybė pa- 
aiškina, kodėl jis visada veikia žmoniją vienijamuoju būdu tuo pačiu lai- 
ku, kai paganizmas tautas izoliuoja, užskleidžia jas siaurame egoistiniame 
nacionalizme ir palaiko jų vienašališkas tendencijas. 


Apskritai, veikdamas kultūrą pagal savo ypatybes, katolicizmas su 
tam tikru būtinumu stumia ją visuotinio reikšmingumo linkme. Būtent, 
katolicizmo įtakoje kultūra įgauna tas ypatybes, kurios ją padaro krikš- 
čionišką. Visų pirma, kultūra įsijungia į visuotinę gyvenimo sintezę ir 
prisisunkia religinio intencionalumo; kitaip tariant, kultūra, susiderinusi 
su religija, telkiasi aplink vieną religinį gyvenimo centrą ir savo galuti- 
nėmis intencijomis nusistato į absoliutinį gyvenimo tikslą. 

Henrikas Romanovskis savo veikale „Filozofja cywilizacji“ (War- 
szawa 1934) skiria katalikiškojoje kultūroje keturias pagrindines teigia- 
mąsias žymes; būtent, yra tai: pirma, interesų hierarchija, sudaranti jos 
vieningumą, antra, vispusiškumas, trečia, universalumas ir, ketvirta, gy- 
vastingumas. Apie interesų hierarchiją katalikiškojoje civilizacijoje RoO- 
manovskis konstatuoja šį reikšmingą dalyką: „Mokslas, literatūra ir me- 
nas ir taip pat politinis, visuomeninis ir ekonominis gyvenimas yra čia 
pritaikyti prie dorinių visuomenės reikalų, tuo tarpu kai kitose civiliza- 
cijose dažnai sueina su šiais į konfliktą. Todėl čia nėra to suskilimo, tos 
disharmonijos, kuriuos randame kitose civilizacijose. Čia viešpatauja 
tobula vienybė ir darna, nes tai, kas yra žemesnis dalykas, nusilenkia 
tam, kas yra aukštesnis dalykas, ir turi prisitaikyti prie šio pastarojo 
reikalavimų. Yra tad čia tikslo vienybė, tendencijos vienybė ir akcijos 
vienybė. Viskas sudaro tobulą visumą, nors pradai ir yra įvairūs. Že- 
miškų interesų pajungimas doriniams interesams pasiekia katalikiškosios 
civilizacijos ribose kartais heroizmo viršūnių, ir todėl sutinkame čia ap- 
raišką, kitur nežinomą: papročių šventumą“ (O. c., 366—367 psl.). 

Katalikiškosios kultūros vispusiškumas reiškia, kad ji apima visą 
žmogų, su visomis jo galiomis ir reikalais, ir išvysto jį materialinio, dva- 
sinio ir visuomeninio gyvenimo linkmėmis. Ji nepasitenkina viena kuria 
gyvenimo puse, bet yra pilnutinė savo turtingu turiniu. Iš kitos pusės 
ji yra universali ta prasme, kad nėra neatjungiamai susijusi su viena 
kuria tauta, ar viena kuria vieta, ar vienu kuriuo laiku, bet pritinka 
esminiu savo turiniu visiems laikams, visoms vietoms, visoms tautoms. 
Pagaliau, šita kultūra, kuri sugeba patenkinti visus racionalius žmogaus 
reikalus, yra nepaprastai patvari ir gyvastinga, nes lygiai jungia savyje 
pastovumo ir pažangumo pradus, būdama pajungta nuolatinio atsinauji- 
nimo dėsniui. Turėdama savo viltingu inkaru dieviškąją religiją, ji yra 
apsaugota nuo esminių iškrypimų ir išsigimimo katastrofinėse krizėse. 


Katalikiškojoje visuomenėje materialinė gerovė ir kultūrinės verty- 
bės yra tarsi atpildas to dorinio tobulėjimo, kuris yra susijęs su Dievo 
karalystės ir jos teisybės ieškojimu ir kuris sykiu laimi visa kita. „Kalno 
pamokslo pažadas, — sako Mausbachas, — kad Dievo karalystės ieškojimas 
laiduoja taip pat visų kitų gėrybių prieauglį, pasiteisina tuo laiminimu 1r 
tobulinimu, kuriuos krikščioniškoji religija teikia pasaulinei kultūrai“ (O. 
c., 23/189 psl.). 


Dr. Hans Rost yra parašęs knygą „Die Kulturkraft des Katholizis- 
mus“, kurioje labai sugestyviai išrodo, kokių ir kiek gėrybių prisideda 
katalikiškajai visuomenei, ieškančiai visų pirma Dievo karalystės ir jos 
teisybės. Ryšium su tuo, ką apie tą patį dalyką sako Mausbachas, su- 
sidaro labai pamokomas vaizdas. Žinoma, nėra čia galimybės jo bent 
kiek pilniau nusakyti. Tepaminėsiu šia proga vieną kitą jo bruožą. Ta- 
čiau reikia šiuo atveju skirti katolicizmą ir katalikus. Tai nėra tas pats: 
katalikai visada mažiau ar daugiau naudojasi katolicizmo geradara, bet 
toli gražu ne visados stovi jo aukštumoje. 

Istoriškai yra neabejotina, kad europiškoji civilizacija, susiformavusi 
jau viduriniais amžiais, išsivystė kultūrinėje katolicizmo įtakoje. Tiesa, 
ji turi savo pagrinde taip pat antikinės graikų romėnų kultūros pradu, 
bet tie pradai pateko į universalią europiškąją kultūrą visų pirma tarpi- 
ninkaujant katolicizmui, kuris juos apvalė nuo pagoniškojo nenuosek- 
lumo, įprasmino nauja šviesa ir įjungė į integralinę, religinę kultūrinę, 
sintezę. Katolicizmas juk yra didelė sintetinė galybė, kuri nėra linkusi 
atsisakyti nuo jokios tiesos ir nuo jokios kultūrinės vertybės, nežiūrint 
to, kur ir kokiose aplinkybėse jos yra atsiradusios.  Katolicizmui yra 
svetimas bet kuris ekskliuzyvizmas, ir todėl jis kartais ima į savo apsaugą 
ir gynybą net tas tiesas ir tas vertybes, kurios buvo iškeltos aikštėn anti- 
katalikiškųjų sąjūdžių kovai su juoju. Bet, žinoma, tokių atveju tas tie- 
sas ir vertybes jis apvalo nuo vienašališkų atžvilgių ir nuo ekskliuzyvis- 
tinio jų traktavimo būdo. 

Šiaip ar taip, ar paimsime mokslą, ar meną, ar dorovę, ar visuome- 
ninį gyvenimą, visur rasime pėdsakus to istorinio vaidmens, kurį yra su- 
vaidinęs ir dabar tebevaidina katolicizmas. Nurodoma, pvz., kad gamtos 
mokslai, kurie taip menkai tegalėjo išsivystyti pagoniškajame pasaulyje, 
įgavo naujų galimybių ryšium su krikščioniškąja koncepcija apie vieną 
dieviškąją Išmintį, tvarkančią pasaulį „pagal matą, skaičių ir svorį“, t. y. 
pagal tam tikrus pastovius gamtos dėsnius (plg. J. Mausbach, O. c., 
147/313 ir 148/314 psl.). Kitaip tariant, krikščioniškoji pasaulėžiūra pir- 
moji buvo atidariusi platesnes perspektyvas tiksliesiems mokslams, o 
Bažnyčios rūpesčiu ir globa atsiradusieji ir išsivysčiusieji Europoje uni- 
versitetai sudarė jiems, kaip ir kitiems mokslams, reikiamų organizacijos 
sąlygų. Mokslų išsivystyme suvaidino didelį vaidmenį ir tai, kad kato- 
licizmas visada buvo ir yra įsitikinęs proto gynėjas ir filosofinės kultūros 
skatintojas. 

Panašiai europiškasis menas buvo išsivystęs ryšium su religiniu me- 
nu, kurį pašaukė į gyvenimą katolicizmo reikalai. Pvz., romaniškasis, 
gotiškasis, barokiškasis stilius atsirado ryšium su bažnyčių statyba. Taip 
pat muzika, literatūra ir kitos meno rūšys savo išsivystyme šiaip ar taip 
yra susijusios su bažnytiniu gyvenimu. 


Bet tikriausiai jokioje srityje taip galingai nesireiškia katolicizmo 
įtaka, kaip dorinėje kultūroje. Katolicizmas ypatingai pabrėžia dorinės 
pažangos pareigą ir tam reikalui uoliai skatina valios kultūrą. Jis iš pat 
pradžios yra gynęs principialią nelygstamąją asmenybės vertę ir jos 
laisvę apsispręsti pagal savo sąžinę. Iškėlęs principą, kad asmuo tikrai 
įpareigojamas vien per savo sąžinės tarpininkavimą, katolicizmas anaip- 
tol nėra sumažinęs dieviškojo autoriteto reikšmės, tik yra pareikalavęs 
laisvo tų dviejų dalykų suderinimo pagal šv. Povilo žodžius: „„Kame gi 
Viešpaties Dvasia, ten yra laisvė“ (2. Kor. 3, 17). Principiali „Dievo 
vaikų laisvė“ katolicizme visada buvo ta pastovioji idėja, kuri vadovavo 
jo nusistatymui visuomeniniame gyvenime ir reikalavo krikščioniškosios 
doros principų ekonominiam, socialiniam, politiniam ir tarptautiniam gy- 
venimui tvarkyti. Galima drąsiai teigti, kad niekur kitur nerasime orga- 
niškesnio, pilnesnio ir nuoseklesnio santykiavimo tarp religingumo ir 
privatinės bei viešosios dorovės. Be kita ko, krikščioniškasis solidarumas 
visose viešojo gyvenimo srityse yra viena iš ryškiausių katolicizmo 
savybių. 

Labai reikšmingas taip pat yra katolicizmo vaidmuo šeiminiame gy- 
venime. Išeidamas iš visuotinai privalomos skaistybės principo, jis deda 
į šeiminio gyvenimo pagrindą santuokos nesuardomumo dėsnį ir tuo pa- 
čiu pagrindžia šeimos tvirtumą ir vaisingumą. Kaip parodo statistiniai 
daviniai, tuo yra pasiekiama, kad, visoms kitoms sąlygoms esant lygioms, 
gimimų skaičius katalikiškosiose šeimose yra didesnis, o išsiskyrimų skai- 

čius mažesnis; be to, katalikų tarpe nesantuokinių gimimų yra mažiau, 
negu tarp kitų konfesijų žmonių. 


Ypač gyvastingos reikšmės teikia katolicizmui tai, kad jis yra dori- 
nio optimizmo palaikytojas. Jis iš vienos pusės teigiamai priima žmo- 
giškąjį gyvenimą tokį, koks jis yra žemiško buvimo aplinkybėse, o iš ki- 
tos pusės įprasmina kentėjimą šioje ašarų pakalnėje ir tuo pačiu didina 
moralinį žmogaus pasitenkinimą ir gyvenimo džiaugsmingumą. Jei ap- 
skritai tvirti religiniai įsitikinimai yra svarbus laimės veiksnys, tai kato- 
licizme tas veiksnys itin yra žymus. Štai kodėl tarp katalikų, kaip pa- 
rodo statistika, savižudybių skaičius yra mažesnis, negu tarp kitų įsiti- 
kinimų žmonių. Žodžiu tariant, katolicizmas yra toks kultūros skatinto- 
jas, kuris skleidžia gyvenimo išmintį, gaivina kilniuosius idealus ir lai- 
duoja laimę. 


V. PAMOKOMIEJI ANTIKATALIKIŠKOSIOS KULTŪROS VAISIAI 


Katolicizmo kultūrinio vaidmens apibūdinimui nemažiau yra reikš- 
mingi antikatalikiškosios kultūros vaisiai. Visų pirma yra pažymėtina 
tai, kad ne taip yra lengva, kaip paprastai manoma, atsipalaiduoti kul- 
tūroje nuo krikščioniškų katalikiškų pradų. Garsusis Collėge de France 
profesorius E. Gilsonas laiko, pvz., keistu ir juokingu nenuoseklumu tai, 
kad naujoji prancūzų valstybė, kuri buvo pasišovusi išnaikinti savo Vi- 
duje krikščionybę, pasirinko savo šūkiu tris idėjas: Libertė, Egalitė, Fra- 
ternitė, kurios savo kilme ir turiniu yra giliai krikščioniškos (ž. E. Gil- 
son, Pour un ordre catholigue, Paris, 42 psl). Jis taip pat pažymi pa- 
mokomąją reikšmę bolševikiškosios Rusijos pavyzdžio, kuris parodo, kad 
„yra nesąmonė norėti kraštą dechristianizuoti, jo nesudemoralizavus“, ir 
kad negalima „išvaryti Dievo iš valstybės, ir ypač krikščioniškojo Dievo, 
sykiu neišvarius iš jos dorinio idealo, christianizmo atnešto į pasaulį“ (t. 
p., 41 psl.). 

Nereikia tačiau taip toli eiti, norint įsitikinti, kad katolicizmo idėjos 
iškraipymas kultūriniame gyvenime turi labai pamokomų išdavų.  Mo- 
dernioji civilizacija, kuri yra įgavusi savo ypatybių humanistinio rene- 
sanso, reformacijos ir Dekarto reformos įtakoje, vienašališkai pasižymi, 
Maritaino žodžiais tariant, „šauniomis nenuilstamomis pastangomis sU- 
teikti žmogiškajai prigimčiai maksimalinį žemiškąjį našumą“ (O. c., 27 
psl). Pačios šitos pastangos nėra dar blogos, bet negera čia yra tai, 
kad kultūra, kaip sako tas pats autorius, nenustodama savo prigimtinio 
augimo, yra čia atsipalaidavusi nuo dieviškojo prado, kad pasikliautų 
vien tik žmogumi (t. p., 28 psl). Tokia yra neišvengiama antropocentri- 
nės civilizacijos linkmė, kuri neša su savimi materialinę galybę ir mate- 

rialinius turtus, ilgainiui iš priemonių virstančius tikslais tiems, kas 
juos gamina. 


Katolicizmas nesivaiko šitų gėrybių, kaipo savarankiškų tikslų, ir tik 
prasilenkus su jo dvasia tegalima prarasti kultūrinių vertybių hierar- 
chijos pajautimą ir besąlygiškai atsidėti materialinių gėrybių gaminimui 
ir materialinės galybės garbinimui. "Tokia civilizacija su tam tikru bū- 
tinumu slenka į idololatriją ir paverčia savo gerbėjus civilizuotais barba- 
rais: Šitas pagonėjimo ir barbarėjimo vyksmas labai ryškiai eina prieš 
mūsų akis dabartiniame pasaulyje. Mes matome, kaip lygstamiems že- 
miškiesiems dalykams teikiama nelygstamoji vertė (o tai juk yra ido- 
lolatrijos esmė), ir kaip prievarta principialiai ginama ten, kur turi būti 
respektuojama asmens laisvė (o tai juk sudaro barbarijos esmę). Kai 
dabar nelygstamai yra garbinama ar valstybė, ar tauta, ar rasė, turime 
idololatrijos apraišką, nes tokiu atveju dievinami žemiški dalykai. Kai 
jiems reikalaujama totalitarinio viešpatavimo gyvenime, turime drauge 
ir idololatriją ir barbariją, nes totalitarinė tegali būti vien religija dieviš- 
kąja savo puse, nenaikinančia žmogaus laisvės. Kai skelbiamas kraštu- 
tinio vadizmo principas ir reikalaujamas nelygstamasis klusnumas vadui. 
turime taip pat drauge ir idololatrijos ir barbarijos apraišką, nes nelygs- 
tamasis, bet vis dėlto laisvas, klusnumas tepritinka vien nelygstamajam 
autoritetui, t. y. Dievui. 


Kas laukia žmoniją, kurioje jau galingai reiškiasi šito idololatrijos ir 
civilizuotos barbarijos linkmė, mes dar tikrai nežinome, bet mes jau 
tai jaučiame, susirūpinę galimomis rytojaus katastrofomis. Jų atmosfera 
jau dvelkia per nelaimingąjį pasaulį, tartum apokaliptiniai aidai, einą 
mums iš ateities. Žodžiu tariant, dar nežinome, kas bus, bet jau galime 
žinoti, kad nėra pasauliui išganymo be grįžimo prie katolicizmo tiesos ir 
prie ieškojimo visų pirma Dievo karlystės ir jos teisybės... 


BAIGIAMASIS ŽODIS 


Ir mes, lietuvių tauta, turime prieš save du kelius: katolicizmo ir 
civilizuotos barbarijos. Pastarasis kelias grąžintų mus vėl į delsiamo 
krikšto kelią, kur mes negalėtume laimėti nei tikro atsparumo, nei tikro 
garbingumo, nes tarp civilizuotų barbarų materialinė galybė viską spren- 
džia. Po to, kas buvo pasakyta, nėra reikalo įrodinėti, kad tik pirma- 
jame kelyje mes greičiausiai galėtume prieiti kultūriniame savo išsi- 
vystyme visuotinio reikšmingumo. 

Įsijungę į kultūrinį visuotinės katalikų bendruomenės darbą, sutar- 


tinai ir laisvai dirbamą visos žmonijos ir kiekvienos tautos naudai, mes 
naudosimės šito darbo vaisiais be pavojaus mūsų tautinei individualybei. 

Juk dabar tarp katalikiškosios civilizacijos ir mūsų tautos nėra jau jokio 
pavojingo tarpininko. Dabar mes galime tikėtis nekliudomai prisiimti į 
savo tautinės individualybės lytis visuotinį krikščioniškosios civilizacijos 
turinį ir tuo būdu greičiausiai pasiekti maksimalinio kultūrinio pajėgumo. 
Čia ir glūdi tikriausias kultūrinio mūsų apsiginklavimo šaltinis. 

Štai linkmė, į kurią turėtų atsižvelgti mūsų kultūros politika, o 
mums, lietuviams katalikams, telieka pastovi pareiga savo pavyzdžiu įro- 
dyti kitiems kultūrinį katolicizmo pajėgumą ir jo geradarą mūsų tautai. 


TEOLOGIJA 
RELIGIJA 
BAŽNYČIA 


TURINYS 


Kun. Dr. Juozas VAIŠNORA M. I. C., Kaunas 
Kataliko kunigo veikla kovoje su rusifikacija prieškariniu metu 


Prel. Dr. Vincas BORISEVIČIUS 
Telšių Kunigų Seminarijos Rektorius 


Dorovinis elementas vyskupo Motiejaus Valančiaus 
kūryboje ir veikloje 


Doc. Dr. Vincas PADOLSKIS, Vilkaviškis 
V D U Teologijos-Filasofijos Fakulteto narys 


Vysk. A. Baranauskas ir Šv. rašto vertimas į lietuvių kalbą 


Kataliko kunigo veikla kovoje su rusifikacija 
prieškariniu metu 


J. Vaišnora 


Šiandie, jau iš tam tikros perspektyvos žiūrėdami į netolimą praeitį, 
mes stebimės ta nelygia kova, kurioje mažai lietuvių tautai teko grumtis 
su milžinų Rusija, užgriuvusia ant jos laisvės, religijos, tautybės visu 
savo svoriu. Toje kovoje lietuvių tauta ne tik kad atsilaikė, ne tik kad 
atrėmė, tiesa, kraujo ir gyvybių auka, rusifikatoriaus puolimus, bet dargi 
iš tos nelygios kovos išėjo tautiškai susipratusi, atgimusi, sustiprėjusi. 
Šio džiugaus reiškinio priežasčių beieškodami, dažnai sustojame prie mū- 
sų liaudies atsparumo, nenoro pasiduoti rusintojams ir pravoslavinto- 
jams.. Mes gėrimės liaudies gyvu religingumu, prisirišimų prie savo ti- 
kėjimo, mes džiaugiamės sąmoningumu tų tėvų, kurie patys iš malda- 
knygių vos vos paskaitydami, pamatę savo vaikų rankose naują, bet 
„kreivomis litaromis“ knygą, instinktyviai ją, lyg kokią nuodingą gyvatę, 
mesdavo į krosnį. Bet čia dar ne viskas: reikia giliau įžvelgti. Už tų 
sąmoningų, religingų kaimiečių pečių, rasime jų įkvėpėją ir mokytoją — 
kunigą; už tų sąmoningų moksleivių, atsisakiusių vaikščioti į cerkvę ir 
nenorinčių kalbėti maldas rusiškai, rasime katalikų kunigą-kapelioną. 
Jei paseksime tamsią naktį knygnešius, apsikrovusius ryšuliais knygų, 
pastebėsime, kad jie sukinėjasi apie klebonijas, vienuolynus, landžioja 
bažnyčių pastogėse ir senose varpinėse. Jei pavartysime suvažiuojančių 
į atlaidus kunigų brikų pasostes, ten rasime draudžiamojo lietuviško raš- 
to. Taigi, drąsiai galima tvirtinti, kad jei rusams nepavyko lietuvius su- 
rusinti ir supravoslavinti, tai už tai turime būti dėkingi Lietuvos dvasi- 
ninkams ir jų vadams, kurie stojo į atvirą kovą su pavergėjais. Kunigai 
šioje žiaurioje kovoje atsilaikė abiejuose frontuose: religiniame ir tau- 
tiniame. Rusų pastangos lietuvius surusinti ir supravoslavinti atsimušė 
į dvasininkų krūtinės. Rusų kultūriniai siekimai Lietuvoje virto tikra 
kova su dvasininkais. Ir suprantama kodėl. Norint prieiti prie liau- 
dies, reikėjo sutriuškinti kelią pastojusius vadus-kunigus. Tokiu būdu 
pastangos pavergti Lietuvą Rytų kultūrai virto kova su dvasininkais. Ji 
buvo aštri, atkakli, bet lietuvių kunigų atsparumo nepalaužė, o at- 
virkščiai — ilgainiui jis dar sustiprėjo. 

Norint suprasti, kodėl Lietuvos rusintojų visos pastangos buvo nu- 
kreiptos į dvasininkus, reikia nepamiršti, kad po nelaimingų 1863 metų 
sukilimo Lietuvos liaudis liko be inteligentijos, be vadų.  Bajorija su- 
smuko, po nepavykusio sukilimo išbėgiojo, o ir tos pačios liaudies akyse 
susikompromitavo. Mokytesnieji, jei vienas kitas atsirasdavo, negalė- 
davo liktis savajame krašte ir dėl duonos kąsnio turėdavo dangintis ; 
tolimas Rusijos sritis. Su liaudimi liko tik kunigai; jie su ja dalinosi 
bendruoju likimu ir vargais. Jei liaudis liko abejinga, kai rusų valdžia 
baudė ir trėmė kunigus už prisidėjimą prie sukilimo, tai ta pati liau- 
dis, kai pamatė, jog dvasininkai stoja ginti ne lenkų interesus, bet jos, 
liaudies, branginamą kalbą ir tikybą, visa širdimi linko prie dvasininkų 
ir klusni davėsi rikiuojama. Toji rolė, kurią Lietuvos dvasininkai su- 
vaidino pačiame rusifikacijos įtempimo perijode, apsaugodami Lietuvos 
liaudį nuo ištautėjimo ir atskilimo nuo tikrosios Bažnyčios, šiandie nėra 
dar pakankamai pasverta ir įvertinta. Netgi pasigirsta kartais ir vie- 
šai skelbiamų nuomonių, bandančių mažinti dvasininkų nuopelnus šioje 
srityje tik dėl to, kad tie motyvai, dėl kurių kunigai gynė tautybę, buvę 
ne patriotiniai, bet grynai tikybiniai. Kitaip tariant, esą, dvasininkams 
rūpėję apsaugoti liaudį nuo supravoslavinimo. Gi tautybė ir lietuviškoji 
kalba buvusi tik priemonė, palaikanti atsparumą. Tuo būdu Lietuvos 
dvasininkai kovoję su liaudies rusinimu visai atsitiktinai — praeter in- 
tentionem. Ir dėl to jų nuopelnai esą menki. 

Pernai metais, bešvenčiant Lietuvos krikšto 550 metų sukaktį, į 
krikščionybės Lietuvoje įvedimo fakto aktyvą buvo įskaitytas ir tau- 
tybės išlaikymas. Tr visai teisingai. Šiaip ar taip kalbėsime, bažnyčia 
anais sunkiais laikais buvo vienintelė vieta, kur lietuvis dar girdėjo vie- 
šą žodį kad ir ne visai gryna. bet vis dėlto gimtąja kalba sakomą. Nors 
veiksmas yra apsprendžiamas pagal tikslą, vis dėlto reikia pripažinti, kad 
dvasininkai, gindami religiją, drauge apgynė ir tautybę. Šiandie galima 
kelti klausimas, ar tautybę, neatremtą į religiją, anais laikais būtų buve 
galima išsaugoti. Religija tautiškumui davė stiprios atramos, ir tik jos 
dėka šis pastarasis liko nepalaužtas. Dėl to ir dvasininkų nuopelnai sa- 
vo kraštui ir lietuvybei nėra maži. Čia dar kartą pasitvirtina tas visuo- 
tinis dėsnis, kad kaip gratia non destruit naturam, taip religija nekenkia 
tautybei, o atvirkščiai — ją dar palaiko, stiprina. Dievo Apvaizdos, ma- 
tyti, taip buvo sutvarkyta, kad Lietuvos rusifikatoriai neatskirtų tautinės 
kultūros nuo pravoslavijos. Šią gi įmaišę į savo planus, turėjo pralai- 
mėti. Norėdami nušauti du zuikius, nė į vieną nepataikė: lietuviai netapo 
nei rusais, nei pravoslavais. Ir už tai garbė Lietuvos kunigams. 

Tiesa, reikia pripažinti, kad tokios tautiškumo sąvokos, kokią mes 
šiandie turime, Valančiaus laikais, kai rusifikatorių pastangos ėmė siekti 
kulminacijos taško, dar nebuvo. Valančiaus laikų dvasininkams dar ne- 
teko išsidirbti konkrečią tautiškumo teoriją. Tautos dievaitis dar nebu- 

vo gimęs. Taigi, jei anų laikų kunigai, kovojusieji su rusifikacija, ir 
neužsipelnytų tautininkų vardo, vis dėlto jie buvo patys geriausieji tau- 
tos veikėjai. Jų darbo reikšmė tautinėje lietuvių kultūroje yra mil- 
žiniška. 

Netgi prileidus, kad ano meto kunigams pirmoje eilėje rūpėjo religi- 
ja, vis dėlto dvasininkų darbo pasekmės buvo tautybės išlaikymui pačios 
naudingiausios. Jos pakreipė visą mūsų kultūros eigą nauja kryptimi. Iš 
tos anų laikų kovos dvasios išaugo ir sustiprėjo aušrininkų sąjūdis, kurį 
smarkiai parėmė ir dvasininkai. Vėliau dvasininkų darbe tautininkiškoji 
linkmė ypačiai išryškėjo apžvalgininkų laikais. O tuo tarpu kova su ru- 
sifikacija ėjo visu smarkumu. Vadinasi, toji kova ugdė tautinę sąmonę. 
Jei Valančiui ir jo laikų kunigams būtų rūpėjus vien tik religija, Va- 
lančius nebūtų šaukęs: ,„Slaptu mokykite savo vaikus lietuviško rašto 
iš senų jūsų knygų“!  Nebūtų raginęs: „Kunigai lietuviškai ar žemai- 
tiškai tvirtinkite žmones šventame tikėjime“. Jei kunigams anais laikais 
nebūtų rūpėjęs drauge ir tautiškumas, jie ypač ten, kur ganomieji pui- 
kiai mokėjo svetimą, lenkišką ar rusišką, kalbą (gimnazijose), nebūtų 
spyręsi tikybos mokyti tik lietuviškai, nebūtų raginę mokinius kalbėti 
tik lietuviškai maldas, nors už tai jiems grėsė Sibiras (Jakštas). 

Pažįstant anų laikų dvasią ir sąlygas, nereikia stebėtis, kad draudžia- 
mojo periodo spauda yra beveik tik religinė. Pridėkime dar elemento- 
rius — tai gausime ano laiko patį reikalingiausiąjį spausdintą žodį. Bet 
jis, skiepintas tam, kad lietuvis galėtų su Dievu susikalbėti lietuviškai, 
taip pat gerai patarnavo ir tautinei sąmonei žadinti bei palaikyti. Kad 
kunigų veikla šalia religinės buvo ir tautinė, matyti ir iš to, kad jų ko- 
vos metodai ir priemonės pajėgė išauklėti sąmoningų tautiečių. Religi- 
jos mokytojų ištrėmimai ir baudimai sužadino ne tiek religinį, kiek 
tautinį sąmoningumą, ko nebūtų pasiekta, jei kunigams būtų rūpėjus 
vien tik religija.  Povalančinio perijodo kunigų veikla tautinio darbo 
bare yra perdaug aiški, jų išleistos tautiniam (spaudos, kultūros) darbui 
pinigų sumos yra perdaug didelės, kad kas drįstų sakyti, jog ir čia kuni- 
gai siekė vien religinių tikslų. 

Šios paskaitos rėmai yra per siauri, kad galėtų apimti visą tą sudė- 
tinę Lietuvos dvasininkų veiklą, kurią jie išvystė, besigindami ir beko- 
vodami dėl savo idealų. Čia bus bandoma tik bendrais bruožais suminėti 
vien ryškesnius tos veiklos etapus. O kad jie būtų lengviau suprantami, 
teks paminėti ir rusifikatorių dėtas pastangas. Iš to matysime, kaip ku- 
nigai stengėsi tas pastangas atremti, jas kita linkme nukreipti, sutram- 
dyti. Bet pirmiausia teks keliais žodžiais nušviesti apskritai Rusijos po- 
litiką Lietuvos atžvilgiu; iš jos matysime, ko rusai siekė ir kokiais ke- 
liais buvo numatę vykdyti Lietuvos rusinimą ir pravoslavinimą. 


! Valančius, Maskoliams katalikus persekiojant, 77 psl. 

RUSŲ SIEKIMAI 


Po paskutinio Lietuvos-Lenkijos padalinimo Kotrynos II visas dė- 
mesys buvo nukreiptas į unitų naikinimą ir vyskupo Siestrencevičiaus 
išaukštinimą. Lietuva, jei neskaityti įsakymų, varžančių vienuolynų 
laisvę, okupantų valdžios sunkumo beveik nepajuto. Lietuvos viešaja- 
me gyvenime veik niekas neatsimainė. Kotryna II netgi buvo paža- 
dėjusi okupuotųjų kraštų gyventojų tikėjimo neliesti. "Tąjį savo paža- 
dą lietuviams ištesėjo, nors Ukrainoje unitus vertė į pravoslavus be jo- 
kios atodairos. 

Caras Povilas I, trumpai valdęs (1796—1801), irgi mūsų kraštui ža- 
los nėra padaręs. Jo tikybiniams reikalams informatorium tampa mo- 
kytas Austrijos jėzuitas Gruberis. Šio įtaka jaučiama visuose „Aukš- 
čiausiosios Valios“ įsakymuose, tvarkančiuose katalikų reikalus. Šitokia 
Povilo I valdymo politika negalėjo patikti uoliesiems pravoslavams, ir 
jie susitarę 1801 m. kovo 13 d. carą Povilą I nužudo. Sostas tenka Alek- 
sandrui I. Jo ilgo, net per 24 metus, valdymo perijodu Lietuva irgi ne- 
galėjo perdaug skųstis. Aleksandras buvo mistikas, svajotojas, paslap- 
tingai baigęs savo gyvenimo dienas, oficialiai 1825 m. miręs Taganrogo 
mieste, o neoficialiai, kaip kalbama, dar ilgai gyvenęs atsiskyrėlio gy- 
venimą Sibire. Vysk. Valančius savo „Parspieime“ apie jį rašo sakyda- 
mas, kad Aleksandras I buvo katalikams netgi palankus, nevengęs san- 
tykių su katalikų vienuoliais?. 

Įžengus į sostą Mikalojui I, Rusijoje ima reikštis gana stip- 
ri taip vadinamų slavofilų srovė. Slavofilai buvo reakcija prieš vadi- 
namuosius „zapadnikus“, susiartinimo su Vakarais ir jų kultūra šalinin- 
kus. Slavofilai griežtai pasipriešino Vakarų kultūros įsibrovimui į Rusi- 
ją ir kratėsi viso to, kas buvo neslaviška. Slavofilams caro Mikalojaus I 
politika buvo labai palanki. Tuo būdu išaiškinamas ir tasai rusų valdžios 
taktikos pasikeitimas nukariautųjų tautų atžvilgiu. 1831 ir 1863 metų 
sukilimai buvo tik gera proga, nesiskaitant su priemonėmis, vesti dar 
griežtesnę pavergtųjų tautų suslavinimo politiką. Taigi, sukilimai turėjo 
lemiamos reikšmės tik laiko, bet ne tikslo atžvilgiu. 

Abu lenkmečiai rusams prikišamai parodė, kad šis kraštas neturi sim- 
patijų Rusijai. Jie pamatė, kad Imperijos Šiaurės Vakarų kraštas jaučia- 
si savitas ir nesirengia susilieti su Imperija, bet dargi svajoja atgauti 
nepriklausomybę. Laisvės idėjos, kuriomis sukilimai buvo kaitinami, 
atėjusios irgi iš Vakarų. Reikėjo tad pastatyti aklinę sieną, kuri skirtų 
Rusiją nuo Vakarų Europos. Rusų kultūra turi išplisti Lietuvoje, tuo 
būdu Lietuva bus įjungta į milžinišką slavų jūrą, o lietuviai nesidairys 
daugiau po vakarus ir sutaps su ,„matuška“ Rusija. 


* Ten pat, 35 psl. 

Taigi, rusai pasišovė sumazgioti tuos kultūros ryšius, kurie tarp lie- 
tuvių ir rusų yra buvę iki XVII amžiaus. Rusai turėjo pagrindo tikėtis, 
kad lietuviai nesunkiai pasiduos rusų kultūros veikiami, nes jie atsiminė 
tuos laikus, kada Lietuvos Didžiojo Kunigaikščio giminės, tapę pravos- 
lavais, danginosi į tolimas Rusijos sritis, o rusai kūrėsi Lietuvoje. Jie 
žinojo, kad kitados Lietuvos didikų lūpose skambėjo ne gimtoji, lietu- 
viškoji, bet gudų kalba. Buvo laikai, kada saviti Lietuvos įstatymai buvo 
rašomi gudiškai. Kad tie ryšiai vėliau nutrūko, kalti buvo lenkai, kurie 
į Lietuvą įsiskverbė su savo kalba ir kultūra. Parengti tad tam kultū- 
ros ryšių sumazgiojimui kelio, reikėjo iš Lietuvos išguiti lenkiškoji kul- 
tūra. Rusams atrodė, kad tai nebus sunku padaryti, nes čia bus pasi- 
kėsinimas ne tiesiog prieš lietuvybę, o tik noras vieną kalbą, lietuviams ne 
savą, pakeisti kita. Lietuviai nieko nenustos, atsimesdami nuo lenkiško- 
sios kultūros ir priimdami rusiškąją. Kaip lenkai per mokyklas ir baž- 
nyčią įsiskverbė į Lietuvą, tais pat keliais turi Lietuvai būti įskiepytas 
ir rusiškumas. Tuo būdu mažu pamažu lietuviai turės surusėti. Šitaip 
galvojo rimtesnieji slavofilai, dargi mokslo vyrai. Jie pasisakė už evolių- 
cijos kelią ir tikėjosi, kad bent antroji karta jau bus susigyvenusi su ru- 
sų kalba ir kultūra. Tačiau rusų administracijos slavofilai pasirinko tam 
pačiam tikslui revoliucijos kelią. Jiems atrodė perilgu laukti, iki lietu- 
viai per kelias kartas virs rusais. Juk administracijos aparatas toks ga- 
lingas, policija turi tiek visokių priemonių, kad pakaks tik rimtai spus- 
telėti, ir Lietuva pasidarys „iskoniy ruskij kraj“. Čia ir buvo visa rusų 
administracijos nepasisekimų tragedija, o mūsų laimėjimas. 

Slavofilas akademikas Aleksandras Hilferdingas sugalvojo visiems 
slavams bendrą abėcėlę (obščeslovenskij alfavit). Jis savo „alfavitu“ no- 
rėjo į bendrą slavų jūrą įsukti ir lietuvius. Iš karto sumanyta labai kuk- 
lus dalykas: kadangi rusai mokytojai sunkiai gali išmokti lietuvių kalbos, 
nes nėra iš ko jos mokytis, o, be to, jiems sunku paskaityti lotyniški raš- 
mens, tai reikią parengti lietuvių kalbos vadovelių rusiškais rašmeni- 
mis, kad tie nemokšos mokytojai turėtų iš ko pasimokyti. Iš karto pa- 
vojaus nematė nei vysk. Valančius, nei Jonas Juškevičius, nei Ivinskis, 
nei Tomas Žilinskas. Raidės — dar ne viskas. Lietuvių kalbos rašmenų 
klausimas iš viso dar nebuvo nusistojęs dalykas. Vartoti gotiški-vokiški 
rašmens, vartoti lenkiški, vienas kitas bandė dar kažkokius išgalvoti, 
dabargi siūlomi rusiškieji. Teesie. Minėtieji Lietuvos vyrai dargi ak- 
tyviai prisidėjo prie lietuviškos literatūros pagaminimo. Taigi, jei ru- 
sai būtų sumoję ramiu būdu pamažu įvesti rusiškuosius rašmenis lietu- 
vių kalbai, būtų ėmęsi tokiais rašmenimis leisti laikraštį, knygelių, ka- 
žin ar nebūtų laimėję. "Teisingai Tumas 1929 m. „Lietuvos Aide“ rašė: 
„Jei obščeslovenskij alfavit būtų laisvai rungęsis su lotyniškuoju ir Lie- 
tuvos administratoriams rusams būtų buvę kantrybės evoliucijos ne re- 
voliucijos būdu laukti laimėjimų, be to, jei akciją būtų pradėję ne reli- 

ginėmis knygomis, bet pasaulinėmis, periodiniu laikraščiu ir mokyklomis, 
rusiškojo raidyno laimėjimas būtų buvęs neabejotinas ir spėrus.  Ma- 
nau iki Aušros laikų jau būtume turėję tiek gerai paskaitančių rusų rai- 
dėmis, kiek tokiu vargu viso draudimo laikų buvome paruošę skaitančių 
lotynų raidėmis, būtent, 4—5 tūkstančius“. 


Nors nė viena to laiko Europos valstybė nebuvo linkusi mažumas 
apsorbuoti individuališkai, bet iš jų visų ir visur reikalauta vieno ir to 
paties dalyko: būti klusniais centrinei valdžiai, nesipriešinti jai, nekelti 
riaušių, nekritikuoti valdžios ir jos darbų, gerbti monarchą ir bręsti toje 
pačioje atmosteroje. "To siekta visur. Tačiau metodai buvo visai skirtin- 
gi. Kai kaimyninėje Vokietijoje ne tik kad nepasigožėta staiga užgniauž- 
ti lietuvius, bet dargi ir karalius prakalbėdavo rašytu žodžiu į savo „pa- 
donuosius“ jų gimtąja kalba, kai jiems niekas nedraudė kalbėtis ir mels- 
tis lietuviškai, kai netgi valdžios lėšomis buvo rengiami liaudies vadai 
ir švietėjai — čia pat už sienos imta forsuoti ir griebtasi radikaliausių 
priemonių sutirpdyti lietuvių masę rusiškame katile. Dėl tokių skirtingų 
metodų gavosi ir labai skirtingi padariniai. Kai Prūsų lietuviai garbi- 
no ir eilėmis apdainavo savo gerąjį karalių ir buvo ,„vierniausi padonys“,, 
Rusijos lietuviams caras buvo kažkas panašus į velnią. 


Visą reikalą Lietuvoje ypačiai sugadino pravoslavų dvasininkai. Jie 
rusų raidžių įvedimo politika ir administracijos aparato rankomis pasi- 
šovė atlikti didelį apaštalavimo darbą. Pravoslavija, kaip žinome, atski- 
lusi nuo kamieno, pasijuto neturinti jėgos savo viduje ir ėmė atsiremti 
į pasaulinę valdžią. Šis pasaulinės ir dvasinės valdžios sutapimas padarė 
tai, kad ir rusinimo politika Lietuvoje ėmė reikštis drauge ir tikybinėje 
srityje. Rusų administracijai rodėsi, kad patsai rusinimo darbas bus 
daug sėkmingesnis, kai drauge bus varoma ir religinė misija. Pravosla- 
vas lietuviu neišliks: jis savaime bus jau rusas. 

Šitas nelemtas pravoslavijos pasišovimas per administraciją apašta- 
lauti tarp lietuvių katalikų išlandino ylą iš maišo. Katalikų religinius 
reikalus imasi aprūpinti pravoslavai! Taigi, rusų raidės čia tik gudri 
priemonė slaptomis užmačiomis iš lotynų katalikų padaryti pravosla- 
vus. Raidės tampa konfesijos simboliu. O kai rusiškomis raidėmis lei- 
džiamos religinio turinio knygos imta perredaguoti, išmesti tai, kas ru- 
sams jose nepatiko, neliko jokios abejonės, ko čia siekiama. Vysk. Va- 
lančius, pirmasis sutikęs su rusiškų raidžių įvedimu lietuvių kalbai, pir- 
mutinis stoja ir į kovą su tomis kreivomis raidėmis. O kai net imta 
apseiti be vyskupo aprobatos, kai rusiškų raidžių akcijos priešakyje at- 
sistoja apostatas kunigas Petkevičius, tai rusų kortos liko visai atideng- 
tos. Abejingomis raidėmis pasikėsinta ant katalikų tikėjimo. Šie ir 
kiti reiškiniai sukėlė Lietuvos dvasininkus ant kojų. Visai gynimosi ak- 
cijai imasi vadovauti vysk. Valančius ir per ištisą ketvirtį amžiaus ne- 

nuilstamai neša gynimosi vėliavą aukštai iškėlęs, savo pavyzdžiu švies- 
damas ne tik savo vyskupijai, bet ir visai Lietuvai. 


Taip prasidėjo ilga 40 su viršum metų kova, kurioje visą onus diei 
teko pakelti dvasininkams. Jei po lenkmečio rusai kunigus persekiojo 
kaip maištininkus, dabar nukreipė prieš juos savo ginklus, kaip prieš 
rusiškojo darbo trukdytojus, ruskago diela priešininkus. Reikia pažy- 
mėti, kad į šią kovą stojo visi kunigai: ir patriotai, ir aplenkėję, ir ra- 
mūs bepartiniai. Rusų netikę metodai ir tas dvasininkų persekiojimas 
juos subūrė į tokį rimtą ir darnų vienetą, kad į jį, lyg į kokią geležinę 
sieną, atsimušė visos rusifikatorių pastangos. Rusai pamatė, kad savo 
tikslų nepasieks tol, kol kunigai bus liaudies vadai. Norint tad laimėti 
liaudį, reikia ją atplėšti nuo dvasininkų. Kadangi Lietuvos dvasininkai 
tapo didžiausia kliūtis rusų siekimams Lietuvoje, prieš juos nukreipia- 
mas visas valdžios administracijos aparatas ir policijos priemonės. Ima- 
mas persekioti ir trukdyti bet koks kunigų, net ir grynai bažnytinis, vei- 
kimas, susiaurinamos jų asmeninės laisvės. Žodžiu, kunigai atsiduria 
išimtineje padėtyje. Kaip žiūrėjo į Lietuvos dvasininkus rusų administ- 
racija, sužinome iš Vilniaus general-gubernatoriaus Kaufmano rašto, ra- 
šyto 1865 m. gruodžio 20 d. Kijevo gubernatoriui. "Tuo raštu informuo- 
jamas kijeviškis, kas daroma Lietuvoje. Ten rašoma: „Didžiai Gerb. Po- 
nui tikrai yra žinoma, kad paskutiniame sukilime svarbią rolę suvaidi- 
no lotynų dvasininkai, įžiebę sukilėlių sielose religinį fanatizmą ir įdie- 
gę į jų širdis neapykantą viso to, kas rusiška. Manau, kad nėra rcika- 
lo D. G. Ponui įrodinėti tą žalą, kurią šie dvasininkai daro rusų reika- 
lui. Pasakysiu tik tiek, kad Romos katalikų dvasininkai vakarinėse ir 
pietinėse mūsų gubernijose reikia laikyti politine sekta (političeskij ras- 
kol), einančia politinių emisarų pareigas, skelbiančia tikėjimo tiesas ir 
drauge Rusijos neapykantą, siekiančia suardyti vienybę mūsų vakarinė- 
se gubernijose ir atplėšti jas nuo imperijos. Dėl to valstybės valdžia, 
tiek valdant mano pirmatakui (Muravjovui), tiek man, laiko svarbiausiu 
uždaviniu padaryti galą tam kenksmingam ir sauvalingam lotynų dva- 
sininkų veikimui'“. 


Įdomus yra to paties Kaufmano pasigyrimas savo nuveiktais darbais. 
Tame pačiame rašte jis rašo: „Nuo to laiko, kai caro valia pradėjau 
globoti šį man pavestą kraštą, giliai įsitikinau, kad lotynų dvasininkai, 
nors išoriniu atžvilgiu ir pasiduoda dabartinei esamai tvarkai, tylomis bet- 
gi kursto į maištą, turėdami stiprų ginklą savo rankose — išpažintį. 
Turėdamas tai galvoje, pavedžiau gubernatoriams sudaryti tikslius gu- 
bernijų žemėlapius ir pažymėti juose pravoslavų cerkves ir koplyčias, o 
taipgi katalikų bažnyčias, kad remiantis tais daviniais, padarius atitin- 


3 Vilniaus Valst. Archyvas; Viln. gen. gub. kanceliarija Nr. 1653 Citata iš P. 
Kubicki, Bojownici kaplani II, tom. I. 

kamas išvadas, būtų galima sumažinti lotynų parapijų, o tuo pačiu ir 
dvasininkų, skaičių iki minimumo, iki tiek, kiek yra būtinai reikalinga. 
Šis kelias palengvins sekti kunigų veikimą ir traukti juos į griežtą atsa- 
komybę tais atvejais, kai jų parapijiečiai užgaus viešą tvarką. 

Kadangi ir Romos katalikų vyskupai yra lygiai tos pačios dvasios, 
kaip ir jų kunigai, tai mano pirmatakas išrūpino caro įsakymą, kad vys- 
kupai negalėtų skirti kunigų į parapijas be atitinkamo gubernatoriaus 
sutikimo. 

Pastebėjęs, kad vyskupai dažnai persekioja vertingesnius kunigus, 
ypačiai už jų susiartinimą su rusais, ir baudžia už labai lojalius elgesius, 
įsakiau, kad kunigų kilnojimas iš parapijų turi būti atliktas tuo pačiu 
būdu, kaip ir paskyrimas. Tuo būdu lotynų dvasininkai įsitikins, kad jie 
lygiai yra priklausą ir nuo pasaulinės valdžios, kuri atidžiai seka jų vei- 
kimą ir nepalieka be globos bei atlyginimo tų, kurie yra to užsitarnavę, 
kaip lygiai nelieka nenubausti nusikaltusieji. 

Atsižvelgdamas į tas priemones, kurias valdžia vartoja šiame kraš- 
te, D. G. Ponas pastebės, kad Romos katalikų dvasininkų įvedimą į tą 
kelią, kur jie būtų kiek galint mažiau žalingi, suėmiau į šitokios pro- 
gramos rėmus: 

1. Sumažinti Romos katalikų parapijų skaičių iki tiek, kad parapi- 
jiečiai galėtų patogiai atlikti savo religines pareigas (norėta visai apskri- 
čiai palikti tik vieną bažnyčią). 

2. Uždaryti visas koplyčias, kurios netarnauja laidojimo tikslams. 

3. Uždaryti filijalines ir tas bažnyčias, kurių parapijos yra panai- 
kintos, tuo atveju, kai jos stovi tarp pravoslavų ir netarnauja Romos ka- 
talikų pastoracijos tikslams. 

4. Sumažinti katalikų kunigų skaičių parapijose iki tiek, kiek būti- 
nai reikia aptarnauti parapijiečių reikalams. 

5. Be to, kas pasakyta, reikia viską daryti, kad Romos katalikų dva- 
sininkai būtų ko labiausiai priklausomi nuo pasaulinės valdžios. 

6. Laikyti kunigus atsakingais už nesilaikymą teisinių nuostatų, ku- 
rių iš jų reikalauja pasaulinė valdžia ir policijos įsakymai. 

Šiuo tikslu, kaip praktika rodo, uždėjimas baudų nuo 25—100 rub. 
ir daugiau labai patarnauja reikalui““. 

Tokia yra valdžios programa suvaldyti dvasininkams. Šitokioje at- 
mosferoje turėjo eiti ta žūtbūtinė kova. 

Rusai užsibrėžtųjų tikslų siekė dvejopu būdu: draudimais ir įsa- 
kymais. Vienu atžvilgiu draudžia vartoti lenkų kalbą, lotyniškus raš- 
menis, kitu — įsakymais stengiasi įsibrauti su rusų kalba ne tik į kuni- 
gų seminarijas, bet netgi bažnyčias, nekalbant jau apie mokyklas. Vi- 
sur ukazai, įsakymai. 


* Ten pat. 

LENKŲ KALBOS DRAUDIMAS 


Kad lietuviai imtų vartoti rusų kalbą, reikėjo iš viešojo gyvenimo 
išstumti lenkų kalbą. Ir taip Muravjovas 1865 m. kovo mėn. 15 d. už- 
draudžia katalikų kunigams lenkiškai susirašinėti ir įrašinėti bei išdavi- 
nėti metrikus, lenkiškai surašytus. Tada kai kurie Žemaičių vyskupijos 
kunigai ima susirašinėti su kūrija lietuviškai. "Tai pastebėjęs, naujasis 
general-gubernatorius Kaufmanas tų pat metų birželio 18 dieną griež- 
tai uždraudžia vartoti susirašinėjimams ir lietuvių kalbą. Netgi bausmė- 
mis pagrasė tiek vysk. Valančiui, tiek tam, kas lietuviškai rašys. Sekan- 
čiais metais buvo uždrausta lenkiškai kalbėti viešose vietose. Žanda- 
rams įsakyta sekti, o pastebėtus bausti 1—100 rub. bausmėmis. Nors 
rusų valdžios draudimuose — kur negalima vartoti lenkų kalba, pami- 
nėtos ir bažnyčios, tačiau vėliau buvo paaiškinta, kad tie įsakymai pa- 
mokslų sakymo neliečia. Vilniaus general-gubernatorius kasmet kreip- 
davosi į Žemaičių vyskupą, prašydamas paskirti kunigą, kuris išklausytų 
kareivių  velykinę išpažintį, "Tuose prašymuose gen.-gubernatorius 
primena, kad remiantis 1868 m. caro įsakymu, nevalia kunigui vartoti 
lenkų kalbą; jis turi „ispolnyt treby na ruskom jezyke“. "Tokiems pa- 
skirtiems kapelionams tekdavo rimtai suktis, kad neįkliūtų. Deja, re- 
tas kuris kapelionas išlikdavo be bausmės už tai, kad kareivių išpažin- 
tį klausydavo ne rusiškai, o lietuviškai ar lenkiškai“. 

Atrodo, kad tokiu uoliu lenkų kalbos vijimu, dargi uždraudus spau- 
dą tokiais rašmenimis, kuriais naudojosi lenkų kalba, lietuvybei turėta 
tik pasitarnauti. Bet ne. Nereikia iš akių išleisti to fakto, kad lenkų 
kalba buvo draudžiama visai ne dėl to, kad lietuviškoji atsigautų, o tik 
todėl, kad lengviau prigytų rusiškoji. Buvo matyti, kad lenkų kalba ir 
kultūra šalinama iš Lietuvos gyvenimo visai ne lietuvybei stiprinti, o 
tik tam, kad nuo lenkų atplėšti lietuviai greičiau pultų į rusų kultūros 
glėbį. Kiekvieną draudimą vartoti lenkų kalbą lydėjo lygiagretus įsaky- 
mas vartoti rusiškąją. Štai dėl ko net ir tikri lietuviai matė Lietuvos 
stiprybę kovoje su rusifikacija, tik laikantis lenkų kalbos ir kultūros 
(vysk. Baranauskas), o prieš tą rusifikaciją protestuodami, pabrėždami sa- 
vo neklusnumą ir net patriotiškumą, privatiniame gyvenime neatsisakė 
vartoti lenkų kalbos (vysk. Valančius). Jie laikėsi lenkų kalbos ne iš ypa- 
tingos meilės ar įsitikinimo, bet daugiau dėl to, kad lenkų kalba buvo vie- 
na iš apsaugos priemonių nuo rusifikacijos dujų. Ano laiko inteligentai, 
spaudą uždraudus, liko be dvasinio peno, ir jo turėjo ieškoti kitur. Ir 
geriau, kad jo ieškojo Lenkijoje, ne Rusijoje. Šiandien būtų netikslu 
anų laikų lietuvius, kalbėjusius lenkiškai, kaltinti patriotizmo stoka. 
Draudžiamos kalbos vartojimas, kaip pasipriešinimas rusifikacijai — jau 
yra pakankamas patriotizmo įrodymas. 


5 Žr. Mūsų Senovė, I, psl. 627 ir kit. 


38 J. VAIŠNORA, KAT. KUNIGO VEIKLA KOVOJE SU RUSIFIKACIJA PRIEŠK. METU 


Bet rusai savo draudimais pasiekė visai atvirkščių padarinių. Spau- 
dą uždraudus, lietuvių inteligentija, likusi Lietuvoje, griebėsi lenkų kal- 
ba spausdinto žodžio dar su didesne aistra. Štai dėl ko šiame perijode 
lenkiškumas Lietuvoje tik sustiprėja. Rusų kova su lenkiškumu, dėl ne- 
tikusių priemonių, tą lenkiškumą tik sustiprina. 


SPAUDOS DRAUDIMAS 


Muravjovas kad ir nesivaržė dėl priemonių maištą  bemalšinda- 
mas, betgi kultūrinėje srityje — lietuviams surusinti — nebuvo šalinin- 
kas griežtų priemonių. Kitaip į tą reikalą pažiūrėjo Muravjovo įpėdinis 
Kaufmanas. Jį įragino garsusis Mikuckis. "Tasai ėmė gundyti rusų ad- 
ministraciją griežtai uždrausti lietuviams gamintis knygas lotyniškomis 
raidėmis. "Tuo draudimu tikėtasi, kad lietuviai noromis nenoromis turės 
priimti knygas rusų raidėmis. Ir štai 1865 m. rugsėjo mėn. 13 d. vidaus 
reikalų ministras Valujevas išleidžia konfidencialų raštą, kuriame sako- 
ma: „Vyriausias Vasaros Vakarų Krašto Viršininkas (Kaufmanas) pra- 
nešė man, kad jis, norėdamas stipriau sujungti žemaičius, lietuvius ir 
latvius su to krašto rusais, kad rusų kalba ir tautinės šnekos išplistų 
tarp to krašto gyventojų, pavedęs šių gubernijų viršininkams laikytis šios 
tvarkos: 1) uždrausti visiems spaustuvių, litografijų ir chromolitografijų 
savininkams spausdinti savo įmonėse bet kokius leidinius lietuvių ir že- 
maičių kalbomis lotynų ir lenkų raidėmis; 2) vartoti visas gubernijos vir- 
šininko galioje esančias priemones, kad būtų uždrausta gabenti, parda- 
vinėti ir platinti bet kokiais keliais pirmame punkte minėtieji leidiniai; 
3) šį nuostatą paskelbti visiems spaustuvių, litografijų ir chromolito- 
grafijų laikytojams ir knygų pardavėjams, o jei nevykdys to įsakymo, 
konfiskuoti draudžiamuosius leidinius. Iš savo pusės laikydamas nau- 
dingu šias priemones praplėsti ir Jūsų Ekscelencijai pavestoje guberni- 
joje, pranešu, kad tinkamai įsakytumei“. 

Uždraudus lietuvių spaudą lotyniškomis raidėmis, imta leisti leidi- 
niai rusiškomis raidėmis. Tai buvo „kazionščina“, biurokratų darbas. 
Visomis savo pastangomis rusų administracija per 33 metus pajėgė duo- 
ti vos 41 leidinį, kai per tą patį laiką lotynų raidėmis buvo atspausdinta 
daugiau kaip 1200 leidinių. Iš to 41 leidinio — abėcėlių 4, skaitymo 
mokslo 6, gramatikų 2, chrestomatija (24 psl.!) 1, pasaulinio turinio pa- 
sakaičių 3, administracijos reikalai 1, evangelijų 1, evangelijų aiškini- 
mų 1, liturgijų 1, šv. istorija 1, katekizmų ir poterių 5, kalendorių 8. Ir 
keista, kad tais leidiniais nepasinaudojo nei rusai (juk pirmiausia jiems 
buvo skirta), nei lietuviai. Lietuviai jau pakankamai turėjo panašaus 
turinio savų knygų. Kunigai evangelijų irgi nevartojo. Taip tūkstan- 
čiai ir liko įmesti kaip į balą. 

Lietuviai, kurie iki spaudos draudimo jau turėjo 318 spaudos metų 
tradiciją ir 1079 leidinių bagažą, negi galėjo pasitenkinti tomis valdžios 
pagamintomis nuotrupomis, pagamintomis svetimomis raidėmis su pa- 
slėptu veidmainišku tikslu — atitraukti nuo gimtosios kalbos ir bažny- 
čios. Argi lietuviai turėjo kęsti dvasinį badą? Savų knygų netekę, argi 
turėjo tik išmaldos būdu primestomis apgavikėmis misti? Tautinei lie- 
tuvių kultūrai atsirado rimtas pavojus. Pirmas, kaip visur, prieš tokį 
žiaurų tautos teisių pamynimą pakelia balsą, — tiesa, tylų, bet stiprų, — 
vyskupas Valančius. Jis pirmas, gana rizikuodamas, pradeda spausdinti 
Rusų Lietuvai knygas Prūsuose. Ypač pažymėtinos šešios jo išleistos 
knygelės: Prajautimas, Isz tamsibes ved kelis teisibes, Vargaj Bažniczes 
kataliku, Sznekesis katalika su nekataliku, Litanie visu szvętu muczelni- 
ku, Parspieimas. Tais raštais, stiprindamas katalikų tikėjimą lietuviuo- 
se, ragino nepasiduoti Rusijos vyriausybei, spaudžiančiai katalikus. Be 
grynai tikybinio pobūdžio paraginimų, tuose raštuose randame pamoky- 
mų, kaip lietuviai turi elgtis su knygomis rusiškomis raidėmis, kaip mo- 
kyti vaikus, mylėti savąją kalbą. Rusijos vyriausybė tuoj suuodė, kad 
tos knygelės Valančiaus rašytos. Pas jį darė kratą, bet nieko nerado. 
Siuntė šnipus į Prūsus surasti davinių, pet ir ten nieko nerasta. Betgi 
už tų Valančiaus knygelių platinimą 1870 metų gruodžio mėn. buvo 
areštuoti ir paskui ištremti į Rusijos gilumą Žemaičių vyskupijos kuni- 
gai: P. Straupas, Rosiliauskas, Norvaiša, P. Butkevičius, Eitutavičius, 
Butvydas, Dembskis ir Grigaliunevičius; šiuodu pastaruoju perkelti į 
Vilniaus vyskupiją. Taigi, pirmieji kankiniai už lietuviškų knygų spaus- 
dinimą ir platinimą buvo kunigai. Vėliau už tą pat kaltę nukentėjo 
ir kiti. 

Vyskupas Valančius buvo iniciatorius ir slapto lietuviškų knygų per 
sieną gabenimo ir platinimo. Jis ne tik suorganizavo savais pinigais drau- 
džiamųjų lietuviškų knygų spausdinimą Tilžėje, bet ir jų slaptu būdu 
gabenimą į Lietuvą. Valančius davė impulso tai akcijai, kurią mes va- 
diname knygų kontrabanda. Ne be Valančiaus įsikišimo sumanyta ir 
kontrafakcija, kuri ilgą laiką klaidino žandarus, o lietuviams suteikė 
daug knygų. Teisingai Tumas sako, kad visų tų knygų gaminimo, pla- 
tinimo veiksniai sutelkė į būrius lietuvių šviesuomenę, privertė ją apsi- 
spręsti ir pasisakyti prieš okupantų valdžią. Viso to viršūnėje stovėjo 
Valančius. Jam gi talkininkavo ištikimieji, ypač jaunesniosios kartos, 
dvasininkai. Valančiaus įtaka siekė ir už Žemaičių vyskupijos ribų. Yra 
tikra, kad nuvažiavusiam pas vyskupą Valančių šventintis suvalkiečiui 
Martynui Sidaravičiui, tam knygnešių tėvui, jo pašaukimo kelią įkvėpė 
ir nurodė vyskupas Valančius. Tuo būdu į uždraustų knygų gaminimo 
ir slapto gabenimo darbą buvo įtraukta ir Užnemunė, jos kunigai. Kas 
Suvalkų krašte nežino kun. Martyno Sidaravičiaus ir jo knygnešystės. 
Bet jei pažiūrėsime į ištisą kadrą knygnešių, tikrų pasiryžėlių, profesijo- 

nalų, tai, atmetę keletą žydų ir biznierių, ieškojusių vien pelno, rasime, 
kad jie buvo kunigų parinkti, išmokyti, raginami ir palaikomi.  Knyg- 
nešių užeigos vieta buvo daugiausia pas kunigus. Jie tapo savotiški ku- 
nigų pasiuntiniai, bendradarbiai, tarpininkai knygoms gauti ir išplatinti. 
Ne kartą dėl to tekdavo kunigams žymias sumas išleisti, bemokant bau- 
das už sugautųjų knygnešių išlaisvinimą. Dabar bus suprantama, kodėl 
spaudos draudimo metu taip suintensyvėja lietuviškos religinės literatu- 
ros gamyba. Nuo 1864 iki 1874 metų vien tik religinės katalikiškos li- 
teratūros išėjo 99 vienetai. Kai kurių maldaknygių per tą laiką atspaus- 
ta po kelioliką leidimų. Jei kiekvieno leidimo išeidavo po 2000—3000 
egz., tai gausime 200 000—300 000 egzempliorių. Štai dėl ko rusiškomis 
raidėmis knygos pelėjo sandėliuose. Pvz., visoje Kauno apskrityje 
1874-80 metais parduota per mokyklas vos 154 egz. Bet ir tiek nebuvo 
išparduota, o tik už tiek mokytojai iš savo kišenės užmokėjo, kad įsiteiktų 
savo vyresnybei. Taigi, Valančius su kunigais visai paraližavo lietuviš- 
kų knygų rusiškomis raidėmis plitimą. Kova buvo laimėta. 


RUSŲ KALBA Į BAŽNYČIAS 


Rusų administracija, matydama, kaip lietuviai kratosi rusų kalbos 
(Valančius mokė: kai užkalbins rusiškai, atsakyti: nesuprantu), norė- 
dama „tos kalbos vertę pakelti žmonių akyse ir sustiprinti šio krašto 
ryšius su Rusija“ (gen. gubernatoriaus Potapovo žodžiai), sumanė įvesti 
rusų kalbą ir į bažnyčias. Bet iš karto nebuvo galima to padaryti dėl to, 
kad buvo ankstesnis caro draudimas vartoti rusų kalbą ne pravoslavų 
tikėjimo bažnyčiose. Kaip toks draudimas galėjo atsirasti? Mat, apie 
1848 metus Carskoe Selo katalikų parapijos klebonas, domininkonas Oni- 
kovskis, ėmė sakyti pamokslus rusiškai. Dėl jų gražaus stiliaus ir dar 
gražesnio turinio, į juos ėmė lankytis rusų diduomenė, net ir dvasinin- 
kai. Tų pamokslų vaisiai tuoj ėmė rodytis: Petrapilio elito širdys ėmė 
linkti į katalikybę. Pavojus! Vidaus reikalų ministras Perovskis kreipė- 
si į carą pranešdamas, kad tėvas Onikovskis pradėjo sakyti pamokslus ru- 
siškai; jis rašo: ,,Imant dėmesin, kad Rusijoje iki šiolei vien tik pravosla- 
vu cerkvės dvasininkams buvo leista skelbti Dievo žodį rusiškai, šios rū- 
šies domininkono Onikovskio pasikėsinimas ant viešpataujančios cerkvės 
dvasininkų teisių gali turėti žalingų padarinių“. "Todėl prašo, kad caras 
tatai daryti uždraustų. Caras Mikalojaus I ant minimo rašto parašo rezo- 
liuciją: „Rusiškai uždrausti. Gali sakyti pamokslus visomis kitomis kal- 
bomis““. Kadangi caro sprendimas buvo bendro pobūdžio, tai jis turėjo 
galios ir Lietuvoje. 


S P. Kubicki, op. cit., psl. 350—351. 

Kai garsusis Muravjovas ėmė malšinti maištą ir persekioti katalikus, 
vis dėlto kalbos klausimo bažnyčiose nelietė. Jis buvo netgi priešingas 
bažnyčios rusifikacijai. Vilniaus apygardos mokslo kuratorius Kornilovas, 
ištikimas Muravjovo bendradarbis, 1866 m. liepos mėn. 22 d. rašė švietimo 
ministrui Deljanovui: „Mūsų priešas, ir tai piktas bei pavojingas prie- 
šas, yra ne lenkų kalba, bet katalikybė. Kol Vakarų Krašte Bažnyčia liks 
organiškai susijusi su Lenkijos ir Vakarų Europos Bažnyčia, o draugę bus 
hierarchinėje popiežiaus priklausomybėje, tol Rusija su savo pravoslavija 


“7 


negalės gyventi santaikoje su lotynizmu, nors ir rusiškuose rūbuose““. 

Muravjovo įpėdinis Kaufmanas pirmasis ėmė galvoti apie rusų kal- 
bos įvedimą į katalikų bažnyčias. Jis savo rašte Kijevo gubernatoriui 
1865 m. gruodžio 20 d. rašo: „Šia proga negaliu nutylėti, kad labiausiai 
man rūpi surasti būdus, kaip priversti, kad kunigai sakytų bažnyčiose pa- 
mokslus rusiškai. Manau, „kad šis klausimas yra visiškai pribrendęs ir 
turi būti sėkmingai išspręstas. Šiam dalykui įgyvendinti, manau, nebūtų 
didesnių sunkumų (išskyrus Kauno gub., kur žmonės mažai dar supran- 
ta rusiškai), nes visi kunigai moka tėvynės (rusų) kalbą tiek, kad gali pa- 
skaityti spausdintas ar rašytas knygas. Bet vis dėlto šiuo tarpu dar nesi- 
imu šią mintį įgyvendinti, nes bijau, kad man nebūtų daromas priekaiš- 
tas, jog rusų kalba ims traukti į katalikų bažnyčias pravoslavus. Bet vis 
dėlto esu įsitikinęs, kad rusų kalbos vartojimas visose viešosiose instituci- 
iš šio krašto bažnyčių““, 

Nors Kaufmanas šitaip samprotavo, bet vis dėlto, esant caro drau- 
dimui vartoti katalikų bažnyčiose rusų kalbą, nedrįso savo planų vykdyti. 
Vėlesnieji general-gubernatoriai nuėjo daug toliau, ypač Potapovas, ku- 
ris bažnyčios surusinimą laikė vienų iš svarbiausių savo politikos punk- 
tų. Jis pirmiausia ėmėsi nevykusio darbo įvesti rusų kalbą į religijos pa- 
mokas gimnazijose ir versti gimnazistus melstis iš maldaknygės ,„Aukso 
Altorius“ (rusiškomis raidėmis), išleistos be bažnytinės vyresnybės apro- 
batos. Apie 1868 metus Potapovas surado kelis parsidavėlius kunigus, ku- 
rie ėmė vartoti rusų kalbą pamaldose už carą. Tokių kunigų Kauno gu- 
bernijoje atsirado vos du: Saločių klebonas Anupras Rubaževičius (atskai- 
tė maldą už carą rusiškai) ir Žeimelio parapijos filijalistas Albinas Rubša 
(panašiai pasielgęs). Vilniaus gub. rusiškai bažnyčioje sutiko melstis pen- 
ki kunigai. 

Vyskupas Valančius, pajutęs kas darosi, 1869 m. išsiuntinėjo deka- 
nams bendraraštį įsakydamas, kad jei valdžia įsakytų kalbėti maldas už 
carą rusiškai, dvasininkai su tuo turi nesutikti ir jas kalbėti lotyniškai. 


General-gubernatorius Potapovas visokiais būdais įrodinėjo vidaus 


* Ten pat 377. 
5 Ten pat 14 

reikalų ministrui reikalą įvesti rusų kalbą į katalikų pamaldas. Jis pole- 
mizavo su Romos Katalikų Kolegija, griovė jos argumentus ir įrodinėjo 
tą naudą, kuri gausis rusų reikalui sustiprinti, įvedus į bažnyčias rusų 
kalbą. Drauge prašo vidaus reikalų ministrą išrūpinti iš caro 1848 metų 
draudimo atšaukimą. Šiam klausimui išstudijuoti caras sudarė specialią 
komisiją, kuri, surinkus per gubernatorius žinias, davė carui reliaciją, ir 
tasai 1869 m. gruodžio mėn. 25 d. atšaukė ankstybesnįjį draudimą vartoti 
rusų kalbą katalikų bažnyčiose. Vidaus reikalų ministras Romos Katali- 
kų Kolegijai pranešė, kad „caras, tėviškai besirūpindamas savo pavaldi- 
niais lygiai be tikybos skirtumo, norėdamas, kad tie, kurie savo šeimose 
vartoja rusų kalbą, be tarmės skirtumo, nebūtų palikti be galimybės ja 
naudotis ir religinėse praktikose, maloniausiai teikėsi atšaukti 1848 metų 
draudimą sakyti pamokslus kitų tikėjimų bažnyčiose rusų kalba, o jo 
vietoje teikėsi leisti vartoti pamaldose ir apskritai įvairiose religinėse 
praktikose rusų kalbą. Savaime aišku, kad lotynų kalba ir toliau pasi- 
lieka liturgine kalba šalia leidimo vartoti rusų kalbą. Šis leidimas liečia 
tik tas pridedamąsias pamaldas, kuriose vietoje lotynų kalbos vartojama 
lenkiškoji“?. Vidaus reikalų ministras paveda Romos Katalikų Kolegijai 
šį caro parėdymą paskelbti vyskupams. Tą pat padaryti buvo pavesta ir 
gubernatoriams. 

Rusų kalbos įvedimą į katalikų pamaldas Vilniaus general-guberna- 
torius pavedė keturiems, jo žinioje esantiems, gubernatoriams pagarsinti 
tiems, kam reikia. Vilniaus, Gardino ir Minsko gubernatoriai pranešė že- 
mesniems valdininkams patį ukazo tekstą, ir tiek. Kitaip pasielgė Kauno 
gubernatorius kunigaikštis Obolenskis. Jis 1870 m. kovo mėn. 3 d. išsiunti- 
nėjo apskričių viršininkams bendraraštį, kuriame, pranešdamas ukazo tu- 
rinį, įspėja, kad veiktų labai atsargiai, esą, kad žmonės nepamanytų, jog 
caras verčiąs ir įsakąs įvesti į pamaldas rusų kalbą. Savo bendraraščio 
turinį Obolenskis pranešdamas general-gubernatoriui, padaro savo šiokias 
pastabas: 

1. Kauno gubernijos gyventojų dauguma esą žemaičiai, kurių vos tik 
jaunesnioji karta pradedanti suprasti rusų kalbą. Visi valstiečiai, nuo 25 
metų amžiaus, rusų kalbos visiškai nemoką, todėl sakymas pamokslų ir 
kalbėjimas maldų jiems nesuprantama kalba sunkiai bus pateisinama jų 
sielos reikalų aprūpinimo pretekstu. Vyskupijos valdžia, o ypačiai vys- 
kupas Valančius, žiūrįs į šį klausimą labai nepalankiai; kunigai Rubaže- 
vičius ir Rubša tik gubernatoriaus globojami išvengę persekiojimų. 

2. Su tikrumu galima laukti, kad Kauno gubernijos gyventojų žymi 
dalis šį valdžios parėdymą priimsianti kaip valdžios daromą prievartą ir 
čia įžiūrėsianti ne tik pasikėsinimą ant katalikų tikėjimo, bet ir bandy- 
mą versti į pravoslaviją. Įvedant rusų kalbą į bažnyčias, reikią laukti 


* Ten pat 36, 

stipraus pasipriešinimo ir žmonių sukiršinimo, kurį atliksią tiek kunigai, 
tiek pikti žmonės. 

3. Kauno gubernijos gyventojų religinio fanatizmo stiprumas esąs iš 
seniai žinomas. Neatsargus naujumų įvedimas, suprastas kaip pasikėsini- 
mas ant religijos, sužadins pavojingą nusistatymą ir pasunkins krašto nu- 
raminimą.  Visoks bandymas įvesti čia rusų kalbą į pamaldas esąs dar 
perankstyvas. Tai galėtų įvykti tik vyskupijos valdžiai padedant. Bet kol 
vyskupas Valančius gyvas, to esą negalima tikėtis. Didžiausias dabar turįs 
būti rūpestis — prirengti tinkamą vyskupui Valančiui įpėdinį, sutinkantį 
su valdžios mintimi!“. 


Gubernatorius tikrai įspėjo. Vyskupas Valančius, gavęs pranešimą 
apie „aukščiausiąją malonę“, trumpai atsakė, jog šis leidimas Žemaičių 
vyskupijoje negalimas pritaikinti, nes gyventojai vartoja tik lietuvių kal- 
bą. Be to, naujos kalbos įvedimas į bažnyčios pamaldas viršyja vyskupo 
kompetenciją. 


Tais pačiais 1870 metais rusų valdžia atspausdino 2000 egz. „Rituale 
Sacramentorum“, kuriame lenkišką tekstą pakeitė rusišku. Šiam leidi- 
niui aprobatą davė Mohilevo arkivyskupijos administratorius. To ritualo 
744 egz. buvo skirti Žemaičių vyskupijai.  General-gubernatorius, siųs- 
damas tąjį ritualą Žemaičių vyskupui, aiškina jo atsiradimą ir prašo vys- 
kupą po vieną egzempliorių to ritualo padalinti kunigams nemokamai, o 
paskui pranešti vardus tų kunigų, kurie ritualą bus gavę. Vyskupas Va- 
lančius to ritualo betgi kunigams neišsiuntinėjo ir, porą kartų paragintas 
pasiaiškinti, 1870 m. kovo 3 d. atsakė general-gubernatoriui, kad pagal 
Katalikų Bažnyčios įstatymus perspausdinimas liturginių knygų turi pil- 
nai atitikti originalą, ir šį dalyką saugoti yra vyskupo pareiga. „Jei aš 
priimčiau ir išsiuntinėčiau tuos egzempliorius, tai įpulčiau į bažnytines 
bausmes“ — baigia savo raštą vysk. Valančius!!. Taip tie „trebnikai“ ir 
liko gulėti pas vyskupą Valančių sandėlyje. Kunigai, sekdami vyskupo 
nurodymais, griežtai kratėsi rusų kalbos bažnyčiose. 


Praslinkus ketveriems metams po ano ritualo „įvedimo“, general- 
gubernatorius, tarsi norėdamas pasidžiaugti savo darbo vaisiais, 1873 m. 
lapkričio mėn. 3 d. išsiuntinėjo gubernatoriams slaptą bendraraštį, prašy- 
damas atsiųsti sąrašus tų kunigų, kurie priėmė „trebniką“. Į tą bendra- 
raštį Vilniaus gubernatorius atsakė, kad Vilniaus gubernijoje nė vienas 
kunigas „trebniko“ nepriėmė, o ar pamaldose kur vartojama rusų kalba, 
nei jis, nei vyskupijos valdytojas nežinąs. Panašiai atsakė ir Kauno gu- 
bernatorius. Jis rašo: „Iki šiolei nė vienas Rymo katalikų kunigas ne- 
priėmė ritualo su rusiškuoju tekstu ir nevartoja rusų kalbos prideda- 


10 Ten pat 359, 360. 
1 Kauno Metropolijos Kūrijos Archyvas, 1854—1870 Konkordatas. 

mosiose pamaldose; to buvo galima ir tikėtis, atsimenant Valančiaus ben- 
draraštį, apie kurį esu pranešęs 1871 m. gegužės mėn. 21 d.“!?, 

Negeriau buvo ir vėliau. 1878 metais general-gubernatorius Albe- 
dinskis, siųsdamas carui savo veikimo (1874—77 m.) apyskaitą, rašo: „Ka- 
talikybei nuo lenkiškumo atskirti labai sėkminga priemonė būtų įve- 
dimas rusų kalbos į pridedamąsias pamaldas. Klausimas rimtas, bet kas 
jo imsis, turi gerai apsižiūrėti. Šiuo klausimu susirūpinau nuo pat pra- 
džios, kai tik pradėjau čia valdyti. Įsitikinau, kad, tur būt, nepasiseks 
jos įvesti, nes visi tuo reikalu daryti žygiai nedavė jokių rezultatų. 
Kaip prieš Jo Imperatoriškosios Didenybės 1869 m. gruodžio 25 d. leidi- 
mą, taip ir po jo, nors kai kurie ir pradėjo atlikinėti pridedamąsias pa- 
maldas rusiškai, bet tuojau vėl atsimetė, ir taip visose trijose mano gu- 
bernijose nėrA nė vienoje bažnyčioje rusų kalbos. Visos kitos priemonės 
ir parėdymai, kuriuos išleido valdžia po sukilimo, turėjo teigiamų pada- 
rinių. Vien tik įvesti rusų kalbą į Rymo katalikų pamaldas pastangoms, 
kurios sutinka griežtą pasipriešinimą, pavykus, ir kiti dalykai pažengs 
pirmyn. Jeigu ir rastųsi kunigas, kuris sutiktų priimti rusų kalbą į baž- 
nyčią, tai tikintieji to neleis''1š. 

Šie rusų valdžios žmonių atsiliepimai, kurių tyčia gausiau esu paci- 
taves, yra geriausi liudytojai, kaip kunigai gynėsi nuo rusų pastangų ru- 
sinti lietuvius per bažnyčią. Reikia pasakyti, kad atsigynė. Ne tik patys 
griežtai kratėsi bet kokių bandymų primesti jiems rusų kalbos vartojimą 
pamaldose, bet ir liaudį tinkamai parengė; dėl to Albedinskis teisingai 
pastebėjo, kad pati liaudis neleistų kunigams pradėti rusiškąsias pamal- 
das.  Atspausdintieji „trebnikai“ liko gulėti nevartojami. Tuo būdu tas 
didis rusų administracijos užsimojimas žūt būt lietuvius surusinti, ir tai 
per bažnyčias, sudužo į kietas eiles kunigų. Šios rusų pastangos ir jų 
atrėmimas dar labiau išryškino tautinę sąmonę bei gimtosios kalbos bran- 
ginimą. 


MOKYKLOS 


Jei kunigai nesunkiai atsigynė nuo rusų pastangų įvesti svetimą kal- 
bą į bažnyčią ir pastojo kelią rusifikacijai per šventoves, tai daug sun- 
kiau buvo kovoti su rusifikacija, varoma per mokyklas. 

Iki 1861 metų Lietuvoje mokyklas laikė vien tik bažnyčios ir vie- 
nuolynai. Veik prie kiekvieno vienuolyno ir prie daugelio bažnyčių buvo 
pradinės mokyklos, o kai kur ir aukštesnės. Valančiaus liudijimu!*, tose 
mokyklose tik Žemaičių vyskupijoje žiemos metu mokydavosi daugiau 
kaip 5000 vaikų. Rusai, stengdamiesi sumažinti kunigų įtaką žmonėse, 


12 P. Kubicki, op. cit., psl. 369, 370. 
15 Ten pat 16. 
4 Valančius, Maskoliams katalikus persekiojant, Prajautimas, psl. 25. 

1861 metais visas bažnyčių ir vienuolynų mokyklas uždarė ir pristeigė 
savų. Rusų mokyklos Lietuvoje buvo dviejų tipų: 1) Švietimo Ministe- 
rijos išlaikomos pradinės mokyklos ir 2) cerkvinės bei gramotos mo- 
kyklos. Šios pastarosios imtos steigti po 1900 metų. Pirmosiose buvo 
leista katalikų kunigui dėstyti tikybą, į pastarąsias kunigo neįsileista. Nors 
mokyklos buvo švietimo įstaigos, bet jos turėjo Lietuvoje dar ir kitą spe- 
cialų uždavinį — patarnauti pravoslavijos propagandai. Kadangi mo- 
kytojais buvo atsiųsti ne kvalifikuoti mokytojai-pedagogai, bet daugiau- 
sia rusų šventikų sūnūs ir dvasinių seminarijų auklėtiniai, dėl savo mo- 
ralinių kvalifikacijų netikę į dvasininkų luomą, tai galima suprasti, kaip 
turėjo atrodyti rusiškoji mokykla Lietuvoje. Katalikai tėvai buvo baus- 
mėmis verčiami leisti vaikus į tas mokyklas. Vyskupas Valančius savo 
rašte „Katalikų Bažnyčios vargai Lietuvoje ir Žemaičiuose“ šitaip kata- 
likus moko: „Kaip įmanydami turite saugoti savo vaikus nuo maskolių 
mokyklos, nes tos yra įstatytos jumis perversti į maskolių tikėjimą. Ne- 
kartą „nastauninkai“, mokydami vaikus maskoliško rašto, peikia katalikų 
tikėjimą, pleška neteisingus daiktus ant popiežiaus ir jūsų kunigų. Dėl 
to kunigai, katekizmą dėstantys, turi įrodyti vaikams „nastauninkų“ me- 
lagystes“!5. — „Dar maskoliai išspausdino keletą knygelių su visu mas- 
koliškai, katalikų tikėjimui būtinai priešingų; tas antmeta jūsų vaikams, 
mokyklose esantiems ir liepia skaityti. Jei vaikai namo sugrįždami par- 
sivežtų, tėvai katalikai turi neskaitydami jas sudeginti . . “18, 

Na, ir degino. Tasai vyskupo Valančiaus pasiūlytąsis deginimo re- 
ceptas buvo žinomas visoje Lietuvoje. Vieno kunigo (A. Jasenausko) liu- 
dijimu, 1900 m. Garliavos mokyklos mokytojas padalino vaikams po ka- 
tekizmą rusiškomis raidėmis. Rytojaus dieną liepia vaikams per pamoką 
pasiimti tuos katekizmus. Paaiškėjo, kad iš daugiau kaip 50 vaikų nė 
vienas jau to katekizmo neturėjo: visi jau buvo tėvų sumesti į ugnį. Va- 
lančiaus receptą skelbė ir dalino žmonėms kunigai. "Tai buvo geriausia 
ir radikaliausia priemonė gintis nuo pinklių. 


Bet Valančius nesitenkino vien tik draudimu neleisti vaikus į ru- 
siškas mokyklas. Jis ragina: „Nors slapta mokykite vaikus lietuviško raš- 
to iš senų jūsų knygų. Tegu kiekvienas vaikas turi knygas lotyniškomis 
raidėmis spaustas“!*. 

Po 1900 metų imos Lietuvoje steigti taip vadinamosios cerkvinės mo- 
kyklos. Šių mokyklų rusinimo tikslai buvo dar aiškesni. Mokyklų įsta- 
tymo 1 paragrafas sako: cerkvinės mokyklos turi stiprinti žmonėse pra- 
voslavų tikėjimą ir krikščioniškąją dorą. O Charkovo gubernijos cerkvi- 
nių mokyklų prižiūrėtojų suvažiavimas nutarė, kad „pagrindinis liaudies 


15 Valančius, Maskoliams katalikus persekiojant, psl. 79. 
6 Ten pat 78, 79. 
17 Ten pat. 

(cerkvinių) mokyklų uždavinys yra ne mokslas, tik auklėjimas klusny- 
bės cerkvinei ir civilinei vyresnybei, pagal pravoslavų cerkvės kano- 
nus 15: 


Taigi, šios rusų mokyklos buvo griežtai konfesinės. Dėl to leidimas 
į jas vaikų buvo tolygus atkritimui nuo Katalikų Bažnyčios. Lietuvos 
vyskupai buvo įsakę kunigams budriai sekti, kad katalikų vaikai tų mo- 
kyklų nelankytų. Susekus gi tokius faktus, jei įkalbinėjimai ir pamo- 
kymai nieko nepadės, — neduoti išrišimo tiek vaikams, tiek jų tėvams ir 
globėjams. Vilniaus vyskupas Zvieravičius tuo reikalu išleido gana smar- 
kų bendraraštį kunigams ir už jį buvo ištremtas į Tvėriaus gub. 

Kunigai stropiai vykdė vyskupų nurodymus; cerkvinės mokyklos bu- 
vo beveik tuščios. Pavyzdžiui, vienoje parapijoje atgabentos į uždarytą 
katalikų vienuolyną rusės vienuolės ir įsteigta mergaitėms rusiškoji mo- 
kykla. Tėvai, iš karto nesuprasdami, pradėjo leisti į ją savo dukteris. 
Bet užteko klebonui ir dviem jo vikarams įspėti tėvus, ir mokykla liko 
be mokinių. Rusai, kad ir neturėjo davinių, vis dėlto susigriebė, kad čia 
kunigų darbas. Visi trys liko nubausti. Tokių faktų buvo daugybė. Kaip 
kunigai žiūrėjo į rusiškąsias mokyklas, sužinome iš Gardino gubernato- 
riaus rašto, rašyto 1901 m. carui. Ten sakoma: „Kalbant apie priemo- 
nes šiam kraštui surusinti, negalima nepaminėti, kad geriausias ir tik- 
riausias kelias rusų tendencijoms į liaudį įvesti, yra mokykla. Čionykš- 
čių kaimiečių vaikai pradinį mokslą gauna švietimo ministerijos ir cerk- 
vinėse pradinėse mokyklose. Šios gubernijos gyventojai yra vergiškoje ku- 
nigų priklausomybėje; kunigai vartoja įvairiausias priemones, kad tik 
susidarytų antagonizmas visam, kas yra rusiška. Liaudis laikosi arčiau 
lenkų katalikų, negu savo kraujo brolių rusų. Dėl to būtinos yra prie- 
monės ir pastangos sulieti ją su Rusija. Katalikų dvasininkai, puikiai su- 
prasdami rusiškų mokyklų svarbą, apskritai yra nepalankiai nusistatę 
prieš cerkvines ir gramotos mokyklas, kurios yra pravoslavų dvasininkų 
rankose. 


Nors seniau buvo atsitikimų, kad katalikai kaimų gyventojai, ku- 
riems buvo toli į ministerijos mokyklas, leido savo vaikus į cerkvines ir 
gramotos mokyklas, tačiau vėliau pradėjo žiūrėti į jas nepasitikėdami. Šią 
atmainą be abejonės padarė kunigai. To aiškus įrodymas yra tasai bendra- 
raštis, kurį šiais metais paskelbė vyskupas Zvieravičius, įsakydamas ku- 
nigams paskelbti žmonėms, kad be jokių sąlygų liautųsi siuntinėję savo 
vaikus į cerkvines mokyklas, grasydamas tėvams ir globėjams atskyrimu 
nuo bažnyčios“'?. Lygiai panašus kunigų nusistatymas buvo ir kitose 
Lietuvos dalyse. 

Pradinėse mokyklose,. kurios buvo ne cerkvinės, visi dalykai iki 1905 


18 Mūsų Senovė, I, psl. 96. 
28 P, Rubicki, op“ cit., psl 274. 

metų turėjo būti dėstomi rusiškai, taigi ir tikyba. Dėl to tikybos mažai 
buvo galima išmokyti. Daugumas kunigų, kad ir aiškindavo rusiškai, bet 
tuoj versdavo į lietuvių kalbą, nes vaikai rusiškai nesuprasdavo. Kai 
kurie mokyklų vedėjai tokį dėstymą pakęsdavo, bet būdavo ir tokių, ku- 
rie kunigus skųsdavo valdžiai, ir tie nukentėdavo. Taip 1897 m. kūn. Do- 
gelis ir kun. Jurgis Stakauskas gavo po metus Kretingos už tikybos dės- 
tymą lietuviškai. 

Ne kitaip buvo ir gimnazijose. Čia 1885 m. buvo įsakyta tikybą dės- 
tyti tik rusiškai. Marijampolės gimnazijos tikybos mokytojas kun. J. 
Čėsna bandė dar ištisus metus pamokose tylėti, rodydamas tuo savo pro- 
testą. Iš vadovėlio pirštu parodydavo kas išmokti, ir viskas. Paskui ir visai 
iš gimnazijos atsisakė. Kova buvo sunki, Sibiras ir ištrėmimas užtikrintas. 

Patys tikybos vadovėliai, kuriais gimnazijose buvo leista naudotis, 
buvo juokingai menki. Pvz., šeštajai klasei skirta Bažnyčios istorija, kun. 
Stacevičiaus parašyta, turėjo apie 40 mažo formato puslapių, o turinyje: 
+ dešimtis krikščionių persekiojimų, Liuteris, Kalvinas ir aštuoniolika vi- 
suotiniųjų Bažnyčios Susirinkimų. 

Tiek prad. mokyklų, tiek gimnazijų mokiniai buvo verčiami vykti 
caro švenčių dienomis į cerkvę. Kapelionai drausdavo tai daryti, patys 
mokiniai visokiais būdais stengdavosi išsisukti. Kur netaip griežtai žiū- 
rėdavo, mokiniai, atėję į gimnaziją, užsiregistruodavo ir paskui pakeliui į 
cerkvę pabėgdavo. Dėl draudimo lankyti cerkvę 1889-90 m. nukentėjo 
Panevėžio realinės mokyklos kapelionas Aleksandras Dambrauskas (Jakš- 
tas) ir Kauno gimnazijos kapelionas Cezaris Jačinauskas: abu buvo ištrem- 
ti į Ustiužnos gub. Kun. J. Genys, Mintaujos gimnazijos kapelionas, už- 
draudęs katalikams mokiniams bendras maldas su rusais rusiškai, buvo 
irgi ištremtas į gilumą Rusijos. Sustreikavusieji mokiniai buvo išmesti iš 
gimnazijos. 

Vyskupas Paliulionis, dėl griežto nusistatymo neleisti katalikų vai- 
kams dalyvauti pravoslavų pamaldose, per 11 metų negavo skirtos algos, 
kuri buvo žadama tuoj visa sumokėti, kai. tik pakeis savo nusistatymą. 

Pradinio mokslo trūkumą kunigai stengėsi papildyti slaptomis mo- 
kyklomis. Vyskupų paraginti, suorganizavo slaptas lietuviškas mokyk- 
las. Beveik kiekvienas didesnis kaimas per žiemą turėdavo „daraktorių“ 
ar „daraktorką“, kurie mokydavo vaikus skaityti, kai kada ir rašyti, ir 
katekizmo. Kunigai tokius mokytojus mokytojas instruktuodavo, kad tin- 
kamai atliktų savo darbą, kalėdodami tikrindavo vaikų mokėjimą. Rusų 
žandarai tokias mokyklas uoliai gaudė ir persekiojo. Ūkininkas, kuris 
duodavo patalpą tokiai slaptai mokyklai, buvo baudžiamas pinigine 
bauda. Reikėjo daug sumanumo, kad pasisektų išvengti budrių žandaro 
akių ir jį numaldyti, jei užkluptų. Buvo kunigų, kurie laikė net slaptus 
kursus tokių slaptų mokyklų mokytojams mokytojoms, pvz., Panevėžyje 
apie 1909 metus: dėl to žiemos metu visoje plačioje apylinkėje pridygo 

slaptų mokyklų, lyg grybų po lietaus. O ir nubaustų už jų laikymą per 
1909—1914 metus buvo vos keturi ūkininkai; mat, ir patys rusai vėliau 
i tokias mokyklas ėmė pro pirštus žiūrėti?", 

Teisingai tad 1893 m. Kauno gubernatorius galėjo savo viršininkui 
pasiskųsti: „Visos katalikų kunigų pastangos yra nukreiptos prieš ru- 
siškas mokyklas. Ta kova yra nelengva, nes liaudis pradeda sutikti ir 
suprasti rusų kalbos reikalą. Dvasininkai tai mato ir stengiasi kovą per- 
kelti į religinę sritį, įtikindami liaudį, kad mokykla yra tik įrankis vi- 
siems supravoslavinti. Neseni laikai, kada dvasininkai priešinosi ir dar 
ligi šiol priešinasi valdžios įsakymui, kad mokyklinis jaunimas valstybi- 
nėse šventėse lankytų pravoslavų cerkves. "Tų pastangų padariniai yra 
tie, kad mokiniai neklauso mokyklų valdžios, kaip tai matyti iš 1889 
metų pranešimo apie Kauno gimnazijos prefektą Jačinauską ir Pane- 
vėžio realinės mokyklos kapelioną Dambrauską. "Toks jaunimo šalini- 
masis nuo pravoslavų cerkvių pasireiškė ir Kauno vyrų bei mergaičių „ 
gimnazijose. 


Kita nesusipratimų priežastis yra malda už carą, kurios jaunimas 
mokosi rusų kalba. Nuo tos maldos mokymosi iš „Altorėlio“ (rusų kal- 
ba) dvasininkai be atodairos jaunimą atgrasina, kaip tai rašiau 1892.1.4 ir 
XI.5 d., o net ir draudžia jaunimui melstis iš tų „Altorėlių“. Šitoji gi 
rusų kalba malda už carą, kurią paduoda Telšių vyskupijos rubricelė, 
taip suredaguota, kad mokiniai jos visai nesupranta, o prefektai tyčia 
nemoko ir neaiškina, bet dargi jaunimui pakiša mintį, kad ta malda 
rusų kalba tik tiek reikalinga kalbėti, kiek reikia įsakymui įvykdyti, ir 
tai tik mokykloje. Tuo būdu kunigai netiesiogiai mokinius įtikina, kad 
už carą nesimelstų. 


Trečioji rusiškų mokyklų vargo priežastis, tai slaptosios mokyklos, 
kunigų globojamos.  Dvasininkai, kovodami su valdžios priemonėmis, 
siekiančiomis kraštą surusinti, tautiniu pagrindu naikina kiekvieną ru- 
sišką knygą'*?!. , 


Taigi, kaip matome, kunigai smarkiai grūmėsi su rusiškąja mo- 
kykla, atlaikydami ir čia rusifikatorių pastangas kraštui surusinti. Tai 
pripažįsta ir patys valdžios žmonės. 

Rusižikacijos tikslams turėjo patarnauti ir mišriosios moterystės. At- 
siųstieji valdininkai daugiausia būdavo nevedę. Jie buvo raginami vesti 
lietuvaites. Joms buvo steigiamos specialinės mokyklos ir net duoda- 
mos pasogos. Kiek čia kunigai turėjo vargo, atkalbėdami nuo tokių miš- 
rių moterysčių, kiek teko nukentėti, kai jaunoji nuotaka pasiskųsdavo 
savo būsimajam vyrui, jog kunigas per išpažintį draudęs ją tekėti už 


2 Iš kun. J. Stakausko pasakojimų. 
2! P. Kubicki „op. cit., psl. 269—270. 

ruso... Ši kova buvo dar ir dėl to sunki, kad prieš kunigą, norintį gelbėti 
lietuvaitę, stodavo ir Amūras. 


* * 


Čio teko suminėti tik tuos kunigų kovos su rusifikacija etapus, kurie 
tiesiog susiję su ta kova. Pati kova yra įdomi ir tuo, kad nors visi ku- 
nigai siekė vieno ir to paties tikslo, — apsaugoti Lietuvą, jos kalbą ir 
tikėjimą nuo pasikėsintojų, — bet priemonės buvo labai įvairios. Kiek- 
vienas kunigas savo sumanumu turėjo veik skirtingą tos kovos planą. 
Taktikos įvairumas didžiausias. Būdavo panaudojami net ir paties priešo 
ginklai. Toji degtinėlė, kuria rusai užpylė Lietuvą, kad ją moraliniu 
atžvilgiu sugniuždytų, būdavo panaudojama pasipūtusiems rusų valdi- 
ninkams susmukdyti ir padaryti juos nepavojingais. Jei kas surinktų tuos 
visus, įvairius ir įdomius, anos kovos faktus bei įvykius iš kunigų kovos 
su rusifikacija, tikrai susidarytų didesni, negu „Knygnešio“ tomai. 

Rašinio ribos neleidžia plačiau paminėti kunigų tikrai įdomias pas- 
tangas, sudėjus didesnį kapitalą, išpirkti dvarų žemes ir jas dalinti lie- 
tuviams, nes Lietuvos dvarų žemės buvo dalinamos rusams kolonistams. 
1905 m. Kauno krašte šiam tikslui kunigai įsteigia draugiją „Artojas“, 
o kiek vėliau Suvalkų krašte irgi kunigų pastangomis tam pačiam tiks- 
lui steigiamas Vailokaičių bankas.  Nesuklysime pasakę, kad beveik 
nebuvo kunigo, kuris vienu ar kitu būdu anais laikais būtų nenukentėjęs 
už tikėjimo ar tautiškumo gynimą. Vyskupo Kubickio suskaitymu, pa- 
remtu oficialiniais dokumentais, Seinų vyskupijoje per 1864—1914 me- 
tus nukentėjo 117 kunigų už tikėjimą ir 106 už tautiškumą. Žemaičių 
ir Vilniaus vyskupijose rasta tuo pačiu metu nukentėjusių tik už tikė- 
jimą 872. Sąrašas dar nepilnas. Kita tiek bus nukentėjusių ir už tau- 
tiškumą. Bet čia skaitomos tik gubernatoriaus uždėtos didesnės baus- 
mės. Prie jų tenka pridėti dar administracijos pabaudas. Buvo kunigų, 
kurie bausti net po keletą kartų ir turėjo po keliolika bylų. Visa tai 
aukota ant tikėjimo ir tautybės aukuro. 

Nors anais laikais kunigams daug teko iškentėti, bet kova garbin- 
gai laimėta; Lietuva susilaukė geresnių laikų: buvo leista spauda, lie- 
tuvių kalba įsileista į mokyklas, išaugo didesnis būrys pasauliečių inteli- 
gentų, kurie stojo į kovą dėl tautos teisių ir kitose visuomeninio gyve- 
nimo srityse. 

Nuo 1905 metų prasidėjo greitesnis tautinio gyvenimo kilimas. Lei- 
džiamos knygos, steigiamos draugijos, lietuvių kalbai atkovotos teisės. Ir 
šiame intensyviame kultūros darbe pirmose eilėse rasime vėl kunigus. Jų 
darbu ir pinigais palaikomos švietimo draugijos, jie daug prisideda prie 
laikraščių išlaikymo. 


4. Suvažiavimo darbai III 

Taip kunigai apsaugojo Lietuvos liaudį nuo surusinimo ir supravosla- 
vinimo. Apvaizda jiems buvo davusi milžiniškos dvasios vadą, vysk. 
Valančių. "Tik jo sudarytasis kovos planas ir rodytasis pavyzdys įkvėpė 
kunigams entuziazmo ir užsidegimo dirbti ir aukotis. Kunigai atvedė 
Lietuvą iki nepriklausomybės laikų tautiniu ir religiniu atžvilgiu stiprią 
ir vieningą. Deja, vėliau ne visi suprato, kad lietuvio tautinė jėga re- 
miasi jo moraliniu atsparumu, kurį duoda religija. Tie, kurie vėlesniais 
laikais paneigė religijos svarbą tautiniame gyvenime, sužalojo sveiką lie- 
tuvišką dvasią. Bet už tai jau ne kunigai kalti. Jų įtaka Rusijos uni- 
versitetus, kur būsimoji Lietuvos inteligentija ieškojo šviesos, pasiekti 
negalėjo. 


Dorovinis elementas vyskupo Motiejaus 
Valančiaus kūryboje ir veikloje 


Vincas Borisevičius 


Šią temą nagrinėti nedaug laiko buvo man skirta, todėl visų Vyskupo 
Valančiaus kūrinių neįstengiau perskaityti. Perskaičiau tik svarbesniuo- 
sius. Neminiu čia jų, nes reikiamoje vietoje jie bus nurodyti. Be to, 
naudojausi a. a. Kan. A. Aleknos veikalu „Žemaičių Vyskupas Motiejus 
Valančius“ ir „Tėvynės Sargų“. Kiti veikalai, liečiantieji dabartį, ku- 
riais teko naudotis, taip pat bus suminėti reikiamoje vietoje. 

Be kitko, naudojausi Vyskupo Valančiaus kūriniais, kurie priskiriami 
prie dailiosios literatūros. Pats autorius daro pastabą, kad jo apsaky- 
muose aprašytieji įvykiai ne visi esą tikrenybėje buvę, tačiau ir tai, ką pa- 
sakos moko, reikią daryti: „Būk it bitelė, kuri iš kiekvienos žolelės, kve- 
piančios ir dvokiančios, sugeba išsiurbti saldų medų“!. 

Todėl iš šios rūšies Valančiaus kūrinių drąsiai semiu didaktinius do- 
rovės dalykus. 

Dievo įsakymo tvarkos prisilaikydamas, nagrinėjamąją temą norė- 
čiau suskirstyti į sritis, liečiančias teologines dorybes, religijos dorybę ir 
moralines dorybes. 


Kalbėdamas apie pareigas Dievui, išplaukiančias iš teologinių dory- 
bių, — tikėjimo, vilties ir meilės, — daugiau liesiu tikėjimo ir meilės do- 
rybę, o viltį tik paminėsiųu. Tai darysiu ne tik todėl, kad pats Vyskupas 
Valančius šias dorybes užakcentavo, bet ir dėl to, kad iš tikėjimo ir meilės 
bei visų moralinių dorybių išplaukiančios pareigos rengia vilčiai. Tų visų 
pareigų vykdymas turi tikslą amžinosios laimės Dievuje. 

Vyskupas Valančius, gerai suprasdamas šiuos Šv. Povilo žodžius: 
„Budėkite, tvirtai stovėkite tikėjime, elgkitės kaip vyrai, ir būkite stip- 


1 Vaikų knygelė, 98. 
Pastaba. Šioje paskaitoje minėtos ištraukos iš Vaikų knygelės, Paaugusių žmonių 
knygelės, Palangos Juzės ir Ant. Tretininko pasakojimo yra imtos iš 
prof. Balčikonio leidinio „Valančiaus raštai“. 

rūs“Ž, drąsiai gina tikinčiųjų reikalus tais sumišimo laikais, kada jis pats 
buvo be paliovos per keletą metų tardomas, kada 107 kunigai nukentėjo: 
iš jų 6 buvo sušaudyti, 67 išsiųsti į Sibirą ar kitas tolimąsias Rusijos gu- 
bernijas arba kalinamiš. Vyskupas Valančius sužinojęs, kad policija so- 
diečius, važiuojančius į bažnyčią, sulaiko kelyje ir grąžina namo, einan- 
čius į bažnyčią palydi užgaulingais žodžiais, net bažnyčioje pradeda šei- 
mininkauti, kreipiasi į Kauno gubernatorių (IX.9, Nr. 2036): prašydamas, 
kad policiją sudraustų, įsakytų jai nesikišti į bažnyčios reikalus ir leistų 
tikintiesiems laisvai melstis. 

Kitą kilnų drąsos pavyzdį matome, kada rusai nutarė užgrobti Tytu- 
vėnų bažnyčią. Tai buvo 1868 metais. Šiam rusų šventvagiškam darbui 
motyvas buvo tas, kad Tytuvėnų apylinkėje įsikūrusieji trys stačiatikiai 
neturį cerkvės. 

Vyskupas Valančius kreipiasi į Vilniaus general-gubernatorių ir Vi- 
daus Reikalų Ministrą?, prašydamas palikti parapijai bažnyčią, kuri turi 
3975 parapijonis, kad parapijonims toli kitos bažnyčios, kad nuo Lydavėnų 
skiria Dubysa, kad Tytuvėnų bažnyčia brangi ne tik dėl savo senoviškumo, 
bet ir dėl šventenybių. Mat, Tytuvėnų bažnyčioje esą kryžiaus keliai su že- 
mėmis, atgabentomis iš Jeruzalės, esanti koplyčia su laiptais, kuriuose 
esančios šventųjų relikvijos, todėl ji ir esanti žmonių labai branginama. 
Tos bažnyčios paėmimas padarytų labai nemalonų įspūdį ir sukeltų ne- 
ramumą. 

Nepavykus apginti bažnyčios, jau buvo paskirta diena jai perimti, 
deleguotas tam reikalui šventikas ir rusų valdžios atstovai, bet Vyskupas 
ir tada nenurimsta. Jis pamoko tytuvėniškius katalikus (tai matyti iš 
prašymo carui, rašyto Konsistorijoje, — Kūrijoje, — ir rusų įsitikinimo)“: 
tytuvėniškių minia ašaromis suminkština atvykusio karinio Raseinių 
Viršininko Lvovo širdį. Lvovas neperima bažnyčios ir pasižada užtarti 
tytuvėniškius katalikus Vilniaus general-gubernatoriui. Tuo tarpu žmonių 
delegacija su prašymu vyksta pas carą ir bylą laimi. 

Tokių pasikėsinimų prieš bažnyčią buvo daug; į juos su visa drąsa 
reagavo Vyskupas Valančius“. 

Visokios pasaulio galybės net tada, kada Bažnyčia kovoja dėl kata- 
likiškos mokyklos, dėl moterystės nesuardomumo ir vienumo, dėl prigim- 
ties teisės organizuotis ją, Bažnyčią apšaukia, kad ji, esą, kišasi į politiką. 
Kiekviena tačiau pasaulio galybė stengiasi Bažnyčią panaudoti iš tiesų po- 
litiniams reikalams. "Taip buvo ir su Vyskupu Valančium. Vilniaus ge- 


2 1. Kor. XVI, 13. 

3 Kun. A. Alekna, Žemaičių Vyskupas Motiejus Valančius, 156, 1922. 
4 Ten pat, 133. 

5 1868, V. 5, Nr. 929, 930, Alekna, 246. 

6 1868.V.5., Nr. 929, 930, Alekna, 247. 

7 Alekna, 248, 249. 


V. BORISEVIČIUS, DOROVINIS ELEMENTAS VYSK. M. VALANČIAUS KŪRYBOJE IR VEIKLOJE 53 


neral-gubernatorius Nazimovas prašo Vyskupą, kad jis išleistų bendraraš- 
tį, draudžiantį sukilimą. Vyskupas praneša Nazimovui, kad jis išleidęs ben- 
draraštį, kuriame, susilaikydamas nuo politikos, skatina tikinčiuosius at- 
gailoti, trečiadieniais pasninkauti arba kalbėti 7 poterius, „pakol tik ne- 
rasibengs nepakajus tarp mūsų““. 

Dar nepasibaigus prasidėjusiam 1863 metų sumišimui, Vyskupas Va- 
lančius nepameta pusiausvyros ir su įprastu savo uolumu gina Dievo rei- 
kalus ir kitus skatina juos ginti. Jis savo 1864 metų bendraraščiais? įsako 
klebonams mokyti vaikus mokyklose arba bažnyčiose katekizmo. 

Tikėjimo dalykus gindamas, Vysk. Valančius ir pats ryžtasi atlikti 
pavojingą darbą. Mat, Vilniaus general-gubernatoriaus Muravjovo įsa- 
kymu 1865.1.28 (Nr. 468) Kaune buvo įsteigta pamestinukams vaikams 
prieglauda, kurioje iki 10 metų vaikai buvo auklėjami stačiatikiais, rusais. 
Tai prieglaudai net šventikas buvo skirtas. 

Vieną kartą tą prieglaudą aplankė Vyskupas Valančius ir paprašė 
parodyti katalikus vaikus sakydamas: „Kur mano vaikai?“  Prieglaudos 
prižiūrėtojos sukviestus vaikus Vyskupas mokė žegnotis, poterių, paaiškino 
katekizmą ir padalinęs pyrago išvažiavo. Prižiūrėtoja, žinoma, tuojau pra- 
nešė tai gubernatoriui. Tas pasikvietė Vyskupą pas save ir prie dviejų 
žandarų viršininkų jį tardė. Į klausimą, kodėl be gubernatoriaus žinios 
važiavęs į prieglaudą, Vyskupas atsakė, kad važiavęs neprašydamas lei- 
dimo todėl, kad žinojęs, jog vis tiek jo negausiąs. Į gubernatoriaus pas- 
tabą, kad negalima esą neklausyti gubernatoriaus, Vyskupas atsakė, jog 
geras ganytojas galvą guldąs už savo avis, ir pridūrė: „Tegu su manimi 
daro, ką nori, aš visam esmi pasirengęs. Man neilgai begyventi, aš turiu 
priedermę palaikyti savo tikėjimą“. 

Vyskupas Valančius buvo už minėtą drąsą nubaustas namų areštu; 
vėliau dar įsakė, kad sumokėtų 1000 rublių pabaudos. Bausmės tačiau 
vyskupo neatgrasino nuo savo pareigų. Jis rašė prašymus, kad toje prie- 
glaudoje vaikai būtų auklėjami katalikais. 

Vyskupas Valančius, pats saugodamas!? tikėjimo reikalus, primena tą 
pačią pareigą ir kunigams. Jis 1865.II.7 išleidžia bendraraštį, perspėda- 
mas juos, kad iš sakyklos negarsintų „jokių raštų nesutinkančių su Kata- 
likų mokslu... Jei reikėtų dėl to nukentėti, atminkite pavyzdį Apaštalų, 
kurie atsakė, kad labiau reikia klausyti Dievo negų žmonių. Jokia baimė, 
jokie grasinimai, kankinimai, ištrėmimas, pagalios nei pati mirtis tene- 
nugąsdina jūsų ir tenesulaiko nuo gynimo katalikų tikėjimo. Mirti mums 
yra pelnas. Atsiminkite, kiek šimtų tūkstančių kankinių savo krauju pa- 
tvirtino tikėjimą drąsiai eidami mirti. Taigi mieliausieji draugai kovo- 


8 Alekna, 143, raštas Nazimovui 1863.IV.20, Nr. 707. 
9 Alekna, 166, Nr. 530—546, 1864.11.11. 
10 Alekna, 167—169. 

tojai, Dievo kunigai, raginu jus šv. Paulio Apaštalo žodžiais: budėkite, sto- 
vėkite tikėjime, kaip vyrai elgkitės ir pasistiprinkite“. Vyskupas ir čia 
Dievui savo pareigą atliko nepaisydamas, kad bendraraštis gali pakliūti į 
rusų valdžios rankas, kas iš tiesų ir atsitiko! 

Vyskupui Valančiui rūpėjo ne tik savo avelių tikybiniai reikalai, 
bet ir už jos vyskupijos ribų gyvenančiųjų; sužinojęs, kad Tur- 
kestano katalikai neturi bažnyčios, kad jų tikybiniai reikalai ten kenčia, 
primena jis Mogilevo arkivyskupui (1875.1.22 Nr. 163) šį reikalą. Vladi- 
kaukazo gi bažnyčiai leido net savo vyskupijoje rinkti aukas, ir surinktų 
aukų pats nusiuntė 677 rub. 50 kap.!ž. 

Vyskupas Valančius, norėdamas tikintiesiems įdiegti tikėjimo brangi- 
nimo pareigą, Antano Tretininko pasakojimuose aprašo Vilniaus apskri- 
tics, Šešuolių parapijos Kiauklių bažnytėlę, kurią netoli gyvenantis bur- 
liokas norėjęs nugriauti ir pasisavinti prie jos esančią žemę. Pasakoja, 
kad kelis kartus atvažiavusius žandarus ir kitus rusų valdininkus žmonės 
išvydavę. Mat, tikintieji įprašę zakristijoną, kad jis, pamatęs pavojų, 
skambintų. Žmonės, išgirdę pranešimą, atvykdavo ir priešindavosi. Vieną 
kartą rusų vyresnėlis sužeidęs merginą, kuri trečią dieną mirusi. Ir ne 
vienam žmogui maskoliai įdūrę, iš kurių net du mirę. Tikintieji padavę 
prašymą karaliui, kuris įsakęs palikti bažnytėlę katalikams's. 

Išganytojo pavestai pareigai, — saugoti, platinti ir ginti tikėjimui, — 
Vyskupas Valančius stengėsi įsigyti reikalingiausių priemonių. 

Visų pirma jis atnaujino katedrą. Tam reikalui 1851 metais išleido 
bendraraštį dekanams, prašydamas rinkti aukų.  Penkiolikoje dekanatų 
iš viso surinkta 2 790 rub. 22 kap.; katedra atremontuota. 

Vyskupas ragino dvarininkus, kurie naudojasi baudžiauninkų jėgo- 
mis, remontuoti bažnyčias, statyti naujas. Vysk. Valančiui valdant vys- 
kupiją, buvo pastatytos naujos 29 bažnyčios mūrinės ir 20 medinių!“. 

Kita priemonė tikėjimui platinti buvo mokykla, dėl kurios Vysk. Va- 
lančiui reikėjo daug kovoti. Devynioliktojo amžiaus pradžioje Žemai- 
čiuose kiekviena parapija, kartais net ir didesnis kaimas, turėjo mokyklą. 
Dvasininkijai tos mokyklos labai buvo svarbios ne vien todėl, kad jose 
buvo mokoma skaityti ir rašyti lietuviškai bei lenkiškai ir aritmetikos, bet 
ypačiai dėl to, kad jose buvo mokoma pagrindinių tikėjimo tiesų. Tos 
parapijinės mokyklos dažniausiai veikdavo adventų ir gavėnios metu. Ru- 
sams tos mokyklos nepatiko, ir nuo 1831 iki 1841 metų valdžia jas buvo 
uždariusi. Vyskupas Valančius parapijinių mokyklų reikalą labai rėmė. 
Dekanams 1852.XI.2 rašo: „Žinomas visiems kunigams mano reikalavi- 
mas, kad prie kiekvienos parapijinės bažnyčios ir net didžiųjų filijinių 


11 Alekna, 167. 

12 Ten pat, 33. 

13 Antano Tretininko pasakojimai, 408. 
14 Alekna, 31, 32. 

būtų laikoma mokykla po priežiūra vietinio klebono arba filialisto, kame 
neturtingo luomo vaikai galėtų pramokti skaityti gimtine kalba ir kate- 
kizmo“. Iš dekanų reikalavo net du kartus per metus pranešinėti apie 
mokyklos padėtį'?. Už mokyklų įsteigimą steigėjams rašė padėkos laiškus 
(1852.V1I.11, 1854.XII.20, 1855.VI.4, 1860.VIII.20). Taip dirbant, nenuos- 
tabu, kad 1853 metais Žemaičiuose buvo 126 parapijinės mokyklos, ku- 
riose Mokėsi 4 147 mokiniai, o valdžios mokyklų — tik 18, kuriose mokėsi 
815 mMokinių!“. Tuo tarpu dabar visoje Lietuvoje katalikiškų mokyklų 
turime tik apie 14. Graudu darosi, kai palyginame „katalikiškąją“ Lie- 
tuvą su „bedieviškąja“ Prancūzija, kurios katalikai katalikiškai mokyklai 
kasmet sudeda 20 milijonų frankų, ir tais pinigais auklėja 960 712 moki- 
nių; 1910—11 metais valdžios mokyklų skaičius pakilo 3,109/o, katalikiš- 
kųjų 99/0o; mokinių skaičius pakilo valdžios mokyklose 17,269/0, katalikiš- 
kose — 289/07. Prancūzų valdžia katalikiškoms mokykloms nieko ne- 
duoda, bet ir nekliudo, bent dabar, jas steigti. Toks, žinoma, valdžios 
pasielgimas yra neteisingas; anot Šv. Tėvo Pijaus XI, neteisinga yra, jei 
valstybė nesuteikia lėšų reikalams tų, iš kurių gauna mokesčius. Be to, 
Šv. Tėvas pastebi, kad „kiekvienas auklėjimo ir mokyklų monopolis yra 
neteisingas ir neleistinas, jeigu valstybė fiziškai arba morališkai verčia šei- 
mą savo vaikus siųsti į savo (valstybines) mokyklas''?8, 

Grįžkime prie Žemaičių mokyklų, kuriomis taip labai rūpinosi Vys- 
kupas Valančius. Neilgai buvo lemta jomis gėrėtis. Kauno gubernatorius 
Krigeris 1863.1.7 raštu Nr. 13 įsakė uždaryti parapijines mokyklas, kaip 
valdžiai kenksmingas!?. 

Šiam smūgiui ištikus, Vysk. Valančius nenuleidžia rankų. Jis pa- 
taria nusisamdyti „daraktorius“ ir kaimuose mokyti slapta. "Taip rašo 
Vysk. Valančius Kun. Lichodziejevskiui tais pačiais metais, kada buvo 
sugniuždytas nepavykęs sukilimas ir kada mokyklos buvo uždarytos. Be 
to, dar Vyskupas skatina mokyti vaikus namie??. 

Vysk. Valančius, norėdamas plačiau liaudžiai įsąmoninti slaptų mo- 
kyklų reikalingumą, išgiria tokią mokyklą Antano Tretininko pasakoji- 
muose. Tasai Antanas, būdamas Dotnuvos vienuolyne ir tarnaudamas ku- 
nigams, gerai išmoko rašyti ir skaityti, o paskui kaip tik ir buvo slaptos 
mokyklos mokytojas, mokęs 43 vaikus. Skaitom?!, kad Antanas Treti- 
ninkas „drauge su vaikais klaupęs kalbėjo kas vakarą poterius, vaikų ne- 
mušinėjo““. 

15 Alekna, 49, 50. 

16 Alekna, 55—60. 

17 Lexicon der Pūdagogik, Roloff, 2, 45. 

15 Rundschreiben unseres Heiligen Vaters Pius XI. Ueber die Christliche Er- 
ZieBE Tl Er (Vatikanische Druckerei), 1929, psl. 17. 


20 Alekna, 66, 67. 
21 Antano tretininko pasakojimas, 366. 

Kodėl Vysk. Valančiui, uždarius parapijines mokyklas, rūpėjo steigti 
slaptas mokyklas? Vyskupas žinojo, kas rūpėjo rusų valdžiai. Mat, esant 
dar neuždarytoms parapijinėms mokykloms, kai kurie stačiatikiai moky- 
tojai užgaudavo katalikų jausmus. Vysk. Valančius jau 1861.1.23 rašo 
Vidaus Reikalų Ministrui (Nr. 150) prašydamas, kad iš Dusetų mokyklos 
atleistų šventiką mokytoją ir į jo vietą paskirtų mokytoją kataliką, nes 
Dusetose mokiniai vien tik katalikai esą; o jei ne — Dusetų parapijonys, 
matydami tolerancijos įžeidimą, griežtai atsisakysią siųsti į tą mokyklą 
savo vaikus auklėti??. Kada jau buvo uždarytos parapijinės mokyklos, 
rusų tikslai paryškėjo. Rusai mokytojai tada pradėjo savo uolumą rodyti. 
Pavyzdžiui, Žemalės mokykloje buvo dalijamos direkcijos atsiųstos sta- 
čiatikių išleistos maldaknygės. "Viekšnių cerkvės šventikas Zasimovičius 
pasakė, kad netrukus visi mokiniai turės būti stačiatikiai. Onuškio mo- 
kytojas per pamokas kartais įžeisdavo katalikų tikėjimą ir naudojo kny- 
gas, kuriose buvo prieštaravimų katalikybei. 

Kai kur mokyklų vaikai buvo varomi į cerkvę. Linkuvos mokytojas, 
atsivedęs į bažnyčią mokinius, privertė juos dainuoti rusišką patriotinę 
dainą. Kunigai kovojo su šiais pragaištingais tikėjimui ir dorai darbais, 
bet juo labiau tai Vyskupui rūpėjo. Jis stipriai reagavo į šiuos reiškinius, 
rašydamas 1867.XII.15 (Nr. 2602) mokyklų direkcijai ir pakartojamai pra- 
šydamas tokius mokytojus nubausti ir pasekmes jam pranešti??, 

Kad geriau sektųsi stačiatikių tikėjimą platinti per mokyklą, rusai 
mokytojai uždraudžia mokiniams eiti pas kunigus; kai kurie atiminėja iš 
mokinių maldaknyges ir jas degina. Taip elgėsi Žygaičių, Taujėnų, Kvet- 
kų mokytojai. Žygaičių mokytojas Turzinevskis Žygaičių klebonui Nor- 
vaišai draudė mokyti vaikus pas save arba bažnyčioje. Mokytojas Ste- 
ponas Mozolskis Taujėnų bažnyčioje ir šventoriuje atiminėjo iš mokinių 
maldaknyges; jei kurie maldaknygių nedavė, Mozolskis plėšė iš jų ke- 
pures. Kvetkų parapijos sodžiuose mokytojas Blagovieščenskis rinko 
maldaknyges ir jas degino?!. | 

Vyskupas Valančius, kad ir nedaug vilties teturėdamas laimėti, vis 
dėlto kreipėsi 1867.II.2 raštu (Nr. 295) į Kauno gubernatorių ir (Nr. 296) 
į mokyklų direkciją prašydamas, kad mokytojams užgintų kištis į baž- 
nytinius dalykus. 

Kada rusai užgynė mokyklose tikybą dėstyti gimtąja kalba, Valan- 
čius rašė Vilniaus general-gubernatoriui Kaufmanui 1866.VI.18 (Nr. 1087), 
nurodydamas jam, kaip žalinga yra mokinius tikybos mokyti nesupran- 
tama kalba. Į tą prašymą atsakymas gautas 1866.VII.22 ne iš Vilniaus, 
o iš Kauno gubernatoriaus, bet, deja, neigiamas??, 


22 Alekna, 68. 
23 Alekna, 71. 
24 Ten pat 73. 
25 Ten pat 70. 

Sunki taip pat buvo mokyklų padėtis Kurše, kur gyveno latviškai 
kalbą katalikai ir kurie priklausė taip pat Vysk. Valančiaus jurisdikcijai. 
Kurše, mat, protestantai turėjo savo mokyklas; jų turėjo ir katalikai, 
bet mažai, todėl buvo priversti leisti savo vaikus auklėti į kitatikių mo- 
kyklas ir mokėti nekatalikiškųjų mokyklų reikalams mokesčius. Dėl to- 
kių nelemtų aplinkybių susidarydavo liūdnos katalikams pasekmės. Iki 
14 metų katalikai mokiniai negalėdavo eiti išpažinties, todėl atvėsdavo jų 
tikėjimas, ir daug būdavo apostazijų. Kun. Šidlauskas, Mintaujos klebo- 
nas, Vysk. Valančiui (1852.1.15) rašo, kad „į neturtingųjų mokyklą Altoną 
kasmet priimama po keletą vaikų, o tačiau nuo 12 metų tiktai du vaiku 
tepaliko katalikais, kiti gi perversti į liuteranų tikėjimą. "Taip pat esti 
su neturtingais vaikais ir kitose mokyklose“. 

Vyskupas Valančius susirūpino steigti katalikiškas parapijines mo- 
kyklas. Šiais reikalais kreipėsi į Rygos general-gubernatorių kunigaikštį 
Suvorovą (1851.1.20 Nr. 125 ir 1851.XI.1 Nr. 22) ir į Kuršo gubernatorių 
(1852.II.2). Suvorovo žmoniškumo dėka, Vysk. Valančiaus pastangos ne- 
nuėjo niekais. Gavus leidimą kurti parapijines mokyklas, jos buvo įkur- 
tos: Mintaujoje, Ilukštoje, Dvetoje, Bebroje, Elernoje, Šliosberge, Padu- 
nojuje, Rubine, Neiborne, Šventene, Kurmene. Nusiskundus kai kuriems 
klebonams lėšų trūkumu parapijinėms mokykloms steigti, Vysk. Valan- 
čius taip prabilo (1851.I.13) Alšvangos klebonui: „(Galima surasti pinigų, 
labiausiai jei butą mokyklai klebonas duos bažnyčios trobėsiuose ir patsai 
prisiims mokytojo priedermes arba po jo priežiūra, kuris nors iš kamen- 
dorių arba iš bažnytinių tarnų“. 

Be to, Vysk. Valančius laimėjo ir kitą dalyką, būtent: Kuršo guber- 
natorius (1852.IV.5) įsakė policijai prižiūrėti, kad protestantų mokyklose 
katalikų vaikai nebūtų varžomi tikybos dalykuose. Pats Kuršo guber- 
natorius Vyskupui (1852.IV.5) pranešė, kad protestantų mokyklai iš ka- 
talikų mokestis nebus imamas**, 

Trečioji priemonė tikėjimui platinti buvo spauda. Vyskupas Valan- 
čius parašė daugiau kaip 40 knygelių, rūpinosi leisti laikraštį, steigė 
knygynus. 

Vysk. Valančius laikraščio reikalu parašė Vidaus Reikalų Ministrui 
/1859.1I.21) raštą Nr. 496, kuriame šiaip išdėsto laikraščio reikalingumą: 
„Be abejo žinoma Tamstai, jog Kauno gubernijos valstiečiai visai atsisakė 
nuo spiritinių gėrimų vartojimo. Žmonės pasiliuosavę nuo labiausiai pa- 
žeminančio geidulio girtybės, reikalingi kitokios doros įtekmės, kuri pa- 
laikytų juos blaivybėje ir vietoje senojo kenksmingo pasigėrėjimo teiktų 
kokį nors prakilnų, duodantį maisto protui ir širdžiai. Rusai ir latviai 
turi savo gazietų ir kitokių laikraštiškai leidžiamų knygelių, kurios pa- 
tenkina tą reikalavimą, bet žemaičiai ir lietuviai, kurie irgi sudaro da- 


26 Alekna, 43—45. 

lelę Maloningiausiojo Ciesoriaus pavaldinių, ligšiol neturi tokio laikraščio, 
kurs padėtų jiems naudotis švietimo vaisiais. Todėl pasiryžau priminti 
"Vamstai šį trūkumą tikėdamasis, kad Tamsta maloningai teiksies pažvelgti 
į ši dalyką ir neatsakysi savo aukštai viršininkiško pritarimo mano su- 
manymui“. Toliau tame prašyme nurodytas projektuojamo laikraščio 
vardas, — būtent, „Pakeleivingas“, — ir visai nežalinga programa su pir- 
mą vietą užimančiu Tikybos skyriumi. Deja, rusai pabūgo apšvietos ir 
Vysk. Valančiaus sumanymą palaidojo??. 


Vysk. Valančiui, kaip tikram Apaštalui, rūpėjo reikalai jo globai 
pavestų ir tų tikinčiųjų, kurie kalbėjo ir latviškai. Lauksenos vikaras 
Kun. Soročinskis rašė religinio turinio knygeles latviškai. Kun. Kur- 
minas išleido latvių kalba pamokslus. Vysk. Valančius žinodamas, kad 
latvių literatūroj yra daug dalykų, kurie įžeidžia katalikų tikėjimą, džiau- 
gėsi minėtų kunigų kūriniais, kurie galės reikiamą spragą užtverti. Vysk. 
Valančius todėl dėkojo jiems (1858.III.4) per savo sekretorių Kun. Davi- 
davičių?“, 

Vyskupas Valančius ypatingu būdu rūpinosi kunigų išsilavinimu. Jis 
įsteigė kunigams dekanatų knygynus; jiems palaikyti kiekvienas kunigas 
turėjo mokėti per metus po 1 rublį. Nuo mokesčio buvo atleidžiami tik 
paliegėliai, kurie gyveno vienuolynuose arba pataisų namuose. Dekanas 
nuo mokesčio buvo atleidžiamas už knygyno tvarkymą??. Tie visi dalykai 
buvo svarbūs kaip priemonė tikėjimui palaikyti. 

Vysk. Valančiaus yra nurodomos taip pat ir blogosios tikėjimui pa- 
laikyti priemonės, kurios tikėjimo netvirtina, bet nuo jo dar atbaido. Ne- 
tikus priemonė yra prievarta arba medžiaginiai sumetimai. Vysk. 
Valančius rašo, kad žemaičiai, priėmusieji krikštą 1413 metais, katalikiš- 
kai negyveno, nes jie buvo krikštą priėmę dėl karaliaus Vladislovo ir 
Vytauto Did. dovanų arba iš baimės. Tarp tokių žmonių kunigų dar- 
bas nedavė teigiamų rezultatų??. Juo labiau nieko gero nedavė kryžiuo- 
čių skelbtoji Evangelija. 1294 m. Liudvikas Liebenzolis, kryžiuočių vir- 
šininkas, įsilaužęs į Žemaičių pilį „„Biseną“, „tejpat nekurius žmones pri- 
werte kriksztities, bet ir isz to nieka dora nebuva. Skaitom senowes rasz- 
tusi, jog metusi 1329 tie patis Križokaj i daugiel musu szalies pilu isigro- 
wusis sugawa 300 žemaitiu, kurius nietruputele tikieima kataliku neži- 
nantims tulid apkriksztije“*!. 

Ypač priespauda, žiaurumai blogai patarnauja tikėjimui. Vysk. Va- 
lančius aprašinėja, kad kryžiuočiai daug kartų vertę žemaičius priimti 


27 Alekna, 43—45; ten pat 180, 181. 

28 Alekna, 48; ten pat 18, 19. 

29 Alekna, 18, 19. 

30 K. M. Wolonczewskis, Žemaitiu wiskupiste, 42, 43. 
ši K. M. Wolonczewskis, Žemaitiu wiskupiste, 29, 

katalikų tikėjimą, bet žemaičiai, nekęsdami savo spaudėjų, atmesdavę jų 
peršamąjį tikėjimą??. 

Vysk. Valančius priminė ir savo kunigams, kad skleisdami geras idė- 
jas, nesigriebtų netinkamų priemonių; šiaip Vyskupas (1860.VIL4 Nr. 
1364—1381) persergsti juos dėl priemonių blaivybei platinti: „Dar kartą 
tvirčiausiai primenu, kad kunigai jokiu būdu nevartotų fiziškų priemonių 
priversti girtuokliams prie blaivybės. Kaip prakilnus tas dalykas, taip 
garbingos turi būti ir priemonės palaikyti, vartojimas gi fiziškų priemo- 
nių labai kompromituoja ne tiktai kunigus, bet ir pačiam dalykui kenkia, 
sukeldamas riksmą ant visos dvasiškijos, kuri visai nėra to užsipelniusi'?*. 

Apie senovės žemaičius rašydamas, Vysk. Valančius mini, kad jie bi- 
joję priimti katalikų tikėjimą, nes manę neteksią laisvės, savo kalbos, 
papročių: pavyzdžiui, moters negalėsiančios dėvėti balto nuometo, skepe- 
tos, savo austų rūbų“*. 

Gražūs papročiai, pramogos, žaislai, vartojami švenčių, vestuvių pro- 
gomis arba šiaip poilsiui, Vyskupo Valančiaus visai nedraudžiami. Jų 
daugybė aprašyta knygelėje „Palangos Juzė“. Pavyzdžiui, per Velykas 
vaikinai laisto su vandeniu šeimininkų rankas, tikėdamiesi iš jų gauti 
velykaičių. Trečiąją Velykų dieną jaunuomenės ruošė sūpynes suptis, ket- 
virtąją dieną ridiką rovė, šoko blezdingėlę, dują, kepurninką, mieželį. 
Šventadieniais vaikinai muša ritinį, kartais žaidžia ožkapilę, padainuoja, 
turi įvairius kitus pasilinksminimus: vanagėlį, šarką, vestuves, veža paštą, 
brylius velia . . 35, 

Tokios pramogos ir pasilinksminimai turi dvejopą prasmę. Jos duo- 
da tinkamo žmogui poilsio ir nukreipia nuo malonumų, aistrų peršamų. 
Pastarųjų gi įsiviešpatavimas tolina nuo tikėjimo. 

Šį skyrių pabaigus, reikėtų kalbėti apie viltį Tačiau šią dorybę, 
kuri mus ragina pasitikėti Dievo gerumu ir Jo pagalba įsigyti po mirties 
kilniausią Gėrį, pačioje pabaigoje tik paminėsiu. Dabar teks kalbėti apie 
meilę. 


II 


„Mylėsi Viešpatį Dievą visa savo širdimi, visa savo siela ir visa savo 
mintimi. "Tai didžiausis ir pirmasis įsakymas“““. 

Jei iš pirmojo skyriaus atsiminsim Vysk. Valančiaus nuvykimą į 
prieglaudą, kurioje katalikų vaikai buvo auklėjami stačiatikių tikėjime 
(žr. 53 psl.), paskui pasikalbėjimą su gubernatorium ir baudą; jei atsi- 
minsim Vyskupo žodžius, pasakytus kunigams bendraraščiu (1865.II.7): 


32 Ten pat 33. 

33 Alekna, 98. 

34 Žem. wisk., 41. 

35 Palangos Juzė, 305, 268, 269, 273, 274. 
86 Mat. XXII, 37, 38. 

„atminkite pavyzdį Apaštalų, kurie atsakė, kad labiau reikia klausyti Die- 
vo negu žmonių. Jokia baimė, jokie grąsinimai, kankinimai, ištrėmimas, 
pagalios nei pati mirtis tenenugąsdina jūsų ir tenesulaiko nuo gynimo 
katalikų tikėjimo. Mirti mums yra pelnas“ (žr. 53 psl); jei atsi- 
minsim, pagaliau, ką kentėjo ir dirbo dėl tikėjimo, nekils mums jokios 
abejonės apie jo tobulą Dievo meilę. Apie tą meilę galima pasakyti šv. 
Tomo Ag. žodžiais: „Amicitia ad Deum omnibus pretiosior et carior““?. Iš 
I skyriaus matyti, kad Vysk. Valančiui rūpi daryti tie meilės darbai, kurie 
tarnauja Dievo garbei ir šalina tai, kas Dievo garbei priešinasi??. 

„Antras gi (įsakymas) į jį panašus: Mylėsi savo artimą kaip pats 
save“9?. Iš Kun. J. Račkauskio, Kun. Seminarijos Rektoriaus, iš Vysk. 
Valančiaus gyvenimo ir iš paties Vyskupo raštų įsitikinam, kad jis pats 
gyveno pagal aukščiau paminėtąją Evangelijos taisyklę ir mokė kitus taip 
gyventi. 

Račkauskis sako: „Puikiai Vyskupą Valančių dabina jo mielaširdystė 
ir visi iš to paeinantįs darbai. Nėkados ir nėkam neatsakė pašalpos; pa- 
rėjūnams dalino išmaldą sulyg reikalavimą; siuntinėjo ir raštais jos rei- 
kalaujantiems; kitiems turėjo paskyręs mėnesinę pensiją; užlaikė šiek tiek 
našlaičių; turėjo įsteigtą Kaune špitolę, kurią aprūpindavo reikalingais 
daiktais. 1868 ir 1869 m. t. y. bado metuose įtaisė pas save neturčiams 
virtuvę, liepė taisyti valgymą — ir taip per kelis mėnesius kasdieną mai- 
tino po kelius šimtus ypatų. Šelpė, neatsižvelgdamas į skirtumą tikybos, 
kas tik reikalavo, pašalpą gavo“. 

Vysk. Valančius ne tik pats buvo gailestingas, bet ir kitus skatino 
į gailestingumą. Antano Tretininko*! lūpomis Vyskupas pasakoja, kaip 
rusų pulkininkas Gertkovas, sukilimo metu apgynęs vieno, netoli Papilės 
gyvenančio, ūkininko namus nuo kareivių sauvalės; kaip tas ūkininkas 
išgelbėjęs nuo mirties pulkininką ir pagaliau pulkininkas ūkininko sū- 
nui, sugautam su kitais sukilėliais, ne tik nieko nedaręs, bet dar pavalgy- 
dinęs, apdovanojęs ir pristatęs tėvui. Vyskupas Valančius šiuo pasakojimu 
nurodo, kad reikia kitiems gera daryti, tada ir iš kitų bus galima gero 
susilaukti. 

"Tos pačios gailestingumo dorybės mokomės iš Kun. Raudickio, Sedos 
klebono, pas kurį ,„ubagai būriais ėjo, o nė vienas negrįžo su tuščiu mai- 
šeliu“, kuris dirbančius darbininkus pamaitindavo4ž. "Tos pačios dorybės 
mokomės iš mokinio Prancelės, kuris norėjo, kad jo draugai gerai moky- 
tųsi ir dailiai elgtųsi: „Pats juos žadino, pats aiškino mokslus'*3. 


37 III. Sent., d. 279445274. 1; ad. 7. 

38 S. Thom., 1 a. 2 ae. g. 28, a. 4. 

39 Mat. XXII, 39. 

40 Tėvynės sargas, 1901, Nr. 2 ir 3. B. 12. 
41 Ant. tretin. pasakojimai, 382. 

42 Vaikų knygelė, 10. 

43 Vaikų knyg., 96. 

Antanas Tretininkas pasakoja, kad žalos padaro kerštavimas. Viena 
mergaitė, norėdama pamokyti ūkininko 13 metų dukrelę, kad nepyktų, 
parodžiusi jai Kristaus Kančios paveikslą, aliejiniais dažais dažytą; jame 
buvęs nupieštas taip pat ir biaurus žydas; mergaitė pasakiusi, kad ji, ta 
ūkininko dukrelė, panaši esanti į tą žydą, kurio „akys plačios it lėkštės, 
vambros storos, nosis nukumpusi it vanago, dantys ilgi“: mergyščia iš pik- 
tumo nusikabinusi paveikslą ir sukarpiusi. Kitą kartą ji vėl supykusi, kad 
vienas vaikinas jai audeklą perkirpęs, ir su žirklėmis vaikinui ranką iki 
kaulų perdūrusi. Dėl tokio žiaurumo visi nuo jos pradėjo šalintis, ir ne- 
galėjusi ištekėti“. 

Panašiai persergima nuo blogų linkėjimų ir keiksmų“5, priduriant: 
„Čia jūs matote, motinėlės, kaip negerai darote keikdamos savo vaikus. 
Nuo jūsų pačių vaikai išmoksta biaurių žodžių ... Kartais jūs ant kitų su- 
pykusios, griežiate apmaudą ant vaikų ir mušinėjate be kokio reikalo. Taip 
darydamos nusidedate“. Toliau patariama, kad vaikus baustų ne supy- 
kusios, bet piktumui perėjus. 

Vysk. Valančius žinojo, kad tarp savųjų yra rusams parsidavėlių, ku- 
rie pranešinėja apie savuosius už pinigą, o kartais tik kerštaudami. Vysk. 
Valančius išdavikus nori sudrausti, kitus gi nori apsaugoti nuo nelaimės. 
Antanas Tretininkas pasakoja, kaip rusų žandaras daręs kratą pas Justiną 
Šeškų, ieškojęs uždraustos knygos ir jos neradęs, po to pradėjęs barti 
skundusią merginą šiais žodžiais: „Oi prakeikti jūs žemaičiai, tėčiau nė 
kokios artimo meilės neturite! Niekas terp jūsų negali nė nusispiauti, 
kad mums nepraneštumėt! Ar mes to reikalaujam? Už stiklą degtinės 
parduodat savo brolius! Oi jūs, katalikai, kaip šunys pasalūs: veizite, kaip 
įkąsti kitus! Žydai, totoriai apgina savuosius, o jūs neklausiamai sakote! 
Tu, Mare, dabar išrodyk ką pranešei: jei neišrodysi, uždarysiu tave ka- 
liny!“*9. Šita liga ir šiais laikais vyrauja. Atsiminkim tik vokiečių oku- 
pacijos laikus. Kaip tada kaimynai įduodavo kaimynus, reikia tik ste- 
bėtis. O juk tais laikais, rodos, neturėjo būti tokių reiškinių, nes visų 
bendras buvo priešas. Dabartiniais laikais kai kas net provokacijos ne- 
sidrovi, dedasi labai dideliu prieteliu, nori šį tą sužinoti, kad tik galėtų 
skausmą padaryti. Yra net istorijos sugalvojamos, kad tik paskandintų 
savo brolį. Būtų gera, kad toki žmonės būtų sudraudžiami, ypač žmonių, 
turinčių autoritetą. Tas pats Vysk. Valančius pasakoja, kad vienam do- 
mininkonui beaiškinant tikėjimo dalykus, vienas pradėjęs tyčiotis iš ku- 
nigo; karalius gi Jogaila sudraudęs jį; tasai gi susigriebęs ,,paspudina 
szalen, o wisa mine apent priderąntej klause pamokslą'*7. 

Blogai darančius tačiau reikia mylėti. Vysk. Valančius aprašinėja 


44 Ant. tret. pasakojimai, 403—405. 
45 Ten pat, 291—293. 

46 Ant. tretininko pasakojimai, 458. 
47 Žem. wisk., 40. 

žydų įvairias ydas, norėdamas katalikus persergėti. Žydai, mat, parduodą 
dvėselieną““, patys vagystėmis užsiimą ir kitiems padedą: pavyzdžiui, Ši- 
luvoj, Kalvarijoj, Joniškyj, Daujėnuose, Dusetose, Šėtoj ir kitur per di- 
delius prekymečius iš sprauninkų net išsipirkdavę leidimą vogti. Sprau- 
ninkas pagal vagies guvumą pareikalaudavęs atitinkamą pinigų sumą. Jei 
vagį sugaudavę ir atvesdavę pas sprauninką, tas padėdavęs jį į kalėjimą, 
bet, atvedusiems pasišalinus, ir vėl paleisdavęs*?. Žydai apgaudinėję krau- 
tuvėse, neduodami tinkamų prekių, vartodami netikras svarstykles, trum- 
pesnius mastus. Žydai imasi statyti tiltus, namus, taisyti kelius, bet visa 
greit sunyksta. Vos suskumba atiduoti valdžiai, reikia tuojau pertaisyti. 
Su pašto stotim žydai taip pat apgaudinėja, bet valdžios žmonės, gavę 
kyšį, nutyli““. Žydas Mauša išgirdęs, kad Kazimieras Šeškus turi už- 
draustų knygų, apskundė jį rusų valdžiai. Laimė, kad knygų pas Šeškų 
nerado. Vieną kartą Kazimieras Šeškus, pagavęs šešką, kažkaip prasitarė 
savo brolį užmušęs. Žydas Mauša, išgirdęs tai, apskundė rusų valdžiai. 
Beieškant pas Šeškų lavono, surastas nužudytas šeškas. Žydas už mela- 
gingą parodymą buvęs apmuštas. Be to, tą patį Šeškų skundė už šau- 
tuvą. Tai visa darė Šeškaus nuomininkas. Kitaip Šeškus Maušos atsikra- 
tyti negalėjęs, kaip tik padegdamas Maušai nuomojamą savo trobesį“!. 


Vienas žydas, Šateikių smuklės nuomininkas, sužinojęs, kad jo kai- 
mynas ūkininkas pardavęs javus ir gavęs geroką pinigų sumą, panorėjęs ji 
apgauti. Atėjęs pas ūkininką, žydas pasakęs ,„„Garbanotas Pons Dievas“, 
pareiškęs užuojautą, kad ne šeimynykštis tveria tvorą, bet pats ūkininkas, 
įėjęs į triobą, padalinęs vaikams riestainių, pasiteiravęs apie parduotus 
linus ir sėmenis, paklausęs, ar niekam ūkininkas neduodąs paskolos už 
9/0/o, ir išėjęs. Kitą kartą atvykęs ir įteikęs ūkininkui dovanų — cuk- 
raus galvą ir arbatos svarą. Ūkininkas nenorėjęs priimti sakydamas, kad 
jis galįs ir nusipirkti. Žydas tačiau atsakęs: „Nu ką čia, kaimynuose ga- 
lim vienas kitam ir be pinigų duoti“. Ir tada išėjęs nieko daugiau ne- 
kalbėjęs. Tik po savaitės atvežęs ūkininko vaikams veltinius ir prašęs 
paskolinti 300 rublių, iš anksto sumokėdamas 36 rublius palūkanų. Nesu- 
kakus dar metams, žydas pinigus atnešęs. Po dviejų savaičių žydas vėl 
atėjęs pas savo kaimyną prašyti 800 rublių paskolinti. Ūkininkas, kad ir 
nenorėdamas, paskolinęs, tik deja—žydelis paskutinį kartą tada atsilankęs 
pas kaimyną ir visiškai išsikraustęs iš Šateikių, išnešdamas ir 800 rublių??, 

Vysk. Valančius įspėja žmones taip pat nuo čigonų. Paaugusių žmo- 
nių knygelėje išskaičiuojami įvairūs čigonų nusikaltimai žmonėms: čigo- 
nai niekam nieko nemoką, apgaudinėdami ir vogdami pelnąsi sau maistą. 


48 Paaugusių žmonių knygelė, 159. 
49 Ten pat, 162. 

50 Ten pat, 156, 157. 

51 Ant. tret. pasak., 451—458. 

92 Paaug. žmon. knyg., 148—150. 

Vyrai paprastai vagią arklius, landžioją į klėtis, kasą svetimas bulves, 
grobstą avis, žiemos metu vadiną save katalikais, bet pagal tikėjimo įsa- 
kymus negyveną?“. 


Kaip pavyzdį čia pakartosiu vieną minėtos knygelės ištrauką apie 
čigono suktybes. Šiluvos parapijoje vienam žmogui nakties metu dingęs 
arklys.  Nukentėjęs žmogus, sužinojęs savo nelaimę, šokęs arklio ieškoti. 
Pavijęs čigoną, suėmęs ir atgabenęs į Šiluvą pas asesorių, kuris pradėjęs 
klausinėti: 

„— Kas tu esi? 

— Žmogus, čigonas — šis atsakė. 

— Kokio tu esi tikėjimo? 

— O koks tamstai tinka? 

Asesorius buvo nekatalikas, todėl tarė: 

— Man tinka rusų tikėjimas. 

— Na esmi stačiatikių tikėjimo, — atsiliepė čigonas. 

— Koks tave kunigas krikštyjo? 

— Kas tą žino! Neatmenu. 

— Ar vaikščioji išpažinties? 

— Ee, matai ponas, tame daikte jaunystėj labai buvau karštas: ne- 
praeidavo penkeri, šešeri metai, aš jau ir prie klausyklos. Bet dabar tai 
sugauk mane!“ 


Asesorius klausia, ar pavogė tą arklį? Čigonas užsigynė ir paaiškino 
kaip buvo: „Turėdamas reikalą eiti į Lydavėnus, šįryt anksti išėjau. Aukš- 
tumoj tarp dviejų skardžių radau tą arklį bestovintį skersai kelio. Norėjau 
pralįsti pro galvą — pradėjo vaipytis ir smeigėsi kąsti, ketinau eiti pro uo- 
degą — arklys pasitaisė spirti; nebeįmanydamas ką padaryti, norėjau per- 
šokti, bet neveikęs atsisėdau. Arklys tuojau patrako, vos nenukritau, o 
nepertoli pajojusį sutiko mane šis žmogus ir sugavo: Regi tamsta, kokia 
čia vagystė?'** 

Vysk. Valančius apie čigonus parašęs, norėdamas žmones įspėti, kad 
su jais nesibroliautų, arkliais nemainytų. Tik atokiau nuo čigonų laiky- 
damiesi, galės išvengti nelaimės“s, 

Toks pat buvo Vysk. Valančiaus tikslas ir rašant apie žydus. Vys- 
kupas aiškiai pastebi, kad dėl tų neteisybių jų nekęsti negalima; net Vieš- 
pats Kristus liepęs artimą mylėti kaip patį save, gerai p 75 daryti ir 
melstis už juos““. 

Su Vyskupu Valančium rasizmo teoriją pasmerkdami, mes turim 1a- 
biau persergėti mūsų žmones nuo žydų apgaulių, kurių ir dabar netrūksta. 


53 Ten pat, 129, 
54 Paaug. žmon. knyg., 133. 
55 Ten pat 143. 
56 Ten pat 163. 

Skelbdami tačiau kovą, turime niekad neišeiti iš kultūrinių kovos prie- 
monių. 

Vysk. Valančius persergsti žmones ir nuo kitokių apgavikų: nuo ne- 
tikrų gydytojų arba apsimetusių elgetų. Netikri gydytojai atvykdavę 1š 
Vengrijos. Jie eidavę į kaimus, iš anksto sužinoję iš kaimynų apie esa- 
mus ligonius, „įspėdavę“ ligą, „įspėdavę“ kaip ilgai serga. Tuo būdu 
įsigiję pasitikėjimą, už didelius pinigus parduodavę vaistų, kurie ne tik 
sveikatos nepataisydavę, bet dar pagreitindavę mirtį. „Taip vengrai į ran- 
kas veizėdami, spėja ligas ir taip gydo. Tačiau netrūksta mūsų žmonių, 
kurie laukia tų sukčių, tiki jiems, perka nuo jų žoles ir duodasi baisiai 
apgaudinėti'*", 

Panašių į vengrus nesąžiningų žmonių ir dabar netrūksta. Kartais 
nulaužtą koją ar ranką tampo kaip išnirusią, didindami skausmus; duoda 
arba pataria vaistus nieko nenusimanydami. Yra žmonių ir dabar, kurie 
nėjusiam gydymo mokslų labiau tiki, negu specialistui medikui. Reikėtų 
žmones labiau įsąmoninti. Toks darbas būtų gražus meilės darbas! Ga- 
lima ir reikia duoti higienos nurodymų: kaip reikalinga pirtis, dažnas gal- 
vos plovimas, rankų švara, butų vėdinimas ..., bet ne gydyti?s, 

Vysk. Valančius persergi nuo apgavikų elgetų. Nenorėdamas kartais 
dirbti, „pariša sau koją, sakosi esą raiši, remiasi dviem lazdom ir valkio- 
jasi apgaudinėdami gyventojus“. "Tie netikri vargšai nušluosto burną tik- 
riems elgetoms, kurių dalia yra iš tikro skaudi: jie turi prieš kiekvieną 
lankstytis, dėvėti palaikius rūbus, maitinti parazitus??. 

Teko girdėti apie vieną Šiluvos „neregį“, kuris išsitiesęs gatvėje, 
skųsdamasis savo nelaime, per keletą dienų prašė išmaldos. Be abejo, 
jaunas „nelaimingasis“ vyras daugiau už kitus vargšus sujaudino tikin- 
čiųjų širdis. Kaip teko nustebti, kada kartą pasibaidę arkliai buvo beužle- 
kią ant „neregio“, ir dėl to „vargšas praregėjo“ ir keikdamas pasitraukė iš 
tikrųjų elgetų. Jei Vysk. Valančius laikė špitolę, kurioje vargšai rasdavo 
sau prieglaudą ir buvo maitinami, tai juo labiau šiais laikais bent mies- 
tuose-miesteliuose turėtų būti Šv. Vincento A Paulo Draugijos arba kito- 
kios organizacijos rūpinami elgetnamiai. 

Meilė Vyskupą Valančių verčia rūpintis savo tautiečių ir žemiškąja 
gerove. Jis pastebi, kad perdaug yra naikinami miškai, kad kas pavasaris 
daromos tvoros, kurios žiemos metu sukūrenamos. Tuo tarpu būtų ga- 
lima pavasarį išsikasti velėnų (durpių), susitaupyti medis. ,,„Aš baigiu 
savo amžių, pergyvensiu, bet kaip jūs ir jūsų vaikai apsivers be medžio 
— to nesuprantu““. Be to, ir daugiau yra naudingų pastabų, kurias ir 
dabar žmonėms būtų pravartu pakartoti“!. 


57 Ten pat 105, 113, 

58 Paaug. žm. knyg., 163—172. 
59 Ten pat 120. 

Vyskupas Valančius savo kūriniuose nepamiršta meilės darbų miru- 
siems. Jis moko, kaip katalikas žmogus susirgęs turi elgtis. Jam parve- 
žamas kunigas ir gydytojas. Mirdamas Adomas suramina savo ver- 
kiantį sūnų, bučiuoja kryžių, kartoja žodžius: Jėzus, Marija, Juozapai 
šventas, — mirštančiam įduodama grabnyčia“. Mirus kuriam, per naktį 
žmonės gieda, jie yra vaišinami, bet be degtinės; laidotuvių rytą vežant 
kūną giedama, bažnyčioje atlaikomos dvejos šv. Mišios už velionį“. Pas- 
kui rengia velionies atminimą. Laikomos tada egzekvijos, esantiems prie 
bažnyčios elgetoms duodamos išmaldos“, 

Vysk. Valančius skatina ir prie tėvynės meilės. Pasakodamas, pa- 
vyzdžiui, apie kryžiuočių žygį į Kuršą per Salantus, nurodęs kokiais ženk- 
lais žemaičiai turėjo susižinoti priešui pasirodžius, taria šiaip: ,,Narsūs 
žmonės viens kitam sakė: Kas bus, kas nebus — žemaitis nepražus! Kib- 
sime ir mušime!“. Toliau nupasakojamas žemaičių narsumas ir sumanu- 
mas kaujantis su priešu ir vieno jauno vyruko-žemaitėlio pasiaukojimas: 
jis persirengęs kryžiuočių rūbais, prisiartinęs prie jų vežimų ir įkišęs de- 
gančią kempinę į pirmąjį vokiečių vežimą; esant patogiam vėjui, užsidegę 
visi vežimai. Tada arkliams pradėjus blaškytis, besimušą kryžiuočiai tu- 
rėję nutraukti mūšį, bėgti gelbėti turto. Žemaičiai vydamiesi juos mušę, 
daug suėmę į nelaisvę žmonių, daug paėmę arklių ir kitokio turto?". 

Taip pat tėvynės meilė matyti iš karžygiško žemaičių su kryžiuočiais 
mūšio, Mindaugo vadovaujamo 1261 m. ties Durbės miestu, XIV amžiaus 
pradžioj Pakuršėj, pas Biržulio ežerą, 1334 m. pas Pilėnus“?. 

Žemaičių karžygiškumo motyvą Vysk. Valančius šiaip nušviečia: „Tas 
ant gala kutina jusi didi norą luosuma, katrus szilditi, stengie atsirimti 
nuo Kursza ir Prusu griaunantims į Žemaitiu žemę wokitems, o tokiu 
būdu luosiais iszlikti. Ko wisa szendien woz szaszuolietis be lika“*?, 

Po teologinių dorybių reikia kalbėti apie religijos arba maldingumo 
dorybę, 


III 


Religijos arba maldingumo dorybė žmogų skatina teikti Dievui, kaip 
Aukščiausiam mūsų Viešpačiui, garbę. Toji dorybė mums įsako daryti 
Dievo atžvilgiu tokius darbus, iš kurių būtų matyti mūsų nuo Dievo visiš- 
kas priklausomumas. Anot šv. Tomo Ag.9', religija arba maldingumas 
yra speciali dorybė, turinti savo specialų gėrį, būtent, teikti Dievui tin- 

kamą garbę kaip kilniausiai Esybei. Jei žmonėms teikiama nelygi pa- 
garba, — pvz., tėvui, valdovui, pavaldiniams, — nes gi tos pagarbos dydis 
saikomas asmenų kilnumu, tai juo labiau Dievui turi būti teikiama visai 
skirtinga pagarba. 

Ypatingi religijos dorybės veiksmai pagal šv. Tomą Ag.“? yra Die- 
vui pasiaukojimas, malda, pagarba, auka, įžadai, priesaika ... Šventų die- 
nų saugojimas... Ne apie visus tuos veiksmus teks kalbėti. Imsiu tik 
tuos veiksmus, kurie Vysk. Valančiaus yra paliesti. 


Svarbiausias religijos veiksmas, kurį Vysk. Valančius labai dažnai 
akcentuoja, yra malda, kurią šiaip aptaria: „Malda yra tai šnekesys su 
Viešpačiu Dievu... todėl su Aukščiausiu norėdamas byloti, turi klauptis, 
persižegnoti, sudėti rankas, pakelti širdį prie geriausio Dievo ir tą tema- 
tyti, ką kalbi““!. 


Prie maldos apibrėžimo yra nurodyti proto ir valios veiksmai. Pro- 
tas neturi būti išorinių veiksmų kliudomas. Tai geriausiai pavyksta, ka- 
da žmogus klūpo, rankos nieku neužimtos, kada susikaupęs mąsto, ką kal- 
ba. Valia savo pareigą atlieka, jei ji turi norą pakelti širdį Eiočeps va- 
dinasi, kada nori Dievą pagerbti. 


Sedos klebono Raubickio lūpomis vaikai mokomi mylėti Šv-siąją 
Panelę. Klebonas, grįždamas iš Židikų atlaidų, pakalbino vaikus, davė 
jiems pyragų, o iš vienos mergaitės, siūlydamas meduolį, prašė gėlių, ku- 
rias jį laikė rankoje. Mergaitė jų nedavė, nes norėjo apkaišyti Šv-sios 
Panelės statulą. Klebonas pagyrė mergaitę, padėjo kaišyti statulą ir kartu 
su vaikais sugiedojo Sveiką Mariją'?. Ta malda vaikus pamokė, kad ne 
pačią Šv-siąją Panelę reikia prašyti malonių: Ją prašome, kad žmones tik 
užtartų Dievui. 

Malda turi būti kalbama įvairiems reikalams: mirties valandą“?, 
ieškant paguodos varge““, prašant Dievą atitolinti ligas“, dėkojant Die- 
vui už dovanas“. 

Vyskupui Valančiui buvo labai svarbu įdiegti žmonėms šv. Mišių 
meilę. Ši'pareiga užakcentuojama įvairiuose jo kūriniuose. Žinodamas, 
pavyzdžiui, kad Biržų parapijos jaunimas net pirmą Sekminių dieną neina 
į bažnyčią, bet į smuklę girtuokliauti, ir tai daro matydami kalvinus taip 
darant, Vysk. Valančius Palangos Juzės lūpomis prataria: „Na, vaikai, kad 
kalvinai eis į pragarą, jūs ar norėsite drauge keliauti?“*?. 

Šv. Mišių klausymo svarbą Vysk. Valančius pabrėžė, kunigams įsa- 
kydamas net šiokiomis dienomis laikyti šv. Mišias skirtą valandą“. 

Ne tik Mišių reikalų buvo įsakymas. Vysk. Valančius įsakė, kad ma- 
tutinum ir mišparai būtų laikomi visoje vyskupijoje, vadinasi, ir iš Vil- 
niaus Vyskupijos priskirtoje Žemaičių Vyskupijos dalyje. Jis įsakė prieš 
sumą giedoti „Pulkim ant kelių“; mėnesinėmis brolijų dienomis sumą 
laikyti prie išstatyto Šv-siojo Sakramento; gavėnios metu atlaikyti žmo- 
nėms trijų dienų rekolekcijas; kad kunigai ypač gavėnios metu mokytų 
katekizmo““, 

Be to, Vyskupas Valančius rūpinosi iš šventadienių iškelti jomarkus 
į paprastas dienas. 1851 metais jis kreipėsi šiuo reikalu į Vilniaus gene- 
ral-gubernatorių. Kadangi šį kartą prašymas liko be pasekmių, antrą 
kartą tam pačiam general-gubernatoriui rašė 1859 m. Jomarkai buvo pa- 
naikinti šventadieniais: Kaune, Ukmerkėje, Kėdainiuose, Vydžiuose, Sa- 
lake, Dusetose, Rokiškyje, Žeimelyje, Joniškyje, Šilelyje ir kitur. Pra- 
šant tačiau žydams ir kaikuriems krikščionims, jomarkai vėl buvo sugrą- 
žinti į sekmadienius; toks buvo skirtumas, kad jie galėjo prasidėti tik 
po pamaldų. 

1861 m. XII.19 Vyskupas, kartu su kai kurių valsčių žmonėmis, pa- 
naujino prašymą jomarkus iškelti iš šventadienių. Šiuo atveju Vysku- 
pas rašė Vidaus Reikalų Ministrui, o valstiečiai general-gubernatoriui. 
Nežinia, kaip tą sykį su tuo prašymu išėjo, bet vėliau jomarkai šventa- 
dieniais vis dėlto buvo panaikinti“. Kaip visuose savo pareigų reika- 
luose, taip ir čia Vysk. Valančius buvo nepalaužiamas kovotojas. 

Išganytojas skatino visus savo mokinius atgailoti ir savęs išsižadė- 
ti: „Jei kas nori eiti paskui mane, teišsižada pats savęs, tegul kas- 
dien neša savo kryžių ir teseka mane“*?!. 

Kristus savo kančia paliko mums pavyzdį. Dievui todėl pagarbą ga- 
lime pareikšti, aukodami jam savo nelaimes. Taip Vysk. Valančius Su- 
augusių žmonių knygelėje pasakoja apie padorią šeimą, kurios pavasarį 
kruša išmušė javus, rudens metu linus beminant sudegė trobos. "Toji šei- 
ma buvo labai nusiminus, iki vieną šventadienį sutiko elgetą ir išgirdo iš 
jo, kad jam visada gerai esą, visko esąs pertekęs. Klausiant kaip jo pa- 
sakymą suprasti, elgeta atsakęs: ,Ką tik Viešpats man suteikia, kuo mane 
perleidžia, tuo visuomet tenkinuosi ir vis tai už gerą priimu. Kad badas, 
šaltis ir lytus mane vargina — garbinu Viešpatį. Kad ligas, skausmus ir 
nelaimes užleidžia — tomis džiaugiuosi. — Jei kas man gerai daro — 
sakau dėkui Viešpačiui; jei kas mane prispaudžia, persekioja, prikaiši- 
nėja nebūtus daiktus — ir tuo nesibaidau. Dėlko tai? Dėlto jog vis tai 

eina iš Viešpaties rankos, o kas eina iš geriausio Dievo rankos, negali būti 
piktas“. Tas pašnekesys sustiprinęs šeimą, kuri prieš Švenčiausios Sopu- 
lingos Motinos paveikslą savo nelaimes paaukojo Dievui ir pasiryžo ken- 
tėti ką tik Dievas leis“?. 

Dievą pripažinti savo valdovu galime ne tik priimdami Jo atsiųs- 
tuosius skausmus, bet ir nuo savęs šį tą paaukodami, Vysk. Valančius 
Palangos Juzėje nuteikia žmones pasninkui. Jis kalba, kad žemaičiai 
pasninkus stipriai laiko: žuvies negaudami, silkes perkasi. Aukštaičiai taip 
pat pasninką laiko. Jų gavėnios valgiai yra: pupienė, žirnienė, bul- 
vienė, grucė. Visus tuos valgius baltiną kanapių pienu. Kai kas turįs 
slėgtų rudmėsių, silkių, aliejaus. „Pieno o dar labiau mėsos gavėnioj 
niekas neragauja ... Nė ligonių negali priversti idant įžagtų“. Kūčioj iki 
vakaro net alkani būna. Gavėnios metu net pasilinksminimų nesą. Ir 
meškininkai katalikai, atsivedę meškas, jų nešokdiną?š. 

Pasninkams dispensų žmonės neprašydavo. Jei kam reikalinga tokia 
dispensa, primenama, kad ją galima duoti, tik esant rimtai ir tikrai prie- 
žasčiai““, 

Dabar Lietuvoje pasninkas virto praeities dalyku. Nepasninkauja 
inteligentai — daugelis ir kaimiečių nepasninkauja. Čia mums reikėtų ak- 
centuoti pasninko naudą prefacijos žodžiais, kad Deus corporali iemnio 
vitia comprimit, mentem elevat, virtutem largitur et praemia. 

Vysk. Valančius nepamiršta ir neigiamų religijai dalykų. Tuo metu 
labai smarkiai tikėta burtais, todėl žmonės nuo jų perspėjami. 

Krikščionybę įvedant, Lietuvoje tuoj pradėti burtai naikinti. Prie 
Nevėžio, kalba Vysk. Valančius, pirmiausia užgesinta šventoji ugnis, iš- 
žudyti žalčiai ir gyvatės, kurie buvo gerbiami kaip dievai. Žemaičiai įsi- 
tikino, kad tie daiktai niekam neverti, jei jie karaliui Jogailai už išnieki- 
nimą net atkeršyti negali. 

Vysk. Valančius, norėdamas žemaičius atpratinti nuo burtų, savo laiš- 
ke įrodinėja, kaip jie, žemaičiai, įvairių išnaudotojų yra klaidinami. Žmo- 
nes apgaudinėdavo dažniausiai burliokai ir čigonai. Burliokai išsigalvojo 
įkalbėti žmonėms, kad jų namuose esą piktųjų dvasių.  Tatai įrodyti 
stengdavosi taip: jei meška, kurią burliokai vedžiodavos, neis į trobą, 
bus ženklas, kad piktųjų dvasių yra. Meškos būdavo išdresuotos: stipriau 
patrauktos spyriuodavosi ir neidavo. Už „išvarymą piktų dvasių“ meš- 
kininkai burliokai reikalaudavo 15 rublių. Išvarymo apeigos būdavo to- 
kios: burliokas jau įvesdavo mešką, išsiimdavo 3 žvakeles, jas uždegdavo, 
išpešdavo meškos keletą plaukų ir svilindavo kiekviena žvake. Pas- 
kui meškos plaukų žiupsnelį mesdavo į šukę ir smilkydavo. Iš knygos 
„Skaitydavo“, kad ir nemokėdamas skaityti. Pagaliau išgręždavo sienoje 

skylelę, į kurią įdėdavo meškos gaurų, paskui su vašku ir su pakala už- 
kaldavo sakydamas: ,„Pakol ta pakala neiškris, patol piktos dvasios nedrįs 
įeiti į tuos namus''*š, 

Sužinojęs Vyskupas apie šiuos burtus ir žmonių išnaudojimą, 1856 
metais liepė pranešti žmonėms, kad leidžiantieji meškininkams šventinti 
namus užsitraukia rezervatą, nuo kurio atleisti galės tik Vyskupas““. 

Panašiai kaip meškininkai elgdavosi ir čigonai. Įdomiai aprašo Vysk. 
Valančius vienos čigonės pasielgimą su ūkininke. Čigonė prašo sviesto. 
Moteriškė aiškina, kad per karščius karvės užtrūko, ir sako sviesto ne- 
turinti. Čigonė tada prašo parodyti grietinę, nes norinti pažiūrėti, „bene 
kokios piktos akys pagadino tamstai grietinę?“  Moteriškė, kad ir neno- 
romis, parodė grietinę čigonei, kuri pažiūrėjusi tarė: ,,Ar matai, ponytaite, 
kiek ant tos grietinės yra puškelių? Vis tai piktos akys padarė! Mel- 
džiamoji, nevalgyk tos grietinės... susirgsi, liga sutrauks tamstą į ka- 
muolį“. 

Šeimininkei paklausus, kur ji turinti dėti tą grietinę, čigonė patarė 
supilti į jos raugtinėlę, su kuria nunešianti į balą ... tada dingsiančios vi- 
sos nelaimės, o grietinės paskui turėsianti apsčiai". 

Be meškininkų ir čigonų burtų, ir patys žmonės turėję taip pat įvai- 
rių burtų: pavyzdžiui, vaikinai semia nuo kelio žemių ir jomis barsto pie- 
vas, kad kurmiai tų pievų negadintų. Merginos šv. Jono naktį eina į upę 
ar į kūdrą plautis, skalbti savo drobinius, ten šukuojasi. Vis tai daroma, 
kad tais metais vyrus gautų. Moterys kai kur „sugebančios varduoti gum- 
bus, skaudulius“. Jei kam dingsta daiktai, eina klausti burtininką. Šiuos 
ir kitus burtus aprašęs, kunigams primena, kad jie tų burtų beprasmiš- 
kumą aiškintų žmonėmsės, 

Pas mus ir šiais laikais, ne tik liaudyje, bet ir inteligentuose, burtų 
netrūksta. Kai kurie iš jų net ir labai žalingi, — pvz., spiritizmas: jis yra 
jau savotiška tikybinė sekta, kurios mokslas nėra suderinamas su šv. ka- 
talikų tikėjimu.  Spiritizmas yra pasmerktas“. 

Liaudyje dar ir dabar pasitaiko panašių dalykų, kaip kad Vysk. Va- 
lančiaus laikais yra buvę Kaltinėnų parapijoj. Tada žmonės labai smar- 
kiai lankydavo Rutenų miške V. Jėzaus statulą, šventadieniais net Mišių 
neklausydami. Vysk. Valančius įsakė Kaltinėnų klebonui tą statulą, žmo- 
nėms nežinant, perkelti į bažnyčią“?. Taip žmonės kartais elgiasi, tinka- 
mai nesuvokdami tikėjimo dalykų arba esant ypatingos reikšmės prie- 
žasčiai. Kalbant apie burtus, kunigams reiktų nepamiršti 1261 kanono. 

Iki šiol svarstytosios dorybės paremtos trimis pirmaisiais Dievo įsa- 

kymais. Tiesa, ne apie visus dalykus čia kalbėta, nes Vysk. Valančiaus jie 
taip pat ne visi liesti: jie tada nebuvo aktualūs. Šiais laikais mums reikėtų 
susirūpinti daromomis melagingomis priesaikomis. Teismuose labai dažnai 
pasitaiko, kad žmonės, net praktikuoją katalikai, melagingai prisiekia. Tel- 
šių Vyskupijoje periurium in indicio yra net rezervuotas Ordinario loci. 
Be to, Viešpaties Dievo ir Šv-sios Panelės vardas prie kiekvieno žodžio 
be jokios pagarbos tariamas. 

Toliau reikėtų kalbėti apie moralines dorybes ir pareigas, kurios iš- 
plaukia iš IV Dievo įsakymo: apie tėvų ir vaikų pareigas, luomų santy- 
kius, pareigas ir kunigus. 


IV 


10. Tėvų ir vaikų pareigos. 

Pirmiau, negu kalbėti apie tėvų pareigas, reikia kreipti dėmesį į su- 
darymą moterystės, nuo kurios tinkamumo priklauso tinkamas vaikų 
auklėjimas. 

Vysk. Valančius gina moterystės' laisvę. "Tiesa, 1853 metais visai 
Vilniaus general-gubernatoriaus teritorijai buvo įsakyta įspėti dvarinin- 
kus, kad jie nesikištų į savo valstiečių moterystę, jei tą moterystę sudaro 
to paties pono valstiečiai, tačiau šis parėdymas nebuvo skelbiamas viešai. 
Dvarininkai to įsakymo nesilaikydavo. Vysk. Valančiui tekdavo dažnai 
valstiečius užtarti: 

1. Nepaklausius vienam dvarininkui, Vyskupas 1853.XI.21 kreipėsi į 
Kauno gubernatorių, prašydamas sudrausti tą dvarininką, kuris nenorėjo 
leisti jo valstietei ištekėti už jos sužadėtinio. 

2. Vysk. Valančius 1854.I.2 panašiu reikalu įgaliojo Varnių dekaną, 
kad jis pakalbėtų su dvarininku Vitkevičium. 

3. 1851.XI.13 Šačių kleboną įgaliojo valstiečius užtarti prieš dva- 
rininką. 

Be to, Vysk. Valančius kartais kunigams įsakydavo palaiminti mote- 
rystę prieš dvarininkų norą, jei iš jų nesulaukdavo atsakymo"?!. 

Žinom, kad moterystės tokių asmenų, kurie skaistybės dalykuose prieš 
moterystę nebuvo ištikimi Dievui, dažniausiai esti su nelaimėmis su- 
jungtos. Pajunkimas elgtis prieš prigimtį, ieškoti neleistinų malonumų 
nesibaigia ir sudarius moterystę; kartais įsigytos ligos — priežastys mo- 
terystėje nesutikimų. 

Vyskupo Valančiaus laikais, kaip matyti iš paties Vyskupo Šv. Tėvui 
pranešimo, „žmonių papročiai dori ir nepagadinti, retai didesnės nedo- 
rybės teatsitinka“?*; tų, ir taip pat priešjungtuvinių, nedorybių nedaug bū- 

davo, bet vis dėlto šis tas negeistino pasitaikydavo. Vyskupas Valančius 
labai stipriai reaguodavo į įvairius pasikėsinimus išniekinti moteris arba 
mergaites. Būdamas Joniškyje ir sužinojęs iš Linkuvos valstiečių, Ke- 
palų dvaro žmonių, kad kareiviai gaudo moteris savo geiduliams (1861.V1. 
9 Nr. 1561). Vysk. Valančius rašo Vilniaus general-gubernatoriui: „Iki 
paskutinės pajudintas taip nežmoniškų kareivių pasielgimu ir taip liūdnu 
raudojančių valstiečių likimu... pasiryžau pagalios priimti duodamąjį 
man prašymą ir jį originale siunčiu aukštai viršininkiškai Tamstos nuo- 
žiūrai, tikėdamasis, jog Tamsta nepaliksi be ištyrimo“. 

Net sunkiais laikais Vysk. Valančius reagavo, kada 1863 metais Zi- 
nėnų sodžiuje, Radviliškio parapijoje, ir Mantviliškio sodžiuje, Šiaulėnų 
parapijoj, pristavas Grecovas, išsiųsdamas į ištrėmimą valstiečius, siunti- 
nėjo į sodžius dešimtininkus, kad atvestų moterų patenkinti jo geidu- 
liams. Moterys tada slapstėsi nuo Grecovo miškuose. Vyskupas Grecovą 
skundė Kauno gubernatoriui, ir skundas buvo ne be pasekmių. Guber- 
natorius tuojau įsakė Grecovą areštuoti ir jam pristatyti, kad galėtų ati- 
duoti jį teismui. Apie tai gubernatorius pranešė Vyskupui?s. 

Vyskupas Valančius gynė moteris ir nuo pasitaikomos dvarininkų 
sauvalės. Sužinojęs apie vieno dvarininko ir jo kai kurių tarnų nedorą 
prievartavimą valstiečių moterų ir mergaičių, Vyskupas (1854.X.9 Nr. 
1462) smarkiai įspėjo kleboną, kad tokius dalykus nepranešąs, ir parei- 
kalavo oficialiai tai pranešti, kad būtų galima dvarininką patraukti atsa- 
komybėn. Klebonas (1854.X.30 Nr. 26) Vyskupui pranešė, kad sauvalė 
sustabdyta ir kad dvarininkas tarnus nubaudė; dvarininkas gi prašąs lei- 
dimo atvykti pas Vyskupą melsti pasigailėjimo. 


Panašiai Vysk. Valančius įsakė Kun. Grinauskui, kad jis nuvyktų 
pas vieną dvarininką, kuris prievartavęs mergaites, nenorinčias pasiduoti 
mušdavęs, kankindavęs. Dvarininkas parašęs pasižadėjimą, kad susi- 
tvarkysiąs?*. 

Vyskupas Valančius pakartojamai perserginėjo nuo mišrių moterysčių: 
katalikų su kitatikiais. Jis aprašo, kaip Agota, nepaisydama tėvų įspė- 
jimų, išteka už stačiatikio kareivio, slaptai imdama šliūbą cerkvėje, ir 
paskui kokios ją ištinka nelaimės, o ypač kaip „visur painiodamasi užsi- 
krėtė pikta liga“*š, 

Toje pačioje knygelėje aprašytas kitas atsitikimas: jungtuvės su liu- 
terone gavus dispensą. Pastaroji buvo net raštu pasižadėjusi vaikus krikš- 
tyti ir auklėti katalikiškai. Deja, pirmiausia toji moteris pradėjo prikai- 
šinėti vyrui už pasninkus, paskui parsigabeno liuterės tarnaites, neužilgo 


S“ Alekna, 119—121. 


914 Ten pat, Vysk. Valančiaus raštų datos: 1854.VII1.14, Nr. 1170; 1855.IV.16, Nr. 
556; 1857.X1II.21, Nr. 2109. 
95 Paaug. žm. knyg., 233—238. 

pradėjo pyktis dėl sūnų krikšto katalikų bažnyčioje, ir kito kūdikio su- 
laukus, pakrikštijo jį liuteroniškai, pagaliau savo vyrą pametė“. 

Statistinės žinios rodo, kad daugiausia suyra mišrių moterysčių. Per 
1905/13 metus Vokietijoj iš 1000 moterysčių iširo katalikų 0,5; protestantų 
1,5, žydų 1,8 ir mišrių (protest. su katalikais) 3,497. 

Kurše mišrių moterysčių klausimas buvo dar sunkesnis, nes pro- 
testantų daugumai esant, katalikai lengvai pasiduodavo jų įtakai, vaikai 
dažniausiai būdavo auklėjami protestantų tikėjime. Nenuostabu, kad 
taip būdavo, nes tokios moterystės vykdavo be vyskupo dispensos ir be 
rašytinio pasižadėjimo vaikus auklėti katalikiškai. Kuršas teko Žemai- 
čių Vyskupijai tik nuo 1849 m. Vyskupas Valančius mišrių moterysčių rei- 
kalu įsakė (1850.XI.14 Nr. 1628) griežtai laikytis Katalikų Bažnyčios 
nuostatų“. 

Vysk. Valančiųs sudarantiems moterystę duoda labai gražių pata- 
rimų. Svarbiausias dalykas — moterystė turi išlikti tikrai šventa??; kad 
tai pavyktų, vedant reikia gerai pažinti žmoną!“, einant šliūbo prašyti V. 
Dievą palaiminimo, atlikti šv. išpažintį ir priimti šv-siąjį Sakramentą. 
Žemaičiuose taip ir būdavo!“. Biržų apskrityj to gražaus papročio ne- 
buvo. Čia vestuvės būdavo sekmadienį; jaunavedžiai atvažiuoja po su- 
mos, dažnai išgėrę!??. 

Iš blogųjų veiksmų prieš vestuves Vysk. Valančius pažymi apkalbas 
ir šmeižimus, kuriuos turi nukentėti jaunavedžiai. Juos tačiau nuteikia 
tų apkalbų nepaisyti!03, 

Moterystėje gyvenančių piešiamos gražios savybės: kantrybė net ta- 
da, kada kitas piktai elgiasi, vengimas blogų išsireiškimų, vykdymas ka- 
talikiškų pareigų!?*. 

Dabartiniais laikais reikėtų pageidauti ne tik šių nurodytų gražių sa- 
vybių, bet ypač ir to, kad būtų gerai pažįstamas imamasis asmuo. Dieve 
saugok, kad ne ištvirkavimas suvestų į porą.  Pareiškus neištikimybę 
Dievui, negalima manyti, kad vėliau būtų reiškiama ištikimybė žmogui. 

Vysk. Valančiaus laikais nereikėjo tiek kalbėti apie moterystės tiks- 
lus; matyt, buvo gyvenama katalikiškai. Dabar, vyraujant neomaltuzia- 
nizmui, mažėjant gimimams, moterystės tikslus ir jos šventumą reikėtų 
daugiau aiškinti. 

Pakalbėjus apie moterystės sudarymą, reikia paminėti vieną svar- 
biausiąją tėvų pareigą — vaikų auklėjimą. 


86 Ten pat 217—225. 

97 Lexikon fūr Theologie und Kirche, Buchberger, III, 574. 
98 Alekna, 40, 41, 

102 Ten pat 308. 

Vysk. Valančius nurodo, kad vaikus reikia mokyti iš pat mažens, „vos 
pavelkinai žodžius ištariančius“ poterių, įsakymų, sakramentų. Be to, 
rytais, vakarais, prieš valgį ir po valgio prižiūrėti, kad pasimelstų; įdiegti 
jiems kantrybės, klusnumo!6, reikale įspėti'ė. Vaikų knygelėje motina 
moko vaiką, kad Dievui reikia dėkoti: „Tu dar nenumanai, kas tau davė 
tuos baltus marškinėlius, kas suteikė tiek turto, kad aš galiu varškės vir- 
tinius su sviestu virti. Vis tai geras Dievas mums tai davė“. Dievas 
davė šilumą, duoda lietaus, todėl gali augalai augti, gyvuliai gyventi, mes 
maitintis. 

Vaikų knygelė turėtų būti kiekvienoje troboje.  Motinoms paleng- 
vėtų sunki vaikų auklėjimo pareiga. Pvz., straipsnelyje „Jonis ir ker- 
džius“!“' vaikai mokomi teisingumo, be reikalo nemušti gyvulių, tinka- 
mai ganyti, atsargiai elgtis su ugnimi, skruzdėlių nenaikinti. 


Straipsnelyje „Geroji Onelė“198 randam mergaičių gražius privalu- 
mus. Onelė niekad nepykdavo, niekad netardavo negražių žodžių, dėl pa- 
darytos jai nuoskaudos niekam net nesiskųsdavo, skanėstą gavusi dalin- 
davosi su kitais, motiną užvaduodavo; norėdama ką paimti, tėvų pasiklaus- 
davo; nuvargusią motiną ramindavo, motinos pabarta pasakydavo: „„Mo- 
tute, nepyk, aš kitą kartą taip nepadarysiu“; matydama motiną susierzi- 
nusią, eidavo į kampą, atsiklaupusi melsdavo Dievą duoti motinai stipry- 
bės; susirgusiam šeimynykščiui patalynę pataisydavo ir švariais baltiniais 
aprėdydavo; susirgusią svetimą mergaitę paruošė išpažinčiai; elgetas nuo 
šunų apgindavo; vienai vargšelei nušašusiai, pusbasei, gyviu aptekusiai, 
tėvams leidus, suruošė pirtį, švarius rūbus ir nagines davė; elgetos žaiz- 
dotas kojas per keletą dienų beplaudama sugydė ir apvyniojo baltais aut- 
kojais. Elgeta dėkojo Dievui ir prašė Dievą Onelei palaiminimo sakyda- 
mas: „„Tėvynaitis, gavęs ją, turės angelą, ne pačią“. 


Iš Jadvygos Bielskienės!9* pasimokys motinos, kaip elgtis su vaikais, 
kada jie įvairiais klausimais jas apipila, su kokia kantrybe ir meile jiems 
reikia atsakinėti ir kaip išspręsti painius teologinius klausimus, — pvz., 
apie Dievo galybę, kaip Dievą reikia mylėti, ar Dievas mėgsta poterėlius; 
norint išspręsti painius klausimus, ne svetimų reiklia klaustis, bet moti- 
nos; ten mokoma, kaip reikia žaisti, kaip gailestingumą rodyti silpniems, 
gerais darbais nesigirti. 


Įvairiose Vysk. Valančiaus kūrinių vietose skaitom daug dar kitokių 
naudingų nurodymų vaikų auklėjimo srityje, kaip antai: kad vaikai ne- 


105 Vaikų knyg., 67, 92. 
106 Ten pat 5. 

būtų užuiti!!“, kad būtų tinkamai aprengti, nuprausti, sušukuoti, rankos 
baltos, nagai nupiaustyti, marškiniai švarūs!!!, 

Gerai išauklėti vaikai teikia tėvams paguodą. (Geras sūnus pava- 
duoja savo tėvą: „Tėveli, pasenterėjai per amželį, neįsipilk, ryto metą ilsėk 
kiek tinkamas, aš esmi jaunas, galiu anksti kelti ir tėvelio žygius užeiti, 
tik iš vakaro papasakok, ką nori, kad pirma nudirbtumėm“!12. 

Geras sūnus vykdo tėvo valią ir tėvui mirus. Jis atiduoda tėvo skirtą 
pinigų sumą aptverti parapijos kapams; turguje ilgai nebūna, reikalus atli- 
kęs neina į smuklę, bet važiuoja namo, su žmona gražiai sugyvena, jo 
namai pasidaro elgetų prieglauda; jie ten apkopiami, išplaunami jiems 
baltiniai; būdamas bažnyčios maršalka, padeda klebonui bažnyčios sta- 
tyboje darbu ir pinigais, išrinktas sodos galva, neima kyšių, nesididžiuoja, 
elgiasi visur sąžiningai. (Gerai išauklėtas sūnus seneliui tėvui parveža 
kunigą ir gydytoją, prižiūri šeimyną, ją myli, iš eilės išleidžia šventadie- 
niais į bažnyčią. Tasai padorus ūkininkas su savo žmona eina kas mėnuo 
išpažinties, šeimyną ragina išpažinties, prieš valgį ir po valgio papote- 
riauja!!š. Žiemos metu žmona su mergelėmis gieda. Nusibodus giedoti, 
skaitomas Viešpaties Jėzaus ir šventųjų gyvenimas bei kitos knygos. Švin- 
tant paprastai giedama „Sveika aušros žvaigždė šviesi“. 

Padorus vaikinas, čiuinus, išmintingas, degtinės negeriąs, nepiktas — 
sugebės mylėt savo moterį!*. 

Vyskupas Valančius vaikų auklėjime ir neigiamus dalykus nurodo. 
Netikusi vaikų meilė, jei gailisi ten, kur gailėtis nereikia. Pavyzdžiui, 
Plungėje besimokiusį sūnų vasarą ilgai migdo, į lovą dar atneša valgyti; 
tėvai bijosi vaiką leisti paganyti, atsikėlęs sūnus nesiprausia, nepoteriauja. 
Taip auklėjamas vaikas pradėjo ne tik gyvulius mušti, bet ir piemenį. Mo- 
tina visada apkaltindavo piemenį, ne sūnų. Vaikas ėjo toliau. Jis pra- 
dėjo vaginėti pirmiausia daržoves, paskui ir kitus daiktus nuo svetimų ir 
nuo motinos. Už vagystę pašalinamas iš Plungės mokyklos; tas pats atsi- 
tiko ir Telšiuose: ir čia iš Bernardinų mokyklos už vagystę buvo pašalin- 
tas. Visi šie darbai apvainikuoti paštininko nužudymu ir pinigų pasisavi- 
nimu. Už pastaruosius nusikaltimus pakliuvęs į kalėjimą ir Sibirą, miniai 
girdint, pasakė motinai šiuos žodžius: „Oi motin, motin, kad tu būtum 
mane gerai perplakusi už dviejų berlinkų pavogimą, nebūtumėm atėję prie 
tokio galo“115, 

Straipsnelyje „Mikė melagėlis“ nurodoma, kiek žalos daro melas. 

„Mikės melais apsigavusieji žmonės, esant ir tikram pavojui, nebetikėjo. 

„Nors Mikė šaukė, kad vilkas bandą apniko, niekas neatėjo gelbėti. "Tuo 
tarpu vilkas karvei rietus išplėšė, veršį nuvilko!*s, 

Toje pačioje knygelėje skaitome apie vieno vaiko keiksmus. Vaiko 
keikūno doras ūkininkas nenori samdyti bijodamas, kad vaikus keikti 
neišmokytų. Keikūno vengia net jo paties draugai!!?, 

Neauklėjamas vaikas, vardu Andriukas, vos 6 metus eidamas, supy- 
kęs drožia merginai per kaktą; motina ne vaiką subarė, bet merginą. Ne- 
užilgo vaikas pradėjo gainioti su lazda vištas, paršus, ir du viščiukus už- 
muša; vėliau iškerta karvei akį, veršiui koją padaužia ir kasdien mušasi 
su piemenimis. Andriukas, parginęs gyvulius, botagu pradeda čaižyti šei- 
mynykščius. Vieną kartą, jau 14 metus eidamas, jis sumušė merginą. 
Motina už tai paėmė už plaukų, Andriukas gi rėžė motinai kumščia į kup- 
rą. Motina pasirgus neužilgo mirė!!'?, 

Vysk. Valančius pastebi, kiek įvairios ydos padarė eibių: išmokęs 
žudyti skruzdėles, paukštelius, pasidaro žiaurus gyvuliams!!?, negailestin- 
gas žmonėms!?. Vaikai per neklausymą vos nepalydėjo gyvybės!?!, 

Vysk. Valančius, nurodęs tėvams teigiamąsias ir neigiamąsias auklė- 
jimo priemones, įspėjęs vaikus apie žalingumą ydų, primena tėvams vaikų 
mokymo reikalą. Ragina jis tėvus išmokyti savo vaikus rašyti ir skai- 
tyti!??, mokslus einantiems vaikams primena nepamiršti religinę prak- 
tiką!?š, praktiškų darbų naudingumą, — pvz., siuvėjystės!?*, ratdirbystės, 
kalvystės, kailiadirbystės, o mergaitėms austi. Nurodoma, kaip pažinti 
vaikų palinkimą į minėtus darbus!?“, 

Kas apie auklėjimą yra pasakyta Vysk. Valančiaus, tą patį kalba 1372 
Kanono 1 $-as: „Fideles omnes a pueritia sunt instituendi ut non solum 
eis tradatur guod catholicae religioni morumgue honestati adversetur, sed 
praecipium iustitutio religiosa ac moralis locum obtineat“, vadinasi, vai- 
kai nieko neturi girdėti prieš tikėjimą ir dorą, bet religinis ir moralinis 
elementas turi užimti svarbiausią auklėjime vietą. Su gailesčiu tačiau 
reikia konstatuoti, kad šiandien Lietuvoje auklėjimu mažiausia rūpina- 
masi. Kad taip yra, matome iš pasekmių. Kaskart daugiau ištvirkau- 
jama, bažnytinės pareigos keičiamos pasilinksminimais, nešvariais kinų 
paveikslais. Kaip J. E. Telšių Vyskupas rašo XX Amžiuje (1939 m. Nr. 
28 ir 29), reikia perauklėti jaunimą. "Tegu tėvai atliks Vysk. Valančiaus 
nurodomas pareigas, bus daug padaryta. 

Prie IV-jo Dievo įsakymo reikia priskirti įvairius luomų santykius. 

29. Kaip Vysk. Valančius žiūrėjo į luomų skirtumus, matyti iš jo 
laiško, rašyto (1857.V.15 Nr. 871) vienam kanauninkui. Pastarasis buvo 
susirūpinęs, kad jo giminietė, bajoraitė, nori ištekėti už valstiečio. Vys- 
kupas jam atsakė žinąs, kad pasaulio akyse bajorės ištekėjimas už valstie- 
čio nėra tinkamas dalykas. Vyskupas supratęs taip pat ir jo kaip gimi- 
nės rūpestį. „Religijos tečiau akyse panašioms moterystėms priekaištų 
daryti negalima, ypač jei jaunosios tėvas, taigi artimiausias globėjas su- 
tinka. "Todėl nieko nepadės Tamstos priešinimasis, kaipo klebonas turi 
leisti jiems susijungti“'126, 

Vysk. Valančius, luomų skirtumo nedarydaams, kunigams bendra- 
raščiu (1859.X.17 Nr. Nr. 2111—2129) primena vengti netaktų vieno ar 
kito luomo (valstiečių ir dvarininkų) atžvilgiu, bet kartu esąs įsitikinęs, 
kad kunigai „skleidžia santaiką, meilę, vienybę ir savitarpi pasitikėjimą 
įvairių luomų“*!?7, 

Iš tiesų Vysk. Valančius mylėjo visus, — tiek valstiečius, tiek dva- 
rininkus, — Evangelijos dvasioje. Kaip prel. Račkauskas rašo Tėvynės 
Sarge!?*, Vysk. Valančius buvo labai populiarus. „Žemesnioji ypač luoma 
praščiokai, dar labiau maži kūdikiai visados ir visur galėjo prie jo prieiti, 
visuomet būdavo maloningai priėmami... Žmonės taip prie jo prisirišo, 
mylėjo, religiškai klausė jo perspėjimų ir turėjo jį už šventą“. 

Vysk. Valančius mylėjo savo aveles, bet joms ir nepataikavo. Kada 
baudžiava buvo panaikinta (1861), valstiečiai turėjo dar du metus dva- 
rininkams tarnauti. Vyskupas 1861.V.29 išleidžia bendraraštį (Nr. 1527— 
1544) ir skatina laikytis padarytų sutarčių, laukti ramiai baudžiavos 
galo!?9, 

Dvarininkus įspėja dėl darbininkų išnaudojimo, dėl šventomis dieno- 
mis darbininkų varymo į darbą. Šiuo reikalu įspėjamas (1850.X.21) Bur- 
biškio dvaro savininkas Jankevičius; per Utenos dekaną (1854.X.30 Nr. 
1860) įspėjamas Ovantos dvaro savininkas Pomarnackis; įspėjamas Anta- 
ševo dvaro savininkas. Apie pastarąjį Vysk. Valančius 1858 m. rašė net 
Kauno gubernatoriui. 

Vysk. Valančius užtardavo darbininkus ir dėl kitokių dvarininkų sau- 
valiavimų. Pavyzdžiui, Vėžaičių dvaro savininkas Eduardas Volmeras 
buvo įsakęs valstiečiams iš Gargždų šventadieniais grįžti žiemos metu vie- 
ną valandą, vasaros metu dvi valandas prieš saulėleidį. Tai buvusi savo- 
tiška priemonė blaivybei palaikyti. Vyskupas, nepaisydamas gerų Vol- 
mero tikslų, rašė jam, kad atleistų valstiečius nuo nemalonaus tikrinimo 
dvareę!9?, 

Vysk. Valančius darbdaviams primena teisingai atsiteisti darbinin- 
kams, nesumažinti algos už netyčia padarytą nuostolį, už ligos laiką. Pri- 
mena taip pat susirgusį šeimynykštį lankyti, rūpintis jo reikalais. Be to, 
doras darbdavys turėtų apsižiūrėti, kad jo šeimynykščiai neturėtų žalingų 
pajunkimų, ypač kad negirtuokliautų, nevagysčiautų, net nerūkytų??!, 

Vysk. Valančius, kalbėdamas apie gerą ir sąžiningą Stapą, primena 
darbininkams, kad žmogus taupydamas, negerdamas gali įsigyti turtelį. 
Juo labiau tokiam žmogui sekasi, jei jis nesibrangina, jei valgyje išmo- 
nių nedaro. Tokiam žmogui niekad darbo netrūksta!??, 

Vysk. Valančius, pasakodamas apie ištikimą ir dorą Magdę, nurodo, 
kokios turi būti tarnaitės savybės. Darbininkė siunčiama turi neatsikal- 
binėti, nesiraukyti, negaišti, dėl valgio nekalbėti, dirbti lygiai, ar kas mato 
ar ne, piktų žodžių netarti, savo religinių pareigų neapleisti, ypač stengtis 
mėnesinę išpažintį atlikti, gražiai elgtis su žmonėmis ir gyvulėlių ne- 
daužyti?!š3, 

Vysk. Valančius nepamiršta ir gerų dvarininkų arba ūkininkų. Štai 
„Palangos Juzėje“!3* skaitome apie Šateikių dvarininką Pranciškų Plioterį: 
„Yra tai vyras geras, prieinamas, nepasipūtęs. Turi vaikų, augina juos 
dievobaimingai ir žada išmūryti Šateikiuose bažnyčią“. Taip pat „gailes- 
tingos ponios Elžbietos asmenyje matom tikrą motiną savo tarnaitei Liud- 
velei. Už pastarosios sąžiningą darbą, už priežiūrą ligoje testamentu pa- 
liko pustrečio tūkstančio muštinių ir pasirinkti dar vieną daiktą“'135. 

Tai gražus socialinio klausimo Valančiaus laikais išsprendimas. Juk 
jei žmogus iš savo darbo užsidirba turtelį, matyt, jo gautas atlyginimas 
buvo teisingas, jis atitiko darbo vertę. Šv. Tėvas Leonas XIII savo encik- 
likoje „Rerum novarum“?6 pažymi, kad esant normalioms prekybos ir 
pramonės sąlygoms, — galima pridurti, ir ūkio sąlygoms, — teisingumas 
reikalauja, kad rūpestingo darbininko algos pakaktų jam tinkamai 
išsilaikyti — kitaip, darbininkas turėtų prašyti išmaldos. Tinkamas išsi- 
laikymas apima: maistą, rūbus, sveikatai nekenksmingą butą, šventadie- 
nių šventimą, aprūpinimą ligoje ir senatvėje. 

Nurodytas darbininko gaunamasis atlyginimas, žinoma, tada toks 
gali būti, kada darbdaviai gyvena taip pat normaliose sąlygose. Be abejo, 
mokestis darbininkui turėtų tada sumažėti, kada darbdaviams grėstų pa- 
vojus turėti didelių savo turto nuostolių. Būtų neteisingas, pavyzdžiui, 
darbininko reikalavimas, jei jam algą išmokėjus, kitiems šeimos nariams 
proporcingo iš jų darbo pelno ūkyje neliktų. 


131 Paaug. žmon. knyg., 183. 

132 Ten pat 101. 

133 Vaikų knyg., 61, 62. 

Kaip turėtų būti išspręstas atlyginimo klausimas tokiam darbininkui, 
kuris turi šeimą? 

Žmonos atitinkamas darbas ir vaikų proporcingas jų jėgoms darbas, 
kartu su vyro darbu, turėtų būti tiek atlyginamas, kad pakaktų visai 
šeimai tinkamai išlaikyti. Šv. Tėvas Pijus XI irgi taip sprendžia atly- 
ginimo klausimą, pabrėždamas tik, kad nedera moteriai ir vaikams duoti 
tokių darbų, kurie nebūtų suderinti su motinos pašaukimu ir vaikų jė- 
gomis bei auklėjimu: „...nefas est infantili aetate, feminague debilitate 
abuti. Domi potissimum vel in iis, guae domui adiacent, matresfamilias 
operam navent suam, in domesticas curas incumbendo! Pessimus vero 
est abusus et omni conatu auferendus, guod matresfamilias ob patris 
saliarii tenuitatem extra domesticos parietes guaestuosam artem exercere 
coguntur, curis officiosgue peculiaribus ac praesertim infantium institu- 
tione neglectis“!37, 

Trumpai tariant, sunku būtų daugiau ką pridėti prie Vyskupo Valan- 
čiaus socialinio klausimo sprendimo. Esminiai dalykai yra paliesti. 

Kalbant toliau, reikia dar pažymėti, ko Vyskupas Valančius reika- 
lavo iš elgetų. Antrame skyriuje šis klausimas yra paliestas: ten buvo 
pasakyta, ką mums įsako meilės dorybė. Čia reikia pastebėti elgetų 
pareigas. 

Vysk. Valančius reikalauja iš elgetų, kad jie nebūtų apsimetėliai, 
kad išmaldomis būtų pasitenkinę, kad surinktus pinigus neneštų į smuklę 
arba duonos neiškeistų į degtinę, kad būtų mandagūs, nebaugintų silpnes- 
niųjų, kad Šv. Sakramentų eitų, kad maisto pakankamai pasirinkę nu- 
stotų elgetauti!38, 

Gaila, kad Lietuvoje elgetų klausimas nėra išspręstas. Jie visi turėtų 
turėti vietą prieglaudose; tada išnyktų bent didelė dalis visokių apgau- 
dinėjimų. Juk žinomi tokie nenormalumai, kad žmona iš savo aklo vyro- 
elgetos kasdien reikalauja kelių litų kokainui arba kitam panašiam daly- 
kui, kurį moteris sunaudoja. Pasitaiko matyti elgetų peštynes atlaidų 
metu arba atlaidams pasibaigus. 

Baigiant apie luomų pareigas kalbėti, reikia dar šį tą pasakyti apie 
kunigus. 

30. Kunigai, kaip jau žinom iš pirmųjų skyrių, buvo Vysk. Valan- 
čiaus sumanymų vykdytojai. Jie rūpinosi mokyklomis, kai kurie mo- 
kyklose dirbo. Sukilimo metu kunigai daug turėjo pergyventi. Daugelis 
jų nukentėjo. Nenoriu spręsti klausimo, ir čia būtų ne vieta, dėl ko 
kunigai nukentėjo. Neabejotina tačiau, kad jų ne vienas nukentėjo dėl 
grynai tikybinių, savo pašaukimo reikalų. Liesdami blaivybės klausimą, 
matysime, kiek ten kunigai dirbo. Čia noriu paliesti tuos dalykus, kurie 
kituose skyriuose nebus tilpę. 


137 Guadragesimo anno, n. n. 29—32. Panašiai enciklikoje Casti connubii. 

Vyskupas Valančius kunigus, reikalui esant, užtardavo dvarininkams 
ir rusų valdžiai, bet nusikaltusius nubausdavo. 

Tiesa, Vysk. Valančius Bažnyčiai užsipelniusiems dvarininkams leis- 
davo kartais pasirinkti kunigą, ir jei jis būdavo tinkamas, jį paskirdavo, 
kur būdavo prašomas. "Tačiau dvarininkams neleisdavo kištis į bažny- 
čios valdymą, neteisėtus dvarininkų reikalavimus perkelti kunigus, Vysk 
Valančius atmesdavo pabrėždamas, kad kunigus kelti yra vyskupo teisė!3?, 

Vysk. Valančius, kunigus užtardamas, rašė prašymą net carui Alek- 
sandrui II-jam!“0. Kadangi gimnazijų kapelionų atlyginimas buvo ne- 
pakenčiamas, — jie gaudavo per metus vos 170 rublių, — Vysk. Va- 
lančius keliais atvejais šiuo reikalu rūpinosi. Jis rašė 1) (1850.1V.3 Nr. 
675) Vilniaus mokslo apskrities globėjui, 2) Dorpato mokslo apskri- 
ties globėjui tais pačiais metais (Nr. 676) ir 3) Vidaus Reikalų Ministrui 
(1850.IV.8). Iš pastarojo (1850.VII.26 Nr. 1933) susilaukė net įžeidimo. 
Tik 1859 m. kapelionų klausimą pavyko tinkamiau išspręsti, bet vis dėl- 
to kapelionas nebuvo sulygintas su šventiku!“!, 


Sukilimo metu nubaustais kunigais Vysk. Valančius taip pat rūpi- 
nasi. Kur reikia, tačiau, Vysk. Valančius sudraudžia kai kuriuos kunigus 
ir pabaudžia. Pvz., sužinojęs, kad kai kurie kunigai, valdžios padedami, 
norėjo įsigyti geresnes vietas prieš vyskupo valią, Vysk. Valančius (1864. 
XI.22 Nr. 1788) išleidžia bendraraštį, kuriame persergi nuo to nusižen- 
gimo, vadindamas jį simonija, ir jo atleidimą sau rezervuojasi!4?, 


Vyskupas duoda nurodymų apie viešas atgailas!??, nustato kalėdo- 
jimo tvarką!“*;: rūpindamasis drausme, keletą kunigų nubaudžia, bet 
nubaustų kunigų, kaip matyti iš 1862 m. Vyskupo pranešimo Šv. Tėvui, 
nėra daug'“. 


Rusų valdžia buvo uždraudusi vienuolynams į naujokyną priimti 
jaunuolius, buvo suvaržiusi ir visą esamų vienuolių gyvenimą. Vysk. 
Valančius (1857.III.1 Nr. 482) prašė Mogilevo Arkivyskupą Žilinską, 
kad jis rūpintųsi, jog valdžia leistų vienuolynams tvarkytis pagal savo 
nuostatus. Žinoma, Arkivyskupas Žilinskas tuo reikalu kreipėsi į Vi- 
daus Reikalų Ministrą, bet, deja, nieko nelaimėjo!““, 

Be kitų kunigo gerų savybių, kurios buvo primintos pirmiau, Vysk. 
Valančius nurodo, kad kunigo darbo pasisekimas priklauso nuo pasiau- 
kojimo, kad kunigą, savo pareigas einant, negali gąsdinti nei naktis, nei 

audra“?. Kunigo gerumas'š, nuolankumas, atgailos dvasia pastoraci- 
joje tikrai duoda gerų vaisių'“?. 

Baigus kalbėti apie luomų santykius, lieka dar pakalbėti apie su- 
sivaldymą, kuris tvarko kūno malonumus ir stiprina valią. Apie 
kūno malonumus, kiek Vysk. Valančiui reikėdavo į dvarininkų iš- 
sišokimus reaguoti, jau kalbėta. Čia gal tik reikėtų priminti Vysk. 
Valančiaus testamentą!“?, kuriame raginami jauni žmonės sudaryti mo- 
terystę. Vysk. Valančius ne kitais sumetimais darė šią pastabą, kaip 
tik norėdamas, kad žmonės būtų dori. Lieka pakalbėti apie susilaikymą 
nuo gėrimo. Valgyje Vysk. Valančiaus avelės, bent jų dauguma, kaip 
jau žinome, buvo tvarkingos. 


Ma 


Pasirodžius šv. Tėvo Pijaus IX Blaivybės brolijos įstatams, kai ku- 
riose Žemaičių Vyskupijos panemunės parapijose, — kaip antai: Jur- 
barke, Gaurėje, Skirsnemunėje, — kunigai pradėjo propaguoti blaivy- 
bę. Vysk. Valančius, būdamas Skirsnemunėje ir Jurbarke, žmonėms 
padėkojo už blaivybės įvedimą. 

1858 m. XI. 11 Vysk. Valančius, bendraraščiu Nr. 1788 kreipdamasis 
į Vyskupijos dvasininkiją, išgiria blaivybės judėjimą ir ragina pačius 
kunigus rodyti tos dorybės pavyzdį, patiems negerti nei degtinės, nei 
romo, ir kitiems neduoti. "Tais pačiais metais lapkričio mėn. 28 dieną 
Vyskupas prabilo į savo kapitulą, seminarijos profesorius ir klierikus. 
Neaplenkė Vysk. Valančius ir dvarininkų.  1859.III.1l jis skatino dva- 
rininkus, kad šviestų „garbingų blaivybės pavizdžiu“, kad panaikintų 
degtinės ir romo vartojimą valsčiuose ir namie!s!, 

Kokių priemonių imamasi blaivybei platinti? Vysk. Valančius siun- 
čia ganytojiškus raštus, siuntinėja laiškus, rašo savo kūriniuose apie 
blaivybę. Vysk. Valančius (1859.1V.25 Nr. 1022), leisdamas Kaune, Au- 
gustijonų bažnyčioje, laikyti gegužines pamaldas, pažymi pamaldų tiks- 
lą, būtent, kad padidintų Šv-sios Panelės garbę ir Jos užtarimu susti- 
printą blaivybę. Leisdamas (1859.IX.5 Nr. 1809) kun. Kibortui Šiaulė- 
nuose žiemą ir rudenį laikyti kambaryje Šv. Mišias, reiškia pageidavimą, 
kad senelis kunigas nepamirštų blaivybės reikalo pavesti Viešpačiui 
Dievui. 

Joniškio dekanui neleidžia šventinti Milvydžiuose koplyčios, kol 

Gruzdžių dvaras neiškels karčiamoje gyvenančio žydo į tokį tolumą, 
kurio reikalauja valstybės įstatymai. 

Įšventinęs Seinų Vyskupijos aliumnus į kunigus, Vysk. Valančius 
rašo Seinų Vyskupijos Valdytojui Kun. Choinskiui (1859.VIII.18 Nr. 
1862) ir linki: „Duok Dieve, kad nauji Kristaus vynyne darbininkai... 
su nauda darbuotųsi, raudami nedorybių kūkalius, platindami blaivybę, 
kurios didelį naudingumą matau savo vyskupijoje, o kuri prasidėjo Tams- 
tos valdžiai pavestoje Vyskupijoje““. 

Vyskupas Valančius dėkoja dvarininkams ir kitiems, panaikinusiems 
bravorus arba blaivybei patarnavusiems: grafui Kazimierui Pliateriui, 
Napoleonui Klimauskui, Sickienei (advokato žmonai), Viktorui ir Anta- 
nui Grajauskams, Rietavo kunigaikščiui Treniejui Oginskiui, kuris dėl 
bravoro uždarymo metinių nuostolių turi 10 000 rublių. 

Vysk. Valančius rašė ir tokiems dvarininkams, kurie nesiskubino 
uždaryti bravorus. Juos prašė Vyskupas pasiaukoti žmonių gerovei!š?, 

Vysk. Valančius rašo apie girtuoklių nelaimes. Štai Šeškus doru 
žmogum išlieka, kol neleidžia žydui pasistatyti smuklės savo žemėje. 
Kai smuklę pasistatyti leido, nuomos už metus susideri su žydu 40 rub- 
lių. Metų pabaigoje šaimininkui žydas nuomos nemoka, nes už ją deg- 
tinės davė, kada jos reikėjo. Antrais metais ne tik nuomos nemoka, bet 
šeimininkas dar 30 rublių jam turėjo už degtinę primokėti. Taigi, Šeš- 
kus ne tik namie gėrė, bet ir miestelyj.  Šeškaus šeimynykščiai taip pat 
pradėjo gerti už vogtus nuo šeimininko daiktus, kuriuos žydas smukli- 
ninkas priimdavo!ės, 

Degtinės kontrabandininkas žiauriai elgiasi su savo motina, ją iš- 
veja“5*; girtuoklė motina piktina savo vaikus. Juk vaikai viską pamėg- 
džioja: dirbančius, važiuojančius, rūkančius ir girtuoklius.  Girtuoklio 
laukai nearti, nesėti, pievos nepiautos, girtuokliai vaidijasi, muša savo 
žmonas, kartais nelaimingai miršta!ė5. 

Vysk. Valančiui uoliai dirbant, nenuostabu, kad blaivybė buvo la- 
bai stipri. 

1) Kauno gubernijoje iš 827 730 katalikų į blaivybę įsirašiusių buvo 
689 536, vadinasi 83,39/o, 

2) Vilniaus gubernijoje iš 626 178 įsirašė 325 261, — 59,99/o, 

3) Gardino gubernijoje iš 193 373 įsirašė 114 040, — 59,09/9158, 

Štai ką kan. Tumas pastebi apie Vysk. Valančiaus blaivybę: „Tos 
draugijos neturėta jokių paviršutiniškių jungių, kaip dabar sakome, or- 
ganizacijos; jokių smulkių įstatymų, valdybų, skyrių, keleriopų narių... 

Nariai jungėsi tarp savęs vienomis tik dvasios jungėmis ... Vienatinė Bro- 
lijos Pirmininkė, į kurios globą visi buvo atiduodami, kurie tik apsiža- 
da būti visiškai blaivūs, buvo Švenčiausioji Panelė. Vienatinis visuo- 
tinis susirinkimas — priėmimas Š.Š. Sakramentų Grabnyčių dieną“'57. 

Paplitusi Vysk. Valančiaus blaivybė nepatiko žydams — smuklinin- 
kams ir kai kuriems bravorų savininkams. Jie, rusų valdžios padedami, 
pradėjo su ta blaivybe kovą (1858.XII.31 Nr. 8079 ir 1859.11.15 Nr. 1246). 
Vilniaus general-gubernatorius Nazimovas paklausė Vyskupą Valančių. 
kuo remdamasis leido atspausdinti Popiežiaus Pijaus IX blaivybės įsta- 
tus ir įsteigė Blaivybės draugiją? Be to, Nazimovas reikalavo atsiųsti 
cenzūrai 2 500 egzempliorių knygelių apie blaivybę. Vidaus Reikalų Mi- 
nistras panašiai klausė, būtent, kur spausdintas tos knygelės originalas 
ir kame vertėjas jį gavo? 

Vysk. Valančius (1859.VII.25 Nr. 1463) nusiuntė reikalaujamos kny- 
gelės originalą paaiškindamas, kad ją pirkęs iš žydo, pardavinėjusio se- 
nas knygas. Toji knygelė apie Blaivybės brolijas buvo išleista Galicijoj, 
bet turėjo reikiamą rusų cenzūros aprobatą. Vidaus Reik. Ministras įsa- 
kė nubausti leidusius atspausdinti Vysk. Valančiui knygelę. 

Į kitą klausimą, būtent, kokiu įstatu remdamasis ėmė steigti blaivy- 
bės draugijas, Valančius atsakė, kad blaivybė nėra draugija, bet brolija, 
panaši Rožančiui, Šv. Pranciškaus juostelei, jos nariai neregistruojami. 
Formalaus įsteigimo nebuvę, o pasitenkinta vien tik raginimu susilai- 
kyti nuo svaigiųjų gėralų. 

Vidaus Reikalų Ministras įsakė policijai neleisti steigti Blaivybės 
draugijas be vyriausybės leidimo. 

Prieš kunigus pasipylė įvairūs skundai, esą jie, blaivybę platindami, 
netinkamas priemones vartoję. Kai kuriuos skundus policija aiškinda- 
ma įsitikino, kad skundai arba pramanyti, arba perdėti. Vysk. Valančius 
atvejų atvejais aiškino aukštiesiems rusų valdininkams, ypač Vilniaus ge- 
neral-gubernatoriui (1858.II.18 Nr. 2076, 1860.VII.12 Nr. 1435), ir ku- 
nigus gynė. Vyskupas taip pat primindavo dvasininkijai (1859.1.31 Nr. 
2178—286; 1860.VII4 Nr. 1364—1381), kad tam garbingam blaivinimo 
darbui „garbingos turi būti ir priemonės palaikyti''188, 

Įvairūs rusų valdžios įsakymai ir policijos traukymai ne tik sunkino 
blaivybės darbą, bet ir kai kuriuos silpnavalius suviliojo grįžti prie senojo 
„malonumo“. Į policijos išsišokimus Vysk. Valančius reagavo, rašyda- 
mas Kauno gubernatoriui (1859.V.19 Nr. 1244; 1860.VIII.6 Nr. 1596; 
1860.VIII.31 Nr. 1830) ir reikalaudamas sudrausti valdininkus!s?, 

Išsižadėjusiems blaivybės įžadų Vysk. Valančius rašo atskirus laiš- 

kus, arba visiems ganytojiškus raštus. Sužinojęs veviržėniškių ne- 
ištikimybę, juos subara primindamas, kiek žalos daro savo sielai, „pik- 
tina aplinkines parakvijas blogu savo paveikslu. Ašaros akyse mano 
stojas, girdžiant tokią pas jumis atmainą ir užkietėjimą... O, vaikai 
mano, kas tad su jumis dedas? argi jųs norit, kad aš Piemuo jusų, iš- 
vydęs toki jusų užkietėjimą ir nedorumą visiškai jusų išsižadėčiau ... 
Ar norit, kad lankydamas savo avinyčią, jusų neaplankyčiau, arba at- 
važiavęs pas jus ir atradęs arielką aptvinusius, Dievo man duota ga- 
lybe jumis koročiau?“'190, 

Vysk. Valančius 1861.X.28 visai vyskupijai rašydamas apie blai- 
vybę, ištvėrusiems dėkoja, suklydusius tėviškais žodžiais įspėja ir kvie- 
čia atgailoti: „Man rodos, kad iszgirden kalba mana ir parmanen nulu- 
dima mano, kaip waikai marnotrawni pulste tuju prisz Diewa altoriaus 
ir wisi wienu balsu atlejdima nusidiejma prašidami; atnaujenste sulau- 
žita prisiega ir daugiau anejkojes pas židus kelsite“... 

Nemažiau ir mums reikėtų subrusti į kovą su girtuokliavimu. Šiais 
laikais degtinė taip pat daro labai didelius nuostolius turtui, sveikatai, 
ypač sielai.  Pasigėrusieji daugiausia nusikaltimų padaro. "Tuo tarpu 
šiam reikalui išleidžiami milijonai. Jei per metus parapija su 4471 pa- 
rapijiečių prageria 75 000 litų, vietoje, kur nėra prekymečių, teismų, jo- 
kių įstaigų, į kurias žmonės turėtų vykti savo reikalų atlikti ir galėtų ta 
proga išsigerti, — tai kita tiek pinigų išleidžiama kitur, kur dažnai ten- 
ka vykti. Iš tiesų reikia prisipažinti: mes skęstame — todėl reikia ieš- 
koti gelbėjimosi priemonių. 

Baigdamas turiu priminti, kad Vyskupą Valančių žmonės šventu 
laikė, kad jo dorybės, ypač tikėjimą ginant, karžygiškai reiškėsi; jo raš- 
tuose nieko daugiau, kaip tik sveiką ir kilnų mokslą randam.  Nenu- 
ilstamai Vysk. Valančius darbuojasi per savo visą gyvenimą ir mirties 
patale dar rašo dvasinį savo vaikams testamentą, ragindamas padoriai 
gyventi ir tvirtai laikytis katalikų tikėjimo. Jis pastebi, kad netoli esąs 
nuo mūsų priešas ir pranašiškai kalba, kad sulauksim tos gadynės, ka- 
da praslinks persekiojimai. Vysk. Valančius žada melsti už žmones ir po 
mirties. Bet Jis prašė ir tikinčiuosius maldų. Tad melskimės, kad Vieš- 
pats Dievas savo apaštalą už jo karžygišką Dievo meilę iškeltų ant mūsų 
altorių. 


160 Tėvynės sargas, 1901, Nr. 2, 3, B. 23, 24. 


Vysk. A. Baranauskas ir Šv. rašto 
vertimas į lietuvių kalbą 
Vincas Padolskis 


PRATARTIS 


Daug amžių praleido lietuvis, belaukdamas Kristaus Evangelijos 
šviesos. Ir kai pagaliau ją išvydo, kai išgirdo Dievo žodį, Kristaus pa- 
skelbtą ir jo Apaštalų pakartotą, tai vis dėlto dar ne greit jis jį gavo 
į savo rankas knygoje surašytą. Dar ilgai jis turėjo sau taikyti Apaš- 
talo Povilo žodžius: „Fides ex auditu“ (Rom. 10, 17). 


O tai dėl to, kad krikščionybė nėra knygos religija. Ne knyga ją 
pagimdė, ne knyga yra ir būtina jos palaikymo sąlyga. Kai Kristus, 
siųsdamas į pasaulį savo Apaštalus, siunčiamiesiems kalbėjo: „Eidami 
į visą pasaulį, skelbkite Evangeliją visam sutvėrimui“ (Mk. 16, 15), Jis 
jiems neįteikė jokios knygos. Jie turėjo skelbti tik tai, ką patys buvo 
girdėję ir regėję, o ne ką sako knyga. Tam reikalui parašytos knygos 
net ir nebuvo. 


Vis dėlto rašytas Kristaus žodis netruko atsirasti. Mat, Apaštalų 
žodį tikintieji ne kasdien galėjo išgirsti, o ir atmintimi ne visuomet bu- 
vo galima pasitikėti. Štai kodėl romėnai prašė Morkų, šv. Petro paly- 
dovą, kad jis jiems surašytų Petro skelbtuosius apie Kristų žodžius, ku- 
riuos ne tik jie, bet ir jis pats iš savo mokytojo lūpų jau tiek kartų bu- 
vo girdėjęs. Matas gi, kai jau rengėsi eiti į kitas tautas, pats pasirūpino 
savo vietoje palikti įtikėjusiesiems hebrajams parašytą Evangeliją. 


Jei jau pirmieji krikščionys taip troško turėti parašytą Evangeliją, vi- 
sai suprantama, kodėl ir kitos kartos, jau žymiau nutolusios nuo Kristaus 
laikų, norėjo turėti Kristaus žodį knygoje surašytą: tuo būdu jie galėjo 
turėti progų tą Kristaus žodį dažniau prisiminti, jį medituoti ir gilintis į 
jo išreikštas taip naujas ir sunkiai suvokiamas mintis. 


Toks noras, be abejo, turėjo gimti ir lietuvio sieloj, kai jis įtikėjo 
Kristų ir išgirdo Bažnyčios skelbiamą Evangeliją. Tik, deja, dar ilgai 
jam teko laukti, kol ši jo svajonė įvyko; dar ilgiau jam teko laukti, kol 
gavo į savo rankas visą Šv. raštą, jam suprantama kalba parašytą. 

I. ŠV. RAŠTO VERTIMAI Į LIETUVIŲ KALBĄ PRIEŠ BARANAUSKĄ 


A. Katalikiškieji Šv. rašto vertimai 


Šv. rašto, ypač Evangelijų, vertimas į lietuvių kalbą pasidarė opus, 
lik Lietuvai priėmus krikštą (po 1387 m., bet ypač po žemaičių krikšto, 
įvykusio 1413 m.), kai tuo tarpu iki šiol veikę krašte (Mindaugo laikais 
ir vėliau) pavieniai Lietuvos apaštalai galėjo pasitenkinti, atskirus teks- 
tus tikintiesiems išversdami gyvu žodžiu. A. Jakštas reiškia nuomonę, 
kad jau XIV amžiui baigiantis, ar XV-jam prasidedant, buvę pagaminti 
pirmieji lietuviški Šventojo rašto, t. y. Evangelijų, vertimai: juk baž- 
nyčiose per ištisus metus jos turėjo būti žmonėms viešai skaitomos ir 
aiškinamos! 

Tokia mintis pagrindo turi. Juk jau pirmaisiais krikščionybės am- 
žiais iš ambonos žmonėms buvo skaitomas Šv. raštas, ypač Evangeli- 
jos, ir perskaitytasis tekstas paaiškinamas, sakoma homilija. Juo labiau 
tai turėjo būti daroma vėlesniais laikais. 


Kad taip buvo daroma XVI amžiuje Lietuvoj, žinome iš Daukšos 
Postilės, kurioj kaip tik paduodami Evangelijų tekstai ir jų homilijos, 
verstos iš lenkų kalbos. Argi tačiau ši praktika tik XVI-ame amžiu- 
je Lietuvoj įvesta? Ar ne tiksliau jos ieškoti XV-tame amžiuje? Juk 
Vilniaus vyskupija veikė jau nuo 1388 metų, Žemaičių gi nuo 1417 metų, 
turėdamos, be daugelio lenkų, ir lietuvių dvasininkų, net universitetinį 
mokslą ėjusių Krokuvoje ar kitur?. Kas yra buvęs šių tekstų vertėjas, nėra 
žinoma; nežinoma taip pat, ar buvę tokių vertimų daugiau negu vienas. 
Nė vienas tačiau tokių vertimų neišliko iki mūsų laikų. Perrašinėjami 
ranka, kaip ir visi prieš spaudos išradimą leistieji veikalai, tokie Evan- 
gelijų rankraščiai, pasirodžius pirmiesiems spausdintiems vertimams, pa- 
mažu pradingo“, 

Spausdintas seniausias ir pilniausias Evangelijų tekstų rinkinys yra 
išlikęs jau minėtoj, Kan. Mikalojaus Daukšos iš lenkų kalbos verstoj, Vui- 
ko Postilėje („Postilla Catholicka“), išleistoje 1599 m. Vilniuje'. Šalia 
Evangelijų tekstų, skaitomų sekmadieniais ir per šventes, čia duodami 
ir tų tekstų paaiškinimai, homilijos. Tik reikia pažymėti, kad tarp Evan- 
gelijų tekstų ir homilijų pastebimi aiškūs kalbiniai skirtumai, kurių kil- 


1 A. Jakštas, Apie katalikiškus lietuviškus Šventraščio vertimus ir vertėjus, 
Soter, 1933, 3 psl. 

2 A. Alekna, Katalikų Bažnyčia Lietuvoje (Redagavo J. Stakauskas), Kaunas. 
1936, 52 psl. 

3 Vacl. Biržiška neigia tokių ranka perrašinėjamų vertimų buvimą. Bažnyčioje 
vartotinų Biblijos dalių lietuviškai vertimo reikalas esąs atsiradęs tik XVI a. pa- 
baigoje, kada, vysk. Merkelio Giedraičio rūpesčiu, pradėta faktiškai antrą kartą 
krikštyti Lietuva. Žr. Biblija lietuvių kalba, Liet. Enciklopedija, III, 817. 

4 Fotografuotą Daukšos Postilės leidimą paruošė M. Biržiška ir išleido Lie- 
tuvos Universitetas 1926 m. 

mė tačiau nėra tikrai žinoma. Pasak kai kurių, Evangelijų tekstas ne- 
būsiąs paties Daukšos vertimas; veikiau jis jį būsiąs paėmęs iš seno Že- 
maičių vyskupijoj dar XV amžiuje vartoto evangelyno*. Pasak kitų, 
Evangelijų tekstus vertęs pats Daukša, tik juos išvertęs prieš homilijas“, 
ar didelėj savo šaltinių (lotyniškos Vulgatos ir lenkiško Vuiko Evange- 
lijų vertimo), ypač Bretkūno Postilės, įtakoje'. Štai kodėl jų stilius iš- 
ėjęs kitoks, negu homilijų. Evangelijų tekstai išversti lietuvių vakarie- 
čių tarme, su nemažai senovinių pilnesnių formų, kurios vėliau sutrum- 
pėjo, pvz., mokitiniump vietoj mokytiniams, sawump v. savo, tiemus V. 
tiems, butumbim v. būtumėm; rašo taip pat buo vietoj buvo, žmuo v. 
Žmogus. 


Žymiai trumpesnis už daukšinį senų atspausdintų tekstų rinkinys 
yra dar išlikęs Konstantino Širvydo SJ „Punktuose sakymų“, kurių 
I dalis išleista 1629 m. Vilniuje, antroji gi jam jau mirus — 1644 mo. 
Čia taip pat, kaip ir Daukšos, prieš pamokslą paduodamas Evangelijos 
tekstas, kuris mažai kuo skiriasi nuo Daukšos Postilės Evangelijų teksto; 
tai yra veikiau tas pats Daukšos tekstas, tik perrašytas rytiečių vilnie- 
čių tarme. Palyginus abu tekstus, galima tai lengvai įsitikinti. Be to, 
kad Evangelijų vertimas nėra paties Širvydo darbas, aiškiai parodo ir 
„Punktuose sakymų“ pastebimieji kalbiniai skirtumai tarp Evangelijų 
teksto ir homilijų, panašiai kaip ir Daukšos Postilėje“. 

Išleidimui suprastinti ir palengvinti, vėliau pradėjo leisti jau tik 
vieną Evangelijų tekstą, homilijas paliekant patiems kunigams paruošti. 
Toks sekmadieniams ir šventėms reikalingas Evangelijų tekstų rinkinys, 
vadinamas evangelynu, buvo paruoštas 1637 m. jėzuito Jono Jaknavi- 
čiaus (a. 1588—1668 m. bal. 11 d.)ir pirmąkart išleistas ar tais pačiais, 
ar 1647 metais kartu su lenkišku tekstu (Ewangelie polske y litewske). 
Vėliau jis buvo dažnai perspausdinamas. 

Vysk. Juozapo Giedraičio įsakymu 1806 m. buvo išleistas šio, nuolat 
perspausdinamojo, evangelyno pataisytas leidimas, atsižvelgiant į esamas 
Lietuvoj tarmes. Mat, evangelynas buvo skirtas visai Lietuvai. "Todėl, 
kad nebūtų pavojaus klaidingai suprasti jo atskirus žodžius, kurie skir- 
tingose tarmėse galėjo turėti ir visai skirtingą prasmę, Evangelijų teks- 
te prie kiekvieno tokio žodžio, turinčio įvairiose tarmėse nevienokią 


5 A. Jakštas, op. cit., 5 psl.; Ark. J. Skvireckas (Šventasis Raštas, I, Kaunas, 
1913, psl. 46), palaikydamas mintį, kad ne Daukša buvęs Evangelijų vertėjas, nenu- 
rodo, iš kur jis tą vertimą paėmęs. 

6 Vacl. Biržiška, Biblija lietuvių kalba, Liet. Enc. III, 817. 

7 Ri(aitelai)čių Jonas, Šv. Rašto į lietuvių kalbą vertimo istorija, Vadovas, 1912, 
Nr. 47, 252 psl. 

8 Paskiausiai šį jo veikalą išleido Dr. Franz Specht. Širwids Punktay sakimu. 
Teil. I: 1629, Teil. II: 1644 litauisch und polnisch mit kurzer grammatischer Einlei- 
tung, Gottingen 1929. 

9 Ri(aiteliai)čių Jonas, op. cit., 252 psl.; Fr. Specht savo veikale „Širwidas Punk- 
tay sakimu“, 10 psl., šiuo reikalu taip rašo: „Es lasst sich zeigen, dass er lit. Vorla- 
gen benutzt hat. Denn sprachlich weichen sie mitunter von den Predigten ab“. 

prasmę, buvo pridėtas ir kitas atitinkamas žodis teksto supratimui pa- 
lengvinti. 

Gražus tai buvo darbas, bet ne tas, kurio jau seniai laukė ir tu- 
rėjo teisės laukti katalikiškoji Lietuva: Lietuva laukė ištisų keturių 
Evangelijų, ir net viso Naujojo Įstatymo vertimo. 


Tokį vertimą pagaliau ryžosi duoti pats Žemaičių vyskupas Juoza- 
pas Arnulpas Giedraitis (1754—1838.VII5(17)). Vertimas, skiriamas ka- 
talikams (Naujas Istatymas Jėzaus Christaus Wieszpaties musu), išėjo 
iš spaudos Vilniuje 1816 m., bet be paaiškinimų ir, kas nuostabiausia, lė- 
šomis protestantiškos biblijų draugijos!?. 


Vertimo kalba grynesnė už kitų, XIX amžiaus pradžioje išleistų, 
lietuviškų knygų kalbą, tačiau nėra tokia gryna, kaip Bretkūno protes- 
tantiškojo biblijos vertimo. Norėdamas, kad jo „Naują Įstatymą“ skai- 
tytų ir liaudis, tarimo inovacijų vertėjas daryti nedrįso ir paliko lenkiš- 
kąjį tarimą, žmonėse jau nuo seniai paplitusį. Štai kodėl jis rašė 
žinojo, kad lietuviškai reikia veikiau rašyti: Lukas, Judas, Mozė ir t. t. 
Vartoja taip pat ir polonizmus; smertis, sūdas, pažičyti ir t. t. Vuiko len- 
kiškojo vertimo įtaka visur jaučiama; dažnai juo net vergiškai sekama!!, 


Antras šio vertimo leidimas išėjo tik po 90 m. (1906 m.) Shenandoah, 
Pa., Amerikoje, kun. S. Pautieniaus lėšomis ir su trumpais, bet menku- 
čiais kun. A. Staniukyno paaiškinimais. Tekstas paliktas visiškai tas 
pats, pakeista tik rašyba. Kalba pataisyta tik pačiose antraštėse, pvz., 
vietoj „„Gromata szwento Powilo Apasztalo pas rimionis“ rašoma: „Šv. 
Apaštalo Povilo Raštas pas Rymiečius“; vietoj „„Evangelia pagal Luko- 
sziaus“ rašoma: „Evangelija pagal Lukošių“. 


Iš to, kas čia pasakyta, aiškiai matyti, kad Šv. rašto srityje katalikų 
darbų balansas yra labai menkas. Nuo 1599 iki 1816 m., t. y. per 217 
metų katalikai tenkinosi tik Evangelijų ištraukomis. Į Senąjį Įstatymą 
tedrįstama leistis tik vėliau. Tai bus vysk. Valančiaus darbas. 


Vysk. M. Valančius į lietuvių kalbą išvertė Psalmes, kurios išleis- 
tos 1869 m. Tilžėje, ne Vilniuje ir ne 1864 m., kaip pažymėta veikalo 
pradžioje. Tai ne kas kita, kaip kontrafakcija žandarams apgauti!?. 


Po Psalmių įvado vertėjas paduoda visų 150 psalmių vertimą pagal 
Vulgatos tekstą. Vertimas atliktas sąžiningai; kai kur įbrukamas kursy- 
vu vienas kitas žodis, padedąs originalo tekstą geriau suvokti. Ne visuo- 
met tačiau tie įterpimai gerai parinkti. Kalba žemaitiška. Vėliau vysk. 


10 Vacl. Biržiška, Lietuviškų knygų istorijos bruožai, I dalis: Senosios lie- 
tuviškos knygos, 72 psl, Kaunas 1930. 

11 R(aitelai)čių Jonas, op. cit., 254 psl. 

12 Vacl. Biržiška, Biblija lietuvių kalba, Liet. Enc. III, 823. 

Valančius šias psalmes sueiliavo ir 1872 m. išleido Tilžėje kantičkinio 
formato veikalu (Vilniaus ir 1863 m. pažymėjimas — kontrafakcija)'s. 

Vysk. M. Valančiui mirus (1875 m.), vis labiau pradeda bręsti mintis 
išsiversti į lietuvių kalbą visą Šventąjį raštą. Lietuviai protestantai 
tokį vertimą turėjo jau nuo 1735 m., tad katalikams netiko pasilikti su 
vienu tik Psalmių ir Naujojo Testamento vertimu. Kadangi reikalas 
dabar jau buvo visiškai aiškus ir neatidėliotinas, beliko ieškoti tik būdų 
tai minčiai įgyvendinti. 

Taip pati mintis, taip ir pirmosios pastangos šiai minčiai realizuoti 
pirmiausiai pasireiškė Kauno Kunigų Seminarijos kai kurių auklėtinių 
grupėje 1880—1881 m. J. Vizbaro iniciatyva buvo sudaryta vertėjų gru- 
pė, kuriai priklausė A. Dambrauskas, J. Tumas, Pr. Žadeikis, J. Mačiu- 
lis ir daugelis kitų gabesnių kunigų. Kai kurie savo pasižadėjimą įvykdė, 
— pvz., Maironis, Žadeikis, — tuo tarpu kiti vis delsė darbą pradėti. 
Jiems jo pradėti ir visai neteko, nes baigiantis 1901 m. plačiai pasklido 
žinia, kad visą Šventąjį raštą ėmė versti Seinų vyskupas Antanas Ba- 
ranauskas. Kas gi tais laikais geriau už jį galėjo tikti šiam darbui? Jis 
buvo ir teologas, ir filologas, ir poetas. Todėl nepradėjusieji savo darbo 
tik džiaugėsi ir Dievui dėkojo, kad sunki vertimo našta taip vykusiai nu- 
slinko nuo jų pečių. 


B. Protestantiškieji Šv. rašto vertimai 


Prieš pradėdami kalbėti apie vysk. A. Baranauską ir jo lietuviškąjį 
Šv. rašto vertimą, turime keletą žodžių tarti ir apie lietuviškuosius pro- 
testantų Šv. rašto vertimus. "Tada susidarys pilnesnis vaizdas to viso 
darbo, kurs buvo atliktas prieš Baranauską, ir teks žiūrėti, kaip jis ta 
darbą tęsia toliau. 

Tenka pirmiausia pažymėti, kad protestantai Šv. raštą vertėsi tais 
pačiais etapais, kaip ir katalikai, tik jų darbas buvo žymiai spartesnis. 
Jau 1579 m. pas juos pasirodo Willento „Evangelios bei Epistolos“, 1591 
m. Bretkūno Postilė, 1625 m. Jono Rėzos Psalmynas, 1701 m. Naujasis 
Testamentas ir pagaliau 1735 m. viso Šv. rašto vertimas. 

Baltramiejus Willentas buvo Karaliaučiaus lietuvių kunigas. Jo 
„Evangelios bei Epistolos Nedeliu ir schwentuju dienosu skaitomosios“ 
yra vertimas iš vokiečių kalbos, 10 metų darbas. Be Evangelijų tekstų, 
šiame veikale įdėta ir dalis pranašo Izaijo. "Tai pirmas bandymas duoti 
bažnyčiose vartoti Šv. rašto tekstą. 

Kitas Karaliaučiaus lietuvių kunigas, anksčiau kunigavęs Labguvo- 
je, Jonas Bretkūnas (g. 1536 ar 1535 m., m. 1602.X. Karaliaučiuje), 1590 


13 A. Jakštas, op. cit., 9 psl. 

m. pabaigė versti visą Šv. raštą, Senąjį ir Naująjį Testamentą. Darbą 
jis pradėjo Evangelia Lukaszaus 1579 m., — taigi, tuo pačiu metu, kai 
buvo išleistos ir Willento „Evangelios bei Epistolos“, — matyti, dėl to, 
kad to laiko kunigus Willento leidinys nepatenkino.  Bretkūnas vertė 
iš vokiečių kalbos, pasinaudodamas tačiau dar ir lotynišku bei lenkiškų 
vertimu, taip pat graikišku ir hebraišku tekstu. Nors Bretkūno ver- 
stasis Šv. raštas niekuomet nebuvo atspausdintas, vis dėlto jis yra svar- 
bus: juo naudojosi visi paskesnieji protestantų vertėjai, savus vertimus 
gamindami, 


Bretkūno vertimas pasiliko nespausdintas dėl to, kad vertimui per- 
žiūrėti paskirtoji komisija savo darbo nesiteikė pabaigti, nežiūrėdama 
1595 m. vyriausybės paraginimo.  Nesulaukdama darbo galo, konsisto- 
rijai patariant, 1599 m. vyriausybė vertimo rankraštį iš Bretkūno nu- 
pirko. Jis ir šiandien guli Karaliaučiaus universiteto bibliotekoje, o dalis 
jo nuorašo Karaliaučiaus Valstybiniame archyve. 

Kokios buvo komisijos darbui užbaigti vilkinimo priežastys? Kai kas 
to vilkinimo priežasčių ieško grynai asmeniniuose cenzorių santykiuose 
su Bretkūnu, jų nenoru perdaug išgarsinti Bretkūno vardą. Vacl. Bir- 
žiška spėlioja, ar tik nebuvęs čia kaltas ir pakitėjimas santykių lietuvių 
atžvilgiu, grįžtant prie nutautinimo politikos, kurią anksčiau varė kry- 
žiuočių ordinas ir kuri jau XVI amžiuje vis aiškiau pradėjo atgyti“. 
Tikroji priežastis gal buvo ta, kad vertimas buvo laikomas nevisai ti- 
kusiu. Tiesa, vertimui Bretkūnas naudojosi Liuterio vokišku vertimų, 
bet drauge jis atsižvelgė ir į graikiškąjį bei lotyniškąjį tekstą, ir todėl jo 
vertimas, artimesnis originalui, skyrėsi nuo Liuterio vertimo, kas tačiau 
nebuvo pageidaujama. Štai kodėl vėlesnieji vertėjai bandė taisyti Bret- 
kūno vertimą, nors faktiškai tuo jį tik pagadino!s, 

Negaves aprobatos, savo verstųjų tekstų Bretkūnas negalėjo įsidėti 
nė į 1591 m. savo išleistąją Postilę ir turėjo pasinaudoti Willento iš- 
leistomis Evangelijų ištraukomis, kurios, vartojamos bažnyčiose, buvo 
skaitomos oficialiu vertimu. 


Vis dėlto Bretkūno vertimas neliko užmirštas. 1625 m. Karaliau- 
čiaus kunigui Jonui Rėzai pavyko išleisti pataisytą jo Psalmių vertimą. 
Deja, Psalmynas Rėzos buvo taisomas, prisilaikant ne originalo, bet vokiš- 
ko vertimo, kas — Bretkūno -vertimą apgadino, į jo kalbą įnešė germa- 
nizmų. - 

1660 m. Anglijoj buvo pradėta spausdinti taip vadinamoji Chylins- 
kio Biblija. Samuelis Boguslovas Chylinskis, sūnus Lietuvos reforma- 
tų kūnigo, studijavęs Olandijoj, 1657 m. buvo išsiųstas į Angliją lėšų 
rinkti ir derėtis išspausdinti Kėdainių senjoro, Jono Božimovskio, ir lie- 


14 Vacl. Biržiška, Lietuviškų knygų istorijos bruožai, I d., Kaunas 1930, 63 psl 
15 R(aitelai)čių Jonas, op. cit., 246 psl. 

tuvių pamokslininko Karaliaučiuje, Jurgio Skrodzkio, ruošiamą Šv. raš- 
to vertimą, taip vadinamą „Kėdainių Bibliją“. Bet išėjo kitaip. 

Gyvendamas Anglijoje, kad ir neturįs reikiamų kvalifikacijų, Chy- 
linskis pats pradėjo versti Šv. raštą lietuviškai. Tarp kitko, į šį žygi, 
atrodo, jį bus nemažai pastūmėjęs rėmėjų reikalavimas parodyti jiems 
sumanytąjį spausdinti darbą. 1659 m. Chylinskio vertimas jau buvo baig- 
tas ir išspausdintas leidžiamosios Biblijos prospektas; 1660 m., anglų 
paremtas finansais, vertimą pradėjo spausdinti E. Tyrolo spaustuvėje 
Edinburge.  Atspausdinus dalį Senojo Testamento ir jį parodžius Vil- 
niaus Sinodui, kurs jį įvertino neigiamai, spausdinimas buvo sulaikytas; 
atspausdintieji lankai (iki 40 psl.) už skolas buvo areštuoti ir vėliau par- 
duoti kaip „makulatūra“. Išliko tik trys egzemplioriai: vienas British 
Museume, kitas Berlyno Valstybinėje bibliotekoje ir trečiasis, korektū- 
rinis, įteiktasis Vilniaus Sinodui, buvęs Vilniaus Universiteto biblioteko- 
je, vėliau pateko į Petrapilio Katalikų Dv. Akademijos biblioteką, bet 
po 1918 m. jo likimas nežinomas!“. 

1701 m. Karaliaučiuje išleistas iš karto dviem leidimais Bitnerio 
Naujojo Testamento vertimas; vienas leidimas buvo pritaikytas Didžia- 
jai, kitas Mažajai Lietuvai. 

Pagaliau 1735 m. buvo atspausdintas viso Šv. rašto vertimas. Tai 
buvo kolektyvo darbas, ir todėl vertime pastebima daug nevienodumų 
ir net šiokių tokių prieštaravimų. "Tai pastebėjus, J. J. Guandtas, kurs 
šiai Biblijai spausdinti buvo išrūpinęs iš Fridricho Wilhelmo I lėšų, šį 
vertimą pavedė peržiūrėti Schimmelpfenigiui, ir 1755 m. išėjo naujas 
pataisytas leidimas. Vėliau šis vertimas vėl buvo taisomas, be kitų, Rė- 
zos (1816 m.) ir Kuršaičio (1869 m.). Nekalbant apie dogmatines klai- 
das, kalbos atžvilgiu vertimas vis dėlto pasiliko prastokas, pilnas ger- 
mManizmų. 

Peržvelgus tuos visus, katalikų ir protestantų, vertimus, visur tenka 
pastebėti vieną ir tą patį dalyką: tai sunkumas išsireikšti gražiai lietu- 
viškai. Šv. rašto mintis reikia išreikšti tiksliai, suprantamai ir gražiai. 
Bet čia kliudo stoka tinkamos terminologijos, pilna svetimybių ir ma- 
žai kullivuota kalba. Tai vis sunkiai nugalimos kliūtys. Prie to dar 
prisideda noras nenutolti nuo liaudies kalbos, o kartu ir išvengti liau- 
džia: įprasto tarimo inovacijos, kai tuo tarpu mūsų kalba to reikalaute 
kartais reikalauja. Pastebimas dar originalo, iš kurio verčiama, kalbos 
neapvaldymas, neatsižvelgimas taip pat į savo kalbos dvasią. Štai ko- 
dėl vertimas išeina vergiškas. 

Visas šias kliūtis reikia turėti prieš akis, kalbant ir apie vysk. A. 
Baranausko Šv. rašto vertimą į lietuvių kalbą. 


. 16 Vacl. Biržiška: Biblija lietuvių kalba, Liet. Enc. III, 820 s.; to paties auto- 
riaus: Lietuviškų knygų istorijos bruožai, I dalis: Senosios lietuviškos knygos, 
Kaunas 1930, 65 psl. r 

II. VYSK. A. BARANAUSKO ŠV. RAŠTO VERTIMAS 


Jei vysk. Baranauskas ėmėsi versti Šv. raštą į lietuvių kalbą, tai, 
galima sakyti, tik reikalo spiriamas. Vysk. Giedraičio į lietuvių kalbą 
išverstasis „Naujasis Įstatymas“ tuomet jau buvo retenybė, todėl ku- 
nigai šaukte šaukė, kad jiems trūksta lietuviško katalikiško Šv. Rašto 
vertimo, ypač Naujojo Įstatymo. Bet šiuo metu tik vieno Naujojo Įsta- 
tymo vertimo jau negalėjo pakakti. Jau buvo skaitoma tikru atsilikimu 
neturėjimas viso Šv. rašto vertimo, kokį Lietuvos protestantai jau nuo 
1735 metų turėjo. Vysk. A. Baranauskas ryžos pagaliau tą spragą užkišti. 

Jis buvo ir poetas, ir teologas, ir filologas. 

Baranausko poetiniai gabumai čia tikrai galėjo rasti patogią dirvą 
pasireikšti, ypač psalmių vertime. Tiesa, psalmių poezija orientalinė, 
besilaikanti savų dėsnių, bet vis dėlto kiek ten minčių ir jausmų, kurie 
yra tapę visos žmonijos bendru lobiu! Suprantama, kiekvieno vertėjo 
pareiga kuo tiksliausiai perduoti originalo mintį, bet poetas gali leng- 
viau surasti tinkamą žodį, žodį gražų ir spalvingą, sakinio dalis taip pat 
sklandžiau jam pavyks supinti, mintis todėl meniškiau bus išreikšta, 
negu ne poeto darbe. 

Šv. rašto poezijos, kaip ir kitų jos knygų, vertimą turi lydėti ir 
teologinė precizija. Šiuo atžvilgiu parinktas tinkamas tikslus žodis turi 
esminės reikšmės; kitaip vertimas neišreikš to tikėjimo, kuriuo dvelkia 
verčiamoji knyga. O tai jau bus prasilenkimas su originalų ir negalės 
vertimu skaitytis, nekalbant jau apie blogus padarinius, kuriuos gali 
skaitytojuose sukelti iškreipta tikėjimo knyga. 

Teologinį išprusinimą vysk. A. Baranauskas gavo pirmiausia Varnių 
Kunigų Seminarijoje, į kurią jis įstojo 1856 m. rudenį. Nuo 1858 iki 
1862 m. jis mokėsi Dvasinėje Petrapilio Kunigų Akademijoje, kurią 
baigė Teologijos Magistro laipsniu; 1863—1864 m., kaip valdžios sti- 
pendininkas, tęsdamas mokslą jis lankėsi užsienio aukštosiose mokyklose, 
— Miunchene, Romoje, Innsbrucke ir Louvaine, — o iš ten sugrįžęs, 
1865 m. jau profesoriauja toje pačioje Petrapilio Kunigų Akademijoje. 

Bet čia jo veikla buvo neilga. Susiginčijęs su rusofilu tos Akademi- 
jos rektorium, tų pačių metų gruodžio mėnesį profesoriavimą Petrapi- 
lyje meta ir sugrįžta į savo vyskupiją, kur iš pradžių jis eina katedros 
vikaro pareigas, gi nuo 1867 iki 1884 m. yra Kauno Kunigų Seminarijos 
homiletikos ir dogmatinės teologijos profesorius!". Šie metai A. Bara- 
nausko teologiniam išsiprusinimui buvo, be abejo, svarbiausi, nes, būda- 
mas dogmatinės teologijos profesorius, labiau negu kada nors anksčiau, 
turėjo progos susigyventi su teologija, jos klausimais ir preciziška ter- 
minologija. 


17 J. Tumas, Antanas Baranauskas, 26 psl, Kaunas 1924. 

Dėstydamas homiletiką, turėjo progos įsistudijuoti ir į lietuvių kalbą, 
kuria homiletika buvo dėstoma: nuo 1863 m. homiletikos dėstymas lenkų 
kalba buvo uždraustas; tebuvo galima ją dėstyti tik lietuvių arba rusų 
kalba, — taigi, ji ir buvo dėstoma lietuviškai. Prieš tai tačiau auklė- 
tiniams tekdavo išeiti ir tam tikras paruošiamasis lietuvių kalbos kursas, 
trukęs net dvejus metus. Kaip homiletikos profesoriui, A. Baranauskui 
pačiam teko skaityti šis kursas. "Tai davė jam progos tapti kalbininku. 


Savo kurso reikalui 1870 m. jis išsivertė i lietuvių kalbą Augusto 
Schleicherio 1856 metais išleistą „„Lehrbuch der litauischen Sprache“, bet 
vėliau jis šią gramatiką, kaip netikusią, metė ir paruošė savo lietuvių kal- 
bos vadovėlį, ,,Mokslą lietuviškos kalbos“, kaip pats autorius šį savo va- 
dovėlį vadino!š, 


A. Baranauskas kalbotyra tada buvo labai susidomėjęs ir palaikė 
artimus santykius su daugeliu kitų to laiko kalbininkų, — A. Schiefneriu, 
H. Weberiu, J. Baudouin de Courtenay, F. Kuršaičiu, L. Geitleriu, J. Kar- 
lovičium ir E. Volteriu. Svetimiesiems mokslininkams jis rodėsi didžiau- 
sias Lietuvos filologas. Vėliau tačiau jo susidomėjimas kalbotyra pradėjo 
vėsti, užtat vis daugiau ir daugiau vietos skyrė matematikai. Persikėlęs 
į Seinus vyskupu (1897 m.), kalbotyrą A. Baranauskas visai metė. 


Pradėjęs kalbininko darbą, rašybai pagrindu A. Baranauskas buvo 
paėmęs Schleicherį, taigi, rašė diėna, dūna, maczau, gaidžo, bet jau prieš 
1873 m. jis susidaro skirtingą savąją rašybą. Jis vartoja lenkiškas 1 ir w, 
pirmas iš kilmės pradeda rašyti rugiai, arklai, dwasia, vietoje kitų rašo- 
mųjų rug(ijei, arkl(i)jei, dwase. Remdamasis rytiečių tarmėmis, rašo no- 
sines ne tik galininke, bet ir įnagininke (ranką, gerybę), o vėliau ir vie- 
tininke (laukę, darbuosę). Jis kūrė taip pat naują kirčių ir balsių kieky- 
bės teoriją (prieš Schleicherį ir Kuršaitį). 


Jis yra pirmasis lietuviškos gramatikos terminologijos kūrėjas. Jo 
balsis, liemuo, būdvardis, skaitvardis, sakinys, rašyba, tarmė ir kt. visuo- 
tinai prigijo, o daiktovardis, įvardė teko perdirbti į daiktavardį, įvardi. 
Tačiau dauguma jo kaltinių terminų nenusisekę. Antai, linksnį iš pradžių 
vadino lankčiu, paskui lankiu. Linksnių vardai vergiškai išversti iš lotynų 
kalbos: vardlankis, gimlankis, duodlankis, skundlankis ir t.t. Kai kurie 
terminai net patiems jo mokiniams sukeldavę daug juoko, pvz., šnypš- 
čiai (š, Ž), švilpiai (s, z), čiulpiai (ė, dž)!?. 


18 Šį ranką rašytąjį A. Baranausko vadovėlį, sutrumpintą, autoriaus visai 
neatsklausęs, savo lėšomis išleido Tilžėje 1896 m. Kun. P. Sereika (1844—1913) 
(„Kalbamokslis Lietuviškos kalbos išduotas per L. L.“). Kalbamokslyje ištikimai 
paduota visas A. Baranausko gramatikos turinys, išlaikyta ir jo rašyba, išskyrus 
tik lenkiškąją w, kuri pakeista lotyniška v. Plg. A. Dambrausko-Jakšto Užgęsę Ži- 
buriai, 274 psl., redaguoti kun. J. Tumo, Kaunas 1930. 

19 A. Salys, Baranauskas kalbininkas, Liet. Enc. II, 1179 s. 

Būdamas didelis konservatorius, savo rašyboje A. Baranauskas ne tik 
palaikė lenkiškas raides w, t, sz, cz, bet ir visą eilę tokių kalbos barba- 
rizmų, kaip: griekas, griešyti, smertis, smertelnas, pakūta, čyščius, koronė, 
storonė, rokuoti, rokunda, sumenija, spaviedis, spaviedotis, mūčelninkas, 
pūstelninkas, Traicė, asaba ir t.t. 


Reikia pažymėti, kad žymesnės įtakos mūsų bendrinei kalbai ir 
rašybai susidaryti A. Baranauskas neturėjo. J. Jablonskis išaugo ne iš 
Baranausko, bet iš K. Jauniaus, kuris savo mokytoją Baranauską žy- 
miai pralenkė. 


Gaila, kad į gyvenimo pabaigą Baranauskas kalbotyra nesidomėjo 
ir su kitų laimėjimais nesiskaitė. Tai būtų nemaža padėję Šv. rašto ver- 
timui. Studijuodamas kalbotyrą, „galų gale išsidirbo sau nuomonę, kad 
jis vienas temokąs, kaip reikiant, lietuvių kalbą ir į kitaip manančius žiū- 
rėjo su panieka. Jaunių laikė utopistu reformatorium, o Jabionskį nesu- 
brendėliu. Kartą, gavęs į rankas Kriaušaičio gramatiką, sviedė ją į 
kampą, sakydamas: „Gaila laiko tokioms nesąmonėms skaityti“.  Lietu- 
vių laikraščių, einančių Tilžėje, nekentė ir nė į rankas neėmė. Tai esąs 
bedievių nesubrendėlių darbas“. Taip rašo savo atsiminimuose apie vysk. 
A. Baranauską prel. J. Laukaitis, tais laikais buvęs Seinų Kūrijos sekre- 
torius ir vysk. A. Baranausko kapelionas. 


Tokie buvo vysk. A. Baranausko kalbiniai laimėjimai ir įsitiki- 
nimai, kada jis pradėjo versti Šv. raštą į lietuvių kalbą. Kaip pažymėta 
rankraščio lapuose, vertimą jis pradėjo 1901 m. rugs. 4 d. (savo laiške 
broliui Anuprui, rašytame 1901 m. gruodžio 29 d., nurodo rugpiūčio mė- 
nesį). Vertė labai sparčiai, bet mirtis jį užklupo, darbo dar nebaigusi. 
Vertėjas mirė 1902 m. lapkričio 26 d. Paskutinė jo darbo diena buvo toji 
pati lapkričio 26. Tą dieną jis pabaigė versti Raudų III skyrių, paaiš- 
kinti gi tespėjo tik pirmąsias 9 eilutes. Devintosios eilutės aiškinimas 
baigiasi šiais žodžiais: „Takus mano iszwertė. Padarė, jog man niekas 
nebesiseka“. 

Mirties nutrauktas vertimas dabar sudaro 1528 psl. in-folio rank- 
raštį, kuris po vertėjo mirties buvo atitekęs Žemaičių Seminarijai, dabar 
gi yra V. D. Universiteto rankraščių skyriuje, padalintas dviem dalim: 
į pirmą įdėta viena tik Psalmių knyga, kuriai tačiau trūksta dviejų lapų, 
1073—1076 psl, taigi stokoja Ps. LXVIII-LXXI; į antrąją sudėtos 
visos likusiosios išverstos knygos. Rankraštis šiaip įvardintas: 

B LBL I JA 
RASZTAS SZWENTAS 
Seno ir Naujo Testamento 
Isz lotiniszkos wulgatos 


Lietuwiszkai perguldytas 
su trumpais pareiszkinimais 


isz Kunigo Menokijaus ir kitu mokytu 


A. B. Seinu Wyskupo 


Prel. J. Laukaičio tvirtinimu, vysk. A. Baranauskas vertimui kasdien 
skirdavęs ne mažiau kaip 12—15 val. Iš paišeliu pažymėtos knygos pra- 
džioj ir pabaigoj datos, nurodančios, kada toji knyga buvo pradėta versti 
ir kada ji versti baigta, matyti, kad vertėjui darbas vyko labai sparčiai. 
Štai pagal tuos datos pažymėjimus sudaryta lentelė, atvaizduojanti ver- 
timo laiką ir spartą: 


Pradėta Baigta 
Knygos pavadinimas versti versti 
Knįga Genesis (Gimimas) "2 A 4 Ė o 1901. IX. 4 1901. IX.27 
Knįga Exodus (Iszejimas) Ž 2 š R į » IK28 o X.1T 
Kniga Leviticus (Lewitiszka) . 7 “ ' > ė » X.1T Šš X.29 
Knįga Numerorum (Skaicziu) š 2 Ą = > X.29 „ XI13 
Knįga Deuteronimii (Antro Zokono) E š 4 a ES „ RT30 
Knįiga Josue 5 = . 2 Ę . t 5 ALI AO, 
Knįga Judicum (Sudžiu) i Ė 5 A E „ XII.10 „ XII.21 
Knįga Ruth E , ; 5 B - > XIII „o XII23 
Pirmoji kniga Regum (Karalių) ž 2 A Ž S „ XAI.23 1902.  1I.18 
Antroji knįga Regum (Karal.) 2 4 1902. 1.19 2 I.28 
Treczioji knįga Regum (Karal.) “ 2 aš 1.28 3 II. 9 
Ketvirtoji knįga Reg. (Karal.) . 2 5 2 a II. 9 + II.19 
Knįga pirmoji Paralipomenon (likusiu daiktu) - 2 i II.19 Aa I1.28 
Antroji kniga Paralipomenon (likusiu daiktu) 5 š ės II.28 „ IO 
Knįga pirmoji Ezdrosziaus 4 . „ III.10 „ III.14 
Knįga Nehemijosziaus vadinama antraja Ezdrosziaus „ III14 „ III.19 
Knįiga Tobijosziaus |. š 2 š Ž i Ž 2 „ III.19 „ III.22 
Kniga Judith 5 2 - 4 š , 5 a 5 "a III.22 i 1II.26 
Knįga Esther „ III.26 m LV. 3 
Knįga Job 2 3 > MB 
Knįga Psalmu „ IV.16 ią V.26 
Knįga Proverbiorum (Priežodžu) - v.26 „ Viiš 


Knįga Ekklezijastes a „ VI.19 „ VI.29 
Canticum Canticorum (Giesmė 'giesmiu Salomono) 2 a Vi80 


5 Vai 
Knįga Iszminties (Sapientiae) 5 VIL11 „ VII37 
Ecclesiasticus (Ekkleziastikas) > VII, 28 2 už 4 
Pranaszystė Izajosziaus + IX 9 34 X.1T7 
Pranaszystė Jeremijosziaus B X.18 123 


Threnai tai yra Raudojimai Jeremijosziaus pranaszo į „0 XI-22, 
Raudų tespėta išversti tik trys skyriai. Kad ir silpnas, lapkričio 
24—26 d. jis dar atliko rekolekcijas, ir vėl sėdo prie darbo. Berašant 

teksto „Takus mano iszwertė“ „pareiszkinimą“: „Padarė, jog man niekas 
nebesiseka“, ištiko jį paskutinis priepuolis, ir vakare mirė??. Taip Nau- 
jasis Įstatymas versti liko nė nepradėtas. 

Vysk. A. Baranauskas Šv. raštą vertė iš lotyniškos Vulgatos teksto, 
išleisto alytiškio arkiv. Sim. Kazlausko Vilniuje drauge su lenkišku Vuiko 
vertimu ir pridėtu iš Menokijaus paimtu komentaru (Biblija Iacinsko- 
polska z komentarzem Menochjusza, Wilno, 1861—1864; vėliau perspaus- 
dinta). Šis veikalas buvo dažnai naudojamas to laiko Kunigų Semina- 
rijose kaip Šv. rašto vadovėlis. Deja, jis buvo gerokai persenęs, nors, 
tiesą pasakius, jaunas jis niekuomet ir nėra buvęs, nes komentaras buvo 
paimtas iš autoriaus, gyvenusio 1576—1655 m. Tiesa, arkiv. S. Kazlausko 
laikais Šv. rašto studijos dar nebuvo padariusios tiek pažangos, kaip šian- 
dien; vis dėlto pažangos padaryta buvo. Taigi, reikėjo į tai atsižvelgti. 
Juo labiau vysk. A. Baranauskui netiko šiuo pasenusiu komentarų nau- 
dotis, nes jis rašė veikalą jau XX-jam amžiui, ir kai Šv. rašto mokslas 
šuoliais žengė pirmyn. Kitas egzegetas, kurio veikalais naudojosi vysk. 
A. Baranauskas, buvo Cornelius a Lapide (j 1637). Tačiau, pasak prel. J. 
Laukaičio, labai retai jo komentarais faktiškai naudojosi; į jį pažvelgda- 
vęs, tik kilus kokiai abejonei. Pats vysk. A. Baranauskas egzegezės mo- 
kėjo tik tiek, kiek jos prieš keturiasdešimts metų buvo mokęsis Petrapilio 
Dvasinėje Akademijoje. Jis buvo teologas, bet ne egzegetas. Štai kodėl 
jo pridedamieji paaiškinimai, paties vertėjo vadinami „pareiszkinimais“, 
išėjo toki silpnučiai ir nepritaikyti šių dienų reikalavimams. Nedidelės 
vertės yra ir jo atskirų knygų „Intwedimai“. Išskyrus Pentateuchą, 
tokie „Intwedimai“ duodami prieš kiekvienos knygos tekstą. 

Nei hebrajų, nei graikų kalbų vysk. A. Baranauskas nemokėjo ir į 
originalinį tekstą neatsižvelgė. Jo visos pastangos buvo nukreiptos išti- 
kimai perduoti Vulgatos tekstą. Tai jį privedė prie vergiško vertimo. Iš- 
tiesų, savo vertime jis sustatinėja žodžius pagal lotynišką Vulgatos tvarką, 
nežiūrėdamas, kad tai priešinga lietuvių kalbos gramatikai ir kad Šv. 
rašto prasmė dėl to kartais lieka visai nesuvokiama. Gerai, kada Vul- 
gatos prasmė yra aiški; tada ją rasi aiškią ir Baranausko vertime. Bet jei 
Vulgatoj aiškios prasmės nėra, jos nerasi nė vysk. A. Baranausko vertime. 
Jai surasti vysk. A. Baranauskas originalinių tekstų į pagalbą šauktis nė 
nemanė?!, 

Įsipainioti į vergišką vertimą vysk. A. Baranauskui bus nemaža pa- 
dėjęs lenkiškasis Vuiko vertimas, be kurio jokio kito vertimo jis po ran- 
ka neturėjo.  Vuiko vertimas, pirmą kartą atspausdintas 1599 metais, 
griežtai laikėsi Vulgatos teksto ir jį vergiškai perdavė, už tai susilaukda- 
mas daug priekaištų. Kadaise jis buvo laikomas aukščiau kritikos, dabar 
gi vertinamas vis blaiviau, ir stengiamasi jis pataisyti. Vysk. Fr. Alb. 


20 M. Biržiška, A. Baranauskas, Liet. Enc. II, 1178. 
21 A. Jakštas, op. cit., 14 psl. 

Simonas savo prakalboje prie pataisyto Vuiko teksto, leidžiamo 1900 
m. su komentaru, taip išsireiškia: „,„Vuiko vertimas, puikus kaip vienas 
iš gražiausių lenkų kalbos paminklų iš XVI šimtmečio pabaigos, niekuo- 
met nebuvo tikru Šv. Rašto vertimu teisingoje to žodžio prasmėje, bet 
vergišku perdėjimu lotyniškos Vulgatos. Kun. Vuikas nors anot ano 
laiko liudytojų, žinojęs hebraišką ir graikišką kalbą, vienok, kaip pasirodo 
iš visos sakinių ir straipsnių eilės, arba retai į originalius tekstus pažvelg- 
davo, arba, jei ir žiūrėjo, tai nevisuomet juos kaip reikiant suprato. "To- 
dėl būtų galima paduoti iš jo vertimo visus šimtus tokių išsireiškimų, 
kurie net žmogui apsipratusiam su biblijine kalba yra tikri galvosukiai ... 
Vuikas vertė iš lotyniško teksto žodis po žodžio sulig to, ką jie reiškia 
pirmame geresniame lotyniškame žodyne, nežiūrint į tai, ar lenkas skai- 
tytojas ką nors iš to supras, ar ne“??. 

Vysk. A. Baranauskas irgi panašiai vergiškai perduoda Vulgatos 
tekstą, visai neieškodamas prasmės. „Jei kuris žodis turi dvejopą prasmę, 
vieną tiesioginę materialinę, kitą metaforinę, tai Baranauskas, — pastebi 
A. Jakštas (Op. c. p. 14), — dažniausiai ims pirmąją, nors iš teksto ir ma- 
tytųs, Šventraštį pavartojus tą žodį antrąja prasme. Pav., lot. žodis ge- 
neratio reiškia ir fizišką gimdymą ir žmonių kartą. Šiąja pastarąja 
prasme 105 psalmėj 31 eilutėj pasakyta: in generationem et generationem 
usgue in sempiternum. Bet Baranauskas į tai neatsižvelgdamas verčia: 
„gimdyman ir gimdyman iki ant amžių“. Panašiu būdu žodis simili- 
tudo reiškia ir palyginimą ir panašumą. Baranauskui panašumas, ma- 
tyt, atrodė abejotinas, todėl jis Pradžios knygos (1, 26) žodžius „Facia- 
mus hominem ad imaginem et similitudinem nostram“, išvertė: „,„Pada- 
rykime žmogų paweikslan, ir prilyginiman musu“. Pradž. 2, 4, rašoma: 
„Szitie yra gimdymai dangū ir žemės“. Pradž. 1, 20: „,„Gimdykit wandenys 
rėplį duszios gyvos“. Pradž. 5, 1: „Szitoji yra kniga gimdymo Adomo“. 
Pradž. 2, 23, taip verčia: „Ir tarė Adomas: Tai nunai, kaulas isz kaulu 
mano, ir mėsa isz mėsos mano: szitoji wadinsis Wyrienė, jog isz wyro imta 
yra“. Taigi, žodyno paduodamoji pirmoji žodžio prasmė ir vyks A. Ba- 
ranausko yra mėgiama. Jei tačiau šalia vergiško Vuiko vertimo vysk. 
A. Baranauskas būtų turėjęs geresnių vertimų kitomis kalbomis, be abejo, 
jo vertimas būtų išėjęs geresnis. 

Be daugelio pasenusių polonizmų, kaip smertis, apiera, zokonas, sū- 
das, paliktų tik dėl konservatoriškai senovės branginimo, randame ne- 
maža ir senų kalbos formų, kaip antai: būnai, pražūnai, išnykstai, savie- 
mus žmonėmus, geriemus vaikamus, geramui vaikui, vaikump, žmoniump, 
tėvump ir t.t. Teis. 9, 2 jis rašo: „Bylokit wisiemus wyramus Sichemo: 
kas jumus yra geriau“. 

Šias senovines lytis Baranauskas paėmė iš Daukšos ir Širvydo, kurių 


22 Cituota pagal Arkiv. J. Skvirecką, Šv. Raštas, I, 47 psl, Kaunas 1913. 

raštais nepaprastai grožėjosi. Kaip pažymi savo atsiminimuose prel. J. 
Laukaitis, jis tokiu būdu norėjo sukurti lietuvišką biblinį stilių, kaip ka- 
daise lenkišką biblinį stilių sukūrė Vuikas, kurio vertimu vysk. A. Ba- 
ranauskas buvo tiesiog susižavėjęs. 

Reikia pažymėti, kad Baranauskas bandė kalti ir naujus žodžius, tik, 
deja, dažniausiai nevykusiai. Pvz., lotynišką žodį „salutare“ jis verčia 
„išganyba“ (Ps. 41, 6: „iszganyba weido mano“), mirabilia — stebūklystės 
(Ps. 105, 7: „Tėwai musu Egipte nesuprato stebuklyscziu tawo“), mag- 
nalia — didždaryba (Ps. 105, 21: „kuris padarė didždarybas Egipte“). 

Štai vysk. A. Baranausko vertimo pavyzdys: 

Psalmas LXVII: 

1. Gatui; Psalmas Giesmės, paczamui Dowidui. 

2. Kelysi Diewas, ir bunai iszbarstytais neprietelūs jo, ir pabėgie 
kurie neapkencza jo, nuog weido jo. 

3. Kaip nyksta dumas, isznykstai: kaip tirpsta waszkas nuog weido 
ugnies, teip pražunai nusidėjėlai nuog weido Diewo. 

4. Ir teisieji puotuojie, ir džiaugysi akysę Diewo, ir pamėgstai links- 
mybėj. 

5. Giedokit Diewui, psalmą skambinkit wardui jo, kelą darykit tar- 
nui, kuris žengia ant wakaru: Wieszpats wardas jamui. 

Džiaugkites akysę jo, iszsigąs nuog weido jo. 

6. tėwo naszlaiczu, ir sudžos naszlu: 

Diewas wietoj szwentoj sawo: 

7. Diewas, kuris ingywendino wienbudžus namuose: kuris iszweda 
surisztus galybėj, lygiai ir tuos, kurie nartina, kurie gywena kapuose. 

8. Diewe, iszeitint tau akysę žmonijos tawo, pereitint pustynėj: 

9. žemė sudrebo, nes dangūs warwėjo nuog weido Diewo Sinai, nuog 
weido Diewo Izraelaus. 

10. Lietų gerawalį atskirsi, Diewe, tėwykszczai tawo: ir pasilpo, tu gi 
iszbaigei daryt ją. 

11. Gywulai tawo gywens joj: pritaisei saldybėj tawo neturėlui, 
Diewe. 

12. Wieszpats duos žodį sakantiemus Ewangeliją macies daugybėj. 

13. Karalus galybiu numylėto numylėto: ir gražumui namu skirstyt 
plėszmus. 

Jei ši psalmė ir šiaip jau sunkiai suprantama, tikras „,crux interpre- 
tum“, tai vysk. A. Baranausko vertime beveik visai neįmanoma suvokti, 
kas ten norima pasakyti. J. E. Arkiv. J. Skvirecko vertime ši psalmė 
nepalyginamai geriau pavykusi išversti. 


7. Suvažiavimo darbai III 

UŽBAIGA 


Remiantis tuo, kas anksčiau pasakyta, prieiname išvadą, kad vysk. 
A. Baranausko Šventojo rašto vertimas tiek moksliškumo, tiek lietuvių 
kalbos ir gramatikos atžvilgiu nepatenkina elementariausių kritikos rei- 
kalavimų. Visai suprantama, kad toks vertimas niekuomet negalės iš 
vysti pasaulio šviesos, juo labiau — kad jį su kaupu pavaduoja arkiv. J. 
Skvirecko vertimas. 

Vis dėlto, kad ir pasilikęs rankraštyj, šis vysk. A. Baranausko dar- 
bas mums daug ko pasako: jis nuolat byloja apie nepaprastą vertėjo pasi- 
aukojimą tą darbą dirbant ir duoda mums darbštumo pavyzdį; jis mus 
moko Dievo žodžiui meilės ir pagarbos — jis pats jį traktavo su didele 
meile ir pietizmu. 

Paskleisti Šv. raštą mūsų žmonėse buvo jo karščiausias noras. 1901 
m. vasarą jis lankėsi Varšuvoje ir Petrapilyje, rūpindamasis spaudos grą- 
žinimo reikalais. Ir kai jam tai buvo pažadėta, tuoj ėmė Šventąjį Raštą 
versti; jam išleisti ir lėšas taupė?s. 

Deja, garbus Vyskupas savo darbo pabaigos nesulaukė: išvertęs tik 
3/5 visos Biblijos, mirties pakirstas sukniubo ant jos rankraščio. Turime 
dėkoti Apvaizdai, kad į šią dirvą nedelsiant siuntė kitą darbininką, J. E. 
Arkiv. J. Skvirecką, kurio dėka dabar jau turime viso Šventojo rašto 
lietuvišką vertimą. 

Bet dar liko įgyvendinti antra vysk. A. Baranausko testamento, pas- 
kutinės jo valios, dalis. Tai lietuviško Šv. rašto paskleidimas tautoje. Čia 
tai jau mūsų veikimo dirva, verta didžiausio susidomėjimo ir realių 
pastangų. 

Rasių klausimas yra dabartiniu laiku labai suaktualėjęs ne vien po- 
litikos srityje, bet ir pačiam antropologijos mokslui. Toksai lygiagretus 
suaktualėjimas yra visai suprantamas, nes, kaip istorija rodo, gyvenimo 
sukelti įvykiai yra netrukus atitinkamo mokslo nagrinėjami, nes jie 
sudaro tinkamą progą ir reikiamą medžiagą mokslinei analizei, dėsnių 
suradimui, dalykų išaiškinimui bei įvertinimui. 

Turint tikslą išnagrinėti rasės ir psichikos klausimą, tenka išsiaiškinti 
patys temos terminai — rasė ir psichika — ir iš jų sugretinimo kylan- 
tieji santykiai. 

Rasės terminu nusakome grupę žmonių su paveldimų kūno žymių 
kompleksu, skirtingu nuo kitos grupės. Psichikos terminu išreiškiame 
psichinio gyvenimo visumą, kiek ji prieinama plačia prasme imamam pa- 
tyrimui, visai neliečiant pačios sielos — psichės — klausimo. 


Turint prieš akis rasės ir psichikos terminus bei dalykus, čia mums 
ir iškyla rūpimasis pagrindinis klausimas, būtent, rasių psichologijos klau- 
simas. Jisai sudarys šio mūsų svarstymo branduolį. Rasių psichologijos 
klausimas yra naujas, kelia labai daug mokslinių ginčų, maža kas yra iš- 
aiškėję, nors veikalų rasių psichologijos vardu yra jau keleta. Tačiau 
visai teisingai prof. Dr. Franz Rūsche pabrėžia, kad mokslinė rasių psi- 
chologija yra dar tik pradedama nagrinėti ir maža kas tikra šioje srityje 
yra žinoma!. 


Norint nuodugniau išnagrinėti rasių psichologijos dalyką, tenka, visų 
pirma, pasvarstyti ginčus, kilusius sudarant rasės sąvoką, — būtent, ar 
rasės sąvoka remiasi somatinėmis žymėmis ar gal psichinėmis, antra, ar 
nėra moksliškai daugiau pamatuota kalbėti apie atskirų tautų psichiką, 
negu apie atskirų rasių, trečia, kaip būtų galima, bent suglaustai ir pro- 
vizoriškai, charakterizuoti lietuvių tautos psichiką. 


1 „Die eigentlich wissenschaftliche Rassenpsychologie steht ersi in den An- 
fangen und weiss noch nicht viel Sicheres zu sagen“. Jo veik. „Blut und Geist“, 
98—9 psl., 1937, Paderborn, F. Schėningh. 

Rasių mokslas, kaip jisai šiandien figūruoja įvairiuose kraštuose ir 
kaip jam yra įvairių mokslininkų atstovaujama, sudaro antropologijos 
mokslo dalį. 

Bendra visų kraštų antropologų nuomonė rasės sąvokos klausimu 
yra ta, kad rasę sudaro somatinės, vadinasi, kūninės žmogaus žymės, ne 
psichinės. Tarp vokiečių antropologų dabartiniu laiku didžiausiu autori- 
tetu pasižymi prof. Egon v. Eickstedtas, parašęs tuo klausimu stambių 
veikalų („Rassenkunde und Rassengeschichte der Menschheit“ 936 psl. 
1934, Stuttgart; „Die rassichen Grundlagen des deutschen Volkes“ 1934, 
Koln; „„Grundlagen der Rassenpsychologie“ 1936, Stuttgart). Prancūzų 
mokslininkas, Angerso kat. univ. biologijos prof. M. Manguatas, taip at- 
siliepia apie rasės sąvoką ir E. v. Eickstedto nuomonę: „Geriausias pasa- 
kymo «žmonių rasė» apibrėžimas mums atrodo yra duotas Eickstedto: 
«žmonių rasė yra grupė individų, turinčių savyje pastoviai ir charakterin- 
gai sujungtas kūnines, normalines ir paveldimas žymes, galinčias kaita- 
liotis iki tam tikros ribos»*. Ne tik sakytasis prancūzų mokslininkas, prof. 
M. Manguatas, taip giriamai atsiliepia apie E. v. Eickstadto pažiūrą ra- 
sės sąvokos klausimu, bet ir rasių psichologijos tyrėjas prof. Bruno Pe- 
termannas, vokietis, aiškiai ir nesvyruodamas pasako, kad E. v. Eicksted- 
tas išsamiai pavyzdingu moksliškumu išnagrinėjo antropologijos atžvilgiu 
visą medžiagą, liečiančią rasių mokslą, be jokio nukrypimo į psichologi- 
nius klausimus“. Vadinasi, pripažįsta, kad rasės sąvoka remiasi soma- 
tinėmis žymėmis. 

Nors rasinės žymės yra paveldimos, tačiau jos tam tikrose ribose gali 
kaitaliotis, vadinasi, jose gali reikštis mutacijos. Iš to eina išvada, kad 
rasių pastovumo nėra ir jo niekuomet nebuvo, taip aiškiai ir kategoriškai 
pareiškia E. v. Eickstedtas*. Iš tikrųjų. Negalima nesutikti su šiąja E. v. 
Eickstedto pažiūra. Juk pačių antropologų pasakymais, labai tolimoje 
senovėje rasių skaičius buvęs visai mažas, o dabartiniu laiku jų priskaito- 
ma į kelias dešimtis. 

Nors visais istorijos laikais buvo nemažas žmonių tarpusavis bend- 
ravimas, įvairių rasių ir atmainų kryžminis moterysčių sudarymas, tačiau 
tasai bendravimas žymiai padidėjo naujaisiais ir mūsų laikais, kai susi- 


2 „La meilleure dėfinition de Vexpression «race humaines nous semble ėtre 
celle gui fut donnėe par Eickstedt: «Une race humaine est un groupe d'iindividus 
prėsentant une rėunion constante et caractėristigue de traits corporels normaux, 
hėrėditaires, et possėdant une latitude limitėe de variations». Imta iš žurn. „Re- 
vue des Guesticns Scientifigues“ str. „Races humaines et racisme“ 1939 m. sausio, 
47 psl, Louvain. 

3 Žr. Br. Petermann: Das Problem der Rassenseele, 4 psl, 1935, Leipzig, Barth. 

4 E. v. Eickstedtas savo veikale „Rassenkunde und Rassengeschichte der 
Menschheit“ 121 psl. (1934, Stuttgart) sako: „Rassenkonstanz, wie Kollman meinte 
gibt es nicht und hat es nie gegeben“. Imta iš F. Rūsche: „Blut und Geist“ 93 psl 

siekimo priemonės ištobulėjo. Žmonių bendravimo išdava buvo ta, kad 
žmonių rasės taip susimaišė, susikryžiavo, jog, pagal bendrą antropologų 
nuomonę, grynų rasių visai nėra ar beveik nėra. Grynos rasės žmonių 
grupė tegalinti, esą, būti kur nors izoliuotoje saloje ar šiaip kokiame 
izoliuotame užkampyje, Kitur, neizoliuotose vietose, esą, galima rasti tik 
atskirus grynos rasės individus. Taip pasisako patsai E. v. Eickstedtas?. 


Nors taip aiškus ir vienodas yra antropologų nusistatymas rasės są- 
vokos klausimu, tačiau yra naujų bandymų ne apriboti rasės sąvokos 
somatinėmis žymėmis, bet rasės sąvoką sudaryti, pasirėmus psichinėmis 
žymėmis arba bent šalia somatinių žymių pripažinti reikalingumą ir psi- 
chinių žymių. Šių pažiūrų ir bandymų įtakoje ir mėginama sudaryti 
mokslo šaka, vadinama rasių psichologija. 

Kad galėtume įvertinti, ar yra kuo pamatuota rasių psichologija, rei- 
kia atkreipti dėmesys į metodą, kurį vartojant mėginama sudaryti rasių 
psichologiją. Šiam tikslui pasiekti tenka imti dėmesin L. F. Clausso, 
H. Gūntherio ir Br. Petermanno mėginimai sukurti rasių psichologiją. 

Visai priešingame poliuse dabartiniams antropologams rasės sąvokos 
klausimu yra L. F. Claussas. Jisai savo pažiūras į rasės dalyką yra iš- 
dėstęs veikalėliuose „Von Seele und Antlitz der Rassen und Volker“ 
(1929, Mūnchen) ir „Die nordische Seele“ (VII Autl. 1939, Miūnchen) bei 
straipsniuose „Der germanische Mensch“ (žurn. „„Rasse“, Bd. I, 1934) ir 
„Die Erforschung der Rassenseele“ (žurn. „Zeitschrift fūr Menschenkun- 
de, II). 

L. F. Claussas visai atmeta antropometrinį metodą kūnui matuoti 
ir tuo būdu rasę nustatinėti pagal fizines žymes. Jisai visa ima atvirkš- 
čiai. Rasė, pagal Claussą, turi būti nustatoma iš psichinių žymių. Psi- 
chinės žymės, anot jo, turi būti įgyjamos aprioriniu metodu, idėjų intui- 
cija (Ideenschau), priklausančia nuo įprastosios gamtamokslyje vartojamos 
patirties. Aprioriškumas duodąs, anot Clausso, intuicijos sąvokų spren- 
dimams būtinumą ir visuotinumą.  Intuicija esanti taikoma įsivaizduo- 
toms asmenų situacijoms, kurių bendroji struktūra esanti mums žinoma 
iš savo patyrimo, bet specialinė struktūra priklausanti nuo idėjos, kurią 
turinti situacija atvaizduoti. Vis skirtingos būsiančios situacijos, priklau- 
sančios nuo skirtingų idėjų, — pvz., vyro, burmistro, ūkininko, mergaitės 
svečiuose, mergaitės kasdieniniame darbe ir t.t. Šios įvairios situacijos su- 
darančios atskirus stilius. Reikia įsigyventi į stilių. Prie psichikos 
stiliaus prisitaikąs kūnas. Esančios tos pačios rasės, jei pergyvenimo sti- 
lius esąs toks pat“. . 


5 Savo veik. „Die rassischen Grundlagen des deutschen Volks“ 10 psl. taip 
rašo: „Daher gibt es auch heute unter uns nur noch einzelne reine Rassentypen 
in mehr oder minder grosser Zahl, aber keine geschlossenen reinen Rassen als 
solche mehr“. Imta iš F. Rūsche, op. cit., 92 psl. 

6 Žr. Br. Petermann, op. cit., 61—93 psl. 

Kaip matome, L. F. Claussas sudaro psichikos rases, analizuodamas 
įsivaizduotas laikysenas pagal ryškias idėjas. 

Kas tenka manyti apie L. F. Clausso metodą ir visą kostrukciją? 

Pirma: matome, kad Claussas visai nepaiso antropologijos nei davinių, 
nei objektyvaus metodo, matuojančio somatines žymes, jas lyginančio. 
Tuo tarpu tie daviniai ir tas metodas visiems imponuoja savo objekty- 
vumu. 

Antra: Clausso metodas yra apriorinis, abstraktus, subjektyvus. Jį - 
taikydamas, nerandi atramos taško. Tą pačią analizuojamąją įsivaizduotą 
situaciją nevienodai vertins įvairūs asmenys, — pvz., dinamiškas choleri- 
kas ar bevalis flegmatikas, entuziastas poetas ar pesimistas filosofas, ego- 
istas biznierius ar altruistas filantropas. Tad kokį rasės tipą jie sudarys iš 
šios vienodos laikymosi situacijos? Aišku, kad didelis prieštaravimas. 

Pagaliau Clausso metodas reikalauja ypatingai ryškių momentų, ku- 
riuose žymu lyg koks pagavimas, įkvėpimas, aistringas kerštas bei toly- 
gūs momentai. Bet faktiškai žmogus daugiau gyvena be ypatingai ryškių 
momentų. Kaip gi tada nustatyti rasė psichiniais laikymosi analizės pa- 
grindais? Atrodo, kad nebegalima. 

Visa drauge suėmus, tenka padaryti išvadą, kad L. F. Clausso ban- 
dymas nustatyti rases vien tik psichikos analizės pagrindais yra nepavy- 
kęs: visiškai subjektyvus, be jokios precizijos, nieko pozityvaus neduodąs. 

Clausso kraštutinumu neseka Hansas F. K. Gūntheris. Jisai yra popu- 
liarus Vokietijos visuomenėje savo raštais rasių klausimais. Iš žymesnių 
dalykų jisai parašė „„Rassenkunde Europas“ (III Aufl. 1929, Mūnchen), 
„Rassenkunde des deutschen Volkes“ (XVII Aufl. 1934, Mūnchen), ,,„Nor- 
„dische Rasse bei den Indogermanen“ (1934, Mūnchen), „„Rassenkunde des 
jūdischen Volkes“ (III Aufl. 1929, Mūnchen). 

Hansas F. K. Gūntheris charakterizuoja žmonių rases pagal somatines 
ir psichines žymes. Kai H. F. K. Gūntheris charakterizuoja rases pagal 
kūnineės žymes, jisai tada laikosi šių dienų antropologų priimtojo metodo: 
matuoti somatines žymes, iš jų sudaryti kompleksus ir jais charakterizuoti 
žmonių grupes, kaip atskiras rases. Vadinasi, H. F. K. Gūntheris rasės są- 
voką sudaro, pasiremdamas somatinėmis žymėmis. 

Be somatinių žymių, H. F. K. Giūntheris priskiria kiekvienai rasei ir 
psichines žymes. Bet kokias psichines žymes priskirti kiekvienai rasei, 
kaip jas nustatyti? Tam tikslui pasiekti H. F. K. Gūntheris griebiasi tokio 
metodo: jisai keliauja į tokias vietas, kur, jo manymu, gyvenanti kuri nors 
gryna rasė ar beveik gryna. Tenai jisai mėginąs stebėti kasdienį žmonių 
„ psichikos pasireiškimą ir taip sudarąs atskirų rasių psichines charakteris- 
tikas. Šiuo metodu yra H. F. K. Gūntherio sudarytos Europos rasių psi- 
chinės charakteristikos. Pvz., pažiūrėkime, kaip atrodo pagal H. Gūntherį 
šiaurinė (nordikų) rasė, kaip manoma gyvenanti Skandinavijoje, šiaurinė- 
je vakarų Vokietijoje ir Anglijoje. Šiauriečiai esą: gabūs, išradėjai; vadai, 

kūrybingi žmonės, dideli valstybės vyrai; tvirtai ramūs, šaltai galvoją; su- 
gebą spręsti, realūs, pagrindingi, nepaperkami sprendimuose; turį tikro- 
vės pajutimą, jų vaizduotė mažai judri, bet esą gabumų pasakoti; jie 
džiaugiasi gamta, gyvulius mėgsta; atviri, teisingi, ištikimi, teisingai gal- 
voją, branginą atsakomybę, sąžiningi; iš esmės protestantiški; svetingi, 
tačiau susilaiką iki nešnekumo; mėgstą dainą, muziką, kūno mankštą, lin- 
kę į darbus gryname ore; energingi, ištvermingi, uolūs, dirbą daugiau 
šuoliais (stossweise); turi valdymo dvasios (geri arklių dresiruotojai); 
savižudybės dažnos, nusikaltimai reti“. 

H. F. K. Gūntherio metodas atskirų rasių psichikai sudaryti yra iš 
esmės ydingas. Pirma: kadangi dabartiniu laiku nėra grynų rasių, tai 
ir keliavimai į tokių rasių sritis yra negalimi. Antra: jei kurios savybės 
norima priskirti rasei, tai jos turi remtis paveldimais genais. Tuo tarpu 
H. F. K. Gūntherio stebėjimai nieko bendro neturi su genais, tik konsta- 
tuoja pastebimas psichines savybes, žmonių papročius; o visa tai yra iš- 
dava ne tik genų, vadinasi, rasinių savybių, bet ir faktiškosios gyvenimo 
aplinkos, gautojo mokslo, patirtojo auklėjimo. Trečia: faktiškai H. P. 
K. Gūntheris pateikia ne rasių psichiką, bet tautos ar gyventojų (populus, 
Volk) psichiką; o tai yra visai skirtingas dalykas nuo to, ką ketino H. 
F. K. Gūntheris pateikti. 

Bruno Petermannas mano kitaip sukonstruoti bendrąją rasių psicholo- 
giją. Jo nepatenkina nei L. F. Clausso metodas iš vienos pusės, nei H. PF. 
K. Gūntherio metodas iš kitos pusės. Br. Petermannas siekia arčiau susieti 
psichiką su kūnu, jisai yra linkęs biologizuoti psichiką, kas matyti iš jo 
teigimo, kad biologija esanti skirstoma į rasių mokslą ir rasių psichologiją: 
iš rasių gi psichologijos jam rūpinti bendroji rasių psichologija, arba 
rasių psichologijos pagrindai, o ne atskirų rasių specialinės ar diferencinės 
psichologijos. Rasių psichologijos pagrindai dar nesą, anot Br. Peterman- 
no, išnagrinėti, užtat jisai ir darąs pirmuosius bandymus savo veikalu 
„Das Problem der Rassenseele““. 

Arčiau siedamas psichiką su kūnu, Br. Petermannas nukreipia ypatin- 
gą dėmesį į paveldėjimą. Paveldėjimas, anot jo, remiasi genais, kurie savo 
ruožtu yra susiję su chromosomais. (Genai nesą medžiagos gabaliukai, 
bet daugiau prilygstą potencinei energijai, turį reikšmę funkcijos. Į genus 
esančios atremtos psichinės savybės, savybės gi galinčios turėti daug įvai- 
rių smulkesnių žymių. Asmuo su gausiomis psichinėmis savybėmis patiriąs 
daug įtakos iš gamtinės ir žmonių aplinkos. Aplinkos veikimas esąs as- 
mens patiriamas pagal asmens psichinę visumą. Taigi, galų gale, genų 
įvairios kombinacijos, gamtos ir žmonių aplinkos įtaka, asmens plėtotė ir 
pergyvenimai pagal jo struktūros visumą ir sudaro tai, kad faktiškai gy- 
venime randame įvairiausius tipus tiek somatiniu, tiek psichiniu atžvil- 


* Imta iš Br. Petermann, Das Problem der Rassenseele, 19 psl. 

giu. Įvairūs tipai susidaro todėl, kad yra kaip fizinis, taip ir psichinis pa- 
veldėjimas, bet nei jo laipsnis, nei jo linkmė konkrečiu atveju nėra pra- 
matomi ar žinomi, nes genuose yra savaimingų mutacijų, o aplinkos 
veikimas taip gali būti įvairus, kad išdavos negalima su tikrumu prama- 
tyti, nors dvynių istorijos, muzikalinių gabumų, kriminalinių defektų 
tyrimai parodė, kad esama paveldėjimo. 


Br. Petermanno bandymas sukurti bendrąją rasių psichologiją ne- 
galima laikyti pavykusiu, nes doktrinos jokios visumos nesudaryta, tik 
iškeltas ir plačiau panagrinėtas psichinio paveldėjimo klausimas, o to dar 
per maža bendrajai rasių psichologijai sudaryti. Be to, dar yra vienas su- 
metimas, kuris verčia būti atsargiu su teigimais apie psichinį paveldėji- 
mą. Juk yra paveldimos ne išplėtotos psichinės savybės, bet tam tikri 
linkimai, kurie su laiku, aplinkai ir kitiems veiksniams veikiant, plėtojasi 
ir diferencijuojasi įvairiomis savybėmis. Tarp paveldėtų linkimų ir dife- 
rencijuotų savybių yra nemažas skirtumas. Stebint suaugusį žmogų ir 
pastebint įvairias psichines žymes ar savybes, negalima tų žymių ar sa- 
vybių laikyti tapatingomis su paveldėtais linkimais, nes savybėse randa- 
me daug daugiau turinio, krypčių, negu linkimuose. Iš kur ir kaip atsi- 
rado skirtumas? Aplinkos ir žmonių įtaka, ypač auklėjimo veiksniai, pa- 
darė, kad pradiniai linkimai išsiplėtojo į taip skirtingas savybes ar Žy- 
mes. Auklėjimo reikšmę psichinėms savybėms labai teisingai yra pabrė- 
žęs garsus danų biologas, W. Johannsenas; jisai sako: „Gero auklėjimo 
reikšmė pasirodys ne mažesnė, bet daug didesnė, jei bus tinkamai suprasta, 
kad auklėjimas keičia ne rasę, t. y. genotipinį pagrindą, o tik daro įtakos 
asmeninėms savybėms... Kur genotipinis palinkimas eina ranka į ranką 
su geriausiu auklėjimu, ten yra gaunamos geriausios asmeninės kvalifika- 
cijos... Didelei vidutiniškumų masei auklėjimas yra gyvenime nule- 
miančios svarbos; čia ir yra apskritai kilnus auklėjimo reikšmingumas“. 


Turint galvoje didelę aplinkos ir auklėjimo įtaką visoje žmogaus on- 
togenezėje, pasidaro visai nebeaišku, kokiu metodu Br. Petermannas gali 
susekti psichinių linkimų pirminėje formoje paveldėjimą, vadinasi, kada 
tie linkimai dar nėra išplėtoti ir išdiferencijuoti aplinkos ir auklėjimo 
įtakoje. Faktiškai jokio metodo tam susekti nėra. "Taigi, dingsta ir pa- 
grindas nustatyti rasės psichiką ar psichologiją. 


85 „Die Bedeutung einer guten Erziehung wird nicht kleiner, sondern viel 
grėosser erscheinen, wenn es recht verstanden wird, dass Erziehung nicht die Rasse, 
das ist die genotypische Grundlage, verūndert, sondern nur die persėnlichen Eigen- 
schaften beeinilusst... Wo genotypische Veraniaguns Hand in Hand mit der bes- 
ten Erziehung geht, sind wohl die hėchsten persėnlichen Gualifikationen erreich- 
bar... Fūr die grosse Masse der Mittelmassigkeiten mag die Erziehung von ent- 
scheidender Bedeutung im Leben sein; darin liegt die eminente Wichtigkeit der 
Erziehung im allgemeinen“. Prof. Fr. Rūsche, Blut und Geist, 121 psl. 

II 


Neigiamas nusistatymas prieš rasių psichologiją atsiranda ne vien 
iš tų analizės metodų, kuriais norima konstruoti rasių psichologiją, bet ir 
iš įvairių kultūrų tyrimo.  Pirmaeiliai mokslininkai, kultūrų tyrėjai ir 
etnologai, kaip Leo Frobenius (jo veikalas „„Erlebte Erdteile“ 1926 m. jau 
buvo 7 tomų) ir Wilhelmas Schmidtas (jo veikalas „(Der Ursprung der Got- 
tesidee“ 6 storiausių tomų, „„Rasse und Volk“ ir t.t.) ilgus metus tyrė 
įvairių kraštų kultūras ir priėjo išvadą, kad pasaulyje yra daug kultū- 
rų, kad Europos kultūra nėra norma, kad kultūras tenka priskirti ne ra- 
sėms, bet tautoms, imamoms ta prasme, kurią turi vokiškas žodis Volk. 

Kultūrų klausimu, kaip L. Frobenius ir W. Schmidtas, taip pat išsitaria 
ir Br. Petermannas, psichologas, daug metų dirbęs Kinijoje Šanchajaus 
universitete. Jisai aiškiai pasisako, kad Europos kultūros negalima lai- 
kyti kultūros norma, kad pasaulyje yra daug kultūrų, kurių negalima 
kiekybiškai matuoti, bet reikia jas iš vidaus perprasti ir įvertinti, kad, 
pvz., kinų studentai intelektiniu atžvilgiu nėr iš esmės skirtingi nuo euro- 
piečių, o kitais atžvilgiais, — kaip antai, uolumu ir ištverme, — dar pra- 
neša juos?. 

Kur randame kultūrinį gyvenimą, ten randame ir gausų psichinį gy- 
venimą. Šį pastarąjį priskiriame konkretiems žmonėms, kurie gyvena 
toje vietoje, taigi klanui, tautai, gyventojams ar kito kurio vardo žmo- 
nėms. Čia ir randame realų tvirtą pagrindą kalbėti ne apie rasių, bet apie 
atskirų tautų psichiką ar psichologiją. 

Žmogaus priklausymas tam tikrai tautai yra apsprendžiamas komp- 
lekso iš jo kilmės, istcrijos, kultūros, kalbos ir dvasios. Atskiri šio komp- 
lekso elementai gali kaitaliotis bei trūkti, tačiau tas nesukliudo priklau- 
syti tam tikrai tautai, nes tame priklausyme lemiantį vaidmenį turi 
dvasia, o jos ryškiausias eksponentas yra asmens sąmonė. Galutinėje 
sąskaitoje asmens įsitikrinimas ir nustatymas apsprendžia asmens priklau- 
symą tam tikrai tautai. Nors kartais gali pasitaikyti neaiškumų, svyravi- 
mų, bet jų yra ne daugiau, negu kitose žmonių moksliškojo pažinimo 


srityse. 
Kai yra konkreti tyrimui prieinama medžiaga — tautos, kai yra 
galimas dalykas pritaikyti gerai žinomus mokslo metodus — stebėjimą, 


eksperimentą, istorinį apžvelgimą, protinį išnagrinėjimą, tada nėra jo- 
kios kliūties sudaryti atskirų tautų psichologijos mokslams. Atitinkamai 
išplėtus ar susiaurinus tyrimo objektą, galima sudaryti ir atitinkamas psi- 
chologijas. Todėl ir galimos yra psichologijos mokslų šakos, kaip antai: 
prancūzų tautos psichologija, anglų tautos psichologija, lietuvių tautos 
psichologija, žemaičių psichologija, dzūkų psichologija, prancūzų revo- 


9 Žr. Br. Petermann, op. cit., 56, 58 psl. 

liucijos psichologija, mokytojų psichologija, darbininkų psichologija, za- 
rasiečio psichologija ir t. t. Pritaikymas, detalizavimas ir smulkinimas 
gali labai toli eiti. 


III 


Lietuviai rasiniu atžvilgiu yra, pagal vyraujančią nuomonę, pri- 
skiriami Baltijos rytų rasei. Bet ne tas čia mums rūpi. Mums čia svar- 
bu mėginti bent kiek pateikti davinių apie lietuvių psichiką, kad ilgai- 
niui būtų galima sudaryti lietuvių tautos psichologiją. 

Norint charakterizuoti lietuvius psichologiniu atžvilgiu, reikia stebė- 
ti atskiras psichines savybes, ir tuo būdu susidarys ištisas psichinių savy- 
bių kompleksas. Pagal jį ir tenka spręsti apie lietuvių tautos psicholo- 
giją. Mat, tiriant atskirus asmenis, komplekso savybės gali įvairuoti, 
kai kurių trūkti, bet psichologinis vaizdas susidaro iš asmenų viseto, kaip 
tai gali gerai parodyti ir statistinio metodo pavartojimas. 


Mėginant nustatyti lietuvių tautos psichologiją, reikia turėti galvoje 
ne vien šių dienų lietuvius, pvz., po Didžiojo karo, bet tenka dalykas 
imti plačiau, siekti ir į praeitus lietuvių gyvenimo laikus. 

Sudarant lietuvių psichologinę charakteristiką, tenka laikytis eilės, 
kurioje yra nagrinėjami bendrosios psichologijos klausimai, žinoma, da- 
rant reikiamus pakeitimus. 

Juslių veikimo atžvilgiu nieko ypatingo netenka pažymėti, kaip ir 
kitose tautose. 

Lietuvių pastabumas, sakyčiau, vidutiniškas, nei perdaug žvalus, nei 
lėtas. 

Lietuviai sugeba dėmesį suspiesti ir jį palaikyti. Momento įspūdžiai 
jų greit neišblaško. 

Įdomavimasis lietuvių yra gan žymus, ką parodo sugebėjimas pasekti 
naujais dalykais, kurie pradeda reikštis, pvz., kad ir ūkyje. 

Atminties atžvilgiu lietuviai yra stipriai pozityvus tipas: prieš Di- 
dįjį karą būdami bendrose su kitataučiais mokyklose, parodydavo stip- 


rų pažangumą mokymesi, kas priklausydavo ne vien nuo gabumų ar stro- 
pumo. 


Vaizduotė lietuvių nėra perdaug judri ir laki, tačiau senovės lietu- 
vių mitologijos liekanos, dabartinių laikų lietuvių vaidybiniai gabumai, 
gamtos įsielinimai, pasireiškiantieji pasakose, kalba tai, kad lietuvių vaiz- 
duotėje yra gražaus kūrybingumo. 

Lietuviai galvoja iš lėto, bet giliai. Net ilgai galvoti jiems nesunku. 


Protinių gabumų ir rimtumo jie turi. Jie galvoja labai realiai, svaičioji- 
mams nepasiduoda. Bet jų orientacija neskubi, sąmojo nedaug. 

Žmonių kalba išreiškia jų mintis. Lietuviai nėra iškalbingi, bet jų 
kalba preciziška, aiški, lengva suprasti. O juk kalba yra žmonių dva- 
sios padaras: iš kalbos gali spręsti apie žmogaus dvasią. Palyginus tarp- 
tautinių sutarčių tekstą, išreikštą lietuvių kalba ir kuria kita iš naujųjų 
kalbų, tuojau galima pastebėti, kad lietuviškasis nuostato tekstas yra žy- 
miai trumpesnis. Tas reiškia, kad lietuvių kalboje yra daugiau precizijos. 
Be to, lietuvių kalboje nėra tiek daugiaprasmių žodžių, kaip kad, pvz., 
anglų kalboje galima pastebėti. Lietuvių kalboje nėra bereikalingų prie- 
dų, kurių galima apsčiai rasti prancūzų kalboje. Lietuvių kalbos rašyto 
teksto ištarimo tikrumas visa galva praneša anglų kalbą ir žymia dalimi 
prancūzų. Tai vis savybės, kurios gerai liudija apie lietuvių kalbos dvasią 
ir lietuvių protus. 

Žmogaus valia pasireiškia norais ir jausmais. Lietuviai neskubiai 
ryžtasi spręsti ar veikti ir greit veikti. Bet kai jau pasiryžo veikti, tai 
veikia patvariai, stengdamiesi ištesėti dalyką iki galo. Todėl lietuviai yra 
laikomi gerais darbuotojais. 

Lietuviai nėra linkę dominuoti kituose, jie daugiau linkę paklusti, 
būti drausmingi, kantrūs, ištvermingi. 

Lietuviai yra gilaus jausmo žmonės, bet jų jausmai yra tylūs, nuo- 
saikūs, neaistringi, neekspansyvūs. 

Lietuviai nėra išdidūs, bet savigarbą, nors tylomis, jaučia. Lietuviai 
dorą brangina. Pagarbą vyresniems yra linkę reikšti. Lietuviai bran- 
gina žemelę — maitintoją. Kokia pagarba buvo reiškiama lietuvių tra- 
dicijose duonai, ugnelei! 

Lietuviai didžiai gerbė vaidilutes ir rūtas. Lietuvių liaudies dainose 
reiškiasi kuklumas, dorinis svarumas. Lietuvių tradicija stiprių ir biau- 
rių keiksmų neturi. Kurie yra, tie atneštiniai iš svetur. Tas visa paro- 
do, kad lietuvių moralinis jausmas yra gan kilnus. 

Religiniai lietuvių jausmai ir įsitikinimai irgi yra gan prakilnūs. Ži- 
loje lietuvių pagoniškojoje praeityje nerandame nei šventų karvių, nei 
jaučių, nei ibisų, nei kerėplų, nei pabaisų; tik randame šventą ugnelę, 
šventą ąžuolą, šventą miškelį, vaidilutes, garbinimą gamtos, tikėjimą į 
pomirtinį gyvenimą. O naujaisiais laikais argi ne religinis katalikybės 
jausmas apsaugojo mus nuo surusėjimo? 

Estetinis jausmas lietuviuose irgi pakilęs. Lietuva garsi savo liau- 
dies dainomis, liaudies audiniais su puikiausiais raštais, liaudiška smūt- 
kelių — kryžių kūryba, gėlių darželiais net prie menkiausios lūšnelės. 
Argi tai neliudija grožio jautimą liaudyje, tautoje? Tačiau švaros jausmu, 
rodos, negalėtume pasigirti, bet ir tai tik prieš vakarų kaimynus. 

Visuomeninis jausmas lietuviuose yra gan aukštai pakilęs.  Lietu- 
viai nekaringi, taikūs, geros širdies, žiaurumu biaurisi. Tiesa, lietuviai, 
susitikę svetimą, gana atsargūs, nes tolimos praeities laikai pamokė to 

lietuvius, kai jų kaimynai per tiek amžių teriojo Lietuvą, dažnai panau- 
dodami net ir klastą. Tačiau svečias, atvykęs pas lietuvius, labai mielai 
priimamas, todėl lietuvių svetingumas plačiai žinomas lietuvių kaimy- 
nuose. 

Visuomeninis jausmas tiek yra išsiplėtojęs lietuviuose, kad jie pasi- 
žymi net dideliu tolerantiškumu. Vytauto laikais ir anksčiau Lietuvos 
valdomų buvo taip daug svetimtaučių ir svetimtikių, tačiau jie visi džiau- 
gėsi jiems teikiamu tolerantingumu ar net globa. 

Tautinis lietuvių jausmas nėra karštas, šovinistiškas, agresyvus, ta- 
čiau jisai realiai rusena lietuvių širdyse ir praeityje išlaikė didžiausių 
pagundų ir įvairiausių antpuolių bandymus, daromus diduomenės ir 
valstybių galiūnų. Knygnešių gadynė, nepriklausomybės kovos, Lietuvos 
atstatymas parodė lietuviuose esant milžiniškų jėgų ir pasiaukojimo Tau- 
tos ir Tėvynės reikalams. 

Lietuvių tradicijoje šeima ir jos narių santykiai buvo garbingi. Tik 
dabartiniu laiku ją krikdo atneštos svetimos užsienio užmačios. 

Temperamentas lietuvių turi daug choleriko ir melancholiko bruožų, 
kuriuos tenka vertinti labai pozityviai kultūros filosofijos atžvilgiu. 

Lietuvių charakteris tiesus, atviras: nemėgsta nei zigzagų, nei veid- 
mainiavimo. 

Čia suminėtieji lietuvių psichologinės charakteristikos bruožai nė- 
ra išsamūs. Be to, nuodugniau įsižiūrėjus į lietuvių psichiką, lengvai ga- 
lima pastebėti psichinių skirtumų, kurie yra dzūkuose, kapsuose sų Za- 
navykais, žemaičiuose ir Lietuvos rytiečiuose. Tokių skirtumų yra ne- 
maža. Todėl, apskritai kalbant apie lietuvių psichiką, nelengva vienu ter- 
minu aprėpti skirtingus bruožus. Kas kita būtų rašant apie dzūko psi- 
chiką ar žemaičio. Juo arčiau dalyko, juo mažiau apibendrinimo, tuo 
tiksliau galima nusakyti. 

Iš padarytosios apžvalgos apie bandymus nustatyti santykius tarp ra- 
sės, tautos ir psichikos aiškėja, kad rasės psichologijos kelias nėra pagrįs- 
tas ikšioliniais moksliško tyrimo daviniais, kurie aiškiai skiria rasę nuo 
tautos sąvokos, ir kad ikšioliniai rasės psichologijos bandymai moksliško 
tikrumo neduoda. Atvirkščiai, ikšioliniai antropologijos daviniai sudaro 
tvirtą pagrindą plėtotis atskirų tautų ar dar smulkesnių grupių psicholo- 
gijoms. 

Tauta ir jos filosofija 
Pranas Kuraitis 
Tarp aktualių, ypatingai dominančių, tautos reikalų ir rūpesčių pla- 
čioji visuomenė ir kitur ir pas mus filosofijos paprastai nemini. Kaip 
yra su filosofijos padėtimi, kokios filosofinės srovės ir linkmės krašte 
viešpatauja, kaip yra su specialiai filosofija užsiimančių žmonių filosofi- 


nio darbo verte, — ar, antai, yra pas mus filosofinės minties stagnacija, 
ar progresas, ar regresas, kokie artimesni ir tolimesni mūsų tautos filoso- 
fijos uždaviniai, — tai vis klausimai, kurių tikrą svarbumą, atrodo, įsak- 


miau nedaug kas supranta, o dar mažiau kas turi noro jais bent kiek sau 
galvą kvaršinti. Ir tarp tų, kurie dedasi, daugiau ar mažiau pagrįstai, tik- 
rais inteligentais ir kurie bent šiek tiek arčiau yra susipažinę su filoso- 
fijos žodžio prasme ir sąvokos reikšme, paprastai yra įsigalėjusi nuomo- 
nė, kad filosofija priklauso prie kultūros liuksuso, prabangos, blizgučių, 
kad filosofų darbai ir filosofijos įtaka tautos gyvenime kokios žymesnės 
reikšmės neturi ir negali turėti. Jeigu vidurinėse mokyklose šiek tiek iš- 
einama filosofijos, tai daug kam atrodo, kad čia tik įsigyvenusios dar mo- 
kymo srityje savotiškos rutinos, dekoratyvinio etiketo ar kažkaip keistai 
dar vis besilaikančio konvenanso dalykas. Iš šitos kertės daug kieno žiū- 
rima ir į filosofijos dėstymą aukštosiose mokyklose, į filosofų darbus, vei- 
kalus, apskritai, į visus filosofijos dalykus ir reikalus. 

Tenka pripažinti, kad šitaip čia žiūri ne tik tie, kurie visą savo dė- 
mesį ir rūpesčius yra nukreipę į materialinę gerovę, į išorinę kultūrą, 
bet ir daugelis tų, kurie šiaip jau pabrėžiamai akcentuoja vidaus, dvasios 
kultūros svarbumą, kurie stengiasi giliau įžvelgti į tautos negales, kurie 
sielojasi tautos kultūros pagrindais, tikromis visuomenės pažangos sąly- 
gomis ir perspektyvomis. 

Bet argi jau iš tikro yra toks tragiškas ir tartum nepataisomas pla- 
čiųjų sluoksnių inteligentijos santykis su filosofija? Ar čia kartais nėra 
tik kokio keisto nesusipratimo? 

Į šituos klausimus pirmučiausia tenka ir atkreipti dėmesį, nes paaiš- 
kėjus daug kame nesusipratimams, paskui lengviau jau bus prieiti prie 
tikro filosofijos reikšmės supratimo tautos gyvenime. Tada, manau, at- 
siras pakankamai akstinų domėtis ir ligšioline filosofijos padėtimi krašte, 
ir susirūpinti filosofinio darbo ir jo įtakos pažanga tautoje. 

Siekiant platesne ir gilesne vaga kultūrinės pažangos, reikia, kad 
tautoje būtų žmonių, sugebančių kritiškai orientuotis įvairiose kultūrinio 
ir visuomeninio gyvenimo srityse. 


Reikia, antai, žmonių, nusimanančių apie meno ir literatūros teorijas, 
linkmes, tų sričių kūrinių vertinimo kriterijus. Šito nusimanymo negali- 
ma turėti, nesusipažinus, tarp kitko, su estetika, šiek tiek su psichologija 
ir su eile etikos klausimų. Šitų žinių daugiau ar mažiau reikia ir tų 
sričių (meno ir literatūros) kūrėjams ir specialistams teoretikams bei kri- 
tikams ir šiaip norintiems čia įmanomai orientuotis. Jei tų žinių bus nepa- 
kankamai arba jeigu bus laikomasi klaidingų, netikusių estetikos, psicho- 
logijos ir etikos linkmių ir teorijų, tai tas dalykas neigiamai atsilieps į 
kultūrinę tose srityse padėtį ir sukliudys čia bet kurią rimtesnę pažangą. 


Toliau, imkime istorijos mokslo sritį. Istorijos įvykių sąryšį nusta- 
tant ir juos vertinant, tenka naudotis psichologijos, etikos ir visuomenės 
filosofijos žiniomis. Be to, istorijoj dažnai susitinkama su įvairiais religi- 
jos, apskritai pasaulėžiūros ir neretai net su grynosios filosofijos faktais, 
kuriems tinkamai suprasti reikia kartais ir tikrai gero orientavimosi filoso- 
finių sistemų įvairume. 


Kas kiek ne tik plačiau, bet ir giliau eina į gamtos mokslų sritį, tas 
neišvengiamai susitiks su gamtos filosofijos ir net su gnoseologijos ir onto- 
logijos problemomis. Čia tenka, antai, susidurti su evoliucijos klausimu, 
su tų ir kitų gamtinių reiškinių realumo klausimu, su galiojančiu gamtoje 
priežastingumo ir tikslingumo dėsniu. Reikia taip pat nemažo susipažinimo 
su skirtumais tarp specialiųjų gamtos mokslų kompetencijos ir filosofijos, 
kad būtų čia išvengta apgailėtinų klaidų, taip neretai drumsčiančių vi- 
suomenės gyvenimą ir vedančių prie pasaulėžiūros nusistatymų pakrikimo. 

Kas šiek tiek rimčiau yra susipažinęs su socialiniais ir ekonominiais 
klausimais ir tų sričių įvairiomis teorijomis, tam aišku, kad čia be lemtes- 
nio su filosofija susigyvenimo tikrai neišsiversi. Juk, antai, ir individu: 
alistinio liberalizmo ir socializmo, kolektyvizmo idėjiniai pagrindai remia- 
si atitinkamomis filosofinėmis pažiūromis į žmogų, į žmogaus prigimtį ir 
į jo gyvenimo tikslą, į atskiro žmogaus santykį su visuomene, į valstybės 
uždavinius. 

Nesunku taip pat nustatyti nusveriančią filosofinių elementų reikš- 
me, valstybės ir visuomenės gyvenimo centrines problemas sprendžiant. 
Svarstant, antai, klausimus apie valstybės prigimtį, valstybės ir visuome- 
nės gyvenimo funkcijas, apie valstybės ir visuomenės santykius su in- 
dividu, su religija, apie teisės ir doros santykius, tenka juk čia turėti ne- 
maža žinių ypačiai iš visuomenės, valstybės ir teisės filosofijos ir iš etikos. 


8. Suvažiavimo darbai III 

Suprantančiam, kas tai yra pedagogika, savaime aišku jos esminis są- 
ryšis su psichologija ir etika. Pedagogikai taip pat būtina šiaip ar taip 
nusistatyti santykį su religija, taigi, atsiskaityti su religijos filosofija, o 
visuomeninio bei politinio auklėjimo atžvilgiu tenka remtis visuomenės ir 
valstybės filosofijos nurodymais. Dažnai su suprantamu susirūpinimu 
kalbama apie tautos dorą, apie tautos dorinio smukimo pagrindus. Aišku, 
kad šituose dalykuose kritiškai nesusiorientuosi be rimto susipažinimo su 
filosofija. Užsiimant gi religijos ir pasaulėžiūros taip visada tautai aktu- 
aliais klausimais, atsižvelgiant ypačiai į gausingus čia priekaištus ir gin- 
čus, savaime suprantamas yra reikalingumas tikrai gerai orientuotis fi- 
losofijoje. 


Pagaliau, kritiškai gilintis į ypatingą tautos prigimtį, į reikiamos tau- 
tai kultūros uždavinius, į įvairių kultūros sričių tarpusavio santykius ne- 
įmanoma be visuomenės ir kultūros filosofijos pagalbos. 


Iš čia matome, kiek stačiai neapsakomai daug klausimų, o tarp jų ir 
labai svarbių ir aktualių, kuriais sąmoningos tautos turi domėtis ir ku- 
riuose be rimto susipažinimo su atitinkamomis filosofijos dalimis, su ati- 
tinkamų filosofinių klausimų išsprendimu, negalima kritiškai susiorien- 
tuoti! 


Taigi, yra ne kas kita, kaip tikrai keistas nesusipratimas, kai tenka iš 
inteligentų dažnai išgirsti reiškiamas pažiūras apie tai, kad filosofija tau- 
tai yra dalykas menkos reikšmės, negyvenimiškas, neaktualus. Bet ir 
keisti dalykai be priežasties neatsiranda. Viena to nesusipratimo priežas- 
čių, matyti, yra ta, kad daug kas pratęs žiūrėti į filosofiją, kaip į gryno- 
sios filosofijos dėstymą vadovėliuose, paskaitose, kur nesiimama tiesio- 
giniu būdu spręsti minėtų kultūrinio gyvenimo sričių aktualijų, o tenki- 
namasi trumpu išdėstymu, suvedant filosofines pažiūras į logingą, siste- 
mingą sintezę. Dažnai filosofijos vardu įsakmiai ir tebevadinama tik gry- 
nosios filosofijos paskaitos, veikalai, straipsniai, o kai įvairiuose kituose 
moksluose ir įvairiose kultūros srityse pritaikomos tokios ar kitokios fi- 
losofijos žinios, tai tie pritaikymai paprastai nežymimi filosofinėmis eti- 
ketėmis, nenurodoma jų kilmė, o traktuojami tik kaip toms specialioms 
mokslo sritims priklausomos dalys. 


Kita svarbesnė to keisto nesusipratimo priežastis, atrodo, bus ta, kad 
mokyklose, kuriose kam teko kiek klausyti filosofijos dėstymų, tie dėsty- 
mai dažniausiai nebuvo organiškai sujungti su plataus ir išsišakojusio kul- 
tūrinio gyvenimo klausimais, kiekvieną inteligentą dominančiais, ir dėl to 
paprastai į tuos dėstymus buvo žiūrima, kaip į keistos, painios, įkyrios, 
nuobodžios, nuo gyvenimo nutolusios ir nežinia kam kada bebūsiančios 
naudingos proto mankštai medžiagos padavimą. Dažnai dėl to su filoso- 
fijos vardu aiškiau kažkaip užsiliko daugelio atmintyje įstrigusios tik for- 

malios logikos sąvokos bei dėsniai ir tik patyrimui, atrodo, neprieinamame 
kažkokiame pasaulyje turintieji vertę metafiziniai svarstymai. 

Pagaliau, apie filosofijos kaip tokios gyvenime reikšmingumą neten- 
ka paprastai skaityti nei periodinėje spaudoje, nei plačiai skaitomojoje 
lengvojoje literatūroje, nei visuomenei išjudinti skiriamuose leidiniuose. 
Iš kitos pusės, grynąja, sistemingąja filosofija užsiimantieji žmonės pa- 
prastai neturi nei patraukimo, nei sugebėjimo savo mėgiamų dalykų vi- 
suomenėje populiarinti, juo labiau įspūdingai savo dalykų afišuoti ir efek- 
tyviai reklamuoti. 

Svarbu čia įsidėmėti ir tai, kad yra filosofijoje srovių ir sistemų, ku- 
rios savo uždaviniais iš tikro toliau nesiekia už formalioje logikoje proto 
mankštymą ir už metafizikos mokslinio charakterio bei gyvenimui jos 
reikšmingumo diskreditavimą. 

Ne dėl savo tad esminio vertingumo, bet tik dėl atsitiktinių istorinių 
priežasčių kai kurių filosofinių srovių įtaka yra įsigalėjusi ir kitose tau- 
tose, ir mūsų visuomenėje; tų srovių nusistatymai dažnai nebuvo tokie, 
kad galėtų paskatinti giliau susiinteresuoti filosofija ir pripažinti jai bent 
kiek reikšmingą vaidmenį tautos kultūriniame gyvenime. "Taip, antai, 
mūsų krašte daugelyje inteligentų buvo ir dar tebėra įsigalėjęs iš Rusijos 
universitetų ir iš Rusijos gyvenamos inteligentų aplinkos pargabentas ru- 
siškai nudažytas natūralizmas, į materializmą pakrypęs pozityvizmas ir 
krikščionybei priešingas laisvamaniškas agnosticizmas. 

Taigi, kai norime kritiškai nustatyti filosofijos reikšmę tautos gyve- 
nime, turime pirmučiausia kreipti dėmesį į tą filosofijos srovę, kurios 
pagrindiniai nusistatymai yra atsiradę ne dėl individų galvojimo vienaša- 
liškumų, ne dėl atsitiktinių istorinės evoliucijos konjunktūrų, bet dėl to, 
kad jie turi pagrindą realybės prigimtyje bei esminėse ypatybėse ir yra 
tvarkoje su kritiškais proto reikalavimais. Tik tokia filosofinė srovė galės 
reikiamai atlikti visus svarbiuosius filosofijai tenkančius tautos gyveni- 
me uždavinius. 

Pravartu čia bent trumpai susipažinti su tos vertingos filosofinės sro- 
vės ypatybėmis ir su pagrindiniais pasistatytais jos uždaviniais, o taip pat 
su dažniau vis gresiančiais į stambias bei pragaištingas klaidas įpulti pa- 
vojais. 


II 


Tautos kultūriniame gyvenime tikrai didelės reikšmės ir vertės gali 
turėti tik tokia filosofinė srovė, kuri pasižymi ypačiai šiomis ypatybėmis: 
1) jos prisilaikantieji gali turėti kritiškai pagrįstą įsitikinimą, kad jos sis- 
temos pagrindai atitinka tiesą, kad jie remiasi realiais faktais ir kritiško 
proto reikalavimais, 2) jos sistema pajėgia visas mokslo, kultūros, gyveni- 

mo sritis suvesti į neturinčią prieštaravimų sintezę, kuri reiškia ne tik 
formalią, bet ir realią mokslų vienybę, 3) jos filosofinė sistema vengia 
klaidingo originalumo ir, siekdama pažangos, atsižvelgia į tikruosius pra- 
eities laimėjimus, 4) jos su tiesa sutinkančioje filosofijoje susiderina kil- 
nus etiškas kūrybinis idealizmas su pajėgiančia pozityviai patyrimą įver- 
tinti metafizika, 5) jos su tiesa sutinkančioje filosofijos sistemoje turi ras- 
ti atramą racionaliam visuomenės ir valstybės kūrybiniam darbui ir susi- 
tvarkymui reikalingi idėjiniai pagrindai, o pažangos rūpesčiams tvirti ir 
kilnūs objektyvūs motyvai, 6) jos su tiesa sutinkančios ir objektyvumo 
bei realumo paisančios filosofijos vienu iš žymesnių uždavinių yra duoti 
galimumą kritiškai ir pozityviai orientuotis svarbiuose pasaulėžiūros klau- 
simuose, 7) ji turi būti laisva nuo stagnacijos, nuo ekskliuzyvumo, siauru- 
mo ir tik savyje užsidarymo; joje turi būti galimumo pagerbti kitose fi- 
losofinėse sistemose esančios tiesos dalis ir net sunaudoti filosofijos pa- 
žangai sutinkamas jose klaidas, 8) su tiesa sutinkančioje filosofijos srovė- 
je turi būti sprendžiami visi svarbieji filosofijos uždaviniai ir turi joje 
įsitekti visos filosofinių klausimų grupės. 

Apie kiekvieną iš čia suminėtų ypatybių reikia dabar kiek įsakmiau 
išsitarti. 

1. Tikrai vertingos filosofinės sistemos atstovai turi turėti kritiškai 
pagrįstą įsitikrinimą, kad jų sistemos pagrindai atitinka tiesą, kad juose 
nėra prieštaravimų ir nesąmonių; kad jų laikydamiesi jie čia remiasi re- 
aliais faktais ir kritiško proto reikalavimais. 

Aiškiai dėl to netikus yra sistema, ant kurios pagrindo stovint nega- 
lima be sau pačiam prieštaravimų laikyti tą sistemą sutinkančia su tiesa. 

Pavyzdžiui, Kantas savo gnoseologijoj, išdėstytoj veikale „Kritik der 
reinen Vernuntft“, prieina išvadą, kad pojūčiams neprieinamieji da- 
lykai negali būti žmogaus tikrai pažinti. Bet tąja išvada remiantis, ir 
paties Kanto tyrinėjimai veikale „Kritik der reinen Vernunft“ apie ap- 
riorinių sintetinių spręsmų vertę, apie įvairių kategorijų vertę, kaip po- 
jūčiams neprieinami dalykai, negalima laikyti tikro pažinimo objektais ir 
negalima dėl to sakyti, kad čia Kanto tyrinėjimų rezultatai sutinka su 
tiesa. 

Be to, laikantis nuosekliai Kanto mokslo apie kategorijas, tektų pri- 
eiti prie tikrų nesąmonių. Kantas sako, kad daikto, koks jis yra savyje, 
sužadinta mūsų pojūčių galia duoda pirmučiausia mums be jokių sąry- 
šių, be jokios tvarkos patyrimo medžiagą; kad visi sąryšiai, visas tos me- 
džiagos sugrupavimas ir sutvarkymas priklauso tik nuo operavimo aprio- 
riniais elementais (apriorinėmis formomis ir kategorijomis). Taigi, tai- 
kant tai, pavyzdžiui, paties Kanto veikalui „„Kritik der reinen Vernunft“ 
reiktų sakyti, kad kuomet jį skaitome, tai iš to veikalo gauname tik pa- 
dilginimą savo pojūčių galios reaguoti, ir tokiu būdu atsiranda iš pradžių 

mumyse tik chaotinga jutimų medžiaga, kurią paskui su pagalba savo 
juslinės srities apriorinių formų (erdvės ir laiko) ir apriorinių proto gal- 
vojimo dėsnių arba kategorijų sugrupuojame, sutvarkome į mokslinio pa- 
žinimo objektus. Tokiu būdu išeina, kad kiekvienas Kanto veikalų skai- 
tytojas, Kanto pažiūrų besilaikydamas, turi teisės save patį laikyti visų 
tuose veikaluose išreikštų Minčių autorium. 


Panašiai yra keistų paradoksų ir pozityvizme: jis skelbia, kad tik 
apie pojūčiams prieinamus fenomenus galime ką nors tikra sužinoti, o tuo 
tarpu pati pozityvizmo sistema, kaip minčių sistema, juk pojūčių patyri- 
mui yra neprieinamas dalykas. Taigi, pats pozityvizmo sistemos skelbi- 
mas formoje sutinkančių su tiesa nusistatymų yra vidujiniame priešta- 
ravime paties pozityvizmo pagrindinei pažiūrai. 


Taip pat ir radikalusis evoliucionizmas, skelbiąs, kad nesą jokių pas- 
tovių, objektyvių tiesų, kiek jis pretenduoja būti sutinkanti su tiesa sis- 
tema, prieštarauja pačiai svarbiausiai savo sistemos pozicijai. 


2. Vertinga filosofinė sistema turi sugebėti visas mokslo, kultūros, 
gyvenimo sritis suvesti į neturinčią prieštaravimų sintezę, kuri reikštų 
ne tik formalią, bet ir realią mokslų vienybę. Tam reikalingi realybėje 
turintieji pagrindą visuotiniai požiūriai. Tokių požiūrių negali duoti at- 
skiras tik realybės sritis svarstantieji specialūs mokslai; specialių moks- 
lų požiūriai yra persiauri; jie negalėtų viso ko apimti ir neturėtų reikiamo 
šiam tikslui pagrindo ir objektyvumo. "Tokius visuotinius objektyvius, 
realius požiūrius gali turėti tik filosofijos mokslas (pirmoje eilėje onto- 
logija), kuris įžiūri tai, kas yra bendra visiems realiems daiktams. An- 
tai, iš taško esybės, įvykimo, esybės ir įvykimo dėsnių galima visa, kas 
buvo, kas yra ir kas bus, bendriausiais atžvilgiais apimti ir paskui jų švie- 
soje susirasti mažiau bendrų, bet taip pat objektyvių, realių požiūrių, rei- 
kalingų sudaryti mokslų, kultūros, gyvenimo sintezei. 


Įvairių specialių mokslų rezultatų sintezės sudarymas yra naudingas 
ir reikalingas dalykas, nes tik tokioje sintezėje geriau paaiškėja atskirų 
mokslų vertė ir pilniau pasireiškia jų prasmė. Juk, antai, tos pačios gy- 
vos esybės fizines ypatybes svarsto fizika, chemines — chemija, anato- 
mines — anatomija, fiziologines — fiziologija ir t. t.; kadangi toji esybė 
nėra savyje suskaldyta, tai naudinga ir reikia visų tų mokslų duomenis 
apimti pagal vieną, viską apimantį platesnį požiūrį. Panašiai yra su 
visais tais mokslais, kurie svarstymo objektais turi tam tikras speciali- 
nes dalykų rūšis, atskiras realybės sritis. Juk nėra visai izoliuotų, visai 
neturinčių jokių su kitais santykių dalykų; viena realybės sritis tokiais ir 
kitokiais santykiais jungiasi su kitomis. Realybėje yra ir tai, kas bendra, 
visuotina, ir tai, kas kokiai realybės sričiai, rūšiai ypatinga, ir tai, kas 
individualu. Teisingai sakoma, kad atskiri specialūs mokslai savo rezulta- 

tais — tai kaip raidės žodyje ar atskiri žodžiai sakinyje, kurie tik filo- 
sofijos nustatytame sąryšyje pasireiškia pilnoje savo prasmėje. 

Įsidėmėtina taip pat, kad tik realių universalių požiūrių šviesoje ga- 
lima suprasti sąryšį tarp nemokslinio ir mokslinio pažinimo, suprasti per- 
ėjimą iš nemokslinio, vadinamo sveiko normalių žmonių proto pozicijų 
į atskirų specialių mokslų ir sisteminių filosofinių nusistatymų sritį. 

Tenka atsiminti, kad filosofija yra ne tik mokslų sistemoje prigim- 
toje tvarkoje vadovaujanti dalis, bet ji turi ir su nemokslinio, vadinamo 
paprasto, sveiko proto pozicijomis tiesioginį betarpišką kontaktą. 

Antai, einant Aristotelio mokslo pagrindų supratimu, mokslinio pa- 
žinimo išeities tašku yra nemokslinio, vadinamo normalaus, sveiko proto 
patyrimai, žinios, nuomonės. Kiekvieno atskiro mokslinio tyrinėjimo tiks- 
las yra pagilinti, patikrinti, sisteminti tuos patyrimus, tas žinias ir nuo- 
mones. Joks mokslinis tyrinėjimas juk nesukuria sau iš nieko tyrinė- 
jamų faktų, svarstymo taisyklių ir metodo elementų, bet pasiima visa tai, 
saviškai paskui apdirbdamas ir kombinuodamas, iš paprasto normalaus 
sveiko proto pažinimo srities. O pagrindinis mokslas, filosofija, tyrinėja 
tai, kas yra bendra visiems faktams ir visų pažinimų objektams, sutin- 
kamiems taip atskirų mokslų ir mokslų dalių plotuose, taip ir visur ten, 
kas pažįstama ir paprasto, nemokslinio normalaus sveiko proto pažinimo 
būdu. Tokiu būdu Aristotelio filosofija yra lygiai artima savo pagrindi- 
niais duomenimis ir paprastam sveiko proto pažinimui, ir moksliniams 
tyrinėjimams. Laikantis čia Aristotelio, būtų klaidinga vaizduotis sau 
mokslų sistemą, kaip kokius namus, kurių tik apačia, atskirų eksperimen- 
tinių ir observacijos mokslų reprezentuojama, turėtų betarpišką santykį 
su konkrečia realybe, o stogas išreikštų pagrindinius filosofijos tyrinėji- 
mus ir būtų atsirėmęs tik į atskirų mokslų specialius rezultatus. Einant 
Aristotelio sistemos mintimi, ne viskas juk, kas yra, turi būtinai pirma 
tapti atskirų nefilosofinių mokslų dalyku, kad tik paskui galėtų patekti į 
filosofijos sritį. Atskiri mokslai juk visos realybės savo svarstymais ne- 
išreiškia, neapima, ne į visas realybės ypatybes ir ne į visus jos atžvil- 
gius kreipia dėmesį. 

Dėl to daug kas gali ir turi išsyk tapti filosofijos objektu, nebūda- 
mas pirma jokių kitų mokslinių tyrinėjimų liestas. Viskas, antai, kas 
yra, buvo, bus ir gali būti, savo bendromis su visu kuo ypatybėmis, kaip 
antai: būties, esybės, tiesos ir vertės, — priklauso filosofijos svarstymų 
sričiai. 

Iš čia lengva suprasti, dėl ko į Aristotelio pagrindinius filosofijos 
kadrus gali tilpti ir visi šių laikų mokslo išradimai, nes tie kadrai nebuvc 
Aristotelio statomi priklausomai nuo specialinių mokslinių teorijų ir hipo- 
tezių, nuo pasiektų jo laikais atskirų mokslų tyrinėjimų rezultatų. Kin- 
tant specialių mokslų teorijoms ir didėjant jų tyrinėjimų rezultatams, 

nėra tad pagrindo manyti, kad dėl to turi griūti ir tie Aristotelio pagrin- 
diniai filosofijos kadrai. 

Teisingai dėl to Williamas James vadina Aristotelio filosofiją gavusia 
universitetinį išlavinimą nemokslinio sveiko proto seserimi. Žinoma, ji 
nemažiau artima yra ir atskiriems specialiems mokslams. 

3. Atsimenant, kad filosofijos sistemas vertinant, pirmoje eilėje rei- 
kia žiūrėti, koks jų santykis su realiais faktais ir su kritiško proto reikala- 
vimais, antra vertus, žinant filosofijos vaidmenį mokslų sintezėje ir sąry- 
šį su nemokslinio sveiko proto patyrimu ir pažinimu, nesunku suprasti, 
kad filosofija savo pagrindinėje dalyje gali ir turi turėti visuotinį pri- 
pažinimą. 

Dėl to vengtinas daug kur naujaisiais laikais įsigalėjęs klaidingo ori- 
ginalumo vaikymosi paprotys viską, būtent, savaip pradėti, nepaisyti pra- 
eities pasiekimų, kiekvienam išeiti iš saviškai nusistatyto naujo centrinio 
principo ir varyti filosofinį darbą kitose negu iki tol pagrindinėse linijose. 
Tokiu būdu įgyvendinama tik diskredituojanti filosofiją anarchija, nutols- 
tama nuo tikrųjų filosofijos tikslų ir uždavinių, pametami keliai, vedan- 
tieji į teisingą svarbiųjų problemų išsprendimą, ir įsipainiojama į bergž- 
džius, nesiliaujamus ginčus. 

Rimtai žiūrint į filosofijos dalykus, reikia kritiškai įvertinti praeities 
filosofinį darbą, daugiau dėmesio kreipti į srovę, kurioje daugiausia rū- 
pintasi ir rūpinamasi vertingo iš praeities filosofinio palikimo išsaugoji- 
mu ir panaudojimu, kurioje daugiausia dėmesio kreipiama į sveiko proto 
pažinimą ir į normalaus gyvenimo reikalavimus. Tokiu būdu, einant Aris- 
totelio pasakymo prasme, bus įsijungiama ne į tam tikrą, užgaidomis, ne- 
išaiškinamais savotiškumais ir įvairiais konjunktūriniais atsitiktinumais 
paremtą kokio vieno, kito ar trečio atskiro filosofo darbą, bet į didžiojo, 
didžiausio už visus filosofo, — būtent, į nuosekliai ir realiai filosofuo- 
jančios žmonijos darbą. 

Tuo keliu ėjo Aristotelis; juo ėjo Tomas Akvinietis; juo stengiasi eiti 
jų pagrindų besilaikantieji šių laikų filosofai. 

4. Su tiesa sutinkanti filosofija gali būti pažinta iš to, kad joje yra 
susiderinimas kilnaus etiško kūrybinio idealizmo su pajėgiančia patyrimą 
įvertinti metafizika. 

Nesunku juk suprasti klaidingumas tokios filosofinės sistemos, kuri 
veda prie tikrų dorinių nesąmonių. Antai, jeigu kokioje filosofinėje siste- 
moje objektyviai tiesai vietos nėra, tai išeina, kad, pagal ją, ir dorinių tie- 
sų sužinoti tikrai negalima, o tai reiškia, kad joje negalima pažinti tai, 
kas reikalinga protingam gyvenimo tvarkymui; gi iš čia savaime eina iš- 
vada, kad ir prieš neprotingą gyvenimo tvarkymą nieko čia tikra negali- 
ma pasakyti. O tuo tarpu filosofijos klausimai tam tikslui keliami ir 
svarstomi, kad į žmogaus gyvenimą būtų įnešta daugiau proto šviesos, 0 

ne tam, kad toji šviesa būtų visai užgesinta. Be to, kiekvienas filosofinis 
tyrinėjimas privalo turėti būtinas dorines ypatybes. Juk teisingai kai ku- 
rie filosofai nurodo filosofijos tyrinėjimų darbe šias užlaikytinas są- 
žiningumo sąlygas: nepasiduoti naujumų ieškojimo manijai, negarbinti 
be atodairos to, kas buvo seniau, nesiskubinti su naujais teigimais, būti 
kantriam abejojimuose, nesilaikyti užsispyrus nepamatuotos savo pažiū- 
ros, griežtai išsižadėti pasirodžiusių tikrai klaidingų savo nuomonių. Tei- 
singai pastebi Vl. Solovjovas, kad atsisakyti filosofijoj sąžiningumo, tai 
reiškia atsisakyti čia žiūrėti tiesos interesų, kitaip sakant, tai reiškia atsi- 
sakyti nuo pačios filosofijos. Todėl tokia filosofinė sistema, kurioje do- 
ros dėsniai (taigi, ir filosofijos darbe užlaikytino sąžiningumo reikalavi- 
mai) neturi tvirto pagrindo, tuo pačiu aiškiai pasirodytų esanti klaidinga, 
kaip priešinga tokiai filosofinio svarstymo sąlygai, be kurios paisymo nė 
joks filosofinis tyrinėjimas negali būti laikomas šio to vertas. 


Yra, tiesa, filosofų, kurie savo filosofijoj priima be kritiško patikri- 
nimo dorinės pareigos reikalingumą. Tai liudija jų jausmų kilnumą, tik, 
deja, kartu ir jų galvojimo filosofijoj paviršutiniškumą. Nesilaikant, mat, 
kritiško proto reikalavimų doros klausimų srityje, nėra juk tuomet kas 
atsakyti tų klausimų srityje skeptikams, nėra kuo atremti įvairių amora- 
listų priekaištus, nėra kaip protingai orientuotis dorinių pažiūrų įvairu- 
me ir net pačiais pagrindiniais klausimais vienų kitoms dorinių sistemų 
priešingume. 


Etika yra praktinė filosofijos disciplina. Praktinės disciplinos re- 
miasi teoretinėmis, yra šitų praktiniams uždaviniams, pritaikymas. Iš tik- 
ro, etikos nusistatymai daug priklauso nuo to, kaip, antai, suprantama 
žmogaus prigimtis, žmogaus santykis su Dievu, pasaulyje tikslingumo pa- 
sireiškimas, žmogaus laisva valia. 


Tokia teoretinė filosofija, kuri neduoda tikros praktiniam gyvenimui 
tvarkyti šviesos, tuo pačiu faktu jau liudija apie savo klaidingumą. Juk 
kai žmogus nežino protingo gyvenimo tikslo, tai jam tada visas gyveni- 
mas, visi gyvenimo rūpesčiai ir visi gyvenimo darbai negali turėti pro- 
tingos prasmės; tada ir užsiėmimas filosofija tokio gyvenimo supratimo 
kontekste negali būti laikomas protingu darbu. Kai nėra apskritai jo- 
kio protingais pagrindais nustatyto gėrybių vertinimo, tai ir intelek- 
tualinės gėrybės tarp kitų gėrybių ir reikalų negali būti išimtis. Kitaip 
sakant, tokia teorinė filosofija, kuri gyvenimui jokios tikros protingos 
prasmės nenurodo, negali pretenduoti, kad ir į ją pačią būtų rimtai žiū- 
rima. Kai čia visas gyvenimas neturi protingumo charakterio, tai ir fi- 
losofija, kaip to gyvenimo dalies išdava, irgi negali būti laikoma protinga. 


5. Su tiesa sutinkančioje filosofijos sistemoje turi rasti realią atramą 
racionaliam visuomeniniam ir valstybiniam susitvarkymui ir kūrybiniam 

tose srityse darbui tikri idėjiniai pagrindai ir pažangos rūpesčiams objek- 
tyvūs motyvai: 

Kaip gyvenimo faktai rodo, čia neretai pagrindiniuose nusistatymuo- 
se yra keistų prieštaravimų. 

Antai, garbinama laisvė, skelbiama kova dėl laisvo galvojimo teisių, 
o tuo tarpu tų pačių žmonių, laisvę ir laisvą mąstymą begarbinančių, la- 
bai dažnai tuo pačiu laiku laikomasi determinizmo, nepripažįstama žmogui 
laisvos valios; nepripažįstant gi žmogui valios laisvės, neįmanoma juk nu- 
sistatyti tikros pažiūros į tikros laisvės esmines ypatybes ir jos ugdy- 
mui reikalingas sąlygas. Dažnai kalbantieji apie didesnę lygybę visuome- 
nėje nepripažįsta dvasinės sielos žmoguje; o vien kūno atžvilgių sunku 
rimtai stoti už lygybę, kada ir žmonių ūgis, ir fizinės pajėgos, ir darbo 
išdavos lygybės nerodo; kreipiant dėmesį vien į materialinę sritį, nė tei- 
sių lygybei negalima surasti tvirto pagrindo. 

Su entuziazmu daugelio kalbama apie visuomenės kultūros pažangą 
ir jos reikalus, o tuo tarpu tų pačių kalbėtojų skelbiama, kad apie žmo- 
gaus gyvenimo tikslą ir prasmę, taigi, tuo pačiu ir apie kultūrinimo tikslą 
ir prasmę nieko tikra negalima sužinoti, na, o šito dalyko nežinant, nėra 
pagrindo kalbėti apie kultūros pažangą, nes nežinia, kaip ir į kurią pusę 
reikia žengti. 

Piktinamasi dažnai dėsniu „jėga teisės pagrindas“, o tuo tarpu laiko- 
masi tokios pasaulėžiūros, kurioje nepripažįstama dvasinių jėgų ir kurio- 
je tik materialinių jėgų autoritetas turi vietos. 

Sutinkama dažnai pasiaukoti tėvynės, visuomenės gerovei, o tuo tar- 
pu netikima į sielos nemirtingumą, į pomirtinį gyvenimą, ir visa galima 
laimė, manoma, esanti tik žemėje. Giriama tėvynės meilės dorybė, o tuo 
tarpu dažnai nepripažįstama dorinei pareigai jokio tvirto protingo pa- 
grindo.  Dejuojama dėl atsakingumo supratimo sumažėjimo ir drauge 
stengiamasi išplatinti pažiūrą, kad žmoguje nėra valios laisvės. Norima, 
kad visuomenėje padidėtų sąžiningumas ir drauge platinama pasaulėžiū- 
ra, kurioje sąžinės autoritetui nėra jokio tikro objektyvaus pagrindo. 

Keliamas reikalas susirūpinti žemesniųjų sluoksnių gerove, o tuo tar- 
pu. dažnai nepripažįstama esminio skirtumo tarp žmogaus ir tarp gyvulio, 
ir tokiu būdu neturima pagrindo esminiam elgimosi skirtumui su žmo- 
nėmis ir su gyvuliais. Juk jeigu pagaliau visa susiveda į materiją ir jos 
ypatybes, tai visai tuomet natūralu, kad stipresnis pavergia silpnesnį, kad 
didesnė fizinė jėga nusveria mažesnę. Trokštama teisingesnių, širdinges- 
nių santykių tarp žmonių ir drauge kovojama prieš dvasios kultūrą ir jos 
pagrindus, ir tokiu būdu remiamas žmogaus sugyvulėjimas ir sužvėrė- 
jimas. 

6. Su tiesa sutinkančios ir objektyvumo bei realumo paisančios filo- 
sofijos vienu iš įžymiausių uždavinių yra duoti galimumą kritiškai orien- 

tuotis svarbiuose pasaulėžiūros klausimuose. Klaidinga yra, tiesa, iden- 
tifikuoti filosofiją su pasaulėžiūra, nes į pasaulėžiūrą įeina religinės pa- 
žiūros, kurios nėra vien prigimtinės srities, taip pat įvairių mokslų žinios 
ir net racionaliai neįmanomi pagrįsti nusistatymai ir nuomonės. Bet pa- 
saulėžiūros pagrinduose kritiškai visašališkai orientuotis šiaip ar taip ne- 
įmanoma be filosofijos pagalbos. 

Daug kliudoma filosofinio darbo rimtumui, kai tuo filosofiniu darbu 
užsiimantieji dėl kokių atsitiktinių priežasčių nesirūpina į savo pasaulė- 
žiūros pagrindus kritiškai žiūrėti. Tada filosofijos darbas nustoja tikro 
reikšmingumo ir atsakingumo. "Tada filosofija ima atrodyti, kaip kokia 
nesvarbi pramoga, tartum kokia gyvenimui paįvairinti poezija, kokia 
Begriffsdichtung. Filosofijos istorijos faktai liudija, kad šitokia nuotaika 
sudaro gerą dirvą tarpti visokioms filosofinėms ekstravagancijoms, nes 
čia savo asmenybės centre šitaip filosofuojąs žmogus nesijaučia atsakin- 
gas už savo filosofinius nusistatymus. 

Naujaisiais amžiais, antai, subjektyvizmui filosofijoj įsigalėti daug 
prisidėjo protestantizmo kūrėjų išplatintos pažiūros apie visai sugadintą 
dėl pirmųjų tėvų nuodėmės žmogaus prigimtį dvasios reikalų srityje ir 
apie tai, kad žmogus savo prigimto proto jėgomis nieko tikro negali su- 
žinoti nei apie Dievą, nei apie dvasią ir nemirtingą sielą, nei apie gyve- 
nimo tikslą. Tokiu būdu kritiškas tų centrinių pasaulėžiūros punktų pa- 
grindimas besilaikantiems tų protestantizmo dogmų pasidarė nebeįmano- 
mas; negalint gi kritiškai filosofiškai tų svarbių klausimų spręsti, leng- 
vai tada sutinkama filosofijoj tenkintis ir neturinčiomis tvirto pagrindo 
subjektyviomis pažiūromis. Šitokia nuotaika iš dalies galima išaiškinti, 
kodėl taip, palyginti, ramiai įsigyveno pagrindiniuose filosofijos klausi- 
muose subjektyvizmas protestantų šalyse. Kuomet tose šalyse daugelio 
filosofų protuose protestantizmo dogmos religinės dekompozicijos eigoje 
užleido vietą indiferentizmui tikėjimo dalykuose, ir net ateizmui, tai ir 
tas indiferentizmas, ir tas ateizmas buvo bandomas remti ne tiek kritiš- 
kais filosofiniais svarstymais, kiek savotiškais aprioriniais nusiteikimais. 

Šitoks filosofiniais klausimais nusiteikimas ir nusistatymas darė įta- 
kos ir katalikiškų kraštų filosofams. Juo labiau, kad religijos atžvilgiu 
irracionaliam filosofiniam dogmatizmui įsigalėti čia galėjo duoti progos 
įtakingos Dekarto gnoseologijos metodas. Kaip žinoma, Dekartas, norė- 
damas radikaliu abejojimu išbandyti pažinimo vertę, iš to bandymo kom- 
petencijos išėmė religijos ir doros srities pažiūras; tokiu būdu jo įtakoje 
esantiems lengvai galėjo susidaryti nuomonė, kad tose srityse, tai yra 
centriniuose pasaulėžiūros klausimuose, nėra reikalo griežto kritiško me- 
todo laikytis. Iš kitos pusės, kai Dekartas ir jo pasekėjai įgijo didelių 
kritiškumo pionierių vardą, tai daug kas iš jų priešų, neturėdami tokių 
kritiškumo pretenzijų ir matydami, kad centriniais pasaulėžiūros klausi- 

mais ir anie kriticistai čia nuo kritiškumo atsisako, dar daugiau tenkinosi 
čia irracionaliniais motyvais. 

Toks tat filosofo sieloje centrinės pasaulėžiūros nuo filosofijos atsky- 
rimas negali išeiti į gerą nei jo pasaulėžiūrai, nei jo filosofijai; centrinė 
pasaulėžiūra jo sieloje neturi tada sąmoningo protingo pagrindo, o filoso- 
fija jam atrodo kaip tartum kokios žaidžiančios vaizduotės padaras, o ne 
kritiško proto į realius faktus atremtas nusistatymas. Kai šitaip filoso- 
fija atskiriama nuo centrinės pasaulėžiūros, tai tada lengva širdimi su- 
tinkama filosofijoj laikytis subjektyvizmo, reliatyvizmo, gnoseologinio 
idealizmo, pragmatizmo ir net skepticizmo. Šitoks dvejopų tiesų (vienaip 
nusistatoma nepriklausomoje nuo filosofijos centrinėje pasaulėžiūroje, o 
kitaip filosofijoje) laikymasis išaiškina mums didelę dalį pakrikimo mo- 
derniųjų laikų filosofijoj, jos nusistatymuose vidujinių prieštaravimų gau- 
singumą ir centriniais klausimais pastangų nevaisingumą. 

Antai, imkime materialistinės filosofijos šalininkus. Jie kalba apie 
materializmo tiesą. Tuo tarpu, pripažįstant tik materialius procesus, ne- 
galima juk, nuoseklumo laikantis, pripažinti skirtingos nuo pojučių proto 
galios; o visą pažinimą suvedant prie jutimų ir jutimų susigrupavimų, nė- 
ra galima protingai kalbėti apie kokią nors pastovią tiesą, nes jutimai nu- 
rodo tik tai, ką aš juntu, bet nenurodo jokio tvirto pagrindo, kad taip vi- 
sada bus, kad taip su dalyku yra nepriklausomai nuo jutimo vyksmo. Jei- 
gu mes neturėtume proto, savo esme skirtingo nuo jutimų galios, 
tai tada ir materijos, egzistuojančios nepriklausomai nuo jutimo vyksmo, 
nebūtų galima pažinti. Ir paties materializmo, kaip minčių sistemos, 
vien jutimų galiomis negalima susidaryti; juk ir tos pačios sistemos ju- 
timais negalima nė patirti. Mat, sistemos pozicijų prasmei suprasti ir 
įvertinti reikia turėti dvasinę pažinimo galią. Tokiu būdu prieiname prie 
keistos išvados: materializmo sistemos, kuri neigia dvasinės galios buvimą 
mumyse, negalima būtų nei susidaryti, nei suprasti, jei mes neturėtume 
iš tikro dvasinės pažinimo galios. 

Yra filosofų skelbiančių, kad apie Dievo buvimą nieko tikra suži- 
noti negalima. Bet su tais jų skelbimais sunku rimtai skaitytis, kai ma- 
tai, kad, einant jų filosofijos pagrindinėmis pažiūromis, tektų sakyti, jog 
negalima taip pat nieko tikra sužinoti apie tai, ar kiti žmonės tikrai egzis- 
tuoja ir ar pats tokios filosofijos skelbėjas tikrai egzistuoja, kaip savo es- 
mėje pastovi esybė, galinti turėti pretenzijas kokius nors filosofinius klau- 
simus spręsti. 

Panašių nesąmonių yra ir gnoseologinio idealizmo pažiūrose. Pagal 
tą idealizmą tiesioginio pažinimo objektu gali būti tik idėja, o ne daiktas 
su pagalba idėjos. Bet jei taip, tai idėja, nereiškianti nieko nuo savęs 
skirtingo, faktiškai nieko nereikštų, neturėtų visai prasmės, vadinasi, ne- 
būtų idėja. Tokiu būdu čia prieinamė keistą išvadą, būtent, kad tame 

idealizme, kuris, kaip atrodo iš paviršiaus žiūrint, kuo labiausiai vertina 
idėjas, iš tikrųjų idėjos negali turėti jokios reikšmės ir prasmės, kitaip 
sakant, nėra čia joms vietos. 

Subjektyvizmo šalininkai paprastai neįsisąmonina, kad subjektyviz- 
me nėra vietos tikram žmogaus subjektui. Čia pažinimui tikrai prieina- 
mais laikomi tik patys sąmonės fenomenai, o ne subjektas, kaip pastovi 
substancija, kaip žmogiškas esmines ypatybes turinti esybė. Subjekty- 
vizmas, kuriam jokia objektyvi, taigi, tikra tiesa nėra prieinama, negali 
nieko tikra pasakyti apie jokio dalyko padėtį, net ir apie subjektyvių da- 
lykų padėtį, nes ir čia reikia jų objektyvaus nušvietimo. 

Pozityvizme nieko tikrai pozityviai nežinoma svarbiaisiais pasaulė- 
žiūros klausimas, ir iš viso čia objektyviai, taigi, tikrai tiesai vietos nėra. 

Galima būtų ilgai tęsti panašių, prieštaravimais ir keistais paradok- 
sais pasižyminčių, įvairių filosofinių izmų pavyzdžių sąrašą, bet pakaks 
čia ir paminėtų. 

7. Su tiesa sutinkanti, objektyvumo ir realumo kritiškai paisanti filo- 
sofijos srovė turi būti laisva nuo stagnacijos, nuo ekskliuzyvizmo, siauru- 
mo ir tik savyje užsidarymo. Joje turi būti galimumo pagerbti ir kitose 
filosofinėse sistemose esančias didesnes ir mažesnes tiesos dalis; joje turi 
būti stengiamasi net ir klaidas, net nepagrįstus teigimus, neigimus ir 
abejojimus sunaudoti kaip progas giliau, aiškiau ir visašališkiau atitin- 
kamiems klausimams nušviesti ir rūpintis visa sunaudoti kaip akstiną ir 
medžiagą filosofijos pažangai. 

Į įvairias filosofines teorijas ir pažiūras, kad ir nesuderinamas su 
objektyvios tiesos reikalavimais, galima betgi žiūrėti kaip į paklausimus 
ir kaip į didesnio aiškumo ir visašališkesnio pagrindimo reikalavimus, nu- 
kreiptus į stovinčias ant tikrų pagrindų filosofijos sistemos atstovus. Ši- 
tuo atžvilgiu gali būti naudos filosofijos darbo pagilinimui ir filosofijos 
pažangai, net ir iš susipažinimo su skepticizmo, subjektyvizmo, gnoseolo- 
ginio idealizmo, pozityvizmo, sensualizmo, agnosticizmo ir su kitais dau- 
giau ar mažiau klaidingais filosofijos srityje pasireiškusiais nusistatymais 
ir nuomonėmis. 

8. Su tiesa sutinkančioje filosofijos srovėje turi būti sprendžiami 
visi svarbieji filosofiniai uždaviniai ir turi joje įsitekti visos filosofinių 
klausimų grupės. 3 

Pravartu pagrindines filosofijos sistemos klausimų grupes bent trum- 
pai čia štai nurodyti. 

a) Bendrosios logikos ir metodologijos klausimai. Kritiškas nustaty- 
mas prie tiesos vedančių galvojimo dėsnių ir metodų. Tarp kitko, ypačiai 
svarbu čia kritiškas aptarimas, kas yra mokslas ir kokios jo yra rūšys, 
kad būtų galima išvengti vienu atžvilgiu jo ribų klaidingo siaurinimo ir 
kitu atžvilgiu neteisingo jų praplėtimo. 

b) Gnoseologijos klausimai, pirmučiausia pagrindiniai pažinimo ver- 
tės tiesos atžvilgiu patikrinimo klausimai. Pažinimo šaltinių bendroji 
kritika. Pažinimo ribų klausimas. 

c) Ontologijos klausimai. Apie pačios esybės ir paties įvykimo realias 
ypatybes ir realius dėsnius ir bendriausiu atžvilgiu priežastis. 

d) Gamtos filosofijos klausimai. Klausimai apie materialinių daiktų 
esmę, esmines ypatybes, veikimo jėgas; apie tų daiktų tikslą ir kilmę. 

e) Psichologijos klausimai. Apie gyvų matomojo pasaulio būtybių 
gyvybės principo prigimtį, galias, santykius su kūnu. 

f) Racionalinė teologija arba teodicėja. Apie Dievo buvimą ir pri- 
gimtį. 

g) Etika. Apie žmogaus gyvenimo tikslą ir protingą jo individualinį 
ir socialinį tvarkymą. 

h) Meno filosofija. 

i) Kultūros filosofija. 

k) Religijos filosofija. 

1) Suvedimas visų pažinimo rezultatų į sintezę pasaulėvaizdžio ir pa- 
saulėžiūros reikalui. Tai gali vykti tik su čia minėtų filosofinių discip- 
linų pagalba. 

9. Šitas aštuoniuose punktuose suminėtas ypatybes, kaip jau čia 
buvo vienur kitur nurodyta, turi toji filosofinė srovė, kuriai atstovauja 
Aristotelio bei Tomo Akviniečio filosofijos pagrindų prisilaikantieji. Tie- 
sa, prieš tą srovę yra dar vis ir dabar kai kuriose aplinkose įsigalėjusių 
prietarų ir reiškiama kai kurių priekaištų, bet, tik šiek tiek į juos įsigili- 
nus, tuojau paaiškėja jų nepagrįstumas. Su žymesniais, dažniau sutinka- 
mais priekaištais pravartu ir šičia bent kiek, kad ir trumpai, susipažinti 
ir juos išsiaiškinti. 


III 


1. Daugelio bandoma įrodinėti, kad būtų, girdi, atžagareiviškumas 
daugiau vertinti kokią senovės ar vidurinių amžių filosofijos sistemą, nes 
juk pastaraisiais šimtmečiais mokslas esąs padaręs milžinišką pažangą, su 
kuria nesiskaityti negalima. 

Į tai reikia atsakyt, pirmiausia, kad toji pažanga yra padaryta pirmo- 
je eilėje ne filosofijoj, bet kituose moksluose. Filosofija, ypačiai savo pa- 
grindinėje dalyje, iš esmės nepriklauso nuo atskirų mokslų pažangos; ji 
gali tinkamai nusistatyti čia pačias pagrindines pažiūras ir be atskirų 
mokslų pagalbos; mat, atskiri mokslai neužsiima tyrinėjimu tų realybės 
savybių, kurias svarsto pagrindinė filosofija; na, o jeigu neužsiima, tai nei 
atskirų mokslų progresas, nei jų regresas negali čia turėti esminės įtakos 
filosofijos padėčiai. 

Žinoma, randant pagrindo apskritai labiau vertinti Aristotelio ir To- 
mo Akviniečio filosofiją, negu, antai, Kanto ir pozityvistų, tai dar nereiš- 
kia, kad nereikia jau atsiminti po XIII šimtmečio buvusių ir dabar esančių 
naujų filosofijos sistemų. (Gali visados atsirasti reikalas šį tą papildyti, šį 
tą paaiškinti, šį tą patobulinti ir pačioje pagrindinėje filosofijos dalyje; 
tim galima daugiau ar mažiau rasti akstino ir pagalbos, susipažįstant ir 
su kitomis sistemomis. 

O toje antraeilėje filosofijos dalyje, kurioje suvedami į sintezę atski- 
ruose moksluose pasiektieji rezultatai, dažnai turi būti daroma revizija ir 
taisymas, būtent, kai tik pasiekiama žymesnių naujų rezultatų atskiruose 
moksluose. Laikantis tad Aristotelio ir Tomo Akviniečio filosofijos pa- 
grindų, — jeigu tik jų laikomasi kritiškai įsisąmoninant jų vertę, — gali- 
ma nurodyti pakankamai galimybės filosofijos pažangai. 

2. Kitas dažnai sutinkamas priekaištas, daromas Tomo Akviniečio 
filosofijos pagrindų besilaikantiems, yra tas: esą, Tomo Akviniečio' filoso- 
Tija neturinti reikalingo nepriklausomumo charakterio, esą, ji remiantis 
Apreiškimu, Bažnyčios autoritetu, teologijos nustatomais principais. 

Bet šitokia pažiūra, deja, liudija nesušipažinimą su Tomo Akviniečio 
mokslu pačiuose charakteringiausiuose dalykuose. 

Juk vienas iš svarbiausių Tomo Akviniečio pagrindinės problemati- 
kos punktų yra kaip tik aiškiai nurodyti skirtumą tarp filosofijos ir teolo- 
gijos ir patikrinti filosofijai reikalingą nepriklausomumą. Pagal Tomo 
Akviniečio mokslą, filosofijoj įrodyta tiesa galima laikyti tik tai, kas yra 
prieinama prigimtoms žmogaus pažinimo galioms ir kas yra kritiškai įro- 
dyta. Tomas Akvinietis labai ryškiai buvo iškėlęs nepriklausomos filoso- 
fijos šūkį, stodamas į griežtą opoziciją prieš to laiko augustinistus, kurie 
su baime žiūrėjo į Tomo Akviniečio pastangas. 

Įsigilinę į filosofijai reikalingo nepriklausomumo prigimtį, turime pri- 
pažinti, kad Tomo Akviniečio filosofija greičiau užsipelno nepriklauso- 
mos vardą, negu kokia kita, kad ir naujųjų laikų sistema. 

Nepriklausoma juk galima teisėtai laikyti tik tokią filosofiją, kurios 
pažiūros galutinai yra paremtos realiais faktais ir kritiško proto reikala- 
vimais, nes tik šitoks nepriklausomumas proto srityje gali būti rimtai ver- 
tinamas. Taigi, tos filosofinės srovės, kurios, pavyzdžiui, gnoseologinių, 
ontologinių, etinių klausimų objektyviai išspręsti nepajėgia, objektyvios 
tiesos čia surasti neįstengia, priverstos yra vadovautis įvairiais subjekty- 
viais, irracionaliais, taigi, nekritiškais nusistatymais; o esant tokiam pri- 
klausomumui nuo svetimų kritiškam protui instancijų, negali gi tokios 
filosofinės sistemos turėti teisėtą pretenziją į tikra prasme vartojamą kri- 
tiškos nepriklausomos filosofijos vardą. 

Tuo tarpu Tomo Akviniečio filosofiją galima ir reikia laikyti tikra 
prasme nepriklausoma. Einant jo filosofiniu metodu, visokiems tik sub- 

jektyviais motyvais paremtiems sprendimams, nusistatymams negali būti 
vietos kritiško objektyvumo besilaikančioje filosofijoje. Tomo Akviniečio 
1ealiai skiriamas protas nuo kitų sielos galių, kaip antai, nuo valios ir jaus- 
mų; čia nėra tad jokio pagrindo proto srityje vadovautis jausmų bei valios 
nusiteikimais. 

Tiesa, Tomas Akvinietis suveda į darnią sintezę filosofiją su Apreiš- 
kimu, su antgamtine krikščioniška religija, bet jis tą suvedimą daro neuž- 
miršdamas skirtumo, kuris yra tarp prigimtam protui prieinamų tiesų ir 
antgamtinio Apreiškimo nurodymų. 

3. Daug kas iš menkai tesusipažinusių su filosofijos istorija vadina 
tomistinę filosofiją dogmatiška arba nekritiška. 

Ir čia kalti įsigalėjusieji prietarai. 

Daug, mat, kas laikosi Fichtės įgyvendintos pažiūros, kad kiekviena 
filosofinė sistema, kuri pirmaisiais pažinimo objektais laiko išorinės realy- 
bės faktus, o ne subjekto pergyvenimus, reikia laikyti dogmatiška, tai yra 
nekritiška. "Tuo tarpu toji Fichtės pažiūra negalima priimti be kritikos, 
nes nėra gi ji neginčytina, nėra savaime aiški. Juk, antai, Aristotelio ir 
Tomo Akviniečio šalininkai priešingo nusistatymo laikosi ir stengiasi tą 
savo nusistatymą kritiškai pagrįsti. Tai, kas stengiamasi kritiškai pagrįs- 
ti, negalima vadinti dogmatiškai priimamu, priimamų be kritiško įsisą- 
moninimo. Fichtės subjektyvizmas, — tai iš tikro nekritiška, dogmatiška 
pozicija, nes jis be objektyvaus pagrindo, tik laisvu apsisprendimu, yra 
savavališkai nusistatęs savo filosofijos pradedamuosius punktus. « 

Kiti nenori pripažinti tomistinei filosofijai kritiškumo dėl to, kad 
joje aštriai, tragingai nestatomi gnoseologijos klausimai, kad nėra jais 
ypatingo susirūpinimo. 

Bet tame nėra nieko nuostabaus. Tomo Akviniečio filosofijos pa- 
grindų prisilaikantiems yra pavykę surasti pagrinde tinkamą išsprendi- 
mą svarbiųjų gnoseologijos klausimų; dėl to ir nėra čia tokio, kaip 
Dekarto ar Kanto šalininkų, aštraus tragingo tų klausimų statymo ir nė- 
ra jais liguisto susirūpinimo. 

Šiaip Tomo Akviniečio pasekėjų, iš esmės į dalyką pažiūrėjus at- 
rodo, įstengiama kritiškiau svarstyti pažinimo vertės klausimus, negu De- 
karto ar Kanto. Tomistinėje filosofijoje, antai, stengiamasi nustatyti es- 
mines pažinimo ypatybes, būtent, kad kiekvienas pažinimas turi santyki 
ne tik su subjektu, bet ir su objektu, ir kad pažinimui nė kiek nėra arti- 
mesnis subjektas už objektą. Atvirkščiai, pažinimo tikslas, esminė jo pras- 
mė yra pažinti objektą; taigi, nėra visai pagrindo subjektinę realybę laikyti 
pačiam pažinimui artimesne už objektinę, kaip tai buvo manę gnoseolo- 
ginio racionalizmo, empirizmo ir kantizmo atstovai ir pasekėjai. 

Tomistinės filosofijos atstovų kritiškiau mokama apsieiti su skeptikų 
argumentais, negu Dekarto ar Kanto. Tomistinėje filosofijoje kritiškai 

įsisąmoninama abejojimo prasmė, jo santykis su tiesos pažinimu. Čia 
nebijoma kad ir visuotinio abejojimo ugnimi išbandyti pažinimo vertę. 
Čia nėra reikalo į filosofijos pagrindą dėti to, kas būtų kritiškai ne- 
patikrinta. 

Tomas Akvinietis sprendė su visu rimtumu ir laimingai išsprendė 
visuotinių sąvokų reikšmės problemą, pro kurią taip lengvamaniškai pra- 
ėjo Dekartas ir kuri taip nepavyko išspręsti Kantui. Tuo tarpu toji prob- 
lema filosofijoj yra viena iš pagrindinių. Juk ir kalbant apie pažinimo 
vertę tiesos atžvilgiu, pirmiausia rūpi ne tas ar kitas tik pažinimo vyks- 
mas, bet pažinimas apskritai; taigi, jau čia, kad galėtum kritiškai patį 
klausimą susiformuluoti, reikia turėti kritišką nusimanymą apie visuoti- 
nių sąvokų reikšmę ir vertę. 


4. Pasitaiko neretai, jog su baime žiūrima šiais laikais į tomistinės 
srovės įsigalėjimą dėl to, kad, girdi, gali būti iš to pavojaus modernio- 
sioms vertybėms, kaip antai: laisvei, humaniškumo ir progreso idealams. 


Tuo tarpu gi tomistinė filosofija kaip tik kritiškai pajėgia įrodyti, kad 
žmogus iš tikro turi laisvą valią, ir ji moka suvokti valios laisvės prigimtį; 
suvokus gi jos prigimtį ir esmines ypatybes, galima principiškai nustatyti 
valios laisvės normalaus ugdymo dėsnius, valios laisvės santykį su kito- 
mis vertybėmis. Nuostabu, kad reklaminiai laisvės gerbėjai paprastai lai- 
kosi tokių filosofinių sistemų, kuriose valiai realios laisvės visai nepri- 
pažįstama, ar dėl jos buvimo neišsprendžiamai abejojama, ir kuriose dėl 
to, žinoma, nėra jokio tvirto protinio pagrindo jai vertinti. 


To ar kito vertinimas turi būti protingai daromas, taigi, turint tam 
kritiškai pateisinamą pagrindą. Toks pagrindas galimas rasti tik tokiose 
sistemose, kuriose pajėgiama kritiškai išspręsti vertinimo, tai yra gėrio 
ir esybės problemas, kitaip sakant, kur pajėgiama išspręsti centrinius me- 
tafizikos klausimus. Tik tuomet galima rasti pagrindą kritiškai pozityviai 
nusistatyti ir integralinio humaniškumo klausimais, įstengti lemtai su- 
prasti žmogaus asmens vertės didinimo ir žmonių sugyvenimo kilninimo 
uždavinius ir būdus. 


Rimtai apie pažangą galima kalbėti tik remiantis tokia sistema, ku- 
rioje kritiškai nurodoma žmogaus gyvenimo prasmė, kurioje išsprendžia- 
mi žmogaus sielos prigimties ir paskirties klausimai, kitaip sakant, ku- 
rioje pajėgiami išspręsti svarbieji metafizikos klausimai. Tokios gi siste- 
mos, kurios šių klausimų spręsti ir išspręsti principiškai nepajėgia, pasi- 
rodo tokiu būdu negalinčios kritiškai nurodyti žmogaus gyvenimo vertę, 
taigi, ir jo pažangos prasmę bei uždavinius. 

IV 


Iki šiol čia kalbėjau apie filosofijos naudingumą ir reikalingumą kiek- 
vienai tautai, apie tikros visoms tautoms vertingos filosofijos ypatybes ir 
uždavinius, apie kai kuriuos priekaištus aristotelizmo ir tomizmo pagrindų 
besilaikantiesiems, ir svarsčiau tuos filosofinius klausimus tokiais požiū- 
riais, kurie tokia pat prasme reikšmingi kiekvienai tautai. 

Bet pastaraisiais dešimtmečiais darosi ypatingai aktualūs šie tautą ir 
jos filosofiją liečiantieji klausimai: ar negali ir neturi būti skirtingų tau- 
tinių ypatybių įvairių tautų filosofijose? ar vienos tautos filosofija, bū- 
dama skirtingos tautinės sielos išraiška, nesiskiria iš esmės nuo kitų tautų 
filosofijų? ar nėra pagaliau dviejų skirtingų filosofijų ta prasme, kad vie- 
na išreiškia vadinamo paprasto sveiko proto pagrindiniais klausimais nu- 
sistatymus ir yra kiekvieno atėjusio į protą tautiečio dalykas, o kita, moks- 
linė, tik filosofų specialistų? 

Nors į šituos klausimus būtų galima iš esmės žiūrėti kaip į anksčiau 
jau svarstytų bendrųjų klausimų specialius pritaikymus, bet kai šiais 
laikais jie neretai statomi filosofinio dėmesio centre, tai labai pravartu 
juos ir įsakmiai čia pasvarstyti. Juos besprendžiant, visašališkiau paaiš- 
kės, kaip, kuria prasme, gali ir turi būti tautinė filosofija suprantama. 

1. Kaip filosofijos istorijos faktai rodo, nėra toli gražu pilno unifor- 
miškumo nei įvairių laikotarpių, nei įvairių tautų filosofijose. 

a) Vienur su ypatingu atsidėjimu svarstomi vieni klausimai, kitur ypa- 
tingas dėmesys kreipiamas į kitus. Vienur filosofiniai svarstymai eina 
fragmentiškai, prie progos įvairių rūpesčių, kitur daugiau sistemingai. 
Vienur filosofinis darbas eina tokio įpročių ir psichinės aplinkos kontekste, 
kitur kitokiame. Ne visur vienoks kultūros laipsnis. Ne visur toks pat 
sielos galių pajėgumas ir tarp savęs susiderinimas: vienur nustelbiamai 
veikia vaizduotė, kitur savotiškai galingos, judrios arba apatiškos valios 
nusiteikimai; kitur vyrauja daugiau praktiniai, o dar kitur teoretiniai 
interesai. 

Antai, senovės indų filosofinio dėmesio centre stovėjo klausimai apie 
tai, kaip išsilaisvinti iš varginančių rūpesčių dėl kiekvieno žmogaus gy- 
venimui gresiančių nelaimių, kuriomis laikoma yra liga, pasitaiką kiek- 
vienam įkyrūs rūpesčiai, senatvė ir mirtis. Pirmajame senovės graikų fi- 
losofijos periode svarstoma beveik tik tai, iš ko pačiame pagrinde pasaulio 
daiktai susideda. Poaristotelinėje filosofijoje, kai graikų tauta neteko po- 
litinės nepriklausomybės, nėra jau tokių gilesnių, platesnio masto svars- 
tymų teoretinėje filosofijos dalyje ir politinėje bei socialinėje filosofijoje, 
kokiais pasižymėjo Platono ir Aristotelio filosofinis genijus: ir stoikams, 
ir epikuriečiams, ir pagaliau skeptikams rūpėjo pirmoje eilėje, kaip at- 
skiras žmogus gali pasiekti savo gyvenime sielos ramybę. Prieš pat Kris- 

taus gimimą ir pirmaisiais krikščioniškosios eros šimtmečiais filosofiniuo- 
se rūpesčiuose, — kaip antai, neoplatonikų ir neopitagorininkų, — vyriau- 
ja religiniai bei mistiniai motyvai. 

Viduriniaisiais amžiais per eilę šimtmečių pirmoje vietoje buvo klau- 
simai apie bendrų ir visuotinių sąvokų reikšmę iš atžvilgio į realybę ir 
apie santykį tarp filosofijos ir teologijos. Tryliktajame amžiuje yra visa ci- 
lė filosofų, kurie sukuria plačias filosofines sistemas. Renesanso metu cha- 
rakteringas yra naujumų ieškojimas ir drauge atsigręžimas vienų į tokias, 
kitų į kitokias žymesnes senovės graikų filosofijos sroves. Septyniolik- 
tajame amžiuje įsigali Prancūzijoje į matematinio pažinimo savybes orien- 
tuotas racionalizmas, o Anglijoj nuo to amžiaus pradžios ima reikštis filo- 
sofijoj daugiau ar mažiau grynas empirizmas.  Aštuonioliktojo amžiaus 
antrojoje pusėje Kantas stengiasi savo transcendentaliniu metodu nugalėti 
ir racionalizmo ir empirizmo vienašališkumus; jis sudaro kriticistinę paži- 
nimo teoriją ir ant praktinio proto postulatų paremtą metafiziką. 

Kai įvyksta trečiojo luomo, kiekvienos tautos kamieno, emancipaci- 
ja, kai jo interesų įtaka ima žymiau reikštis valstybių ir tautų gyvenime. 
tai ir įvairiose kultūros rityse, neišskiriant ir filosofijos, atsiranda ryškes- 
nių tautinių rūpesčių ir tautinio individualumo žymių.  Devynioliktojo 
amžiaus pradžioje įsigali romantizmas Vokietijoje, socialinė filosofija 
Prancūzijoje, mesianistinė filosofija Lenkijoje, kova tarp vakariečių ir 
slavonofilų Rusijoje, prasideda sisteminė filosofinė kūryba iš turkų jungo 
išsilaisvinusiose Balkanų tautose. 

Antrojoje pusėje devynioliktojo amžiaus, kai didesnių gabumų žmones 
patraukė gamtos mokslų specializacija, kai įvyko krizė centrinių pasaulė- 
žiūros klausimų srityje, tai vienur, kaip antai daug kame Vokietijoj, reiš- 
kėsi iš pradžių didelis palinkimas grįžti prie Prancūzijoj jau nugalėto 
materializmo metafizinių pozicijų, kitur, kaip antai anglų kalba reiš- 
kiančiuose savo filosofines mintis kraštuose, įsigali pragmatizmas, kitur 
vėl, numojus kairiąja ranka į metafiziką, užsidaroma nevaisinguose pa- 
žinimo teorijos debatuose arba tenkinamasi tik istoriniu filosofijos isto- 
rijos domėjimusi. Tuo metu didžiojo kultūros ir mokslo globėjo Leono 
XIII įtakos dėka prasideda įvairiuose kraštuose tomistinės ir aristotelinės 
filosofijos reikšmingas atgimimas, kurio daugelis atstovų stengiasi atsi- 
žvelgti ir į kitas filosofijos sroves, taip pat į naujausius eksperimentinių, 
įvairių specialių mokslų ir apskritai moderniosios kultūros laimėjimus. 

Po Didžiojo karo ėmė reikštis įvairiuose kraštuose didesnis susidomė- 
jimas centriniais filosofijos klausimais. Naujų akstinų čia persiorientuoti 
yra davęs atgijęs hegelizmas, toliau plėtojama fenomenologija, gyvenimo 
filosofija, egzistencialinė filosofija ir pagaliau rasistinis biologizmas. 

Iš čia suminėtų filosofijos istorijos charakteringesnių faktų matome 
įvairumą klausimus pasirenkant, juos formuluojant, sprendžiant, jiems čia 

vienokią, čia kitokią vietą skiriant filosofinio ir apskritai kultūrinio dėme- 
sio plote. Įvairiu metu ir įvairiose tautose dažnai yra įvairus prie tų pačių 
klausimų psichologinis priėjimas; vienur su vienokiais jų atžvilgiu prie- 
kaištais bei sunkumais tenka susidurti, kitur su kitokiais. Imkime, pa- 
vyzdžiui, Dievo egzistavimo klausimą: vienur kliudo čia tinkamai susi- 
orientuoti metafizinio pažinimo trūkumai, kitur įsigalėję dogmatinio anti- 
klierikalizmo ir naivaus ateizmo prietarai, kitur vėl savotiškas anarchinis 
liberalizmas ir susijęs su pozityvizmu ir skepticizmuų pragmatizmas. 


b) Tos ar kitos tautos filosofijoj skirtingas svarstomų dalykų pasi- 
rinkimas, ir dėl to filosofinės kūrybos įvairumas, dažnai priklauso nuo 
ypatingų tautoje atsiradusių reikalų. Kai, antai, tautoje reiškiasi ekono- 
minė, socialinė, politinė krizė, tai yra akstino ypačiai užsiimti ir iš filoso- 
finio požiūrio ekonominiais, socialiniais ir politiniais klausimais. Kai tau- 
toje atsiranda didesnė religinė krizė, tai filosofija imasi daugiau spręsti 
centrinius pasaulėžiūros klausimus. Kai tautai gresia žymesnis dorinis pa- 
krikimas, tai yra reikalo gilinti ypačiai orientaciją individualinės ir vi- 
suomeninės etikos klausimais. Kai specialiųjų mokslų autoritetas panau- 
dojamas ne savo vietoje, ne jų kompetencijos ribose, kai jų vardu brauja- 
masi siaurais, tik atskiroms, specialioms sritims tinkamais požiūriais spręsti 
apie visą realybę ir visą gyvenimą liečiančius filosofinius klausimus, tai 
tada tenka filosofijai ypačiai kovoti dėl savo autonomijos ir rūpintis nusta- 
tyti kompetencijos ribas tarp kitų mokslų ir filosofijos, įsakmiau nurodyti 
filosofijos reikšmę ir vietą kultūriniame gyvenime. 


Filosofinėje įvairių tautų kūryboje atsiranda įvairumų ir dėl įvairių 
įtakų iš kitų kraštų, kuriuose buvo ėję savo mokslus to ar kito krašto fi- 
losofijos atstovai arba kurių tautų kalbą čia daugiau moka ir daugiau 
ta kalba filosofinės literatūros naudoja. 


c) Kiekvienos tautos filosofijoj reikia ypačiai gilintis ne tiek į kitų, 
kiek į savo tautos pašaukimą, į savo tautos psichologiją. Kiekvienos tau- 
tos filosofija turi atlikti uždavinius, kurie jai iš esmės tenka savo tautos 
kultūros gyvenime. Tai liečia, žinoma, pirmiausia psichologiją, filosofinę 
pedagogiką, kultūros filosofiją, doros, teisės, meno ir visuomenės filo- 
sofiją. 

Filosofija juk turi išreikšti giliausiu, plačiausiu ir aukščiausiu būdu 
prigimtų galių sugebėjimų srityje ir atskiro Žmogaus, ir tautos sąmonę 
apie savo padėtį, apie savo kultūros reikalus, apie savo pareigas ir tei- 
ses, apie pažangos perspektyvas. 

2. Kad tautos temperamente ir charakteryje įsigalėjusios ypatybės, 
kultūros atžvilgiu ir kitais atžvilgiais tautos padėtis, tautos reikalai ir ru- 
pesčiai turi nemažos reikšmės jos filosofijai, tai jau iš to, kas pasakyta, 
yra aišku. Bet dabar čia tenka pasvarstyti klausimą, ar tautų filosofijų 

įvairumai, skirtingumai yra tos rūšies, kad galima būtų kalbėti apie esmės 
skirtumus tarp atskirų tautų filosofijų. 

a) Didžiojo karo metu Wundtas ir Bergsonas stengėsi įrodyti, kad 
aukščiausias filosofijoj momentas yra tautinis, ir išvesti kinų sienas tarp 
įvairių tautų filosofų!. Kilus ginčams betgi paaiškėjo, kad jų argumen- 
tai tokioms plačioms išvadoms neduoda pagrindo, kad tautiškumo pažymys 
nėra pats svarbiausias, sprendžiant apie tos ar kitos tautos filosofinės kul- 
rybos vertę?. Tiesa nėra juk nei vokiška, nei prancūziška, nei angliška, 
nei itališka, bet visuotinio galiojimo, anttautinė. Kaip tik apie pačius di- 
džiuosius tos ar kitos tautos filosofus kalbant, kai norima iškelti filoso- 
fijoj jų nuopelnus, paprastai pabrėžiama jų reikšmingumas ir vertingu- 
mas visoms tautoms ir visiems laikams. Jie paprastai yra turėję daugiau 
ar mažiau įvairių laikų ir tautų kultūrinių srovių įtakos taip, kad nere- 
tai tarp įvairios tautybės galvotojų yra didesnė vidujinė giminystė, negu 
tarp daugelio tos pačios tautos galvotojų. 

Kai sakoma, kad, girdi, aštuonioliktajame amžiuje Vokietijoj toks De- 
kartas tiek pat negalimas, kaip toks Kantas septynioliktajame amžiuje 
Prancūzijoj, tai tas tik parodo jų reliatyvų nuo laiko ir nuo vietos pri- 
klausomumą, kurio niekas rimtai nė neneigia, bet jokiu būdu tai neįrodo 
jų filosofijos ekskliuzyvistiškai arba esmiškai tautinio charakterio. Antai, 
dabar rimtų filosofijos istorikų nustatyta stipri senovės ir viduriniųjų am- 
žių įvairių tautų filosofijos įtaka Dekartui. Kanto pagrindiniai filosofijoj 
susiorientavimai susidarė įtakoje Hume skepticizmo, Rousseau senti- 
mentalizmo ir Newtono matematinio gamtamokslio; jo transcendentalinis 
idealizmas yra rezultatas ieškojimo naujų kelių, norint išvengti Dekarto 
pradėto dogmatinio racionalizmo ir prie skepticizmo vedančio anglų em- 
pirizmo vienašališkumų, bet drauge stengiantis ne vieną esminį dalyką iš 
jų sau pasilaikyti. Maine de Biran buvo įtakoje Leibnico, Kanto, Fichtės. 
Fichtės filosofijoj žymu įtaka Rousseau ir Plotino, o Hegelio filosofijoj 
daugeliu atžvilgių Aristotelio įtaka. Tokie žinomi XIX amž. prancūzų fi- 
losofai, kaip Victor Cousin, H. Taine, T. Ribot ir Ch. Renouvier buvo dide- 
lėje vokiečių filosofijos įtakoje. 

b) Kai kurie bando įrodyti, kad yra iš esmės skirtingos tautinės 
filosofijos, remdamiesi perdėtu, nominalistiniu konkretumų ir individualu- 
mų vertinimu. Jie sako, kad žmonija realiai neegzistuoja, kad ji yra tik 
nerealios abstrakcijos padarinys, kad yra tikrumoje tik žmonės tokios ar 
kitokios tautos, tokios ar kitokios rasės. Dėl to, girdi, nėra visoms tau- 
toms, visoms rasėms jokių bendrų, vienokių tiesos, gėrio, doros, teisės, 


1 W. Wundt, Die Nationen und ihre Philosophie, Leipzig 1915; H. Bergson, La 
philosophie francaise, Paris 1915. 

2. Cfr. J. Benrubi, Gibt es eine nationale Philosophie? „Internationale Monat- 
schrift“, 1917, XI, 726—746; cfr. P. Dovydaitis, Ar esama tautinės filosofijos? „Lo- 
gos“, Kaunas 1922, 27—40 psl. 

grožio normų: kas yra vadintina tiesa, dora, teisėta, gražu, tai, esą, pri- 
klauso nuo to, ar tai iš tikro turi kilmę iš ypatingų tautos, rasės savybių, 
ar tai derinasi su tautos, rasės uždaviniais, ar tai prisideda prie tautos. 
rasės išsilaikymo ir ar tai jos gerovei kokiu nors atžvilgiu yra naudinga. 
Tais nusistatymais einant, antai, tyčiojamasi iš visus žmones apimančios 
artimo meilės, iš visiems pripažįstamų žmogaus asmens vertybei priklau- 
somų žmogiškų teisių ir pareigų, iš pagrindinių visas tautas ir rases lie- 
čiančių teisingumo ir žmoniškumo normų. Skelbiama net, kad tarp aukš- 
čiausios ir žemiausios rasės žmonių yra didesnis skirtumas, negu tarp 
žemiausios rasės žmonių ir aukščiausios rūšies gyvulių. Dėl to, esą, aukš- 
čiausios rasės tauta visai teisingai gali, pagal savo numatomus reikalus, 
siekti visais galimais būdais, — nevengdama nei smurto, nei prievartos, — 
kad jos interesams tarnautų žemesnės tautos, žemesnės rasės žmonės. 


Bet šitie perdėto tautiškumo ir rasiškumo nominalistiniai samprota- 
vimai remiasi klaidingais, kritikos neišlaikančiais prileidimais ir veda 
prie tikrų nesąmonių. 

Pirmiausia, klaidingai yra neigiama žmonijos, žmoniškumo sąvokos 
realus pagrindas. Mat, jeigu sąvokos bendrumas turėtų reikšti jos turi- 
nio nerealumą, tai tada tektų nerealiais laikyti ir tautiškumą bei rasišku- 
mą. Juk konkrečioje realybėje nėra, antai, nei lenkų, nei žydų tautos 
bei rasės, kaip atskirai savyje egzistuojančios esybės, o yra tik štai tie ir 
tie konkrečiai egzistuojantieji lenkai ir žydai. Bet kaip visuose lenkuose 
ir žyduose yra jų tautai ir rasei charakteringų realių ypatybių, kurias gali- 
ma išreikšti bendromis sąvokomis, taip tas pats analogiškai pasakytina ir 
apie visiems žmonėms, kaip žmonėms, priklausančias savybes. Indivi- 
dualios būtybės juk šalia .individualių savotiškumų turi tų pat ypatybių, 
žymių, kaip ir visos tos rasės, tos tautos, tos padermės, tos rūšies, tos ka- 
tegorijos būtybės, ir pagaliau turi visa tai, ką turi turėti kiekviena eg- 
zistuojanti būtybė, būtent, esmę ir egzistavimą, vienumą, — tą ypatybę, 
kad joje, kaip ir visose kitose būtybėse, dalis yra mažesnė už jos visumą. 
Protas tad turi realaus pagrindo pačioje realybėje savo bendrų ir ben- 
driausių, visuotinių sąvokų turiniams. Pavyzdžiui, šitas štai individualus 
arklys turi daug realių savybių tų pačių, kaip ir visi arkliai; turi realių 
ypatybių tokių pat, kaip ir visi gyvuliai, kaip ir visos būtybės. 

Jau ir kūno, augalinės bei juslinės srities, gyvybės pasireiškimų at- 
žvilgiu įvairių tautų ir rasių žmonės turi, antai, pagrindinių bendrų sa- 
vybių, kuriomis skiriasi nuo kitų šios žemės gyvūnų; tos savybės savo 
reikšme yra nepalyginamai didesnės, negu nuo skirtingų rasės ir aplinkos 
įtakų priklausantieji įvairumai. Juo labiau tad dvasinių galių, proto ir 
laisvos valios, vertybės ir jų dėsniai yra aukščiau tautų ir rasių skirtumų. 
Negali juk kitoki būti, pavyzdžiui, matematikos, mechanikos, fizikos, che- 
mijos, astronomijos dėsniai mongolų tautose ir rasėse, o kitoki semituose 

ir arijuose. Kaip atskirų mokslų tiesos, taip ir giliausiai, pagrindiniausiai 
visus žmones ir visas esybes liečiančius klausimus svarstančiosios filoso- 
fijos tiesos turi savo objektyvų galiojimą nepriklausomai nuo tautinių 
ir rasinių skirtumų. Siekimas tad čia turėti kažkokius skirtingus nuo ob- 
jektyvios tiesos reikalavimų rasinius nusistatymus reikštų dalykų nesu- 
pratimą ir nuo tikros tiesos nukrypimą. Juo, mat, kurioje tautoje ir ra- 
sėje kultūros vertybės geriau suprantamos ir labiau branginamos, juo ten 
daugiau suprantamas ir vertinamas visų žmonių, visų tautų ir rasių soli- 
darumas, juo ten labiau pagerbiamos kiekvienam žmogui priklausančios 
tokios pat pagrindinės teisingumo ir žmoniškumo teisės ir pareigos. Juo 
labiau tautos ir rasės vertina didžiąsias, bendrąsias vertybes, juo dėl to 
vertingesnėmis darosi tos pačios tautos ir rasės, juo labiau sugeba supras- 
ti, kurios tautinės ir rasinės ypatybės yra geros, kurios iškrypusios, ku- 
rios taisytinos. Kaip atskiro žmogaus, taip ir atskirų tautų bei rasių savo- 
tiškumai turi būti gilesnių idėjų ir aukštesnių normų šviesoje svarstomi, 
vertinami ir tvarkomi, 


Negalima dėti į pačios pasaulėžiūros ir filosofijos pagrindus nei tau- 
tiškumo nei rasiškumo ypatybių, nes tie pagrindai turi savyje viską apimti 
ir dėl to turi būti pastovaus galiojimo. Tuo tarpu tautinis bei rasinis mo- 
mentas yra žmogui kad ir svarbus, bet tik dalinis dalykas ir ne pats aukš- 
čiausias; be to, tautos ir rasės atsiranda ir keičiasi. 


Iš viso to, kas čia pasakyta, turi būti aišku, kad tautos filosofija 
neturi užsidaryti savo tautinėse bei rasinėse savybėse, negali jų laikyti sa- 
vaime aukščiausiu dalyku, tiesos, gėrio, teisės ir grožio didžiausiais krite- 
rijais, kitaip sakant, kad tiesos paisanti tautos filosofija negali iš esmės 
skirtis nuo kitų tautų filosofijos. 


3. Kalbant apie tautos filosofiją, pravartu čia taip pat paliesti klau- 
simą, ar filosofija turi būti ta prasme tautinė, kad ji reikalinga kiekvienam 
tautiečiui, ir ar dėl to nėra reikalo skirti dvi filosofijos rūšis, iš kurių viena 
išreiškia vadinamo paprasto sveiko proto pagrindiniais klausimais nusista- 
tymus ir yra kiekvieno atėjusio į protą tautiečio dalykas, o kita mokslinė 
— tik filosofų, specialistų. 


a) Į pirmąjį klausimą tenka atsakyti teigiamai: taip, filosofija yra 
reikalinga kiekvienam į protą atėjusiam tautiečiu. Kiekvienas žmogus 
turi būti ir yra animal philosophicum ne tik galimybėje, bet ir aktualy- 
bėje. Paanalizuokime vadinamojo sveiko proto galvojimo turinį, kaip jis 
reiškiasi ir pas nemokytus žmones, tai tame galvojimo turinyje rasime ne- 
maža tos rūšies minčių, kurios iš esmės tokios pat savo pagrinde randa- 
mos ir filosofijos mokslo žinovų raštuose; tik šičia jos yra daugiau ar ma- 
žiau metodiškai, sistemingai, kritiškai, trumpai sakant, mokslo būdu reiš- 
kiamos. 

Kiekvienam žmogui, protu žvelgiančiam į gyvenimą, į aplinką, į san- 
tykius su įvairiais žmonėmis ir su įvairiomis institucijomis, sąmoningai 
tvarkančiam savo gyvenimą, atsižvelgiant į savo gyvenimo tikslą ir užda- 
vinius, tenka čia reikšti nusistatymus, kurie metodiškai, sistemingai, kri- 
tiškai svarstomi ir sprendžiami filosofijos moksle. Negalima sakyti, kad ir 
pas nemokytus žmones tuose nusistatymuose nebūtų visai paisoma kritiš- 
kumo ir nuoseklumo. Ir nemokytiems žmonėms čia tenka susidurti ne 
kartą su skirtingomis pažiūromis, pasitaiko keblių atsitikimų, kyla gin- 
čų. Pagaliau refleksija, ne kartą labai gyva ir giliai bei plačiai siekianti, 
veikia ne tik standartizuoto mokslinio galvojimo srityje. Dėl to ir ne- 
mokytų žmonių sveiko proto filosofija neretai reiškiasi gana imponuo- 
jančiai. 

Tautoje sveiko proto filosofijos mintys yra užfiksuotos patarlėse, pa- 
sakų pamokančiuose apmatuose ir išvadose, dainose, įvairiuose padavi- 
muose, papročiuose, sąryšyje su religijos ir doros klausimais. 

Juo gyvenimas darosi sudėtingesnis, painesnis, juo daugiau atsiran- 
da pakitėjimų ir naujumų politiniame ir apskritai kultūriniame gyvenime— 
juo daugiau yra akstinų gilintis ir plėtotis filosofinei sveiko proto orien- 
tacijai. Nuolatos filosofinė sveiko proto refleksija yra veikti skatinama 
religinio ir dorinio sąmoninimo bei auklėjimo priemonėmis. Į mases eina, 
tarp kitko, ir su filosofinėmis mintimis įvairūs politiniai, socialiniai ir ki- 
tokios rūšies visuomeniniai judėjimai. 

Žinoma, kaip apskritai kultūrinės pažangos niekados negali būti tau- 
toje perdaug, taip tas liečia ir sveiko proto filosofijos padėtį tautoje. Svar- 
bu, kad būtų vis gilesnis ir plačiąją visuomenę liečiančiais įvairiais kultū- 
riniais klausimais visoje tautoje susipratimas. Labai žalinga, kai atsiran- 
da plačiose masėse idėjinis pakrikimas, visus liečiančiais klausimais ne- 
siorientavimas; tada visuomenėje sugyvenimas netenka reikalingos idėji- 
jinės bazės, idėjinio susicementavimo. Ypač mažai tautai tenka labai žiū- 
rėti, kad nepristigtų sveiko proto filosofijos išteklių, kai ima siausti ap- 
linkui audros ir grasomai reikštis sąlygų netikrumas. 

b) Kalbant apie santykius tarp čia tik ką bendrais bruožais svarsty- 
tos nemokslinės sveiko proto filosofijos ir mokslinės, specialistų filosofų 
filosofijos, tenka pasakyti, kad daug kur tie santykiai nėra tokie, kokie 
turėtų būti. 

Dažnai mokslinė filosofija laiko savo uždaviniu atsiremti tik į spe- 
cialių mokslų jau svarstytus faktus. Filosofija tada imasi aiškinti tų moks- 
lų pagrindines sąvokas ir pagrindinius principus ir suvesti į darnią sistemą 
jų rezultatus. Jei kartais leidžiamasi mokslinėje filosofijoje ir kiek to- 
liau, būtent, į plačiųjų ir giliųjų pasaulėžiūros klausimų svarstymą, tai 
betgi, paprastai neįsisąmoninama esminio sąryšio su visu žmogaus gyveni- 
mu, taigi, ir su nemoksline sveiko proto filosofija. Tuo būdu mokslinė fi- 

losofija kaž kaip išsilaužia iš realaus gyvenimo visumos konteksto, nema- 
to organinio sąryšio su įvairiomis kultūros sritimis ir su žmogaus nein- 
telektualiniais gyvybiniais reikalais bei uždaviniais. Mokslinė filosofija 
neretai užsidaro sistemoje, neturinčioje nei durų, nei langų į išorę, ir jos 
turinys atrodo kaip koks atsijęs nuo gyvenimo, vien tik savim tenkinąsis 
idėjų pasaulis. 

Ne be pagrindo tokią, bloga prasme, abstrakčią mokslinę filosofiją 
puola visoki gyvenimo filosofijų, pragmatizmo, egzistencialinės ir irracio- 
nalinės filosofijos atstovai. 

Iš tikro mokslinė filosofija savo esmėje turi būti ne kas kita, kaip 
moksliškai, metodiškai, sistemiškai, kritiškai išvystyta, galimai ištobulinta 
nemokslinė sveiko proto filosofija. Mokslinė filosofija turi suprasti esminį 
mokslinio filosofinio pažinimo sąryšį su visu Žmogaus gyvenimu, su visa 
realybe, kad ir ne visais atžvilgiais pažinta ir kai kur nesiduodančia savo 
pasireiškimų (konkrečių, individualių) įsprausti į uždaros sistemos rėmus. 
Nepametusi esminio sąryšio su gyvenimu, mokslinė filosofija neturi nie- 
kados jaustis savyje uždara ir pilnai pabaigusi visus savo svarstymus, nes 
gali būti surasta naujų reikšmingų realybės svarstymo požiūrių. 

Tikra mokslinė filosofija turi turėti platesnę bazę, negu visi specialūs 
mokslai drauge paimti. Jos bazė visa realybė, bet kuri visais atžvilgiais 
ne tik specialių mokslų, bet ir iš viso nėra pažinta. Kai mokslinio fi- 
losofinio pažinimo visuotiniausiu objektu yra esybė, kuri yra analoginė 
ir kuri dalinasi į aktualią ir potencialią, tai suprantama, kad mokslinis fi- 
losofinis žvilgsnis turi būti atviras, be baimės ateities naujumams ir pa- 
žangai sutikti. 

Tikra mokslinė filosofija neturi būti vergiškai pririšta prie sistemos 
ar joje aklai uždaryta. Kur tik filosofinėms mintims yra reikalo ir pro- 
gos reikštis, tai visu tuo turi domėtis ir mokslinė filosofija. O filosofi- 
nėms mintims yra progos ir reikalo reikštis ir istorijoje, ir literatūroje bei 
mene, ir publicistikoje, ir visuomeniniame, ir socialiniame, ir politiniame 
gyvenime. Mokslinei filosofijai turėtų rūpėti visais galimais būdais pa- 
dėti auklėtis ir tobulėti ir nemokslinei sveiko proto filosofijai. 

Tik šitokia mokslinė filosofija galės tinkamai atlikti savo pareigas, sa- 
vo uždavinius tautos gyvenime. 


V 


Visi ligšioliniai svarstymai, kurie lietė filosofijos naudingumą ir 
svarbumą kiekvienai tautai, kuriais nurodyta tikros filosofijos ypatybės 
ir uždaviniai ir paisytinos tautinės savybės tautos filosofijoj, atsižvelgiant 
į reikšmingesnius čia priekaištus, turi būti svarbūs kikvienai tautai, taigi, 
ir mūsų tautai. 

Mums juk svarbu įsijungti į kultūrinio pasaulio vertingos filosofijos 
pozityvų darbą. Ir iš kitų tautų praeities, ir iš jų dabarties reikia stengtis 
asimiliuoti tai, kas randama geriausio, kas gali tinkamiausiai patarnauti 
tikram mūsų tautos kultūriniam subrendimui, didesnei mūsų tautos kultū- 
rinei pažangai. 

Bet žiūrėdami universaliai vertingų laimėjimų bendroje kultūringo 
pasaulio gyvenimo plotmėje, mes neturime užmiršti ir apie specialiai mū- 
sų tautai rūpimus filosofijoj dalykus. 


Žinoma, būtų klaidinga stengtis dėti į filosofijos pagrindus savo šio- 
kias ar tokias tautines bei valstybines savybes arba, tuos pagrindus nu- 
statant, vadovautis kokiais ypatingais tautiniais ir valstybiniais interesais 
ir sumetimais. Mes negalime čia sekti pavyzdžiais nei tų valstybių, kur 
ftilosofijoj tiesa nustatoma pagal tai, kiek derinasi su valdančios partijos bei 
klasės tikslais ir uždaviniais, nei tų tautų, kur filosofijos pagrindai sten- 
giamasi iš esmės atremti į specifines rasės ypatybes. 


Kurie tad specialūs tautiniu požiūriu mums turi filosofijoj reikalai 
rūpėti? 

Mums turi rūpėti gerai pažinti mūsų tautos filosofijos istoriją, da- 
bartinį mūsų filosofijos stovį, mūsų filosofinio darbo eigą. 


Mums turi rūpėti gerai išsiaiškinti įvairius mūsų tautos psichologi- 
jos klausimus. Svarbu čia, tarp kitko, suprasti klausimų statymo ir aiš- 
kumo reikalavimų psichologiją. Svarbu pažinti, kaip tautoje taikomi ben- 
drieji doriniai principai, ypač kai jų konkretesnis taikymas gali eiti ne 
dedukcijos, bet adaptacijos keliu. 


Svarbu pažinti mūsų visuomenės psichologiją ir iš psichologijos punk- 
to visuomenės santykius, sąjūdžius ir visuomeninio veikimo sąlygas. 

Mums turi rūpėti filosofijos įtakos sėkmingas reiškimąsis mūsų 
kultūros, mūsų visuomenės gyvenimo srityse. 

Mums turi rūpėti mūsų inteligentijos visais atžvilgiais idėjinė orien- 
tacija, kuri negali nesiremti filosofijos pažiūromis. 

Mums turi rūpėti, kad mūsų tautos pašaukimas ir jos kultūros už- 
daviniai būtų sąmoningai išryškinti, atsižvelgiant į mūsų tautos ypatingą 
padėtį ir į ypatingą laiką, kuriame gyvename, ir kad būtų nustatyti ir 
įvertinti mūsų kultūrinio gyvenimo svarbesni teigiamumai ir neigia- 
mumai. 

Apie kai kuriuos čia suminėtus rūpesčius pravartu, kad ir trum- 
pai, bent kiek įsakmiau išsitarti. 

1. Dėl įvairių nelemtų istorinių priežasčių mūsų praeities filosofija 
yra mažai ištirta; bet kiek žinoma, ji yra skurdi, optimizmo nežadinanti. 

Mažai mes žinome apie Vilniaus akademijos ir Vilniaus universiteto 

laikų grynosios filosofijos atstovus ir jų veikalus“. Daugiau yra prieina- 
mos medžiagos apie tuolaikines kultūrinio ir visuomeninio gyvenimo 
orientacijas; bet lietuviškų gilesnių studijų kol kas ir apie tai neturime. 


Uždavinys mūsų filosofijos istorikų, kai jų bent kiek daugiau turė- 
sime, turės būti nušviesti, kad ir negausingų, mūsų praeityje pasižymėju- 
sių mintytojų-filosofų darbus, nors jie rašė ir ne lietuviškai, ir neturėjo 
tikros tautinės sąmonės. 


Mums irgi pravartu šiek tiek daugiau sužinoti, antai, kad ir apie 
XVIII amž. filosofą Krupavičių, apie XIX amž. pirmos pusės mūsų kraš- 
to filosofą antikantistą Angelą Daugirdą (1770—1835), apie antihegelistą 
ir antišelinginistą Maksimilijoną Jokubavičių (1785—1853); paskui apie 
kiek vėlesnius: apie mesianistą Andriejų Tovianskį (1799—1878), apie An- 
taną Bukotą (1808—1876), kuris 50 metų anksčiau už prel. prof. Aleksan- 
drą Dambrauską-Jakštą buvo aukštai kėlęs filosofijoj nuopelnus lenkų fi- 
losofo Hoene-Wronskio; apie Kiprą Norvidą (1821—1883), kuris domėjosi 
daugiau visuomenės filosofijos problemomis. 


Nedaug kas iš mūsų žino, kad vyskupas Antanas Baranauskas yra ra- 
šęs ne tik Anykščių šilelį“, ne tik žinomas populiariąsias dainas, bet kad 
yra išspausdinęs pagrindinį filosofinį savo veikalą lenkiškai „O pro- 
gresyj transcendentalnej“. ' 


Ne ką mes žinių teturime ir apie XIX amžiaus mūsų krašto idėjinio 
gyvenimo peripetijas iki Simanui Daukantui ir vyskupui Valančiui, o ir 
iš vėlesnių XIX amž. laikų stinga mums idėjų istorijos požiūriu ir kul- 
tūrinio gyvenimo sistemingų aprašymų. XX amžiaus mūsų kultūros ir 
filosofijos istorija senesniesiems žinoma iš asmeninių susipažinimų, iš 
periodinės ir neperiodinės spaudos sekimo ir iš artimųjų bei pažįstamųjų 
pasakojimų. Bet bebręstančiam ir neseniai subrendusiam jaunimui būtų 
labai pravartu, jei būtų išsamesnių, plačiu požiūriu studijų apie mūsų 
protinės kultūros eigą ir išvaizdą ir per šio amžiaus jau nemažą į pra- 
eitį nuėjusį laikotarpį. 

Nuo 1922 metų, tai yra nuo atsiradimo filosofinio laikraščio „Logos“ 
ir nuo mūsų universiteto įsteigimo, filosofinis darbas ryškiau reiškiasi 
ir mūsų spaudoje ir paskaitomis. Nemažai jau nuveikta, bet dar visų ir 
elementarinių darbų nepadaryta. Juk dar neturime elementarinio filo- 
sofijos sistemos vadovėlio, neturime ir iš nevienos filosofinės disciplinos 


š Šiuo atžvilgiu nemaža galima pasinaudoti iš šių dviejų pagrindinių lenkų kal- 
ba išleistų veikalų: 

M. Balinski, Dawna Akademia Wilenska, Petersburg 1862. 

J. Bielinski, Uniwersytet Wilenski, Krakow 1899—1900. 

Ypač šitame J. Bielinskio veikale svarbus antrojo tomo 46-tas perskyrimas, 
kuris specialiai yra skirtas Vilniaus akademijos ir universiteto filosofijos padėties 
istorijai. 

išleisto kurso. Turime jau, Dievui dėkui, prof. St. Šalkauskio rūpestingai 
ir sumaniai sudarytą ir plačiai inteligentijai žinotiną filosofinę terminiją; 
ji paskelbta 1937 m. „Logose“ ir paskui išleista atskirai; gi 1938 m. „Logo- 
se“ yra tas pats dalykas paduotas kitoje tvarkoje; tenai ėjo alfabetine 
tvarka pagal pradžioje padėtus lietuviškus terminus, o šičia alfabetine 
tvarka pagal pirmoje vietoje dedamus vokiškus terminus. 

Bet daug, labai daug reikia dar dirbti, rašyti ir spausdinti grynosios 
filosofijos srityje. Iki šiol vis per maža turėjome šitam reikalui pajėgų, o 
ir tos pačios buvo tampomos į įvairius kitus darbus. 

2. Mūsų filosofų uždavinys būtų plačiau, visašališkiau išryškint mū- 
sų tautos pašaukimą ir jos kultūrinius uždavinius, atsižvelgiant į mūsų 
tautos ypatybes ir į mūsų tautos ypatingą padėtį ir ypatingą laiką, ku- 
riame gyvenime, ir į iki šiol pasireiškusius mūsų gyvenimo svarbesnius 
teigiamumus ir neigiamumus. 

Dėl to fakto, kad mūsų tauta gyvena apsupta iš kelių pusių gausingų 
ir galingų kaimynų, mums reikia pirmoje vietoje stiprėti, kiek galima 
daugiau, dvasinės kultūros srityje. Reikia mums visa, kas yra mūsų kai- 
mynuose teigiamo, mokėti įvertinti ir sugebėti vengti tų visų neigiamy- 
bių, kurios juose reiškiasi. Šitam uždaviniui sėkmingai atlikti reikia ne- 
mažos ir filosofinės kultūros ne tik filosofams specialistams, bet ir plačia- 
jai mūsų inteligentijai. 

Dėl to fakto, kad mūsų tauta yra maža ir kad mes negalime savo pajė- 
gų be atodairos eikvoti, svarbu, kad mūsų tautoje įsigalėtų sveikiausia fi- 
losofinė srovė, apie kurios ypatybes ir uždavinius esu anksčiau gan įsak- 
miai kalbėjęs. Mums ypač reikia vengti siaurų, lėkštų filosofinių sistemų 
įtakos, kurios ne mažina, bet didina idėjinį tautoje pakrikimą ir į jokią 
gilesnę pozityvią pažangą neveda. 

Dėl to fakto, kad mūsų tauta yra maža ir kad mums daugiau tenka 
kovoje dėl būvio ir dėl geresnės ateities pasitikėti dvasinės kultūros stip- 
rėjimu, kyla nepaprastai atsakingas ir sunkus mūsų inteligentijos už- 
davinys. 

Giliau susirūpinti dvasios kultūros pagrindais, taigi, filosofine kultū- 
ra, turi mus skatinti ir baisi daugiaropu atžvilgiu krizė, kurioje dabar 
gyvena pasaulis. Kai dabar eina gilus vertybių perkainojimo procesas, 
kai dabar taip išjudinta asmens reikšmės, šeimos, visuomenės, tautinių 
ir tarptautinių santykių sąmonė, reikia mūsų inteligentijos atstovų ne- 
paprastai didelių dvasinės kultūros pastangų, kad išvengtume įsigalėjimo 
taip pragaištingos idėjinės anarchijos, kurią paprastai seka papročių ir 
doros smukimas, visais atžvilgiais tautos merdėjimas. 

3. Mums reikia tad susirūpinti ne tik grynąja filosofija, bet ir filoso- 
fijos įtaka įvairiose mūsų kultūros, mūsų visuomenės gyvenimo srityse. 
Mums reikia tinkamai filosofiškai sugebančių savo darbo plotmėje 


140 P. KURAITIS, TAUTA IR JOS FILOSOFIJA 


orientuotis valstybininkų, juristų, sociologų, ekonomistų, medikų, gamti- 
ninkų, įvairios rūšies mokytojų, rašytojų, menininkų, meno ir literatūros 
kritikų, visuomenės veikėjų, publicistų, organizacijų vadų. 

Ir ypač visoje inteligentijoje mums reikia ko daugiausia žmonių, 
įstengiančių sąmoningai ir kritiškai orientuotis savo profesijoj, visuomenės 
ir valstybės gyvenime, pasireiškiančiose mūsų krašte ideologinėse, kultū- 
rinėse, visuomeninėse, socialinėse ir politinėse linkmėse. 

Tam visam, aišku, reikia kiek galima didesnio bendro kultūrinio, 
taigi, ir filosofinio pasiruošimo ir susiorientavimo. Svarbu ypač jaunimui 
giliau pasiruošti filosofiškai, kad galėtų greičiau ir tikriau susiorientuoti, 
ką laikyti vertinga iš senesniųjų palikimo, ką galima ryžtis keisti ir ko- 
kia kryptimi. 

Dar aiškiau reiškiasi filosofinės kultūros stiprinimo ir platinimo rei- 
kalas, kai pažiūrime į mūsų visuomenės gyvenimą iš pasaulėžiūros rei- 
kalų punkto. 

Mūsų inteligentijai kaskart daugiau darosi aktualu ir reikalinga 
nuodugnesnio išsiaiškinimo daugelio sunkių, subtilių, keblių klausimų, 
kaip antai, kultūrinės pažangos ir prigimto humaniškumo kultivavimo tei- 
sėms ir pareigoms suderinti su ypatingais antgamtinio tikslo reikalavi- 
mais, su antgamtinių tiesų ir priemonių kaskart tobulesnio panaudojimo 
uždaviniais. 

Mūsų vadinamoji liaudis, susidėjus taip įvairioms aplinkybėms, ver- 
čiama dabar yra pereit iš daugiau ar mažiau uždaros katalikiškos aplin- 
kos į mišrias kryžkelių, rinkų ir įvairių kitų viešų vietų gyvenimo psicho- 
logijos sąlygas ir kaskart daugiau jai tenka susidurti su įvairiais ant klai- 
dingų hipotezių, iškraipytų žinių ir sofistiškų samprotavimų paremtais 
priekaištais prieš tikėjimą. Reikalinga tad sėkmingesniam plačiosios vi- 
suomenės čia susiorientavimui atitinkama katalikų inteligentų pagalba. 
Tad ir šiuo atžvilgiu mūsų inteligentijai tenka didinti ir gilinti savo dva- 
sios kultūros išteklius. 

Taip, tautai svarbu ir reikalinga ir grynosios filosofijos darbo srityje 
kaskart didesnė ir judresnė pažanga. 

Kai grynosios filosofijos srityje bus daugiau parengta priemonių ir 
galimumų lengviau ir greičiau susiorientuoti svarbiaisiais filosofijos klausi- 
mais, tai filosofijos įtaka bus sėkmingiau vykdoma ir įvairiose kitose 
kultūros ir visuomenės gyvenimo srityse. Antra vertus, svarbu, kad fi- 
losofijos reikšmė ir su ja gilesnio, ypač patiems inteligentams, susipaži- 
nimo reikalas kaskart aiškiau būtų suprantamas pagal įvairius kultū- 
ros ir visuomenės gyvenimo padėties ir pažangos reikalavimus. Reikia, 
kad virstų ilgainiui savaime aiškia aksioma, jog tinkamas filosofijoj orien- 
tavimasis yra privalomo inteligentams, nuolat tobulinamo ir papildomo, 
bendrojo išsilavinimo dalis. Tai įgalins mūsų inteligentiją ir visą susipra- 

tusiąją visuomenę tinkamiau dirbti dvasios kultūros pažangos darbą ir iš 
viso duos galimumo mūsų tautai taip sunkiose sąlygose ir aplinkybėse at- 
likti savo būtinuosius kultūros uždavinius. 

Eszistencialinė filosofija ir ateities 
filosofavimo rūpesčiai 
Juozas Girnius 


Šitame straipsnyje imuosi supažindinti su ta mąstymo srove, kuri turi 
teisės vadintis mūsų laiko filosofija, ir atskleisti tuos rūpesčius, kuriuos 
ji kelia ateities filosofavimui. 

Laiko valdomas žmogiškasis buvimas vyksta vieningame „buvo“ ir 
„bus“ santykyje. Ir filosofavimas, esminis žmogiškojo buvimo būdas, vi- 
sada yra jo faktinės išeities ir jo laisvos ateities santykinėje vienybėje. 
Jis visada įaugęs buvusiajame ir visada atviras būsimajam filosofavimui. 
Nušviesti bet kurį filosofavimą ir yra atskleisti, kaip imamasis filosofavi- 
mas yra susijęs su jau buvusiuoju mąstymu ir kokioms ateities galimy- 
bėms jis lieka laisvas. Tad ir šitame straipsnyje teks ieškoti egzistencia- 
linės filosofijos versmių buvusiajame mąstyme ir rūpintis atskleisti jos 
laimėjimų prasmę ateities filosofavimui. 


1 


Egzistencialinės filosofijos versmių tenka ieškoti Kierkegaardo ir 
Nietzschės kovoje prieš idealistinį mąstymą. 

1. — Viso naujųjų laikų metafizikos vyksmo gale stovinčiojoje ide- 
alistinėje filosofijoje senasis būtybės, kaip būtybės (ens gua ens), klausi- 
mas virsta pažinimo klausimu, ir metafizika esmiškai sutampa su logika. 
Idealistinė tiesiai yra filosofija, kuri būtį suveda į tos būties mąstymą. Jos 
nusistatymu, mąstymas, kaip būtybių jų pažįstamybėje apsprendimas, yra 
pats būties grindimas. Atseit, ne mąstymas jau yra apspręstas pirmai- 
siais, t. y. būties principais, o jis pats teigia pastaruosius principus. Pir- 
mieji būties principai išreiškia jos mąstančiojo proto prigimtį. Todėl mąs- 
tymo struktūros išskleidimas drauge yra ir pačių būties apsprendimų iš- 
vystymas. Mąstymo vyksmas — pačios būties vyksmas. "Tikroji būtis 
yra grynoji sąvoka, ir grynoji sąvoka — tikroji būtis. Visa yra tikra, kas 
yra protinga, ir visa yra protinga, kas yra tikra. 

Kaip suprastina ši būties ir sąvokos tapatybė? Kokia šio tikrovės pro- 
tingumo prasmė? — Sąvokos žodžiu čia netenka suprasti „paprasta“ sąvo- 

ka reprezentacinio vaidinio prasme. "Tai būtų nereikšmingas ir iš viso 
klaidingas teigimas, kad žmogiškasis kurios būtybės vaidinys yra jau pati 
ta pažįstamoji būtybė. Būties sąvokiškumo teigime idealistai sąvokos žo- 
džiu vadina sąvoką, išreiškiančią kuriantįjį absoliutinį protą, kuris pats sa- 
ve mąsto tokiu būdu, kad pačiu šiuo savęs mąstymu jis kuria ir neša visos 
būties tikrybe. Visa protinga yra tikra, nes iš viso tikras tėra vienas die- 
viškasis absoliutinis protas. Atseit, būtis idealistams yra sąvoka absoliu- 
tinio proto visai būčiai imanentiškumo prasme. 


Idealizmas būtį išaiškina sąvoka, arba idėja. Sąvoka, kaip idėja, pa- 
čia savo prigimtimi išeina už laiko. Ji yra visuotinė, nes išreiškia būtį tos 
būties antlaikinėje, t. y. visuotinėje būtinybėje. Jei būties esmę išreiškia 
visuotinė sąvoka, tai ir būtis savyje išaiškėja kaip esmiškai visuotinė, pati 
visuotinybė, sistema. Taip Schellingui tikrovė yra savyje sistemingas or- 
ganizmas, Hegeliui — sisteminių ritmu vykstanti konkreti visuotinybė. 


Būties prasmė yra esmiškai visuotinybė. Tad ir aukščiau teigtasis 
principas „visa yra tikra, kas yra protinga“ faktiškai reiškia: visa yra tik- 
ra, kas yra visuotina. Tiesa yra visuma. Tikra yra visa, kas išreiškia vi- 
sumą, kas turi prasmės būties sistemoje, kas yra būtina visuotiniojo bū- 
ties vyksmo apraiška. Ir atitinkamai nėra „tikra“ idealistams visa, kas in- 
dividualų bei atsitiktina, kiekvienas asmeninis gyvenimas, kiekvienas pa- 
prastas istorinis trukimas, atsitiktinis iškilimas bei žlugimas. 


Tiesa yra visuma, arba sistema. Sistema idealistine prasme nėra at- 
sitiktinė individualaus proto projekcija, o pati absoliutinės dvasios visybė. 
Todėl toliau aišku: bet kurios būtybės visuotinybė glūdi absoliutinės dva- 
sios išreiškime. Kiekviena būtybė yra tikra, kiek ji išreiškia absoliutinę 
visuotinybę. Lygiai ir žmogus yra tikras (savo „esmėje“) ne jo asmeninėje 
istorijoje, o tiktai visuotinėje absoliutinės dvasios funkcijoje.  Žmogiško- 
jo gyvenimo tikrybė glūdi ne jame „pačiame“, ne asmeniniuose individo 
rūpesčiuose, o antlaikiniame absoliutinės dvasios vyksme, jos išreiškime, 

Nurodėme, kaip idealizmas yra grynojo pažinimo sistema, t. y. ta fi- 
losofija, kuri būtį išaiškina sąvoka ir taip jos esmę randa visuotinybėje. 


Kas betgi vyksta šiuo būties, kaip visuotinės sąvokos, išaiškinimu? 
Kas yra būčiai jos visuotinioji sąvoka? Ne kas kita, kaip jos „kas“, arba 
„esmė“. Bet kurios būtybės sąvoka išreiškia, „kas“ yra ši būtybė savo ant- 
laikinėje būtinybėje, kaip „kas“ ji galioja, kaip „kas“ ji pažįstama. Savo 
antlaikinybėje sąvoka lieka abejinga išreiškiamosios būtybės „kad“, jos 
egzistencijai ar neegzistencijai. Žodžiu tariant, idealistinis būties išaiški- 
nimas tikrovėje reiškia būties suvedimą į esmę, arba tokį jos supratimą, 
kuris istorinei atskirų būtybių egzistencijai neteikia problematinės pras- 
mės. 

Reikšmingu Hegelio pasisakymu, idealistinė filosofija siekia atskleisti 

Dievo mintį dar prieš pasaulio sukūrimą. „Prieš sukūrimą“ reiškia: prieš 
egzistenciją. 

Iš tikrųjų, egzistencija jos istoriniame savotiškumę (individualume) 
neįmanoma sąvokiškai išreikšti ir sistemiškai apvaldyti. Todėl ji Hegeliui 
yra „faule Existenz“, ir todėl jis absoliutinio pažinimo vardu eina į daly- 
kus dar prieš jų egzistenciją. Bet kaip tiktai šis „dar prieš egzistenciją“ 
apreiškia pagrindinę nenuveikiamą idealistinės filosofijos sunkenybę: 
kaip iš antlaikinės bei visuotinės idejos prieiti istorinę bei individualinę 
egzistenciją. Egzistencija — riba idealistinei esmės filosofijai. 

Idealistinė filosofija dalykus svarstė tiktai jų idealinėje, nuo laiko ati- 
trauktoje, neribotybėje ir liko akla tai nenuveikiamai baigtinybei, kuri žy- 
mi kiekvieną esmės susijungimą su egzistencija, kiekvieną konkrečią es- 
mės ir egzistencijos santykinėje vienybėje trunkančią būtybę. Ir iš tik- 
rųjų, netruko iškilti idealistinėje plotmėje neišsprendžiama  „tingiosios 
egzistencijos“ baigtinybės problema, kuri pralaužė absoliutinę nuotaiką ir 
pasuko vakarietiškąjį mąstymą į naujus egzistencinius laiko, mirties bei 
kančios, kaltės bei kovos, situacinių apsisprendimų ir asmeninės atsakomy- 
bės rūpesčius. 

Jau pačiame idealizme kilo egzistencijos problema, laužianti jo abso- 
liutinę bei sisteminę nuotaiką, ir būtent, — Schellingo pozityviosios filoso- 
fijos pastangoje išsaugoti tikėjimą nuo jo paneigimo absoliutiniame He- 
gelio religijos supratime. Schellingui rūpi patsai realusis tikinčiojo santy- 
kis su Dievu, ne tiktai idealinė Dievo galybė. Šiuo rūpesčiu jis ir išeina į 
radikalią opoziciją prieš Hegelio filosofiją, kurią jis vadina negatyvia fi- 
losofija: Hegelio filosofija einanti į dalykus dar prieš jų egzistenciją, 
atseit į dalykus, kaip dar nesančius. Ji, būtent, teklausianti dalykus, kaip 
objektus, t. y. jų pažįstamybėje, arba idealinėje juos mąstančio absoliuti- 
nio proto galimybėje. Ir patį Dievą todėl ji prieinanti tiktai kaip objektą, 
visų objektų objektyvybės pagrindą. Gi Schellingas nori eiti tiesiai į pa- 
čią būtį, į Dievą jo egzistencijoje, t. y. jo pirminėje neobjektyvybėje (in 
seiner Un-vor-denklichkeit). Ką nors klausti kaip objektą — reiškia klaus- 
ti jo galimybę. Dievas betgi yra pirma bet kokios objektyvybės, arba ide- 
alinės galimybės. Jis yra pats iš savęs, o ne per kurią galimybę (poten- 
ciją). Dievas — pati pirminė valia, kuri aktualizuoja visas potencijas. 

Bet Schellingo Dieviškosios Egzistencijos klausimas negalėjo nuveikti 
idealizmo, kol pats būties klausėjas, žmogus, liko ir toliau idealistiškai su- 
prantamas. Tik su nauju paties būties klausėjo buvimo klausimu egzisten- 
cija galėjo pasiekti problematinio aštrumo. Lemiančius šia linkme žings- 
nius žengė ir tuo įgalino mūsų imamąją egzistencialinę filosofiją Sėoren 
Kierkegaardas ir Friedrichas Nietzschė. 

Kierkegaardas ir Nietzschė — du vieniši mąstytojai, aistringai susi- 
rūpinę jų savotiškumo, nepalyginamai individualios asmenybės išsaugoji- 

mu. Abu jie negalėjo pakelti idealistinės visuotinybės nuotaikos. Abiejų 
rūpestis eina į žmogų, kaip jį „patį“. Ir abiem žmogus yra jis „pats“, kiek 
jis tiesiai nėra tik visuotinybės reiškėjas, kiek jis nėra tik vienas žmogaus 
apskritai atsitikimas, o — išimtinė, niekada vėl nepakartojama ir niekieno 
nepakeičiama egzistencija; kiek jis tiesiai nėra tik vienas momentas ant- 
laikiniame absoliutinės dvasios vyksme, o gyvena jo paties asmeninę is- 
toriją. 

2. — Kierkegaardas savo opoziciją idealistinei visuotinybės filosofijai 
išreiškia tikėjimo paradoksu. „Tikėjimas, iš tikrųjų, yra paradoksas, pa- 
gal kurį Individas yra aukščiau to, kas bendra bei visuotina“!. Šį paradok- 
są vysto tikėjimo ir moralės antinomija. Tikėjime individas susikaupia ja- 
me pačiame ir savo baimingoje vienatvėje sueina į santykį su Absoliutu, 
moralėje jis įsijungia į žmogiškąją bendruomenę ir ją tvarkančias visuoti- 
nes maksimas. Tikėjimas, asmeninis individo santykis su Absoliutu — in- 
dividualus, bet, — ir tiesiai todėl, — absoliutus; moralė, veikimas pagal 
visuotiniąsias maksimas, — visuotinė, bet, — ir tiesiai todėl, — neabsoliuti. 
„Individas savo santykį su tuo, kas visuotina, apsprendžia iš santykio su 
absoliutu, o ne santykį su absoliutu iš santykio su tuo, kas visuotina“?. Va- 
dinas, ne tai, kas visuotina, yra jau absoliutu, bet tiesiai absoliutu reliaty- 
vina tai, kas visuotina. Absoliutinė pareiga Dievo atžvilgiu reliatyvina pa- 
reigas žmogiškosios bendruomenės atžvilgiu. Dievo meilė gali pareikalau- 
ti artimo meilę reikšti būdu, tiesiai priešingu tam, kas būtų pareiga mo- 
raliniu atžvilgiu. Taip Abraomui Dievas įsako nužudyti jo viso gyvenimo 
viltį, pirmgimį sūnų Izaoką. Ir Abraomas nebūtų buvęs tikėjimo tėvas, jei 
vieną momentą būtų suabejojęs Dievo valia. Tačiau Abraomas — ne Kai- 
nas, 

Tikėjimo ir moralės antinomija — tikėjimo riterio ir tragiško hero- 
jaus antinomija. Tragiškas herojus atsisako „savęs paties“, kad tai, kas vi- 
suotina, išreikštų — tikėjimo riteris atsisako to, kas visuotina, kad liktų jis 
„pats“.  Tragiško herojaus kelias visada tikras. Jis greitai baigia savo 
kovą, tegu ir skaudžią, ir vėl laimi ramią tikrybę kitų užjaučiamame jo su- 
pratime. Visi pateisina ir gėrisi jo laikysena. — Tikėjimo riteris visą gi 
laiką lieka netikras savo gūdžioje vienatvėje. Visada jis gali atsisakyti 
savęs paties ir iš savo skaudžios vienatvės grįžti į žmogiškosios bendruo- 
menės prieglobstį. Bet ar ši galimybė yra tiesa, ar krizės apraiška, tai te- 
gali nuspręsti patsai tikintysis. Bet kadangi jis atsisakė visuotiniųjų prin- 
cipų, tai ne tik niekas iš šalies negali jam padėti apsispręsti, bet ir jis pats 
negali turėti jokių objektyvių kriterijų, kuriais jis galėtų vadovautis. Tik 
pati jo vienatvės netikrybė nurodo į galimą jo tikėjimo tikrybę. Klai- 
dingas tikėjimo riteris ieško dvylikos sektantų, kad jiems padavęs ranką 


1 Crainte et tremblement (trad. P.-H. Tisseau), 110 psl. 
Žž Id 110—111. 

garsiai turguose triukšmautų ir apkurstų vienatvės krizių balsui. Tikra- 
sis tikėjimo riteris nelygstamoje vienatvėje neieško ir nesutinka jokio 
draugo. Jis eina vienų vienas su savo baisia atsakomybe. Bet žino ir jis. 
kaip puiku savo tėviškę turėti visuotinybėje ir būti suprastam kiekvienos 
kilnios sielos, ir kaip baisu gimti už visuotinybės ribų ir būti išjuokiamu 
visą kelionės laiką. Todėl ir tragiškiausias herojus atrodo į balių einančiu 
kavalieriumi, jei jį lyginti su lėtai ir bandančiai savo žingsnius renkančiu 
tikėjimo riteriu. 

Kai Kierkegaardas patetiškai skelbia: žmogus yra egzistencija, tai, iš 
tikrųjų, jis mano šią žmogiškąją galimybę, atsisakius to, kas visuotina, ne- 
lygstamoje individualybėje sueiti į absoliutų santykį su Absoliutu. 

3. — Ir Nietzschės antžmogio filosofiją valdo individualistinis žmo- 
gaus esmės supratimas. Tiktai, kai Kierkegaardui žmogiškosios egzisten- 
cijos individualybę išreiškia tikėjimo paradoksas, tai Nietzschei žmogiško- 
sios individualybės sąlyga yra Dievo nebuvimo reikalavimas. Kierkegaar- 
dui žmogus yra jis „pats“ (egzistencija), kada jis nelygstamoje vienatvėje 
sueina į santykį su Absoliutu. Nietzschei žmogus yra jis „pats“ (pakeliui į 
antžmogį), kada jis ateistinėje vienatvėje teigia savęs paties absoliutybę. 

Ir būtent: Nietzschei žmogiškojo „pats“ metafizinė prasmė yra kū- 
ryba. Ji apreiškia žmogaus savotiškumą. Bet kūrybinė tiesiai yra valia, 
kuri išeina už visuotinių normų ir ieško to, kas nauja, dar neturima ir ne- 
žinoma. Kūrybos nelygstamybė, Nietzschės nusistatymu, ir reikalauja, kad 
nieko nebūtų aukščiau žmogaus kūrybinės valios. Jei būtų Dievas, nebe- 
liktų kas kurti, todėl — jo nėra. 

Kūrybinė žmogaus valia teikia būčiai jos prasmę ir grindžia daiktų 
vertę. Ne daiktai jau yra geri ar blogi, bet tiktai kuriantysis skiria tai, 
kas gera ir kas bloga. „Niekas nežino, kas yra gera ir bloga, nebent — ku- 
riantysis““. Gera, kas plaukia iš asmeninės kūrybinės valios, bloga, ką pa- 
laiko sustingusi beasmeninė bendruomenės („visų“) valia. „Kur yra ne- 
kaltė? Ten, kur kūrybinė valia. Ir kas nori kurti už savęs, tas turi man 
gryniausią valią““. 

Kūrybinis daiktų vertės grindimas drauge yra ir pačios jų tiesos at- 
skleidimas.  Nietzschės ironija kreipiasi prieš nesuteptąjį pažinimą (un- 
befleckte Erkenntnis), kuris nori tiktai iš šalies, nesuinteresuotai, gėrėtis 
idealinėmis daiktų esmėmis. Kaip pats pažįstamųjų daiktų egzistencijos 


prasmės kūrimas, — kiekvienas tikras pažinimas yra suteptas kūrybiniu 
dalyvavimu pažįstamųjų dalykų egzistencijoje ir nešvarus, kaip — gim- 
dymas. 


Kūrybinė valia pačia savo esme individuali. Ji nepasitenkina tuo, kas 
visiems prieinama, ji laužia visuotines normas ir eina į tai, ko dar neturi- 


3 Also sprach Zarathustra (Kriegsausgabe), 258 psl. 
* Id 180. 

ma, kas tik vienam kurinčiajam įmanoma. Kuriantysis vis nori išeiti už 
savo paties esmės. Nėra vienos visiems tiesos ir visiems vieno gėrio. Tiesa 
— mano, atskleidžiančiojo, tiesa; gėris — mano, vertinančiojo, gėris. Zara- 
thustros kelias — jo vieno kelias. Su savo mokiniais jis atsisveikina: ,Vie- 
nas dabar aš einu, mano mokiniai. Ir jūs traukitės ir likite vieni. Taip 
noriu aš. Iš tikrųjų aš patariu jums: šalinkitės nuo manęs ir ginkitės Zara- 
thustros. Ir dar geriau: gėdykitės jūs jo. Gal būt, jis jus apgavo. — .., Dar 
jūs savęs neieškojote: todėl jūs radote mane. Taip daro visi tikintieji, ir 
todėl aš turiu tiek maža ką veikti su visokiu tikėjimu““?. 


Suglaudžiame: ir Kierkegaardas tikėjimo paradoksu, ir Nietzschė 
ateistiškai nusistačiusiu antžmogiu, abu palieka idealistinę visuotinybės 
nuotaiką ir tiesia pagrindus naujam individualistiniam, — egzistenciali- 
niam, — žmogaus supratimui. Idealistams esmė yra visuotinybė, Kierke- 
gaardui ir Nietzschei — savotiškybė. Idealistams žmogus savo esmėje yra 
visuotinio proto nešėjas, arba sąmonė apskritai, atitraukta nuo istorinio 
vyksmo ir todėl abejinga jos pačios bei jos prieinamųjų būtybių egzisten- 
cijai. — Kierkegaardui ir Nietzschei žmogus yra jis pats (savo ,,esmėje“) 
savo nepalyginamoje individualybėje, t. y. kiek jis nėra tik toks, kaip visi 
kiti, o giliausiais savo egzistencijos akimirksniais kūrybiškai vis išeina už 
„visų“ normos. Žodžiu tariant, abiem, — Kierkegaardui ir Nietzschei, — 
žmogaus esmė yra pati jo istorinė egzistencija nepakartojamoje indivi- 
dualybėje. 


Kintant žmogaus, filosofavimo nešėjo, supratimui, atitinkamai turi pa- 
kisti ir visos filosofijos problematinė linkmė. Kol žmogus idealistiškai 
suprasta, — kaip visuotinįjį protą išreiškianti sąmonė apskritai, — tol bū- 
ties klausimas vyko visuotinio pažinimo galimybės klausimu, ir metafizika 
sutapo su logika. Kai naujai žmogaus esmei teigiama jo istorinė egzisten- 
cija, tai ir būties klausimas turi vykti žmogiškosios egzistencijos klausimu. 
Egzistencialine filosofija ir yra vadinama ta mūsų laiko filosofija, kuri at- 
sakymo į būties klausimą ieško individualioje žmogiškoje egzistencijoje, 
baimingu rūpesčiu nešančioje savo istorinį mirties bei kaltės likimą. 

Schemiškai egzistencialinę filosofiją priešpastatant idealizmui, pasta- 
rasis yra grynojo pažinimo, pirmoji — pažinimo, kaip asmeninio apsispren- 


dimo, filosofija. Idealizmas — absoliutinė sistema, egzistencialinė filoso- 
fija — atviras, sistemas laužąs filosofavimas. Idealizmas — visuoti- 
nybės, egzistencializmas — individualybės filosofija. Idealizmas — ant- 


laikybės, egzistencializmas — laiko filosofija. Apskritai tariant, idealisti- 
nės filosofijos problematinis titulas — būtis ir mąstymas (idėja), egzisten- 
cialinės — būtis ir laikas (egzistencija). 


5 Id 114—115. 


148 J. GIRNIUS, EGZISTENCIALINĖ FILOSOFIJA IR ATEITIES FILOSOFAVIMO RŪPESČIAI 


II 


Taip jos bendriausiose tendencijose apibūdinta, egzistencialinė fi- 
losofija nėra vieninga mokykla. Pačia savo esme ji nori būti asmeninis, 
atseit, ne mokyklinis filosofavimas. Tai greičiau savotiška viso mūsų kon- 
kretybe susirūpinusio laiko filosofavimo linkmė. Galima betgi joje išskirti 
dvi radikaliai skirtingas sroves. Pirmoji daugiau kreipiasi į Nietzsche: 
tai ateistinio nihilizmo šalčiu dvelkianti Martino Heideggerio“ filosofija. 
antrąją daugiau veikia Kierkeggardo įtaka: tai Dievybės ieškojimo neri- 
mu pulsuojanti Karlo Jasperso? filosofija. Heideggerio žodžiu gyvena 
jaunoji vokiečių filosofų generacija. Būdinga čia Hanso Heysės („Idee 
und Existenz“) pastanga egzistencialinę filosofiją pritaikyti vitalistinės 
Trečiojo Reicho pasaulėžiūros tikslams. Jaspersui artimi Gabrielis Marcelis 
(„Etre et Avoir“), Nik. Berdiajewas („Cing mėditations sur Vexistence“), 
Paul Hūberlinas („Das Wesen der Philosophie“). Egzistencialinė nuotai- 
ka žymi ir Renė le Senneo moraliniame idealizme („„Devoir“ ir „Obstacle 
et Valeur“), ir Louis Lavelle'io totalinės esamybės filosofijoje („Etre“, 
„Acte“, ,,„Prėsence totale“). Ir Maurice Blondelio metafizika („L'Etre et les 
ėtres“) ontologinę būties problemą sieja su moraline („egzistencialine“) as- 
mens problema. 

Šitame straipsnyje, vietos ribojami, sustosime tik ties pačiomis būdin- 


giausiomis egzistencializmo linkmėmis — Heideggerio ir Jasperso filoso- 
fijomis. 
1. — Heideggeris rūpinasi nauju metafizikos grindimu. Nors mūsų 


laiku ir esą giriamasi metafizikos pažanga, tačiau būties klausimas esąs 
tiesiai užmestas, nes būtis laikoma savaime suprantamu dalyku. Bet: ,„Ar 
turime mes šiandien atsakymą į klausimą, ką manome žodžiu „esąs“? Jo- 
kiu būdu. Privalu tad iš naujo kelti būties klausimą“*. 


Ligšioliniame mąstyme būties klausimas nepasiekęs problematinio ašt- 
rumo, nes, Heideggerio nuomone, jis vis nepakankamai griežtai skyręs 
būtį nuo atskirų būtybių ir vis „pasakojęs istoriją“, t. y. būtį supratęs kaip 
dar vieną būtybę šalia visų kitų būtybių. Heideggerio reikalavimu, pir- 
masis filosofinis žingsnis turi būti būties ir atskirų būtybių skyrimo su- 
vokimas. Būtis nėra jokia atskira būtybė, o tai, kas įgalina visas atskiras 
būtybes, kas jas apsprendžia būtybėmis. Būtis yra prieš visas ir tad jau 
visose atskirose būtybėse. Taip suprastos būties klausimas klausia: kodėl 
yra kas nors, o ne nieko? 


6 Martin Heidegger (g. 1889 m.), Freiburgo i. Br. universiteto profesorius. Pa- 
grindinis jo veikalas „Sein und Zeit“ (1926 m.). 

* Karl Jaspers (g. 1883 m.), Luvęs Heidelbergo universiteto profesorius. Pa- 
grindinis jo veikalas „Philosophie“ (I. Philosophische Weltorientierung. II. Existenz- 
erhellung. III. Metaphysik, 1932 m.). 

8 Sein und Zeit, 1 psl. 

a. — Būties klausimui išspręsti Heideggeris imasi žmogiškosios bū- 
tybės analitikos. Būties kl: .usimui išvystyti tenka klausti žmogų, nes kaip 
tik jis ir yra ta būtybė, kurios būtis yra pats būties supratimas. Žmogui 
yra sava, kad su ir per jo kūtį jam būtų atskleidžiama pati būtis. Kaip to- 
kią būtybę, žmogų Heideggeris terminologiškai vadina Dasein. ,„Da“ reiš- 
kia esminę žmogaus atvirybę būčiai. ,,Das Dasein ist seine Erschlossen- 
heit“?. Heideggeriškai žiūrint, tradicinė vaizdinga kalba apie žmoguje 
esančią lumen naturale teturi prasmės nurodyti, kad žmogus būva būties 
supratimo būdu. ,„Prigimtinės šviesos apšviestas“ nereiškia, kad žmogus 
būtų ko kito iš šalies apšviečiamas, bet kad jis pats savyje yra apšviestas, 
t. y. kad jis pats yra šis apšvietimas. Tik kadangi žmogus yra pati lumen 
naturale, jis atskleidžia visa, ką jo šviesa prieina, ir visa paslėpta, kas lie- 
ka tamsoje. 


Bet vėl tasai žmogaus jame pačiame šviesumas bei būčiai atvirumas 
nereikia suprasti tradicine neveiklios, „tiktai apšviečiančios“, iliuminacijos 
prasme. Heideggerio žmogaus jame pačiame šviesumas yra veiklus save 
vis pralenkiantysis pasaulyje buvimas bei pasaulyje sutinkamų būtybių 
atskleidimas (Sich-vorweg-schon sein-in-der-Welt als Sein-bei-innerwelt- 
lich begegendem Seiendem). Kaip toks veiklus pasaulio ir jame sutinka- 
mų būtybių atskleidimas, žmogiškoji būtis yra rūpestis (Sorge). 

Žmogiškosios būties, kaip rūpesčio, išaiškinimu Heideggeris betgi ne- 
nori reikšti pragmatistinio nusistatymo. Rūpesčio terminu jis supranta ne 
vieną psichologinę laikyseną, patirtinį rūpinimąsi, bet apriorinį visų žmo- 
giškųjų laikysenų pagrindą. Rūpestis yra prieš visas ir tad jau kiekvienoje 
žmogiškojoje laikysenoje. Jis yra dar prieš bet kokį teorijos ir praktikos 
skyrimą. Abi pastarosios, — teorija ir praktika, — yra galimybės tos bū- 
tybės, kuri būva rūpesčio būdu. 

Iš tikrųjų, Heideggeris rūpesčio sąvoka nori nuveikti teorijos ir prak 
tikos skyrimą ir taip pereiti kraštutinius intelektualizmo ir pragmatizmo 
nusistatymus. Rūpestyje, kaip jų galimybės pagrinde, teorija ir praktika, 
pažinimas ir veikimas pasiekia jų pirminės vienybės. Pati veikla pažįsta, 
ir pats pažinimas pirmine prasme yra veikla. Daiktus atskleidžia, juos 
„pažįsta“ patsai veiklus jais rūpinimasis, patsai jų vartojimas, nes tik- 
tai pastarasis teikia daiktams žmogiškosios prasmės ir taip apsprendžia 
jų būtį. Anksčiau abejingus daiktus (Vorhandenes) vartojimas perkeičia 
į parankiui esančius, žmogiškai prasmingus įrankius (Zuhandenes). Pa- 
čia aptartimi įrankio būtis yra „um zu“, atsakyti kuriam žmogiškam rei- 
kalui. Žmogiškasis reikalas, kaip įrankio „wo zu“, esmiškai konstruo- 
ja įrankio būtį. Kiekvienas įrankis yra, kiek jis yra vartojamas. Varto- 
jimo apsprendžiamas („kuriamas“) įrankis ir gali būti atskleidžiamas 


* SZ, 133 psl. 

(„pažįstamas“) tik pačiu to įrankio vartojimu. Vadinamasis teorinis paži- 
nimas niekada negalėtų atskleisti pagrindinio būtybių įrankiškumo, jų 
vartotinybės charakterio. Taip Heideggeriui pirminis pažinimo būdas 
yra pats jų vartojimas, t. y. egzistencinis jų atskleidimas, kai teorinis pa- 
žinimas tėra išvestinis pažinimo būdas, kuris sąvokiškai artikuliuoja pir- 
minį pažinimą ir jį sakiniais išreiškia. 

Jei pažinimas pirmine prasme yra egzistencinis atskleidimas, o jo 
spręsminis išreiškimas tik išvestinis pažinimo artikuliavimas, tai atitinka- 
mai ir pirminė tiesos vieta Heideggeriui yra ne spręsmas, bet pati žmo- 
giškoji egzistencija. Būtent, tiesa yra pati žmogiškoji būtis, kiek ji at- 
skleidžia prieinamąjį pasaulį, kiek ji yra pats šis atskleidimas, pati žmo- 
giškosios būtybės atvirybė prieinamajam pasauliui ir jame sutinkamoms 
būtybėms.  Spręsmas yra tiktai šio pirminio egzistencinio atskleidimo 
objektinis artikuliavimas, kuris vieningoje atskleidžiančioje žmogiškojoje 
egzistencijoje išskiria atskleidimą bei jo išreiškimą ir toliau atskleidžia- 
mąją tikrovę bei ją išreiškiantijį spręsmą ima kaip du atskirus, nors sa- 
votiškai ir atitinkančius, daiktus. Tiesa, kaip pati pasaulį atskleidžiančio- 
ji bei būčiai atviroji žmogiškoji egzistencija, įgalina tiesą, kaip atskleis- 
tąją tikrovę išreiškiantįjį spręsmą. Tiesa, kaip spręsmas, yra galima tik- 
tai tiesos, kaip egzistencinio atskleidimo, arba atvirybės, pagrindu. Pir- 
minė tiesos prasmė — atskleidžiančioji egzistencija, antrinė tiesos pras- 
mė — išreiškiantysis spręsmas. 

Heideggerio akimis, tradicinė tiesos, kaip proto ir tikrovės atitikimo 
(adaeguatio intellectus et rei), aptartis juda tiktai antriniame, išvestiniame, 
tiesos supratime ir neprieina pirminės tiesos prasmės. Ji žmogiškąjį aktą 
supranta daiktinio vyksmo būdu. Būtent, vieningą  atskleidžiančiąją 
žmogiškąją būtį ji ima kaip dviejų daiktų, — daikto „atskleidžiantysis pro- 
tas“ ir daikto „atskleidžiamoji tikrovė“, — santykį. Gi faktiškai bet kuris 
spręsmas savo tiesumą įrodo ne jo tikrovei „atitikimo“ įrodymu, o įro- 
dymu, kad jis atskleidžia daiktus, kaip jie yra savyje. Taip spręsmo 
„paveikslas ant sienos kreivai kabo“ teisingumą patikriname ne lygin- 
dami vaidinius (,„paveikslas“, „kaboti“, „kreivai“, ,„,siena“) tarpusavyj 
ar su daiktais, o pačiu pažvelgimu įsitikindami, kad šis spręsmas atsklei- 
džia daiktus, kaip jie yra savyje. 

Heideggeriui atskleidžiančioji egzistencija yra tiesa tokiu būdu, kad 
žmogiškasis būties atskleidimas drauge yra ir jos pačios (būties: ne 
būtybių, o jų supratimo pagrindo) kūrimas (Entwerfen). Tiesa pačia- 
me pagrinde priklauso nuo ją atskleidžiančios ir drauge kuriančios žmo- 
giškosios egzistencijos. Ji yra tol, kol yra ši pastaroji. Niutono dėsniai, 
prieštaravimo principas ir apskritai kiekviena tiesa tol tėra tikra, kol eg- 
zistuoja žmogus. Kol nebuvo žmogaus ir kada jo vėl nebus, nebuvo ir 
nebus jokios tiesos. Taip, pvz., Niutono dėsniai prieš jį nebuvo nei tei- 

singi, nei klaidingi. Tik su Niutonu jie tapo tikri, nes juose žmogus pri- 
ėjo anksčiau paslėptą tikrovę. „Kiekviena tiesa pagal jos esmiškai žmo- 
giškąjį charakterį priklauso nuo žmogaus būties“ (Alle Wahrheit ist 
gemass deren wesenhafter daseinsmassiger Seinsart relativ auf das Sein 
des Daseins)!9. 

Jei taip Heideggeriui tiesa yra pati ją kuriančioji žmogiškoji egzis- 
tencija, tai tolimesnis metafizikos, t. y. būties tiesos klausimo, vyksmas 
reikalauja klausti: kokia yra žmogiškosios egzistencijos prasmė? Kas yra 
pati žmogiškosios egzistencijos projektuojamoji būtis paprastai? 

b. — Žmogiškosios būties, — rūpesčio, — du buvimo būdai: tikrasis 
ir netikrasis, Netikrasis rūpestis — nuobodulys. "Tai kasdieninis, „visų 
dienų“ rūpestis, kuris žmogų išblaško dauginguose žmogiškai abejinguo- 
se bei svetimuose daiktuose. Kasdieniniame nuobodulyje žmogus paskęs- 
ta pasauliniuose rūpesčiuose ir pamiršta save patį. Jis mąsto, kalba ir 
veikia, kaip ir visi kiti. Asmeninę atsakomybę jame pakeičia beasmeni- 
nės bendruomenės viešpatija. 

Tikrasis rūpestis — aukštųjų akimirksnių rūpestis. Jis eina ne į 
atskirus žmogiškuosius reikalus, o į pačią žmogiškojo gyvenimo visumą. 
Jis žmogų pastato prieš nenuveikiamą žmogiškosios baigties — mirties 
tikrybę. 

Mirties akivaizdoje rūpestis išauga baime. Baimė atskleidžia žmo- 
gui, kad jis egzistuoja kaip baigtinė būtybė, atseit, kaip būtybė, kuri 
būva mirties būdu. Žmogus, kol jis egzistuoja, vis lieka dar ne visas 
savo būties galėjimas, jam vis priklauso „dar ne“. „Dar ne“ betgi nereiš- 
kia: dar nėra, o tiktai — yra ateityje. Nokstantis vaisius vis yra dar ne- 
nunokęs: jam vis priklauso „dar ne“. Mirtis yra. Būtent, ji nėra tik- 
tai žmogaus svetimas jo egzistencijos nutraukimas, o pati žmogiškosios 
egzistencijos galimybė. Mirtis nėra nei paprastas pasibaigimas, nei at- 
baigimas, o žmogiškasis buvimo būdas. Žmogus būva mirties būdu (Sein 
zum Tode). Jis tol miršta, kol jis gyvena. "Tai reiškia: žmogiškoji eg- 
zistencija vyksta ne laike, bet tiesiai yra pats laikas. Laikas — prasmė 
tos būtybės, kuri būva mirimo būdu. 

Jei gyvenimas vyksta kaip mirimas, tai nuolat jį žymi mirties baimė. 
Mirties baimė nemaišytina su vulgariniu mirties bijojimu. Pastarasis 
tėra paprastas toliau nebegyvenimo bijojimas. Tai bailio silpnųjų va- 
landų nuotaika. Tikroji mirties baimė yra nuotaika stipraus, į save patį 
atsirėmusio individo, kuris šaltai žiūri į mirtį, kaip savo buvimo būdą. 
Tokia mirties supratimo prasme mirties baimė, užuot buvusi mirties ven- 
gimas, greičiau yra bėgimas į mirtį. Bet ir vėl šis bėgimas į mirtį nereikia 
suprasti vulgariškai, kaip savotiškas rūpinimasis realizuoti mirties gali- 
mybę. Tas tiesiai reikštų mirties galimybės nuveikimą, jos praradimą, 


10 SZ, 227 psl. 

paprastą toliau nebegyvenimą. Gi tikroji mirties baimė kaip tiktai sie- 
kia „didinti“ mirties, kaip žmogiškojo buvimo būdo, galimybę. 

Tikroji mirties baimės prasmė yra atskleisti žmogui jo tikrąją asme- 
ninę egzistenciją, sutelkti žmogų jame pačiame. Mirtis — asmeniškiau- 
sia žmogaus galimybė. Kiekvienas miršta savo mirtį Niekas mirtyje 
negali kitu pasivaduoti. Tiesa, gali vienas žmogus sutikti mirtį už kitą, 
bet pasiaukojusysis mirs savo mirtį. Mirtis kiekvieną atpalaiduoja nuo 
visų ryšių su kitais daiktais bei žmonėmis, atskleidžia visų pasaulinių rū- 
pesčių abejingumą ir grąžina į nelygstamą mirties vienatvę. 

c. — Mirties baimėje, — savo tikrojoje egzistencijoje, — žmogus įgau- 
na priėjimą prie pačios būties, t. y. prie to, kas yra prieš visas ir tad 
visose būtybėse. Paprastas atskirų bei apspręstų daiktų (plėšiko, audros ir 
pan.) bijojimas atskleidžia atskiras patirtines būtybes. Mirties baimėje, 
kada žmogui suabejingėja ir pasitraukia visos patirtinės būtybės, kada 
išslysta visas pasaulis, apsireiškia būtis, kaip jokia patirtinė būtybė, kaip 
pats niekis. Betarpiškai galima patikrinti, kad baimė mums niekį ap- 
reiškia tik, kai ji jau yra praėjusi. Tada, būtent, šviesiame šviežio at- 
minimo žvilgyje sakome: ko, prieš ką ir dėl ko baiminomės, tikrovėje 
nieko nebuvo. Iš tikrųjų, buvo niekis, kaip toks. Baimė apreiškia, kad 
nieko nebuvo. Iš tikrųjų, buvo tik niekis. Baimė apreiškia, kad būties 
buvimas yra niekio niekėjimas (Sein des Seienden als Nichten des Nichts). 
Niekis — būties paprastai prasmė. Būtis ir niekis yra tapatingi, tiktai 
ne Hegelio jų abiejų, — neapspręstybės ir betarpybės, — o esminės bū- 
ties baigtinybės prasme. Būtis esmiškai baigtinė. Ir todėl senąją tiesą 
„ex nihilo nihili fit“ Heideggeris keičia nauja: „Ex nihilo omne ens fini- 
tum gua finitum fit“. 

Kokia tikroji šios Heideggerio būties ir niekio tapatybės prasmė? 
Ar ši niekį apreiškiančioji baimė tėra žmogiškoji tyla prieš Nebeįmano- 
mybę, ar greičiau baimingas radimas, kad už baimėje pasitraukusios patir- 
tinės tikrovės nieko nėra, atseit, tėra niekis? Ar Heideggerio niekio mi- 
tas tėra filosofinė neįmanomybė pozityviai kelti Dievo klausimą, palie- 
kant betgi atvirą kelią negatyvinei, pvz., nūdienei dialektinei teologijai, 
ar greičiau Dievo klausimo išskyrimas jo neigimo prasme apskritai? 

Heideggerio tekstų tyla nėra vienaprasmiškai aiški. 1937 m. rudenį 
kartą mano paties žodžiu paklaustas dėl filosofinės Dievo klausimo gali- 
mybės, Heideggeris tyliai, puse burnos, pratarė vieną žodį: Das ist schon 
Theologie... Tai jau teologija! Ir toliau reikšmingai priminė savąjį es- 
minės būties baigtinybės supratimą. Būtent, jo supratimu, baigtinybė 
nėra paprasta ontinė savybė, kuri reikalautų jos kuo kitu išaiškinimo, 
kuo kitu pagrindimo. Baigtinybė yra pati ontologinė būties paprastai 
prasmė. Būtis yra pati baigtinybė. 

Aiškėja, berods, kad Heideggerio reikalautasis pirmas metafizinis 
žingsnis „nepasakoti istorijos“ tikrovėje jam reiškė pradinį ateistinį nu- 

sistatymą. Jei Heideggeriui būtį projektuoja baigtinė žmogiškoji būtybė, 
tai ir jos projektuojamoji būtis turi būti esmiškai baigtinė, baigtinybė 
paprastai. 

2. — Giliai nuo Heideggerio išsiskiria Jasperso filosofavimas. Heideg- 
geris ir Jaspersas — du vienos plotmės priešininkai: abu išeina iš baig- 
tinės žmogiškosios egzistencijos rūpesčių. Kai betgi Heideggeriui žmo- 
giškosios egzistencijos baigtinybė reiškia ir pačios būties paprastai baig- 
tinybę, tai Jaspersui, atvirkščiai, žmogiškosios būtybės baigtinybė liudija 
jos begalinį savyje nepakakimą (unendliches Ungeniūgen) ir reikalauja 
Dievybės. 

Baigtinybės ir nebaigtinybės antinomija žmogiškojoje egzistencijoje 
ir žmogiškajame Dievybės priėjime — štai du pagrindiniai Jasperso filo- 
sofavimo rūpesčiai. Kaip baigtinė žmogiškoji egzistencija turi nelygsta- 
mos vertės? Kaip istoriškai žlunganti žmogiškoji veikla yra nelygstama? 
Kaip savyje viena Dievybė gali reikštis istoriškai suskilusiais veidais? 
Kaip žmogiškoji tiesa apie Dievybę gali būti istoriška ir tačiau nelygsta- 
ma? Į pirmuosius klausimus Jaspersas atsako ribinių situacijų, į antrąjį 
— šifrų teorija. 

a. — Ribinių situacijų teorija konkrečiai išvysto esminį žmogaus is- 
toriškumą (laikiškumą). Jos pagrindinis klausimas: kaip galimas nelygs- 
tamas egzistavimas bei veikimas lygstamose istorinėse situacijose? 

a. Paprastai situacija yra ta konkreti psichofizinė tikrovė, kuri ap- 
sprendžia žmogiškąjį reiškimąsį: teikia jam šansus ar jį riboja. Visas 
žmogiškasis buvimas yra situacinis. Vieną situaciją palikti reiškia perei- 
ti į kitą. Niekada negalime išeiti už situacijų. Visada liekame situ- 
acijose. 

Be paprastų situacijų, kurias galiu keisti, iš vienos pereidamas į kitą, 
yra situacijų, kurios pačios savyje nesikeičia ir mane visada riboja. Tai 
ribinės situacijos (Grenzsituationen): aš niekada negaliu palikti situaci- 
jų apskritai, aš negaliu gyventi be skausmo ir kovos, aš neišvengiamai 
prisiimu kaltę, aš turiu mirti. Ribinės situacijos nėra iš šalies įžvelgia- 
mos ir todėl mūsų tiksline veikla nepakeičiamos. Tenka arba jas prisi- 
imti, kaip savo likimą, ir jose būti savimi „pačiu“ arba užmerkti prieš 
jas akis ir, atsisakius savojo „pats“, paprastai vegetuoti. 

Visas ribines situacijas valdo mirtis. Mirtis nėra kažkas gyvenimui 
svetima, bet žmogiškojo buvimo galimybė. Ir dargi: mirtis yra egzisten- 
cijos veidrodis, — jei laisvoji egzistencija turi reikštis nelaisvomis patirti- 
nėmis lytimis, tai ji turi nuolat mirti: visos jos apraiškos turi nuolat žlug- 
ti, kad nesustingtų ir neatitrūktų nuo savo laisvojo pagrindo. Mirties si- 
tuacijos prisiėmimas, jos į egzistenciją įjungimas nėra paprastas žinoji- 
mas apie mirtį, bet iš žmogiškosios sąmonės laisvės sureliatyvinimas visos 
patirtinės tikrovės. Taip egzistenciališkai prisiimama mirtis nustoja būti 

svetima ir tampa savotišku manęs atbaigimu. Mirtis išaiškėja kaip pa- 
slaptingoji viešnia. Pirma ji buvo mažiau kaip gyvenimas ir reikalavo 
drąsos. Dabar ji daugiau kaip gyvenimas ir teikia palaimingos tikrybės. 

Asmeninį nemirtingumą Jaspersas atmeta. Visi nemirtingumo įrody- 
mai jam atrodo klaidingi ir beviltiški. Tiesiai patirtinio mūsų gyvenimo 
ryšys su kūniniais organais jam įrodo žmogiškosios būtybės mirtingumą. 
Amžinybė nėra už laiko. Amžini yra aukštieji akimirksniai, kuriuose 
žmogus yra jis „pats“. Žmogus yra amžinas jau „čia“, ir būtent, savo 
kūrybiniuose akimirksniuose, o ne „anapus“. - 


Antra ribinė situacija yra kančia. Ir kančia nėra atsitiktinis reiški- 
nys. Ji neišvengiamai lydi visą laisvosios egzistencijos reiškimąsi patir- 
tinėje tikrovėje, kaip jos dalinis neigimas. Laimė užmigdo žmogaus tik- 
rąją egzistenciją. Kančia turi ją vis naujai žadinti. Kančios ribojamas 
žmogus gyvena įtampą tarp noro sakyti „taip“ ir negalės šį „taip“ 1š- 
tarti. 


Mirtis ir kančia yra ribinės situacijos, kurios žmogų apsprendžia be 
jo valios, gi kova ir kaltė — ribinės situacijos, kuriose jis pats dalyvauja. 
Kova — būtina patirtinės tikrovės ribotybės apraiška. Kas nenori žlugti, 
turi kovoti dėl savo egzistencinės erdvės ir tad negali išvengti kitų iš- 
naudojimo. Galutinė žmonijos taika — neįmanoma. Kova visur ir visa- 
da. Organiniame gyvenime kova vyksta prievartos priemonėmis, aukš- 
tesniame — kovojančia meile, kur abu besimylintieji meilėje kovoja, kad 
kiekvienas liktų pats sau ištikimas. Ir meilė negali būti kartą visam lai- 
kui laimėta. Niekada ji nevirsta nuosavybe. Patirtiniame gyvenime nie- 
kas aukštesnio negali būti pastoviai iškovota, o viskas tenka saugoti kas- 
dieninėje kovoje. 

Patirtiniame pasaulyje egzistuoti yra ne kas kita, kaip rinktis, bet 
viena rinktis — reiškia atmesti kitas galimybes, atseit, save apriboti, nu- 
sikalsti. Lygiai mano veikla, kaip ir nuo veikimo susilaikymas, turi savo 
padarinius: neišvengiamai patenku į kaltę. 

Visos ribinės situacijos išreiškia esminį patirtinės žmogiškosios tikro- 
vės istoriškumą: laisva žmogiškoji egzistencija patirtinėje tikrovėje gali 
reikštis tik vis žlungančiomis apraiškomis. Nėra laisvės be patirtinės 
tikrovės, bet patirtinė tikrovė pati savyje nėra laisvė. Laisvė tėra ko- 
voje su gamta. Jei laisvę atpalaiduoti nuo gamtos, ji išnyksta deginan- 
čioje nebūties ugnyje. Jei laisvė sutampa su gamta, ji sustingsta ir ne- 
bėra daugiau laisvė. Jei tad laisvė tėra kovoje su gamta, tai visos jos 
apraiškos turi žlugti. Tai esminė laisvės antinomija. Jasperso žodžiais, 
„kas galėtų mums pastoviai būti, būtų absoliutinė būtis, kas pastoviu 
mums tampa, tėra reliatyvinė būtis. Absoliutinė būtis mums tėra laisvės 
žlugime, ir pastoviai mums trunka bei objektyviai galioja tiktai reliaty- 

vinė būtis. Tai ir yra žmogaus istoriškumas, kad tai, kas pastovu, tėra 
niekinga, ir būties apraiška tėra tai, kas žlunga“!!. 

4 — Paprastose situacijose žmogiškasis veikimas yra patirtinis ir 
lieka lygstamas. Tiktai ribinėse situacijose jis įgauna nelygstamybę, nes 
tiktai šiose jis pasiekia absoliutinę laisvės sąmonę ir išeina už visų objek- 
tinių lygstamų tikslų.  Nelygstamasis veikimas radikaliai skiriasi ir nuo 


vitalinio, ir nuo racionalinio veikimo.  Vitalinė veikl+4 — instinktiškai 
akla, nelygstamoji veikla — absoliutinės (ne racionalinės) sąmonės ap- 
šviesta.  Tikslinė veikla — apspręsta kurio konkretaus tikslo ir jo at- 


žvilgiu yra priemonė, nelygstamoji veikla — pati savo tikslas, kaip žmo- 
giškojo „pats“ išraiška. 

Vadinas, kadangi visa patirtinė tikrovė yra reliatyvi ir joje kelia- 
mi tikslai lygstami, tai nelygstamoji veikla patirtiniame pasaulyje tėra 
galima tik šio pastarojo susimbolinimu ribinėse situacijose. „Pasaulyje 
veiklos nelygstamybė tėra galima, jei aš pasaulį tarsi palikau ir dabar vėl 
į jį grįžtu“!*. Ir tolesniu gilių Jasperso žodžiu, „nelygstamos veiklos pa- 
saulyje tiesa yra įtampa, kad aš pasaulyje veikiu, lyg jis būtų absoliu- 
tus, ir drauge turiu sąmonę, kad vien pasaulinė tikrovė yra niekis“1š. Ri- 
binės situacijos susimbolina patirtinę tikrovę ir tuo pačiu lygstamai pa- 
tirtinei veiklai suteikia nelygstamybės vertę. 

Tik šis patirtinės veiklos simboliškumas išaiškina herojišką gyve- 
nimo riziką aukoti gyvybę už tai, kas neišgelbimai turi praeiti. Šis he- 
rojizmas tėra įmanomas, jei patirtinė tikrovė iprasminama kaip laisvo- 
sios būties apraiška. Jei visa tebūtų patirtinė tikrovė, nebūtų prasmės 
už ką mirti. 

Žmogiškosios veiklos nelygstamybė reikalauja patirtinės tikrovės su- 
simbolinimo, jos nušvietimo, kaip tikrosios būties apraiškos. Kol žmogus 
yra užsimiršęs lygstamoje, tikslų apsprendžiamoje, veikloje, tol jam reali 
tėra patirtinė tikrovė, visa kita — nerealu. Tiktai, kai ribinėse situaci- 
jose savo nelygstama veikla žmogus susimbolina patirtinę tikrovę, patir- 
tybė jam tampa nereali prieš tikrąją transcendencijos realybę. Ribinėse 
situacijose išaiškėja, kad pasaulis nerymo pats savyje, o ribų akivaizdoje 
tėra transcendentinės būties apraiška. Patirtinė tikrovė simboliškai nu- 
švinta. Pasaulis tampa transcendencijos šifras. 

Paaiškėjo, kaip nelygstamoji veikla, kuri ribinėse situacijose susim- 
bolina patirtinę tikrovę, drauge yra ir pasaulio palikimas, arba Dievybės 
ieškojimas. Tuo pačiu išaiški ir ribinių situacijų teorijos santykis su šii- 
rų teorija. 

b. — Jasperso manymu, kurį čia valdo Kanto „Ding an sich“ ir fe- 

" Philosophie, II. 253. 


* Id, II, 259. 
1 Ido T, 259; 

nomenų skyrimas, objektinis, apskritai galiojantysis, pažinimas pačia savo 
aptartimi negali pasiekti būtį savyje. Objektinis pažinimas eina į atski- 
ras būtybes. Pažinimo objektas visada yra kuri apspresta būtybė ir tad 
niekada pati būtis savyje. ,,Nirgends habe ich das Sein, sondern immer 
nur ein Sein“!4. Būtis pačia savo esme yra nemąstoma. Mąstoma būtis 
tiesiai nėra būtis savyje, o būtis mąstymo atžvilgiu, atseit, mąstinys, ar- 
ba objektas, kuris šalia savęs turi kitus objektus ir prieš save mąstantįjį 
subjektą. Būtis savyje negali tapti objektu. Žmogui, kaip subjektui, ji 
neprieinama. 

Bet Jaspersui ši objektinė būties savyje, — Dievybės, — nepažįsta- 
mybė nereiškia jos neprieinamybės apskritai. Būtent, neobjektinė Būtis 
Savyje privalo neobjektinio jos priėjimo. Neobjektinio Dievybės priėji- 
mo galimybės nušvietimas — pagrindinis Jasperso filosofavimo rūpestis, 
kuriuo jis siekia metafiziškai išvystyti kritiškąjį Kanto mąstymą. 

Neobjektinę būtį savyje žmogus gali prieiti, kiek jis yra pats savyje, 
t. y. kiek jis tiesiai nėra subjektas ir pats sau netampa objektu. Iš tik- 
rųjų, žmogui, kaip subjektui, arba sąmonei apskritai, visa tėra objek- 
tai ir — niekas būtis savyje. Patirtinė tikrovė lieka tamsi ir nebylė. Tik- 
tai žmogui, kaip jam pačiam (neobjektinei egzistencijai), kiek jis savo 
nelygstama laisva veikla sureliatyvina patirtinę tikrovę, pastaroji nu- 
švinta kaip būties savyje apraiška, ir joje prakalba Dievybė. 

a. Patirtinė tikrovė — transcendencijos šifrinis raštas. Kaip ekspe- 
rimentas yra tarpininkas tarp subjekto ir objekto, taip šifras — tarpi- 
ninkas tarp transcendencijos (Dievybės) ir egzistencijos (žmogaus, kaip 
jo paties). Šifras pats savyje betgi nėra  transcendencija paprastai, o 
greičiau — transcendencijos kalba. Transcendencija ir šifras yra vienybės 
bei tapatybės santykyje. Kiekvienas šifras išreiškia transcendenciją, bet 
transcendencija nėra tapatinga nė su vienu šifru. Šifrų pasaulis palenk- 
tas nesiliaujamam kitimui. Transcendencija — aktualybė be galimybės. 

Transcendencija šifriškai prakalba ribinėse situacijose. Ir todėl 
„transcendencijos vieta nėra nei šiapus, nei anapus, bet riba“: nei 
grynas pasaulis, nei grynoji transcendencija.  '"Transcendencija nėra už 
mūsų „čia“ pasaulio — tarsi kitas ,,anapusinis“ pasaulis. Tokios užpasau- 
linės transcendencijos priėmimas, mūsojo pasaulio sudvigubinimas Jas- 
persui yra apgaulingas. Į šį užpasaulinės transcendencijos pasaulį perke- 
liami mūsų pasaulio daiktai bei įvykiai, tiktai fantastiškai padidinti, su- 
mažinti ir suderinti. — „Paprastas anapus yra tuščias, ir taip — lyg 
jo nebūtų. Todėl būties patyrimas reikalauja imanentinės transcenden- 
cijos“ 16: 


“ Id, III, 2. 
15 Id, III, 13. 
18 Id, III, 136. 

Bet šis imanentinės transcendencijos reikalavimas Jaspersui nereiškia 
paprasto panteizmo. Panteizmo — teizmo dilema tegaliojanti sąmonei 
apskritai, kuri Dievybę suprantanti tuo pačiu būdu, kaip pasaulį. "Todėl 
jai arba pasaulis yra visa: pats pasaulis yra ir Dievas kartu (panteistinė 
imanencija), arba yra ir pasaulis, ir Dievas: Dievas yra už pasaulio (už- 
pasaulinė transcendencija). Ši panteizmo — teizmo dilema betgi nusto- 
janti savo vertės egzistencijai (žmogui pačiam savyje), kuri transcen- 
denciją prieina šifrinėje transcendencijos vienybėje su pasauliu. 

3. Kaip vyksta šis šifrinis transcendencijos priėjimas, šis transcen- 
dencijos šifrinio rašto skaitymas? Jei transcendencija šifriškai apsireiš- 
kia tiktai žmogui, kaip jam pačiam, arba egzistencijai, tai ir šifrinio raš- 
to skaitymo vieta yra „pats“ žmogus savo ribinių situacijų egzistencijoje. 
Kaip juslės turi būti paliestos, kad jos galėtų pagauti patirtinę tikrovę, 
taip žmogus turi būti jis „pats“, t. y. prisiimti ribines situacijas, kad jis 
galėtų transcendenciją prieiti. Transcendencijos kalbą girdi tik tas, kas 
nėra pats sau kurčias. Ir būtis lieka tamsi tam, kas užmerkia akis savo 
istorinei egzistencijai ribinėse situacijose.  ,,„Transcendencija tiek man 
tiesia ranką, kiek aš jos siekiu“!". 

Pirmine prasme šifrinis transcendencijos priėmimas yra ne kas kita, 
kaip pati nelygstamoji veikla, kurioje egzistencija ribinėse situacijose at- 
skleidžia patirtinio pasaulio savyje nerymojimą ir tuo pačiu jo šifrišku- 
mą. Ribinėse, t. y. esmiškai istorinėse situacijose apsireiškiančios trans- 
cendencijos priėjimas, arba šifrų skaitymas, turi būti esmiškai isto- 
Tinis. Transcendencijos šifrai žmogiškajai egzistencijai nėra .vienapras- 
miškai aiškūs, ir žmogiškasis Dievybės priėjimas visada lieka tikrybės 
ir netikrybės įtampoje. Paties Jasperso žodžiais, žmogiškoji orientacija į 
transcendenciją vyksta polinėje išdidaus priešginumo (Trotz) ir nuolan- 
kaus atsidavimo (Hingabe) vienybėje. Jei žmogus atsisako šios įtampos 
vieno kurio poliaus naudai, jis praranda ir savąjį veržmą į transcen- 
denciją.  Priešingumas be atsidavimo išsigimsta į tuščią užsispyrimą, ir 
jame žmogus praranda Dievybę. Atsidavimas be priešingumo išvirsta tuš- 
čiu neveiklumu, ir žmogus jame praranda savo laisvę, t. y. save „pati“. 
Tikrasis Dievybės priėjimas vyksta ne paprastai neveikliu, o priešingu- 
mą nuveikusiu atsidavimu. „Dievybė nenori aklo atsidavimo, bet lais- 
vės, kuri gali priešintis ir tik iš priešinimosi gali pasiekti tikrąjį atsida- 
vimą“!8. Tikras Dievybei atsidavimas tegalimas per įveiktą jai prieši- 
nimąsi. Pati kova su Dievybe yra jau jos ieškojimas. 

Žmogiškąjį Dievybės ieškojimą valdo dienos dėsnio (Gesetz des Ta- 
ges) ir aistros nakčiai (Leidenschaft zur Nacht) įtampa. — „Dieną aš ma- 
tau patirtinę tikrovę, kaip gražaus pasaulio turtą, pažįstu gyvenimo po- 

mėgį, kuris atsispindi mano patirtinio buvimo paveiksle, pasaulio sąran- 
goje, klasiško atbaigimo ir tragiško sunaikinimo didybėje, apipavidalin- 
tų apraiškų gausoje. Bet gamta ir žmonės šį didingumą teturi tada, jei 
aš esų jų veidrodis. Tai gražus paviršius, kaip jis matyti jį stebinčiam 
ir savo šventes švenčiančiam žmogui. Pasaulis, tik taip žiūrimas, karanti 
fantazija. Visiškas ir galutinis atsidavimas jo vaizdinėms formoms at- 
palaiduoja nuo tikrosios egzistencijos ir staigiai atiduoda nusiminimui 
nakties, kuri, rodos, už jo slėpėsi. 

Diena surišta su naktimi, nes ji tėra pati, kai ji vakare sudūžta. Die- 
nos prielaida yra idėja to, kas pozityviai istoriniame tapsme statoma, — 
jame norima to, kas pastovu, kas reliatyviai trunka. Naktis betgi moko: 
visa, kas tampa, turi būti sugriauta. ;Tai nėra tik pasaulio laike tekėjimas, 
faktas, kad niekas negali pastoviai būti, bet yra lyg valia, kad niekas tikro 
neprivalo užtrukti. Sudužimas yra neanticipuojama būtina patirtis, kad 
atbaigtoji būtis yra ir žlungančioji. Laikinės būtybės paskutinė galimy- 
bė yra realizuotis, kad autentiškai sudužtų. Ji neria į naktį, kuri ją 
grindė“'!?. 

Dieną žmogus gėrisi pasaulio patirtinių formų gausa ir šiame pasau- 
lio paviršiaus pomėgyje jis užmiršta tikrosios būties klausimą. Tiktai 
dienos gale jis atskleidžia patirtinio pasaulio ribas ir aistroje nakčiai 
grįžta į savo tamsųjį pagrindą neobjektyvybėje. Iš šios aistros nakčiai jis 
ir ieško transcendencijos, priešingumo ir atsidavimo įtampoje. Dieną, 
patirtinių formų spindesyje, pasaulis atrodo pati būtis savyje. Naktis 
ribinėse situacijose vėl atskleidžia nenuveikiamą patirtinės tikrovės su- 
dužimą ir ieško transcendencijos. Bet patiriamosios ribotybės skausmas 
vėl priešinasi Dievybei ir kaltina ją už visa bloga. 

+ — Tokioje tikrybės ir netikrybės, priešginumo ir atsidavimo, po- 
kylio ir nuopuolio, dienos dėsnio ir aistros nakčiai įtampoje vykstąs šiirų 
skaitymas esmiškai yra asmeninis. Būtent, šifrai nėra objektai visuoti- 
nai galiojančiai sąmonei apskritai, o tik nurodymai nepalyginamai asme- 
niškai egzistencijai. Todėl ir šifrų skaitymas nėra vienaprasmiškas, vi- 
siems lygiai galiojęs jų prasmės sužinojimas, o asmeniškas tikėjimas, 
nelygstamas jį reiškiančiam žmogui, ir tačiau neužsimetąs kitiems žmo- 
nėms.  Daugingais šifrais kalbanti transcendencija yra lyg viena švie- 
sos versmė, išsiskleidžianti į visas puses nukreiptais spinduliais. Pačią 
mus apakinančią šviesos versmę mes negalime tiesiai prieiti. Mes ją te- 
matome, kiek ji užlūžta pasaulyje ir mūsų akyje. Ir kiekvienas taip 
užlūžęs spindulys tikrai egzistuoja tiek, kiek mes jį laikome visa šviesa. 
Lygiai ir Dievybę žmogus gali prieiti tik atskiruose ir žlungančiuose šit- 
ruose. Ir todėl nėra visiems vieno Dievybės supratimo. Kiekvienas Dievy - 
bę prieina savaip. „Transcendencijos paradoksas yra tas, kad ji gali būti 

tik istoriškai suvokta, bet negali būti adekvačiai mąstoma kaip pati isto- 
riška“?. Dievas yra mano Dievas. Būtų betgi per išdidu manąjį Dievą 
laikyti vieninteliu Dievu.  Jaspersui tikroji laikysena yra nelygstamas 
stovėjimas savajame Dievybės supratime ir drauge atvirumas visiems 
kitiems Dievybės priėjimams. "Tai nėra betgi paprasta reliatyvistinė to- 
lerancija, pvz., Lessingo „trijų žiedų“ prasme. Savyje viena transcen- 
dencija žmogui suskyla ne tiktai skirtingais, bet tiesiai vienas su kitu 
nepermaldaujamai kovojančiais veidais. Vieno mąstymo atvirybė kitam 
mąstymui — kovos atvirybė. 

Kiekvienas šifrų skaitymas pačia savo esme yra asmeninis bei is- 
torinis. Ir pats spekuliatyvinis šifrų skaitymas, arba metafizika, yra ne 
kas kita, kaip šifras. Metafizika nėra visiems galiojąs būties savyje pa- 
žinimas („ontologija“), o tiktai asmeniškai apeliuojąs šifrinis nurodymas 
į transcendenciją. Taip, pvz., ir Dievo įrodymai Jaspersui yra prasmin- 
gi ne kaip priverstiniai, visiems galioją argumentai, o kaip šifrai, kal- 
bą tiems, kurie į juos tiki. Argumentai Dievybės neįrodo. Ją liudija 
tik pats tikinčiojo nelygstamas tikėjimas. 


Žodžiu tariant, metafizika yra tikėjimas, metafizinė tiesa — tikėji- 
mo tiesa. Kai žinojimo tiesa yra visiems priverčiamai galiojanti, bet, — 
ir tiesai todėl, — lygstama, nes nė vieno asmeniškai neišreiškianti, — tai 


tikėjimo tiesa yra istorinė bei asmeninė, bet, — ir tiesai todėl, — nelygsta- 
ma. Istorinė, nes transcendenciją žmogus prieina tik atskiruose istoriškai 
žlungančiuose šifruose. Nelygstama, nes išreiškia žmogų jo nelygstamai 
laisvame apsisprendime, arba tikėjime. Taip Jaspersas išsprendžia jo me- 
tafizinių mąstymų pradžioje keletą klausimų: kuria prasme istorinė žmo- 
giškoji egzistencija gali nelygstamai prieiti Dievybę. 


III 


Bandėme supažindinti su pagrindinėmis egzistencialinio  mąs- 
tymo linkmėmis būdingiausiose Heideggerio ir Jasperso filosofijose. To- 
liau sieksime atskleisti tuos rūpesčius, kuriuos tas mąstymas kelia ateities 
ftilosofavimui. 

Egzistencialinė filosofija naujai filosofavimą grąžina į esminį jo rū- 
pestį — metafiziką. Pastarojo laiko kriticistinė filosofija buvo at- 
sisakiusi metafizikos grynojo pažinimo vardan. Bet kurios gyvastingos 
prasmės gali turėti vien grynojo pažinimo klausimas, jei jis nekyla iš 
būties klausimo rūpesčio ir tiesiai bijo juo susitepti? Grynojo pažinimo 
filosofijai vis grėsė pavojus virsti ne tiktai grynu, bet ir tuščių pažinimu. 
Metatizikos atsisakiusi filosofija prarado savo savarankiškumą ir virto 

tiktai mokslinio pažinimo kritika. Teisingai šią mokslinę filosofiją ironi- 
zavo Paul Valery?!: ši filosofija nori būti mokslų kritika, bet pati nuo 
jų priklauso ir nuolat pagal juos save pertaisinėja, deja, vis — besivėlin- 
dama! Egzistencialinėje filosofijoje vėl iškyla būties klausimas. 

1. a. — Pastarasis naujas metafizikos iškilimas buvo įmanomas tiktai 
idealistinio grynojo subjekto nuveikimu. Iš tikrųjų, egzistencialinėje fi- 
losotijoje filosofavimo nešėjas nebėra savyje uždaras grynasis subjektas, 
sąmonė apskritai, o konkreti istorinė egzistencija.  Heideggeriui Dasein 
tiesiai yra In-der-Welt-sein: filosofuojantysis yra tiesiai numestas į pa- 
saulį ir pats savyje yra taip pasauliškas, kad jis egzistuoja pasaulio at- 
skleidimo būdu. Jaspersui filosofuojanti egzistencija išeina už sąmonės 
apskritai plotmės ir, nuveikusi subjekto-objekto prarają, eina į neobjek- 
tinę būtį savyje. Žodžiu tariant, egzistencialinė filosofija laimi naują filo- 
sofavimo nešėjo supratimą. Jai filosofuojantysis nebėra savyje uždaras 
subjektas, o pasauliui atvira ir jį atskleidžianti egzistencija. "Tik toks fi- 
losofavimo nešėjas ir gali kelti būties klausimą ir imtis metafizikos, — 
esminio filosofijos rūpesčio. 

Tokiu konkrečiu pažįstančiojo supratimu iškeliamas pirminis buvi- 
mo ir pažinimo santykis. Pats žmogiškasis buvimas atskleidžia, — „pa- 
žįsta“, — daiktus. Ir pažinimas nebėra abejingas pažįstamosios tikrovės 
iš šalies stebėjimas, bet žmogiškai prasmingas dalyvavimas pažįstamaja- 
me pasaulyje. Pačiame gyvenime neangažuotas, grynas stebėjimas nie- 
kada iš viso negalėtų atskleisti tokių būties charakterių, kaip, pvz., var- 
totinybė ar grasomybė. 

Atitinkamai šiai pirminei buvimo ir pažinimo vienybei kitos prasmės 
įgauna ir tiesos sąvoka.  Egzistencialinė filosofija atskleidžia egzisten- 
cinį tiesos charakterį ir tuo nuveikia formalistinę tiesos ir egzistencijos 
prarają idealistiniame tiesos supratime. Naujai atskleidžiama, kad tiesa 
nėra loginė funkcija, idealinėje srityje, už egzistencijos, galiojąs spręs- 
mas, bet visų pirma pats egzistencinis vyksmas. Kiekvienas spręsmas 
neša tiesą, kiek jį patį neša juo gyvenanti egzistencija. Pirminė tiesos 
vieta yra ne spręsmas, o pati žmogiškoji egzistencija būties atskleidime. 
Ir tad tiesos pažinimas nėra vieno ar kito dalyko paprastas sužinojimas, 
po kurio ją sužinojusysis lieka kaip buvęs. "Tiesa ją pažįstantįjį keičia 
iš pat jo vidaus. 

Apskritai tariant, kaip idealistinį subjektą apskritai egzistenciali- 
nėje filosofijoje pakeičia individuali istorinė egzistencija, taip tiesa iš 
idealinės plotmės grįžta į istorinę egzistenciją. Tiesa nebėra daugiau už 
egzistencijos, o pati egzistencija. "Tuo pačiu ji nustoja būti tiktai nepa- 
vojingas sakinys ar žodis, kurį aš galėčiau skelbti ir pats jai nesiangažuo- 


2! 1938 m. kovo 10 d. paskaita, skaityta Paryžiaus Polyteknikume (Ecole Poly- 
technigue). 

damas ir manyje pačiame nesikeisdamas. Tiesa įgyja dramatinės pras- 
mės. Man tiesa yra tai, kas aš pats esu: ne tai, ką aš sakau, bet ką aš 
veikiu. 

b. — Tiesos egzistenciališkumo atskleidimu egzistencialinė filosofija 
nuveikia idealizmą, bet vėl lieka jo tradicijoje, kiek būtį esmiškai suveda 
į pažinimą. Skirtumas tik tas: idealistams būtis yra transcendentinio 
subjekto loginė funkcija, o egzistencialistams — laikinė (temporalinė) 
egzistencijos projekcija. Bet ir vieniems, ir antriems būties tiesos kū- 
rėjas yra pats ją atskleidžiantysis žmogus. Ir, būtent, Heideggeriui „bū- 
tis — ne būtybės — yra tiktai tiek, kiek yra tiesa. Ir ji yra tiktai, kiek 
ir kol yra žmogus“?2. Žmogus projektuoja būties tiesą. Ir Jaspersui bū- 
ties tiesa yra žmogaus laisvo apsisprendimo bei rizikingo rinkimosi da- 
lykas. Žmogus renkasi tiesą, bet ne iš tarsi dviejų duotų galimybių, o 
visada renkasi tą tiesą, kurioje jis jau gyvena. 

Čia egzistencialinė filosofija lieka idealistinėje plotmėje, ir čia mes 
jai turime padaryti priekaištus, kuriuos paprastai darome idealizmui. Baig- 
tinė žmogiškoji būtybė negali būti būties tiesos kūrėja (,„projektuotoja“). 
Ne žmogus kuria būties tiesą, bet tiktai gyvena tiesoje, kiek jis atsklei- 
džia būtį Į Heideggerio sakinį ,„Sein und Wahrheit sind gleichur- 
sprūnglich“*š atsakome scholastine „ens et verum convertuntur“ koncep- 
cija. Ne žmogiškoji egzistencija yra jau ir pati būties tiesa, 0 tiesa yra 
būties atitikimas kūrybinei Dievo minčiai. Pati savaime žmogiškoji egzis- 
tencija nėra būties tiesa, nes ji lygiai gali būti klaidoje, kaip tiesoje. Tie- 
si žmogiškoji egzistencija tėra tiek, kiek ji juda ontologinėje būties atviry- 
bės šviesoje. 

Ir Jasperso tiesos, kaip žmogiškojo apsisprendimo bei rinkimosi, su- 
pratimas teturi pagrindo, kiek jis nori iškelti, kad būties jos visumoje 
pažinimas nėra lygiai vienaprasmiškas, kaip atskirų būtybių pažinimas. 
Tai liudija pati tikrovė: tūkstančiais metų įvairiai teikiami Dievo įrody- 
mai ir tūkstančiai metų aktualus ateizmas. Būties savyje, — Dievybės, — 
pažinimas visada lieka analogiškas ir ta prasme prileidžia rinkimosi, arba 
apsisprendimo, galimybę. Būties tiesa renkamasi, bet pats rinkimasis turi 
vykti pačios būties atvirybėje. Kitaip tas rinkimasis virsta tamsios bei 
kaprizingos sauvalės išraiška. 

c. — Toliau: kadangi egzistencialinei filosofijai būties tiesa projek- 
tuojama bei renkamasi pačios žmogiškosios egzistencijos, tai pagal pasta- 
rosios istoriškumą ir pati tiesa tampa istorinė. Todėl Heideggeriui am- 
žinųjų tiesų idėja yra iš filosofinės problematikos nepašalintoji krikščio- 
niškosios teologijos liekana. Todėl Jaspersui visas žmogiškasis Dievybės 
priėjimas vyksta istoriškai žlungančiuose šifruose ir yra esmiškai istorinis. 


2 Id 230. 
*3 Id 230. 

Atseit, egzistencialinė filosofija aukščiau teigiamai įvertintąjį tiesos egzis- 
tenciališkumo laimėjimą apmoka brangia tiesos vienybės ir amžinybės 
praradimo kaina. Ų 

Idealistai tiesos vienybę bei amžinybę gelbėjo transcendentinės, 
nuo istorinės žmogiškosios egzistencijos atitrauktos, sąmonės apskritai 
vienybe. Bet šiandien nebėra kelio į šį supratimą. Ir mūsų supratimu. 
tiesos vienybei ir amžinybei pagrindą galime rasti tiktai ontologiniame 
būties tiesos pagrinde — kūrybinėje Dievo mintyje. Tiesa gali būti viena 
ir amžina, jei ji yra pati Vieno Dievo amžiną mintį išreiškiančioji būtis. 

Vadinas, egzistencialinė filosofija teisingai iškėlė tiesos egzisten- 
ciališkumą, bet, vėl likdama idealistinėje tradicijoje, nepasiekė ontologi- 
nio tiesos pagrindo ir negalėjo išsaugoti tiesos vienumo bei amžinumo 
charakterių. Sutinkama, kad tiesa yra egzistencialinis vyksmas, bet ei- 
name giliau: tiesa yra tik tas egzistencialinis vyksmas, kuriame žmogiš- 
koji egzistencija vyksta ontologinėje pačios būties atvirybėje. 


2. — Tiesos supratimui turi atsakyti atitinkamas ir žmogiškosios 
veiklos supratimas. Jei žmogus kuria (projektuoja) bei renkasi tiesą, tai 
jis pats apsprendžia ir savo veiklos vertę. 


a. — Būtent: jei neprieinama ontologinė tiesa, atseit, ontologinis tie- 
sos ir klaidos skyrimas, tai nėra nė pagrindo skirti gėrį nuo blogio. Egzis- 
tencialinėje filosofijoje ir neiškyla šios gėrio ir blogio sąvokos. Heideg- 
gerio filosofijoje jas pakeičia tikrybės ir netikrybės (Eigentlichkeit-Unei- 
gentlichkeit), Jasperso filosofijoje — nelygstamybės ir lygstamybės (Un- 
bedingtheit-Bedingtheit) sąvokos. Heideggeriui netikroji yra egzistencija, 
kurioje žmogus paskęsta kasdieniniuose rūpesčiuose ir užmiršta save 
„patį“; tikroji egzistencija yra egzistencija, kurioje žmogus atsipalaiduo- 
ja nuo visų pasaulyje sutinkamų rūpesčių ir mirties vienatvėje grįžta į 
save „patį“. Jaspersui lygstamas yra veikimas, kurį apsprendžia žmo- 
giškosios prigimties instinktinė būtinybė ar paties žmogaus sau iškeliami 
tikslai, ir nelygstamas yra veikimas, kuris vyksta dėl jo paties, t. y. kuris 
plaukia iš laisvojo, nieku nerišamo „pats“. 

Šio tikrybės-netikrybės, nelygstamybės-lygstamybės skyrimo pras- 
mė yra dvejopa. Visų pirma jis reiškia žmogiškosios veiklos aonto- 
logiškumą, jos abejingumą būčiai.  Egzistencialinės filosofijos manymu, 
žmogiškojo veikimo apsprendimas objektyviais būties tikslais reikštų jo 
sudaiktinimą, praradimą jo žmogiškumo charakterio. "Todėl žmogiško- 
sios veiklos vertė nepriklauso nuo jos siekiamosios būties. Siekiamieji 
dalykai neapsprendžia juos siekiančios veiklos vertės. Vertinga yra pati 
nieko nerišama, pati sau ištikima valia. Bet kuris dalykas yra vertingas 
tiek ir tol, kol jo nori pats žmogus, t. y. kol jis išreiškia laisvą žmogiškąją 
egzistenciją. 

Išvystytas žmogiškųjų vertybių abejingumas būčiai reiškia žmogiško- 
sios veiklos ateistiškumo charakterį. Žmogiškosios veiklos tikrybė, ar 
nelygstamybė, glūdi jos rymojime joje pačioje, jos nepriklausomybėje 
nuo nesamos ar tik nepažįstamos Transcendentinės Būties. "Todėl Hei- 
deggeriui Dievo klausimas iš viso neiškyla, todėl Jaspersui išsireiškimas 
„Dievo valia“ atrodo abejotinas ir pavojingas, nes „paties“ žmogaus, kaip 
jo paties, arba jo laisvės, sąlyga Heideggeriui yra Dievo neklausimas, Jas- 
persui — jo nepažįstamybė. 

Pastaruoju žmogiškosios veiklos aontologiškumuų bei ateistiškumu 
egzistencialinė filosofija lieka kantiško „„autonomizmo“ tradicijoje. Tiktai 
pagal individualistinį (,„egzistencialinį“) esmės supratimą ji žmogiško- 
sios autonomijos esmę Mato ne visuotinybės, o individualybės funkcijose. 
Kanto visuotinės pareigos imperatyvą ji pakeičia konkrečiu istorinės situ- 
acijos reikalavimu. Kantas: elkis taip, kad tavo pasielgimas būtų visuoti- 
nio elgesio norma. Egzistencialistai: veik taip, kaip reikalauja nepakar- 
tojamai individuali situacija. 

b. — Istorinės situacijos reikalavimu egzistencialinė filosofija naujai 
iškelia žmogiškosios veiklos asmeniškumo charakterį. Tai laiku kilusi 
reakcija prieš tūlą formalistinį ideologizmą, kuris visa vertino pagal for- 
malistinį atitikimą abstrakčioms normoms ir nesuprato moralinės asmeni- 
nio nusiteikimo bei nusistatymo prasmės. Reaguodama prieš tokį forma- 
lizmą, egzistencialinė filosofija ir iškelia, kad žmogiškojo veikimo vertei 
esmiškai priklauso asmeninio apsisprendimo momentas. Jai vertingas yra 
veikimas, kuris plaukia iš asmeninio apsisprendimo ir kuris eina į kon- 
kretų asmenį. Jasperso žodžiu, tas nieko nemyli, kas myli visus žmones, 
bet myli tik tas, kas myli tą ar kitą jam nepakeičiamai brangų asmenį. 

Bet egzistencialinė filosofija, reaguodama prieš formalistinį ideolo- 
gizmą, prieina antrą kraštutinumą. Ji visą žmogiškąją veiklą suveda į 
asmeninį nusistatymą ir užmiršta idėjų vaidmenį žmogiškajame veikime. 
Idėjos turi vadovauti asmeniniam apsisprendimui. Asmeninis apsispren- 
dimas, jei jis nori likti tik asmeninis apsisprendimas ir nenori išreikšti 
visuotinai vertingų idėjų, neišvengiamai virsta subjektyvia sauvale. Tik — 
asmeniška yra jau subjektyvu. 

Trumpai tariant, nėra vertingas nei tik formalinis atitikimas visuo- 
tines idėjas be asmeninio nusiteikimo, nei tik subjektyvus, visuotinėmis 
idėjomis nesivadovaująs, nusiteikimas. Žmogiškosios veiklos vertybė 
glūdi asmeninio nusiteikimo ir objektyvių, būtį išreiškiančių, idėjų vie- 
nybėje. 

c. — Egzistencialinei filosofijai betgi svetimi reliatyvistiniai nusitei- 
kimai. Ji gyvena herojistine nuotaika. Žmogus turi likti ištikimas pats 
sau, jei ir visa tai, kas vertinga, žlunga ir jei pastoviausia yra tai, kas ma- 
žiausia ko verta. Ne pasisekimas, bet pačiam sau ištikimybė, net ir savo 

sudužimui ribinėse situacijose. Ne užmerkimas akių prieš visko suduži- 
mą ribinėse situacijose, bet šalta joms atvirybė. 

Didelis yra dalykas reikšti herojistinį nusistatymą mūsuoju pragma- 
tizmo ir buržuazinės ironijos laiku, kada teklausiama, kiek tas ar kitas 
apsimoka. Bet herojizmas tol lieka pium desiderium, kol lieka neišspręs- 
tas ontologinis būties gėrio ir blogio klausimas. Jaspersui gi tiesiai šio 
neįmanomybė yra pati žmogiškosios laisvės, moralinio gyvenimo nešėjos, 
sąlyga. Tik nežinant, kas gera ir bloga, galima esą laisvai veikti. Ma- 
tyti, kaip Jaspersas nejučiomis išeina iš intelektualistinės nuotaikos, pagal 
kurią gėrio pažinimas jau savaime apsprendžia ir jo rinkimąsi. Tikro- 
vėje žmogus ir pažindamas gėrį ir blogį, — kurie čia, žemėje, visada tik 
iš dalies pažįstami, — yra laisvas rinktis ar nesirinkti viena ar kita. Jei 
visiškai nepažintume gėrio ir blogio, tai rinkimasis tebūtų akla rizika ar 
sauvališkas kaprizas. 

Herojizmas turi vertės, jei jis kreipiasi į vertingas idėjas. Pats sa- 
vaime jis dar nekuria gėrio.  Herojiškai gali būti vykdomas ir blogis. 
Vertingas tėra herojizmas, kurį judina pati gėrio meilė. 

3. a. — Ir tiesos, ir vertės klausimai nurodė į jų ontologinio grindimo 
reikalą. Čia ir yra egzistencialinės filosofijos kryžius. Heideggeriui iš 
žmogiškosios egzistencijos baigtinybės plaukia pačios būties niekingumas, 


ateistinis nihilizmas. Jaspersui — žmogiškosios egzistencijos sąlyga yra 
Dievybės nepažįstamybė. 
b. — Heideggeris teisingai atskleidė ypatingą mirties (žmogiškosios 


baigties ar nebaigties ir būties paprastai) klausimų sąryšį. Mirtis žmo- 
gų atpalaiduoja nuo susirūpinimo atskiromis būtybėmis ir pastato prieš 
dramatišką būties ir nebūties klausimą. Žmogiškosios būtybės mirtingu- 
mo, atitinkamai nemirtingumo klausimas, virsta centriniu metafizikos 
klausimu. 


Bet tas klausimo išsprendimas, kurį mums patiekia Heideggeris, mū- 
sų nepatenkina. Iš tikrųjų, mirtis yra mūsų pasaulyje buvimo galimybė. 
Bet pasaulyje buvimas dar neišsemia visos žmogiškosios egzistencijos. 
Dvasinė egzistencija praneša biologinį pasaulyje trukimą. Ir dvasinė 
egzistencija lieka baigtinė, bet ne jos galo, o jos baigtinybės prasme. Hei- 
deggeris pervien suplaka baigtinybės, kaip būties struktūros, ir galo, kaip 
būties pasibaigimo, sąvokas. Dvasinė egzistencija, nors ir baigtinė, bet 
amžina. Jos tad galimybė yra ne mirtis, o jos išganymas ar neišganymas 
(filosofinėje tų žodžių prasmėje). Iš žmogiškosios egzistencijos baigti- 
nybės, kaip jos savyje nerymojimo, tiesiai plaukia savyje rymančios ne- 
baigtinės būties reikalavimas. 

c. — Jaspersui Dievybė savyje nepažįstama ir prieinama tiktai sim- 
boliniuose šifruose. Šifrų teorija atskleidžia gilų visos patirtinės tikrovės 
simboliškumą, bet nepasiekia baigtiniais simboliais kalbančios Nebaig- 

tinės Būtybės. Jaspersas maestriškai atskleidžia žmogiškąjį Dievybės 
ieškojimą dienos dėsnio ir aistros nakčiai įtampoje, bet sudūžta nepri- 
ėjęs pozityvios Dievo sąvokos ir lieka pakeliui tarp panteizmo ir teizmo. 
Suglaudžiame mūsąjį egzistencialinės filosofijos komunikatyvinį ver- 
tinimą: egzistencialinė filosofija pasiekė tiesos egzistenciališkumo ir žmo- 
giškosios veiklos asmeniškumo bei herojiškumo laimėjimus, bet abu šie 
laimėjimai lieka netikri, kol nėra pasiektas ontologinis tiesos bei gėrio 
pagrindas, t. y. Dievybė. Egzistencialinė filosofija mums todėl ir lieka 
tik būties klausimas, išvystęs dramatinę būties rūpesčio prasmę žmogiš- 
kajai egzistencijai, bet nepateikęs mus patenkinančio sprendimo. Būties 
atsakymo ieškojimas, — ontologija, — lieka philosophie perennis, iš viso 
buvusiojo mąstymo ateitin siekiančiojo filosofavimo uždavinys. 


Baigiame pažymėdami, kad jei egzistencialinė filosofija nepateikia 
mus patenkinančio būties atsakymo, tai didelis jos nuopelnas kurti tą 
nuotaiką, kurioje gali būti prasmingai ieškoma metafizinių rūpesčių iš- 
sprendimo. Tai tiesos nuotaika. 


Vakarietiškasis gyvenimas ir mąstymas seniai jau — ir vis dar? — 
vyksta naudos ženkle. Gėris tapatinamas su nauda ir būties pagrindo 
ieškoma irgi tik naudoje. Norint pagrįsti kurį dalyką, pateisinti jo egzis- 
tenciją, stengiamasi įrodyti jo naudingumą. 


Ir filosofijai patarinėjama supraktiškėti, susinaudinti. Bet metaji- 
zika pačia savo esme yra nenaudinga ir niekada negali būti sunaudinta. 
Naudingas gali būti tiktai mokslinis atskirų būtybių pažinimas, kuris 
įgalina — nors ir labai ribotai — pastarųjų būtybių veikimą organizuo- 
ti mūsų norima linkme. Gi būtis savo visumoje negali būti paveikiama. 
Ties ja tegalima susimąstyti. Metafizika ir yra šis susimąstymas ties Die- 
vu ir mūsų žmogiškuoju likimu. Šis susimąstymas negali būti niekam 
panaudotas. Jis yra nenaudingas ir tačiau jis keičia patį susimąstantįjį 
žmogų. 


Filosofijai atviros dvi galimybės. Arba klausti naudos kriterijaus 
savaime suprantamybę: ar nauda yra aukščiausia vertė? ar greičiau pa- 
tys aukščiausi dalykai nėra nenaudingiausi? Arba ryžtis save sunau- 
dinti, virstant volkische Weltanschaung, ar rūpinantis tik praktiniais va- 
dinamosios kultūros filosofijos klausimais (socialiniais, teisiniais, etiniais, 
sstetiniais ir pan.). 


Egzistencialinė filosofija apsisprendžia už tiesos nuotaiką ir šia pras- 
me už metafiziką. Ji juda toje didžiojoje vakarietiškoje mąstymo pra- 
džios nuotaikoje, kurią išreiškia pirmieji Aristotelio „„Metafizikos“ pusla- 

24 Jei krizės raudos aptilo ir mažiau begirdėti atgimimo balsų, tai dar nėra 


ženklas, jog krizė jau praėjo. Greičiau tai liudija, kad patys krizių apaštalai ir re- 
nesansų pranašai vargiai nusimanė, kurioje krizėje atsidūrėme. 

aukštesnio“?5. 
Tiesos nuotaikoje ir tenka ieškoti būties atsakymo, neužmirštant, kad 


mūsų žmogiškojoje sąlygoje tiesa negali būti kartą visam laikui laimėta 
ir privalo būti vis naujai ieškoma ir gyvenama. 


25 Ą, 983 a. 

I 


a) Mūsų amžiuje pasireiškęs ekonominis ir dvasinis sukrėtimas ne- 
paliko nepalietęs ir vienos iš žmonėms labai artimų kultūros vertybių, bū- 
tent, šeimos. Šalia visų kitų gyvenime pasireiškusių krizių mūsų amžiu- 
je žmonija išgyvena ir šeimos savotišką krizę. 

Daug kas šią apraišką laiko smarkiai XIX-XX a. besiplečiančios in- 
dustrializacijos dėka išaugusių didelių miestų išdava, nes miesto gyveni- 
mo pobūdis įneša į šeimos gyvenimą tiek destruktyvių faktorių, kad jie 
padaro šeimą nepajėgią atlikti žmonijos gyvenime tą funkciją, kurią ji 
atlikdavo iki mūsų dienų. Mūsų amžiuje pradėta abejoti pačia šeima, ki- 
lusios yra diskusijos dėl jos pajėgumo atlikti savąsias funkcijas. Iš vienos 
pusės šeima, jos ryšiai, dar laikomi valstybės ir tautos gerovės laidu, iš 
kitos pusės apie šeimą kalbama kaip apie nusigyvenusią, gyvenimo pra- 
lenktą instituciją, ir manoma, kad tie uždaviniai, kuriuos anksčiau šeima 
atlikdavo, šiandien gali būti kitokiu būdu sėkmingiau atliekami (pertvar- 
kytu šeimininkavimu, įstaiginiu auklėjimu). 

Vieni tiki, kad didelės tautų masės dar gyvena vieningoje tvirtoje 
šeimoje ir ją kaip tokią vertina, o kiti mano, kad daugeliu atvejų jau ne- 
besą tikro šeimyninio gyvenimo, ypač miestuose, nes miestų gyvenimas 
suskaldęs šeimą į atskirus atomus — atskirus individus. Todėl šeimai ne- 
galį būti skiriami ligšioliniai nė ūkiniai uždaviniai; o kaip auklėjimo insti- 
tucija šeima esanti jau visai nereikalinga: įstaigos šią pareigą atliekančios 
daug geriau. "Tarp šių kraštutinių nuomonių yra dar kitų, kurios šeimą 
vertina kaip individualinės ir tautinės gerovės pajėgą, bet kuriai gresia 
moderniojo gyvenimo pavojai, kuri tų pavojų yra net jau paliesta. Šalia 
žmonių, kurie tai tik apgailestauja, yra dar kiti, kurie nuo tų pavojų gi- 
nasi, ieško priemonių šeimos gyvenimui atstatyti ir sutvirtinti. Tačiau ne- 
vienokios yra pažiūros, kiek iš viso ūkinis ir kultūrinis išsivystymas pats 
savaime sudaro šeimai neišvengiamų pavojų, kurie tuo atžvilgiu būtų lyg 
normalaus ūkinio ir kultūrinio gyvenimo išsivystymo apraiška, ir kiek šei- 

ma gali būti sustiprinta įstatymais, socialine politika ir apskritai kitomis 
socialinėmis priemonėmis. 

Stebėdami viešąjį valstybių gyvenimą, matome taip pat tam tikrą 
maišatį šioje srityj. Girdime valstybių vyrų žodžius, palaikančius šeimą; 
girdime motinos pareigų garbinimą; susituokiantiems teikiama net reali 
materialinė parama; už vaikų gausumą dalijami medaliai; antra vertus, 
matome linkimą įkurti viešas įstaigas, kurios pavaduotų šeimą vaikų glo- 
bojimo ir auklėjimo darbe. 

Šalia minėtų auklėjimo įstaigų dar steigiamos ir net valstybių autori- 
tetu palaikomos vaikų organizacijos, kurios nuo mažens vaikus paima į 
savo auklėjamosios veiklos įtaką. Taigi, vienu atžvilgiu matome valstybės 
vyrų pastangas padėti jauniems žmonėms sudaryti šeimas, realią paramą 
gausioms šeimoms ir neigimą bevaikių šeimų, bet antru atžvilgiu ir para- 
leles pastangas kuo anksčiausiai vaiką atimti iš šeimos globos, suteikti 
jam valstybės apmokamų žmonių ir jos išlaikomų įstaigų globą. Neretai 
pačią motiną norima laikyti savotiška valdininke, atliekančia savo parei- 
gą valstybei. Šiuo atveju pripažįstama jai teisė į atlyginimą — algą. Peda- 
goginių sistemų srityj, sekant Frobeliu, Pestalozziu ir kt. pedagogais, ne- 
retai kartojamas tradicinis šūkis, kad šeima esanti pirminė auklėjimo in- 
stitucija, todėl ji turinti būti savo auklėjimo pobūdžiu įvairių rūšių prie- 
glaudoms pavyzdys, o ne atvirkščiai; tačiau vėl būdinga, kad auklėtojai 
specialistai vis dėlto konkrečiai norėjo ir nori savo sistemomis turėti įta- 
kos ir šeiminiam auklėjimui. 

Visa tai rodo, kad mūsų dienomis gyvenamas šeimos klausimų atvžvil- 
giu neaiškumo laikotarpis; matome lyg persilaužimo reiškinius. Akivaiz- 
doje šių pavojų, kurie gresia pakirsti žmonijos pačias gyvybingąsias gys- 
las, Pijus XI rado reikalą dar kartą primygtinai ir aiškiai formuluoti, su- 
koncentruotai pareikšti katalikų Bažnyčios doktrinalinę pažiūrą į šeimą 
šių dienų pavojų šviesoje net dviejose enciklikose: vienoje kalbėdamas 
apie dviejų žmonių sudarytą šeimą, o kitoje — apie šeimos, paties Kū- 
rėjo tam reikalui skirtos, pareigas jaunosios žmonių kartos auklėjimo 
atžvilgiu. 

b) Kadangi mums šiuo atveju rūpi šeima, kaip auklėjimo institucija, 
tai įdomu prisiminti tai, ką apie šeimos reikšmę ir uždavinius auklėjimo 
darbe turėjo progos aiškiai pasakyti tie pedagogai, kurie gyveno kaip tik 
tuo laiku, kada, atsiradus reikalui, buvo gausiau pradėtos steigti auklėji- 
mo įstaigos, turinčios savo uždaviniu bent iš dalies pavaduoti motiną auk- 
lėtoją, ir kurie patys steigė vaikų prieglaudas, vaikų darželius. Taip J. 
Pestalozzis, sukūręs originalų šeimyninio auklėjimo ir motinos pasiaukojimo 
grožio bei reikšmės dokumentą, romaną ,„Lienhard u. Gertrud“, sako: 
„Žmonijos naminiai santykiai yra pirmieji ir tobuliausieji prigimties san- 
tykiai... Pirma tu esi vaikas, žmogus, o paskui savo profesijos moki- 

nys... Todėl jūs, tėvų namai, esate tikro žmonijos prigimto ugdymo pa- 
grindas. Tėvų namai, jūs esate papročių ir valstybės mokykla““. 

Antras to paties autoriaus veikalas, ,,Wie Gertrud ihre Kinder lehrt“, 
rodo mums, kaip motina padeda savo vaiko ugdymo pagrindus. 

Ir šiandien tvirtinama, kad dar ne visai suprasta yra Pestalozzio reikš- 
mė šeimyniniam auklėjimui ir kad jo nurodymai nėra pakankamai prak- 
tiškai vykdomi. 

Pestalozziu sekė Frėobelis teigdamas: „...tik iš ramios, nuošalios šei- 
mos šventovės gali pirmiausia mums sugrįžti žmonių giminės gerovė'?. 

Kaip Pestalozzis mokyklos, — viešosios auklėjimo įstaigos, — auklė- 
jamuoju pavyzdžiu sekti ragina namų auklėjimą, nes „pastarasis, tesek- 
damas pirmuoju, turi žmonių giminei vertės“, taip Fr. Frobelis kuria sa- 
vų vaikų darželį, pasiremdamas šeimos auklėjimu; į jį „įsiklausyda- 
mas“, jį „,nujausdamas“, ir pašaukia į darbą moters motiniškąsias, šeimą 
kuriančiąsias, jėgas. 

Dvidešimtojo amžiaus šeiminio auklėjimo propoguotojai mato tik 
šeimoje žmonijos gerovės atstatymą ir per šeimos auklėjimą tikisi žmoni- 
jos atgimimo. 

Kad ir turime matyti visas sunykimo apraiškas, kad ir gausi statis- 
tika įrodinėja šeimų sumenkėjimą, kad ir su pasibaisėjimu tektų stovėti 
ties praraja, tačiau nereikia užmiršti, kalba J. Schroteleris, kad „prigimtoji 
šeima yra ir pasiliks žmonių vaikų tikro auklėjimo idealas. Viskas turi 
orientuotis į šį idealą“*. J. Schrėteleris pabrėžia kaip svarbiausią uždavinį 
— sustiprinti vėl natūralią šeimos bazę ir vengti visko, kas galėtų ska- 
tinti šeimos tolimesnį palaidumą. Jis primena, kad dirbtinės auklėjimo 
priemonės niekad negali būti laikomos normalinėmis, bet ir dirbtinės prie- 
monės, gausiai pasireiškiančios mūsų dienomis, turi savo normų ir įsta- 
tymų ieškoti šeimoje, žmogaus išsivystymo pirmykščioj eilėj, vadinasi, ir 
tai, kas dirbtinio yra, vis dėlto bus geriau, jei labiau priartės prie tikrojo 
šeimos charakterio“. 

c) Fr. W. Forsteris? vertina šeimos gyvenimą kaip vienintelę vietą, kur 
ypač ryškiai išlyginama toji didelė spraga tarp egoizmo ir meilės, kur 
visai artimai susitinka prigimtis ir kultūra, pareiga ir palinkimas, kur, 
galima sakyti, prigimtis perauga save ir beveik tampa kultūra; šią inty- 
mią prigimties ir kultūros sąveiką jis laiko turinčia nepalyginamos reikš- 
mės žmonių geisminiam gyvenimui sukilninti. 


1 J. H. Pestalozzi, Ausgewahlte Werke, 3 t., 12—13 psl. Beyers Bibliothek pūda- 
gogischer Klassiker. 

2 Fr. W. H. Frobel, Menschenerziehung, 279 psl. Ph. Reclam. 

3 J. Schroteler, S. J., Die erzieherische Lage der Zeit und die Aufgabe der Fa- 
milie, „Magazin fūr Padagogik“ 1934, 3 sąs., 123 psl. 

4 J. Schroteler, S. J., ten pat. 

5 Fr. W. Foerster, Lebensfūhrung, 104-5 psl. Leipzig 1930. 

Šeimos bendruomenėje, kur narių ryšio pagrindas yra meilė, kur vai- 
kas mylimas dėl jo paties, kur natūralūs įstatymai verčia mylėti savo kū- 
ną ir kraują, o sakraliniai ryšiai neleidžia užmiršti vaiko sielos — jau 
yra tas pagrindas, kuris žmogaus auklėjime turi lemiamosios reikšmės. 

Tėvo ir motinos auklėjimo pagrinde yra natūralus palinkimas, kuris, 
pasireiškiąs meile, tėvus padaro vaikų auklėjimo savotiškai reginčius. To- 
kiu būdu šeimos auklėjime galimas yra į auklėtinį įsijautimas, kuris bū- 
tinas sėkmingam auklėjimui. Šeimos auklėjimas pasižymi savo organiš- 
kumu, jis yra maitinamas ir skatinamas gaivalingos šeiminės meilės. 

Kaip svarbi motinos meilė vaiko išsivystymui, pasakoja H. Hetzer“, 
pasiremdama savo stebėjimais bei tyrinėjimais ir lygindama motinos ir 
pasirengusios specialistės auklėjimąją svarbą vaiko išsivystymui skatin- 
ti. Ji sako, kad motina, racionaliai neparengta, bet klausydama savo 
motiniškojo palinkimo, sugeba savo vaiką taip veikti, jog tas vaikas, būda- 
mas jos globoje, savo išsivystymo kvocientu (1.12) 4—9 mėnesyj prašoka 
vaikus, esančius parengtų specialisčių globoje (0.98). Taigi, motinos mei- 
lė nugali įvairias kliūtis, kurių nepajaučia gal racionaliai vaikų globai 
parengta specialistė, tačiau specialistė negali susidaryti tų ryšių, kurie 
jungia motiną ir vaiką jų meilėje ir kurie ypač skatina vaiko išsivystymą. 

Be to, šeimos pastovumas ir tikrumas laiduoja tą užuovėją, kuri ne- 
paprastai reikalinga kūdikio, vaiko ir jaunuolio fiziniam sveikatingumui ir 
dvasinės plėtotės bei brendimo gerovei. Nesuardomieji šeimos ryšiai, su- 
siję su pasitikėjimo, pasiaukojimo dvasia, yra nepavaduojama atrama 
įvairiuose gyvenimo nepasisekimuose tiek vaiko, tiek jaunuolio ir suau- 
gusio žmogaus gyvenime. 

Šeiminės atramos sąvoka glaudžiai susijusi su „namų“ sąvoka, kuri 
reiškia tam tikrą užuovėją nuo išorinio pasaulio: vaikas bėga namo, ar 
jis būtų sušalęs, išalkęs, užsigavęs, draugų ar kitų nuskriaustas. Namai jį 
nuramina, čia jis jaučiasi tikrai globojamas, todėl atsigavęs vėl gali ban- 
dyti savo jėgas už tų namų sienų. 

Per šeimą, — iš savo „namų“, — vaikas pažįsta pasaulį. Pradžioje 
šeima yra jo artimiausias pasaulis, kurį sugeba pažinti ir suprasti. Na- 
mų aplinka, jos daiktai, veikia jo dvasines galias ir skatina jo fizinį vys- 
tymąsi. Tarp vaiko dvasinių galių ir aplinkos daiktų susidaro santykiai, 
kurie turi vaiko asmenybei susiformuoti esminės reikšmės. Šeimoje su- 
augusiosios visuomenės narių atstovais jam yra tėvai. Jie vaikui yra at- 
stovai suaugusiosios kartos ir išorinio pasaulio reikalavimų, tačiau tokiu 
būdu ir tokiu kiekiu, kiek ir kaip vaikas pajėgia savo gyvenimo fazėje 
tatai suprasti ir įveikti. Taip palaipsniui vaikas įveikia sunkumus, įauga 
į suaugusios kartos gyvenimą. "Tokiu būdu šeima padeda būsimojo žmo- 


S H. Hetzer, Mūtterlichkeit, S. Hirzel in Leipzig 1937. 

gaus gyvenimo pagrindus, aprūpina jį tuo lobiu, kuriame susipina į vie- 
ną visumą tai, kas įgimta ir įgyta. 

Šeimoje vaikas randa progos ir savo jėgas bandyti su savąja karta — 
su broliais, seserimis. Jis išmoksta galinėtis, varžytis, bet tuo pačiu metu 
mokosi susitarti, nusileisti, laimėti, drauge džiaugtis, liūdėti, susitaikyti. 
Šios pedagoginės situacijos su vienmečiais broliais seserimis, — per jas, 
tas situacijas, vaikas susiduria su tam tikra gausia vaikų visuomene, bet 
vis dėlto ne tokia didele, kad jis jos neapvaldytų, joje nepaskęstų, — yra 
taip įvairios ir socialinio auklėjimo atžvilgiu taip vertingos, kad jų kitur, 
ne šeimoje, neįmanoma sukurti. 

Normalioje šeimoje, kur auga berniukai ir mergaitės drauge, daug 
lengviau, net pati savaime išsisprendžia ir lyčių problema. Vaikas sa- 
vaime įauga į lyčių skirtumą, tai jam darosi savaime suprantama, kaip 
ir darbo bei pareigų pasiskirstymas. Tėvas sūnums yra „vyriškumo“ mo- 
delis, o motina dukterims „moteriškumo“. Tėvas „uždirba duoną“ ir glo- 
boja, saugoja šeimą nuo išorinių gyvenimo dūžių. Šalia jo visi jaučia sau- 
gumo dvasią. Tokiu atveju motina įgalinta yra išvystyti ir pareikšti vei- 
kimu savo kūrybines galias šeimos viduje, gamindama jos gėrybes, puo- 
selėdama vertybes, kurdama šeimos dvasią. Vaikai, matydami tėvų pas- 
tangas, darbus, rūpestį, ir dar natūralios meilės skatinami, prisideda prie 
tėvų darbo pasisekimo, kiek galėdami ir pajėgdami. "Tokiu būdu šeima 
yra darbo bendruomenė, kur natūraliu būdu nariai pasiskirsto darbą, ir 
tas darbas visos bendruomenės laikomas lygiaverčiu, — jį atlygina meilė. 

Kitos auklėjimo įstaigos yra daugiau pritaikytos vienam, ar keliems, 
tačiau nusakytam, ribotam skaičiui uždavinių atlikti. 

Jos taikomos tam tikram — ilgesniam ar trumpesniam — vaiko gy- 
venimo laikotarpiui. 

Tuo tarpu namie, šeimoje, vaikas išgyvena visus savo vystymosi lai- 
kotarpius. 

Tėvai turi auklėjimo tikslą, kurio šaknys glūdi jų pasaulėžiūroj, ir ku- 
ris išbandytas yra jų gyvenimo patyrimais. Šitas auklėjimo tikslas tvarko 
jų auklėjamąją veiklą, padeda jiems pasirinkti nuo pat pirmųjų dienų 
veikimo priemones, kurios prasideda daugiau vaiko globa, priežiūra, per- 
eina įvairius auklėjamosios veiklos tarpsnius, pradedant įsakomuoju tė- 
vų vadovavimu, kada vaikas daugiau auklėjasi suaugusio valios įtakoje 
ir pamažu, išsiugdęs savo laisvąją valią, įgauna dvasinės autonomijos, kur 
suaugusiųjų, tėvų, vadovavimas jau tampa draugiškų patarimu ar įspė- 
jimu dėl jo paties, vaiko, gerovės. Šitoji įtaka, rūpestis, labai dažnai ne- 
pasibaigia su fizinio subrendimo metais, nepasibaigia net ir su išsiskyri- 
mu iš tėvų šeimos rėmų. Šis auklėjamasis veikimas, — žinoma, besikei- 
čiančia forma, — neretai tęsiasi iki tėvų mirties. Šeimoje vaikas suauga su 
autoriteto sąvoka ir pilnai išgyvena paklusnumo ir autoriteto santykį įvai- 

riuose laipsniuose ir niuansuose. O ši ypatybė yra būtina tiek sociali- 
niame, valstybiniame, tiek dvasiniame gyvenime. Taigi, šeimos auklė- 
jamoji veikla apima visą vaiko — jaunuolio gyvenimą ir visas gyvenimo 
sritis; ta auklėjamoji veikla orientuojama pagal tolimąjį auklėjimo, — gy- 
venimo tikslą; pagal pastarąjį vėl pasirenkamai artimesnieji gyvenimo už- 
daviniai, o šie vėl apsprendžia priemones, metodus, aktualias situacijas, 
priderinamas prie vaiko išsivystymo, prie jo pajėgumo. Šeimoje žmogus 
rengiamas ne kuriam atskiram uždaviniui ar uždavinių grupei, bet visam 
gyvenimo uždavinių kompleksui; čia randame tautinio, visuomeninio, do- 
rinio, religinio auklėjimo sintezę. Šis auklėjamasis veikimas paprastai 
vyksta prisiderindamas prie aktualių situacijų, o ne prie išdirbtos sistemos, 
todėl jis turi tą neįkainojamą auklėjimo ypatybę — konkretumą ir kon- 
krečių situacijų įspūdingą veikimą (čia ranka, širdis ir protas veikia su- 
tariamai). 

Taigi, šeimos auklėjimas pasižymi savo organiškumu, savo harmonin- 
gumu puoselėjant, auklėjant ir lavinant visas vaiko galias (tiek fizinį svei- 
katingumą, tiek dvasinį pajėgumą); jis padeda pagrindus žmogaus gyve- 
nimui ir daro galimą ir sėkmingą kitų institucijų auklėjimą, jis yra vis- 
pusiškas, pilnas, jis yra vieningas, ištisinis, turi parengiamojo charakte- 
rio suaugusio žmogaus gyvenimui; jis yra vieningai tikslingas ir suteikia 
progų vaiko valiai pasireikšti konkrečiu veikimu. 


II 


Tačiau, kad šeima galėtų atlikti savo, kaip auklėjimo institucijos, pa- 
reigas, jai reikia tam tikrų sąlygų. 

Le Play?, aprašydamas europišką XIX a. darbininko šeimą, ją vaiz- 
duoja kaip darbo bendruomenę, kur didelės reikšmės turi 3 faktoriai: 
visų šeimos narių produktyvus darbingumas, apsiribojimas tik būtiniau- 
siais suvartojamais dalykais (ką papročiai nusako) ir taupumas nuosa- 
vybei išlaikyti ir iš namų išeinantiems šeimos nariams aprūpinti. Tai- 
gi, išlaikyti ir padidinti šeimos nuosavybę rūpėjo visiems šeimos nariams. 
Dvasinis-dorinis šeimos ryšys rėmėsi dekalogo vykdymu ir tėvo autori- 
teto veikimu. Ši patriarchalinė šeima individualiai patarnaudavo savo 
narių gerovei ir viešumai, nes pastarajai netekdavo rūpintis socialine 
senų, paliegėlių ir kitų globa. 

Šeimos gyvenimo sukrėtimu Le Play laiko tą momentą, kada ji, šeima, 
netenka savo nuosavybės kaip atramos, ir tokiu būdu jos ateitis pasi- 


7 Le Play, Les Ouvriers Europėens, Ėtudes sur les travaux, la vie domestigue 
et la condition morale des populations ouvriėres de VEurope. D'aprės les faits obser- 
vėes de 1829 a 1855, *1878. 

daro neužtikrinta, kada atsipalaiduoja šeima nuo žemės ir todėl jos egzis- 
tencija susvyruoja, kada moderniškosios susisiekimo priemonės įneša 
naujumo į gyvenimo būdą ir į papročius, kada religija apšvietimo dėka 
netenka savo vadovaujančios įtakos žmogaus gyvenimui. 

Šeimos griuvimu laiko jis tą momentą, kada tėvai turi vaikus anksti 
išleisti iš namų be tinkamo pasirengimo gyvenimui, be išmokto darbo, 
ir negali suteikti vaikams nei globos, nei paramos. 

Šį kriterijų taikyti mūsų laikų šeimai, kaip pastebi Alice Salomon ir 
Marie Braunė, būtų netikslu, nes šiais laikais didelės dalies tautų šeimos 
nėra susijusios su nejudoma nuosavybe, todėl reikia ieškoti kitų turinių 
ir jėgų, kurie sujungia šeimos narius į vieną draugę ir padeda šeimai 
išsilaikyti. 

„Šeima yra kultūros vertybė, kurią įgyvendinti gali tik tas, kuris 
jai atsideda su siela ir kūnu“, kalba A. Heinen?. Savo auklėjamąją funk- 
ciją tegali tada šeima sėkmingai vykdyti, kada tėvai sąmoningai pažįsta 
savo auklėjamąjį uždavinį, kada jie pasiryžę visas savo jėgas, glūdin- 
čias tėviškume ir motiniškume, kuo vaisingiausiai panaudoti, šią pareigą 
atlikdami. Šis atsidėjimas auklėjimo pareigoms pasižymi tėvo ir motinos 
pastangomis tapti tikromis pedagoginėmis asmenybėmis, kas pareikalauja 
iš tėvų nuolatinės savęs kontrolės ir saviauklos. 

Nietzschės Zarathustra klausia būsimąjį tėvą: 


„Tu esi jaunas ir trokštum vaiko ir vedybų. Bet aš tave Klausiu: 
ar tu esi tas žmogus, kuris gali vaiko trokšti? Ar tu esi nugalėtojas, savęs 
valdovas, geismų įsakinėtojas, savo dorybių viešpats? Taigi, aš tave 
klausiu“... 

„Viršum savęs tu privalai statyti. Bet pirma tu turi man būti pats 
pastatytas, stačiakampis savo kūnų ir siela“. 

Neįmanoma tokia pedagoginė asmenybė, kurios išoriniai veiksmai, 
jos elgesys nesiderintų harmoningai su jos vidinių gyvenimu, kurios gy- 
venime pasireikštų dvilypumas. Todėl pirmas tėvų saviauklos uždavinys 
yra vidinio gyvenimo suderinimas su išoriniu elgesiu. Be to, saviaukla 
turi vykti kasdieninio pasiaukojimo kryptimi. „Viskas kitiems, nieko 
sau“, kaip parašyta Pestalozzio kapo akmeny. Šis tėvų pasiaukojimas, 
atsisakymas ir atsipalaidavimas nuo egoizmo yra auklėjimo autoriteto 
pagrindinis bruožas. Jis sudaro tas sąlygas, kurios nesukelia konfliktų 
tarp jaunosios ir senosios kartos, o atvirkščiai — verčia vieną kitai au- 
kotis, kas yra tikrosios šeimos meilės apraiška. Be to, tėvas turi sukurti 
sūnums vyriškumo, o motina dukterims moteriškumo idealą. Šitoje vi- 


5 Alice Salamon und Marie Baum, Das Familienleben in der Gegenwart. Ber- 
lin 1930. 


? Anton Heinen, Familienpūdagogik.  Handbuch der Erziehungswissenschaft. 
Teil III, Band I, 1934. r 

dinėje tėviškos jėgos, o motiniško atsidėjimo ir pasiaukojimo sąveikoje 
auga ir bręsta vaikai į asmenybes. Vaikus geriausiai auklėjamai pa- 
veikia tėvų tikras ir vieningas religinis, dorinis, dvasinis ir socialinis gy- 
venimas, tačiau ir vaikai, besivystydami ir bebręsdami, nuolat veikia tė- 
vus auklėjančiai savo reikalavimu, kad būtų jiems tvirti vadai. 

Be to, tėvai turi būti pasirengę sudaryti vaikams materialinę ir dva- 
sinę aplinką, kurioje jie geriausiai galėtų tarpti. 

Namai yra toji pirmoji konkrečioji vieta, kur pasireiškia dviejų žmo- 
nių, vyro ir moters, bendros pastangos sudaryti tą reikalingą vaikų auk- 
lėjimui aplinką; tai yra toji vieta, kur pasireiškia tam tikros rūšies vyro 
ir moters sąjungos kūryba. 

Vyras, kuris savo uždaviniu laiko pasireikšti savo kūrybingąja galia 
už namų sienų, jeigu taip galima sakyti — pasaulinėje plotmėje, ir pasi- 
naudodamas atlyginimu už tą savo dalyvavimą kultūros gėrybių kūrime 
sudaro savo namams tvirtą materialinę atramą, duoda progas moteriai 
pasireikšti savo kūrybingąja galia namie, kurti namų gėrybes, puoselėti 
vertybes. Šioje srityje pasireiškia savitarpinė lyčių parama bei papil- 
dymas. Vienu atžvilgiu vyras, teikdamas savo darbu namams atramą, 
reikalingas ir pats namų atramos: namų aplinkoje vyras atgauna savo 
pusiausvyrą, kad vėl vidinėmis savo kūrybinėmis jėgomis išsiveržtų į pa- 
saulį. Antru atžvilgiu, kad namai būtų dviejų žmonių kūrybinių jėgų 
išraiška, reikalingas yra tam tikras materialinis tikrumas, kur moteris 
galėtų atsidėti savo kūrybingajam darbui, pasireiškiančiam namų pasau- 
lyj. Tačiau, kad tie žmonės, — žinoma, pirmiausia moteris, — galėtų tikrai 
savo bute, savo name, sukurti tikruosius namus — tikrą tėviškę, jie 
abu, bet ypač moteris, turi būti apsirūpinę ne tik materialinėmis gėry- 
"bėmis, bet ir dvasinėmis priemonėmis. 

Sunku yra sukurti namus tiems žmonėms, kurie nuolat kilnojasi iš 
vienos vietos į kitą. Žmogaus santykiai su daiktais ir su aplinka yra 
labai savotiški. Žmogus savo gyvenamąją aplinką įdvasina, jo vartoja- 
mieji daiktai darosi jam prasmingi, tiesiog kalba į žmogų. Žmogui, šian- 
dien čia, rytoj kitur besikilnojančiam, vargiai pasiseks sukurti namus, nes 
namų dvasia yra surišta su tam tikru pastovumu. 

Namai nemėgsta viešumos. Jeigu į namus įeina ir išeina kas nori 
ir kada nori, jeigu namų gyventojai nėra niekad tikri dėl savo ramumo, 
niekad nežino su kuo jie namuose gali susidurti, tai „namų dvasia“ iš- 
eina iš namų ir palieka žmones gyventi viešbutyj. Namų dvasiai rei- 
kalingas tam tikras atsitvėrimas nuo viešumos, tam tikras uždarumas, 
nes be to žmonės nepasijus esą tokioje aplinkoje, kur galima atsikvėpti 
po jėgas išeikvojusių kovų, kur galima atgauti gyvenimišką pusiausvyrą. 
„My house is my castle“ — daugeliu atvejų apibūdina šį šeimos uždarumą 
šeimyninio gyvenimo meisteriai — anglai. 

Šie uždari namai neturi būti perankšti jame gyvenantiems, nes tada 
jie darysis nebemalonūs ir bus jaučiama skriauda gal individui, o gal 
ir asmenybei. "Todėl savotiškas menas yra taip sutvarkyti namus, kad 
jie neprarastų savo intymumo pobūdžio, bet kad žmonės drauge, šalia vie- 
nas kito, gyvendami, vienas kitam nekliūtų, vienas kitam netrukdytų. 


Be to, šeimos uždarumas neturi būti aklinis. Šeima, gyvendama kul- 
tūringoje visuomenėje, tautoje, savo kūrybinguoju darbu turi įtakos vi- 
suomenės, tautos gyvenimui, bet antra vertus — visuomenės, tautos gy- 
venimas, jos kūryba, pasireiškianti viešumoje, gali teigiamai apvaisinti 
šeimos kūrybą. Šeimai, kuri visiškai užsidarytų nuo tautos, plačios 
visuomenės įtakos, grėstų pavojus- užtrokšti savo ankštume, savo kas- 
dieniškume ir susmuxti savo žmogiškojo gyvenimo vertingumu. Todėl 
namų kūrėjų pastangos turėtų pasireikšti šios namų dvasiai reikalingos 
sintezės suradimu: namų nuošalumo-uždarumo ir drauge atvirumo, ak- 
tualumo tautos-visuomenės kultūrinės kūrybos atžvilgiu, jo teigiamos 


įtakos pasisavinimu, — o tatai padėtų namų dvasiai įsigyventi ir apsi- 
vaisinti. 
„Namų baldų dvasia“ — tokia tema surengė kartą Vokietijos kata- 


likų organizacija jauniems sužadėtiniams paskaitų ciklą. Šis pavadini- 
mas yra būdingas. Nuo baldų parinkimo, jų sutvarkymo, paveikslų su- 
kabinimo, langų užlaidų, kilimų, kilimėlių, priegalvėlių labai daug pri- 
klauso namų dvasia, kuri susijusi ir su kultūrine objektyvuota aplinka ir 
su žmogaus subjektyviu nusiteikimu. Šiai kultūrinei namų aplinkai 
sudaryti nepakanka vien materialinių resursų, nepakanka specialisto pa- 
tarimo, — čia turi pasireikšti ir namų kūrėjų asmenybė: jų praktiškasis 
patyrimas ir individualinis skonis. 


Pasitaiko, kad žmonės iš puikių rūmų bėga, ieškodami pasiilgtos na- 
mų dvasios. Ir randa ją kultūrinių gėrybių atžvilgiu neturtingoje lūšne- 
lėje. Namų dvasia gali įsikurti ir barako kampelyje, sakoma net — ir 
traukinyje, kur tik yra žmonių, pasirengusių ją priimti. 

Taigi, pagrindinė vis dėlto sąlyga namams sukurti yra pati žmogaus 
asmenybė, jo nusiteikimas, kuris toje aplinkoje, aplink save spinduliuo- 
damas, pagimdo namų dvasią, reikalingą kiekvienam žmonių visuome- 
nės nariui. Šitai namų dvasiai reikia nuolatinio puoselėjimo, nes ji len- 
gvai gali būti ir išvyta; tada Žmonės, netekę namų, kartais praranda gy- 
venimo atramą ir kartais net nežino, kodėl tai įvyko, nes atrodo, kad 
netrūko tų materialinių sąlygų, kurios žmogų daro laimingu. 

Katalikų Bažnyčia, suprasdama namų dvasios reikšmę žmonijai, įvai- 
riais būdais laimina šias žmonių pastangas, jas paremia ir papildo: pvz., 
kunigas pašventina namus; šventinamos žvakės, gėlės, verbos, — jos ski- 
riamos namams saugoti. Pagaliau katalikų namai yra Dievo namai; juose 

randame Dievo kertelę (kaime), namų altorių — kryžių, paveikslą (pvz., 
Šv. Jėzaus Širdies), aplink kurį sukasi visas namų gyvenimas. 


Tėvai yra savo namuose kunigai, kurie vadovauja Dievo tarnybai 
— įvairioms naminėms pamaldoms. 


Tėvo kunigystės parei mini šv. Augustinas, ragindamas: ,,„Atsto- 
= b B 
vaukite mums savo namuose“!?, primindamas drauge šeimos galvai pa- 
reigą saugoti visus šeimos narius (ir vergus) nuo paklydimo. 


III 


Tačiau mūsų laikais gal ryškiau, negu kitados, matomi yra šeimy- 
ninio auklėjimo pavojai ir jo ribos. 

Didelės reikšmės šeimos išsilaikymui ir gerovei turi materialinės gė- 
rybės. Tiek šeimų monografijos", tiek mūsų stebėjimai! rodo, kad 
materialiniai trūkumai įstengia suardyti, sugriauti šeimas, arba bent rim- 
tai graso jas apdraskyti.  Sugriuvusioj šeimoj tėvai nepajėgia būti pe- 
dagoginėmis asmenybėmis ir savo pavyzdžiu veikti; kartais atvirkščiai — 
jie tampa savo vaikų gundytojais, išnaudotojais. Taip pat didelis pavojus 
gresia toms šeimoms, tų namų dvasiai, kur nėra bent tinkamo darbo pa- 
sidalinimo, kur vyras ir žmona lygiai priversti išeiti iš namų, lygiagre- 
čiai uždarbiauti. Tada nėra kas rūpinasi namais, jeigu žmona atlieka 


dvi pareigas, tai viena iš jų, — dažniausiai toji, kuri neapmokama, t. y. 
namai, — nukenčia. Ypač negalima yra tada vienos iš svarbiausių šei- 
mos pareigų atlikti — būtent, vaikus auklėti. Šiuo atveju šeima negali 


tinkamai atlikti savo uždavinių, jeigu nėra tinkamo darbų pasidalinimo, 
jeigu tėvas nėra šeimos maitintojas, globėjas, o motina nėra šeimos ūkio 
tvarkytoja ir vidaus gyvenimo kūrėja. 

Tačiau šie ekonominiai pavojai yra reliatyvūs ta prasme, kad jie 
labai priklauso nuo asmenybės pajėgumo ir reakcijos. Vienur jie pa- 
kerta šeimos egzistencijos pagrindus ir drauge padaro žmogų nesuge- 
bantį tvarkyti savo gyvenimą, kitur jie susilaukia didelio pasipriešinimo 
ir esti nugalėti. 

Dar didesnė nelaimė gresia šeimai, kai ne tiek materialiniai trūku- 
mai, kiek šeimos narių ydos destruktyviai veikia sugyvenimą. Čia pir- 


Ww E. Niebecher, Das allgemeine Priestertum der Glaubigen, 159 psl, Pader- 
born 1936. 

11 Alice Salomon und Marie Baum, Das Familienleben in der Gegenwart. Erna 
Corte, Forschungen ūber Bestand und Erschūtterungen der Familie in der Gegen- 
wart, Bd. III, Berlin 1930. 

12 O. Norušytė, Dorinis auklėjimas lietuvių šeimoje, „Naujosios Vaidilutės“ lei- 
dinys. Kaunas 1939. 

moj eilėj yra girtuokliavimas, kuris gali būti susijęs dar ir su kitomis 
ydomis: lošimu, lytiniu palaidumu ir t.t. Šios ydos gali pasitaikyti tiek 
neturtingiausioje, tiek turtingiausioje šeimoje. Tik didelės kitų šeimos 
narių pastangos gali kartais išlaikyti šeimą nesuardytą, tačiau ir tokia 
šeima labai dažnai netenka savo auklėjamosios jėgos jaunajai kartai. 
Vis dėlto reikia pastebėti, kad jaunoji karta neretai instinktyviai atsire- 
mia į sveikąji šeimos narį, o nesveikąjį išskiria iš įtakingųjų veiksnių. 

Tačiau turime nemaža pavyzdžių, ypač iš darbininkų, kur nedar- 
bas, materialiniai trūkumai kaip tik palaužia asmens valią ir įtraukia ji 
į šeimos gyvenimo naikinančią ydą.. Tiktai motinos heroiškos pastangos 
sugeba dar išlaikyti nesuardytą šeimą, neišblaškytus vaikus ir, nepai- 
sant visų destruktyvių įtakų, turėti bent dalį teigiamosios įtakos auklė- 
jamojoj veikloj. 

Jeigu vienu atžvilgiu šeimos auklėjimui gali grėsti ekonominės ge- 
rovės nepakankamumas, tai kitu atžvilgiu vaiko charakterio ugdymui 
grės aukščiausio auklėjimo tikslo neturėjimas, kilnių ir tikrų idealų stoka; 
o tatai yra mūsų amžiaus liga, Nietzschės žodžiais tariant, „kur mūsų nuo- 
monėse plepa be tvarkos visi amžiai“. 

„Klausiant kaip Pilotas, — sako Forsteris!?, — kas yra tiesa? — ne- 
galima nei savęs nei kitų auklėti; tiktai kilniu ir nepajudinamu tikslu gali 
žmogus išsigelbėti iš savo įgimto chaoso ir iš amžinai besikeičiančių pri- 
gimties impulsų galybės“. 

Be tikro auklėjimo idealo negalima yra nei tinkamai metodo pasi- 
rinkti, be to, negalima yra nei toji tvarka, kur visi gyvenimo uždaviniai 
ir visos priemonės randa savo vietą pagal aukščiausiąjį tikslą. Tada 
darosi neišvengiami auklėjimo kraštutinumai. „Teisingai kalbama apie mo- 
tinystės kilnumą, — sako Forsteris!*, — tačiau daugelį moterų, neturinčių 
aukštesnės gyvenimožiūros, motinystė veda į tiesiog bedievišką savo kūno 
ir kraujo kultą ir į visišką aklumą, kas paliečia svetimas teises ir pirme- 
bes“. Tokiais atvejais neišvengiamas ir nuolatinis abejojimas, svyravi- 
mas, kas jokiu būdu negali patarnauti tvirtam charakteriui susiformuoti, 
kur visos dorybės būtų savitarpiniame darniame santykyj, palenktame 
vyriausiam tikslui. 

„Tai nėra atsitiktinumas, kad kaip tik mūsų laikais tvirtinama, esą, 
mūsų veiksmus inspiruojanti pasąmonė, nes juo žmogus mažiau vado- 
vaujamas didelių ir apgalvotų principų, juo daugiau jis pasirengęs būti 
vairuojamas pasąmonės procesų ir impulsų“*š, 

Auklėjimui būtinas konkretumas vertybių srityj; t. y. antgamtinės ir 
kitos dvasinės vertybės turi būti laikomos tikromis, realiomis, pastovio- 


13 Fr. W. Foerster, Alte und neue Erziehung, 179 psl, Luzern 1936. 
14 Fr. W. Foerster, Lebensfūhrung, 107 psl. 
15 Fr. W. Foerster, Alte und neue Erziehung, 184 psl. 

mis; tarp tų vertybių turi būti tikrai jaučiamas pastovus vertės santykis. 
Tik tokiu atveju galima yra tikra, nuolatai pastovi auklėjamoji veikla; 
tik tada paaiškėja įvairių metodų ir priemonių vertė, kada aiškiai ži- 
noma, kam auklėjama, kada tos vertybės yra taip realios ir brangios, kad 
tik jų šviesoje ir yra vertinamas visas žmogaus gyvenimas. 

Kam apsirūpinam dažų atsarga, jeigu nežinome, ką jais dažysime? 
— Galima būtų su Montaigne paklausti šeimos auklėtojus, kurie rūpinasi 
auklėjimo sistemomis, metodais, priemonėmis, bet aiškiai nenusivokia, 
kam jie savo vaiką auklės, kokiam vyriausiam idealui jie palenks visą 
savo veikimą. Šeimos auklėtojams gali tokiais atvejais grėsti Jean Paul 
Levanoj vaizdingai aprašyti ir sugretinti šeimos dorinio auklėjimo nesu- 
tarimai, kur pirmą valandą skaitoma vaikui tikroji moralė, antrą — sava 
nauda, trečią — klausiama: ar tu esi matęs, kad taip tėvas būtų daręs 
kada; o ketvirtą sakoma: tu dar mažas, tai tinka tik suaugusiems, 
penktą: svarbiausia, kad tu pasauly pro kitus prasiskverbtum ir taptum 
kuo nors valstybėje; šeštą: ne laikiniai dalykai, bet amžinybė ap- 
sprendžia žmogaus vertę; septintą: todėl nukentėk geriau neteisybę ir 
mylėk; aštuntą: ginkis narsiai, jeigu jis tave užkabina; devintą: mie- 
lasis, neišdykauki taip; dešimtą: berniukas neturi taip ramiai sėdėti; 
vienuoliktą: tu turi tėvų daugiau klausyti; dvyliktą: tu turi pats auk- 
lėtis. Juo neaiškesnis yra vyriausias auklėjimo tikslas, juo mažiau tiki- 
ma jo realumu, — juo šis prieštaravimas didesnis. 


„+. be atsakymo į klausimą: kam žmogus apskritai gyvena? — dali- 
niai tikslai nuolatos vienas kitam prieštaraus, vienas kitą trukdys ir nai- 
kins“18, 

Šeimos auklėjimo pareigoms atlikti gali trukdyti tėvų pasiruoši- 
mo stoka. 

Iš pat mažens vaikui reikia nuolatinės priežiūros ir globos, kad jis 
fiziškai nežūtų ir kad jo auklėjimo pagrindas nebūtų apardytas. Todėl 
tėvams reikia vaiko fizinį išsivystymą, fizinės kultūros reikalus pažinti ir 
sugebėti rūpintis jo fizine sveikata, būtent: gyvenimo tvarka, tiksliu mai- 
tinimu, vaiko darbu ir poilsiu, kūno mankšta ir grūdinimu. Tai yra prie- 
monės, kurios, tiksliai pavartotos, sudaro pagrindą vaiko fizinei sveikatai 
ir sąlygoms dvasiai normaliai išsivystyti. 

Besirūpindami vaiko dvasinio išsivystymo reikalais, tėvai turi būti 
pasirengę padėti tam vaikui pažinti aplinkinį pasaulį ir jo daiktus, sudary- 
ti tas sąlygas, kad vaikas galėtų išbandyti savo jėgas ir besigalinėdamas 
su medžiaga išmoktų ją pavergti savo valiai. Tėvai turi nusimanyti apie 
reikšmę tos aplinkos medžiagos, kuri patarnauja vaiko vaidinių, jo vaiz- 
duotės ir inteligencijos formavimuisi, ir mokėti tinkamai ją išgyventi drau- 


16 Fr. W. Foerster, Alte u. neue Erziehung, 179 psl. 

ge su vaikais. Šeima turėtų sugebėti sudaryti atranką įvairių reikalavimų 
ir pateikti juos vaikui tokia forma, kad jis galėtų juos įvykdyti. Taip vai- 
kas, pamažu bręsdamas, palaipsniui sugeba patenkinti vis didesnį, kompli- 
kuotesnį kiekį reikalavimų, iki jis išaugs iš grynai šeimos rėmų ir, susi- 
dūręs su išoriniu pasauliu, įstengia ir čia bandyti savo jėgas ir laimėti. 

Šeimoje vaikas turi rasti akstinų, žadinančių jo darbštumą, ir tai turi 
pasireikšti savaime suprantamu šeimos narių vienas kitam talkinimu vi- 
sai šeimai reikalingame darbe. Be to, auklėjime turi būti išnaudotos vi- 
sos konkrečios situacijos, kad atsiradęs vaiko kuo nors susižavėjimas gautų 
progos tuoj pat pasireikšti konkrečiu veiksmu. 

Šeimai gali trūkti pasiruošimo auklėjimui tuo atžvilgiu, kad ji nepa- 
žįsta vaiko, jo sielos, kuri besivystydama pasireiškia išorinio gyvenimo 
veiksmais. Todėl suaugusieji gali kartais į nemalonias, jų akimis žiū- 
rint, vaikų apraiškas netinkamai reaguoti ir tuo būdu laužyti vaiko charak- 
terį arba pakreipti jo palinkimus netinkama kryptimi. Šito siaurumo ne- 
trūksta kartais net vidutiniškai šeimai, pvz., kada matome vienus vai- 
kus išaugusius teigiamų, kitus neigiamų charakterių toje pačioje aplin- 
mumų, glūdinčių pačiame vaike. Taip pat nepasirengusiai šeimai gali 
būti persiaura arba atsilikusi ir todėl neišnaudojanti visų auklėjimo gali- 
mybių, glūdinčių pačiame vaike. Taip pat nepasirengusiai šeimai gali 
grėsti išorinis pavojus, ypač tuo metu, kada vaikas natūraliai savo vidi- 
niu išsivystymu ir išoriniu gyvenimu pamažu vaduojasi iš siaurų šeimos 
ribų ir įžengia į vis platesnį gyvenimo plotą. Tada šeima, kuri pati nesi- 
orientuoja gyvenamojoj situacijoj ir jos neapvaldo, negali išnaudoti ir 
visų veiksnių, auklėjančiai veikiančių vaiką tolimesnėje aplinkoje. 'To- 
kiais atsitikimais neretai vietoje kad šeimos auklėjimą papildytų mo- 
kykla, draugai, organizacijos, — o tatai žmogui yra labai vertinga, — ky- 
la konfliktai tarp šeimos auklėjimo ir tų kitų institucijų; tas dažno- 
kai atneša žalos pačiam šeimos auklėjimui ir besiformuojančiam žmogaus 
charakteriui. 

Materialistinės dvasios ir egoizmo įtakoje šeimai, kaip auklėjamajai 
institucijai, gresia pavojus dėl ekonominių išskaičiavimų ir savo patogu- 
mų dirbtiniu būdu apribojimas vaikų skaičiaus. Šiandien vienturčio vaiko 
auklėjimas sudaro problemą, kuri visų krypčių pedagogų rimtai svarsto- 
ma, nes tokiu būdu šeiminiam auklėjimui atimama viena iš labai svar- 
bių auklėjimo situacijų ir nustojama daug vertingų progų augančio žmo- 
gaus charakteriui pataisyti, papildyti, išsilyginti. Tokiais atvejais tenka 
šeimai ieškoti papildymo kitur, dirbtinėj aplinkoj, tačiau kita aplinka 
niekad negali pavaduoti natūralios šeimos, kur išmokstama natūraliu bū- 
du susitarti, prisitaikinti, nugalėti savo egoizmą, patarnauti ir pasiaukoti. 
Be to, didelio susirūpinimo pedagogai rodo pasireiškiančiu prigimties kerš- 
tu per gausioje vienturčiui vaikui tėvų meilėje, kuri, jei skiriama daugeliui 

vaikų, skatina jų išsivystymą ir apvaisina visą auklėjimą, o skiriama vie- 
nam vaikui — pati suserga hipertrofija ir, pasirinkdama auklėjimo prie- 
mones, neišlaiko pusiausvyros; dėl to vaikas auga išlepęs, užglostytas, be 
išbandytų ir užgrūdintų jėgų; dėl jo fizinės gerovės ir sveikatos užmirš- 
tama dvasinė gerovė, siela ir vyriausieji žmogaus gyvenimo tikslai. 

Egoizme glūdi ir dviejų kartų konfliktai — šaknys jaunosios kartos 
kovos su senąja, nes egoizmas neleidžia surasti autoriteto esmės ir atiduo- 
ti viską kitiems, o sau nieko nepasilikti. Čia randa dirvos ir vaikų pro- 
fesijos pasirinkimo tragedija, nes tėvai kartais, nepaisydami vaiko palin- 
kimų, jo talento, dėl egoistinių sumetimų (tarnaudami daugiau sau, negu 
vaikui) verčia vaikus rinktis ne tas kurias reikia profesijas. Be abejo, dėl 
to nukenčia žmogus, kuris negali savuosius, Dievo duotus, talentus išvysty- 
ti ir tokiu būdu pasireikšti savo pilna asmenybe; šiuo atveju kenkiama ir 
profesiniam darbui, nes dažnai nemėgiamasis darbas sugriauna profesi- 
nę etiką. 

Šeiminis auklėjimas, kaip ir kitas kuris, turi savo specifines ver- 
tybes, kurios geriausiai yra puoselėjamos idealioje šeimos atmosfe- 
roje ir su kuriomis žmogus geriausiai susigyvena, augdamas šeimoje. Šei- 
mos vertybės nebranginamos ir jos žmogaus neveikia tada, kai atrofuojasi 
šeiminis jausmas. Tuo tarpu šis jausmas gali atrofuotis tada, kai vaikas ne- 
auga tikroje šeimoje. "Todėl pedagogai ir yra nepaprastai susirūpinę šei- 
miniu auklėjimu, nes to jausmo atrofavimasis atneštų žmonijos pagrin- 
dinės celės, šeimos, išnykimą. 


IV 


Paminėjus šeiminio auklėjimo svarbą, būtinas jam sąlygas ir 
gresiančius pavojus, be abejo, pirmoj eilėj pravartu pažvelgti į lietuvišką 
šeimą tų sąlygų ir pavojų šviesoje. Mūsų šeima, išgyvendama bendrus 
visoms tautoms laiko atneštus sunkumus, dar išgyvena ir savo specifinius 
tautinius sunkumus, kurie kyla iš staigaus tautos gyvenimo situacijos pa- 
kitėjimo ir trūkumų pasirengimo tinkamai įjungti gyvenimo iškeltuosius 
reikalavimus į savo pasaulėžiūrą, susidaryti pilną gyvenimo koncepciją ir 
tokiu būdu teigiamai, tautai naudingai, išspręsti šeimos gyvenimo užda- 
vinius. 

Kalbėdami apie lietuvišką šeimą, daugiau remsimės ,„Dorinio auklė- 
jimo lietuvių šeimoje“!? daviniais, kur yra panaudoti pasikalbėjimai auk- 
lėjimo klausimais su 200 lietuvių motinų iš įvairių liet. visuomenės 
sluoksnių. Minėtoj knygoj liet. visuomenė padalinta į 4 sluoksnius: ūki- 


17 O. Norušytė, Dorinis auklėjimas lietuvių šeimoje, „Naujosios Vaidilutės“ 

ninkų, darbininkų, miesčionių, šviesuolių. Be abejo, visose 4 šeimose 
randame apskritai būdingų lietuviškai šeimai žymių. "Tačiau pasikeitusi 
materialinių gėrybių aplinka, taip pat pasikeitęs tų gėrybių vertinimas, 
pasikeitusi ir socialinė šeimos padėtis jau spėjo uždėti tam tikrų vi- 
suomenės grupių šeimoms savo skirtingą antspaudą, o tatai jau pasi- 
reiškia ir vaikų auklėjime: suaugėlio auklėjimo tikslų skyrimu, gyvenimo 
uždavinių numatymu, taip pat konkrečiose auklėjimo situacijose prie- 
monių pasirinkimu ir tų priemonių bei auklėjimo reikalavimų motyva- 
vimu. Šeimos pedagoginėj veikloj, kur suaugusioji karta, pasinaudodama 
savo gyvenimo patyrimu, stengiasi apsaugoti savo jaunuolius nuo jų pa- 
čių anksčiau patirtųjų klaidų ir visą to jaunuolio gyvenimo kelią pada- 
ryti sklandesnį, lygesnį, pakilesnį, — pamatome tos visuomenės grupės 
gyvenimo akiratį, jų pažiūrą į gyvenimą; pamatome tą perspektyvą, iš 
kurios jie žiūri į gyvenimą; pagaliau pamatome, kokius uždavinius savo 
vaikams, — o tuo būdu ir iš viso savo grupės šeimai, sau patiems, — 
skiria gyvenime atlikti. Priemonių parinkimas, jų motyvavimas mums 
parodo vaiko sielos pažinimą, nusimanymą apie jo ne tik kūno, bet ir 
dvasios evoliuciją, o taip pat ir šeimos patyrimą toje srityje, jos sugebė- 
jimą apvaldyti situacijas, kada jai tenka pritaikinti aktualiai situacijai 
vienokią ar kitokią priemonę, turint galvoj tolimesnįjį auklėjimo tikslą, 
skirtą jau tik suaugusiam žmogui galutinai realizuoti. 


Šeimoje randame tą visą auklėjamųjų momentų kompleksą, kuris 
turi jaunajai kartai įtakos, nepaisant kiek apie tai nusimano suaugu- 
sioji karta.  Minėjome, kad šeimoje tas kompleksas yra nuolatinio išsi- 
vystymo stadijoje; jis prasideda bejėgio vaiko globojimu ir baigiasi su- 
augusio žmogaus saviaukla.  Auklėjamoji veikla, viena iš pagrindinių 
šeimos funkcijų, iš auklėtojo pareikalauja tam tikro pozityvaus nusitei- 
kimo ir pasirengimo. 


Nagrinėdami lietuvių šeimos suaugusios kartos sąmoningą auklėja- 
mają įtaką jaunajai kartai ir pasiremdami pačių motinų-tėvų parodymais, 
pastebėjome auklėjimo tikslų skyrimą, gana glaudžiai susijusį su šeimos 
medžiagine ir visuomenine aplinka, jos padėtimi ir įvairiais gyvenimo 
veiksniais, veikiančiais ją. Taip pat pastebėjome šeimose vartojamas auk- 
lėjimo priemones ir motyvus, glaudžiai susijusius su pasirenkamuoju auk- 
lėjimo tikslu. 

Lietuviška darbininkų šeima skiriasi nuo ūkininko šeimos ne tiek 
savo kultūriniu lygmenimi, kiek materialinės egzistencijos netikrumu, dar- 
bo nepastovumu; jai daugiau gresia įvairios gyvenimo ydos, nes jos gyve- 
namojoj aplinkoje yra pagundų daug stipresnių, negu kaimo aplinkoje, 
tuo tarpu šeimos ryšiai daug laisvesni, ir todėl atrama šeimoje nejau- 
čiama taip tvirtai, kaip ūkininko šeimoje. Ir štai toje darbininkų šeimoje 

matome jau skirtingą pažiūrą į savo vaikų auklėjimą tiek E ver- 
tybių atžvilgiu, tiek auklėjimo priemonių pasirinkimų. 


Jeigu ūkininkui rūpi savo vaikų geras sugyvenimas su žmonėmis, 
neiškrypimas iš dorinio kelio, kurį saisto religijos nuostatai, tai darbinin- 
kas daugiau linkęs yra gintis nuo jo egzistencijai gresiančių pavojų, ku- 
riuos jis mato girtuokliavime, lošime, lytiniame palaidume ir t.t. Jeigu 
ūkininkas, siekdamas auklėjimo tikslų, remia savo reikalavimus Dievo 
ir tėvų autoritetu, tai darbininkas ypač baido savo vaikus konkrečiai pa- 
juntama bausme ir juos baudžia. 

Nors visuose Lietuvos miesto sluoksniuose (darbininkų, miesčionių ir 
inteligentų) ryškios yra pastangos užtikrinti ir sustiprinti savo materia- 
lines pozicijas, kas pasireiškia ir pasakytose trokštamosiose savo vaikams 
profesijose, tačiau atskirai matome jau ryškius skirtumus darbininkų, 
miesčionių ir inteligentų šeimose, kada materialinė pozicija stebima tiks- 
lų visumoje. Tada matome, kad miesčionių šeima, trokšdama savo vai- 
kams geresnės pozicijos, jaučia tuo būdu realų pagrindą savo troškimams 
įgyvendinti. Čia dažniausiai randame tikslesnį darbo pasidalinimą ir 
darbo bendruomenę, nes čia visa šeima stengiasi prisidėti prie bendro šei- 
mos turto, ir todėl čia yra panašumo į ūkininko šeimą. Tačiau miesčio- 
nių šeima skiria savo jaunajai kartai kiek kitokesnius uždavinius, negu 
ūkininkas, todėl ji pati iš savo vaikų reikalauja mažiau pagalbos ir dau- 
giau stengiasi vaikus paruošti jų būsimajam gyvenimui, — leidžia į mok- 
slus, skirdami tam laiką ir lėšas. "Tuo tarpu ūkininko vaikas paprastai 
rengiasi būti ūkininku ir jau nuo pat vaikystės jis įtrauktas į šeimos dar- 
bus, kurie tarnauja tėviškei išlaikyti ir turtui didinti. Be to, miesčionių 
šeima, jausdama savo atramą materialinėj srityj ir geriau įžvelgdama į 
miestinio gyvenimo reikalus, kitaip žiūri į patį gyvenimą, — stengiasi jį 
suprasti ir jam vairuoti savo vaikus parengti. Čia įvairesnės darosi ir 
auklėjimo priemonės, kuriomis stengiamasi išbandyti įvairias psichines 
vaiko instancijas, panaudoti, kiek tai pajėgiama, auklėjimą trokštamiems 
uždaviniams įgyvendinti ir tikslams pasiekti. 

Materialinės egzistencijos užtikrinimo pastangos labai ryškios yra ir 
inteligentuose, tačiau jos jau praaugusios gryną kovą dėl būvio. "Todėl, 
nors ir neretai dar linkima vaikui uždarbio atžvilgiu tikresnės profesijos, 
dažnai profesija vis dėlto esti ta, kuri laiduoja daugiau asmens lais- 
vumą, savarankiškumą, kurios atlikimas, o dėl to ir pelningumas, daugiau 
priklauso nuo paties asmens pajėgumo ir pasirengimo. Tačiau neretas 
jau ir toks atsitikimas, kad į profesiją, į uždarbį nekreipiama dėmesio, 
o daugiau galvojama apie grynai žmogiškąsias charakterio ypatybes, taip 
pat apie saikingą altruizmą. Priemonių pasirinkimo atžvilgiu matome 
pastangas daugiau prisitaikyti prie vaiko išsivystymo, jo pajėgumo, taip 
pat sudaryti palankesnes auklėjimo sąlygas — aplinką. 

Kalbant apie auklėjimo priemones, kurias pasirenka suaugėlis, vado- 
vaudamas vaikui ir palaipsniui siekdamas pasiskirto auklėjimo tikslo, 
pirmiausia iškyla pažinimo reikalas to individo, kurį teks auklėti ir atsi- 
dėjus, su meile ir pareigos jausmu, drauge su tuo pačiu auklėtiniu išgy- 
venti visus sielos išsivystymo laikotarpius, prisiderinant prie auklėtinyj 
esančių galimumų, tuos galimumus išnaudojant ir nuolat būnant tik va- 
dovo rolėje, — ne pačiam sau siekiant tikslo, bet norint vedamąjį prie jo 
privesti ir sudaryti tas sąlygas, kad pagaliau vedamasis pažintų tą tikslą, 
su juo susigyventų, pradėtų branginti ir pats užsidegęs bandytų jį pa- 
siekti, nereikalaudamas jau suaugusiojo vadovo. Taigi, prisiderinant prie 
vaiko psichinio gyvenimo išsivystymo ir pobūdžio, šis suaugusiojo vado- 
vavimas vaikui gali būti griežtesnis, glaudesnis, tai vėl kitais atvejais 
daugiau prielaidesnis, kada vaikas ne įsakomas, bet tik sudaromos jam 
sąlygos, numatomi būdai ir jie priartinami prie jo, kad pats, tasai vaikas, 
eitų skirtuoju keliu ir pats siektų tikslo. Sielos gyvenimo didelės kri- 
zės laikotarpiais suaugėlis sudaro tas sąlygas ir pats yra tąja asmenybe, 
į kurią vaikas atsiremia savo abejonių metu; vidaus neramumų iš- 
vargintas, jis pasinaudoja suaugusiojo draugo patarimais, paremtais gy- 
venimo ir jaunuolio sielos pažinimu; tokių būdų jaunuolis pagaliau ne- 
lūžta tos krizės prislėgtas, bet susiranda savo gyvenimo koncepciją ir ke- 
lią, kuris pasižymi pusiausvyra. Kad šis suaugusiojo vadovavimas būtų 
galimas, reikia, kaip minėjome, vaiko sielos gyvenimą, jo evoliuciją są- 
moningai pažinti, nes didelis pavojus gresia pedagoginei veiklai, jeigu 
mažu vaiku rimtai nesirūpinama, jeigu jis apytikriai iki 3—5 metų, kaip 
mūsų surinktoje medžiagoje matyti, vis dar laikomas „durneliu“, nieko 
neišmanančiu, ir čia todėl jam daug kas leistina, ir kai tas laikas, kada 
vaikas yra linkęs sekti suaugusiu ir paklusti jo reikalavimams, nėra iš- 
naudojamas geriems įpročiams sudaryti. 


Vaikui beaugant, auga ir tėvų statomi reikalavimai. Tada matome 
lygiagrečiai augančias, tėvų gausiai vartojamas, griežtas priemones, bū- 
tent, bausmes, o motyvuose — grasymų gausumą ne tik tėvų autoritetu 
pasiremiant, bet stengiantis ir baudžiančio Dievo baimę sukelti. Vaikui 
augant, netiesioginių priemonių vietą užima bausmės, kurios nuolat auga 
ir savo viršūnę pasiekia kritinguoju vaikui laikotarpiu — prieš pubertetą. 
Taigi, atrodo, kad motina, pajutusi vaiką esant savarankiškai veikiančiu 
subjektu, pajutusi reikalą turėti gilesnės jam įtakos, griebiasi tų priemo- 
nių, kurios jai atrodo pakankamai įspūdingos ir kurias suaugęs, būda- 
mas daug patogesnėje pozicijoje negu vaikas, pajėgia įvykdyti. Prieš 
pubertetą tėvų autoritetinės priemonės ir bausmės neretai iššaukia tra- 
gingų koniliktų. Mūsų turimoj medžiagoj matome vaikus, bėgančius iš 
namų, taip pat motinas, sunkiai išgyvenančias šį laikotarpį — kada „vai- 
kas jau neklauso“, bet dar yra nesuaugęs. Šiuo atžvilgiu ypač skundžiasi 

ūkininkės ir darbininkės. Mūsų protokoluose randame pavyzdžių, kur 
darbininkės ir ūkininkės prisipažįsta savo bejėgiškumu, nes mušimas po 
ELL, 


mušimo nieko nepadedąs, o vaiką „negi užmuši“; kitos vėl aiškiai sakosi 
nežinančios nė ką daryti, nes vaikas savo darąs, bėgąs iš namų ir t.t. 


Taip kalba motinos, išgyvendamos su vaikais tą laikotarpį, kada pa- 
bunda vaiko asmenybė, kada jo siela išgyvena savotišką krizę ir pati 
ieško apsisprendimo būdų, kada pasireiškia savarankiškos gyvenimo kon- 
cepcijos bandymai, o motina, nenusivokdama apie vaiko sielos padėtį, 
nori dar pavartoti dresūros priemonę, bausmę, ir tokiu būdu palaikyti 
tarp vaiko ir savęs autoritetinius, tikriau sakant — baimės santykius, 
kad vaikas neišslystų iš jos rankos. Tuo tarpu pirmieji vaiko gyvenimo 
metai, kada dresūros priemonės galėtų būti sėkmingiau panaudojamos 
pastoviems įpročiams sudaryti, nėra išnaudojami pedagoginių atžvilgiu. 


Šių konfliktų mažiau pasitaiko miesčionių šeimose, nes jos vis dėlto, 
mūsų turimąja medžiaga, daugiau skiria reikšmės pamokymui ir turi 
daugiau laiko ir noro domėtis vaiko sielos išgyvenimais, kai tuo tarpu 
ūkininkės ir darbininkės mini neturinčios laiko vaikams mokyti ir todėl 
mušančios: tai esą daug greičiau sekas atlikti, ir greičiau paklauso. Be 
to, reikia pastebėti, kad ūkininkės kartais ir reikalo nejaučia: ką čia daug 
vaikams pasakosi. Pasakai, ir turi klausyti, o neklausys, — tai tam diržas. 
Ūkininkės ir darbininkės vartojama bausmė atlieka įsakymo vykdymo, 
laidavimo ir atbaidymo funkcijas, o miesčionys ir inteligentai, šalia 
minėtųjų, ieško jau kitokių bausmės rūšių ir daugiau kreipia dėmesio į 
vaiką skatinančiąją pusę, kuri ypač mūsų turimojoj medžiagoj pasireiš- 
kia kurio nors vaikų noro atmetimu ar atpildu už padarytą gerą darbą. 
Čia matome, tiesa, naujų veikimo formų ieškojimo, bet kurios vis dėlto 
su vaiko galiomis neturi vidinio ryšio ir yra tik kitokios rūšies malonumo 
ar nemalonumo suteikimas. Jų veikimas taip pat yra laikinis, kaip tu- 
rimoj medžiagoj matyti, kada motina vaiko pažadą pasitaisyti, būti ge- 
resniu išgauna žadėdama nupirkti foto aparatą, pačiūžas, leisti į kiną, ža- 
dėdama užmokėti pinigais (po 10 centų) už paklausymą ir t.t. Tokiu 
būdu motina palaiko kurį laiką vaiko tam tikros krypties pastangas, ta- 
čiau tos pačios motinos skundžiasi šių priemonių nepakankamumu ilges- 
niam laikui, nes vaikas vėl viską užmiršta, o be to, kartais ir sako: tai 
neduosi man 10 centų, o kai būsiu gera, tai vėl duosi. 


Taigi, ir čia pastebime sudarančias vaikui laikinio afekto priemo- 
nes, kurios įstengia tam tikrą laiką paveikti vaiko pastangas, bet ne dėl 
pačios vertybės, o dėl pašalinio daikto, dėl malonumo. 


Vadinasi, tai nėra toji bausmės rūšis, kuri kreiptųsi į patį vaiką, į 
jame glūdinčius galimumus, į jo valią ir iššauktų gailestį dėl blogo, ža- 
dintų pasiryžimą veikti dėl paties gėrio, kuris turi nenykstamos vertės 

ir kuriuo susižavėjus surandama auklėjime skatinančioji jėga, einanti iš 
paties gėrio. 

Mūsų turimojoj medžiagoj atrodo, kad lieka neišnaudoti, kaip auklėji- 
mo priemonės, pavyzdys ir pamokymas. Pastarojo maža yra ūkininkuose 
ir darbininkuose, nes teisinamasi laiko stoka vaikams daug pasakoti, — 
daugiausia jo yra inteligentuose. Tačiau, jeigu ūkininkai ir darbininkai 
reikalauja iš vaiko veiksmo be pagrindimo, be paaiškinimo: pasakiau ir, 
baigta — reikia klausyti, — tai inteligentų pamokyme pastebime kitą trū- 
kumą, būtent, su pamokymu kartu neina konkretus veiksmas; teoretinis 
pamokymas dažnai neturi progos būti konkrečiai pritaikintas. Pasigen- 
dame auklėjimo priemonėse ir tėvų pedagoginės asmenybės pavyzdžio, 
kurį šeiminiame auklėjime laikome viena iš svarbiausių. Tiesa, ran- 
dame nusiskundimų dėl blogo šeimos sugyvenimo pavyzdžio: nieko iš 
mūsų vaikų gero nebus. — Kodėl? — Dėl to, kad jie nieko gero ne- 
mato, nei negirdi, — tačiau, kad pavyzdys būtų sąmoningai pozityviai 
panaudojamas auklėjimui, mūsų medžiagoj labai retai pasitaiko. 

Kalbant apie auklėjimo priemones, mums be abejo rūpi sužinoti, 
kas tas priemones vairuoja — kokios vertybės ypač branginamos ir kiek 
jos turi skatinančios ir nurodančios galios auklėjime. 

Vertybių sritis yra toji vieta, kur suaugusioji karta susitinka su jau- 
nąja, kur pasireiškia abiejų kartų susižavėjimas ir tikėjimas tų vertybių 
tikrumu ir kur parodomos abiejų kartų pastangos, stengiantis tas brangi- 
namas vertybes realizuoti savo gyvenime. 

Giliausias ryšys tėvų ir vaikų pasireiškia „tikėjimo kontakte“, sako 
A. Heinenas!š, t. y. srityj tų vertybių, kurios saisto ir įprasmina visą žmo- 
gaus gyvenimą. Suaugęs apvaldo tas vertybių sritis, jis pagal savo pa- 
saulėžiūrą pažįsta jų tarpusavį santyki, jų vertingumo laipsnį, jis yra 
pasiryžęs ir savo gyvenimo įpėdinį įvesti į tą pasaulį. Ši sritis susieta 
su pačiais centriniais žmogaus sielos išgyvenimais, ji nustato žmogaus 
protą, jausmus ir valią, skatina juos ta ar kita kryptimi veikti. Neįma- 
nomas joks auklėjimas be auklėjimo tikslo, nes jokiu būdu negalima už- 
degti, sužavėti kitus tuo, kuo pats netiki. Todėl ir auklėjimo vertybių 
srityj negalimas joks tikras auklėjimas toms vertybėms siekti ir joms 
prisitaikyti, jeigu pats auklėtojas netiki tų vertybių sričių realių pritai- 
komumu. Religingo žmogaus neišauklės tas, kuriam religinis gyvenimas, 
jo tiesos, nėra tikroji tikrovė, o tik iliuzija, arba vienas iš šalutinių gy- 
venimo apraiškų, — jeigu jis pats negyvens tuo gyvenimų. 

Šioj srityj, — pastovių, branginamų gyvenimo vertybių srityj, — 
šių dienų pasaulis išgyvena didelę krizę, išgyvena ją ir mūsų tauta, jau 
veikiama to bendrojo, viso pasaulio, pasaulėžiūrinio išgyvenimo. Bet 


18 Anton Heinen, Familienpadagogik. Handbuch der  Erziehungswissenschaft. 
Teil III. Band I. 1934. 

mūsų tauta dar ir savaip jį giliai išgyvena dėl pasikeitusių gyvenimo 
sąlygų; tatai ypač tenka smarkiai išgyventi mūsų visuomenės tai daliai, 
kuriai teko išeiti iš įprastinės kaimo aplinkos, atsisakyti jos pasaulėvaiz- 
džio, drauge ir gyvenimožiūros; o jeigu ir neatsisakyti, tai, visa tatai pa- 
silaikant, nesusiorientuoti naujose gyvenimo situacijose. 

Vertybių atžvilgiu aiškų veidą parodo mums ūkininko šeima. Ūki- 
ninkė, kuri savo vaikus stengiasi išauklėti taip, kad jie organiškai susi- 
jungtų su esama santvarka, su įprasta aplinka, o iškrypimą iš įprastų gy- 
venamųjų ūkininko vėžių laiko nenormalumu, — stengiasi vaikus supažin- 
dinti su esamais papročiais, tradicija; iš to kylą reikalavimai ir tiems rei- 
kalavimams nusilenkimas atrodo jai pačiai būtinas ir savaime supranta- 
mas, nes „taip visi daro; taip visi geri žmonės gyvena“; ji taip pat ir iš 
vaiko reikalauja to būtino nusilenkimo, prisitaikymo, — o vaiko pasi- 
priešinimas sukelia šeimoje konfliktus. Tačiau visam jos gyvenimui ir 
vertybių orumui pagrindinės reikšmės turi religija. Religija apsprendžia 
ūkininkės visą gyvenimą, ji vertina jį pagal religijos nuostatus etinėje 
srityj. Religija suaugusi su ūkininkės visu gyvenimu; ji tiki religinio 
gyvenimo realumu; tuo paremti ir jos sakomieji vaikui motyvai, ir ji turi 
įtakos jos pasirenkamoms priemonėms. Paklausta, ar jai vis tiek būtų, 
jeigu vaikas būtų netikintis, ūkininkė atsako: ,,Kas tada iš žmogaus būtų, 
jis būtų gyvulys, — kitu atveju, — geriau tegul neaugtų, jeigu jau toks 
būtų“. Iš pastarojo pasakymo matome heroišką pasiryžimą paaukoti ge- 
ziau vaiko gyvybę, negu principus, įprasminančius gyvenimą. Tuo tarpu 
inteligentė motina, kalbėdama apie religinį auklėjimą, sako: „žinoma, tai 
labai gera, kol vaikas mažas, o paskui, kai paaugs, jis pats pasirinks, kas 
jam geriau“. Tai jau yra drungna nuotaika pagrindinių gyvenimo prin- 
cipų atžvilgiu, tų principų, dėl kurių ūkininkė pasirengusi net vaiko gy- 
venimą aukoti. Kitas pavyzdys, kada inteligentė, paklausta, ar jai vis 
tiek, jei vaikas būtų tikintis ar netikintis, atsako: ,„Tikintis, nes tada 
daug lengviau daug ką gyvenime pakelti. Tačiau konfesija nesvarbu“. 
Čia vėl matome tam tikrą praktišką motyvą, bet apibendrintą — abstrak- 
tų, kuriam jau nesvarbi yra tų principų tokia, o ne kitokia, dorinė įtaka 
gyvenimui.  Pasaulėžiūrinė abstrakcija, religijos principų nesilaikymas 
gyvenime, religija sau, 0 gyvenimas sau, — tatai yra charakteringas 
mūsų amžiaus šūkis, — ryškiai pasireiškia ir mūsų inteligentų šeimoje. 
Be abejo, šio teigimo nebendrinsime ir netaikysime visoms inteligentų 
šeimoms, tačiau reikia pažymėti, kad stebint mūsų vidutinę šeimą, jis 
ryškiai pastebimas, nes gyvenimo sąlygos, jų staigus kai kuriais atvejais 
pasikeitimas, atnešė gėrybių perkainojimo srityj didelių atmainų, ir tas 
nepaliko be įtakos vertybių sričiai. 

Kadangi religinės tiesos nebėra tie principai, dėl kurių reikėtų pa- 
aukoti savo ir vaiko gyvybę, tai matome, kad ir konkrečiame auklėjime 

motyvai nesemiami iš tų vertybių sričių. Kada ūkininkų auklėjimo mo- 
tyvuose randame 34,6?0/o paminėtų iš religinės srities, tai inteligentai jų 
mini tik 18,89/0. Vietoj to matome augančias kitas vertybių sritis, ku- 
rios remiasi daugiau natūraline tėvų meile ar kitais prigimtais nuostatais. 
Taigi, matome iš vienos pusės vertybių sričių įvairėjimą, tačiau matome 
ir jų nukėlimą iš antgamtinio į gamtinį pasaulį, kuris kai kuriais atžvil- 
giais ir tam tikrame amžiuje vaikui yra artimesnis, tačiau kuris iš žmo- 
gaus gyvenimo atima pakilumą ir nesukelia nusiteikimo savo gyvenimą 
tvarkyti, nuolat turint prieš akis pačius tolimuosius gyvenimo tikslus, ir 
pagal kylančius iš tų tikslų principus. Taip pat pastebime, kad žmogus 
jau neretai pats darosi dorinio gyvenimo mastas, nes remiamasi žmogiš- 
kumu auklėjime: „Tai ne žmogiška. — Tau gėda, kad tu žmogus, ir taip 
darai“. Kad šis mastas labai slidus ir gali būti labai netikras, auklėjime 
nepastovus — įrodinėti, tur būt, nereikia, prisimenant, kaip įvairiai šian- 
dien yra žmogiškumas suprantamas. 


Kada neturima taip branginamų vertybių, dėl kurių aukojamas visas 
gyvenimas, tai auklėjimas nukenčia vienu ypač svarbiu atžvilgiu, bū- 
tent, konkretumo stoka. Vaikas dažnai to, kas jam pasakojama ir kuo 
net jo susižavėjimas sukeliamas, negauna progos konkrečiai įvykdyti. 
Stai pavyzdėlis tam pailiustruoti: miesto vaikas yra daug girdėjęs apie 
gerus vaikus, kurie kitiems, ypač seniems, šiuo ar tuo padeda. Kada 
kartą, eidamas į vaikų darželį su motina, pamato senutę, nešančią mal- 
kas, jis kviečia motiną eiti jai padėti. Motina bando vaiką įvairiai atkal- 
bėti nuo jo pareikšto noro. Pačios motinos žodžiais — visa laimė, kad 
senutė pasuko kita kryptimi, todėl situacija buvo išgelbėta, nes „pervėlu 
būtų į darželį“. Tačiau vaikas nenusileidžia ir kamantinėja motiną, ar 
ji būtų tikrai senutei padėjusi. Motinai atsakius teigiamai, vaikas sako: 
tai tu gera, jeigu būtum padėjusi. Tačiau motina sakosi ir pati neži- 
nanti, kaip būtų reikėję išsisukti iš tos padėties, jei viskas būtų kitaip 
pakrypę; jai taip pat ne visai aišku, ar vaikas ja patikėjo, nes jis žiūrėjęs 
į ją vis dėlto smalsiai ir atrodęs abejojąs. 

Tuo tarpu ūkininko vaikas konkrečiau pajuto tėvo veiksmą, kada 
jie važiuodami pasivijo neturtingą pėsčią einantį žmogų į miestelį ir pa- 
kvietė jį į vežimą sėsti. 

Taip pat gausu yra atsitikimų, kada motina dėl siauros egoistinės 
vaiko kūno meilės nesugeba išlaikyti pusiausvyros tarp kūno ir dvasinės 
sveikatos; kultyvuodama vieną iš jų, neretai nuskriaudžia kitą ir padaro 
vaikui net didelės žalos. 

Dėl to kaip tik ir kyla vėl reikalas paliesti tam tikrą netikrumą, abe- 
jones vertybių srityj ir su jomis susijusių priemonių pasirinkimą bei to 
pasirinkimo motyvus.  Netikrumas, abejonės auklėjimo srityj yra di- 
džiausi auklėtinio ir auklėjimo priešai. "Tatai, šalia kitų, yra tos prie- 

žastys, kurios neleidžia šeimai rasti tinkamo santykio tarp autoriteto, — 
o tuo būdu ir paklusnumo, — bei pedagoginės laisvės. Be abejo, čia vei- 
kia taip pat toji vertybių sritis, kuri nustato šios rūšies santykius tarp 
vaiko ir tėvų. Dekalogo 4 įsakymas nurodo aiškų santykį. Ūkininko 
šeima stengiasi šį santykį išlaikyti kad ir primityviausiomis formomis, 
kartais net per dideliu griežtumu, tėvo despotiškumuų. Inteligentų šeima, 
gal pamokyta nemalonaus patyrimo (pati augusi toje griežtumo atmostfe- 
roje) ir drauge modernių pedagoginių idėjų, prisisunkusių natūralizmo 
dvasios, įtakoje, taip pat gyvenamąjį laikotarpį daromų religijai prie- 
kaištų įtakoje, o kartu ir pati netikėdama religinių nuostatų ir skelbia- 
mųjų tiesų tikrumu, labai dažnai yra dezorientuota pedagoginių priemo- 
nių pasirinkimo atžvilgiu; vaiko ir tėvų santykiuose nėra pastovaus nuo- 
latinio tikrumo, nes stokoja vertybių nuolatinio, pastovaus gyvenimiško 
santykio. 


Darbininkų šeimos tiksluose matome apskritai defenzyvų nusitei- 
kimą ir daromas pastangas šituo būdu užsitikrinti sau egzistencijos mi- 
nimumą, o religiniai tikslai ir čia sumažėję. 

Tačiau turimoj medžiagoj matome, kad darbininkai nėra tapę areli- 
giški — tik jie išgyvena keistą padėtį. Vaikystėje įsigytasis pasaulėvaizdis 
ir gyvenžiūra neranda pateisinimo miesto gyvenime. Taip pat ir pasaulė- 
žiūra, kuri kaime buvo susijusi su visu gyvenimu (čia buvo įprasta įvai- 
riose gyvenimo apraiškose matyti pasireiškiančią Dievo valią), mieste pra- 
deda sugniužti, nes jame jau negalima pamatytų tų kaime pažįstamųjų 
natūralių Dievo valios pasireiškimo formų; čia, mieste, visos žmogaus jė- 
gos turi būti įtemptos, norint išvengti sudužimo, čia taip pat kasdien ma- 
tomas perkainojimas gėrybių ir vertybių. Bet pačiam nepajėgiant priderinti 
savo pasaulėžiūrą prie gyvenimo, ar tą pasaulėžiūrą performuoti — sena- 
sis, paveldėtasis, gėris dar saugomas, bet jau motina jaučia jo nepakanka- 
mumą savo jaunosios kartos atžvilgiu. Todėl jos motyvuose matome iš 
religinės srities mėgiamus ypač tuos motyvus, kurie Sukelia baimę: gra- 
soma baudžiančiu Dievu, kurio bausmę galime užsitraukti savo elgesiu, 
o antru atžvilgiu — desperatišką padėtį rodo ir įvairių bausmių kro- 
vimas vaikui, kad įtaka būtų jaučiama bent tuo laiku, kol vaikas dar 
motinos globoje. Darbininkė, kalbėdama apie religijos svarbą žmogui, 
motyvuoja: tada jam (be religijos) viskas galima, vadinasi, ir religija 
darbininkei turi tos prasmės, kad ji uždraustų žmogui nedorai elgtis — 
taigi, daugiau defenzyvios prasmės. 

Iš suminėtųjų šeiminio auklėjimo momentų, iš įvairių faktų aiškėja, 
kad šiandieninė mūsų šeima daugeliu atžvilgių dėl įvairių priežasčių ne- 
pajėgia pilnai atlikti savo auklėjamosios pareigos, o dėl to gali skaudžiai 
nukęsti tauta, valstybė ir pats atskiras žmogus, kurį šeima gali nepa- 
rengti įvairiems gyvenimo uždaviniams ir taip pat jo paties šeiminiam 

gyvenimui, kuriam, kaip tam tikrai kultūros vertybei, žmogus turi būti 
taip pat išauklėtas, pasirengęs. 


Vv 


Kadangi šeimai savo auklėjamąją funkciją atlikti būtinos yra kai 
kurios sąlygos, o tuo tarpu mūsų dienomis, labiau negu kitais laikais, šei- 
ma tų palankių sąlygų pristinga, be to, kadangi mūsų dienomis šeima 
dėl įvairių ekonominių ir pasaulėžiūros dalykų atvirai pastatyta prieš 
įvairius pavojus, pražūtingus šeimos esmei ir atliekamiems žmonijai už- 
daviniams, todėl pastebime įvairiuose pasaulio kraštuose pastangas įvai- 
riais būdais padėti šeimai apskritai ir ypač jos auklėjimo darbe. Šios 
pastangos labai ryškiai pasireiškia trimis būdais: 

1) šeimos pedagogikos klausimai yra uoliai nagrinėjami normaty- 
vinės, sistematinės socialinės pedagogikos rėmuose; 2) konkrečios šeimos 
situacija, jos padėtis, tyrinėjima ir ieškomi būdai tai šeimai padėti, kiek 
tatai leidžia esamoji aplinka ir kitos sąlygos; 3) reikia paminėti ir prak- 
tines pastangas žodžiu, raštu bei konkrečiu darbu sužadinti, išjudinti 
šeimos pedagogines jėgas ir pakreipti jas tinkama linkme. Pastaruoju at- 
žvilgiu įvairiuose kraštuose ypač daug dirba įvairios organizacijos: mote- 
rų organizacijos rūpinasi motinų parengimu, o tėvus stengiasi veikti įvai- 
rūs profesiniai ir luominiai susibūrimai, taip pat suaugusiųjų švietimo 
įstaigos, kursai, liaudies universitetai. Čia reikia paminėti ir mūsų lai- 
kais įkurtąją įstaigą — socialines mokyklas, kurios ieško būdų mū- 
sų socialinio gyvenimo žaizdoms gydyti ir rengia įvairioms socialinio gy- 
venimo sritims, taip pat socialinei pedagogikai, specialistus — socialinius 
talkininkus. Šių socialinių talkininkų uždavinys yra padėti šeimai atsistoti 
tvirtomis kojomis; jie ypač didelę darbo dirvą randa miestuose tarp dar- 
bininkų. Šiai pastangų rūšiai pritaria ir jas įvertina valstybių vadai, to- 
dėl socialinės talkininkės moterys laikomos valstybės tarnautojomis. 

Tiek organizacijos, tiek specialinės mokyklos ypatingą savo dėmesį 
kreipia į žmonių pasirengimą šeiminiam gyvenimui ir auklėjimo už- 
daviniams, nes šeimoje, kurioje trūksta to pasirengimo, augantiems žmo- 
nėms dažniausiai ir gresia didžiausias pavojus. Ir Pijus XI savo encikli- 
koje apie krikščionišką jaunuomenės auklėjimą pastebi tą keistą santykį 
tarp stropaus ir ilgo pasirengimo viešosioms pareigoms ar laisvosioms pro- 
fesijoms ir visiško tėvų nepasirengimo, ar labai menko, vaikų auklėjimo 
pareigai. 

A. Heinenas pasirengimui šeiminiam gyvenimui laiko pirmoj eilėj 
sąžinės ugdymą, nes šeima yra „kultūros vertybė, kurią gali tik tas reali- 
zuoti, kuris jai atsideda su kūnu ir siela, su kūnu ir krauju“!?. To paties 


19 A. Heinen, Familienpūdagogik, Handbuch der Erziehungswissenschaift, III da- 
lis, I tomas, 1 psl. 1934. 

A. Heineno žodžiais kalbant, visų žinių suteikimas, — švietimas ir sugebė- 
jimų lavinimas, — turi prasmės tiek, kiek jis prisideda prie minėto sąži- 
nės ugdymo. 

Tėvų santykiuose su vaikais šį sąžinės pasireiškimą J. Schrėteleris*? 
mato jau minėtuose trijuose momentuose, kada tėvai savo vieningu gy- 
venimu ir įsitikinimu yra tikros pedagoginės asmenybės, kada jų savi- 
auklai vadovauja nuolatinis pasiaukojimas, savęs išsižadėjimas ir kada 
tėvas vaikui yra tikro vyriškumo, o motina tikro moteriškumo idealas. 
Jeigu šie pagrindiniai reikalavimai nebūtų įvykdyti, jeigu šis viso dalyko 
branduolys nebūtų sveikas, J. Schrėteleris laiko beprasmiu visokį tėvų 
švietimą. 

Šioje sąžinės ugdymo srityje pati šeima gali daugiausia padaryti, nes 
čia pasireiškia tie protu nesuvokiami, žodžiais nenusakomi, bet gyvai pa- 
jaučiami tėvų auklėjamosios įtakos reiškiniai, kada visas šeimos gyveni- 
mas yra prisisunkęs šventumo, apvainikuotas meile ir verčia tėvus au- 
kotis vaikų gerovei, ir tai sudaro auklėjimo autoriteto pagrindą. Šitas 
šeimos šventumo, jos prigimto ir mistiškojo ryšio, šeimos uždavinio, ne 
tik supratimas, bet ir gyvas, konkretus pajautimas, aktyvus valios linki- 
mas jį vykdyti geriausiai gali būti ugdomas pačioje šeimoje, kur tėvai 
ir vaikai susiję natūralios ir antgamtinės meilės saitais, kur, be to, veiks- 
mu parodoma tai, ką Forsteris nusako kaip būtiną šeimos nariams nusi- 
teikimą: „Mes nesame čia, kad būtumėm suprasti, bet kad suprastu- 
mėm“*!. Šeimoje kasdien yra progų konkrečiam valios veiksmų pasireiš- 
kimui, kasdien žmogus yra skatinte skatinamas konkrečiai atlikti tai, ką 
jo širdis pajautė, protas suvokė. 

Šeimą remia, visada jai padėjo ir padeda auklėjimo darbe Bažnyčia. 
Minėtojoj apie krikščionišką auklėjimą enciklikoj Pijus XI, prisiminęs šv. 
Povilo nesidrovėjimą tėvams duoti net praktiškų patarimų apie vaikų auk- 
lėjimą, pavyzdžiu rodydamas Antoniano auksinį apie krikščioniškąjį vai- 
kų auklėjimą traktatą, kuris buvo viešai skaitomas bažnyčiose tėvams, ra- 
gina dvasininkus griebtis įvairių priemonių, parengiant tėvus auklėjimo 
pareigoms ne tik teoretiškai apskritai, „bet labiausiai praktiškai ir įsak- 
Mialess 

Laikydami mokyklos uždaviniu parengti jaunuolius gyvenimui, nega- 
lime nė mokyklos išskirti iš šeimyninėms pareigoms parengimo instituci- 
jų. Šeimos auklėjimas turėtų būti papildomas pradinių, vidurinių, pro- 
fesinių ir dar spacialinių mokyklų. Kadangi pastarosios savo uždaviniu lai- 


20 J. Schrėteler, Die erzieherische Lage der Zeit u. die Aufgabe der Familie, 
128 psl. 

21 Fr. W. Foerster, Lebenstūhrung, 166. 

22 Pijaus XI enciklika apie krikščionišką jaunuomenės auklėjimą, 23 psl, Kau- 
nas 1930. 


O. NORUŠYTĖ, ŠEIMYNINIO AUKLĖJIMO PADĖTIS IR MŪSŲ LAIKAI 193 


ko parengti būsimuosius tėvus ir motinas jų pareigoms, tai jos stengiasi 
„sistemingai perteikti teoretines ir praktines žinias, liečiančias namų ūkį, 
vaikų ir ligonių priežiūrą bei slaugymą, namų dvasios ugdymą, sielos pa- 
žinimo, pedagogikos, meno ir pasaulėžiūros mokslus. 

Derinantis prie Lietuvos gyvenimo reikalų ir prie mūsų mokyklų sis- 
temos, tenka pasigesti tolimesniojo ir artimesniojo šeimyninėms pareigoms 
parengimo. 

Mokykla, bendradarbiaudama su šeima, gali pastarajai padėti, gilin- 
dama ir stiprindama savo auklėtinių šeiminius išgyvenimus, atkreip- 
dama dėmesį į auklėjimą tų ypatybių, kurios ypač reikalingos yra šeimi- 
niam gyvenimui. Vidurinė mokykla, kreipdama dėmesio į ugdymą tų 
ypatybių, kurios ypač turi reikšmės šeimos gyvenimui ir jos pareigų atli- 
kimui, turėtų dar savo programoje turėti pakankamą valandų skaičių na- 
mų ūkiui ir pedagogikai, kas suteiktų jaunuoliams pakankamai žinių apie 
šeimos uždavinius, tų uždavinių svarbą žmonijos bei tautos gyvenimui, 
taip pat apie būdus, kaip tie uždaviniai lengviausia įvykdyti. Be teoreti- 
nių žinių, jaunuoliai turėtų turėti progos susipažinti su praktiškų peda- 
goginių dėsnių vykdymu. Šis parengimas šeimos uždaviniams būtinas 
tiek mergaitei, tiek berniukui. Šeima gyvena dviejų žmonių tarpusave 
sąveika, tam gyvenimui jie abudu turi būti ir parengti. Jeigu mergaitė 
rengiama motiniškumui, kuris turės įkūnyti šeiminę šilumą ir gėrį, ku- 
ris turės būti gyvas švelnios globos, subtilaus visų kūno bei sielos reikalų 
supratėjas, ir šeimos namų kultūros centrinis kūrėjas, tai berniukas turi 
būti parengiamas tėviškumui, kuris atstovaus auklėjimo tvirtumui ir pa- 
stovumui, jaus pareigingumą ir šeimos gyvenimo gerovės atsakomybę bei 
saugumą, ir kuris, pažindamas pasaulį ir laiko reikalavimus, sugebės su sa- 
vo šeima prie jų prisiderinti ir nesugniužti. Žinoma, tas parengimas neap- 
siriboja vien supažindinimu su pedagogika: auklėjimui reikia dar tinkamų 
sąlygų, aplinkos. Jaunas žmogus turi būti parengiamas, jame turi būti 
išugdytos ypatybės, kurios įgalintų jį suprasti ir sudaryti savo šeimai tin- 
kamas gyvenimo sąlygas ir reikiamą aplinką. 

Tą patį galima būtų pasakyti ir apie profesines mokyklas, nes žmo- 
gus, šalia pasirengimo viešajai profesijai, turi būti pasirengęs ir šeimi- 
niam gyvenimui bei jo uždavinių atlikimui. 

Specialinės mokyklos, kurios savo uždaviniu laiko parengti jaunuo- 
lius kuriems nors specialiems uždaviniams, bet kai tie uždaviniai vis dėlto 
nėra griežtai išskirti iš šeimos gyvenimo akiračio, turėtų taip pat surasti 
siūlus, siejančius su šeiminių pareigų atlikimu, nekalbant apie tas spe- 
cialines mokyklas, kurių uždavinys yra susijęs jau tiesiog su parengimu 
šeiminiams uždaviniams atlikti. Šiuo atveju tepaminėsime mūsų kraš- 
to žemės ūkio mokyklas, kurios rengia žmones racionalizuotam laukų 
ūkiui apdirbti ir namų ūkiui tvarkyti. Be abejo, ši sritis artimai susijusi 

su šeimos gyvenimu, vadinasi, žmonės rengiami šeimos ūkiui tvarkyti, ir 
mokyklose ypač daug laiko skiriama praktikai. Tiesa, šiose mokyklose 
dėstoma ir pedagogika, tačiau jos valandų skaičiaus santykis su ūkio 
mokslo dalykais nėra pakankamas. Be to, Lietuvoje, tur būt, nėra tokios 
ūkio mokyklos, kur būtų atliekama vaikų priežiūros ir auklėjimo prakti- 
ka, kai tuo tarpu tose mokyklose kitų dalykų praktikos labai gausu. Tai- 
gi, šiose specialinėse mokyklose, kurios, rodos, daugiausia rengia žmones 
šeiminėms pareigoms, matome vienašališką tų pareigų įvertinimą ir pu- 
siausvyros trūkumą. 


Suaugusiųjų švietimas įvairiuose kursuose, žemės ūkio klasėse, liau- 
dies universitetuose ir atskiromis paskaitomis vis įgyja platesnės reikšmės 
ir ypač gali patarnauti: čia gali būti supažindinami tėvai su šeimos auklė- 
jimo reikšme ir uždaviniais ir tų uždavinių atlikimo būdais. Atskirais ak- 
tualiais auklėjimo klausimais patarti steigiami yra auklėjimo patarimo ka- 
binetai. Bet nepamirština, kad kursuose, paskaitose įgytosios žinios, visi 
auklėjimo klausimais patarimai tiek teatneša naudos, kiek tėvai bus pajė- 
gūs ne tik suprasti, bet ir įvykdyti tuos patarimus, ištesėti pasiryžimus. 
Kiekviena šeima išgyvena dar ir savo individualias situacijas, kur reikia 
ir individualaus patarimo bei pagalbos, gal ir kontrolės, taip pat vykdant 
paskatinimo „receptą“. Taigi, šiais atvejais reikia žmogaus, kuris pažintų 
šeimos individualinį gyvenimą, žinotų jos gyvenimo sąlygas, numatytų 
ją veikiančius veiksnius ir būtų apsišarvavęs tieku žinių, kad sugebėtų 
orientuotis aktualiose situacijose ir parinkti reikiamas priemones. To- 
kius šeimos pagalbininkus, savo srities profesionalus, rengia jau minėto- 
sios socialinės mokyklos. 


Tos mokyklos taip pat nevengia paruošti besirengiančius šeimos gy- 
venimui žmones arba įvairaus turinio laikiniuose kursuose, arba nuolati- 
nėse švietimo ir auklėjimo įstaigose. 

Šios rūšies įstaigos, — socialinės mokyklos, — pasigendame Lietu- 
voje ir kitu atžvilgiu, būtent, kada kalbama apie tėvų švietimo ir paren- 
gimo, apie teikiamos šeimai paramos metodus. Ne paslaptis yra, kad sa- 
vaime nekalti, o kartais ir gana geri dalykai, nevykusiai pavartojami, šei- 
mai gali būti nenaudingi, arba net žalingi; čia kaip pavyzdį galima būtų 
tik paminėti viešą šeimos šelpimą, valgydinimo punktų steigimą, vargin- 
goms šeimoms arba atskiriems šeimų nariams kūčių rengimą prieglau- 
dose, ar kitose vietose, — ne namie. Be abejo, dažnai tokių iškilmių 
rengimas yra gerų norų žadinamas. bet taip pat yra visai tikra, kad tinka- 
mų metodų ir pasirengusių tam darbui žmonių stoka tų gerų norų rezulta- 
tus kartais paverčia abejotinos reikšmės. Dėl tos pačios priežasties nere- 
tai abejojama ir įvairių švenčių, kursų bei kitokių šeimos gyvenimui ir 
auklėjimo uždaviniams parengti įstaigų naudingumu. 

Drauge su A. Heinenu dar kartą prisimename, kad visos šios organi- 

zavimo priemonės tiek teturi reikšmės, kiek jos patarnauja žmonių sąži- 
nei ugdyti. 

Be to, šeimine pedagogika susisieloję žmonės nurodo ir pavojus, 
atsirandančius parengiant tėvus auklėjamajam darbui, supažindinant juos 
su vaiko sielos evoliucija ir su auklėjamosiomis priemonėmis. J. Schro- 
teleris pastebi, kad nieko nebūtų klaidingesnio ir pražūtingesnio, kaip ban- 
dymai sudaryti šeimos pedagogiką gausumu teoretinių ir sisteminių pa- 
mokymų, nes prigimtoje šeimoje esą tiek jėgų, kad jas tik reikią suak- 
tyvinti; tai esą svarbiau, negu visi tėvų supažindinimai su visais meto- 
dais, nes pirmasis dalykas yra pagrindinis. „Negalima pakankamai aiš- 
kiai pabrėžti, — sako jis, — kaip svarbu yra tą tėvų auklėjimo „instinkto 
tikrumą“ ir „naivumą“ palaikyti ir skatinti'?3. Tėvų auklėjamasis darbas 
turįs išlaikyti pedagogikos „meniškumo“ esminį bruožą. 

Teoretiniai pamokymai turi tik šitą sugebėjimą skatinti, — tiek jie 
tėra pateisinami pagal Schrėtelerį. Jis visiškai neigia tas priemones, ku- 
rios grėstų šiai tėvų tvirtybei, net žmoniją stebinančiai. 

Tačiau reikia pastebėti, kad šiandien šiuo atžvilgiu yra labai lengva 
suklysti, nes lengva tų pavojų nepastebėti, kada mus ir pedagogikoj nuo- 
lat veikia intelektualinis terorizuojąs racionalizmas, o tuo tarpu pri- 
trūkstama gyvenimo organiško sąryšio pajautimo. 

Pabrėždamas tuos pačius minėtus pavojus, A. Heinenas kalba, kad 
motinai nesvarbu yra psichologinės studijos, bet ji turi nusivokti apie vai- 
ko dvasios gyvenimą; jos dėmesys turi būti pažadintas pamatyti, pažinti 
vaiką; jos valia ir protas turi būti pajudintas surasti būdus būti savo vaiko 
auklėtoja. Remdamasis savo patyrimu, A. Heinenas kalba apie esamų ir 
būsimųjų motinų-tėvų švietimo metodus. Jis pataria bendruomeninį 
darbą, darbo ratelius, bet be statutų, be paragrafų, nes tai pražudo gy- 
venimą, ir siūlo gyvenimišką aktyvų darbo ratelį, kur žmogus ateina 
jausdamas noro ir reikalo, niekieno iš šalies neverčiamas. Tokie rate- 
liai gali būti miesteliuose, kaimuose, prie vaikų darželių, prie mokyklų 
vadovaujami kunigo, mokytojo ar patyrusios motinos. 

Didelį darbą šeimos jėgų pažadinimo ir paramos suteikimo auklė- 
jimo srityj atlieka įvairios organizacijos. Jos gali jungti vien tik pačius 
tėvus, susidomėjusius šeimos gyvenamais reikalais, šeiminiu  auklėji- 
mu, arba gali būti narių atžvilgiu ir įvairios, bet jų uždavinys — padėti 
šeimai, vykdančiai savo misiją. Abiejų rūšių gausias organizacijas mes 
randame įvairiuose kraštuose, taip pat yra šios rūšies tarptautinių są- 
jungų. 

Minėtos organizacijos stengiasi savo uždavinį atlikti, rengdamos įvai- 
rius kursus, organizuodamos darbo ratelius, parūpindamos tinkamos lite- 


23 Josef Schroteler, S. J., Die erzieherische Lage der Zeit und die Aufgabe der 
Familie, 129 psl. 

ratūros, steigdamos socialines ir kitokias šeimai naudingas mokyklas, 
steigdamos taip pat sveikatos ir auklėjimo patarimo įstaigas, sudarydamos 
viešąją, šeimai naudingą, nuomonę, darydamos įtakos įvairių rūšių pra- 
mogoms (pasilinksminimams, kinams ir t. t.), propaguodamos dailiąją li- 
teratūrą ir meno kūrinius, galinčius turėti teigiamos įtakos žmonių doro- 
vei, šeimos moralei. Pvz., tarptautinė katalikių moterų sąjunga?*, šalia 
kitų komisijų, turėdama ir komisiją šeimos klausimams nagrinėti, dešim- 
tajame savo kongrese 1939 mt. kalba apie moters pareigas šeimai, reika- 
lauja moteriai pasirengimo ne tik intelektualinio pažinimo atžvilgiu, bet 
ir įvairiose tose disciplinose, kurios turi pagrindinės reikšmės moteriai 
tiek šeimoje, tiek visuomenėje, būtent: doros ir auklėjimo, ekonomikos ir 
praktiškumo, socialinio ir religinio gyvenimo. "Taip pat reikalaujama šei- 
mai socialinės vertės pripažinimo, kad pagaliau įstatymai, įstaigos, papro- 
čiai nekenktų šeimai, bet palaikytų tą gėrį, kuriam šeima atstovauja“. 

Lietuvoje dar neturėjome organizacijų, kurios jungtų tik pačius tė- 
vus, ypatingai susidomėjusius šeimos uždaviniais, tačiau turime organiza- 
cijų, kurios stengiasi suteikti šeimoms paramą. Žymesnių pastangų šioj 
srity parodo moterų organizacijos, ypač katalikiškosios?“, 

Anksčiau šių organizacijų dėmesys buvo daugiau nukreiptas į fizinę 
vaikų sveikatą, todėl jos steigdavo sveikatos patarimo punktus, kurie at- 
likdavo svarbų tautai uždavinį, supažindindami motinas su pagrindiniais 
higienos dėsniais, su sveikatos reikalais. Taip pat paminėtinos L. K. Mo- 
terų Draugijos pastangos apšviesti minėtais klausimais tautos mases, ypač 
kaimą, siunčiant specialistes gydytojas į miestelius su paskaitomis ir pa- 
rodėlėmis. Pastaruoju metu, kai valstybė ėmė rodyti didesnio susirūpi- 
nimo tautos sveikata ir steigti sveikatos centrus, moterų draugijų dėme- 
sys pamažu pradeda krypti į kitą sritį: pradėjo ieškoti, kaip būtų galima 
padėti šeimai jos auklėjimo darbe*'. Todėl 1937-8 metais L. K. Moterų 
Draugijos iniciatyva pradėtas savotiškas motinų sąjūdis. 


24 Union Internationale des Ligues Feminines Catholigues. 

25 Kongreso darbai (nespausdinti). 

26 L, K. Moterų Draugija savo konferencijos proga 1937 metais, gindama šeimą, 
įteikė Seimui tokio turinio peticiją: 

Geruosius tautos sūnus, sąžiningus ir dorus piliečius gali duoti tik religinga, 
pastovi šeima ir katalikiška mokykla, todėl, savo Jubiliejinės Konferencijos proga, 
Lietuvių Katalikių Moterų Draugijos visos Lietuvos atstovės prašo Seimą sudrausti 
šeimų griovikus, šalint įvairius persiskyrėlius ir susimetėlius iš atsakingų pareigų, 
o ypač iš auklėtojų pareigų, nes tokiose vietose būdami jie labai piktina visuomenę. 
o ypač mokyklinį jaunimą.  Nuskriaustiems šeimos nariams globoti prašo išleisti 
įstatymą, o visas katalikiškas mokyklas remti materiališkai ir morališkai. 

27 Tačiau 1938 metų L. K. Moterų Draugijos konferencijos rezoliucijose pirmoj 
vietoj randame: 

L. K. Moterų Dr-jos Konferencija, įvykusi š. m. kovo mėn. 20—22 d., konstatavo, 
kad motinos ir vaiko sveikatos apsauga Lietuvos kaime nėra atitinkamoj aukštumoj, 
kas daro didelės žalos lietuvių tautos pajėgumui bei atsparumui, kreipia vyriausybės 
ir visuomenės dėmesį, prašydama suteikti pagalbos motinai ir vaikui jų sunkioje 
būklėje ir siūlo: 

Draugijos skyriuose, parapijos ribose, steigiami jaunų motinų rate- 
liai, kurių uždavinys yra sąmoninti motinas jų auklėjimo pareigose, su- 
daryti sąlygas, kad jos pažintų besivystantį žmogų (vaiką), ir praplėsti jų 
auklėjimo akiratį, kad galėtų sėkmingiau pasirinkti auklėjimo priemones. 
Veikimo plotą čia, žinoma, sudaro kaimo ir miestelio šeima. Tačiau jau 
labai metas yra susirūpinti ir mūsų darbininko šeima, ir tai ypač, kad ji 
yra net labai nepatogioj materialinėj ir dvasinėj situacijoj, kurioje nepa- 
jėgia tinkamai susiorientuoti. Darbininko šeimai daugiau negu visiems 
kitiems būtų reikalinga pasiruošusi socialinė talkininkė, sugebanti šei- 
mai padėti įvairiose jos gyvenimo situacijose tokiu būdu, kad pagaliau 
šeimoje gyvenimo jėgos pabustų ir pasireikštų teigiamu savo uždavinių 
atlikimu. Darbininkui, be abejo, gali dar padėti ir organizacijos, kultūr- 
klubai, liaudies universitetai, vakariniai kursai, bet visoms toms įstaigoms 
reikia pasirengusių vadovų, kuriuos turėtų parengti socialinė mokykla. 

Didelis susirūpinimas reiškiamas tautoje mūsų šviesuolių šeima. Ši- 
tas susirūpinimas yra pagrįstas: tik atsiminkime šviesuolių šeimos istoriją 
ir neretai dvasinį nepasirengimą gyvenamai situacijai. Miesto šeimai padėti 
patarimais auklėjimo darbe yra skirtas Motinoms ir Vaikams globoti or- 
ganizacijų sąjungos įsteigtas konsultacijos kabinetas. Pastaruoju laiku 
L. K. Moterų Draugijos iniciatyva pradėtas yra sąjūdis ir mūsų šviesuo- 
lių šeimose. Kaune 1938 metų pabaigoje susidarė šviesuolių motinų bū- 
relis, kuris savo uždaviniu laiko šeimos gyvenamosios situacijos pažinimą, 
šeimos pedagogikos klausimų nagrinėjimą ir prisidėjimą prie šeiminės pe- 
dagogikos kūrimo. Tas sąjūdis plečiamas ta prasme, kad didesniuose mies- 
tuose retkarčiais sukviečiamos šviesuolės motinos į paskaitas, į pasitari- 
mus šeiminio auklėjimo klausimų aptarti. Šiam sąjūdžiui Lietuvos 
miestuose vadovauja minėtasis, vadinamas centrinis, motinų būrelis. 

Ta pati motinų organizacija rengia tiek Kaune, tiek provincijoje sa- 
vo nariams konferencijas, kursus šeimos gyvenimo ir šeiminio auklėji- 
mo klausimams nušviesti. Pvz., vienos tokios konferencijos paskaitos yra 
išleistos knygele „Krikščioniškoji šeima“. Draugija laiko savo uždavinių 
parūpinti šeiminiam auklėjimui literatūros, todėl ji turi, be knygelės 
„Kelias į laimingą šeimą“, savo dvisavaitiniame laikrašty nuolatinį skyrių 
motinoms. 

Be to, šviesuolėms motinoms auklėjimo darbe stengiasi padėti „,„Nau- 
joji Vaidilutė“ ir „Motina ir Vaikas“. 

Svarstydami organizuotas pastangas padėti šeimai, pasigendame pla- 


„ Suteikti nemokamą gimdymo pagalbą kaimo moterims. 

„ Įsteigti skrajojamas motinos ir vaiko higienos parodas. 

Prašyti savivaldybes skirti dalį lėšų motinos ir vaiko sveikatos reikalams. 
„ Prašyti Švietimo Ministeriją įvesti privalomą motinos ir vaiko higienos kur- 
są aukštesniosiose mokyklose, ir papildomus šeimai pasiruošimo kursus pra- 
džios, vidurinėse ir aukštesnėse mokyklose mergaitėms ir berniukams. 


PN 

ningų pastangų, išskyrus vieną kitą sporadinį pasireiškimą, vyrų ir jau- 
nimo įvairiose organizacijose. 

Taip pat dar nėra pilnai ir giliai panaudota organizuotos visuomenės 
įtaka įvairių rūšių pramogoms, šeimai naudingos opinijos visuomenėje su- 
darymui, dailiajai literatūrai, menui, kinui, — kad tas viskas neprisidėtų 
prie šeimos moralės žlugdymo, bet atvirkščiai — kad keltų tautos doro- 
vingumą. Be abejo, netrūksta šiais klausimais atskirų taurių žmonių pa- 
reiškimų ir viešai, — spaudoje, susirinkimuose, — tačiau mūsų laikais, 
atrodo, būtų reikalinga organizuota galybė, kuri įstengtų sužadinti tais 
klausimais susirūpinti žmonių protus ir valią. Nepanaudota dar organi- 
zuota jėga ir specialioms, šeimai naudingoms, mokykloms steigti, orga- 
nizuoti: pvz., neturime nė vienos mokyklos, jokių kursų, kur galima būtų 
pasirengti šeiminio auklėjimo darbui. 


Be abejo, šie visi trūkumai gali būti kiek pateisinami, turint galvoje 
mūsų kultūrinį ir materialinį pajėgumą, bet tas taip pat rodo, kad mūsų 
tautoje reikalinga yra plati ir galinga talka padėti šeimai, atliekančiai tau- 
tai nepavaduojamas pareigas. 

Valstybė, kurios pagrindinis narvelis yra šeima, nes „ar šeima nėra 
jau maža valstybė, — klausia J. Schroteleris*, — kurioje ugdomas ir būsi- 
masis pilietis su pagrindinėmis pilietinėmis dorybėmis: su pasiryžimu ego- 
izmą nugalėti, susitarti, atsidėti, pasiaukoti?“. Valstybė, būdama vyriausia 
tautos gėrybių valdytoja, negali pasilikti abejinga šeimos gyvenimui bei 
šeiminio auklėjimo klausimams. Kaip vyriausia gėrybių valdytoja, ji 
savo ūkinę politiką turėtų kreipti tokia kryptimi, kad kiekviena šeima tu- 
rėtų sau tinkamą pragyvenimą, kad augąs vaikas šeimoje, kuri yra pir- 
moji vaiko tėvynė ir aktyviai prisideda prie žmogaus asmenybės susifor- 
mavimo, turėtų bent pakenčiamą kultūrinę aplinką. Kiekvienam tėvui 
turėtų būti užtikrintas uždarbis ir tuo būdu apsaugotas jo šeimos išlaiky- 
mas toks, kad motinai būtų galima dirbti tik namie. Tačiau valstybė ne- 
gali būti abejinga ir žmonių pasirengimu šeimos pareigoms, o ypač auklė- 
jimo uždaviniams atlikti, todėl ji turėtų remti organizuotos visuomenės 
pastangas, taip pat atkreipti dėmesį į mokyklas, kuriose rengiami būsi- 
mieji šeimų sudarytojai. Ji turėtų remti daromąsias pastangas kurti spe- 
cialines mokyklas, tarnaujančias minėtiems reikalams, ir aprūpinti žmo- 
nes, pasiryžusius dirbti šį valstybei reikalingą, o tautai išganingą, darbą. 
Pirmoj eilėj turėtų būti susirūpinta natūralios šeimos auklėjimo organi- 
zavimu ir pagalba kiekvienai šeimai, atliekant savo pareigas. Tik išimties 
atsitikimais tegalėtų būti pateisinamos steigiamosios, mūsų laikų visuo- 
menės vargų pagimdytosios ir išaugintosios, įvairios socialinės globos ir 


28 Josef Schroteler, S. J., Die erzieherische Lage der Zeit und die Aufgaben 
der Familie, 126 psl. 

auklėjimo įstaigos, kurios vis dėlto šeimos pavaduoti auklėjimo darbe ne- 
įstengia ir pačios yra tik tiek vertingos, kiek sugeba pasekti šeimos auk- 
lėjimu. 

„+ -- pedagogas, kuris nori pažinti tikrąją auklėjamojo veikimo esmę, 
turi mokytis pas paprastą motiną ir pas paprastą tėvą. Ten yra tai, ką 
prigimtis įdiegė, dar švariai išlaikyta ir nesudrumsta““?, sako J. Schro- 
teleris. 

Mūsų šviesuolio šeimos pedagogika 
Antanas Šerkšnas 
ĮVEDAMOSIOS PASTABOS 


1. Mūsų šviesuolio šeimos sąvoka 


Daug tautų yra neturėjusios ir dabar neturi politinės laisvės, kaip kad 
neturėjo jos ilgai ir mūsų tauta. Bet vargu rasime pasaulyje tautą, prieš 
kurios tautinę gyvybę, — prieš jos kultūrą, — būtų tiek kėsintasi, kiek 
prieš mūsų tautos. Rytų, vakarų ir pietų kaimynai mus draskyte draskė, 
žudyte žudė mūsų tautinę individualybę. Viena iš didžiųjų mūsų tau- 
tos nelaimių — tai senosios Lietuvos šviesuomenės sunaikinimas. Dėl 
tos šviesuomenės išnykimo mes esame įpratę, be jokių rezervų, kaltinti 
vien tik patį anų laikų šviesuolį. Bet iš tikrųjų dėl to išnykimo dau- 
giau kaltos yra ano meto mūsų šviesuolio gyvenimo sąlygos, kurių pa- 
keisti, Lietuvai susiejus savo likimą su Lenkijos likimu, lietuvis šviesuolis 
tikrai neįstengė. Pirmiausia reikia atsiminti, kad ano meto lietuvio švie- 
suolio sąvokos pagrindinė žymė buvo ne jo inteligencija, kaip dabar, bet 
jo turtingumas. Kai kalbama apie senosios Lietuvos šviesuolį, tai turima 
galvoje ne kas kita, kaip tik tų laikų „ponas“, t. y. bajoras, dvarininkas. 
Anais laikais Lietuvoje nebuvo mokyklų, kur didikai būtų galėję lavinti 
savo vaikus. Užsienių mokyklas pasiekdavo tik didžiųjų magnatų vaikai. 
Vidutinės ir net aukštesniosios aristokratijos vaikai būdavo tik namų 
išsilavinimo. Netekus politinio savarankiškumo ir neturint savo rašo- 
mosios kalbos, tokiam šviesuoliui liko tik du keliai: laikytis savo tėvų 
kalbos bei tradicijų ir užtat būti niekinamam, persekiojamam ir, paga- 
liau, svetimųjų kolonizacijos kombinacijų rezultate likti išstumtam iš 
gyvenimo arenos arba užmiršti savo kalbą, pasisavinti svetimas tradi- 
cijas, paleisti savo gyslomis svetimos kultūros srovę ir išsilaikyti gyve- 
nimo viršūnėse. Pirmuoju keliu ėjusieji susiliejo su liaudimi, o ant- 
ruoju — visiškai ištautėjo. Ir pirmuoju ir antruoju atveju jie, kaip švie- 
suoliai, mūsų tautai žuvo. "Toks žuvimas ano meto šviesuoliui, kaip ma- 
tome, buvo neišvengiamas. 

Ilgą laiką tauta gyveno be šviesuomenės. Ateina aštuonioliktasis am- 
žius.  Nusirita per pasaulį šviečiamosios literatūros banga, po visus pa- 

saulio kampus išnešiojusi žmogaus laisvės ir lygybės idėją. "To paties 
amžiaus pabaigoje ir sekančio pradžioje tas idėjas realizuoja revoliuci- 
niai sąjūdžiai. Ir lietuvis pradeda kvėpuoti nauju oru. Iš liaudies gilu- 
mos pradeda dygti nauja šviesuomenė. Pirmų pirmiesiems beatgimstan- 
čios tautos šviesuoliams dažniausiai nebuvo lemta šeimas susikurti. Va- 
lančius, Daukantas, Kudirka, Basanavičius, — tai tikri tautos kankiniai, 
kurie, besirūpindami skurstančios savo tautos reikalais, neturėjo nei 
laiko, nei jėgų rūpintis savimi, savo šeima. Tiesa, tarp pačių pirmųjų 
atgimstančios Lietuvos sąmoningų šviesuolių randame ir Šliūpą su Vi- 
leišiu, ir dar vieną kitą, kurie pajėgė susikurti gana pavyzdingas ir gau- 
sias šeimas. Bet tai tik lašas jūroje. Šviesuolių masės ir toliau teko 
laukti iš liaudies gelmių. 

Tas mūsų šviesuolis, kuris yra jau grynai lietuviškos mokyklos dar- 
bo, šeimos dar nėra susikūręs arba tik pradeda kurtis. Apie jo šeimos pe- 
dagogiką dar nėra ko kalbėti. Šito šviesuolio pedagoginis pajėgumas pa- 
aiškės dar po penkerių, šešerių metų. Šviesuoliai, kurių pedagoginis pa- 
jėgumas mums jau aiškus — kurie gerokai įpusėję arba jau bebaigią 
ugdyti savo vaikus — yra daugiausia pradėję mokslus prieš karą, o baigę 
juos karo metu arba Nepriklausomybės kūrimosi laikais; vadinasi, šeimas 
kūrėsi jie taip pat tuo metu. Beveik visi šitie šviesuoliai, kaip matėme, 
yra kilę tiesiog iš liaudies. Štai apie kokio šviesuolio šeimos pedagogiką 
mums teks čia kalbėti. 


2. Mūsų šviesuolio šeimos paskirtis 


Mūsų tautą nuo pražūties yra išgelbėjusi liaudis. Savo samanotose 
lūšnose ji išlaikė tėvų kalbą, išsaugojo savo tradicijas ir, pagaliau, savo 
krauju atpirko tautai politinę ir kultūrinę nepriklausomybę. Liaudis iki 
šiol pripildydavo ir mūsų viduriniąsias, ir aukštesniąsias mokyklas. Liau- 
džiai dėl to mes jaučiame daug sentimentų. Kadangi iš liaudies kilęs lietu- 
vis vaikas, atėjęs į mokyklą, pasirodė gana inteligentingas ir neabejojamai 
gabus, ir kadangi iki šiol per mūsų mokyklą perėjusio, iš liaudies kilusio, 
vaiko dar neturėjome progos gyvenime palyginti su vaiku, kilusiu iš 
tikros šviesuolio šeimos, tai ir dabar visas mokyklos dėmesys nukrypęs 
yra į liaudies vaiką, o į šviesuolio vaiką maža vilčių tededama. Tai 
ypatingai jaučiama provincijos gimnazijose, kur šviesuolių vaikai sudaro 
nežymų procentą ir tarp kurių pasitaiko nemaža sutriuškinto charakterio 
individų. Šiuo atžvilgiu mūsų mokykla turi būtinai persiorientuoti, nes 
tokia padėtis yra nenormali, tokia pažiūra yra nesveika. 

Kad mūsų prasčioko vaikas yra gana inteligentingas ir neabejotinai 
gabus, dėl to turime tik džiaugtis. Bet tai dar nereiškia, kad neprivalome 

ieškoti savuosiuose dar inteligentingesnių ir gabesnių vaikų. Tyrinėtojų 
yra konstatuota, kad gabiausi vaikai yra šviesuolių šeimose. Labai įdo- 
mių ir gilių tyrinėjimų šioje srityje yra atlikę vokiečiai ir anglai. Ne- 
galima nepaminėti čia Drezdeno mokyklų inspektoriaus Hartnackės! 
tyrimo davinių, kuriuos jis gavo, 1914 m. ištyręs vieno Saksonijos rajono 
mokyklų 18657 vaikus. Šitame skaičiuje buvo atitinkamas kiekis aka- 
demikų, liaudies mokytojų, mokytų prekybininkų, vidutinių valdininkų, 
žemesniųjų valdininkų, ūkininkų, amatininkų, fabrikų darbininkų, smul- 
kiųjų pirklių ir padienių darbininkų bei tarnų vaikų. Akademikų vaikų 
Hartnackė rado 50,59/o labai gabių ir labai gerai mokančiųsi, 44,69/o gabių 
ir gerai mokančiųsi ir 4,99/o vidutinių gabumų ir patenkinamai mokan- 
čiųsi. Negabių ir sunkiai mokančiųsi akademikų vaikų visai nerasta (ti- 
riamųjų skaičius — 103). Antrą vietą užima liaudies mokytojų vaikai: 
49,79/4 labai gabių ir labai gerai mokančiųsi, 429/o gabių ir gerai mokan- 
čiųsi ir 8,39/o patenkinamų gabumų ir patenkinamai mokančiųsi. Nega- 
bių ir sunkiai mokančiųsi čia taip pat nerasta (bendras skaičius — 157). 
Trečią vietą užima šviesesniųjų prekybininkų vaikai (269/0, 52,69/o, 20,59/0 
ir 0,99/o negabių, sunkiai mokančiųsi, bendras skaičius — 582). Ketvirtą 


vietą užima vidutinių valdininkų vaikai (bendras skaičius — 314), 
penktą vietą — žemesniųjų valdininkų (bendras skaičius — 1930), šeštą 
vietą — ūkininkų, su 2,69/o negabių ir sunkiai mokančiųsi (bendras skai- 
čius — 1248), septintą vietą — amatininkų, su 2,30/o negabių ir sunkiai 


mokančiųsi (bendras skaičius — 4590), aštuntą vietą — fabrikų darbinin- 
kų, su 3,10/o negabių (bendras skaičius — 6919), devintą vietą — smul- 
kiųjų prekybininkų (bendras skaičius — 747) ir, pagaliau, dešimtą — pa- 
dienių darbininkų ir tarnų vaikai, iš kurių rasta tik 8,39/o labai gabių ir 
labai gerai mokančiųsi ir 32,30/o gabių ir gerai mokančiųsi, 54,19/o paten- 
kinamų gabumų ir mokymosi ir 5,39/o negabių, sunkiai mokančiųsi (ben- 
dras skaičius — 2067). Lygiai tą pat rodo ir anglų Dutf-Thomson? 
13 000 vaikų inteligencijos tyrimo daviniai. Stipriausios dvasinės jėgos, 
kaip matome, glūdi šviesuomenėje. Suprantama, šitą tiesą formuluojant, 
turima galvoje išlavinto proto, didelės dvasinės kultūros šviesuomenė, o 
ne tokia šviesuomenė, kuri, turėdama gerus materialinius išteklius, pa- 
jėgia naudotis civilizacijos priemonėmis ir tik iš viršaus žiba. Kad dides- 
nės kultūros šviesuomenės vaikai gabumų, o tuo pačiu ir mokymosi 
pajėgumo, atžvilgiu aukščiausiai stovi — neabejotina tiesa. Šitą tiesą 
labai paremia ir paveldėjimo dėsniai. 

Su vaiku, kilusiu iš šviesuolio šeimos, kaip matome, mokykla gali 
lengviau pasiekti siekiamąjį tikslą, negu su vaiku, kilusiu iš žemesnių 


1 Žr. Prof. Dr. Fr. Lenz, Ūber die biologischen Grundlagen der Erziehung, 
24—27 psl. Mūnchen 1927. 
2 Prof. Dr. Fr. Lenz, ten pat. 

socialinių sluoksnių. Prie stipresnės šviesuolio vaiko dvasinės konstitu- 
cijos, kuri leidžia jį giliau išlavinti ir stipriau parengti atsakingam kul- 
tūros darbui, prisideda dar gyvenimo sąlygos, kurios taip pat lengvina 
mokyklai geriau pasiekti tikslą. Bet lietuvio šviesuolio vaikas iki šiol 
(imant visumą, ne atskirus atsitikimus) mokyklos vilčių dar nepateisino 
— jis sunkiau buvo rengti rimtam kultūros darbui, negu žemesnių sluoks- 
nių vaikas, nežiūrint to, kad jis yra gabesnis ir turi geresnes sąlygas už 
šį pastarąjį. Čia kaltas yra ne pats šviesuolio vaikas, bet šeima, kurioje 
jis auga, ir visuomenė, kuri nesugeba tai šeimai padėti — padaryti ją pe- 
dagogiškai pajėgesnę. Štai kas verčia mus kalbėti apie šių dienų lietuvio 
šviesuolio šeimos pedagoginį pajėgumą ir pagalvoti apie metodus ir prie- 
mones tam pajėgumui pakelti. Mūsų kultūra skurs tol, kol šviesuomenė 
bus nepajėgi. O šviesuomenė bus nepajėgi tol, kol šeimos, iš kurių ta 
šviesuomenė plaukia, bus nepajėgios auklėjimo darbe. Iš šitų prielaidų 
seka mintis, kad šiandien turėtų būti mūsų svarbiausias uždavinys — pa- 
kelti lietuvio šviesuolio šeimos pedagoginį pajėgumą. 


I. NATŪRALINIS MŪSŲ ŠVIESUOLIO ŠEIMOS PEDAGOGIKOS 
PAGRINDAS 


1. Mūsų šviesuolio šeimos evoliucija 


Lietuvis šviesuolis yra naujas padaras. Iki šviesuolio kėdės jam 
teko eiti sunkiu keliu. Gi tam šviesuoliui, apie kurį čia teks kalbėti, iki 
šviesuolio kėdės teko eiti net ir nenatūralių keliu.  Šviesuolio paskirčiai 
jis turėjo rengtis ne savo mokykloje, ne savo krašte. Savo tautos ateičiai 
bręsdamas, jis turėjo maitintis ne savo kultūra. Tai veiksniai, kurie 
kraipyte kraipė jo charakterį, trukdyte trukdė pasiekti sintetiškai pilną, 
pajėgią, kuriančią asmenybę. Taip brendusį mūsų šviesuolį staiga už- 
klupo didžiuliai tautos reikalai. Be patyrimo, be tradicijų, be patarėjų, 
jis turėjo sėsti į referento, direktoriaus, ministerio, parlamentaro kėdę, 
turėjo imti į rankas rašytojo, publicisto, kritiko plunksną, vadovauti vi- 
suomenės sąjūdžiams ir t.t. Štai iš kur išėjo daugybė klaidų, kurių per 
pirmus du mūsų nepriklausomo gyvenimo dešimtmečius yra pridaryta 
visose gyvenimo srityse. Bet daugiausia ir stambiausių klaidų yra pri- 
daryta auklėjimo srityje. 

Tiesioginiai namų auklėjimo veikėjai yra tėvai. Jie sudaro šeimos 
atmosferą, kurioje vyksta auklėjimo vyksmas ir kuri apsprendžia visą 
vaiko ateitį. Tėvų sudaryta šeimos atmosfera gali būti pozityvi, nega- 
tyvi arba bespalvė. Tik pozityvi šeimos atmosfera formuoja pozityvią, 
stiprią asmenybę. Pozityvią šeimos atmosferą sudaro: 1) tėvų geras ir 
vienodas išauklėjimas, 2) didelis jų išsilavinimas ir 3) stipri, vieninga 

pasaulėžiūra. Tas mūsų šviesuolis, apie kurio šeimos pedagogiką šian- 
dien konkrečiai jau galima kalbėti, kurdamas šeimą, šitų trijų sąlygų 
neturėjo. Prieš Didįjį karą ir to karo metu, kaip žinome, valstiečiai į 
mokslus leido tik sūnus. Duktė mokyti — buvo didelė retenybė. Atga- 
vus Nepriklausomybę, mūsų šviesuomenėje buvo didžiulė dispropor- 
cija moterų šviesuolių nenaudai. Pačiose Nepriklausomybės išvakarėse, 
jos kūrimosi metu ir jai tik susikūrus, kaip tik ir subrendo visi tie švie- 
suoliai vyrai, kurie mokslus ėjo prieš pat karą ir karo metu. Kuriant 
šeimą, šitam nelaimingam šviesuoliui liko du keliai: imti svetimtautę 
šviesuolę, su kuria jis drauge ėjo mokslą, drauge jaunystės džiaugsmus 
ir nelaimes pergyveno ir dėl to vienas kitam net ir sentimentų turėjo, 
arba sieti savo gyvenimo likimą su nelygaus išsilavinimo moterimi, bet 
sava lietuvaite. Mūsų šviesuolių paimtos svetimtautės daugiausia ir ti- 
kėjimo ne to, kurio yra jų vyrai. Šitas tautinis ir konfesinis priešingu- 
mas šeimoje gali būti aštriai nejaučiamas tol, kol vaikų nėra. Bet kai 
reikia nuspręsti vaiko ateitis, kai reikia nustatyti auklėjimo tikslas, pa- 
rinkti metodai ir priemonės, tada tas priešingumas nejučiomis išlenda, 
kaip aštri yla iš maišo. „,Priešingų konfesijų tėvai yra subrendusios dva- 
sios žmonės ir stipriai prisirišę prie savo įsitikinimų. Vienas tokios mote- 
rystės partneris pasitiki savo tikėjimu, stengiasi pagal jį gyventi ir savo 
vaikams nori jį įskiepyti. Kitas gi partneris pasijunta pažemintas ir 
kenčia arba stengiasi savo keliu eiti“?. Tiesa, konfesinį  prie- 
šingumą mūsų šviesuolis išsprendė labai paprastai: tarėsi sau esąs laisva- 
manis, nei savo, nei vaikų dėmesio nekreipė į jokią religiją ir tuo tary- 
tum stengėsi pabėgti nuo savo likimo. Iš čia ir eina didžiausias peda- 
goginis nepajėgumas mūsų šviesuolio šeimoje. Mat, pasirodo, kad tik ta 
pedagoginė sistema yra sėkminga, kuri paremta aiškia pasaulėžiūra ir 
tvirtais principais. Šitą tiesą greit pastebėjo ir patys tokie ateistai arba 
religiniai indiferentai tėvai, kurie savo vaikus pradėjo siųsti į vienuolių 
vedamas mokyklas. Žinoma, kad ir geriausia mokykla — vis tiek ji ne- 
pajėgs pripildyti tos tuštumos, kurią namai yra palikę. Ir dar daugiau: 
čia prasideda formuotis iš vaiko fariziejiškas tipas, nes jis mokykloje, 
tėvams pritariant, verčiamas prie to, ko namai nebepripažįsta. Tai si- 
tuacija, kuri triuškina vaiko charakterį. O „charakteris juk yra vienin- 
gas dalykas. Sausas, aiškios pasaulėžiūros neapipavidalintas, dorybių ka- 
limas, tai mozaikinis darbas, kuris charakterį tik ardo. Grynas morali- 
zavimas, be vidujinio religinio vaiko nusiteikimo, vieningos asmenybės ne- 
kuria, o greičiau ją drasko ir blaško“*. Toks draskymas ir blaškymas mūsų 
šviesuolio vaiko yra davęs jau blogų rezultatų. "Tautybės atžvilgiu miš- 


3 Dr. Fr. Schneider, Katholische Familienerziehung, 33—34 psl, Freiburg ' 
B. 1935. 
4 Fr. W. Foerster, Schule und Charakter, 297 psl., Zūrich 1920. 

riose šeimose tautinis momentas taip pat draskė besiformuojančią asme- 
nybe iš vidaus ir trukdė jai pasiekti aukšto tobulumo laipsnio. Autoriui 
neišdildomą įspūdį padarė vienas pasikalbėjimas su mūsų šviesuolio šei- 
mos motina, labai rimta moterimi, kuri pati yra rusų tautybės, stačia- 
tikių tikybos.  Ketvertą vaikų ji išauklėjusi lietuviškai ir katalikiškai. 
Auklėjusi juos taip, nenorėdama vyrui ir jo plačiai giminei širdies žeisti. 
Dabar ji labai gailisi, kad auklėjusi juos liet.-katal., o ne rus.-pravosla- 
viškai. Esą, rusų yra labai plati tautosaka: pasakos, lopšinės, dailioji lite- 
ratūra — visa tai būtų patarnavę išauklėti platesnio masto, labiau pajė- 
giančius vaikus. Pradėję vaikščioti į mokyklą, jie būtų išmokę lietuviš- 
kai ir dabar, esą, lietuviškai šnekėtų švariau, negu jie šneka, nes, „kūdi- 
kystės metu pirmuosius šitos kalbos pagrindus dėjau aš, pati jos maža 
temokėdama“, sako ta motina.  Paklausus, kaip būtų buvę su vaikų 
tautybe, jeigu ji juos iš mažens būtų auklėjusi rusiškai, motina atsakė: 
„Aš juos būčiau išauklėjusi patriotais lietuviais“. Graudu darosi, klau- 
sant tokios kalbos. Pati motina, taip samprotaujanti, suprastina ir at- 
jaustina: ji gi inteligentė, giliai jaučianti moteris, suformuota kaip tik tu 
pasakų, lopšinių ir rašytinės dailiosios literatūros, kurių savo vaikams 
formuoti ji negalėjo panaudoti. Šičia ir glūdi žmogaus (šitokios motinos) 
ir tautos tragedija, kurią paliko mums istorija. Šita nelaiminga 
motina ištekėjo už lietuvio šviesuolio ne lietuviška kultūra susižavėjusi, 
ne iš pasiryžimo padėti nelaimingai, nuskriaustai tautai, o tik likimo 
prispirta. Štai kodėl mes šitą momentą vadiname ir tautos tragedija. 
Pilnutinei asmenybei ugdyti reikiamų sąlygų nėra ir to mūsų švie- 
suolio šeimoje, kuris likimo buvo priverstas tą šeimą kurti su visai men- 
kai išlavinta moterimi. "Tokia moteris būtų gal idealiausia motina ūki- 
ninko, amatininko, darbininko ar kito kurio nors žemesnio socialinio 
rango šeimoje, bet ji yra nepajėgi šviesuolio šeimoje.  Šviesuolis prie 
jam skirtos pozicijos visuomenėje turi būti pribrendęs. Tuo tarpu tokia 
motina prie tos pozicijos nėra pribrendusi. Jos vaikai tai pozicijai yra 
mokyklos brandinami, o ji pati stovi vietoje. Vaikai labai greit pastebi 
motinos nepajėgumą ir pradeda jį (tą nepajėgumą) išnaudoti. Apie 14-15 
metus tokia motina savo vaikų pradeda nebesuprasti, tarp jos ir vaikų 
nutrūksta dvasinis kontaktas, ir savo vaikams ji neturi jokios įtakos. 
Tarp jos ir jos vaikų susidaro pragarmė. Vaikai pakliūva į draugų įtaką, 
ir, motinai nepajėgiant atsverti tos įtakos, dažnai pradeda formuotis iš jų 
baisūs žmonės. ,,Vaikas be jokios kritikos seka pripažintu vadu. Vado 
bandymai ir metodai pastumia jį į kraštutiniausias ekstremas““, 
Palaidos vaikų gaujos, nuo kurios savo vaiko tokia motina ne- 
pajėgia atskirti, „vadas, paprastai, yra tas, kuris drąsiausiai pasiekia 


5 R. Reininger, Uber sociale Verhaltungsweisen in der Vorpubertat, 8—9 psl., 
Wien 1925, 

aukščiausio medžio viršūnę ir išmeta varnų lizdus, kuris pakelia sun- 
kiausį daiktą, ne pagal savo bendruomenės narių pajėgumą, kuris geriau- 
siai moka išsisukti, pakliuvęs už nešvarius darbus“?.  Pavojingiausia yra 
tai, kad „tokio vado pavojinga tironiškoji jėga glūdi ne išviršiniame val- 
domojo spaudime, bet išvidiniame jo stengimesi vadui paklusti... To- 
kiam tironui į rankas pakliuvęs vaikas turi permatyti visą tos tironijos 
baisumą, kad jis galėtų radikaliai pasukti savo gyvenimo vairą kitu ke- 
liu“?. Visą tą baisumą permatyti pats vaikas yra nepajėgus. Tą baisumą 
pirmiausia turi permatyti tėvai, o paskui — padėti ir vaikui jį permatyti. 
Štai kodėl sakome, kad toje šeimoje, kur motina nepajėgia atsverti vaikams 
neigiamos svetimos įtakos, pilnutinei asmenybei ugdyti sąlygų nėra. Ta 
motina, kuri nėra pribrendusi šviesuolio šeimos paskirčiai, negali pajėgti 
sukurti šeimoje tokias sąlygas, kokias pajėgia sukurti tai paskirčiai pri- 
brendusi motina. Žinoma, čia neturime galvoje tų retų išimčių, kur net 
ir labai nedidelio išsilavinimo šviesuolio šeimos motina išugdo pozity- 
viausias asmenybes. 

Brendimo metu mūsų šviesuolis neturėjo gero patarėjo, kuris būtų 
pataręs jam rimtuose gyvenimo klausimuose. Tėvai jo buvo prastuoliai, 
o mokytojai — rusai. Pirmieji dėl nepajėgumo, antrieji dėl kraujo ir 
dvasios svetimumo lietuviui šviesuoliui tikrų gyvenimo kelių parodyti 
negalėjo. Tų kelių mūsų šviesuolis turėjo pats ieškoti.  Beieškodamas, 
jis daug klaidžiojo. Neprityręs ir niekieno nevadovaujamas, jaunas mūsų 
šviesuolis padarė klaidų, kurias vėliau pataisė. Bet padarė jis ir nepa- 
taisomų klaidų. Daugiausia nepataisomų klaidų pridarė mūsų šviesuo- 
liai šeimas besikurdami. Tie, kurie vedė svetimtauteės arba nelygaus išsi- 
lavinimo saviškes, tai darė dėl to, kad nebuvo iš ko pasirinkti. Bet 
buvo ir tokių šviesuolių, kurie vedė, nors ir retai tada pasitaikiusias, sa- 
vąsias šviesuoles, visiškai nekreipdami dėmesio į savo ir jos charakterius, 
nepagalvoję, ar tie charakteriai tarp savęs sutiks, ar sudarys jie sklan- 
džią dvasinę harmoniją, kuri turės būti naujų kartų ugdymo pagrindu. 
Tas pat galima pasakyti ir apie mūsų moterį šviesuolę. Dėl to šiandien 
mes turime pasibaisėtinai didelį skaičių persiskyrusių šviesuolių tėvų. 
Auklėjimo sąlygas išardo ne tik tėvų persiskyrimas, bet ir jų tarpusavis 
nesugyvenimas. Lietuvoje dabar turime apie 209/o šviesuolių šeimų, ku- 
rių tėvai tarp savęs nesugyvena. Apie 59/; mūsų šviesuolių tėvų yra per- 
siskyrę. Vadinasi, apie ketvirtadalis mūsų šviesuolių šeimų neturi natū- 
ralinių auklėjimo sąlygų. Štai kodėl šiandien mūsų mokykla mokymui 
ir auklėjimui prasčiausia medžiaga laiko šviesuolio vaiką. "Tai pavojin- 
gas momentas tautos gyvenime: ta medžiaga, kuri iš esmės, kaip ma- 
tėme, yra geriausia, mūsų šviesuolių šeimose tiek sudarkyta, kad mo- 


6 Dr. H. Schrėder, Soziologie der Volksschulklasse, 133 psl., Halle 1928. 
7 Fr. W. Foerster, Lebensiūhrung, 74—75 psl., Leipzig 1922. 


A. ŠERKŠNAS, MŪSŲ ŠVIESUOLIO ŠEIMOS PEDAGOGIKA 207 


kykloje ji jau yra menkiausia. Dar pavojingesnis šis momentas yra dėl 
to, kad toks sugedes šviesuolio šeimos vaikas neigiama kryptimi veda ir 
geros šeimos vaiką. 


2. Mūsų šviesuolio šeimos dvasia 


Pastudijavę keletą atskirų šeimų, galime pastebėti, kad net to paties 
socialinio ir kultūrinio lygmens šeimos savo vidaus nuotaika nėra vienodos. 
Vienos jų yra švelnesnės, jaukesnės, malonesnės, o kitos — grubesnės, 
aštresnės, atstumiančios. Šita vidaus nuotaika paprastai yra vadinama 
šeimos dvasia. Šeimos dvasia tai nėra kažkokia, šalia individų 
esanti, substancialinė lytis, bet atskirų šeimos narių vieningas nusiteiki- 
mas, išaugęs iš tuos narius veikiančių endogeniškų ir egzogeniškų prie- 
žasčių. Įsigilinę į šeimos dvasios esmę, pastebime, kad ji (toji dvasia) 
yra drauge ir augančią kartą ugdanti medžiaga. Šeimos dvasia vaikai 
minta, stiprėja ir panašėja į tos dvasios kūrėjus — tėvus. Štai iš kur 
kilęs gilus mūsų žmonių palyginimas: obuolys nuo obels netoli tenu- 
krinta. 

Šeimos dvasios kūrėjai turi būti tėvai. Savo dalį į šeimos dva- 
sią įneša ir tarnai, seneliai, taip pat kiti šeimos nariai, kur jų yra. Kar- 
tais atsitinka ir taip, kad tėvai nepajėgia atsverti kitų šeimos narių dva- 
sinių nusiteikimų sumos ir lieka šeimoje ne dominuojanti jėga, bet tik 
šeimos gyvenime dalyvaują nariai. Tai būna ten, kur tėvai negali at- 
siskirti su savo šeima ir vesti savarankišką gyvenimą, pavyzdžiui, ūki- 
ninkų šeimose. Šeimos dvasia gali būti pozityvi arba negatyvi. Pozityvi 
šeimos dvasia formuoja iš vaiko pozityvių asmenybę, o negatyvi — au- 
gina menkavertį individą. „Taip nesąmoningai ir nejučiomis šeimoje, 
toje nedidelėje visuomenės ląstelėje, tame siaurame ratelyje, kuriama 
naujųjų kartų ateitis. Tikėjimo jėga, stipri artimo meilė ir sugebėjimas 
pasiaukoti visuomenei — visa tai priklauso nuo to, kiek šeimos nariai, 
ir tai nuo pat kūdikystės dienų, yra įpratę gerbti ir laikytis Kūrėjo nu- 
statytų šventų tvarkos nuostatų“?. 

Šeimos dvasios kokybę apsprendžia: 1) tėvų išsiauklėjimas, 2) jų kul- 
tūrinis ir pasaulėžiūrinis subrendimas ir 3) materialinis pajėgumas. Pa- 
žiūrėkime į mūsų šviesuolio šeimą šitais trimis atžvilgiais. 

Sistemingo auklėjimo mūsų šviesuolis nėra gavęs. Gimęs ir vaikys- 
tės dienas praleidęs jis tokioje šeimoje, kur visą auklėjamąją galią savo 
rankose turi aplinka, natūralinės tos šeimos gyvenimo sąlygos. Mūsų 
tėvai, iš kurių šeimų kilę čia kalbamieji šviesuoliai, jokių auklėjimo teo- 


S W. Ellbracht, Erziehung in der Familie, 8 psl. 

rijų nepažino, bet jie visada suprato vaiko priežiūros reikšmę. Mūsų 
kaimietis ir šiandien aiškiai nuvokia, kas vaikui galima ir ko negalima. 
Reto mūsų kaimiečio šeimoje nėra pakankamos drausmės, jeigu tik tė- 
vai patys savarankiškai gyvena. Mūsų kaimiečiui auklėjimo darbą len- 
gvina ta aplinkybė, kad kaime vaikui nėra sąlygų pasidaryti masės nariu. 
Negatyvūs masės nusiteikimai, kas dažnai pasitaiko mokykloje arba 
miesto vadinamųjų gatvės vaikų gaujose, yra vėžys, kuris graužte grau- 
žia į tą masę pakliuvusio, nekalto vaiko besivystantį charakterį, nuo- 
dyte nuodija jo individualybę, ir taip suformuoja menkavertį žmogų. Na- 
tūralinėje mūsų kaimiečio aplinkoje tokiai nuodingai masei susidaryti 
nėra laiko, nes kaime ir vaikai, ypač jau paaugliai, kuriems ir yra pavo- 
jingiausi tie negatyvūs masės nusiteikimai, dirba atitinkamą darbą. Štai 
dėl ko mūsų liaudies šeimose išauga, kad ir prasčiokai, bet dori ir išti- 
kimi tautos ir konfesijos sūnūs. Iš tokios pat aplinkos kilęs mūsų švie- 
suolis moraliniu atžvilgiu, rodos, visa galva turėtų būti aukščiau už 
savo brolį kaimietį. Bet gyvenimas įrodė, kad mūsų šviesuolis mora- 
liniu atžvilgiu stovi nė kiek ne aukščiau už tą savo brolį. Atrodo, tary- 
tum be įtakos liks tos kultūrinės gėrybės, kurias jam mokykla per eilę 
metų teikė mokomosios medžiagos pavidalu. Pasirodo, kad be reikiamo 
laipsnio vidinės disciplinos, be nuoširdaus mokyklos teikiamų gėrybių iš- 
gyvenimo, vien sausas tų gėrybių kalimas iš bręstančio žmogaus pozity- 
vios asmenybės neformuoja. Tokią vidinę discipliną, nuoširdų kultūrinių 
gėrybių išgyvenimą sužadinti ir palaikyti besimokančiam jaunuoliui te- 
gali tik pajėgi, šilta namų aplinka, kurios mūsų šviesuolis besimokyda- 
mas neturėjo. Besimokydamas mūsų šviesuolis gyveno ne savo, bet sve- 
timoje, ir tai pedagoginiu atžvilgiu labai nepajėgioje, šeimoje. Svarbiau- 
siuojų žmogaus gyvenimo (fizinio ir dvasinio brendimo) metu vaikas bu- 
vo paliktas svetimuose žmonėse ir be jokios priežiūros. Šitą mūsų tau- 
tos momentą labai stipriai yra išreiškęs M. Valančius „Luokės ke- 
liais išėjusio“ Augustino tragedijoje. Ypač ryškiai M. Valančius yra už- 
akcentavęs čia kaip tik tą momentą, kada, tėvams pasiryžus sūnų pa- 
daryti „,ponu“, vaikas išslysta iš tos natūralinės namų aplinkos, kuri yra 
svarbiausia kaimiečio auklėjimo pasisekimo sąlyga. "Tokios natūralinės 
namų aplinkos brendimo metu neturėjimas žalojo mūsų šviesuolio cha- 
rakterį, trukdė formuotis pilnutinei asmenybei. Suprantama, tokiam 
šviesuoliui ir savo šeimos pozityvi dvasia sunkiau susikurti, negu tam, 
kuris pats yra išugdytas jo tėvų sukurtoje pozityvioje šeimos dvasioje. 
Eidamas mokslus, mūsų šviesuolis mito visą devynioliktąjį amžių bren- 
dusia, o revoliucijos metu savo vaisius atidavusia, rusų nihilistine dva- 
sia. Tas rusiškas nihilizmas, vėliau virtęs bolševizmu, visiškai deformavo 


lietuviško jaunuolio dvasią. Jaunas lietuvis šviesuolis žinojo, kad Lietu- 
voje nėra nei didžiulės išnaudojamųjų darbininkų masės, nei išnaudo- 

tojų kapitalistų priespaudos, kaip tai buvo Rusijoje, ir vis dėlto jis ėjo 
„prieš kapitalistus“, kovojo „su išnaudotojais“, „naikino buržuaziją“. 
Kiek daug stiprių lietuviškų jėgų nutekėjo šita, visiškai į svetimą ba- 
seiną tekančia, o mums jokios naudos nenešančia, srove! Nei tas rusiš- 
kasis nihilizmas, nei komunizmas, nei bolševizmas mums laisvės neža- 
dėjo, nė vienas iš tų „izmų“ mums jos ir neatnešė. Mums laisvę žadėjo 
tautos gelmėse glūdinti lietuviškoji sąmonė, o ją (tą laisvę) savo krauju 
išpirko tos lietuviškos sąmonės inspiruotas ir tuos visus svetimus „izmus“ 
metes lietuvis. Tik atgavę savo Nepriklausomybę ir įvykdę žemės re- 
formą (ši spontaniškai išplaukė iš gilesnių tautos reikalų, negu „bur- 
žuazijos naikinimas“, kaip dažnas gali pamanyti), lietuviai šviesuoliai 
momentaliai suprato, kad žydai ir rusai (Marksas, Engelsas, Leninas) ne 
jiems rašė savo „evangelijas“, kuriomis jie tiek laiko gyveno ir maitinosi. 
Kad lietuviai šviesuoliai tai suprato ir pasijuto skaudžiai apsivylę, iškal- 
bingai rodo ir tas faktas, kad jų labai nedaug liko ten, kur tos svetimos 
„evangelijos“ buvo realizuotos ir kur jų vykdytojai sulaukė žadėtosios 
laimės. 

Nors lietuvis šviesuolis ir suprato, kad tos idėjos jam buvo svetimos, 
betgi pačios idėjos jo charakteriui, jo dvasios struktūrai nepasiliko be 
pėdsakų. Tų idėjų sužalota dvasia pereina į tikybinį, kultūrinį ir net į 
tautinį indiferentizmą. Per du dešimtmečius susiformuoja savotiška dva- 
sinė buržuazija. Šita buržuazija atitrūksta nuo tautos kamieno — kai- 
mo, nes kaimas lieka tamsus, o kultūrinėmis gėrybėmis egoistiškai ima 
naudotis tik nedidelis sluoksnis tos buržuazijos. Šita indiferentiškai bur- 
žuaziška nuotaika apvaldo ir šeimos dvasią. Tokia šeimos dvasia žadina 
vaiko entuziazmą ne vertybėms, bet paviršutiniškiems menkaverčiams 
gyvenimo reiškiniams. Yra be galo simptomingas reiškinys, kad į stu- 
dentų korporacijas stoja labai mažai mūsų šviesuolių vaikų. Tai yra tos 
buržuazinės šeimos dvasios konsekvencija. Mokykla konstatuoja, kad 
darbingumo atžvilgiu mūsų šviesuolio vaikas taip pat labai žemai stovi. 

Mūsų šviesuolis iš tėvų nepaveldėjo jokių turtų. Turtais pertekęs 
jis nėra ir šiandien. Jeigu jis, per du dešimtmečius dirbęs, negirtuokliau- 
damas ir nekortuodamas, įsigijo keletos dešimčių tūkstančių vertės nuo- 
savybę, kurios pusę, ar net du trečdalius, dar apsunkinusi yra skola, tai 
čia nėra turtu pertekimas. Ir vis dėlto mūsų šviesuolio šeimoje mate- 
rialiniu atžvilgiu peržengiamos kuklumo ribos. Ypač tai jaučiama kiek 
didesnes pajamas turinčiose šeimose. Tokių šeimų narių apsirengimas ir 
vieši pasirodymai pasižymi ne skoningu, patogiu, paprastu kuklumu, bet 
— mada ir brangumu. Mūsų šviesuolio vaikas turi pinigų ne tik viso- 
kiems nereikalingiems menkniekiams pirkinėti, bet ir keturis, penkis 
kartus per savaitę į kiną eiti. Esama ir tokių šeimų, kur visu kuo namie 
aprūpintas vaikas „saviems reikalams“ gauna dar po 25 lt. kas mėnuo. 


14. Suvažiavimo darbai III 

„Savų reikalų“ toks vaikams greitai prisirenka tiek daug, kad jam pri- 
sieina tą „nedidelę algelę“ dar pasididinti. Ir dažnai jis pasididina ją 
nešvariu būdu. "Tai yra tiesus ir aiškus kelias į įstaigos kasą, kuri po 
keletos metų bus jam patikėta. 


II. KULTŪRINIS MŪSŲ ŠVIESUOLIO ŠEIMOS PEDAGOGIKOS 
PAGRINDAS 


1. Mūsų šviesuolio pedagoginis pasirengimas 


Pirmutiniai ir visų svarbiausi auklėtojai yra tėvai. Tėvo, kaip auk- 
lėtojo, darbo sėkmingumą apsprendžia du dalykai: 1) jo prigimtis ir 2) 
jo pasirengimas auklėjimo darbui. Kai kalbame apie auklėtojo prigimtį, 
tai turime galvoje tuos jo dvasios savumus, kurie įgalina jį ne tik įžvelgti, 
kas vaikui leistina ir ko neleistina, bet ir nuteikti vaiką nedaryti to, kas 
jam neleistina, o daryti tai, kas jam leistina. Šitokius dvasios savumus 
turįs auklėtojas pajėgia vaiką pratinti, kas kaip tik ir sudaro pačią auk- 
lėjimo vyksmo esmę. "Toki auklėtojo dvasios savumai yra prigimties do- 
vana, o ne išugdytas dalykas. Gyvenimas įrodė, kad net ir labiausiai iš- 
lavintas ir išauklėtas žmogus gali būti menkai pajėgus auklėtojas (veikė- 
jas, ne formuluotojas) ir atvirkščiai, eilinis žmogus gali pajėgti puikiau- 
siai vesti vaiką pozityvia kryptimi. Prisiminkime savo mokymosi dienas. 
Įeina į klasę vienas mokytojas, rodosi, paprastas, kuklus, niekuo nesi- 
skiriąs nuo kitų, o klasėje tylu, ramu, pamokos darbas eina normaliau- 
sia vaga. Į tą pačią klasę įeina kitas mokytojas, rodos, energingas, ga- 
bus, o klasėje — anarchija. Randame tokius pat reiškinius ir šeimoje: 
vienų tėvų vaikai iš karto nujaučia, ko tėvai iš jų pageidauja, ir stengiasi 
tą jų pageidavimą vykdyti, o kitų — „neklauso“, ir gana. 

Didelę klaidą darytume manydami, kad šeimose daugiausia ir daro- 
ma auklėjimo klaidų kaip tik dėl to, kad tėvai neturi auklėtojui reikia- 
mų įgimtų dvasios savumų. Pirmiausia turime atsiminti, kad mūsų mi- 
nėtų dvasinių savumų neturi tik labai retas tėvas. Antra, šeima tai ne 
mokykla: šeimoje vaikas gyvena individo, o mokykloje — masės psicholo- 
gija. Ir dar daugiau: šeimoje yra savas, o mokykloje — svetimas 
vaikas. Tas pats žmogus, kuris klasėje trisdešimties, keturiasdešimties 
svetimų vaikų visai nepajėgia suvaldyti, šeimoje tris, keturis savo vai- 
kus gali visiškai gerai auklėti. Iš 320-ties man gerai pažįstamų šviesuo- 
lių šeimų, teradau 7 motinas (vadinasi, tik apie 2,29/o), kurios iš prigim- 
ties yra nepajėgios šeimos auklėjimo darbui. Visose tose šeimose nepaste- 
bėjau nė vieno tėvo, kuris iš prigimties būtų visiškai nepajėgus šeimos 
auklėjimo darbui. Vadinasi, dėl mūsų šviesuolio šeimos pedagoginio nepa- 


A. ŠERKŠNAS, MŪSŲ ŠVIESUOLIO ŠEIMOS PEDAGOGIKA 211 


jėgumo kalta yra ne tėvų prigimtis, bet pedagoginio pasirengimo trū- 
kumas. 

Pasirengimas auklėjimo darbui jungia savyje du momentus: 1) peda- 
goginį išsilavinimą ir 2) praktinį patyrimą. Tėvas, kaip auklėtojas, gali pe- 
dagoginio patyrimo įsigyti: 1) šeimoje, kurioje jis pats gimė ir augo ir 2) 
šeimoje, kurią jis pats susikūrė ir auklėja. Šeimos, kurioje mūsų šviesuolis 
gimė ir augo, auklėjimo pavyzdžiu jis maža tegali pasinaudoti, nes ta šei- 
ma gyveno kitokiose sąlygose, turėjo kitus auklėjimo tikslus ir buvo auk- 
lėjimui menkai pajėgi. Mūsų šviesuolis, kaip šviesuolis, nepaveldėjo 
jokių šeimos tradicijų, jokios jo paskirčiai tinkamos auklėjimo sistemos, 
jokių metodų, jokio supratimo apie auklėjimo priemones. Dėl to jo pa- 
ties susikurtoji šeima liko pedagoginių bandymų objektu. "Tuos bandy- 
mus jis darė be jokios teorijos. Dėl to turėjo gerokai nukentėti bando- 
masis objektas — jo vaikas. 

Pedagoginis išsilavinimas galima įsigyti: 1) mokykloje, 2) visuome- 
nėje ir 3) lektūros pagalba. Mokykloje mūsų šviesuolis auklėjimo dar- 
bui visiškai nebuvo rengtas. Dėl šito kaltinti savęs mes negalime, nes 
mūsų šviesuolis, apie kurį čia kalbama, mokėsi svetimoje mokykloje. 
Bet kad iki šiol mūsų šviesuoliui geriau pasirengti šeimos auklėjimo dar- 
bui nepadėjo visuomenė — tai tik mes patys kalti. Esame tiesiog nusi- 
kaltę tautos ateičiai, kad nesugebėjome iki šiol sukurti ir įvykdyti, šalia 
mokyklinio švietimo, sistemos, kuri būtų daug padėjusi tėvams ir auklė- 
jimo darbe. O visų didžiausias nusikaltimas — tai, kad nesugebėjome 
pagaminti savo šeimoms pedagoginės literatūros. Iki šiol nepajėgėme su- 
prasti, kad mažoje tautoje, be organizuotos pagalbos, pedagoginė literatū- 
ra pati bujoti niekada negali, nes jai, lygiai kaip ir kitų sričių literatūrai, 
bujoti mažoje tautoje nėra sąlygų. Bet visuomenei sąmoningai ir orga- 
nizuotai padedant, mažoje tautoje šiuo atžvilgiu galima pasiekti labai 
gerų rezultatų. Šiuo klausimu iki šiol mūsų Švietimo Ministerija kon- 
kretaus nieko nėra padariusi, 0 visuomenė — padariusi per maža. "To 
viso rezultatai mūsų šviesuolio šeimoje labai ryškūs. 

Šeimą, kuri supranta auklėjimo reikšmę, kuri pajėgia susiformuluoti 
auklėjimo tikslą ir sugeba pasirinkti geresnes auklėjimo priemones bei me- 
todus, laikome turinčia pedagoginę nuovoką. Šita pedagoginė nuovoka 
charakterizuoja šeimos pajėgumą auklėjimo darbe. Be pedagoginės nuovo- 
kos šeima yra pavojinga ne tik sau, bet ir plačiai aplinkai, kurioje ji gyve- 
na. Savo aplinkai pavojinga tokia šeima dėl to, kad joje augą vaikai griau- 
na gerų šeimų vaikų akyse tai, ką jos (tos geros šeimos) per ilgą laiką sun- 
kiai sukuria. Įsijautus į minėtų 320-ties mūsų šviesuolių šeimų tėvų ir vai- 
kų tarpusavio santykius, pasisekė nustatyti, kad pedagoginę nuovoką turi 
tik 42,59/o šeimų, iš kurių 18,30/o sugeba net aiškiai formuluoti savo vaikų 
auklėjimo tikslus, nustatyti pagrindinius darbo metodus ir pasirinkti tin- 

kamas priemones. Likusieji 57,59/o minėtųjų šeimų yra be pedagoginės 
nuovokos. Iš jų yra 30,99/o šeimų, kur, nors pozityviai asmenybei augti 
sąlygų ir nėra, bet šeimos drausmė, kad ir jėga, šiaip taip pajėgiama pa- 
laikyti. Gi 26,69/0 tų šeimų yra tokios, kur „vaikai ką nori, tą daro“. Šitų 
nelaimingų šeimų vaikai yra tiesiog nuodai, kurie žudo visą masę gerų, 
vaikų, ypač brendimo metu. Pedagoginiu atžvilgiu pajėgesnės šeimos 
skųste skundžiasi, kad joms labai trukdo auklėjimo darbą svetimų 
šeimų „palaidi vaikai“. Pedagoginiu atžvilgiu pajėgesnė šeima žino, sa- 
kysime, kad neribotas kinų lankymas iš vaiko formuoja menkavertį žmo- 
gų, ir savo vaikui neleidžia žiūrėti visokių filmų. Tuo tarpu jų vaiko 
draugas, be jokios pedagoginės nuovokos šviesuolio šeimos vaikas, nie- 
savaitę į kiną (mūsų šviesuolių esama ir tokių šeimų!) ir žiūri net ir tokių 
filmų, kurios tiesiog drasko vidinę jo vienybę. Vaikas nepajėgia suvokti, 
kad toks kinų lankymas žudo jo ateitį, Atvirkščiai, jis mano, kad to, 
kuris laisvai lanko visokius kinus, kaip tik geriausia ateitis. (Geros šei- 
mos vaikui kyla klausimas: kodėl „tik man viskas draudžiama“, ko- 
dėl „visiems tai galima, tik man negalima?“ Šitoki skundai — tai 
ženklai ligos, kuria vaikas apsikrėtė nuo palaidų, be jokių normų gyve- 
nančių draugų. 


Niekur nerasime tėvų, kurie nenorėtų, kad jų vaikas užaugtų geras 
žmogus. Šituo dėsniu remdamiesi, galime tvirtinti, kad visos auklėjimo 
negerovės mūsų šviesuolio šeimoje darosi dėl tėvų nesupratimo auklėji- 
mo reikšmės. Iš tikrųjų, jeigu jie suprastų auklėjimo reikšmę, tai, norė- 
dami susilaukti iš savo vaiko gero žmogaus, jie rūpintųsi savo pedagoginių 
pajėgumu. Gyvenimas įrodė, kad tie pedagoginės nuovokos neturintieji 
mūsų šviesuoliai kaip tik ir nesidomi auklėjimo klausimais: jie nelanko pe- 
dagoginių paskaitų, sunkiai atkviečiami į mokyklos tėvų susirinkimus, ne- 
siperka ir neskaito auklėjimo klausimus nagrinėjančios literatūros, neseka 
savo vaiko gerų ir blogų pasielgimų ir nedaro iš jų reikiamų išvadų. 

Mūsų šviesuolio šeimai pedagogiškai tobulėti gerokai trukdo ir savo- 
tiška rūšis jo egoizmo: per savo užgaidas ir iškrypusius palinkimus jis 
dažnai visiškai nemato savo vaiko ateities. „Tokie šeimos egoistai nema- 
to, koks pavojus dėl tokios trumparegystės gresia jų šeimos ateičiai... 
Tokių egoistų išauklėtiems vaikams trūksta to pat, ko trūko jų tėvams: 
jie paprastai būna išauginto kūno, bet neišauklėtos dvasios — kūnas juos 
ir valdo, ne dvasia“?. Tokie egoistai taip pat nori iš savo vaiko sulaukti 
gero žmogaus, bet jie nepajėgia išsižadėti siaurų, dažniausiai iškrypusių, 
savo asmens palinkimų ir sudaryti skaidrią šeimos atmosferą, kuri, kaip 
sakėme, yra pagrindinė sąlyga pozityviai asmenybei ugdyti. 


9 Fr. W. Foerster, Lebensfūhrung, 87 psl., Leipzig 1922. 

2. Pedagoginiai santykiai mūsų šviesuolio šeimoje 


Tarpasmeninės difuzijos keliu per vaiką plaukia tėvų dvasios srovė"?, 
Dalis tos dvasinės energijos pakliūva į vaiko sąmonės sferą ir duoda tuojau 
apčiuopiamus vaisius, o dalis — paskęsta jo pasąmonėje, ten glūdi ir iš- 
siveržia kartais gana po ilgo laiko. Formuojant asmenybę, svarbiausia 
yra tai, kad tas dvasinį pavidalą formuojąs skulptorius (šiuo atveju — 
tėvas, motina) pakiltų iki tokio sąmoningumo laipsnio, kuris padėtų jam 
suvokti tą paslaptingąją dvasios srovę, kuri sruvena iš jo į vaiką, kuri vei- 
kia pastarojo sąmonę ir pildo jo pasąmonės gelmes. Tokio sąmoningumo 
laipsnio nepasiekę tėvai dažniausiai nenusivokia, ką jie dirba ir kokių 
vaisių jie iš savo darbo laukia. Šitas sąmoningumas — tai pagrindinė 
tėvų ir vaikų pozityvaus santykiavimo sąlyga. 

Namų ugdymas yra betarpiškas ugdytojo veikimas į ugdytinį. Dėl 
to pozityvus namų ugdymas neįmanomas be nuoširdaus, gilaus dvasinio 
kontukto tarp tėvų ir vaikų. Dvasinis kontaktas nėra tas banalus, dirbti- 
nis tėvų stengimasis „bendrauti“ su vaikais, kartais vaikams pataikau- 
jant, gerinantis, o kartais net visaip viliojant juos prie savęs: dvasinis 
kontaktas yra ne kas kita, kaip tik tėvo įsijautimas į vaiką, iš vienos pu- 
sės, 17 sudarymas sąlygų vaikui įsijausti į tėvą, iš kitos pusės. Išsijungus 
šiam dvasiniam kontaktui, negali būti jokios kalbos apie pozityvų ugdymo 
vyksmą. Kai motina ar tėvas nėra dvasiniame kontakte su savo vaiku, 
jie vaiko nebeturi: jų vaiką formuoja pašaliniai veiksniai, ne patys tėvai. 
Vaikai, su kuriais jų tėvai nepajėgia išlaikyti dvasinio kontakto, per visą 
brendimo laiką seksualiniu, moraliniu ir socialiniu atžvilgiu „šviečiami“ 
yra ne tėvų, bet sugedusių draugų. Tokių draugų — „švietėjų“ įtaka 
pradedančiam bręsti vaikui yra milžiniškai didelė. Ją atsverti tegali tik 
tie tėvai, kurie giliau jaučia visą savo vaiko sielos bangavimą ir kurie sa- 
vo vaiko akyse turi tokį autoritetą, kuriam vaikas nejučiomis lenkia savo 
galvą ir subordinuojasi. Tėvai, kurie vengia liesti bręstančio vaiko są- 
monę ir jausmus knietinčius subtilius klausimus ir juos nušviesti sau 
pageidaujama, o vaikui suprantama prasme, vaikų akyse savo auto- 
riteto nekelia, bet jį žemina. Tokie tėvai lengviausiai ir pastumia vaiką su- 
gedusiemš draugams į globą. Tai didžiausia tragedija šeimos gyvenime: pa- 
gimdytas, išmaitintas, išaugintas vaikas išplėšiamas iš motinos rankų ir 
formuojamas menkaverčių žmogumi. 

Mūsų šviesuolio šeimoje šitas dvasinis kontaktas tarp tėvų ir vaikų 
dažniausiai nėra nutrūkęs, bet išsigimęs. Žinoma, čia turimos galvoje 
tik tos šeimos, kur tėvai tarp savęs sugyvena ir kur apskritai nėra šei- 
mos nesklandumų. Mūsų šviesuolio šeimoje esąs dvasinis kontaktas nėra 
paremtas tėvų giliu įsijautimu į vaiko sielos bangavimą sąryšyje su gy- 


10 Plg. Dr. A. Maceina, Ugdytojas ir ugdytinis, „Logos“, 124 psl., 1935. 

venamąja aplinka ir moderniškojo gyvenimo sparta, iš vienos pusės, ir su- 
darytomis sąlygomis vaikui įsijausti į tėvų norus ir užsimojimus, iš kitos 
pusės. Mūsų šviesuolio šeimoje esąs dvasinis kontaktas yra ne kas kita, 
kaip paprastas vaikų atvirumas tėvams. Nepažįstant mūsų šviesuolio šei- 
mos dvasinės struktūros, galima būtų spręsti, kad tas vaikų atvirumas ir 
yra stipraus dvasinio kontakto konsekvencija. Bet iš tikrųjų tas atviru- 
mas plaukia ne iš gilaus tėvų įsijautimo į vaiką ir, atvirkščiai, vaiko įsi- 
jautimo į tėvus, kas, kaip matėme, ir sudaro dvasinio kontakto pagrindą, 
bet iš davimo vaikams šeimoje ir gyvenime neribotos laisvės ir „apsi- 
sprendimo teisės“, kas, kaip matome, tenka laikyti ne dvasiniu kontaktu, 
o dvasine anarchija. Mūsų šviesuolio šeimos „dvasinį kontaktą“ galima 
pavaizduoti tokiu pavyzdžiu. Neseniai Kaune praužė Europos krepšinio 
pirmenybių rungtynės. Rungtynės tęsėsi 7 dienas, kasdien maždaug po 
keturias valandas. Į sporto halę susirinkdavo kasdien po vienuolika, dvy- 
lika tūkstančių žiūrovų.  Žiūrovams tekdavo grįžti namo naktį apie 23 
(vieną dieną — net 23,5) val. Į tas rungtynes turėjo nuolatinius bilietus 
56,2?/o Kauno lietuvių šviesuolių vaikų, 13—16 metų amžiaus gimnazistų 
(apskaitymą darant, neskirta lytis i: neimla raažiau Kaip 15 ir daugiau 
kaip 16 metų). Autoriui teko patirti net tokių atsitikimų: nuolatinius bilie- 
tus į minėtas rungtynes turėjo nemaža net 9 metų amžiaus mūsų šviesuolių 
vaikų. Kodėl tokiam vaikui nebūti atviram namie: jis žino, kad ką jis 
įsakys, tai tėvai klusniai įvykdys. Šitokį „dvasinį kontaktą“ gali pa- 
laikyti su savo vaikais net paprasčiausi analfabetai tėvai, jei tik jie tu- 
rėtų geras materialines sąlygas. ,„,Pozityvi asmenybė ugdoma tik tada, 
jeigu ugdytojas ir ugdytinis: 1) vienas kitą giliai supranta, 2) vienas kitą 
nuoširdžiai atjaučia ir 3) stengiasi vienas kitam padėti“!!. Taigi, be vaiko 
įsijautimo į tėvus nėra pozityvaus ugdymo. Ten, kur vaikas gyvena neribo- 
tomis užgaidomis, kurias tėvai be jokios atodairos tenkina, auga (dabar) 
šeimos ir (ateity) visuomenės parazitas, o ne asmenybė. Tas vaikas, kuris, 
23 val. parėjo iš sporto halės ir tik dėl to rytojaus dieną neina į mokyk- 
lą, aišku, tėvų nesupranta, neatjaučia ir nesistengia jiems padėti. Tėvai 
gi tokį vaiką „atjaučia“ ir „stengiasi jam padėti“. Kaip matome, tai su- 
gadinta ugdymui reikiama harmonija, ir dėl to negalima laukti iš tokio 
ugdymo pozityvių rezultatų. 

Šitos rūšies vaikų „atjautimą“ ir „stengimąsi jiems padėti“ mūsų švie- 
suoliai paprastai vadina gryniausia tėvų meile vaikams. Pedagogika gi 
šituos dalykus vadina grynai zoologine meile. Šitoje zoologinėje meilėje 
paprastai glūdi negirdėtai didelis tėvų egoizmas. Čia jau yra kita rūšis 
egoizmo, negu ta, apie kurią kalbėjome praeitame skyriuje. Ten tėvai per 
savo užgaidas ir iškrypusius palinkimus nemato savo vaiko ateities, o čia 


11 Prof. M. Voerting, Lehrer und Schiūler, 47—48 psl., Leipzig 1931. 

— tėvai per savo vaiką nemato ir nejaučia aplinkos ir realaus gyvenimo 
Iš čia kilęs yra dvasinis ir fizinis vaikų lepinimas mūsų šviesuolių šei- 
mose. 

Visas auklėjimas prasideda paklusnumu (Nietzschė). ,,Paklusnumas 
yra didelė ir brangi dorybė, kuri veda žmogų į plačiausiai suprastą 
laisvę. Gerai paklusti pajėgiąs žmogus yra vidiniu atžvilgiu laisvas, 
jo gyvenimas eina tiesiu, pozityviu keliu“!?. Mūsų šviesuolio vai- 
kas nepajėgia paklusti tėvams. Tas nepaklusnumas plaukia iš šių 
šaltinių: 1) mūsų šviesuoliai, nesupratę didžiųjų vaiko laisvės šalininkų 
idėjų, savo vaikus nėra pratinę paklusti, 2) vaikas gali paklusti tik auto- 
ritetui, kurio mūsų šviesuolis savo vaiko akyse dažniausiai neturi, 3) 
vaiko paklusnumas — tai šeimoje nustatytų ir visiems šeimos nariams 
(ir tiems, kurie nustatė, ir tiems, kuriems nustatyta) gerbtinų ir brangin- 
tinų nuostatų laikymasis; jeigu tų nuostatų nesilaiko tėvai, tai stengiasi 
jų išvengti ir vaikai. Tuo nenorima pasakyti, kad tėvai tegali daryti šei- 
moje ir gyvenime tik tai, kas leista vaikams ir, atvirkščiai, kad vaikai gali 
daryti visa tai, kas tik leista tėvams. Ne. Čia turima galvoje tik kiek- 
vienam šeimos nariui skirtų nuostatų laikymosi privalomumas. Mes ap- 
sirinkame manydami, kad vaikas „daug ko neišmano“, kad jis nesupran- 
ta, kas suaugusiam galima ir ko negalima. Vaikas paprastai daugiau su- 
pranta, negu mes manome. Pavyzdžiui, vaikas puikiai supranta, kada tė- 
vas meluoja, kada jis tiesą sako. Neklusnų vaiką auklėja ir tėvų nesu- 
gebėjimas vaikams įsakyti, ko jie turi laikytis. ,,Kiekvienas auklėtojas 
turi būti taupus su įsakymais ir draudimais“*3. Drausti reikia tik tie 
dalykai, kurie vaikui aiškiai neleistini. Bet uždraudimas turi būti be 
kompromisų vykdomas. Dažni kompromisai — tai auklėtojo silpnumas, 
kurį vaikas moka meistriškai išnaudoti. 

Iš romantiškosios į mokslinę kalbotyrą 
Lietuvoje 


Andrius Ašmantas 


Nors kalbos mokslas yra tiek pat senas, kiek ir pati žmonijos kul- 
tūra bei visų mokslų pradžia, tačiau nėra galutinai aišku, kas yra kalba. 
Kalba yra didelė kasdienybė, ir daugelis iš mūsų su ja taip apsipranta, 
kad joje nebemato vertybių ir klausimų, kurie tiktų rimtam mokslui. Vos 
vaikas nusirito nuo motinos kelių ir išmoko kiek švebeldžioti, — baigta 
jau su kalbos gudrybėmis. 

Ne tik kalbos kasdienybė trukdo pačią kalbą tiksliau pažinti, bet ir 
tam tikros to paties mokslo tradicijos. Mat, ir mokslas nėra laisvas nuo 
madų, kurias kuria tam tikros gyvenimo aplinkybės. Šiandie, sakysime, 
iki gyvo kaulo, rodos, turėtų būti aišku, kad mes einam kraštutiniu ke- 
liu, kalbos apraiškas stebėdami ir vertindami tik raštu ir iš rašto. Už- 
mirštas gyvasis žodis! Kodėl nekeliame, pagaliau, dar ir kitų klausimų: 
kas buvo toji kalba, kol ji rašte atsidūrė? Kur jos tikroji užuomazga? 
Kur jos kelias iki gyvo garsinio žodžio ir rašytinio ženklo, kurie yra juk 
tik viršiniai kalbos apdarai, iš kurių per greit dažnai sprendžiame jau 
pažįstą visą kalbą ir jos prigimtį? Reikia sutikti su Dr. L. Weisgerberiu: 
„Trūksta tikrojo kalbos mokslo, kuris kalbą mėgintų suprasti jos apraiš- 
kos formose, poveikiuose ir santykiuose“!. 

Iš tikrųjų, kalba būtų be galo platus dalykas, jei visuotinai ją tirtu- 
me. Juk kalba nesibaigia tik pasakytu ar parašytu žodžiu. Ji turi savą 
įtaką kitiems. O kur jos pradžia? Tokiu būdu sukasi, tarytum, koks kal- 
bos ratas, kur neaišku, kur pradžia ir kur pabaiga. Čia daug yra priklai- 
džiota mūsų, bet nemažiau yra klaidžiota ir kitų tame „amžiname kalbos 
rate“. 

Negalime būti laisvi ir mes nuo tų sunkumų ir painiavų, ypač šiuo 
kartu, kad keliamoji problema yra remiama paskolintiniais literatūros 
terminais. Ar čia reikia nukelti visą literatūrinį nusiteikimą ir galvoji- 
mą į mūsų kalbos istoriją ir joje ieškoti tų apraiškų, kurios galėtų būti 
vadinamos romantiškomis? Be abejo, turime sutikti, kad kinų sienos 


1 L. Weisgerber, Muttersprache und Geistesbildung, 6 psl. Gėttingen 1929. 

negali būti tarp kalbos ir literatūros. Juk kalba ir literatūra yra vieno 
ir to paties šaltinio dvi srovės, dar taip artimos, kad jas galime drąsiai 
pavadinti tikrosiomis seserimis, nes tas pats jų ir apdaras — žodis. Ta- 
čiau nei apdaras, net nei veido panašumas dar nedaro iš dviejų žmonių 
visiškos tapatybės, taip lygiai kalba ir literatūra, nors tekėdamos iš ta 
paties šaltinio, nėra tie patys dalykai, kurių apraiškos būtų visiškai glau- 
džios ir iš esmės gretimos. "Todėl ir nenuostabu, kad kalbos istorijoje 
nerandame tais pačiais terminais vadinamų kalbos laikotarpių bei jos 
reiškinių. Jei čia ir atsisakome vesti griežtą kalbos ir literatūros paralėlę, 
vis dėlto gyvai jaučiame, kad panašių reiškinių, kuriuos galėtume vadinti 
romantiškais, yra buvę mūsų kalbos istorijoje. 

Kalba žmogui yra lyg saulėtą dieną jo šešėlis. Niekada jis negali 
su ja atsiskirti ir ištrūkti iš jos globos, kai jis ką mąsto, jaučia ar vaiz- 
duojasi. Bet kalba yra lygiai tas lydimasis jo šešėlis, kai siūbteli kas 
nauja jo minčių pasaulyje. Tos mintys prasiveržia į gyvenimą tik per 
kalbą. Jos savaip nuspalvina ir pačią kalbą. Va, mums raštas atsirado 
su evangelijos pritikusia mintimi: Evangelija turi būti skelbiama vi- 
soms tautoms jų kalba. 

Evangelijai kalba ne griovimo, bet statymo pamatai. Sekdami mūsų 
tautos minties raidą, rasime ir kitokių pažiūrų ir lūkesčių, kurie buvo 
dedami į kalbą. Todėl šioje vietoje, šiame referate, norėdami išlaikyti 
mūsų tautos pažiūrų tolydumą į kalbą, negalėsime eiti siauruoju keliu: 
imti tik tai, kas grynojoje kalbotyroje pasakyta — pareikšta. Tokių 
liudijimų turėtume tuomet labai maža ir negalėtume rasti kaip tik pačių 
gaiviųjų minčių, kurios žvelgė į kalbą romantiškomis akimis ir kurios 
dėjo į kalbą romantiškus lūkesčius. Todėl turėsime čia kliudyti ne tik 
kalbotyrinius darbus, bet ir menkutes, o būdingas pažiūroms į kalbą pa- 
stabas, pasakytas kita proga ir nekalbotyriniuose veikaluose. Tiesa, ta- 
da negalėsime giliai į kiekvieną mažmožį pažvelgti, bet vis dėlto žvilgsnis 
bus visuotinesnis mūsų kalbos pažiūrų raidai. 


Tačiau painu: kas tose kalbinėse pastabose jau laikytina romantiška? 
Čia, tur būt, reikės laikyti prieš akis du kriterijus. Pirmasis būtų tas, 
kad visados kalbines pastabas reikės vertinti anų laikų dvasia. Jei jos 
sutampa su to laiko kalbos dvasia, vargu begalėsime visa tai vadinti ro- 
mantiška, nors šiandie tos pažiūros į kalbą būtų ir labai tolimos. 


Antras kriterijus eitų iš šių dienų kalbos pažiūrų. Jei anuomet kas 
sugebėjo kalbos srityje prasiveržti į priekį taip toli, kad jų pažiūros į 
kalbą net šiandie yra didžiai branginamos, — vargu bus galima laikyti 
kalbos romantika. 


Šitaip susiaurinę romantiškumo sąvoką mūsų kalbos istorijoje, tu- 
rėsime taip pat pašalinti iš savo darbo akiračio ir tuos, kurie buvo pa- 

prasti nemokšos ir prišnekėjo apie kalbą rimtai ar juokais visokių niekų. 
Žodžiu, teks čia vertinti tik tuos, kurie savo metu ar vėliau yra turėję 
tam tikrą reikšmingą įtaką mūsų pažiūroms į kalbą ir pačiai kalbotyrai. 


II 


Didingoji mūsų didžiosios kunigaikštijos politinė galybė nebuvo ly- 
dima savarankiškos tautinės kultūros galybės. Ji stokojo net pagarbos 
kalbai tų žmonių, kurie ją, tą valstybę, sukūrė. Valstybinis gyvenimas 
riedėjo, vežamas svetimų kalbų — lotynų, o ypač vėliau gudų-rusų kal- 
bos žargono, kuris užleido vėliau savo vietą lenkų kalbai. Tačiau, kai 
toji didingoji kunigaikštija ėmė smukti ir kiti ją dar gyvą pradėjo prie- 
varta laidoti, atbudo glūdėję jausmai, kurie pareikalavo pagarbos tiems, 
kurie ją kūrė. Ir štai čia susilaukiame garsiosios teorijos, kad lietuvių 
kiltą iš romėnų. Tai teorijai į pagalbą ateina kalba, kurios ryškiausias 
kalbinių saitų su romėnais kūrėjas yra Michalo Lituanus. Jis kreipęsis 
(1550 m.) į Zigmantą (Žygimantą) Augustą: „Deja, sako, neturime gim- 
nazijų (gimnasia litteraria), mokomės Maskvos raštų, kurie neseni ir ne- 
turi savyje nieko, kas keltų mumyse prakilnumo. Rusų kalba yra sve- 
tima mums lietuviams, kitaip pasakius, italams, nes mes juk turime ita- 
lų kraujo. Mūsų giminystę su italais rodo kad ir pusiaulotyniškoji mūsų 
kalba ir romietiški mūsų senovės papročiai ...Ž Ir štai, M. Biržiškos tvir- 
tinimu, jai davęs savo rašte 74 žodžius lotyniškus, kurie rodą romėnišką 
lietuvių kilmę. Be abejo, čia jokio romantiškumo negalime rasti. Anuo- 
met taip galvoti buvo galima ir tų pažiūrų laikės net T. Narbutas, dir- 
bęs jau XIX a? Pagaliau tam tikras žodžių giminumas šiandie, susi- 
kūrus lyginamajai kalbotyrai, yra įrodytas faktas, nes mūsų ir romėnų 
kalbos yra tos pačios indoeuropiečių kalbų šeimos. Todėl romėnų teorijos 
kūrėjai nėra tipiški kalbos romantikai, kuriems kalba būtų buvusi kaž- 
kas daugiau ir kita, negu anų metų pažiūros leido. 

Čia tektų sustoti ir ties M. Daukša, kuris ir šiandie garsus savo Pos- 
tilės (1599 m.) prakalba. Tiesa, toje M. Daukšos prakalboje pasirodo, kad 
jo pažiūros į kalbą yra žymiai platesnės, negu kitų jo amžininkų. Reikš- 
mingiausi jo žodžiai yra šie: „Ne žemės derlumu, ne drabužių įvairumu, 
ne šalies gražumu, ne miestų ir pilių tvirtumu gyvuoja tauta, bet labiau 
išlaikymu ir vartojimu savo kalbos, kuri didina ir išlaiko bendrumą, san- 
taiką ir brolišką meilę. Gimtoji kalba yra bendras meilės ryšys, vienybės 


2 M. Biržiška, Iš mūsų kultūros ir literatūros istorijos, I, 62 psl. Kaunas 1931 m. 
3 V. Maciūnas: Lituanistinis sąjūdis XIX amžiaus pradžioje, 108 psl. Kaunas 
1939 m. 

motina, pilietiškumo tėvas, valstybės sargas. Sunaikink kalbą — sunai- 
kinsi santaiką, vienybę ir dorovę““. 

Be abejo, čia į kalbą yra daug platesniu žvilgsniu pažiūrėta, negu ir 
mes esame pratę. Todėl jis dažnai mūsų mokyklai romantikas. Bet jau 
ir šiandie, kai kalba yra suskaldyta įvairių ir siaurų kalbos dalykų spe- 
cialistų, pasigendama visuotinesnio kalbos pažinimo. M. Daukša dauge- 
liui galėtų būti puikiu to kelio skynėju. Mūsų tautos likimo istorija dau- 
gelį Daukšos minčių yra kruvinomis raidėmis įrašiusi, kad tai tiesa. Kas 
šiandie mūsų tautą labiausiai suplėšė ir dar ardo, ar ne savosios kal- 
bos netekimas? Čia Daukša didžiu savo pastabumu ir gilia intuicija yra 
išvydęs gimtąją kalbą pilnesnę ir reikšmingesnę, negu mes sugebame 
ją suprasti ir išsiaiškinti. Bet vis dėlto neįžvelgiame jo mintyse netie- 
sos, perdėjimo ar tuščio išaukštinimo, kurio neverta gimtoji tautos kal- 
ba. Daukša yra tik pralenkęs keliais šimtmečiais kalbos mokslą, su- 
teikdamas jam tokį platų turinį, kurio neapžioja ir šių dienų mokslinė 
kalbotyra. 

Mūsų kalbos pirmojo gramatiko D. Kleino darbai? ir buvo anuo- 
met tikra revoliucija. Jis pasiryžo parašyti gramatiką kalbai, kuri su- 
skilusi tarmėmis, rikli ir sumaišyta ir net neturinti pastovios vartose- 
nos. Tačiau jis, puikiai pažindamas graikų ir lotynų kalbas ir jų istoriją, 
drąsiai tvirtino: „Taigi išdirbkime vieną tarmę, bendriausią, iš visų ge- 
riausią, kurią ką tik nurodėme““. Jis ėmė laužti ledus, norėdamas su- 
daryti mūsų raštams pastovesnę bendrinę kalbą'. Vis dėlto jo darbas 
buvo vykdomas po didžių studijų ir labai realių užsimojimų. Čia ne 
romantika, bet didi pažanga. 

Toks pat realus kūrinys ir „Universitas linguarum Lituaniae“ 1737 
m. Jame spėjamasis autorius, J. Jaknavičius, sudeda daug vertingų 
kalbinių pastabų, kurios remiamos tik kalbos duomenimis ir reiškiniais. 

Tiesa, kiek skirtingos nuotaikos yra XVIII a. tų žmonių, kurie Ma- 
žojoje Lietuvoje ne tik kalbą tyrė, klaidžiodami visokiuose spėliojimuo- 
se apie lietuvių kalbos kilmę, bet ją labai nuoširdžiai ir gynė. Gindami 
lietuvių kalbą nuo naikinimo, jie ne tik ją vertino ir aukštino dėl jos 
kalbinių ypatybių, bet tiesiog šaukė: „Kalbą spausti reiškia Dievo kū- 
rinį naikinti“, . 

O Zigfridas Ostermeyeris, išugdytas tų idėjų, savo veikale „Ar pa- 
tartina išstumti lietuvių kalbą ir lietuvius sulieti su vokiečiais“ (1817 m.) 
pulte puola tuos naikintojus: „tiems ponams būtų galima teisingai pa- 


4 M. Biržiška, Rinktiniai mūsų senovės raštai, 29 psl. Kaunas 1927 m. 

5 K. Kleinas, Grammatica Lituanica, 1653. 

6 M. Biržiška, Rinktiniai mūsų senovės raštai, Kaunas, 1927 m., 232 psl. 

7 Plg. Archivum Philologicum, VII, P. Joniko „Kleino gramatikų bendrinė 
kalba“. 

8 V. Mac., Lituanist. sąj. XIX a. pr., 131 psl. 

sakyti: jei jums šita kalba ir tauta nepatinka, ko jūs čia atsikraustot; 
mes ir be jūsų apsieiti galime, jūs tik sumaiščių padarot'“. 

Sunku šiandie pritarti ir atmesti šią mintį, skelbiančią moralinę kal- 
bos vertę. Ji neištirta, ir be galo sunkus jos tyrimas. Juk tai reti atsi- 
tikimai. Apie kalbos tam tikrą moralinę vertę kalbėjo ir M. Daukša, sa- 
kydamas: „Sunaikink kalbą, nugriausi saulę nuo dangaus, sumaišysi pa- 
saulio tvarką, atimsi gyvybę ir garbę“!9. 

Kad mažiems vaikams psichiškai nesveika maišyti kelias kalbas, 
niekas šiandie neabejoja. Bet nepasakysime, kad čia neglūdėtų ir mo- 
ralinės tiesos. Pats, gyvendamas kelerius metus Klaipėdos krašte, nemaža 
turėjau progų stebėti žmones, kuriems būdavo didžiausias sunkumas ap- 
sispręsti tautiškai tik dėl to, kad jie moka gerai abi to krašto vartojamas 
kalbas. Tam tikrais konkrečiais atvejais galėdavai pamatyti, kad tų 
žmonių tam tikri kompromisai ir savotiškas laviravimas tarp dviejų tau- 
tybių būdavo įtartinas morališkai. Tikrai tada būdavo galima jausti, 
kad tie žmonės neprekiautų savo tautybe (o taip pasitaikydavo), jei te- 
mokėtų tik vieną savo gimtąją kalbą. Jei taip pasitaiko, tai tenka į tas 
pažiūras pažvelgti tik kaip į praplėstą kalbos supratimą ir jos nepapras- 
tą reikšmę. "Tada ir čia romantiškumo netektų ieškoti. 

XIX amžius — tautų atbudimo amžius. Neliko ir mūsų tauta nepa- 
liesta. Su tautos budimu be galo glaudžiai sutapo ir tuomet kalbos moks- 
lo, ypač lyginamojo, kilimas. Mūsų kalba tada randama seniausia tarp 
gyvųjų Europos kalbų. Jei ji seniausia, tai ji geriausia, skambiausia ir 
tobuliausia. Nuostabu, kad šių įsitikinimų pasiekė tie žmonės, kurie ly- 
ginamojo kalbos mokslo dar nebuvo pažinę. Vienas tų minėtiniausių 
yra kun. Ksaveras Pr. Bohušas (kitų vadinamas Baužas). Jis įsitraukė 
į mūsų kalbos ir tautos istorijos tyrinėjimą lenkų Mokslo Bičiulių Drau- 
gijos dėka. "Tos draugijos Varšuvos skyriaus (1806.XII.12) susirinkime 
skaitė paskaitą apie lietuvių tautą. Ši paskaita vėliau dar kiek papil- 
dyta ir išspausdinta 1808 m. atskira knygute, antrašte „(O początkach na- 
rodu į języka litewskiego rozprawa“. Šio veikaliuko yra trys dalys: I-je 
(6—64 psl.) sprendžia jis Lietuvos žemės ir tautos istoriją, II-oje (65— 
115 psl.) mėgina atsakyti į klausimą: „Ar lietuvių kalba yra savaiminga, 
ar kilusi iš kitos kalbos?“ (65 psl.). Čia Ks. Bohušas, visai nepažindamas 
lyginamojo kalbos mokslo, bet veikiamas tautinės ambicijos, priėmė ne 
tik išvadą, kad lietuvių kalba yra savaiminga, bet dar be galo tobula 
ir kitų kalbų motina. Kai jam tenka spręsti lietuvių kalbos giminumą su 
slavų kalbomis, laiko jos savaimingumą taip aiškiu dalyku, kad sušunka: 
„aiškinti tokį aiškų dalyką, būtų tas pats, kaip saulę apšviesti vidudienį 
žiburiu ar žvake“ (96 psl.). 


9 V. Mac., ten pat, 131 psl. 
10 M. Biržiška, Rinkt. mūsų sen. r., 29 psl. 

III-oje dalyje (Język Litewski, uwažany w sobie samym. 113—207 
psl.), panagrinėjęs lietuvių kalbos žodyną, randa lietuvių kalbą tiek to- 
bulą, lanksčią ir žodingą, kad ji buvusi jau savo tobulybėj tada, kai vo- 
kiečių ir prancūzų kalbos buvusios visai neaptašytos, o apie jų dailumą 
niekas nė negalvojęs (154—155 psl.). 

Ks. Bohušas, pats menkai temokėdamas lietuviškai!!, yra buvęs, kaip 
V. Maciūno įrodyta, Mažosios Lietuvos kalbininkų didžiojoje įtakoje. 
Lietuvių kalbos aukštinimas ir nesigailėjimas skambių žodžių yra jo tau- 
tinės ambicijos reikalas ir jau tikrai romantiškas nusiteikimas, kuriam 
trūksta objektyvumo ir duomenų tvirtinimams, kad lietuvių turėta sava 
literatūra ir t.t. Tačiau Bohušas yra turėjęs daug džiuginamos ir net 
paskatinamos įtakos XIX a. žemaičių bajorams ir kitiems, kurie domėjosi 
savo gimtąja kalba!?. Iš visų kitų atskirai galėtų būti paminėtas Sima- 
nas Daukantas (1793—1864). Jis skiriasi iš visų ano meto patriotų ra- 
šytojų tuo, kad labai griežtai nusikreipė nuo lenkų ir jos kultūros. Šis 
jo nusigręžimas labai atsiliepė ne tik jo istoriniams darbams, bet ir jo 
kalbinėms pastaboms. Jis žiūrėjo į lietuvių tautą ir kalbą, kaip į sa- 
varankiškiausius padarus. "Tiesa, savo ,„Prasmoje lotynų kalbos“ 1837 
m. dar laikė lietuvių ir lotynų kalbas seserimis. Tačiau vėliau aiškiai 
stoja už visišką lietuvių kalbos savarankiškumą, didžiausiu rūpestingu- 
mu vengdamas barbarizmų, kiek anuomet buvo galima jų išvengti. Aukš- 
tindamas lietuvių tautą ir jos praeitį, kurią matė atsispindėjusią kalboje, 
kėlė tuo pačiu ir lietuvių kalbą. Tai parodo jo etimologijos, kuriose jis 
randa visa tai, kas reikalinga jo teorijai pagrįsti. Jis Kurlandiją, kuri 
esanti, be abejo, lietuviška, ir išaiškina: „tai yra iš lietuviško kurti ir teu- 
toniško land — kraštas, beje: Kurland nuo to, jog tenai gyventojai am- 
žiną ugnį Dievui ant garbės kūreno .. “13 

S. Daukantas aiškindamas, kad šilima yra viso regimo gyvenimo 
pagrindas, mitologinį Perkūną šiaip išetimologizuoja: „pirmąjį šilimos 
įkūrėjį vadino Perūnu, arba Perkūnu, nuo žodžio perėti, beje: jog jis 
išperėjo visa, kas vien yra regima šioje pasaulėje .. “14 

Šitokia lengva etimologija, kuri nežiūri nei fonetikos dėsnių, nei 
kalbos raidos, naudojasi ir daugelis kitų. Tai buvo anuomet „leista“. Ties 
S. Daukantu sustojame sąmoningai ilgiau, nes jis yra geriausias atstovas 
tos kartos, kuri ir norėdama dar daug iš kalbos mokslo negalėjo laimėti 
konkretiems lietuvių kalbos klausimams. 


11 Plg. V. Maciūno, Bohušo veikalas apie lietuvių kalbą, Arch. Philologicum, 
VI, 84—99 psl. 

12 Plg. V. Mac., Lituanist. sąj. XIX a. pradž., 151 psl. 

13 S. Daukantas, Lietuvių būdas, J. Talmanto redaguotas, 21 psl. 1935 m.. 

14 Ibid, 109 psl. 

III 


Mano manymu, A. Schleicherio (1821—1868) „Grammatik der li- 
tauischen Sprache“ (Prag, 1856 m.) skiria mums kalbos mokslo eigą dviem 
dalim. Iki minėtosios A. Schleicherio gramatikos visai mes neturėjome 
moksliškos lietuvių kalbos gramatikos, kuri būtų tikrai paskutinis anų 
metų lingvistinis žodis. Kalbos mokslas tuomet buvo padaręs didelę pa- 
žangą, kurios nematyti visoje anometinių gramatikėlių plejadoje“?. 


Kiek šia Schleicherio gramatika mokslininkai stebėjos ir ją vertino, 
tiek, lyg tyčia, mūsų visuomenė suskilo dviem dalim: vieni pasuko tos 
gramatikos praskintu mokslo keliu, kiti tik dar labiau sustiprino savo 
nusiteikimus, kad lietuvių kalba yra geriausia ir skambiausia, o iš visų 
kalbų seniausia — tiesiog kitų kalbų motina. 

Šiame suskilime tenka įžiūrėti romantiškiausią nusiteikimą mūsų 
kalbos mokslo raidoje. Dar nuostabiau, kad tą gramatiką vieni ir kiti 
skaitė, o nuėjo vis dėlto be galo skirtingais keliais. 


Pirmasis, kuris Didžiojoje Lietuvoje suprato A. Schleicherio grama- 
tikos mokslo vertę ir ja praktiškai naudojos, buvo A. Baranauskas. Tos 
gramatikos ilgokai laikės, mokydamas klierikus lietuvių kalbos Kauno 
kunigų seminarijoje (1867—1884 m.). 


Be abejo, romantiškiausių kalbotyrinių duomenų rasime ,„Auszroje“ 
(1883—1886 m.). „Aušra“!9 yra laikomas žymiausias mūsų atgimstančios 
tautos jėgų sutelkimas. Aušrininkai tiesiog aklai mylėjo savo tautą, jos 
praeitį, kalbą ir papročius. „Aušra“ — retas patriotinis sąjūdis. Todėl 
nenuostabu, kad „Aušros“ kolektyvo galva ir vadas, Dr. J. Basanavi- 
čius, kuris buvo be galo pamėgęs knygą ir mokslą, tai nuotaikai negalėjo 
atsispirti. Jis sekė ir skaitė visus anuomet pasirodžiusius žymių kalbi- 
ninkų mokslo veikalus, ypač tuos, kurie lietė lietuvių tautą ir jos kalbą. 


Paskaitęs A. Schleicherio „„Handbuch der litauischen Sprache“ II- 
trąją dalį, išrašo šiuos A. Schleicherio žodžius, kuriais palydi K. Done- 
laičio „Metus“: 

„Skaitant szitą mistriszką darbą szirdingai gailu, jog nyksta(?) to- 
kia kalba, literatūros neturėdama, kuri pagal pormu tobulybę su darbais 
Graikų, Rymėnu ir Indų galėtu lenktyn eiti“!?. 


Ir baigia tą savo straipsnelį, kur išrankiotos tik tokios to pasaulinio 
kalbininko pastabos, šiais žodžiais: „Argi nebūtų malonu, kad ne tik 
svetimi mokinti vyrai, bet ir patys mūsų laiko Lietuvei lenktų galvas 


15 Plg. Archivum Philologicum, VI, P. Joniko „Trumpa gramatikų apžvalga“, 
43—53 psl. 

16 Toliau bus rašoma tik „Aušra“, nors visur terašoma „Auszra“. 

17 J. Bs., Schleicheris apie lietuvių kalbą, „Auszra“, 1885 m., 42 psl. 

priesz patogią szulnią, dailią, neiszpasakytinai seną lietuviszką savo gar- 
bingų sentėviu kalbą .. .18 

Reikia net stebėtis, kokiu rūpestingumuų Dr. J. Basanavičius sekė 
ir skelbė tai, kas lietuvių kalbą darė seniausią, svarbiausią ir reikalingą 
kalbų mokslui. 

Iš to paties A. Schleicherio „Sitzungsberichte der kaiserl. Akademie 
der Wissenschaft zu Wien“ vėl išrašo: „Lietuviszka kalba yra seniausia 
tarp visu dar gyvu kalbu indogermaniszkos giminės ir to dėlei — gi taip 
didei svarbi ir vertybės pilna dėl iszaiszkinimo susigiminiavusių kalbu, 
įpaczei artimiausia su lietuviszka susigiminiavusios slovėniszkos (p. 
588). 1: 

Nors Basanavičius skaitė tokių rimtų mokslininkų veikalus, jis ne- 
nuėjo už save vyresnio A. Baranausko keliu: jis pasiliko ištikimas aušri- 
ninkas kalbotyrai, kuri viską išaiškina, kad visa tai lietuviška ir iš lie- 
tuvių kalbos. J. Basanavičius, važiuodamas Dunojumi, kuris, be abejo, 
„lietuvių pramintas“, sutinka uolotas vietas, vadinamas Gierdap ar Gier- 
dop ir išaiškina, kad tai esąs lietuviškas žodis: „girdanti upė, girdupė“,, 
nes, mat, „laivai prigerdavo“'?. 

Ir baigia tą savo straipsnį, pavadintą „Lietuviu Dunojus“ ir „Rimė- 
nu Danubius“, užsidegęs vaikišku džiaugsmu: „,„Kožnas ir tai lengvai su- 
pras, kokie jausmai mano szirdije pakilo, iszgirdus pirmą kartą tą vardą 
lietuviszką, dar sziandie uzsilikusį ir minavojamą taip tolimoje bei sve- 
timoje jau sziandie dėl musu szalije.. *?1 

Kas galėtų čia sužymėti visas J. Basanavičiaus etimologijas. Jo ran- 
kos tuoj viską padaro lietuvišką, kai tik pirštai prisiliečia. Graikų sala 
Kuzooc virsta lietuviškiausia Kupros sala??. Tik reikia stebėtis jo ener- 
gija, nuoširdumu ir pasiryžimu išaiškinti lietuvių tėvynę buvus trakų 
-frygų šalyje. Jis norėjo padaryti mokslo pasaulyje perversmą, o savo 
tautą, kalbą ir tėvynę išgarsinti. "Tačiau jo ilgo amžiaus kruopštus dar- 
bas baigės tuo, kad „nei savųjų, nei svetimųjų mokslininkų jam įtikinti 
nepavyko“, 

J. Basanavičius buvo vadas, bet lietuvių kalbos romantiško aukšti- 
nimo kelius skynė ne vienas. Nuoširdus Basanavičiaus rėmėjas buvo M. 
Akelaitis, rašinėjęs į „Aušrą“ iš Paryžiaus. Bet tokių pat nuoširdumu 
ėjo ir tilžiškis Dr. Bruožis. Jis net skaitė vieną paskaitą Tilžėje „Ar ro- 
juje lietuviškai kalbėjo?“ Jis toje paskaitoje įrodęs, kad lietuviai visam 


18 Ibid., 43 psl. 

19 Auszra, 1885 m., 39 psl. 

20 Auszra, 1884 m., 346 psl. 

21 Auszra, 1884 m., 347 psl. 

22 Auszra, 1885 m., 378 psl. 

23 Vac. Biržiška, Lietuv. Enciklopedija, II, 1434 psl. 

pasauliui „apšvietą“ davę, nes graikų kalbos sx0A74, lot. schola, slav. szko- 
la, pranc. ėcole esąs lietuviškas žodis „iszkala“. 

Nors visi aušrininkai brangino ir mylėjo savo kalbą, bet apie ją ne- 
daug kas tedrįso rašyti. Buvo ir realistų, kaip J. Šliupas, kuris savo 
straipsnyje „Tikrasis jeszkinis tėviszkumo'?* įrodinėja, kad ne viena kal- 
ba, bet sava kultūra sudaro bet kurios tautos tautiškumą. Buvo mėginta 
nežinomo autoriaus net Dr. Basanavičiui atsikirsti. To nežinomo, bet 
rimto kalbininko straipsnis ,„Vokiszkasis ir lotyniszkasis Vokiečių var- 
das“ tiesiog d-rui Basanavičiui skirtas“. Gaila, straipsnis nutrauktas 
(Red.? — A. A.) taip anksti, kad nė autorius nepasirašęs. 

Tai buvo viena kregždė, kuri pavasario dar nesudaro. Visa „Aušra“ 
kvėpuote kvėpuoja grynu lietuvišku mūsų kalbos romantiškumų. Tas 
pradžioje nekaltas kalbos romantiškumas virsta tikru romantizmu, ku- 
ris bene šluoja iš kelio visus tuos, kurie nepasiduoda to romantizmo su- 
virškinami. Kelia tokį įtarimą minėtas bevardis straipsnis. 

„Aušros“ kalbinis romantizmas yra didžioji srovė, sutekėjusi iš mažų 
srovelių, kurios nešė, lyg šapą, kiekviena savo tikslą. 

Vieniems kalbos senumas ir formų įvairumas ar bent koks palygi- 
nimas su graikų, lotynų ar indų kalbomis buvo viskas. Čia jie matė ne 
tik tautos išganymą prieš rytų ir vakarų milžinus, naikinančius lietuvių 
kalbą ir tautą, bet ir pranašumą, kad lietuviai senovėje yra buvę prana- 
šiausia ir seniausia tauta. Tokių pėdsakų J. Basanavičius ieškojo ir „ra- 
do“ net Mažojoje Azijoje. 

Kitiems buvo vienintelė nemeluota tautinė žymė — kalba. Jie dė- 
josi į garbingą eilę tik dėl to, kad tas romantiškasis entuziazmas padėjo 
išsaugoti kalbą, o paklydusius kai kuriuos net grąžinti prie tos kalbos. 
Dėl to ir nenuostabu, kad ,„Aušros“ kalbinis romantizmas pagauna visus. 
Pats kalbinis romantizmas savo pažiūromis, nusiteikimu ir kalbos esmės 
nagrinėjimu, eina ranka rankon su literatūriniu romantizmu. Prof. V. 
Mykolaičio žodžiai apie aušrininkus ir jų mokslą: „Jie visi mėgo gilin- 
tis į Lietuvos senovę ne kritiškai ją tirdami, bet savo vaizduotėį ją at- 
kurdami, kaip kokį laimingą aukso amžių“'*ė, — labiausiai tinka „Aušros“ 
kalbininkams. 

„Aušros“ kalbininkai negalėjo kalbos nagrinėti, svarstyti, dėl jos abe- 
joti. Jų pareiga tebuvo „nežinantiems“ paaiškinti, kad 

„Pats wieszpats kwapu sawo 
Ir atweręs žodžius tawo 


Isz balso Wisprigimimo 
Prie pasaulio sutvėrimo“? 


24 Auszra, 1884 m., 1 ir t.t. 

25 Auszra, 1885 m., 289—294 psl. 

26 V. Mykolaitis-Putinas, Naujoji lietuvių literatūra, I t., 103 psl. 

27 J. A. W. L. (Vištelis), Lietuwiszkoji kalba, „Auszra“, 1883 m., 10 psl. 

Maža dar to: toji kalba yra dangaus kalba — 


„Tu danguje karaliauji, 

Liaupsint Pramžiu nepaliauji, 
Skambedama tarp szwentuju 
Jau nuog amžių amžinuju“'28, 

A. Vištelis (Vištaliauskas) tuo savo eilėraščiu tikrai duoda visą ,„Auš- 
ros“ kalbinio romantizmo sintezę, pagrįsdamas ir „dabarties mokslo lai- 
mMinėjimais“ — 

„Tu esi tarp daugio szimtu 


Kalbu sviete da garbintu 
Ir seniausia ir gražiausia“. 


Tą „mokslo“ paskutinį žodį išbaigia su didžiai pakilusia nuotaika — 


„Tawo garso skambėjimą 
Girdint dvasia mums perima 
Lig kad kankliu waitojimai, 
Lig dangiszki giedojimai“29. 

Leidėme čia ilgiau kalbėti A. Višteliui dėl to, kad jis gražiausiai tuo 
savo eilėraščiu pavaizduoja ir sintetina aušrininkų kalbinį romantizmą. 
kuris veržėsi galinga srove, nešdamas net tokius vyrus, kaip J. Basana- 
vičių, Dr. Bruožį ir kitus tuo metu, kada lietuvių kalba buvo susilaukusi 
tikrų savo tyrėjų net iš mūsų pačių: tuos pirmuosius kelius, kurie 
niekada nebeužėlė iki mūsų dienų, skynė visai garbingai mūsų jau mi- 
nėtas A. Baranauskas. 


IV 


Laikydami „Aušrą“ ne tik literatūros, bet ir mūsų kalbinio roman- 
tizmo tikruoju atstovu ir geriausiu to romantizmo reiškėju, A. Bara- 
nauską, dirbusį jau prieš „Aušrą“, turėsime sutikti, kaip pirmąjį jau 
mokslinės kalbotyros atstovą. "Tas susikryžiavimas dar tikriau pasako, 
kad „Aušros“ kalbininkai romantikai nėra visi tik nemokšos ar nežinė- 
liai, kas dedasi pasaulyje. Jie ir žinodami eina savo keliu, turėdami 
jau tam tikrą nusiteikimą, savo motyvus ir tikslą. Tiesa, kalbinis ro- 
mantizmas galėjo klestėti ir net viešpatauti kartu su moksline kalbotyra 
gal ir dėl to, kad A. Baranauskas savo kalbotyrinių darbų nepaskelbė, 
ir jie tebuvo prieinami tik jo tiesioginiams mokiniams — klierikams. Iš 
šalies atrodo, kad jis dėl savo būdo ir noro tarnauti tik Bažnyčiai“, ge- 


28 Ibid, 11 psl. 

29 Auszra, 1883 m., 12 psl. 

50 Plg. Fr. Kuršaičio „Grammatik der litauischen Sprache“ 1876 m. prakalbą, 
IX psl. ir t.t. 

»1au buvo pažįstamas svetimiems kalbininkams, kurie sąmoningai viliojo 
iš jo visokiais būdais kalbos duomenų, negu saviems, kurie ieškojo ir 
laukė sau tik mokytojo. 

A. Baranauskas yra mūsų mokslinės kalbotyros tėvas, nors buvo tik 
savimoka kalbos srityje. Jam buvo laimė išsyk susidurti su tais veika- 
lais, kurie buvo rimti ir moksliškai parašyti. Tai A. Schleicherio „Gram- 
matik der litauischen Sprache“ (Prag, 1856). Šioji gramatika leido Ba- 
ranauskui ne tik giliau pažinti kalbą, bet ir nusistatyti mokslinius kal- 
botyros pagrindus, o čia svarbiausias ir rimčiausias mokslinis posūkis — 
į gyvąją kalbą ir į visas lietuvių kalbos tarmes. Šis kelias brangus ir 
be galo didelės vertės ir šiandien. Juo pasukęs, A. Baranauskas paste- 
bėjo net savo mokytojo A. Schleicherio stambių nelygumų ir klaidų. 
Mat, A. Schleicheris savo gramatikai tepasinaudojo beveik tik Mažosios 
Lietuvos aukštaičių vakariečių tarme (Plg. rugei — rugiai, arklei — 
arkliai, dvase — dvasia ir visa kirčio sistema bei rašyba). 

A. Baranauskui pirmajam teko ir lietuviška gramatika rašyti. Čia 
jis susidūrė su gramatiniais terminais. Jam priskiriami balsis, liemuo, 
būdvardis, skaitvardis, sakinys, rašyba, tarmė .. 31 

Tiesa, buvo ir nevykusių terminų, ypač linksnių: vardlankis, gim- 
lankis, duodlankis, skundlankis, taislankis, vietlankis ir šauklankis bei 
vadintlankis. 

Tai buvo pirmosios lietuvio pėdos mokslinėje kalbotyroje. Jos daug 
kur ir šiandie smėliu neužverstos. 

A. Baranauskas mūsų lietuviškos kalbotyros tėvu vadinamas ne be 
reikalo, ir tuo atžvilgiu, kad jis išugdė mums kun. K. Jaunių, visa galva 
pralenkusį savo „tėvą“. Jaunius dar labiau įsigilino į tarmes (mat, jis 
dėstė vėliau toje pat kunigų seminarijoje lietuvių kalbą, ypač 1885—1892 
m.) ir visai paskendo grynosios kalbotyros moksliniuose klausimuose. Jis 
net visai nuo gyvenimo atitrūko ir nebežinojo, kas aplink dedasi. Ta- 
čiau jo moksliniai laimėjimai ne tik jį išgarsino, bet daug paliko ir mums: 
vertingų tarmių aprašymų, visą puikią kirčių sistemą ir palyginti pla- 
čią mūsų kalbos fonetiką su šauniomis morfologinėmis pastabomis prie 
linksniavimų ir asmenavimų. Nors Jaunius taip pat vertino A. Schlei- 
cherį, bet tuo pačiu dar labiau tolo nuo jo ir taisė jo klaidingas išvadas??. 

Tiesa, Jauniui kai kas irgi prikiša kalbinį romantiškumą dėl jo plataus 
užsimojimo giminiuoti ne gimines semitų kalbas. Čia jis darė klaidų, 
bet tos klaidos nesugriovė vertingų atradimų mūsų kalboje. Mat, jis 
pirmas iš lietuvių taip plačiai ir giliai tepažino ne tik mūsų kalbos tar- 
mes, bet ir svetimąsias, ypač lotynų, graikų, senąją persų ir sanskrito. 
Tačiau platus Jauniaus užsimojimas nėra mikčiojimas ir visiškas užsi- 


3 Plg. A. Salio „B. Kalbininkas“ Liet. Encikl., II, 1178 psl. ir t. t. 
32 Plg. Mano „Jaunius — Gramatikas“, Židinys, 1938 m., Nr. 10. 

merkimas kalbiniams metodams, bet labiau mokslinis entuziazmas, ku- 
riam sunku gromuliuoti tai, kas kitų padaryta. Čia jo kiek ir nueitą 
A. Mickevičiaus nurodytu keliu: 

„Siek ten, kur vyzdis nepasiekia! 

Laužk tai, ko protas nepajėgia!'“'33 

Nei A. Baranauskas, nei K. Jaunius nesugebėjo jausti gyvus ir pla- 
čius tautos reikalus ir juos sujungti su savo kalbotyra. Tegu ir kliuvo 
A  Baranauskui pirmi žingsniai žengti, bet domėtis kalbotyra ir dirbti 
jai tik tiek, kiek reikia raštui, yra per maža. Jo klierikai nebuvo ugdomi 
ir bendrinei šnekamajai kalbai, kaip jis mokė juos bendrinės raštų, arba 
rašomosios, kalbos. K. Jaunius dar labiau pametė kalbos praktikos rei- 
kalus. Jam buvo lietuvių kalba tik mokslas, kurio aukštybėse jis ir 
nardėsi. Susintetino kalbos mokslą ir kalbų praktiką tik J. Jablonskis. 
Gyvenimo verčiamas, jis turėjo domėtis ir rūpintis visais kalbos klausi- 
mais. Todėl J. Jablonskis yra didelė priešginybė K. Jauniui ir net K. 
Būgai. Anot Pr. Skardžiaus: „kiek tie nardėsi kalbos mokslo aukšty- 
bėse, tiek jis plūkėsi su kasdieniniais bendrinės kalbos dalykais'“*, 

J. Jablonskis ne tiek pats skendėjo kalbotyros smulkmenose, kiek 
jis vykusiai jas atrinko, apibendrino ir paleido į apyvartą. Šiuo požiūriu 
J. Jablonskis yra kalbininkas eklektikas. Tačiau, pasirodo, reikia ir čia 
nemažesnių kalbinių gabumų, kaip ir istoriškai lyginamajai kalbotyrai. 
Atvirkščiai, J. Jablonskio kalbinis jausmas — kas sava ir kas svetima — 
buvo daug jautresnis, negu K. Jauniaus. Todėl J. Jablonskis, būdamas 
realistas ir praktikas, pasuka visuomenine linkme ir rankioja iš visur 
tuos „grūdelius“, iš kurių jis ir sudaro tvirtus mūsų bendrinės rašomo- 
sios kalbos pagrindus. Tačiau ir J. Jablonskis nebuvo tik aklas auto- 
matinis eklektikas. Jis aiškiai linko į sintaksę. Kaip K. Jaunius buvo 
aštriausis fonetikas ir griežtas jos sistemininkas, taip J. Jablonskis nu- 
ėjo savarankišku sintaksės keliu — ir šiandie jis yra nc tik mūsų ben- 
drinės kalbos kūrėjas, bet ir stambiausias mūsų kalbotyroje sintaksininkas. 
Jei čia J. Jablonskiui ir trūksta sistemingų stambių veikalų, tačiau jo 
įtaka mūsų kalbos kultūrai ir jos krypčiai yra begalinė ir iš periodinės 
spaudos. Jo kalbos kultūros kriterijus tas pats liaudinis — tarminiss, 
ne knyginis, kaip ir A. Baranausko bei K. Jauniaus. Todėl jis K. Jaunių 
didžiai gerbia ir laiko net „,„mūsų kalbininkų tėvu“*. 

J. Jablonskį gyvenimas pastūmėjo dar labiau į gramatikos ir net į 
mokyklinius vadovėlius. Šioje srityje jo atliktas darbas turėjo ir tebe- 
turi milžiniškų įtakų mūsų mokyklai ir jos vadovėliams. 


33 M. Biržiška, Iš A. Mickevičiaus raštų, 7 psl. Kaunas 1927 m.. 
34 Pr. Skardžius, J. Jablonskis, Archiv. Phil. II, 7 psl. 

35 Plg. Pr. Skardžiaus J. Jablonskis, Arch. Phil., II, 11 psl. 

36 J. Jablonskio Raštai, III t., 50 psl. 

K. Būga (1879—1924) yra jauniausias iš to ketvertuko (Baranausko, 
Jauniaus ir Jablonskio), kuris sukūrė lietuvišką galingą mūsų kalboty- 
ros srove. Jei Baranauskas lieka savo kalbotyriniais linkimais bespal- 
vis (tarminis metodas, paveldėtas iš Schleicherio), tai K. Būga, pasiekęs 
naujųjų laikų garbingo mokslininko vardą, yra aiškiai linkęs į etimologiją, 
kurią iš dalies bus paveldėjęs iš Jauniaus". Etimologiniai darbai, ku- 
riems panaudojo didelį istorinės kalbų raidos pažinimą, suteikė ne tik 
mokslininko vardą, bet jį padarė kalbininku istoriku, sprendžiančiu iš 
vietovardžių ir asmenvardžių tamsius priešistorinių tautų santykius ir 
Jų gyvenamąsias vietas. "Tiesa, čia kai kas gali būti jau papildoma ir 
pataisoma, bet šio mokslinio darbo metodas lieka tvirtas, ypač, jei jis 
dar jungiamas su buvusiais kultūriniais tų tautų santykiais. Pats Būga, 
tiesa, nusivylęs savo „Aistiškais studijais“, norėjo „atidėti beveik visas 
savo jėgas vienam lietuvių kalbos žodynui“'*?*, 

Parašęs vertingą, bet dar nebaigtą žodyno įvadą, turėjo savo darbą 
nutraukti, ištiktas nelauktos mirties. 


Vv 


Šie keturi suminėti vyrai yra mūsų mokslinės kalbotyros šulai, rašę 
lietuviškai. Su mokslinės kalbotyros įsigalėjimu išnyksta ir tas mūsų 
kalbinis romantizmas, taip suklestėjęs ,„Aušroje“, kurioje kitiems net 
vietos nebedavė. Tiesa, Dr. J. Basanavičius savo trakų-frygų teorija, 
rodos, iki mirties tebetikėjo ir laikėsi jos metodo. Tačiau visuomenės 
akyse jis buvo jau visai sutriuškintas pačių lietuvių, ypač K. Būgos. 

Pc K. Būgos ir J. Jablonskio mirties prasideda šių dienų kalbinis 
periodas. Jis sunkiausia apibūdinti. Nei pirmas, nei antras nepaliko 
savo tiesioginių visiškai paruoštų mokinių. "Todėl ir nenuostabu, kad 
be galo sunku dar ryškiau apibūdinti tą mūsų kalbos linkimą, kuris pra- 
sidėjo po minėtų vyrų mirties. 

Pagaliau, antra, nereikia šiandie mums išleisti iš akių ir tai, kad 
gyvenimo sąlygos, kuriose bręsta dabartiniai kalbininkai, yra be galo 
skirtingos. Mūsų tautos ir valstybės gyvenimas platėja ir įvairėja. Ku- 
1iama nauja kultūra ir naujos mokslo sąlygos. Tačiau individualiz- 
mui, kol nesame tiek turtingi, yra dar nepalankios sąlygos. Kiekvienas 
turi dirbti ne tik tai, ką jis mėgsta, bet ir tai, ko šiuo metu pareikalauja 
iš jo plačioji visuomenė. Dėl to grynosios kalbotyros ir kalbos kultūros 
sparta nėra didelė, kaip kad negausus dar ir pačių kalbininkų būrelis. 
B= abejo, daug čia reiškia ir mokslinės įstaigos, be kurių mes jokiu 


37 K. Būga, Lietuvių kalbos žodynas, V psl. 
38 Ibid, V psl. 

būdu individualiai nepajėgsime atlikti didžių kalbotyrinių darbų. Šian- 
die įsteigtasis Lituanistikos Institutas yra mūsų kalbos mokslo ir jos 
kultūros centras šalia universiteto. Vienur ir kitur dar pagausinti kal- 
bos mokslo darbininkų kadrai galės mums suteikti laukiamų vaisių tik 
vėliau. 

Ko mes labiausiai laukti galėtume? Čia jau lieka tik mano sub- 
jektyvus noras ir pageidavimas. 

Mokslinė sritis, kaip minėta, yra dar labai trukdoma kasdienybių. 
Per trumpas dar ir mūsų tautos savarankiškas nepriklausomas politinis 
gyvenimas.  Nepalankios pagaliau ir mūsų tautos politinės aplinkybės: 
rytų pietuose ir vakaruose, ypač dabar, labai apkarpyti kalbiniai pa- 
kraščiai. Štai čia ir yra viena iš didžiausių kliūčių, kad iki šiol dar net 
nediįstame ir klausimo kelti, kur mūsų kalbos ribos ir kokios jos? Juk 
čia glūdi begaliniai mokslo darbai, kurie turėtų pratikti nauja šviesa 
mūsų tautos praeitį ir jos santykius su kaimynais. 

Antras vertingas mokslo uždavinys — aprašyti gyvąsias tarmes da- 
bartinėse turimose ribose. Be šio rūpestingo, mokslinio ir visuotinio 
darbo yra neįmanoma jokia didelė pažanga kituose kalbos klausimuose: 
žodyne, sintaksėje, fonetikoje, morfologijoj, semantikoje ir kitur. 

Nenorėdamas smulkiau besuminėti atskirus mokslinius klausimus, 
kurių dauguma turi būti remiami tarmine ir dar visuotine jų medžiaga, 
norėčiau pereiti prie kultūrinių mūsų kalbinių uždavinių, kurie skiriami 
jau plačiajai visuomenei. 

Daug dar mes stokojame vadovėlių ir veikalų, kurie būtų moksliški, 
bet jau skirti visuomenei ar moksleivijai. Čia būtų galima surašyti visą 
litaniją: žodynų, gramatikų, sintaksių ir kitokių vadovėlių, kurie būtini 
kalbos kultūrai. Turime ir šiandie dar daug vargo su rašyba, gramatika, 
žodynu ir sintakse, kurie jau purenti pirmųjų kalbininkų. 

Bet visų aktualiausias, ypač sunkiausias, yra mūsų bendrinės kalbos 
kūrybos reikalas. Bendrinė rašomoji kalba pradėta jau aiškiai viena 
linkme nuo „Aušros“ laikų. Dirbome nenutrūkstamai — ir daug jau 
čia padaryta. Dirvonuoja mūsų bendrinė šnekamoji kalba. Ji aiškiai 
ir sąmoningai pradėta mūsų kartos kalbininkų. Todėl visos mokyklos 
rūpestingai mokinius temoko dar tik bendrinės rašomosios kalbos, o šne- 
Kamajai bendrinei kalbai dar neturime tinkamai parengtų kadrų. Užtat 
mūsų abiturientas nevisada sugeba dar skirti tarimų: sėti ir sieti, nors 
rašte puikiai supranta ir skiria. Apskritai gyvoji kalba mokyklose dar 
neturi sau prideramos vietos. Sakomojo žodžio kultūra beveik dar ne- 
įsivaizduojama. Mes mokame sklandžiai ir vaizdžiai rašyti, bet visai 
užsimirštame mokyti sklandžiai vaizdžiai gera bendrine tartimi kalbėti. 

Čia turime susidurti su kalbos psichologija, kuri mūsuose yra visai 
beveik nepažįstama, ir tuo pačiu su platesne kalbos sąvoka. Šalia sa- 

komcojo žodžio kultūros gyvai turi pritapti stilistinis mūsų kalbos paži- 
nimas ir ugdymas. Šie klausimai dar dirvonuoja. Tačiau mūsų kartos 
uždavinys — kelti kalbos kultūrą vispusiškai ir plėsti ta linkme net moks- 
lines bei kultūrines įstaigas. Praplėstos atitinkamos mūsų universiteto 
katedros ir vykusiai suorganizuotas bei vadovaujamas Lituanistikos Insti- 
tutas galės savo darbais ne tik pakelti mūsų kalbos kultūrą ir mokslinį 
lygmenį, bet ir įteisinti mus kitų kultūringųjų tautų tarpe. 


Jakšto ir Vaižganto jungas 


Juozas Ambrazevičius! 


Kalbėti apie mirusius Vaižgantą ir Jakštą reikia: pirmasis buvo L. K. 
M. Akademijos narys, antrasis — tos akademijos pirmininkas. Tačiau 
taip dabar esame suaugę su gyvaisiais rūpesčiais ir žmonėmis, kad sun- 
ku surasti žodį, kuris po gausių dienos įspūdžių klausytojų dėmesį ma- 
giškai pavergtų ir sukoncentruotų jo mintis į anuos laikus ir žmones. Ne- 
bent pahipnotizuotų garsų ir spalvų tonais minėjimo programoj įsirašyti 
didieji Beethovenas ir Čiurlionis, kurie mokėjo išsinerti iš dienos tempo 
ir įsijungti į eiles amžinosios pasaulio procesijos, bežygiuojančios į Vaka- 
rus, minoriškai nušviestus besileidžiančios saulės. Čiurlionio procesijoje 
tie, kurie išėjo į kalnus, šaukia: kalnai, kalnai; kurie tebeina laukais, šau- 
kia: laukai, laukai; kurie dar neišėjo iš miško, šaukia: miškas, miškas. Ir 
jie negali susišnekėti, susiprasti, nes kiekvienas tariasi einąs pačiu tikruo- 
ju keliu ir nuoširdžiai teisybę skelbiąs. 

Dėl tos pačios priežasties ir mums ne kartą yra sunku susišnekėti: 
kiekvienas tariasi skelbiąs vienintelę tiesą. Tačiau kiekvienas savos tautos 
ir kiekvienas apskritai žmogus, gyvasis ir mirusysis, daros mums supran- 
tamesnis, sukalbamesnis ir artimesnis, kada pasistengiam įsitikinti, jog 
esame sykiu su jais tos pačios procesijos dalyviai, piligrimai, nors kiek- 
vienas ir kitoks. Ima tada noras kritiškai įsistebėti į tuos procesijos va- 
dus, kurie šaukė paskui save kitus, ir kiekvienas vis kitokiu tonu. 

Šita prasme artimos ir įdomios galėtų atrodyti Jakšto ir Vaižganto 
tigūros. Jie lietuvių gyvenimo kelyje buvo vadai; jie patys tame kelyje 
susitikdavo ir išsiskirdavo; jie savo bendrakeleivių buvo apšaukiami arba 
pagarbinami. Paliekant šiuo tarpu nuošaliai jų nuopelnus tautos kelyje, 
paliekant jų pačių kovą su gyvenimu, šiam pranešimui teskiriamas tik 
siauras uždavinys — įsižiūrėti į pačias Jakšto ir Vaižganto figūras, pasta- 
tytas viena šalia kitos, nelyginant du galerijos paveikslus. 


Jakštas ir Vaižgantas stovi šalimais kaip du visai skirtingo charak- 


1 Buvusiam L. K. Mokslo Akademijos pirmininkui a. a. Prel. Al. Dambrauskui- 
Jakštui, nesulaukusiam šio III-jo Suvažiavimo, atminti bei pagerbti buvo skaitytos 
trys paskaitos, kurias čia iš eilės spausdiname. Red. 

terio tipai. Visai kitos dvasinės galios yra išplėtotos Jakšto, kitos Vaiž- 
ganto. Kitaip dėl to juodu sautykiauja su įvairiomis gyvenimo sritimis: 
su religija, su menu, su visuomene, patys su savimi. 

Jeigu, pasak Gogolio, kiekvienas turi kokią nors aistrą, kiekvienas 
turi ką sava, tai 

JAKŠTO tokia aistra buvo — tiesa. Tiesą surasti ir ją kitiems pa- 
skelbti — jam yra aukščiausias uždavinys. Jokio kito atpildo iš gyvenimo 
nenori, tiktai — te visi pasako, jis tiesos mylėjo taką. Jis džiaugias išgir- 
dęs, kad ir St. Šalkauskis pasiryžęs tarnauti vienų vienai tiesai. Net 1880 
m. pasirinkdamas aukštuosius mokslus, Jakštas nebuvo suinteresuotas nei 
karjera, nei tėvų norais. Nulėmė grynas nesuinteresuotas noras — ieškoti 
tiesos. Ir ėmėsi matematikos, nes matematikos tiesos esančios pastoviau- 
sios, visuotiniausios; matematika visų mokslų esanti karalienė. Kiti moks- 
lai, ypačiai humanitariniai ir juridiniai, neužsipelnė Dambrausko palan- 
kumo dėl savo reliatyvumo.  Abejojo, ar tie mokslai yra bent krislelį 
tiesos pasiekę, pastovios, nekintamos tiesos (Jakšto žodis, N. Romuva, 
1936, Nr. 10). 

Tačiau ir viena matematika Jakšto nepatenkino. Jis troško tiesos 
apie universumo, visatos esmę, jos paskirtį ir tikslą, apie Žmogaus 
vietą joje. Tokį pilnutinį žinojimą begalėjo duoti jam sintezė iš tyrojo 
(egzaktinio) mokslo, teorinės filosofijos ir tikrosios teologijos. Šitų moks- 
lų Jakštas ir ėmėsi, sintetindamas Solovjovo, rytiečio, ir Wronskio, vaka- 
riečio, idėjas. Net savo poezijoje reflektuoja tas didingąsias visatos ir 
žmogaus problemas: žvaigždynus, jų nuostabiai tikslingus kelius ir pras- 
mę. Šitos dinamiškos visatos viršuje stovi Dievas, leidęs jai tvarką, nu- 
statęs kelius ir davęs jai grožį. Jakšto pasaulio koncepcija graži, didin- 
ga. Ji primena Goethės „Fausto“ prologe paskelbtą visatos dinamiką. Pri- 
mena ir Čiurlionio koncepciją. iš kurios kyla jo galingosios vizijos. 

Nusileisdamas iš visatos sferų į tautos gyvenimą, Jakštas ir čia 
siekia pačių tolimųjų tautos pagrindų — jis iškelia ir jau net mėgina 
spręsti lietuvių tautos paskirties problemą — kokis yra lietuvių pašauki- 
mas tarp kitų tautų. Jis džiaugiasi, kad studentas Šalkauskis pasinėręs 
į šios rūšies klausimus, ir tikisi iš jo savos lietuviškos tautinės filosofijos 
(Logos, 1938, XVIII, 24 psl.). Jakštui rūpi, vadinas, patys bendrieji, patys 
tolimieji principai. Pagal juos ims vertinti konkrečius kasdieninio gyveni- 
mo reiškinius. 

VAIŽGANTO kita aistra — estetinė, grožėtis. Grožėtis jis 
gali anuo tikslinguoju kosmu, kurio viršūnėje yra Dievas. Tačiau visa- 
me kosme ir atskiruose jo reiškiniuose ant menkiausios žolelės Vaižgan- 
tas mato ne tiek didybę, kiek gyvybę, vitalines jėgas, kurios veržiasi veis- 
tis, augti, klestėti, kad išnykdamas duotų gyvybę kitoms kartoms. Pati 
Dievybė jo pergyvenama kaip gyvoji jėga, kurios atspindžiai panteistiš- 

kai reiškiasi gamtos reiškiniuose, įliedami į mažiausius gamtos gaivalus jū- 
ras grožio. Dievo jis taip nesąs pamilęs, kaip tėviškę. 

Atkreipęs akis į savo žemę ir jos sultis, Vaižgantas ypačiai yra pa- 
mėgęs visą smulkmeniškąjį savo tėviškės grožį, ar jis bus gamtoje, ar žmo- 
nėse, ar jų darbuose. Perspektyviniai peizažai, tolimi užsimojimai; esmės 
dalykai jam svetimi. 


JAKŠTAS kelyje į tiesa nepripažįsta teisės fantazijai, intuicijai. Pro- 
tas, — savas, kritiškas protas, — yra tikriausia priemonė žmogiškajai tie- 
sai pažinti. ,Kuo daugiau protavimo, išrodinėjimo, o kuo mažiausia dog- 
matizavimo“, pataria jis Šalkauskiui (Logos, 1938, 17 psl.). Kritišku aštriu 
protu jis išgliaudo sąvokas, sudaro logišką sistemą, kurioje viskas turi 
būti aišku, tikslinga, tvarkinga. Jakštas dėl to nemėgsta retorikos, pato- 
so, tuščių skambių frazių, kurios paskandina tiesą miglose. Dėl to jis ne- 
palankus intuityvistui filosofui Bergsonui. Bergsono filosofija „išrodo 
kažkoki neaiški, nesugaudoma ir dėlto gi galinti privesti prie daugelio 
bergždžių ginčų, bet vargiai beįstengianti padėti... tiesą surasti“ (Lo- 
gos, 1938, 17 psl.). ,,Bergsonas gi, — tęsia mintis Jakštas, — žydas, o žydai 
negali atsižymėti jokiame gryname moksle — nes tai tauta, kuriai stinga 
precizijos, kurios protiškas veikimas visada buvo silpnas“ (ib.). Svetimas 
Jakštui ir populiarusis Ernst Hello, anuo laiku St. Šalkauskio mėgstamas: 


Kaipo juristas advokatas sveikas brangini jame originalius saki- 
nius, dailius žodžius. "Taip, visa tai pas jį yra, bet deja nėra ten vieno 
visųsvarbiausio dalyko, kurio jokia gražbylystė neužvaduos — tai siste- 
matiškumo, mokėjimo sudaryti sintezę ir pagalios — aiškumo. Hello 
ne filosofas, bet „essayistas“ literatas. Aš net vadinu jį „katalikiškuoju 
sofistu“. Kaipo toksai jis galėjo būt naudingas aristokratiškuose Pa- 
ryžiaus salionuose, kur gerai parinktas „bon mot!“ paprastai užvaduoja 
argumentą, bet Tamstai jis į mokytojus netinka. Man rodos, kad jis 
tiesiog daro įtekmę į Tamstą, atpratindamas nuo filosofiškos precizijos, 
nuo sveikos dialektikos, nuo griežtų definicijų ir nejustinai verčia būt 
panašiu į save „Phrasenmacher'iu“. Nes pas Hello ne mintis pirmoje 
vietoje tik frazė. Nieko nepasakys jis žmoniškai, naturaliai: jam vis 
reikalingi bombastiškos frazeologijos koturnai...“ (Logos, 1938, XVIII, 
27 psl.). 


Svetimas Jakštui ir misticizmas, intuityvinis santykiavimas su Dievu. 
Dėl to jis uoliai ginčijosi su kun. P. Būčiu dėl Liurdo stebuklų, reikalau- 
damas aiškių, griežtų jiems įrodymų. 

Svetimas jam apriorinis pasikliovimas žmogiškaisiais autoritetais. 
Kiekvienas autoritetas turi būti kritiškai priimamas tiek valstybės, tiek 
Bažnyčios gyvenime, tiek moksle. Jis piktinasi tomis autoritetinėmis insti- 
tucijomis, tiek bažnytinėmis, tiek valstybinėmis, kurios savo sprendimais 
nustelbia žmogaus minties laisvę. 


„Juo ilgiau gyvenu, juo labiau man darosi aišku, jog tikra liuo- 
sybė yra pamatas visko: be liuosybės negal būt jokio tobulinimos žmo- 

nijos gyvenime, o ypač be žodžio liuosybės. Ant nelaimės pas mus 
Bažnyčioje ta žodžio liuosybė pasilieka dabar suspausta daugiau negu 
XI-XII amžiuose. Kiekviena gyvesnė mintis, išreikšta kataliko rašy- 
tojo, tuojau patenka į Indeksą“ (Athenaeum, 1938, 30 psl.). 

Kai Jakštas prieina prie estetinių vertybių, apie jas sprendžia ra- 
cionališkai. Jis turi aiškius meno kriterijus; juos išveda iš amžinojo Lo- 
go. Būtent, išveda tuos, kurie protui gali būti lengvai priimtini ir su- 
prantami. Subjektyvus įsijautimas į meno kūrinį, estetinė fantazija jam 
yra svetimas kelias ir nemoksliškas. Tos fantazijos ir pats Jakštas neturi, 
palyginti su jo galingu, visa lengvai analizuojančiu protu. "Tai viena iš 
priežasčių, kodėl Jakštas pasmerkė Čiurlionio paveikslus. 


„Tikro, gyvo, neiškraipyto, protui suprantamo ir akims malonaus 
grožio p. Č-nis, matyt, tiesiog nemėgsta“... Čiurlionio sonatos, nupieš- 
tos drobėj „šneka į žiūrovą kažkokia visai nesuprantama kalba ir per 
tai nedaro jokio įspūdžio“. (Jakštas, Meno kūrybos problemos, 149 psl.). 

Jakštas neprisiėmė Čiurlionio, nes jo loginei dvasios struktūrai fan- 
tastingos, simbolistinės Čiurlionio vizijos buvo svetimos; svetimos taip, 
kaip Kantui, kad nepriimtiniausia iš visų menų buvusi muzika, nes ji 
esanti neintelektuališkiausia. 

Intelektuališkas meno vertintojas paprastai ieško veikale pirmiausia 
turinio, antra — veikalo formoje ieško technikos (eiliavimo, sin- 
taksės), nes šitie dalykai gali būti racionaliai suprasti ir apspręsti. Šito 
tipo buvo ir Jakštas. Čia ir buvo jo silpnybė: jis net perdaug pasitikėjo 
racionalistiniu sprendimu, perdaug buvo paniekęs intuiciją, ar gal jos 
neužtenkamai turėjo. Dėl to pasitaikydavo meno kūrinius klaidingai 
įvertinti. Klaidingai ne dėl to, kad apskritai jo teoriniai kriterijai būtų 
blogi, bet kad tie kriterijai netinkamai būdavo pritaikomi. 

VAIŽGANTAS yra kitokis. Jo intelektualinis gyvenimas nėra gilus. 
Imdamas filosofiškai samprotauti, jisai nusikalsdavo ir logikai. Bet ne 
geležinės logikos jisai klausė, o dažniausiai intuicijos. Intuityviai 
ką padaręs, tik paskiau racionaliai savo žygį įvertindavo ir gailėdavos 
pasielgęs ne pagal konvenansus. Pirma padarydavo, paskui pagalvodavo. 
Netgi stojo į seminariją, atrodo, ne logika, bet sentimentu pagrįstais mo- 
tyvais: buvo silpnos sveikatos, tarėsi netrukus mirsiąs, o murti klieriku, 
už kurį melsis tiek draugų, jam vaidenos išganingiau, gražiau. 

Ne protas, o mistinis iš motinos paveldėtas religingumas paskatino 
Tumą 1897 m. ieškoti religinės pagalbos nuo rusų priespaudos. Kada jo 
brolis buvo suimtas už knygas, pats Vaižgantas, paleistas laikinai už už- 
statą, norėjo bėgti į Ameriką. Bet Dambrauskas jį sulaikė — prikal- 
bėjo stovėti iki paskutiniosios. Tada Vaižgantas, nebesitikėdamas pagal- 
bos iš žmonių, giliai pajaučia gausiąs jos iš Aukščiau. Slapčiomis iš na- 
mų arešto bėga jis į Vilnių prie Aušros Vartų. Jis įsitikinęs, kad jam 
reikią pasiekti tą vietą, ir iš tėvynės nebūsiąs išrautas. Pasiekęs savo 

Užtarytoją, jis karštai improvizuotai meldžiasi.  Pasimeldes ir tvirtai 
įsitikinęs, kad jam maskoliai dabar nebepavojingi, atgavo dvasios pu- 
siausvyrą ir nuotaiką. Tik tokis mistinis tikėjimas kalnus kyloja ... Yra 
ir daugiau epizodų, kur Tumas instinktyviai jautęs, kad reikia kas pada- 
ryti arba reikia nuo ko susilaikyti, ir kada šito balso paklausydavęs, vis- 
kas geruoju baigdavęsi. Vienu tarpu griebėsi Tumas net hipnozės, kad 
išgautų iš savo draugo ekskunigo pavojingą laišką, galintį įduoti rusams 
ne tik jį, bet ir visą lietuvišką reikalą. 

Su intuityviniu nusijautimu Vaižgantas ėjo ir į meną. Rūpinosi ne 
tiek meno veikalą suprasti, kiek pergyventi, žavėtis. Kodėl gražu, daž- 
nai jis neturėdavo argumentų.  Užteko to vieno: man patinka, man 
gražu. 

Vis dėlto aišku, kad jam patiko ne tiek turinys, kiek forma. For- 
mos elegancija prašnekdavo į jo vaizduotę ir jausmą su ypatingu suges- 
tyvumu. Tada iš turinio jis nedaug ir bereikalavo. Pasitaikydavo, kad net 
banalūs dalykai, tik dėl vaizdingos, naujos, sklandžios kalbos, Tumo bu- 
vo keliami į genialiųjų eiles. Tai visiems pažįstamas Vaižganto deiman- 
čiukų-ieškojimas. Čia buvo ir Vaižganto silpnybė. Dėl jos ilgainiui neteko 
pasitikėjimo kritiškoje literatūrinėje visuomenėje. 


Santykyje su visuomene Jakštas ir Vaižgantas vėl skirtingi. 

JAKŠTAS stovi draugijos priešakyje, organizuoja laikraščius. Bet 
iš esmės jis nėra organizatorius. Organizatorius kitus traukia į darbą, o 
Jakštas pats už visus atidirbdavo. Nuo žmonių jis individualistiškai atsi- 
skyręs. Už žmones artimesnės jam knygos ar apskritai spauda. Ryšius 
su visuomene dažniausiai tik per spaudą ir palaikydavo. Dėl to retai 
kas Jakštą matydavo, o pamatęs Jakštą, pats imdavosi varžytis, stebė- 
damas, kaip jis, Jakštas, pakliuvęs į visuomenę, sėdi nuleidęs ir pakrei- 
pęs galvą, tarsi nedrįsdamas jos pakelti. Jakštas nejautė (o gal tik nepa- 
rodė?) savyje reikalo tos vidaus šilumos, kuri atsiranda tarp žmonių, kada 
jie akis į akį susitinka. Jakštas tenkinosi tuo intelektualiniu bendravimu, 
minčių pasidalinimu, kuris gali reikštis ir per laikraštį, laišką. 

Jakštui visuomenėje sunku buvo matyti tokį žmogų, kokis jis yra. 
Jis į žmogų ar į visuomenę žiūrėjo taip, lyg anapus jo ar jos stovėtų dar 
žmogus ar visuomenė, idealioji — tokia, kokia ji turėtų būti. Kritiško 
žvilgsnio ir čia nepameta. Kas nusikalto grožiui, tiesai, dorovei — tam 
Jakštas nepaperkamas smerkėjas publicistikoje, polemikoje, satyroje. Ir 
priekaištų dalis Čiurlioniui bus kilusi dėl jo gyvenimo nesiderinimo su 
žmogui privalomomis normomis.  Nepermaldaujamas net draugams: ir 
Maironiui kliuvo satyroje už kortas. Knygą Jakštas labiau myli už žmo- 
gų, tiesą betgi labiau už knygą. 

Tokis žmogus negalėjo įtilpti į kokios vienos grupės rėmus. Jis pats 
per didelis, ar jo idealai ir reikalavimai per dideli. Dėl to Jakštas prisi- 
pažįsta, kad jis nesąs krikščionių demokratų šalininkas, nors iš tikrųjų 
yra vienas iš tų, kurie pačią partiją kūrė ir jos ideologiją formulavo. 

Santykius su žmonėmis matuodamas teisybe, ne simpatijomis, ieško- 
damas su jais intelektualinio kontakto, šito tipo žmogus išsineria iš sa- 
vos tautos ir sueina į kontaktą su kitų tautų žmonėmis. Ir Jakštas, visą 
laiką dirbdamas savam kraštui, tapo internacionalistu, koresponduodamas 
su užsienio mokslininkais, propaguodamas tarptautiniam  susižinojimui 
esperantą. 

VAIŽGANTAS ir čia kitoks. Jis nuo žmonių neatskiriamas. Tiems, 
kurie jį atsimena, ir šis minėjimas gali atrodyti, lyg su spraga: nėra ko- 
kio būtino žmogaus, ar tegu kokios dekoracijos, kuri vienu savo buvimu 
sukelia nuotaiką. Pats Vaižgantas jautėsi neatidalijamas nuo visuomenės, 
būtinasis jos kamštis. Jei kviečia į susirinkimą, kodėl nenueit, nepasė- 
dėt, turint kuo sėdėti — ironizavo pats save. Šitas dalyvavimas visur, iš- 
tirpimas visuomenėje kilo ne iš racionalistinio apskaitymo, kad taip bus 
naudinga, reikalinga. Tai instinktyvus, emocionalus noras su žmonėmis 
santykiuoti. Kaip avelė, atskirta nuo kaimenės, nerimsta, į ją veržiasi, 
nors jai vienai, gal būt, ir daugiau žolės būtų. Vaižgantas su visuomene 
širdim santykiavo, visuomenę mylėjo. Mylėjo ją ir Jakštas, bet intelek- 
tualistiškai. Emocionalinė meilė nori savo mylimąjį objektą matyti. Pa- 
matai, vaižgantiškai tariant, giliai giliai iki pat širdies į akis pažiūri, porą 
banalių žodžių numeti, ir gera gera pasidaro. Iš tos meilės orbitos Vaiž- 
gantas neišskyrė nė vienos grupės, ar lietuvio. 

Tačiau emocinė meilė linkus į konkrečius žmones. Jeigu Vaižgantas 
santykiavo daugiau su viena grupe, būtent, su tautininkais, tai čia ir yra 
tos emocinės, naivios meilės įrodymas. Su jais Vaižgantas jungėsi per 
savo gerus asmeninius bičiulius, kurie šitai grupei vadovavo. Per tėvus 
siejos su vaikais. 

Emocinė, — tiek asmeninė, tiek visuomeninė, — meilė yra aklesnė, 
nei intelektualinė. Ir Vaižgantas mylėjo savo visuomenę aklai, nepaisyda- 
mas, ar ji tos meilės verta, ar ji tik išnaudoja tą meilę. Charakteringą 
epizodą papasakoja A. Venclova, kada kairiųjų rašytojų buvo parodyta 
iniciatyvos prašyti prezidentą, kad paleistų iš kalėjimo Korsaką, kalina- 
mą dėl komunistinės akcijos. 

— Na, cicilike, sėsk. Ką pasakysi? 

— Tur būt, žinot, profesoriau... (išdėsto reikalą, kad norima pra- 
šyti prezidentą paleisti Korsaką iš kalėjimo). 

— Už ką jį laiko? Už bolševizmą? 

— Rodos. 

— Na tai ką aš turiu padaryti? (Venclova paprašo pasirašyti). 

— Kad paleistų bolševiką?... Jį reik sušaudyt!... Bolševikus šau- 


dyt, panie! 
Aš išpūčiau akis. 

— Jūs taip manote, kunige? 

— Brač, kas laiko rankose valdžią, tai turi šaudyt. Kitaip neiš- 
silaikysi. 

— Bet juk jūs valdžios nelaikot! 

— Ne, žinai, po prašymu aš nesirašysiu. Aš tautininkas. "Taip? 
Aišku? (Ir nesirašo, bet pasižada pats... nunešti prašymą Prezidentui. 
Eina Venclova pas Jakštą). 

Duris atidaro mažutis liesutis seneliukas ir pro akinius, pakėlęs 
galvą, tartum nustebęs žiūri į mane. Pasakau labą. Neatsako. (Vėliau 
sužinojau, kad reikia pagarbinti). Ranka tyliai rodo į kabinetą — einu. 
Tyliai rodo kėdę — sėdu. Jis atsisėda kitoj stalo pusėj prieš mane. 
Abu tylim. Įsidrąsinus išklostau reikalą. — Nė žodžio. Paduodu pra- 
šymą — nė žodžio. Paima. Skaito. Skaito ilgai, prisitraukęs arti prie 
akių. Skaito, matyti, bent kelis kartus. Aš pradedu nerimauti. Argi 
ir čia mano vizitas susilauks fiasco? Ne. Jakštas keliasi. Eina į kita 
kambarį. Po kiek laiko atneša man prašymą atgal. Nė žodžio. Paimu 
— smulkiom raidėm pasirašyta — A. Jakštas. Padėkojuų, prašymą su- 
lenkęs dedu atgal į voką. Pakylu išeiti: Mažas žmogelis pro akinius, 
pakėlęs galvą, žiūri į mane liūdnom akim. 

— Reikia paleist, — kalba jis taip tyliai, jog aš, stovėdamas kitoj 
stalo pusėj, vos girdžiu. — Gaila vaikino. Labai gabus vaikinas. Aš 
rašiau į Šiaulius, kad jį sušelotų. Nežinau, ar jį ten sušelpė, ar ne... 
Reikėtų paleist. Gaila vaikino. 

Padėkojęs išėjau nuo šio žmogaus, kurį visada vaizduodavaus ak- 
meninį, su akim, svaidančiom neapykantos kibirkštį visokiom žmogiš- 
kom silpnybėm, bedieviam ir socialistam.  Žmogiškas žmogus! (Kul- 
tūra, 1933 m., 296—7 psl). 


VAIZŽGANTUI atsikeršija jo psichologinis sutapimas su visuomene. 
Nors jis niekados nepaseno ir už jaunesnius atrodė jaunesnis, bet naujos 
kartos pasijuto iš gyvenimo išstumiamas (iš un-to, iš Vytauto bažnyčios). 
Jis pasijuto niekam nebereikalingas, nebetekęs gyvenimo prasmės. Šito- 
kis pergyvenimas ne vieną pagreitintu tempu nuvaro į kapus (plg. „Žemai- 
čių Robinzoną“!). Laimė, kad Vaižgantas mokėjo ne tragiškai, bet su juo- 
ku pro ašaras pergyventi tuos momentus (plg. „Aš, tarnaitė ir kanarėlė |). 
Ir kai Vaižgantas mirė, šioj salėj buvo vienos akademinės organizacijos 
vakaras; tyčiomis norėta nuslėpti žinia apie Vaižganto mirtį, kad nereik - 
tų vakaras nutraukti. Tai buvo padėka mokinių savo mokytojui... 

JAKŠTAS neišgyveno šito tipo tragikos. Jis nebuvo savo būties taip 
labai parėmęs žmonėmis. Jis buvo savo egzistenciją įprasminęs filosofiniu 
religiniu pagrindu. - Visatos kelyje žmogus yra irgi keleivis, kuriam bus 
pasakyta: „Privažiavome. Jau Tėvas laukia. Lipk!“ Dėl to Jakštas ne- 
buvo taip emocionaliai prisirišęs prie viso gyvenimo ir nieko sau iš jo ne- 
laukė. Kada Jakštas įsigijo blogą reputaciją dėl tautinio veikimo dvasi- 
nės vyriausybės akyse, kada buvo apšauktas raudonu radikalu, šovinistu, 
tai Vaižgantas siūlė jam parašyti maldingo turinio knygelę, kad reabi- 
lituotųsi. Tada Jakštas jam atsakė: 


„Nors ir dievočiausią išleisčiau knygelę, nieko iš io nebūtų... 
kiekvienas literatas kunigas, ypačiai lietuvis, akyse Jo Mylistos yra vi- 
sados didesnis ar mažesnis maištinikas, neliuosas nuo puikybės, užsikrė- 
tęs kriticizmo liga. Todėl pataisymas opinijos nėra galimas... O ant 
galo kam man ta ištikimybės garbė valdžios akyse. Ir gyventi ir 
numirti lygiai gerai galime su ja kaip ir be jos“ (Athenaeum, 1938, 
6 psl). 


f. AMBRAZEVIČIUS, JAKŠTO IR VAIŽGANTO JUNGAS 241 


Ir nenuostabu, jeigu testamente atsisakė nuo iškilmių, pasirinko sa- 
vo kūnui pavėsį, šešėlio vietą ir įsirašydino: „Mes ne savo ugnimi žė- 
ruojam ir ne sau aplinkui šviesą liejam““. 

Jau nebeįmanoma tęsti šitų dviejų žmonių charakterių kontrasto. 
Juos niuansavo dar ir temperamentas. 

Dvejopi jų tipai aiškūs: Jakštas — intelektualistas, racionalistas, pla- 
čių bendresnių filosofinių horizontų, individualistas. Vaižgantas — emo- 
cininkas, siauresnių, konkretesnių poetinių horizontų, visuomenininkas. 


Psichologas Ed. Sprangeris savo tipų klasifikacijoj Jakštą vadintų 
teoretiniu žmogum, Vaižgantą — estetinių. 


Vis dėlto šitie kontrastai suėjo į bičiulystę. Išlikę laiškai rodo, kaip 
artimai juodu bičiuliavos. Du poliai vienas kitą traukė. Juodu taip kaip 
Vaižganto raštuose nuolatos sutinkami bičiulių jungai, poros: Niaura ir 
Taučius, Sauliukas ir Laurukas, Šešiavilkis ir Vidmantas, Šumacheris ir 
Zeligmanas... 


Jungė juodu dar du jų charakterio bendri bruožai: idealizmas 
ir dinamizmas. Abudu ne sau gyveno. Abudu turtų nesusikrovė. 
Abudu dinamiški, nes suprato, kad gyvenimas nėra statika, bet upė; abu- 
du pajėgė išsiveržti iš tos gyvenimo balos ir iš jos stengėsi upę daryti. 
Jau labai populiarus Vaižganto liberalumas. Daugiau net susigyvenęs bu- 
vo ne su kunigais, bet su pasauliečiais. Kai kas net baiminos, kad Vaiž- 
ganto liberalumas nesąs suderinamas su kunigo pareigomis ir jis galįs 
nuo kunigystės atitrūkti. Net garbės kanauninko laipsnį, tariasi Vaiž- 
gantas, jis esąs gavęs, kad būtų labiau su savo luomu surištas. Tačiau taip 
tik atrodė. Vaižgantas jautėsi susigyvenęs su kunigyste ir jos niekados 
nepamesiąs.  Suliberalėjęs, vadinas, susidėjęs daugiau su pasaulininkais, 
o ne su kunigais, kad toje aplinkoje, kur jis gyveno, jis radęs anais lai- 
kais pirmuosiuose daugiau pritarimo savo tautinei akcijai. Tatai labiau 
pritiko jo dinamiškai prigimčiai ir charakteriui. 

Jakštas išpopuliarėjęs, kaip bekompromisinis savo kuniginio luomo 
gynėjas. Tai yra tiesa — kunigo luomą jis labai saugojo, tarp kunigų 
buvo daugiau ir jo bičiulių. Tačiau dėl to šitame luome jis ir negalėjo 
pakęsti sutingimo, konservatizmo. Tiesiog radikaliai  keičias tradicinė 
apie Jakštą nuomonė, paskaičius jo laiškus, kuriuose jisai reikalauja pa- 
žangos ir atsinaujinimo savo paties luome: 


„Pykstame an+ bedievių, kad jie kunigų garbę žemina ir niekina. 
Mes patys daugiau save niekinam savo aklu konservatizmu ir atžaga- 
reiviškomis nuomonėmis. Dabar pati rugiapiūtė, o pas mus dvasiški tė- 
vai nei patys prie darbo neina, nei kitiems dirbti neleidžia. Ai tas au- 
toritetas. Geras jis yra, bet... bet rasit dar ten toli Romoj, pas mus 
jis tik darbus ardo“ (Athenaeum, 1938, 22 psl.). 


16. Suvažiavimo darbai III 

Skaudžių, atvirų žodžių dar daugiau išsprūdo Jakštui prieš stagna- 
ciją savo luome (žr. Athenaeum).  Sustingimo, pozos, melo nepaken- 
tė Jakštas ir kitose, ne kultūrinio gyvenimo, srityse bei luomuose iki pačių 
paskutinių dienų. 

Tačiau žinomas yra likimas žmonių, kurie neina su gyvenimu į 
kompromisus ir nori būti sau žmonės. Jie esti niekinami iki palūžta arba 
iki laimi pripažinimą. Ir čia bendras Jakšto ir Vaižganto likimas. Jie 
buvo ujami, paskui jie pripažinimą laimėjo savo idėjoms, gyvenimui ėmė 
vadovauti. Paskui jų siūbuotas gyvenimas šuoliais ima lėkti ir užlieja 
juos pačius. Tai, ką jie idealizavo, pasirodo su dideliais iškrypimais. Kaip 
Vaižgantas pasijuto atstumtas nuo visuomenės, su kuria visa savo 
būtimi suaugęs buvo, taip Jakštas pasijuto nebetekęs laisvoje Lietuvoje 
teisės skelbti laisvai tiesos žodį, dėl kurio jis visą gyve- 
nimą buvo kovojęs. Kai 1928 m. „Ryto“ redaktorius buvo pasodintas į 
kalėjimą, o leidėjas nubaustas 2000 litų, Jakštas kreipėsi į Vaižgantą pre- 
zidento intervencijos, kad redaktorius būtų paleistas, kad spaudai būtų 
duota laisvė, o atsakyti jai reiktų tik prieš teismą. 

„Kai man Kauno gubernatoriai vieną po kitai dėjo pinigines pa- 
baudas už „Draugiją“, „Ateitį“, „Garnį“, „Vienybę“, kai Griazevas ma- 
ne traukė teisman... aš tylėjau, nes baudė mane svetima, barbariška 
valdžia... Ne tam aš visą amžių dirbau plunksna, kad koks beraštis 
cenzoriukas braukytų mano straipsnius ir kvalifikuotų, kuris tinka spau- 
dai, o kuris negalima praleisti. Ne tam mes visą amžių kovojom su ru- 
sais, kad būtumėm tūkstančiais litų baudžiami“. Ir pasirašo tą laišką 
su jakštiškai apkartusia ir sąmojinga dvasia: „Keturis kart administraty- 


viškai rusų baustas, penktą kart teisman trauktas Tavo kolega A. Jakš- 
tas“. (Athenaeum, 1938, IX, 46 psl.)l. 


Iš perspektyvos žiūrint, Vaižgantas vis dėlto, atrodo, labiau buvo sa- 
vo laiko visuomenės prisiimtas. Savo įtaką jis išsėjo su kaupu toje at- 
gimstančioje Lietuvoje. Bet jo įtaka šita epocha ir ribojasi. Jakšto idė- 
jos tuo tarpu buvo šaudomos į tolimesnę perspektyvą, į ateitį, bet jo meto 
visuomenėje ne užtenkamai iškeltos ir išpopuliarintos. Pavyzdžiui, jo 
iškeltoji jau 1907 m. lietuvių tautinio pašaukimo problema susilaukia at- 
balsio tik pokarinėje Lietuvoje ir su visa erudicija sprendžiama dabarti- 
nių filosofų. Jakšto idėjos gali būti gyvos ir aktualios dabartiniame gy- 
venime. Kai didvyris miršta, užbalzamuojama jo širdis, bet tik ne jo pro- 
tas, kuris spinduliuoja iš jo raštų. 

Nors Jakštas su Vaižgantu susipykdavo, susibardavo (vis dėl tų raštų 
ir dėl visuomeninio darbo metodų), bet paskui vėl susitaikydavo ir, vienas 
antrą gerbdami ir mylėdami, toliau abudų žengė, tiesai ir tautai tarnau- 
dami. Šiame darbe juodu atrodo kaip tas Mykoliuko jaučių jungas, kuris 
įsireižęs verčia velėną, o pro jų atlaužtas galvas trykšta rytmečio saulės 
spinduliai. Tai sykiu ir Vaižganto, ir Jakšto jungas. 


1 Pažymėtina, kad ir šis Jakšto laiškas, 1938 m. skelbiamas kaip dokumentinė 
medžiaga, dar buvo išbraukytas tos pačios institucijos, apie kurią A. Jakštas kalbėjo. 


Jakštas ir „Draugija“ 
Vladas Kulbokas! 


I 


Pirmame laikotarpyj, nuo „Aušros“ iki spaudos atgavimo, mūsų 
kritika labai silpna kokybės ir kiekybės atžvilgių. Menkas spaudos iš- 
sivystymas, rašytojų, kritikų ir visuomenės menkas kultūringumas, o 
svarbiausia — tautinės kovos laikas (ta kova visas jėgas, visas kultūros 
sritis buvo pašaukusi tautos gelbėti, įvairių būtinų idėjų skleisti), — tai 
sąlygos, kurios nulėmė mūsų kritikos silpną pasireiškimą. Vietoj litera- 
tūros kritikos, kuri apimtų visą platų kūrybinį jos darbą, turėjom idėjinę, 
visuomeniškai-tautinę, bei doriškai-tikybinę kritiką. 

1) „Aušros“ pagrindinė idėjinė kryptis — tautinis romantizmas, skel- 
biamas eilėmis ir proza. Į galą bando krypti į praktiškąjį kultūros dar- 
bą, mėgina patriotinio romantizmo kratytis. 

2) „Varpo“ kritika apskritai idėjinė, visuomeninė.  Nusistatoma 
prieš tautinį romantizmą bei jo poeziją.  Žymu antireligiškumas. (Iš čia 
kovos su „„Apžvalga“). Skleidžiamos pozityvizmo, realaus darbo idėjos 
— keliami ekonominiai, socialiniai klausimai, mokslas. Kairesnieji bando 
socialistines idėjas į kritiką įnešti. Mažuma „Varpo“ kritikų su Kudirka 
stoja už literatūros ir poezijos teises; į literatūros ir poezijos teises, į lite- 
ratūrą žiūri estetiniu atžvilgiu. Bet jie ,,„Varpe“ kitus nenusveria. 

3) „Apžvalga“: jos kritika visuomeninė, tautiškai-katalikiška. Aki- 
ratis siauresnis, kovos (su ,„Varpu“ ir kt.) tonas aštresnis už „Varpo“. Iš- 
imtis — Maironio balsas ir įdomus M-ž-s susidomėjimas tautosaka kaip 
kūrybos šaltiniu. 

4) „Tėvynės Sargo“ kritika labiau literatūrinė. Daugiausia rašęs 
Tumas sugeba pajausti tikrąjį veikalo grožį. Tumui pasitraukus, kritika 
vėl tendencinė. 

5) „Žinyčia“ vertina idėjiniu atžvilgiu, bet yra ir labiau estetinės 
kritikos. Vėl raginama tautosaką kūrybai panaudoti. Pradeda savo 
veiklą Jakštas. 

6) „Dirvoj Žinyne“ P. Būčys ir L. Kaupas stoja prieš tendencinę, — 


1 Šita studija yra ištrauka iš autoriaus didesnio darbo, kuriame nušviečiama 
lietuviškoji literatūros kritika ligi Didžiojo karo. Red. 

taip „kairės“, taip ir „dešinės“, — kritiką. Nušviečiama sunki kritikos pa- 
dėtis. 
II 

Antrame laikotarpyj, nuo spaudos atgavimo iki Didžiojo karo, 
spaudos ir kitokios laisvės leidžia kūrybinėms tautos jėgoms plačiau pasi- 
reikšti. Literatūra ir jos kritika auga į plotį ir aukštį. "Tiesa, pirmojo 
laikotarpio tendencijos tebėra stiprios. Dar daugiau — jos rodo tendencijos 
labiau įsigalėti: visuomeninė ir idėjinė kritika tik dabar parodo savo 
jėgą. Vietoj bendrų tautinių idėjų, einama net prie partinių. 

Bet šalia jos atsiranda ir grynai literatūrinė kritika. Jauni, drąsūs 
rašytojai stoja į kovą su partinėmis, utilitarinėmis tendencijomis. Nors 
priešų turi gausiai ir stiprių, bet jie nepaiso ir vis labiau įsigali. Prie 
Didžiojo karo ateiname su gražiai užsinešusia literatūros kritika. Kelia- 
mos įvairios literatūros problemos — tautiškumo, naujų formų, tautosa- 
kos panaudojimo, susisiejimo su pasauline literatūra. Kritika turi ne vien 
bastytis po kitus laikraščius, bet susilaukia specialių literatūros žurnalų 
— „Vaivorykštės“, „Baro“. 

1) „Vilniaus Žinios“ neturi vieno nusistatymo literatūros atžvilgiu. 
Iš pradžių Biliūnas savo vėlesniosios, suliteratūrėjusios veiklos metu stoja 
už kūrybos estetikos teises literatūroje. Rūpinasi rašytojų ir visuomenės 
gilesniu estetiniu išsilavinimu.  Žulys, Tumas eina jo linkme. Vėliau 
įsigali pozityvistų žmonės, kritika įgauna visuomeninės tendencijos, kuri 
eina greta su estetine linkme. Kai kas nori visai meną ir literatūrą pa- 
neigti, bet kiti stoja prieš tai. Redakcija leidžia laisvai pasireikšti įvai- 
rioms nuomonėms.  Herbačauskas, V. Staneika iškelia literatūros laisvę, 
netendencingumą. 

2) „Lietuvos Žinios“ — „kairiosios“ kritikos atstovas. Kritika vi- 
suomeninė, pozityvistinė. G. Petkevičaitė literatūroj pirmiausia liaudies 
reikalais rūpinas. Stoja prieš šviesuomenę, besirūpinančią vien savo sie- 
los kultūra, tolstančią nuo liaudies. Ji nepalanki grynajai literatūrai. Į 
galą atsiranda „L. Žiniose“ ir meniškesnės kritikos (Sruoga, Ign. Šeinius, 
K. Puida, Vienožinskis): ji kelia naujas idėjas (ypač meno tautiškumo), 
bet ši kritikos atošvaistė ,,L. Žinioms“ necharakteringa. 

3) Visuomenė“ — visuomeninės, net partinės, kairiosios kritikos 
atstovas. 

4) Jakštas ir „Draugija“ — idėjinės katalikiškai-visuomeninės kri- 
tikos tvirtovė. Jakšto utilitarinės ir dogmatinės pažiūros pateisinamos 
anų laikų sąlygomis. Jo nuopelnas — visuomenės uolus informavimas. 
Bet susidūręs su naujesnių krypčių literatūra, jos, priešingos jo li- 
teratūriniams idealams, nesupranta, smerkia. Formos atžvilgiu dogmati- 
kas, klasinių formų gynėjas, naujųjų priešas. 

Kiti „D-jos“ kritikai eina prie literatūros išvadavimo iš utilita- 

rizmo tarnybos: to siekia Varnas, Kragas, Gustaitis, Puida. Bet „Drau- 
gijoj“ vis dėlto nusveria Jakštas. 

5) Herbačiauskas drąsiausiai kelia laisvos literatūros, naujų formų, 
tautos dvasios ir tautiškumo klausimą mene. Linksta į liaudies kūrybą. 
Prieš jį kovoja Jakštas. Herbačiausko liestieji klausimai labai reikš- 
mingi, tik ankstybi ir pasišiaušusia forma iškelti. 

6) „Viltis“. Viltininkai veik visi grynosios literatūros šalininkai. Žy- 
miausia — Čiurlionienė, kelianti tuos pat klausimus, kuriuos kėlė ir Her- 
bačauskas (literatūros laisvė, tautiškumas, suinteligentinimas, tautosakos 
panaudojimas, naujos formos). Perša simbolizmą. Reikalauja didelės 
inteligentų sielos kultūros, ne vien visuomenės darbo. Sukelia tuo prieš 
save „Liet. Žinias“, „Visuomenė“, Jakštą (,,Draugiją“ apskritai). Jos kri- 
tikose daug skonio ir estetinio jausmo, bet perdaug skeptikė ir šališka. 
Voldemaras, Pečkauskaitė, L. Gira, "Tumas ir kiti eina apytikriai šia — 
kaip ir Čiurlionienė — estetine linkme. „Vilties“ ėjimo pabaigoje, nuo 
1913 m., kritika įgauna ,„D-jos“ kryptį. 

7) „Vaire“ susimetę senieji viltininkai, daugiausia estetai. Pažymė- 
tinas, be kita ko, Rygiškių Jonas, stojęs prieš Žemaitės tendencingumą. 

8) „Aušrinė“ toli prašokusi „Liet. Žinias“ literatūros supratimu. Ke- 
lia pagrindinius meno esmės klausimus (Šlapelis), tautiškumo (R. Bytau- 
tas), meno ir literatūros santykius su liaudies kūryba, srovių klausimus. 
Kritikos būdas — jausmų ir intuicija įsigaunama į kūrėjo sielą, ir ji at- 
skleidžiama poetiška forma (Šilingas). 

9) „Vaivorykštė“ atsideda tik literatūrai, spiečia visus rašytojus. Ak- 
centuoja Meno ir literatūros netendencingumą, tautiškumą ir saitus su 
pasauline literatūra. Iškeliama vėl liaudies kūrybos reikšmė.  Žymiau- 
siasis kritikas, L. Gira, pasižymi geru estetiniu skoniu. Remiasi subjek- 
tyviai psichologine estetika. Rūpinasi lit-ros forma. Gustaitis nori su- 
pažinti su romantine literatūra (orientalinės literatūros studijos). 

10) „Pirmasai Baras“ ne tik atsideda vien literatūrai, bet suspiečia 
tik naujausias sroves, pažangiuosius rašytojus. B. Sruoga griežtai stoja 
prieš tendencinę bei dogmatinę kritiką. Literatūra — sielos atvėrimas. 
Kritika — rašytojo sielos atidengimas. Sruoga meno tautiškumo pro- 
blemai duoda naujos šviesos. Iškelia psichologinę formą kaip tautybės pa- 
žymį. Mūsų tautos psichologinės formos ieško liaudyj, jos kūryboj, ir ra- 
šytojuose, kurie arti liaudies stovi, kurie naudojasi jos kūryba. Randa, 
kad mūsų tautos psichologinė forma realinė. Sruoga giliai pajaučia ir 
labai meniškai išreiškia kūrinio tikrąją prasmę ir grožį. Ig. Šeinius, be 
meno, kūrybos iškėlimo, pabrėžia dar didelę individualybės reikšmę kū- 
rybai. Kūrėją individualistą stato prieš visuomenę, kuri turi prie jo ar- 
tintis, ne antraip. 

Karas laikinai nutraukė gražiai užsinešusį „Baro“ ir kitų kritikos 
darbą. 

Pirmieji Jakšto kritikos bandymai pasirodė dar ,,„Apžvalgoj“, ,Tė- 
vynės Sarge“, „Žinyčioj“, bet pats vaisingiausiasis jo darbas susijęs su 
„Draugija“ — katalikiškosios mūsų visuomenės mėnesinių žurnalu, ėju- 
siu nuo 1907 iki 1923 metų. Šis žurnalas buvo skiriamas literatūros, 
mokslo ir politikos reikalams. Literatūros skyrius buvo jame gana pla- 
tus. Kritikos skyrių daugiausia pats redaktorius A. Jakštas-Dambraus- 
kas ir prirašydavo. Jis nepraleisdavo neparecenzavęs beveik nė vienos 
naujai pasirodžiusios knygos. Per visą „Draugijos“ ėjimą jis sistemin- 
giausiai ir pilniausiai išgarsindavo literatūros veikalus ir sukeldavo vi- 
suomenės susidomėjimą. Į pagalbą kartais kviesdavos kai kuriuos Petra- 
pilio kunigų akademijos profesorius lietuvius, Friburgo universiteto stu- 
dentus ir Seinų seminarijos klierikus. Bet „Draugijoj“ paties Jakšto žo- 
dis viską nusverdavo. 


Jakštas ne tik recenzuodavo visas literatūros naujienas, bet yra pa- 
rašęs ir visą eilę straipsnių apie literatūrą ir meną. Svarbiausi jo 
straipsniai: 

1) „Keli žodžiai apie matematiškąjį poetiškumo kriterijų“ (,,Drau- 
gija“, 1907 m. 1 nr.), 

2) „Šis tas apie naujus poezijos rūbus“ (ib., 1907 m. 12 nr.), 

3) „Trečioji lietuvių dailės paroda Vilniuje“ (ib., 1909 m. 30 nr.), 

4) „Futūrizmas bei chamizmas kitur ir pas mus“ (ib., 1913 m. 83 nr.), 

5) „Kurti“ (,„,Vilties“ Priedas, 1 nr.), 

6) „Kas yra grožis“ (,,„Draugija“, 1909 m. 30 nr.), 

7) „Meno problemos“ (,„Viltis“, 1915 m. 25 nr., J. Jurkūno paskaitos 
kritika). 

Dauguma Jakšto kritikų surinktos į 2 storus „Mūsų naujosios litera- 
tūros“ tomus (1923 m.), o šiaip jau straipsniai į „Meno kūrybos proble- 
mas“ (1931 m.) ir „Užgęsusius žiburius“ (1930 m.). Kritikos darbą dirbo 
iki pat mirties. 

Kai kas visą prieškarinę mūsų kritiką nori matyti tik Jakšto dar- 
buose. Gal todėl, kad jis aiškiausias prieškario kritikos atstovas ir pla- 
čiausiai tą darbą varęs. Jo kritikos darbe ryškus visuomeninis momen- 
tas, dogmatizmas, nedideli estetiniai reikalavimai. Be to, jis didžiausiai 
grupei mūsų visuomenės buvo nepajudinamas autoritetas. Beveik visi 
kiti katalikų kritikai įvairiuose laikraščiuose tik smulkesniu mastu dirbo 
tai, ką didžiausiu užsimojimu „Draugijoje“ Jakštas. Jo įtaka visuome- 
nei didelė ir stipri. 

Iš jo kritikos raštų ir šiaip straipsnių galima susidaryti vaizdą visos 
Jakšto pažiūrų sistemos, kuria buvo normuojama jo kritika. Štai to 
vaizdo bruožai, kalbant daugiausia paties Jakšto žodžiais. 


— 


— —— 

Jakšto estetikos pagrindai 


Jakšto grožio ir kūrybos šaltinis — Logos: „Mano giliausių įsitiki- 
nimu, kiekvienas grožis yra visada amžinojo Logoso atspindys. Žemėje 
nėra ir negali būti tiesos, labo ir grožio, kaip tik iš Jo ir per Jį“!. Tasai 
Logos nėra kokia idėja, bet Dievas: „Mano Logos ne idėja, ne abstrakcija, 
bet Dievybės pilnybė, amžina savyje, bet apsireiškusi laike Mesijos Kris- 
taus asmenyje“?. Dievas yra draug ir grožio bei meno kriterijus: „Iš 
to pat Amžinojo Logoso plaukia ir absoliučiai tikras grožio kriterijus 
poezijoj ir dailėj'“. 

Dievas neduoda išbaigtos estetikos, griežtų poezijos ir meno normų 
ir kūrybos metodikos. Bet duoda aukštesnį instinktą skirti grožiui nuo 
šlykštynės. O sukurti estetiką — žmogaus darbas. Kaip šviesa, eidama 
per stiklo prizmę, lūžta ir nusidažo įvairiomis spalvomis, bet vis pasilieka 
šviesa, taip ir Logos, perėjęs per žmogų, nepaliauja juo buvęs ir duoda 
galią skirti grožiui nuo biaurumo. Tad išeina, kad „homo est mensura ar- 
tis“, bet tik susijungęs su Dievu, sudievintas. Todėl menininkai ir kri- 
tikai turi stengtis tobulėti, dorėti tiek privačiame, tiek ir meno gyve- 
nime (pvz., rinktis siužetus su Dievo valia sutaikomus). 

Žmonių sukurtasis racionalios estetikos mokslas yra nustatęs grožio 
kriterijus. Kritikai turi juos pažinti ir taikyti meno reiškiniams. Kur 
menas susiduria su kitomis vertybių sritimis, ten reikia griebtis ir tų sri- 
čių kriterijų. Pvz., meno nuogybių klausime — teologijos ir etikos, die- 
viškosios proporcijos klausime — algebros. 


Grožis yra objektyviai daiktuose, ne vien subjektyvus žiūrovo 
jausmas.  Estetinis pasigėrėjimas yra tiesioginė grožio pasėka. (Grožio 
esmę suvokti vienu atjautimu negalima. Čia reikia ir proto. Proto keliu 
prieiname, kad grožis glūdi: 1) tam tikroje harmonijoje bei proporcijoje, 
2) tam tikroje tvarkoje, 3) vienybėje. Kitaip sakant, grožis galima ap- 
tarti štai kaip: „(Grožis tai maloni žiūrėti duotosios daugybės tinkamoji 
vienybė*, — arba, — malonus žiūrėti suderintas vienybėje įvairumas““. 
Šis grožio aptarimas bendras gamtos ir meno grožiui. Specifinis meno 
grožis bus: „Tiksli vienybės ir įvairumo sintezė, vartojamoji idėjai iš- 
reikšti protui prieinamu ir jausmams maloniu būdu“. 

Grožis ir kūryba mene. Menas yra grožio kūryba. Grožis yra esmi- 
nis meno elementas. Juo galima atskirti tikrą meną nuo pseudo meno. 
Mene kūryba — ne viskas. Ji tik vienas meno elementas, kuriuo remtis 


Mūsų naujoji literatūra, I, 6. 
Meno kūrybos problemos, 310—311. 
Mūsų naujoji literatūra, I, 6. 
Meno kūryb. probl., 25. 

Ten pat, 26. 

Ten pat, 26. 

negalima, nes gautume begrožį meną: „Tiek biauraus daikto gražiame, 
tiek dailaus — prastame paveiksle kūrybos neabejotinai esama. Jei meno 
esmė tik nuo kūrybos pareitų, tai abiejuose atvejuose kūrybos rezultatai 
turėtų būti tie patys". Kaip valgio gardumui negana virimo, taip meno 
dalykui — kūrimo. Reikia tam ir kūrybos objekto, ir pažinti grožio dės- 
nius, ir mokėti kūrybos technikos. Jei yra kūrinyj grožio — menas, jei 
ne — tai ne menas, nors kūrybos ir būtų. 

Kūryba A. Jakštui yra sukūrimas ko naujo. Dievo, didžiojo Ku- 
rėjo, panašumų sukurtasis žmogus tam tikra prasme irgi kūrėjas, nes su- 
geba sukurti naujų daiktų ir idėjų. Kiekviena tauta ir kiekvienas žmo- 
gus privalo kurti, nes tik taip gali pasauliui apreikšti save. Kūryba ga- 
lima ne tik mene, bet ir moksle, ekonomikoj, politikoj. 

Žmogiškoji kūryba, būdama dieviškosios atvaizdas, turi laikytis jos 
normų bei dėsnių. Tie dėsniai privalomi ir grožio kūrybai. Nuo jų iš- 
laikymo priklauso kūrinio tobulumas. "Tuos dėsnius susekame iš gam- 
tos ir Apreiškimo. Jie yra: 1) dėsningumas (Dievo kūryboj nėra chaoso 
— viskas sukurta „in mensura, numero et pondere“), 3) proporcingumas 
(vienybė įvairume ir įvairumas vienybėje), 3) gerumas, 4) šviesumas, 
aiškumas. 

Meno kilmė ir tikslas. Menas kilo iš naudingumo. Vėliau jis ėmė 
tenkinti ne paprastus kūno reikalavimus, bet dvasios — sukūrė nerealų, 
svajonių pasaulį; kiek kartų menas nori atgimti, tiek kartų turi imtis 
naudingo tikslo, nebūti vien nenaudingų brangenybių gamintojas. Jis yra 
socialus darbas, turįs apimti visą gyvenimą, kad jį pagražintų. Meno 
tikslas — grožio kūrimas. Bet šis tikslas glaudžiai siejasi su tarnavimu 
Dievui, tautai, žmonijai. 

Meno santykiai su tiesa ir gėriu. Aukščiausioj srityj „verum bonum 
et pulchrum inter se convertuntur“; žemesnėj, kad pilnai to ir nėra, bet 
irgi neturi būti prieštaravimų. Visos šios vertybės išteka iš bendro šal- 
tinio — Dievo. „Kas Jam gyvenime ar kūryboj šiokiu ar tokiu būdu 
prieštarauja, tas jau tuomi pačiu elgiasi ir nelogiškai ir neestetiškai ir 
nenormaliai“s. Dažnai atsižvelgimas į moralinę gėrybę duoda galią skirti 
grožį nuo pseudo grožio, tikrą meną nuo pseudo meno. 

Menas ir visuomenė. Menininkai turi nepamiršti, kad jie, kaip ir 
kiti tautos vaikai, turi jai pareigų. Jei to nepaiso, jei laiko save stovin- 
čiais anapus gera ir bloga ir nori būti visai nepriklausomi — jie ne 
menininkai, bet klaidaus meno pranašai. Juk menas — „tai tarimas nau- 
jo žodžio, tai socialinis prabilimas į savo tautą, o per ją ir į žmoniją. Tai- 
gi meno kūryba neturi būti asmeniškų egoizmų bei sibaritizmų, bet — 
tarnavimu visuomenei“". 

7 Ten pat, 84. 


8 Mūsų nauj. lit., I, 6. 
9 Meno kūryb. probl., 59. 

Menininkai, neigdami minią, paneigia ir liaudį, o tuo pat ir joje glū- 
dinčią tautinę kūrybą, kuria menas turi remtis, jei nenori likti negyvas, 
dekadentizmo iškraipytas. Tarp kitko, juk mūsų tikslas — tautinio meno 
sukūrimas. 

Menininkas, kreipdamasis į visuomenę, turi kalbėti suprantama jai 
kalba. Turi būti atviras, logiškas, natūralus, saikingas, vengiąs tuštumo, 
painumo. 

Meno tautiškumas glūdi tautiniuose siužetuose ir liaudiškume. Tei- 
sybė, šito teigimo Jakštas nėra pasakęs, bet tai suvokiama iš Čiurlionio 
kaltinimo netautiškumu. 


Įkvėpimas. Geriausi kūrybos vaisiai gimsta, kai kūrėją aplanko 
įkvėpimas. Įkvėpimas — susidūrimas su aukštesniuoju pasauliu. Įkvė- 
pimo yra du šaltiniai: aukštesnis Gero pasaulis — Logos, ir aukštesnis 
blogo pasaulis — Anti-Logos. Žmogus laisvai gali vieno ar kito įkvėpi- 
mus priimti arba atmesti. Tuo atžvilgiu kūrybą galima vadinti laisva 
žmogaus valios deklaracija. Jeigu klausys blogojo prado įkvėpimo, su- 
kurs kūrinius, kuriuose gal ir bus kiek kūrybos žymių, bet kurie bus pik- 
čiausi nuodai žmonijai. Tik gerojo prado, Logo, įkvėptas žmogus bus tik- 
ras kūrėjas, poetas: „Tikras poetas ne tas, kurs turi didelius gabumus ir 
esti įkvėptas, bet tik tas, kurs tą įkvėpimą gauna iš tikros grožio dvasios, 
einančios iš Amžinosios išminties ir vedančios prie tikrojo grožio šaltinio, 
kuriuo yra Dievas“!?, 

Meno objekto elementai yra šie: „1. idėja, kurią menininkas nori iš- 
reikšti, 2. idėjos įkūrimas tam tikron formon, 3. tos formos protui pri- 
einamumams ir jausmams malonumas, 4. jos viršujame išreiškime tiksli 
vienybės ir įvairumo sintezė“!!. 

Idėja — yra protinė idėja, mintis. Todėl fotografija nebus menas, nes 
joje nėra idėjos. Joje taip pat nėra nei kūrybos, o be tų dalykų nėra 
meno: „Kad būtų meno objektas, reikia, kad žmogus prie dailaus daikto 
ar reginio pridėtų dar iš savo šalies kūrimo antspaudą ir pozityvios idėjos 
kilnumą“!?. Jei idėjas menininkas išreiškia netikusiai dėl menko 
talento ar technikos nemokėjimo, išeina netobulas, nevertingas meno da- 
lykas. Tas pats atsitinka, kai menininkas vartoja nepaprastą, protui ne- 
prieinamą ir jausmams nemalonią formą. 


Meno dalykui neužtenka nei mechaninės vienybės be įvairumo, nei 
mechaninio įvairumo be vienybės. Tik jų sintezė duoda meno dalyką. 
Tų elementų darnus susijungimas sudaro meno veikalų tobulybę. O kur 
nėra tobulybės — nėra nė grožio. Anot šv. Tomo Akviniečio, kur nėra 


10 Ten pat, 224. 
1i Ten pat, 26— 27. 
12 Ten pat, 27. 

„tobulybės, harmonijos ir aiškumo, ten nėra nė grožio“!š. Grožis — to- 
bulybės, harmonijos ir tiesos atspindys. 


Jakšto pažiūros į poeziją 


Jakštas daugiausia domėjosi literatūra, ypač poezija. Ir čia jis laikosi 
visos eilės dėsnių, principų. 

Poezijos esmė. Poezija — grožio kūryba, pasigaunant žodžių kaip 
medžiagos. Nuo prozos ji skiriasi išviršine forma: „Jei kurdamas grožį 
žmogus kalba laisvai, niekuo nevaržydamasis, kaip tik viena gramatika, tai 
tokios kūrybos padaras vadinas prozos dalykas. Jei kursime grožį, pasi- 
gaudami kalbos, tvarkomos tam tikrų ritmo, eiliavimo, strofikos ir k. tai- 
syklių, tai toks kūrinys įgaus poezijos dalyko vardą“!*. Poezija nuo se- 
novės laikyta aukštesne už prozą. 

Poezijos tikslas. „Pagrindinis ir svarbiausias poezijos tikslas yra kurti 
grožio dalykai, ir, jais veikiant žmones, gaminti jiems estetiško pasigė- 
rėjimo“*5. Antraeiliai poezijos tikslai — žmonių dvasios auklėjimas, 
kėlimas patriotizmo, pamaldumas. Bet kitur Jakštas sako, kad poe- 
zijos uždavinys — „skaistinti visus žmones, rodyti jiems ateities idealus, 
vesti į tai, ko dar nėra, bet kas turi būti. Jos obalsiai: „Excelsior“, ,,sur- 
sum corda“. Jos kūrimas — pranašavimas. Jos atstovai — socialiniai 
veikėjai par excellence, nes jie sužavėję, veda paskui save visą 
tautą“!9. Tik per tautą poetai gali eiti į visą žmoniją O poe- 
tas privalo gyventi ne sau, bet žmonijai. Jis turi drauge su tauta 
džiaugtis, liūdėti ir visa tai daina išreikšti. Jo dainos turi būti apie rim- 
tus dalykus. Pasaulyj daug vargo, artimo nepaisymo, Dievo ir Bažnyčios 
niekinimo. Poetų pareiga visa tai aikštėn iškelti, juntamon formon įkū- 
nyti, grožio kalba kalbėti. Tik taip jis gali atlikti savo uždavinį. 


Poeto laisvė. (Plg. „Menininko laisvė“). Poeto laisvė neturi virsti 
anarchija ir tiesos įžeidimu. Poetas „turi griežtai laikytis filosofinių ir 
religinių tiesų“!", kitų sričių tiesos nėra taip griežtai privalomos. 

Turinys ir forma poezijoj. Poezijoj skiriama turinys ir forma. Jų 
sintezė — poezijos esmė: ,„Poezijos esmę sudaro krūvon sujungti minčių 
kilnumas, jausmo gilumas ir rimų skambumas. Kitaip sakant, poezijoj 
lygiai svarbu tiek jos turinys, tiek ir jos forma“'!8. Poezijos temos, jos turi- 
nys turi būti kilnus. Tokių temų ypač duoda tikybos ir dorovės sritys. O 


13 Ten pat, 28. 

14 „Židinys“, 1932 m. T nr., 15 psl. 
15 Ten pat, 15. 

16 Mūsų nauj. liter., I, 7. 

17 „Žid.“, ten pat, 15. 

18 Mūsų nauj. liter., I, 215. 

poezijos forma — eiliavimas: „Poezijos formą sudaro paprastai eiliavimas, 
kuris reiškiasi įvairiausiais ritmais, pėdomis, rimais, strofomis, paraleliz- 
mais ir kitkuo“??. Teoretiškai galvojant, rodosi, kad kiekvienas poezijos 
dalykas turėtų būti naujas ir turiniu ir forma, bet „kadangi eiliavimo būdų 
skaičius nėra begalinis, tatai nė kiek nenusidės poetas savo pašaukimui, 
pasirinkdamas naujam kūriniui bet kurį iš jau esamųjų ir kitų vartotųjų 
eiliavimo būdų“??. O turinys? — „Jis turi būti savas, iš niekeno nesko- 
lintas“?!. Iš turinio dvasios galima susekti, ar poetas yra palaidas „menas 
menui skelbėjas“, ar Dievo ir savo tautos tarnas. Poetai atsako už savo kū- 
rinių turinį. Daili forma negali išpirkti turinio biaurumo. 

Poezijos kūrybos dėsniai. Poezijos kūryba turi būti panaši į dieviš- 
kąją kūrybą. O Dievo kūryboj vyrauja jau anksčiau minėtieji principai, 
būtent: 1) dėsningumas, 2) proporcingumas, 3) gerumas, 4) aiškumas, 
šviesumas. 

Dėsningumo principo išvados: 1. „Žmogaus sukurtuose poezijos da- 
lykuose neturi būti jokio chaoso, netvarkos, anarchijos. 2. Poetas, norįs 
sukurti tobulą poezijos kūrinį, turi rūpestingai išlaikyti visus poezijos 
kūrimo dėsnius, nė vienam jų nenusidėdamas. 3. Didesnis ar mažesnis 
nukrypimas nuo bet kurio — ritmo, pėdos, cezūros, eiliavimo strofikos 
bei kitų poezijos kūrimo dėsnių, sudarydamas didesnę ar mažesnę poe- 
tiškąją licenciją, visuomet daugiau ar mažiau gadina poezijos kūrinį. To- 
bulam poezijos kūriny neturi būti jokios poetiškos licencijos. Jis visuo- 
met turi būti griežtai dėsningas, kaip kad griežtai dėsninga yra visa 
Dievo kūryba'??. 

Proporcingumas: „Kiekvienas žymus neproporcingumas gadina poe- 
zijos kūrinio grožį“. Nevykęs bus kūrinys, kur įžanga ilgesnė už visą 
kūrinį arba kur viena eilutė labai ilga, kita trumpa. 

Gerumas. Ką Dievas sukūrė — visa buvo labai gera. Žmogui kurti 
sunku. Reikia daug taisyti, dailinti. Apie kūrinio gerumą sprendžiama iš 
to, ar tas kūrinys duoda estetinio pasigėrėjimo, ar dorina. Jei laužo poezi- 
jos taisykles — nebus geras. Poezijos gerumas eina ir iš įkvėpimo šaltinio. 

Šviesumas, aiškumas. „1. Poezijoj netoleruotinas tamsumas ir dirb- 
tinis neaiškumas. 2. Poezijos kūrinių tamsumas, nesuprantamumas — 
yda. 8. Poezijos tamsumas prieštarauja jos socialumui, nes poezija — 
žodis visuomenei. 4. Dievas savo kūryboj nuo tamsos ėjo prie šviesos, o 
naujoviniai poetai daro atbulai. 5. Nesuprantamais kūriniais poetas nu- 
sideda Dievui ir žmonėms. 

Apskritai, tikras poetas — natūralumo mėgėjas, jis vengia deka- 
dentiškų „štukų“, futūriškos „balaganščinos“, konstruktyvistiško kūliais 


15 Meno kūryb. probl., 245. 
20 Ten pat. 

21 Ten pat. 

22 „Žid.“, ten pat, 23. 

vartaliojimosi publikai nustebinti“2š. Žodis — jam minties reiškėjas: ne- 
valia jo naudoti vien įspūdžiui sustiprinti. Todėl nepateisinami bepras- 
miai garsai poezijoj?*. 


Jakšto pažiūros į kritiką 


„Poetas kuria grožį, kritikas jį įvertina... Kritiko priedermė atskirti 
veikalai pagaminti tikram įkvėpimui veikiant, nuo veikalų rašytų dai- 
niui snūduriuojant, ar šaltai vien protu begalvojant“?5. Kritikas turi žiū- 
rėti, kad visuomenėn nepatektų netikrojo grožio kūrinių??, išmesti lauk ne- 
tikusius kūrinius, įvertinti talentus ir niekadirbius. Toliau, visuomenę at- 
pratinti nuo kūrybinių šiukšlių skaitymo, o leidėjus nuo jų leidimo bei 
platinimo??. Kritika turi poetams priminti jų didžią misiją visuomenėje, 
turi smerkti absoliučios laisvės šalininkus, užgaunančius tiesą, gėrį, grožį. 
Bet kritika neprivalo poetus mokyti: „Niekam neverti tie poetai, kurie 
kritikų nurodymų reikalingi“?8. Jei kritikas veikia poetą, tai tik laisvai 
šiam prisiimant kritiko mintis. 

Iš šių pastabų matyti, kad Jakštas turėjo ištisą, logišką sistemą meno 
ir poezijos sričiai. Tą sistemą geriausiai būtų galima charakterizuoti kaip 
pasiremiančią dogmatizmu, ir nuosekliai einant — jo kritika irgi yra 
dogmatinė kritika. Šiaip ar taip begalvojant, mūsų kritikoj tik vienas 
A. Jakštas turėjo aiškiai suformuluotą, giliai paties pergalvotą, o ne len- 
gva ranka iš šalies susigraibytą sistemą, ir čia yra jo nuopelnas. Ir kaip 
tik literatūros žmogui ateityj gal bus įdomesnė teoretinė A. Jakšto este- 
tikos, poezijos filosofijos dalis, negu praktiškasis jos pritaikymas atski- 
riems veikalams. Sprendžiant apie šio vyro kritiką, nereikia pamesti 
istorinės perspektyvos. Tą klausimą svarstant, ypač svarbu atsižvelgti į 
tai, kas buvo literatūros kritikos srityje prieš Jakštą, kaip Jakštas papildė 
ir išreiškė savo laiko dvasią ir atitiko visuomenės reikalavimus bei jiems 
vadovavo (žinoma, su naujosiomis literatūros srovėmis, ypač po Didžiojo 
karo, jis nėjo ranka rankon). Tik tada ima ryškėti didelis jo darbas, iškyla 
jo figūra ne tik literatūros, bet ir visos tautos fone. 

A. Jakštas — žmogus nuosaikus, logiškas ir pastovus. Ką jis teore- 
tiškai nusistatė, to ir praktikoje reikalavo. "Todėl jis iš poetų ir reikalaus 
poezijos, sukurtos pagal jo nuostatus. Jis bus visuomenininkas, ištikimas 
katalikas ir griežtai reikalaus tam tikrų formų, paneigdamas visa, kas iš 


23 Meno kūryb. probl., 151. 
24 Ten pat, 288. 

25 Mūsų nauj. lit.,, 29—30. 
26 Meno kūryb. probl., 325. 
27 Ten pat, 299. 

28 Ten pat, 303. 

jo nusistatytų rėmų išeina. Jis pats sakos: „Tų sprendimų teisingumu aš 
ir šiandien nė kiek neabejoju, todėl ir nematau reikalo tiekti jiems šio- 
kių ar tokių korektyvų““?. Vadinasi, rėmai nuo pradžios iki galo tie patys. 

Jam ypač svarbi meno veikalo idėjinė pusė. Krikščioniškieji ir tau- 
tiniai idealai — štai ko jis nuolat siekia ir dėl ko kovoja. Jis nemėgsta 
poetų egoistų, didelių individualistų. Jo pažiūros formavosi tada, kai 
kova dėl tautinių ir krikščioniškųjų idealų ir literatūros darbo buvo ne- 
išskiriamai susijusi. "Todėl poetus visuomenininkus jis labiausiai vertina, 
ypač iškelia Maironį: „Maironis yra par excellence Lietuvos tautinio atgi- 
mimo bardas, giesmininkas, kovotojas už lietuvystės teises, poetas pa- 
triotas, dainius pilietis“?. Jo dainos „mus jaunystėje žavėjo, kėlė mumyse 
pasitikėjimą savo jėga, skatino stoti į darbą tautos dirvoje, kovoti su lie- 
tuvystės priešais““!, 

Už tautines idėjas ir Vydūną labai vertina, ypač jo ,Prabočių še- 
šėlius“. 

Jakštas myli visa, kas gera, dora, žmoniška, kas kelia žmonėse geras 
mintis, į laimingesnį gyvenimą veda. Šiuo atžvilgiu jis vertina Vaiž- 
gantą, Gustaitį, Pietarį, iš dalies L. Girą ir kitus. 

Anuomet šis idėjinis vertinimas buvo visai suprantamas. Vėliau, 
kai atsirado rašytojų grynųjų menininkų, visai skiriančių dailiąją litera- 
tūrą nuo visuomeninio bei tautinio darbo, šis grynai idėjinis vertinimas 
literatūrai buvo nebepakankamas ir net pavojingas, kai teko susidurti su 
priešingos ideologijos rašytojais. 

A. Jakštas geriausiai vertina romantikus, realistus, klasikus. Jis juos 
sugeba vykusiai įvertinti ir tikrąsias jų veikalų teigiamybes ir ydas nu- 
rodyti (pvz., Maironio poemų lyroepiškumą, Vaižganto ,„Pragiedrulių“ 
smulkmenų daugybę, publicistiškumą, „otsebiatiną“, L. Giros minčių pa- 
laidumą). Dėl šių krypčių pamėgimo ir visur ieškojimo pirmiausia idė- 
jinio turinio, mažiau paisant estetinės pusės, kartais būdavo atlaidus net 
abejotino talento poetams: Žalvarniui, Margaliui, Žibuntui, K. Stikle- 
liui etc... 

Visos srovės po romantizmo ir realizmo Jakštui — dekadentizmas, į 
kurį priskaito simbolizmą, impresionizmą, ekspresionizmą ir kitas. Į jį 
pateko ir naujasis, po 1905 m. pasireiškęs, judėjimas mūsų literatūroj. Tas 
judėjimas siekė literatūrą atskirti nuo visokio visuomeninio darbo, ieš- 
kojo specifinės lietuvių tautinės dvasios, naujų literatūros formų, domė- 
josi tautosaka. Pasirodė Herbačiausko, Žegotos, S. Kymantaitės-Čiur- 
lionienės bandymai. 

Į šiuos visus naujus reiškinius Jakštas pažiūrėjo kaip į visų jo idealų 


29 Mūsų nauj. liter., I, 6. 
30 Ten pat, 30. 
31 Ten pat. 

paneigimą ir šoko kovoti. Sulaukęs „Gabijos“ ir Herbačiausko „Erškėčių 
vainiko“ — pasmerkė juos. Panašiai atsitiko su S. Kym.-Čiurlionienės 
„Lietuvoje“ (1910 m.), I. Šeiniaus ,„Kupreliu“, „Vasaros vaišėmis“, su li- 
teratūros žurnalais „Vaivorykštė“ ir „Baru“. Nepatiko ir Krėvės naujos 
formos „Šarūnas“ (skaitytinė drama). 


Nepripažįsta ir užsienio tuomet modernių rašytojų: individualistų, 
impresionistų bei simbolistų (Žulavskio, Vispianskio, Bodlero, Ničės, Pši- 
biševskio, Ibseno, Hamsuno). 


Tautiškumo ieškodamas kūrinio siužete, turinyje, neįvertino Čiur- 
lionio ir J. Baltrušaičio. 

Jam svarbiausia idėjos, logiška veikalo fabula, dailus, paprastas sti- 
lius (mūsiškas realistinis ar romantinis). Dramos srityje jam labiausiai 
rūpi liaudies scenos repertuaras. 

Kritikos būdas. Jakštas mėgsta atpasakoti turinį, pacituoti, pažiūrėti 
kalbos grynumo. Dažnai kalba retoriškai, o peikdamas griebiasi satyros ir 
parodijos. Parodo daug sąmojaus. Jo protavimas aštrus ir išvados pagal 
jo samprotavimus — logiškos, nuoseklios, aiškios. 

Stropiai vertindamas visas anuomet pasirodančias knygas, jis jas pla- 
čiai išgarsindavo. Nors sudėtingesnių naujosios literatūros faktų ir ne- 
įvertino, bet, pagal savo laiko sąlygas, palankiai vertindamas idėjiniu at- 
žvilgiu vertingus veikalus, jis padėjo rimtą pagrindą mūsų kultūrai. Jis 
įpratino anuometinį skaitytoją ieškoti rimto turinio. Ant šio tvirto pa- 
grindo vėlesnieji kritikai galėjo statyti sudėtingesnį, grakštesnį kritikos 
rūmą be baimės, kad pamatai neišlaikys. Jo ir kitų bendradarbių visuo- 
meninė bei idėjinė kritika suvaidino svarbų vaidmenį. Žinoma, po jos tu- 
rėjo ateiti ir atėjo meniškesnė kritika. Bet ir čia darbas ėjo palaipsniui. 


Kiti „Draugijos“ kritikai bei teoretikai 


Be Jakšto, ,„Draugijoj“ dirbo visa eilė žmonių. Jų straipsniuose ma- 
tyti mintis, kad jau laikas literatūrai žengti visai savitu keliu. Bet ir čia 
sutarimo nėra. Bent apytikriam vaizdui gauti čia suminimos svarbes- 
niųjų straipsnių mintys. 

Svarbesniųjų straipsnių autoriai yra Varnas, M. Gustaitis, R. Bytau- 
tas, P. Kragas, K. Puida, J. Purickis, J. Gabrys, P. Leonas, J. Gustaitis 
(jo 1 str. verstas) ir kiti. Vieni jų sprendžia pagrindinius meno klausimus 
(Varnas, R. Bytautas, J. Gustaitis 1-jame str., J. Purickis), kiti tyrinėja 
istoriškai bei vertina kritiškai įv. literatūros reiškinius (M. Gustaitis, P. 
„Kragas, K. Puida). 

Principinius estetikos klausimus nagrinėja J. Gustaitis str. „„Aiste- 

tika“3?. Čia bandoma spręsti estetinio jausmo prigimtis, grožio ir este- 
tiškumo sąvokos bei jų skirtumai, grožio kriterijus ir priežastys (nei ob- 
jektyvios daiktų savybės, — simetrija, spalvų harmonija, — nei 
malonumas nelaikomas grožio kriterijais; kriterijus bandomas sieti su to- 
bulumu, bet griežtai tas klausimas neišsprendžiamas), meno pažangos 
klausimas, etikos ir estetikos santykiai. Įdomu, kad nuoširdžiame etikos 
ir estetikos bendradarbiavime temato patenkinamą to klausimo išspren- 
dimą: „Kol gi mūsų psichika užgaidų patraukiama, atras moralistų mo- 
kiniuose tik geležinę kliūtį ir daugiau nieko, tol jausmo su dorumo prie- 
dermėmis kova nėra išvengiama. Kuomet šioje kovoje etika draugiškai 
paduos ranką aistetikai, tuomet tik žmogus laisvai pamylės dorą ir tuo- 
met tik jis įžengs į tikrą etiškąjį kelią““*. Kaip matyti, etikos ir estetikos 
klausimas sprendžiamas priešingai Jakšto nusistatymui. 


Adomas Varnas str. „Šis tas apie dailę ir dailės kritiką“"* į meną 


žiūri kaip į žmogaus ir gamtos sielų sintezę. Jis kritikuoja R. Bytauto 
meno kriterijų — atitikimą tikrovei (R. Bytautas taip tvirtino str. „„Ap- 
link mūsų dailės parodas“?5): „Atitikimas tikrumui negali būti meno kri- 
terijumi. Priėmęs šį kriterijų menininkas amžinai pražūtų akivaizdoj tos 
gamtos, T kurią jis yra įsmeigęs akis. Gamta yra sena boba su stipria 
atminčia. Kaip tokia, ji tarška be galo daug. Rašyti visus jos tarškalus 
— reikėtų išsižadėti savosios asmeninės gamtos, išsižadėti savo norų ir 
jausmų, likti kažkokios valdiškai-gamtiškos kanceliarijos kopistu“?“. Šiuo 
teisingu tvirtinimu Varnas kaip į akis dūrt visiems tiems, kuriems gam- 
tos ir gyvenimo fotografiškos kopijos buvo didžiausias menas. Toks 
meno supratimas užmuša kūrybą. Bet A. Varnui vien sielos būsena taip 
pat nepakankamas meno kriterijus. "Tik sintezėj gamtos ir žmogaus 
sielos yra tiesa. Ko reikia dailėj ieškoti? ,„Dailėje apskritai reikia ieš- 
koti visų pirma tas, kas žadina, kas sukelia naujas mintis, kas priverčia 
jautriau jausti, giliau ir jautriau mąstyti, intensyviškiau gyventi“??. To 
žadintojo, jaudintojo (estetinės emocijos — V. K.) stiprumas ir bus meno 
kriterijus. Visi kitoki kriterijai — joki kriterijai: „Nei gamta, nei 
tauta, nei morališkieji dogmatai, nei tikėjimas prasmėje kurios religijos 
išpažinimo, nei visuomenės gyvenimo pakraipa, nei historija, nei grama- 
tika negali tapti čia kriterijumi'*89, 


Lygiai vykusiai Varnas sprendžia ir meno santykius su religija. Jis 
sako, kad menas laisvai mėgsta patarnauti religijai, lygiai kaip ir ši jam, 


32 Vertė J. Papečkys, „Dr.“, 1911 m. 54 nr. 
33 Ten pat, 177. 

34 1908 m. 22 nr. 

35 1908 m. 17 nr. 

37 Ten pat, 128—129, 

bet „spirti — gi ją (dailę — V. K.) taikinties prie tikybinių dogmatikų, 
prie siaurai tenumatomų moralybės paragrafų, prie visokių demokratiš- 
kų bei partiviškų principų, yra status piktžodžiavimas ir dailės iškone- 
veikimas““?. (Laisvu kultūros talkininkų meną laiko ir Profanas: 
„Profano mintys ir įspūdžiai iš II Lietuvių dailės parodos Kaune““*?), 
Varnas kalba ir apie kritiką. Jam kritikas — kartu ir meni- 
ninkas. Juo reikią užgimti. Jis turįs sugebėti pergyventi tai, ką jautė 
kūrėjas, turįs būt atviras kiekvienam naujam grožiui. Sintetiškas protas 
ir kūrėjo jausmų liepsna bei intuicija — kritiko esmė. Toks gilus ir tei- 
singas meno ir jo kritikos supratimas, kaip Varno, buvo anuomet retas. 

„Draugijoj“ kelti ir kiti, daugiau ar mažiau susiję su literatūra, klau- 
simai. Antai, J. Purickis rašo apie literatūros įtaką gyvenimui (,„Beletris- 
tikos rolė žmonijos auklėjime“)*!, P. Leonas apie ,,„Poetiškąsias dainų gro- 
žybes''*2. 

Buvo taip pat duodama vietos ir literatūros istorijai: atspausdinta net 
keliolika straipsnių tuo klausimu. Iš jų didžiausias, vėliau atskira knyga 
išleistas, J. Gabrio „Lietuvių literatūros apžvalga“. Bet, kad juose visuo- 
se meniškosios kritikos kaip ir nėra, tad tenka palikti juos šalyj. Iš jų 
išsiskiria tik kun. M. Gustaičio „A. Mickevičiaus „Krymo sonetai“**. Čia 
matyti gili literatūros kultūra, estetinis skonis. 

Dabar — tikrieji kritikai. Žymiausias iš jų bene bus P. Kragas — 
Petras Gerulis, Seinų seminarijos klierikas, parašęs keliolika kritikų — 
studijų „Draugijai“ ir pora straipsnių „Ateičiai“. Svarbesnieji straips- 
niai: „Lazdynų Pelėdos veikalai“**, „Šatrijos Ragana“, „Mačys Kėkš- 
tas“46. „Žemaitė“*?", „Keletas žodžių apie Adomo Jakšto poeziją“*?, ,„Pas- 
tabos apie M. Vaitkaus poeziją““?, „Rutelė mūsų dainose““?, J. Biliūno 
pažiūros į beletristiką'“!, ,,Z. Krasinskis““?. Be to, keliolika šiaip jau re- 
cenzijų (L. Giros, L. Steponavičiaus raštų... .). 

Kragas literatūrą laiko dvasiniu tautos gyvenimu, kuriame atsispin- 
di visa tautos dvasia. Neniekindamas svetimų literatūrų, teisingai nuro- 
do, kad savos literatūros jos atstoti negali“. Jis nenori su Biliūnų su- 

tikti, kad literatūra turi tik duoti gyvenimo, visuomenės vaizdų ir para- 
ginti skaitytoją su to gyvenimo bei visuomenės ydomis kovoti. Viena, 
kad literatūros medžiagos šaltinis esąs ne vien tik gyvenimas, bet ir fan- 
tazija; antra — jam svarbi ir estetinė literatūros pusė: „Grožio esybė 
glūdi pačiame dailės veikale, o ne susijaudinimuose (nusiteikimuose ko- 
voti su visuomenės ydomis — V. K.), kuriuos pas skaitytoją ar žiūrėtoją 
sukelia““*. Kragui literatūra svarbi ir kaip kūrėja naujos gražios tikro- 
vės. Bet literatūros veikalo naudingumo taip pat neniekina (,Klaidos“ 
įvertinimas“?). 

Mūsų literatūroj tuomet buvo stipri realizmo linkmė. Ir Kragas jos 
šalininkas. Bet realizmas jam ne gyvenimo kopijavimas, o svarbesnių 
gyvenimo bruožų sukoncentravimas. Ypač beletristikoje taip turi būti. 
Bet neneigia ir fantastinio elemento, jei jis natūralus, išaiškinamas be 
aukštesnių jėgų įsikišimo (pastebėtina, jog ir Biliūnas su tuo sutiko). Bet 
Kragas realizmo nelaiko vieninteliu kūrybos būdu. Jis teisingai sako, kad 
reik suprasti kiekvienos krypties esmę, tai tada nelaikysim vieną kryptį 
aukštesne, kitą žemesne. (Tai, žinoma, labai sveikas kritikui nusista- 
tymas). 

Herbačiauskui ir Čiurlionienei pakėlus balsą prieš senąjį literatūros 
supratimą, prieš visuomeninio darbo literatūrą ir kartu prieš realizmą, 
Kragas stoja realizmo ginti. Jis nurodo, kad realizmas mums nesvetimas, 
nes ir Duonelaitis ir Valančius, pagaliau ir atgimimo meto rašytojai, buvę 
realistai: „Jie sužetus ėmė iš gyvenimo ir to gyvenimo neslėpė po sim- 
boliais, neaiškumais, savo raštams nedavė jokio mistiško atspalvio, bet 
prieš tą, ką matė, ką širdis jautė ir tai aiškiai, kaip tai lietuvis 
mėgsta'“9“. Tad „reališkumo supratimas nėra „vėjo atneštas“, o 
jis prasideda nuo Duonelaičio, pamaži plėtojas ir stipriai susiriša 
su mūsų tautiniu atgimimu““?. Aišku, Herbačiausko pradėtoji linkmė 
jam negali patikti: „Jaunieji rašytojai jau tų idealų (plačiai suprasto 
realizmo — V. K.) pradėjo nebranginti, o nori duoti raštijai visai kitokią 
spalvą, neva tai savotišką, bet iš tiesų rengiasi tarnauti svetimtaučiams““*š. 
Iš tikrųjų kitataučių, ypač lenkų, literatūros įtaka Herbačiaus- 
kui buvo aiški. Be to, pasišiaušusi jo forma negali patikti Kragui, kurs 
šiaip kitų naujosios literatūros atstovų nepaneigia. Kragas priima Vydū- 
no simbolizmą, Krėvės kūrybą, prisigėrusią liaudies dainų dvasios, — ir 
tą Krėvės tautinės poezijos dvasią ypač akcentuoja! — ir naujų formų 
ieškojimą. Jis skatina rašytojus susipažinti su tautosaka: tuo jie „pra- 
turtintų savo dovaną“ ir išsyk įstotų į tautos poezijos vagą““?. 


54 „Dr.“, 1912 m. 70 nr., 109 psl. 
55 1910 m. 42-43 nr., 136 psl. 

56 1910 m. 47 nr., 247 psl. 

57 Ten pat. 

58 Ten pat, 125. 

59 1912 m. 64 nr., 340 psl. 


17. Suvažiavimo darbai III 


258 V. KULBOKAS, JAKŠTAS IR „DRAUGIJA“ 


P. Kragas turėjo tikro kritiko ypatybių. Svarbiausia, buvo apdova- 
notas estetiniu jausmu, kuris jam leido išskirti vertingus kūrinėlius, pa- 
justi jų grožį ir tai kitiems nurodyti. Savo studijoje apie atskirus rašy- 
tojus jis nurodo kiekvieno iš jų tikrąjį talentą, savybes ir ydas. Pvz. 
apie Žemaitę teisingai sako, kad jos labiau vertingi „paveikslai“, kur ji 
nesistengia mokyti nei ko nors įrodyti. Pažymi jos gabumą gamtos bei 
buities vaizdus ir liaudies tipus piešti. Taip ir apie kiekvieną rašytoją, 
kurį tik jis lietė, sugebėjo pasakyti rimtos ir nuoširdžios kritikos žodį. 

Kragas gerokai apsipažinęs su savąja ir lenkų literatūra, neblogai 
orientuojasi įvairiose literatūros kryptyse ir nėra fanatiškas vienos sro- 
vės šalininkas. Su reikiamu atsargumu jis pasako tiesos žodžių apie įvai- 
rias tuometines mūsų kryptis. Gal tik kiek pergriežtas buvo Herbačiaus- 
ko bei Čiurlionienės atžvilgiu. Na, bet šiųjų raštų išimtinis tonas gal ir 
ji išprovokavo... Be abejo, dabar negalima sutikti su jo realizmo pla- 
čiu supratimu, į kurį jis subruko ir Maironį, ir Žemaitę, ir Jakštą, ir Ku- 
dirką. Čia viena žymė (visuomeniškumai) jam išlygino ir stilių ir pasau- 
lėžiūrų skirtumus. 

Jo kritikos daugiausia vertintinos kaip informacinės. Jis visuomet, 
kaip atrodo, pilniausiai panagrinėdavo pasiimto autoriaus raštus. Duodavo 
plačius turinius, charakterizuodavo tipus ir susiedavo juos su visuomenės 
gyvenimu. Gausios, gerai parinktos citatos, vaizdingas dėstymas jo kritikas 
padarydavo mielai skaitomas. Tuo jis nemažai patarnaudavo ,„Draugi- 
jai“ ir visuomenei. Gaila, kad gyvenimas jį nuo darbo, nespėjusį savo 
talento išvystyti, atitraukė. 

Kazys Puida „Draugijai“ parašė studijas: „Jovaras“9, „J. Mikuc- 
kis“*! ir „D. Poška““*, „Lietuvos Žiniose“ svarbesnė kritika — Šeiniaus 
„Bangos siaučia““3. Amerikoj 1913 m. išėjo rinkinys straipsnių apie se- 
nesniuosius mūsų rašytojus „Mūsų dainiai“. Čia rašo apie Strazdą, Poš- 
ką, Baranauską, Vienažinskį, Vaičaitį ir Zauerveiną. 

K. Puida bando sujungti idėjinį atžvilgį su estetiniu. Jis sako, kad 
senesnieji rašytojai labiau susiję su tautos bei liaudies reikalais, vargais. 
Tatai sudaro ypatingą žymę jų kūryboje. (Čia suprantamas jų susijimas su 
tauta — rūpinimasis įvairiais jos reikalais, visuomeniškumais. Naujieji 
gi rašytojai su tauta susiję visai kitu atžvilgiu: jie, gal būt, dar geriau už 
tuos senuosius sugeba meniškai išreikšti giliausius tautos troškimus, jos 
dvasią. Bet čia visa eina jau pagilintoj kūrybinėj plotmėj). Šiuos du šal- 
tinius, — tautos liaudies gyvenimą ir kūrėjo vidaus gyvenimą, — Puida ir 
stengiasi iškelti. Įsigilinimas į laiko sąlygas ir dvasią, į kūrėjo dvasios 
struktūrą, be to, pakankamas grožio pajautimas leido tinkamai jų kūrybą 


60 1910 m. 39 nr. 
61 1913 m. 79-80 nr. 
62 1910 m. 45 nr. 
63 1914 m. 46 nr. 

įvertinti ir, kad ir apytikriais bruožais, išreikšti. Pvz., Strazdelį iškelia 
iš užmiršties kaip gyvą liaudyje išsaugotų tautos jėgų atstovą, kuris spi- 
rias prieš svetimybės bangas; tikrųjų ateities kelių kad ir nenuvokdamas, 
graudžia giesme ramina brolį artoją, giedodamas jo vargą ir visą buitį. Jis 
(Puida) sugeba nusileisti intuicijos galia į kūrėjo emocijos gimimo prie- 
žastis ir jos įkūnijimo procesą (pvz., apie „A. Šilelį“). Formalinis atžvil- 
gis, kaip ir beveik visų prieškario kritikų, silpnai tepaliestas. Bet jo nuo- 
pelnas, kad sugebėjo sukurti gan ryškius tų rašytojų kūrybos dvasinius 
vaizdus. Tautos ir literatūros meilė juntama kiekviename jo knygos pus- 
lapyj. Tai ypač patraukia skaitytojo akį arčiau pažinti buvusius ir pa- 
mirštus (tuomet) rašytojus. Straipsniai apie naujuosius rašytojus blyškūs. 
Šiaip čia jau mažiau sieja kūrybą su visuomeniškumu, net smerkia agita- 
vimą. Silpniausiai pavyko Šeiniaus talentas įvertinti. Jo piešiamų asme- 
nų chaotiškumą nori aiškinti pereinamojo laikotarpio padarų. Tuo tarpu 
bene tiksliau tai išvesti iš impresionistų pamėgimo piešti ne valios, ne pla- 
ningo veikimo, bet jausmų, nuotaikos žmones. 

Panašiai idėjinį atžvilgį su meniniu sieja ir J. Gabrys str. „Maironis 
— mūsų tautiško atgimimo dainius“. Nors jo straipsnis jubiliejinis, bet 
nevengia ir kritiškų pastabų. 

Pažymėtinas Vydūno str. apie kritikos ydas (jo kritikuoto veikaliuko 
proga). Tos kritikos silpnybes stengiasi teisinti P. Būčys nurodydamas, 
kad nė vienas laikraštis profesionalo kritiko neturi. 

Smulkių kritikų rašė dar Mad-rietis, A. Maliauskis, P. Būčys, A. A. 
ir daug kitų. 

Kaip matyti, įvairus „Draugijos“ kritikos lobis: įvairūs žmonės, įvai- 
rios nuomonės. Bet visur dominuoja Jakšto balsas. Tad ir vertinti ,Drau- 
giją“ tenka daugiau kaip Jakšto kritikos pasireiškimas, žinoma, visuomet 
nepamirštant ir kitų pastangų. Apie Jakštą šį tą pasakius jau pirmiau, ne 
ką galima dabar bepridėti ir prie bendro „Draugijos“ darbo įvertinimo. 

Ji literatūrai vietos skyrė nemaža, uoliai kėlė įvairius klausimus, kri- 
tikavo visas literatūros naujienas. Pasireikšdavo ir naujesnių nuomonių 
apie literatūrą. 

„Draugijos“ kritikos kryptimi eina ir visi kiti katalikų žurnalai bei 
iaikraščiai, be „Vilties“. Bet visuos kituos laikraščiuos ta kritika smul- 
kesnė, menkesnė, atsitiktinė. O jos mintys tos pačios. Pvz., toks ,„,Va- 
dovas“, kad ir sako, jog literatūros dalykas — grožis, bet prideda, kad li- 
teratūra negali būti be šiokios ar tokios tendencijos, tik ji, esą, neturinti 
būti labai aiški. Bet „Vadovo“ kritikas Meškus — kun. Staugaitis kaip tik 
parodo aiškų tendencingumą dėl nepriimtinų jam idėjų. 


A. Jakšto poetinis žodynas 
Petras Butėnas 


Prelatas Aleksandras Dambrauskas-Adomas Jakštas buvo tiek platus, 
tiek didžiai išlavintas žmogus ir tiek daug iš įvairių mokslo, meno ir 
praktinio gyvenimo sričių prirašęs, kad, norint jį, jo kūrybą, kūrybos 
krypsnius, reikiamąją mintį gerai suprasti epochos šviesoje, ilgam bus 
darbo, kol bus viskas ištirta, nušviesta ir būsimajai gadynei gatavai per- 
duota. Jis asketas mokslininkas, menininkas, visuomenininkas, kalboty- 
rys, matematikas-logikas ir gyvenime, — mirdamas pageidavęs, kad ant 
jo kapo būtų toks antrašas paskelbtas iš jo paties lyrinės kūrybos: ,„Mes 
ne savo ugnimi žėruojam, mes ne sau aplinkui šviesą liejam“ (,„Saulė“, 
22 p.), — buvo ir poetas. Nuostabiai savotiškas jis ir poetas buvo, apie 
kurį J. Ambrazevičius („Lietuvos rašytojai“, 143 p.) pasakė: kūrė „ne tai, 
kas pačiam patinka, bet kas reikalinga visuomenei“. Ir A. Jakšto poezija, 
— giesmės ir dainos, — aprėpia kasdienybės žmogų ir jo sielos gyveni- 
mą. Tai J. Ambrazevičius kiek toliau (144—145 p.) teigia: ,,Net pačią poezi- 
ją rašo, turėdamas prieš akis degamuosius visuomenės reikalus. Poezijoje 
taip suaugęs su momento reikalais,/kad tie reikalai nepaleidžia rašytojo 
net tiek atitrūkti nuo gyvenimo, kiek reikalinga poetui savo išgyveni- 
mams atsieti nuo konkretaus fakto ir paversti visuotiniais“. Jis, tvirtin- 
tina, asketas, logikas, matematikas ir moralistas lietuviškiausiais drabu- 
žiais. Gal dėl to, apskritai kalbant, ir jo poezijos stilius, ne tik turinys, 
extra gyvenimo, savaip ir griežtai suvaržytas, pažabotas, bet ir lietuviš- 
kas su dideliu taiklumo priemaišų norimiems vaizdams reikšti. 


A. Jakštas toks nuo „Aušros“ laikų — pirmosios lietuvių tautos ro- 
mantizmo ir atgimimo pakopos. Jie du nuo anų laikų tokie dideli realistai 
išsiskyrėliai iš bendrumos kad ir dviejų krypčių ideologai: dr. V. Ku- 
dirka lietuviško pozityvizmo ir dr. A. Jakštas — lietuviško katolicizmo. 
Kiti didieji mūsų ano laiko žmonės su dr. J. Basanavičium priešaky — 
labiau gyvenimo romantikai. Dr. V. Kudirka, nebaigęs darbo, nelaiku 
nukeliavo į amžinybę, o dr. A. Jakštas, kietas kaip titnagas, visame savo 


1 Jakšto stiliui nušviesti P. Butėnas yra parašęs plačią studiją, iš kurios čia 
spausdiname jo poetinio žodyno nagrinėjimą. Red. 

gyvenime ir žodžio kūryboje, laimingai atkeliavo ligi mūsų dienų, toks 
pat pasilikdamas ir savo širdies poezijoje. 

O tos poezijos apsčios būta. Pirmieji jo eilėraščiai pasirodė ,„Aušro- 
je“ (Nr. 5-6, 1884 m.): pirmuoju eina L. Kondratavičiaus „Giesmės pras- 
cziokėlio nemokanczio raszyti“ vertimas. Vadinasi, būdamas 24 metų 
amžiaus, jis išėjo į spaudą jau kaip poetas, nors ir kito autoriaus žodžius 
savo gimtąja kalba skelbdamas šiokia jau tada, jaunystėje, gyvenimui 
taikyta nuotaika: 


Aš kad plunksnelę laikyt mokėčiau, 
Vien dėl tėvynės tiktai krutėčiau: 
Aš skinčiau broliams takus dorybės, 
Smerkčiau žalingus vaisius girtybės, 
Giedočiau — Dievas yr apgintuvė 
Drąsaus žemaičio, tylaus lietuvio... 

Kartkartėmis spausdindamas, ir tokio užsimojimo ir akiračio savo 
poezijos yra išleidęs atskirais leidiniais: „Dainų skrynelę“, „Rudens ai- 
dus“ ir 1930 V. D. metais „Liriką“, kuri daugiausia suėmė ir anųjų dviejų 
pirmesnių leidinių poezijos dalykus. 

A. Jakšto lyrika vadinama sausa, šiurkštoka, matematiška, precizuo- 
ta, logiška ir panašiais artutiniais tiems epitetais ir sinonimais. "To ga- 
lima ir laukti, tikėtis, nes ir pats autorius nesislepia. Bet, kai patyrinėji 
visą kūrybą ištisai, pajauti, kad ne visai taip: bent sausumo ir šiurkštumo, 
oi, ne visur jo poezijoje esama. Jei ir taip neigiamai atrodytų — tai tik 
todėl, kad visur gyvenimo elementas ir dargi matematiškumo bei logiš- 
kumo dvasios diriguojamas žodinio išreiškimo atžvilgiu. A. Jakštas lie- 
tuvių kalbą mokėjo gerai, liaudies kalbos užkampiai jam buvo žinomi, 
vaizdus sudorodavo tiksliai, stilistikos priemones, atrodo, išnaudojo ligi 
paskutiniųjų. Be to, turėdamas klasinę eilėdaros ir stiliaus formą pa- 
vyzdžiu sau ir kitiems kūrėjams ir kultivuodamas gyvosios kalbos au- 
toritetą žodinėje kūryboje, jis N. Nekrasovo žodžiais šitaip griežtai dėl 
poezijos atsiliepia „Dainų formos“ vertime: 

Formos pergreitai nevelk! 
Tinka labai, mat, poėmai 
Žodžiai priderinti tėmai; 
Eile, lyg pinigą, kalk! 
Sakinį griauki klaidingą, 
Vykdydam's dėsnį kartu: 


Žodžiams — kad būtų ankštu, 
Minčiai — ruiminga... (1905.IV.26) 


Kad ir šitokie iškeliami eilėraščiui reikalavimai, skelbti prieš 33 me- 
tus, betgi kūrėjas gyvai pritaria ir jausmui, be kurio negali nė poezijos 
gimti („„Daina“, 179 psl.). 

Dievui pradžiuginus širdį, 
Jausmui sujudinus protą, 


Gimsta, lyg pievoje puokštė, 
Sieloj dainelė svajota... 

Poezijai pasigavęs valią, protą ir jausmą ir palenkęs juos vienam tiks- 
lui, poetas šit ko nori, nors ir tokia poezijos forma išeidamas į viešąją Lie- 
tuvos padangę ir nė kiek savo „kankliais“ (lyrika) nesididžiuodamas (,„Ma- 
no kankliai“, 180 p.): 

Nūn gi protas kad ir jaučia 
Dangiškų minčių verpetą, — 


Menki, tylūs mano kankliai 
Žemės miego nesuprato. 


O kitame posme kūrėjas sušunka, kad žmogus tobulėtų, pakiltų „nuo 
šios žemės į aukštybes“, bet, kai daina nepakyla, tai: 
O dabar aš kad ir giedu, 
Nyksta, gaišta balsas mano, — 


Nes dainų retai kas klauso, 
Dar rečiau giesmes numano... 


Iškelia Absoliuto meilę, vieną iš savo poezijos vainikų, poetas kita- 
me eilėraštyje ragina pamilti Lietuvos padangę („Į mano dainelę“, 181 p.): 
Skriskit, mano dainelės, skambėdamos, 
Kelkit tėvynės sūnus... 
Budinkit miegančius brolius tėvynėje, | 
Nūn teprakrapšto akis! 
Jaunajai lietuvių kartai įkvėpkite“ 
Meilę savosios kalbos, 


Gera pagirkite, pikta neslėpkite, 
Būkite balsas tautos!.. 


Savy lyrika liesdamas Dievo, tėvynės ir gimtosios kalbos aukštinimo 
motyvus, A. Jakštas viename posme, atrodo tikra, pasako ir galutinį sa- 
vo poezijos tikslą (,,Dainiaus geismas“, 182 p.): 

Vien tetrokščiau: tė visi pasako: 
Jis tiesos mylėjo siaurą taką, 


Gynė brolius, priešus maldinėjo, 
Jiems įkvėpt gerų jausmų norėjo.:. 


Su šitokiomis intencijomis, prisipažinimais ir pažiūra į poeziją, jos 
turinį ir stilių per žmones leisdamas, A. Jakštas ištesėjo savo žodį ne tik 
savo eilėraščių turiniu, bet ir jųjų stilium bei kalba, kuriuodu tarpusa- 
vy augte suaugę. 

Iš mažatvės augęs su A. Jakšto „Beraščiu“, paskum jau kaip moki- 
nys jautęs jo eilėraščių prieinamumą eiliniam žmogui, gėrėjęsis aforiz- 
miškumu, supratęs jo kalbos natūralumą ir imponuojantį minčių reiškimo 
statumą, — gavęs progos, šįkart mėginsiu ne jo poezijos turinį nagri- 
nėti, kuris bent trumpai ankstesniais žodžiais prabėgom apibrėžtas, bet 
jo lyrikos stilių ir kalbą stilistikos ir kalbamokslio atžvilgiu, norėdamas pa- 
tirti, ar iš tikro, kaip sakoma, jau tokia ir jo stiliaus sausybė ir dvelktų. 
Šiam reikalui mėginsiu prakalbinti pačius jo lyrikos faktus ištraukų pa- 
vidalu. Gilinaus į stiliaus puošmenas, susytas drauge su turiniu, kuo ma- 
žiausiai liesdamas lyrikos metriką, kuri, tiesa, yra monotoniška, neišmis- 

linga, dažnai neskambi!, nedaug ką ir iš tropų (poetinio žodyno) teiš- 
traukdamas ir visą dėmesį spiesdamas į figūras (poetinę sintaksę) bei 
joms artutinius dalykus. 


* * 


Rašant apie A. Jakšto lyrikos stilių, teko laikytis tam tikro stilistikoje 
numatomo plano. Bet pasirodo, kad įvairių literatūros teorininkų šis tas 
nevienodai įvertinama, skirstant medžiagą, ir todėl kai kurie stilistikos 
skyreliai nevienodas vietas turi. Išeidamas iš stilistikos normų ir pasi- 
remdamas lietuvių kalbos dvasia bei duomenimis, vietomis kiek savaip 
ką- ne-ką paskirstęs, šitaip čia viską esu sutvarkęs: poetinis žody- 
nas (poetinė leksika) ir poetinė sintaksė (poetinis kontekstas). 

Poetinis žodynas: A. Aiškumas — sinonimija; B. Tikslu- 
mas — žodžių žaismas, lakonizmas; C. Taisyklingumas — naudo- 
jimasis priesagomis; priesagos -al-, -yb-, -en-yb-, -ij-, -ik-as, -ykl-, 
-in-, -ing-, -išk-, -yst-, -um-, -uo0l-, -uv-; prieveiksminis gi; D. Įvairios 
kalbinės aplinkos žodžiai — archaizmai, barbarizmai, makaronizmai, 
neologizmai: galūnės -a, -is, -ys; priešdėlėtieji žodžiai; daiktavar- 
dis -- daiktavardis; būdvardis -- daiktavardis; skaitvardis -- daiktavar- 
dis; prieveiksmis - daiktavardis; dialektizmai — sangrąžos žodelis si, ki- 
tos žemaitybės, šiaip tarmybės, įtartinukai; E. Poetinė semantika — epi- 
tetai: įvardžiuotiniai būdvardžiai, mažybinė forma; palyginimai; tropai — 
ironija, alegorija: posakiai, aforizmai. 

Poetinė sintaksė: A. Gyvumas — antitezė; apostrofa; in- 
terrogacija; eksklamacija; elipsė; gradacija; repeticija; polisindetomas 
(jungiamieji žodžiai ir, kaip, kur, į, ar, su, anei, (ir) ne, kad, tai); epifora; 
epanafora; figūrų papildymas: — asindetonas, brachilogija, geminacija; 
B. Skambumas — eufonija: sutrumpinimai, liepiamosios nuosakos ga- 
lūnė -ki, -k, inversija;euritmija (kirtis); onomatopeja: jaustukiniai prie- 
veiksmiai, akimirksniniai veiksmažodžiai, ištiktukai, jausmažodžiai, gar- 
soseka; C. Stiliaus pilnumas — periodai: aiškinamieji, išeitiniai, nuolai- 
diniai, priešpriešiniai, priežastiniai, santykiniai, sąlyginiai, sujungtiniai. 

Sintaksė (papildomasis skyrius): linksnių vartojimas, pažyminiai, 
prielinksniai, prieveiksmiai, jungtukas nes. 

Varija (papildomasis skyrius): svetimieji kūrėjai, sukaktuvininkai, 
literatūrą liečia, filosofija, geografija, gamta, tėvai, vaikams, visuome- 
nės negalavimai, visuotinybės. 

Iš šitos programos šiame rašinyje gvildenamas skyrius Poetinis žo- 
dynas. 


1 Apskritai daina A. Jakšto „Lirikoje“ liesta šiuose eilėraščiuose: Dainų for- 
ma (vert.) (231 p.), Dainiui (vert.) (226 p.), Į mano daineles (181 p.), Dainiaus geis- 
mas (182 p.), Liaudies dainiui (8ek.). (182 p.), Mano kankliai (180 p.). 


Poetinė leksika 


A. AIŠKUMAS 


Stiliaus aiškumą liečia sinonimai (syn—su, Onoma — vardas; 
artimos reikšmės, bet nevienodareikšmiai žodžiai), omonimai (ėmo- 
ios — panašus, vienodas; žodžiai, turį dvi ir daugiau reikšmių), peri- 
frazės (peri — apie, frūsis — posakis, išsireiškimas; vengimas pavadin- 
ti sąvoką jai savingu žodžiu) bei jos dvi šakelės — amplifikacijos 
(papildymas, išplėtimas; viso sakinio pakeitimas kitu arba kitais saki- 
niais) ir eufemizmai (eufemos — malonus, laimingas; stataus žo- 
džio, nemalonaus dalyko išreiškimas švelnesniu žodžiu ar sakiniu), ir, ga- 
lop, tikslus minčių reiškimas (vengtini supainioti žodžiai, sa- 
kiniai, netikęs žodžių derinimas). 

Omonimų ir perifrazės reiškinių, būdingų A. Jakšto ,Lirikoje“, nė- 
ra, o tikslus minčių reiškimas, atsirėmęs į kūrėjo logiką, labai nužiūrėtas. 
Iš to skyriaus teiškeltini į paviršių sinonimijos dalykai. 


Sinonimija 


Mūsų kalba gausi sinonimų, ar tautosaką imtumėm, ar raštus, ar 
kasdienę kalbą, pvz.: dirba, pluša; gieda, dainuoja; griūva, puola; rėkia, 
šaukia; šaltinis, versmė; veidai, skruostai; kibiras, viedras; tynė, vonia; 
tėvai, gimdytojai; arklys, žirgas; kuilys, tekys. A. Jakštas sinonimijos 
reiškinius, norėdamas didesnį efektą padaryti, sumaniai naudoja savo ei- 
lėraščiuose, bet tik nepergausiai. 


Taip pat nupieščiau birželio rytus, 
Kada saulutė tik ką prašvitus, 

Ir žiba mirga rasos lašeliai, 

Ir čiulba ulba raibi paukšteliai, 


Beraštis, 18 p. 


Skelbčiau, garsinčiau ir grožį lauko, 
Kaip varpų vilnys siūbuoja, plauko. 
Beraštis, 18 p. 
Telksim, kviesim aliai vieną — 
Būrus, kunigus ir ponus. . 
Mūsų dirva, 94 p. 

Engė, spaudė priešai mus, 
Plėšė rusai, vokiečiai, 
Kentėm vargą ir skausmus 
Ir verkšlenome slapčiai. 
Nepr. Lietuvai, 100 p. 


Skriejame, plaukiame artyn prie girios, 
Vėsu krūtinė oru kvėpuoja. 
Beržaro ežeras, 117 p. 


Užuot kepę duoną, varot spiritą, 
O pasaldę maukiat, srebiat „viritą“. 
Labas rytas laukams, 121 p. 


Skamba gaudžia šimteriopos 
Dainos operų garsiųjų, 
Klauso viešpačiai Europos 
Dainininkų parinktųjų. 
Kat. Kietuvio daina, 170 p. 
Priesagos leidžia pasirengti kuo daugiausia žodžių, sinonimiškai tar- 
pusavy skambančių; plg. priesagas -ij-, -yst-, -išk-um-, -yb- ir kitas. 
Mūsų kalba pilna sinonimų. Apie juos pirmasis gana rimtas darbas 
pasirodė 1908 metais — tai Romo Bytauto „Šis tas iš lietuvių kalbos ti- 
losofijos““. 


B. TIKSLUMAS 


Stiliaus tikslumui trukdo neatsargiai pavartoti, bet poezijos mėgsta- 
mi pertarai (pvz.: vadinas, sakysim ...), keli iš eilės sinoni- 
mai (žr. sinonimiją),, pleonazmai (pleondso — gausinu, dauginu; 
daugiažodiškumas; įvairių tos pačios prasmės ir turinio žodžių vartojimas), 
tautologijos (tapatžodybės; tos pačios minties ar to paties dalyko 
nusakymas keliais įvairiais žodžiais ar  posakiais), paralelizmai 
(para-dllelos — greta einantis; lygiagretumas; minčių, daiktų, vaizdų ir 
kt. sugretinimas palyginant), ilgi sakiniai, lakoniški posa- 
kiai. 

Apskritai imant, A. Jakšto lyrikos stilius tikslus, priklausąs nuo kal- 
bos faktų vartojimo tikslumo. Bet ilgų sakinių dažnoj vietoj tikrai pa- 
sitaiko (žr. periodą) šalia lakoniškosios kalbos. 

Iš šios srities į paviršių iškeltinas tautologijos faktas, pasireiškęs vie- 
nu ištisų eilėraščiu, virtusiu tartum kokiu pabrėžiamos minties žodžių 
žaismu. 


Žodžių žaismas 


Yra vienas „Aido“ (90 p.) eilėraštis, taikytas Lietuvos priešams, ku- 
rio ir žodžiai taip parinkti, kad jie patys per save jau tuos priešus plie- 
kia. Be to, būdingas tariamasis užklausimų atitarimas, sąskambiškai pa- 

imamas iš paskutiniojo žodžio, ir tokia žodžio dalis eina vis pabrėžiamai, 
sudarydama atskirą žodį. 


Ką ten priešas žada rengt? — Engt, engt, engt!.. 
Ką jis nor' mums padaryt? — Ryt', ryt, ryt'... 
Ar sarmatos neturės? — Ės, ės, ės... 


Lygu koksai gyvulys? — Lis, lįs, lis... 

Ir begėdiškai užklups? — Lups, lups, lups... 
Mūsų kraujo prisigers? — Gers, gers, gers... 
Knygas, laikraščius uždraus? — Raus, raus, raus... 
Ir mes būsime tamsoj? — Oi, oi; 0i!.. 

Rasim džiaugsmą vien sapne? — Ne, ne, ne... 

Ko daugiau mes turim laukt? — Augt, augt, augt... 
Gal dirbt' žemę nesibart? — Art, art, art... 

Nė minutės nesilsėt? — Sėt, sėt, sėt!.. 

Mokslą, šviesą broliams skelt! — Kelt, kelt, kelt... 
Iki galą barbaras — ras, ras, ras... 

Ir jo valdymas gražus — žus, žus, žus... 

Ir jis pats po kelmais — eis, eis, eis... 


Tąja pačia proga neiškenčiu nepaminėjęs autoriaus išgalvoto vieno 
paradokso (savotiškas kalambūras), kur modernistams „patariama“, 
kaip reikia eilėraščius rašyti, duodant įdomų kalbos rezginį: 


Tai mano sugalvotos — eilutės eilėse: 
Skaitydams vieną tekstą, draug kitą regėsi. 

Tai daros šiaip: eilėraštį rašydams 

Pakeiski kai kur raides paprastas riebiomis, 

Ne kaip pakliūn, bet taip, kad tu, tai padarydams, 
Gautumei iš jų žodžius, sudėtus tyriomis. 
Kiekvienam, kaip reljefas, jie tuoj puls į akį, 
Nustebę šauks jums bravo, kaip proto netekę.“ 


Iš riebiųjų raidžių susidaro toks sakinys: aš kilnus genijus nešu jum 
savo prekę! 

Autorius pademonstravo tyčią išgalvotą eventualų faktą, gudriai pa- 
šiepiantį nenusisekusių eilių kalikus, kur dėl visai pašalinių motyvų 
aptemdomas pats kalbos stiliaus tikslumas. 


Lakonizmas 


Lakoniškų posakių šalia ištęstų periodinių sakinių ,,Lirikoje“ ne- 
maža, ir, reikia pasakyti, jie taiklumu pasižymi. Čia šiek tiek jų išrašau: 


Broliai, ko žiūrite?!. 
Vieną teturite 
Lietuvą brangią tėvynę... 
Lygiai Mažojoje, 
Lygiai Didžiojoje 
Mūs' ją tegina krūtinė!.. 
M. Lietuvai, 109 p. 


Kas čia: kaimas ar miestelis, — 
Tepasako kas tai žino, 
Nes, va, lietuvis žvejelis 
Šieną gatvėje džiovina. 
Nida, 112 p. 

Nori melstis — še bažnyčia, 
Nori mirt — čia pat kapeliai, 
Nori poilsio — gali čia 
Snustelt artimoj girelėj. 
Beržoro įdomybės, 115 p. 


Kelionė — darbas paprastas, 
Kelionė — vargas didelis, 
Kelionė — tikras reikalas, 
Kelionė — ponų pramoga, 


Kas apibrėš tave?.. 
Kelionė, 149 p. 
Vienas žodis — ne šneka, 
Vienas vyras — ne talka. 
Kai du stos, 173 p. 


C. TAISYKLINGUMAS 


Kalbos taisyklingumas ir stilius suaugę: juo kalba taisyklingesnė, juo 
stilius dailesnis. Bet stiliaus dailumas ir gerumas priklauso ir nuo pačios 
kalbos, kaip vieneto. Mūsų kalba iš pagrindo stilinga, dėl kurios A. 
Jakštas sušunka: 


Nors žudė ir krimto 
Tave praeitis atsidėjus, — 
Tu amžių gal šimtą 
Savaip nepaliauji skambėjus. 
Ir metais senutė 
Vis grožiu jaunystės tebžydi, 
Net ponai atkutę 
Mums tavo dailumo pavydi. 
Į lietuviškąją kalbą, 77 p. 


Šiuo atveju pažiūrėkim, kaip A. Jakštas lyrikoje verčiasi žodžių prie- 
sagomis. 


Naudojimasis priesagomis 


Žodžių priesagomis kūrėjas savo lyrikoje visai laisvai naudojasi, ypa- 
čiai norėdamas eilėdaros rimą išlaikyti. Iš retesnių priesagų yra keletas: 
-yč-, -yt-, -um-yn-, -už- (žemaitiškoji): 


O jei tavo siela kenčia 
Dėl kaltybių nemažyčių, — 
Še, pažvelk į Kristaus kančią 
Keturiolikoj koplyčių. 
Beržoro įdomybės, 115 p. 


Kas esi tu? — Lietuvytis. 
Lietuvos pilietis, 273 p. 


Mums brangesnė yr dorybė 
Už didžiausį brangumyną. 
Kat. lietuvio daina, 171 p. 

Jam įsakius, paukščiai girioj gieda, 
Ir žvaigždelės per dangužį rieda, 

Ir pievelės žydi, marguliuoja, 

Ir javais laukeliai geltonuoja. 


Vaikelio klausimas, 5 p. 
Tėvužėli, kas gi tai sutaisė, 
Kad saulutė šviečia mums ir šildo? 

Vaikelio klausimas, 4 p. 


Iš būdingesniųjų lietuvių kalbos žodžių priesagų, plačiau lyrikoje var- 
tojamą, paliestinos dar šios: -al-, -yb-, -en-yb-, -ij-, -ik-as, -ykl-, -in-, 
-ing-, -išk-, -yst-, -um-, -uo0l-, -uv-, 


Priesaga -al- 


Daiktavardinė priesaga -al-, po kurios eina kieta galūnė, rodo daiktą 
turint tų ypatybių, kurių turi ir veiksmažodis, iš kurio tokios priesagos 
daiktavardis pasidaręs, pvz.: ėsti — ėdalas, tepti — tepalas. „Lirikoje“ 
keli tos rūšies reti žodžiai taikliai pavartoti. 


Blizgalas — blizgutis, blizgė. 


Blizgalais nesuviliosi 
Lietuvio ir kataliko. 
Kat. lietuvio daina, 170 p. 


Degalas — žibė, šviesa. 


Kur paukščių kelias traukiasi 
Į tolį vien težinomą 
Sparnuočiams ir astronomams, 
Tartum iliuminacijai, 
Šimtų šimtais pridegdinta 
Žvaigždelių — degalų. 
Kelionė, 151 p. 


Stebalas — nuostabus daiktas, stebinys. 


Kaip rožė pražydus graži, 
Maloni kaip vasaros rytas, 
Savęsp vyrų akį verži, 
Lyg stebalas koks nematytas. 

Lietuvaitei..., 79 p. 
Sakykit gi, ką matėte, 
Kokius regėjot stebalus? 

Kelionė, 158 p. 


Žvangalas — žvanguolis, žvangumas. 
Naujas grožis jiems — niekai, 


Naujos dainos — žvangalai. 
Anatema, 538 p. 

Ant ugnies aukuro smagenis dėsime, 
Išlaisvos žvangalu mes sukvatosime. 
Auka, 357 p. 


Priesaga -yb- 


Daiktavardinė priesaga -yb- duoda žodžiui labiau sukonkretintą 
reikšmę, negu priesaga -um- (plg. daugybė — daugumas), ir beveik to- 
kias pat pareigas eina, kaip ir priesaga -yst-. Autorius šalia įprastinių 
žodžių aukštybė, daugybė, galybė, gėrybė, girtybė, kaltybė, malonybė, 
ramybė, šviesybė, tamsybė vartoja ir tik dabar jau įprantamus vartoti 
žodžius: artimybė, bailybė, dosnybė, genialybė, gyvyba, įdomybė, mažati- 
kybė, narsybė, nematomybė, nemirybė, pilnybė, vertybė, žemybė: 

Artimybė — artybė, artumas, arti, čia pat, kaiminystė. 

O jei koktu tau būti tamsybėje, 
Iš kaimyno šviesos pasiskolinki, 
Jis gyvena čia pat artimybėje, 


Geras draugas, nuo jo nesitolinki! 
Pranašas, 163 p. 


Aukštybė — aukštumas,-a, viršūnė. 


Da žingsnis viens — ir aš ant pat aukštybės. 
Gyvenimo kalnas, 187 p. 


Bailybė — bailystė, bailumas, bailė, baimė. 


Augti kas verta, gyven' be bailybės, 
Nėra aukštesnės jėgos apkaltos... 
Traukinyje iš ryto, 235 p. 


Daugybė — daugumas, daug. 


Iš jo gyvių pasipylę 
Nesuskaitomos daugybės. 
Ex guo omnia, 19 p. 


Dosnybė — dosnumas, davumas. 


O tu, duosnybė pagirtoji, 
Ateik ir viešpatauk ant žemės! 
Petrapilės..., 210 p. 
Galybė — galia, galėjimas. 


Viešpatie didžios galybės, 
Duok iš amžinos gėrybės 
Būti tuomet be kaltybės. 
Dies irae, 70 p. 


Genialybė — genialumas, geniališkumas. 


Senajam mokslui skelbiant prietaringus vylius, 
Dainiams žymė, mat, buvo jam — genialybė... 
Prietarai, 376 p. 

Girtybė — 


Aš skinčiau broliams takus dorybės, 
Smerkčiau žalingus vaisius girtybės. 
Beraštis, 82 p. 


Gyvyba — gyvybė, gyvumas. 


Gyvyba — kryžius ir tiesa gyvoji — 
Spindi bemirtė iš pūzdrų — grabų. 
Traukinyje iš ryto, 235 D. 


Įdomybė — įdomumas. 


Ei, į Beržorą atvykęs 
Iš kampelio tolimojo, 
Miel's ateivi, pats manykis, 
Tirki įdomybes jojo. 
Beržoro įdomybės, 115 p. 


Malonybė — 


Jėzau, jam atleiski kaltes, 
Ir per savo malonybę 
Duok jam danguje ramybę. 
Dies irae, 71 p. 


Mažatikybė — mažatikystė, mažas (menkas) tikėjimas. 


Visur rasi ženklų juodžiausios spalvos 
Aklybės arba niekšiškumo, 
Slaptingų priežasčių neprotingos kovos, 
Mažatikybės ir baikštumo. 

Dainiui (vert.), 227 D. 


Narsybė — narsa, narsumas, narsingumas. 


Tegu priešų pilis griauna, 
Puošias vainiku narsybės!... 
Kat. lietuvio daina, 168 p. 


Nematomybė — nematomumas. 


Drauge miel's, ar nematai tu, 
Jog vis', ką mūs' akys mato, 
Ir vien atspindys, šešėliai 
Nuo nematomybės rato? 
Traukinyje iš ryto, 234 p. 


Nemirybė — nemarumas, nemirtis. 


O nemirybės iškilme, 
Mus mokai žvelgt mirtin be baimės 
Ir net ieškoti joje laimės. 
Velykų giesmė, 47 p. 


Ne tau ramumas, garbė, didybė, 
Aukštos valdžios malonė, 
Tau lemta kelias į nemirybę 
Per vargą ir karionę. 
Lietuviui, 139 p. 


P. BUTĖNAS, A. JAKŠTO POETINIS ŽODYNAS 271 


Garsiais darbais pasauly tu nemirybės sieki... 
Kvaily, nori ar ne — vis nemira palieki. 
(vert.), 269 p. 


Prakilnybė — prakilnumas, kilnybė, kilnumas. 


Ir buvo gi ko paklausyti... 
Apie varlių pasaulyje daugybę, 
Jų praeitos kultūros prakilnybę 
Ir būsimąją varlijos galybę. 
Varlės politikės, 367 p. 
Ramybė — ramumas. 


Ir vėl tylu. Nakties ramybė 
Apsiaučia lygiai iš dangaus — 
Ir meilės žemiškos pilnybę, 
Ir tuščią trankymos žmogaus. 
Traukinyje iš ryto, 235 p. 


Šviesybė — šviesa, šviesumas, šviesenybė. 


Dievuliau mano, kad aš galėčiau 
Kad ir netiesiai plunksną vedžioti, 
Kiek tai giesmelių gražių sudėčiau, 
Kiek tai šviesybės turėčiau prote... ! 
Beraštis, 80 p. 


Varlybė — varlija, varliškumas, varlumas. 


Ir visos įvairiais balsais nagi kvaksėti: 
Ura, ura, mūs' nepriklausomybė! 
Dar nepražuvo garbinga varlybė! 
Varlės politikės, 366 p. 


Žemybė — žemiškumas, nusižeminimas. 
Dorybių indas tu, 
Turtingas neturtu. 
Duok mums didybę nugalėt', 
Giliai žemybę pamylėt!... 
Šv. Pranciškaus ..., 61 p. 


Išmelsk žemybės mums ir kantrybės! 
Šv. Pranciškaus ..., 63 p. 


Priesagos -en-yb- 


Dvi daiktavardinės priesagos -en-yb-, galima sakyti, tėra tik sustip- 


rintas laipsnis to, ką skelbia ir viena priesaga -yb-. Liaudies kalboje žo- 
džiai baisenybė (baisybė, baisumas), brangenybė (brangybė, brangumas), 
sunkenybė (sunkybė, sunkumas), šventenybė (šventybė, šventumas) pla- 
čiai vartojami. Keliose vietose ir A, Jakšto lyrikoje tų keimarinių prie- 
sagų žodžių yra: 


Negyvų kūnų šimtai, 
Sužeistų daugybė!... 

Na, dabar ar supratai 
Karo baisenybę?! 
Karas, 299 p. 


Sveikas teinie sau, iš kur atėjo, 
Savo tesaugo brangenybes. 
Šaulių maršas, 101 p. 


Ir save pasveikint duoki, 
Šventas Sarge Angele, 
Sunkenybėse vaduoki 
Dangiškąja malone. 
Geroji intencija, 69 p. 


Jis mano meilę brangin', lyg kokią šventenybę, 
Ir gali man teisingai Jis apie tai priminti. 
Mano draugas, 24 p. 


Priesaga -ij- 


Daiktavardinė rinktinumą skelbianti priesaga -ij- prieš kietąją mo- 
teriškosios giminės galūnę -a seniau Rygiškių Jono ir jo mokyklos nelabai 
būdavo mėgiama. Ir šalia jo vartotosios lapijos nelabai buvo leidžiama 
sakyti Žemaitija (reikėjo: Žemaičių žemė, Ž-čių kraštas, Žemaičiai). Šian- 
die toji priesaga labai išpopuliarėjusi. O A. Jakštas ir kitkart nesivar- 
žydamas ją segiojo savo darbo terminams arba kad ir kitų darbo nau- 
jadarams. 


Gyvatija — gyvatės, gyvačių veislė, gyvatynas. 


Ir šis darbas neina vėju, 
Vis daugiau tėvynė valos, — 
Be žalčių jau liko balos, 
Gyvatija sumažėjo. 
Garnys, 286 p. 


Katalikija — katalikai, katalikų pasaulis; katalikybė, katali- 
kystė. 
Taip pat teismas visiems lygus, 
Ar kas plėšia, ar kas vagia, 
Tik taisyklės nesuranda 
Katalikija nabagė. 
Meksikos konstitucija, 344 p. 
Medija — medžiai. 


Šnera upeliai, tolyn bėgdami, 
Bund' medija giriose. 

Pavasario naktis (vert.), 265 p. 

Pilietija — piliečiai. 
Rami Betanija nubudus, 
Teiraujas seniai ir jauni: 
Kodėl pilietija sujudus, 
Kur jie taip bėga skubini? 
Lozorius, 95 p. 

Vaikija — vaikai. 
Mielajai vaikijai. (Taip pavadintas visas lyrikos skyrius, 271 psl). 
Varlija — varlės. 


Ir buvo gi ko paklausyti... 
Apie varlių pasaulyje daugybę, 
Jų praeitos kultūros prakilnybę 
Ir būsimąją varlijos galybę. 
Varlės politikės, 367 p. 


Vyrija — vyrai. 
Prasimušė tamsoj pirmi aušros ženklai, 
Kurių jau vyrija seniai pasilgus laukė. 
Rytas, 92 p. 
Žydija — žydai, žydų tauta. 
Aplink jį spiečias žydija į būrį, 
Jordano darbas Jonui yr alsus. 
Šv. Jonas Krikštytojas, 220 p. 


Žvėrija — žvėrys. 
Mat, taip toji žinia nustebino žvėriją, 


Kad savo nuomonę kiekvieną išreikšti pirmas prisibijo... 
Kiaulė ir asilas, 371 p. 


Priesaga -ik-as 


Peikikas — peikėjas, peikinėtojas. 
Nebeklausykit Druskių, naujumos peikikų. 


Nauj. eilėdaros menas, 375 p. 
Skelbikas — skelbėjas. 


Bet, jei skelbia kas prieš Tiesą, 
Neklausau tokio skelbiko. 
Kat. lietuvio daina, 168 p. 
Žeidikas — žeidėjas, įžeidėjas, įžeidinėtojas, įžeidikas, užgavėjas, 
užgaudinėtojas. 

Mūsų kaltės bausmę gavo, 

Dovanok saviems žeidikams, 

Kaip ir mes atleidžiam savo 


Kaltininkams. 
Tėve mūsų, 104 p. 


Priesaga -ykl- 


Daiktavardinė priesaga -ykl- prieš kietąją galūnę -a, -as rodo arba 
įstaigą, arba įrankį. 


Kandykla — užkandinė. 


18. Suvažiavimo darbai III 

Jonas smagus skub' kandyklon, 
Skrieja virpančiais sparnais: 
Metas jau išmest burnelę. 
Jaunas magas, 356 p. 


O jei koks paniūra tuo nepalinksmėtų, 
Vilkolakio ras „kandykloj“ 
Šnapso ir šampano. 

Vilkolakio daina, 360 p. 


Pustyklas — pustyklė, pustytojas. 


Nori ir trobą tamsią pamatyti, 
Aure, veizėki per langelio stiklą, 
Motina supa savo mažutytį, 
Kit's šaukia: mama, pamokyk skaityti! 
Trečiasis tėvo jau mėgin' pustyklą. 
Svajonė, 159 p. 
Regiklas (regyklas) — regykla. 


Taip ir prie lašo ir dangaus regiklo. 
Tenka sušukti: Oi, Dievuliau didis!... 
Dievas, 4 p. 


Priesaga -in- 


Būdvardinę priesagą -in- daiktų kilmei reikšti A. Jakštas nepaprastai 
plačiai vartoja, net, greičiausiai, jis pats pirmas paleisdamas į pasaulį 
šitokius žodžius, paprastai liaudies kalboje reiškiant tiktai kilmininkais 
vartojamus: bokštinis — bokšto (gaidelis), gegužinis — gegužės mėnesio 
(naktis), gyvulinis — gyvulio (naujiena), Grįžaliniai Ratai (Grįžalo R.j, 
naktinis — nakties (sargyba), pagrabinis — pagrabo (maršas), pragarinis 
— pragaro (ugnis), prigimtinis — prigimties (prigimtas; vaistas), šermi- 
nis — šermenų (maršas), vasarinis — vasaros (sveikinimas), žeminis — 
žemės, žemuoginis — žemuogių, žieminis — žiemos, žiemių (šaltis). 


Tvarką valstybinę 
Kurti paskatinki, 
; Dvasią tikybinę 
Kvėpki, išplatinki. 
Pasigailėk, 7 p. 
Prieš ją tu kėlei, žlibas nabage, 
Spėkų gamtinių tamsias bangas. 
Pasauliui, 31 p. 
Šerminis maršas (šermenų). 
Pasauliui, 31 p. 
Dieve meilės begalinės, 
Nuo ugnies gink pragarinės, 
Mano gailesį pažinęs. 
Dies irae, 71 p. 
Šiandien čia švyturio liepsna težiba, 
Eidama ramią naktinę sargybą. 
Urbo kalnas, 113 p. 
Vasariniai sveikinimai (vasaros). 
119 p. 

Labas rytas, vasariniai jūs laukai! 
Labas rytas laukams, 121 p. 


Ei, visai yra kitas grožis 
Savo darbo sijonėlių 
Pasiūtų iš mūs' naminių, 
Čerkesinių marškinėlių. 
Tautiniai rūbai, 124 p. 


Apgynė jas ir atvadavo, 
Iš po vergijos pragarinės, 
Kai, taręs rimtą žodį savo 
Visus sulaikė nuo degtinės. 
Vysk. M. Valančiaus..., 130 p. 


Priesaga -ing- 


Būdvardinė priesaga -ing-, rodanti privalumų, tam tikrų žymių gau- 
są, šioj lyrikoj poretė. Šalia įprastinių baisingas (baisus) gailingai (gai- 
liai), išmintingas, meilingas (meilus), retesnių plunksningas (plunksnuo- 
tas), unksmingas yra trejetas, jei ir ne A. Jakšto darbo, tai naujadarų — 
mirgulingas (mirgantis), moningas, perkūningas. Ta priesaga čia poezijai 
daug nepatarnauja, nes rodo gana ilgą žodį, lanksčioj ir įvairioj poezijoj 
neperparankiausią. "Todėl tą priesagą beveik tik giesmėse ir teužtinkame. 


Atsimink, Jėzau, meilingai, 
Manęs ieškojęs gailingai, 
Nežudyk manęs baisingai. 
Dies irae, 70 p. 


Europos gyvą matė jis darbštumą, 
Amerikiečių laisvę išmintingą, 
Afrikos oro ir žmonių karštumą 
Ir Azijiečių sukilimą ūmą 
Ir visą žemės reginį moningą. 
Svajonė, 161 p. 


Šaukia: Dieve, rasą duok gausingąa, 
Ar bent audrą siųski perkūningą. 
Bus audra, 200 p. 


Šaltiniams teik vandens ik valiai, 
Paukšteliams rūbą jų plunksningą, 
Minkštumą mūs' visų vilnelei, 
Pakalnėms rasą mirgulingą. 
Vaiko malda, 304 p. 


Priesaga -išk- 
Būdvardinė priesaga -išk-, vaizduojanti daikto ar reiškinio savumą, 
jo būdinguosius bruožus, A. Jakšto kartais labai originaliai paduodama. 


Taip tai, matyki, ežia dainiškoji, 
Pirmiausia eina per tėvynės šalį, 

Dubysa traukias, slepiasi Šventoji, 
Kiekvieną siekia vietą Lietuvoje, 
Kalnelį, girią, pievą ar laukelį. 
Svajonė, 159 p. 


Dar originalumas — neigti ritmas, rimas, 
Taip pat eilių lygumas dainiškoj kūryboj. 
Originalumas, 380 p. 
Aukso tyrojo Širdie, 
Motiniška mūs' viltie... 
Kilk aukštyn, jūros žvaigžde! 
Marijos Širdis, 55 p. 
Jausmo diduomenei, 
Proto jaunuomenei, 
Jėgą nemergišką, 
Būdą energišką 
Duoki visiems mums, darbuose padėk! 
Jaunikaičio malda, 6 p. 


Priesaga -yst- 


Priesagos -yb- ir -yst- besivaduojančios. Bet paprastai priesaga -yst- 
rodo žmonių sambūrio žymę, — sakysim, tautystę, luomą, įstaigą; plg.: 
dievystė — dievybė, lietuvystė — lietuvybė, tautystė — tautybė. Prieš- 
kariniais laikais, rodos, labiausiai tuo atveju vyravo priesaga -yst-. 


Didvyrystė — 


Ei, ir mums kadaisiai degė 
Sieloj geismas didvyrystės, — 
Nūn, pražilus, ji nebagė 
Gėdis audringos jaunystės. 
Gyvenimo ruduo, 205 p. 
Dievystė — 


Ak, ir išminčius graikų yra taręs, 
Kad nuo akių mūs' slepiasi dievystė. 
Teisingas atsakas, 12 p. 
Lietuvystė — 


Kelkite, stokite, 
Veikit, kovokite 
Už lietuvystės idėją! 
M. Lietuvai, 108 p. 
Lietuvystė — 


Lietuvystės idėją jiems į galvą kala 
Ir unijos šventumą murdina į balą. 
Iš kauniečio..., 325 p. 


Storžievystė — 


Užsieniuos kultūra auga, 
Kyla pramonė aukštai, 
Nėr ten storžievystės raugo, 
O pas mus vis atbulai. 
Užsieniuose ir pas mus, 328 p. 


Tautystė — 


Štai čia driekias gijos žalios, 
Prie jų glaudžiasi geltonos, 

Ir kaip mūs' tautystės ženklas, 
Jungias su anom raudonos. 
Tautiniai rubai, 124 p. 
Tautystė — 


Jie į dvarą jau nebeina, 
Ponams kūnu netarnauja, 
Bet tautystę savo maino 
Ir tėvynės darbą griauja. 
Vasario 19 d., 92 p. 


Vienystė — 
Be to, man teks gyventi 
Vienystėj amžinai. 
Viskas arba niekas, 264 p. 


Bet šalia priesagos -yst- tiems patiems reikalams pavartojama ir prie- 


saga -yb- (žr. pries. -yb-), pvz.: 


Tavo ponai braidžioja 
Limpančioj lenkybėje, 
Tavo žmonės klaidžioja, 
Lyg akli, tamsybėje. 
Lietuva, 91 p. 

Gana jau to skirtumo 
Tarp kaimo ir ponybės, 
Visi į bendrą darbą, 
Vardan šventos vienybės! 

Padėk, Dieve!, 148 p. 


Priesaga -um- 


Daiktavardinė priesaga -um- rodo abstrahuotą daikto ar 
ypatumą. 


Auksingumas — auksumas, aukso pavidalo. 


Va, kokiu auksingumu 
Vyno spind' stiklinės. 
Ir kaip skamba mūs' draugų 
Dainos sidabrinės. 
Auksas ir sidabras, 261 p. 


Aukštumas — aukštis, aukštybė. 


Ir meršiu tad kiekvieną neramumą, 
Nebenusiskundžiu žemiškais vargais, 
Keliu akis į dangišką aukštumą, 
Verkiu ir daug dainuoju su draugais. 
Nauj. Testamentas, 225 p. 


Ertumas — erčia, erdvė. 
Su dideliu vargu per gryčią ėjau, 
Ertumo jos apimti negalėjau. 
Gyvenimo kalnas, 187 p. 
Juodumas — juodis, juodybė. 


Jie iškalbą turi parodyt, 
Mokėjimą priešą nuveikt, 


reiškinio 

Juodu padaryti, kas balta, 
Juodumui baltumo suteikt. 
Vasara, 347 p. 


Meksiškumas — kas yra Meksikos dvasios. 


Valdžios kitos labai dėmis 
Šiltais Meksikos gudrumais 
Ir Bažnyčią žad' vaišinti 
Panašiais meksiškumais. 
Meksikos konstitucija, 344 p. 


Naujuma — naujumas, naujovė, naujybė, naujiena. 


Nebeklausykit Druskių, naujumos peikikų, 
Bet teikitės greičiausiai į mane skubėti... 
Nauj. eilėdaros menas, 375 p. 


Salduma — saldumas, saldybė, saldenybė. 


Aleliuja jau atgijo, 
Mums gyvybės salduma, 
Jėzaus kėlusio gymyje 
Spindi Dievo pilnuma. 
Velykų giesmė, 48 p. 


Sąmojumas — sąmojis, sumojimas. 
Teik mūs' protui sąmojumų 
Tų švelnių... 
Džiaugsmui, 259 p. 
Varliškumas — tam tikras varlės privalumas. 


Mes, Vytautiškių varlės, be srovių skirtumo, 

Vardan vien įgimto mums varliškumo, 

Kaipo sudarančio nemažą dalį..., stengsimės... 
Varlės politikės, 367 p. 


Priesaga -uol-is 
Įkyruolis — įkyrus, įkyrėjęs, nusibodėlis. 
Ir net šunies nepaisė, 
Kuris būdoj, pajutęs blusą kinkoj, 


Mokino dantimis tą įkyruolę. 
Kiaulė ir asilas, 371 p. 


Nekantruolis — nepakantuolis, nekantrus, nekantrautojas. 


Cit, jauni nekantruoliai, nutilkit rūgoję. 
Naujumas, 379 p. 


Snieguolė — sniegulė, snaigė, snaiguolė, snaigūlė, sniegelis. 
Vien tik snieguolių kuždėjimas krintančių 
Girdis piktoj tylumoj. 
Lakišiai, 246 p. 
Priesaga -uv- 
Daiktavardinė priesaga -uv- skelbia arba įstaigą, arba įrankį, arba 
čiabūvį. 

Apgintuvė — gintuvė, apgynimas. 


Giedočiau — Dievas yr apgintuvė 
Drąsaus žemaičio, tylaus lietuvio. 
Beraštis, 82 p 
Girtuvė — girtavimo įstaiga. 
Kai į girtuvėlę 
Bus takai užžėlę, — 
Laimins maldą Dievas. 
Šv. Petras, 84 p. 


Uždengtuvė — dengtuvė, uždanga. 


Kolei stoviu už Jo uždengtuvės, — 
Mano priešo pajėga menka. 
Neprietelis, 30 p. 
Žergtuvas — „žirklės“. 


Jų ne kojos, bet žergtuvai, 
Sparnų vietoj du kultuvai, 
Plunksnų jie netur tikrai! 
Įvairūs sprendimai, 283 p. 


Prieveiksminis gi 


Paprastai prieveiksminis gi mintį pabrėžiamuosiuose sakiniuose, kaip 
liudija gyvoji kalba ir tautosaka, eina sakinio pradžioje, pvz.: gi dabar 
čia kas?!; gi žiūrėk, nesidairyk — ir pamatysi!; gi ar (trm. gar) ir jis 
buvo įkaušęs?; gi žiūriu žiūriu — devyni vilkai vieną bitę bepjauną. A. 
Jakštas čia prieveiksminį gi nuvaro už pirmojo žodžio. 

Jums gi, sesės, ilgakasės, 


Altorėliai nešt! 
Eina, eina!, 13 p. 


Tavy gi senas chaosas spietės — 
„Manymo laisvo“, „meilės liuosos“. 
Pasauliui, 32 p. 
Taip pat žinom, kad prieveiksminis gi neina jungtuku sujungtuku 
(pvz., rusų kalboj jis eina: OHb xe), ir tada jo vietoj vartojamas jungtu- 
kas sujungtukas o. Tuo tarpu A. Jakštas to nepaiso. 


Garbė Tau, mano Dieve, už padarą kiekvieną, 
Labiausiai gi (= o labiausiai) už Saulę, skaisčiausiąją sesutę... 
Šv. Pranciškaus saulės himnas, 25 p. 


D. ĮVAIRIOS KALBINĖS APLINKOS ŽODŽIAI 


Įvairios kalbinės aplinkos žodžiai (žodžių prasmės kitimas) suskirs- 
tomi į archaizmus, barbarizmus (ir makaronizmus), neolo- 
gizmus, dialektizmus (provincializmus, socialinių grupių kal- 

bas, vulgarizmus) ir prozaizmus. Tai paaiškės, pavyzdžiais tardant 
„Lirikos“ žodyną. 


Archaizmai 


Archaizmai (archaios — senas) — senžodžiai, pasenėliai žodžiai yra 
kontra neologizmams, pereitosios gadynės žodžiai, išėję iš apyvartos, nors 
kai kieno ir gali būti vėl vartojami. Juos sudaro arba ištisi žodžiai, 
arba tik archainės žodžių formos. Autoriaus specialiai jų neieškota į 
savo poeziją krauti. 


Tokią nuolat visur skelbia bylą, 
Savęsp traukia klausančius pulkus. 
Neprietelis, 30 p. 

Nabagas ėmė skųstiesi. 

Kelionė, 156 p. 
Tai vėliai ima puoštiesi, 
Madas naujausias gaudyti... 

Kelionė, 156 p. 


Barbarizmai 


svetimųjų kalbų, ar jie būtų nepakitusios, ar kad ir pakitusios formos. 
Paprastai barbarizmai įsibrauna į kalbą ne grynojo savo pavidalo, bet 
pakitę: jiems prikergiama, pavyzdžiui, lietuvių kalbos fonetika ir mor- 
fologija, t. y. svetimosios kalbos garsai pakeičiami atitinkamais lietuvių 
kalbos garsais, kaip kad ir žodžių priesagos. A. Jakštas dėl barbarizmų, 
atrodo, nėra perdaug sau galvos sukęs, jų vengdamas ar nevengdamas. 


Biškelis, biškis, biskis nelž. — truputėlis, truputis, nedaug. 


Kaip motiną vaikas, 
Taip aš Lietuvos myliu šalį: 
Ten greit bėgo laikas, 
Ten laimės prityriau biškelį. 
Išeivio geismas, 86 p. 
Daboti — saugoti, žiūrėti. 
Jo duris sunkiausiomis spynomis užrakina 


Ir dabot dieną naktį du kareiviu pastato. 
Aušros Vartų..., 106 p. 


Karstas — grabas. Abudu nelietuviški žodžiai, bet antrasis labiau 
į mūsų gyvenimą nuo seno šaknis įleidęs. 
Aleliuja užgiedokim, 
Metas šiandien linksmintis, 
Jėzų sveikindami grokim, 


Nes iš karsto kėlės jis. 
Aleliuja, 47 p. 


Liuosas = laisvas, nesuvaržytas, atpuolamas (laikas). 


Augo žmonija, brendo ir švietės, 
Protu pažino vertę tiesos; 


P. BUTĖNAS, A. JAKŠTO POETINIS ŽODYNAS 281 


Tavy gi senas chaosas spietės — 
„Manymo laisvo“, „meilės liuosos“. 
Pasauliui, 32 p. 
Rėdyti = taisyti, vilkti. 


Kaip mylėjo, glamonėjo 
Mus brangi mama! 
Mokė, rėdė ir penėjo, 
Kuo galėdama. 
Našlaičiai, 295 p. 


Roda — nors tai ir slaviškas žodis, bet gal nėra reikalo to seno 
skolinio bevyt iš mūsų kalbos ir visados verst patarimu. Tuo būdu reik- 
tų palikti ir pri-rodyti (samdininką), rodėti (kas nors daryti), man roda 
(rods) ten nueiti (vietoj aprašomojo sakinio: aš noriu, trokštų ten nueiti 
arba Man smagu ten nueiti). 

Sargas Dievo dvaro, 
Duosių rodą gerą, 
Tik klausykit meiliai, 
O gyvenkit dailiai. 
Šv. Petras (vert.), 84 p. 
Spėka — jėga, galia (žiemryčių aukštaičiuose galė,-ės). 


Ir prašo: te Viešpaties Kūnas ir Kraujas 
Gaivina jų sielas, spėkas tiekia naujas... 
Dievo Kūno šventė Kaune, 16 p. 


Tėmyti — stebėti, žiūrėti, sekti. 
Jei matyčiau brolį skęstant, 
Nežiūrėčiau, ar kas tėmys... 


Gudruolis, 40 p. 
Žiurstas = prikyštė, priekaištė. 
Žiurstan pasisėmusi smėlio, 
Nubrido į Ventės pajūrį... 
Neringa, 114 p.ž 
Prie barbarizmų tenka priskirti ir: 


Aras = tėra gyva pagrindinė (ne mažybinė) forma erelis; plg. še- 
šėlis (ne: šešas, šašas). ,„Aro“ atsiradimo šaltinio ar ne tik „Aušros“ lai- 
kų raštuose (Dr. J. Basanavičiaus?) ieškotina. 


O, rusai, jūs' garbė yr dingus: 
Dvigalvis aras gul' purve. 
Traukimyje iš ryto, 236 p. 


Dainos tėra žmonių, o giesmės žmonių ir paukščių; paukščiai 
ir gieda, ne dainuoja, — ne taip, kaip kitose kalbose. 


Ir meilės liepsnelė, 
Ši tol tenesilpsta, nemainos, 
Kol švies mums saulelė, 
Kol paukščių bedžiugins mus dainos. 
Į lietuviškąją kalbą, 77 p. 


* Tarptautiniai žodžiai, kurių „Lirikoje“ be galo gausu, taip pat barbarizmai, 
tik jų čia neliesiu. 

Vesti kova = kovą kovoti, karą turėti, kovoti, kautis. 


Švietėmės, dirbom, krutėjom, mokinomės, 
Atkaklią kovą prieš lenkus bevesdami. 
Spaudos 20-ties..., 105 p. 


Makaronizmai 


Jei kalba perdaug priplūsta barbarizmų, tai patį kūrinį vadiname 
pilną makaronizmų, arba stačiai makaronišką. Tokio makaroniško sti- 
liaus kūrinys yra A. Jakšto „Paryžiaus kabarete“ (fragmentas), kur pran- 
cūzas kalbasi su mūsų aristokratu: 


Prancūzas: 
„„„Jūs, rusai, prieteliai juk esat mums visi... 
Mus riša su jumis dar ryšiai milijonų... 
Garcon! Šampano tuoj mudviem. Vive la Russie!... 
Aristokratas: 
Pardon, mon cher, — klysti mane rusu laikydams. 
Aš iš Lietuvos, o tai juk ne visvien... 
Turėjau už Telšių dvarus, jie teko žydams, 
Vadinas, lenkas aš, tik samogitien... 
Prancūzas: 
Vous... Samovėdien?!... Iš samojėdų krašto?!... 


Todėl ir priverstas buvau išmest šimtinę 
Ir bėgt į jūsų puikiąją tėvynę — 
Nuo chamų tų... jie mums, tai tikras „krzyž“... 


Neologizmai 


Neologizmai — naujadarai, naujažodžiai, naujos gadynės žodžiai, nau- 
jai padarytieji žodžiai, anksčiau kalboje nebuvę. Jie daromi įvairioms 
sąvokoms lietuviškai pakrikštyti ir pagal reikalaujamuosius kalbos dės- 
nius, kad tuo būdu būtų taisyklingi ir suprantami. A. Jakšto „Lirikoje“ 
jų tikrai daug. Iš to daugumo paties autoriaus taip pat daug jų pasi- 
daryta. 


Galūnė -a 
Šios galūnės daiktavardžiai veiksmažodinės kilmės ir skambūs vartoti. 


Gyvena — gyvenimas. 


Ei šen, dešinėn, pas mus, pas mus, 
Visi, kur mylit labą! 
Marint mes mokysim jausmus, 
Dėl gyvenos už grabo. 
Žmonijos idealas, 188 p. 

Gyvena — tąsa kelionės 
Plaukia amžina srove. 
Giliausis pergyvenimas (vert.), 256 p. 


Nuolat mažta man skirtieji 
Ratai gyvenos brangieji, 
Kuriuosna esu įjungtas. 
Finalas (vert.), 266 D. 


Nemira — nemarus, nemirštamas. 


Garsiais darbais pasauly tu nemirybės sieki... 
Kvaily, nori ar ne, vis nemira palieki. 
(vert.), 269 p. 


Išlaisva — išlaisvinimas, išsivadavimas. 


Ant ugnies aukuro smagenis dėsime, 
Išlaisvos žvangalu mes sukvatosime. 
Auka, 357 p. 


Ira(s) — irimas, griuvėsiai. 


Neškit, kraukite po plytą, 
Veskit, tieskit naują sieną, 
Kad iš irų atstatytų, 
Užbaigtą ir išrėdytą 
Rūmą rasčiau ryto dieną! 
Mano rūmas, 166 p. 


Paklaida — klaida, paklydimas, apsirikimas. 


Kai du stos, visados paklaidą supras; 
Ieškos, klaus, nepaliaus iki tiesą ras. 
Kai du stos, 173 p. 
Rida — ridėjimas. 

Seniau raganų rinktas' šito kalno viršūnėj. 
Mat, regėdavo jos iš čia Klaipėdą, Nidą 
Ir ilgiausią platoką Kuršių marių alkūnę, 
Ir Baltosios jūros vilnių amžiną ridą. 

Raganų kalne, 111 p. 


Skaista — skaistumas. 


Skaistos ir nuolankumo jis pavyzdys reikšmingas. 
Šv. Pranc. saulės himnas, 26 p. 


Vėsa — vėsumas. 
Aš aprašyčiau... ir mielą vėsą žalių girelių. 
Beraštis, 81 p. 
„Virinta“ — degtinė. 


Užuot kepę duoną, varot spiritą, 
O pasaldę maukiat, srebiat „virintą“. 
Labas rytas laukams, 121 p. 


Žaga — žagimas; susitepimas. 


Bet man žaltys gudrusis įkalbėjo: 

Raudoną vaisių, girdi, nuraškyk!... 

Kokia jaunystė be žagos apsėjo?! 

Skanus toks vaisius... Dievo neklausyk!... 
Adomas (vert.) 219 p. 

Galūnė -is 
Pirminiai, reikale labai pagaulūs daiktavardžiai. 


Bėgis — bėgimas, tarpas. 


Naujais šiais meteliais gerai te jums klojas 
Darbe, veikime ir gyvenimo bėgy. 
Nauji Metai, 276 p. 


Būvis — buvimas, ekzistencija, gyvenimas. 


Viskas praein' ir grįžt atgal negali, 
Ir mūsų būvis bėga vis greičiau. 
Lakišiai (vert.), 248 p. 


Rūstis,-čio — rūstumas, rūstybė, rūstenybė. 


Diena rūsčio ir teisimo 
Pelenais vers sutvėrimą 
Pagal Dovydo skelbimą. 
Dies irae, 70 p. 


Galūnė -ys 
Veiksmažodinės kilmės antriniai daiktavardžiai. 


Ieškinys — ne teismo termino „išieškojimo“ prasme, bet ieško- 
jimo, siekimo, veržimosi. 


Ji už garbę jam kilnesnė 
Ir už panieką žmonių, 
Ji už geidulius stipresnė 
Ir už monus ieškinių. 
Šv. Ignaco giesmė, 58 p. 


Judinys — judomas daiktas. 


Ir sueis iš vieno meilėj idealo 
Judinys negyvas — nejudi gyvybė. 
Traukinyje iš ryto, 233 p. 


Siekinys — siekimas. 


Jo ranka teikės mus į garbę vest, 
Ir malonės Jo spėka mūsų siekinius pašvęst. 
Neprikl. Lietuvai, 100 p. 


Smagurys — smaguriautojas, smaližius. 


Bet tavęs ten vest, smagure, neketu, 
Nes gyvybę medžiai turi, kaip ir tu. 
Vaikas ir ožkytė, 279 p. 


Suklys — sukėjas, sukiotojas. 


Lai tave nušviečia saulė spinduliais, 
Lai ir audros perein' vėsulais — sukliais!... 
Mano širdžiai, 255 p. 

Priešdėlėtieji žodžiai 


Yra keletas retesnių žodžių su priešdėliais, prikergtais stačiai prie 
dviskiemenių daiktavardžių arba galinčių eiti daiktavardžiais. 


Atvėsis — vėsa, vėsumas, atvėsimas, vėsuma. 


Gamta atvėsio glėbyje vakaravo. 
Pasaka, 223 p. 


Begalės — be galo, daugybė. 


Ei, kas čia tavo pasėkas 
Mažas, didžias, nepaprastas, 
Kurių yr tikros begalės, 
Trumpon dainon sudės?! 
Padėk, Dieve!, 149 p. 


Bemirtis-ė — nemarus, nemirtingas, nemirštamas. 


Gyvyba — kryžius ir tiesa gyvoji — 
Spindi bemirtė iš pūzdrų — grabų. 
Traukinyje iš ryto, 235 p. 
Besniegis,-ė — be sniego. 


Kai atšalo dienelės, 
Skrisim mes, kregždelės, 
Į besniegius pietus, 
Kur gaivina lietus. 
Kregždė, 288 p. 
Bežmogis — nebe žmogus. 


Esu, girdi, „bežmogis“ jau visai — 
Nuolat knisuos pirmyn, seku „naujas“ idėjas... 
Kurmis ir sliekas, 363 p. 


Padausos — padangė. 


Ji nuskrido padausomis 
I nežinomas tolybes, 
Ir ten klaidžioja slystomis, 
Nesuradus sau ramybės. 
Meilė ir kardas, 241 p. 


Poverkis — paverkimas, verksmas. 


Saulės Darytojau, 
Žemės Valdytojau, 
Poverkiu dideliu 


Šaukiu. 
Pasigailėk, 6 p. 
Pramočia — pramočia, močių močia; plg. protėvis, prosenolis. 
Jis „įrodė“, siela — tai chimera, 


Mūs“ pramočia — tai girių bezdžionė. 
Protestas, 315 p. 


Daiktavardis +—- daiktavardis 


Lyrikas, durstydamas žodžių šaknis ir tuo būdu darydamas sudurti- 
nius žodžius (kiti jo bus jau pasisavinti iš raštų ar kalbos), galima sakyti, 

nesivaržo, prieš akis turėdamas techninę eilėraščio pusę. Kai kurie 
iš sudurtinių žodžių (daiktavardis -- daiktavardis) disonansingai skamba, 
kaip kritikrašis, pusšimtmetis, žmogbezdžioniškumas. 


Auksasparnis — aukso sparnų. 


Angelėliai auksasparniai, 
Dangiškos pilni linksmybės, 
Man jūs leiskite pakilti 
Nuo šios žemės į aukštybes. 
Mano kankliai, 180 p. 


Diengalis — dienos galas, dienos pabaiga. 


Penktą — esam nuvytę, 
Šeštą — diengaliai seniai, 
' Sekmą — drebam sukritę. 
Amžių jau pragyvenę. 
Gyvenimo savaitė, 214 p. 


Dievasūnis — Dievo Sūnus. 
Ir išrinktoji Marija 
Dievasūnį pradėjo... 
Žmonija šaukiasi varguos, 37 p. 


Klaidatikis — klaidos tikėtojas, tikėtojas kitaip. 


Garbė ganytojui tautiečiui, 
Kur mūsų seną kalbą mėgo, 
Ir ar tai stabmeldžiui kaimiečiui, 
Ar tai klaidatikiui miestiečiui 
Jis Dievo mokslo skelbti bėgo. 
Garbė didvyriui, 133 p. 


Kritikrašis — kritikų rašytojas, kritikininkas, kritikuotojas, kri- 
tikierius. 
Iš čia tai ir paplito kritikrašių monai, 
Kad tėr tikrieji dainiai — be aukščiau minėtų... 
Prietarai, 376 p. 
Pusšimtmetis — pusė šimtmečio, pusė šimto metų (trijų žodžio 
šaknų žodis). 
Nūn, pusšimtmečiui praslinkus, 
Kaip ta laisvė suvartota? 


Vasario 19 d., 93 p. 
Šuneilės — šuniškos eilės. 
Jis publikai pateisint bus visai lengvoka, 
Skelbkit tik: nūn poėzei šuneilės tetinka. 
Naujosios priemonės, 381 p. 
Šunprozė — šuniška proza. 
Taip pat, kad jau ir vertė šunprozės pašoko, 


O aktyvistų frontas visiškai nuslinko. 
Naujosios priemonės, 381 p. 


Žmogbezdžioniškumas — bezdžioniškoji žmogaus kilmė. 

Ei, tyrėjau zoologiškumo, 
Daug tu susekei mokslu savuoju, 
Bet prieš tavo „Žmogbezdžioniškumą“ 
Viskas šaukia garsiai: „protestuoju!“ 
Protestas, 316 p. 


Būdvardis + daiktavardis 


Sudurtiniuose žodžiuose būdvardžių durstymas su daiktavardžiais 
parinktas skambiai (ne visi jo darbo žodžiai: tik keli, tur būt). Tik vienas 
žodis mažatikybė nesklandus. 


Aukštaprotis — aukšto, didelio proto. 


Kiekviens jo dėka esat dabar aukštaprotis, 
Ir galit nūn pralenkti net rusų Demjanus. 
Naujausios priemonės, 383 p. 


Darniapėdis — darnių, suderintų pėdų. 


Tuoj darniapėdžiui ritmui kojos sudaužyta 
Ir kaip raišąjį šlubį priversta šlubuoti. 
Epilogas, 384 p. 
Didžiadainius — didelis dainius. 


„..Kiekvienas galės iš jūsų didžiadainiu likti. 
Originalumas, 381 p. 
Didžiaspėkis — didžiajėgis, didelės jėgos (,,spėkos“). 


Žiu — mes didvyriai — visi didžiaspėkiai, 
Ko mes nemokam į laisvę išlėkę 
Šioje gadynėj naujoj!.. 
Ką mes mokam, 312 p. 


Didžiavyris — didvyris (Maironis ir turi „„didžiavyrį“). 
Už ošimą mūsų girių 
Šimtamečių 
Ir už garbę didžiavyrių 
Ačiū, ačiū!.., 


Ačiūu-ačiū, 10 p. 
Didžkalnis — didžiulis kalnas. 


Švelni, miela giedroje, lyg močiutė, 
Tu moki dūkti, kaip audra ištinka, 
Bangų žirgai, kaip milžinai įsiutę, 
Didžkalniais trenkia narsų jūrininką. 
Labas rytas jūrai, 119 p. 


Dygialapis,-ė — dygių lapų ir dygių lapų žolė (rūšis). 


Patvory puikiai išdygo 
Daugialapė dilgynaitė, 
Žemės grožė ankstyboji. 
Pasaka, 355 p. 
Ilgaausis,-ė — ilgų ausų. 


Šuo Ilgaausiui viską nuo pradžios dailiai išlojo. 
Kiaulė ir asilas, 372 p. 

Įvairiaspalvis„-ė — įvairių, visokių spalvų. 


Ir įvairiaspalvės kepurės 
Studentų nebmatomos jau. 
Vasara, 346 p. 
Keistagalvis,-ė — keistos galvos. 


Kad ir vandens esi (jūra, P. B.) vien sudaryta, 
Tavyje knibžda gyviai keistagalviai. 
Labas rytas jūrai, 119 p. 


Margasiūlis,-ė — margų siūlų. 


Na, žiūrėkit, margasiūlės 
Juose tyso juostos dailios. 
Tautiniai rūbai 124 p. 


Margaspalvis,-ė — margų spalvų. 


Tavo dugne ne uolynai granito, 
Bet augalų gėlynai margaspalviai. 
Labas rytas jūrai, 119 p. 


Mažatikybė — mažas, menkas tikėjimas. 


Visur rasi ženklų juodžiausios spalvos 
Aklybės arba niekšiškumo, 
Slaptingų priežasčių mneprotingos kovos, 
Mažatikybės ir baikštumo. 
Dainiui (vert.), 227 p. 


Minkštagalvis-ė — minkštos galvos. 


Tikėti žodžiais pasakų tokių 
Reiktų kvailam čia būti, 
Nebeturėt nei proto, nei akių 
Ir panėšėt į minkštagalvius sliekus. 
Kurmis ir sliekas, 362 p. 


Pailgagrūdis,-ė — pailgo grūdo. 


Tarė ir pailgagrūdės avižos. 
Labas rytas laukams, 122 p. 


Stamblapis,-ė — stambių lapų. 


Nušiuro puikios liepos, 
Beržų pagelto kasos, 
Ir ąžuolą stamblapį 
Užgavo šaltos rasos. 
Ruduo, 203 p. 


Tamsiažiūris,-ė — kuris tamsoje įžiūri. 
Niekas, kad mažytis, tamsiažiūris, 


Ir pas mus juk ne kažkiek šviesos... 
O paskui (vert.), 242 p. 


Žaliagalvis,„-ė — žalios galvos. 
Kuo teko susikrimst jums per naktį gegužinę, 


Kad virtot žaliagalviai, sudžiūvę, pasenėję? 
Lakišiai, 245 p. 

Žaliarūtis,-ė — žalias kaip rūta. 
Ei, jaunučiai, žaliarūčiai jūs javai, 
Pasakykit man, ką manot atvirai. 
Labas rytas laukams, 121 p. 


Skaitvardis + daiktavardis 


Trejetas sudurtinių, greičiausiai paties autoriaus darybos, žodžių, kur 
pirmuoju žodžio sandu eina skaitvardis. 


Penkasmenis,-ė — penkių asmenų, penkiuose asmenyse. 


Vivat penkasmenis Šventas Vintas!... 
Vintininkų himnas, 336 p. 


Pirmarūšis,-ė — pirmos rūšies. 


Pupos tesie pirmarūšės 
Storos, didelės, kaip grūšios. 
Naujųjų Metų linkėjimai, 348 p. 


Triasmenis,-ė — trijų asmenų. 


Dėl Kristaus kraujo melskitės, 
Malonių mums išgaukite 
Iš Triasmenio Vešpaties, 
Mūsų vienintelės vilties. 
Visų Šventųjų giesmė, 66 p. 


Kitatautis,-ė — (įv.--dv.) kitos tautos, nelietuvis. 


Ei, kitatauti, eik šen paviešėki 
Mūsų jaunoj Lietuvoj! 
Ka mes mokam?, 312 p. 


Prieveiksmis - daiktavardis 


Kad sudėtinius žodžius darytumėmės iš prieveiksmio -- daiktavardžio 
— reti atsitikimai. Tobulai netobulai, bet A. Jakštas ir čia yra mėginęs 
arba jau esamus žodžius bandęs vartoti. 


Atgaleivis,-ė — atžegareivis, atžegarininkas; plg. pirmeivis. 


„Laisvės“ žodelį be nuovokos berti 
Siaurą „pirmeivių“ kuopelę „sutverti“, 
Ant „atgaleivių“ rūgot. 
Ką mes mokam?, 313 p. 


Mažkalbis,-ė — mažakalbis. 


Mažkalbis dažniausiai aš tyliu, 
Bet pigiai galėjai įspėti, 
Jog tik tave vieną temyliu, 
Kaip gali širdis bemylėti. 
Jaunikaičio klausimas, 207 p. 


19. Suvažiavimo darbai III 

Virškritikas — virškritikis, antikritikis (m.) (plg. antžmogis), 
kritikų kritikas. 
Tą parodą straipsniais užpylė 
Virškritikas mūs' Paparonis. 
1926 m., 345 p. 
Virškultūris,-ė — antkultūris (m.). 


„..Tai čia nieko suprast nei tikėt neįstengs šis 
pasaulis seniai virškultūris. 
Lakišiai, 249 p. 


Dialektizmai 


Dialektizmai — tarmybės, tarmėžodžiai, skolytieji žodžiai arba jų 
formos iš tos pačios kalbos tarmių ar šnektų. Jie tiek tėra menkesni, 
kad nepriimti į bendrinę kalbą, nors ir tos pačios kalbos motinos žodžiai. 
Prie dialektizmų pridera ir vadinamosios socialinių grupių kalbos bei vul- 
garizmai su provincializmais (idiomų — dialektų — tarmių žodžiai bei 
jų žodinės formos). Kadangi pastarieji labai ryškūs „Lirikoje“, tai ir 
teks čia tik apie juos plačiau kalbėti. 


A. Jakštas buvo rytpiečių aukštaitis nuo Lėno ežero. Bet jis, ži- 
nom, taip pat buvo ir plačiai besirūpinantis lietuvių kalba žmogus ir tąją 
kalbą pažinęs, apie ją dar nuo prieškario daug rašęs, o dėl rašybos 
Druskiaus slapyvardžiu ir į didelius ginčus ėjęs su Nedruskiu (Rygiškių 
Jonu) ir kitais. Jis kaip kalbininkas ir kaip rytpiečių aukštaičių šnektos 
atstovas savo raštuose, taigi ir savo lyrikoje, nebuvo nusistatęs tarmybių 
vengti — fonetikai, morfologijai, sintaksei, žodynui. Ir todėl jo kūryboj 
kyši daug rytpietybių, o šalia jų vis ir net žemaitybių. Čia tik tiek 
pasakysiu, nesileisdamas į jų atskirą analizavimą: tarmybės (ypačiai sin- 
taksės ir žodyno) nėra bartinas reiškinys. Bet, žinoma, ne visos tarmy- 
bės ir priimtinos į bendrinę kalbą. Žemiau teparodau dalį jakštinių 
tarmybių. 


Si — sangrąžos žodelį žemaičiai paprastai vartoja žodžio gale ir 
tais atvejais, kai žodis priešdėlio neturi. A. Jakštas taip nevartotų, jei 
pačiai eilėdarai to nereikėtų, nes jo krašte taip nėra. 


Lietum prapliupkit, debesys, 
Tautų tevykdos ilgesys! 
Išganytojo pasiilgimas, 35 p. 


Kur kova — visi jon teburias iš vieno, 
Kas siekia ko — siekt teneliauja kas dieną... 
Dievo Kūno šventė Kaune, 16 p. 


Manoji širdis tesie Tava, 
Maldinga, nuo purvų laisva, 
Pasauliui tenelenkias ji, 
Nes gera jai, kai Tu arti. 
Kalėdų giesmės, 44 p. 

Vykis, brolau, spausk žirgą, 
Nėr atgal ko be dairytis. 
Vyčiui, 103 p. 


Žemaitybių dar yra ir šitokių: 


Visiems tu brangi dideliai (= labai), 
Bet man da brangesnė tapai tu... 
Lietuvaitei..., 79 p. 
Žiūri ir negal atsigėrėti 
Žėrinčiu sesutės vaidužėliu (= veideliu): 
Geistų ji šimtais akių veizėti (= žiūrėti) 
Pro žiedus žolių ir gėlužėlių (= gėlelių). 
Saulė ir žemė, 198 p. 


Tėvužėli, kas gi tai sutaisė, 
Kad saulutė šviečia mums ir šildo? 
Vaikelio klausimas, 4 p. 


Jam įsakius, paukščiai girioj gieda, 
Ir žvaigždelės per dangužį rieda, 
Ir pievelės žydi, marguliuoja, 
Ir javais laukeliai geltonuoja! 
Vaikelio klausimas, 5 p. 


Geras, drūtas (= tvirtas, stiprus) darbininkas, 
Menkas, silpnas giesmininkas, — 
Aš dainuoju sau prastai. 

Darbininko daina, 174 p. 


„.-Ir melst iš Dievulio brangiausių dalykų, 
Kad Jis tave sveiką laikytų ir drūtą... 
Velykų sveikinimai, 277 p. 


Kelios įvairių rūšių tarmybės, kurias tuoj po lygybės ženklo 
bendrinės kalbos forma išreiškiu: 


Giedoki Jėzaus Širdžiai, 
Širdie manoji saldžiai! 
Giesmės garsus tegirdžia (= tegirdi) 
Dangaus net debesiai —( debesys). 
Giesmės Jėzaus Širdžiai, 52 p. 


Tai jie perka, tai jie maino, 
Tai laimėja (= laimi) šiaip litelį. 
Kataliko lietuvio daina, 171 p. 


Iš žodžių aš Šventojo Rašto 
Ramumą ir spėką semu (= semiu). 
Nauj. Testamentas, 224 p. 


Tavo meiliai būdavo plaunami, apdengiami, 
Tujen (= Tu) net bučiuodavai rankas, kojas jų. 
Himnas, 65 p. 


Turtų, laimės, garbės nežiūrėdamas, 
Nuo jaunystės jis vien teataminė (= teatminė), — 
Turįs žadint tautiečius mMylėdamas, 
Žmonės jį už tai pranašu praminė. 
Pranašas, 162 p. 


O vargonai, jei prie to da (= dar) 
Balsui pritar' giesmininkų, — 
Rojus sieloj pasirodo 
Lietuvių ir katalikų. 
Kat. Uetuvio daina, 170 p. 

Įtartinukai 


„Lirikos“ žodynas tikrai gausus. Vieni žodžiai, kurių daugiausia, 
sumaniai imti iš gyvosios žmonių kalbos, pvz.: apniūkęs (88), atkutęs 
(116), atboti (87), burniuoti (251), čiuliakas (372), čiukė (372), drauginin- 
kas (161, 262), dryksoti (361), drumzdžia (264), dūdžius (179) (šaly yra: 
milčius, suodžius, vaisčius), išgavėti (273), judus (233), klekėti (357), kryk- 
štuoti (289), kriuksmas (354), krustenti (198), kvakė (366), kvakūnė (281), 
liuli (195), meldinėti (182), nuogalis (347), paniūra (360), paskalsėti (84). 
plynietis (367), pliuškintis (283), pliurpti (122), pokaita (371), ratuoti (suk- 
tis) (22), skardininkas (370), spyginti (77), sudievintas (21), tekslenti (198), 
tekšnoti (83), tingis (94), tokelės (370), vaisyti (4), vangus (207), žiedrus 
(79), žiedyti (133) ir t.t., kiti savaip padaryti, pvz.: poėzė (poezija) (374, 
381), šunistas (381, 384); pastarosios rūšies (pasidarytųjų) žodžių esu da- 
vęs, apie žodžių priesagas kalbėdamas. Yra per 100 retesnių arba kal- 
tinių (tų nedaug) žodžių. 

Yra žodžių ar posakių, kurių vartojimas mūsų kalbinėje literatūroje 
kartais tam tikrais atvejais neleidžiamas arba įtariamas, arba yra ir to- 
kių žodžių, kurie pakeičia tam tikrais atvejais nevartotinus žodžius: A. 
Jakštas šioj srity gana laisvas ir išradingas. 


Atsieiti — tekti, pasitaikyti. 


Ei, pašalieti, meldžiam's, pasakyki, 
Ar būt tau kuomet tam krašte atsėjo, 
Kur sen's ar jaunas, keleivius sutikę, 
Pasveikin meiliai vardu Atpirkėjo? 
Tremtinio daina, 85 p. 


Begalinis,-ė — be galo, begališkas, be krašto, bekraštis, be ribos, 
beribis. Žodis „begalinis“ nevykusiai sudarytas, bet šiaip jis skambus, 
patogus ir todėl jau įprastas, prigijęs. 

Ar pasaulis yra begalinis 
Ir jo kūnai nesuskaitomi? 
Ne, bet jie ribas jo nuolat plečia 


Vis tolyn erdvėn nubėgdami. 
Pasaulis ir Dievas, 20 p. 


Mat, lyg kinematografo 
Juostelėj begalinėje 
Ten viskas puikiai atmušta... 
Kelionė, 154 p. 

Dailiai — gražiai, kaip reikiant. Žodį „dailiai“ mėgsta šia reikš- 
me vartoti žemaičiai (žr. ir vysk. M. Valančiaus raštus), bet kai kas 
norėtų „dailiai“ ir „gražiai“ išskirti tam tikriem dviem reikalam; plg.: 
dailiai ratai padirbti, bet: gražiai dainuoja. 


Sargas Dievo dvaro, 
Duosiu rodą gerą, 

Tik klausykit meiliai, 
O gyvenkit dailiai. 
Šv. Petras (vert.), 84 p. 


Gili meilė — didelė; plg. giliai atsiduso, giliai atsikvėpė, giliai žiūri 
(isispyręs), gilus žvilgsnis. 
Tu mano širdžiai taip meili, 
Duok meilės jai gilios. 
Giesmės Jėzaus Širdžiai, 51 p. 
Ilgą laiką — ilgai, daug laiko. 


Ilgą laiką dirvonavus, 
Gausų vaisių teišduoda. 
Mūsų dirva, 95 p. 
Išeiti — pasibaigti; susiliuobti. 
Bet čia pašaras išėjo — 
Še tau ir gyvuok!.. 
Iš mužiko dainų (vert.), 250 D. 


Įgauti — gauti, įgyti. 
Vien negali tik Dievo įgauti prigimimą, 
Nei grįžti į nebuvimą. 
Žmogus, 184 p. 

Mokinti — plačiausiai vartojamoji forma tėra moko, mokė, mo- 

kyti; plg. mokytojas, mokinys, mokymas, mokytojavimas, mokytojauti. 
Ir mokina mus kilniausiai 
Tos giesmės balsai... 
Giesmė, 28 p. 

Pats geriausias,-a — pats gerasis, geriausias, kuo geriausias, visų 
geriausias, gerų geriausias, gerutėliausias, gergeris. Kitkart buvo nuro- 
doma, kad įvardžio pats nėsą galima jungti su aukščiausiojo laipsnio būd- 
vardžių, nors žmonių kalboje nuo seno tai tikrai vartojama šalia formos 
pats gerasis, pati geroji. 

Ar pasaulis yra pats geriausias, 
Kad ir mirksta nekaltų kraujuos? 
Pasaulis ir Dievas, 20 D. 

Pigiai — lengvai, bežiūrint, bematant, beregint. 


Vieną medį vėjas griaun', 
Vienas pigiai apsigaun!' 
Kai du stos, visados skriaudą pamatys. 
Kai du stos, 174 p. 
Priduoti — duoda. Pavyzdžio reikšmės žodis priduoti plačiai 
gyvas žmonėse nuo seno. 
Ir mergelei, kuri dėvi, 
Jis (drabužis, P. B.) priduoda daug gražumo. 
Tautiniai rūbai, 124 p. 
Stebėtinas, reikiamybės dalyvio forma — nuostabus, įstabus, ne- 
paprastas. 

„..Ei, vieškeli stebėtinas, 
Nereikalaująs taisymo, 
Sakyk, koks tave matinink's 
Per erdvių erdves nutiesė... 
Kelionė, 152 p. 


Trauktis — tęstis, plisti, eiti, trukti, vilktis. 


Kur paukščių kelias traukiasi 
Į tolį vien težinomą 
Sparnuočiams ir astronomams, 
Tartum iliuminacijai, 
Šimtų šimtais pridegdinta 
Žvaigždelių — degalų. 
Kelionė, 151 p. 
Taip tai, matyki, ežia dainiškojįi, 
Pirmiausia eina per tėvynės šalį, 
Dubysa traukias, slepiasi Šventoje... 
Svajonė, 159 p. 


Ūpas — nuotaika. „Ūpas“ — gyvas žodis. 


Kai du stos, visados 
Ūpas pakitės, 
Dviese trauks, balsu šauks, 
Net miškai aidės. 
Kai du stos, 173 p. 


Žingeidžiai — smalsiai, neiškenčiant, neiškęsdamas. K. Būga 
„žingeidų,-džiai“ vartodavo, Rygiškių Jonas drausdavo. 


Paklausė žingeidžiai gaidelis mūs' bokštinis. 
Du gaidžiu, 369 p. 


E. POĖTINĖ SEMANTIKA 


Poetinė sematika (žodžio prasmės kitimas) teveika tik fazėje, saki- 
nyje, t. y. šiokią arba tokią prasmę žodžiai tesusilaukia tiktai sakinyje. 
Žodžių prasmė sakinyje tada pakeičiama todėl, kad didesnio vaizdiagumo 
norima pasiekti. Tą stilistikos dalį sudaro: epitetai, palygini- 
mai ir tropai (metaforos, prozopopejos, alegorijos, metonimijos, si- 
nekdochos, ironijos ir hiperbolės). Nors visokių tropų „Lirikoje“ maišosi, 
bet būdingiausias visai jakštinei kūrybai ironijos, dažnai atmieštos sar- 
kazmu, tropas. Prie alegorijos tropo pridera ir posakiai sų aforizmais, 
nors jie ne visi alegoriniai. 


Epitetai 


Kalba epitetus (epitheton ornans) mėgsta, mūsų dainos dar labiau. 
Kiek mūsų kalboje būdvardžių sakiniams vartojama! O epitetai būdina- 
majam vaizdui sudaryti labai pagaulūs; iš čia ir epitheton — būdvardis. 
Autorius epitetų nesigaili. Čia kiek tiek jų tik būdingesnių bus duota. 

Ei, sustokit, mieli broliai, 
Te jūs' akys prisižiūri 
Draugėms — varpoms, sesei — rožei 
Ir suskaito jųjų būrį! 

Ex guo omnia, 19 p. 
Baigiasi dienelė, 
Jau naktis ateina; 
Mik, mano aušrele, 
Tau dainuosiu dainą. 

Lopšinė, 209 p. 


„„.Ir nuo pat pirmosios auksinės jaunystės 
Ieškoti šioj žemėj dangaus karalystės. 
Dievo Kūno šventė Kaune, 15 p. 


Verki tu, bus ašarų tavo sunka 
Nušluostyta mano ranka. 
Ir guosiu tave aš juodam liūdesy, 
Ir būsiu patsai aš tavy. 
Kristus ir siela, 24 p. 
Patvory puikiai išdygo 
Dygialapė dilgynėlė, 
Žemės grožė ankstyboji. 
Pasaka, 355 p. 
Ačiū už maldas matutės, 
Sengalvėlės, 
Už dainas jaunos sesutės 
Lepūnėlės. 
Ačiū-ačiūu, 11 p. 
Garbė Tau ir už brolį Mėnulį ir žvaigždynus, 
Kuriuos esi Tu leidęs mums naktimis žibėti. 
Šv. Pranciškaus saulės himnas, 25 p. 
Mūs jūra močiutė 
Tur dukrelių būrį, 
Vėjui — tėvui liepiant, 
Visos šokti turi. 
Palangos jūra, 109 p. 


Įvardžiuotiniai būdvardžiai 


Įvardžiuotiniai būdvardžiai — mūsų kalbos turtas — kasdienėj kal- 
boj gana iš mados išėjęs, ir viena iš to išėjimo priežasčių bus ta, kad jie 
sunkūs pačiame tekste skirti nuo paprastųjų būdvardžių. A. Jakštas, 
kiek iš gautųjų pavyzdžių matyti, vykusiai jais operuoja. 


Imki juodąją tamsą lauk ginti, 
Žiebki šviesą, ir jausmą, ir mMintį!... 
Žodis, 3 p. 
Ačiū Tau, Dieve, gėrybe aukščiausioji, 
Davęs man tiek dovanų šio gyvenimo: 
Dailujį kūną ir sielą gražiausiąją, 
Jautriają širdį ir šviesų numanymą. 
Jaunikaičio malda, 5 p. 


Maloningiausioji Dievo Gimdytoja, 
Teikis neniekinti mano dūsavimo!i 
Malda už jaunikaiti, 8 p. 


Lydėti Jį ruošias maldingosios minios, 
Jo pagarbai vėliavos plasta šilkinės. . 
Dievo Kūno šventė Kaune, 14 p. 

Į operą naujausiają 
Skubėjau kuo greičiau. 
Dvi operi, 17 p. 


Sveikutis, Jėzau Kūdikėl Gražiausiasai! 
Kalėdų giesmės, 42 p. 
Dieve, mieliausiąją, 
Mūsų brangiausiąją 
Tėvynę gink! 
Lietuvos himnas, 75 p. 


Tokiuose žodžių junginiuose, kaip aukštoji gėrybė, jautrioji širdis 
(šalia šviesus numanymas), juodoji tamsa, šimtasis grūdas, įvardžiuotinės 
būdvardžių lytys, atrodo, būtinos, nes jos drauge su savo pažymimuoju 
žodžiu sudaro terminus, charakterizuojančius čia gėrybės, širdies, tamsos, 
grūdo nuolatinius privalumus, dar labiau tų įvardžiuotiniųjų pažyminių 
išryškintus. Kitiems visiems atvejams tiktų ir neįvardžiuotinė būdvar- 
džių lytis, nes jų pažymimieji žodžiai eiliniai, neturį nuolatinių priva- 
lumų, t. y. galį būti ir šiokie, ir tokie, priklausant nuo norimosios išreikšti 
minties; pavyzdžiui, gali būti: brangi, miela tėvynė, liūdna diena, mal- 
dinga minia ir kt. Bet autorius, norėdamas pabrėžti kylančiuoju laipsniu 
tam tikro atvejo privalumus arba būdingumus imamiems objektams, ima 
ir pavartoja jiems įvardžiuotines būdvardžių lytis; pavyzdžiui: gražioji 
siela, naujausioji opera ir t.t., šalia negražios(ios) sielos, naujos(sios) (se- 
nos,-ios) operos. 


Mažybinė forma 


Lengvesnio turinio eilėraščiuose susitinkame mažybinių žodžių for- 
mų, gyvai žaidžiančių bendrame posmo fone. 


Jam įsakius, paukščiai girioj gieda, 
Ir žvaigždelės per dangužį rieda, 
Ir pievelės žydi, marguliuoja, 
Ir javais laukeliai geltonuoja! 
Vaikelio klausimas, 5 p. 


Jis saulutei davė spindulėlius, 
Jis sukrovė medžių pumpurėlius, 
Iš Jo valios rasos, lietūs krinta, 
Iš Jo rankų žvėriai, žmonės minta. 
Vaikelio klausimas, 5 p. 


Saulutė meiliai savo spindulius beria, 
Monstrancija, rūbai tik mirga, tik žėri. 
Dievo Kūno šventė Kaune, 14 p. 


Malonu man žalioj girelėj 
Paunksmėj medžių vaikštinėt, 
Klausyt, kaip gied' raibi paukšteliai, 
Į dangų pro lapus žiūrėt. 
Maironiui, 127 p. 

Sniege rogės klimsta, 
Siaurės vėjai pučia... 
Ei, pavasarėli, 
Šilimos, lietučio!.. 

Žiemos kelionė, 205 p. 

Palyginimai 


A. Jakštas apskritai ir lyrikoje parodo savo taiklumą. Tam reikalui 
jam gera stilistinė priemonė palyginimas. 


Kaip diegas iš grūdo nežinomu būdu, 
Tu angelu žemėn tyliai ateini. 
Naujųjų Metų dienai, 25 p. 


Kaip rožė pražydus graži, 
Maloni kaip vasaros rytas, 
Savęsp vyrų akį verži, 
Lyg stebalas koks nematytas. 
Lietuvaitei..., 79 p. 
Kaip motiną vaikas, 
Taip aš Lietuvos myliu šalį. 


Išeivio geismas, 86 p. 
Kaip Lozorius iš kapo tu keliesi, 
Ilgos nelaisvės raiščiais apraizgyta!... 


Nepriklausomai Lietuvai, 99 p. 
Kaip žemėj grūdas, kur apmiręs buvo, 
Pavasarį išleidžia pirmą diegą, 
Taip tu bundi, kentėtoja Lietuva, 
Iš panašaus į mirtį ilgo miego. 
Ten pat. 
Kaip motina, pagimdžius sopuliuose, 
Su meile glaudžia vaiką prie krūtinės, 
Taip po vargų šypsai tu, kad jau liuosi 
Tavi vaikai, sargai laisvos tėvynės. 
Ten pat. 
Ei, dainos tos meiliau man ūžė, 
Neg lapų šlamesys miške; 
Garsiau skambėjo, neg gegužė 
Paukštelių čiulbančių pulke. 
Jos duoda man skanesnio peno, 
Neg vaisiai žemės svetimos; 
Nuo jų banguoja siela mano, 
Lyg rugių varpos nuo audros. 
Dailus jų balsas virpa, liejas, 
Stipriau, neg šienpjovių dainų, 
Klausau aš jų susidomėjęs 
Mieliau, neg pasakų senų... 
Maironiui, 127 p. 


Taip visą amžių pranašo būdu 
Vykdė ir skelbė Viešpaties valią; 
Biro jo žodis tyriausiu grūdų, 
Tik į kiečiausio granito kelią. 
Vl. Solovjovo atminčiai, 131 p. 


Tu rūtoms apsikaišius 
Ir be skaros šilkinės 
Kur kas gražesnė būsi, 
Neg pliuškės šios gadynės. 
Padėk, Dieve!, 146 p. 


Tropai 


Iš tropų teimami tik ironija ir alegorija, kaip būdingiausi tropai 
jakštinei lyrikai. 

Ironija 


Ironijos tropas ,„Lirikoje“ meistriškai vartojamas. Kiek ten ironi- 
jos, dažniausiai pereinančios į sarkazmą! „,„Liūdnų šypsnių“ skyrius visas 
toks, o kituose skyriuose („Gyvenimo akorduose“, vertimuose ir aforiz- 
muose ir epigramose) ironizuojamųjų vietų taip pat apsčiai. A. Jakštas 
ironizuoja viską, kas tik Lietuvos gyvenime ironizuotina: beprincipius, 
bolševikuojančius, bajorus, begėdžius, dvarininkus, ,„gdiplomatus“, išpai- 
kusias ponias, klaidingas idėjas, kortininkus, lenkus, naudžius, neatsar- 
guolius, nutautėlius, nemokšas, nusilabdaravusius labdarius, nuogalius, 
prisilaižėlius, pagirūnus, pilotus, plepius, paleistuvius, socialistus, šun- 
uodegautojus, „veikėjus“ — žodžiu, visą mūsų tamsiosios pusės gyve- 
nimą. Savo „parodijose“ (Ant Parnaso, Pranašas, Pasaka, Jaunas ma- 
gas, Auka, Anatema, Vilkolakio daina) išpliekia modernizmą, įsigalėjusi 
mūsų literatūrininkuose ir kitokiuose menininkuose. O leidinio gale net 
duoda a la literatūros teoriją naujajai poetų krypčiai: „Naujosios eilėdu - 
ros menas“ (Didaktiškąją poemą, parašytą prof. Jambo Anapetaičio, 11 
puslapių). Tai nelyginant Aristotelio poetika klasicizmui ar Bualo poeti- 
kos menas pseudoklasicizmui, kur vienoj vietoj (381 psl.) autorius net 
išgalvotais keiksmažodžiais sušunka: 


Jis (naujasis menas, P. B.) publikai pateisint bus visai lengvoka. 
Skelbkit tik: nūn poėzei šuneilės tetinka... 
Taip pat, kad jau ir vertė šunprozės pašoko , 
O aktyvistų frontas visiškai nuslinko. 
Įrodymais šiais tezei moksliškai pagrįstai 
Pritars daug kas ir šūktels: Valio, mūs' šunistai! 
Nepakęsdamas visuotinės sąžinės, dvasios, žmoniškumo ir tautiškumo 
spekuliacijos, net yra keletą ilgų ir sumanių pasakėčių sukūręs, tai: „Kur- 
mis ir sliekas“ (sakmė paaugusiems vaikams), „Batukas ir koja“ (kinie- 
čių sakmė), „Varlės politikės“ (skiriama naujai Vilniaus lenkų įstaigai 
„Klub Narodovy“), „Du gaidžiu“, „Kiaulė ir asilas“ (sekant Lachu), „Die- 
vas ir žvaigždės“ (iš A. Wysockio). 
A. Jakštas, laikydamasis savo principinio motto (taip šiam reikalui te- 
būnie leista man pabrėžti): 


Verge bevali pikto valdonų, 
Tu labą, tiesą, grožį gesei; 
Užuot teisybės, pasakų — monų 
Niekšų sofistų nuolat klausei — 
Pasauliui, 31 p. 


skelbia savo piktą ironiją, kaip matėm, daug kam. Ištisinių satyrinių 
kūrinių neduodamas, išrašau šiek tiek būdingesnių jų vietų. 
Niekad jis neilsta ir nemiega (neprietelis, P. B.j, 


“ Dirb', kad žmonės virstų gyvuliais: 
Šaukia: „meskit šventą meilės jėgą, 

„Epikūro būkit meitėliais... 

„Kaimo sūnūs, nuodykit Sokratą, 

„Kad gyventi būtų mums ramiau; 

„Kam čia Kristus — turite Maratą... 

„Liekit brolio kraujo vis daugiau“... 
Neprietelis, 30 p. 


Čia tu stengies balsu užkimusiu sušukti: 
— Šviesos gaivinančios! Šviesybės dieviškos!... 
Bet mokyti draugai temoka tik pasukti 
Raktelį gęstančios lempelės moksliškos ... 
Panašumas, 132 p. 

Būdavo — takais drąsuolio 
Ims ir lėks, lyg jąją neš' kas.. 
O dabar mes ieškom guolio, 
Lyg tos žiemą girioj meškos... 

Gyvenimo ruduo, 205 p. 


Tūkstančiai yra velnių, 
O viena dievybė; 
Tūkstančiai yra klaidų, 
O viena teisybė. 
Šių dienų mintys, 266 p. 


Kas yr gimęs neturtingas, 
Bus, kaip šaltis, nemeilingas. 
Žmonės vengs su juo broliauti, 
Kad netektų... slunko gauti. 
Vargšas, 267 p. 


Mokam štai valgyt, kavos atsigerti, 
Sotūs — gardžiai pamiegot; 
„Laisvės“ žodelį be nuovokos berti, 
Siaurą „pirmeivių“ kuopelę „sutverti“, 
Ant „atgaleiviu“ rūgot. 
Ką mes mokam?, 313 p. 


Bijau, tu netikėsi, nors tai draugas sako, — 
Mačiau akimis savomis ant lietuvio — fraką!... 
Lyg dieglis koks aštriausias man širdin įdūrė, 
Matant, kaip lend' prie frako tauta bekultūrė. 
Tad dvasioj pagalvojau: ei, tu frakai, frakai... 
Kuo pavirtai, kad tave dėvi jau „licviakai“!... 
Tu poniškumo ženkle, tu kultūros žiede, 
Žiūrėk, kur likimas nūn tave nusviedė! 

Iš kauniečio..., 326 p. 


Metelius tris kiaules ganęs, 
Pusberniavęs tris antruosius, 
Galiu siekt valdžios viršūnės. 
Niekis, kad rašyt nemoku, 
Ir skaityt nekaip man sekas, — 
Leisiu įstatus gudriausius... 
Liaudies dainų motyvais, 329 p. 


Galop, du sarkastinius eilėraščius nemitus tenka nuo pradžios ligi 
galo išrašyti, kaip būdingus tos rūšies kūrinius: pirmasis — gryna paro- 
dija („,„Raudonų eilių kalikui“, Jovaru sekant), antrasis — smarkėjančio 
tempo eilėraštis (,,(Diplomatas“) su maloniai švelnia pagiežos ironija. 


ži 


Meldžiame, proto iįgyk, 
Juokų daugiau nedaryk, 

Rašalą veltui neliek, 
Mokslo pauostyk bent kiek, 
Kuo buvai, tuo ir buvok, 
Nosies aukštyn nekilnok, 
Nes, jai iškilus aukštai, 
Gali suklysti varnai, 
Spėdami, kad tai baslys, 
Ant jos nutūpti bandys. 
Na, o iš paukščių — kvailių 
Sveikas, lipike eilių, 

Gali valandoj įkvėpimo 
Prozaišką gaut patepimą. 


II 


Tai vyrutis pilnas takto, 

Sis pasaulyj nepražus... 

Moka niekinti mažus, 

Prieš didžiūnus lenkia kaktą; 

Ir į jų įeidams rūmą, 

Kad netartų kokio „nieko“, 

Jis už durų — dėl švelnumo — 
Saldžiakalbis ir lipšnus, — 

Ne tik lazdą, kaliošus, 

Bet ir nuomones palieka... 


Satyrinio ar ironizuojamojo pobūdžio dar yra šie eilėraščiai: Svajo- 
tojui (311), Senovės patarimai (311), Ką mes mokam (312), Nauja reli- 
gija (314), Protestas (315), Priešingybė (316), Principų tvirtumas (317), 
Varna (318), Mūsų „veikėjo“ gyvenimas (320), Nekaltiems (322), Lėlė 
(vert.) (323), Iš kauniečio P. Br. Indykevičiaus laiško (325), Paryžiaus 
kabarete (327), Užsieniuose ir pas mus (328), Liaudies dainų motyvais 
(1—6) (329), Mūsų partiomachija (332), Vintininkų himnas (334), Pita- 
goro teorema (vert.) (337)..., Naujosios eilėdaros menas (374—384). 


Alegorija 


Alegorijos tropas reiškiamas posakiais ar aforizmais, vartojamais ne 
tiesiogine, bet kita, perkeltine prasme. Jei gyvieji, liaudiniai posakiai ne 
tiek gausūs, tai aforizmų — nors rieškučiomis semkis. 


Posakiai 


Kiekviena kalba turi savų posakių, kurie paprastai savo konstrukci- 
jomis nepanašūs į kitos kalbos posakius. Posakis, kaip ir kokia nely- 
ginant daina: kaip iš dainos žodžio neišmesi, taip ir iš posakio irgi. Po- 
sakis nebebūtų posakis, t. y. specifiškas priežodinis minties kūrinys, iš- 
reikštas alegoriškais žodžiais, jei jį kaip nors kur pakeistum. Posakiai 
yra kalbos turtas, atėję į mūsų laikus nuo seniau, arba ir sukuriami 

dabar — bet perduotini ateičiai. Rašytojas, jei mokamai savo kalbos 
posakiais naudojasi — stabilizuotas, tikras, visiems vienodai supranta- 
mas mintis išreiškia. Ir ten, kur reiktų kitam rašytojui kokių ilgų ap- 
rašomųjų frazių, painių daugiažodžių sintaksinių konstrukcijų  — 
taiklios kalbos rašytojui pakanka iš gyvosios kalbos ar tautosakos pasi- 
imti reikalui posakių skelbiamosios minties niuansams išryškinti.  Pa- 
sekim, kaip tai daro gyvosios lietuvių kalbos specialistas savo poezijoje. 

Aiškių posakių, tiesa, neperdaugiausia (aforizmų nepalyginti lyri- 
koj daugiau), betgi retesnius čia išrašiau abėcėliškai, posakio branduoliui 
imdamas jo veiksmažodį, kaip būdingąją posakiškumo dalį, arba, kur 
tai nebuvo galima — pirmąjį posakio žodį. 

Be abejonės — be abejo, be abejojimo, be dvejojimo, supran- 
tama, žinoma, kaip tik. 


Ei, tada, be abejonės, 
Aš tarp dainių pagarsėsiu. 
Mano kankliai, 181 p. 


Dėti galvą — guldyti galvą, tvirtinti, garantuoti. 


Jei šias priemones mano turėsit galvoje 
Ir jas, kaip reik, išmoksit, kūrime vartoti, 
Galvą dedu, turėsit poėzėj naujoje 
Nuostabią nuolatinę nebuvėlę klotį, 
iekvien's galės iš jūsų didžiadainiu likti... 
Originalumas, 381 p. 
Dėti į širdį — dėtis į širdį, at(si)jausti, jautriai atsiminti. 
Ir minios žodį tą išgirs, 
Ir jį giliau į širdį dės. 
Sudiev, 128 p. 
Gaudyti madas — madas vaikyti, madų nepaleisti, naujovin- 
tis, tuščiaviduriu būti. 
Tai vėliai ima puoštiesi, 
Madas naujausias gaudyti, 
Ir švaistos pasipūtusios, 
Į žmogų nebepanašios, 


Ir kalba kažinkaip. 
Kelionė, 156 p. 


Kad duoti, tai duoti — išvien, be perstolio, be perstojo, be 
atvangos, be pertraukos, duoti, nenustojant duoti. 
Berniukai kamžuoti pralenkt nesiduoda: 


Varpeliais garsingais kad duoda, tai duoda. 
Dievo Kūno šventė Kaune, 14 p. 


Kaip retai — kaip retai kada, labai retai, taip ne visados (esti). 
Visa „aristokracija“ 


Susėdo, kaip retai... 
Dvi operi, 17 p. 

Kaip iš knygos — kaip ant delno, kiaurų kiaurai, visų visai. 


Dabar, kaip iš knygos, pasaulio 
Viso tu matai vainiką. 
Svajonė, 161 p. 
Kalti į galvą — krauti į galvą, dėti į galvą, kišti į galvą, brukti 
į galvą, priverčia iš galvos neišmesti, neišleisti. 
Dabar tie litvomanai ima kvailint liaudį, 
Lietuvystės idėją jiems į galvą kala 
Ir unijos šventumą murdina į balą. 
Iš... laiško, 325 p. 
Kyla ūpas — kyla nuotaika, ūpas pasitaiso, nuotaika pasitaiso, 
ūpas atsiranda, nuotaika atsiranda, atsigauna, atsitaiso. 


Ei, pasaulieti, ar tujen regėjai 
Šalį, kur pančiai tamsos ima dilti, 
Kur gimsta tautai narsuoliai gynėjai 
Ir vargšų ūpas jau pradeda kilti? 
Tremtinio daina, 86 p. 
Kas gyvas — visi kas gyvas; visi kas tik gyvas; visiteli; visi o 
visi; visi visiausi; visi iš činto; visi kas kruta; visi kas tik kruta. 
Ei, aukas, kas gyvas, neškite 
Ir smilkylų negailėkitės. 
Naujoji religija, 315 p. 
Ima plynė. — Tegu juos ima plynė! (Paryžiaus kabarete, 328 p.) 
— tegu juos devyni, tegu juos bala, tegu juos perkūnas, suk juos devyni, 
suk juos bala, suk juos perkūnas, suk juos kelmai, tegu juos kelmai, 
tegu jie pasikaria, tegu jie pasiunta, tegu jie žinosi, tesižinai. 
Krapštyti akis — trinti akis, at(si)verti akis, prasimerkti, iš- 
vysti, apsišviesti, susiprasti, pakirgti. 
Budinkit miegančius brolius tėvynėje, 
Nūn teprakrapšto akis! 
Į mano daineles, 181 p. 
Leipti ausis pradeda — net ausys lėpsta, bjauru, nesmagu, 
nemalonu klausyti. 


Klausai — leipti ausis pradeda, 
Na, ir eini lauk, spjaudydam's: 
Žinokitės sau! Tfu! 
Kelionė, 156 p. 


Lįsti į akį — lįsti į akis, lįsti į veidą, akyse maišytis, nieko 
nežiūrėti, nieko nepaisyti, ramybės neduoti. 
Pasauly nedaugiausia nūn yr akylumo. 


Taigi garbei laimėti lįskit jam į akį. 
Naujosios priemonės, 382 p. 

Lįsti į žemę — lįsti į žemes, prasmegti, nors tu prasmek, nors 
tu pasikark, nors tu padūk, nors tu išpusk, nors tu ką daryk, nors tu 
susiriesk, nors tu kaktą į sieną mušk, nors patrūk, nors galą gauk. 


Bet veltui maldavom, 
Verkėm ir dūsavom, — 
Diev's kitaip mums lemia, 
Nors tu lįsk į žemę. 
Šv. Petras, 83 p. 


Netekti šulo galvoj — netekti šulo, netekti vieno šulo, ne- 
tekti vieno šulo galvoje, išgverusio proto, skysto proto, proto netekti, 
proto neturėti, vieno balkio (galvoj) netekti, vieno balkio (galvoj) ne- 
turėti, ne visi namie. 


Matyt, galvoj netekusi nabagė šulo, 
Viešai pradėjo girtis... 
Kiaulė ir asilas, 371 p. 


Nerasi pasišviesdamas — nerasi nieku gyvu, nerasi nieku 
būdu, jokiu būdu, niekaip nerasi. 


Laisvės, teisybės, kaip paparčio žiedo, 
Net pasišviesdamas pas mus nerasi. 
Pranašavimas, 87 p. 


Nueiti už dyką — nueiti už nieką, per nieką (perniek) nueiti, 
nueiti per dyką, dykais nueiti, niekais nueiti, veltui nueiti, vėjais nueiti, 
pavėjui nueiti, nereikalingai nueiti, nenaudingai nueiti, nenaudingai pra- 
gaišti. 

Bet nūn neklauso, negirdi žmonės 
Manęs tamsuolio, manęs „mužiko“, 
Ir mano dainos, dausų svajonės, 
Pragaiš be rašto, nueis už dyką. 
Beraštis, 82 p. 


Parduoti dvarą — lyg (kaip, tartum, nelyginant) dvarą par- 
davęs, lyg tėvus palaidojęs, lyg žemę pardavęs, lyg galvą palydėjęs, lyg 
galvos netekęs, lyg paskutinioji atėjo. 


Visi murksom nelinksmi, 
Lyg pardavę dvarą. 
Iš... "laiško, 325 D. 


Po šimts perkūnų — po perkūnų, po perkūnais, po šimts pei- 
bėlių, po peibėlių, po peibėliais, po šimts velnių, po velnių, po velniais, 
po šimts devintinių, po devintinių, po devintiniais, po šimts pypkių, po 
pypkių, koks čia perkūnas, koks čia peibėlis, koks čia velnias, koks čia 
biesas, koks čia nelabasis. 


Nagi, po šimts perkūnų, 
Kas ir dėl to tokį čia lermą kelia? 
Kiaulė ir asilas, 372 p. 

Parauna giltinė. — Lai jį parauna giltinė! (Kelionė, 155 p.) 
— lai jį giltinė, lai jį giltinė traukia, lai giltinė pjauna, lai jis žinosi, 
suk jį devyni, suk jį giltinė, suk jį velniai, suk jį perkūnas, trauk jį de- 
vyni, trauk jį giltinė, trauk jį velniai, trauk jį perkūnas, trauk jį biesas. 

Smeigti į širdį (peilį) — durti į širdį, varyti į širdį peili, 
širdį užgauti, varyti peilį į širdį, badyti širdį. 


Eik pas anuos, ganyki sveiks, 
Vardų Aukščiausiojo veldyk, 
Ir ar kas girs tave, ar peiks, 
Ar kas širdin tau peilį smeigs, — 
Visus globoj laikyk!... 
Sudiev!, 129 p. 


Šaudyti akimis — dvilksėti, akimis gaudyti, iš akių neišleisti, 
nekęsti. 
Vėl lauke akim ji šaudo, 
Liežuviu muses begaudo. 
Varlė, 281 p. 


Te ją šimts! — (plg.: „parauna giltinė“ ). 


Raštija — niekai tavoras, 
Te ją šimts!... 
Vengrų bajoras, 341 p. 


Tuščia jų! — bala nematęs, bala nemato, tiek to, te jį šimts, suk 
juos; (plg. „parauna giltinė“). 


Tuščia jų! te sau kariauna 
Apimti geismų didybės. 
Kataliko lietuvio daina, 168 p. 


Užeiti ant seilės — papulti, užsimesti, panorti (panorėti), į 
galvą įeiti, į galvą įkristi. 


Niekam nebus užginta kurt naujoj dirvoje, 
Kas tik užeis ant seilės, ar nušvis galvoje. 
Prietarai, 377 p. 


Verti akį — vilioti akį, džiuginti akį, traukti akį, linksminti aki, 


Grožiai gamtoje visur nematyti, 
Kur tik pažiūri, viskas akį veria. 
Dievas, 4 p. 
Jos žemi ir pilkučiai namai 
Grožiu neveria dainių akies. 
Beržoras, 115 p. 


Žemės duktė — žemės vabalėlis, žemės graužikas, menkutis. 


Jos lyg deimantais kas rytą 
Rasele dabinas smulkia... 
Kaip gi dailiai parėdyta 
Dangaus grožiu žemės dulkė! 
Ex guo omnia, 19 p. 

Ziba akys — blizga akys, spindi akys, džiaugiasi akys, džiaugs- 
mas ima, savam nebesitveria, savam kaily nebesitveria. 


O ten dar vyras, dirbęs dėl tėvynės, 
Beskaito „Sargą“, net jam žiba akys: 
Pasilgęs laukia linksmesnės gadynės. 


Svajonė, 159 p. 


Dievas žino — Dievas žino, dievažin, balažin, kas čia žino, 


Ir aš buvau jaunas ir linksmas ir sveik's, 
Svajojau dievai žino ką. 


Brangiausi laikai, 259 p. 


Aforizmai , 


Aforizmai — knyginės, arba atskirų kūrėjų, patarlės ar priežodžiai, 
nurodantieji dažnai visai alegoriškai šiokias ar tokias žmogaus, tautos, 
Jei priežodžių ir patarlių A. Jakšto lyrikoje tikrai 
negausu, tai aforizmų pasitaiko kiekviename lyrikos puslapyje, ir tuo bū- 
du A. Jakštas su savo imantriausiais aforizmais nė kiek Maironiui ne- 
nusileidžia. Čia kelias jakštinių aforizmų sritis ir ketinu paduoti. 


žmonijos taisykles. 


Gyvenimo gerovių ir negerovių (sutartinių, barnių ir peštynių) 
aforizmai. Kiek panašios srities aforizmų ir toliau dar taikysis. 


Barniai, peštynės po kaimus tenyksta, 

Meilė kieme kiekvienam tegyvena, — 

Brolis su broliu tenesusipyksta, 

Jaunas lai niekad neniekina seno. 

Tėvynei nauj. metų sulaukus, 76 p. 


Ei, žmonija, susipraski, 
Mesk burnojimus ir skundą, — 
Velyk melski: Mūs' neveski 


I pagundą!... 


Tėve mūsų, 104 p. 


Turit proto, būkit vyrai, 
Man talkon ateit skubėkit, 
Negražu, jei liks vien tyrai, 
Tat beskambant mano lirai, 
Rūmą vėl statyt pradėkit!... 


Ir be sąžinės, be gėdos 
Dievo valią laužo, mina: 
Tarsi girių žvėrys ėdas, 


Nė ką daro — nebežino. 


Mano rūmas, 166 p. 


Kat. lietuvio daina, 172 p. 


Vienas žodis — ne šneka, 
Vienas vyras — ne talka; 


20. Suvažiavimo darbai III 


Kai du stos, 
Visados 
Padarys daugiau, 
Viens pradės, 
Kits padės 
Draug varys toliau! 


Kai du stos, 173 p. 

Tegyvuoja tat vienybė! 
Visi stokime į ratą! 
Už kortų neliečiamybę 
Dėkim turtą ir sveikatą! 
Vintininkų himnas, 336 D 


Veidmainystė su kitais savo būtinaisiais palydais: apgaulyste, 
prisiplakimu, išblykštveidiškumu ir galutiniu nusiniveliavimu ligi kiaulės. 


Jis tamsybėj amžinai gyvena, 
Jis negali veikti prie šviesos, 
Jis nemėgsta kito dvasios peno, 
Kaip tik melą po kauke tiesos. 
Neprietelis, 29 p. 
Užmiršai tu, jogei Dievas 
Brangin' dvasią vien tiktai: 
Baltin' ją šventa dorybė, 
Juodin' ją pikti darbai. 
I. C., 184 p. 
Didžturtis jis, bet minkštaširdis. 
Varguolis prašymą išgirdęs, 
Tuoj į kišenę ranką bruka 
Ir išsitraukia greit... šnipštuką... 
Labdarys (vert.), 339 p. 


Tai vyrutis pilnas takto, 

Šis pasaulyj nepražus... 

Moka niekinti mažus, 

Prieš didžiūnus lenkia kaktą 

Ir į jų įeidams rūmą, 

Kad netartų kokio „nieko“, 

Jis už durų — dėl švelnumo — 

Saldžiakalbis ir lipšnus, — 

Ne tik lazdą, kaliošus, 

Bet ir nuomones palieka... 
„Diplomatas“, 338 p. 


Kas man draugas, tą aš myliu, 
Giminėms aš gailestingas 
Ir visiems talkininkauju, 
Kas galingas, kas galingas. 

Gudruolis, 341 p. 
Tavo smarkios vilnys, 
Kiek sau nor', teošia 
Nenuplaus juodumo 
Nuo kaktos Judošio. 

Jūrai, 342 p. 


Silpnybė — išplėsta įvairioms gyvenimo sritims ir begimdanti 
kitokius blogumus, pančiojančius gerą ir laisvą žmogų. 


Ei pats, žmogeli, klauski savo širdį, 
Kodėl jėgoms ji žemės pasiduoda? 
Kodėl dangaus rimties balsų negirdi? 
Kodėl baisi ji, audringa ir juoda? 
Labas rytas jūrai, 120 p. 


Iškaltą akmeny aš parašą skaičiau: 
„Jis jokių priešų nėr turėjęs“... 
Tai pagyrimas mirusiam, mąsčiau, 
Bet draug ir to žmogaus smerkėjas... 
Parašas akmeny, 183 p. 

Tarp tų riksmų dvasia žmogaus 
Svyruoja lyg klapatė; 
Čia mano — angelą dangaus, 
Ten kekšę besarmatę. 
Žmonijos idealas, 188 p. 


Veltui graudžią pranašas ved' raudą, 
Minios klyksmai jo nustelbia žodį, 
Duonos, aukso ji temato naudą, 
Dvasios peno ji ieškot negodi. 
Tvanas, 193 p. 
Vienuoliai savo sielą 
Vis tobulina, tašo, 
Miestiečiai ein, kur miela, 
Kur prigimtis juos neša. 
Priešingybės, 316 p. 
Dieve, man atleiski, 
Meldžias davatkėlė, 
Kur namon sugrįžus 
Pragarą sukėlė. 
Principų tvirtumas, 318 p. 


Kas mums darbo, jog kam rūpi 
Kažkoks mokslas ir švietimas... 
Lai kas nor ant knygų tupi, — 
Mums meilesnis yr lošimas. 
Vintininkų himnas, 335 p. 


Jaunystės ir kūdikystės metą liečiantieji aforizmai. 


Gimęs kovai, darbui, kryžiui, 
Jų neprivalai baidytis... 
Tat visur būk pirmutinis, 
Juk tu Vytis... 
Vyčiui, 103 p. 


Geidžia gobšas tūkstančius vartoti, 
Karo vadas — priešą nuterioti, 
Senas — dieną gyvas prastenėti, 
Jaunas — draugę amžinai mylėti. 
Dainiaus geismas, 182 p. 


Būdavo, takais drąsuolio 
Ims ir lėks, lyg jąją neš' kas... 
O dabar mes ieškom guolio, 
Lyg tos žiemą girioj meškos. 
Gyvenimo ruduo, 205 p. 


Dora ir tikėjimas — aforizmai, kurių turinys skelbia tas do- 
rybes. Tos krypties ir turinio aforizmai itin stiprūs ir efektingi. 


Šaukia: „meskit šventą meilės jėga, 

„Epikūro būkit meitėliais, 

„Kaino sūnūs, nuodykit Sokratą, 

„Kad gyventi būtų jums ramiau; 

„Kam čia Kristus — turite Maratą... 

„Liekit brolių kraujo vis daugiau“... 
Neprietelis, 30 p. 


Kristų nužudęs, ugdei Neronus, 
Žemę nekaltą mirkei kraujuos, 
Niekinai meilę, platinai monus, 
Spyrei žmoniją snaust vystykluos“'. 
Pasauliui, 32 p. 

Pusgalvių minią garbinai, kėlei, 
Pranašams Dievo čiaupdei burnas; 
Kainai ir Judos ir „plėšikėliai“ 
Bandė gamint tau „laisvės dienas“. 
Pasauliui, 32 p. 


Žmonija, žūnanti tamsybėj paklydimo, 

Kaip tu į mirštantį ligonį panaši!... 

Guli ant pagalvių minkštų pasileidimo, 

Apsilpusi visai, atšalus, vos kuši!... 
Panašumas, 132 p. 


Kas negera, iškreipta — taisyki, 
Kas bjauru, nedora — tuoj išrauki, 
Nepavyko — imkis antrą sykį, 
Negali ko — Viešpaties maldauki. 
Dievo kareivis, 135 p. 


Protas ir siela — mokslas ir menas, šviesa ir grožis, sueinantieji 
i idėjų pasaulį, aukštinami, o jų panaudojimas gyvenimo menkystai, tik 
savo asmens laimei ir kitų kvailinimui su kartumu ištaisomi. 


Mūsų sąžinė tuo purtos, 
Nes dalykas yr ištirtas: 
Mokslas bombomis įkurtas 
Nėr teisingas ir netvirtas. 
Kat. lietuvio daina, 172 p. 


Jei nėsi grožio, labo ir tiesos mylėjęs, 
Tai tu akmuo sukietėjęs! 
Žmogus, 184 p. 


Myliu mokslą, šviesą aš ir grožę, 
Bet pasaulis kiša melą šlykštų: 
Tai marksizmą, tai masonų ložę, — 
Sako, man tenai tiesa ištrykštų. 
Kovotojas, 193 p. 


Svajones mesk, ieškoki vien tik duonos, 

Akies nekreipk į ateitį slaptingą! 

Idealus, lyg grūdelius aguonos, 

Galvoje slėpk, prieš minią neik galingą! 
Svajotojui, 311 p. 


Mokam štai valgyt, kavos atsigerti, 
Sotūs — gardžiai pamiegot; 
„Laisvės“ žodelį be nuovokos berti 
Siaurą „pirmeivių“ kuopelę „sutverti“, 
Ant „atgaleivių“ rūgot. 
Ką mes mokam?, 313 p. 
Ei, tyrėjau zoologiškumo, 
Daug tu susekei mokslu savuoju, 
Bet prieš tavo „žmogbezdžioniškumą“ 
Viskas šaukia garsiai: „protestuoju“! 
Protestas, 316 p. 


Priespauda — politinė ir atskiro žmogaus dėl įvairių kapitalis- 
tinių užmačių, karų, nelygybės. Autorius ypač akcentuoja politinę prie- 
spaudą, virstančią ir kiekvieno protingojo Dievo padaro kalėjimu. 

Ei, pašalieti, ar esi tu matęs 


Šalį, kur niekas linksmai nedainuoja, 
Kur žmogus vargti amžinai papratęs 


P. BUTĖNAS, A. JAKSTO POETINIS ŽODYNAS 309 


Tiktai maldoje Dievui padejuoja; 
Kame nerasi laisvės nei lygybės, 
Nes tvirtas priešas spaudžia silpną kraštą, 
Kur daug valdovų, o maž tėr' teisybės, 
Kur giria mokslą, o užgina raštą. 
Tremtinio daina, 85 p. 


Va, dega kaimai, skriaudžiami žmonės, 
Sesių vainikai negerbiami, 
Nėra teisybės, nėra malonės, 
Valdoma kumščia ir mirtimi, 
Šaulių maršas, 101 p. 


Alksta carai, karalienės, 
Vargšų pietūs — grūd's aguonos... + 
Gelbėk, Dieve, duok kasdienės / 
Mūsų duonos!... 
Tėve mūsų, 104 p. 


Lygybė griežtai iškeliama, bet tik tiek, kiek ji žmogui ne našta. 
Jei atvirkščiai — ji autoriaus karčiai ironizuojama. 


Vergas laisvę jau pamatė, 
Laisvas ieško laimėn kelio... 
Liki sveiks, aristokrate, 
Rūmuos savojo dvarelio. 
Vasario 19 d., 93 p. 
Lankom ponų puikų dvarą, 
Esam meiliai priimti... 
Bet kad ponai skriaudą daro... 


Nekaltiems, 322 p. 
Eime būriu viską griauti, 
Te lygybė žib' skaisti!... 
Ant kitų skubėkim spjauti, 
Nes mes vieni nekalti... 
Nekaltiems, 323 p. 


Laimės grutė aforizmų. 


Nes ta žemiškoji laimė, 
Lyg dangus meili; 
Draug su saule teka, kyla, 
Toli leidžias ji. 
Laimė, 185 p. 

Tai ne paukštis atplasnoja, 
Ne mašinos sukas ratai, — 
Tai ateina, atdūloja 
Vyt senųjų Nauji Metai. 

Nauji Metai, 196 p. 


Dainų aforizmai. 


Ei, dainos tos meiliau man ūžė, 
Neg lapų šlamesys miške; 
Garsiau skambėjo, neg gegužė 
Paukštelių čiulbančių pulke. 
Jos duoda man skanesnio peno, 
Neg vaisiai žemės svetimos; 
Nuo jų banguoja siela mano, 
Lyg rugių varpos nuo audros. 
Maironiui, 127 p. 

Ir liūdni tų dainų balsai 
Pasklido po tėvynę. 
Ar tai patinka kam, ar ne, 
Jau skamba Vilniuj ir Kaune 
Laisva jų sutartinė. 
Liaudies dainius, 182 p. 


Nutautimą vaizduojantieji aforizmai yra sarkastinio pobūdžio 
arba turi tokią „šilkinę“ ironiją. 


Bet tuščios svajonės, žinau, 
Numanymai tavo kitoki: 
Tu svetimą myli labiau, 
Kalbos gi lietuvių nemoki. 
Lietuvaitei..., 80 p. 


Nūn, pusšimtmečiui praslinkus, 
Kaip ta laisvė suvartota? 
Gi, va, naujus baudžiauninkus 
Matėm minant sveiką protą... 
Jie į dvarą jau nebeina, 
Ponams kūnu netarnauja, 
Bet tautystę savo maino 
Ir tėvynės darbą griauja. 
Vasario 19 d., 93 p. 

Aš, studentas žada, 
Užsiknisiu kaime... 
Bet mokslus išėjęs 
Rusuos' gaudo laimę... 

Principų tvirtumas, 318 p. 


Pardon, mon cher, klysti mane rusu laikydams, 
Ašai iš Lietuvos, o tai juk ne visvien... 
Turėjau už Telšių dvarus, jie teko žydams, 
Vadinas, lenkas aš, tik samogitien. 


Paryžiaus kabarete, 327. 


Tėvynės išaukštinimas, branginimas, jos reikalų bojimas ir ap- 
saugojimas nuo svetimtaučių drauge su jos sostine Vilnium — A. Jakštui 
pirmavietis klausimas, ir tėvynei apginti jam ir kardas su skydu būtini. 
Tos rūšies aforizmai karingos dvasios. 


Oru kvėpavai Lietuvos, 
Lietuvišką valgei duonelę 
Ir prie motinėlės savos 
Čia augai, kaip sesių rūtelė. 
Lietuvaitei..., 79 p. 


Tat į darbą, kas tik sveikas! 
Dievas laimins mūsų žygį... 
Teka saulė, karštas laikas, 
Atsibuskite užmigę!... 

Mūsų dirva, 94 p. 
Ir tu atgijus nepražūsi, 
Viešai aiškštėn išeisi jau, 
Jei to verta stebuklo būsi, 
Lietuva, amžių Lozoriau!... 

Lozorius, 97 p. 


Tau skirta tart žmonijai žodis naujas, 
Tu pašaukta negriauti bei ardyti; 

Tavo garbė — ne lieti priešų kraujas, 
Bet kurt, mylėt ir gera vien daryti. 


Nepriklausomai Lietuvai, 99 p. 


O kaip gražu bus, jei tavi vaikučiai 

Drauge tavęs eis kelti taikūs, ramūs, 

Ir susibūrę, susijungę drūčiai, 

Išvien šuktels: Te Deum laudamus. 
Nepriklausomai Lietuvai, 100 p. 


Kurkim ją, lyg šventnamį dievybės 
Po plytelę nuolat dėdami, — 
Tvirti ryšiais broliškos vienybės, 
Narsūs vyčiai Vyčio vedami!... 
Ateitis, 102 p. 

Lietuvą kurdamas Dievas 
Josios pusiau nedalino; 
Bendros mūs' girios ir pievos, 
Bendrą sudarom šeimyną. 

Mažajai Lietuvai, 109 p. 


Tautinio susipratimo aforizmų dvasią galima redukuot, iš- 
reiškiant šiuo posakiu: „lietuvi, budėk!“ 


Viešpaties pranašas tarė: 
— Kelkitės, kaulai sudžiūvę! 
Dievas stebuklą padarė, — 
Kyla iš kapo lietuviai... 
Mažajai Lietuvai, 107 p. 


Tu ne vergas, ne grobikas, 
Ne atklydęs valkata, — 
Tu šio krašto savininkas, 
Tau čia veikt ne sarmata. 
Juodkrantė, 110 p. 


Ei, lietuvi, budėk: ginčas raganų tęsias, 
Nuo tavęs nūn šio krašto pareina likimas. 
Kilk, sujunki krūvon savo jėgas jaunąsias. 
Jų vainikas tesie — tavo pasišventimas. 
Raganų kalne, 112 p. 
Tavęs nūn pasigendam, 
Vadove, darbininke, 
Nes tūkstančiai pavojų 
Yr Lietuvą apnikę. 
Praslinkus 50 m...., 138 p. 


Ką gi? Dar žingsnį daryk be baimės, 
Mūs' dėsnis — nestovėti. 
Bevesdam's tautą pirmyn prie laimės, 
Turi visad kentėti. 
Erškėčiai, kryžius — tai tau vainikas, 
Kol kaujies nepargriuvęs, 
Atleisk gi priešams — kaip katalikas, 
Kovoki — kaip lietuvis. 
Lietuviui, 139 p. 

Tos garbės, įgytos kardu, 
Mums nereikia nė už dyką... 
Turim mes du brangiu vardu: 
Lietuvio ir kataliko. 

Kat. lietuvio daina, 168 p. 


Jaunai lietuvių kartai įkvėpkite 
Meilę savosios kalbos, 


312 P. BUTĖNAS, A. JAKŠTO POETINIS ŽODYNAS 


Gera pagirkite, pikta neslėpkite, 
Būkite balsas tautos! 

Į mano daineles, 181 p. 
Nuo jaunų dienelių 
Tėvelius mylėsi 
Ir kalbos senelių 
Neišsižadėsi. 
Gimęs Lietuvoje, 
Lietuvą pamėgsi, 
Vargo valandoje 
Tu iš jos nebėgsi. 

Lopšinė, 209 p 


Į tėvynės priešą nutaikytieji aforizmai. 


Ne jam mūs broliai arė, akėjo, 
Ne jam sesutės audė drobes!... 
Sveikas teinie sau, iš kur atėjo, 
Savo tesaugo brangenybes, 
Šaulių maršas, 101 p. 


Ir išklausė meldimo Viešpats Jėzus Marijos, 

Lukas šventą paveikslą yr į dangų paėmęs. 

Bogomazą vadin' nūn karaliene Lenkijos... 

Taip yr Viešpats už bausmę Vilniaus lenkams nulėmęs. 
Aušros Vartų..., 107 p. 


Vytaute, tavo Vilnių štai plėšikas 
Laiko užgrobęs kruvinuos naguos... 
Rem" jį Plėčkaitis, Judas — Išdavikas, 
Lietuva verkia, skęsdama varguos. 
Galiūne, mesk jiems savo prakeikimą, 
Te jųjų dienos būna, kaip naktis, 
Tegu neranda niekad atleidimo, 
Tesie jų pelnas — gėda, pražūtis! 
Vytauto..., 142 p. 

Tasai metas, kai iš įvairių krikščioniškosios Europos vietų žmonės 
ėjo kariauti su pagonimis lietuviais, paliko žymių ne tik karo žygiuose, 
ne tik kronikose ir istorijoje, bet šen ten ir anų laikų grožinėj literatūroj. 
Antai didysis anglų poetas Chauceris, miręs 1400 m., savo „Kenterberio 
pasakojimuose“ rašo, jog jo riteris, kuris kovėsi su maurais Grenadoje, 
paėmė Aleksandriją ir dar eilėje kitų žemių savo kardu ir ietimi pasižy- 
mėjo, taip pat „In Lettow hadde he reysed and in Ruce“ — buvo nuke- 
liavęs į Lietuvą ir Rusiją. Garsusis anglų rašytojas iš tolo girdėjo apie 
mūsų šalį, su jos vardu jis bus susidūręs per savo diplomatinę tarnybą. 
O prancūzų literatūra mums duoda žmogų, taip pat stambų ano laikme- 
čio poetą, kuris pats savo pėda yra stovėjęs mūsų lygumose ir mūsų gi- 
riose. 


Tai Guillaume de Machaut. Gimė jis apie 1300 metus: vadinasi, kai 
gražiausias vidurinių amžių literatūros klestėjimas buvo baigęsis. XII am- 
žiaus antroji pusė, kurią Sorbonos profesorius G. Cohen vadina prancū- 
zų vidurinių amžių literatūros aukso amžiumi!, net antru renesansu?, ir 
XIII amžius, to paties profesoriaus pramintas didžiuoju — buvo jau pra- 
eities dalykas. Stiprieji laikai jau buvo dingę. Gyvenimas ir literatūra 
suko menkėjimo link tada, kai augo ir gyveno mūsų poetas. Tikrųjų vi- 
durinių amžių jau nėra — esama pereinamojo laiko į renesansą. Feodalinė 
dvasia irsta ir menkėja, josios principai išsenka ir žlunga. Feodalizmas 
jau neturi nei savo Rolandų, nei kitų didvyrių. Įprantama į tuščius ir 
gražius žodžius, brangius drabužius, puošnias šventes, — ir tai paskui atsi- 
muša literatūroje. 

Antras vidurinių amžių pagrindas, — Bažnyčia, — taip pat buvo pate- 
kusi į blogesnes dienas: įvairios schizmos, popiežių ginčai, kardinolų ir vys- 
kupų prabanga ir ambicijos ardė disciplinos dvasią, paskirus tikinčiuosius 
vedė prie individualizmo ir nepasitikėjimo savo ganytojais. Bažnyčios 
galybę pamažu į savo rankas suima karaliai, prie kurių vis labiau įsigali 
miestelėnai. 


1 Žr. Chrėtien de Troyes, 16 psl. 
2 Žr. G. Cohen, Miracle de Thėophile, Conferencia 1937. 

Pagreitindamas feodalinės visuomenės irimą, 1348 m. juodasis maras 
sunaikina trečiąją dalį visų to meto gyventojų, gi šimtametis karas, pi- 
lietiniai karai, visokios kitos rykštės žudo senas formas, stumia į neaiš- 
kumą ir neapsisprendimą. 


Literatūra neatsilieka nuo savo krašto gyvenimo. Ji taip pat eižėja 
ir išsenka. Jos dvasia sausėja. Jau nėra tokių šaunių trubadūrų, kaip 
Jaufre Rudel, Bertrand de Ventadorn ar Peire Cardenal, arba didžiųjų 
epikų, kaip Chrėtien de Troyes ar „Rožės romano“ autorių. Vis dėlto ne- 
galėtume pasakyti, kad XIV ir iš dalies XV amžiuje trūko kūrėjų ir vei- 
kalų. Bet tik štai koks skirtumas tarp ankstesnių šimtmečių ir to 
meto. Kaip sako Gaston Paris, XI ir XII a. poezija buvo mylėte mylima, 
bet ne kaip išmislinga ir tuščia pramoga elegantiškai visuomenei, ne kaip 
literatų būrelio visoki eksperimentai, bet kaip žavesys, užbūrimas, car- 
men, kuri tave išvaduoja iš kasdieninio gyvenimo sielvarto ir menkystės?. 
Kaip religija, kaip mokslai, taip ir gyvenimas tada buvo poetiškas. ,„Gy- 
venimas ir poezija tolydžio susiliedavo““. To jau nėra XIV amžiuje, 
nes dabar literatūra atsiskiria nuo gyvosios gyvenimo srovės, čia besirū- 
pindama vien tik forma, čia besistengdama nusakyti jau nuvytusius jaus- 
mus ir išgyvenimus. Veltui norima atsigaivinti, griebiantis simbolių, ale- 
gorijų ir knyginių atsiminimų. Kad būtų pridengtas turinio banalumas, 
bus be galo rafinuojama forma, bus mechaniškai ligi nesąmonės taikomos 
taisyklės?. O tų taisyklių tada būta labai daug. Nustatomos kūriniams 
pastovios formos, kaip rondeau, baladė, virelai, chant royal. Poetai ran- 
da malonumo, iš šitų taisyklių kombinuodami visokius pritaikymus — ir 
juo praktikoj pasirodo sunkiau, juo manoma pasiekti didesnį tobulumą?. 
Visas tas poezijos aparatas buvo pavadintas retorikos vardų. 

Šitos naujos retorikos įvedėjas kaip tik ir buvo mūsų Guillaume de 
Machaut. Tačiau šalia techninių eksperimentų jo poezijoje, o be to dar 
— ir E. Deschamps, Charles d'Orlėans veikaluose kartais randama ir gai- 
vumo bei nuoširdumo, kuris leidžia ir šiandien kalbėti apie tuometinę 
poeziją. Ir nuostabus laiko veikimas: juk amžininkai tą patį Machaut laikė 
pačiu didžiuoju poetu, iš jo mokėsi toki vyrai, kaip Chauceris?, o ką besa- 
kyti apie prancūzus: Deschamps jį vadina kilniu poetu, kurio mirtis ,„bu- 
vo žiaurus gedulas poezijai ir muzikai'“. Tas Machaut garsas visai supran- 
tamas. Kaip sako V. Chichmaref, jis pirmas, — ir tai kuo aiškiausiu būdu, 
— savo kūryboje suima naujas poetines šiaurės Prancūzijos tendencijas. 
Dėl to amžininkai jį ir laikė reformatorium. Machaut kiaurai savo gady- 


3 G. Paris, La Poėsie du Moyen Age, 3 ėd., 28 psl. 

4 Ten pat, 20. 

5 Žr. Bossuat, Poėsie lyrigue au Moyen Age, 84 psl. 

4 Žr. Lanson, Histoire de la littėrature francaise, 20-e ėd., 147 psl. 
7 Žr. Chaucer, par E. Legouis, 17 psl. 

8 Žr. Chichmaref, G. de Machaut, LXVIII. 

nei charakteringas asmuo — ir tai gal įspėjimas, kaip poetui nedera skristi 
vien tik savo laiko sparnais. 

Guillame de Machaut paliko lyrikos ir epinių veikalų. Jo lyriką 
1909 m. išleido Petrapilio prof. V. Chichmaref (sk. Šišmaref), o epinius 
dalykus išspausdino Tarbė pereito amžiaus vidury. Mums jis čia įdomus 
kaip tik iš savo epo, ir gaila, kad jo nebuvo galima tuo tarpu gauti; teko 
tenkintis tuo, kad Chichmaref savo leidinio įžangoje pacitavo tas Machaut 
ištraukas, kurios liečia Lietuvą. Reikia pasitenkinti tomis istorinėmis 
žiniomis ir aiškinimais, kurie duodami profesoriaus Chichmaref, tų aiški- 
nimų, be kitko, gavusio iš prof. E. Volterio. 

Tad pasiklauskim: kaipgi Guillaume de Machaut galėjo patekti į 
Lietuvą? Apie 1323 metus jis stojo tarnauti Čekijos karaliui Jonui Luk- 
semburgiečiui. Kaip jis karaliaus dvare gavo vietą, pasilieka neaišku. 
Nuo Otokaro II (į 1278) laikų santykiai tarp Čekijos ir kryžiuočių or- 
dino buvo geri ir bičiuliški. Asmeniniai Jono Luksemburgiečio santykiai su 
ordino didžiuoju magistru, abiejų prisivengimas lenkų dar labiau su- 
glaudė čekų dvarą su ordinu. Kai didysis magistras Verneris iš Jono 
Luksemburgiečio paprašė paramos, šis tuojau atsiliepė į ano balsą. 1328 
m. gruodžio 6 dieną jis išvyksta iš Prahos „cum magna multitudine bel- 
latorum“ ir nuskuba prie Vislos krantų. 1329 m. sausio 1 d. jis jau buvo 
Torne, iš kur, laikinai susitaręs su lenkais, per Karaliaučių pasiekė Ra- 
gainę: šį vardą Machaut mini „Aleksandrijos paėmime“ („Prise d'Alexan- 
drie““ — Raguenite). Persikėlęs per Nemuną, čekų karalius įsiskverbė į 
dabartinę Raseinių apskritį. Pirmosiomis vasario dienomis jis apgulė, kro- 
nikininkų užrašymu tariant, Medewagen pilį — Medvėgalį. Tais metais 
žiemos būta šaltos, pelkės ir upės gulėjo po ledu, kariuomenei žengti 
nebuvo jokių kliūčių, tad nebuvo sunku brautis į krašto gilumą. Bet čekų 
karaliui teko susidurti su smarkiu lietuvių pasipriešinimu. Medvėgalis 
gynėsi taip atspariai, jog Verneris įtūžęs žadėjo išžudyti visus gyvento- 
jus. Tačiau, piliai pasidavus, didysis magistras, Jono Luksemburgiečio 
prašomas, atsisakė nuo savo keršto. 

Machaut sako, kad po Medvėgalio pilies pasidavimo buvo pakrikšty- 
ta 6000 netikėlių. Kronikininkai tą skaičių sumažina ligi 3000. Poetas 
savo veikale „Draugo parama“ (Confort d'Ami), parašytame 1357 m. Na- 
varos karaliaus Karolio atminimui, apie tą žygį kalba taip: 

Chrestienner fist en une ville 
De mescreans plus de vj mille. 
Li lieus avoit non Medovagle9. 
Ne tenez pas gue ce soit fable, 
Gu'encor prist il iiij fortresses 


OGui dou pais furent maistresses, 
Xedeystaini0 et Gedemine, 


9 var. Medoagle. 
10 var. Tedeyten, c'est Deicten. 

Geguseli, Aukahain1?, et si ne 

Demoura la homme ne femme 

Oui ne perdist le corps et Vame, 
Ne riens gui demourast en vie 

Malgrė le Can de Tartarie 

A gui Lectoe est tributaire. 


Geguse bene bus Gegužkalnis netoli šioj ištraukoj minimo Medvėga- 
lio.  Aukahain greičiausiai yra Aukaimis, kuris bemaž sutampa su šian- 
dienine Skaudvile. Gedemine bus Castrum Gedemini ar Gedeminen hus 
— kairiojoj Minijos pusėj.  Machaut užrašyto Xedeysten nėra pasisekę 
identifikuoti. 

Tad pirmas žygis į Lietuvą buvo laimingas, „nežiūrint totorių chano, 
kuriam Lietuva moka duoklę“. Nieko nuostabaus, kad Machaut ir amži- 
ninkai Lietuvą laiko chano vasalu: Gediminas oficialiai sau skyrėsi ir Ru- 
sijos kunigaikščio titulą, gi Rusijos kunigaikščiai tuo metu Aukso ordai 
nešė duoklę. 

Šis žygis buvo nutrauktas, kai Jonas Luksemburgietis sužinojo, kad 
lenkai sulaužė sutartį ir traukia Kulmo link. Kovo 12 d. čekų karalius 
jau buvo Torne, o netrukus šiaurinėje dalyje Lenkijos apsupo Dobriną. 

Machaut kalba dar apie du Jono Luksemburgiečio žygius į Lietuvą: 
tai buvo 1336-37 ir 1345 m., bet abu kartus nelabai sėkmingai. Apie vie- 
ną ir antrą žygį poetas užsimena tik neaiškiai, tad sunku susivokti, ar juo- 
se dalyvavo jis ar ne. Čekų karalius Jonas Luksemburgietis žuvo 1346 m. 
mūšyje prie Crėcy, Prancūzijoje: kovėsi jis ten, nors buvo aklas, o akių 
ligą buvo gavęs per antrą žygį į Lietuvą. Guillaume de Machaut akyse 
jis buvo ideali asmenybė. Tad „(Draugo paramoje“ prisimena jį Machaut 
su savo paties išgyventomis dienomis. Tame veikale, kurio lapuose ran- 
dam kalbant ir apie mūsų žemę, esama daug bendrų vietų, kurių anais 
laikais panašaus žanro raštuose netrūkdavo; yra ten ir patarimų, kaip ginti 
miestus, apie reikalą pasigailėti nugalėtųjų, apie atsargumą kaimynų at- 
žvilgiu ... Paskui vėl grįžtama prie praeities įvykių. 

Machaut paliko ir daugiau epinių veikalų, bet jie mūs neliečia. Ša- 
lia poezijos jis mezgė švelnų tinklą aplink dailiąją Peronelle d'Armentiė- 
res; tada jis turėjo apie šešiasdešimt metų, sirgo podagra ir buvo viena 
akim aklas. Kantriai ir meiliai jis audė savo audimą, ligi jaunoji Peronel- 
le neištvėrė prieš visą poeto fantaziją: ji ištekėjo... Machaut teliko vie- 
nas dalykas — dvasios bičiulystė ir eilės. 

Mirė jis 1377 m. 

XV a. išleistos „Antrosios retorikos taisyklės“ jį vadina didžiuoju nau- 
jų formų retoriku. Šių dienų literatūros istorikas G. Lanson sako jo 80 000 


11 var. Eguse. 
12 var. Aukahan. 

eilučių nerandąs poezijos nė grūdelio. Kiti literatūros istorikai nėra to- 
kie griežti. Visa tai rodo vieną dalyką: Machaut kaip poetas buvo didelis 
ir svarbus tik savo laikams. Jo asmuo dar viena mums kalba: kaip ne- 
lauktai kartais prasideda tautų santykiai ir pažintys, ir pro senų metų 
dulkes tarpais iš tolimo krašto išgirstam balsą, nors ir trumpai, praby- 
lantį apie mūsų žemę. 


Lietuvos istorija romantizmo metu 
ir dabar 


Zenonas Ivinskis 
I. ĮVADAS 


„Il4vza pė“ sakė V amž. prieš Kristų žymus graikų filosofas He- 
raklitas, vadinamas Tamsiuoju. Nieko nėra pastovaus šiame pasaulyje, 
viskas teka, viskas amžinai keičiasi, viskas nuolat kinta; „ir mes nega- 
lime du kartu į tą pačią upę įlipti, nes vis nauji ir nauji vandens joje 
bėga“. Šitas mums dabar savaime aiškus, — anais laikais pagrindinis 
Heraklito filosofijos principas, — gali rasti pritaikymą daugelyje sričių, 
daugelyje mokslų, nes tas kitimas daug kur vyksta ir eina be paliovos. 
Tokis „Il4vra pet“ yra aiškiai apčiuopiamas ir istorijos moksle. Sa- 
vaime suprantama — mes nebegalime praeičiai naujų faktų sudaryti, 
išgalvoti ar išrasti naujus įvykius; mes galime juos tik surasti. Kad 
1492 metais mirė didysis Lietuvos kunigaikštis ir Lenkijos karalius Ka- 
zimieras ir buvo atrasta Amerika, kad tais metais gimė Ignacs Loyola, 
ar pradėjo savo pontifikatą Borgia-Aleksandras VI-sis, ar iš Ispanijos 
buvo išvaryti arabai ir maurai ir t.t. — tų faktų niekas nebegalės pa- 
keisti. Kas yra buvę, yra jau įvykę amžiams. Tačiau visada galės kisti 
pažiūros į tokius dalykus, ar, pvz., Kazimieras paliko testamentą, 
kurios buvo priežastys Kolumbo žygio, kas vedė prie Ispanijos konsoli- 
dacijos... Ir nesikeičiant patiems faktams, gali keistis pažiūros į 
juos, jie gali būti naujai nušviečiami, surandamos naujos sąsijos, iš- 
keliamos naujos priežastys. Istorija nebėra skirta įvykiams inventoriš- 
kai sužymėti. Jai kaip tik rūpi įvykiai, turį visuomeninės reikšmės savo 
psicho-fiziniame priežastingume. Štai dėl ko istorijos mokslas taip pat 
gali kisti ir istoriografija gali išgyventi įvairių pasikeitimų. Tad kiek- 
viena epocha, kiekvienas laikotarpis turi savo istoriografiją, t. y. istorijos 
mokslo kryptį. 

Niebuhras buvo pirmas pionierius, kuris padėjo pagrindus kri- 
tiškajam naujųjų laikų istorijos mokslui, kurį taip genialiai suge- 
bėjo savo veikaluose įkūnyti Leopoldas von Rankė. Bet kai tik prasi- 
dėjo Vokietijos vienijimo judėjimas, toji istorija ypač pasidarė politine 

istorija, kurioje svarbiausiu objektu visur ėmė dominuoti valstybė. 
Akivaizdoje to vienijimo faktų buvo taip vadinamieji Mažosios Vokie- 
tijos istorikai su Prūsų branduoliu, pvz., Droysenas, Sybelis, Treitschkė, 
o šalia jų Didžiosios Vokietijos šalininkai!, daugiausia katalikai (Bohmeris, 
Jansenas, O. Kloppas, Julius Fickeris). Tos istorijos kryptis ėmė keistis į 
XIX amž. pabaigą, o visai kitokia kryptis jau pastebima dabar. Štai Walte- 
ris Frankė, „„Reichsinstitut fur Geschichte des neuen Deutschlands“, savo 
atidaromojoje kalboje užpernai pareiškė tokias pažiūras: kadangi istorijos 
mokslas Vokietijoje buvęs nuėjęs savu keliu, nusigręžęs nuo tautos ma- 
sių, tapęs vien „kabinetinių mokslininkų susidomėjimo objektu“, kurie 
esą pasižymėję dažnai moksline impotencija, tai jis turįs įsiderinti į t o- 
talistines pastangas; reikią panaikinti tą suskilimąž. Žo- 
džiu, istorijai skiriami visai nauji uždaviniai. Vadinasi, kiekviena ge- 
neracija turi savo istorijos mokyklą.  Vienokia, pvz., buvo paskutiniojo 
žečpospolitos karaliaus Stanislovo Augusto laikotarpio istorijos kryptis, 
kuri koncentravosi apie Adomo Naruševičiaus mokyklą; kitokia buvo 
Vilniaus universiteto romantikų istorikų kryptis, vadinama Lelevelio mo- 
kyklos vardu, dar kitoniškesnė Krokuvos mokyklos kryptis viduryje 
XIX a. 

Vienaip vertino, pvz., Ordiną apšviestojo laikotarpio racionalistas 
Augustas Kotzebue, kuriam dar ir senprūsiai, pagal Rousseau principą, 
yra laiminga, paprasta ir gera tauta, už tat Ordinas jos,žalotojas. Jau 
kitaip žiūrėjo į tai, romantiškoje dvasioje pradėjęs rašyti, Johannes Voig- 
tas, o dar kitaip, — jau be romantikos idealizmo, — prūsiškoje dvasioje 
rašė Heinrichas Treitschkė, kurio essay dabar taip mėgstamas“. 


Istorikas yra ne tik atitinkamos socialinės grupės narys, ateinąs į 
mokslą su tam tikrais prietarais, kurie ir geriausiom pastangom nelei- 
džia būti absoliučiai objektyviu, bet jis yra taip pat savo laiko vaikas 
ir tam tikros pasaulėžiūros atstovas. Štai visi veiksniai, kurie sudaro 
tam tikras prielaidas, pastojančias kelią į absoliutinę tiesą. Kintant, 
evoliucionuojant gyvenimo formoms, kinta dažnai ir pažiūros į praėju- 
sius laikus. Dažnai toji istorija yra suaktualinama, sujungiama su gy- 
venamuoju momentu. Tokiu būdu toji istorija, gyvenimo mokytoja, yra 
savaime pertaisoma, iš dalies sukuriama. Štai kiekviena revoliucija 
ineša stambių atmainų į priešrevoliucinių laikų istoriją. Gyvenimas ją 
pataiso. Rusų-komunistų istorikas Pokrovskis, pvz., apie carų laikus patei- 
kė visai kitokias pažiūras, negu jos buvo rusų istoriografijoje prieš Didįjį 
karą. Nors kas praeityje yra buvę, yra įvykę amžiams, — ir naujų faktų iš- 


1 Georg von Below, Die deutsche Geschichtsschreibung (Handbuch der mittel- 
alterlichen und neueren Geschichte), 1924, psl. 60 sąg. 

2 Historische Zeitschrift, tom. 153 (1936), psl. 7 sągą. 

3 Das deutsche Ordensland Preussen, Ostland (Ostdeutsche Jugendbūcherei). 

rasti nebegalima, — tačiau palikuonių pažiūros ir požvilgiai labai kinta, 
atsiranda naujų aspektų. Šitokiu būdu iškyla nauji klausimai, naujos pro- 
blemos, ir istorija mainosi. Berlyno universiteto profesorius Eduardas 
Sprangeris savo įdomioje paskaitoje Prūsų Mokslo Akademijoje (Der 
Sinn der Voraussetzungslosigkeit in den Geisteswissenschaften) yra 
aiškiai pabrėžęs*, kad mokslo be prielaidų nebėra ir negali būti; ypač 
tai liečia humanistinius mokslus, kur kiekvienas teigimas negali būti 
matematiškai tikslus ir teisingas. 

Istorija todėl nebėra negyvas daiktas, nors ji apie negyvą praeitį 
kalba. Ji tampa gyvos tautinės sąmonės išraiška, ji evoliucionuoja. 

Ir Lietuvos istorijos mokslas, kurį mes šimto metų laikotarpyje 
trumpai apžvelgsime, yra išgyvenęs tam tikrą evoliuciją.  Vienokia buvo 
mūsų istorija XIX a. pirmoje pusėje, kiek kitokia aušrininkų gadynėje, 
o jau gerokai pasikeitusi ji yra dabar. Toji evoliucija yra susijusi su tais 
kitimais, kurie yra įvykę istorijos moksle XIX amžiuje Vakarų Euro- 
poje, ypač Vokietijoje, o per ją ir Lenkijoje. Tai buvo taip vadina- 
mosios reakcijos laikotarpis, kuriame atsirado romantinė kryptis, plačiai 
radusi savo atgarsio ir istorijoje. Kas sudarė tos romantinės krypties 
esmę istorijoje? Tai buvo, trumpai sakant, atsiradęs noras nuo XVIII a. 
racicnalmio kosmopolitizmo pereiti prie savos tautos praeities pažinimo, 
prie tos tautos gyvenimo gilesnio supratimo, ypač jos vidurinių amžių, 
nes ten buvo įžiūrimas labiausiai pasireiškęs tautinis bei nacionalinis gy- 
venimas. Jei apšviestosios epochos atstovai galvojo kosmopolitiškai ir 
akcentavo visų žmonių rasių vieningumą, romantikai ieškojo kiekvienos 
tautos savitumo — tik to, kas tautai savita, pastovu. Romantika ėmė 
gilintis į tautos praeities tradicijas ir joms skirti didelį vaidmenį. Tik 
tai buvo vertinga, kas buvo gimę iš savos tautos dvasios“. 

Po šitų trumpų ir bendrų pastabų turime arčiau eiti prie mūsų 
uždavinio. 


II. ISTORIJOS MOKSLAS VILNIAUS UNIVERSITETE 


Pirmiausia reikia mesti žvilgsnis į istoriją Vilniaus universitete, kuri 
turėjo didelės reikšmės Lietuvos ateities istorijos mokslui. Nors Vil- 
niaus universitete istorijai atmosfera nebuvo palanki, — neretai vado- 
vaujantieji jam žmonės jai buvo priešingi ir nedavė tam reikalui lėšų, 
nesudarė tinkamų sąlygų, nors tebuvo tik viena istorijos katedra ir vie- 
nas jai profesorius“, — tačiau Vilniaus universitete istorijos mokslas 


4 Berlin 1929 (Sonderausgabe aus dem Sitzungsberichten der Preussischen Aka- 
demie der Wissenschaften, phil.-hist. Klasse). 

5 G. von Below, Die deutsche Geschichtschreibung, o. c., psl. 4 sga. 

6 Vincas Maciūnas, Lituanistinis sąjūdis XIX amžiaus pradžioje, Kaunas 1939, 
189 psl. 

aukštai iškilo ir suklestėjo. Tai buvo atskirų universiteto dėstytojų nuo- 
pelnas. Paliesti tos bendros romantinės, — eiti į tautą ir jos praeitį, — 
krypties, Vilniaus istorikai ne tik kruopščiai rinko Lietuvos istorijos 
medžiagą, su dideliu užsimojimuų ieškojo šaltinių, — kaip, pvz., Onacevi- 
čius, Danilavičius, — bet taip pat ėmė daug kritiškiau žvelgti į 
praeitį. Ypač Igno Danilavičiaus, Jaroševičiaus kritiškumas pažymėti- 
nas. Danilavičius savo kruopščiai surinktame rinkinyje „Skarbiec dip- 
lomatėow““ suabejojo ne vienu dokumentu, daugelį jų kritiškai įvertino. 
Su negailestingų mokslininko kritiškumu jis sugriovė ne vieną poetišką 
Lietuvos senovės legendą. Lietuvos praeities idealizuotojams jis nelabai 
patiko, ir galiu pažymėti, savo laiške Narbutui reiškė Daukantas Da- 
nilavičiumi nepasitenkinimo?. Ir Jaroševičius nagrinėjo Lietuvos pra- 
eitį objektyviai, neslėpdamas jos neigiamybių. Jo 3-jų tomelių ,(Obraz 
Litwy“ ir šiandien kai kuriuo atžvilgiu nėra nustojęs reikšmės. Mylė- 
dami praeitį ir jai rodydami daug susidomėjimo, juodu, kaip ir Lelevelis, 
kuris ypač buvo produktyvus Lenkijos istorijos srityje, aukštai kėlė tą 
kritiškumo vėliavą, kurią kiekvienas istorikas turi tvirtai nučiupęs laikyti. 


Kiek kitaip žiūrėjo į Lietuvos praeitį Onacevičius, istorijos katedros 
vedėjas 1818—21 m., vėliau statistikos ir diplomatikos dėstytojas. Nors ir 
jis mokėjo kritiškai tyrinėti Lietuvos praeitį, — ir jo vaidmuo Lietuvos 
istoriografijoje yra gana žymus, — bet jis labai poetizavo Lietuvos 
senovę, piešdamas savo paskaitose traškančias girias, lietuvių patriarcha- 
linį gyvenimą, jų dievų pasaulį, vaidilų giesmes, didvyriškus žygius ir 
t.t.8 Onacevičius žavėjosi garbinga Lietuvos senove, ir savo laiške Kra- 
ševskiui 1842 m., kritikuodamas jo Vilniaus istorijoje pažiūrą į Lietuvos 
didžiuosius kunigaikščius, rašo: „Myliu Gediminą, Kestutį, Algirdą 
ir Vytautą, nes jie sudaro Lietuvos didybę ir garbę, mažas ydas didžio- 
mis vertybėmis atlygino“?. Panašaus žavėjimosi mes rasime ir Onace- 
vičiaus mokinio, vėliau jo bičiulio, Daukanto raštuose. Tačiau Lelevelio 
ir jo kolegų kritiškumas, kurį prisiėmė jo jaunesnieji kolegos, nepaliko 
be įtakos ir Vilniaus universitete studijavusiems kai kuriems lietuviams. 
Pvz., Onacevičiaus mokinys Kajetonas Nezabitauskas per viešuosius egza- 
minus skaitė savo rašinį iš lietuvių mitologijos ir ruošėsi išleisti trijų 
dalių Lietuvos ir Žemaičių istoriją!“ Bet kiek jis buvo kritiškumu su- 
sirūpinęs, negalime nustatyti. Daug tiksliau jau mes galime kalbėti apie 
Simoną Stanevičių, kuris, kritiško Lelevelio mokinys, pats pasižymėjo 
blaiviu kritiškumu. Pvz., išrinkdamas lietuvių mitologiją iš Stryjkovs- 
kio, Lasickio, Hartknocho ir žodynų, jis kritikuoja Narbuto sufabri- 


7 V. Maciūnas, 0. c. 200—201 psl. 
8 V. Maciūnas, o. c. 198 psl. 

9 V. Maciūnas, o. c. 198-9 psl. 

10 V. Maciūnas, o. c, 205-6 psl. 

kuotą mitologiją, jo sudarytas pasakas, sukurtą dievą Praamžiną. Sta- 
nevičius pastebi, pvz., kad tokio žodžio nesą nei šaltiniuose, nei gyvo- 
joje lietuvių kalboje, o Narbutas, rasdamas graikų ir romėnų mitologijoje 
Fatum, jo ieškojęs ir lietuvių tikėjime; aptikęs Širvydo žodyne przezna- 
czam — pražimiu ir žinodamas, kad iš veiksmažodžių išvestiniai daikta- 
vardžiai baigiasi galūne -imas, Narbutas ir sudaręs žodį Praamžinas (vie- 
toje pražinimas). "Tokio lietuvių dievo nė viena kronika nežinanti. Sta- 
nevičius toliau primena, kad Narbuto cituojamas padavimas apie did- 
vyrį Vitolfą panašus į „,„Tūkstanties ir vienos nakties istoriją“. Stanevi- 
čius neginčijo, kad toks pasakojimas galėjęs būti žmonėse nugirstas, nes 
liaudis turinti vaizduotę ir mėgstanti atliekamu laiku sekti pasakas; jose 
tačiau nieko nesą iš krašto istorijos. Tai biaurus mišinys iš įvairių istorijų 
nuotrupų ir visame pasaulyje išmėtytų pasakojimų, kurie, nuolat liau- 
dies sukuriami, kurį laiką gyvuoja, vėliau nyksta, o jų vietoje nauji 
atsiranda ar iš tolimų kraštų atklysta!!.  Charakteringa, kad Stanevi- 
čius jau netiki ir Simono Grunau suteiktoms žinioms apie Romuvos šven- 
tyklą ir pagoniškų dievų trijulę. Jis paliečia ir labai rimtą klausimą, 
kuris tik žymiai vėliau tebuvo iškeltas lietuvių istoriografijoje: iš kur 
Grunau galėjo žinoti apie prieš jį 500 metų anksčiau buvusius dalykus, 
jei kiti šaltiniai apie tai nieko nesako? Tokį klausimą galėjo iškelti tik 
metodiškai gerai išlavintas žmogus. Stanevičius, rodos, pirmasis taip pat 
teisingai kelia klausimą, kad Lasickis savo žinomajame „De diis Sama- 
gitarum“ daugiausia dievų surašęs, bet ir daugiausia pridaręs klaidų. 
Pavyzdžiais jis nurodo, kaip atsirado Lasickio dievų vardai. Lasickis pa- 
prastus lietuvių kalbos žodžius imąs dievų vardais, o, be to, dar labai iš- 
kraipąs, pvz., Datanus lietuviškai būtų duotoias, o tai ne dievo 
vardas, bet tik bendrinis daiktavardis. Tariamoji deivė Brekszta 
taip pat ne deivės vardas, o veiksmažodis brėkszta. Įdomu pastebėti, 
kad vėliau panašiai Lasickį kritikavo Mierzyūnskis!*. Gaila tik, kad šitoks 
kritiškas Stanevičiaus žodis, netikrų ir falsifikuotų žinių klampynėje, lyg 
koks šviesos spindulėlis, negalėjo būti pastebėtas, nes šis Stanevičiaus 
darbas pasiliko rankraštyje. Tokie Stanevičiaus samprotavimai, apie 
kuriuos mes čia ir detalių davėme, padaryti apie 1838 metus, — vadinasi, 
prieš šimtą metų, — rodo, kad Vilniaus universitete sudarytoji istorijos 
kryptis, nors ji garbino praeitį ir ją kėlė, tačiau buvo kritiška, ir kad ten 
studentai įgaudavo sveiką pažiūrą į praeitį, Negalima pasakyti, kad tos 
istorijos atstovai būtų buvę jau pasiekę genetinės, istorijos tikrąja mokslo 
prasme, laipsnį. 

Genetiniame istorijos laipsnyje pirmoje eilėje žiūrima, kaip istorijos 
objektu esanti apraiška yra išsivysčiusi; jos tikslas jau ne inventoriškai 


1i V. Maciūnas, 0. c. 207 psl. 
12 V. Maciūnas, o. c. 207 psl. 

referuoti, ne mokyti ir moralizuoti, bet ištirti priežastis ir tolimesnį vys- 
tymąsi, kai tuo tarpu pragmatinė istorija, dažnai neįžiūrėdama tikro 
veikimo ar įvykio motyvų, ieškojo išminties gyvenimui!š. Vilniaus isto- 
rikai jau buvo didele dalimi palikę tą seną pragmatinės istorijos 
krypti, kurioje istorija — gyvenimo mokytoja, turinti paprastai pavyz- 
džiais stebinti, mokyti, auklėti, ir vaizduoti konkrečiais faktais, kaip ga- 
lutinėje sąskaitoje laimi gėris ir teisingumas. "Toji pragmatinė istorija, 
turinti vėlesnėms kartoms prieš akis pastatyti pirmtakų dideles kovas, 
pasiaukojimo dorybes, valios pavyzdžius, kaip įveikiamos didelės kliūtys 
ir t.t., jau Vilniaus profesorių darbuose mažai bepasireiškia. 

Pirmoje eilėje Lelevelis, norėdamas pažinti savo tautos senąją pra- 
eitį, palikdamas sausa deklamacija tapusią Naruševičiaus mokinių isto- 
riją, ėmė eiti į pirmuosius šaltinius, juos kritiškai vertinti ir tuo būdu 
iš pirmųjų versmių stengdamasis prasiskverbti į visuomeninio ir politinio 
gyvenimo vystymosi paslaptis ir sudaryti atskirą savo pažiūrą — 
istoriosofiją į Lenkijos praeitį. 

Bet, reikia pasakyti, tas gražus Lelevelio mokyklos ir Vilniaus un-to 
istorijos vaisius, kurio produktas buvo jaučiamas ir Lietuvos istorijos 
srityje, neišsilaikė toliau ilgam. Jeigu mes pažiūrėsime XIX a. antros 
pusės Lietuvos istorijos darbus, pirmoje eilėje lietuvių kalba (svetim- 
taučių darbų čia neapžvelgiu), aiškiai įžiūrėsime, kad nuo to kritiškumo 
kelio buvo nuslysta, pasinešta vėl pragmatine kryptimi. Šitaip, po isto- 
rijos suklestėjimo per Vilniaus profesorius, visa generacija vėliau Lie- 
tuvoje (lietuviškuose darbuose) ne tik nebeturi to ankstyvojo kritiškumo 
vaisių, bet jaučiamas žymus regresas. "To priežastis mes paaiškinsime 
vėliau. 


III. ISTORIJA ŠALIA UNIVERSITETO. DAUKANT AS 


Čia nėra reikalo plačiau dėstyti, kad XIX a. pradžioje susidarė ir 
šalia Vilniaus universiteto tam tikros sąlygos domėtis savo krašto pra- 
eitimi. Tokiu dideliu Lietuvos istorijos mėgėju buvo Dionizas Poška. Jis 
žinomas kaip „„Mužiko“ autorius, be abejo, daug labiau, negu kaip isto- 
rikas. Poška ne tik palaikė gyvus santykius su ano meto mokslo žmo- 
nėmis, bet ir jis pats naiviai — mėgėjiškai domėjosi Lietuvos istorija, ir, 
kaip jo metu buvo kitur, rašė Lietuvos istoriją eilėmis, norėdamas plačiau 
visuomenę sudominti.  Akivaizdoje to fakto, kad nebuvo jo laikais 
ištisinio Lietuvos istorijos veikalo, radęs kun. Wagos mokykliniame 400 
psl. lenkų istorijos vadovėlyje vos 3 psl. skirtus Lietuvos istorijai, Poška 


1 E. Bernheim, Lehrbuch der historischen Methode und der Geschichtsphilo- 
sophie, 1908. 32—35 psl. 

skundžiasi, kad nieko neatsiranda, kas galėtų Lietuvos istoriją parašyti, 
„Klebonai, prelatai, kanauninkai ir vienuoliai, turtingi dėl mūsų mo- 
narchų ir protėvių duosnumo, nors lietuvių-žemaičių žemėje gyvena ir 
jų skanią duoną valgo, visai nenori prakaituoti, plunksną graužti, senus 
autorius, kandžių apgraužtus bibliotekose vartyti... O mes nelaimingi 
Lietuviai ir Žemaičiai, be gimtosios lietuvių kalbos, be nuodugnaus žo- 
dyno, be jokios gramatikos, be jokios tikros istorijos, esame panašūs 
į tą perkrikštą (žydą), kurs senas žydiškas knygas sudegino, o naujųjų 
krikščioniškų ne tik neišmoko skaityti, bet net ir vilties neturi jų kokiu 
nors būdu įsigyti“!*, 

Šitokiais žodžiais, kurie turi dar savo prasmės ir dabar, dėstė Poška 
savo nespausdintoje prakalboje prie rašinio „„Kaimiečio artojo mąstymai 
apie lietuvių-žemaičių tautą ir kalbą“. Nesigilindami plačiau į Poškos 
samprotavimus, turime pastebėti, kad jis (teisingai) įspėja tą, kuris ke- 
tintų rašyti Lietuvos istoriją, nepasitikėti lietuviams nepalankiais auto- 
riais, nes visi mūsų istorikai (Dlugošas, Stryjkovskis, Kojalavičius ir kiti 
iki pat XVIII amž.) buvę dvasininkai, kurie pagonis lietuvius vos telaikė 
žmonių vardo vertus. 

Šitokia Poškos pateikta programa buvo realizuota žinomame Teo- 
doro Narbuto veikale. 

Apžvelgti Narbuto veikalą nėra šio darbo uždavinys, tačiau, trumpai 
tariant, aišku, kad Narbutas, nematęs Vilniaus universiteto, pasiliko Lie- 
tuvos istorijos mėgėjas, ir jo mėgėjiškumas visur jaučiamas. Vadinasi, spe- 
cialaus pasiruošimo Lietuvos istorijos studijoms negavęs, Narbutas, nors 
turėjo taip pat didelę krašto meilę ir norą išaukštinti Lietuvos praeitį, 
tebuvo tik kruopštus diletantas ir, deja, ne tik nekritiškas tyrinėtojas, 
bet ir falsifikatorius. Ieškodamas savo krašto praeities didingumo, jis 
bandė sau kartais susikurti ir šaltinių. Jo veikalo pirmieji trys tomai 
drąsiai gali būti užantspauduoti be skriaudos Lietuvos istorijos mokslui. 
Dėl jo naivaus nekritiškumo ir sąmoningo istorinių faktų ar dokumentų 
falsifikavimo, ir kiti tomai su tam tikru atsargumu tegali būti imami į 
rankas. 

Pirmoji Lietuvos istorija lietuviškai buvo parašyta, žinoma, Simano 
Daukanto, kuris 1816—21 metais buvo studijavęs Vilniaus un-te 
pas Onacevičių, Danilavičių, mažiau pas Lelevelį, klausydamas teisės ir 
istorijos paskaitų.  Palikdamas keturis veikalus iš Lietuvos istorijos sri- 
ties, Daukantas tapo vėlesnėm generacijom tautiniu lietuvių istoriku, 
jau amžininko Akelaičio pavadintas Lietuvos žvaigžde ir jos Herodotu*. 
Paliktieji mūsų istoriko darbai įgalina tiksliau įvertinti jo triūsą. Pir- 
miausia reikia apskritai pastebėti, kad S. Daukanto istorijos veikalai nėra 


14 V. Maciūnas, o. c. 224 psl. 
15 Tauta ir Žodis, III (1925), 296 psl. 

tiek daug paniekos verti, kiek jie jos yra užsitraukęs Lengvai numoti 
į jo visą darbą ir užantspauduoti jį įprastai minimu nekritiškumu būtų 
netikslųu. Iš instruktyvaus susirašinėjimo su Narbutu Daukantas, tiesa, 
išeina didesnis istorikas, negu iš savo veikalų“. Tie Daukanto laiškai, 
taikyti ne plačiai visuomenei, parodo jo neblogą orientaciją ano laiko 
Lietuvos istorijos moksle. Iš tų laiškų mes matome, kad Daukantas 
žino, pažįsta arba turi visą eilę šaltinių ir medžiagos, necituojamos jo 
„Būde“ ar „Istorijoje žemaitiškoje“. Jis žino Mindaugo prekybos sutartį 
su rygiečiais, rūpinasi sau nusikopijuodinti Lietuvos kelių aprašymus 
(die litauischen Wegeberichte), jis turi dokumento nuorašą iš Vytauto 
ginčo su kryžiuočiais Benedikto Makros laikais, kur pasakyta: „Prūsai yra 
taip pat mano tėviškė, ir aš jų reikalausiu iki Osos...“ Jis turi nusi- 
kopijavęs 1528 m. Lietuvos bajorų kariuomenės sąrašus (tai, galima sa- 
kyti, pirmasis, kad ir nepilnas Lietuvos gyventojų surašymas). Daukantas 
jau 1843 m. Narbutą ilgame laiške informuoja apie „Lietuvos Met- 
rikos“ atskirus šaltinius ir smulkiai aprašo tą 1528 metų sąrašą. Dau- 
kanto istorijos veikaluose nerasime pacituotų šaltinių leidinių, kuriuos 
jis, pasirodo, pažįsta, — pvz., Muchanovą, Rumiancevą, Dogelio dokum. 
rinkinius, Obelenskio Liet. Metriką, Dogelio Limites, Acta Borussica, Co- 
dex Pomeraniae, Codex diplomaticus Prussicus, RaczyAskio Codex diplo- 
maticus Lithuaniae.../" Daukanto knygų sąrašas taip pat parodo, kad 
jis savo bibliotekoje turėjo daugumą to meto Lietuvos ir Rytų Europos 
istorijos veikalų, svarbių iki tol pasirodžiusių šaltinių. Štai jis turi, — dar 
jo laikais nepasirodžius Scr. rer. Pruss. V-ms tomams, — senuosius Vy- 
gando, Posilgės, Gilbert de Lanoy, Scr. rer. Livonicarum (2 tomas) ir kt. 
šaltinių bei rinkinių leidinius!*. Daukantas turi taip pat nuovoką apie ar- 
chyvus; jis žino, kad Vatikane Lietuvai yra begalės medžiagos, pažįsta Ry- 
gos archyvą, orientuojasi apie privačius rinkinius ir t.t. 

Daukanto uolūs ir gausūs patarimai ir nurodymai laiškuose rodo, 
kad jis turėjo sveiko nusimanymo istorijoje. Jis karštai ragina Narbutą, 
radęs jo asmenyje ne „koroniarą“ — lenkininką, „pirmių pirmiausiai su- 
rinkti dokumentus, kurie lig šios dienos tebėra išmėtyti ir nežinomi“. 
Tat Daukantas, bent teoretiškai, žinojo ir suprato Lietuvos istorijos 
mokslinį kelią, todėl kyla rimtas klausimas, — kodėl jis savo veika- 
luose atsiliko nuo Lelevelio, Danilavičiaus, Jaroševičiaus net savo tautiečio 
amžininko Valančiaus? 


Svarbiausioji priežastis, dėl kurios Daukanto veikaluose nematyti 
kritiško žvilgsnio į praeitį, yra ta, kad jis savo darbus rašė platesnei 


16 Mūsų Senovė, I t. Nr. 4-5 (1922), 690—795 psl. (išl. A. Janulaitis). 

17 Z. Ivinskis, Simanas Daukantas ir Lietuvos istorija, „Naujoji Romuva“, 1936 
m. Nr. 11 (271), 249 psl. 

18 M. Biržiška, Simano Daukanto biblioteka, rink. „Iš mūsų kultūros ir litera- 
tūros istorijos“, II (1938), 143—154 psl. 

lietuvių visuomenei. Mūsų istorikas savo „Darbus senųjų lietuvių ir 
Žemaičių“, rašytus ne 1822, bet apie 1830 m., kaip jis pats sakosi, skyrė 
„ne dėl mokytų vyrų ir galvočių“, bet „dėl tų motinų, kurios geba savo 
vaikams darbus jų bočių prabočių pasakoti“. Ir savo „Istorijoje Žemai- 
tiškoje“ (I, 102) Daukantas pasisako: neaiškias ir painias problemas pa- 
lieka jis „mokytiems vyrams išnagrinėti“, o rašo vis apie aiškius daly- 
kus liaudžiai. Daukanto tas pirmasis veikalas, „Darbai“, parašytas 
jam neseniai išėjus iš Vilniaus universiteto; tai pradedančio istoriko ra- 
šinys, sukompiliuotas iš Stryjkovskio, Kojalavičiaus, Kotzebues ir N. Ka- 
ramzino, yra lyg pirmoji jo istorijos redakcija!?. Suprasdamas istorijos 
auklėjamąją reikšmę, Daukantas: „Darbuose“ duoda daug tėvynės meilės 
pavyzdžių. Kaip lenkuose, žlugus žečpospolitai, vaizduoti savo didžią 
praeitį pasidarė moralinės paguodos šaltinis dabarties priespaudoje, taip 
Daukantui rūpėjo lietuviuose per praeitį sužadinti tautinės ambicijos 
idėjas, daryti iš jos auklėjamąją priemonę, kaip XIX amž. pradžioje 
buvo su savo istorija padarę lenkai. Šitaip jau nuo savo pirmojo vei- 
kalo („Darbų“) pradėjęs vaizduoti šviesią Lietuvos praeitį, gimtosios že- 
mės praeities garbę ir grožį, Daukantas laikė ją paguodos šaltiniu da- 
barčiai. Dažnai žmogus yra linkęs dabarties bėdose ir varguose pasi- 
guosti ir pasistiprinti gražiais ir turtingais praeities atsiminimais. Jau 
XVI amž., kai lietuviai realiame politikos gyvenime savo santykiuose su 
lenkais buvo daug nustoję, atsirado II-ji Lietuvos metraščio redakcija, 
kuri garbino ir kėlė lietuvių senovę, Vytauto laikų didybę, lietuvių pra- 
našumą prieš lenkus ir t.t. Visas tas garbingas žvelgimas į praeitį maž- 
daug parodė, ką faktiškasis gyvenimas lietuviams jau buvo atėmęs. Ar 
nėra šiokio tokio panašumo ir mūsų artimiausioje praeityje, kai suirus Lie- 
tuvos politiniams santykiams su lenkais, ne retai kai kurie patys veiklieji 
lenkų politikos ir kultūros gyvenimo žmonės, mūsų paguodai ir susirami- 
nimui, buvo iki šiol laikomi lietuviais, minima jų lietuviška kilmė. 

Daukantas norėjo taip pat parodyti tą garbingą tautos senovę jos su- 
vargusiems palikuonims. Nors ir neblogai orientavosi Lietuvos istorijos 
klausimuose, jis grįžo į pragmatinę istoriją, norėdamas tautiečius pa- 
mokyti. 

Jei Valančiui pasisekė savo ,,„Vyskupystę“ parašyti populiariai, bet 
kartu paremti ją ir mokslui naudinga medžiaga iš Varnių ir Vilniaus 
kapitulų, parapijų archyvų!““, tai Daukantas prisitaikė prie platesnės vi- 
suomenės ne tik savo terminologija, bet ir turiniu tiek, kad išėjo nebe 
mokslo veikalas, bet darbas, atsilikęs nuo to laiko istorijos metodo. Jame 
yra daug mažiau panaudota medžiagos, negu Daukantas buvo susirinkęs. 
Jame yra parodyta mažiau istoriško sugebėjimo, negu rodo Daukanto ko- 

19 V. Maciūnas, Lituanistinis sąjūdis, o. c. 205 psl. 


19* Zr. Jonas Matusas, Motiejus Valančius kaip istorikas, Senovė (H. m. f-to 
istorijos skyriaus darbai), IV (1938), 5—24 psl. 

respondencija, kurioje jis duoda naudingų nurodymų bei raginimų pa- 
čiam Narbutui*“. Savo istorijoje gi Daukantas nori tautiečius pamokyti. 
Bet kai tik istorija tampa didaktika, kritiškumas žlunga. Ir Dau- 
kanto 1830—50 metais rašytiems veikalams, jau ano meto istoriografi- 
jos mastu, galima ne mažai prikišti, jei į juos žiūrėsi vien istoriko akimis. 
Juk tuo pačiu laiku (1827—39) pasirodžiusi Jono Voigto „Geschichte 
Preussens“ daro visai kitokį įspūdį istorinės kritikos ir pačių faktų iš- 
dėstymo atžvilgiu. Jei Voigto istorijos tikslas yra pažinti istorinę tiesą, 
surasti praeities įvykių sąsijas, genezę, nustatyti faktų priežastis, tai 
Daukanto istorijos tikslas, kaip matėme, yra praktiškas; jis nori kitiems 
tautiečiams įkvėpti savo tautos meilę. Jis nori per praeitį kelti lie- 
tuvių tautinę sąmonę. Jei Voigto istorija ieško daugiau genetinio prado, 
tai Daukanto veikalai yra pragmatiškai referuojamo pobūdžio, ko- 
kių neberašė Vilniaus minėtieji istorikai. Mūsų istorikas pasakoja apie 
valdovus, kunigaikščius, iškelia jų gerąsias puses, charakterizuoja juos 
dažnai panašiais posakiais, iškeldamas jų gerus darbus, šventai žiūrė- 
damas, ką gera pasakys kuri kronika, o ką bloga, ar negera rasdamas — 
atmeta. Tokiu būdu praeityje jis ieškojo ne gryno mokslo tiesos, o tau- 
tinės lietuvių sąmonės, pačių lietuvių. 

Buvo dar ir kitų priežasčių, kurios neleido Daukantui pasireikšti 
Lelevelio mokyklos ištikimu mokiniu. Daukantui nebebuvo tekę arčiau 
pažinti Vilniaus universitete nei kritiško Danilavičiaus, nei erudito Jaro- 
ševičiaus, nes jis jau baigė mokslus, kai šiedu pradėjo dėstyti. Arčiau 
buvo Daukantas sutapęs su Onacevičiumi, bet iš jo labai daug pasimo- 
kyti negalėjo, nes šis, labai romantiškai gerbdamas ir mylėdamas pra- 
eitį, nebesugebėjo būti labai kritiškas. Iš Daukanto laiškų, rašytų Narbu- 
tui, matyti, kad pirmasis labai mėgo Onacevičių, ir, rodos, todėl, kad tarp 
jųdviejų būta ne mažo panašumo. 

Kritiškai vertinant Daukanto istorijos darbą, reikia priminti, kad jis 
norėjo būti praktiškas ir daugiadarbis gyvenimo rašytojas, kuris duoda 
lotynų kalbos vadovėlį, elementorių, dainas, pasakas, moko kaip auginti 
tabaką, apynius, nurodo kaip laikyti bites, kaip girias kirsti, kaip nuo 
gaisro apsisaugoti, kaip veisti sodus... Daukanto istorijos darbui 
trukdė, be to, nuolatiniai jo sveikatos negalavimai, didelė laiko stoka 
(ypač Petrapilyje), o dar labiau vis neturėjimas pakankamai lėšų. Dar 
viena svarbi kliūtis, kuri Daukantui pastojo kelią į tikrus mokslininkus, 
tai buvo iki fanatiškumo einąs antilenkiškas nusistatymas. Pakankamai 
tai yra užakcentavęs J. Ambrazevičius?! Daukantas yra pirmasis iš 


20 Z. Ivinskis, Sim. Daukantas ir Lietuvos istorija, 0. c. 249 psl. 
21 Simanas Daukantas lietuvių tautinės sąmonės evoliucijoje, „Židinys“, 1936 m. 
Nr. 2, 136-7 psl. Tas pats rink. „Lietuvių rašytojai“, 1938, 27 psl. 

jų veiksmuose intrigas, klastas, apgaulės. Jų istorikai esą labai tenden- 
cingi, „ne viską skelbia, išrenka tik sau naudingus šaltinius, Lietuvos 
istorijos dokumentus slepia, ir visokiais būdais rūpinasi, kad Lietuvos 
istorijos nebūtų“, rašo Daukantas Narbutui?ž ir nurodo, kad „ko- 
roniarai“ už jokius pinigus nebegrąžins pačiuptų Lietuvos istorijos šal- 
tinių. Net korektūros klaidas Lietuvą liečiančiose knygose Daukantas 
priskiria lenkams, pvz., paties Narbuto istorijoje turėjo būti pažymėta, 
kad lietuvių vardas pirmą kartą yra minimas 1009 m. „,„Korektoriai (len- 
kai), — rašo Daukantas, — padėjo 1090 metus, vadinasi amžiumi vėliau“. 
Korespondencija su Narbutu duoda dar visą eilę faktų, kurie rodo, kaip 
aiškiai Daukantas jau buvo nukrypęs prieš lenkus. Piktinosi jis lenkų 
istorikų kritiškumu Lietuvos istorijos atžvilgiu. Apie tą žinomą isto- 
riką Danilavičių, kuris stebina save istorine kritika ir erudicija, bet ne- 
panorėjo lietuvius pavadinti „grosse Nation“, Daukantas savo laiške Nar- 
butui sako: „Reikėjo pirma garsiajam profesoriui išmokti tos kalbos 
bent asmenavimo ir linksniavimo, tai tikrai kitaip būtų galvojęs ir iš- 
sprendęs apie tą tautą“??. Patarimas tinkąs ir šių dienų lenkų istorikams, 
iš kurių jei vienas kitas ir žino, kas Lietuvos istorijos srityje yra da- 
roma, tai tik daugiausia iš antraščių. Tokiu būdu perėjęs lenkų istorikų 
aiškion opozicijon, nė už jokius pinigus jiems nesutikdamas savo 
rankraščių perleisti, tas Daukantas negalėjo ramiai žiūrėti, kaip jie, 
pradėdami domėtis Lietuvos istorija, ją suko „Koronos“ naudai, tiesiog 
maltretavo. Gal dabar ir naivus atrodo toks Daukanto nusistatymas 
lenkų istorikų bei tyrinėtojų (net Danilavičiaus, Jaroševičiaus) atžvilgiu, 
bet kas pažįsta lenkų istoriografiją — jį supras, ir iš dalies tas ano isto- 
riko nusistatymas, — žinoma, su išimtimis, — rado pateisinimo ir vėliau. 
Bet šiaip ar taip toji iki pat smulkmenų radikali Daukanto antilenkiška 
tendencija, kuri naudinga ir reikalinga buvo tautinio atgimimo 
laikotarpyje, atsiskiriant nuo bendro palikimo su lenkais — Daukanto vei- 
kalams yra sudariusi dar vieną minusą. 

Iš tos opozicijos jis ir buvo pasukęs jau nebe istoriška linkme. Jam 
rūpėjo savo veikaluose sukurti didingą Lietuvos praeitį; bet neturėda- 
mas pakankamai šaltinių (kronikos yra paprastai lenkų rašytos), jis 
kūrė ją vaizdais, priimdamas tik kas gera. Daukanto darbas parodo, 
kaip buvo jo veikalams kenksmingas toks iš anksto nusistatymas lenkų 
istorikų atžvilgiu ir nekritiškas atmetimas to, ką jie buvo šaltiniais pasi- 
remdami davę. 

Būtų atskiras darbas atidžiai išstudijuoti Daukanto istorijos veikalus 
ir tiksliau nustatyti ne tik jo metodą, bet ir šaltinius bei versmes. Bet 
metę žvilgsnį, pvz., į „Būdą“, — kuris yra ne gryna mokslinė studija, bet 


22 „Mūsų Senovė“, I, Nr. 4-5 (1922), 723 psl. 
23 Ten pat 726 psl. 

daugiau didaktinis tautiškai-patriotinio auklėjimo ir doros vadovėlis 
dabarčiai, negu pagal istorijos versmes atgaminimas praeities, — matome, 
kad jis turi originalių minčių. Štai, pvz., skyriuje apie lietuvių tikybą 
Daukantas pareiškia, kad lietuviai neturėję stabų, įžiūri jis lietuvių kul- 
te reikšmingą evoliuciją, duoda savotišką aiškinimą apie vieną Dievą — 
tik jo daug vardų (smarkiai kritikuoja Stryjkovskį, kuris lietuviams nori 
tiek dievų įbrukti, kiek pačių žodžių nėra jų kalboje), originaliai aiškina 
medžių kultą ir t. t.24, 


Bet jei lyginsime Daukanto „Būdą“ su beveik tais pat metais pasi- 
rodžiusiu tos pat rūšies veikalu Jaroševičiaus „„(Obraz Litwy“ (Būdas — 
1845, Obraz — 1844), tai matysime, kad tas lyginimas išeina Daukanto 
nenaudai; jis tuo įdomesnis, kad Daukantas savo ,„Būde“ Jaroševičiumi 
nesinaudojo, bet jis šituo lenkišku veikalu, kaip rašo Narbutui, vargu 
būtų ir naudojęsis. Jei Jaroševičius savo darbą rašė iš kronikų, aktų, 
privilegijų, laiškų, statutų, tai Daukanto „Būdas“ dvelkia 19-tojo amž. 
lietuvių sodžiaus kultūra, dažnai iš patarlių ir priežodžių išvedant senuo- 
sius lietuvių kultūros santykius. Jei Jaroševičius aprašo lietuvių kultū- 
ros istoriją atskirais trimis tarpsniais, Daukantas neskiria atskirų kul- 
tūros perijodų tarp atskirų amžių; jam nebėra jokios evoliucijos*. Nors 
tie lyginimai išeina Jaroševičiaus naudai, Daukantas apie savo bendra- 
laikį istoriką 1845 m. rašė: „,„Menkas jo veikalas apie Girulius — be eru- 
dicijos ir išvadų, nedaug geresnis ir atsiųstasis (Obraz Litwy), nes p. Jaro- 
ševičius tos nuomonės, kad Lietuvoje buvusi tokia pat baudžiava, kokia 
yra šiandien, bet tai yra didžiausia klaida... Lenkai mums atnešė val- 
džios oligarchiją ir valstiečių luomo baudžiavą, kas tų dalykų nežino, ne- 
turėtų ir pasakoti tuščių 15 ar 16 amžiaus kronistų pasakų . . “26 


Daukantas, nors iš keturių jo darbų tik „Būdas“ jo laiku tebuvo 
išleistas, rašė savo veikalus lietuvių visuomenei pabusti ir susiprasti, kada 
dar nebuvo ryškios minties skirtis nuo lenkų. Jo paliktas tradicijas vystė 
jo palikuoniai tautinio atgimimo laikotarpyje. Daukantas tapo jiems tau- 
tiniu istorikų. Jau ,„Aušroje“, „Varpe“ net keturis kartus įvairiomis 
progomis buvo įdėtos Daukanto biografijos ir jo darbų aprašymai; ypač 
aušrininkų ideologija buvo artima Daukantui, o kai kurie jų, lankyda- 
mi jo kapą, kaip matyti iš „Varpo“, dar labiau ryžosi tapti lietuviais. 


24 Z. Ivinskis, Medžių kultas lietuvių religijoje, „Soter“ XV, 1938 m., Nr. 2, 
151-2 psl. 

25 Z. Ivinskis, Lietuvių kultūros istorikas Simanas Daukantas, „Naujoji Romu- 
va“, 1936 m., Nr. 12, 277 psl. 

26 „Mūsų Senovė“, I, Nr. 4-5, (1922), 749 psl. 

IV. ISTORIJA „AUŠROJE“ IR „VARPE“ IR JOS ROMANTINĖ 
KRYPTIS IKI POKARIN1IŲ LAIKŲ 


Nustatyti tautinio atgimimo laikotarpio mūsų istorijos kryptį, kuri 
susideda iš daugybės smulkių laikraštinių darbelių ir vienos kitos knygu- 
tės, nėra tiesioginis mano paskaitos uždavinys, tačiau trumpai ties juo 
sustosiu. 

Reikšmingi visam aušrininkų nusistatymui praeities atžvilgiu yra 
programiniai J. Basanavičiaus žodžiai, kuriuos jis parašė pirmajame ,„Auš- 
ros“ įžanginiame straipsnyje (6 psl.): 

„Kaip kiekwienas Žmogus atsimindamas wisą sawo gywenimo bėgi, 
atsižiurėdamas atgalios mato ir numano, kas jis yra buwęs ir kuomi ta- 
pęs, supranta, kokiu savo inpatibiu delei jis tapęs toks, o ne kitoks; taip ir 
wisa musu gimine (tauta) turetu atminti ir pažinti praėjusi laiką, kuri ira 
giwenus ant szios Lietuwos žemes, ir wisus laimingus ir nelaimingus at- 
sitikimus, kurie sziokiu ar tokiu budu padare musu giminę tokią, kokią 
szendie regime ir pawede ję tiems wargams, kuriuose mes giwename... 
Musu tad ipatingiausias ir didžiausias rupestis bus — duoti pažinti musu 
broliams Lietuwoj nusidawimu senowes gadines ir weikalu musu gar- 
bingu sentewiu, kuriu darbus ir tewiszkes meilę užmirszę nežinome mes 
patis, kuriu tewu esame sunus bei nepoczei (anukai, waiku waikai). Jei 
kožnas geras ir patogus sunus guodoja sawo tewus ir tewu tewus, tai ir 
mes, Lietuwei, szios gadines turime sekti pawizdi geru sunu  senowes 
Lietuwos; todelei pirmiu pirmiausei turime pažinti juju senowiszką give- 
nimą, budą, dabą ir tikibę, juju darbus ir rupesczius; nes ju giwenimą pa- 
žinę, pažinsime geriaus juos, o juos pažinę ir patis pasižinsime““. 

Šitie programiniai žodžiai „Aušroje“ buvo su kaupu vykdomi. Jau 
„Varpas“ 1893 m., minėdamas „Aušros“ pasirodymo dešimtmetį, labai 
apgailestaudamas (1893 m., 81 psl.) be kitko, kad Daukanto istorija, pra- 
kilnios ir moksliškos bei lingvistiškos vertės darbas pasilikęs rankraštyje, 
rašo, jog pradedant lietuvių „krutėjimą“ per maža buvo sujudinti ir pa- 
kelti tėvyniškus lietuvių jausmus, „reikėjo dar parodyti, kad Lietuva, 
nors šiandien nusmelkta, nustelbta dvasiškai, po įtekme svetimtaučio jun- 
go“, turi savyje jėgų. „Tos dvasiškos Lietuvos spėkos pasireiškė, ypač 
praeityje“. Visa serija etnografiškai-istorinių straipsnių „Aušroje“ turi 
tikslą parodyti didelę lietuvių kultūrą praeityje, žymią jų kilmę. Dau- 
guma jų parašyti J. Basanavičiaus. Straipsnyje „Lietuvos Dunojus ar 
lotyniškas Danubius“ parodyta, kad lietuviai, prieš ateidami į dabartinę 
Lietuvą, gyvenę apie Dunojų ir vadinęsi graikų ir romėnų raštuose tra- 
kais. Čia jau formuojasi tokia Basanavičiaus teorija apie trakiškai-frygiš- 
ką lietuvių kilmę iš Trakijos, kuri vėliau tapo jo gyvenimo svajonė ir jo 
mokslo tikslas. Jai, tikram mūsų tautinio romantizmo padarui, padėjo 

Basanavičius geriausias savo mokslines jėgas; jis tvirtai tikėjo. kad jam 
pasiseks visus lietuvius ja įtikinti, ir mirė savo darbo neužbaigęs. Toji 
teorija, kildinanti lietuvius iš garbingos trakų-frygų tautos, turėjo 
parodyti, kad tūkstančius metų išlikusi gyva sunkiausiose gyvenimo są- 
lygose, dabar lietuvių tauta nebegali išnykti... 


Kitame „Aušros“ straipsnyje „Iš priežasties atradimo rašyto  ak- 
mens“ norėta parodyti, kad lietuviai jau gilioje senovėje turėjo savo raš- 
menis, o straipsnyje „Kulti trypti“ autorius norėjo parodyti, kad patys 
lenkai iš trakų yra išmokę žemę dirbti. Kituose straipsniuose „Apie 
kun-ščių vardus“, „Apie senovės lietuvių pilis“, „Debesų išsklaidymas“, 
„Lietuviai kitą gadynę ir šiandien“ vėl duota apie garsią praeitį faktų 
(Varpas, 1893, 84 psl). Stengdamiesi paminėti naujus svetimųjų (a la 
Schieicherio) raštus apie Lietuvą, aušrininkai pavyzdžiais norėjo įrodyti, 
kad „Lietuwei lenktu galvas prieš patogią, szulnią, dailią, neiszpasakyti- 
nai seną lietuviszką savo garbingu sentėwių kalbą“ (Aušra, 1885, 43 psl.). 
Kitur vėl įrodinėjama, kad Kasciuška buvo lietuvninkas (Aušra, 1883, 137 
psl.), neužmiršti ir praeities rašytojai, — istorikai, literatai, — Donelai- 
tas, Poška, Strazdelis, Daukantas ir kiti; net korespondencijos ir laikraščių 
santraukos istorijos prisisunkusios, vis besistengiant kalbėti apie garbingą 
senų senovę, didžiųjų kunigaikščių laikus. Šitaip mėgina dažnas aušrinin- 
kas rašyti apie tą praeitį, daryti savo išvadų. N. Akelaitis, pvz., įrodinėja, 
kad apie Kauną jau pasakojąs Herodotas (Aušra, 1885, 209 psl.), Šliūpas ir 
Basanavičius, sekdami Daukantu, irgi siekia išaiškinti lietuvių senąją ir 
garbingąją istoriją. Toji istorija tarnavo palyginimui, šviesi Lietuvos pra- 
eitis buvo gretinama prie skurdžios dabarties. Šitaip žvelgiant ir nusi- 
kreipiant veidu į praeitį, visai panašiai, kaip lenkų ir ypač čekų tautoje, 
vystėsi lietuvių atgimimas. Akivaizdoje dabarties sunykimo visi bus ska- 
tinami dar labiau garbinti praeitį, kuri jau buvo išnykusi. 1904 m. leis- 
damas savo veikalo „Lietuvių tauta senovėje ir šiandien“ I-jį tomą, dr. 
Jonas Šliūpas rašo: (Lietuvos) „Istorija — gi mums suteikia drąsa į gyve- 
nimą, padilgina tautos pajėgas, įkvėpia pasitikėjimą į ateitį, sudrutina 
idealus savistovumo ir nepriegulmybės nuo svetimtaučių persvaro ir val- 
džios“ (3 psl.). Po šitokia parole patriotiškai, bet kartu ir gana populia- 
riai, mėgėjiškai yra parašytas Šliūpo tas trijų tomų veikalas. Toks iki pat 
XX amžiaus pradžios ir iki šių dienų besitraukiąs diletantizmas, su ta 
pačia pragmatiškai-didaktine tendencija, kuri labai toli nuo genetinės is- 
torijos laipsnio, yra dar ir dabar pastebimas Lietuvos istorijoje. 

Ano meto sąlygose tai buvo pateisinama. "Tautinis atgimimas atėjo 
per praeities garbinimą, per istoriją. Įdomu pastebėti: nors lietuviai 
„Aušros“ gadynėje jau aiškiai skyrėsi nuo lenkų, tačiau lenkų veikalai, 
kuriuose buvo garbinama lietuvių praeitis, su dideliu uolumu buvo skai- 
tomi. Negaliu plačiau ties tuo dalyku sustoti, bet paminėsiu didelę 

Kraševskio reikšmę. Ką Narbutas buvo plačiai išdėstęs savo mokslo vei- 
kale, supoetino ir išpopuliarino Juozas Ignas Kraševskis. Savo trilogijoje 
„Anafielas“, ypač „Vitolo raudoje“ ir „Vytauto žygiuose“, su didele mei- 
le vaizdavo lietuvių praeitį. Todėl jo raštai pasidarė ilgam laikui mūsų 
atgimstančios inteligentijos tvirtu sąmonės turtu. Kam iš jų nedarė įspū- 
džio ištisa ,,„Vitolo rauda“, kur ilgoje poemoje, remiantis Narbuto duome- 
nimis, apdainuota meilės deivė Milda ir jos švelni meilė sūnui Vitolui? 
„Aušros“ pirmajame numeryje, kuriame ypač gausu medžiagos apie pra- 
eitį, tąją „Vitolo raudą“ recenzuodamas, Jurgis Mikšas sako: „kas griko- 
nams Odisėja su Ilijada, Rimijonams Eneida, židams senasis testamentas, 
krikščionims naujasis testamentas, tai mums kaipo Lietuwiams, szita 
giesmė Witolo rauda“ (I, 18 psl.). 


Ne kokius mokslo veikalus išstudijavę, bet prisiskaitę Kraševskio mi- 
tologijos ir garsios praeities duomenimis nuspalvintų raštų, kurie nukreip- 
ti net prieš lenkus, lietuvių inteligentai ėmė savarankiškiau galvoti. Štai 
vėl matyti, kaip toji praeitis, nors ji didaktiškai-pragmatiniu būdu dės- 
toma, turėjo didžiulės reikšmės atgimimui. Dar reikėtų tiksliau tą praei- 
ties vaidmenį įvertinti. Ne kritiška ir autentiškais faktais nublankinta 
mokslinė istorija, o toji konkretizuota ir romantiška bei mitologinė pra- 
eitis su savo „dievaičiais“, su legendomis ir mitais turėjo daug reikšmės 
atgimstančiai lietuvių visuomenei. Ji buvo ilgam giliai įsiskverbusi į 
tos kartos smegenis. Kuris iš aušrininkų nesidomėjo ta praeitimi, lietu- 
vių mitologiją? Basanavičius jos neišleido iš akių per visą gyvenimą ir 
ja žavėdamasis buvo ėmęs teigti, kad krikščionybė, sunaikindama tą bran- 
gų lietuvių dvasios turtą, pakirtusi ir jų galybės jėgas, o Jonas Šliūpas 
prieš šešerius metus išleido plačią lietuvių „mythologiją“ ir turinio at- 
žvilgiu parašytą anoje XIX amž. dvasioje. 

Nuo „Aušros“ ideologijos daugeliu atžvilgių, kaip žinome, nutolo 
„Varpas“, iškeldamas jau pozityvesnius ir praktiškesnius šūkius, tačiau 1T 
jo skiltyse aušrininkiška praeities garbinimo kryptis aiškiai apčiuopiama. 
Nors „Varpo“ programiniame žodyje visai nieko nebepasakyta apie isto- 
riją, tačiau jos gana gausu iš pat pirmųjų numerių. Štai per dešimtį nu- 
merių eina Jono Vincaičio, t. y. Staugaičio iš Stadnickio ir Wolffo su- 
lietuvintas darbas apie Algirdą ir Kęstutį. J. Bitaitis duoda ištisą eilę 
straipsnių iš Lietuvos archeologijos net su daugybe iliustracijų, parafra- 
zuodamas Daugirdo ir kitų tyrinėjimus. Dažnai polemikoje su lenkais 
griebiamasi istorijos. Štai strp. apie „sulenkėjusius lietuvius“ tiems, ku- 
rie įžeidžia lietuvių tautos garbę teigdami, jog „mūsų kalba „mužikiška“,“ 
atsakyta: „Ta kalba kalbėjo mūsų didis Gediminas, Algirdas, Kęstutis, Bi- 
ruta ir didis Vytautas galingiausias Viešpats savo laiku“. Kitam strp. (,,Už 
ką mes lenkams turime būti dėkingi arba nedėkingi“) padarytas pagrin- 
dinis atsiskaitymas su lenkais dėl krikšto, kuriuo jau prieš 1385 m. daug 

buvę rūpintasi Lietuvoje; o dėl unijos, pasiremiant Bobrzynskiu, įrodinė- 
jama, kad unija Lenkiją, o ne Lietuvą išgelbėjo nuo pražūties. Su ne 
mažu kalbiniu ir istoriniu aparatu autorius įrodinėja, kad lenkai isto- 
rijoje nedavė nieko lietuviams nei kultūriško, nei dvasiško, todėl ne lietu- 
viai privalo būti dėkingi, bet lenkai. Kur tik „Varpe“ polemika, kur rašoma 
„pro domo sua“ — vis griebiamasi istorijos. Ta polemiška Lietuvos isto- 
rijos tendencija, akivaizdoje lenkų istoriografijos, nėra išnykusi iki pat 
šiol.  Aniems laikams ji buvo tikslinga ir suprantama. Mokslo tokiuose 
straipsniuose nė nereikia žiūrėti (pvz., dar 1894 m. „Varpe“ per kelis nu- 
merius įrodinėjama rusiškųjų plotų lietuviškumas tokia abejotina filo- 
logija: Vitebskas nuo vyti, Pinskas nuo pinti, Drutskas — nuo drūtas, 
Smolenskas — nuo smala etc.), tačiau visi tie dalykai mums parodo aiškią 
kryptį. 

Jei lenkų lietuviams palankūs istorijos ir literatūr.-istoriški veikalai 
periodikoje būdavo verčiami ar palankiai recenzuojami, tai su dideliu ne- 
pasitikėjimu būdavo sutinkami kritiški lenkų išvedžiojimai apie senąją 
praeitį. Štai, pvz., Mierzynskio gausių darbų išvedžiojimai, kurie negai- 
lestingai ir drąsiai griovė tą apie senąjį lietuvių kultą susidariusį vėlyvą 
romantizmą, — lietuviai neturėję tikrų šventyklų, nepažinę antropo- 
morfiško pavidalo stabų, neturėję tos garsiosios trejybės nei pažinę dva- 
sininkų hierarchijos su galinguoju krivių-krivaičių, — lietuvių šviesuome- 
menės buvo labai skeptiškai sutikti. Būgos susirašinėjimas sų Tumu- 
Vaižgantu iš 1903 m. parodo, kad Jaunius ruošėsi rašyti aštrią stambiau- 
sio Mierzynskio veikalo ,„Romovės“ kritiką, kurioje „„Mierzynskis ant lie- 
tuvių prikalbėjo nebūtų daiktų... Jo darbas nieko vertas rašinys“, sa- 
ko Būga kitame laiške. Prikišdamas Mierzynskiui nemoksliškumą ir ten- 
dencingumą, piktinosi ypač Būga, kad Mierz. su Brūckneriu teigią, būk 
lietuviai neturėję šventyklų. ,,Mierzynskį ir Brūcknerį, — rašo Būga, — 
už tokį melavimą ir spiaudymą faktams į akis priderėtų pavadinti tuo var- 
du, kuriuo jie pavardžiuoja visai nekaltą vienišį Simaną Grunau, — ir to- 
liau Būga rašo, — Grunau nieko nepramanė. . .“*7 Gana aštriai prieš Mier- 
zynskio „Žrodia“ buvo pasisakęs dar 1894 m. „Varpe“ V. Pietaris, pažymė- 
damas, kad lenkai neteisingai be paliovos skriaudžia lietuvius ir lietuvys- 
te. Ar tai nėra toji pat linija, kurią jau taip aiškiai buvo užėmęs savo laiku 
Daukantas? Ir jaunas kun. A. Alekna, 1896 m. atsiliepdamas apie II-ją 
Mierzynskio „Zrėdia“ dalį „Tėvynės Sarge“, nesutinka, kad lietuviai ne- 
būtų turėję rašto, ar nebūtų buvę krivių. O recenzuodamas ten pat Lat- 
kovskio monografiją apie Mindaugą, jam plačiai primena senąją lietuvių 
galybę ir kultūrą su jų savu raštu. 

Tačiau tie kritiški lenkų teigimai, kuriuos ano meto lietuviai taip 


27 Z. Ivinskis, Medžių kultas lietuvių religijoje, o. c. 155-6 psl. 

kvestijonavo, nekalbant apie kai kuriuos trūkumus, turėjo būti didele da- 
limi vėliau kritiškesnių tyrinėtojų lietuvių istorijoje priimti. | 

Šituose trumpuose išvedžiojimuose mums yra šiek tiek paaiškėjusi 
Lietuvos istorijos raida XIX a. antrojoje pusėje. Turėjome praleisti kitą 
visą periodiką ir net nepaminėti Amerikos lietuvių spaudoje taip pat pa- 
našių romantiškų tendencijų, kur XIX a. gale apstu straipsnių iš Lietu- 
vos istorijos. 


V. LIETUVOS ISTORIJOS KELIAS DABAR 


Koks yra ir koks turėtų būti Lietuvos istorijos kelias dabar, begalime 
atsakyti tik keliomis mintimis. 

Kalbėti apie dabartį juo sunkiau, nes mūsų istorijos mokslas, jei taip 
galima pasakyti, mažai standartizuotas, nematyti standartinių veikalų — 
daugiau tik atsitiktinės studijos. Suimti tad krūvon ir charakterizuoti mū- 
sų istorijos darbą, kada atsitiktinis kokios nors monografijos pasirodymas 
per metus yra didelis įvykis mūsų istorikų gyvenime, kada mes kiekvie- 
nas, betirdami tai šį, tai tą palaidai, nesistemingai, atsitiktinai, neturime 
dar bendros ar nusistatytos pažiūros į preitį — yra neįmanoma. Net be- 
vartant ir daugiau parašiusių mūsų istorikų veikalus, nematyti kokios ypa- 
tingos koncepcijos. Yra tai dažniausiai nesamos lietuviškai ar visai ne- 
spausdintos medžiagos surankiojimas su plačiau nepagrįstu savu požiūriu, 
ar svetimus autorius beskaitant kilusiais samprotavimais. Gyvename, ga- 
liu sakyti, epigonišką Lietuvos istorijos laikotarpį, kur dar neatsiranda 
vienos pranašesnės ir autoritetingesnės galvos, sugebančios nubrėžti ar- 
timiausio dešimtmečio Lietuvos istorijos kelią. Kol to nėra, negali būti 
vieningumo tyrinėjimuose, ir toliau bus einama ta pačia vaga, kur vienas 
užklius už vieno klausimėlio, kitas atsitiktinai už kito, ir ties jais krapš- 
tysis. Nėra taip pat dar jokios mūsų istorijos filosofijos. Mūsų naujosios 
istoriografijos, rodos, pats svarbiausiasis uždavinys buvo, atsikračius nuo 
mėgėjiško prieškarinio diletantizmo ir naivių romantikų galvojimų — 
atpalaiduoti Lietuvos istoriją nuo svetimųjų įtakų, kurias yra jos 
praeities sąskaiton pareiškę kaimynų tyrinėtojai. Dažnai mūsų pokari- 
nių darbų įvaduose yra tokie posakiai: rašė iš Lietuvos istorijos veikalų 
rusai, rašė — lenkai, rašė — vokiečiai ir vis turėjo savo tendencijų, o 
mes norime paimti savo požiūriu. Nėra tai kažkokia originali mintis, nors 
mes ją vis akcentuojame. Jau Dionizas Poška piktinosi svetimųjų iškrai- 
pymais. Lenkai įrodinėję, kad Lietuva yra gyvenama sarmatiškų tautų pa- 
bėgėlių, taigi priklausanti Lenkijai; net toks Naruševičius daugelyje vie- 
tų lietuviams, žemaičiams, prūsams teikiąs barbarų, laukinių, niekšų, plė- 
šikų ir maištininkų vardus. Apie rusų ir vokiečių rašytojus nėsą ko ir be- 

kalbėti. Poška tad tikisi, kad būsimasis Lietuvos istorijos pasaulietis atsi- 
sakysiąs nuo anų epitetų lietuvių tautai?ė. 

Tokis istorikas yra atsiradęs tik nepriklausomoje Lietuvoje beveik tik 
už šimto metų. Jis (t. y. istorikų kolektyvas) stengiasi visur pabrėžti 
lietuvių savitumą, jų didelį kultūringumą, suredukuoti svetimųjų įtakų 
dominuojančią reikšmę ir apskritai surasti lietuvius Lietuvos istorijoje. 
Šitokia tema rašydamas 1932 m., Dr. Adolfas Šapoka rimčiausių mūsų 
besikuriančios istorijos mokslo uždaviniu laikė rasti ir parodyti lietuvius 
Lietuvos istorijoje??. Tai esąs skubus ir neatidėliotinas reikalas, nes jau 
ir dabar daug kas mūsų istorijoj neberandąs nieko, nes romantiškasis ide- 
alizmas nublukęs ir nebesą ko griebtis. 

Šitas darbas iki šiol daugeliu atvejų buvo negatyvaus pobūdžio. Pir- 
miau reikėjo paneigti kitų (svetimųjų) aiškias tendencijas, sugriauti jų 
pažiūras. Ir mūsų naujoji istoriografija, — žinoma, jau žymiai moksliškes- 
nėje plotmėje, — turi eiti ta senąja polemiška linkme. Polemiškas charak- 
teris nėra išnykęs iki pat šių dienų. Be abejo, susekti lietuvių individu- 
alumą ir jį pakankamai aiškiai nustatyti mūsų istorijoje yra rimtas už- 
davinys, tačiau iš ikišiolinio darbo nematyti, ko mes siekiame Lietuvos is- 
torijoje, nes niekas nėra aptaręs, kokia turėtų būti Lietuvos istorijos pro- 
grama, nei nusakęs, kokia yra mūsų istorijos prasmė. 

Jeigu dabar mūsų uždavinys yra praeityje ieškoti lietuvių tautos, 
kiek ji kaip atskiras vienetas pasireiškia, tai iš kitos pusės esama tam tikro 
pavojaus, kad gali būti nueita ir į kraštutinumus. Mes, pvz., su šypsniu 
veide skaitome diletantiškus samprotavimus didelio leidinio „Akty Vi- 
lenskoi archeografičeskoj komissij“, kur ypač įžangose ir ypatingu aktų 
parinkimu leidėjai rusai nuolat stengėsi pabrėžti Lietuvos rusiškumą. To- 
kius išvedžiojimus mes vadiname aiškia rusiška tendencija ir juos atme- 
tame; tačiau ir mums, besistengiant eiti tos antitezės keliu, dedant pas- 
tangų apčiuopti savitą lietuvių gyvenimą, atsiranda pavojaus jį perdėti 
arba įžiūrėti jį ten, kur jo nėra buvę. Mažų tautų istorijoje, ilgai gy- 
venusių po svetimu jungu, ir dabartyje pavojų apsuptų, vis nuolat rei- 
kia žvalgytis ir dabar į savo praeitį, ypač jei ji garbinga, — kelti savo 
sąmonę praeities vaizdais. (Ta kryptimi, rodos, paprastai ir eina mūsų 
spauda, kariuomenė, šauliai). Bet šalia patriotinio momento turi būti 
nepamirštamas ir istorinės tiesos reikalavimas. Jau Tadas Čackis pa- 
stebi, kad istorikas turįs viename altoriuje smilkyti ir tiesos dievybei ir 
protėvių vėlėms, bet tuos smilkalus reikia tinkamai suderinti, kad jie bū- 
tų ilgos ir patvarios vertės ir kad, aiškiai besmilkinant vėlėms, nebūtų 
paaukotas tikrovės turinys. 

Įdomus čia mums gali būti čekų tautos ir jos istorijos pavyzdys, nes 
čekų tautinio atgimimo ir jos naujausios istorijos kelias buvo panašus. 


28 V. Maciūnas,* Lituanistinis sąjūdis, o. c. 178 psl. 
29 „Naujoji Romuva“, 1932 m., 482 psl. 

Žymusis jų istorikas Juozas Pekažis, 1937 metais miręs, yra laikęs reikš- 
mingą paskaitą „Čekų istorijos prasmė“, kuria man teko naudotis vokiš- 
kame vertime („Der Sinn der tschechischen Geschichte, 1937). Apžvelg- 
damas visą čekų istorijos vystimąsi nuo Palackio — jų istorijos tėvo -— 
per Gollio mokyklą iki šių dienų, jis instruktyviai išaiškina tiems, kurie 
čekiškumą buvo kėlę į padanges, kad čekų istorijos charakteris ir jos vys- 
tymasis yra stipriame vakarų Europos dvasios ir jos įtakos poveikyje. 
Tas atgimimo istorikas Palackis, vokiečių Ludeno mokinys, pas kurį buvo 
studijavęs ir Johannes Voigtas, buvo davęs čekų istorijai tokią prasmę, 
kad čekai, kaip kultūringiausi slavai, berods, kultūringesni už pačius ger- 
manus, savo demokratijoje buvę laisvės, taikos ir gėrio atstovai, kai tuo 
tarpu germanai atstovavę jėgai, priespaudai, feodaliniam pasauliui — čekų 
istoriją sudarę tų dviejų jėgų kova, ir Baltojo kalno mūšis Palackiui reiš- 
kęs pirmykščios čekų kultūros žlugimą. Prieš tokią čekų istoriosofiją Pe- 
kažis ypač užakcentuoja, kad šitoks čekų ir jų pirmykštės kultūros aukšti- 
nimas dabartinės čekų istorikų generacijos yra jau kitokis. Jis ypač tei- 
gia, kad daug tos čekų kultūros pradų yra atėję iš užsienio. Pekažis pasa- 
ko, kad čekų tautos istoriją sudarė ne vien tik kova su germanizmu, kaip 
norėjo manyti Palackis, bet taip pat įsigyvenimas į pažangesnių germanų 
ir romanų laimėjimus, pasidavimas jų įtakai, pasisavinimas jų kultūros 
produktų. "Tai esąs svarbiausias veiksnys, reikšmingiausias čekų istorijos 
faktas; ir gana didelė reikšmė yra priskiriama vokiškajam veiksniui. Čia 
negalime plačiau tų įdomių Pekažio minčių pacituoti, tačiau iš jų aišku, 
kad negalima imti tautos praeities ir jos istorijos izoliuotai, ypač kai Eu- 
ropa turėjo sudaryti vieną kultūrinę bendruomenę. Ieškoti tautos savi- 
tumų dar negali reikšti paneigti svetimas įtakas, kurias, žinoma, sveti- 
mieji nori matyti dominuojančias ir jas pertempti. Užtenka, pvz., tik 
peržvelgti Antanavičiaus monografijos koncepciją, kur net Gedimino vals- 
tybė išeina labai rusiška. Su tokiomis tendencijomis lietuvis istorikas ne- 
sutiks, bet jis turi stygą ir nepertempti. 

Man jau ne kartą buvo atėjusi mintis, ir skaitant Pekažio paskaitą dar 
labiau pasitvirtino, kad Lietuvos istorija yra imama paprastai labai izo- 
liuoti nuo visuotiniosios, kad nepaisomos sąsijos su pasauline istorija. Pa- 
prastai Lietuvos istorija išeina lyg kokia sala visuotinės istorijos jūroje. 
Bet, taip siaurai jos objektą suprasdami, mes galime susiaurėti ir, visur 
norėdami matyti tik lietuvius, neišlaikyti reikiamos pusiausvyros; yra pa- 
vojaus tiesiog lyg kokiuose giliuose šuliniuose užtrokšti savo tyrinėji- 
muose. Daugybė nuostabių saitų jungia net pagoniškąją Lietuvos istoriją 
su krikščioniškąja Europa. Kryžiaus karus, kurių vaidmuo toks didelis 
mūsų istorijoje, ordiną ir jo struktūrą, kuris tiek daug svėrė didž. kun-ščių 
užsienio politikoje, galime gerai suprasti tik pažindami vidurinių amžių 
kryž. žygių ideologiją ir apskritai jų dvasią. Net XIII-jam amžiui, kurio 

Mindaugo laikams monografijų netrūksta, priėjus prie tų laikų ne izoliuo- 
tai, bet platesniu visuotinės istorijos akiračiu, galima daug nauja surasti. 
Ir, šitokiu keliu einant, Stakausko monografijoje „Lietuva ir Vakarų Eu- 
ropa XIII a.“ yra duota daug naujų aspektų. Tik artimai susieti su Vaka- 
rų arba Europos istorija bus labiau pažinti XIV ir XV amž. laikai. Jeigu 
mūsų istorijos vadovėliai yra izoliuoti, be jokio susiejimo su visuotinąja 
istorija, tai to neturi būti tyrinėjimuose. Daug tokių saitų su visuotinąja 
istorija ypač reikia XVI-XVIII amžiuose. Tiesa, apie tuos laikus maža ra- 
šyta, bet paprastai laikytasi tik mūsų horizonto, be platesnės perspekty- 
vos. Dažnai mes ir savo atgimimą, Lietuvos atstatymą, vasario 16 d. akto 
genezę aiškinamės, pasitenkindami tik tuo, ką galvojo, ką jautė ar kokias 
aspiracijas turėjo mūsų tautiečiai, visai neįstatydami tų faktų į tarptauti- 
nės politikos ar istorijos rėmus ir imdami juos labai siaurai ir izoliuotai. 

Tokis Lietuvos istorijos sinchronizavimas mums išaiškintų dar eilę 
klausimų, ypač kunigaikščių gadynėje, ir iškeltų naujų problemų. ,,Tik 
jungiant Lietuvos praeitį su Vakarais ir Rytais mūsų istorija darosi įdo- 
mi ir ryškėja jos gili prasmė. Mūsų istorijos mokslo yra uždavinys ištirti 
ir iškelti tą tarptautinės reikšmės vaidmenį, kurį suvaidino lietuvių tauta, 
užėmusi savo praeitimi poziciją tarp šių dviejų skirtingų ir nuo senai 
sau priešingų pasaulių“3?. Mano nuomone, tai turėtų duoti naują kryptį 
mūsų Lietuvos istorijos moksle. 

Trumpai charakterizuojant mūsų esamą istorijos kryptį, reikia pasa- 
kyti, kad ji iš romantizmo prieglobsčio dar nėra visiškai išsilaisvinusi. Ji 
dar yra pusiau pragmatiška. Jei XIX a. mūsų mėgėjai į istoriją ėjo jų 
laiko aktualių interesų vedami, tai buvo tikslinga. "Tada buvo taip pat 
naudinga viskas, kas tik randama prieš lenkus, kur tik pasireiškė lietuvių 
separatizmas, kurį vis reikėjo užakcentuoti, nes reikėjo nuo lenkų atsi- 
skirti. 

Istorija turėjo būti vertinama tuo pagrindiniu mastu. Iš čia ėjo 
tendencija viską atleisti Vytautui ir jį garbinti, tačiau nieko nedovanoti 
Jogailai, ir tai todėl, kad pirmojo pastangos ir kovos sutapo su tautinėmis 
vėlyvų palikuonių aspiracijomis, o antrasis buvo įstatęs Lietuvos kuni- 
gaikštystę į jai vėliau pragaištingą kelią. Kad tos Vytauto aspiracijos 
buvo kitų interesų vedamos, kad Jogailos vertinimas turi būti padarytas iš 
ano laiko pasiimtu mastu — niekam tada negalėjo rūpėti. Šitas tautiš- 
kai politiškas ir romantiškas požvilgis į mūsų praeitį yra tautiniame at- 
gimime suvaidinęs savo didelę rolę. Bet iš dalies tos pačios sąvokos kur- 
suoja ir dabar, ypač visuomenėje. Žinoma, čia prisideda ir mūsų gro- 
žinė ar dailioji literatūra, kuri dažnai be jokio istorinio fono, išskyrus, 
berods, K. Puidos Magnus Dux, sudaro visuomenėje, istorijos tyrinėjimų 
mažai skaitančioje, klaidingas sąvokas. 


30 J. Stakauskas, „Nauj. Romuva“, 1936 m., 779 psl. 

Jei visuotinioji istorija pas mus neturi, rodos, kitų uždavinių, kaip 
tik perteikti Vakarų Europos mokslo rezultatus, tai Lietuvos istorija turi 
kurti. Iki šiol tos kūrybos yra buvę labai maža. Mes nepajėgiame iki 
šiol ryškiai atsipalaiduoti net nuo lenkų, kurie, ar mes norime ar neno- 
rime, tyrinėja Lietuvos istoriją, t. y. Magni Ducatus Lithuaniae praeitį, 
žinoma, savo tyrinėjimams duodami kitus uždavinius. Kadangi jie nei 
iš savo šaltinių rinkinių, nei iš monografijų iki šiol kunigaikštystės ne- 
buvo išskyrę, tai mes dar daug turime naudotis jų produktais, pasiten- 
kindami tik savais samprotavimais. 

Kuriant Lietuvos istoriją, — čia nebegaliu nurodinėti plačiau konkre- 
čiai problemų, į ką mes turėtume dėmesį kreipti, — mums reikia atsisa- 
kyti nuo tos pragmatiškai-didaktinės minties, kuri „stiprybę semti iš 
praeities“ dominavo iki D. karo. Mūsų istorija turi būti pakelta į moks- 
liškai suprastos genetinės istorijos laipsnį. Rimtas mūsų istorijos uždavi- 
nys yra sau pasigaminti platesnį sisteminį kursą. Klaidinga pažiūra, kad 
tik prirašius daug monografijų, lyg kokių plytelių statiniui — būtų gali- 
mas statyti Lietuvos istorijos rūmas. Visi didieji ir tautiškieji istorikai 
buvo padėję nuo sisteminių kursų. Palackis, Narbutas, Voigtas, net mū- 
sų Daukantas rašė istorijos kursus, kurių mes nedrįstame rašyti. Tiesa, 
gali būti daug nukrypimų, netobulybių, bet tada būtų kitiems rimčiau- 
sia proga papildyti, atitaisyti. Tokiu būdu išsidirbtų tam tikra pažiūra į 
mūsų istoriją, atsirastų perijodizacija. 

Iki šiol jau nemaža buvota didžiųjų kun-ščių gadynėje; išskyrus Al- 
girdą, jau visi svarbieji kun-ščiai turi savo monografijas, kai kurie net po 
porą, tačiau nieko nėra Kazimiero laikams ištisai pusei šimtmečio, lygiai 
taip pat visai apleisti paskutinieji trys gediminaičiai. Kad pounijiniai lai- 
kai apleisti taip pat, seniai visi žinome, tačiau čia jau šis tas daroma. Prof. 
Lappo, o iš lietuvių A. Šapokos, yra jau įvertinta svarbiausia Lietuvos is- 
torijos problema — teisiniai Lietuvos ir Lenkijos santykiai po 1569 m., at- 
palaiduojant Lietuvą nuo subjektyvių lenkiškų patriotinių prejudicijų. Bet 
iki 1569 m. unijos istorija, nors ir yra bandymų, mūsų neištirta. Čia dar 
reikalingas Haleckio darbui antidotas. Teisingai yra pastebėjęs J. Matu- 
sas: kad ir labai garsiais svetimais mokslininkais mūsų istorikas negali 
pasitikėti. Bet neužtenka, svetimųjų darbus perkratinėjant, tik praeinamo 
įspūdžio ar samprotavimų. Daug dar turime svarbių seniausios istorijos 
klausimų. Tarpe jų rimčiausias etnografinių sienų ir protėvynės klausi- 
mas. Ribos rytuose, šiaurėje, vakaruose, pietuose XIII-XV amž. — 
svarbi mūsų praeities problema. Pilių ir istorinių vietovių lokalizavimas, 
apgyvendinimo eiga yra taip pat, su mažom išimtim, neliečiami „Tabu“. 

Pas mus daugybėje klausimų ne tik patys faktai dar nėra ištirti ir 
nustatyti, bet net nepaskelbta medžiaga tiems faktams nustatyti, ypač 
XVI-XVIII amž. Čia vėl nėra jokio plano. Todėl daugelyje sričių pir- 

ma dar reikia atlikti didelis prirengiamasis darbas, kad būtų galima pri- 
eiti prie galutinio, aukštesniojo istorijos tikslo. 

Iki šiol dažnai temas apspręsdavo parolė užsiimti tik tuo, kas momen- 
tui ar politikai gali būti naudinga, bet šitokia kryptimi ilgalaikių ver- 
tybių negalima sukurti. Pagaliau kartais istoriko darbo uždaviniai nesi- 
derina su momento reikalavimais. Jei mūsų istorijos mokslas bus norima 
paversti momento ginklu kovoti prieš svetimą propagandą, jei iš istoriko 
bus reikalaujama, kad jis tik įrodinėtų tai, kas politiškai gali būti naudin- 
ga, objektyvus tyrinėjimas nebus įmanomas, 

Žinoma, visose kylančiose ir atsistatančiose tautose visados bus jau- 
čiamas reikalas ištyrinėti, sukurti, pasigaminti savo praeities istoriją, nes 
jos pažinimas sukelia tautinę sąmonę, sudaro tautinį individualumą, duo- 
da, taip sakant, savą fizionomiją tautai ir praeityje. Tačiau jis turi būti 
apdairus ir nuoseklus. 

Mums reikia taip pat susiorientuoti ir esamoje situacijoje. Dažnai 
mūsų darbas panašus yra į prie didelės krūvos besikrapštinėjantį žmo- 
gelį, kuris nemato, kas yra anoje jos pusėje. Gal panašių samprotavimų 
akivaizdoje prieš 7-rius metus rašė apie mūsų istoriją ir istorikas P. Štuo- 
pis: „Bejėgiški, kuklūs, neekspansyvūs, be galios, be kūrybinės drąsos, be 
širdies, be meilės, be nieko, mūsų istorikai. Jie istorikai-epigonistai, ama- 
tininkai, profesionalai, buhalteriai, chronologai, dogmatikai, pedantai, po- 
pieristai'?!, 

Šitokiomis atskiromis mintimis, nedrįsdamas konkrečiau ir detaliau 
analizuoti mūsų istorijos nepavydėtinos padėties, ir baigiu savo pastabas. 
Čia visai nepaliečiu Liet. istorijos, svetimųjų rašomos, ir uždavinių mo- 
kykloje, populiarizuojant ją. 


31 „Naujoji Romuva“, 1931 m., 470 psl. 


Lenkų išleistieji Vatikano archyvo 
istorijos šaltiniai 
Jonas Totoraitis, MIC 


Lietuvos istorija, ypač vėlesniųjų laikų, yra labai susijusi su Len- 
kijos, labiau kaip su kokios kitos šalies, istorija, ir lenkai istorikai Lie- 
tuvos praeitį laiko dalimi savos istorijos. Dėl to ir lenkų istorinių šal- 
tinių rinkiniuose dedamos yra žinios ir apie Lietuvą. Taip yra su visais 
lenkų šaltinių leidiniais, taip pat reikia pasakyti ir apie šaltinius, lenkų 
surinktus Vatikano archyve. Ir šituose galima rasti daug įvairių žine- 
lių, paminėjimų, o ne kartą smulkiai ir gyvai aprašytų Lietuvos praeities 
įvykių. Dėl to lietuviui, užsiimančiam savo tėvynės istorija, reikia susipa- 
žinti ne tik apskritai su lenkų istorinių šaltinių rinkiniais, bet ir ypač su 
tais, kuriuos jie yra išleidę surinktus Vatikano archyve. Apie šituos šal- 
tinius šiame straipsnyje ir norima duoti šiek tiek žinių. 

Iš Vatikano archyvo lenkai šaltinių Lenkijos ir Lietuvos istorijai 
yra išleidę Krokuvoje iki šiol šešis nemažus tomus; šeštasis išspausdintas 
1938 m. Jų labai smulkios ir ilgos įžangos rašytos lotyniškai. "Tose 
įžangose yra papasakota, kada lenkai ėmė kreipti dėmesį į Vatikano ar- 
chyvą, ką jie ten surinko ir išleido; aprašyti ir kai kurių šaltinių rašy- 
tojų gyvenimai. Jomis pasinaudojant, čia bus išdėstyta to viso ilgo dar- 
bo eiga. 

Pirmas čia kalbamųjų leidinių tomas vadinasi: Acta camerae apos- 
tolicae,  Volumen I, 1207—1344, edidit Dr. Joannes Ptasnik, Craco- 
vice 1913. 

Iš jo įžangos matyti, kad lenkai labai seniai buvo ėmę kreipti dėmesį 
į Vatikano archyvą. Jau prie karaliaus Stepono Batoro buvo nusiųstas 
žmogus į Romą ieškoti žinių lenkų istorijai. Bet apie tai yra likusi tik 
vos žinia, ir vaisių iš to, tur būt, nebuvo jokių gauta. Vėliau išgauti iš 
Vatikano Lenkijos istorijai šaltinių labai rūpinosi karalius Stanislovas 
Augustas Poniatovskis. Jo siunčiamas nuvyko į Romą vyskupas Jonas 
Albertrandis. Jis tenai peržiūrėjo Romos bibliotekas ir daug dalykų 
jose nurašė, bet į Vatikano archyvą nebuvo įleistas. Jis, būdamas Ro- 
moje, surinko labai daug istorinių žinių. Sugrįžęs į Lenkiją, savo nuora- 
šus sudėjo į karaliaus archyvą. Po Lenkijos-Lietuvos padalinimo tas ka- 

raliaus archyvas buvo išvežtas i Peterburgą. Ten kai kurie Albertrandžio 
surinktieji dokumentai pateko į Monumenta Russiae, 2 tomai, ir trečias 
Supplementa, kuriuos išleido Aleksandras Turgenevas Peterburge 1842 m. 

Albertrandžio nuorašais naudojosi ir kitas istorijos tyrėjas, Mikalojus 
Malinauskas, kuris Vilniuje, išvertęs lenkiškai, išleido nuncijaus Pran- 
ciškaus Commendonės, buvusio prie Zygmanto Augusto, laiškus iš 1563- 
1564 metų, šiaip pavadindamas: 

Pamiętniki o dawnej Polsce Zz czasėw Zygmunta Augusta, zebrat Jan 
Albertrandy, biskup Zenopolitanski. Z rekopisėw wloskich, tacinskich 
wyttumaczyt Jozef Krzeczkowski. Wiadomošė o žyciu Commendoniego, 
tudziež potrzebne sprostowania i objasnienia dodat Mikotaj Malinowski. 
Wilno 1847—1851, 2 tomų. 

Iš to pat Albertrandžio rinkinių įvairių asmenų reliacijas ar prane- 
šimus iš Lenkijos nuo 1548—1690 m., lotyniškai ir itališkai rašytus, dvie- 
juose tomuose išleido Berlyne Erazmas Rykaczewskis: 

Relacye nuncyuszow i innych osob w Polsce od 7. 1548—1690 zebrai 
Albertrandy, wydat Erazm Rykaczewski, Berlin 1864. 

Lenkų karalystės (1815—1830 m.) šelpiamas italas Sebastianus Ciam- 
pis Florencijoje 1834 m. išleido 3 tomus naujų dalykų iš Italijos ir Romos 
bibliotekų ir archyvų apie Lenkijos praeities įvykius. Leido jis ir dau- 
giau mažesnių leidinių apie Lenkiją ir Rusiją. 

Aleksandras Przezdzieckis išspausdino nuncijaus Annibalo de Capua, 
buvusio Lenkijoje mirus Steponui Batorui, laiškus apie interregną ir pir- 
muosius Zygmanto III metus, lenkiškai išvertęs: 

Listy Annibala z Kapui, nuncyusza w Polsce o bezkrėlewiu po Ste- 
Janie Batorym i pierwszych latach panowania Zygmunta III, przettuma- 
czyt i wydat Aleksander Przezdziecki, Warszawa 1852. 

Tas pats Przezdzieckis prikalbino Augustiną Theinerį, Vatikano ar- 
chyvo prefektą, išleisti: 

Vetera Monumenta Poloniae et Lithuaniae gentiumgue finitimarum 
historiam illustrantia maxzimum partem nondum edita ex Tabulariis Va- 
ticanis depromta, collecta ac serie chronologica disposita ab..., Romae 
typis Vaticanis 1860—1864. 

To labai didelio šaltinių rinkinio yra 4 stori, didelio formato — folio, 
tomai. Dokumentų duoda pradedant nuo seniausių laikų iki 1775 m. Jame 
yra atspausti Inocento IV laiškai, siųsti karaliui Mindaugui, ir paskui dau- 
gybė dokumentų, liečiančių Lietuvą. Jame sudėti tik parinkti dalykai, ne 
viskas, kas yra iš liečiančių Lenkiją ir Lietuvą žinių Vatikano archyve. 
Jame yra ir įvairių klaidų, ir trūkumų. Dėl to Lenkijoje buvo keliama 
mintis, kad reikia daryti reviziją, pataisyti, papildyti ir leisti naują, pil- 
nesnį rinkinį. Jei kada ateityje tas jų noras įvyks, tai vis dėlto ilgai 

ilgai reikės laukti, ir belaukiant Theineris dar daug metų, nežiūrint jo 
trūkumų, bus vertingas istorinių šaltinių leidinys. 

Visi čia tie suminėtieji senesnieji šaltinių leidiniai ir rinkiniai yra 
išspausdinti dar prieš atidarant slaptąjį Vatikano archyvą visų šalių 
istorikams. 


Kai popiežius Leonas XII tą Vatikano archyvą atidarė ir leido nau- 
dotis viso pasaulio mokslininkams, Krokuvos Istorijos Kolegija nusiuntė 
į Romą 1885 m. Dr. Vladislovą Arbrahamą ir Dr. Bronislovą Dembinskį. 
Sugrįžę, Abrahamas pranešė apie vidurinių amžių šaltinius, o Dembinskis 
apie XVI ir XVII amž. Abu parašė apie tai disertacijas. 

1886 m. Krokuvos universiteto istorijos profesorius Smolka išsiuntė 
ekspediciją į Romą ieškoti ir rinkti istorijos šaltinių ne tik Vatikano 
bet ir kituose Romos archyvuose, kurių ten yra nemaža, ir ap- 
skritai kitur Italijoje. Ją šelpė lėšomis Galicijos seimas ir švietimo mi- 
nisterija. Tos ekspedicijos nariai prisidėjo prie tam pačiam tikslui įsteigto 
Romoje Austrijos Istorinio Instituto, kuriam pirmininkavo Liudvikas 
Pastorius, didelės Popiežių istorijos autorius. 

Tuo pat laiku iš Varšuvos universiteto nuvyko į Romą Teodoras 
Wierzbowskis ir savo darbo vaisių išleido: Vincent Laures et ses dė- 
pėches, Varsovie 1887. Tasai Laures buvo nuncijus Lenkijoje 1574—1578 
m. Tą leidinį radau Vatikano archyvo bibliotekoje, lenkų skyriuje. Ir 
titulai, ir įžanga rašyta prancūziškai ir rusiškai. Įžangoje yra žinių apie 
minėtąjį nuncijų. Pranešimai rašyti italų kalba. Apie Lietuvą jame yra 
daug: apie Radvilus, apie Chodkevičių, Žemaičių seniūną ir Vilniaus kas- 
telaną, apie Merkelį Giedraitį, Žemaičių vyskupą, apie Valerijoną Prota- 
sevičių, Vilniaus vyskupą, apie Eustachijų Valančių, Trakų kastelaną... 


Ką surinko minėtoji Krokuvos ekspedicija apie vidurinius amžius, 
išleido Dr. Joannes Ptašnik, būtent, tris tomus. Pirmieji vadinasi Acta 
camerae apostolicae, trečias Analecta Vaticana.  I-as apima kameros 
aktus 1207—1344 m., II-as 1344—1366 m., III-as Lenkiją liečiančius aktus, 
provizijas, bylas, suplikas ir kitus panašius dokumentus iš 1202—1366 m. 

Toliau, to paties pirmojo tomo įžangoje, pagal ten pat nurodytus vo- 
kiečių istorikų veikalus, aiškina įvairias vidurinių amžių pajamas, kurios 
ėjo į Apaštališkąją Kamerą, kas tų pajamų ar mokesčių buvo rinkikai; 
tie pirmieji du tomai yra, galima sakyti, kvitai ar pažymėjimai, kas ir 
kiek įmokėjęs ar turi įmokėti. — Pirmame tome yra tik vienas doku- 
mentas, liečiąs Lietuvą, t. y. Nr. 214: Popiežiaus Klemenso VI bulė Gniez- 
no arkivyskupui, atiduodant Lenkų karaliui Kazimierui dešimtines dve- 
jiems metams panaudoti prieš netikinčius, išleista Avinjone 1343.XII.1. 
Tie netikintieji buvo totoriai, rusinai ir lietuviai, jie dažnai puldinėjo Len- 
kiją. Tas pats dokumentas yra ir Treineryje I, Nr. 605. 

Antrame tome to Acta camerae apostolicae yra du dokumentai, ku- 
riuose paminėti lietuviai, vienas iš 1351 m. ir antras iš 1355 m.; jais tam 
tikra dalis bažnytinių pajamų skiriamos Lenkų karaliui panaudoti prieš 
netikinčius totorius ir lietuvius, kurie susitarę dažnai puola Lenkiją. Abu 
tuodu dokumentai yra ir Theinerjo I tome, Nr. 702, 742. 

Trečias tomas Analecta Vaticana 1202—1366, edidit Dr. Joannes 
Ptašnik, Cracoviae 1914. Tame tome sudėta viskas, kas netiko į Acta 
camerae ap. ir ką Theineris netaip uoliai buvo pasirūpinęs išleisti. Jame 
tilpo popiežių laiškai, bylų vedimai, supplikos ar prašymai. Reikia pa- 
žymėti, kad įžangoje yra tiek pasakyta apie Regesta supplicationum: jie 
sudaro gana žymią dalį Vatikano archyvo; prasideda 1342 m. ir baigiasi 
1823 m.; iš viso yra 7011 voliuminų. Šitame, trečiajame, tome apie lietu- 
vius yra gana daug; yra ir dokumentų, kurių nėra Theineryje. 


Dar daugiau Lietuvą liečiančių žinių yra ketvirtame tome: Monu- 
menta Poloniae Vaticana, tomus IV continet S. A. Caligari, Nuntii Apo- 
stolici in Polonia Epistolae et Acta 1578—1581. Edidit Dr. Ludovicus Bo- 
ratynski Cracoviae 1915, psl. LXXI Ą- 920. 

Jo labai ilgoje įžangoje yra daug įdomių ir žinotinų dalykų. 

Nuncijai Lenkijoje ėmė nuolat gyventi nuo vidurio XVI šimtmečio 
ir visada būdavo, iki Lenkija su Lietuva žlugo. Jų laiškai ir įvairūs pra- 
nešimai sudaro 600 voliuminų ir Vatikano archyve turi ypatingą pava- 
dinimą — Nunziatura di Polonia. 50 pirmųjų jos tomų aprašė prof. B. Dem- 
binskis: Sprawozdanie 2 poszukiwan w archiwach i bibliotekach rzym- 
skich (Archivum Collegii Historici, t. IV, Cracoviae 1886). Visus XVI am- 
žiaus tomus aprašė E. Šmurlo, Rossija i Italija, Sbornik istoričeskich ma- 
terijalov i izsledovanii, kasajuščichsia snošenii Rossii i Italii, t. II, Peter- 
burg 1908. 

Toje pat įžangoje yra suminėti pirmi Lenkijoje buvusieji nuncijai: 

1-as nuncijus, Aloisius Lippomanus, nuo 1555 m. iki 1557 m. sausio 
mėn. Nunciatūroje di Polonia apie jį nieko nėra. Jo laiškų nuorašų su- 
rankiojo Albertrandis ir, kaip aukščiau minėta, lenkiškai išvertęs išleido 
Rykačevskis. 

2-as, Camillus Montuotus, nuo 1558 m. rudens iki 1559.IX.16. Jo laiš- 
kų yra išleista labai mažai: vienas raštas Rykačevskio ir vienas Theinerio. 

3-as, Berardus Buongiovanni, 1560—1563 m. Beveik visi jo laiškai iš- 
leisti Theinerio ir kai kas lenkiškai Rykačevskio. 

4-as, Johannes Franciscus Commendonus, 1563—1566 m. Jo laiškus, 
lenkiškai išverstus, išleido minėtasis Malinovskis iš Albertrandžio nuo- 
rašų. Daug laiškų, jam siųstų lenkų ponų, išleido Teodoras Wierzbowskis 
rinkinyje Uchansciana I ir IV tome. Daug yra jo laiškų nespausdintų ir 
neprieinamų. 

5-as, Julius Rogerius, 1566—1568 m. Sugrįžęs į Italiją, jis parašė relia- 
ciją apie Lenkiją; ji yra lenkiškai išversta ir išspausta minėtame Ryka- 
čevskio leidinyje. 

6-as, Pincentius a Porticu, nuo 1568 m. buvo Lenkijoje iki Zigmanto 
Augusto mirčiai ir interregno laiku iki seimui, kuriame buvo išrinktas 
karalium Henrikas Valezas; išvyko iš Lenkijos drauge su kardinolu Kom- 
mendonu, kurs buvo atsiųstas pas karalių Zigmantą Augustą, baigiantis 
1571 m., ir kurs po išrinkimo Henriko Valezo grįžo atgal į Romą. Jo laiškų 
yra Nuncijatūros di Pol. pirmame ir šeštame tome. Jų dalis išspausta 
Theineryje, dalis Turgeneve (Mon. Rus. I tome) ir dalis Wierzbowskio 
Uchansciana IV tome. 


Šitų šešių nuncijų, buvusių prie Zygmanto Augusto, laiškai, kaip 
matyti iš to, kas čia pasakyta, yra išleisti su trūkumais, ir tai ne visi. 
Jų yra dar arba visai nežinomų, arba likusių Romoje tik fragmentuose. 
Šituos rankioti būtų ir labai sunku, ir brangu. Dėl to lenkų ekspedicija 
tą darbą atidėjo ateičiai. 

Lenkų ekspedicija nukreipė savo dėmesį į nuncijų laiškus, rašytus 
Stepono Batoro laikais ir beveik be trūkumų likusius Nuncijatūroje di 
Pol., tai yra į tuos, kuriuos iš Lenkijos siuntė į Romą Vincentius Laureus, 
Johannes Andreas Caligarius, Albertus Bolognetti. Tuos visus Theineris 
savo didžiame leidinyje visai praleido. Nuncijaus Laureo, kurs nuncijum 
buvo paskirtas dar gyvam esant Zygmantui Augustui, bet atvyko į Len- 
kiją jam jau mirus, ir kurs savo pareigas ėjo prie Stepono Batoro, iš 1574 
—1578 metų yra beveik visi laiškai likę ir, kaip aukščiau minėta, išleisti 
Teodoro Wierzbowskio Varšuvoje 1887 m. Kai atvyko lenkų ekspedicija į 
Romą, jie jau buvo atspausti. Dėl to ji tais Laureo laiškais nė nemėgino 
užsiimti, tik griebėsi Kaligaro ir Bolognetto laiškų. 

Krokuvos istorikų kolegija nutarė, kad tų dviejų nuncijų aktai būtų 
surinkti ir išleisti ne tik vieni, bet su jais drauge ir įvairūs to laiko laiškai 
ir aktai, iš kurių būtų aišku santykiai tarp Lenkijos ir Romos Kaūrijos. 
Dėl to ekspedicijoje rinko medžiagą ne tik iš Nuncijatūros di Pol., bet 
ir iš įvairių Vatikano archyvo skyrių, taip pat ir iš kitų Romos, Italijos 
ir apskritai Europos archyvų. Buvo surinkta ir Possevino laiškų, nors jų 
buvo spausta Turgeneve, Thėineryje, Rykačevskyje ir Pierlinge (Docu- 
ments inėdits sur les raports du Saint Siėge avec les Slaves, Paris 1887). 

Surinktoji medžiaga buvo pavesta išleisti Dr. Liudvikui Boratynskiui, 
ir jis nuo 1911 m. iki 1913 m. išspausdino čia kalbamąjį ketvirtą tomą. Jo 
ilgoje įžangoje aprašytas yra ir Kaligario gyvenimas su ypatingu straips- 
niu, ką jis veikė Lenkijoje, kur išdėstyta yra protestantizmo padėtis Len- 
kijoje ir Lietuvoje. Pats Kaligaris buvo Vilniuje, jo auditorius Targuinius 
Peculus, vyskupui Merkeliui Giedraičiui prašant, vizitavo Žemaičių vys- 

kupiją. Suprantama savaime, kad tame ketvirtame tome apie Lietuvą ir 
Lietuvos ponus yra kalbama daug. 

Tolimesnį surinktos medžiagos spausdinimą sustabdė Didysis karas, 
ir, be to, mirė Boratinskis, kurs ekspedicijos darbuose, berenkant jai me- 
džiagą, buvo pasižymėjęs ypatingų uolumuų. Dėl to penktasis tomas iš 
spaudos išėjo tik po ilgos pertraukos. Jo pavadinimas yra šioks: 

Monumenta Poloniae Vaticana, tomus V, Alberti Bolognetti Nuntii 
Apostolici in Polonia Epistolae et Acta 1581—1585, a Ludovico Boratynski 
collecta, Pars I 1581—1582. Edward Kuntze et Czeslaw Nanke edidere 
Cracoviae 1923—1933, psl. LXIII4+-748. 

Ilgoje jo įžangoje vėl yra įdėta daug žinių, į kurias reikia kreipti 
dėmesį. Yra joje paminėta, kad aktų, liečiančių Lenkiją pirmoje pusėje 
XVI amžiaus, yra kituose Vatikano archyvo skyriuose, būtent, Germa- 
nijos nuncijatūroje (nuo 1515 m.), Frankogallijos (nuo 1517 m.), Helveti- 
jos (nuo 1532 m.), Lusitanijos (nuo 1535 m.), Flandrijos (nuo 1553 m.). 

Antra žinia liečia Nuncijatūros di Pol. tyrimą. Tas tyrimas truko 
dešimtį metų ir, pradėjus nuo vidurio XVI a., yra privestas iki antrai 
pusei XVII a. Nuorašus ir ištraukas rūpestingai rinko ir krovė į vadina- 
mas „Romos tekas“ Krokuvos Mokslų Akademijos istorikų skyrius ar 
kolegija. Iš tų savo rinkinių istorikų kolegija, kai ką išėmusi, 1896 metais 
išleido atskirą tomą, pavadintą Analecta Romana, kurs yra XV tomas šal- 
tinių rinkinyje Scriptores Rerum Polonicarum. Jame yra Lenkijos apra- 
šymai iš XVI a. Tarp jų svarbiausi — tai Pauliaus Emilijaus Giovanninio, 
antrojo sekretoriaus prie nuncijaus Kommendono (1565 m.), ir Horatijaus 
Spannochijo, Bolognetto sekretoriaus, reliacijos. Spannochijo reliacija ra- 
šyta po kardinolo Bolognetto mirčiai ir daug kalba apie Lenkijos ir Lietu- 
vos Bažnyčios dalykus. Tuose aprašymuose galima rasti žinių ir apie Lie- 
tuvą. Viename yra įdėtas ypatingas skyrelis apie Lietuvą (172—174 psl.). 
Jame paminėta, kad atkampiose vietose buvo dar žemaičių, garbinančių 
saulę, mėnulį, žalčius, aukštus medžius ir miškus. Kitas jame pabrėžtinas 
dalykas — tai liudijimas apie lietuvių kalbą. Kad jis eina iš vidurio 
XVI a. ir yra įdomus, jį čia reikia visą duoti: 

Lingua Lituanica a Russica et Polonica diversa est, sed harrim com- 
merciis valde corrupta. Priscae autem Prussicae et Livonicae affinis est. 
Guae autem integrior est adhuc, multa habet Latina verba, sed corrupta 
fere, guae Hispanicam magis, guam Italicam inflexionem referunt. Hinc 
fit, ut agrestes rudes sint admodum in religione, guod presbyteros et pa- 
rochos linguae suae peritos non habent (psl. 174). 

Tame pat XV tome pažymėtinas yra indeksas ar sąrašas Ezcerpta ex 
libris manu scriptis Archivi Consistorialis Romani MCCCCIX—XDXC; 
jame minimi nežinomi rankraščiai, kurie yra Konsistorijos archyve, ir 
jų ištraukos, liečiančios Lenkijos vyskupijas, apie gyvenimą ir papročius 

tų, kuriuos karalius nominuodavo vyskupais, ir taip pat žinios apie pre- 
konizacijos aktus. Tų dalykų studijomis užsiiminėjo Dr. Joseph Korze- 
niowskis, ir paskui tos studijos buvo nutrauktos. Jis padarė sąrašą visų 
aktų ir dokumentų, kurių nuorašai buvo surinkti Krokuvos istorikų ko- 
legijos; drauge su Dr. Stanislovu Windakevičium suskirstė tuos nuo- 
rašus į 40 voliuminų ir pavadino juos „Romos tekomis“. "Tas sąrašas 
Catalogus actorum et documentorum res gestas Poloniae illustrantium, 
guae ex codicibus manu seriptis in tabularis et bibliothecis Italiis ser- 
vatis Expeditionis Romanae cura 1886—1888 deprompta sunt. Tas loty- 
niškai rašytas katalogas norėjo supažindinti istorikus nelenkus su lenkų 
Romos ekspedicijos darbais. Tuos Excerpta ir Catalogus Lvovo universi- 
teto prof. Finkelis, XVI a. istorijos žinovas, pagyrė žurnale Kwartalnik 
Historyczny V, 156—160. Apie tuos pat darbus lenkams duoda žinią Wy- 
prawa naukowa do Rzymu w r. 1886, Krakow 1887, psl. 46 ir Wyprawa 
naukowa do Rzymu z roku 1887-8, Krakėw 1888, psl. 53. 

Penkto, čia kalbamojo, tomo įžangoje aprašyti yra L. Boratynskio 
darbai, kurių čia minėtinas ypač vienas. Jis pirmas iš lenkų, pasekdamas 
vokiečiais istorikais, ėmė kreipti dėmesį į vyskupų reliacijas apie savo 
diecezijos padėtį, esančias Kongregacijos Concilii archyve, kurs taip 
pat yra laikomas Vatikano rūmuose. Popiežius Sikstus V bule Romanus 
Pontifex 1585.XII.20 buvo nustatęs, kad visi vyskupai kas ketveri metai 
turi vykti į Romą daryti visitatio sacrorum liminum ir popiežiui duoti 
reliaciją apie savo vyskupiją. Boratynskis Lenkų vyskupų reliacijas iš- 
tyrė iki vidurio XVII a. ir Krokuvos Mokslų Akademijai apie tai pra- 
nešė; tas pranešimas išspaustas leidinyje Sprawozdania Zz czynošci i po- 
siedzeni Akademii Umiejętnošci w Krakowie 1916, t. XXI, psl. 27—45, ir 
atskirai išleistas, psl. 20. 

To tomo įžanga toliau kalba apie šaltinius, kuriais remiantis išleisti 
to tomo dokumentai ir aktai. Bolognetto laiškai imti iš Nuncijatūros di 
Pol. tomų 18—21, iš bibliotekos Chigi, kuri dabar yra taip pat Vatikane, 
iš Toledo kapitulos bibliotekos Ispanijoje, iš archyvo Nonantulensis 
Abbatiae arti Dodenos, Possevino laiškai iš Nuncijatūros di Pol. t. 15 A, 
iš Nunziatura di Germania, iš kitų įvairių Vatikano archyvo skyrių, iš 
įvairių Italijos, Europos ir Lenkijos archyvų ir bibliotekų.  Panaudoti 
įvairūs rusų, lenkų šaltinių leidiniai. Po nurodytų šaltinių aprašytas 
toje pat įžangoje Bolognetto gyvenimas. 

Tame, penktajame, tome apie Lietuvą ir lietuvius yra kalbama 
labai daug. 

Penktajame tome išleisti ne visi nuncijaus Bolognetto laiškai. Jie yra 
tik iš 1581—1582 m. Tas tomas sudaro jų tik pirmą dalį. Antra dalis 
jo laiškų iš 1583-1585 m. yra išspausdinti šeštame tome, iš spaudos išėju- 
siame 1938 m. Kad to šešto tomo nėra dar Vatikano bibliotekoje, tai jo 

nemačius, ne ką galima apie jį ir pasakyti, tik, be abejo, ir jame bus 
daug dalykų apie Lietuvą ir lietuvius. Nėra Vatikano bibliotekoje ir 
trijų šiame rašte minėtų leidinių — Malinausko Vilniuje spausto, Przez- 
dzieckio Varšuvoje ir Rykačevskio Berlyne. Tai ir apie tuos sunku pasa- 
kyti, ar bus kas tilpę juose apie Lietuvą, bet, iš viso ko sprendžiant, 
turėtų būti. 


TEISĖ 


TURINYS 


Prof. Dr. Kazys ŠALKAUSKIS, Vilnius 
Kodifikacijos darbas 


Kodifikacijos darbas 


Kazys Šalkauskis 


KODIFIKACIJOS ĮSTAIGOS .REIKALINGUMAS 


Kalbant apie kodifikacijos įstaigą mūsų sąlygose, reikėtų turėti gal- 
voje tokia organizacija, kuri kompetentingai ruoštų įstatymų leidimo or- 
ganams tokius projektus, kurie neklaidintų įstatymų leidėjus. Tas svar- 
bu yra mums, kaip kiekvienam nedideliam kraštui, nes, pvz., pats Sei- 
mas gali neturėti pakankamai specialistų tam tikriems klausimams iš- 
spręsti ir, pasitikėjęs paruoštu projektu, duoti savo aprobatą nežinoda- 
mas, kokie defektai glūdi tame projekte. 

Tad jau pačioj kodifikacijos įstaigoje, kuri privalo vien tik paruošti 
įstatymo leidėjui projektus ir neturi jokios įstatymų leidimo kompeten- 
cijos, reikia taisyklingos organizacijos, kuri galėtų laiduoti projekto paruo- 
šimo rimtumą. $ 

Taigi, kalbu apie paruošimą įstatymų leidimo organui projektų. 

Tačiau toli gražu nemanau,+kad kiekvienam ruošiamam įstatymui 
reikia kodifikacijos įstaigos, tam tikru būdu sutvarkytos. Daug įsta- 
tymų gali būti paruošta ir be šios įstaigos. Tai paaiškės, kai teks kalbėti 
apie pačią kodifikacijos įstaigos organizaciją. 

Nepermanentinio pobūdžio įstatymų projektus sėkmingai gali ruošti 
suinteresuotos ministerijos arba Valstybės Taryba, jeigu jau ji, tokios 
rūšies įstatymų dirbtuvė, egzistuoja. 

Bet kalbant apie kodifikacijos įstaigas, reikėtų galvoti apie perma- 
nentinio pobūdžio įstatymus, kurie sutraukti į atskirus kodeksus ir apima 
bei reguliuoja didelius gyvenimo reikalus ir svarbius santykius, — pvz., 
civilinė, prekybinė ir baudžiamoji teisė, finansinė teisė, civilinių, baudžia- 
mųjų, administracinių teismų santvarka, ministerijų sutvarkymas... 

Šie įstatymai, kaip esu sakęs, paprastai leidžiami atskirais kodeksais, 
ir kiekvieno krašto teisės sistema turi savus kodeksus, kurie, žinoma, dau- 
giausia tinka tiems kraštams, kuriems jie pagaminti. 


23. Suvažiavimo darbai III 

Lietuva iki Didžiojo karo neturėjo specialiai tik jai išleistų įstatymų. 
Jai buvo primetami įstatymai, išleisti svetur: Petrapilyj, Maskvoj, Ber- 
lyne, net Paryžiuj. 

Tie įstatymai netinka Lietuvai dar kitu atžvilgiu: įstatymai buvo pa- 
ruošti reikalams didelių valstybių, kurios labai skiriasi savo gyvenimo 
sąlygomis nuo mūsų krašto, ir, be to, svarbiausia — netinka pokariniam 
gyvenimui: radijo, automobilio, lėktuvo, elektrifikacijos laikui, greito 
technikos progreso ir didelių išradimų laikui. 

Tad prieškariniai įstatymai — ne mums taikyti, ne mums ir tinka, 
o ypač dar, kai jie pasenę. 

Gyvenimas verste mus verčia atsisakyti nuo senų įstatymų, netin- 
kančių mūsų reikalams. 

Tačiau pasigaminti naujų įstatymų per trumpą laiką negalima. Sto- 
ka jėgų ir lėšų verčia išdėstyti šį darbą ilgesniam laikui. Tam reikia pla- 
ningo ir sistemingo ilgesnio darbo. 

M Blogesni ir mažiau tinką mūsų kraštui įstatymai turėtų būti perdirb- 
ti anksčiau, o geresni vėliau. 

Tokiu būdu kodifikacijos darbas pirmiausia turėtų būti atkreiptas į 
pačius blogiausius įstatymus. 

Tuo pat metu turėtų eiti geresniųjų įstatymų lietuvinimas. Šis klau- 
simas yra juo aktualesnis, kad naujosios kartos, jaunuomenė, vis mažiau 
ir mažiau moka rusų ar vokiečių kalbas. O dauguma jau ir visai jų ne- 
moka. 

Čia netenka pamiršti teisės unifikaciją, kurią vis dėlto lengviau at- 
likti, ne kaip sukurti naują kodeksą. Pvz., Latvijoje, kaip žinome, taip su- 
kurtas Civilinis Kodeksas. 

Tačiau sudaryti projektą, ką reikia pirmiausia atlikti, ką paskiau, ką 
iš naujo sukurti, ką unifikuoti ir ką, pagaliau, tik išversti — galėtų tik 
gerai kvalifikuota ir tinkamai paruošta kodifikacijos organizacija. 

Jei į nepermanentinio pobūdžio įstatymus Lietuvoje įdėta daug triū- 
so ir gauti neblogi rezultatai, tai apie permanentinio pobūdžio įstatymus 
sunku tai pasakyti. 

Pirmiausia labai maža tuo tarpu turime tos rūšies pagamintų naujų 
įstatymų, o ir tie negausingieji įstatymai turi kažin kokią nebaigtą formą. 

Čia ir galime pamatyti kodifikacinės įstaigos organizacijos defektus: ji 
per anksti išleidžia iš savo dirbtuvės įstatymo projektą. Pavyzdžiui ga- 
lime paimti mūsų Teismų Santvarkos įstatymą, Čekių įstatymą, Vekselių 
įstatymą. 

Teismų Santvarkos įstatymas nedaug kuo skiriasi nuo prieškarinio 
Teismo Organizacijos įstatymo. Vienas iš svarbesnių pakeitimų yra pa- 
šalinimas iš teismo organizacijos dviejų civilinių teismų sistemos kombi- 
nacijos ir jos, tos kombinacijos, pakeitimas viena sistema — būtent, 

„bendros“ ir „taikos justicijos“ sistemos pakeitimas vienalyte sistema, 
kurioj bendros sistemos visai nėra, o pasilieka tik viena taikos justicija, 
tačiau pašalinamas iš pavadinimo žodis „taikos“. 

Bet kadangi visas mūsų procesas taip ir liko pritaikytas šiai dviejų 
rūšių teismų sistemai, tai perėjimas prie vienos tiktai sistemos buvo sena- 
jai sistemai didelis sukrėtimas, kuris pajudino proceso pagrindus. Civili- 
nė teisena turėjo net atskirai nustatytas normas taikos justicijai (I kny- 
ga) ir atskirai bendrajai justicijai (II knyga). 

Taikos justicijos normos buvo pritaikytos mažiau prityrusiam teisė- 
jui, kuris tik pradėdavo savo stažą taikos teisėju; iš jo kompetencijos iš- 
imtos sunkesnės, sudėtingesnės ir didesnės bei svarbesnės bylos, kurios 
pavestos koleginiam teismui. 


Atitinkamai ir pačios teisenos taisyklės buvo suprastintos, nenorint 
teisėjo apsunkinti, ir jei net kai kurie institutai taikos teisėjams teisenoje 
išmesti, tai vien iš baimės, kad teisėjas nesusipainiotų. 

Teismų santvarkos įstatymas, panaikinus bendros justicijos sąvoką ir 
palikus tik vieną antros rūšies justiciją, turėjo atitinkamai išspręsti ir 
klausimą, kaip turi būti pakeistas Civilinės Teisenos įstatymas ir kiti ko- 
deksai civilinių įstatymų, Baudžiamojo statuto ir Baudžiamosios Teise- 
nos įstatymas, kurie yra su pirmuoju susiję. 

Bet toji darbo dalis Teismų Santvarkos įstatyme neatlikta, ir tai 
įneša į teismą daug painiavos. Vyr. Tribunolo teisė „aiškinti teisės klau- 
simus“ž vis dėlto nepakankama priemonė sudėtingam įstatymo leidėjo 
darbui atlikti. 

Tiesa, kai kilo klausimas, kurią Civ. Teis. įstatymų knygą, I ar II, 
tenka taikyti, pasikeitus teismams, Vyr. Tribunolas savo sprendime at- 
sakė, jog I knygą?), tačiau kitų klausimų nepalietė, nes tai jau įstatymo 
leidžiamojo organo, o ne Vyr. Tribunolo reikalas. 

Svarbus civilinio proceso institutas — vyriausias trečiojo asmens 
įstojimas su savarankiškomis teisėmis leistas mūsų įstatymuose tiktai apy- 
gardos teismų“, bet ne apylinkės teisėjų teisenoje. Kadangi dabar visos 
bylos prasideda apylinkės teisme, kur taikoma I knyga, o ne apygardos 
teisme, tai paskelbus Teis. Sant. įst., šis institutas reikėtų laikyti panai- 
kintu, nes niekas negina to instituto reikalingumą, jo tikslingumą ir taip 
pat niekas nesvarsto šio instituto panaikinimo reikalą. 


Sutrumpinimai: Teismo Santvarkos įstatymas — TSĮ, Civi- 
linės Teisenės įstatymas — CTĮ, Vyriausiojo Tribunolo visuotinio susi- 
rinkimo sprendimas — Tv, Teisiamojo posėdžio civilinio skyriaus — Te, 


Vyriausybės Žinios — VŽ. 
1 TSĮ 14 str. 1 p. 
2 TSĮ 90—95 sir. 
3 Tv 1933 Nr. 17 1—3. 
* CTĮ 665, 666, 128 str. Tc 1924 Nr. 239, 1927 Nr. 562. 

Į šią nenormalią padėtį patekome dėl to, kad Teismų Santvarkos įsta- 
tyme nėra paskutinės dalies — apie pritaikymą Civ. Teis. įst. naujai iš- 
leistam Teis. Sant. įstatymui. 

Arba dar pavyzdys: Lietuvos piliečiui atsakovui apsaugoti nuo sve- 
timšalių ieškovų mūsų įstatymai, kaip ir daug kitų kraštų, nustatė tin- 
kamą laidą (cautio iudicatum solvi), kurį į teismą ieškovas turi įnešti 
nuostolių atlyginimui užtikrinti, jei tokių būtų dėl ieškinio iškėlimo. Ta- 
čiau ir šis institutas yra nustatytas bendrų teismų teisenai? ir neliečia 
apylinkės teismų teisenos. Kadangi pas mus dabar veikia tik taikos justi- 
cijos teisena, tai Lietuvos piliečių interesų apsaugojimas nuo svetimšalių 
taip pat panaikintas. 

Ir čia cautio iudicatus solvi institutas taip pat nesvarstytas atkrito. 

Be to, tasai Teis. Sant. įstatymo negalutinumas matyti ir iš atskirų 
įstatymo vietų, kurios nėra baigtos. Galima spėti, kad projekto autoriai 
galvojo padaryti pakeitimų ir kitose mūsų įstatymų dalyse. Pvz., teisia- 
majame ir tvarkomajame posėdyje negali dalyvauti teisėjai toj byloj, ku- 
rioj davę šalims patarimų“. 

Klausimas, kokių patarimų? Ar teisėjo patarimas šalims: „Jūsų byla 
paini, sudėtinga, kreipkitės abu prie advokatų“ eina pagrindu teisėjui pa- 
šalinti? Matyt, ne. Bet tai nenusakyta pačiame įstatyme. 

Arba dar toliau. Teisiamajame ir tvarkomajame posėdyje negali da- 
lyvauti teisėjas, kuris turi su dalyvaujančiųjų byloje asmenų igaliotiniais 
giminystės, svainystės ar kitokių santykių, dėl kurių, teisenų įstatymais 
pasiremiant, jie gali būti pašalinti. 

Mūsų Civ. Teis. įst. visai tokių santykių teisėjo su įgaliotiniais ne- 
numato. Kalbamieji įstatymai reguliavo santykius teisėjo su šalimis, bet 
niekuomet nereguliavo su jų įgaliotiniais. 

Tokių vietų galima būtų daugiau nurodyti, bet neturėdamas tikslo 
tą įstatymą kritikuoti, o vien apibūdinti tam tikras jo ypatybes ir pa- 
rodyti, jog kodifikaciniai darbai nepakankamai atidžiai atlikti dėl sto- 
kos kodifikacinės organizacijos racionalaus sutvarkymo. 

Pereidamas prie naujai išleistų mūsų įstatymų — čekių ir vekseliu 
įstatymų, nekritikuosiu jų, nekelsiu klausimų, ar, pvz., terminai „banki- 
ninkas“ (3 str.) „didžiai nerūpestingas“ (13 str.) yra žinomi mūsų įstaty- 
mams, ar nereikėtų pakeisti juos mūsų teisės sistemos terminais; tik 
iškelsiu kitą klausimą, grynai kodifikacinį, gal net tikriau pasakius — 
grynai redakcinį. 

Čekių įstatymas naujai suredaguotas: anksčiau šiam reikalui savo 
įstatymo neturėjome — viskas buvo paremta teismų precedentais. Bet 
vekselių įstatymas veikia pas mus po karo jau dvidešimt metų. Buvo 

SL 50 St 5 D. 


S TSĮ 42 str. 
? TSĮ 42 str. 

nustatyti visi lietuviški terminai, prie kurių pripratome, su kuriais susi- 
gyvenome. "Tuo tarpu naujieji įstatymai vėl įveda visai naują terminiją. 
Viename nedideliame įstatyme pavartota 34 nauji terminai, antrame 37. 

Jei šio terminijos pakeitimo reikalauja kalbos švarumas — jokia au- 
ka nėra per sunki. Tačiau projekto gamintojai padarė ją visai nepake- 
liama našta. Nė vienas iš šių terminų nepaaiškintas — o tai apsunkina 
terminus suprasti net ir tuo atveju, jei žinomą žodį pradedame vartoti 


kaip terminus technicus. Bet jei visai naujai nukalamas žodis — įsta- 
tymo teksto aiškinimas virsta spėliojimu. Pwz., iš žodžio „tvarkyti“ pa- 
darytas žodis „tvarkoti“ — ką jis reiškia? 


Nauji terminai Vekselių įstatyme:š 


12 str. perrašas nesąlyginis 
perrašas dalinis 
perrašas tuštinis 

13 str. perrašininkas 
naudininkas 
priimtis 
laikytojas 
turėtojas 

41 str. efektyvinis mokėjimas užsienio pinigais 
taikinamoji teisena 

43-2-p nepriimtinas vekselis 

46 str. atgręžtinis vekselis 
perpirklinis mokestis(?) 
pristatytinis vekselis 

54 str. pratąsa 

55 str. užstojimas 
užstojijas 

56 str. užstojamasis priėmimas 
užstotinai priimti 

57 str. užstojamoji priimtis 
užstojamasis mokėjimas 

61 str. užstojamoji išmoka 

63 str. paskesnieji perrašininkai 

74 str. palauktinė diena 

77 str. palūkmuo 
tuštinis įsaktinis vekselis 

78 str. vekselio vizavimas 

83 str. dalinės priimtis 


8 VŽ 619/4388 nr. 

40 
57 


60 
62 


str. 


str. 


str. 


str. 


str. 
str. 


str. 


str. 


str. 
str. 


str. 


str. 


str. 
str. 

. praturtėjimas 


praturtas 


„ šaukiamoji teisena 
. įstatymų sankarta 
„ truktinos formos pasižadėjimas 


terminai Čekių įstatyme:? 


„ tvarkomosios lėšos 


įsakmus susitarimas 
tvarkoti 

priimamasis pažymėjimas 
patvirtinamasis pažymėjimas 
perrašininkas 

laikytinis čekis 
naudininkas 

laikytojas 

turėtojas 

nesąlyginis perrašas 
tuštinis perrašas 

dalinis perrašas 
nenutrūkstama perrašų eilė 
laikytinis čekis 
perrašomasis čekis 
perrašas 

pristatomasis laikas 
nedatinis perrašas 
perrašų eilės tvarkingumas 
efektyvinis mokėjimas 
skersuotinis čekis 
skersuoti 

skersinys 

bendrinis skersavimas 
specialinis skersavimas 
atsiskaitymo rūmai 
įstatyminė diena 
teisminė diena 
palauktinė diena 
pareigonis 

išmoka 


9 VŽ 619/4387 nr. 

65 str. praturtėjimas 
praturtas 

66 str. tvarkojamos lėšos 

67 str. šaukiamoji teisena 

71 str. įstatymų sankarta 


Jei šie terminai negali būti aiškinami įstatymo tekste, kad ir daro- 
ma tai retkarčiais įstatymuose, tai vis dėlto gali būti kitokiu būdu pa- 
aiškinti. Tenka apgailestauti, kad įstaigos, paruošusios įstatymą, nepa- 
ruošia paaiškinamųjų raštų. O paaiškinamieji raštai kartais esti būtini 
įstatymo tekstui suprasti. 

Laikantis dargi tos nuomonės, kad įstatymo aiškinimas tėra įstaty- 
to turinio kėlimas aikštėn, o ne įstatymo leidėjo valios, vis dėlto paaiški- 
nimo raštas yra būtinas, kad ir norint vien tik išaiškinti dedamąjį įsta- 
tymų pagrindan naujų sąvokų turinį bei tų sąvokų ribas. 

Be paaiškinamojo rašto įstatymas negali būti visai suprastas, tad to- 
kio rašto paruošimas turi būti pripažintas būtinu. Be tokio rašto įstaty- 
mas negali būti laikomas baigtas, o darbas visai atliktas. 


II 


KODIFIKACIJOS ĮSTAIGŲ ORGANIZACIJA 


Kodifikacijos darbas aukščiau nurodyta prasme turėtų pereiti per 
dvi, taip pasakius, įstaigas: intelektualinį centrą ir darbo centrą, kurie, 
turėdami skirtingus uždavinius, turėtų ir skirtingą organizaciją. 

Intelektualinis centras turėtų būti iniciatorius atliekamųjų darbų ir 
nustatinėti, kurie darbai turėtų būti atlikti pirmiau, kurie paskiau, kokį 
darbą tenka kiekvienu atveju atlikti: kodifikaciją, unifikaciją, sulietu- 
vinimą ir t. t., nustatyti atliekamų darbų medžiagą bei metodus, žodžiu, 
duoti tiems darbams kryptį. 

Pagaliau vienas iš svarbių intelektualinio centro uždavinių yra tik- 
rinti, ar darbas iš tikrųjų atliekamas: ar darbas dirbamas ir ar laikomasi 
tos linkmės, kaip intelektualinio centro nusistatyta. O baigus darbo 
centrui savo darbą, intelektualinis centras turėtų tikrinti ir žiūrėti, ar 
visas darbas atliktas, kad nebūtų tokių atsitikimų, kaip su Teis. Santv. 
įstatymu, Veks. įstatymu ir Čekių įstatymu. 

Šioji organizacijos dalis turėtų būti prie Teisingumo DiietEnio, kuris 
vadovautų intelektualinio centro darbams, derindamas juos su Vyriau- 
sybės nusistatymu. 

Intelektualinis centras turėtų susidaryti iš visų esančių Lietuvoje 
teisininkų grupių atstovų: teisių fakulteto, teismo, advokatūros. 

Šį visai apolitinį darbą dirbant, negalima aplenkti nė vienos iš nu- 
rodytųjų grupių — tų grupių teisininkai, teisybė, gal kiek ir savotiškai 
prieina prie atskirų teisės klausimų, tačiau šis individualumas negalėtų 
būti kliūtis bendram darbui, net gal jis būtų kaip tik ir naudingas darbo 
visašališkumui. 

Kiekvienai teisininkų grupei turėtų atstovauti ne mažiau kaip du 
žmonės. Teisių fakultetui atstovauja dekanas ir svarstomojo klausimo 
katedros atstovas. 

Ši organizacija galėtų turėti seną pavadinimą — „Teisingumo Mi- 
nisterio Taryba“ — ir susidaryti iš 1-3 Tarybos narių bei juriskonsul- 
to ir aukščiau nurodytų grupių teisininkų atstovų. 

Tokia darbo organizacija galėtų tinkamai darbą suplanuoti ir jį pri- 
žiūrėti. 

Nepermanentinių įstatymų gaminimas taip pat neišsiverčia be in- 
telektualinio centro, tačiau ten šias funkcijas atlieka atitinkamos Mi- 
nisterijos. 

Ten dažniausiai sprendžiami daug lengvesni klausimai, kurie nerei- 
kalauja didelių žinių; tam tikros Ministerijos, gerai pažindamos gyve- 
nimo reikalavimus ir tų reikalavimų spiriamos, sugeba pagaminti reika- 
lingas normas arba sudaryti tinkamas sąlygas joms pagaminti. 

Kitas centras — darbo centras — gali būti sudarytas tik iš tam tik- 
ram darbui tyčia parinktų žmonių. Sunku teigti, kad jie turėtų būti pro- 
fesionalai — įstatymų gamintojai, kurie lygiai sėkmingai galėtų gaminti 
bet kurį kodeksą ar įstatymą. Tokių žmonių nėra. Teisės mokslas se- 
niai jau išėjęs iš tos fazės, kada galėjo apimti visas teisės šakas vienas 
žmogus. Todėl žmonių parinkti negalima visiems kodifikaciniams dar- 
bams, bet galima vienam kuriam darbui. 

Štai kad ir Valstybės Tarybos kodifikacinis darbas su civiliniu ko- 
deksu. Valst. Tarybos pirmininkas p. Šilingas pažadėjo duoti civilinį 
kodeksą per 1,5—2 metus. Praėjo jau dukart daugiau laiko nuo šių pa- 
žadų, bet kodeksas, rodos, toli gražu nėra dar net įpusėjęs. 

Nepasisekimo priežastį galima būtų įžiūrėti vienu atžvilgiu tai, kad 
nėra intelektualinio centro, kuris nustatytų darbo sąlygas, metodus; antru 
atžvilgiu — ten darbai iš karto dirbami visi ir nepaisoma specializacijos 
principo. 

Darbo centras galėtų būti pavadintas Kodifikacine Komisija tam 
tikram darbui atlikti, pvz., Kodifikacinė Komisija Civilinio statuto pro- 
jektui paruošti, Kodifikacinė Komisija Baudžiamajam kodeksui paruoš- 
tir tt 

Darbas Komisijoje turėtų būti atliekamas pagal Teisingumo Minis- 
terio Tarybos nustatytas sąlygas. 

Tačiau už darbo atlikimą ir atlikimo laiką atsakomybę ima ne kuris 
iš valdininkų, bet visi komisijos nariai. 


III 


CIVILINĖS TEISĖS KODIFIKACIJA 


Pereinant prie Civilinio statuto projekto, tenka trumpai peržvelgti 
didesnių kodeksų istoriją. 


Napoleono kodeksas!? 


Kai Prancūzijoj visą valdžią paėmė į rankas Napoleonas Bonapartė, 
noras nuraminti pavargusią revoliucijos metu visuomenę pasidarė žymus 
akstinas naujam kodeksui sudaryti. Keturi revoliucijos laikų kodeksai 
nepriimtini buvo Napoleonui; jis turėjo duoti naują dalyką, sutvirtinti 
esamą padėtį, duoti pastovią tvarką. Napoleono dekretu 1800.VIII.12 d. 
buvo įsteigta kodifikacinė komisija naujam kodeksui pagaminti ir tuo 
pačiu dekretu jis įsakė (6 str.) kodekso projektą baigti iki tų pačių metų 
lapkričio galo, vadinasi, per keturis mėnesius. Projektas buvo pagamin- 
tas nustatytu terminu. 


Tas nepaprastai greitas kodekso projekto pagaminimas aiškinamas 
tuo, kad redaktoriai patys nieko nestudijavo, netyrinėjo, tik pasinaudojo 
tuo, ką jau rado gatavo.  Kodifikacinė Komisija savo darbo pagrindu 
paėmė žymių prancūzų romanistų darbus, Pothier'o!! ir Domat'o!?, 

„Redaktoriai plačiai naudojasi mokslo apdirbta teise. Taip antai 
bendroji obligacinė teisės dalis yra beveik tikslus garsaus prancūzų moks- 


10 L. Josserand, Cours de Droit positif Francais I, 1938, 20—37 psl. Prof. A. 
Janulaitis — Napoleono Teisynas, 89—117; A. Curti — Frankreichs Privat und Han- 
delrecht, 1—4 psl., 1934 m.; Prof. Juškevičius — Napoleon na poprišče graždanskago 
pravovedenija i zakonodatelstva, 7—11 psl, 1905 m. 


11 Pothier, Robertas Juozas (1699—1772.III.2 d.), Prancūzijos teisininkas, teisėjas 
ir profesorius Orleane. Jo veikalas „Traitė sur les obligations“ 1760 buvo vienas iš 
veikalų, kuris kilęs autoriui atidžiai išstudijavus romėnų teisę ir papročių teisę bei 
„teisingumą“ (prigimtoji teisė), kuris turėjo ypatingos reikšmės bei įtakos, rašant 
Code civil Be to, autorius parašė daug kitų veikalų, iš kurių tenka nurodyti: 
„Pandectas Iustiniani in novum ordinem digestae“, 1748—1752, „Coutume d'Orlėans“ 
1760, „Traitė du contrat de change“, 1763, „Traitė sur differantes matičres de droit ci- 
vil“, 1773, „Traitė de la procedure civil et criminelle“, 1778, „Traitė du domin pro- 
priėtė“, „Traitė de la communautė“, 1819. Be to, yra nauji visų P. veikalų leidimai, 
Bugnet (1845—1846) su palyginimais, su kodeksu „Oeuvres annotėes et mises en con- 
ciliation avec la code“ 1861. 

12 Domat, Jan (1625—1696), prancūzų teisininkas, palikęs daug darbų, plačiais fi- 
losofiniais pagrindais bando nustatyti bendrus teisės principus. Turėjo didelės įta- 
kos teisės mokslų išsivystymui ir praktikai Prancūzijoje. Svarbiausieji veikalai: 
„Les lois civiles dans leur ordre naturel“, 1689—1694, „Le droit naturel“, 1689— 
1694, „Le droit public“, 1697. 

lininko Pothier'o veikalų atvaizdas. Atsižvelgta ir į Domat'o veikalus. Ši 
literatūra yra kaip ir paaiškinamasis raštas kodeksui“*3, 


Kodifikatoriai „kiekvienai leidimo daliai pasirinko rimčiausią medžia- 
gą, geriausiai pritaikytą tam vaidmeniui, kuris jai skirtas vaidinti, daž- 
nai remdamies garsiuoju teisininku (jurisconsulte) Pothier, kuris buvo, 
anot įsigalėjusios ir tikslios formulės, „paprastasis visų Civilinio kodekso 
redaktorių vadovas“. Dažnai jie persispausdindavo pažodžiui arba be- 
veik pažodžiui ištisus posakius (passages) iš Pothier'o veikalų, kurie bu- 
vo parašyti paprasta, tikslia ir gryna kalba. Tai yra formos ypatumai, 
kurie perėjo į mūsų Civilinį kodeksą. Jie didžiai prisidėjo prie kodekso 
tobulumo ir prie patvarios įtakos, kurią jis turėjo ir kurią turi tiekui 
kraštų“!*, 


Redaktoriams pabaigus dirbti, projektas buvo atiduotas svarstyti 
teismams bei įvairioms valstybės įstaigoms: kad jis įsigaliotų kaip įsta- 
tymas, tos įstaigos turėjo pripažinti įstatymo projektą vykusiu. 

Napoleonas pats domėjosi kodekso gaminimu ir dalyvavo projektą 
svarstant Valstybės Tarybos (Conseil d'ėtat) 57 posėdžiuose iš 102, kurie 
buvo skirti kalbamajam projektui svarstyti!s, 


Charakteringa dar, kad Napoleonas rado reikalą, jog Civilinio ko- 
dekso darbas būtų žinomas visuomenei ir kad būtų rašomi tikslūs (žodiš- 
kai) ginčų protokolai ta tvarka, kuria ginčai ėjo, ir privertė spausdinti 
tuos protokolus kasdieniniame laikraštyj Moniteur Universel““, 

Įstatymų leidžiamasis organas buvo tuo metu labai nepaslankus ir 
sudėtingas organas, kuris reikalavo didesnio kiekvieno klausimo paruo- 
šimo, tad ir įstatymas, greitai kodifikacinės komisijos paruoštas, nors ir 
energingai Napoleono rankos stumiamas, vos 1804.III.20 d. įgijo įstatymo 
galios. 

Tokiu būdu visas Nap. kodek. kodifikacijos darbas užėmė nuo pra- 
džios (1800.VIII.12 d.) iki galo (1804.III.20 d.) pusketvirtų metų. 


Vokiečių Civilinis kodeksas (BGB)!7 


Vokiečių Civilinis kodeksas buvo pagamintas labai atsargiai, išnagri- 
nėta daug klausimų, bet tai pareikalavo nepaprastai daug darbo ir laiko. 


13 Prof. Trepicin, Graždanskoje Pravo, Čast I, 191 m., 14 psl. 

14 L. Josserand, Cour de droit civil, I, 1938, 31 psl. 

15 Juškevičius, Ibid. 13. 

16 Juškevičius, Ibid. 12. 

17 F. Stier-Somlo, Handwėrterbuch der Rechtswissenschaft, I Band, 839 psl. 
Būrgerliches Gesetzbuch; F. Schlegelberger, Rechtsvergleichendes Handwėrterbuch, 
I Band, 28 psl, Deutsches Reich; Brenh6ft- Das Būrgerliche Gesetzbuch fūr das 
Deutsche Reich; I. Kohler, Būrgerliches Recht; V. K. Čepas, Vokiečių pilietinės 
teisės kodekso kūryba, „Teisė“, 37 nr. 

1873.XII.20 d. buvo įvykdytas Vokiečių Imperijos konstitucijos pa- 
keitimas. Buvo leista Imperijai išplėsti įstatymų leidžiamąją galią į visas 
civilinės teisės sritis. Iki minėtojo konstitucijos pakeitimo Imperijos įsta- 
tymų leidžiamoji galia siekė tik kai kurias šios teisės sritis. 

Paruošiamojo įstatymo komisija 1874.IV.15 d. pristatė Sąjungos Ta- 
rybai savo nuomonę civilinio kodekso darbų tvarkos reikalu. 

Sąjungos Tarybos 1874.VII.2 d. buvo paskirta civiliniam kodeksui 
pagaminti komisija, kuri susidėjo iš 11 teisininkų. 

Komisija pradėjo dirbti tų pačių metų IX.17 d. Jos darbo eiga nebu- 
vo žinoma, nes komisija norėjo, kad jos darbai būtų iškelti visuomenei 
tik tada, kai jie bus baigti. 

O jei kas atsitiktinai ir buvo žinoma, tai tik dėl stokos diskretiš- 
kumo. 

Čia glūdi pačios komisijos ir jos darbų nepopuliarumo bei vienaša- 
liškumo priežastis. 

Kadangi komisija buvo visai pasišalinusi nuo visokių įtakų, tai ne- 
turėjo santykių su gyvąja visuomene ir su teisininkų korporacija. Ji ne- 
pastebėjo bedirbdama, kokie įvyko socialiniuose santykiuose pakeitimai 
ir kokie iškilo susiję su jais reikalavimai teisei. Dėl to visas darbas nuėjo 
visai netikra vaga. O darbas buvo atliktas nepaprastai didelis, surinkta 
buvo plačiausia istorinė medžiaga. 

Penki redaktoriai septynerius metus ruošė savo pasiimtas atskiras 
projekto dalis. Tik 1880 metais komisija pradėjo derinti tuos projektus 
į vieną kodeksą. Šis darbas truko dar šešerius metus. O iš viso komisi- 
jos darbas truko 13 metų ir 4-ris mėnesius. 

Ilgai lauktas darbas pagaliau pasirodė, ir iš karto sutiko jį didelė ir 
karšta kritika, kuri palietė iš visų pusių kodeksą. 

„Projektas turėjo teisės vadovėlio pobūdį, o ne kodekso“1š, 

„Tai yra mažas Vindšeidas“ — der kleine Windscheid!?. 

„Komisijos projektas išėjo labai nepatenkinamas, negyvas, bespal- 
vis, abstraktinis, beveik nesuprantamas“??. 

Štai ką kalbėjo kritika, kuri paragino sudaryti naują kodekso ko- 
misiją. 1891.XII.4 d. buvo sudaryta iš 22 žmonių nauja komisija, visai ki- 
to pobūdžio, ne kaip pirmoji. 

Komisija susidarė iš gyvenimo žmonių, kurie visai nebijojo savo 
darbui viešumo. Kiekvienas, kas norėjo, galėjo gauti žinių apie kodekso 


18 Brenhotft, ibid.. 

10 Windscheid, Bernhard (1817—1892). Garsus teisininkas, profesoriavęs įvairiuo- 
se vokiečių universitetuose, redakcinės komisijos narys (1874—1883), autorius žinomo 
vadovėlio: Lehrbuch des Pandektenrechtes (1862—1870). Be to, Windscheidas išleidęs 
yra „Die Lehre des romischen Rechts von der Voraussetzung“ (1850), „Die Actio des 
romischen Zivilrechts von Standpunkt des heutigen Rechts“ (1856), „Die Actio Ab- 
wehr gegen Th. Mucher“ (1857), „Wile und Willenserklarung“ (1878). 


2 J. Kohler, Būrgerliches Recht. 

projektą, ir tuo būdu naujoji komisija, įnešusi naujos dvasios ir gyvumo 
į visai nevykusį projektą, pavertė jį priimtinu projektu. 1895 metais 
projektas liko perduotas Sąjungos Tarybai, kuri 1896 metais jį priėmė, 
o 1896.VIII 18 d. kodeksas jau buvo paskelbtas, ir pradėjo veikti nuo 
1900.L.1 d. 


Įdomu, kad visos pirmam projektui pasirodžius kritikos pastabos 
buvo surinktos į vieną šešių tomų rinkinį ir atidžiai panaudotos antro- 
sios kodifikacinės komisijos. 


Nuo pradžios darbų (1873.XII.20), iki kodeksas pradėjo veikti (1900. 
I.1 d.), praėjo daugiau kaip dvidešimt šešeri metai. 


Šveicarijos Civilinis kodeksas (ZGB)?! 


Berno Prof. Eugenijus Huberis yra išleidęs keturių tomų veikalą: 
Šveicarijos Civilinės teisės sistema ir istorija (1886—1893). 


Šis veikalas sudaro Šveicarijos Civilinio kodekso pagrindą. 

Visos Šveicarijos bendrai civilinei teisei išleisti reikėjo konstitucijos 
pakeitimo. 1898.XI.13 d. įvyko bendras viso krašto balsavimas, kuriuo 
buvo priimtas įstatymas apie suteikimą Sąjungai teisės išleisti bendrą vi- 
sai Šveicarijai Civilinį kodeksą. 


Remiantis šiuo įstatymu, buvo išrinkta kodifikacinė komisija iš 31 
nario. Ji pradėjo dirbti. Pirmininkavo profesorius E. Huberis, kuris su- 
gebėjo jau 1900 metais sudaryti Šveicarijos Civilinio kodekso projektą??. 

Projektas visais balsais buvo priimtas 1907.XII.10 d. Sąjungos Ta- 
rybos ir įsigaliojo kaip įstatymas 1912.1.1 d.2š 


Prof. Huberio išrinkimas komisijos pirmininku neapvylė; jis pasi- 
rodė turįs puikų stilių ir mokąs net sunkiai įmanomas mintis išreikšti 
paprastai, aiškiai ir gražia forma. Šią ypatybę gavo ir Šveicarijos kodek- 
sas: jis paprastas, aiškus ir gražią turi formą. 


Tokiu būdu visas Šveic. Civ. kodekso projektas užėmė nuo pra- 
džios (1898.XI.13 d.) iki įgijimo įstatymo galios (1907.XII.10 d.) kiek 
daugiau kaip 9 metus, o iki veikimo (1912.1.1 d.) kiek daugiau kaip 13 
metų. 


2 Dr. P. Tuot, Das neue Recht, 1912, 6—12 psl, Schweiz, Rechtsvergleichendes 
Handwėrterbuch — 223 psl., K. M. Varšavskij, Šveicarskoje Graždanskoje Uloženije, 
1915 m. Ot perevodčika I-III, Iz objasnitelnoj zapiski k projektu Sveicarskago 
Graždanskago Uloženija. 

22? Egger, Schweizerisches Zivilgesetzbuch — Das Personenrecht, 1911 m., XIV, 
XVII psl, Rechtsvergleich. Handw. Egger Schweiz., 223 psl. 

23 Tuot, Ibid., 11 psl. 

Rusų Civilinio kodekso projektas?1 


Rusijos Civilinės teisės kodifikacijos darbai buvo pradėti, išleidus 
Caro įsakymus 1882.V.12 ir 26 d. 

Kodifikacijos komisija pradėjo darbą nuo sistematizacijos įstatymo 
medžiagos, kuri buvo išmėtyta įvairiose Rusų Imperijos įstatymų rin- 
kinio vietose: Civil. įstatymai turi vos 2334 str., o kitose vietose daug 
daugiau, nes iš viso priskaitoma apie 12.000, net 16.000 str., kurie liečia 
civilinę teisę. Taip pat rūpinosi sistematizuoti juridinę literatūrą. To- 
liau išsiaiškino, kad reikia apdirbti papročių teisės medžiagą. Pagaliau 
leido svetimų šalių svarbesnių kodeksų bei įstatymų vertimus.  Kodifi- 
kacijos darbo pagrindu buvo paimtas Vok. Civ. kodek. (BGB), nors tai 
ir yra slepiama??, nes rašydama kiekvieną straipsnį, komisija nurodo vi- 
sur senus įstatymus bei teismų praktiką. 

Darbas buvo baigtas 1906 metais; projektas vis dėlto neįgijo įstaty- 
mo galios, nes kritika sutiko jį labai nepalankiai. Projektas buvo laiko- 
mas nevykusiu. 


Viena projekto dalis — obligacinė teisė — buvo įteikta Rusų Parla- 
mentui (Dūmai), tačiau ir čia jis nevirto įstatymu, kad ir nebuvo at- 
mestas. 

Žymus Rusijos teisininkas Spasovičius taip pasakė apie šio kodek- 
so tragediją: 

„Į katilą įmesta geležies, vario, aukso, ketaus. Po to iš visų jėgų kra- 
to purto katilą. Girdėti bildesys, skambėjimas, o naugio lydinio vis 
nėra ir tiek, nes lydiniui reikia aukštos temperatūros, idėjų pagyvėjimo, 
dvasios pakilimo“'?6, 

Visur darbų pagrindu paimti tam tikri anksčiau atlikti darbai (Pot- 
hier'o, Vindšeido, Huberio veikalai), ir Kodifikacinių komisijų darbas bu- 
vo tęsinys anksčiau atlikto darbo; čia matyti prisitaikymas vienu atžvil- 
giu prie krašto reikalavimų, kuriems skiriamas kodeksas, o antru atžvil- 
giu — prie naujų teorinių reikalavimų. 

Žymią kiekvieno civilinio kodekso dalį sudaro nusistojusios normos, 
kurių istorija prasideda romėnų laikais ir kurios jau romėnų buvo pri- 
pažintos ir apdirbtos. Naujais laikais jos buvo receptuotos daugelio Eu- 
ropos kraštų. Toji dalis visuose kodeksuose yra pastovi dalis, ji skiriasi 
juose tik savo forma arba išreiškimu. Nenorėčiau būti blogai suprastas. 
Toli gražu nemanau, kad viskas, ką paliko mums romėnai civilinės teisės 
srityje, yra šventa, kad tai ratio scripta. Manau tik, kad romėnai į ci- 
vilinės teisės lobyną įdėjo milžinišką indėlį, kuriuo mes naudojamės iki 


24 Saatčian, Graždanskoje Uloženije, projekt. Priedislovije. 
25 Sinajskij, Russkoje Graždanskoje Pravo, 1917 m., 26 psl. 
26 Spasovič, Zastolnyja rieči 49, 

šiol, ir jų sukurtos normos dar per ilgus amžius bus gyvojo vandens 
versmė. 

Nap. kodeks. autoriai nesidrovėjo tą darbą šiai daliai „paimti iš Ži- 
nomo prancūzų prieš revoliucinio meto mokslininko Pothier'o, nesikreip- 
dami nei tiesiog į romėnų, nei į savo teisės versmes. Net kai kurie 
Pothier'o žodžiai ir ištisi posakiai pateko į Nap. kodeksą. Tuo galima 
išaiškinti, kodėl pirmiesiems projekto autoriams pavyko per taip trum- 
pą laiką (4 mėn.) pagaminti įstatymo projektą“??. 

Kitą kodekso dalį paprastai sudaro moderniosios teisės medžiaga, 
liečianti visus klausimus, romėnų neišspręstus ir ne visai gerai išspręs- 
tus, kuriais rūpinasi dabartinė civilinė teisė. Toji dalis, kai kurių moks- 
lininkų pastebėjimu, yra žymiai mažesnė, kaip pirmoji dalis. 

Pastarosios dalies normose randamos ir normos, skiriamos išspręs- 
ti tam tikriems klausimams, liečiantiems ypatybes to krašto, kuriam 
skiriamas kodeksas. 


Intelektualinių jėgų neturtingi kraštai neturi reikalo pirmosios ka- 
tegorijos normas naujai redaguoti bei kodifikuoti. Net Prancūzija Nap. 
kod. metu išsivertė be to darbo. 

Antrosios dalies normų kategorija, kuri liečia ypatingus krašto rei- 
kalus, aiškus dalykas, turėtų būtinai būti kiekviename kodekse iš naujo 
gaminama arba perkelta iš anksčiau veikusių tame krašte senų kodeksų. 
Bet tos „moderniosios“ normos turėtų būti patikrintos, ar nėra jau pa- 
senusios. 

Bet jei ir šioji normų kategorija imama iš patikrintų versmių, pvz., 
iš gero, nepasenusio kodekso, tai šis darbas taip pat neturėtų būti labai 
didelis, neturėtų užimti daug laiko. 

Šioj dalyj darbo patikrinimas galėtų būti atliktas ne tik jėgomis to 
krašto, kuriam kodeksas taikomas, bet ir jėgomis mokslininkų to kraš- 
to, iš kur imamas tas kodeksas. 

Taigi, išvadoje tenka pasakyti, kad greitesnių ir geresnių rezulta- 
tų galima pasiekti, paėmus savo darbų pagrindu geriausiąjį iš veikiančių 
civilinių kodeksų, jį sulietuvinus ir pritaikius mūsų krašto reikalams. 

Pvz., mūsų kodekso darbams visai tiktų priimti pagrindu Šveic. Civ. 
kodek. (ZGB). 

Šveic. kod. specialistai galėtų padėti, kaip ekspertai, orientuotis toj 
moderniojoj kodekso dalyj, o kodifikacijos įstaigos galėtų atlikti visą rei- 
kalingą darbą. 

Pavesti Civ. kodeksą redaguoti kodifikacijos įstaigoms bei naujai 
gilintis į visus civilinės teisės klausimus — reikštų įsileisti į labai ilgą 
darbą, kurį viena karta vargu atliktų. O trūkstant Lietuvoj gerai kvali- 


27 Golevinskij, Kurs Graždanskago Prava, 1892-3 m., 73 psl. 

žikuotų toj srityj darbuotojų, galima abejoti, ar tas darbas apskritai 
mums įveikiamas. 

Lietuvos Civilinio kodekso darbams padėję pagrindu ZGB, dar ga- 
lėtume daug laimėti kitu atžvilgiu: pradėdami darbą, turėtume visą li- 
teratūrą apie šį kodeksą, galėtume tikrinti ir Šveicarijos teismų sprendi- 
mus bei jų aiškinimus atskirų įstatymų, galėtume pasinaudoti jų moksli- 
ninkų patarimais, kaip pataisyti paaiškėjusius to kodekso silpnumus. 

Pagaliau turėtume kur siųsti tobulintis tos srities moksle jaunąją 
Universiteto personalo kartą. 

Pagaminimui naujo kodekso Lietuvai galima būtų paaukoti ir labai 
daug laiko ir, atvirkščiai, tik tiek, kiek reikia specialiajai, Lietuvai skir- 
tai, normų daliai apdirbti. To patogumo neturėtume, jei imtume ga- 
minti visą kodeksą: tokiu būdu kodeksą gaminant galėtų jo sulaukti 
gal tik būsimoji karta. . 

Kas ir kaip galės išspręsti socialinį klausimą 


Kas ir kaip galės išspręsti socialinį klausimą 
Fabijonas Kemėšis 


Socialinis klausimas yra taip senas, kaip sena pati žmonija ir jos 
vargai. Gal tik rojuje prieš nusidėjimą jo nebuvo. Atsiradęs drauge su 
nuodėme, jisai vargino žmoniją visais laikais. Materialinio ir moralinio 
skurdo ir išnaudojimų senovėje buvo net žymiai daugiau, kaip mūsų lai- 
kais. O ir senovėje buvo jautresnės širdies ir sąžinės žmonių, kurie gyvai 
tas blogybes jausdavo ir ieškodavo kelių ir būdų joms nugalėti. 

Tačiau tik Kristaus dieviškasis mokslas atnešė galingą žmonijai švie- 
są, kurioje ir socialinė problema įgijo naują dinaminį pobūdį.  Krikš- 
čionių, o ir visų kitų žmonių, esančių Kristaus mokslo įtakoje, sąžinė ne- 
begalėjo nurimti, nes meilės ir visuotinės brolybės mokslas niekaip nesi- 
taikė su vienų skurdu ir pažeminimu, o kitų prabanga, lėbavimais ir ma- 
sių išnaudojimu. Prasidėjo visuotinis vis platesnių sluoksnių sąžinės atbu- 
dimas. Ėjo reformos, mažėjo iš palengvo skurdas ir vargas. Žmogus ėmė 
atgauti savo teises ir garbę. 4 

O vis dėlto devyniolikos amžių krikščionių gyvenimo patyrimas įrodė 
teisingumą Kristaus pasakymo, jog „vargšų visada tarp savęs turėsite“, 
jog todėl tuščia svajonė būtų laukti čia tokio rojaus, kur visi jaustųsi 
patenkinti ir laimingi. Dar ir mūsų laikais besklypių ir benamių žmonių 
yra pasaulyje apie dvi trečiąsias, dar daug milijonų žmonių negali gauti 
darbo bei uždarbio ir priversti dairytis pašalpų ir pusbadžiai gyventi. 
Dar pramoninės revoliucijos sudarytoji naujoji rūšis vergijos — alginė 
vergija tebevargina darbininkų pasaulį. O net jeigu kada žeminamųjų ir 
išnaudojamųjų skaičius ir sumažėtų iki minimumo, kada, vadinasi, socia- 
linė problema būtų išspręsta ne tik teorijoje, bet ir gyvenimo praktikoje, 
tai vis dėlto ir tuomet žemės gyvenimas žmonijos nepatenkintų, ir ji ilgė- 
tųsi dangaus. Tokia jau žmogaus širdis. Šių dienų socialinė problema 
turi dvi puses: materialinę ir moralinę. Ši pastaroji yra net svarbesnė 
už pirmąją. „Socialinė šių dienų kova, — sako Dr. Maceina, — yra kova 
ne tik už ekonominį pragyvenimą, bet ir už žmogiškąjį savo kilnumą, už 
žmogiškosios vertės pripažinimą, už tinkamą vietą“ dvasinėje gyvenimo 
sąrangoje, už galėjimą naudotis lygia pagarba ir meile“!. 


! Žiūrėk jo veikalą „Socijalinis Teisingumas“, 4 psl. 

Ir kūno aprūpinimo, ir dvasios išlaisvinimo bei įturtinimo srityse žmo- 
nija dar tik mažą dalelę darbo teatliko, ir prieš jos akis dar tebeguli pla- 
tūs, neišarti dirvonai. Ir vis dar tebelieka aktualus klausimas: kas ir kaip 
galės išspręsti socialinį klausimą? Tinkamas į šį klausimą atsakymas 
mums būtų ne tik įdomus, bet ir naudingas dėl to, kad gal padėtų susi- 
daryti ateities darbų planą visiems tiems, kuriems socialinis klausimas 
nuoširdžiai rūpi. 


1. AIŠKIOS PASAULĖŽIŪROS PIRMENYBĖ 


Pagal tai, kaip žmonės praeityje ir mūsų laikais bandė socialinį klau- 
simą išspręsti, galėtume juos paskirstyti į dvi kategorijas: į tuos, kurie at- 
meta visą antprigimtinį gyvenimą ir socialinės problemos išsprendimą, — 
taigi, ir socialinį progresą, — nori remti vien prigimtosiomis žmogaus jė- 
gomis, ir tuos, kurie, nepaneigdami žmogaus prigimties jėgų svarbos, mano 
tačiau, kad vien šiomis jėgomis žmonijai niekuomet nepasisektų socialinį 
klausimą išspręsti, ir todėl reikia būtinai pasigauti jėgų iš viršaus, iš ant- 
gamčio, ir kad tik sujungus prigimtąsias jėgas su antgamtine pagalba gali 
ateiti šviesa ir pasisekimas. Kitaip sakant, matome čia tikybininkus ir be- 
tikybininkus bandant ne vienodai spręsti tas pačias problemas. Visas tarp 
vienų ir kitų skirtumas yra nevienodose pažiūrose į žmogų ir jo prigimtį. 
Betikybininkai į savo galvojimų ir darbų pagrindus deda patį žmogaus luo- 
mo faktą ir jo esamąsias apčiuopiamas jėgas, kurios jiems atrodo visaga- 
linčios. Todėl jie tiki į žmogaus prigimties jėgų neribotą progresą. Apie 
žmogaus dievišką kilmę, jo nelygstamą vertę ir jo galutinę paskirtį beti- 
kybininkas, jeigu jisai yra nuoseklus ir sąžiningas žmogus, tegali pasa- 
kyti: ignoramus et ignorabimus. 

Visai kitaip supranta tuos dalykus tikybininkas. Jisai žino ne tik iš 
Apreiškimo, bet ir iš visuotiniojo žmonijos per tūkstančius metų patyri- 
mo, kad žmogaus prigimties jėgos yra labai ribotos, ir kad vien jomis pa- 
sikliaudamas žmogus dažnai tesugeba eiti klaidų ir nepasisekimų keliu. O 
ir šiaip jau paprastu sveiku protu galvodamas žmogus prieina ne tik su- 
pratimą, kad Dievas yra, bet ir kad Jisai, davęs pradžią protingoms būty- 
bėms, joms savo dievišką charakterį įspaudęs, negalėjo palikti jas ir be sa- 
vo pagalbos bei globos. Belieka tik tos pagalbos norėti ir jos šauktis. Ir štai 
gaunamas žmogaus su jo Kūrėju bendravimas ir bendradarbiavimas. Ir 
tik tuo pagrindu atsistojus galimas yra ir asmeninis žmogaus stiprėjimas, 
progresas ir jo galingoji kūryba. Žmogus priartėja prie paties Tiesos, 
Grožio ir Gėrio šaltinio. Čia jisai semiasi sau jėgų ir entuziazmo. 

Betikybininkas psichologas, pedagogas ar istorikas, neturėdamas jo- 
kios aiškios nuomonės apie žmogaus gyvenimo prasmę ir tikslą, savo so- 
cialiniuose tyrimuose turės vien tenkintis rinkimu gyvenimo ir žmonių 

elgesio faktų ir tarp nesuskaitomos daugybės tų faktų kaip gi sunku jam 
bus tiek susiorientuoti, kad galėtų nustatyti tam tikrus nepakeičiamus 
dėsnius, tuos faktus reikiamai įprasminti, numatyti bendras progreso lini- 
jas, apčiuopti bendrus tikslus. Jisai tik galės apčiuopti begalinį tų faktų 
įvairumą, jų daugelio beprasmingumą ir pagaliau tuose faktuose fakte- 
liuose, it kokiame labirinte — patsai pražūti. O visa tai dėl to, kad į tų 
faktų labirintą jisai surizikavo eiti be šviesos. 

Tikybininkas tyrėjas eina į gyvenimo faktų tankumyną su žiburiu, 
kuris jam ir kelią rodo, ir pačius faktus nušviečia. Jisai tarp tų faktų ne- 
pražus. Jisai mokės juos suprasti, suskirstyti, sugrupuoti ir padaryti iš jų 
visai tikslių išvadų. Metodo pasirinkimo atžvilgiu tikybininkai turės aiškią 
pirmenybę. Kada betikybininkai tegalės vartoti vien indukcijos metodą, 
tikybininkai naudosis abiem metodais — ir indukcijos, ir dedukcijos. Skir- 
tingi bus vieno ir kito ir darbo rezultatai. Vieno rezultatai bus beformi- 
nė ir betikslė faktų krūva; kito darbo rezultatai bus tiksliai surasta nauja 
šviesa, naujas akstinas progresui. 


Suprantama todėl, kad tikybininkai turi nepalyginamai daugiau gali- 
mumų socialiniam klausimui išspręsti taip teorijos srityje, taip ir gyve- 
nimo praktikoje. 


2. KRISTUS IR BAŽNYČIA 


Dievažmogis Kristus padarė tikrai dievišką įnašą į socialinio klau- 
simo sprendimą. Jisai atnešė pagrindinius principus tam klausimui spręs- 
ti. Visa žmonija — tai viena didžiulė šeima. Visi žmonės to paties Dan- 
giškojo Tėvo vaikai, sukurti pagal Jo paveikslą ir panašumą. Visi tarp sa- 
vęs broliai ir seserys. Visi atpirkti Kristaus krauju. Visų tas pats amžinasis 
paskyrimas. Iš to paaiški visų žmonių pagrindinė lygybė. Tačiau, pagal 
nelygiai gautus talentus, nelygią neš atsakomybę ir nelygių turės pareigų 
Dievui ir artimui. Bet visiems bus privaloma progų lygybė, ir visiems 
turės būti užtikrinta galimybė naudotis gamtos dovanomis tiek, kad ga- 
lėtų padoriai pragyventi. Žmonės turės mylėti vienas kitą ir vienas kitam 
atleisti kaltes. Nelaimingųjų ir apleistųjų turės pasigailėti ir juos remti. 
Visi turės visų pirma ieškoti Dievo karalystės ir Jo teisybės, nes, Kristaus 
pažadu, visa kita bus žmonėms pridėta. 

Jau antras tūkstantis metų baigiasi, kai tasai meilės mokslas praskam- 
bėjo Palestinos žemėje. Buvo tai meilingas Dievo įsikišimas į žmonių rei- 
kalus, palaiminga Dangaus pagalba žemei jos žmonių varguose. Per tuos 
devyniolika šimtmečių jau pilnai paaiškėjo, kad Kristaus socialinė doktri- 
na ne vien teoretiškai ir ne vien žmonių sieloms yra racionaliausia ir kil- 
niausia, bet ir praktiškajam žemės gyvenimui su visais jos ekonomi- 
niais, kultūriniais ir politiniais reikalais yra sveikiausia ir išganingiausia. 

Žmonija per tuos kone porą tūkstančių metų tiek vargo ir dejavo, kiek 
ji nutoldavo nuo Kristaus mokslo. Kristaus mokslas tai buvo raktas, ku- 
riuo įeinama į vargų paslaptį tam, kad juos apvaldžius, sumažinus ar ir vi- 
sai išvijus. Tad pirmoji socialinė tiesa, kuri per tą devyniolikos šimtmečių 
laiką pilnai paaiškėjo, buvo toji, jog šalia Kristaus mokslo nėra ir negali 
būti sėkmingo socialinio klausimo išsprendimo. 

Tačiau Dievo Sūnus nesitenkino vienu tik mokslo paskelbimu. Jisai 
sukūrė permanentinę įstaigą, kuriai pavedė tą mokslą sergėti nuo iškrai- 
pymų, jį skiepyti žmonėms ir skleisti. (Euntes ergo docete omnes gentes...). 
Tai įstaigai, Savo Bažnyčiai, Jisai pavedė ir dalyti žmonėms antgamtines 
pagalbas, — šv. Sakramentus, — kad jie savo darbuose, kovose ir varguo- 
se nenusilpnėtų. Bažnyčia todėl ne tik nevengia socialinio klausimo, bet 
laiko savo ir teise. ir pareiga padėti žmonėms tą klausimą spręsti. „Mes 
turime teisę ir pareigą, — sako velionis popiežius Pijus XI savo encikliko- 
je „Guadragesimo anno“, — apie šiuos reikalus, būtent, ekonominius ir so- 
cialinius, tarti savo sprendimą su aukščiausiu autoritentingumu“. Juk ši- 
tie ekonominiai ir socialiniai reikalai liečia žmogų, kurio teisės ir vertybė 
taip dažnai esti pažeidžiamos. „Bažnyčios vieta yra tenai, prie barikadų, — 
sako R. P. Coulet*, — kadangi, deja, barikados yra. Ir ne tik tam, kad 
apaštalautų rezignaciją vargšams ir dosnumą turtingiesiems, juo labiau ne 
tam, kad pasidarytų advokatu, nors ir ne suinteresuotu, tik kapitalo teisių, 
ar tik darbo reikalavimų, bet tam, kad būtų advokatu žmoniškumo teisių 
— kad atgaivintų žmonių dvasią, išblaškytą bekovojant vien dėl savo tei- 
sių; kad sužadintų sąžinę, linkusią pamiršti savo pareigas; kad išgelbėtų 
visuomenę nuo netvarkos ir anarchijos, kad palaikytų socialinę pusiau- 
svyrą, pavojingai ardomą taip viršūnių egoizmo, taip ir apačių keršto, žo- 
džiu — kad neleistų žūti sieloms, jos globai pavestoms“. 

Bažnyčia eina į socialinių kovų sūkurį ir kaip pamintų žmogaus tei- 
sių gynėja, ir kaip auklėtoja, primenanti pareigas, ir kaip gailestingoji mo- 
tina, globojanti sktiaudžiamus savo sūnus ir dukteris, bet už vis labiau kaip 
gelbėtoja ir vadovė žmonių sielų. „Jei krikščionybė, — sako Berdiajewas?, 
— socialiniame konflikte imasi ginti darbininkų klasę, ji turi tai daryti ne 
šitos klasės vardu, bet vardu žmogaus, vardu darbininko kilnumo, vardu 
jo žmogiškųjų teisių ir jo sielos, kapitalizmo sunaikintos“. 

Bažnyčia veikliai dalyvauja socialinės problemos sprendime, remda- 
masi labiausiai dviem pagrindiniais principais, pabrėžtais ir Pijaus XI en- 
ciklikoje „„Guadragesimo anno“, būtent, socialinio teisingumo ir socia- 
linės meilės. Tačiau, jeigu socialinio teisingumo reikalais dažnai esti su- 
sirūpinusios ir valstybė, ir visuomeninės organizacijos, tai socialinės mei- 
lės apaštalavimu, skiepijimu ir vykdymu sėkmingai tegali užsiimti Baž- 


2 „L'Eglise et le problėme social“, 65 psl. 
3 Plg. Dr. Maceinos „Socijalinis teisingumas“, 15 psl. 

nyčia, gaunanti sau tam jėgų ir įkvėpimo iš paties meilės šaltinio, Kris- 
taus. O juk be meilės negali būti nė tikro teisingumo. „Negalima visada 
būti tobulai teisingu ir padoriu, — sako jau aukščiau minėtasis Coulet*, — 
jeigu nebūsi visų pirma pilnas meilės. Tai psichologinis dėsnis, kuris leng- 
va patikrinti; teisingumas neišsilaikys ilgai ten, kur neviešpatauja meilė“. 
Tad antroji neginčijamoji socialinė tiesa, žinotina kiekvienam socialinio 
klausimo tyrėjui, yra toji, kad Bažnyčios dalyvavimas socialinės proble- 
mos sprendime yra būtinas. Abidvi gi šias aiškias tiesas suvedant į krūvą, 
tenka pasakyti, jog be Kristaus ir Jo įsteigtos Bažnyčios socialinė proble - 
ma negali būti vykusiai ir sėkmingai išspręsta. 


3. SOCIALINIŲ MOKSLŲ SVARBA 


Kristaus paskelbtieji socialiniai principai — tai iš Dangaus kritę į 
žemę šviesos spinduliai, nušvietę žmonėms jų gyvenimo ir darbo kelią. 
Tačiau pagal tuos principus nustatyti realųjį gyvenimą, jais remiantis su- 
daryti juridines bei socialines gyvenimo normas, sustatyti socialinės ir 
politinės veiklos programas ir visa tai įvykdyti gyvenime — Kristus pali- 
ko patiems savo pasekėjams — krikščionims. Bažnyčia visiems jiems pa- 
deda savo mokomąja, auklėjamąja ir pastoracine veikla. Tačiau ir Baž- 
nyčia patį didįjį socialinės problemos sprendimo darbą, — taip mokslinės 
teorijos, taip ir praktiško veikimo srityje, — palieka atskiriems mokslo, 
politikos ir visuomenės darbuotojams. 

Tenka čia pabrėžti, kad dar ir šiandien patsai mokslinis socialinėje 
srityje darbas tebėra pradedamoje stadijoje. Ieškojimo ir tyrimo dar- 
bai eina jau gana seniai įvairiose socialinių mokslų šakose. Tačiau dar la- 
bai daug įnašų turės padaryti tų mokslų darbininkai ateityje. Ypač čionai 
bus svarbūs darbai iš psichologijos, pedagogikos, sociologijos ir istorijos 
mokslų sričių. Jie turės išaiškinti: 1) kaip anie amžinieji teisingumo ir 
meilės dėsniai turės būti suderinti ir pritaikyti prie žmogaus iš Dievo 
gautos ir iš tėvų paveldėtos prigimties reikalavimų ir palinkimų, ir kaip 
žmogus galėtų tinkamiausiai sunormuoti savo santykius su ekonomine ir 
juridine, su gamtos ir žmonių aplinkuma; 2) tie mokslai ypač turės plačiai 
išaiškinti draugijinius žmonių palinkimus ir santykius, visą plačiąją sritį, 
kurioje žmogus žmogų įvairiausiai veikia, kad pagaliau pasisektų surasti 
kelius ir būdus tikrai darniam ir kilniam žmonių savitarpio gyvenimui ir 
veiklai; pagaliau 3) labai daug čia padės nuodugnesnis ištyrimas visų eko- 
nominių bei socialinių santykių praeities, iš kurios nemaža šviesos (gal 
pavidale paaiškėjusių tam tikrų raidos dėsnių) bus galima gauti ir ateičiai. 

Visose čia suminėtose srityse mokslinis darbas eina plačia vaga, išsi- 


* „L'Eglise et le problėme social“, 70 psl. 

šakojęs įvairiomis srovių srovelėmis, tarp kurių pastebimos dvi plačiosios 
srovės: empirikų, materialistinės pasaulėžiūros žmonių srovė, ir idealis- 
tinė tikybininkų srovė. 


Psichologijos mokslo srityje ypač žymus tarp tų dviejų krypčių skir- 
tumas. Materialistinės pasaulėžiūros besilaikantiems psichologija yra 
tai pozityvistinis mokslas, tiriąs įvairius žmogaus proto fenomenus ir jų 
sąlygas tiek, kiek tuos fenomenus gali suimti, išmatuoti ir įvertinti žmo- 
gaus viduje introspekcija. Yra tai psichologija be psichės arba, kaip jie 
patys dažnai vadina, fiziologinė psichologija. Visi tyrimai aukštesnių sie- 
los pergyvenimų, visi klausimai sielos kilmės ir jos paskyrimo, pagal juos, 
nebejeina į psichologijos mokslo sritį, bet į metafizikos sritį, apie kurią 
jie nieko nežiną ir nenorį žinoti. 

Tuo tarpu taip vadinamieji racionalinės psichologijos šalininkai žiūri į 
ją, kaip į dalį viso filosofijos mokslo; nepaneigdami natūralinės psicholo- 
gijos ir taip pat uoliai tirdami tuos natūralinio proto pasireiškimus, vis dėl- 
to neužmerkia akių į faktą, kad žmogus yra žymiai daugiau, negu aukštai 
išlavintas gyvulys, ir dėl to tiria ir visas su žmogaus siela susijusias proble- 
mas, taigi, ir begalines žmogaus intelekto aspiracijas ir nepasotinamus 
žmogaus valios troškimus, ir tos pačios sielos kilmę ir paskirtį. Kada vieni 
nori tvirtai laikytis tiktai žemės ir gamtos, tuo tarpu kiti žiūri giliau ir 
plačiau, nori siekti paties dangaus ir amžinybės. 


Lygiai žymiai skiriasi ir materialistai sociologai nuo krikščionių so- 
ciologų. Tiesa, ir vieni ir kiti tiria dažnai tuos pačius socialinius fenome- 
nus. "Tačiau materialistinių pažiūrų sociologas prieina prie socialinių 
reiškinių be jokio socialinio idealo. Jisai tik žiūri, kaip ir kas yra. Jam 
neturi rūpėti, kodėl ir kam kas yra. Jokie etikos atžvilgiai ir tikslai jam 
neprivalo rūpėti. Jisai turi prieiti prie socialinių reiškinių be jokios savo 
socialinės filosofijos. 


Kitaip krikščionys sociologai. Jie eina prie socialinių faktų išreiški- 
mų tyrimo su Kristaus mokslo ir idealų šviesa. To mokslo ir idealų švie- 
soje jie svarsto ir įvertina faktus, konstatuoja progresą ar regresą. 

Žinoma, neapsieina be faktų interpretacijos ir sociologai materia- 
listai. Ir jų kai kurie prieina prie faktų su tam tikra socialine filosofija, 
kuri dažniausiai remiasi darvinistine evoliucija. Šie ima aiškinti socia- 
linius reiškinius dažnai griežtai priešingoj dvasioj, kaip krikščionys so- 
ciologai, ir dažnai sueina su jais į konfliktą. 

Pracities pažinimas svarbus yra ir vieniems, ir kitiems socialinio 
klausimo tyrėjams. Tačiau kada materialistai sociologai toje praeityje 
ieškos nežinia kaip ir kodėl aklai susidariusių dėsnių, fatališkai veikiančių 
šalia žmogaus ir be jo, tuo tarpu krikščionys sociologai į tą praeitį žiūrės 
kaip į tikslų bendradarbiavimą laisvos žmonių valios su valia jų Kūrėjo, 

kurio Apvaizda veda žmoniją savo nuo amžių numatytais keliais, ir kuri tik 
ir įprasmina žmonijos visokeriopą progresą. 


4. KRIKŠČIONIŠKASIS SINTETIZMAS 


Iš visa to, kas aukščiau pasakyta, darosi aišku, kad nei materialistų 
psichologų, nei tokių pat sociologų ir istorikų ar pedagogų moksliniai ty- 
rinėjimai nesugebės socialinio klausimo išspręsti. Savo tyrimams jie ne- 
turi išeities taško, jų dideli ir kruopštūs darbai — tai faktų prie faktų kro- 
vimas, neturint prieš akis aiškaus galutiniojo tikslo. Visas jų darbas — 
tai lyg tamsioj girioj klaidžiojimas. 

O vis dėlto jų tiriamieji darbai turi labai didelės svarbos visiems 
tiems, kurie eina į socialinių faktų girią su stipriais žibintais.  Krikščio- 
nys sociologai ne tik negali ignoruoti jų darbų, bet, atvirkščiai, jie turi 
juos pažinti, nušviesti juos savo turimų amžinųjų principų šviesa ir inkor- 
poruoti juos į visą savo krikščioniškos sociologijos sistemą. Žmogaus pri- 
gimties faktus jie turi sujungti su antgamtiniu gyvenimu. Krikščionys 
sociologai iš savo kolegų materialistų ne sykį gali dar ir pasimokyti, ypač 
kas liečia tyrimo metodus. Tik einant šiuo krikščioniškojo sintetizmo ke- 
liu, galės pasisekti socialinį klausimą išspręsti. 


Visa schema socialinio klausimo sprendimo galėtų šiaip atrodyti: 


A. Dievo Sūnus, ateidamas į žemę, atnešė žmonėms tikrai dievišką 
receptą jų ligoms ir vargams. "Tai Jojo meilės, teisingumo ir visuotinės 
brolybės socialiniai principai. 


B. Kristaus Bažnyčia, stovėdama Dieviškojo mokslo sargyboje, glo- 
bodama ir vesdama žmonių sielas, kartkartėmis, pagal laiko reikalavimus, 
pakelia savo autoritetingąjį balsą, primindama žmonėms Kristaus doktri- 
ną ir nurodydama pastebėtus nuo jos nukrypimus. Be to, kunigai ir vie- 
nuoliai savo religiniu apaštalavimu ir savo pastoracine raida ugdo ir sklei- 
džia meilės dvasią, kuri būtina yra socialinei problemai išspręsti. 


C. Socialinių mokslų darbuotojai, Dieviškojo mokslo žibintais nešini, 
tiria ne tik visus žmogaus prigimties jėgų reiškimosi faktus, bet ir visus 
aukštesnius žmogaus sielos polėkius; taip pat ištiria visą taip praeities, 
taip dabarties socialinių santykių kompleksą ir numato pageidaujamą tų 
santykių raidą ateičiai; tuo būdu jie padeda mokslinius praktiškam so- 
cialinės problemos išsprendimui pagrindus. 


D. Pagaliau auklėtojai, politikai visuomenininkai ir ypač kooperati- 


ninkai savo veikimo srityse praktiškai vykdo tai, ką mokslinė teorija bus 
išaiškinusi. 

5. PRAKTIKOS VEIKĖJAI 


Nors mokslinės teorijos darbas bus svarbiausias ir pagrindinis, so- 
cialinį klausimą besprendžiant, tačiau neturi nuo jos atsilikti ir praktikos 
veikėjai. Šių darbas bus ir labiau dėkingas, ir duos labiau apčiuopiamų 
rezultatų. 

Tarp tų praktikos veikėjų pirmoj vietoj tenka paminėti dvasininkus. 
Jiems skirtas garbingas uždavinys gaivinti ir palaikyti krikščioniškos mei- 
lės atmosferą, be kurios absoliučiai negalimas yra socialinio klausimo iš- 
sprendimas. Nuo pat Kristaus laikų eina neatlaidi kova tarp meilės ir ne- 
apykantos. Istorija žino momentų, kada kai kuriuose kraštuose neapy- 
kanta imdavo laikinai viršų. Tie kraštai skęsdavo ašarų ir kraujo jūroje. 
Nė viena kruvina revoliucija nėra davusi pastoviai gerų rezultatų. ,„Re- 
voliucijos keliu, — sako A. Maceinaš, — socialinė problema negali būti iš- 
spręsta. Revoliucija visados yra keršto ir neapykantos išsiveržimas. Socia- 
liniu atžvilgiu tai reiškia norą velnią išvaryti belzebubo pagalba. Socialinė 
problema gali būti išspręsta tik nuolatine evoliucija ir reikalingomis re- 
formomis visų pirma žmogaus dvasios viduje, o paskui išviršinėje san- 
tvarkoje“. Gi tos reikiamos dvasinės evoliucijos žmonija ir tegalės susi- 
laukti visų pirma iš uolaus ir pasiaukojamo darbo ir kilnaus pavyzdžio sa- 
vo dvasios vadų. Didžiojo popiežiaus Pijaus XI palikimas, — Katalikų 
Akcija, — veiks ta pačia išganingąja kryptimi. 

Jei krikščioniškai nusiteikusioji visuomenė susispies į didžiules, įtakin- 
gas ir galingas organizacijas, jei per perijodinę spaudą ir literatūrą suda- 
rys sveiką viešąją opiniją, tuomet netenka abejoti, kad tai netruks atsi- 
liepti viešojoj kraštų politikoj. Kol krikščionys buvo neveiklūs ir neorga- 
nizuoti, politika ir diplomatija buvo atsidūrusi rankose gerai organizuotų 
masonų. Tačiau Didysis karas ir pokariniai laikai davė progos pasireikšti 
masonerijos galutiniam moraliniam bankrotui. Jos šulų sudarytoji Versa- 
lio sutartis gausiai pasėjo naujų neramumų sėklų. Jų vedamoji pokarinė 
politika privedė prie baisių ginklavimosi lenktynių, prie sunkių depresijų 
ir prie nuolat artėjančios naujos katastrofos košmaro. Taigi, galutinai 
paaiškėjo, kad nors ir labai tvirtai organizuota ir visam pasaulyje papli- 
tusi slaptoji jėga, tačiau neturėdama savo pagrinduose nei tvirtų amžių 
principų, nei kilnių idealų — anaiptol nesugebės vesti žmoniją palaimos 
ir progreso keliu. 

Masonerijos vietą stengiasi užimti pagoniškasis necionalizmas su die- 
vinimu valstybės ir su savo vadais — tautų diktatoriais priešakyje. Bet 
šio.naujo pavojaus amžius, atrodo, bus žymiai trumpesnis, nes, laimei, 
žmonės perdaug brangina savo asmens laisvę ir, tur būt, nepakęs ilgai ir 
tos vergijos. Tenka manyti, jog jau artimoji ateitis pašauks prie tautų 


* Op. cit, 7 psl. 

vairo krikščioniškos minties žmones. Seipeliai ir Krupavičiai, Dolfusai, 
Šusnigai ir Salazarai — tai pirmieji šioj dirvoj pionieriai. Netolimoj atei- 
tyj jų atsiras tūkstančiai. Tik šie krikščionys politikai, krikščionys ne vien 
iš vardo, bet visa savo dvasia, širdimi ir darbais — sugebės ateityje pri- 
vesti tautas prie nusiginklavimo ir pavergtam paniekintam darbininkui 
grąžinti žmogaus teises ir garbę. 


Yra dar viena praktiško darbo sritis, kuri jau ir šiandien visiems leng- 
vai prieinama, kuri net ir diktatoriams neabuoja — tai ekonominė koope- 
racija. Kooperatininkai, išvien pirkdami ir parduodami, išvien gamindami 
ir taupydami, veikiai pajunta didžiulę moralinę ir ekonominę bendro vei- 
kimo naudą. Jie dar senosios santvarkos rėmuose stato naują brolybės ir 
solidarumo pasaulį. Ročdelio kooperacija, kad ir iš lėto, bet praktiškai ir 
sėkmingai jau sprendžia socialinę problemą. Juk tie Ročdelio dėsniai yra 
gyvai paimti iš Evangelijos. Juk kooperacijoj gyvai įkūnyta yra Kristaus 
socialinė doktrina: visų žmonių pagrindinė lygybė ir tarpusavio brolybė. 
Jeigu kai kur kooperacija negaluoja, nukrypsta į klaidžius kelius, darosi 
nesimpatinga, tai labiausiai dėl to, kad tų kraštų krikščionys nejaučia rei- 
kalo joje dalyvauti. Dalyvaudami jie kaip tik įneštų į savo šalies koope- 
ratyvus daugiau krikščioniškos meilės, draugiškumo ir tolerancijos. Krikš- 
čionys ir galėtų būti uoliausi Ročdelio dėsnių vykdytojai ir saugoto- 
jai. Ir čia nereikėtų jokio ekskliuzyvizmo. Krikščionys neturėtų 
bijoti patekti čia tarp kitaip nusiteikusių kooperatininkų. Tarp jų krikš- 
čionys galės jaustis visiškai saugiai ir daug tvirčiau, negu nekrikščionys. 
Juk toji organizacija veikia jų doktrinos principais ir pagrindais. Jeigu 
kairieji ima veikti pagal tuos principus, tai mums, krikščionims, džiaugs- 
mas ir garbė. Tiesa, bloga būtų, jeigu jie, tais kilniais principais prisiden- 
gę, norėtų vykdyti mums priešingus užmanymus. Tai gali įvykti, ir tai 
kartais įvyksta. Bet ir įvyksta tai tik todėl, kad krikščionys be reikalo už- 
leidžia jiems tą dirvą. Pvz., Belgijos miestų gyventojai anaiptol juk ne 
visi buvo socialistai. Tačiau jeigu Belgų miestų vartotojų kooperacija at- 
sidūrė rankose socialdemokratų, kurie ją atvirai naudoja savo partijos 
tikslams ir veda prieškrikščioniškoj dvasioj, tai čia ir bus kalti Belgijos 
miestų katalikai, užleidę tą dirvą savo idealų priešininkams. 


Ir mūsų lietuviškoji kooperacija pasigenda gausių eilių krikščionių 
narių ir krikščionių vadų. 

Žinoma, viena, nors ir pusėtinai jau pasaulyje paplitusi, kooperacija 
nepajėgs išspręsti visos didžiulės socialinės problemos. Jos kelias kad ir 
tikras, bet labai ilgas; jos progresas, kad ir gražus, bet labai lėtas. Gal 
šimtmečių reikėtų, kol ji pajėgtų bent susilyginti su dabar vyraujančia 
ekonominio naudojimo sistema. Jos progresą trukdo kaip tik stoka krikš- 
čioniškos meilės ir solidarumo tarp narių ir vadų. Progresas būtų žymiai 

spartesnis, jeigu visų kraštų katalikai ir kiti krikščionys aktingai į koope- 
racijos sąjūdį dėtųsi ir uoliai jame imtų veikti. 

Tačiau socialinę problemą išspresti šalia kooperacijos sąjūdžio daug 
padės ateityje pasveikusi (NB! jei pasveiks?!) tarptautinė politika ir nau- 
ja, geresnė tautų ir valstybių organizacija jau ne vien grynai politikos, 
bet ir ekonomijos reikalų atžvilgiu. Nauja, ne vien politinė, bet ir ekono- 
minė Tautų Sąjunga, kuri gal atsiras po naujos pasaulinės katastrofos (jei 
dar liks po jos kas gyvas ir sveikas), rasit padės pagrindus naujam svei- 
kesniam žmonių bendravimui, tuo pat ir socialinio klausimo išsprendimui. 


* 


* * 


Iš viso, kas čia pasakyta, seka išvada, kad socialinę problemą galės 
sėkmingai išspręsti ne kuris nors atskiras genijus, ne kurios nors atskiros 
tautos, kad ir atsidėję mokslininkai bei uolūs praktikai-veikėjai, bet viso 
pasaulio atsidėję idealistai krikščionys, kurie kartu su malda „Tėve Mūsų“ 
gavo iš Kristaus palikimą-įsakymą vykdyti žemėje Dievo karalystę. Ne- 
atsilikime nuo jų ir mes, lietuviai katalikai. 


GEOGRAFIJA 
GAMTA 


TURINYS 


Prof. Dr. Kazys PAKŠTAS, Kaunas 
Lietuvos ribų problema 


Prof. Dr. Steponas KOLUPAILA, Kaunas 
Seniausias literatūrinis darbas apie Nemuną 


Privatdocentas Dr. Česlovas PAKUCKAS, Kaunas 


Lietuvos kvartero reikšmė mūsų tautos ūkiui ir jo tyrinėjimai 
per 20 nepriklausomybės metų 


Prof. Dr. Pr. B. ŠIVICKIS, Kaunas 
Neorganinės druskos protoplazmoje 


Lietuvos ribų problema 
Kazys Pakštas 


Iš praktiško šono žiūrint, gana keista atrodo kalbėti apie mažos vals- 
tybės ribas, nustatytinas tarp jos ir kitos daug didesnės valstybės. Tačiau 
autorius savo keistumą pateisina dar keistesniu faktu: jau 20 metų arti Eu- 
ropos centro gyvuoja valstybė, kuri vis dar neturi abiejų šalių sutartimi 
nustatytų ribų. Tą vienintelę Europoje išimtį sudaro sena po Didžiojo ka- 
ro atsistačiusi Lietuva, kurios rytinės ir pietinės ribos dar nėra sutartimis 
nustatytos, kurios tebelaukia sprendimo ir todėl leidžia bent teoriškai jų 
klausimą nagrinėti. Čia tat ir svarstysime šį klausimą geografijos mokslo 
šviesoje, to mokslo, kuriam ir priklauso įvairūs ribų klausimai mūsų že- 
melės paviršiuje. 


1. NEAIŠKUMŲ IR PAINIAVŲ KILMĖ 


Per pastaruosius 500 metų mažiausia būta interpenetracijos tarp lietu- 
vių ir latvių. Prieškarinė Kauno ir Kuršo gubernijų administracinė riba 
buvo kartu ir kalbos, etnografijos, religijos ir istorijos riba, kuriai reikėjo 
tik mažų etnografinių pataisų. Be didelių sunkumų abi valstybės susitarė 
tuos mažus ginčo objektus spręsti arbitražu, vyriausiu arbitru pasirink- 
damos škotų tautos profesorių Simpsoną. Tat 1921 m. riba tarp Lie- 
tuvos ir Latvijos buvo galutinai išvesta per 487 km, sugrąžinant Lietuvai 
Palangą su 21 km Baltijos kranto, o Latvijai suteikiant atitinkamų nuolai- 
dų keliose vietose, ypač rytinėse pasienių srityse. Tuo būdu be ilgų ginčų, 
šiedvi, kilme ir kalba giminaičių, tautos greit išsprendė visus savo terito- 
rinius klausimus. Tai leido abiem tautoms savo pasieniuose saugiai jaus- 
tis ir pradėti platų kultūrinį, ekonominį ir net politinį bendrą darbą ir 
tvirtą draugystę. 

Nebe tiek ryški lietuvių tautos riba vakaruose, kur ji susitinka su 
germanais. Senoji Vokietijos ir Rusijos riba tėra tiktai politikos, religijos 
ir kultūros riba. Bet ji nėra nei kalbos, nei etnografijos riba, nes abiem 
šonais tos ribos gyvena tos pačios lietuviškos kilmės žmonės. Tačiau Vo- 
kietijos šone miestai jau buvo labai atskiesti vokiečių imigrantais, o lie- 
tuviški kaimai buvo jau prisisunkę vokiečių civilizacijos ir iš dalies net už- 

miršę lietuvių kalbą. Padėtį kiek komplikavo ir religiniai skirtumai: isto- 
rinės Lietuvos gyventojai buvo katalikai, o Prūsų Lietuvos — liuteronys. 
Atsižvelgiant į tokią padėtį, Versalio sutartimi 1919 m. nuo Vokietijos 
buvo atskirta ne visa Prūsų, arba Mažoji Lietuva, apimanti per 12.000 
kmž, bet tik ketvirtoji jos dalis, esanti dešinėje Nemuno pakrantėje. Ji 
buvo pavadinta Klaipėdos kraštu! ir 1923 m. prijungta prie Lietuvos. Klai- 
pėdos kraštas apima 2848 km? ir šiuo metu turi apie 160 000 gyv. Kilmės 
atžvilgiu šitie gyventojai netoli 909/o yra lietuviai, pagal religiją apie 
809/o liuteronys ir apie 159/o katalikai. Dauguma Klaipėdos krašto gyven- 
tojų vartoja dvi kalbas: lietuvių ir vokiečių. Vokiškai kalbančių ir vo- 
kiečiais save laikančių šiuo metu Klaipėdos krašte yra apie 409/0. Gy- 
ventojai, kurių šeimose persvara tenka lietuvių kalbai, sudaro apie 559/o. 
1938 m. žydų buvo apie 49/o, bet dabar jų skaičius eina mažyn dėl susi- 
dariusių jiems nepalankių sąlygų; daugelis jų išsikrausto į kitas Lietuvos 
dalis, kur vokiški verslų nuostatai neveikia. Lietuviais save laiko toli 
gražu ne visi, kurie savo šeimose kalbasi lietuviškai. Netikėdami esą vokiš- 
kos kilmės, bet nenorėdami priklausyti mažesnei tautai, kai kurie gyven- 
tojai vadina save nauju ir neitraliu terminu: klaipėdiečiais, arba memelen- 
deriais. 1925 m. tokių aiškios tautybės vengiančių žmonių statistika pri- 
skaitė net 289/o. Jie kalbasi lietuviškai, bet ekonominis ir politinis jų nu- 
sistatymas yra vokiškas. 1925 m. tikrais lietuviais įsirašė tik 250/o arba 
34000 Klaipėdos krašto gyventojų. Klaipėdos uosto, pramonės ir pre- 
kybos augimas pareikalavo daug naujų darbininkų, kurių pats Klaipėdos 
kraštas negalėjo tiek daug parūpinti; tad reikėjo juos imti iš Didžiosios 
Lietuvos. Tam tikslui per 15 metų Klaipėdoje įsigyveno apie 17.000 lie- 
tuvių. Tad šiuo metu visame Klaipėdos krašte yra bent 51 000 lietuvių: 
apie 30 000 liuteronių ir apie 20 000 katalikų. Tačiau labai žymi dalis 
imigrantų, pastoviai neuždirbančių per mėnesį 150 lt., negauna teisės rin- 
kimuose balsuoti ir todėl nustoja savo politinio svorio, tuo būdu relatyviai 
padidindami senųjų autochtonų politinę įtaką. 

Taigi, kilmės atžvilgiu Klaipėdos krašto gyventojai yra arti 909/o lie- 
tuviai: tėvų kalbos atžvilgiu čia yra apie 559/o lietuvių, tautinio nusi- 
statymo atžvilgiu apie 329/o lietuvių; o tie lietuviai, kurie turi labai sunkiai 
gaunamas politines teises dalyvauti rinkimuose, sudaro tik apie 15—179/o 
visų krašto balsuojančių gyventojų. Per 600 metų vokiečių valdomi, labai 
suartėję su jais religijos, kultūros ir ūkio dalykuose, šio krašto lietuviai 
sudaro visais atžvilgiais pereinamąją zoną tarp Lietuvos ir Vokietijos. 
Nors kultūrinės ir politinės tendencijos prieštarauja, bet etnologinė gy- 
ventojų kilmė ir dar labiau ekonominiai viso Nemuno baseino interesai 
griežtai jungia mažutį Klaipėdos kraštą su Lietuva, kuriai jis pratęsia iki 
jūrų vienintelę jos naviguojamą upę — Nemuną, ir visam kraštui su- 

teikia natūralų uostą, per kurį eina apie 809/o Lietuvos užsienių prekybos, 
be kurios Klaipėdos miestas negali augti ir klestėti. Prijungus šį kraštą 
prie Lietuvos, palikta jam labai plati autonomija, kad čia nenukentėtų 
vokiškosios kultūros per šimtus metų įgyta persvara. Tuo būdu sudaryta 
pusiausvyra tarp galingos Vokietijos kultūrinių interesų ir tarp mažos 
Lietuvos ūkinių reikalų. Savo viduje kraštas tvarkosi taip, lyg jis pri- 
klausytojų Vokietijai, bet svarbiausiąsias tranzitinio susisiekimo arterijas 
ir uostą savo rankose laiko centrinė Lietuvos valdžia, o žemutinė Nemuno 
tekmė atskiria Lietuvą nuo Vokietijos politiškai, nors ekonomiškai toji 
dalis Nemuno abiejų valstybių tvarkoma ir naudojama transportui. 


Lietuvos riba su Vokietija eina per 230 km. Apie pusę to trakto su- 
daro vien Nemunas; jo tekme ir jūra einanti riba yra pati natūraliausioji 
iš visų Lietuvos ribų. Tai dar vienas svarus argumentas už Klaipėdos 
krašto prijungimą prie Lietuvos. Į pietus nuo Nemuno Lietuvos-Vokieti- 
jos riba eina mažais upeliais arba sausuma. Bet toji riba nejudėjo per 
pusę tūkstančio metų, tat ji turi labai tvirtas istorines teises. Be to, ji 
yra kartu religijos, kultūros ir net ūkio riba, nes kraštai į vakarus nuo jos 
gravituoja labiau į Karaliaučių, kaip į Kauną. O gale 19-tojo amžiaus ir 
pradžioje 20-tojo visa plati zona tarp Tilžės, Gumbinės, Kybartų ir Lab- 
guvos beveik visai nustojo kalbėjusi lietuviškai ir prisiėmė galingai prote- 
guojamą vokiečių kalbą. Vokietijos ribose liko vos arti 40.000 lietuviškai 
kalbančių gyventojų, kurie šioje zonoje vargiai besudaro 109/o visų gy- 
ventojų. Visa tai turėdama galvoje, Lietuva neturi jokių pretenzijų į 
Vokietijos valdomas sritis ir labai nori, kad ir Vokietija laikytųsi tokių 
pat tendencijų Lietuvos atžvilgiu. 


Apimdama 55 658 km?, šių dienų Lietuvos respublika turi 2550 000 
gyv., kurie tautybėmis šitaip pasiskirsto: lietuvių 810/o, žydų 79/o, vokie- 
čių 49/o, lenkų 39/o, rusų 2,39/o, kitų 2,79/o. Jei nekalbėti apie Klaipėdos 
kraštą, tai kitose Lietuvos dalyse tėra vos du valsčiai, kuriuose lietuviai 
neturi daugumos: tai Lapės prie Kauno ir Joniškis Utenos apskr. Bet šių 
dienų Lietuvos respublika apima tik apie 60/o buvusios Vytauto imperi- 
jos ir tik šeštą dalį tos istorinės Lietuvos, kuri gyvavo iki 1795 m. ir bent 
500 metų valdė plotus, ne mažesnius kaip 320 000 kmž. 


Patenkinta savo žieminėmis ir vakarinėmis ribomis, Lietuva betgi 
negavo rytuose ir pietuose esančių savo etnografinių sričių. Tiesa, 1920 
m. taikos sutartimi su Rusija Lietuva buvo gavusi patenkinamas etnogra- 
fines ribas kartu su sostine Vilnium. Tos sutarties ribose Lietuva būtų 
turėjusi 88 000 kmž su 4 mil. gyv. Tačiau šiose ribose Lietuva laikėsi vos 
apie du mėnesius; 1920 m. spalio 9 d. Lenkijos armija, staigiu ir 
netikėtu puolimu sulaužydama prieš 2 dienas Suvalkuose padarytą paliau- 
bų sutartį, įsibrovė į Lietuvą ir kelių savaičių kovomis apvaldė apie 

trečiąją dalį Lietuvos teritorijų. Nuo to laiko dar nesudaryta jokia sutartis, 
kuri nustatytų tarp šių dviejų valstybių politines ribas. 

Karo veiksmų sukurta vadinamoji administracijos linija nėra jokia 
riba nei istoriniu, nei ekonominiu, nei etnografiniu ar kultūriniu atžvilgiu. 
Suvalkų sutarties sulaužymas dar padidino politines painiavas, kurios ir 
anksčiau šaldė Lietuvos ir Lenkijos santykius. 20 metų jau gyvuoja atsta- 
tytos Lietuvos ir Lenkijos valstybės, bet jos dar neturi nustatytų ribų. 
Oficialinė Lenkija mano, kad tąja riba reikia laikyti jos ginklų persvaros 
sudarytą administracijos liniją, prie kurios sustojo abiejų valstybių ka- 
riaujančios kariuomenės 1920 m. vėlyvą rudenį; ši linija faktiškai skiria 
abiejų valstybių valdomas sritis ir abi valstybės sutiko ją vadinti ne ri- 
ba, bet administracijos linija, nes ji kol kas jokios sutarties nepatvirtinta. 
Lietuva tebelaukia deryboms progų ir tikisi bent stambių savo naudai pa- 
taisų, jei ne visai tinkamo sprendimo. Turint tokį svarbų atvirą klausimą, 
kol kas bent moksliškai teoriškai galėtume jį svarstyti bent ketveriopu 
atžvilgiu: istoriniu, ekonominiu, etnografiniu ir lingvistiniu. 


2. LIETUVOS RIBOS BAGAL ISTORINĮ KRITERIJŲ 


13-tojo amžiaus pradžioje susiorganizavusi lietuvių valstybė apėmė 
110 000 kmž savų, lietuviškai kalbančių ir pagoniškos religijos, žemių ir 
tik labai nedidelius pakraščius slaviškų (gudiškų) žemių, jau prieš 400 
metų priėmusių krikščionybę pagal graikų ortodoksų apeigas. Jauna lie- 
tuvių pagoniška valstybė buvo iš visų šonų apsupta krikščioniškų kraštų. 
Iš vakarų ir iš žiemių lietuvius spaudė ir jų ekspansiją visiškai sulaikė 
teutonų riteriai, norėdami Lietuvą pakrikštyti ir per tą krikštą įsigyti 
politinių teisių į lietuvių žemes. Kilnius tikslus vaidindami, teutonų ri- 
teriai per 200 metų beveik nuolat puldinėjo Lietuvą, vis papildydami 
savo kareivių eiles naujais ateiviais iš visos germaniškosios Europos. Ne- 
begalėdami varyti jokios ekspansijos į vakarus ir į žiemius, lietuviai ap- 
tiko silpnesnių vietų savo rytiniuose ir pietiniuose pasieniuose, kur rusų 
kunigaikščiai gerokai buvo nusilpnėję kovose su totoriais. Šita aplinkybė 
sudarė galimumų prasiveržti Lietuvos didžiųjų kunigaikščių ekspansijai 
į gudų, ukrainiečių, rusų ir net totorių žemes. 

Lietuvių ekspansija prasidėjo jau 13-jame amžiuje ir savo viršūnių 
pasiekė pradžioje 15-tojo amžiaus, kuomet (1410—1494) Vytauto Didžiojo 
imperija jau apėmė 850 000 kmž. Dabar šitame plote gyvena 56 milijonai 
gyventojų.  Žieminiu savo galu Lietuva siekė Baltijos jūrą prie Palan- 
gos, o pietuose, totorių žemėse, atsirėmė į Juodąsias jūras, kur beveik 
šimtą metų valdė Hadži Bey uostą, t. y. dabartinę Odesą. Privilegija 
sujungti po viena vėliava žiemines ir pietines jūras plačiausioje Europos 

vietoje teko iš viso tik dviem valstybėms: viduriniais amžiais Lietuvai ir 
naujaisiais laikais — Rusijai; jokia kita valstybė panašių užsimojimų ne- 
pakartojo. Kijevas tuomet buvo pasidaręs geografiniu centru šios di- 
džiulės valstybės, kurios sostinė nuo 1323 m. vis tebebuvo Vilnius žie- 
minėje daly Lietuvos, beveik vidury Nemuno baseino, visiškai lietuviš- 
kose žemėse. Labai keistas dalykas, kad istorija niekur nežino tokio pa- 
vyzdžio, kad kuri nors krikščioniška tauta būtų tapusi pagoniškos valsty- 
bės kolonija ar provincija. Vienintelė išimtis iš šitos bendros taisyklės 
pasidarė tik Lietuvos 13-jame ir 14-jame amžiuje valdytuose plotuose. 
Čia pagoniška ir nedidelė tauta su pagoniška dinastija apvaldė už savo 
kraštą žymiai didesnius plotus slavų, kurie buvo priėmę krikščionybę 
400 metų anksčiau, kaip lietuviai. Dniepras, trečioji pagal didumą Euro- 
pos upė, ir Dniepro baseinas beveik visas priklausė Lietuvai. Lietuvai 
priklausė 15-jame amžiuje visos Gudų žemės, beveik visa Ukraina, dalis 
tikrosios Rusijos iki Maskvos apylinkių ir totorių kraštai prie Juodųjų 
jūrų. Šita didžiulė imperija pradėjo pietuose ir rytuose tirpti 1494 m. 
ir tirpo iki 1569 m. Per šitą laiką ji sumažėjo iš 850.000 kmž į 320.000 km. 
Didesnę dalį netektų žemių užkariavo stiprėjanti Rusija, bet ne ką ma- 
žesnius kąsnius gavo ir Lenkija. 

Po 1569 m. likusieji Lietuvai plotai apėmė aukštutinio Dniepro ir 
Nemuno baseinus, t. y. lietuvių, gudų ir tik maža dalimi ukrainiečių že- 
mes. Tarp 1569 ir 1772 m. Lietuvai priklausė vis dar ne mažiau kaip 
320 000 km?, o kai kada ir kiek daugiau. Šituose plotuose dabar gyvena 
apie 14 milijonų gyventojų. Daugumą tų plotų dabar valdo Sovietų 
Federacija, daug jų teko Lenkijai, ir tik šeštą jų dalį pasilaikė šių dienų 
Lietuvos valstybė. Sakytų Lietuvos plotų geografinis centras buvo Mins- 
kas ir Nemuno versmė, kuri yra kartu ir visos Europos geografinis 
centras. 

Kaip matome, Lietuvos istorinės teritorijos per 500 metų (13—18 
amž.) svyruodavo tarp 320 000 ir 850 000 kmž. Nors žieminė, lietuviškai 
kalbanti, valstybės dalis ir buvo tuomet tankiau gyvenama, tačiau maksi- 
maliniame Lietuvos išsiplėtime lietuviai savo valstybėje vargiai ar sudarė 
daugiau, kaip penktąją dalį visų gyventojų. Net ir po Liublino unijos 
iki 320.000 kmž sumažintoj teritorijoj lietuvių skaičiaus persvara buvo 
abejotina, nes kompaktiškai jų gyvenami plotai tų laikų valstybėje buvo 
sumažėję iki 80 000 km?, kas sudarė tiktai ketvirtąją dalį visų valstybės 
plotų greta 200 000 km* daugiausia gudų ir iš dalies jau gudiškai kalban- 
čių lietuvių. Likusieji 40 000 kmž pačių pakraštinių teritorijų pietuose 
buvo gyvenami ukrainiečių, rytuose — rusų. 

Turint galvoje nemažą Lietuvos istorinių plotų dydžio kaitaliojimąsi 
įvairiais amžiais, gali kilti klausimas: kuriuos gi plotus tektų laikyti tikrai 
istoriniais, su aiškia lietuvių istorijos persvara? Rytinių slavų istorinis 

periodas prasidėjo pabaigoje 9-tojo amžiaus, taigi, nuo to jau kiek daugiau 
kaip 1000 metų. Lietuvos istorinis periodas visiškai išryškėja tiktai pra- 
džioje 13-tojo amžiaus, tame pačiame šimtmety apimdamas jau beveik 
visą Nemuno baseiną. Prasidėjusi žieminėje dalyj Nemuno baseino, Lie- 
tuvos valstybė išplėtojo nepaprastai energingą ekspansiją į pietų rytus 
pagal didelę ašį Vilniaus-Kijevo-Juodųjų jūrų. Prie Juodųjų jūrų Lie- 
tuvos vėliava išsilaikė tik apie 100 metų, Kijeve ir didesnėje daly Ukrai- 
nos ji valdė apie 200 metų; taigi, čia Lietuvos istorijai tenka tiktai de- 
šimtoji ar penktoji dalis istorinio periodo. Bet Gudų žemėse lietuviai pra- 
deda įsigalėti jau prie Mindaugo, pirmojo Lietuvos karaliaus, 13-jame 
amžiuje. Gediminas pirmojoje pusėje 14-tojo amžiaus jau apvaldė be- 
veik visas gudų žemes su Vitebsku, Orša ir Turovu. Ir šitose visose gu- 
diškose žemėse Lietuvos valdžia laikėsi iki pirmojo Lietuvos padalinimo 
1772 m., t. y. apie 500 metų. Taigi, lietuviškos istorijos persvarai tenka 
jau sakytieji 320 000 kmž, savo plotu visai lygūs prieškarinei Vengrijos 
karalystei ir tik mažumą mažesni už dabartinę Lenkiją. Dabar šitų plotų 
politinė priklausomybė skirstosi maždaug taip: Sovietų Federacija valdo 
apie 150 000 km?, Lenkija 117 000 km* ir Lietuva 53 000 kmž (be Klai- 
pėdos krašto). Skaitant, kad vidutinis gyventojų tankumas šiuose plo- 
tuose dabar siekia 44 viename kv. km, istorinės Lietuvos plotuose gyvena 
dabar apie 14 000 000 gyv., iš kurių gudiškai kalbančių yra apie 8 mil., 
lietuviškai kalbančių apie 2,5 mil., žydų arti 1,5 mil., rusų arti 1 milijono, 
lenkų daugiau kaip 0,5 mil. ir ukrainiečių arti 0,5 mil. 

Dabar būtų galima iškelti įdomų klausimą: 1918 m., kai pradėjo Eu- 
ropoje kurtis bei atsistatyti visa eilė senų ir naujų valstybių, ar buvo kur 
tvirto noro atstatyti senąją istorinę Lietuvą su 14 mil. gyv.? Taip, tokio 
noro ir visai konkrečių sumanymų vis dėlto būta, bet tiktai slavuose. 


Tokiam sumanymui labiausiai pritarė gudų visuomenės veikėjai. So- 
vietuose net buvo jau suformuota valdžia, kuri turėjo valdyti lietuvių- 
gudų federalinę respubliką su bendra jų sostine Vilniumi. Šitą Lietuvos- 
Gudijos respubliką tvirtai ginklu rėmė visa Sovietų Rusija, su kuria nau- 
joji respublika buvo nusistačiusi sueiti į federalinius ryšius, neieškodama 
pilnos nepriklausomybės. Gudams tokia dvilypė valstybė taip pat patiko, 
nes joje jie būtų turėję daugumą, o per grynai lietuviškas žemes būtų 
gavę gerą priėjimą prie jūros, kurios gudiškos žemės niekur nesiekia. 
Tokia valstybė būtų apėmusi visą Nemuno baseiną, didelę dalį Dniepro 
ir mažą dalį Dauguvos baseinų. Jei Klaipėda būtų tokios valstybės vie- 
nintelis uostas, tai jo prekyba ir pramonė, susikoncentravusi iš natūralaus 
ir upėmis sujungto užnugario, taip sparčiai kiltų, kad šis miestas gautų 
visus šansus pasiekti milijoną gyventojų. Tokios puikios prekybos per- 
spektyvos didelėje erdvėje galėjo labai patikti ir viso kalbamo regiono 
žydams, kurių prekybiniai interesai yra priešingi mažų valstybių steigi- 

mui. Minėtoji Lietuvos-Gudijos valstybė būtų buvusi nebe mažoji, bet 
vidutinė savo gyventojų skaičium ir beveik didžioji savo plotais, kurie 
leistų tikėtis ir gyventojų skaičių ateityj padidinti net iki 25 mil. 

Panašią istorinės Lietuvos koncepciją skleidė ir sulenkėję šio plataus 
krašto dvarininkai, kurių tipingu atstovu galima laikyti lietuvių kilmės 
Lenkijos maršalą, Juozą Pilsudskį. Jis, kaip ir daugelis jo artimųjų, 
buvo tikrai homo historicus, galvojo istorinėmis kategorijomis. Jis taip 
pat 1919—20 m. bandė ginklu atstatyti senąją istorinę Lietuvą ir susieti ją 
bent kokiais federaliniais saitais su Lenkija. Bet lenkai jos vidujinę sant- 
varką visai kitaip vaizdavosi, kaip gudai ir rusai. Vietoje dviejų kan- 
tonų, lenkai numatė tris kantonus: lietuvišką Kaune, gudišką Minske ir 
lenkišką Vilniuje, kur būtų buvusi kartu ir federalinė sostinė. Lietuviai 
nesupranta gudiškai ir tik retesni moka lenkiškai. Gudai nesupranta lie- 
tuviškai, bet jiems labai lengva pramokti lenkų kalbos. Pačių lenkų arba 
sulenkėjusių lietuvių visoje 320 000 km? teritorijoj yra tik šiek tiek dau- 
giau, kaip pusė milijono. Bet jie gyvena daugiausia pačioje Lietuvos 
sostinėje, Vilniuje, ir jo apylinkėse, po mažumą kituose miestuose, ir pro- 
vincijoj valdo stambius geresnių žemių plotus. 

Pačiuose lietuviuose istorinės Lietuvos idėja buvo beveik visiškai iš- 
nykusi, o federalinės didelės Lietuvos federacija su Lenkija lietuviuose 
ne tik nerado jokio pritarimo, bet buvo sutikta su didžiausiu pasiprieši- 
nimu. Visa lietuvių bent kiek galvojančioji visuomenė nemanė apie tokią 
Lietuvą, kurioje lietuviai būtų mažumoje. Atvirkščiai, ji svajojo apie 
nacionalinę savo valstybę, kurioje lietuviai sudarytų daugumą ir kuri 
būtų visiškai nepriklausoma. Lietuviai norėjo prie savo valstybės pri- 
glausti tik tuos gudiškus pakraščius, kurie ekonomiškai stipriai gravi- 
tuoja į Vilnių arba geležinkeliais bei upėmis yra stipriai susieti su Lie- 
tuvos miestais. Tokioms svetimos kalbos sritims buvo numatyta suteikti 
plačią kultūrinę autonomiją. 

Gudų skaičius didelis, bet jų kultūrinis ir politinis pasirengimas 
1918—20 m. buvo toks menkas, kad juos kaimynai dar nelaikė rimta 
jėga. O lietuviai, kaip jau sakyta, nepritarė istorinės Lietuvos atstaty- 
mui. Tad susidarė gana keistas reiškinys: istorinę didžiulę Lietuvą ėmėsi 
atstatyti dvi jai svetimos kaimyninės valstybės: Sovietų Rusija ir Len- 
kija. Bet kiekviena jų buvo griežtai nusistačiusi nepalikti tokios Lietu- 
vos visai nepriklausoma valstybe, bet prisijungti ją prie savęs federacijos 
saitais, kurie faktiškai leistų gyvuoti tik autonominei Lietuvai didžiau- 
sioje pirmojo ar antrojo kaimyno politinėje, ekonominėje ir kultūrinėje 
įtakoje. Varžytynės dėl istorinės Lietuvos žemių pasibaigė Rygos traktatu 
1921 m., kuomet, po vargingo karo, Rusija ir Lenkija pasidalino istorines 
Lietuvos žemes beveik lygiomis: Rusijai teko 150 000 km?, o Lenkijai 
113 000 km?. Likučius (53 000 km?) pasilaikė pati Lietuvos respublika, 

apgynusi savo nepriklausomybę tikrai heroiškose kautynėse su keleriopai 
didesnėmis rusų ir lenkų armijomis. Rusijai atiteko beveik grynai gu- 
diškos Lietuvos dalys, iš kurių ji sukūrė autonominę Gudijos respubliką, 
apimančią 127 000 km? ir dabar turinčią arti 6 mil. gyv. Gudijos sostinė 
tapo Minskas, esąs pačiame respublikos pakraštyj ir dabar jau turįs apie 
200 000 gyv. Gudų kalba vėl pasidarė valstybinė savo respublikoje, o 
įkurtas ir moderniškai pastatytas didelis gudų universitetas bei puošni 
mokslo akademija vainikuoja sparčiai iš primityvumo kylančią gudų kul- 
tūrą. Taip atsigauna labiausiai suvargusi, paniekinta ir atsilikusi slavų 
tauta, kuri rimtai pradeda ruoštis sujungti visas savo žemes į vieną poli- 
tinį vienetą, nepriklausomą ar bent autonominį. 

Visai kitoks likimas ištiko į Lenkijos ribas patekusius 3 milijonus 
gudų, gyvenančių daugiausia Pagirio, Naugarduko, Baltstogės ir net Vil- 
niaus vaivadijose. Čia jie neturi ne tik universiteto, bet neteko visų 
gimnazijų ir pradinių mokyklų. Didžiausiu vargu jie išlaikė tik menkus 
likučius savo draugijų bei laikraščių ir gyvena pasibaisėtiname skurde, 
kuris labai artimas badui. Jiems natūraliausia atrodytų prisijungti prie 
Sovietų Gudijos, ypač jei ten įsigalėtų bent kiek liberališkesnis režimas 
ūkio, kultūros ir religijos srityj. Mielai jie grįžtų ir prie istorinės Lietu- 
vos, jei jiems būtų leista apsispręsti plebiscitu kad ir tose ribose, kurios 
mūsų žemėlapyj yra pažymėtos I, II ir III. Jei jie Lietuvoje ir neturėtų 
tikros teritorinės ir politinės autonomijos, tai vis vien jų kultūrinės tei- 
sės čia būtų tolerantingai respektuojamos ir jie daug geriau gyventų, kaip 
dabar Lenkijoj. Tiesa, ir Lietuva didelio jų skurdo negalėtų trumpu laiku 
pašalinti, bet 7!/> mil. gyv. valstybėje jie sudarytų bent 409/0 visų jos 
gyventojų, ir tai jau būtų pakankama jų teisių apsauga. Seni istoriniai 
prisiminimai tų gerų laikų, kada gudiški plotai priklausė Lietuvai, ir da- 
bar dar gali įgyti kai kurios reikšmės. Tačiau šiais laikais Europoje maža 
šansų turi įsigalėti tos idėjos, kurios neapmokamos, per valstybinį radiją 
neskelbiamos ir ypatingos propagandos nepalaikomos. Todėl senos isto- 
rinės reminiscencijos tikriausiai nebeturės progų atgimti, ypač kad jau 
baigia nykti ir senovinės Lietuvos didžiulėse teritorijose tas žmogus, kurį 
vadiname homo historicus. O šis žmogus seniau mokėjo jungti į vieną 
valstybę daugelio tautų ir kultūrų žmones. Dabar šis žmogus darosi vis 
pasyvesnis, pasitraukia iš gyvenimo be kovos ir užleidžia savo vietą di- 
namiškesniam homo nationalis. 


3. LIETUVOS RIBOS PAGAL EKONOMINĮ KRITERIJŲ 


Ekonominis kriterijus Lietuvos riboms išvesti galima taikyti, pla- 
tesne ir siauresnes prasme, maksimalinis ir minimalinis. Lietuvių isto- 
rijos persvaros zona su jau minėtais 320.000 km? gana nuostabiai visiškai 

sutampa su tais plotais, kurie plačia prasme gravituoja į Lietuvos pajūrį, 
į jį nukreipia savo veidą ir savo ūkio interesus. Be to, šitos 1569—1772 
m. istorinės Lietuvos ribos savo kontūrais labai yra artimos beveik tai- 
syklingam kvadratui, kurio žiemvakarių kampas yra atremtas į Baltijos 
jūrą prie Palangos (ir Klaipėdos). Geležinkelių tinklas, kol kas dar skys- 
tas, iš tolimų pakraščių nuo Polocko, Vitebsko, Oršos, Homelio, Lunineco 
ir Lietuvių Brastos visus periferijos turtus traukia, dažniausiai per Vil- 
nių, į Lietuvos pajūrį. Nedideli geležinkelių tinklo papildymai dar tiks- 
liau ir tiesiau koncentruotų istorinės Lietuvos eksportą ir importą į 
savo Klaipėdos ir Šventosios uostą. Tokių kontūrų Lietuvoje Vilniaus 
geografinė padėtis būtų nepaprastai harmoninga ir užtikrintų sostinei 
puikius saitus su periferija, leistų jai lengviausiu būdu aptarnauti visas 
provincijas ir užtikrinti ne tik dominuojančią padėtį, bet ir milijoną tur- 
tingų gyventojų. Tokia valstybė labai galėtų patikti ne tik istoriniam 
žmogui (homo historicus), bet ir ekonominiam (homo oeconomicus). 

Tačiau šitokios valstybės sudarymui priešinasi didesnieji kaimynai, 
besivaržydami dėl savo įtakos zonų, priešinasi ir vis stiprėjantis homo na- 
tionalis. Yra šiek tiek ir ekonominio pobūdžio abejonių. Žiemryčių kam- 
pas su Vitebsku ir Polocku geležinkeliais ir Dauguvos upe labiau gravi- 
tuoja į artimesnį Rygos uostą, kuris šio rajono miškui yra nepamaino- 
mas. Lietuvių Brastos rajonas geležinkeliais ir Bugo upe aiškiai linksta 
prie labai artimos Varšuvos, o per ją į Dancigą ir Gdynę. Pagirys su 
visu Pripeties baseinu savo gausią miško medžiagą galėtų lengviau pa- 
sukti į Dnieprą, į Kijevą ir į nemiškingus pietinės Ukrainos plotus arba 
Juodosiomis jūromis į Mediteranos kraštus, kur miško taip pat stinga. 
Lieka tik pati vidurinė Gudija, trikampy tarp Homelio, Oršos ir Minsko, 
kuriai Lietuvos pajūrio negali tinkamai atstoti jokio kito krašto uostai. 
Bet šito Gudijos vidurio iškirpimas iš krašto visumos vien ekonominiais 
sumetimais būtų perdaug nerealus sumanymas, kurio niekas nepalaikytų 
rimtu ir pateisinamu. Ypač dar, kad Minskas per pastaruosius 20 metų 
dvigubai padidėjo, vis dar auga ir turi tikrai didelių galimybių pasidaryti 
ne tik gal vieninteliu Gudijos didmiesčių, bet ir kultūriniu bei naciona- 
liniu visos Gudijos centru, reikalaujančiu visos periferijos, kurią jis da- 
bar turi (6 mil. gyv.) ir dar kai kurių priedų vakaruose, kurių Minskas 
neteko Lenkijos naudai. 

Pripeties ir Bugo baseinai, kurių apytikrė zona mūsų žemėlapyj yra 
pažymėta I, savo geležinkelių kryptimi ir artimumu labiau gravituoja į 
Varšuvą, kaip į Vilnių ir Klaipėdą. Be to, šitos zonos priskyrimas prie 
Lietuvos perdaug izoliuotų Lenkiją nuo Rusijos. 

Kaip matome, toli gražu ne visos aplinkybės kalba už sudarymą Lie- 
tuvos pagal plačiosios prasmės ekonominį kriterijų. Daugiau šansų tu- 
rėtų ekonominė Lietuva pagal siauresnį, arba griežtesnį, kriterijų. Jei 

drįstume laukti ir sulauktume to meto, kuriame įsigalėtų ūkiškai 
galvojąs žmogus, galėtume spėti, kad tas homo oeconomicus, pažvelgęs 
į Nemuno baseiną, tuojau pripažintų, jog šis baseinas ekonomiškai taip 
yra harmoningas, taip patogiai orientuotas į Baltiją ir turi tokius pato- 
gius kontūrus, kad su mažomis išimtimis ir papildymais jis turi sudaryti 
vieną valstybę, ūkiškai vieningą, nors etniškai įvairią ir politiškai decen- 
tralizuotą. Tokios tikrai ekonominės Lietuvos teritorija mūsų žemėlapyj 
susideda iš II, III ir IV zonų. Pietinė jos riba išvesta pagal isochronų 
metodą, taikomą Vilniaus ir Varšuvos tarpusavio konkurencijai dėl eko- 
nominės periferijos, suprantant, kad Vilnius gravituoja į Klaipėdos uostą, 
o Varšuva į Gdynę. Pravartu čia pastebėti, kad greičiausiu geležinkelio su- 
sisiekimu iš Varšuvos į Dancigą bei Gdynę galima patekti per 7 val., iš 
Vilniaus į Klaipėdą per 6 val. ir iš Vilniaus į Varšuvą per 7!/- val. (Atstu- 
mas tarp Vilniaus ir Klaipėdos suskaičiuotas, išmetant muitinės forma- 
lumus, tarsi tarp jų politinės sienos nebūtų, ir pagreitinant traukinius 
Vilnius— Kaunas iki to greitumo, kurs jau turimas tarp Kauno ir Klai- 
pėdos; tuo būdu kelias Vilnius—Klaipėda sutrumpėtų 1 valanda: vietoj 
7 val. jis būtų atliekamas per 6 val). Šitos pastabos čia turi svarbos, 
nes į isochronų pagrindą tenka dėti susisiekimą geležinkeliais, kurie Ne- 
muno baseine, kaip ir beveik visur Europoje, daugiausia tarnauja žmo- 
nių ir prekių masiniam transportui. Upės ir plentai vaidina tiktai pa- 
pildomą vaidmenį. 

Lenkijos geležinkelių tvarkaraštis, centralistiniais sumetimais suda- 
rytas, labiau yra priderintas Varšuvos interesams, kaip tolimai perife- 
rijai. Bet ir su tokiu tvarkaraščių Vilniaus ir Varšuvos interesai, skys- 
tėdami ir nykdami, susiduria Pagirio balose. Tiktai tiesia ir greita gele- 
žinkelio linija Varšuvos didmiesčio kultūrinė ir ekonominė įtaka prisiar- 
tina prie Gardino ir rodo tendencijos įtraukti į savo įtakos sferą Volko- 
viską ir Slonimą. Pasak W. Rewienskos: „Minėtojo pusiasalio kap- 
tažas Varšuvos naudai yra rezultatas centralistinio geležinkelių tvarka- 
raščio, labai kenksmingo Vilniui. Slonimas neabejotinai turi likti Vil- 
niaus interesų sferoje, atsižvelgiant, kad oro linija jis yra nuo Vilniaus 
180 km, o nuo Varšuvos 290 km; taip pat atžvilgiu tradicijų, kurios kalba 
apie jo artimesnius politinius ir kultūrinius saitus, kurie buvo tarp Slo- 
nimo ir lietuviškų vaivadijų istorijos laikais““*, 

Gana tiesaus geležinkelio kilometražu skaitant, Sokolka būtų vidur- 
kelis tarp Vilniaus ir Varšuvos. Mažas trikampis tarp Sokolkos, Volko- 
visko ir Gardino gravituoja daugiau į Lietuvą, o ne į Lenkiją ne tik gele- 
žinkelių mažesniais atstumais, bet ir plukdomomis upėmis Želva, Rosimi 
ir Svislotimi, kuriomis miškas gali būti plukdomas į Nemuną Klaipėdos 


2 W. Rewienska, Izochrony Wilna (La carte isochronigue de Wilno), 10 psl. 
Vilnius 1929. 

linkme. Augustavo ir Suvalkų apskritys esamais plentais, geležinkeliais 
ir Nemunu ryškiai gravituoja į stambų miestą Kauną, kurs netolimoj 
ateityj pasieks 200 000 gyv. Pravedus projektuojamą geležinkelį pro Ša- 
kius ir Jurbarką, Klaipėdos uostas pasidarytų be konkurencijos visam pie- 
tiniam Suvalkų kraštui ir plačiam Gardino rajonui. Visa tai turint galvoje, 
ekonominės Lietuvos pietinę ribą mes vedame, palikdami Lietuvos šone 
Augustavą, Sokolką, Volkoviską, Slonimą, Baranavičius su rajonu iki Ogin- 
skio kanalo ir Nesvyžių. Tokios Lietuvos rytine riba galėtų likti dabar- 
tinė Lenkijos-Sovietų Rusijos riba, kuri ekonomiškai ir būtų artima 
idealui; jos nedidelė silpnybė būtų prie Dauguvos ir Dysnos santako apie 
2000 km?, gravituojančių į Polocką, ir Nemuno aukštupy apie 3500 km?, 
gravituojančių į Minską. Tikrai į ekonominę Lietuvą patektų, pagal šį 
projektą, visa šių dienų Lietuvos valstybė su 2550 000 gyv., Vilniaus ir 
Naugarduko vaivadijos ir trečioji dalis Baltstogės vaivadijos su 3 100 000 
gyv. Tuo būdu ekonominė Lietuva turėtų (1939 m. suskaičiavimais) apie 
5 650 000 gyv. ir plotą iš 120 000 kmž. 


Dabar tektų priminti, kas tokios ekonominės Lietuvos norėtų ir kas 
jos nenorėtų. Šituo klausimu autoriui teko daugybėje savo kelionių ir 
pašnekesių jau nuo 1914 m. išgirsti daug nuomonių, iš kurių galima susi- 
daryti kai kurių išvadų. 

Nuo 1914 m. pabaigos ir kiek vėliau Lietuvos atstatymą pradėjo pro- 
paguoti daugelis įsikūrusių komitetų ir Europoje, ir Jungtinėse Amerikos 
Valstybėse. Lietuvių Inform. Biuras Lausannoje ar tik ne pirmas yra 
pradėjęs savo pageidavimus pavaizduoti žemėlapiais: jis išleido ir plačiai 
skleidė keletą mažų žemėlapėlių, kurie maža kuo skyrėsi nuo mūsų eko- 
minės Lietuvos kontūrų; tų žemėlapių leidimus vėliau pakartojo ir Ame- 
rikos lietuvių propogandinės įstaigos. Tie žemėlapėliai kiek mažiau skir- 
davo Lietuvai rytuose, bet žymiai daugiau pietuose, įtraukdami į Lietu- 
vos ribas Baltstogę ir Bieloviežos, arba Baltvyžių, girias. Moksliniu izo- 
chronų metodu tų žemėlapių autoriai nesirūpino, o legendomis apipintos 
milžiniškos istorinės Lietuvos girios, kuriose medžiojo didieji Lietuvos 
kunigaikščiai ir karaliai, buvo labai patrauklios ne vien ekonominiu po- 
žvilgiu. Todėl Didžiojo karo metu Lietuvos žemėlapiai taip toli brovėsi 
į pietus, į istorinės Lietuvos žemes, dabar beveik vienų gudų gyvenamas, 
o ekonomiškai gravituojančias į Varšuvą, kuriai Baltstogė ir Lietuvių 
Brastos rajonas daug artimesnis, kaip Vilniui ir Kaunui. Gerai žinant 
lietuviškų komitetų kalbas 1914—19 m., galima spręsti, kad lietuviai eko- 
nominių ribų savo valstybėse pageidautų, tačiau sutiktų jas ir siaurinti, 
atsižvelgdami į kitokią kaimynų argumentaciją. 

Gudams labiausiai patiktų, kad po Lietuvos vėliava būtų sujungtos 
visos gudiškosios lenkų valdomos žemės, iki 1793 m. buvusios Lietuvos 
ribose. Šitaip suprasta Lietuva turėtų 170 000 kmž ir T'/2 mil. gyv.; 3 

mil. gudų ir apie milijonas sugudėjusių lietuvių tokioje valstybėje įgytų 
beveik vadovaujamos reikšmės. Atskėlimas nuo Lietuvos Pripeties ba- 
seino, į Lietuvą mažiau begravituojančio, dar labiau suskaldytų gudų 
tėvynę. Tat visai suprantama, kad gudai negali turėti simpatijų tiktai 
ekonominių ribų Lietuvai, nors apskritai su lietuviais senovėje jie gerai 
sugyvendavo ir turi geriausių bendros valstybės reminiscencijų. Kadangi 
mūsų laikų Europoje homo nationalis yra daug stipresnis, kaip homo oe- 
conomicus, tai ir Nemuno baseine vargiai galės būti pritaikytas ekonomi- 
nis kriterijus valstybių riboms išvesti, ypač kai tos ekonominės ribų pa- 
taisos paliečia milijoninę masę žmonių. Šis ekonominis kriterijus nebuvo 
pritaikytas ir paskutiniuose sprendimuose, kurie pakeitė Slovakijos ir 
Karpatų Ukrainos ribas su Vengrija bei Čekijos su Vokietija ir Lenkija. 
Nulėmė čia nacionalinis kriterijus, gerokai pakreiptas stipresniojo naudai. 

Įdomu čia priminti, kad visai naujas M. Janiszewskio „Geo- 
graficzny Atlas Polski“ (Varšuva 1938), pateikdamas regioninį Lenkijos 
suskirstymą, iš ekonomiškai suprantamos Lietuvos kraštų sudaro vienų 
atskirą Vilniaus ir Suvalkų krašto paežerių regioną ir nuo kitų Lenkijos 
kraštų jį atskiria lygiai tokia pat riba, kurią mes siūlome ekonominės 
Lietuvos pietiniam pakraščiui. 

Praeities reminiscencijų titulu gal bus įdomu čia prisiminti ir 1918— 
19 m. bandyti gaminti projektai didelio ekonominio vieneto, kuris būtų 
apėmęs Dauguvos, Nemuno ir Dniepro baseinus ir esmėj atstojęs Vytauto 
Didžiojo lietuvišką imperiją. 1918 m. rudenį ir 1919 m. žiemą šio didelio 
regiono politiniai kontūrai buvo dar labai neaiškūs. Latviai, lietuviai ir 
ukrainiečiai jau turėjo savų armijų užuomazgas ir pradėjo apsigynimo 
karus nuo Rusijos bolševikų invazijos. Būdami dar silpni ir net maži 
vienetai, lietuviai, latviai ir net ukrainiečiai nesusilaukė Vakarų Europos 
didžiųjų valstybių tinkamos paramos. Lietuviams ir latviams Europos 
galiūnai, megalostatizmo šalininkai, dažniausiai prikaišiodavo jų kuriamų 
valstybių mažumą. Siaurų ribų, be mineralizuotos žemės, su mažai gy- 
ventojų, su menkai paruošta ir labai negausia inteligentija Baltijos tautos 
ir net didelė derlinga Ukraina Vakarų Europos diplomatams atrodė dar 
per menkos kandidatės į nepriklausomas valstybes. 

Prieš tokį nevertinimą ir net pažeminimą buvo bandytas pastatyti 
naujas, plataus masto planas. Ukrainos atstovas Berne Dr. Lukose- 
vičius, jos veikėjas ir diplomatas grafas Mykolas Tiškevičius, 
latvių revoliucininkas ir veikėjas Klavinas ir šių eilučių autorius iš 
lietuvių 1918 m. rudenį ir 1919 m. žiemą (iki balandžio mėn.) beveik kas 
ketvirtadienį susitikdavo Berne atgimstančių valstybių reikalų aptarti. 
Tarp jų grafas Tiškevičius, lietuvių kilmės ukrainietis, buvo labiausiai 
homo historicus. Jis, rodos, pirmasis iškėlė mintį sudaryti Latvijos, Lie- 
tuvos, Gudijos ir Ukrainos konfederaciją. Ši mintis ilgokai buvo svars- 

tyta, pagaliau suglausta į memorandumą ir įteikta kai kurių valstybių 
ambasadoriams.  Nebeatsimindamas šito memorandumo tikslaus turinio, 
paminėsiu čia tik keletą jo aspektų. 

Apie jį šiek tiek kalbėta, bet, rodos, nebuvo dar spaudoje rašyta. Jį 
galima būtų vadinti sintetiniu ir kompromisiniu. Mat, jis kartu yra 
istorinis, ekonominis, etnografinis kompromisas. Jis yra istorinis, nes 
apima beveik visas tas žemes, kurias Lietuva valdė nuo 1361 iki 1494 m., 
kuomet Lietuvos imperija siekė Juodąsias jūras. Net ir daugiau: čia įeitų 
priedų Latvija ir Ukrainos rytiniai pakraščiai, kurių Lietuva nevaldė. 
Tai būtų Vytautinės imperijos substitutas, kuris nebesivadintų Lietuva, 
apimtų iki 1 200 000 kmž ir turėtų 60 mil. gyventojų. Ekonominiu at- 
žvilgiu ši konfederacija gautų sau rimtą pateisinimą, sujungdama per 
Dauguvos-Nemuno ir Dniepro-Dono baseinus į vieną politinį bei ekono- 
minį vienetą Baltijos ir Juodųjų jūrų krantus išilgai senuosius variagų 
kelius, ėjusius Dauguvos-Dniepro diagonale. Tokiai konfederacijai galima 
būtų siūlyti vardą: ,„Balto-Pontijos Konfederacija“. Ji būtų labai tur- 
tinga grūdų, miškų, galvijų, anglių, naitos ir net kai kurių kitų 
mineralų. Ji harmoningai išsitiestų pagal didelę naviguojamų upių 
arteriją, turėtų pakankamai uostų abiejose jūrose ir savo didumu labai 
imponuotų megalostatizmo šalininkams, mikrostatizmo priešams. Šių lai- 
kų didžiosios Ukrainos gimstanti idėja taip pat bent kiek turi giminystės 
su šiuo Balto-Pontijos planu. 

Etnografiniu atžvilgiu Balto-Pontijos Konfederacija susidėtų iš ke- 
turių beveik nepriklausomų valstybių: Latvijos, Lietuvos, Gudijos ir 
Ukrainos. Vidinė nepriklausomybė kiekvienai tautai garantuotų jos kal- 
bai ir kultūrai savarankišką ir netrukdomą evoliuciją, o visos Konfede- 
racijos kalba taptų bet kuri Vakarų Europos didžioji kalba, kad būtų iš- 
laikyta kultūrinė pusiausvyra. Žinoma, čia galėtų kilti kiek nepasiti- 
kėjimo galinga Ukraina, kuri viena Konfederacijoj sudarytų gal apie 45 
mil. gyventojų. Maži skaičiai lietuvių ir latvių galėtų savo įtaką kom- 
pensuoti gal tik savo didesniu aktyvizmu ir didesniu kultūriniu subren- 
dimu bei kūrybine akceleracija. O ukrainiečiai savo kiekybinį svorį 
turėtų labai užangažuot į dideles savo pasienių problemas rytuose ir va- 
karuose ir todėl būtų labai reikalingi baltų organizacinės pagalbos. Ši- 
tokie samprotavimai verstų manyti, kad tautinė Balto-Pontijos Kontfe- 
deracijos atskirų narių disproporcija neturėtų pakenkti savitarpiniam 
etnografinių grupių sugyvenimui. 

Šis planas, nesusilaukęs galingųjų paramos, greit nužengė į paprastų 
svajonių kapines; bet labai įdomu, kad šiais laikais vėl pradeda rastis ir 
net labai galingų vyrų, kurie panašius projektus vėl kelia iš kapinių ir 
sudaro daug rūpesčio Rytų Europos plačiose erdvėse. 

4. LIETUVOS RIBOS PAGAL ETNOGRAFINĮ KRITERIJŲ 


Kai kurie autoriai lingvistinius tautų požymius laiko sinonimiškais 
su etnografiniais jų elementais. Tokiais atvejais žydai ir airiai turėtų 
beveik visai išnykti, nes tik nedidelės dalys šitų tautų temoka savas kal- 
bas. Dėl šitokio gui pro guo dažnai nukenčia ir kitos tautos, kurių etno- 
grafiniai elementai nesutampa su lingvistiniais.  Atluose ir šiaip žemė- 
lapiuose dažnai matome lingvistinius (kalbinius) lapus, tačiau etnografi- 
niais vadinamus. Dėl tokios maišaties ypač daug nukenčia Lietuva, į ku- 
rios rytinius ir pietinius pakraščius per paskutinį šimtą metų tvirtai įkėlė 
koją svetimos kalbos, nors gyventojų padermės sąstatas, nesant imigraci- 
jos, pasiliko bent iki 900/o lygiai tas pats kaip tais laikais, kuomet ten 
žmonės dar kalbėjo lietuviškai. Todėl mes čia nesame linkę lingvistinius 
reiškinius sutapdinti su platesnės prasmės etnografiniais reiškiniais. Ir 
šitoms dviem dalykų kategorijoms skiriame po atskirą paragrafą. 


Kalbant apie naujųjų amžių lietuvius, vis dėlto kai kam dar bus nau- 
dinga, jei prisiminsime trumpai ir lietuvių kilmę priešistoriniais laikais. 
Šių laikų kalbininkai mano, kad baltų kalbinė grupė išsiskyrė iš bendros 
indoeuropiečių šeimos apie 1500 m. pr. Kr. Archeologai ir kalbininkai 
yra surinkę duomenų, rodančių, kad baltai nuo savo atsiradimo iki Kris- 
taus gimimo (o gal kiek ilgiau) gyveno didelėse Rytų Europos lygumose 
tarp žemutinės Vyslos, Dauguvos ir Pripeties, o rytuose siekė net Volgos 
ir Okos aukštupius. Šitas plotas apima 430 000 km?, t. y. nedaug mažesnis 
kaip Prancūzija ir beveik du kartu didesnis kaip D. Britanija. Neries ir 
Nemuno versmės tuomet buvo baltų gyvenamojo ploto beveik viduryje. 

6-jame ir 7-jame amžiuje po Kr. slavai iš pietų įsibrovė į baltų že- 
mes. Jų invazija plačia banga plito Dniepru aukštyn, įmušdama pleištą 
beveik į vidurį baltų zonos ir atkirsdama rytų galindus nuo jų brolių va- 
karuose. Tuo metu prasidėjo greitas baltų gyvenamosios erdvės siaurė- 
jimas, ypač rytuose, kur galindai visiškai sutirpo masėje slavų. Iš pietų 
ir iš rytų slavų pastūmėti, kai kur gal asimiliuojami, baltai savo ruožtu 
stūmėsi į žiemius, iki 13-tojo amžiaus užimdami beveik visą dabartinę Lat- 
viją ir išstumdami iš ten bei kai kur asimiliuodami suomiškas tautas. 

Baltų diferenciacija, kalbininkų manymu, prasidėjusi jau 5-jame am- 
žiuje pr. Kr. Tada (nuo 5-tojo iki trečiojo a. pr. Kr.) iš bendros baltų šei- 
mos pirmieji išsiskyrė prūsai, gyvenę tarp Vyslos ir Nemuno. Žymiai 
vėliau, pradžioj Kristaus eros, rytiniai baltai taip pat suskilo į lietuvius 
ir latvius. Pradžioje 13-tojo amžiaus lietuviai pradėjo organizuoti savo 
valstybę ir kurti savo istoriją. Tų istorinių laikų pradžioje, pasak išgar- 
sėjusio mūsų kalbininko prof. K. Būgos, lietuvių kalbos rytinė riba siekė 
Dauguvą prie Dysnos žiočių ir iš čia ėjo į pietus pro Vileiką į Nemuno 
aukštupį prie Beržūnos žiočių ir toliau Nemuno vaga iki Gardino. 13-jame 

Pilkai užtušuota zona — tai baltų gyvenami plotai tarp 1500 m. prieš Kr. ir 500 m. po 

Kr. Punktyru išvesta linija rodo maksimalines 1361—1494 m. Lietuvių imperijos ribas, 

kurios apima apie 850000 kmž. Ištisinė linija rodo Lietuvos minimalines istorines 

ribas (1569—1772), apimančias 320000 km*ž. Brūkšnelių juosta rodo dabartines Lie- 
tuvos Respublikos ribas, kuriose telpa 56 000 km. 


ir vėlesniais amžiais lietuvių gyvenamoji erdvė rodė tendencijos siau- 
rėti slavų naudai rytuose ir pietuose, o plėstis bent kiek vakaruose, kur 
jiems buvo lemta paveldėti bent dalį vokiečių naikinamų prūsų žemių. 

Tarp pradžios 13-tojo amžiaus ir pabaigos 15-tojo maksimalinės lietuvių 
tautos ir kalbos ribos siekė iki 110 000 kmž. Be to, šiais amžiais labai 
sparčiai augo Lietuvos valstybė, pradžioje 15-tojo amžiaus jau turėjusi 
850.000 kmž, o su vasališkomis arba į Lietuvą politiškai gravituojančio- 
mis rusų žemėmis apėmusi visą milijoną kmž. Tokias valstybes, jei jos 
vidutiniškai gyvenamos ir organizuotos, geografai dažnai vadina imperi- 
jomis, kad jas ir valdytų prezidentai. Kaip jau buvo minėta, šitoj impe- 
rijoj valdanti lietuvių tauta buvo mažumoje, o daugumą sudarė slavai: 
gudai, ukrainiečiai ir rusai. Net tų laikų rusų rašto kalba ilgai buvo ofi- 
cialinė visos valstybės kalba. Jau nuo pat lietuvių valstybės susiorgani- 
zavimo ir iki pat 1915 m., t. y. beveik per 700 metų nebuvo tikros poli- 
tinės ir ekonominės ribos tarp lietuviškų ir gudiškų žemių; per visą tą 
laiką lietuviai ir gudai gyveno vienoje valstybėje, po ta pačia vėliava, su 
ta pačia oficialine kalba. Skirtumo čia būta tik tokio, kad iki 1795 m...toji 
valstybė vadinosi Lietuva, turėjo lietuvišką vėliavą ir herbą ir buvo val- 
doma lietuviškų įstatymų, lietuviškos dinastijos ir aristokratijos, kuri ne- 
spaudė gausaus slaviško elemento savo valstybėje. O 1795 m. visos lie- 
tuvių valdytos teritorijos jau buvo patekusios į milžiniškos Rusijos val- 
džią: pasikeitė dinastija, vėliava ir herbas. 


Nesant per 700 metų jokios uždaros politinės ribos tarp lietuvių 
ir slavų gyvenamų plotų, slavų tautos darė įtakos lietuvių tautos 
pakraščiams. Kai kur pakraščiuose net įsikolonizuodavo slavų, dažniausiai 
gudų, bet ši kolonizacija negalėjo būti didelė ir negalėjo pasiekti krašto 
vidurio, ypač to tirščiausiai lietuvių gyvenamo trikampio, kuris yra tarp 
Vilniaus, Ašmenos ir Lydos. Aukštesnės, pakilesnės Lietuvos vietos, — kaip 
Ašmenos skydas, — yra seniausiai gyvenamos ir ūkiškai eksploatuojamos. 
Atėjūnams čia įsisprausti be karo ir didelio vietinių žmonių naikinimo ne- 
buvo jokio galimumo. Rečiau gyvenamos ir vėliau įgyventos buvo Neries 
ir Nemuno aukštupių pelkėtos ir miškingos vietos pačiuose lietuvių kal- 
bos pakraščiuose. Vietovardžiai ir gyventojų sąstatas rodo, kad į tokias 
pelkėtas vietas įsisprausta bent kiek ir gudų, kurie savo kalba ir papro- 
čiais labai nedaug tesiskiria nuo rusų. Tačiau šiandien pakilusis Ašmenos 
skydas spindulyj apie 30 km aplink tą miestą kalba jau gudiškai, nors to- 
ponomastika, žmogaus ir sodybos tipai pasilieka vis dėlto lietuviški. Va- 
dinasi, nesant žmonių imigracijos į šį lietuviškai kalbantį ir tankiai gy- 
ventą kraštą, būta vien kalbos pasikeitimų. Oficialinė slaviška valstybės 
kalba turėjo aiškių privilegijų prieš gimtąją lietuvišką kalbą, kuri pasi- 
traukė iš daugelio Vilniaus krašto vietų, palikdama savo buvimo liudyto- 
jas tiktai nedideles lietuviškai kalbančias salas, išmėtytas plačiu lanku 
aplink Vilnių iš rytų ir pietų šono. Tos salos — tai Gervėčiai, Dieveniškis 
ir Rodunės-Pelesos pusiasalis. 

Šiandien turime didelę, sunkią ir moksliškai mažai paliestą problemą: 
kur turime išvesti lietuvių tautos rytines ir pietines ribas. Apybendriai 
jos yra kiek žinomos ar bent nujaučiamos; bet kai paliečiame smulkme- 
nas ir užsimanome tikslumo, tai greit suklumpame įvairiausių elementų 
ir reiškinių mišinyj. Kalba juk tėra tik viena iš daugelio savybių, kuriomis 
aptariamas to ar kito krašto etnografinis sąstatas. Greta kalbos kai kada 
daug reiškia ir religija, vietovardžių kilmė, kaimų formos ir kaimiška sta- 
tyba, svarbesnieji žmonių papročiai, folkloras ir daug kitų reiškinių, ku- 
riuos mokslininkas turi turėti dėmesyje, nustatinėdamas žmonių etnogra- 
finę priklausomybę. 

Kuriant nacionalines valstybes tokiuose kraštuose, kur tautinė sąmo- 
nė yra dar labai silpna ir primityvi, politikas ir diplomatas turi labai sun- 
kų uždavinį išvesti ribą, ypač kai tame pačiame regione, toje pačioje vie- 
toje ir net tame pačiame individe yra mišrių etnografinių elementų. To- 
kių sunkių vietų yra ir Lietuvos rytiniuose bei pietiniuose pakraščiuose. 
Lietuvos žiemiuose ir vakaruose žmonių kultūra yra žymiai didesnė, 
tautinis susipratimas jau pasiekęs tokio laipsnio, kurs nebekelia jokių 
abejonių apie jų politinį apsisprendimą, ir svetimų kalbų bei kultūrų įta- 
ka tokia menka, kad ji nepajėgė užtrinti jokio lietuviško etnografinio 
elemento. Šituose Lietuvos pasieniuose viskas aišku, nebent išskyrus ma- 
žą Klaipėdos kraštą, kur lenktyniuoja dvi kalbos ir kultūros. Daug sun- 
kiau yra rytuose. Su šitais sunkumais autoriui pirmą kartą rimtai teko 
susidurti 1918 m. vasarą. 


Tuo metu didis Jungtinių Amerikos Valstybių prezidentas, Woodrow 
Wilsonas, numatydamas savo ir alijantų pergalę karo laukuose, ruošėsi 
taikos deryboms pagal savo paskelbtą tautų apsisprendimo principą. Bu- 
vęs istorijos profesorium ir universiteto rektorium, politikos klausimus 
jis buvo linkęs spręsti pagal tikrus mokslo davinius. Pats nespėdamas 
visų Europos painiavų rimtai išstudijuoti, Wilsonas skirdavo išmokslintų 
ekspertų komisijas. Kai mes, Amerikos Lietuvių Tarybos nariai, 1918 m. 
gegužės 3 d. audiencijoj jam išdėstėm memorandume Lietuvos politi- 
nius reikalus, jis tuos reikalus įteikė savo paskirtai trijų profesorių ko- 
misijai, kuri turėjo iš pagrindų išstudijuoti Lietuvos nepriklausomybės 
bei jos ribų klausimus ir pateikti Amerikos taikos delegacijai savo moks- 
linius pasiūlymus. Lietuvos komisijos pirmininku tapo paskirtas Harvar- 
do universiteto Rytų Europos istorijos profesorius Golderis, su kuriuo šio 
rašto autorius turėjo keletą pasikalbėjimų, pateikdamas jam bent mažą 
dalelę medžiagos klausimui spręsti. Kai 1918 m. rugpiūčio pabaigoje šio 
rašto autorius vyko iš Amerikos į Šveicariją atstovauti ten Amerikos Lie- 
tuvių Tarybai, tai jam parūpo paskutinį kartą pasimatyti su prof. Golde- 
riu ir paklausti jį labai svarbios nuomonės apie Lietuvos ribas. Paklaus- 
tas, kiek žemių Lietuva turėtų taikos konferencijoj sau reikalauti, kad ne- 

nustebintų nešališkos delegatų nuomonės, prof. Golderis atsakė: „Galite 
reikalauti ko daugiausia, bet turite tvirtais faktais įrodyti, kad tai jums 
neabejotinai priklauso“. Kadangi Lietuva buvo didelė istorinė valstybė 
su daugeliu gudiškų kraštų, kuriuos ji valdė net 500 metų, tai jos ri- 
boms nustatyti galima buvo taikyti ne vieną kurį kriterijų ar principą. 
Todėl prof. Golderis buvo papildomai paklaustas: kurį argumentą jis lai- 
ko stipriausiu Lietuvos etnografinių ribų tikrumui įrodyti kalbos atžvil- 
giu mišriose rytų srityse, dėl kurių jau buvo prasidėję ginčai tarp lietu- 
vių, gudų ir lenkų. Į šitą klausimą atsakydamas, prof. Golderis pripaži- 
no šiuos nuostatus: 

1) Visi rytų ir vakarų slavai buvo jau pakrikštyti iki pabaigos 10-tojo 
amžiaus. Lietuvių kaimynais rytuose ir pietuose buvo tiktai rytiniai 
slavai, kurie buvo krikštyti pagal Rytų Bažnyčios apeigas. 


2) Slavams pasikrikštijus, lietuviai pasiliko pagonimis dar 400 metų 
ir priėmė krikščionybę 1387 m. pagal Vakarų Bažnyčios apeigas. 


3) Tautybės riba istorinėje Lietuvoje pasidarė kartu ir religijos riba: 
beveik visi lietuviai buvo katalikai, o visi rusai bei gudai buvo pravosla- 
vai. Prieš 1387 m. ir vėliau retas lietuvis pereidavo į pravoslavų tikėji- 
mą ir retas gudas priimdavo katalikybę. Nuo 1596 m. praplitusi istorinės 
Lietuvos guduose Unitų Bažnyčia pabaigoje 18-tojo amžiaus imperato- 
rienės Kotrynos griežtu aktu vėl buvo sulieta su Pravoslavų Bažnyčia, nuo 
kurios ji buvo anksčiau atskelta. Taigi, tautybės riba visą laiką pasili- 
ko ir religijos riba. Lietuvių kalba, nelaikoma oficialinių dokumentų ir 
mokyklų kalba, etnografiniuose pasieniuose susidurdama su gudų ar len- 
kų kalba, traukdavosi ir užleisdavo savo vietą slavų kalboms. Bet ka- 
talikybė buvo daug atsparesnė ir neužleisdavo pravoslavijai žymesnių po- 
zicijų. Todėl visi lietuvių kilmės žmonės iki šių laikų pasiliko katalikai, 
nors ir nustojo senosios savo kalbos. Katalikybė pasidarė Lietuvos rytuose 
tikras ir pastovus lietuvybės ženklas, jei kalbame apie gyventojų tautinę 
kilmę. 


4) Lenkų kolonizacijos į vidurį Lietuvos nebuvo ir negalėjo būti dėl 
pakankamai tiršto ten gyventojų skaičiaus ir dėl tolumo. Lenkai ir jų 
belaisviai, tekę lietuviams karuose, galėjo būti įgyvendinti tuštesnėse, ka- 
rų nuteriotose pasienio vietose Bugo baseine, vadinamoje Palenkėje, kuri 
atiteko Lenkijai 1569 m. Be to, lietuvių ir lenkų kalbų zonos sueidavo 
tik labai siauru ruožu Raigrado apylinkėse. "Taigi, lenkų kalbos ir kultū- 
ros praplitimas kai kuriose Lietuvos vietose įvyko ne per rasės srovę 
(racial drift), bet per kultūros srovę (cultural drift), kuri nepakeitė nei 
lietuvių fizinių savybių, nei jų būdo. Išimtys yra retos ir jos liečia tik- 
tai turtingesnius ir dažniau keliaujančius vienetus, kuriems galėjo turėti 
kiek įtakos mišrios vedybos. 

5) Visa tai turėdamas galvoje, prof. Golderis lietuvių etnografine riba 
rytuose ir pietuose laikė katalikybės persvaros ribą: kur gyventojų dau- 
gumas yra katalikai, tie valsčiai skirtini prie Lietuvos; kur daugumoje 
stačiatikiai — tai prie Gudijos. 

Labai bus įdomu priminti, kad šitas prof. Golderio, nešališko ir la- 
bai rimto autoriteto, pasiūlytas etnografinės Lietuvos riboms išvesti kri- 
terijus daugumą lietuvių visai patenkino, nors, kaip aukščiau jau minėta, 
lietuvių propagandiniai biurai 1918-19 m. leisdavo bent kiek platesnių 
ribų Lietuvos žemėlapius. 

Tai, ką siūlė prof. Golderis Amerikoje, taip pat propagavo savo raš- 
tais lietuvių diplomatas ir istorikas P. Klimas. Tas pats religinis etno- 
grafinių Lietuvos ribų kriterijus gavo pritaikymą ir Lietuvos derybose su 
Sovietų Rusija, dalyvaujant ir Gudijos delegatams bei ekspertams, Mask- 
voje 1920 m. Pagal tuos principus ir buvo pasirašyta Maskvos sutartis 
1920 m. liepos 12 d. Tąja sutartimi Lietuvos riba su Sovietų Federa- 
cija turėjo eiti nuo Drujos prie Dauguvos į pietus pro Pastavį, per Molo- 
dečną, į Nemuną prie Berezos intako, toliau į vakarus Nemunu beveik iki 
Gardino, paliekant tą miestą Lietuvos ribose. Šitaip suprasta etnogra- 
finė Lietuva turėtų 88 000 km? ir 4 mil. gyv. Būtų joje keletas stambes- 
nių pravolaviškų salų, bet dar didesnių katalikiškų salų būtų pasilikę 
Sovietų Gudijoj. Mat, tąja sutartimi Gudijai turėjo pasilikti dvi stam- 
bios buvusios Vilniaus gubernijos apskritys: Dysnos ir Vileikos; šiose 
apskrityse pravoslavų buvo (pagal 1897 m. surašymą) apie 579/0—589/o, 
apie 309/o buvo katalikų (taigi, lietuvių kilmės), o likusieji daugiausia izra- 
elitai. Viduryj 19-tojo amžiaus dar buvo nemaža ir pravoslavų, kurie save 
laikydavo lietuviais, bet tai, gal būt, tiktai politiškai pilietine prasme, bet 
ne kalbos ir kilmės atžvilgiu. Gardino gubernijoj iki 1861 m., pasak Le- 
bedkino, buvę 201 987 lietuviai, iš kurių net 130 729 pravoslavai. 

Abejodami dėl sakytų pravoslavų lietuviškos kilmės, mes vis dėlto 
neturime abejonių dėl kilmės katalikiškų stambių salų ir mažų salelių, 
išmėtytų dideliuose plotuose Gudijos: šitos salos susidarė iš senovinių lie- 
tuvių tautos likučių, kurie, slavams čia atvykus, dar tebebuvo pagonys ir 
krikštijosi lotyniškai ir tuo krikštu dar iki šiol tebesiskiria nuo ortodoksų 
slavų. Dalis tų katalikiškų lietuviškos kilmės salų galėjo pasidaryti ir iš 
vėlesnių lietuvių kolonistų, atvykusių į Gudiją gyventi įvairiais amžiais. 
Lietuvių kolonistų salos, mums rodosi, yra mažesnės už stambias salas, 
enklavas, susidariusias iš senovinių lietuvių, kurie čia pasiliko ir slavams 
užplūdus. Taikant prof. Golderio principą, kuris istorinėje Lietuvoje 
(1569—1772 m. ribose) beveik visus katalikus laiko lietuvių kilmės žmo- 
nėmis, lietuvių skaičius sakytoje teritorijoj turėtų būti apie 5 mil, o 
priskaitant ir jų emigrantus į abi Amerikas — lietuvių gautume ne ma- 
žiau kaip 6 milijonus. Tik mažumą daugiau kaip pusė šito skaičiaus 


26. Suvažiavimo darbai HI 

šiandien kalba lietuviškai ir turi nusistojusią tautinę sąmonę. O antro- 
ji pusė šiandien lietuviškai jau nebemoka. Salos ir pusiasaliai rytiniuose 
pakraščiuose, kontakte su slavais, matyt, jau labai seniai neteko savo gim- 
tosios kalbos: gal būt, jau 13—15 amž. Pasilikę be savo kalbos, jie greit 
neteko ir savarankiškų kultūrinių siekimų, kuriuos sutapdino su gudų 
ar lenkų kultūriniais bei politiniais tikslais. 


5, KĄ LIUDIJA VIETOVARDŽIAI 


Juo toliau į rytus ir į pietus Vitebsko, Mohilevo ar Pinsko kryptimis, 
juo mažesnės ir retesnės darosi katalikų salos. Jų retėjimas sutampa 
bendrais bruožais su lietuviškų vietovardžių retėjimu. Šitam sutapimui 
negalime mažinti didelės reikšmės, kai kalbame apie šių kraštų gy- 
ventojų tautinę kilmę. Tačiau daugelis lietuvių kilmės gyventojų šiuo 
metu Gudijoj gyvena ir visai nelietuviškų vardų kaimuose. Tai liečia 
ypač vėlesniuosius kolonistus, pavyzdžiui: prieš 50 metų ar kiek anks- 
čiau Dysnos apskrityj įsikolonizavę į nusipirktus dvarus lietuviai gyvena 
slaviškos ar bent abejotinos kilmės vardų kaimuose, tai Bieliany, Bar- 
suczyzna, Wolkowo, Wasilionki, Fiedosowo į vakarus nuo Dysnos miesto, 
Ignapol ir Zaulek Sovietų Gudijos pasieny, Bialy Dwor, Bojary ir Sinice 
arti kairiojo Dysnos kranto į šiaurės rytus nuo Hermanowicze. Iš viso ši- 
tuose kaimuose lietuviškai kalbasi dar apie 200 žmonių. Nuo lietuviškai 
kalbančios kompaktinės masės jie yra nutolę per 50—100 km oro linija. 
Tame pačiame Dysnos baseine arti Sovietų ribos randame tokius 
tikrai lietuviškus ir, tur būt, senus vietovardžius, kaip Girgeliai, Ščelkū- 
nai ir kt. Sovietų Gudijoj tarp Berezinos ir Ponios upių randame Žalia- 
girių kaimą, o žymiai toliau į pietus Hajna ir Cna santakoje aptinkame 
kaimą Sutoki; vis tai yra vietovės, kuriose žmonės kitados kalbėjo lietu- 
viškai. 

Apie 60 km į pietų rytus nuo Minsko, prie geležinkelio, randame Doj- 
novo: tai bene tolimiausiai aptikta mūsų Dainava, išlikusi gilumoje, Gudi- 
jos, liudijanti buvusios Dainavos krašto platybes ir nutolusi nuo kom- 
paktinės lietuviškai kalbančios masės (nuo Rodunės) per 220 km oro li- 
nija, o nuo Alytaus — net apie 300 km. Apie 12 km nuo šios pačios 
rytinės Dainavos prasideda lietuvišku vardu upelis Talka (Dniepro ba- 
seinę). Taip pat Sovietų Gudijoj, pačiame Nemuno aukštupyj, dešinėje 
dalyj baseino turime: Litva, Litviany ir Litaviec. Šitokių vietovardžių 
nerandame niekur lietuvių daugumos gyvenamuose plotuose, bet jie gana 
tankiai apjuosia lietuvių tautos pakraščius rytuose ir pietuose; juos ga- 
lėtume laikyti lietuvių tautybės kraštiniais stulpais, įsmeigtais į masę 
gudų. Jie rodo lietuvių kilmės žmonių ribas, taigi, etnografines ribas. Iš 

pietų šono tokiais stulpais galima dar skaityti gana daugelį Želvų ir Jat- 
viezių (Jotvingių). 

Išorinė retėjančios lietuvybės zona atrodo gana plati. Štai arčiausiai 
lietuvių kalbinės ribos, 5 km į vakarus nuo Pastavio, randame pirmą (t. 
y. artimiausią) Litvinki kaimą, o nuo jo 65 km tiesiai į rytus turime Li- 
tovce, 15 km nuo Sovietų Gudijos ribos, 10 km nuo Dokšycų. Vėl kiek 
į žiemius 549 30', Vileikos apskrityj prie geležinkelio stoties Kurzeniec, 
yra kaimas Licvinki, nuo jo tiesiai į rytus 60 km (Sovietų Gudijoj) ran- 
dame kaimą Litviče, o tarp jų beveik pusiaukelėje, kur Servečius įteka 
į Nerį, turime kaimą Sutoki; mums nelieka jokių abejonių, kad ši Lietu- 
vos rytinių pakraščių 60—70 km platumo zona kitados kalbėjo lietuviš- 
kai, tik vėliau tapo gudų atskiesta. Dar platesnė zona tarp Berezos (Ne- 
muno Beržūnos) ir Nemuno aukštupio bei pietinė dalis Nemuno baseino 
yra gana dažnai nusėta vietovardžiais Litva, Dojnova, Dojnovka, Bur- 
neiki, Dovnary, Gajbutų, Dubiejki, Gabruny, Tarejki, Galiny, Pogiry, 
Girycze, Jatviez, Zelva, Danejki, Molducie, Tolkuny, Rupejki ir t. p. Ir 
tie visi lietuviški vietovardžiai randami kraštinėje etnografinės Lietuvos 
periferijoj — zonoje, kuri įeina į ekonominę Lietuvą. Tai mišrių etno- 
grafinių elementų zona, į kurią plačioji lietuvių visuomenės opinija ne- 
pretenduoja. 

Dabar pažiūrėkime, kurie vietovardžiai labiausiai apibūdina visą ma- 
sę Lietuvos etnografinių žemių. Krašto lietuviškumą labiausiai būdina 
vietovardžiai su galūnėmis iškis, iškiai, iškė ir iškės; šitokių galūnių ga- 
lima rasti tik vienuose lietuviškuose vietovardžiuose, nes jokia kita tauta 
jų neturi. Beveik lygiu lietuviškumu pasižymi ir galūnės ūnai, onys, 
eikiai, slavų perdirbtos į uny, ance, eiki. 

Dabar bus įdomu pasidairyti pasieniais tų etnografinių Lietuvos ri- 
bų, kurios buvo mums pripažintos rusų ir gudų Maskvos sutartimi 1920 
m. Šito rašto siaurumas leidžia mums peržvelgti tik 10 km platumo zo- 
ną, skaitant nuo kraštinės ribos į Lietuvos vidų ir einant iš žiemių į pie- 
tus, t. y. nuo Dauguvos iki Nemuno ir paskiau Nemunu žemyn iki Gardino 
apylinkių. Tuo būdu bus apžvelgta vietovardžių, taigi ir gyventojų, kil- 
mė visuose rytiniuose ir pietiniuose etnografinės Lietuvos pasieniuose. 


1 zona. Tarp Dauguvos ir 55945' žiemių pločio 


Lietuviškai: Lenkų žemėlap.: Pastabos: 

1. Lapinai ELapiny Šitoje tik 7 km ilgumo zonoje, esan- 
2. Trakeliai Trakiele čioje prie Dauguvos ir Latvijos sie- 
3. Baliūnai Baljuny nos, vietovardžių su iškiais yra 
“4. Dumariškiai Dumaryszki daug daugiau, kaip čia jų pateikta. 
5. Šakeliai Szakiele Įdomu, kad ir pietinėj Latgaloj 
6. Sprindžiai Spryndy tarp Daugpilio ir Drujos, kaip ir 
7. Vosilkiškiai Wasilkiszki Ilukštos apskrity, yra daugybė lie- 
8. Raugiškiai Raugiszki tuviškų vietovardžių su iškiais 


. Šeškiškiai 

. Vanagiškiai 
„ Bludynė 

„ Kavoliškiai 


Szaszkiški 
Wanagiszki 
Bludzino 
Kowaliszki 

ir pan. Matyt, abiem šonais Daugu- 
vos seniau lietuviškai kalbėta. 


2 zona. Tarp 550457 ir 559307 žiemių pločio 


„ Vyšnelės 

„ Lukšiai 

„ Bulaviškiai 
„ Gaižiškiai 
„ Maišeliai 

„ Žvyrynė 

. Šalteniai 

„ Rimučiai 

. Graužiškiai 
. Balaikiai 

„ Juodelėnai 
„ Taukiniai 

„ Meiriškiai 
„ Gryžiškių balos 
„ Dukeliai 


3 zona. 


„ Skurciškės 
„ Darželiai 

„ Eivydavičiai 
„ Daubarai 

„ Staseliškės 
„ Gruodiškiai 
„ Žardiškės 

„ Gulbinė 
„Dysna 

„ Vasiūnai 

„ Kazėnai 

„ Pivorai 

. Radziškės 

„ Pupėnai 

„ Rimadiškės 


„ Kairiai 

„ Medžiūnai 

. Baroniškė 

„ Galatilčiai 

. Vileitos 
„Ež. Lazdinis 
. Mikuliškiai 


Subatiškės 


„ Romaniūnai 

„ Starčiūnai 

„ Bučeliškės 

„ Mažeikiai 

„ Svileliai 

„ Laukiškiai 

„ Didžioji Alšia 
„ Nevieriškės 


Luksze 
Bulowiszki 
Hanžyszki 
Meiszule 
Žwirynie 
Szaltenie 
Rymucie 
Graužyszki 


Jodlowicze 
Tawkinie 
Mejryszki 


Bagno Gryszyszki 


Dukiele 


Skurciszki 
Daržele 
Ejwidowicze 
Daubory 
Staszeliszki 
Grodziszki 
Žerdziszki 


Dzisna 
Wasiewicze 
Koziany 
Piwowary 
Radziszki 
Pupiany 
Rymaldziszki 


Lietuviškai kalbančių mažuma 


Lietuviškai kalba. 
Lietuviškai kalbančių mažuma. 


Tarp 55930' ir 55915? žiem. ploč. 


Vien lietuviškai kalba. 
Bažnytkaimis, lietuviškai kalba. 


Lietuviškai kalba. 


4 zona. Tarp 55915? ir 55900' 


Kojry 
Medziuny 
Baraniszki 
Goltotylce 
Wilejty 

Jez. Lozdzinie 
Mikuliszki 
Subociszki 
Romaniuny 
Starczuny 
Buczeliszki 
Možejki 
Swilele 
Lowkiszki 
Wielka Olsia 
Niewieryszki 


Lietuviškai kalba. 


Dabar lenkai perdirbo į Poddebce. 
Lietuviškai kalba. 

Prie ež. Lazdinių kaimas, lt. kalba. 
Lietuviškai kalba. 


59. 
60. 
61. 


62. 
63. 
64. 
65. 
66. 
67. 
68. 
69. 
70. 


71. 
12. 
73. 
74. 
T5. 
76. 
TI. 
78. 
79. 


80. 
81. 
82. 


83. 
84. 
85. 
86. 
87. 
88. 
89. 
90. 
91. 
92. 
93. 


94. 
95. 
96. 
97. 
98. 
SRL 
100. 
101. 


Remeikos 
Alekniškiai 
Naručiai 


Baltaguziai 
Spiegla 
Ignotiškiai 
Veimiškiai 
Laskiškiai 
Kameikiai 
Budrinė(?) 
Maučėnai(?) 
Paciškės 


Šlapės 
Santakai 
Milučiai 
Vosyliškiai 
Dirveliai 
Giria(?) 


K. 


PAKŠTAS, LIETUVOS RIBŲ PROBLEMA 405 


Romejki 4-toje zonoje yra žymiai daugiau 
Olechniszki aiškiai lietuviškų vietovardžių; čia 
Narucie jų pateikta tik apie pusę. 


5 zona. Tarp 55900' ir 540457 


Baltahuzy Keletas čia pateiktų vietovardžių 
Spiahla yra nutolę nuo ribos net iki 15 km. 
Ignaciszki Naručio ežero zona turi spėjamo 
Wejmiszki lietuviškumo vietovardžių, bet maža 
Laskiszki čia yra aiškiai lietuviškų vietovar- 
Chomejki džių. Atrodo, kad 5-je ir 6-je Z0- 
Budrysowka noje, apie 50 km platumo ruožu, 
Mowczany prasimušė iki Svyrio ežero stipres- 
Pacyszki nė slavų įtaka, atskiedusi lietuviš- 


kas etnografines savybes. 


6 zona. Tarp 549457 ir 540307 


Girios kaimas 


Kuzmiškės 
Kamoriškės 


Girios (vienk.) 


Vaideniai 
Puzeliai 


Lūžėnai 
Gintautynė 
Užbalis 


+ Szlapy. Kur Uzlianka įteka į Narutę (Nė- 
Sutoki rutę). Šioje pelkėtoje ir miškingoje 
Milucie zonoje gyvenamų vietovių maža, o 
Wasiliszki tarp jų dar rečiau pasitaiko lietu- 
Dzierwele viškų. Šioje zonoje slaviški vieto- 
Girski Las vardžiai prasimuša iki Smoltos (Viš- 
Giry niavo) ežero ir iki Žodiškio para- 
Kuzmiszki pijos, t. y. 15 km nuo ribos. Jie eina 
Komaryszki retyn, slinkdami į Lietuvos gilumą. 


zona. Tarp 54930' ir 540157 


Giry Didesnė dalis zonos labai miškinga, 
Wojdzienie tik pietuose daugiau gyvenamų vie- 
Puzele tovių, daugiausia slaviškų. 


8 zona. Tarp 540307 ir 54915' 


Didžioji Dainava 
Mažoji Dainava 


Jasėniškiai 
Noreišiai 
Petrašiūnai 
Kibučiai 
Koriškiai 
Šulaičiai 


Rasališkės 
Daunorai 
Gudiškės 
Šeškai 
Salos 
Klimiškiai 
Lazdūnai 
Ažuvalkiai 


9 zona. 


Lužany Ši zona pelkėtame Beržūnos basei- 
Gintowszczyzna ne kiek mažiau turi gyvenamų vie- 
Uzbloč tovių. Keletas grynai lietuviškų 
Dajnowa Wielka vietovardžių ir dar daugiau spėjamo 
Dajnowa Mala lietuviškumo rodo, kad čia gyven- 
Jasieniszki ta nemaža lietuvių kilmės žmonių 
Narejszi (Litwa, Kociucie, Bombaly, Nierowų 
Pietraszuncie Lietuvos ribose, o už jos ribų: Bur- 
Kibucie mejki, Mierzejki, Bilucie, Susnie. 
Koryszki Pieszkury, Ciabuty ir k. p.). 
Szutojė 


Tarp 43930' ir 44000' E. nuo Ferro 


Rosoliszki Šioje zonoje lietuviški vietovardžiai 
Downary (Neiviškiai, Rymutiškės) prie Myko- 
Gudzisžki lajovo pasiekia Nemuno aukštupį. 
Szaszki Taip pat čia sutinkami 4 vietovar- 
Soly džiai, primeną latvius: Eotwin, La- 
Klimiszki tysz, Lotwiny, Lotewka (prie pat 
Lazduny Nemuno); gal baltų migracijos me- 


Ažuwalki tu čia kurį laiką gyveno ar išliko 

102. 
103. 
104. 


105. 
106. 
107. 
108. 
109. 
110. 
111. 
112. 
113. 
114. 
115. 


116. 
alias 
118. 
119. 
120. 
121. 
122. 
123. 
124. 
125. 


126. 
127. 
128. 
129, 
130. 
131. 
132, 
133. 
134. 


tus apie 10 km (tiesia linija skaitant), t. y. iki Bebrauninkų kaimo. 


Leliukai 
Neiviškiai 
Rymutiškės 


10 zona. 


Dailydės 
Saugučiai 
Vija 
Dendeliškiai 
Santaka 

D. Santaka 
Balandžiai 
Gauja 
Burnos 
Mineitos 
Žemaičiai 


Jomantai 
Lazėnai 
Karpeikiai 
Dikuškės 
Busilai 
Dubeliai 
Kupriai 
Krupeliai 
Rimkai 
Panemuniai 


Skauroniškiai 
Varoniškiai 
Bartašiškiai 
Juškai 
Žadeikiai 
Saveikiai 
Jotvingiai 


Steponiškės D. 
Steponiškės M. 

11 


12 


Leluki 
Nejwiszki 
Rymuciszki 


ir toliau gyventi kelios latvių gru- 

pės. Šitoje zonoje Lietuvos etno- 

grafinė riba pasuka Nemunu į va- 
karus. 


* 


Tarp 43000' ir 43930? E. nuo Ferro 


Dejlidy 
Saugucie 
Iwje 
Dyndyliszki 
Sontaki 


Sontaki Wielkie 


Bialundzie 
Gawja 
Burnosy 
Minojty 
Žomojdz 


zona. Tarp 42930? 


Jamonty 
Loziany 
Karpiejki 
Dzikuszki 
Bucily 
Dubiele 
Kupry 
Krupiele 
Rymki 
Poniemunce 


zona. Tarp 42900' 


Skowroniszki 
Woroniszki 
Bartoszyszki 
Juszki 
Žadejki 
Sawejki 
Jatwiesk 


Stefaniszki WIlk. 
Stefaniszki Ml. 


Vija — stambus miestelis, 7 km nuo 
Nemuno santakos. 

Šiedu kaimai yra prie Gaujos ir 

Žyžmos santakos; šių upių vardai 
grynai lietuviški. 


Gauja — kaimas 1 km nuo Ne- 
muno. 
Burnos — prie pat Nemuno. 


Kairiajame Nemuno šone (į Nau- 
garduką) yra dar Genjusze, Giež- 


galy, Pogiry — aiškiai lietuviški 
vietovardžiai. 
ir 43000' E. 


Šita žemiau Bielicos panemunių z0- 

na lietuviškais vietovardžiais regau- 

singa. Tačiau kairiajame Nemuno 

šone dar yra keletas spėjamo lietu- 

viškumo vietovardžių, kaip Szersz- 
nie, Lotysze ir kt. 


ir 429307 E. 


Žemiau Mastų (Mosty) kairiajame 
Nemuno krante yra Želvėnai (Zel- 
wiany), o dešiniajame, t. y. Lietuvos 
krante yra Zaniemansk; matyt, kad 
masė gudų gyveno kairiajame Ne- 
muno krante, o dešinysis, daugiau- 
sia lietuvių gyvenamas, krantas 
jiems buvo tik Užnemunė. Zelvia- 
ny ir keli Jatwieskai primena jot- 
vingius. 


Pagal Maskvos sutartį 1920 m. Lietuvos riba, eidama Nemunu žemyn 
ir pasiekusi Svisloties žiotis, pasuka šiąja upe aukštyn ir eina į pie- 


Nuo 


čia ji vėl pasuka į vakarus, palikdama Lietuvos ribose Indurą, Kuznicą, 
Sidrą, Dobrovą, Štabiną ir Augustavą, t. y. Gardino apylinkes ir visą Su- 
valkų guberniją. Ekonomiškai šitas kraštas gravituoja į Gardiną, į Kau- 
ną ir į Klaipėdą. Bet etnografiniu atžvilgiu jis mažiau turi lietuviškumo 
žymių. Sprendžiant iš šios vietos geografinių vardų atrodo, kad pane- 
muniais čia-brovėsi srovė gudų gyventojų Gardino, Augustavo ir Suval- 

kų linkme. Į vakarus nuo linijos Seinai-Gardinas lietuviškų vietovardžių 
maža beliko, iš ko sprendžiame, kad slavų banga išstūmė iš čia daugumą 
lietuvių ir nulietuvino vietovardžius. Iš dar likusių čia lietuviškų vie- 
tovardžių paminėtini tarp Nemuno ir Svisloties: Litwinka, Eisimonty, 
Kozejki, Sedejki, Miesztuny, Darguže, Kuwejki, Werejki, Spudwily ir kt. 
Tarp Svisloties ir Bebro: Pitsudy, Lajgobole (Laibagaliai), Dojlidki, Nie- 
miejsze, Miszkieniki, Žaizdra, Starpejka, Litwinki, Jaginty ir daug kitų, 
kurių lietuviškumas yra stipriau užtušuotas. Turint visa tai galvoje, et- 
nografinę Lietuvos ribą pagal vietovardžius mes čia vesime Nemunu že- 
myn iki Augustavo kanalo ir iš ten pro Seinus ir Vižainį, palikdami tuodu 
miestelius Lietuvos šone. 


13 zona. Tarp 41930' ir 42900' E. 


Lietuviškai: Lenkų žemėlap.: Pastabos: 


135. Eisimantai Ejsymonty Prie Nemuno, 2 km aukščiau Gar- 

136. Panemunė Poniemun dino. 

137. Verteliškės Wierceliszki 

138. Putriškės Putryszki 6 km į žiemryčius nuo Gardino. 

139. Verbiškės Werbiszki 

140. Gumbočiai Gumbacze 

141. Ašuža Hoža Miestelis prie Nemuno, mūsų žemė- 

142. Raistas (pelkės) Roiste lapiuose neteisingai Ože vadinamas. 

143. Kleboniškės Plebaniszki 

144. Builiškės Bujliszki Miškas prie Nemuno ir Pervalko. 

145. Krakinio pelkės Bloto Krakinis Į žiemius nuo Azierkų (Jeziorki). 

146. Ratnyčia Rotnica Paskutinė lietuviškai kalbanti para- 

147. Lipniūnai Lipniance Pija dešiniajame Nemuno krante. 

148. Diržai Dziržė 

149. Gerdašiai Gierdacze Paskutiniai penki kaimai yra Kap- 

150. Krivoniai Krzywance čiamiesčio valsčiuje, Neprikl. Lie- 

151. Guroniai Gurance tuvoje. Tai vienintelė vieta pietuo- 
se ir rytuose, kur mūsų valstybės 
riba sutampa su tautos etnografine 
riba. 

14 zona. Tarp 41900' ir 41930' E, 

152. Varviškė Warwiszki Pats pietinis Nepr. Lietuvos kaimas. 

153. Baltoji Ančia Biala Hancza 

154. Vainiūnai Wojniunce 

155. Menciškė Meciszki 

156. Kapčiamiestis Kopciowo 

157 Kuodžiai Kodzie 

158. Purviniai Purwinie 

159. Subačius Subacz Visi kaimai nuo 152 iki 164 įskaity- 

160. Padumbliai Podumble tinai yra Nepr. Lietuvoje ir lietu- 

161. Burbai Burby viškai kalba. 

162. Paveisiejininkai Powiesniki 

163 Pazapsė Pozopsie 

164 Kučiūnai Kuciuny 

165. Želva Zielwa 

166. Būdviečiai Budwiecie 

167. Vigronys Wigrance 

168. 
169. 
170. 
171. 
172. 
173. 
174, 
175. 
176. 
177. 
178. 
179. 
180. 
181. 
182. 
182. 
184. 


185. 
186. 
187. 
188. 
189. 
190. 
191. 
192. 
193. 
194, 
195. 
196. 
197. 
198. 
199. 
200. 
201. 
202. 
203. 
204. 
205. 
206. 
207. 
208. 
209. 
210. 
211. 
212. 
213. 
214. 
215. 
216. 
217. 
218. 
219. 


220. 
221. 
222. 


Beržininkas 
Beržalaukis 
Dubiai 
Gibai 
Kreivėnai 
Paseinėliai 
Degučiai 
Žagariai 
Stabingis 
Seinai 
Paseiniai 
Beržynė 
Bubeliai 
Juodeliškiai 
Burbiškiai 
Sankurai 


Skusteliai 
Lumbiai 
Vidugiriai 
Dzidziuliai 
Skarkiškiai 
Kampuočiai 
Vaitakiemis 
Rištakiemis 
Žvikeliai 
Vilkapėdžiai 
Smalėnai 
Šeipiškiai 
Klevai 
Krutiniškiai 
Grimzdeliai 
Vaiciuliškiai 
Šventiškės 
Kreivėnai 
Trakiškiai 
Ožkiniai 
Šlynakiemis 
Šipliškės 
Pastovėliai 
Lizdeikiai 
Pašešupė 
Raveliai 
Bandiškiai 
Pabandžiai 
Ešeriškiai 
Kreivėnai 
Vingrėnai 
Vilkupiai 
Sudaviškiai 
Vižainis 
Stankūnai 


15 


16 zona. Tarp 


Narvydai 
Pavištytis 
Čižiškiai 


Beržniki 


» Bieržalowce 


Dubowo 
Giby 
Krejwince 
Posejnele 
Degucie 
Žegary 
Sztabinki 
Sejny 
Posejny 
Bieržynie 
Bubele 
Radziucie 
Jodeliszki 
Burbiszki 
Sankury 


„ PAKŠTAS, LIETUVOS RIBŲ PROBLEMA 


14-je zonoje aiškiau kaip kitur atsi- 
riboja lietuviški vietovardžiai nuo 
slaviškų: čia jų riba griežtesnė, in- 
terpenetracija silpnesnė, 


zona. Tarp 40930' ir 41900? E. 


Skustele 
Eumbie 
Widugiery 
Dziedziule 
Skarkiszki 
Kampocie 
Wojtokiemie 
Reisztokiemie 
Zwikiele 
Wilkopedzie 
Smolany 
Szejpiszki 
Klejwy 
Krucieniszki 
Gremzdel 
Wojeiuliszki 
Sweciszki 
Krejwiany 
Trakiszki 
Oszkinie 
Szlinokiemie 
Szypliszki 
Postawele 
Lizdejki 
Poszeszupie 
Rowele 
Bondziszki 
Pobondzie 
Ejszeriszki 
Krejwiany 
Wingrany 
Wilkupie 
Sudawskie 
Wižajny 
Stakuny 


Ežeras ir kaimas. 


Prie ežero, 


Tarp Liubavo ir Vižainio. 


Į pietus nuo Vižainio, už mūsų et- 
nografinės ribos dar lieka keletas 
liet. vietovardžių, kaip Eglėniškiai, 


41900' E. nuo Ferro ir Vokietijos sienos 


Norvidy 
Powisztajcie 
Czyžyszki 


Anapus etnografinės linijos, prie 
Ančios ežero yra labai įdomūs vie- 
tovardžiai: Klaipėda  (Klajpeda), 

223. Varteliai Wartele Klaipėdėlė  (Klajpedka)) Merkinė 
224. Bakšiškiai Bokszyszki (Merkinie) ir kt. Jie kartais gali 
225. Balčiai Bolcie tapti didelių paslapčių raktais. 

226. Vištytis Wisztyniec 


Štai 226 vietovardžių pavyzdžiai, kurie toli gražu nėra visi surinkti 
net ir toje siauroje 10 km platumo zonoje, kuri gražiai apjuosia visą etno- 
grafinę Lietuvą. Jie yra ypatingai tankūs zonoje tarp Nemuno prie 
Druskininkų ir Vokietijos sienos prie Vištyčio ežero; taip pat jie visai 
kompaktine mase stovi tarp Dauguvos prie Drujos ir Pastavio (Pastovių). 
Į pietus nuo šios geležinkelio stoties prasideda lietuviškų vietovardžių 
retėjimas, kuris 50 km platumo įlanka prasimuša iki Svyrio ežero ir iki 
Žodiškio parapijos. Panašūs vietovardžių praretėjimai pastebimi trikam- 
pyj tarp Smurgainio, Molodečno ir Krėvės. Jų nedaug tarp Gardino ir 
Skydelės. Atrodytų, kad slavų įtaka brovėsi į etnografinę Lietuvą per 
trejus vartus: prie Naručio ežero iš rytų, prie Smurgainio iš pietryčių ir 
prie Gardino iš pietų. Visais trimis atvejais tie slavai buvo gudai arba ta 
jų grupė, iš kurios vėliau formavosi gudai. Lenkišką srovę galima paste- 
bėti tiktai siauru ruožu vakaruose prie pat Rytprūsių pasienio Suvalkų 
linkme. Pelkėtas ir žemas aukštutinio Nemuno slėnys, matyt, retai buvo 
lietuvių gyvenamas, ir čia lengviau įsispraudė slavų priemaišas. Bet pri- 
ėjimą prie Vilniaus ir tankiau gyvenamą Ašmenos skydą lietuviai buvo 
pasiryžę stipriai ginti Lydos ir Krėvės pilimis, kurios pastatytos pietinia- 
me pakraštyj lietuvių gyvenamo ir jų branginamo plokščiakalnio. Iš viso 
siūlosi išvada, kad slavai šiek ar tiek įsispraudė į etnografinę Lietuvą tik- 
tai per rečiau lietuvių gyvenamus ruožus, kuriais buvo pelkėti paupiai, 
paežeriai, didieji miškai ir žemosios vandeningos vietos. Aukštas ir sau- 
sesnis Ašmenos skydas, tankiai lietuvių gyvenamas, matyt, beveik neįsi- 
leido nei svetimo kraujo, nei svetimų vietovardžių, bet ir jis nepajėgė už- 
daryti vartų gudų kalbai, kuri čia beveik visai pakeitė lietuvių kalbą. 


6. LIETUVOS RIBŲ KALBINIS KRITERIJUS 


Šiaip ar taip suprantamos tautų ribos ne visuomet esti aiškios. Ši- 
tuose tautinių ar valstybinių ribų klausimuose reliatyvumo dėsnis gali 
rasti sau pateisinimą daugelyj Europos vietų. Bet kuriuo kriterijum nu- 
statomos Lietuvos ribos ir jose esą plotai turi savo mazimum ir minimum. 

Šio rašto pradžioje jau matėme, kad istorinės Lietuvos plotas apima 
Maximum 850 000 km?, o minimum 320 000 km?, ekonominės Lietuvos — 
maximum 320.000 kmž, minimum — 120 000 kmž. Lietuvos etnografinės 
ribos buvo identiškos su jos kalbinėmis ribomis gal iki pabaigos 13-tojo 
amžiaus ar šiek tiek ilgiau. Tai buvo etnografinės Lietuvos maximum, ap- 
ėmęs plotą gal iki 110000 kmž. Per pastaruosius trejetą amžių maždaug 

tobulai suvokietėjo apie 10 000 kmž plotas, vokiečių valdomas jau nuo 
pabaigos 13-tojo amžiaus. Apie 100 000 km? etnografinio ir kartu kalbi- 
nio ploto buvo pasilikę Lietuvos valdžioje, vėliau pavadinto Lithuania 
Propria (kad atskirtų ją nuo slaviškų Lietuvos provincijų). Toji lietuviš- 
koji Lietuvos dalis susidėjo iš trijų provincijų: 


Žemaičių kunigaikštija. . . 23 300 km? 


Trakų vaivadija .... |. 31 300 kmž 
Vilniaus vaivadija ... |. 44.300 kmž 
Lithuania Propria ..... 98 900 kmž 


Padarius kai kurių mažų priedų rytuose, kur dar ryškūs lietuvių et- 
nografiniai elementai, Lietuvos etnografinių plotų mazimum galėtų siek- 
ti 103.000 kmž. Šitie plotai mūsų žemėlapyj įtalpinti III-je ir IV-je zono- 
je. Panašius, tik labiau pratęstus į pietus, Lietuvos žemėlapius leido Di- 
džiojo karo metu lietuvių politinės tarybos ir biurai Amerikoje, Šveica- 
rijoje ir kitur. Tai populiarūs, bet ne kiekviename punkte griežti lietu- 
vių reikalavimai, pagal kuriuos susidarytų 4.500.000 gyv. valstybė, api- 
manti beveik visus kraštus, gravituojančius į svarbią susisiekimo ašį Vil- 
nius-Kaunas-Klaipėda. Tačiau daugelis lietuvių visuomenės vadų yra lin- 
kę prie nuolaidų kaimynams, jei eina reikalas apie rimtą su jais susitari- 
mą. Pravoslavų tikėjimo šiokia tokia persvara, kalba ir net vietovardžių 
daugumas rodo labai stiprų gudų elementą rytiniuose pakraščiuose nuo 
Dauguvos iki aukštutinio Nemuno. Šitie, dabar labiau gudiški, pakraš- 
čiai apima buvusios Vilniaus gubernijos Dysnos ir Vileikos apskritis ir 
mažą dalį Minsko gubernijos, kartu apie 15 000 kmž su 500 000 gyv. Nors 
šitie pakraščiai ekonomiškai labiau gravituoja į vakarus, kaip į rytus, ta- 
čiau jiems vis dėlto yra artimi gudiški ekonominiai ir kultūriniai centrai 
— Minskas ir Polockas, su kuriais jie yra susiję bendra kalba ir kultūra. 
Be šitų apskričių Lietuva pasilieka 88 000 km? ir 4 mil. gyv. Šitose ribose, 
1920 m. Maskvos sutartimi Lietuvai pripažintose, dabar Lietuva spausdi- 
na visus savo oficialinius žemėlapius. Nei Maskvos sutartimi, nei jokiu 
kitu galutiniu susitarimu dar nebuvo nustatytos Lietuvos ribos Augusta- 
vo kanalo zonoje, tarp Nemuno ir Vokietijos. Nors šitoje zonoje ir į pie- 
tus nuo Gardino yra dar nemaža lietuviškų etnografinių elementų, tačiau 
jie čia nebesuteikia kraštui ryškių lietuviškumo žymių. Matyt, kad būta 
čia lenkiškos ir gudiškos kolonizacijos, kuri atskiedė masę senųjų jotvin- 
gių ir lietuvių. Turint tai galvoje, lietuvių visuomenėje nėra visai tvirto 
nusistatymo reikalauti sau Suvalkų, Augustavo ir Kuznicos apylinkių, bet 
ryškiai matomas lietuvių noras atgauti Seinų ir Punsko siaurą zoną, kuri 
iki šių dienų išlaikė ne tik nebyles etnografines žymes, bet ir lietuvių kal- 
bą, tautinį susipratimą ir politines simpatijas Lietuvai. Lietuvių kalbos 

nustojusi zona (į pietus nuo Gardino ir Seinų) čia sudaro arti 5000 km? 
su 200 000 gyv., kurių daugiau pusės yra lenkai ir nemaža gudų. Visus 
tuos atskaitymus padarius, etnografinės Lietuvos minimum susiredukuoja 
į 83 000 km? ir į 3 800 000 gyv. 


Už šitas Lietuvos ribas su pačiu pietiniu pasienio miestu Gardinu 
stovi visa masė lietuvių tautos, palaikančios oficialųjį savo krašto nusista- 
tymą. Šitos etnografinės Lietuvos ribos griežtai sutampa su kalbos riba 
tik kairiajame Nemuno šone, sudarydamos aiškią ir beveik tiesią liniją 
per 80 km. Jos beveik sutampa su kalbos ribomis ir žiemiuose tarp Bres- 
laujos ir Pastavio šiek tiek vingiuotoje linijoje arti 90 km. Visur kitur 
rytuose ir pietuose lietuvių kalbos riba mažiau ar daugiau pasitraukė iš 
savo etnografinės srities, ir šitas pasitraukimas sudaro rimtą ir įdomų 
klausimą, kol kas mažai dar nagrinėtą. Palikdami šito klausimo platybes 
istorikams ir kalbininkams, čia paliesime jį tik labai siaurai ir suprastintai, 
kaip tai ir pridera šio trumpo rašto turiniui. 

Mums rodosi, kad etnografinės Lietuvos ribose gudų kalba plėtėsi 
be kolonizacijos pagalbos, nes kolonizacija tankiai gyvenamose lietuvių 
srityse negalėjo rasti sau plačios vietos. Čia žmonės su savo įpročiais ir 
būdu pasiliko tie patys, kaip ir 13-jame amžiuje; slavių infiltracija buvo 
silpna ir nesiekė Vilniaus. Keitėsi tik žmonių kalba. Pakraščiuose lietu- 
vių kalba traukėsi, užleisdama tuose pačiuose žmonėse vietą gudų kalbai. 
Nesileidžiant į visas smulkmenas, gudų kalbos penetracijai kelią labai pa- 
lengvino dvi pagrindinės priežastys: 1) gudų kalba buvo oficialinė lietu- 
vių sukurtos valstybės kalba, 2) kultūros srityse lietuviai buvo pasyvesni, 
nes 400 metų pasivėlino priimti krikščionybę ir nespėjo įsigyti savo dvasi- 
niam darbui tokios akceleracijos (įsibėgėjimo, įsismaginimo), kurią slavai 
jau turėjo. Todėl Lietuvos valstybinės ir bažnytinės įstaigos visai spon- 
taniškai prisiėmė gudų ir lenkų raštus ir žodžius. Suslavintos viršūnės 
po mažumą veikė ir tautos mases, ypač arti didesnių administracijos cent- 
rų ir etnografiniuose pakraščiuose, lietuvių ir slavų betarpiško kontakto 
vietose. 

Tarp 13-tojo ir pabaigos 16-tojo amžiaus Lietuvos rytuose ir pietuo- 
se lietuvių kalbos zona nustoja gudų ir mažumą lenkų naudai apie 
20 000 kmž. Šiame periode lietuvių kalba pasitraukė iš visų aukštutinio 
Nemuno paupių iki pat Gardino. Už lietuvių kalbos kompaktinės masės 
ribų gale 16-tojo amžiaus jau buvo ne tik Gardinas, bet ir Vosyliškės, Ly- 
Ga, Krėvė (Kreva), Smurgonys ir Naručio ežeras. 16-tame amžiuje riba 
tarp lietuvių ir slavų kalbų kairiajame Nemuno šone (Sūduvoj), rodos, 
ėjo dažniausiai Juodosios Ančios upe iki Nemuno, o Vilniaus gubernijoj, 
pasak J. Jakubowskio, lietuviai gyveno visose Trakų ir Vilniaus apskri- 
tyse, žieminėje dalyj Lydos apskrities (be Lydos), vakarinėje dalyj Aš- 
menos apskrities (be Ašmenos) ir, tur būt, didesnėje dalyje Švenčionių 

apskr., išskyrus pietų rytų kampą tarp Naručio ežero ir Neries, kur dau- 
giausia kaimų, pavadintų slaviškais vardais. Taigi, tų laiko lietuvių kalbos 
zona apėmė tik apie pusę buvusios Vilniaus gubernijos. Bet ištautėjusiuo- 
se, t. y. lietuvių kalbos nustojusiuose pakraščiuose galėjo dar būti nemaža 
stambių lietuvių kalbos salų. Su šitomis salomis ir su Prūsų Lietuva (apie 
10 000 km?) visas lietuvių kalbos plotas 16-jame amžiuje dar galėjo siekti 
arti 90 000 kmž. 


16-jame amžiuje lietuvių kultūrinis gyvenimas buvo jau gana 1nten- 
syvus ir veiklus. Išleistas Lietuvos Statutas, įsteigta Akademija, kuri 
atstojo tikrąjį universitetą, pradėtos spausdinti knygos. Bet visas tas 
kultūrinis Lietuvos iškilimas jau nebepadėjo lietuvių kalbai užimti valsty- 
bėje pirmąsias pozicijas, nors išspausdinta šiek tiek ir lietuviškų knygų. 
Šalia gudų kalbos pabaigoje 16-tojo amžiaus vis labiau pradėjo valstybės 
viršūnėse įsigalėti ir lenkų kalba, kuriai Lietuvos ir Lenkijos unija (Liub- 
line 1569) suteikė didesnį socialinį prestižą. Nuo pabaigos 16-tojo amžiaus 
iki vidurio 10-tojo beveik visiškai suvokietėjo Prūsų Lietuva tarp 
Nemuno ir Prėgliaus; čia lietuvių kalbos plotai nustojo beveik 10 000 km?*. 
Rytuose sumažėjo arba visiškai išnyko lietuvių kalbos salos, nutirpo piet- 
rytinis pusiasalis trikampyj tarp Lydos, Ašmenos ir Lazdūnų ir praskystė- 
jo lietuviškai kalbanti masė tarp Vilniaus, Lydos ir Svyrio ežero. Šio 
periodo nuostoliai lietuvių kalbai galėjo siekti iki 15 000 km*. Istorikas T. 
Narbutas pirmojoje pusėje 19-tojo amžiaus lietuvių kalbos pietinę ir ryti- 
ne ribą veda nuo Vokietijos sienos prie Bakalariavos, paskui Raspudos upe 
iki Baltojo ežero, kurs yra arti Augustavo, pro Studenicos kaimą, Juodąja 
Ančia iki Nemuno. Nuo Juodosios Ančios žiočių ta riba ėjo Nemunu iki 
lietuviško miestelio Pervalko, kurs guli apie 10 km į pietus nuo Druski- 
ninkų kurorto. Nuo Pervalko į rytus per miškus ir pelkes iki Berštų ant 
upės Katros, paskiau šia upe aukštyn iki Pelesos ežero, prie kurio yra 
lietuviškas miestelis Dubičiai. Nuo čia į rytus, paliekant lietuvių kalbos 
ribose Rodunės parapiją ir miestelį, pasukant į Bastūnų stotį, kurią 1920 
m. spalio 7 d. Suvalkų sutartimi Lenkija buvo sutikusi palikti Lietu- 
vos šone. Toliau T. Narbutas tą ribą veda Žyžmos upe, paskui per Graužiš- 
kes ir pro Ašmenos miestą, Ašmenos upe iki jos įtekėjimo į Nerį, nuo čia 
į Svyrių miestelį ir į Pastavį, nuo ten. Drujos linkme prie Dauguvos. Tai- 
gi, pirmojoje pusėje 19-tojo amžiaus arba maždaug prieš šimtą metų lie- 
tuvių kalbos kompaktinė masė dar apėmė apie 70.000 km, o kalbinės 
salos Rytprūsiuose ir prie aukštutinio Nemuno (tarp Lazdūnų ir Krėvės) 
galėjo sudaryti dar iki 5000 kmž. 

Tačiau ir 19-tasis amžius atnešė lietuvių kalbai didelių nuostolių. 
Kaip aukščiau pasakyta, trikampis tarp Vilniaus, Lydos ir Svyrio ežero 
buvo jau kalbos atžvilgiu bent kiek praskiestas, apgudėjęs. 19-jame am- 
žiuje gudų kalba toliau slinko žiemryčių, t. y. Vilniaus kryptimi. O pats 

Vilnius, matyt, jau seniai yra turėjęs kalbos atžvilgiu mišrių gyventojų, 
nors ir išaugęs netoli vidurio lietuvių kalbinės zonos. Greta lietuvių bu- 
vo čia daug žydų, šiek tiek gudų, vokiečių ir lenkų, kurių kalba nuo 
16-tojo amžiaus vis labiau pradėjo Lietuvos miestuose įsigalėti. Pasak 
M Balinskio, pirmojoje pusėje 19-tojo amžiaus Vilniuje ir jo artimose 
apylinkėse lietuviškai jau nebekalbėta, bet miestas dar buvęs apsuptas 
artimu lietuvių kalbos ratu. 16-jame ir 17-jame amžiuje Vilniaus bažny- 
čiose buvę sakomi lietuviški ir lenkiški pamokslai. Vienoje svarbesnių 
Vilniaus bažnyčių, — Šv. Jono bažnyčioje, — lietuviški pamokslai bu- 
vo sakomi iki 1737 m. Vėliau jie nustota sakyti. Spėjama, kad prieš 200 
metų Vilniaus miesto lietuviai jau beveik visi mokėjo lenkiškai ir nebe- 
reikalavo lietuviškų pamokslų. 19-jame amžiuje, ypač po rusų žiaurių 
represijų 1831 m. ir 1863 m. sukilimų, lietuvių ir lenkų patriotizmas be- 
veik susiliejo į vieną srovę. Susidarė labai palankios sąlygos lenkų kalbai 
plisti Lietuvos miestuose ir dvaruose, ypač dar ir dėl to, kad rusų valdžia 
visiškai uždraudė bet kokį lietuvių raštą lotyniškomis raidėmis. Nesant 
lietuviškų knygų, miestelėnai ir net dalis kaimiečių griebėsi lenkiškų. Ir 
taip per visą 19-tąjį amžių beveik išnyko iki tol buvusios lietuvių kalbos 
salos ir gudų bei lenkų kalbos įsigalėjo visur aplink Vilnių. Gudų kalba 
įsiviešpatavo pietrytinėse Vilniaus apylinkėse. Dešinysis Neries šonas iki 
40 km į žiemius nuo Vilniaus sulenkėjo. Arčiausiai (per 22 km) lietu- 
vių kalbos kompaktinės masės pakraštys dabar prie Vilniaus prieina tik 
iš vakarų šono — prie Vievio. 

Lietuvių kovos dėl savo kalbos teisių prasidėjo tiktai apie 1890 m. 
Nuo to laiko lietuvių kalbos kompaktinės zonos tirpimas tapo sulaikytas. 
Nyksta tiktai praretinti pakraščiai Rytprūsiuose ir Klaipėdos krašte ir 
mažosios izoliuotos salos rytuose: 1) mažutė Zytelos salelė, 2) Lazdūnų sa- 
la, 3) reti kaimai Dysnos apskrity, 4) Dieveniškio sala (11 000 lietuvių) ir 
5) Gervėčių parapija (3000 lietuvių). Sunkiau laikosi praretintas pusiasa- 
lis trikampyje tarp Valkininkų, Lydos ir Druskininkų. 

Taigi, šiuo metu ir kalbinės Lietuvos ribos turi savo maximum 1r 
minimum. Lietuvos ribų mazimum pagal kalbinį kriterijų gautume, jei 
prie kompaktinės masės prijungtume ir stambesnes lietuvių kalbos salas 
rytuose. Tokiose ribose, žinoma, būtų visa dabartinė Lietuvos respubli- 
ka, o lietuvių kalbos riba pietuose ir rytuose eitų per šiuos punktus: nuo 
Vokietijos sienos prie Vižainio beveik tiesia linija per Seinus į Juodosios 
Ančios santaką su Nemunu, nuo čia pro Pariečę ir Berštus, Katros upe 
aukštyn iki Dubičių, iš čia pro Žirmūnus, Geranainį, Surviliškį, Graužiš- 
kes ir Ašmeną, paliekant visus čia paminėtus miestelius Lietuvos šone. 
Paskiau Ašmenos upe pro Salas iki santakos su Nerimi. Nuo ten pro 
Svyrus, Svyronis, Pastovį, Kazėnus ir Brėslaują iki Latvijos sienos prie 
Snudų ežero. Už šitų ribų pasiliktų tik keletas mažų lietuviškai kalban- 

čių salelių, o Lietuvos ribose atsidurtų visi tie plotai, kuriuose seniausių 
žmonių atminime (t. y. prieš 80—90 metų) masė gyventojų dar kalbėjo 
lietuviškai. Šitose ribose Lietuva turėtų kiek daugiau kaip 70 000 km?ž, 
taigi, būtų nedaug mažesnė už etnografinį minimumą (83 000 kmž). 

Turint galvoje, kad gudų tauta, iš Minsko žadinama, jau pradeda at- 
busti ir stiprėti, lietuviams teks ateityj paisyti ir gudų visuomenės nuomo- 
nės, kuri gudų kalbą pasisavinusius lietuvius, nors jie ir neturi ryškių po- 
litinių nusistatymų, laiko ne lietuviais, bet gudais ir reikalauja jų pri- 
jungimo prie sujungtos Gudijos. Tad Lietuvos ribų maximum pagal kal- 
binį kriterijų (70 000 kmž ir 3 300 000 gyv.) turėtų eventualiai tą privilegi- 
ją, kad laimėtų daugiau simpatijų nuosaikioje gudų visuomenėje ir būtų 
tarsi kompromisas tarp abiejų tautų. Žinoma, tai gal dar labai tolimos 
ateities dalykas; bet tautos juk tūkstančius metų gyvena, todėl leistina gal- 
voti ir apie tolimus laikus, su dabartine realybe neturinčius matomų saitų. 
Galvojantieji betgi turi įsidėmėti, kad gana stambios (8 ar 9 mil.) tautos 
sostinė, Minskas, neturi intencijos visus amžius pasilikti pačiame valsty- 
bės pakraštyj, kad jis tikrai prie tinkamos progos pareikš savo valią pra- 
plėsti bent kiek savo periferiją ir į vakarus bent iki Smurgonių, kas at- 
rodytų visai natūralu. Taip pat verta prisiminti, kad Minske vis dar te- 
beauga susidomėjimas Vakarų Gudija, apie kurią ten rašoma nemaža 
knygų, leidžiama žemėlapių ir įtraukiamas į juos net pats Vilnius. Dėl 
Vilniaus guduose yra įvairių nuomonių. Kai kurie, geros kaimynystės 
vardan, sutiktų palikti jį Lietuvai, tačiau jie keltų Maskvos sutarties re- 
vizijos klausimą su tikslu gauti sau žymiai daugiau gudiškai kalbančių, 
Kad ir lietuviškos kilmės, sričių. Vilnių sutiktų Lietuvai palikti tik su ne- 
didele periferija rytuose, jei čia gyvenantiems gudams būtų suteiktos pla- 
čios kultūrinės teisės. 

Lenkai, turėdami sau palankią daugumą Vilniuje ir apylinkėje, mies- 
tuose bei dvaruose, remdami savo teises senomis kultūrinėmis tradicijo- 
mis šioje šalyj, žinoma, nesutiks su jokiomis Lietuvos ribomis, kurios apim- 
tu lietuvių sostinę Vilnių. Kai kuri dalis lenkų visuomenės sutinka svars- 
tyti tik Lietuvos kalbinių ribų minimumą, į kurį Vilnius jau nepatektų. 
Be kalbinių salų, lietuvių kalbos kompaktinės masės pietinė ir rytinė ri- 
ba eina nuo Vokietijos sienos prie Vižainio, per Seinus į Juodosios Ančios 
žiotis, nuo čia Nemunu žemyn iki Pervalko, paskui per Berštus, Katros 
upe iki Daubičių, paskui į rytus pro Pelesą iki Žirmūnų, iš čia į žiemius 
iki Asavos, iš ten atgal į vakarus pro Eišiškes, rytiniu Valkininkų vals- 
čiaus pakraščiu į Rudiškes. Nuo čia pro Vievį, Kernavę, Giedraičius, Jo- 
niškį, Lentupį, Adutiškį, Kazėnus, Apsą, Girčonis ir Sito ežerą iki Latvi- 
jos sienos. 

Šitose ribose Lietuva turėtų arti 63.000 km? ir apie 2 800 000 gyv. Čia 
nurodytos minimalinės kalbinės ribos kai kur būtų nepatogios, nes per- 

kirstų geležinkelį iš Varšuvos į Vilnių. Joms reikėtų. mažų korek- 
tivų, išlyginimų ir kompensacijų. Bet šitos Lietuvos ribos, suteikiant lie- 
tuviams kai kurių teisių į jų šventoves Vilniuje, ar net prileidžiant Lietu- 
vos ribas iki pat Vilniaus, būdavo šiek ar tiek svarstomos Lenkijos poli- 
tiniuose rateliuose. Lenkijai jos labiau priimtinos už bet kurias plates- 
nes Lietuvos ribas. Ir kai partneriu turima Lenkija, tai apie tas ribas ir 
belieka tik su ja kalbėtis. Mūsų žiniomis minimalines kalbinės ribas Lie- 
tuvai užleisti Lenkija buvo linkusi ir tie jos palinkimai buvo dar gyvi iki 
1933 m., t. y. kol Lenkija dar neturėjo susitarimo su Vokietija ir kol Pil- 
sudskio sveikata leido jam arčiau domėtis savo kilmės tauta. O dabar tik 
atskiros privatinės lenkų nuomonės pasisako už perleidimą Lietuvai bent 
lietuviškai kalbančių sričių, o valdžios sluoksniai šių klausimų vengia kelti 
ir nerodo noro eiti į bet kurį teritorinį kompromisą. 


7. MAŽOS VALSTYBĖS FUNKCIJOS 


Pagvildenę Lietuvos ribų klausimą matome, kad bet kuriuo atveju ji 
vis dėlto savo erdve ir gyventojų skaičium pasilieka mažoji valstybė. Ar 
ji liktų šių dienų ribose (55 670 km?) su 2,5 mil. gyv., ar mūsų tautos no- 
rai būtų pilnai patenkinti ir jos plotai apimtų visą etnografinę sritį su 
83 000 km? ir 4 mil. gyv., tai jos likimui ir pašaukimui neturėtų radikaliai 
skirtingos reikšmės. 


Megalostatizmo šalininkai, kaip Fr. Ratzelis, neskiria šviesios atei- 
ties mažoms valstybėms ir linksta pranašauti, kad mažosios valstybės tu- 
rės pamaži išnykti, patekti į didžiųjų glėbį. Jei tai yra tiesa, kalbant apie 
feodalines, dinastijomis paremtas valstybes, kurių Europoje dar daug bu- 
vo iki 1870 m., tai ši teorija vis dėlto vargiai gali būti taikoma kad ir 
mažoms valstybėms, kurių pagrinde yra kultūringų masių valia. Didžio- 
jo karo pamoka taip pat kalba prieš megalostatizmą. Prieš tą karą Euro- 
poje buvo tik viena milžiniška valstybė (Rusija), 7 vidutinės ir 16 mažų. 
Karas ir pokariniai įvykiai sugriovė vieną vidutinę valstybę (Austro-Veng- 
riją) ir vieną mažutę valstybėlę — Juodkalniją. Bet jų vietoje atsirado 
net 7 naujos mažos ar vidutinės valstybės, o keletas kitų (Airija, Ukrai- 
na, Gudija, Kaukazo tautos) apsistojo pusiaukelėje į nepriklausomybę, ga- 
vusios siauresnę ar platesnę autonomiją. Taigi, Didžiojo karo, — to karo, 
kurį paruošė megalostatizmo garbintojai, — išdavos aiškiai pasviro į mi- 
krostatizmo pusę ir sudavė rimtą smūgį megalostatizmui. 

Žinoma, egzaltuoto militarizmo laikais mažosios valstybės negali 
jaustis saugiai, 0 ypač tos, kurios nėra izoliuotos salose ir pusiausa- 
liuose ir turi ilgas kontinentines sienas su labai galingais kaimynais. Šiuo 
atžvilgiu Lietuvos geografinė padėtis kiek geresnė tik už Čeko-Slovaki- 

jos. Tačiau ir mažos valstybės, ir pavojingoje padėtyj esančios, vis dėlto 
randa būdų išlikti, ilgai ir gerai gyventi. Mat, kultūringo, sąmoningo 
ir laisvę suprantančio piliečio moralinės jėgos dažnai turi nematomų ir 
sunkiai suskaičiuojamų rezervų. Reikia tik mokėti tuos rezervus perkelti 
iš statinės padėties į kinetinę, reikia tinkamai dinamizuoti žmonių valią 
ir pastangas. Čia turi veikti kartu protas ir savisaugos instinktas. O juos 
turi žadinti ne vien puikiųjų distancijų beribiai horizontai. Kaip sprogs- 
tamoji medžiaga mažiausioje erdvėje suspausta įgyja labai didelę jėgą, 
taip moraliniu atžvilgiu tvirtos ir kultūringos mažos tautos bei valstybės, 
aprėžtos siaurais horizontais, susiorientuoja gulstinę augimo kryptį pa- 
keisti statmenine kryptimi, ir iš to gaunami nuostabūs rezultatai. "To- 
kiomis brangenybėmis mažutėse dėžutėse yra jau virtusios Belgija, Olan- 
dija, Danija ir Šveicarija. Tuo pačiu keliu sparčiai eina Čeko-Slovakija 
ir Baltijos valstybės. Vakarų Europos mažutės valstybės savo žemę tiek 
suhumanizavo, tiek ištraukia iš jos naudos ir pakelia jos vertę, kiek ne- 
pajėgia dar nė viena didžioji valstybė. Tai gelmių jėga atremta į žemę, 
į gamtinę realybę. Bet tai ne viskas. Belgija, Olandija, Šveicarija, Da- 
nija, Švedija, Norvegija ir Suomija taip sukultūrina savo piliečius, palaiko 
tokią puikią tvarką ir išmoko savo laisvę branginti, moksluose ir mene 
užkariauja tiek laimėjimų, o savo literatūrose paskelbia tiek universali- 
nių idėjų, kad šitiek dvasinių turtų pasauliui neatskleidžia jokia lygaus 
didumo didžios valstybės provincija. "Tai kilniųjų aukštybių nepavergia- 
ma jėga, tai tikrasis dvasios dinamizmas, gyvenimo kovose (dažnai net 
karuose) stipresnis už dideles tvirtoves ir milijonines armijas. "Tai šitas 
mažųjų valstybių statmeninis ūgis kalba mikrostatizmo naudai. Ir čia 
mums aiškėja, kad tautų ir valstybių galybė ir patvarumas gali remtis ne 
vien teritorijų platybėmis, bet gal dar daugiau jų dydis ir jėga gali būt 
matuojami jų dvasios kūrybinėmis pastangomis ir jų išdavomis, jų dva- 
siniu dinamizmu.. 


Savo geopolitine padėtimi Lietuva yra buferinė valstybė didžiųjų 
tautų kontaktų zonoje, kur susiduria dažnai priešingi germanų ir slavų 
interesai. Saugiau būtų, jei tokios mažos valstybės ribos būtų nustaty- 
tos kompromisiniu būdu, dalyvaujant reikšmingiems tarptautinio arbit- 
ražo organams. Buferinės valstybės funkcija būtų neįsivelti į kurį ideolo- 
ginį bloką ir gerai patarnauti susisiekimui bei transportui visų tų valsty- 
bių, kurios turi intereso jos teritoriją bei kelius tam tikslui panaudoti. Jei 
yra galimumų (jų ne visuomet esti!), tai plačia tarptautine sutartimi ga- 
rantuotas buferinės valstybės neitralumas gali padidinti jos saugumą ir 
sustiprinti taiką jos pasieniuose. Mažai valstybei taika ne tik gerai apsi- 
moka, bet ir būtinai yra reikalinga jos egzistencijai garantuoti. Taika 
ypač reikalinga tokiai mažai valstybei, kuri turi kariauti net labai sunkų 
karą toli gražu su nepilnai dar apvaldytais gamtos elementais, keldama 

savo mažos žemės produktingumą ir savo negausios tautos kultūrinimą 
pagal mūsų siūlomą statmeninio ūgio teoriją. 

Dar nematau reikalo atšaukti tai, kas buvo parašyta prieš dešimtį 
metų: Mažųjų tautų statmeniniu ūgiu ir kūryba nepaprastai įturtintos 
žemės įgauna vidinės galybės, kuri peržengia jų siauras ribas ir net tarp- 
tautinių interesų sūkuryj pelno joms didelį moralinį prestižą ir pagarbą, 
kas dažnai atstoja joms milijonines armijas ir milijardines sumas. Ir di- 
džiajam kaimynui darosi labai svarbu, kad kitas didelis kaimynas nepa- 
sisavintų to mažo, bet vertingo sklypo. Iš čia dygsta megalostatizmą nei- 
tralizuojančios aplinkybės, taip pat stiprinančios mažųjų tarptautinę pa- 
dėtį. Ir juo didesnės varžytynės tarp didžiųjų, tuo mažosios valstybės 
darosi vis reikalingesnės didžiosioms. Ir kol didžiosios valstybės ieško 
tarpusavės pusiausvyros, tol niekas negalės iš politinio žemėlapio išbrauk- 
ti tokių didelės kultūros lizdų, kaip Belgija, Olandija, Šveicarija ir Skan- 
dinavų valstybės. 

Išlaukinis pavojus ir Lietuvai gali greičiau sumažėti, 1) jei ji pagrei- 
tinta sparta pasiektų tokį kultūrinį ir ūkio lygį, kuriame jau seniai yra 
aukščiau sakytosios mažosios Vakarų valstybės; 2) jei ji labai aiškiai ir su 
visomis logiškomis išdavomis suprastų savo buferinės padėties pareigas; 
3) jei jos kultūra ir patriotizmas pasiektų pačias plačiausias mases ne fi- 
zinės prievartos, bet moralinės disciplinos ir susiklausymo, susitarimo 
keliu. 

Šiandien homo oeconomicus labai jau mažai dėmesio kreipia į tikrą- 
sias moralines žmogaus charakterio vertybes, užmiršdamas, kad didžiosios 
ekonominės galybės — kaip Amerikos Jungtinės Valstybės, ir mažesnės — 
kaip Šveicarija, savo pradžią ir įsibėgėjimą gavo moralinėse versmėse, 
kuriose žmogaus laisvė, darbštumas, teisingumas, tolerancija, visas dvasi- 
nis komfortas spindėjo ypatingame grožyj ir didybėje. Manytume, kad 
noras gyventi, būti ne tik nepriklausomai, bet ir laisvai yra moralinės ka- 
tegorijos dalykai, todėl priklauso ne tiek nuo didžiųjų žemės erdvių ir tur- 
tų, kiek nuo pilietinių tautos dorybių ir gero supratimo bei įvertinimo sa- 
vo geografinės aplinkumos bei laikų dvasios. O šitokį supratimą įgyti 
nėra uždrausta ir mažoms tautoms. Net ir dideliame kryžkelės judėjime 
gerai vairuojamas mažas vežimėlis lengviau randa sau laisvą kelią ir išlie- 
ka nepaliestas... Ir vėl mes manome, kad Dievas leido mus mažus, jog 
savo kokybe galėtume tapti tobulesni. 


27. Suvažiavimo darbai III 


Seniausias literatūrinis darbas 
apie Nemuną 
Steponas Kolupaila! 


Ligi 16-jo amžiaus Nemuno vardą kartais sutinkame įvairiuose geo 
grafiniuose Rytų Europos aprašymuose. Štai kelios citatos: 

1) Krokuvos kanauninko Mato iš Miechovo (1456—1523) — Des 
criptio Sarmatiarum Asianae et Europianae et eorum, guae in eis conti- 
nentuTr, auctore Matthia a Miechėw, Artium et Medicinae docto- 
re, canonico Cracoviensi; Cracoviae 1521: 

Fluvii Lithuaniae. Vilia... cum alio fluvio minori, Vilna dicto, 
„..unague ad magnum fluvium Niemen influunt. Niemen autem flu- 
vius valde flexuose decurrit, naves defert et merces: post castrum Kowno 
in mare Prutenicum cadit. 

(Lietuvos upės: Vilija su kita mažesne upe, vadinama Vilnia, kartu 
įteka į didelę upę Nemuną. Nemuno upė teka labai vingiuota, neša laivus 
ir prekes; žemiau Kauno tvirtovės įteka į Prūsų marias). 

2) Baronas Zigmantas Herbersteinas (1486—1566) — De Li- 
thuania; Si gismundus, liber baro in Herberstein; Basileae 1549; 

Velia autem fluvius aliguot infra Vilniam milliaribus, Crononem in- 
fluit.  Cronon autem... Prutenos gue populos... a Samogitis, eo loci, 
guo Germanicum mare illabitur, dirimit; ubi est oppidum Mumel. Nam 
Germani Chrononem Mumel, patrio vero vocabulo Nemen appelant. 

(Vilijos upė kelias mylias žemiau Vilniaus įteka į Kronų (Nemuną). 
Kronus atskiria Prūsų tautą nuo Žemaičių ligi tos vietos, kur įteka į Vo- 
kiečių jūrą; čia yra Mumelio (Klaipėdos) miestas. Todėl vokiečiai vadina 
Kronų Mumeliu, o tikras jo vietinis vardas yra Nemunas). 

Užtat tikrą sensaciją sudaro laimingai užsilikęs Silezijos poeto A do- 
mo Schrėterio lotyniškomis eilėmis parašytas iškilmingas veikalas: 

„De Fluvio Memela Lithuaniae gui cura et industria Generosi ac Cla- 
riss, viri Domini Nicolai Tarto, navibus permeabilis factus est. Carmen 
elegiacum“. Authore Adamo Schroethero Silesio. Cracoviae 
MDLIII (1553). 


1 Platesnė redakcija šios paskaitos atspausdinta 1939 m. „Sotere“. — Red. 

Ši „elegiškoji giesmė“ buvo išspausdinta Krokuvoje 1553 metais La- 
zaro, Andriaus sūnaus, spaustuvėje; tai — maža knygutė: 19,5 x15 cm, 15 
puslapių. 

Antrą kartą tas darbas buvo atspaustas dideliame Lenkijos ir Lietu- 
vos istorijos versmių rinkinyje: 

Historiarum Poloniae et Magni Ducatus Lithuaniae Scriptorum guot- 
guot ab initio Reipublicae Poloniae ad nostra usgue tempora extant om- 
nium Collectio Magna ordine chronologico digesta ob exemplarium rari- 
tatem iterumgue typis exscriptorum suppeditante celeberrima Bibliotheca 
Zalusciana edidit varias annotationes adiecit ac praefatus est Laur. 
Mizlerus de Kolof. Varsaviae, t. I — 1761, t. II — 1769. 

Pirmajame tome ištisai perspausdintas visas Schrėterio vei- 
kalas. 

Mūsų Universiteto biblioteka neturi nei originalo, nei Mizlerio 
„Kolekcijos“. Bet jos direktorius, prof. V. Biržiška, maloniai padėjo 
paskolinti abudu leidinius iš kitų bibliotekų. Schrėterio originalą 
paskolino Jogailonių Universiteto biblioteka Krokuvoje, Mizlerio rin- 
kinį — Batoro Universiteto biblioteka Vilniuje. Laikau malonia pareiga 
pareikšti visoms trims bibliotekoms už šią paramą nuoširdžią padėką. 


KAS BUVO TASAI SCHROTHERIS? 


Kiek pavyko rasti žinių, Adomas Schroėtheris, gimęs 1525 
metais Nissoje, Silezijoje, baigė mokslus Krokuvos akademijoje ir galuti- 
nai įsikūrė Lenkijoje. Visą gyvenimą paaukojo mokydamas jaunimą ir 
„apdainuodamas““ kraštą ir jo įžymius asmenis. Mirė 1572 metais, kaip pri- 
pažintas ir laurais pagerbtas poetas. Svarbiausi jo darbai, rašyti lotyniš- 
komis eilėmis, šie: 

1) Elegiarum Liber I item epigrammatum Liber I. 

2) Regni Poloniae Salinarum Vieliciensium iucunda ac vera descrip- 
tio, Carmine elegiaco. Krokuva 1565. (Apie druskos kasyklas Veličkoje). 

3) De Natali Jesu Christi Salvatoris nostri carmen saphicum. Kro- 
kuva 1555. 

4) Fluvio Memela Lithuaniae. 

Skaitant Schrėterio veikalus, galima susidaryti įspūdį apie tas sąly- 
gas, kuriose teko kurti 16-jo amžiaus poetui. Nors pats jis pasirašo 
„poeta laureatus et philosophus“, per visus darbus „raudonu siūlu“ eina 
nepaprastas nusižeminimas, kinietiškai iškeliami kad ir menki svetimi 
nuopelnai. Matyti, tam poetui teko gyventi didikų dvaruose ir būti jų 
„Gvaro dainiumi“. Ir elegija apie Nemuną parašyta ne pačiam Nemunui, 
bet išgarsinti vienam poeto mecenatui, jam pavesto Nemuno vagos va- 

lymo proga. Tas mecenatas — Generosus ac clarissimus vir Dominus 
Nicolaus Tharl!lo de Sczekarzowicze, Signifer Praemisliensis, S. M. 
R. Aulicus Haeredi in Arce Laski. Jis iškeliamas į padanges už nepa- 
prasto svarbumo žygį, lyginamą su didžiausių istorijos didvyrių laimė- 
jimais. 


KAS BUVO TARLA? 


Apie tą didvyrį daug sunkiau gauti žinių, kaip apie nužemintai kuklų 
poetą.  Kilniųjų lenkų didikų genealogijos rinkiniuose (pvz., Herbarz 
Polski, K. Niesieckio, Leipzig 1842, t. IX) randame, kad Andrius 
Tarla, Lwowo karuža, turėjo 4 sūnus, vieną iš jų Mikalojų, kuris 
buvo Peremyšlio karuža, gavo palikimą Laškių dvarą ir, dvarininko 
Gėrnickio liudijimu, buvo mokytas ir „lygios tarenos“ žmogus. Yra ži- 
nių, kad Mikalojų Tarlą4 žmonės vadino „,Hlawa“ (ukrainiškai — galva). 

Schrėteris, tarp kitko, sako apie Tarlą: 

„Multorum mores, multas guod vidit et urbes, 

Et didicit linguis guatuor ille logui“. 
(.. „pažino daugelio tautų papročius ir matė daug miestų, išmoko kalbėti 
net keturiomis kalbomis .. J). 

Jonas Czerminskis 1571.VI5 rašė iš Krokuvos istorikui Mar- 
tinui Kromeriui, tada Varmijos vyskupijos koadjutoriui: 

„Ponas Mikalojus Tarla, Peremyšlio karuža, prašė Bavarijos ku- 
nigaikštį išleisti į jo ūkį 400 amatininkų su šeimomis; tie žmonės jau nu- 
važiavo per Krokuvą“. 

Tuo tarpu apie Tarlos atliktus Nemune didelius darbus neužsi- 
mena nė vienas istorikas ar kronikininkas. Visai teisingai tvirtina 
Schroteris savo veikalo įžangoje, skirtoje savo mecenatui: 

„Sunt enim multi et magni viri, gui multum virtute prudentia, mag- 
nisgue animi et corporis dotibus valuerunt, ut vel magnum etiam praes- 
tent Achillem, guorum memoria, ob hanc unicam saltem causam, guod 
literis et sacro Musarum praeconis non compraehensa est, omnino inter- 
cidit“. (Buvo juk daug didvyrių, kurie tiek pasižymėjo savo dorybėmis, 
išmintimi, dideliais sielos ir kūno gabumais, kad galėtų pralenkti didįjį 
Achillą, tačiau atsiminimas apie juos visai išdilo dėl šios vienintelės prie- 
žasties, kad jie nebuvo paženklinti raštais nei pagarsinti menu — „mū- 
zomis“). 


KOKĮ DARBĄ ATLIKO TARLA NEMUNE? 


Nemuną valyti rėvose nuo akmenų buvo mėginta, kiek spėjama, dar 
14 amžiuje. Nemunas visada 

„Invius hic semper, nec navibus utilis ullis 
Et propter rupes et fera saxa, fuit“ — 
(čia buvo be kelio, netinkamas jokiems laivams dėl savo rėvų ir lauki- 
nių uolų). 
= „Hunc aggressus erat Heroum maximus ordo, 
Tentavit durum guisgue laboris onus. 
Pervius at postguam, nullague meabilis arte 
Visus, opus fortes destituera manus...“ 
(Jį puolė ištisos eilės didvyrių, kiekvienas mėgino sunkųjį darbą. Po to, 
kai jis pasirodė jokiomis priemonėmis nenuveikiamas ir nepraeinamas, 
teko laukti narsių rankų ...). 
Karalius Žygimantas Augustas, savo patarėjų, Lietuvos ministrų, pa- 
skatintas, pavedė darbą atlikti gabiam savo valdininkui Tarlai. 
„Ecce, potens, guo se gens fert Tartovia claram, 
Tarto, sui studium pectoris omne parat, 
Pectoris omne parat studium, vigiligue labore, 
Naturae solidum frangere tentat opus“. 
(Štai galingasis Tarla, garsios giminės atstovas, apmąsto visus sunkumus 
ir mėgina įtemptu darbu pažaboti dideles gamtos kliūtis, nors kiti abe- 
joja, ar tas jam pavyks. Ir Tarla laimi!). 
„Memela nunc spatio liberiore fluit. 
Guigue prius rupes, et inutile pondus alebat, 
Nunc vehit omnimodas, navibus aptus, opes“. 
(Nemunas štai teka laisvesnėje vagoje. Kur anksčiau jis skalavo 
uolas ir kilnojo nenaudingus daiktus, dabar, tapęs tinkamas laivybai, veža 
ir plukdo visokeriopus turtus). 
Tas darbas padarė daug naudos karalystei, o ypač lietuviams: Et 
Guantum Litauos utilitate 1uvat! 
O Tarlai rūpėjo ne vien pelnas: 
„Guantum vis famam tanta virtute paratam 
Non ullo pretii tempore vincet honos“. 
(Medžiaginės vertės garbė niekuomet nenugalės didele drąsa įgyto aukšto 
vardo!). 
Įvertindami Tarlos didelį darbą, pirkliai, kurie plačiai ėmė naudotis 
Nemunu, stato jam paminklą: 
„«-.„laudantgue virum, statuuntgue trophaea, 
Signa per aeternos non abolenda dies“. 
5i pranašystė neįvyko: paminklas nesulaukė mūsų dienų. Akmuo pasi- 
rodė silpnesnis, kaip menkas popierius. Literatūrinis paminklas, Schro0- 
terio elegijos pavidale, pasirodė kaip Horacijaus ,,„momumentum aere 
perennius“. 


„Premia... multa merctur, 
Dignus ob id tota posteritate legi“. 

(Daug dovanų jis užsipelnė ir vertas užtat būti minimas per visus ateities 
laikus!). 

„Este nec immemores vos gui vaga rura tenetis, 

Memela gua placidis labitar altus aguis“. 
(Nepamirškit jūs, netikrų ūkių valdovai, kuriuos ramiais vandenimis plau- 
na gilus Nemunas!). 


„Nomina Tartonis nescia mortis erunt“. 


(Tarlos vardas nežinos mirties!). 

Jei po keturių šimtų metų mes nepamiršome Tarlos ir jo darbų mūsų 
Nemune, tai ne tiek jis pats tam pasitarnavo, kiek kuklus silezijietis, kurio 
kukli knygutė tikrai nežino mirties. Vytauto Didžiojo Universiteto Teolo- 
gijos-Filosofijos fakultetas sutiko perspausdinti visą „elegiškąją giesmę“ 
savo žurnale ,„Athenaeum““. 

Schrėterio kūrinys parašytas, kaip klasikų lotynų autorių eilėraš- 
čiai, vad. pentametru; jis gali būti įdomus pastudijuoti lotynų kalbos 
pamokose. 


KITI ĮDOMŪS DARBAI APIE MŪSŲ UPES 


Mūsų skaitančioji visuomenė ir knygų mėgėjai beveik nepastebėjo 
VI. Syrokomlės „Nemuno nuo versmių iki žiočių“ lietuviškojo ver- 
iimo, K. Bizausko atlikto ir 1933 metais išleisto („Gamtos Drauge“ ir 
skyrium). To veikalo autorius — žinomas lenkų poetas lietuvis Liudvikas 
Kondratavičius, tikriau, rodosi, Kundrotas, išleido Vilniuje 1861 
metais menišką Nemuno aprašymą nuo aukštupio ligi Kauno ir pridėjo 
perredaguotą nežinomo dvarininko kelionės Nemunu iš Kauno į Kara- 
liaučių dienoraštį rašytą 1829 metais. 

Vertėjas įvertina knygoje „begalinį, nepaprastai gilų prisirišimą prie 
Lietuvos ir visų jos kraštų“. Syrokomlės veikalas svarbus ir istorikams, 
nes duoda teisingą panemunių vaizdą prieš 80—100 metų. 


Kitas nepaprastai įdomus veikalas, kuris laukia savo vertėjo ir lei- 
dėjo — K. Tiškevičiaus Neries monografija — „Wilija i jej brzegi“, 
išleista Drezdene 1871 metais, dabar didelė bibliografinė retenybė. 

Tos knygos autorius, — žymus mokslininkas ir visuomenės veikėjas, 
—- 1857 metais surengė savotišką ekspediciją, perplaukė laivu visą Nerį 
beveik nuo versmių ligi žiočių ir surinko daug įdomios medžiagos. Darbą 
išleido, jau autoriui mirus, rašytojas J. Kraševskis. 

Didelė, dailiai išleista knyga, su originaliais piešiniais, turi gražių ke- 
lionės aprašymų, romantiškų praeities studijų ir patriotiškų sentencijų; 

jos turinys malonus kiekvienam lietuviui dėl visur pabrėžto gilaus tėvy- 
nės meilės jausmo. Įdomu, pvz., mums skaityti tokią nuomonę: 

„Dideliame, Dievo Apvaizdos nubrėžtame, krašto likimo paskyrime 
keistais keliais nuėjo lietuvių tautiškumas. Prieš keliasdešimt metų... 
savo krašte, Lietuvos universitete, kur dirbo europinio garso 
mokslo žmonės, geriausios valios vyrai — jų mokslo siekimuose mažiau- 
siai buvo jaučiamas šalies tautiškumo pradmuo. "Ten rūpestingai studi- 
juota senų, jau pamirštų, tautų bei kalbų istorija... moksliškai disku- 
iuota apie gotus ir normandus ..., bet niekas mums nepasakė, kas bu- 
vo lietuvis, iš kur jis atsirado šioje skurdžioje žemėje, kaip gyveno, 
kuo maitinosi, kaip rėdėsi, kokie buvo jo papročiai, kokį jis turėjo su- 
pratimą apie Dievą, kaip jį garbino, kokius turėjo visuomenės ir politinio 
gyvenimo principus...“ 

Prie K. Tiškevičiaus veikalo nebuvo galima pridėti Neries 
aukštupio žemėlapio, kurio originalas yra Vilniaus universiteto bibliote- 
koje. Daugiau žinių apie Neries monografiją ir kai kuriuos kitus dar- 
bus paskelbiau 1931 ir 1932 metais „Židinyje“ (Lietuvos upių monogra- 
fijos). 

Nenusiminkime, kad dabar mūsų visuomenė mažai domisi istorijos, 
geografijos ir apskritai mokslo literatūra. Ateis laikas, kada mūsų dar- 
bai, kaip dabar Schrėterio knygutė, bus branginami daugiau, kaip menkas 
auksas. Kai mums siuntė iš Krokuvos „Schrėterio“ brošiūrą, jos pa- 
reikšta vertė, trigubai didesnė už auksą, sudarė sensaciją Kauno 
muitinėje... 


Lietuvos kvartero reikšmė mūsų tautos 
ūkiui ir jo tyrinėjimai per 20 
nepriklausomybės metų 
Česlovas Pakuckas 


Kvarteras yra pats jauniausiasis žemės plutos istorijos periodas. "Tos 
sistemos sluoksniai sudaro pačią viršutiniąją žemės plutos dalį, kuri mūsų 
krašte susiklosčiusi įvairiu storumu. Lietuvos žiemiuose tie sluoksniai 
plonesni (2—10 m), pietuose — storesni (30—150 m). Mums visiems, ne 
vien tik geologams, tenka vienokiu ar kitokiu būdu su tais kvartero sluok- 
sniais susidurti. Todėl, neliečiant gilesniųjų mūsų krašto taip vadinamų 
pagrindinių sluoksnių, pravartu mesti trumpą žvilgsnį į tų kvartero sluok- 
snių reikšmę mūsų tautos ūkiui, kokie yra pagrindiniai uždaviniai kvar- 
tero tyrinėjimo ir kas toje srityje pas mus padaryta. 

Kvarterą paprastai priimta skaldyti į dvi dalis: senesnįjį, taip vadina- 
mą pleistoceną!, arba diluvį, ir holoceną?, arba aluvį. Pleistoceno sluoks- 
nius pas mus sukrovė daugiausia ledlaikiais buvę čia ledynai. Tie ledynai, 
beslinkdami iš šiaurės ir pridengę Š. Europą iki 500 geogr. pločio apie 
2—5 km storio danga, atnešė su savimi begales riedulinės, t. y. moreninės 
medžiagos, kuri, ledams nutirpus, užklojo senesnius pagrindinius sluok- 
snius. Tokių ledynlaikių būta laike pleistoceno ne vieno, bet keletas 
(3—4). Ledynams pasitraukus, atsirasdavo sąlygos, panašios į dabartines. 
Tokiais tarpledyniniais laikais susidarydavo vietomis durpynai, o vietomis 
kitokie sluoksniai, kurie vėl būdavo pridengti vėliau užėjusių ledynų. Tuo 
būdu susidarė kelių glacialų ir interglacialų sluoksniai. 

Holoceną sudaro ledynams pasitraukus susidariusieji sluoksniai, ku- 
rie pasireiškia mūsų laikų durpynais, kopomis, upių slėnių bei deltų sąna- 
šomis, ežerų ir kitokiomis dabarties nuosėdomis. 

Visas mūsų gyvenimas vyksta ant kvartero sluoksnių. Ant jo stovi 
visi mūsų pastatai. Kvartero sluoksniai nėra vien tik pastatams pagrin- 
das, bet didele dalimi ir statybinės medžiagos šaltinis: smėlis, žvirgž- 
das, skalda, akmens, molis ir p. Be šios, pirmu žvilgsniu atrodančios labai 


1 Pleiston graikiškai — daugiausia, kainos — naujas. 
2 Uolos — visiškai. 

paprastos, medžiagos negalėtų būti pastatytas joks pastatas ir išvestas 
kelias. 

Kvartero reikšmė mūsų ūkiui dar padidėja prisiminus, jog tuose 
sluoksniuose sutelkti dideli ištekliai durpių kuro, kurio vertė pas mus 
auga metai iš metų. Savo durpių išteklius kad ir esame paviršutiniškai 
apskaičiavę, kad ir sakome, jog turime 67500 ha — 2300 000 000 m3, 
tačiau tos durpės nėra ištirtos, ir čia reikėtų organizuoto mokslinio tyrimo. 

Be paminėtų, dar esama balų geležies rūdos, diatomitų klinčių tufų. 
Ta kvartero sluoksnių ūkinė reikšmė tuomi dar nesibaigia. Ji pasi- 
reiškia mūsų krašte milžiniškos svarbos dalykų — savo įvairiomis dirvo- 
mis. Mūsų dirvų vienokiškumas ar kitoniškumas priklauso nuo skirtingai 
įvairiose vietose pasireiškiančių kvartero sluoksnių. Ištyrę savo kvarterą, 
galėsime sudaryti dirvožemių žemėlapius, o juos turėdami — galėsime 
daryti įvairių žemės ūkio kalkulacijų: kur ir kokių javų galime auginti, 
kokių trąšų dirvoms suteikti ir t.t. Pagaliau tinkamo vandens ištekliai 
irgi aukštai susiję su mūsų kvartero sluoksniais. Mūsų krašte vanduo 
iš pagrindinių sluoksnių dažnai netinkamas, ir geriausias iš kvartero 
sluoksnių. Ta sritis moksliškai neištirta, nors praktiškai turime jau ištisą 
tinklą šulinių, padarytų pieninėms; žymios dalies mūsų giliųjų gręžinių 
neteko išnaudoti dėl netinkamo vandens (pvz., „Ragučio“ Kaune). 

Mestas šūkis atstatyti mūrinę Lietuvą, išplėsti savo pramonę, išvesti 
geležinkelius, plentus ir vieškelius. Visam tam reikia žaliavos, kurios 
dauguma tūno kvartero sluoksniuose. Reikia žinoti, kur tos žaliavos yra, 
tenka apskaičiuoti jų atsargą ir eksploatacijos būdus. Šitoje srityje ne- 
daug pas mus dar yra padaryta. Tam trūko ir trūksta kvalifikuotų žmo- 
nių, bet svarbiausia — trūksta organizacijos. Šitokius darbus pavieniai 
asmenys savo iniciatyva ir lėšomis atlikti negali. Čia reikia valsty- 
binių mastu varomo darbo, reikia geologinės įstaigos, kuri planingai 
vykdytų savo krašto tyrimą. Tokios įstaigos yra visame civilizuotame 
pasaulyj, visose valstybėse. Europoje Lietuva pirmauja ta prasme, kad 
esame vienintelė valstybė, kuri neturi geologinės įstaigos, neskaitant uni- 
veisitete esančios geologijos katedros. 

Šalia praktinės reikšmės uždavinių, su kvarteru yra susijusių daug 
įdomių teoretinio pobūdžio problemų. Jau vien tas faktas, kad tik kvar- 
tero sluoksniuose aptinkame tikruosius žmogaus likučius ir jo egzista- 
vimo žymes, padaro kvarterą nepaprastai reikšmingą archeologijai ir iš 
viso žmonijos raidai.  Pasiremiant tuo taip reikšmingu žmonijai faktu, 
siūloma kvarterą laikyti ne vienu kainozoinės eros periodu, bet išskirti jį 
iš tos eros ir su kvartero pradžia pradėti skaityti prasidėjus naują antro- 
pozoinę erą (Antropozoicum). 

Didesne savo dalimi kvartero istorija vyksta labai ryškių klimato 
svyravimų įtakoje, kas iššaukė didingų ledlaikių pasireiškimus. Su tuo 

iškyla ištisa eilė problemų dėl tų klimato svyravimų priežasties. Tačiau 
geologams didelės reikšmės teikia ledynų atvilktosios medžiagos tyrinė- 
jimas. Iš esamos medžiagos ir jos skirtingų susiklostymo formų geologai 
stengiasi išskaityti visas tas sąlygas, kuriomis esamieji sluoksniai susida- 
rė.  Kvarteristui geologui rūpi išspręsti ir tiksliai išaiškinti kvartero 
sluoksnius jų stratigrafine ir morfologine prasme. 

Nagrinėjant sluoksniavimą glacialinių nuosėdų, iškyla didelės moks- 
linės reikšmės klausimas apie ledlaikių skaičių. Ledynų danga nesto- 
vėdavo vienoje vietoje per visą glacialo laiką, bet svyruodavo čia pa- 
sislinkdama pirmyn, čia pasitraukdama atgal. Dėl to ledlaikių skaičiaus 
klausimas nėra taip paprastas, kaip kartais galėtų pasirodyti. Pagrindi- 
nių ledlaikių, buvusių kvartero periodą, šiandien Europoje priskaitomi 
keturi, būtent: Giunc, Mindel, Ris ir Viurm, ir tarp jų esą trys tarp- 
ledlaikiai. Lietuvoje iki šiol turėjome aiškiai dviejų ledlaikių žy- 
mes; tai neginčijamas faktas, konstatuotas dar rusų geologų. Dabar at- 
rodo esą rasta žymių ir trečio ledlaikio, bet apie tai iki šiol nėra paskelbta 
spaudoj, nes tas dalykas yra dar tik tyrimo stadijoj. Ligi šiol buvo lai- 
kyta, kad viršuje pasitaiko dažniausiai rusvi moliai paskutinio ledlaikio, 
po jais seka fluvioglacialinių smėlių kompleksas, o dar giliau palši mer- 
geliai priešpaskutinio ledlaikio. Po šiais pastaraisiais daugumoje vietų se- 
ka pagrindiniai sluoksniai. Dabar kai kuriuose gilesniuose gręžiniuose 
konstatuota po pilkųjų mergelių Ris ledlaikio, trečioji iš eilės, morena, 
atskirta smėliais nuo viršum jos besiklostančiosios. Pažymėtina tas, kad 
ši pastaroji morena yra rusvos spalvos, lygiai tokia pat, kaip pati viršu- 
tinė. 'Tuomi būtų pabrėžta, kad spalva neturi stratigrafinės reikšmės, 
kaip lig šiol buvo dažnai kartojama. 


Įdomių dalykų teikia ne vien tik pleistoceno stratigrafija; ne ma- 
žiau įdomūs yra ir holoceno tyrinėjimai. Holocenas pas mus plačiausiai 
pasireiškia durpynais. O durpynai, tyrinėjant juos stratigrafiškai žie- 
dadulkių analizės metodais, teikia įdomios medžiagos mūsų miškų isto- 
rijai ir klimato svyravimams per paskutiniuosius 15 tūkstančių metų. 

Pasinaudodami žiedadulkių analize, galime matyti, kokiame durpy- 
n. horizonte kokie vyravo medžiai. Iš augmenijos atitinkamų bendruo- 
menių darome išvadų apie klimatines sąlygas. Durpynų tyrinėjimai ne- 
tiesiogiai pagelbsti archeologijai, datuojant atskirus radinius, pasitaikan- 
čius durpynuose. 

Šita sritis pas mus pirmąkart paliesta tik laike pastarųjų 20 metų. 
Pirmutinis darbas apie pietų Lietuvos kelis durpynus yra paskelbtas esto 
P. W. Thomsono „Beitrag zur Stratigraphie der Moore und zur Waldge- 
schichte S. W. Litauens“, atspausdintas žurnale „„Geologiska Foreningens 
in Stockholm Forhandlingar“ 1931 m. P. W. Thomsonas paduoda Eže- 
rėčio durpyno tris profilius pagal žiedadulkių analizę ir Gabiauriškio eže- 

ro tokios pat prasmės profilį. Iš čia daro kai kurių išvadų apie Lietuvos 
miškų istoriją. 

Kitas darbas apie Lietuvos miškų istoriją, pasiremiant durpynų ty- 
rinėjimais, yra K. Brundzos „Lietuvos miškų istorijos pradmens“, atspaus- 
dintas „Mūsų Giriose“ Nr. 1-2, 1934. Šiame darbe, be Thomsono 
paskelbtų durpynų profilių, paduoti dar dviejų pelkių profiliai, būtent: 
Pakimynių ir Amalvos. Tačiau šis darbas yra daugiau populiaraus pobū- 
džio kelių tyrinėjimų sintezė, ne speciali kurio nors atskiro durpyno 
studija. 

Paskutinis iki šiol esąs darbas iš pelkių tyrinėjimų srities yra plati 
studija apie Kamanų pelkę, parašyta Dotnuvos Akademijos profesorių ko- 
lektyvo. Tačiau šios pelkės stratigrafinį darbą atliko M. Žemaitis. Čia 
yra išnagrinėta iki šiol žinomais metodais šiaurės Lietuvos aukštutinė 
pelkė, padarytos atitinkamos išvados ir palyginimai su kaimynų tos sri- 
ties tyrinėjimais. Tai yra lietuvių įnašas į tos srities mokslą. Be abejo, 
tai dar tik pradžia mūsų pelkių tyrinėjimo. Toj srityje dar plati dirva 
lietuviams geologams kvarteristams, turintiems palinkimo prie botanikos. 

Kita kvartero tyrinėjimų sritis yra, kaip jau minėjau, morfologinė ir 
stratigrafinė. Kadangi šita sritimi domisi ne vien geologai, bet ir geogra- 
fai, tai čia, šioje srityje, irgi jau padaryta keletas žingsnių pirmyn. 

Ši sritis liečia vien tik paskutinį ledlaikį ir jo padarinius. Paskuti- 
nysis ledynas pasitraukdamas paliko sąnašų, kurios nugulė paviršių įvai- 
riomis formomis. Tas įvairiausiai pasireiškiančias formas tenka dešifruoti 
genetiniu atžvilgiu. Taip bešifruojant susekama, kur būta ledyno pa- 
kraščio, o iš pakraščio linkmės susekama ledynų slinkimo bei pasitrau- 
kimo kryptis. Tokiu būtu tenka nustatinėti atskiras ledynų stadijas ir tų 
stadijų fazes, kitaip sakant, tenka atspėti ir susekti glacialinių nuogulų 
stratigrafiją horizontaline prasme. 

Pirmas morfologinės prasmės darbas yra parašytas vokiečio geografo 
Mortenseno 1923 metais, atspausdintas žurnale „Geologisches Archiv“. 
(in 49 93 psl). Šis veikalas yra parašytas iš dalies remiantis tiesioginiu 
patyrimu, iš dalies tik topografiniais žemėlapiais 1:100000, čia 
peržvelgtas trumpais bruožais visos Lietuvos reljefas ir bandyta aiškinti 
iu reljefo kilmė. Iki šiol tai buvo pagrindinis veikalas apie Lietuvos 
glacialinę morfologiją ir vienintelis cituojamas užsieninėje literatūroje. 
Lietuvių geologai savo kvartero sluoksnius atidžiai pradėjo tyrinėti nuo 
1934 metų, kai iškilo reikalas pateikti duomenis apie Lietuvos kvarterą i 
Leningradą, kur internacionaliniu mastu nusistatyta per tarptautinės kvar- 
teristų asociacijos suvažiavimą išleisti Europos kvartero žemėlapį ir pa- 
vesta jį suredaguoti Leningrade. Iš tokių savo krašto kvartero tyrinėjimų? 


3 Tyrinėjimus vykdė, renkant minėtam žemėlapiui medžiagą, prof. M. Ka- 
veckis — Žemaičių plote, Doc. J. Dalinkevičius — Aukštaičiuos nuo Ventos-Du- 

atsirado duomenų, kuriuos, suvedus į krūvą, galima buvo išreikšti tam 
tikrame žemėlapyje. Be to, buvo paskelbta keletas atskirų straipsnių, 
apimančių dažniausiai ne visą Lietuvos kvarterą, bet jos atskirus regio- 
nus. Šitoje srityje čia pasiekta naujų duomenų, ne tik papildančių Mor- 
tenseno darbą, bet atitaisančių tam tikra prasme Mortenseno prileidimus. 
Ypatingai svarbu, man atrodo, konstatavimas rytų Lietuvoj naujos kryp- 
ties galinių, arba kitaip vadinamų — kraštinių morenų, kas leidžia kito- 
niškai aiškinti Baltijos aukštumos kilmę, ne kaip buvo iki šiol aiškinta, 
remiantis Mortenseno duomenimis. 

Be morfologinių duomenų, Lietuvos kvartero žemėlapyje paduoti, 
nors ir stambiais bruožais, litologiniai mūsų žemės paviršiaus duomenys. 
Tai yra jau lietuvių nuopelnas, nes iki šiol žemės paviršiaus sąstatas kitų 
nebuvo nagrinėtas. Suėmus visa tai į krūvą — dar nedaug padaryta. 
Šioje srityje laukiama dar smulkesnių ir tikslesnių savo krašto tyrinė- 
jimų. Darbas jau pradėtas, ir reikia tikėtis, kad Lietuva susilauks geres- 
nių laikų, bus suprasta to mokslo reikšmė ir bus sukurtos tinkamesnės 
tam mokslui plėtotis sąlygos, negu iki šiol buvo. Trokščiau, kad mes. 
Europoje toje srityje ne pirmautume savo atsilikimu, bet žengtume jei ir 
ne pirmieji, tai bent greta savo kaimynų. 

Iki šiol paskelbtų darbų lietuvių geologų kvartero srityje paminė- 
tini, be aukščiau tekste minėtų, dar šie: 1. J. Dalinkevičius, Lietuvos rel- 
jefo formos ir jų kilmė, „Mūsų Žinynas“, 1935. 2. Č. Pakuckas, Lietuvos 
žemės paviršiaus susidarymas, „Židinys“, 1934. 3. Č. Pakuckas, Pietinės 
Lietuvos reljefo glacialiniai elementai, „Kosmos“, 1934. 4. Č. Pakuckas, 
Galinių morenų kryptis rytinės Lietuvos aukštumose ir tų aukštumų kil- 
mė; „Kosmos“, 1936. 5. Č. Pakuckas, Pietinės Lietuvos glacialmorfologi- 
niai bruožai, ,„ Kosmos“, 1938. 


bysos vakaruose iki Šventosios rytuose ir priv. doc. Č. Pakuckas — pietinėje ir 
rytinėje Lietuvoje. 


Neorganinės druskos protoplazmoje 
Pr. B. Šivickis 


I 


Visi organizmai, tiek augalai, tiek gyvuliai, savo kūno struktūra kad 
ir labai skiriasi, tačiau pagrindine medžiaga, iš kurios yra susidaręs jų 
kūnas, priklauso vienai grupei cheminių medžiagų, kurias vadiname pro- 
toplazma. Seniau buvo manoma, kad protoplazma visuose organiz- 
muose yra vienoda, tačiau dabar priimta manyti, kad bendru protoplaz- 
mos vardu vadiname labai didelę, tam tikromis savybėmis sujungtą, gru- 
pę medžiagų, kurios sudaro visų organizmų kūno struktūros pagrindą. 
Toji medžiaga gali žymiai keistis, prisitaikydama prie organizmo gyve- 
nimo papročių, jį apsupančių sąlygų, amžiaus ir t.t. 

Protoplazma labai įvairuoja, tačiau ji turi daug ir bendrų visai gru- 
pei savybių. Jos fizinė struktūra yra koloidinė. Manoma, kad tai yra 
jos svarbioji specifinė gyvybinė savybė. Joje visuomet randama nemaža 
vandens, ko galima laukti atsimenant, kad hidrofiliniai koloidai, prie 
kurių priklauso ir protoplazma, visuomet reikalauja daug vandens. Į jos 
cheminę struktūrą įeinančios medžiagos skirstomos į organines ir į 
neorganinės.  Organinėmis vadiname tokias medžiagas, kaip proteinai, 
karbohidratai, lipinai, fermentai ir kt., o neorganinėmis — įvairias drus- 
kas ir mineralines medžiagas. Taip vienos, taip ir kitos gali žymiai įvai- 
ruoti savo gausumu, sudėtimi ir chemine forma, tačiau nežiūrint to viso 
įvairumo, kai kurios jų beveik visuomet yra randamos. Juk visiems 
biologams yra žinomas faktas, kad lig šiol nerasta nė vieno gyvulio, ku- 
riame nebūtų natriaus chloro, arba paprastosios valgomosios druskos. Au- 
galai be tos druskos, manoma, gali apsieiti, nes jos vietą paprastai užima 
kaliaus chloras, kuris gyvulių protoplazmoje yra mažiau reikšmingas. Be 
tų pagrindinių druskų, protoplazmoje randama ir kitų, — Mg, Ca, Fe, P, 
Mn druskų, o kartais ir kitų, — bet paprastai jų yra mažiau ir jų buvimas 
yra susijęs su organizmų kūno prisitaikymu prie specialių gyvenimo są- 
lygų. Juo mažiau sudėtingas organizmo gyvenimas, juo paprastesnis 
pats organizmas — juo paprastesnė, spėjama, savo sudėtimi ir pati pro- 
toplazma, juo mažiau ir pačių druskų įvairumo. 

Tinkamiausia organizmams gyventi medija yra jūros vanduo. Kai 

kurių manoma, kad patys pirmutiniai ir patys paprasčiausieji organiz- 
mai galėjo atsirasti ir gyventi tik jūros vandenyje; dabar daugelis 
jūrose gyvenančiųjų gyvulių yra taip primityvūs, jautrūs ir savo struk- 
tūra taip gležnučiai, kad jie niekur kitur gyventi ir negalėtų; tokių 
gyvulių yra daugybė: ištisi filai, ištisos klasės savo giminaičių kitoje me- 
dijoje ir neturi. Prie tokių, beveik vien tik jūrose gyvenančių, labai pri- 
mityvių, gyvulių priklauso labai didelė grupė — celenteratai; jų yra 
jūrose taip daug, kad pasitaiko vietų, kur visas dugnas apaugęs šiais gy- 
vulėliais. Jie sudaro dideles „karolines“ salas, apauga visas uolas, o 
tūkstančiai jų plaukioja laisvai po jūrų vandenį. Tie plaukiojantieji ce- 
lenteratai yra medūzos. 

Medūzos yra visose jūrose labai paprasti gyvulėliai. Jų kūnas minkš- 
tas, palyginti, gležnas atrodo, lyg iš želatinos būtų susidaręs. Anglai jas 
ir vadina „želatinėmis žuvimis“ (jelly fish). Kai kurios medūzos yra 
maži laisvai plaukioją gyvulėliai, bet kitų rūšių jos gali išaugti dvidešimt 
ar net daugiau centimetrų skersmens. Bendra savo forma šie gyvulėliai 
yra kiek panašūs į parasolį ar į apverstą katiliuką, kurio pakraščiai ap- 
augę ilgesniais ar trumpesniais į kutus panašiais tentakulais. Taigi, 
atskiriamos jų dvi svarbiosios kūno dalys: viršutinė, į katiliuką panašioji, 
vadinama umbrela, ir apatinė, į kutelius panašioji, tentakulai. 

Visi celenteratai, taigi ir medūzos, yra diploblastiniai gyvuliai: jų 
visas kūnas išauga iš dviejų pagrindinių embrioninių sluoksnių, ekto- 
dermio ir endodermio. Tarpe tų dviejų pirminių sluoksnių priauga kai 
kurių audinių (jie medūzose gana žymūs), turinčių trečiojo, mesoderminio, 
embrioninio sluoksnio savybių. Ypač žymią vietą užima želatininio po- 
būdžio mesogleja. Jokių kietų medžiagų, k. a. chitino, krimslio ir kitų 
panašių, medūzos neturi. Apskritai savo kūno struktūra jos yra labai 
nesudėtingi gyvuliai ir kaip tokie labai tinka protoplazmos sudėčiai stu- 
dijuoti. 


II 


MEDŪZŲ PROTOPLAZMOS CHEMINĖ SUDĖTIS 


Manilos įlankoje paprasčiausioji medūza yra nemaža, tamsiai rau- 
donos, purpurinės spalvos medūza, Acromitoides purpureus Stiasny (= 
Catostylus purpurus Mayer). Kai kuriais metų laikais, ypač nuo rug- 
piūčio iki gruodžio mėnesio, po audringesnio oro šių medūzų jūrų pa- 
kraščiuose susirenka labai daug. Pasinaudodamas proga, sumaniau šių 
medūzų kūno sudėtį paanalizuoti paprastomis cheminėmis priemonėmis. 
Taigi, 1926 m. rugpiūčio 30 dieną buvo sugautos keturios, paly- 
ginti, didelės šios rūšies medūzos. Atneštos į laboratoriją, nušluosčius 

vandenį, jos svėrė 1021 g. Jos buvo sudėtos į stiklo indą ir padėtos 
į džiovinimo krosnį, kurios temperatūra siekė iki 1159C.  Krosnyje buvo 
džiovinamos tris dienas. Po trijų dienų išdžiūvusi medžiaga buvo 
įmerkta į destiliuotą vandenį, kad būtų išimta visa vandenyj tirpstan- 
čioji medžiaga. Likusioji išplautoji medžiaga buvo vėl padžiauta ir džio- 
vinama, kol įgijo pastovų svorį, ir galutinai pasvėrus svėrė 15,5 g, kas 
sudarė 1,519/o visų bandomųjų medūzų svorio. Šis bandymas parodė, kad 
mūsų analizuojamosios medūzos turėjo 1,519/0 vandenyj netirpstančių 
medžiagų, o likusiąją jų kūno dalį sudarė vanduo, vandenyj tirpstančios 
ir lakiosios medžiagos, kurios išgaravo medūzas džiovinant. 

Pirmasis bandymas parodė, kiek yra vandenyj netirpstančių sausų 
medžiagų, bet neparodė, kiek yra iš viso, tai yra vandenyj tirpstančių ir 
netirpstančių, sausų medžiagų. "Tam susekti tų pačių metų spalio mė- 
nesio 5 dieną buvo pririnkta 10 mažesnių tos pačios rūšies individų, 
kuriuos nuplovus destiliuotu vandeniu ir pasvėrus, rasta 1294 g. Visa 
ši medžiaga buvo sudėta į didelę destiliacijos kolbą, užpilta destiliuotu 
vandeniu ir užkaista ant lengvos ugnies destiliuotis. Virinta tol, kol vis- 
kas išvirė iki sausumo. Darbas buvo nepatogus, nes virinamoji medžiaga 
labai putoja, bet pavartojus tinkamas priemones ir lengvai virinant, buvo 
gauta, palyginti, graži sausa medžiaga ir šviesus, skaidrus, austrėmis ar 
virtais vėžiais kvepiąs skystimas. To skystimo prisirinko 1100+ cc. Jo 
stiprus kvapas aiškiai rodė, kad jame yra susirinkę nemaža lakiųjų me- 
džiagų, kurių, deja, tada negalėjau toliau analizuoti. Likusioji sausoji 
medžiaga buvo dar džiovinama, kol įgijo pastovų svorį, ir pasverta svėrė 
54 g, vadinasi, sudarė 4,20/o viso analizuojamųjų medūzų svorio, o li- 
kusioji dalis (95,89/0) reikia laikyti vandeniu. 

Toji pati likusi sausoji medžiaga buvo įmerkta į destiliuotą vandenį, 
gerai išplauta, ir kai jau buvo manoma, kad visos jos tirpstančiosios da- 
lys ištirpo, buvo tinkamai perkošta, išdžiovinta iki pastovaus svorio ir, 
paskutinį kartą pasvėrus, svėrė 9,980 g, tai yra sudarė 0,780/o žalio- 
sios medžiagos svorio.  Vandenyj tirpstančioji medžiaga buvo nusėdinta 
959/o etiliniu alkoholiu, nusėdusioji medžiaga išdžiovinta ir pasverta: ji 
svėrė 22,824 g, t. y. 1,779/o žaliosios medžiagos svorio. Šiame 1darbe 
kažkur žuvo net 21,196 g sausos medžiagos. Dalis jos, aišku, liko 
vandenyj, o kita galėjo žūti. Čia pasirodė pora dalykų: pirma, kad me- 
todas per daug sudėtingas, o antra, kad ne visas medžiagas alkoholis gali 
precipituoti. 

Tų pačių, t. y. 1926 metų lapkričio mėnesio 29 dieną buvo pririnkta 
dar viena partija suaugusių medūzų. Jos buvo destiliuotu vandeniu api- 
plautos, tentakulai nuo umbrelų atskirti, ir pasverti svėrė: tentakulai 
1131 g, o umbrelos 1490 g. Po to atskirai sudėti į katilus ir vi- 
rinti, kol išvirė visas vanduo. Vieni ir kiti buvo atskirai sumerkti į desti- 

liuotą vandenį, kur jie mirko per naktį, o rytą perkošti atskirai, ir visos 
keturios dalys atskirai išdžiovintos iki pastovaus svorio. Kai viskas buvo 
galutinai paversta, rasta: umbrelų — vandenyj netirpstančių medžiagų 
19,117 g, o 28,554 g vandenyj tirpstančių; iš viso umbrelose buvo 47,671 g 
sausų medžiagų; tentakulų — 22,835 g vandenyj netirpstančių medžiagų, 
0 27,880 g vandenyje tirpstančių; iš viso 50,715 g sausų medžiagų. Tas pa- 
rodė, kad tentakulai turi žymiai daugiau sausų medžiagų, negu umbre- 
los, kurios turi daugiau želatininės medžiagos. Paėmę visą žaliąją masę 
ir palyginę ją su visa džiovinta medžiaga, matome, kad sausoji medžiaga 
čia sudaro 3,759/o, o likusiąją dalį (96,259/0) sudaro vanduo ir įvairi lakioji 
medžiaga, kuri bedžiovinant galėjo sykiu su vandeniu išgaruoti. 


Kadangi, vartojant įvairius metodus ir, palyginti, mažą masę medžia- 
gos, gautieji duomenys ne visur sutiko, sumanyta visą darbą pakartoti, 
vartojant daugiau medžiagos. Taigi, tų pačių 1926 metų gruodžio mėne- 
sio 16 d. buvo pririnkta 10692 g sveikų, gyvų, nesuirusių medūzų. Jos 
visos apiplautos destiliuotu vandeniu, kad būtų nuplautas jūrų vanduo, 
sudėtos į didelį aliumininį katilą, apipiltos destiliuotu vandeniu iki apte- 
kimo ir ant lengvos ugnies virintos dvi dienas, kol visa verdamoji me- 
džiaga suvirusi sukrito ir pradėjo džiūti. (Smarkiau virinti negalima, 
nes verdamoji medžiaga labai putoja). Kai po dviejų dienų virimo me- 
dūzos visai suvirė, susmuko ir pradėjo džiūti, išvirusioji masė buvo iš 
katilo išimta, išdėstyta į stiklinius indus ir džiovinama iki pastovaus svo- 
rio. Galutinis jos svoris buvo 470 g, tai yra 4,129/o visos žaliosios me- 
džiagos svorio. 

Sutraukę visus šių eksperimentų duomenis į vieną tabelę, matome 
štai ką: 


Bandymas I. Gyvoji medžiaga ||. 2000 1021,— g 
Sausa, vandenyj netirpstanti .. 15,5 - arba  1,519/0 
Bandymas JI. Gyvoji medžiaga || 1284,— | 
Sausa, vandenyj netirpstanti ... 9,980 „ 2 0,799/0 
Sausa, alkoholiu nusėdinta ..... 22,824 „ k 1,779/0 
Sausa, alkoholiu nenusėdinta Ė 219 7 “ 1,659/0 
Iš viso sausos medžiagos ..... 54,000 5 4,209/0 
Vandens 6E6* 17 a 95,809/0 
Bandymas III. Gyvoji medžiaga umbrelose .... 1490,— Šš 
Sausa, vandenyj netirpstanti ... IS, 117, si 1,289/0 
Sausa, vandenyj tirpstanti ..... 28,554 „ k 1,929/0 
Iš viso umbrelose „00 47,671 žė 3,209/0 
Gyvoji Medžiaga tentakuluose ... 1131, — - 
Sausa, vandenyj netirpstanti .. 22,885. 1 2,029/0 
Sausa, vandenyj tirpstanti .... 27,880 3 2,469/0 
Iš viso tentakuluose ..-.. 50,715 „ “ 4.480/0 
Iš viso gyvoji medžiaga .. |... 2621, — 
Iš viso sausoji medžiaga ...... 98,386 „ = 4,210/0 
Iš viso vandens etc... 22 95,790/4 
Bandymas IV. Gyvoji medžiaga <... 10692, -- 
Sausa medžiaga + - 114272 470,— | a 4,409/0 


Vandens ėtė. == 95,609/0 

Iš čia matome, kad santykis tarp vandenyj tirpstančios ir vandenyj 
netirpstančios medžiagos medūzose yra nepastovus, priklausąs ir nuo ty- 
rimo metodų, ir nuo kūno dalies (pvz., tentakulai bus ar umbrela) ir, gal 
būt, nuo kitų faktorių. Tačiau bendras visų sausųjų medžiagų santykis 
su kūne esamuoju vandeniu, palyginti, pastovus, nors reikia manyti, kad 
ir čia, vartojant kitus metodus, kuriais galima būtų atskirti visas sausą- 
sias medžiagas, jų nesuardžius ir visai nepražudžius, vandens svoris gal 
kiek ir sumažėtų, o sausųjų medžiagų padaugėtų. Šiuo metodu dirbant, 
kaip matome, trijuose bandymuose pasirodė sausų medžiagų esama 4,29/o, 
4,219/o ir 4,409/o, o vandens 95,89/o, 95,799/o ir 95,609/o. 

Kai šie tyrinėjimai buvo daromi, tuo klausimu man prieinamos lite- 
ratūros nebuvo. Tačiau praėjusiųjų (1938) metų pradžioje Dr. L. H. Hy- 
manaitė paskelbė šioje srityje savo darytus tyrinėjimus ir surinktus iš lite- 
ratūros kitų tyrinėtojų duomenis. O ji daug geriau galėjo prie tokios li- 
teratūros prieiti, negu aš. Iš tos literatūros paaiškėja, kad vandens ir sau- 
sųjų medžiagų santykį medūzų kūne tyrinėjo jau keletas biologų. Ko- 
kius metodus jie vartojo, Dr. L. H. Hymanaitė nepasako. Ji pati dehidravo 
devynis Aurelia individus paprastu dehidravimo būdu. Sudėję jos su- 
rinktus duomenis į tabelę, matome, jog įvairiose rūšyse medūzų vandens 
rasti šie procentai: 


Krukenbergas tyrinėjo Rhizostoma ir rado vandens ..... 95,409/0 
Vernonas tyrinėjo Rhizostoma ir rado vandens ..... 95,309/0 
Krukenbergas tyrinėjo Chrysaora ir rado vandens ...... 95,759/0 
Krukenbergas tyrinėjo Chrysaora ir rado vandens ...... 96,309/0 
Teissieris tyrinėjo Chrysaora ir rado vandens ........ 96,50?/a 
Vernonas tyrinėjo Carmarina ir rado vandens <... 95,329/0 
Hataijis tyrinėjo Cassiopea ir rado vandens 2.2 94,149/0 
Krukenbergas tyrinėjo Aurelia ir rado vandens ...... 95,309/0 
Krukenbergas tyrinėjo Aurelia ir rado vandens .... 96,799/0 
Hymanaitė tyrinėjo Aurelia ir rado vandens... 96,129/0 
Mano II tyrinėta Acromitoides ir rasta vandens ........ 95,80?/0 
Mano III tyrinėta Acromitoides ir rasta vandens ....... 95,799/0 
Mano IV tyrinėta Acromitoides ir rasta vandens ....... 95,609/0 


Iš tų visų duomenų aiškiai matome, kad medūzų kūne vandens, t. y. 
visų  išgaruojančiųjų medžiagų, kuriose vanduo sudaro daugumą, 
gali būti nuo 94,149/0 (Hatai) iki 96,799/» (Krukenberg). Taigi, mano 
tyrinėtųjų Acromitoides duomenys labai gerai sutinka su kitų tyrinėji- 
mais, apie kuriuos anuo laiku nė nežinojau. Tačiau klausimas kyla, ko- 
dėl tarp įvairių tyrinėtojų duomenų yra daugiau kaip vienas procentas 
skirtumo. Reikia pasakyti, kad šis skirtumas biologijos tyrinėjimuose 
yra, palyginti, mažas. Jo buvimo priežastys gali būti kelios: metodų skir- 
tumas, medūzų rūšių skirtumas, medūzų subrendimo skirtumas, jūrų 
vandens sūrumo skirtumas ir pagaliau gali būti gyvulio sveikumo skirtu- 
mas. Medūzos kūno įvairios dalys gali įvairuoti ir vandens procentu. 
Dr. Hymanaitė paduoda tik vieno Hataio darytus vandens skirtumo tarp 

umbrelos ir tentakulų tyrinėjimus. Sugretinę jo gautuosius duomenis su 
manaisiais, matome: 


Cassiopea — umbrelos vandens 94,49/», 0 tentakulų 93,8'/+ (Hatai) 
Acromitoides — umbrelos vandens 96,8*/», o tentakulų 95,529/+ (mano) 


Kaip vienur, taip ir kitur vandens daugiau umbreloje, negu tentakuluo- 
se. Acromitoides, palyginti, turi didesnį skirtumą tarp tentakulų ir umbre- 
los, negu Cassiopea, bet Cassiopea turi, palyginti, didesnius ir labiau išdri- 
busius tentakulus, kurie gali būti mažiau diferencijuoti, negu Acromitoi- 
des tentakulai. Kad panašių skirtumų gali būti ir tarp kitų kūno dalių 
bei organų, man nėra jokios abejonės. Ir tie skirtumai lengvai gali patei- 
sinti bent didelę dalį visų tų skirtumų, kurie matomi tarp įvairių tyrinė- 
tojų duomenų. 

Kadangi zoologijos laboratorija, kur mano tyrinėjimai buvo daromi, 
nėra pritaikinta cheminiam darbui, tai čia buvo tik Soxleto aparatu tyri- 
nėtos eteryj tirpstančios medžiagos, riebalai ir pan. Tokių eteryj tirps- 
tančių medžiagų rasta 2,319/o visos sausosios medžiagos svorio. Man bu- 
vo įdomiau sužinoti, kokios toje medžiagoje buvo neorganinės druskos. 
Taigi, dalis visos mano gautosios sausos medžiagos buvo atskirta ir paves- 
ta mano draugui profesoriui Josė del Rosario, Filipinų Universiteto ana- 
litinės chemijos instituto vedėjui, kuris su savo asistentais šią medžiagą 
tinkamai išanalizavo ir rado, kad ji susideda iš organinės medžiagos, ku- 
rios buvo 18,319/0, ir neorganinės, kurios buvo 81,699/0.  Neorganinėje 
medžiagoje rasta katjonai: Na, Mg, ir K, o anjonai: Cl ir SO1. Atsime- 
nant, kad toji medžiaga, ją prirengiant, buvo virinama, džiovinant kaiti- 
nama ir apskritai šiai analizei nebuvo specialiai prirengta, galime many- 
ti, kad kai kurie lakesnieji elementai galėjo išgaruoti. Tačiau patys svar- 
bieji elementai pasiliko. Pakeitę katjonus į NasSO4, K>2SO1 ir MgSOs ir 
kvantitatyviai išanalizavę, jie rado: 


Mg, kaip MgSO4 „os 1,99/0 
K, kaip. 2591 2 Se 3,90/0 
Na, kaip NasSO4 (L 94.2?/4 


Analizuotojai, kaip matome, anjonų kvantitatyviai neanalizavo, bet 
jie konstatuoja, kad buvo Cl ir SO4. Tačiau atsimenant, kad neorganinių 
druskų protoplazmoje santykis apytikriai sutinka su jūrų vandens druskų 
santykiais, ir atsiminę, kad jūrų vandenyj anjonas Cl sudaro net 55,279/0 
(Henderson), galime spėti bent provizoriškai, kad ir mūsų analizuojamo- 
joj medžiagoj dauguma neorganinių medžiagų buvo HC1 formoje, o ypač 
NaCl, arba paprastosios valgomosios druskos formoje, nes, kaip matome 
iš analizės, Na sudarė net 94,29/0 visų rastųjų katjonų. 

III 


MEDŪZŲ PROTOPLAZMOS SAUSOJI MEDŽIAGA IR VANDUO 


Prieš daug amžių graikų filosofas Thales aiškino, kad vanduo yra 
pradžia visų gyvųjų ir negyvųjų daiktų. Ir tikrai vanduo yra universali, 
viską tirpdanti medžiaga, kuri įeina į įvairias taip gyvosios, taip ir negy- 
vosios gamtos chemines reakcijas. Vanduo duoda pagrindą koloidinei 
protoplazmos būsenai, priima ir išnešioja maisto medžiagas, išvalo proto- 
plazmą nuo įvairių atmatų, padeda įvairioms reakcijoms, ir tuo sudaro 
savotišką pagrindą viso gyvosios protoplazmos veikimo. Gal ir reikia su- 
tikti su Bechholdu, kad „Der Organismus, Pflanze wie Tier, ist ein Ge- 
fas voll wasseriger Losung, in dem sich als disperse Phase verschieden- 
artige Kolloide befinde“ (1912). Tačiau klausimas kyla, kas tą gyvybei 
taip reikalingą vandenį paima, kas jį išlaiko ir kas jo gausumą regu- 
liuoja. 

Po paskutinio mano Acromitoides sausosios medžiagos tyrinėjimo, li- 
kusioji dalis tos medžiagos buvo atvirame inde palikta stovėti laborato- 
rijoje ant stalo. Manilos oras, kad jau ir žymiai pasausėjęs, pradžioje 
gruodžio mėnesio vis dėlto yra dar drėgnas ir šiltas. Mano ant stalo 
padėtoji medžiaga po trijų dienų pasirodė drėgna, beveik šlapia. Ją 
paėmęs išdžiovinau ir vėl padėjau kelias dienas stovėti toje pat vietoje. 
Pasekmės tos pačios, kaip ir pirma. "Taigi, pasirodė, kad ši, iš medūzų 
gautoji, medžiaga, kurios daugumą sudarė neorganinės druskos, yra hi- 
groskopinė, vadinasi, gali į save sugerti daug vandens iš atmosferos. Kad 
geriau šį pajėgumą būtų galima ištirti, buvo paimti keturi beveik vieno- 
do didumo sveriamieji indeliai, kurių diametras viduje turėjo beveik ly- 
giai po 60 cm. Į juos įdėta lygiai po 3,5 g sausai išdžiovintų šių me- 
džiagų: į vieną CaCl2, į kitą anhidrinės Na2SO+ druskos, o į du likusius 
indelius smulkiai sutrintos sausosios medūzų medžiagos. Visi tie keturi 
indeliai turėjo po lygų svorį sausos medžiagos. Jie buvo sudėti į desikato- 
rių, kuriame džiovinamos įvairios cheminės medžiagos, bet į jo dugną, 
vietoj vandenį sugeriančios medžiagos, kaip paprastai yra dedama, įpiltas 
vienas litras paprasto vandentiekio vandens. Desikatorius tinkamai užda- 
rytas, ir bandomosios medžiagos pasiliko vandens garų prisotintoje at- 
mosferoje. Čia jos galėjo gerti vandens garų, kiek tik pajėgė. Kartas 
nuo karto tie indeliai su medžiagomis būdavo iš desikatoriaus išimami, 
dangteliai uždengiami ir analitinėmis svarstyklėmis tinkamai pasveriami. 
Po to jų dangteliai būdavo nuimami ir indeliai vėl padedami į desikato- 
rių. Jie buvo taip sveriami, kol man reikėjo išvažiuoti iš Manilos. Prieš 
išvažiuojant, šis darbas buvo nutrauktas, kaip tada manyta, tik laikinai, 
nes grįžęs žadėjau jį toliau tęsti. Tačiau tai neįvyko, taigi, čia galiu duo- 
ti tik tuos rezultatus, kuriuos gavau po penkiolikos mėnesių darbo. 

Visi svėrimo metu gautieji duomenys buvo rekorduojami.  Sverta 
buvo iki artimiausio miligramo, o laikas imtas iki artimiausios valandos. 
Visi svėrimo duomenys surašyti čia pridedamojoje tabelėje (Tabelė 1). 


TABELĖ I 

| E 24 = 

| E O | AG ABD “Tu 
ž o MLE ME 

n Lo) G a | KE 2 "Za „BRAS 

2) £ 6] Z GE Em IS5ER 

£ 0 on on 05 

3) = a0 60 Mag au Su Ro 

a) > - | m = 6 "'aE [P Kas 

| | 

07 17 | 0,563 0185 | 0,242 0,273 0,258 
1,6 | 839 1,473 0,400 0,538 0,347 0,443 
2,6 63 1,966 0,527 | 0770 0,813 0,792 
4,75 114 2,599 | (0,761 1,071 1,118 1,095 
5,6 135 2,837 | 0,834 | 1,244 1,270 1,257 
6,6 160 3,073 | 1,016 1,429 1,435 1,432 
r 185 3,266 | 1,142 1,575 1,572 1,574 
8,6 208 3,475 1,284 | 1,754 1,724 1,739 
9,6 | 231 3,607 1,385 1,862 1,862 1,862 
107 | 257 3,157 1,636 1,881 2,010 1,996 
14,9 358 4,171 2,050 2,351 2,580 2,466 
17,6 423 4,454 2,387 2,571 2,931 2,751 
28,75 | 690 5,349 3,627 | 3,383 3,885 3,634 
41,8 1004 6,155 4,455 3,880 4,507 4,194 
56,0 1343 6,628 5,124 4,279 4,734 4,507 
70,0 1680 7,023 5,791 4,891 5,509 5,200 
96,0 2304 8,379 6,967 | 5,841 6,469 6,155 
139,7 3353 9,806 8,598. | „T.178 | 7,952 1,563 
228,0 | 5472 12,152 11,259 | 9,319 | 10,320 9,820 
310,8 7459 13,241 13,253 | 10,952 : 12,525 11,739 
4498 |10796 14,427 15,106 | 12,281 13,767. | 13,024 


Joje, kad geriau būtų galima orientuotis, prie valandų pridedamas arti- 
miausias dienų skaičius, o absorbuotojo vandens svoris privestas prie vie- 
no gramo medžiagos svorio. Iš tos tabelės matome, kad šis eksperimen- 
tas buvo daromas per 10796 valandas, tai yra beveik per 450 dienų. Per 
tą laiką daugiau vandens absorbavo grynos CaCl: ir Na2SO+4 druskos. 
Pirmoji absorbavo 14,427 g, o antroji 15,106 g kiekvienam savo 
svorio gramui. Medūzų sausoji medžiaga absorbavo vandens kiek ma- 
žiau, būtent: viename indelyj vienas gramas tos medžiagos absorbavo 
12,281, o kitame 13,767 g vandens. Visas absorbavimo procesas gerai 
matomas iš tabelės, bet dar geriau iš išvestųjų kreivių (Pav. 1), kur sau- 
sosios medūzų medžiagos absorbacija iš dviejų indelių sujungta į vieną 
kreivę, tai yra iš dviejų indelių gautųjų duomenų išvesti vidutiniai skai- 
čiai, ir paskui iš tų vidutinių skaičių sudaryta ši kreivė. Taip iš tabelės, 
taip ir iš kreivės matomos tų medžiagų vandens absorbavimo atžvilgiu 
kai kurios savybės: CaCl> iš pradžios per kelis mėnesius absorbuoja van- 
denį geriau, negu kitos tiriamosios medžiagos, bet pabaigoje metų toji 

šios druskos jėga pradeda silpnėti, ir čia ją pralenkia Na2SO4 druska, kuri, 
nors pradžioje ir silpniau vandenį absorbuoja, tačiau gale metų pasiveja 
ir net pralenkia pirmąją. Sausoji medūzų medžiaga visą laiką absorbavo 
vandenį beveik vienodai ir bandomuoju metu nei per daug didelio kriti- 
mo, nei per daug didelio šokinėjimo neparodė. Įdomus reiškinys tas, kad 
sausosios medūzinės medžiagos linija beveik susiliejo su palyginamąja 
linija, kuri, kaip vėliau matysime, yra NaCl linija. Nors toji palygina- 
moji linija yra gauta kiek kitokiose temperatūros atžvilgiu sąlygose, ta- 
čiau jos toks artimas susiliejimas su sausosios medūzų medžiagos linija 
yra labai reikšmingas ir įdomus. Jis aiškiau negu kas kitas parodo, kad 
toji sausoji medžiaga savo sąstate turi labai didelę dalį NaCl druskos, ir 
tuo patvirtina rastąjį tas medžiagas analizuojant druskų sąstatą. 

Kitas įdomus dalykas tų bandymų metu pasirodė tas, kad visos šios 


ui 4 


1 ad žada 


Kiri 


Pav. 1 


medžiagos yra godžios vandens. Per 450 dienų vienas gramas tų medžia- 
gų galėjo absorbuoti nuo 12 iki 15 gramų vandens! Klausimas kyla, kiek 
tos druskos ir sausosios medžiagos galėtų absorbuoti ir išlaikyti vandens, 
jei jos būtų paliktos vandens garų prisotintoje atmosferoje neribotą lai- 
ką. Teoretiškai imant atrodo, kad toji vandens garų absorbcija turėtų ei- 
ti tol, kol vandens paviršiuje ir absorbuojančiųjų medžiagų paviršiuje 
vandens garų spaudimas susilygintų. Tokios sąlygos susidarytų tada, kai 

absorbuojančios medžiagos būtų galutinai vandens prisisotinusios, kitaip 
sakant, vandens absorbcija sustotų tada, kai būtų labai tirštas vandens 
druskoje tirpinys, panašiai kaip kad druskos sustoja tirpti vandenyj, kai 
vanduo pasiekia toms druskoms tinkamą saturacijos punktą. Į vandens 
garų tirpimą druskoje čia turime žiūrėti, kaip į, atvirkščiai imant, drus- 
kos tirpimą vandenyj. Klausimas kyla, kada toji vandens garų prisisoti- 
nimo riba druskose gali būti pasiekta. Tas pats klausimas iki tam tikrų 
ribų man rodos tinka ir sausosioms medūzų medžiagoms, nes tos medžia- 
gos, kaip matėme, turi apie 829/o įvairių, daugiausia NaCl, druskų savo 
sąstate. Šį klausimą išspręsti gali tik ilgamečiai tyrinėjimai. Tų tyrinė- 
jimų man, iš Manilos išvažiavus ir atgal negrįžus, su medūzomis nebuvo 
galima tęsti, jie buvo atidėti. Tačiau, įsikūrus Kaune, jie buvo po kiek 
laiko pradėti jau kiek kita forma Lyginamosios Anatomijos ir Embriolo- 
gijos laboratorijose. 


IV 


NEORGANINĖS DRUSKOS IR VANDENS ABSORBCIJA 


Kadangi mano iš medūzų gautoji protoplazminė sausoji medžiaga 
parodė, kad ji gerai absorbuoja vandenį, tai klausimas kilo, ar panašiai 
absorbuotų vandenį protoplazmoje randamos druskos grynoje formoje 
ir maišytos su įvairiomis žinomomis medžiagomis. Kaip ilgai jos galėtų 
absorbuoti, kiek vandens jos galėtų išlaikyti ir kaip iš viso eitų toji ab- 
sorbcija. 

Kad visa tai geriau būtų galima suprasti ir išsiaiškinti, paimta dešimt 
kiek galima vienodesnio didumo sveriamųjų indelių, kurių vidaus diamet- 
ras buvo apie 60 cm. Jie visi ir jų dangteliai buvo tinkamai sunumeruoti, 
pasverti ir į kiekvieną jų įdėta lygiai po vieną gramą sausos, o kur yra 
kristalizacijos vandens, ir dehidruotos druskos taip: 1) NaCl, arba gryna 
paprastoji valgoma druska; 2) NaCl ir 0,178 g gryniausio etilinio alko- 
holio; 3) NaCl ir 0,035 g etilinio eterio; 4) NaCl ir 0,075 g sausų gumia- 
rabiko miltelių; 5) NaCl ir 0,444 g želatino tirpinio; 6) NaHCOs5; 7) KCL; 
8) MgCl>; 9) anhidrinio MgSO+ ir 10) dekstrosės — ši pastaroji kaip ne- 
elektrolitinis organinės medžiagos atstovas. 

Visi tie indeliai su juose esančia medžiaga atidengti ir sudėti į du 
aklinai uždaromus desikatorius, kuriuose buvo pakankamai pripilta švie- 
žiai destiliuoto vandens. Indeliai buvo sustatyti ant lentynėlių ir vandens 
nesiekė.  Desikatoriai uždaryti, padėti nuošaliai ant laboratorijos stalo. 
Indelių dangteliai nuimti ir sudėti į atskirą desikatorių, kur stovėjo, kol 
juos reikėjo vartoti. Laikas nuo laiko sveriamieji indeliai buvo iš desi- 
katorių išimami, dangteliais uždengiami, pasveriami analitinėmis svars- 

tyklėmis ir vėl dedami į savo vietas. Sveriant buvo užrašyta diena, valan- 
da ir kiek kuris indelis svėrė. (Visa šiame darbe aparatūra parodyta pav. 2). 
Taip buvo darbas tęsiamas nuo 1929 metų rugsėjo mėnesio 19 dienos 
iki 1936 metų gruodžio mėnesio 23 dienos; tada visas darbas turėjo būti 
nutrauktas. Visi svarbesnieji duomenys, kurie pasiduoda tabeliuojami, 
yra surašyti čia dedamojoj tabelėj. Šioje tabelėje statmeninės eilutės 
eina šia tvarka: 1) artimiausias dienų skaičius nuo pradžios eksperimen- 
to iki svėrimo; 2) artimiausias valandų skaičius, išskaičiuotas nuo eksperi- 


Pav. 2 


mento pradžios iki svėrimo valandos; 3) vandens absorbcija gramais 
NaCl indelyj; 4) vandens absorbcija gramais NaCl ir alkoholio indelyj: 
5) tas pats NaCl ir eterio indelyj; 6) tas pats NaCl ir gumiarabiko indelyj; 
7) tas pats NaCl ir želatino indelyj; 8) tas pats NaHCO; indelyj; 9) tas 
pats KC1 indelyj; 10) tas pats MgCl> indelyj; 11) tas pats MgSOs indelyj; 
12) tas pats dekstrosės indelyj; 13) aritmetinis vidutinis skaičius NaCl, 
NaCl ir alkoholio bei NaCl ir eterio absorbuotojo vandens svorio gra- 
mais, kad būtų galima padaryti pagrindą palyginimui visų kitų medžia- 
gų absorbavimo proceso. Toje eilutėje surašytieji skaičiai vartojami „pa- 
lyginamajai linijai“ išvesti visose čia pridėtose kreivėse. Tikrumoje tie 
skaičiai yra NaCl vandens absorbcijos gramų skaičiai, o toji „palygina- 
moji linija“ beveik sutinka su NaCl linija. Ši „palyginamoji linija“ vi- 
suose paveiksluose yra ta pati, todėl palengvina lyginti vienų medžia- 
gų duomenis su kitų medžiagų duomenimis. 

TABELĖ II 

1 22| 0,000| 0,075| 0,058 0,104 | 0,079  0,025 | 0,001 | 0,682 | 0,222 | 0,049 | 0,044 
2 57, 0,000, 0,136| 0,168 0,222| 0,177 0,060 | 0,001  1,263 į 0,490 | 0,058 | 0,101 
8 189| 0115, 0,465| 0,501  0,643 | 0,549  0,732 | 0,002 | 2,314 | 1,026 | 0,059 | 0,360 
17, 416, 1,546| 1,194, 1,184 1,430| 1,298 1,590| 0,005 | 3,045 |1,029 |0,061 | 1,308 
28 681| 3,768| 2,468| 2,240 2,661| 2,217 1,662| 0,232| 3,681 | 1,032 | 0,061 | 3,192 
45| 1077! 4,847| 2,7144 3.971 | 3,326 1.679| 1,702| 4,390 |1,042 | 0,062 | 3,689 
59| 1421  5,417, 4,793| 4,355  4,782| 4,101  1,695| 3,574| 4,911 |1,077 | 0,068 | 4,855 
78, 1870| 6,213: 5,608| 5,272 5,717| 5,046  1,990| 4,757| 5,611 |1,482 |0,217 | 5,698 
84| 2020| 6,369. 5,913| 5,467| 5,919| 5,262 2,193 | 4,972 | 5,773 |1,488 |0,331 5,916 
98| 2358| 6,802| 6,300| 5,841' 6,572| 5,934 | 2,305 | 5,384 | 6,191 | 1,733 | 0,380 | 6,314 
114| 2733| 7,198| 6,833| 6,219| 6,912| 6,240 2,627| 5,952| 6,538 |2,112 | 0,856  6,750 
164| 3936| T,573| 7,453| 6,649 7,424| 6,724 3,217 6,304| 6,751 |2,760 1,377  T7,225 
169| 4055! 8,433| 8,698| 7,911  T7,743| 8,083 5,452 6,798| T,541 |3,664 1,824 8,447 
201 | 4821 |10,367 | 10,060| 7,406 8,355! 8,783 T7,727| 7,464 | 8,251 |5,154 |2,354  9,278 
241 | 5783 |11,718|10,254| 8,307 9,433 9,848 9,140| 8,642| 9,206 |5,467  2,051 | 10,093 
271 | 6535 | 12,476 | 10,568 | 8,970 10,135 10,096 9,375 | 9,383 | 9,650 |5,167 | 1,981  10,338 
290| 6966 | 13,188 | 10,837| 9,395 10,693 10,591 9,564 | 9,895 | 9,893 |5,099 | 2,057 11,140 
304| 7301 |13,327 |11,170| 9,623 10,889 10,772  9,778 110,109 | 9,897 |5,088 | 2,147 | 11,373 
322| 7736 |13,614 | 11,425 | 10,021 11,194 10,819 10,011 |10,354 | 10,434 |5,161 | 2,101 | 11,687 
339| 8136 |14,107 | 11,733 | 10,538 11,672 10,954 10,604 |10,798 | 10,957 | 5,449 | 2,052 | 12,126 
348| 8349 |14,176 | 11,860 | 10,742 11,825 10,979 10,725 |10,890 | 11,100 | 5,483 | 2,053 | 12,259 
380| 9118 |15,347 | 11,993 | 11,697 | 12,648 |10,901 10,075 |12,138 | 11,391 | 4,977 | 1,800 | 13,012 
463 |11117 | 15,643 | 11,896 13,480 |12,971  8,758 |14,072 | 13,139 | 3,463 | 1,283 | 13,079 
590 | 14159 | 16,190 | 12,358 | 16,955 | 14,324 | 8,276 13,410 |13,920 | 16,764 | 4,332 | 1,767 | 15,834 
687 | 16486 | 17,066 | 14,218 | 15.679 | 15,355 |12,100 |14,704 |14,213 | 16,574 | 6,046 | 2,604 | 15,654 
775 | 18529 | 17,986 | 17,255 | 17,755 | 17,365 |14,697 |16,465 |15,505 | 16,873 | 7,184 | 3,263 | 17,665 
817 | 19599 | 20,688 | 21,128 | 20,036 | 17,120 |16,291 |19,113 |15,246 | 15,861 |8,670 | 3,553 | 20.651 
911 | 21872 | 20,268 | 23,383 | 20,922 | 16,552 |16,041 |20,585 |16,364 | 18,151 | 8,244 | 3,881 | 21,858 
1092 | 26205 | 24,908 | 25,720 | 21,262 | 17,827 |17,663 |19,486 |19,477 | 17,711 | 8,677 | 4,664 | 23,963 
1148 | 27552 | 25,615 | 25,795 | 20,832 | 18,979 |18,809 |19,767 |20,754 | 18,771 |7,907 | 4,916 | 24,081 
2064 | 49540 | 26,238 | 27,578 | 26,630 | 27,032 |18,478 20,010 |27,349 | 21,824 | 6,667 | 2,561 | 26,815 
2475 | 59398 | 16,499 | 23,348 | 24,741 | 24,865 14916 16,029 |17,916 | 14,999 | 6,767 | 1,631 | 21,529 

2633 | 63197  11,092|17,271 18,745 |15,910 14,376 16,805 10,642 | 13,578 | 5,629 | 2,818 | 15,672 
2647 | 63530 10,282 | 17,691 18,566 | 15.392 14,175 16,868 10,200 | 13,044 | 5,761 |3,116 | 15,513 


Kad geriau būtų galima suprasti viso bandymo procesą, gal bus pra- 
vartų peržiūrėti kiekvienos medžiagos septynerių metų istoriją. Čia rei- 
kia pastebėti, kad visos bandomosios medžiagos buvo vienodai prižiūrimos 
ir visur su jomis vienodai apseinama. 

NaCl druskos gramas, paliktas vandens garų prisotintoje atmosfe- 
roje, ištisus pirmuosius metus vandenį absorbavo beveik vienodai (plg. 
tab. 2, statmeninę eilutę 3 ir kreivę pav. 3). Antraisiais ir trečiaisiais me- 
tais absorbcija žymiai pasilpnėjo, bet indelyje absorbuotojo vandens ne- 
mažėjo, nors, antra vertus, jo ir padaugėjo tame indelyje mažiau, negu 
buvo galima tikėtis. 1092 dieną šios druskos absorbacijos linija jau ėjo 
prie maksimumo tąja pačia kryptimi, kaip ir pirmaisiais metais. Maksi- 

mumo pasiekta 2064 dieną, kai indelyj buvo 26,238 gramai vandens. Se- 
kantį kartą sveriant 2475 dieną pasirodė, kad absorbuojamoji medžiaga 
ne tik daugiau vandens neabsorbavo, bet žymią dalį jo atidavė atmosferai, 
Atrodo, kad maksimumas, mūsų duomenimis, tikrai buvo pasiektas 2064 
dieną po bandymo pradžios. Tačiau čia reikia prisipažinti, kad šis maksi- 
mums yra tik spėjamasis maksimumas. Kas vyko šiame mikrokosme nuo 
1148 dienos iki 2064 dienos ir nuo tos iki 2475 dienos, nieko nežinome. 
Taigi, čia duodamasis yra tik provizorinis maksimumas, kurį tolimesni ty- 
rinėjimai gali žymiai pakeisti. 


1913 


Pav. 3 


2475 dieną, pastebėjus tokį didelį, nepaprastą indeliuose vandens kri- 
timą, visi indeliai buvo atidžiai peržiūrėti ir stebima, kur ir kokios per- 
mainos įvyko. Kai kuriuose indeliuose rasta žymių pakitėjimų, tačiau 
šiame, t. y. NaCl druskos indelyj, vanduo buvo skaidrus ir jokių morfo- 
loginių pakitėjimų nebuvo matyti. Po to bandymas buvo tęsiamas dar 172 
dienas, o vandens ėjimas į atmosferą vyko, kaip matyti iš kreivės, tuo pa- 
čiu tempu. Kai paskutinį kartą šis tirpinys buvo pasvertas, rasta tik 
10,282 gramai vandens, tai yra tik apie 399/0 to, kas buvo prieš metus! 
Indelyj tuo laiku buvo skaidrus, be jokio kvapo tirpinys. Jame buvo aiš- 
kiai matomų smulkių funginių medžiagų, kurios plaukiojo po tirpinį. Tos 
medžiagos buvo bespalvės, beveik perregimos, taigi, silpnai matomos. Jų 

galėjo būti ir 2475-ją dieną, tačiau dėl jų skaidrumo galėjo būti ir 
nepastebėtos. Indelio dugne buvo matomos neaiškios pilkos dėmės, o kai 
buvo tirpinys išpiltas ir indelis išdžiovintas, tos dėmės pasirodė esančios 
plonutės, nuo dugno paviršiaus atkūtusios, plėvelės, kurios aiškiai retlek- 
tavo šviesą, panašiai kaip reflektuoja šviesą ant vandens paviršiaus pa- 
siskleidusi alyvos plėvelė. 

Visa indelyj esanti medžiaga buvo perkošta per sausą, tinkamai pa- 
svertą, filtruojamąjį popierių, kurį išdžiovinus iki pastovaus svorio ir ga- 
lutinai pasvėrus, rasta 0,1889 g liekanų. "Tos liekanos, kaip atrodė, 
buvo susidariusios iš organinių ir kitokių amorfinių medžiagų, kurių kil- 
mė, aišku, buvo nežinoma. 


Pav. 4 


Labai panašiai absorbuoja vandenį NaCl druska ir tada, kai prie 
jos pridėtas C2H5OH, arba grynas etilinis alkoholis. Kaip matyti iš ta- 
belės (stat. eilutė 4) ir kreivės (pav. 4), čia vandnens absorbcija pirmai- 
siais metais buvo kiek menkesnė, negu vienos NaCl druskos. Po pirmųjų 
metų buvo pastebėtas absorbcijos sumenkėjimas panašiai, kaip vienos 
druskos indelyj, bet trečiaisiais metais visi nenormalumai išsilygino, kas 
aiškiai matyti iš kreivės santykio su palyginamąja linija. Ir pradėjus nuo 
817 dienos, šio mišinio absorbcijos linija visą laiką ėjo viršum palygina- 
mosios linijos. Šis mišinys aukščiausią absorbcijos laipsnį pasiekė 2064 

dieną, kuomet turėjo 27,578 g vandens. Po to vandens absorbcija kri- 
to, ir dalis jo ėjo į mikrokosmą panašiai, kaip ir vienos NaCl druskos in- 
delyj, tik šis kritimas ėjo žymiai lėtesniu tempu, negu vienos NaCl drus- 
kos indelyj. Paskutinį kartą sveriant, šio mišinio indelyj buvo 17,691 g 
vandens, tai yra 629/o to, kas buvo 2064 dieną. Šis kritimas žymiai ma- 
žesnis, negu vienos NaCl druskos indelyj, kur tą pačią dieną liko tik 399/4. 

Pastebėjus bendrą visų druskų vandens išlaikymo jėgos susilpnėji- 
mą, 2475 dieną sykiu su kitais buvo peržiūrėtas ir šis indelis. Jame tir- 
pinys buvo skaidrus, bet buvo jau pastebimi perregimi smulkūs fungoi- 
diniai flokulatai. Paskutinį kartą pasvėrus, šių flokulatų buvo žymiai 
daugiau. Jų buvo skystimo paviršiuje, ant indelio dugno ir plūduriuojan- 
čių pačiame tirpinyj. Šiaip jau visas skystimas buvo skaidrus ir nejau- 
čiama jokio kvapo. Indelio dugne atkūtusi plėvelė kiek storesnė, negu 
vienos NaCl druskos. Be to, indelio sienelėje, toje vietoje, kur nušlifuo- 
ta dangteliui prieiti, atsirado sienelės suskilinėjimai, suaižėjimai, kurie vie- 
nur kitur pereina net ir į kitas sienelės vietas. 

Visas tirpinys, perkoštas per sausą, pasvertą filtruojamąjį popierių, li- 
kučiai išdžiovinti iki pastovaus svorio ir, paskutinį kartą sveriant, jie svė- 
cė 0,1658 g. Taigi, tų liekanų buvo kiek mažiau, negu vienos NaCl 
druskos tirpinyj, bet vienos ir kitos (natriaus tirpinio ir natriaus su alko- 
holiu tirpinio liekanos) buvo panašios. 

Tame indelyj, kur prie NaCl buvo įpilta eterio, jo absorbcija ėjo 
kiek kitaip, negu kituose indeliuose. Kaip matyti iš tabelės (stat. eilutė 
5) ir iš kreivės (pav. 5), vandens absorbcija čia pirmaisiais metais buvo 
žymiai mažesnė, negu grynos NaCl druskos. Šis mišinys, pasiekęs savo 
tariamąjį maksimumą, turėjo 26,630 g vandens. Visą laiką čia absorb- 
cija buvo silpnesnė, bet ir jos kritimas nebuvo toks staigus; tatai gražiai 
parodo absorbcijos linija, palyginus ją su bendrąja palyginamąja linija. 
Paskutinę svėrimo dieną šis mišinys turėjo dar 18,566 g vandens, tai 
yra beveik 709/.. Palyginus šį procentą vandens su tuo, kuris buvo rastas 
vienos NaCl druskos indelyj ir indelyj tos druskos mišinio su alkoholiu, 
matyti aiškus skirtumas. Taigi, atrodo, kad eteris turi kiek stabdančios 
galios, NaCl druskai vandenį absorbuojant, bet jis padeda absorbuotąjį 
vandenį ilgiau išlaikyti, negu kad viena druska gali išlaikyti neišleidus 
jo į atmosferą. 

Pradėjus vandens svoriui kristi, 2475 dieną, sykiu su kitomis medžia- 
gomis buvo peržiūrėtas ir šio mišinio tirpinys. Jis buvo skaidrus ir jokių 
precipitatų nebuvo. Paskutinį kartą sveriant, jis taip pat buvo skaidrus 
ir be jaučiamo kvapo, tačiau jame buvo matyti į voratinklius panašių flo- 
kuliuojančių medžiagų, kurios aiškiai rodė savo fungoidinį pobūdi. Inde- 
lio dugnas buvo taškuotas, šonai ties šlifuotąja juosta ir pačioje šlifuotoje 
juostoje žymiai susproginėję. Šį tirpinį tinkamai perkošus ir pasvėrus, 
rasta 0,1900 g sausų likučių. 


444 P. B. ŠIVICKIS, NEORGANINĖS DRUSKOS PROTOPLAZMOJEĘ 


Kadangi mūsų bandymuose vartojamoji protoplazminė druska papras- 
tai savo normalinėse sąlygose turi veikti sykiu su kitomis medžiagomis 
koloidinėje padėtyje, todėl klausimas kilo, ar koloidinės medžiagos turi 
kokios nors įtakos NaCl druskai jos vandens absorbcijos darbe. Kad nors 
kiek būtų galima į šį klausimą pažvelgti, buvo prirengti du atskiri inde- 
liai, kuriuose prie NaCl druskos pridėta ir žinomų koloidinių medžiagų: į 
vieną gumiarabiko, o į kitą ištirpyto želatino. 


13 


Pav. 5 


Į indelį, kurio vandens absorbcijos istoriją matome tabelės statmeni - 
nėje eilutėje 6 ir paveikslo 6. kreivėje, prie vieno gramo NaCl druskos bu- 
vo įdėta 0,075 gramai gumiarabiko miltelių. Šiame mišinyje, panašiai kaip 
ir NaCl druskos su eteriu mišinyje, vandens absorbcija ėjo per pirmuo- 
sius penkerius metus žymiai silpniau, negu vienoje NaCl ir tos druskos su 
alkoholiu mišinyje. Bet vėliau, 2064 dieną, pasiekusi menamojo maksimu- 
mo, 27,032 g absorbcija nekrito taip staigiai, kaip viena NaCl druska, 
bet panašiai, kaip ir su eteriu — kreivė Žymiai pasistūmėjo į dešinę, paro- 
dydama, kad šis koloidas, nors ir kiek trukdo NaCl druskai vandenį absor- 
buoti, tačiau vis dėlto padeda jau absorbuotąjį vandenį prilaikyti nuo par 
staigaus išgaravimo į atmosferą bent tol, kol tas garavimas nėra įsibėgėjęs. 
Vėliau, kaip matyti iš paskutinio svėrimo, kur vandens rasta tik 15,392 
g, t. y. 5700 maksimalinio svorio, jis tos savybės netenka. 

Pradėjus šiam tirpiniui sykiu su kitais leisti vandenį į atmosferą, 2475 
dieną jis gerai apžiūrėtas, ir rasti jame plūduriuoją smulkūs fungoidiniai 
flokulatai, bet jie negausingi. Šiaip jau vanduo skaidrus ir nedrumzli- 
nas. Paskutinę svėrimo dieną tirpinys taip pat buvo skaidrus, be kvapo, 
bet fungoidinių flokulatų masė aiškiai matoma. Pats indelis labai su- 
aižėjes, ypač prie šlifuotosios sienelės juostos. Ant dugno buvo atkūtusi 
plona plėvelė, kuri, indeliui išdžiūvus, darė visą dugno paviršių blizgantį, 
šviesą reflektuojantį.  Perkošus per tinkamai paruoštą filtruojamąjį po- 
pierių, ir jį, tą popierių, kartu su likučiais pasvėrus, rasta 0,1141 g sau- 
sos likusios medžiagos. 


Pav. 6 


Kitame indelyj prie vieno gramo NaCl druskos įdėta 0,444 g ištir- 
pyto želatino. Želatinas yra labai veiklus protektorinis koloidas, dau- 
giau kaip 10 kartų veiklesnis už gumiarabiką (Zsigmondi, 1914). Kaip 
matyti iš tabelės (stat. eilutė 7) ir iš kreivės (pav. 7), šiame indelyj van- 
dens absorbcija buvo žymiai mažesnė, negu bet kuriame lig šiol peržiū- 
rimųjų indelių. Jo absorbcijos procesas labai nereguliarus ir savo mena- 
mąjį maksimumą jis pasiekė tik 2475 dieną, t. y. tada, kai kituose inde- 
liuose jau buvo prasidėjęs aiškus absorbcijos susilpnėjimas. Ir nuo tos 
dienos absorbcija staigiai krito iki žemesnio punkto, negu daugumoje 
kitų NaCl druskos indelių. 2475 dieną pats tirpinys buvo skaidrus, bet 

jame plūduriavo smulkių fungoidinių medžiagų, o ant dugno buvo ir 
smulkių nuosėdų. Paskutinę svėrimo dieną tirpinys buvo skaidrus ir be 
kvapo, bet jame buvo gausu šviesių fungoidinių flokulacijų su mažais juo- 
dais centrais, kurie kai kur siekė apie 1 mm diametro. Tirpinio pavir- 
šiuje ir ant dugno plaukiojo ar gulėjo lengvi smulkūs precipitato grūde- 
liai. Šis indelis buvo kitos firmos stiklo ir neturėjo jokių korozijos ženk- 
lų. Tinkamai pasvertos sausosios liekanos svėrė 0,1972 g. 


av 


Reikia manyti, kad gyvulių, bent aukštesniųjų, protoplazmoje Na 
yra ne vien tik NaCl formoje. Jis gali būti susijungęs ir su kitais anjo- 
nais, o ypač su SO1 ir su CO;. Aukštesniųjų gyvulių kraujuje randama 
Na HCO3, arba natriaus bikarbonato druskos, formoje. Taigi, prie visų jau 
aprašytųjų NaCl druskos absorbcijos bandymų pridėtas ir vienas indelis 
su vienu gramu NaHCO3 druskos. Kaip matyti iš tabelės (stat. eilutė 8) 
ir iš pridedamosios kreivės (pav. 8), toji druska absorbuoja vandenį žy- 
miai silpniau, negu NaCl druska. Jos absorbcijos linija visur yra žymiai 
žemiau palyginamosios linijos. Tačiau įdomiausia yra tai, kad toji drus- 
ka, iš pat pradžios, palyginti, silpniau absorbuodama, negu NaCl, 911 dieną 
'pasiekia savo maksimumą, 20,585 g vandens, ir nuo to laiko iki pat 
experimento galo išsilaikė tame pat aukštume. Visą laiką jos absorbcija 
buvo nereguliari ir, palyginti, menka, bet absorbuotąjį vandenį ji laikė 
iki pat galo. 

Visų druskų absorbcijos kritimo metu, 2475 dieną, apžiūrėta ir ši 
druska. Ji jau turėjo kiek organinių fungoidinių medžiagų ir nuosėdų, 
bet šiaip jau jokių pakitėjimų nebuvo. Paskutinę dieną sveriant tirpinys 
buvo skaidrus; lengvi šviesūs fungoidinių medžiagų flokulatai plaukiojo 
tirpinyj, kiti buvo nusėdę ant dugno, o dar kiti plaukiojo tirpinio viršuje. 
Visos medžiagos, geriau įsižiūrėjus, turėjo voratinklių pavidalo gijelių, 
hifų, kurios jungė kaikuriuos fungoidinių medžiagų flokulatus. Jokio 
kvapo tirpinys neturėjo, nebuvo nė sienelių suaižėjimų. Tačiau, indelį iš- 
džiovinus, pasirodė beesą baltų taškų ant dugno ir ant sienelių. Tie taš- 
kai — tai atkūtę nevisai ploni indelio sienelių sluoksniai. Perkošta ir tin- 
kamai pasverta likusi sausoji medžiaga svėrė 0,2240 g. 


Pav. 8 


Medūzų protoplazmoje antroji savo gausumu druska buvo kalio drus- 
ka. Mano tyrinėjimai neparodė, su kuriuo anjonu šis kaliaus katjonas bu- 
vo susijungęs, bet studijuojant literatūrą, galima spėti, kad jei ne visa, 
tai bent dauguma tos medžiagos buvo KC1 druskos formoje. Taigi, ban- 
dant Na druskas, reikėjo bandyti ir KC1 druską. Įdėtas vienas gramas 
tos druskos į indelį ir su juo apseita panašiai, kaip ir su kitomis bando- 
mosiomis medžiagomis. Kaip matome tabelėje (stat. eilutė 9) ir pride- 
damojoj kreivėje (pav. 9), šios druskos vandens absorbcija ėjo kiek lėčiau, 
negu NaCl, bet labai panašiai. Jos absorbcijos linija pirmaisiais penke- 
Tiais metais ėjo žemiau, negu palyginamoji linija. Panašiai kaip ir NaCl 

druska, ji pasiekė absorbcijos tariamąjį maksimumą 2064 dieną, kai ab- 
sorbuotas vanduo svėrė 27,349 g. Nuo to laiko jos absorbcijos jėga 
reguliariai krito iki paskutiniojo svėrimo, kuomet svėrė tik 10,200 g, 
t. y. per paskutinius pusantrų metų liko tik apie 379/o maksimalinio svo- 
rio vandens. 


+221 
Pav. 9 


Absorbcijos jėgos kritimą pastebėjus, 2475 dieną tirpinys buvo ati- 
džiai apžiūrėtas, tačiau pakitėjimų nepastebėta. Paskutinę dieną sve- 
riant tirpinys buvo skaidrus, be kvapo, jame plūduriavo smulkūs fungo- 
idiniai flokulatai. Ant indelio dugno buvo smulkių šviesių nuosėdų. Tų 
visų Medžiagų galėjo būti ir pirmąjį kartą apžiūrint, tačiau dėl jų perre- 
gimos spalvos galėjo būti ir nepastebėtos. Indelio dugnas taškuotas su 
atkūtusia plėvele, jo sienelės su keliais žymiais plyšiais, bet be smulkesnių 
suaižėjimų.  Perkoštuosius likučius išdžiovinus ir pasvėrus, rasta 0,2208 
g sausų likučių. 

Trečias katjonas, kuris buvo rastas medūzų protoplazmoje, buvo Mg. - 
Jis galėjo būti susijungęs su Cl ar su SO4. Kadangi apie tas dvi druskas 
įvairūs protoplazmos tyrinėtojai mažiau kalba, tai buvo nuspręsta išban- 
dyti vandens absorbcijos jėgą abiejų druskų, tai yra MgCl ir MgSO:. 
Pirmiausia pažiūrėkime MgCl> veikimą. Kaip matyti iš tabelės (stat. ei- 
Iutė 10) ir iš pridėtosios kreivės (pav. 10), pirmaisiais pora metų ši drus- 
ka absorbavo vandenį panašiai, kaip ir NaCl ir KC1 druskos, tik gal ne- 

žymiai lėčiau, ir šios druskos absorbcijos linija eina beveik greta su pa- 
lyginamąja linija. Tačiau jau po pirmojo pusmečio jos absorbcija pra- 
deda žymiai silpnėti. Panašiai kaip ir kitos tyrinėjamosios Cl druskos, 
2064 dieną ji pasiekia savo absorbcinės jėgos tariamąjį maksimumą, su- 
ėmusi 21,824 g vandens, o po to sykiu su NaCl ir KCl druskomis ji 
pradėjo reguliariai vandenį leisti atgal į atmosferą. Paskutinę svėrimo 
dieną ji turi tik 13,044 g, t. y. apie 600/0 savo pasiektojo vandens 


Pav. 10 


svorio maksimumo. Kai šios druskos tirpinys buvo atidžiau apžiūrėtas 
2475 dieną, jame buvo aiškiai matomos balsvos nuosėdos ir fungoidinių 
ilokulatų. Paskutinę svėrimo dieną apžiūrėjus tirpinyje buvo daug bal- 
tų fungoidinių medžiagų, kurios, padidinus apie 150 kartų, atrodė kaip 
amorfinė žemesniųjų augalų masė, plūduriuojanti skaidriame tirpinyje. 
Jokio kvapo nejaučiama. Indelis buvo labai žymiai suaižėjęs, ypač toje 
vietoje, kur sueina šlifuotoji juosta su neliestąja stiklelio sienele. Per- 
košus sausąją medžiagą ir tinkamai ją išdžiovinus ir pasvėrus, rasta 
sveriant net 0,5275 g! "Tai yra daugiau, kaip pusė tos medžiagos, kuri 
buvo įdėta kaip MgCl- druska. 

Greta su tais visais bandomaisiais indeliais buvo įdėtas ir vienas su 
vienu gramu MgSO: druskos. Indelis buvo padėtas sykiu su kitais inde- 
liais ir vienodai su juo apseinama. Tačiau iš pat pradžios ši druska ab- 
sorbavo vandenį labai nereguliariai ir daug lėčiau, negu kitos lig šiol 

vartotos druskos. Kaip matyti iš tabelės (stat. eilutė 11) ir iš kreivės 
(pav. 11), šios druskos absorbcijos linija visą laiką ėjo daug žemiau, 
negu palyginamoji linija. 817 dieną ji absorbavo 8,670 g vandens, 
tame aukštume išsilaikė apie devynis mėnesius, po to išleido kiek van- 
dens, ir turėdama apie 6 g išsilaikė iki eksperimento pabaigos. Kai 
2475 dieną buvo indelis arčiau apžiūrimas, jame rasta kiek smulkių per- 
regimų nuosėdų, bet pats tirpinys buvo skaidrus ir be jaučiamo kvapo. 
Paskutinę dieną sveriant, tirpinys buvo skaidrus, bet jame buvo daug 
smulkių nuosėdų ant dugno ir plūduriuojančių flokulatų pačiame tirpi- 
nyje. Žiūrint per mikroskopą, šios nuosėdos turėjo funginių savybių. Jų 
plonos hifos susivėlusios į velto milo formą. Indelio dugne ir šonuose 
buvo smulkių korozijos dėmių, bet pats indelis buvo nesusproginėjęs ir 
nesuaižėjęs. Tirpinį perkošus ir tinkamai pasvėrus, rasta net 0,5861 g 
sausų medžiagų, vadinasi, daugiau, kaip MgClz tirpinyj. 


Pav. 11 


Kyla klausimas, ar visos sausos medžiagos absorbuoja taip gerai, 
kaip ligi šiol vartotosios neorganinės druskos. Kaip kontrolinė medžiaga 
paimta paprasta, neelektrolitinė organinė medžiaga, dekstrozė. Sausos 
dekstrozės atsvertas vienas gramas ir įdėtas į indelį, panašiai kaip ir kitos 
bandomosios medžiagos. Šios medžiagos vandens absorbavimo darbas 
aiškiai matyti iš tabelės (stat. eilutė 12) ir iš kreivės (pav. 12). Tik vienu 

metu, t. y. 1148 dieną, absorbuoto vandens svoris pasiekia 4,916 g 
Šiaip visą laiką vandens buvo žymiai mažiau. Palyginus dekstrozės ab- 
sorbcijos liniją su lyginamąja linija, matyti labai didelis skirtumas, ku- 
ris parodo, kad toji vandens absorbcija, kurią randame neorganinėse 
druskose, yra kažkas daugiau, negu paprastas sausos medžiagos sumir- 
kimas vandens garuose. 


Pav. 12 


Kai 2475 dieną indelis buvo apžiūrimas, jame rasta rusva organinė 
pluta ant tirpinio viršaus. Pats tirpinys rusvas, panašus į syrupą. Inde- 
lio pakraščiai priskretę. Po mikroskopu ši organinė medžiaga turėjo 
funginę formą. Paskutinę dieną visas tirpinys turėjo rusvą spalvą. Tiršta 
ruda pluta ant tirpinio paviršiaus, o ant sienelių juoda plutelė. Pats tir- 
pinys tąsus ir nepanašus į paprastą cukraus tirpinį.  Sedimentų ir flo- 
kulacijų nebuvo. Šlifuotoji indelio sienos dalis giliai suaižėjusi. Tinka- 
mai perkošus, išdžiovinus ir pasvėrus, sausoji medžiaga svėrė 0,3291 g. 


Vv 

Peržiūrėję visų darytųjų eksperimentų gautuosius duomenis, ran- 
dame keletą įdomių dalykų. Pirmiausia, palyginę Acromitoides medūzų 

sausųjų medžiagų vandens absorbcijos liniją su palyginamąja linija, kuri 
yra NaCl druskos absorbcijos linija, matome, kad šios dvi linijos beveik 
susilieja (pav. 1). Taigi, galime spręsti, kad vandens absorbavimo darbe 
čia reikia atiduoti svarbą NaCl druskai. Tai rodo visos trys NaCl kreivės 
(pav. 3, 4, 5), sudėtos į palyginamąją liniją ir palygintos su medūzinės 
medžiagos absorbcijos linija. Tačiau NaCl druskos veikimas gali būti 
žymiai modifikuotas, kai toji druska turi koloidinių medžiagų priemaišų, 
šiuo atveju gumiarabiko ir želatino. Pradžioje tos medžiagos druskai 
trukdo vandens absorbciją, bet vėliau, kai gryna druska, veikiant gyvai 
organinei medžiagai, pradeda daugiau vandens leisti į atmosferą, negu 
absorbuoti, šios koloidinės medžiagos ir eteris prilaiko, ar trukdo van- 
dens išėjimą į atmosferą. Ar tas vandens prilaikymas, vienu ir kitu 
atveju, yra daromas tuo pačiu būdu, šiuo kartu atsakyti negalėtume. 
Yra žinoma, kad koloidinės medžiagos taip pat gali absorbuoti vandenį 
ir dėl to brinkti. Juk ir mūsų dekstrozė vandenį absorbavo iki tam tikro 
laipsnio (pav. 12), tačiau yra žinoma ir tai, kad koloidinių medžiagų brin- 
kimo laiku įdėta į brinkinamąjį vandenį NaCl druska visai, ar bent lai- 
kinai, tą brinkimą sulaiko (plg. Loeb 1924). Tą reiškinį, man rodos, ga- 
lima būtų interpretuoti taip: druska, iki tam tikro laipsnio suimdama 
vandenį, trukdo koloidinei medžiagai, paprastai — želatinui, vandens ga- 
vimą. O kai druska jau prisisotina (tokiuose eksperimentuose paprastai 
imama silpna druskos koncentracija), želatinas, gaudamas pakankamai 
vandens, gali vėl brinkti. Iš čia aprašytųjų eksperimentų atrodo, kad ne 
tik druska trukdo koloidams, bet ir koloidai trukdo druskai vandens ab- 
sorbcijos darbe, bet tuo pačiu jie padeda absorbuotajam vandeniui ilgiau 
pasilikti neišėjusiam atgal į atmosferą. Gyvojoj medžiagoj tai yra ypač 
svarbu, kad būtų galima išlaikyti tam tikrose ribose savo kūno pasto- 
vumą. 

Ar visos Na druskos veikia panašiai, kaip NaCl, sunku pasakyti. Ta- 
čiau iš aprašytųjų bandymų atrodo, kad čia yra nemaža variacijos. Pa- 
vyzdžiui: Na2SO+4, kaip parodyta pav. 1, absorbuoja vandenį net geriau, 
negu medūzinė medžiaga, o NaHCOs druskos linija (pav. 8) visą laiką 
nereguliari ir žymiai žemesnė už palyginamąją liniją. "Taip viena, taip 
ir kita tų dviejų druskų absorbcijos linija žymiai skiriasi nuo NaCl drus- 
kos ir nuo medūzihės medžiagos linijos. Tai lyg ir įrodo, kad pagrindinė, 
medūzos protoplazmoje vandenį absorbuojanti druska, yra NaCl ir KC), 
kuri savo vandens absorbcijos jėga labai panaši į NaCl druską (pav. 9). 
Tų dviejų druskų vandens absorbcijos kelias beveik identiškas. Gal būti 
dėl to jos viena kitą gali pakeisti įvairiose protoplazmų rūšyse. Gyvulių 
protoplazmoje vyrauja NaCl, o augalų — KC1. Iš Mg druskų kiek geriau 
vandenį išlaiko MgCl>, o MgSO:1 vandens absorbcijos jėga šiuose bandy- 
muose pasirodė labai menka. Galėjo būti, kad čia buvo kaltos ekspe- 
rimentinės aplinkybės, galėjo eiti įvairios antrinės čia nenumatytos che- 

minės reakcijos, kurios vandeniui trukdė išsilaikyti, tačiau pasilieka fak- 
tas, kad, jei šios druskos ir būtų buvę protoplazmoje, tai jos funkcija 
būtų kita, negu NaCl, KC1 ir panašių druskų. 

Dekstrozė pasirodė labai mažai reikšminga pačiame vandens absorb- 
cijos darbe. Jos reikšmė galėjo būti labai didelė kaip fokusas organiz- 
minių medžiagų infekcijos visoms kitoms eksperimentinėms medžiagoms. 
Tačiau šiuo klausimu mano įrodymai menki. Vienas tėra aiškus faktas, 
kad aprašytosios organizminės medžiagos dekstrozės indelyj atsirado pir- 
miausiai ir čia jos geriausiai išaugo. 

Per kelerius pirmuosius metus visos Cl druskos absorbavo vandenį, 
vis daugiau ir daugiau jo prisirinkdamos. Ar jos išleido absorbuotąjį 
vandenį atgal į mikrokosmą, pasakyti negalima. Tačiau, jei ir išleido, 
tai tik tiek, kad jo vis dėlto daugiau pasiliko, negu išėjo, nes vandens 
svoris vis didėjo. Ir 2064 dieną, tai yra antroje pusėje šeštųjų metų, 
pasvėrus beveik visos cloro druskos turėjo savo tariamąjį maksimumą. 
Tačiau 2475 dieną, tai yra po pusantrų metų nuo pasiektojo tariamojo 
maksimumo, sveriant pasirodė nepaprastas reiškinys: visos, taip tvarkin- 
gai absorbavusios vandenį, medžiagos pradėjo savo absorbuotąjį vandenį 
atiduoti mikrokosmui ir lengvėti. Jų tas grąžinimas vandens mikrokos- 
mui buvo didesnis, negu absorbacija, ir vandens svoris indeliuose vietoj 
augęs, kaip lig šiol, pradėjo žymiai mažėti. Išimtį padarė tik neregulia- 
riai absorbavusios medžiagos, kurios šiam klausimui mažai reikšmės teturi. 
Pradėta ieškoti priežasčių. Buvo atidžiai peržiūrėti visi indeliai, ir dau- 
gelyj rasta didesnių ar mažesnių pakitėjimų. Beveik visur rasta dau- 
giau ar mažiau smulkių funginių augalų. Kai kur jie flokulacijomis 
plūduriavo po patį tirpinį, kai kur jų buvo nusėdusių ant dugno, kaip 
smulkių precipitatų; tačiau visur, geriau pasižiūrėjus, buvo matoma ne 
kristalinė, bet organizminė, — su tam tikra struktūra, hifomis, — me- 
džiaga. Gi dekstrozės indelyj buvo gana žymi rusva pluta su juodais 
taškeliais viduryje. Ji buvo tirpinio paviršiuje, pridžiūvusi prie indelio 
šonų ir p. Šis tirpinys turėjo aiškų pelėsių kvapą. 

Po to visi indeliai sverti dar du kartus, ir čia ėjo aiškus, progresy- 
vus vandens kritimas visuose tuose pat indeliuose. Paskutinį kartą pa- 
svėrus, tirpinius išfiltravus ir likusią sausą medžiagą vėl pasvėrus, rasta, 
palyginti, nemažai sausų likučių. Kadangi eksperimentą pradedant vi- 
sos druskos buvo vartojamos kiek galima gryniausios ir kadangi jos visos 
tame vandenyje, kiek jo buvo tuose tirpiniuose, turėjo būti ištirpusios — 
tos sausosios medžiagos, kurios pasiliko eksperimentą užbaigus, man bent 
tebėra atskira problema. "Tos sausosios medžiagos buvo labai įvairios, 
bet visos jos turėjo dalį organinės medžiagos. Toji organinė medžiaga 
buvo bespalvė, tik vienoje vietoje ruda, su tamsiais taškais. Žaliųjų 
augalų nebuvo. Kai kurios jų savybės yra aprašytos, aprašinėjant kiek- 

vieną indelį atskirai. Norėčiau manyti, kad be organinių medžiagų, inde- 
liuose buvo žymi dalis ir neorganinių, ypač Mg druskų tirpiniuose, bet 
šiuo kartu jos nebuvo analizuojamos, taigi, apie jas čia daugiau 1r ne- 
kalbėsiu. Man rodos, kad čia labai daug reikšmės vandens absorbcijos 
darbo sustabdyme turėjo atsiradusios organinės medžiagos. 

Taigi, kaip aiškinti tą staigų visuose, reguliariai vandenį absorba- 
vusiuose, indeliuose pasikeitimą? Kad viename kitame indelyj būtų tai 
atsitikę, tuomet šitoks įvykis galima būtų aiškinti įvairiomis cheminėmis 
reakcijomis, bet dabar šis įvykis bendras visoms toms druskoms, kurios 
taip reguliariai vandenį absorbavo. Kas iš tikrųjų atsitiko visame mikro- 
kosme ir atskiruose indeliuose, kad vanduo iš indelių pradėjo grįžti atgal 
į mikrokosmą? Man rodos, kad tai padarė atsiradimas organizminių me- 
džiagų visoje uždaroje šio mikrokosmo sistemoje, o ypač bandomųjų 
druskų tirpiniuose. Šis reiškinys buvo visiems indeliams bendras, taigi, 
juo ir reikia aiškinti visus tuos įvykius, kurie pakeitė ne tik paties tir- 
pinio absorbcijos jėgą, bet prisidėjo ir prie suskaldymo, suaižymo bei 
dėmių susidarymo sveriamųjų indelių sienelėse. 

Kokiu būdu ir iš kur tie primityviniai organizmai tirpiniuose atsi- 
rado, tebėra man nežinoma. Galėjo atsirasti pirmiausia bakterijos, o tik 
vėliau primityviniai funginiai augalai, bet galėjo ir kitaip atsitikti. Ta- 
čiau aišku, kad tie organizmai atsiradę galėjo paveikti visą tirpinio vei- 
kimą vandens absorbcijos atžvilgiu trimis keliais: pirmiausia jie augdami 
paėmė dalį druskos į savo protoplazmą ir netiesioginiu būdu sumažino 
tuo druskos koncentraciją pačiame tirpinyje, kartu sumažindami ir po- 
tencialinę jėgą vandeniui absorbuoti iš atmosferos; antra, naujoji orga- 
nizminė medžiaga kaip koloidas galėjo, kaip ir kiti koloidai, mažinti 
druskų vandens absorbcijos jėgą, kaip jau matėme eksperimentuose su 
želatinu ir su gumiarabiku; o pagaliau besiformuodamos organizminės 
medžiagos išleido daug vandens į atmosferą savo respiracijos darbe. Visi 
organizmai savo metabolizmo procese sunaudoja labai daug vandens ir 
oksigeno. Paskutinieji jų metabolizmo atliekami produktai yra vanduo 
ir CO>. Aukštesniųjų organizmų kūnuose daug šio atlikusio vandens 
grįžta atgal į metabolizmo darbą, arba išmetamas lauk ekskrecijos or- 
ganų keliais, o žemesniuose, — ypač tokiuose, kurie gyvena vandenyj, kur 
jie gali gauti vandens daugiau, negu jiems reikia, — atlikęs nuo meta- 
bolizmo vanduo respiracijos keliu eina atgal į apsupančią medžiagą. Šie 
faktoriai, — potencialinis sumažėjimas druskos, susidarymas koloidinių 
medžiagų ir respiracijaą, — gali būti priežastimi vandens mažėjimo ir 
indelyj. 

Žalieji augalai savo metabolizme pagamintą CO2 sunaudoja fotosin- 
tezės darbui. Tam darbui jie sugeria ir laisvą ore esantį CO2. Tačiau 
žemesnieji augalai ir kiti mikroorganizmai, kurie fotosintezės neturi, turi 

CO; išleisti į atmosferą. Čia CO2, susitikęs atmosferoje esančius vandens 
garus, sujungia su jais ir pagamina, palyginti, veiklią H>2CO3 rūgštį, kuri 
veikdama galėjo, jei ne viena, tai bent daug prisidėti prie tų faktorių, 
kurie varė korozijos ir stiklo aižėjimo darbą. Taigi, įvedimas organinės 
medžiagos pakeitė visą mikrokosmą. "Toji medžiaga modifikavo, o gal 
ir tiesiogiai susilpnino, neorganinių druskų vandens absorbcijos jėgą, 
pradėjo daryti visoj mikrokosmo sistemoj savo rūšies revoliuciją, teikdama 
jam smarkiai veikiančios medžiagos H2CO3, o gal būt ir kitų, kurios 
graužė stiklą, o gal būt atlikinėjo ir kitus mikrokosminio pasikeitimo dar- 
bus, kurių mes nematėme. 

Man rodos, jog iš tų eksperimentų paaiškėja protoplazmoje funkcija 
ir neorganinių druskų, ypač NaCl, KC1 ir kitų panašių. Kaip matyti, jų 
svarbioji funkcija yra absorbuoti vandenį, kuris yra pagrindas visam 
gyvosios medžiagos veikimui, ir šį absorbuotąjį vandenį laikyti tol, kol 
jis yra sunaudojamas metabolizmo darbe. Tų druskų potencialinė jėga 
absorbuoti vandenį ir jį laikyti yra labai didelė. Mūsų eksperimentuose 
vienas gramas druskos galėjo absorbuoti ne mažiau kaip 26 ar 27 gra- 
mus vandens. Tačiau tą jėgą Žymiai pakeičia organinių medžiagų atsi- 
radimas. Panašiai, kaip mūsų eksperimentuose, reikia manyti, eina tų 
druskų veikimas ir gyvojoj medžiagoj, protoplazmoje. Kol jauna ir 
veikli protoplazma, kol turi tik reikalingą minimumą organinių medžia- 
gų, tol ji yra skystesnė, o dėl to ir veiklesnė; beaugdama ji diferenci- 
juojasi, įgauna daugiau organinių medžiagų ir darosi mažiau veikli, va- 
dinasi, ji sensta. Taigi, atrodo, jog senėjimo procesas yra glaudžiai su- 
sijęs su organinių medžiagų daugėjimu ir jų diferenciacija, o tuo pačiu 
ir su neorganinių druskų veikimo potencialiniu silpnėjimu. Tačiau ne- 
reikia užmiršti, kad čia tik viena medalio pusė. Jei nebūtų organinių 
medžiagų, neorganinės druskos imtų į protoplazmą jos veikimui reika- 
lingo vandens tiek, kad po tam tikro laiko organizmas pasiliktų tik labai 
skystas tų druskų tirpinys. Taigi, čia reikalingas to vandens reguliavi- 
mas, kurį atlieka organinės ir kitos koloidinės medžiagos. Veikli gyva 
protoplazma reguliuoja neorganinių druskų ir vandens gausumą įvai- 
riais mums žinomais ir nežinomais būdais, k. a. respiracija, ekskrecija ir 
tt. Pavyzdžiui, suirus kurioje kūno vietoje kraujo cirkuliacijos siste- 
mai, atsiranda edema, kuri kai kurių nuomone yra ne kas kita, kaip 
nereguliuota druskų vandens absorbcija. 

Vandenyj ištirpusių druskų tirpinyje atsiradusios organinės medžia- 
gos pakeičia veikimą ne tik tų druskų tirpinyje, bet jų veikimas eina to- 
liau už to tirpinio ar susidariusios protoplazmos ribų, į patį kosmą. Tą 
parodo mano darbe suaižėjusios nuo korozijos darbo indelių sienelės, ir 
tai tokioje vietoje, kur tirpinys tiesiai pasiekti negalėjo (pav. 13). Atrodo, 
kad neorganinės medžiagos protoplazmoje, jei ne pačios pradeda, tai 

bent žymiai prisideda prie pradinio pačios protoplazmos veikimo, o orga- 
ninės medžiagos protoplazmoje varo visą darbą toliau ir savo veikimu 
turi įtakos ne tik pačiam organizmui, bet ir aplinkumai, kosmui. Pa- 
prastai, tyrinėdami įvairius biologinius reiškinius, mes siekiame juos 
susieti su aplinkos veikimu, bet man rodos — būtų pravartu atsikreipti 
ir į kitą pusę ir patyrinėti gyvosios gamtos veikimą į aplinką. Ir man 
rodos, kad čia rastume nemaža įdomių dalykų. 


Pav. 13 


Mano tyrinėtosios druskos yra randamos tik, palyginti, labai pri- 
mityvioje ir nesudėtingoje protoplazmoje, kokia gali būti tik medūzų 
protoplazma. Aukštesniųjų gyvulių, kurių kūnas yra prisitaikęs prie 
įvairesnių funkcijų, aišku, ir neorganinių druskų sąstatas protoplazmoje 
yra sudėtingesnis. Tačiau, kiek yra žinoma, ir čia randamos pagrinde 
tos pačios druskos, tik prie jų prisideda ir kitų, kurios ir padaro visą 
sistemą sudėtingesnę, ir paprastiems tyrinėjimams, žinoma, mažiau pri- 
einamą. Apie jų veikimą yra daug kas žinoma, bet dar daug ir neži- 
noma. Negalime sakyti, kad apie protoplazmos ir jos druskų veikimą 
visai nieko nežinotume. Žinome, palyginti, daug apie jos sudėtį, apie 
jos veikimą, apie kai kuriuos aiškesnius gyvybės reiškinius, bet vis dėlto 
dar daug kas lieka už mūsų žinojimo ribų. 

Baigdamas norėčiau priminti apie mano paties reakcijas, lankantis 
bet kuriame didesniame muziejuje. Ten dažnai gali matyti ant lentynų 

induose pridėtų įvairių medžiagų su parašais, kad šio elemento yra tiek 
ir tiek žmogaus kūne, kito elemento vėl tiek ir tiek, iki išvardijami visi 
elementai, kurie įeina į žmogaus kūno sudėtį. Muziejaus lankytojai pri- 
eina ir stebisi, kad taip daug apie žmogaus kūną yra žinoma. Tik, girdi, 
sudėk visus tuos elementus tinkama tvarka, ir bus žmogus. Tačiau jie 
užmiršta, kad ne tik šių elementų sudėjimas atgal į žmogaus kūną ne- 
įmanomas, bet ir šiaip sau juos į daiktą sudėjus galės būti ne daugiau 
kas, kaip tik lavonas, nes ką tik mirusio žmogaus ar gyvulio kūne tebėra 
visi ten išvardintieji elementai savo vietose ir tinkamoje morfologinėje 
santvarkoje, visas mechanizmas tebėra sveikas, o tas žmogus ar gyvulys 
yra miręs, negyvas, ir mes jo atgaivinti, padaryti vėl veikliu nemokame 
ir nežinome kaip. Taigi, daug ko mes apie organinį pasaulį žinome, bet 
daug ko ir nežinome. 


SANTRAUKA 


Medūzų Acromitoides purpureus kūnas susideda iš 4,29/0—4,49/o sau- 
sų medžiagų ir iš 95,69/-—95,80/o vandens. Dauguma sausosios medžia- 
gos yra vandenyj tirpstančios druskos. Organinių medžiagų rasta 18,319/o, 
o neorganinių — 81,699/o visos sausosios medžiagos.  Neorganinėj me- 
džiagoj rasti Na, K ir Mg katjonai bei Cl ir SOs+ anjonai. 


Visa sausoji medžiaga labai godžiai absorbuoja vandenį iš atmostfe- 
ros garų. Jų absorbcijos eigos linija yra labai panaši į NaCl liniją. 


Grynos NaCl, KCI, MgClz ir kai kurios kitos druskos absorbuoja van- 
denį panašiai, kaip ir sausoji medūzinė medžiaga. Jų absorbcijos jėga 
gali žymiai modifikuoti organines ir organizmines medžiagas. Ypač 
daug reikšmės turi organizminės medžiagos, kurios ne tik trukdo pačią 
absorbciją, bet ir jau absorbuotąjį vandenį progresyviai grąžina į at- 
mosferą. 


Atsiradusios druskos tirpiniuose organizminės medžiagos ne tik mo- 
difikuoja druskų absorbcijos veikimą, bet turi įtakos ir visai aplinkai, 
kurioje veikdamos gali įvesti žymių pakitėjimų. 

Neorganinės druskos protoplazmoje yra vandenį absorbuojanti ir jį 
užlaikanti medžiaga, o organinės medžiagos protoplazmoje — jo ab- 
sorbciją ir gausumą reguliuojanti medžiaga. 

Šįmet sueina dvidešimt metų nuo mirties Dr. Dom. Bukanto, todėl 
šis kuklus jubiliejus davė progą prisiminti jo taurią asmenybę ir tuos 
darbus, kuriuos jis atliko lietuvių tautinio atgimimo dirvoje, daugiausia 
energijos paaukojęs rytų Aukštaičiuos, Zarasų krašte. 

Bet kilimo Bukantas yra žemaitis, Viekšnių valsč., Kegrių vnk., gi- 
męs 1873 m. rugpiūčio 11 d. Vidurinį mokslą ėjo Šiaulių gimnazijoj, ku- 
rią baigė 1893 metais ir tais pačiais metais įstojo į Petrapilio universitetą, 
gamtos fakultetą. Bet šią sritį pakeitė ir persikėlė į Charkovą, kur baigė 
medicinos fakultetą 1900 metais. 

Gydytojo praktiką pradėjo Dusetų miestelyje, Zarasų apskrityj. Iš 
čia 1903 met. persikelia į Ilukštą, dabar atitekusią Latvijai, 1904 m. mo- 
bilizuojamas į Rusų-Japonų karą. Iš čia grįžęs dar į Ilukštą, greit per- 
sikelia į Zarasus (1906 metų pavasarį). 

Nuo to tat laiko iki pat savo mirties, 1919 m. sausio 19 d., su maža 
pertrauka, kai buvo mobilizuotas rusų į Did. karą, išgyveno ir dirbo 
Zarasų mieste. 

Norėdami geriau pažinti Dr. Dom. Bukanto darbo sąlygas, pirma 
dvilktelėkime į tuometinę Zarasų krašto tautiniu atžvilgiu padėtį. 

Nėra jokio abejojimo, kad Zarasų krašto apylinkės iš seniau yra buvu- 
vusios grynai lietuviškos. To krašto centras, — Zarasų miestas, — jau yra 
žinomas šešioliktajame amžiuje. Asos ežero Didžiojoj saloj jau 1530 m. 
buvo įkurtas katalikų vienuolynas, o tos vietos artimosios apylinkės pri- 
klausė Vilniaus vyskupo dvarui. Krašto lietuviškumą liudija tai, kad 
senesnioji karta, kilusi maždaug iš vidurio praeitojo amžiaus, dar mokėjo 
gerai lietuviškai kalbėti. Jaunesnieji labiau pamiršo savo tėvų kalbą, 
ir įsikūrė tam tikros kalbinės salos, jau prisisunkusios lenkiškos kultūros 
dvasios, sklidusios pradžioje iš dvarų centrų, o vėliau iš dalies palaikomos 
ir kai kurių nutautusių lietuvių kunigų. 

Šio dirbtinio sulenkėjimo gyvais liudytojais gali būti ir dabartinės 
kalbų skirtumo ribos, kurios yra gana griežtos: Smalvų valsčius, prasi- 
dedąs nuo paties Zarasų miesto, yra daugiausia sulenkėjęs, o gretimas 
jam Salako valsčius yra grynai lietuviškas; ten žmonės ne tik len- 

kiškai nemoka, bet mažai ir rusiškai supranta. "Toliau, šiek tiek daugiau 
pasitaiko lenkiškai kalbančių Imbrado valsčiuje, kuris ribojasi vėl su gry- 
nai lietuviška sritimi — Dusetų valsčiumi. Ir taip tokiais įsiterpimais, išsi- 
skiriančiomis salaitėmis, prasikiša sulenkėjusios sritys. Imant parapijo- 
mis. daugiausia nutautėjimo ir buvo Zarasų parapijoje; po jos eina Imbra- 
do parapija. Daugiau sulenkėjusių parapijų Zarasų krašte ir nebuvo. 

Pats Zarasų miestas, aišku, buvo didelėje įtakoje lenkų kultūros. O 
be to, tiek mieste, tiek jo apylinkėse jau buvo nemažai prikurdinta rusų 
kolonistų, kurių didžiausią dalį sudarė sentikiai. Pravoslavų nedaug te- 
buvo, o dabar ir tie patys baigia išnykti. Jų šeimynos dabar vos dešim- 
timis skaitomos. Bet 1906 metais, kai į Zarasus tik atsikėlė Dr. Bukan- 
tas, Zarasų miesto gyventojai tikybomis šitaip skirstėsi: katalikų 1422, 
izraelitų — 4552, sentikių — 465, pravoslavų — 453, edinoviercų — 81, 
liuteronių — 26, mahometonių — 37 ir karajimų — 1. 

Tuo būdu tautiniu atžvilgiu lietuvius supo ir slėgė lenkų kultūros 
įtakai pasidavę zarasiečiai, o doriniu atžvilgiu lietuviams katalikams pa- 
vojai kilo iš rusų kolonistų, kurie atsineštuosius savo krašto neigiamus 
papročius palaikė ir toliau, duodami vietiniams gyventojams papiktinan- 
čius pavyzdžius. Šiuos abu pavojus Dr. Bukantas aiškiai matė, užtat jis 
iš pat pirmųjų dienų stojo į kovą su dviem srovėm: tautine lenkų ir reli- 
giškai dorovine rusų. Ir tos abi srovės buvo užliejusios ano meto viešąsias 
institucijas — visas administracinis aparatas ir mokyklos buvo rusų, 0 
bažnyčia, — turiu galvoje pačių Zarasų, — lenkų kultūros žmonių įtakoje. 
O patys lietuviai, nebūdami dargi organizuoti, neturėjo jokio atramos 
taško savo tautinėms aspiracijoms paremti. 

Tad Bukanto veikla buvo nukreipta keliomis linkmėmis — į Bažny- 
čią, į draugijas, į mokyklas ir į pavienius asmenis. 

Prieš pereidamas prie pačios Dr. Bukanto veiklos, noriu nurodyti 
šiokius tokius pragiedrulius, prasiskverbusius pro ano meto įsivyravusių 
tradicijų rūkus, kurie dengė Zarasų apylinkėje lietuvišką dvasią — būtent: 
1907 m. lapkričio 14 d. įvyko Zarasų dekanato kunigų konferencija. Yra 
užsilikęs tos konferencijos protokolas, surašytas lietuviškai tuometinio 
Dusetų vikaro Kun. Leono Špokevičiaus. Konferencijoje dalyvavo Kun. 
J. Žilinskas, Zarasų dekanato dekanas, Kun. Antanas Bačkys, Antazavės 
klebonas, Kun. K. Staniulis, Aleksandravėlės klebonas, Kun. K. Tamo- 
ševičius, Smalvų klebonas, Kun. Špakauskas, Dukšto administratorius, 
Kun. K. Kiršinas, Daugailių administratorius, Kun. Jonas Rimkūnas, Ka- 
zitiškio administratorius, Kun. P. Klimas, Salako vikaras, Kun. I. De- 
veikis, Zarasų vikaras ir dar Imbrado ir Vajesiškio administratoriai. j 

Šioje konferencijoje buvo svarstoma dvejopa programa: vyskupo pa- 
teikta ir pačių konferencijos dalyvių iškelti klausimai. Šioje antrojoje 
dalyje randame posmą, liečiantį mums rūpimąjį klausimą — būtent: ,,„Za- 

rasų dekanijoj yra keletas mišrių parapijų, kuriose drauge su baltgudžiais 
gyvena ir lietuviai. Tų parapijų klebonai nesirūpina pasakyti pamokslų 
bent retkarčiais ir lietuvių kalba. Susivažiavusieji nutarė, kad patys ku- 
nigai pasirūpintų ši dalyką sutvarkyti, o nelauktų kolei žmonės, iš šalies 
kurstomi, pradės reikalauti savo teisių“. 

Lengva suprasti, kad iš tų mišriųjų parapijų, kuriose „gyvena ir 
baltgudžių“, buvo kaip tik pirmoje eilėje Zarasų parapija. Šitas nutari- 
mas įdomus dviem atžvilgiais. Visų pirma iš jo matome, kad jau vietinė 
dvasinė vyresnybė pajuto Dr. Bukanto veiklą, kuris iš pat pirmųjų dienų, 
tik atvykęs į Zarasus, tuojau pradėjo raginti lietuvius parapijiečius pra- 
šyti vyskupą, kad įvestų Zarasų bažnyčioje lietuviškus nuolatinius pa- 
mokslus, leistų lietuviškai giedoti, lietuviškai kalbėti rožančių ir gegužines 
pamaldas. Dėl to nutarime ir pasakyta: „O nelauktų, kolei žmonės, iš 
šalies kurstomi, pradės reikalauti savo teisių“, nes iš tikrųjų tas „iš šalies 
kurstymas buvo jau prasidėjęs“. O antra, iš to matyti, kad patys kunigai 
jau buvo susirūpinę lietuvių tautiniais reikalais bažnyčiose. Iš suminėtų 
pavardžių matyti, kad dauguma kunigų buvo tikri lietuviai ir lietuviškos 
orientacijos žmonės, dėl to jie ir galėjo, nuoširdžiai susirūpinę savo tau- 
tiečių teisėmis bažnyčioje, šitaip nutarti. Bet iš kitos pusės, jų 
šis žingsnis buvo gana drąsus, jeigu turėsime galvoje, kad toje kon- 
ferencijoje dalyvavo ir pats dekanas Kun. J. Žilinskas, kilimo lietuvis 
rokiškietis, bet aiškiai prisiėmęs lenkišką kultūrą ir jos tradicijas. Rei- 
kėjo nutarti prieš dekano nusistatymą. 

Šitoje vietoje šiandien mums kils klausimas, ar neturėjo tiesioginės 
įtakos tokiam nutarimui pats Dr. Bukantas. Šitam įrodyti davinių ne- 
turime, bet manyti labai galima. Bukantas iš viso su kunigais, o ypačiai 
su lietuviais, palaikė artimus santykius, su jais bendravo, per juos sten- 
gėsi veikti kaimo žmones, tad visai galimas dalykas, kad jis pasistengė 
paveikti kai kuriuos kunigus, kad jie konferencijoje iškeltų lietuvių baž- 
nytinius reikalus. 

Kad šios konferencijos dalyviai buvo susirūpinę lietuvių tautiniais 
reikalais, rodo jos nutarimas ir dėl „Saulės“ draugijos parėmimo. ,„„Kiek- 
vienas kunigas turi prisidėti prie „Saulės“ draugijos, rūpintis įkurti savo 
parapijoje „Saulės“ skyrius, rinkti pinigus įkūrimui katalikiškų mokyklų. 
Savc dekaną prašome, kad „Saulės“ draugijos metinius mokesčius rinktų 
iš kunigų per dekanijos lankymą. Turime viltį, kad „Saulės“ įsteigti kur- 
sai, priruošimui mokytojų lietuvių katalikiškoms mokykloms duos moky- 
tojus gerus katalikus. Dėl to tai yra priedermė kiekvieno kunigo paremti 
tuos kursus ir savo parapijonius prie to raginti“. 

„Saulės“ draugija, išėjusi su aiškia lietuviška-katalikiška programa, 
rado šio krašto dvasininkų pritarimą. Bet faktiškai, kiek tai liečia pačią 
Zarasų parapiją, paminėtieji lietuviams palankūs kunigų nutarimai, ži- 

noma, nebuvo vykdomi paties klebono, nes jam jie buvo svetimi. Neuž- 
tenka sudaryti kurį nuostatą: jis reikia ir įvykdyti, o vykdymas pri- 
klauso nuo tų žmonių, kuriems tas dalykas pavestas. 

Tad šitokiose maždaug sąlygose Dr. Bukantas rado Zarasus. Lietu- 
vių skaičius nedidelis, tie patys neorganizuoti, mažai apsišvietę, be inte- 
ligentų vadovų, palyginti, neturtingai gyveną dėl smėlingų, nederlingų 
laukų, rusų ir sulenkėjusių gyventojų apsupti. 

Pirmas Dr. Dom. Bukanto rūpestis buvo sužadinti gyventojuose 
tautinės sąmonės pajautimą, parodyti lietuviams, kad jie yra skirtingi 
savo tautybė nuo lenkų, kad lietuviu vadintis nėra žemas dalykas, — o 
jau po to pradėjo juos organizuoti kovai dėl savo teisių viešosiose institu- 
cijose, pirmoje eilėje — bažnyčioje. 

Tam tikslui jis stengiasi visur užmegsti kontaktą su kaimo žmonė- 
mis, ieško po visą apylinkę lietuvių gyventojų, su jais susipažįsta, pradeda 
privačiai bendrauti, ima jiems aiškinti reikalą turėti lietuviškas pamaldas 
Zarasų bažnyčioje. 

Parengęs dirvą pačiuose gyventojuose, surašydina prašymą vyskupui, 
kad įvestų Zarasų bažnyčioje kas šventadienis papildomas lietuviškas pa- 
maldas su lietuviškais pamokslais, lietuviškomis giesmėmis. Tokių pra- 
šymų parašo bent trejetą ir tuo parodo savo didelį pasiryžimą. Toks lie- 
tuvių atkaklumas sudomina ir vyskupijos kūriją. Čia pradeda rūpintis 
šio reikalo pertvarkymu. Aišku, pati kūrija vietos sąlygų nežino, žinias 
renka per dekaną (Vysk. Cirtauto 1911.IX.14 d. raštas Zarasų dekanui), 
o dekanas, būdamas nepalankus lietuvių tautinėms aspiracijoms, negalėjo 
pasakyti ir palankios nuomonės. 

Bet pirmieji nepasisekimai Dr. Dom. Bukanto neatšaldo. Jo ramus 
ir pastovus būdas, užgrūdintas charakteris ir įgimta savybė siekti užsi- 
brėžtų tikslų be atvangos, kol bus pasiekta, padaro tai, kad jis pralaužia 
pirmuosius ledus. Matydamas, jog privatinis veikimas bažnytinės vy- 
resnybės neįtikana, kad lietuvių siekimai yra teisingi, jis ima plunksną ir 
išeina Į atvirą kovą dėl lietuvių teisių bažnyčiose. Vietos randa tuome- 
tinės „Vilties“ skiltyse. 

Pirma pareikštiems teigimams paremti, kad Bukantas matė dvejopą 
pavojų lietuviams katalikams, pacituosiu jo porą straipsnių iš „Vilties“. 

„Gyvendamas Ežerėnuose keletą metų, aš patėmijau įdomų apsireiš- 
kimą Ežerėnų apylinkės gyventojų tarpe: susiartinimą vietinių katalikų su 
sentikiais.  Katalikės mergaitės pradėjo tekėti už sentikių. Žinau tris 
tokius atsitikimus ir vieną, kur katalikas vedė sentikę. Sentikiai yra savo 
tikybos fanatikai ir neduoda vaikų krikštyti katalikais. Neteko taip pat 
pažinti nė vieno sentikio, kurs vesdamas katalikų moterį būtų apsikrikšti- 
jęs kataliku. Ežerėnų apylinkėj gyvena daug sentikių ir vietiniams kata- 
likams reikia bendrauti su jais, kaipo kaimynais. Ypačiai jaunimas, mė- 

giantis pasilinksminimus, nevengia svetimos draugijos; pav., uoliai daly- 
vauja mišriose vakaruškose. Čia atsiduria ir vietiniai katalikai, ir senti- 
kiai ir miestiečiai. Šitie, pažinę visas miestų gudrybes ir padugnes, turi 
kuo pasirodyti prieš sodiečius. Laisvės nevaržo čia joks padorumas. 'To- 
kiose sąlygose susiartina jaunimas ir jokie giminių bandymai nebeišgali 
perskirti porų. Girdėjau nekartą degutiškių skundus, kad toli jiems baž- 
nyčia: vaikai jų ištvirkę, nebebiją Dievo. Taip, tatai taip. Bet naivūs so- 
diečiai neišmano, kad miestelėnams bažnyčia labai arti, net bažnyčios 
durys tik nakčiai teuždaromos, o ištvirkimas mieste didesnis, kaip pas 
juos. Jiems dar neaišku, jog negana, kad stovėtų bažnyčia, kad kunigų 
vietos būtų užimtos; reikia, kad duotųsi gyvenime vykinti tai, ką skelbia 
bažnyčia; reikia visuomenės, kur prigytų bažnyčios skelbiamasis mokslas; 
reikia, kad to mokslo skelbėjai dalyvautų žmonių gyvenime. "To dalyko 
ir trūksta „Ežerėnų padangėje“. Ar daug čia yra krikščioniškų draugijų, 
kaip va: „Saulės“, „Blaivybės“ ir kitų draugijų skyrių...“ („Viltis“, 1912 
m. spalio 12 d. Nr. 128). 

Ir toliau straipsnis baigdamas nurodymu konkrečių faktų: kad kunigo 
nelankoma Bachmatų mokykla, kad atkeltas naujas vikaras, nemokąs lie- 
tuvių kalbos, o Kat. Bažnyčia visiems turinti būti lygi, taip lenkams, taip 
ir lietuviams. Čia Bukantas parodė savo vispusišką rūpestį tiek tauti- 
niais lietuvių reikalais, tiek religiniais bei doriniais. Jis laiko, jog reli- 
gijos mokslas nėra toks menkas dalykas, kad jį galėtų suprasti vaikutis, 
nemokąs svetimos kalbos, kuria jis mokomas pirmųjų tikėjimo tiesų. Tik 
gimtoji kalba, siekianti pačias sielos gelmes, galinti būti tinkama priemonė 
prabilti į vaiko vidų. Dr. Bukanto žodis buvo atviras ir nuoširdus, bet 
ne vis; suprastas. Dėl to jis buvo įskųstas gubernatoriui, kad kiršinąs 
lietuvius prieš rusus. Jam teko aiškintis, nes jis Zarasuose buvo miesto 
gydytojas, ligoninės vedėjas, kalėjimo gydytojas — taigi, valstybės tar- 
nautojas. Bet nukentėti Bukantui dėl to neprisėjo, nes rusų administra- 
cija suprato, kad tai daugiau yra sulenkėjusiųjų intrigos, bet vis dėlto 
įspėjo jį dėl tokių minčių reiškimo spaudoje. 

Bukanto pastangos įvesti Zarasų bažnyčioje lietuviškas pamaldas sa- 
vo tikslą pasiekė. 1912 m. spalio 27 d. buvo išleistas vyskupo Cirtauto 
dekretas, kuriuo įvedamos nuolatinės papildomosios' lietuviškos pamaldos: 
pamokslai, giedojimas, gegužinės pamaldos ir kt. Vadinasi, teisė turėti lie- 
tuviškas pamaldas buvo iškovota, bet tos teisės įgyvendinimas dar susi- 
laukė labai rimtų kliūčių — pradžioje, kol dar Zarasų klebonu buvo kun. 
J. Žilinskas, tai jis pats nieko nedarė, kad būtų šis vyskupo įsakymas įvyk- 
dytas, o jam išvykus ir atkėlus lietuvius klebonus, lenkiškai nusistatę pa- 
rapijiečiai visokiomis priemonėmis trukdė lietuviškąsias pamaldas. Smul- 
kiau ties tuo dalyku čia nesustosiu, nes kai kas iš tų kovos būdų yra 
aprašyta ką tik išėjusioje Dr. Bukanto monografijoje, bet čia tik paskelb- 


30. Suvažiavimo darbai III 


466 J. ŽAGRAKALYS, DR. DOMINIKAS BUKANTAS 


siu vieną Bukanto laišką, niekur spaudoje dar nepagarsintą, kuris cha- 
rakterizuoja, jog Dr. Bukantas ir privatiniu būdu palaikė kontaktą su 
vyskupais, rūpindamasis lietuvių teisėmis. 

„Jūsų Ekscelencija, Dvasiškasis Vadove. 

Tikėdamas, jog Katalikų Bažnyčia yra šventa, jaučiuosi užgautas tos 
tiesos paniekinimu, kurį parodė Ežerėnų parapijonys, darydami skanda- 
lus savo bažnyčioje 1913 metais. Kokie tai buvo skandalai, išaiškinti gali 
buvusiojo Ežerėnų Klebono Kun. J. Liasauskio raportai. Katalikų Baž- 
nyčios gyvenimas lietuvių krašte tapo sudrumstas politiškosios srovės, 
įsibrovusios Katalikų Bažnyčion lenkų tautiškosios demokratijos pavidale. 
Perkentėjusi daug katastrofų laiko bėgyje, lenkų tauta pajuto, jog su 
lietuviais ją riša vien tik Katalikų Bažnyčia. Bet kadangi ta katalikų bro- 
liškoji vienybė neduoda teisės lenkams pavergti lietuvius, tad išsivystė 
būtinas reikalas pakeisti „Katolicki Košciol“ žodžiais „Polski Katolicki 
Košciėt“ ir toliau paprastu „Polski Košciė!“. ,„Sprawa Košciola Katolic- 
kiego“ sukvailintų žmonių akyse reikalauja, idant „katolik“ būtų ,,polak““, 
a kio ne polak, ten nie katolik, poganin. Tokiu būdu lenkų tautiškoji de- 
mokratija, siaurindama Katalikų Bažnyčios vertybę, stengiasi išnaudoti 
K. B. autoritetą ir galią savo politiniams tikslams pasiekti: ištautinti lie- 
tuvius, latvius ir t.t., idant fiziškai sustiprintų savo tautą. Bet, nelaimė, 
ištautinimas savo šaknyse jau turi demoralizacijos pradžią. Jeigu lenkų 
tautiškosios demokratijos priešakyje stovėtų tikri K. B. sūnūs, ne siauri 
trumpsregiai politikai, kuriems ,,sprawa narodowa“ turi absoliutę vertybę 
ir stovi aukščiau, kaip K. B. reikalai, tad nebūtų įvykę nei Vilniuje, nei 
Vilniaus vyskupijoje anų visų bjaurių atsitikimų, kurie tik teršia K. B. 
garbę, nei panašių į juos atsitikimų Žemaičių vyskupijoje. Blogas pavyz- 
dys greit patraukia prie savęs. Pasikartoję Ežerėnų bažnyčioje skandalai 
yra sekimas Vilniaus pavyzdžių. Obalsis „parafija tego niechce i niedo- 
pušci“ tapo demokratiškų principu, kuris leido kelti skandalus Ežerėnų 
bažnyčioje. Tas principas — lenkų obalsis — gavo aprobatą pas Vysku- 
pijos administraciją, nors taikinamas buvo ne K. B. naudon. Dėl to prin- 
cipo buvo permainyta pamaldų tvarka Ežerėnų bažnyčioje, dėl to pat 
principo išbruktas Kleb. Kun. J. Liasauskis; dėl to pat principo prie naujo 
klebono pažadėta, jog lietuviai negiedos bažnyčioje; dėl to pat principo 
skandalų pravadirius W. vėl gieda suplikacijas vietoje kunigo prie alto- 
riaus; dėl to pat principo vengiama bažnyčioje po lenkiškojo pamokslo 
lietuviškai atkartoti pranešimus apie atlaidus, vigilijas ir t.t.; dėl to pat 
principo „Saulės“ draugijos skyrius gudriai, bet keistu (nes tai Klebono 
darbas) būdu tapo išvarytas iš bažnytinių namų. Rodosi, jog parapijos 
valiai pildyti, sutinkant su obalsiu „,„parafija tego niechce i niedopušci“, ir 
pastatytas naujasai klebonas. Būtų nebloga, kad tokia taktika nežemintų 
K. B. garbės, neniekintų K. B. autoriteto, ramintų iškrikusią parapiją K. 

B. dvasioje ir neduotų blogo pavyzdžio lietuviams, jog reikia skandalus 
kelti, norint pasiekti ko nors. 

Artinasi rekolekcijų laikas, kuomet Ežerėnų bažnyčion iš apylinkių 
parapijų susirenka dauguma lietuvių, kurių dvasiškajai naudai reika- 
lingi ir skaitymai ir pamokslai lietuvių kalba. Žinant, jog dabartinis kle- 
bonas taikinasi prie obalsio „parafija tego niechce i niedopušei“, jog jam 
rūpi net susiaurinti lietuvių (Be kitko, tai patvirtina faktas, kad nesakyta 
pamokslo Visų Šventųjų dieną, nors tuomet bažnyčioje buvo visi trys 
kunigai), sunku sulaukti, kad jis patarnautų šiame atvejuje didžiumai lie- 
tuvių, taip pat kaip mažumai lenkų, nes apie rekolekcijas nėra įsakymo 
A. A. Vyskupo Cirtauto rašte 1912 m. spalio 27 d. Gali atsitikti, jog lie- 
tuviai, išmokyti blogo pavyzdžio kelti skandalus bažnyčioje ir šįkart bū- 
dami daugumoje, trukdys lenkiškuosius skaitymus, jeigu iš anksto nebus 
jiems pranešta apie lietuviškuosius. Ištikus reikalui, galiu komentuoti 
savo laišką, t. y. detališkiau išdėstyti savo supratimą apie įvykusius 1913 
—1914 m. faktus Ežerėnų parapijoj. 

Paklusnus K. B. tarnas Dom. Bukantas“. 

Laiškas kiek sutrumpintas. 


Iš šio laiško matome, jog Dr. Bukantas akivaizdoje naujų Bažnyčios 
reikalų, besiartinant rekolekcijoms, iš anksto rūpinasi, kad nenukentėtų 
parapijiečių dvasiniai reikalai tiek lietuvių, tiek lenkų, nes pavartotos 
savarankiškos priemonės demoralizuojančiai veikia pačius parapijiečius. 

Kovos sunkumą labiau suprasime, jeigu atsiminsime, kad pradžioje 
Bukantas tebuvo vienintelis Zarasuose susipratęs lietuvis inteligentas, be 
jokių padėjėjų. Tik vėliau, 1910 m., atvažiavo adv. Ant. Tumėnas, kuris 
talkino Dr. Bukantui. Bet iniciatyva bet kokiems darbams pirmiau- 
sią išeidavusi iš paties Dr. Bukanto. O priešingas lietuvybei elementas 
buvo gana stiprus ir nepaprastai veiklus. Kaimo žmonės turėjo dvaruose 
sau vadus, su kuriais buvo susigyvenę, jais pasitikėjo ir buvo jiems gana 
paklusnūs. Jie buvo tam tikru būdu organizuoti, susiklausą ir nuolatos 
raginami dirbti dėl „aukštesnės kultūros“. 

Antra Dr. Dom. Bukanto darbo kryptis buvo burti lietuvius į draugi- 
jas. Tam tikslui įsteigtas „Saulės“ draugijos skyrius. Šio skyriaus pir- 
masis uždavinys buvo sąmoninti ir šviesti vietinius kaimo gyventojus, o 
vėliau, susidarius sąlygoms, steigti ir išlaikyti lietuviškas mokyklas. Pir- 
majam uždaviniui siekti skyrius turėjo skaityklą, kurią knygomis ir laik- 
raščiais aprūpindavo pats Bukantas, o antra — buvo daromi beveik kas 
mėnesį susirinkimai su paskaitomis, pokalbiais lietuviams rūpimais 
klausimais. 

Sėkmingesniam skyriaus veikimui išplėsti Dr. Bukantas drauge su 
adv. Tumėnu ir Kalinskaite nupirko labai patogioje vietoje mieste žemės 
sklypą, kuriame rengėsi pastatyti namus, kad jame galėtų tilpti lietuviška 

skaitykla, salė susiėjimams, patalpos mokyklai. Prieš tai šitame sklype 
irgi stovėjo seni namai — tuose namuose buvo smuklė. Sako, Dr. Bukantą 
labiau paskatino nupirkti šituos namus ir ta aplinkybė, kad jis norėjo pa- 
naikinti netoli bažnyčios esančią smuklę, kur žmonės paprastai prageria 
savo turtą, sveikatą, doroviškai puola ir t.t, Žmogaus kūno ir dvasios 
sveikata jam lygiai rūpėjo. 

Nors Did. karas naujus namus pastatyti sutrukdė, bet kai išaušo Lie- 
tuvai nepriklausomo gyvenimo pavasaris, 1918/19 moksl. metais, „Saulės“ 
draugijos skyrius vis dėlto įsteigė lietuvių vidurinę mokyklą, kuri dar ir 
šiandie Zarasuose egzistuoja, bet jau kaip valstybinė Prof. Kaz. Būgos 
Gimnazija. Dr. Bukanto pastangos ir čia davė sėkmingus vaisius. Grįžęs 
po karo į Zarasus, buvo nepaprastai užsiėmęs savo tiesioginiu gydy- 
tojo darbu: reikėjo iš nieko organizuoti ligoninę, važinėti po visos 
apskrities kaimus gelbėti žmonių iš siaučiančios epidemijos, bet vis dėlto 
jis rado laiko ir viduriniajai mokyklai organizuoti, ir net pats važinėjo per 
kaimus, verbuodamas moksleivius naujai steigiamajai mokyklai. Visu 
užsidegimu atsidėjo tam darbui. Tai buvo jo ilgametis siekimas — turėti 
Zarasuose lietuvišką mokyklą, nutautusiame kampelyje pastatyti tautinio 
atgimimo šventovę, iš kurios sklistų susipratimo ir atsinaujinimo šviesos 
spinduliai. 

Skaitant vienur kitur apie Dr. Bukantą, gali susidaryti įspūdis, kad 
jis tebuvo vieno, siauro kampelio tylus darbininkas, o ne koks nors pla- 
taus masto visuomenės veikėjas. Iš dalies taip, o iš dalies ir ne. Viena 
yra tikra, kad jis visą savo energiją buvo sukaupęs Zarasų kraštui atlie- 
tuvinti. Bet tai nebuvo jo akiračio siaurumas, o tik savo priedermių tin- 
kamas įvertinimas. Norėjo dirbti ten, kur jo darbas buvo vaisingas ir 
reikalingesnis. Šitai patvirtina ta aplinkybė, jog jis, turėdamas tikrų da- 
vinių būti išrinktas į Valstybės Dūmą, laisva valia savo kandidatūrą atsi- 
ėmė, ir jo vietoje buvo išrinktas Martynas Yčas. Kai jam buvo padaryta 
priekaištų, kodėl jis atsisakė eiti į Dūmą, tai „Liet. Žiniose“ šitaip pasi- 
aiškino: „Aš atsiėmiau savo kandidatūrą į Dūmos atstovus dėl daugelio 
priežasčių, kurias išdėsčiau gerb. rinkikams. Jie labai gerai mane su- 
prato ir atleido nuo kandidatūros. Tuo tarpu aš niekam nebuvau paža- 
dėjęs nci žodžiu, nei raštu, kad aš eisiu Dūmon ir būsiu tenai tas ir tas. 
Visiems sakiau, kad aš nenoriu eiti Dūmon, bet mane kauniškiai stumia 
atsargai, jeigu neatsirastų tinkamesnių žmonių. Aš ir buvau pasiryžęs 
eiti Dūmon, reikalui ištikus. Bet kadangi absoliutine balsų dauguma 
buvo pažymėti 4 kandidatai, t. y. daugiau, negu reikėjo, ir kadangi man 
galutinai paaiškėjo, jog Dūmoje aš nieko neįveiksiu, todėl aš, nors ir vėlai, 
turėjau paklausyti savo sąžinės balso: verčiau darbuotis tėvynėje, negu 
būti stovyla aukštoje vietoje. Tėvynės reikalai man labiau suprantami 
ir brangesni, negu tautiečių atskirų kuopų reikalavimai. Turiu dar pasa- 

kyti, jog niekas man neįkalbinėjo, nei patarimų nedavinėjo, kad aš atsi- 
sakyčiau nuo kandidatūros“. 

Čia ypačiai jam charakteringas išsireiškimas — verčiau darbuotis 
tėvynėje, negu būti stovyla aukštoje vietoje. Šitai jį charakterizuoja kaip 
tikrą pareigos žmogų, nesigainiojantį jokios garbės, jokių patogumų. Jis 
suprato, kad kiekviename Lietuvos pakraštyj reikalingas yra susipratęs 
lietuvis ir kruopštus darbininkas. Bet jeigu būtų reikalas, jis aukotųsi 
ir platesniam visuomeniniam darbui — „mane kauniškiai stumia atsar- 
gai...“ Jis sutinka eiti atsarginiu. O kai ta atsarga nereikalinga, jis jokių 
pretenzijų nereiškia ir mielai užleidžia vietą kitam. 

Kai reikalas esti, jis nevengia dirbti ir kitur, aktyviai dalyvauja 
Lietuvių Mokslo Draugijoje Vilniuj, Vilniaus lietuvių ekonominėse orga- 
nizacijose, Petrapilio lietuvių Seime, čia referuoja Lietuvos universiteto 
kūrimo reikalą, rengia projektus Lietuvos sveikatos reikalų tvarkymui, 
remia lietuvišką spaudą, ją platina, bendradarbiauja ir t.t. Bet smulkiau 
apie tai kalbėti nėra šio pranešimo uždavinys. 

Apibūdinęs bendrais bruožais Dr. Bukantą kaip visuomeninką, lie- 
tuvybės žadintoją ir uolų lietuviškos kultūros darbininką, noriu dar pasa- 
kyti keletą žodžių apie jį kaip kataliką. Iš profesijos medikas, 
studijavęs net gamtos mokslus prieškarinėje Rusijoje, bet visą savo gyve- 
nimą buvęs nuoširdus katalikas ir principų žmogus. Jis šituo nesiafišavo, 
nesiskelbė, bet visą savo neperilgą amžių praleido katalikiškai gyvenda- 
mas, gražiausia šio žodžio prasme. 

Žmogaus siela, anot Bukanto, tėra vienintelė jo absoliutinė vertybė, 
todėl visas mūsų dėmesys turi būti sukauptas į dvasios galių ugdymą. 
Tikėjimo tiesos duoda kryptį šiam ugdymui, nurodo gaires ir asmenyje 
Katalikų Bažnyčios vadovauja visam žmogaus dvasiniam gyvenimui. 

Didžiausias tragizmas pasireiškia tada, kai žmogaus gyvenimas ir jo 
darbai atsiskiria nuo principų — kai jis vieną išpažįsta, o kitaip elgiasi. Ir 
Bukantas tokių suprast negalėjo. „Sveiko proto lietuvis žino ir supranta, — 
sako jis, — jog tas tėra katalikas, kurs eina katalikybės priedermes, Kata- 
likų Bažnyčios nustatytas“. Čia, kaip ir kovoje dėl lietuvybės, Dr. Dom. 
Bukantas nežinojo jokių kompromisų, jokių nusileidimų. Jeigu esi kata- 
likas, tai visur elkis katalikiškai, kiekvieną savo žingsnį derink prie kata- 
likybės principų, niekur neužmiršk savo garbingo vardo. 

Ir jis savo gyvenimą derino su įsitikinimais. Jo katalikiškumas reiš- 
kėsi religinių priedermių vykdymu, artimo besąlygine meile, doru gyve- 
nimu ir dideliu veiklumu. ; 

Kaip katalikas jis kiekvieną šventadienį išklausydavo šv. Mišių, ei- 
davo į gegužines, rožančines ir kitas papildomąsias pamaldas. "Turėda- 
mas progų, ir šiokiadieniais iš ryto užsukdavo į bažnyčią pasimelsti. Prie 
jo lovos kabodavo rožančius — matyt, Dr. Bukantas jį ir namie kalbėdavo. 

Toks jo pamaldumas atkreipė kai kieno akis, ir pradėjo stebėtis dak- 
taro davatkiškumu, bet jis, žinoma, į tai nekreipė jokio dėmesio. Šitas 
Bukanto religingumas buvo ne vien jaunatvėje, kada dar daugumas idea- 
listiškai nusiteikusių jaunuolių dažnai praktikuoja maldą, bet jis tęsėsi 
visą jo amžių; net būdamas mobilizuotas per Did. karą ir gyvendamas 
Dorpate, lankydavo tenai esančią kataliką bažnyčią. Ir mirties dieną 
priėmė Šv. Sakramentą. 


Bet tikėjimas be gerų darbų yra miręs. Šitai Bukantas labai gerai 
žinojo ir tinkamai įvertino. Jis tad į savo kaip gydytojo priedermes žiū- 
rėjo tikrai krikščioniškai — teikti artimui pagalbą. Ir tą pagalbą teik- 
davo, nežiūrėdamas nei savo sveikatos, nei jokio pelno, nei nuovargio: 
kada tik reikėdavo, tada jis vykdavo pas ligonį ir niekada neklausdavo, 
ar jam už tai bus užmokėta. Dažniausiai atvirkščiai pasakydavo: tamsta 
per daug moki, gal neturi, gal reikia pinigų vaistams nusipirkti, o gal 
duonos pakankamai namie neturi ir p. Tie jo klausimai nebūdavo tušti, 
nes visiems tiems, kurie neturėdavo už ką duonos, vaistų nusipirkti, jis 
duodavo. Ne tik nepaimdavo už gydymą, bet dargi savo pridėdavo, kad 
tik ligonis pasveiktų, kad jo sveikata grįžtų. 

Ne visada jį ir kviesti reikėdavo pas ligonį: jis pats, sužinojęs kur 
sergantį, užeidavo, apžiūrėdavo, patardavo. Pas vieną pakviestas važiuo- 
davo, o pakelyje pas kitą nekviestas užsukdavo. 

Tas nepaprastas Dr. Bukanto humaniškumas taip plačiai žinomas vi- 
same krašte, kad dar šiandien sutikęs vietinis zarasietis tuojau pradeda 
pasakoti apie Bukantą, kaip apie nepaprastai geros širdies ir gailestingą 
gydytoją, visų vargšų pagalbininką. Be jokios atodairos jis vykdė krikš- 
čioniškąją artimo meilę. 

Pats sau iš gyvenimo labai mažai tereikalavo. Jo visa aplinka buvo 
kukli, paprastutė. Jokių balių nemėgo, jokių iškilmių.  Užėjusiam svečiui 
parengdavo kuklų stalą, dažniausiai su arbata apseidavo, o tik retkarčiais 
kada vyno duodavo. Nebuvo prabangos nei balduose, nei induose, nei 
apsirengime. Ir apskritai savo išore perdaug nesirūpindavo. 

Bet užtat visą energiją sukaupdavo į darbą. Katalikybė yra veiklos 
religija. Katalikas negali apsiriboti vien savimi, bet turi eiti į visuomenę 
ir tenai sėti gerą sėklą. Ir Bukantas, nepaprastai užimtas savo tiesioginiu 
darbu, rasdavo laiko visuomeniniam veikimui. Jo įkurtos ir palaikomos, 
kaip minėta, „Saulės“, Šv. Kazimiero, „Darbo“ draugija. Jis randa laiko 
organizuoti lietuvių vaikučius, dalyvauti jų pramogose. Jam užtenka 
laiko eiti per parapiją ir raginti parapijiečius uoliai lankyti bažnyčią, 
mokytis bažnytinio giedojimo, jis rūpinasi iškilmingais vyskupų sutiki- 
mais. Jis renka folklorinę medžiagą ir ją siunčia Višinskiui, Lietuvių 
Mokslo Draugijai. Jis tyrinėja vietinius gyventojus antropologiniu at- 
žvilgiu, rašo mokslinio pobūdžio straipsnius, dalyvauja Vilniaus lietuvių 

švietimo įstaigose ir tt. Apie Bukantą pasakoja, kad jis niekada laiko 
neturėdavęs ir vis dėlto visur būdavęs. Bet užtat visada skubėdavęs. Kur 
pakviestas į svečius — užeidavo, bet iki galo neišbūdavo. Jis, kaip iš- 
auklėtas inteligentas, nenorėdavo sudaryti pažįstamiems nemalonumo, jų 
prašymą išklausydavo, bet žinodamas savo pareigas ir vėl išskubėdavo. 

Artimo meilė, gailestingumas, pavyzdingas gyvenimas ir darbštumas 
labai harmoningai derinosi su krikščioniško gyvenimo idealu. O jis troš- 
ko, kad visi kiti prisiimtų tą krikščionybę, kuri viena tegalinti žmoniją 
išvesti į šviesesnį rytojų. 

„Žmonija pagrimzdo materializme ir egoizme, — rašo jis „Rygos Gar- 
se“ (1917 m. Nr. 52), — ji nebepajėgia aukščiau pakelti nei savo galvos, nei 
akių, nei minčių. Jei idealizmas imtų viršų žmonijoj, tai karo visai ne- 
būtų... Tad reikia naujais pamatais išauklėti žmoniją, kad jinai taptų 
tikra, geros valios pasaulio šeimininkė ... Svarbiausias jos pagrindas — 
altruizmas. Bet altruistais tegali būti ta žmonijos dalis, kuri jau yra atra- 
dusi ir supratusi absoliutinę vertybę, tai yra turi tikėjimą į Dievą“. 

Taigi, Dr. Bukanto pažiūra į visuomenę yra visiškai aiški ir ji natū- 
raliai išplaukia iš jo paties pasaulėžiūros, iš jo kasdieninių darbų ir viso 
visuomeninio veikimo. Savo akimis matęs visas karo baisenybes ir ap- 
kasuose mirštančiųjų kančias, jis negalėjo būti abejingas ir tai didelei 
žmonijos nelaimei — karo siaubui, kuris išsiveržęs iš imperialistų ir karo 
pramonės kapitalistų galvų naikina visas ramių gyventojų sukurtas ver- 
tybes ir skina jaunų, pajėgiausių vyrų gyvybes. Išsigelbėjimą iš tos ne- 
lsimės jis mato tik krikščioniškame žmonijos perauklėjime. Bet jeigu jis 
būtų sulaukęs šių dienų, tai būtų daug daugiau nusivylęs matydamas, kaip 
tos pačios krikščioniškos tautos yra virtusios naujais karo arenų židiniais, 
ir tai įvyko todėl, kad mes šiandie labai nedaug beturime tvirtų katali- 
kiškų asmenybių, kurios sugebėtų išsilaikyti reikiamoje katalikiško gy- 
venimo aukštumoje. 

Dėl to šiandie ir lietuviams katalikams šviesi Dr. Dom. Bukanto 
asmenybė gali būti tiesiu kelrodžiu principų aiškumo, nuoširdaus reli- 
gingumo, visuomeninio veiklumo, artimo meilės vykdymo ir didžio 
darbštumo. 

Mečislovas Reinys yra gimęs 1884.II.5 Madagaskaro vienkiemyje, 
Daugailių par., Utenos aps., iš Jeronimo ir Julijonos Mališauskaitės Rei- 
nių, jų vienuoliktuoju vaiku. Pradinį mokslą ėjęs Antalieptės (Zarasų 
aps.) ir Mūrinės-Ašmenos (Vilnijoje) mokyklose, vidurinį — Aleksandro 
III gimnazijoj Rygoje. 1901 m. įstojo į Vilniaus R. K. Kunigų Semina- 
riją, kurios mokslą baigė 1905 m. ir gavo valdžios skiriamąją stipendiją 
studijuoti aukštiesiems teologijos mokslams Peterburgo R. K. Kunigų 
Akademijoje. Ten 1905—1909 m. bestudijuodamas, gavo 1907 m. tikrojo 
teologijos studento laipsnį, 1908 m. — teologijos kandidato laipsnį ir 
1909 m. teologijos magistro laipsnį. Magistro disertaciją parašė tema 
„Apparitio christianismi multum contulit ad promovendam doctrinam 
morum“. Akademijoje yra studijavęs šiuos dalykus: lotynų literatūrą (L. 
Žarnowiecki), hebrajų kalbą (K. Jaunius, S. Lozinski), biblinę graikų kal- 
bą (K. Jaunius, Br. Epimach-Szypilto), filosofiją (F. Drzewiecki), socio- 
logiją (J. Matulevičius), Šv. rašto įvadą (A. Dambrauskas-Jakštas, S. 
Lozinski), egzegezę (S. Eozinski, St. Trzeciak), fundamentalinę teologiją 
(Pr. Būčys), dogmatinę teologiją (J. Cieplak), moralinę ir pastoralinę teolo- 
giją (J. Mačiulis-Maironis), kanonų teisę (J. Baltrušis), bažnytinę istoriją 
(M. Godlewski), patrologiją (M. Godlewski). Specializavosi apologetikoje 
ir lankė apologetikos seminarą per trejus metus pas prof. Dr. Pr. Būčį. 
Akademijoje 1907 m. buvo įšventintas į kunigus. 

1909 m. vasarą išvyko studijuoti į užsienius. Rudenį nuvyko į Belgi- 
jos Louvainą, įstojo į Institut Supėrieur de philosophie prie Louvaino 
universiteto. Filosofijos Institute studijavo 1909—1912 m. Filosofijos Ba- 
kalauro laipsnį gavo 1910 m., Filos. Licenciato — 1911 m. ir Filos. Dak- 
taro — 1912 m. Daktaro disertaciją parašė tema ,„Thėorie de Vl. So- 
loviev sur le fondement de la moralitė“. Būdamas Filosofijos Institute, 
yra studijavęs šiuos dalykus: fiziką (A. Thiėry), chemiją (D. Nys), geologi- 
ją ir mineralogiją (F. Kaisin), biologiją (A. Meunier), anatomiją ir fizio- 
logiją (M. Ide), politikos ekonomiją (M. Defourny), filosofijos įvadą (L. 


! Trečiojo Suvažiavimo proga L. K. Mokslo Akademijos narių mokslininkų ko- 
legija į narius mokslininkus pakėlė J. E. Vysk. M. Reinį, Prof. K. Pakštą, Lektorių 
J. Ambrazevičių ir Doc. Dr. Z. Ivinskį. Čia — amžiaus tvarka — dedame trumpus 
jų gyvenimų aprašymus ir jų spausdintų darbų sąrašus. Red. 


476 REDAKCIJA, VYSKUPAS MEČISLOVAS REINYS 


Noėl), logiką (L. Noėl), psichologiją (A. Michotte, A. Thiėry, L. Noel), fi- 
ziologinę psichologiją (A. Michotte, A. Thiėry), gnoseologiją (L. Noėl), me- 
tafiziką (N. Balthasar), kosmologiją (D. Nys), teologiją (L. Becker, N. 
Balthasar), etiką (J. Forget), prigimtinę teisę (S. Deploige), filosofijos isto- 
riją (M. De Wulf). 

Norėdamas užbaigti bendrąjį gamtos mokslų kursą, įstojo 1912 m. 
rudenį į Louvaino Gamtos Mokslų Fakultetą ir per du semestrus išklausė 
kursus bei išlaikė egzaminus iš botanikos (V. Grėgoire), zoologijos (G. 
Gilson) ir citologijos (V. Grėgoire). 

Pagilinti apologetikos studijoms 1913 m. rudenį įstojo į Strasburgo 
Universiteto Teologijos Fakultetą, kuriame per du semestrus, iki 1914 m. 
liepos 29 d., klausė religijos filosofiją (A. Lang), naujųjų laikų filo- 
sofijos istoriją (A. Schneider), naujųjų laikų kultūros problemas (G. Sim- 
mel) ir lankė dviejų semestrų apologetikos seminarą (A. Lang), kuriame 
parašė du rašto darbus: ,„Darstellung und Wūrdigung der kanntschen 
Kritik der Gottesbeweise“ ir „(Buddha nach H. Oldenberg“. 

Studijuodamas užsieniuose, pasinaudojo gera proga ir aplankė ne vien 
Belgiją bei Vokietiją, bet ir Angliją, Olandiją, Daniją, Švediją, Prancū- 
ziją, Šveicariją, Austriją ir Italiją. Danijos Horsenso mieste praleido net 
trejas atostogas, dirbdamas pastoracijos darbą, sakydamas lietuviškus ir 
lenkiškus pamokslus ateiviams darbininkams. 

1914 m. rugpiūčio 1 d. paskutiniu traukiniu prieš Didįjį karą per Ky- 
bartus grįžo į Vilnių ir buvo paskirtas Vilniaus Šv. Jono bažnyčios 
vikaru. Šiose pareigose išbuvo vienerius metus. 1915 m. rugsėjo mėn. 
gale, besikuriant Vilniuje Lietuvių Gimnazijai ir Pedagoginiams kursams, 
buvo paskirtas jų kapelionu, o vėliau ir kitų, ne teologinių, dalykų mo- 
kytoju; tose pareigose išbuvo iki 1922 m. birželio mėn.; dėstė tikybą, psi- 
chologiją, logiką, gamtą ir politinę ekonomiją. Be to, 1916 m. spalio mėn. 
buvo paskirtas Vilniaus Kunigų Seminarijos profesoriumi ir dėstė filoso- 
fiją ir sociologiją iki 1922 m. birželio mėn. 

Būdamas Vilniuje, 1914—22 m. dirbo Ateitininkų ir Pavasarininkų 
organizacijose, parašė naują Lietuvių Krikščionių Demokratų Partijos 
programą, išleistą Vilniuje 1917 m. (data parašyta 1915 m.), buvo ketve- 
rius metus Lietuvių „Ryto“ Švietimo Draugijos pirmininku, dvejus metus 
Lietuvių Mokslo Draugijos II vicepirmininku, trejus metus laikė priva- 
čias paskaitas iš psichologijos Lietuvių Katalikų Mokytojų Būreliui, vado- 
vaujamam mok. Kl. Ruginio, skaitė filosofijos įvadą ir gnoseologiją Lie- 
tuvių Mokslo Kursuose Vilniuje 1920 ir 1921 metais. 1919 m. nuo vasa- 
rio 22 d. iki liepos 23 d. buvo kalinamas bolševikų kalėjimuose Vilniuje, 
Daugpilyje ir Smolenske. 

1922 m. nuo rugsėjo 1 d. pakviestas ekstraordinariniu profesorium į 
Lietuvos Universitetą teorinės psichologijos katedrai Teologijos-Filosofi- 

jos Fakultete ir dėstė bei dėsto bendrąją psichologiją, lyginamąją psi- 
chologiją, pedagoginę psichologiją, psichologijos specialinius klausimus ir 
veda psichologijos pratybas. 

1923 m. vasarą gavo Popiežiaus Rūmų Šambeliono titulą. 1923 m. 
rugsėjo mėn. dalyvavo, kaip Lietuvos Vyriausybės atstovas, Kopenhagoje 
XVII tarptautiniame antialkoholiniame kongrese; kiek vėliau gi dalyvavo 
Ženevoje Lenkijos prispaustųjų tautų konferencijoje, kaip lietuvių atsto- 
vas, ir įteikė Tautų Sąjungai memorandumą Vilniaus krašto lietuvių rei- 
kalu ,„Mėmoire des Lithuaniens du territoire de Vilna, prėsentė au Con- 
seil et aux Dėlėguės a la IV-me Assemblėe de la Sociėtė des Nations“ (8? 
18 psl., 1923, Genėve). 

Nuo 1915 m. iki 1926 m. aktyviai dalyvavo politiniame darbe ir pri- 
klausė Krikščionių Demokratų Partijai. 1925 m. rugsėjo 25 dieną Dr. L. 
Bistro kabinete paskirtas užsienių reikalų ministeriu; tose pareigose iš- 
buvo iki 1926 m. balandžio 21 d. Tuo metu žymiai prisidėjo prie Lietu- 
vos pacifikacijos su Apaštalų Sostu, prie bažnytinės provincijos įkūrimo 
Lietuvoje, — o tatai reiškė bažnytinę nepriklausomybę nuo kaimynų, — 
ir paruošė nepuolimo tarp Lietuvos ir SSSR paktą, kuris buvo vėliau, 
jau M. Sleževičiaus kabinetui esant, pasirašytas Maskvoje. 1926 m. 
balandžio 5 d. Šv. Tėvo Pijaus XI paskirtas tituliariniu Tiddi vys- 
kupu ir Vilkaviškio vyskupijos koadjutoriumi. Nuo paskyrimo į vysku- 
pus nebepriklauso jokiai politinei partijai. 

Nuo 1927 m. yra Lietuvių Katalikų Jaunimo „Pavasario“ Sąjungos 
bei Federacijos protektorius. Išrinktas Ateitininkų Federacijos Tarybos 
nariu. Naujuoju Universiteto statutu 1931 m. panaikinus psichologijos 
katedrą Teol.-Filos. Fakultete, dėsto psichologiją kaip privatdocentas prie 
filosofijos sistemos katedros. 

1932 m. Lietuvos Vyskupų noru ir Apaštalų Sosto sutikimu (S. Congr. 
de Sem. et Stud. Universit, num. prof. 599-22 iš 1932.VI.18 d.) pavesta 
vysk. M. Reiniui rūpintis Lietuvos Katalikų Universiteto parengimu ir 
organizavimu. 

1937 m. vasarą aplankė Jungtinių Šiaurės Amerikos Valstybių ir 
Kanados 52 lietuvių parapijas, susipažino su tų kraštų katalikų universi- 
tetų organizacija, psichologijos mokslo padėtimi ir katalikų akcija. 

Nuo 1910 metų visiškas, nuoseklus abstinentas. 

Pradėjo rašyti į laikraščius 1907 m. Rašė filosofijos, religijos, peda- 
gogikos, visuomenės klausimais šiuose laikraščiuose bei žurnaluose: Šalti- 
nyje, Draugijoje, Vadove, Ateityje, Aušroje (Vilniaus), Viltyje, Vilniaus 
Garse, Vilniaus Aide, Vilniuje, Laisvojoje Lietuvoje, Lietuvos Mokyk- 
loje, Loge, Sotere, Naujojoje Vaidilutėje, Ryte, Pavasaryje, Jaunimo Va- 
de, Tėvynės Sarge (Vilniaus ir Kauno), Tiesos Kelyje, Židinyje, Lietu- 
voje, XX Amžiuje. 

42. Str. „Teologijos-Filosofijos Fakulteto 1922.11.16—1924.VI. 
15 apyskaita“ knygoje Lietuvos Universiteto Veikimo Apyskaita, 
33—56 p., Kaunas 1924. 

43, Str. „Lavinimo bei auklėjimo kely“. Lietuvos Mokykla, 
VIII m., 5—7 p., 1925. 

44. Str. „Valstybė ir Bažnyčia“. Tiesos Kelias, Nr. 1, 7—11 
p., Kaunas 1925, 

45. Str. „Kosmos“. Tiesos Kelias, Nr. 3, 195—196 p., 1925. 

46. Rec. knyg. „J. Gobis: Vaiko sielos evoliucija“. Lietuvos 
Mokykla, VII m., 135—136 p., 1925. 


47. Str. „Estetika bažnyčiose“. Tiesos Kelias, Nr. 9, 139—141 


p., 1925. ; 
48. Str. „Vilniaus klausimu“. Tiesos Kelias, Nr. 10, 198—200 
p., 1925. 


49. Rec. knyg. „Prof. St. Šalkauskis: Bendrosios darbo meto- 
dikos pradai“. Tiesos Kelias, Nr. 10, 196—199 p., 1926. 

50. Str. „Prof. Pr. Dovydaitis“. Židinys, II m., 299—303 p. 
Kaunas 1926. 

51. Str. „Politinis kunigo veikimas“. Tiesos Kelias, Nr. ?, 
42— 47 p., 1927. 

52. Str. „Iš jaunimo vado psichologijos ir praktikos“. Židi- 
nys, II m., 401—405 p., 1927. 

52. Str. „Psichologijos naujosios problemos“. Logos, VII m., 
92—96 p., 1927. 

53. Str. pratartis į J. Gobio veikalėlį Dechristianizuoto žmo- 
gaus siela dailiosios literatūros šviesoje, 5—8 p., Kaunas 1927. 

54. Str. „Prof. D. Nys“. Židinys, III m., 154—156 p., 1927. 

55. Str. „Religiniai Ateitininkų reikalai“. Ateitis, XVII m., 
406—408 p., 1927. 

56. Str. „Šių dienų lyginamosios psichologijos supratimas“. 
Logos, VII m., 164—170 p., 1927. 

57. Str. „Inteligentai ir visuomenės gyvenimas“. Židinys, 
III m., 377—381 p., 1927. 

58. Str. „Bažnyčia ir ekonomika“. Tiesos Kelias, 1928 m. 
Nr. 1, 8—13 p. 

59. Str. „Auklėjimo kryptis“. Lietuvos Mokykla, 1928 m. 
Nr. 1, 5—8 p. 

60. Str. „Psichologijos santykis su pedagogika“. Logos, VIII 
m., 79—84 p., 1928. 

61. Str. „Krikščionybė ir tautybė“. Ateitis, 1928 m. Nr. 5-6, 
239—242 p. 

62. Str. „Psichogramos ir profesija“. Lietuvos Mokykla, 
1928 m., Nr. 6-7, 185—189 p. 

63. Str. „Psichinis subjektas“. Logos, VIII m., 137—142 p,, 
1928. 

64. Str. „Lavinimo klausimais“. Naujoji Vaidilutė, 1929 m. 
Nr. 1, 14—18 p., Kaunas. 

65. Str. „Iš visuomenininko psichologijos“. Logos, IX m, 
57—64 p., 1929. 

66. Str. „Iš nusikaltimo ir teismo psichologijos“. Logos, IX 
m., 166—174 p., 1929. 

67. Str. „Katalikiškasis mokymas bei auklėjimas“. Tiesos Ke- 
lias, Nr. 1, 36—41 p., 1930. 

68. Str. „Mūsų dienų pedagoginė psichologija“. Lietuvos Mo- 
kykla, Nr. 2, 51—62 p., 1930. 

69. Str. „Moterų psichologija“. Logos, X m., 78—88 p., 1930. 

70. Str.-pratartis (į kun. J. Lemoyne'o knygą Palaimintasis 
kunigas Jonas Bosco), VII—XII p., Torino 1930. 

71. Str. „Enciklika apie krikščioniškąją santuoką“. Židinys, 
Nr. 2, 135—145 p., 1931. 

72. Str. „Šv. Augustino psichologinės pažiūros“. Logos, X 
m., 177—183 p., 1930. 

73. Str. „,„Charakteriologija ir pedagoginis darbas“. Lietuvos 
Mokykla, Nr. 1, 1—13 p., 1931. 

74. Str.-pratartis, V—VII psl, lietuviškajam A. Maceinos 
vertimui Dr. Tihamer Toth knygos Jaunuolio būdas. Marijam- 
polė 1931. 

75. Rec. knyg. „Prof. Dr. Pr. Kuraitis: Pagrindiniai gnoseo- 
logijos klausimai“. Židinys, Nr. 5-6, 552—555 p., 1931. 

76. Str. „Žmogus ir gyvulys“. Ateitis, 1931 m. Nr. 6, 297 
—302 p. 

Ti. Str. „Iš Lille'o Katalikų Universiteto kūrimo“. Tiesos Ke- 
lias, 1932 m. Nr. 2, 111—114 p. 

78. Str. „Įprotis valios srityje“. Lietuvos Mokykla, 1932 m. 
Nr. 10, 217—229 p. 

79. Str. „Katalikų akcija ir psichologija“. Tiesos Kelias, 1932 
m. Nr. 6, 269—377 p. 

80. Str. „Iš vaiko religijos psichologijos“. Soter, 1932 m. 
3—14 p. 

81. Str. „Introspekcijos metodas“. Logos, 1932 m., 38—50 p. 

82. Str. „Motinos meilė psichologijos šviesoje“. Naujoji Vai- 
dilutė, Nr. 5-6, 192—200 p. 

83. Str. „Apie a. a. Arkivysk. Jurgį Matulevičių“ knygoje. 
Arkivyskupas Jurgis Matulevičius, 96—100 p., Marijampolė 1933. 

84. Str. „Instinktas“. Logos, 53—71 p., 1933. 

85. Str. „Iš mokyklos psichologijos“. Lietuvos Mokykla, 1934 
m. Nr. 2, 69—80 p. 

86. Str. „Aukštoji katalikų mokykla Lietuvoje“. Židinys. 
1934 m. Nr. 5-6, 489—496 p. 

87. Str. „Moksliškojo pažinimo kilmė žmogaus psichikoje“. 
Logos, 1934 m., 84—92 p. 

88. Str. „Psichologijos reikšmė mokslui ir gyvenimui“. Lo- 
gos, 1934 m., 97—112 p. 

89. Str. „Religijos psichologijos vaizdas“. Soter, 1934, 114 
—129 p. 

90. Str. „Pasaulėžiūra ir gyvenimas“. Naujoji Vaidilutė, 
1934 m., 412—415 p. ir 460—464 p. 

91. Str. „Krikščionybė — tautų kultūrintoja“. Naujoji Vai- 
dilutė, 1935 m., 49—55 p. 

92. Str. „Iš katalikų akcijos literatūros italų kalba“. Tiesos 
Kelias, 1935 m. Nr. 3, 169—175 p. 

93. Str. „„Religinimo logika“. Tiesos Kelias, 1935 m. Nr. 12, 
655—670 p. 

94. Str. „Mokslo sintezės keliais“. Logos, 1935 m., 146—158 p, 

95. Str. „Iniciatyvos keliais“. Lietuvos Mokykla, 1936 m. 
Nr. 12, 782—786 p. 

96. Str. „Intuicijos problema“. Logos, 1936 m., 101—111 p. 

97. Str. „Subjektyvaus objektyvaus problema“. Suvažiavimo 
Darbai (1936), t. II, 145—155 p., Kaunas 1937. 

98. „Paskirstomoji teisybė“. "Tiesos Kelias, 1937 m. Nr. 5, 
237—256 p. 

— Brošiūrėlė Paskirstomoji Teisybė 8? 20 p., Kaunas 1937. 

99. Str. „Katalikų Akcijos kelyje“. „A. L. R. K. Federacijos 
XXVI Kongresas. 7—11 p. 1937, Lawrence, Mass. 

100. Str. „Dvasinės būties problema“. Logos, 1937 m., 95 


—112 p. 
101 Str. „Propagandos psichologija“. Logos, 1938 m. 142—161 p. 
142—161 p. 
— Brošiūrėlė Propagandos psichologija. 80 20 p. 1938, Vilka- 
viškis, 
102. Str. „Rasizmo problema“. Tiesos Kelias, 1939 m.: 
Nr. 1, p. 3—10. 
Nr. 2, p. 90—99, 
Nr. 3, p. 160—169. 
Nr. 4, p. 252—270. 
Nr. 5, p. 325—343. 
Nr. 6, p. 420—442, 
Nr. 7-8, p. 510—528. 
— Knyga Rasizmo problema. 8? 108 p., Kaunas 1939. 


Suvažiavimo darbai III 


Prof. Dr. Kazys Pakštas 


Pakštas gimė 1893 m. liepos 1 d. Užpaliuose, Utenos aps. Ten pat 
baigė 1909 m. dviklasę mokyklą. Vėliau mokėsi pas privačius mokyto- 
jus ir 1912 m. kovo mėn. išlaikė Petrograde vaistinės mokinio egzaminus. 
Tais pat metais įstojo į Žemaičių Dvasinę Seminariją, iš kurios išstojo 
1913 m. Pusmetį praktikavo Jiezno ir Birštono vaistinėse. 

1914 m. vasario mėn. nuvyko į Ameriką, ir čia, Valparaisse ir Chica- 
goj, papildė vidurinį mokslą. 1915 m. rudenį įstojo į Loyolos Universitetą, 
į Sociologijos Fakultetą. Čia mokėsi dvejus metus. 1917 m. persikėlė į New 
Yorką, į Fordham Universiteto Sociologijos Fakultetą, kurį baigė ir gavo 
diplomą 1918 m. gegužės mėnesį. 

1918 m. rugpiūčio mėnesį išvažiavo į Šveicariją, kaip Amerikos Lie- 
tuvių Tarybos delegatas Lietuvos nepriklausomybės reikalams. Iš šitos 
vietos pasitraukė 1919 m. vasarą. 

1918 m. spalio mėnesį įstojo į Friburgo Universiteto Teisių Fakul- 
tetą (į ekonomijos sekciją). Vasaros semestrą (1919 m.) praleido kelio- 
nėse po Vokietiją, Lietuvą, Latviją ir Daniją. 1919 m. rudenį vėl pradė- 
jo studijas Friburgo Universiteto Teisių Fakultete. Atsižvelgdamas į tai, 
kad nuo pat jaunystės geografijos dalykais labiausiai domėjosi ir šios 
šakos žinių įgijo savo kelionėse, dabar pakrypo į geografiją, kurioje anks- 
čiau dar nematė gyvenimui pritaikomos naudos. Nuo 1920 m. rudens 
iki 1923 m. pavasario Gamtos Mokslų Fakultete studijavo geografiją pa- 
grindiniu dalyku, o geologiją ir geofiziką — šalutiniais dalykais. Tris 
semestrus mokėsi Teisių Fakultete ir penkis — Gamtos Mokslų Fakultete. 
Kas semestras paskaitydavo ką nors geografijos seminarui. Parašė diser- 
taciją „Le Climat de la Lithuanie“, aprobuotą profesorių P. Girardin 
(geografas) ir Gockel (fizikas). 


Geografines studijas papildė, lankydamas meteorologijos stotis, — 
Ciuriche 1921 m. (liepos mėnesį) ir Rygoj 1921 (spalio ir lapkričio mėn.), 
— ir studijuodamas Viduržemio jūrų civilizacijos tipą pietinėje Prancū- 
zijoj (5 mėnesius 1921—1922 m.). 

Natūralinės filosofijos (iš geografijos) Daktaro egzaminus Friburgo 
Universitete išlaikė 1923 m. kovo 15 d. su bendru pažymiu „cum laude“. 

Aplankęs Angliją, 1923 m. gegužės 29 d. vėl atvyko į Ameriką. Iki 
1924 m. balandžio mėnesio redagavo Bostone „Darbininką“, o nuo bir- 
želio mėnesio Chicagoje „Draugą“. 

1923 m. vasarą skaitė apie Rytų Europą vasariniams geografijos mo- 
kytojų kursams Clarko Universitete, Worcester, Mass. Šis universite- 
tas yra geografijos centras visoms rytinėms valstybėms. Apsipažino su 
jo tvarka ir geografijos dėstymu. (Čia geografiją dėsto 13 nuolatinių 
profesorių ir keletas laikinių lektorių). 1924 m. gegužės mėnesį padarė 
2 savaičių geografinę ekspediciją į Rytų Kanadą (į Šv. Lauryno ir Sague- 
nay upių baseinus) studijuodamas, kuriuo būdu išsilaikė ir išaugo pran- 
cūziška sala anglo-saksų jūroje. 1924 m. birželio mėnesio pradžioje Lo- 
yolos Universiteto Fakulteto dekanas pakvietė geografijos lektorium prie 
ekonomijos katedros. Čia pradėjo paskaitas spalio mėnesį. 

Labiausiai linksta specializuotis ekonominėje geografijoj, antropo- 
geografijoj ir iš dalies regionalinėje geografijoj. Fizinėje geografijoj pir- 
menybę užleidžia klimatologijai. 

Nuo 1925 iki 1930 m. dėstė geografiją V. D. Universiteto Teologijos- 
Filosofijos Fakultete, o nuo 1931 m. to paties universiteto Matematikos- 
Gamtos Fakultete. 

1939 m. gegužės mėn. išvažiavo į Ameriką vieneriems metams skai- 
tyti paskaitų Kalifornijos Los Angeles universitete ir kitose vietose. 


Spausdintų darbų sąrašas* 


1922-23 m. 

1. Lietuvos klimatas, Kosmos, 248 psl. 

1924 m. 
2. Lietuvos klimatas, Kosmos, 118, 272 psl. 

1925 m. 
3. Lietuvos klimatas, Kosmos, 24, 31 psl. 

1926 m. 
4. Klimatas, energija, civilizacija, Kosmos, 23 psl. 


5. Lietuvos klimatas, 122 psl, Klaipėda. (Perspausdinta iš 
Kosmo). 


1927 m. 


6. Kultūrinės santaikos galimumai, Židinys, VI t., 281 psl. 
7. Kviečių geografinė apžvalga, Kosmos, 23 psl. 


1928 m. 
8. Iš praėjusio dešimtmečio į ateinantį, Židinys, VII t., 359 psl. 


* Neminimi smulkesnieji darbai, ypačiai spausdinti dienraščiuose ar savaitraš- 
čiuose. — Prie žurnalų pavadinimų pažymėtieji puslapiai rodo straipsnių pradžią. 

9. Lietuvos ir kitų Baltijos respublikų talpumas. Židinys, 
XIII t., 221, 322, 289 psl. 

10. Rugių geografinė apžvalga, Kosmos, 10 psl. 

11. Kukurūzų geografinė apžvalga, Kosmos, 139 psl. 

12. Ryžių geografinė apžvalga, Kosmos, 174 psl. 

13. Miežių ir avižų geografinė apžvalga, Kosmos, 233 psl. 

14. Krakmolinio maisto produktų geografinė apžvalga, Kosš- 
mos, 267, 405 psl. 


1929 m. 


15. Moderniškosios emigracijos problema, Židinys, IX t. 
581 psl. 

16. Naujoji emigracijos srovė, Židinys, IX t., 150 psl. 

17. Tautų santykiavimas Baltijos respublikose, Židinys, X t., 
244 psl. 

18. Geografinė aplinkuma ir civilizacija, Židinys, X t., 25 psl. 

19. Civilizacijos zonos ir kriterijai, Židinys, 224 psl. 

20. Civilizacijos laipsniai Baltijos respublikose, Židinys, X. 
t., 327 psl. 

21. Lietuvių genijaus dispersija ir ateities perspektyvos, Ži- 
dinys, X t., 324 psl. 

22. Klimatas ir moralinės žmogaus pastangos, Tiesos Ke- 
lias, Nr. 1. 

23. Baltijos respublikų politinė geografija, Kaunas, 180 psl. 

24. Grikių, sorų, sorgos ir pupų geografinė apžvalga, Kos- 
mos, 28 psl. 

25. Cukrus ir cukriniai augalai istoriniu, geografiniu ir eko- 
nominiu atžvilgiais, Kosmos, 147 psl. 


1930 m. 


26. Angolos klimatas, Kosmos, 309 psl. 
27. Kelionės aplink Afriką klimatinis žurnalas, Kosmos, 324 p. 


1931 m. 
28. Viešbučio tipas Angoloje, Židinys, XII t., 272 psl. 


1932 m. 


29. Tarptautinės kalbos problema, Naujoji Romuva, Nr. 26. 
30. Mahatma Gandhi ir jo Satyagraha, Židinys, XV t., 42 psl. 
31. Civilinės metrikacijos reikalu, Židinys, XVI t., 315 psl. 


1934 m. 


32. Vilniaus krašto ežerų tyrinėjimai lenkų mokslinėj lite- 
ratūroj, Kosmos, 207 psl. 

33. Rytų Europos upės, Kosmos, 221 psl. 

34. Baltijos jūra, Kaunas, 84 psl. 

35. Svečiuose pas skandinavus, Naujoji Romuva, 172—175 psl. 


1935 m. 


36. Lietuva lyginamosios civilizacijos atžvilgiu, Naujoji Ro- 
muva, Nr. 19. 

37. Lietuvos jūreiviniąai uždaviniai, Naujoji Romuva, Nr. 15. 

38. Baltic countries, Naujoji Romuva, Nr. 41. 

39. Vilniaus problema, Židinys, XXI t., 129, 264 psl. 

40. Atsakymas mano kritikams, patarėjams ir rėmėjams, „Ži- 
dinys, XXII t., 69 psl. 

41. Afrikos atradimų ir tyrinėjimų istorija, Židinys, 431, 
649 psl. 

42. Afrika, fiziografinė apžvalga, Kosmos, 315 psl. 


1936 m. 


43. Universiteto modernizavimas, Naujoji Romuva, Nr. 1. 
44. Afrikos gyventojai, Židinys, XXIII t., 306 psl. 

45. Sahara — Didžioji dykuma, Židinys, XXIII t., 436 psl. 
46. Aukštutinė Gvinėja ir Sudanas, Židinys, XXIII t., 543 psl. 
47. Aplink Afriką, I t. Kaunas, 288 psl. 

48. Aplink Afriką, II t. Kaunas, 272 psl. 

49. Kongo kraštai, Židinys, XXIII t., 550 psl. 


1937 m. 


50. Lietuva eikumenos erdvėje, L. K. M. A. Suvažiavimo 
Darbai, II t. 

51. Etijopija ir Somalijos, Židinys, XXV t., 192 psl. 

52. Angola ir kitos pietų atogrąžų sritys, Židinys, XXVI L, 
434 psl. 

53. Rytų Afrikos plokštakalniai, Židinys, XXVI t., 50 psl. 


1938 m. 
54. Afrikos regijoninė geografija. Dirvos leid. Kaunas. 
55. Lietuvos pajūrio grožis, Naujoji Romuva, Nr. 22—24. 


1939 m. 
56 Lietuvos ribų problema, Kaunas. 


Lektorius Juozas Ambrazevičius 


Juozas Ambrazevičius gimė 1903 m. gruodžio 9 d. Marijam- 
polės aps., Trakiškių kaime. Gimnazijoj pradėjo mokytis 1913 m. Po Di- 
džiojo karo pertraukos gimnaziją pavyko baigti 1922 m. ten pat, Marijam- 
polėj. 1922 m. rudenį įstojo į Lietuvos Universiteto Teologijos-Filosofi- 
jos Fakultetą, kur pagrindine šaka studijavo lietuvių literatūrą, o šaluti- 
nėmis vokiečių literatūrą, pedagogiką-psichologiją ir filosofijos sistemą. 
1927 m. išlaikė baigiamuosius egzaminus. Dar tų pačių metų rudenį 
„Aušros“ mergaičių gimnazijoje pradėjo dėstyti lietuvių kalbą ir litera- 
tūrą ir visuotinę literatūrą. Ten pat dirba ir iki šiol. Tik 1931-32 m. m. 
studijavo Bonnos universitete pas prof. O. Walzelį literatūrą, o pas prof. 
H. Naumanną ir kitus — tautosaką. Visą laiką rašinėjo literatūros isto- 
rijos ir kritikos klausimais lietuvių perijodikoje. Nuo 1934 m. kaip vyr. 
asistentas, o nuo 1938 m. kaip neetatinis lektorius Teologijos-Filosofijos 
Fakultete dėsto lietuvių literatūrą bei su ja susijusius dalykus. 


Spausdintų darbų sąrašas* 


1930 m. 


1. Aleksandras Dambrauskas-Adomas Jakštas, T. Kelias, 
Nr. 9. 
2. Literatūros teorija, Poetika, Kaunas, 124 psl, 


1931 m. 


3. Šatrijos Raganos „Irkos tragedija“, Židinys, 27 psl. 

4. Gabrielė Petkevičaitė-Bitė, Židinys, 324 psl. 

5. „Estetiškoji“ tautų charakteristika, Židinys, 469 psl. 

6. (Su J. Grinium), Visuotinės literatūros istorija, I dalis. 
264 psl., Kaunas. 


1932 m. 


7. Iš naujosios lietuvių tautotyros raštų užsieny, Žid., 34 psl. 
8. Maironio lyrikos sociologija, Židinys, Nr. 8-9, 101 psl. 
9. Maironio religinė poezija, Tiesos Kelias, Nr. 12. 


1833 m. 


10. Pietario stiliaus analizės eksperimentas, Židinys, 344 psl. 

11. Putino lyrikos studija, Židinys, Nr. 12, 442 psl. 

12. (Drauge su J. Grinium ir A. Vaičiulaičiu), Visuotinės li- 
teratūros istorija, II dalis, 306 psl., Kaunas. 


* Neminimi smulkesnieji rašiniai bei publicistika mūsų periodikoj. Prie žur- 
nalų pavadinimų ažymėtieji puslapiai rodo straipsnių pradžią. 

13. Vaižgantiška kūryba, Naujoji Romuva, 124 psl. 

14. Maironio vieta lietuvių religinėje literatūroje, Žid., 335 psl. 

15. Tautosakos literatūrinis perdirbimas ir sekimas, Athe- 
naeum, IV tomas. 


1934 m. 


16. Tautosakos autoriaus problema, Židinys, Nr. 2, 150 psl. 

17. Stiliaus kultūra, Židinys, Nr. 8-9, 121 psl. 

18. Dobilas, Židinys, Nr. 12, 520 psl. 

19. Metmenys pasakos poetikai, Athenaeum, IV t. 

20. Netendencyjna literatura litewska, Wiadomošci Literac- 
kie, Nr. 12. 


1935 m. 


21. Karys ir karas literatūroje, Židinys, Nr. 11, 377 psl. 

22. Vysk. A. Baranausko religinės giesmės, T. Kelias, Nr. 3. 

23. Savęs beieškant tautosakoje, Naujoji Romuva, Nr. 35. 

24. A. Baranauskas — prieštaravimo žmogus ir poetas, Nau- 
joji Romuva, Nr. 9. 

25. Gyvasis Valančius, Naujoji Romuva, Nr. 37-38. 


1936 m. 


26. A. Jakštas visuomenėje ir literatūroje, N. Romuva, Nr. 10. 

27. Idėjinės ir formalinės linkmės naujojoje lietuvių litera- 
tūroje, Naujoji Romuva, Nr. 15-16. 

28. Simanas Daukantas lietuvių tautinės sąmonės evoliuci- 
joje, Židinys, Nr. 2, 129 psl. 

29. Nesudegintas lakštas ir neišbarstyti pelenai, Žid., Nr. 12, 
529 psl. 

30. Vaižgantas, Kaunas, 192 psl. 

31. (Drauge su Skrupskeliene ir Vaičiulaičiu), Naujieji skai- 
tymai, I t., Kaunas. 

32. Lietuvju literaturas laureati, Daugava, Nr. 5, 471—474 psl. 

33. Pšibiliauskienės biografija, Židinys, Nr. 2, 157 psl. 


1937 m. 


34. Lietuvių liaudies pasakojimai, Naujoji Romuva, Nr. 4-5. 

35, Formos problema lietuvių naujojoj literatūroj, N. Rom., 
Nr. 21-22. 

36. Pietario istoriosofinės nuotrupos, Židinys, Nr. 10, 269 psl. 

37. Rašytojo išsivadavimas (Biliūno laiškuose), Žid., Nr. 12, 
545 psl. 

38. Lietuvių rašytojai, Kaunas, 326 psl. 

39. Vormi probleemen leedu unes kirjanduses, Looming, 452 
—456 psl. 

40. (Drauge su A. Skrupskeliene ir A. Vaičiulaičiu), Naujieji 
skaitymai, II t. 


1938 m. 


41. Lietuvių tautos paskyrimas Jakšto supratimu, Žid., Nr. 
3, 298 psl. 

42. Dvasinis lietuvio veidas nepriklausomoj Lietuvoj, Židi- 
nys, Nr. 5-6, 652 psl. 

43. Maironis priešais socialinį klausimą, Židinys, Nr. 11, 
515 psl. 

44. Ideologinės grupės „Aušros“-,Varpo“ gadynėje, „Krikš- 
čionybė Lietuvoje“ rinkiny. 


1939 m. 


45. Estetikos temomis, Židinys, 7 nr. 

Be to, 1936 m. su J. Grinium išleido pataisytą Visuotinės 1i- 
teratūros I d., 272 psl, ir tais pačiais metais su J. Grinium ir A. 
Vaičiulaičiu Visuotinės literatūros II dalį, 306 psl. 


Dr. Zenonas Ivinskis 


Zenonas Ivinskis yra gimęs 1908 metų gegužės 25 d. lietu- 
vių katalikų šeimoje iš tėvo Juozapo Ivinskio ir motinos Aurelijos Bražins- 
kaitės-Ivinskienės Kaušėnų kaime, Plungės vals., Telšių aps. 

Nuo 1915 iki 1918 metų mokėsi namie. Pradžioje 1918 metų, ati- 
darius Telšių „Saulės“ gimnaziją, įstojo į tos gimnazijos pirmąją klasę. 
Nuo 1920 metų rudens, įkūrus Plungėje „Saulės“ gimnaziją, persikėlė į 
ją (į trečiąją klasę), Pabaigoje 1924 metų gimnazijos mokslui baigti vėl 
persikėlė į Telšių „Saulės“ Vyskupo Valančiaus gimnaziją. Ją baigė 1925 
metų pavasarį. 

Tų pačių metų rudenį įstojo į Lietuvos Universiteto Teologi- 
jos-Filosofijos Fakultetą, kuriame studijavo pagrindine šaka Lie- 
tuvos istoriją (pas kan. A. Alekną) ir šalutinėmis šakomis — senųjų, 
vidurinių bei naujųjų amžių istoriją ir pedagogiką-psichologiją. Pa- 
skaitas klausė pas šiuos profesorius: Balčikonį, Česaitį, Dovydaitį, Eretą, 
Karsaviną, Kuraitį, Maliauskį, Pakštą, Penkauską, Reinį, Račkauską, Šal- 
kauskį, Studerų, Totoraitį ir Volterį. Dalyvavo seminaruose pas šiuos 
profesorius: Dovydaitį, Penkauską, Šalkauskį ir Totoraitį. 

1929 m. pavasarį, baigęs Teologijos-Filosofijos Fakultetą, to Fakul- 
teto rūpesčiu gavęs universiteto stipendiją savo studijoms pagilinti užsie- 
nyje, 1929-30 metų žiemos semestrą studijavo Muenchene pagelbinius 
istorijos mokslus (diplomatiką ir paleografiją) pas Rudolfą Haeckelį, vi- 
durinių amžių istoriją pas Heinrichą Guenterį ir reformaciją pas prof. 
Paulių Joachimseną. 

1930 metų pavasarį, persikėlęs į Berlyno universitetą, turėjo progos 
dirbti seminaruose ir klausyti paskaitų pas vidurinių amžių ir Rytų Euro- 
pos istorijos profesorius: Albertą Brackmanną, E. Casparą, Perelsą, Rob. 
Holtzmanną ir Hoetzschą. Be to, šalutiniu dalyku studijavo politinę eko- 
nomiją, kiek jos reikia ūkio ir prekybos istorijai. 

Užsieniuose paskaitų klausė pas šiuos profesorius: Bernhardą, Brack- 
manną, Casparą, Dessoir, Guentherį, v. Haeckelį, Nicolai Hartmanną, O. 
Hoetzschą, P. Joachimseną, H. Onckeną, Perelsą, Sombartą ir K. Staechli- 
ną. Dalyvavo seminaruose pas Brackmanną, Casparą, Hoetzschą, Guenthe- 
rą, Onckeną ir Staehliną. Berlyne, prof. A. Brackmanno vadovaujamas, pa- 
rašė disertaciją vokiškai, tema „Lietuvos valstiečių luomo istorija“ — 

Geschichte des Bauernstandes in Litauen. Von den aeltesten Zeiten bis 
zum Anfangs des 16 Jhs. 1932 m. gruodžio mėn. 1 d. išlaikė daktaro 
egzaminus ir 1933.V.31 Berlyne gavo Dr. phil. laipsnį. 

Tolimesnėms savo studijoms rinko medžiagą valstybiniuose archy- 
vuose Karaliaučiuje, Dancige, Prūsų slaptajame archyve Dahleme (Ber- 
lyne) ir Rygoje. 

Habilitacijai parašė darbą, tema „Lietuvių ir prūsų prekybiniai san- 
tykiai pirmojoje 16-jo amžiaus pusėje“. 

1933 m. birželio mėn. 12 d. buvo išrinktas Teologijos-Filosofijos Fa- 
kulteto prie visuotinės istorijos katedros privatdocentu. Nuo 1933 m. 
rugsėjo mėn. 1 d. buvo paskirtas laikiniu katedros vedėju, su einančiu do- 
cento pareigas titulu. Nuo 1935 m. rugsėjo 15 d. yra docentas ir visuoti- 
nės istorijos katedros vedėjas. 

1937 m. rugpiūčio mėn. skaitė referatus I-me Pabaltijo istorikų kon- 
grese Rygoje ir 1938 m. rugsėjo mėn. VIII tarpt. istorikų kongrese Ciu- 
riche. Zenonas Ivinskis yra Estų Mokslo Draugijos narys korespondentas 
ir Lietuvos Istorijos Draugijos narys. 


Spausdintų darbų sąrašas* 


1927 m. 


1. Jonas Basanavičius (jo darbai senovės lietuvių religijos 
klausimais), Soter, IV t., Nr. 2, 157—158 p. 


1929 m. 


2. Prancūzų tautos didvyrė — šventoji Jeanne d'Arc, Tiesos 
Kelias, Nr. 7-8, 24—50 p. 


1930 m. 


3. Vytauto jaunystė ir jo veikimas iki 1392 m., monogr. „Vy- 
tautas Didysis 1430—1930 m.“, red. P. Šležas, Kaunas, 1—49 p. 
4. Vytauto Didžiojo darbai Katalikų Bažnyčiai Lietuvoje, Kat. 
Veikimo Centro leidinys. Kaunas, Vytauto D. metai, 28 p. in 89. 
o 5. Vytautas Didysis istorinėje literatūroje. Svarbesnės lite- 
ratūros apžvalga apie Vytautą Didįjį Athenaeum, I t, Nr. 2, 
190—212 p. (atsp. 23 p.). 


1931 m. 


6. Vytauto Didžiojo darbų ir jo perijodo bibliografija, Athe- 
naeum, II, Nr. 1, 89—138 p. 

T. Ar Žemaičiuose Vytauto laikais buvo pardavinėjami ver- 
gai?, Athenaeum, II, Nr. 1, 139—141 p. 


1932 m. 
8. Bolševizmo tikrovė, Židinys, XV t., Nr. 2, 159—173 p. 


* Neminimi publicistiniai ar populiarizaciniai straipsniai dienraščiuose ar sa- 
vaitraščiuose. 

1933 m. 


9. Geschichte des Bauernstandes in Litauen. Von den dltes- 
ten Zeiten bis zum Anfang des 16. Jahrhunderts.  Beitrūge zur 
sozialen und wirtschaftlichen Entwicklung des Bauernstandes im 
Mittelalter. Historische Studien, hgg. von Dr. Emil Ebering (Heft 
236), Berlin (264 p. in 8'). 

10. Lietuvos valstiečių luomo susiformavimas ir raida, Athe- 
naeum, IV t., 28—45 p. (atsp. 18 p.). 

11. Krikščioniškosios Vakarų Europos santykiai su pagoniš- 
kąja Lietuva, Athenaeum, IV t., 135—144 p. (atsp. 10 p.). 

12. Lietuvos praeities ir dabarties kryžkelės, Naujoji Romu- 
va, Nr, 117. 

13. Lietuvos Vakarų sienos bei Klaipėdos klausimas Vytauto 
laikais, Naujoji Romuva, Nr. 120, Nr. 121. 

14. Vokiečių literatūra Klaipėdos krašto klausimu, Bibliogra- 
fijos Žinios, Nr. 1. 

15. Užsieniuose lietuvių ir apie Lietuvą rašytos disertacijos, 
Bibliografijos Žinios, Nr. 2. 

16. Lietuvių ir prūsų prekybiniai santykiai pirmoje XVI a. 
pusėje. (Iš Lietuvos prekybos istorijos XVI a), Židinys, XVIII, 
Nr. 8-9, 134—149 p. (atsp. 16 p.). 

17. Motiejaus K. Liubauskio mokslo darbai Lietuvos istori- 
jos srityje, Židinys, XVIII, Nr. 8-9, 164—171 p. (atsp. 8 p.). 


1934 m. 


18. Lietuvos prekyba su Prūsais. Pirma dalis. Iki XVI am- 
žiaus pradžios (Le commerce lithuanien avec la Prusse Orientale. 
Premiėre partie. Jusgu'au dėbut du XVI-e siėcle). Kaunas, V. D. 
Universiteto Teologijos-Filosofijos fakulteto leidinys, 208 p. + 2 
žemėl. in 80, 

19. Senosios Lietuvos ūkis, Vairas, Nr. 7, 287—301 p. 

20. Vokietijos Kulturkampio priežastys ir jo padariniai, Ži- 
dinys, XIX t., Nr. 3, 179-—285 p. 

21. Didžiosios Europos valstybės 1898—1914 m. ir Didž. Karo 
priežastys, Židinys, XX t., Nr. 1—13 p. 

22. Jogaila Lietuvos istorijoje ir mes, Naujoji Romuva. 
Nr: 171. 

23. Jogaila, unija ir Lietuvos krikštas, Naujoji Romuva, 
Nr. 172. 

24. Jogailos santykiai su kryžiuočiais. Tannenbergas. Jogai- 
los apibūdinimas, Naujoji Romuva, Nr. 173. 


1935 m. 


25. Kovos bruožai dėl Žemaičių ir jų sienų, Athenaeum V 
t, 54—117 psl. (atsp. 64). 

26. Jogailos santykiai su Kęstučiu ir Vytautu iki 1392 m.. 
rinkin. „Jogaila“ (red. A. Šapoka), 45—79 p. (atsp. 37 p.). 

27. Jogaila valstybininkas ir žmogus, rink. „Jogaila“, 311—- 
328 p. (atsp. 22 p.). 

28. Karalienės Barboros Radvilaitės drama, Naujoji Vaidilu- 
tė, Nr. 8-9, 312—321 p.; Nr. 10, 376—380 p. 

29. Kariuomenės vaidmuo Lietuvos valstybę atstatant, Židi- 
nys, XXII t., Nr. 31—40 p. 

30. Lietuvos istorijos problemos, Naujoji Romuva, Nr. 220-— 
221. 

31. Bibliografinė senovės lietuvių religijos ir mitologijos 
medžiaga, Soter, XII, Nr. 133—161 p. 

32. Lietuviai Braunsbergo kunigų seminarijoje XVI-XVIII 
šimtm., Tiesos Kelias, Nr. 7-8, 407—413 p. - 

1936 m. 


33. Bibliografinė senovės lietuvių religijos ir mitologijos me- 
džiaga, Soter, XIII, Nr. 1, 55—96 p.; Nr. 2, 54—94 p. 

34. Saulės-Šiaulių kautynės 1236 m. ir jų reikšmė (1236— 
1936 m.), Karo Archyvas, VII t., 5—50 p. (atsp. 50 p. — Kariuo- 
menės Štabo Spaudos ir Švietimo skyriaus leidinys). 

35. Senosios Lietuvos vaidmuo Europos istorijoje, Židinys, 
XXIII, Nr. 5-6, 507-16 p. (atsp. 12 p.). 

36. Eilėtoji Livonijos kronika ir jos autentiškumas, Židinys, 
XXIV t., Nr. 10, 289—302 p. (atsp. 13 p.). 

37. A. Alekna — Lietuvos istorijos tyrinėtojas, Naujoji Ro- 
muva, Nr. 9. 

38. Simanas Daukantas ir Lietuvos istorija, Naujoji Romu- 
va, Nr. 11. 

39. Lietuvių kultūros istorikas Simanas Daukantas, Naujoji 
Romuva, Nr. 12. 

40. Sauė-Šiauliai 1236 m., Naujoji Romuva, Nr. 41. 

41. Kautynės ties Saule-Šiauliais, prieš 700 metų. Trimitas, 
Nr. 39—42. 

42. Pilėnai ir Margis prieš 600 metų, Kardas, Nr. 23. 

43. Lietuvos istorijos 1385—1569 m. laikotarpis, „Lietuvos is- 
torija“ (red. A. Šapoka), Kaunas, 102—255 p. 


1937 m. 


44. Bibliografinė senovės lietuvių religijos ir mitologijos me- 
džiaga, Soter, XIV, Nr. 1, 78—98 p.; Nr. 2, 73—106 p. 

45. Didžiųjų Lietuvos kunigaikščių auklėjimas. Keletas bruo- 
žų didž. Lietuvos kunigaikščių jaunystei pažinti, Lietuvos Mokyk- 
la, Nr. 6-7, 405—429 p. 

46. Pabaltijo istorijos problemos, Židinys, XXVI t., Nr. 10, 
257—268 p. (atsp. 12 p.). 

47. Antanas Alekna, L. K. Mokslo Akademijos Suvažiavimo 
Darbai, Kaunas, II t., 416—424 p. 

48. Po kryžiaus ženklu. Lietuvos krikšto 550 metų sukakčiai 
atminti, Tiesos Kelias, Nr. 7-6, (atsp. 16 p.). 

49. Durbės kautynės 1260 m. ir jų politinis vaidmuo. Žėmai- 
čių karai su vokiečiais 1256—70 m. laikotarpyje, Karo Archyvas 
VIII t.; 5—40 p. 

50. Steponas Batoras ir Lietuva, Kardas, Nr. 4 

51. Senovės lietuvių kultūros problemos, Naujoji Romuva, 
Nr. 4—5. 

52. Atsiminimai iš kovų dėl Lietuvos nepriklausomybės (dėl 
V. Bartuškos knygos), Naujoji Romuva, Nr. 25—26. 


1938 m. 


53. Durbės kautynės 1260 m. ir jų politinis vaidmuo. Že- 
maičių karai su vokiečiais 1256—1270 m. laikotarpyje, Karo Ar- 
chyvas IX t., 5—74 p. (atspaudas 114 psl. in 80 — Kariuomenės 
Štabo Spaudos ir Švietimo skyriaus leidinys. Kaunas). 

54. Senovės lietuvių religijos bibliografija. Bibliographia de 
antigua religione lituanorum, Kaunas, 4--156 p. (Žr. Nr. Nr. 31, 
33, 44). 

55. Lietuvos padėtis 1917 metais ir vasario 16 d. akto ge- 
nezė, Židinys, XXVII t., Nr. 5-6, 610—634 p. 

56. Istorijos mokslas tarptautiniame forume, Židinys, XXVIII 
t., Nr. 8-9, 228—241 p. 

57. Krikščionybės kelias Lietuvon, Tiesos Kelias, Nr. 5, 
273—312 p. Tas pats rinkinyje „Krikščionybė Lietuvoje“, Šv. Ka- 
zimiero Draugijos leidinys, 9—47 p. 

58. Vytauto karūnacija ir jos reikšmė lietuvių tautai, Mūsų 
Žinynas, Nr. 9, 323—340 p. 

59. Die Handelsbeziehungen Litauens mit Riga im 14. Jahr- 
hundert, Conventus primus historicum Balticorum Rigae 16—20. 
VIII.1937 (Pirma Baltijas vesturnieku konference). Acta et relata 
(Runas un referati), Rigae, 1938, 276—285 p. (atsp. 10 p.). 

60. Mindaugas und die Žemaiten. Das politische Verhaltnis 
des ersten Litauerkėnigs zu seinen Westgebieten (Žemaitien). 
Opetatud Eesti Seltsi Toimetustet, XXX t., (Liber saecularis), 2, 
930—958 p. 

61. Die osteuropaischen insbesondere die litauischen Handels- 
verhalinisse im 16. Jahrhundert und ihre Auswirkung auf den 
gesamteuropaischen Handel, VIII-e Congrės International des 
Sciences Historigues, Ziūrich 1938, Communications prėsentėes, 
569—570 p., Actes du Congrės, 371, 389—90 p. 

62. Medžių kultas lietuvių religijoje (Cultus arborum in an- 
tigua religione lituanorum), Soter, XV, Nr. 2, 140—176 p. 


1939 m. 


63. A contribution to the history of the conversion of Li- 
thuania. Baltic and Scandinavian Countries, V t., Nr. 1, 11—21 p. 
(atsp. 12 p.). 

64. Lietuvos politinė būklė 1918 metų pradžioje ir vasario 
16 d. aktas, Židinys, XXIX t., Nr. 1, 35—42; Nr. 2, 196—211 p. 

65. Didžioji prancūzų revoliucija ir jos pasaulinė reikšmė, 
Židinys, XXIX t., Nr. 5-6, 671—688 p. 

66. Aktualieji mūsų praeities klausimai ir jų įtaka dabar- 
čiai, Kardas, Nr. 12 (314), 316—325 p. 

67. Medžių kultas lietuvių religijoje (cultus arborum in an 
tigua religione lituanorum), Soter, XVI, 113—144 p. 

68. Straipsniai Lietuviškoje Enciklopedijoje 1937—1939 m. 


MŪSŲ DARBAI 


TURINYS 


Docentas Kun. Dr. Al. LĖVANAS, Kaunas 
VDU Teologijos-Filosofijos Fakulieto narys 


Trečiasis Lietuvių Katalikų Mokslininkų ir Mokslo 
Mėgėjų Suvažiavimas 


1939 m. vasario mėn. 20 ir 21 d. d. 


Trečiasis L. K. Mokslininkų ir Mokslo 
Mėgėjų Suvažiavimas 
Aleksandras Lėvanas 


Katalikų mokslinės veiklos promotorė Lietuvoje, L. Katalikų Mokslo 
Akademija, 1939 m. vasario 20—21 d. sušaukė Trečiąjį L. K. Moksli- 
ninkų ir Mokslo Mėgėjų Suvažiavimą. Jo posėdžiai vyko Kaune, Vytau- 
to Didžiojo Universiteto rūmuose. Suvažiavimo pilnaties posėdžiuose 
dalyvavo per 500 dalyvių (antrajame suvažiavime, 1936 m., apie 550; 
pirmajame, 1933 m., apie 300). Sekcijose dirbo pasiskirstę šitokiu būdu: 


Sekcija Tarp jų lp Iš viso 


dvasininkų | 


Teologijos 
Psichol.-Filosofijos 


Pedagogikos 
Kalbos-literatūros . . . 
Istorijos 

Teisės 

Soc.-ekon. mokslų . . 
Gamtos 


Pirmoji diena 
Vasario mėn. 20 d., pirmadienis 


A. ATIDAROMASIS PILNATIES POSĖDIS 


Artėjant suvažiavimo atidarymo metui, 9 val. 30 min., didžiojoje 
VDU salėje suvažiavimo dalyviai jau nebetilpo. Pačioje pradžioje Tarp- 
diecezinės Kunigų Seminarijos choras, diriguojamas muziko K. Kavecko, 
gražiai sugiedojo J. Gruodžio „Tėve mūsų“ ir I. Mittererio „Tui sunt coe- 
li“. Salėje viešpatavo jauki, rimta nuotaika. Tribūnoje pasirodė Suva- 

žiavimo Organizacinio Komiteto Pirmininkas, Prof. Dr. J. Eretas, ir pa- 
sakė atidaromąją kalbą: 


Jūsų Ekscelencijos, 

Jūsų Magnificencijos, 

Didžiai Gerbiamoji Dvasininkija, 

Didžiai Gerbiamosios Ponios ir Panelės, 

Didžiai Gerbiamieji Ponai ir 

Brangūs Studentai! 

Kaip Organizacinio Komiteto Pirmininkas ir Akademijos Valdy- 
bos pavestas turiu laimę atidaryti šį Suvažiavimą. 

Siekdama prisidėti prie spartesnės mūsų intelektualinės kultūros 
išugdymo, L. K. Mokslo Akademija prieš septynetą metų nutarė ruošti 
mokslininkų ir mokslo mėgėjų suvažiavimus. Pirmasis, įvykęs 1933 m., 
siekė suburti lig šiol išsisklaidžiusius mokslo kūrėjus ir bičiulius, o 
antrasis, įvykęs 1936 m., turėjo tikslą jau labiau suglaustom jėgom pa- 
kedenti vieną problemą, būtent — visur pasireiškiančią dvasios krizę. 


Pasiektų rezultatų skatinama ir mūsų intelektualinių sluoksnių pri- 
tariama, Akademija pasiryžusi ir toliau tęsti šitą darbą. Tam tikslui 
ji mus vėl suvadino. Kviesdama ji turėjo intenciją trečiuoju suvažia- 
vimu iš savo pusės kiek reikšmingiau atžymėti du jubiliejus, būtent — 
tą momentą, kada prieš 550 metų mūsų šalyje užtekėjo nauja šviesa, 
toji šviesa, kuri yra „Kelias, Tiesa ir Gyvenimas“. Per šį laiką mūsų 
tiesos ieškotojai ir skelbėjai, šioje šviesoje darbuodamiesi, tiek yra lai- 
mėję, kad kupini dėkingumo jie atvyko pareikšti jai savo meilę. 

Prieš 20 metų jos apveizdinga ranka tautai sugrąžino laisvę ir 
valstybę, tuo sudarydama tiesos ieškojimui ir skelbimui lig tol netu- 
rėtas sąlygas. Dabar tauta galėjo šalia bažnytinių institucijų, per šimt- 
mečius nešusių tiesos vėliavą, sukurti aibę pasaulinių, kurios mokslui 
atidengė naujų galimybių. 

Suprantama, kad mokslo pasaulis tokių sukakčių negirdomis pra- 
leisti negalėjo. Mūsų Akademija savo ruožtu joms paminėti skiria šį 
trečiąjį L. K. Mokslininkų ir Mokslo Mėgėjų Suvažiavimą: jo darbai pa- 
dės arčiau savo krašto istoriją pažinti. 

Čia turėtų ryškėti mūsų tautos kultūros raida, paaiškėti, kaip ji įsu- 
ko ir vis tvirčiau žengia visuotinai reikšmingosios kultūros keliu, kur 
lygioje aukštumoje su kitomis krikščioniškomis sesėmis išsirikiuoja į 
pasaulinės kultūros frontą. Tai tokia yra intencija mūsų centrinės pa- 
skaitos, kurią netrukus išgirsime. Iš jos paaiškės, kaip turime kultū- 
riškai apsiginkluoti, kad vis tobuliau derintumės su savo pašaukimu. 

Nors įvairūs darbo objektai sekcijose ir skirsis pagal specialybes, 
tačiau, be minėtojo bendrojo tikslo, juos jungia visus darbus vainikuojąs 
tiesos ieškojimas, nes visur ieškome tik vieno — skirtingai aprėdytos 
tiesos. 

Taip, tiesos pažinimas yra tikrasis mūsų uždavinys.  Spindėdama 
amžinybės spinduliais, ji galingai mus traukia. Dar 16 amžiuje buvo 
sakoma: „Vynas stiprus, karalius stipresnis, moteris dar stipresnė, bet 
visų stipriausia yra tiesa“. Teisingai pasakyta. "Taip buvo praeityje, 
taip yra šiandien. Nerasi kultūringos tautos, kuri tiesai nepasiaukotų. Ar 
atskleisi Šventąjį raštą, ar užkalbinsi turguje kaimietį — visur tas pats 
tiesos išaukštinimas ir tas pats kategoriškas tvirtinimas: „Didi yra tie- 
sa, ir ji nugalės!“ 

Tačiau, nepaisydami tokio tiesos garbinimo, žmonės dažnai atsimeta 
nuo jos, nes jiems tiesa atrodo mažai pelninga, net nuostolinga, kliudanti 
praturtėti ir daryti karjerą. 

Bet ne vien tas daug ką nuo jos atstumia. Atstumia dar ir tas, kad 
ne vienam vaidenasi iš viso ji esanti pavojinga. Tą v0x populi visur atvi- 
rai patvirtina. Antai danas sako: „Tiesa neturi pastogės“, o anglas jam 
pritaria sakydamas: „Tiesa turi gražų veidą, bet prastus drabužius“. Vo- 
kietis tvirtina, kad „tiesa turi mėlyną nugarą“, ir vengras skundžiasi, 
kad „tam, kuris tiesą smuikuoja, ant pakaušio smuikas skeliamas“. 

Deja, daug kas pakaušiu labiau susirūpinęs, nei savo garbe. Žiū- 
rėk, dar vakar abiem rankom tiesai prisiekęs, šiandien jau nuslysta į 
kompromisus ir oportunizmą. 

Bet ar tiesa nėra mūsų brangiausias turtas, vertas net didžiausios 
aukos? Ar užmiršome Jėzaus Siracho paraginimą: „Gink tiesą iki 
mirties!“? 

Kadangi be jos nėra tikro gyvenimo, o tik vegetavimas, turime pa- 
galvoti: kam tarnaujame? 

Koks kuklus šis mūsų suvažiavimas ir bebūtų, vis dėlto norėtų jis 
būti tokia susikaupimo valandėlė, kuri galėtų duoti progos orientuotis 
tiesoje, be kurios mūsų buitis yra beprasmė ir visa veikla — klaikus 
nesusipratimas. 

Ta intencija ir atidarau trečiąjį Lietuvių Katalikų Mokslininkų ir 
Mokslo Mėgėjų Suvažiavimą. 


Po to į suvažiavimo garbės prezidiumą buvo pakviesti: J. E. Panevė- 
žio Vyskupas K. Paltarokas, J. E. Telšių Vyskupas J. Staugaitis, J. E. 
Vyskupas Pr. Būčys MIC, J. E. Kaišiadorių Vyskupas J. Kukta, J. E. 
Vilkaviškio Vyskupas-Koadjutorius M. Reinys, J. E. Vyskupas T. Matu- 
lionis, Apaštališkasis Vizitatorius Lietuvai Tėvas Pelletier OP, J. Mgn. 
VDU Prorektorius Prof. Pr. Jodelė ir Prorektorius Prof. Blažys, Jo 
Prakilnybė VDU Teologijos-Filosofijos Fakulteto Dekanas Prof. Dr. 
P. Malakauskis, buv. Respublikos Prezidentas A. Stulginskis, vilniečiai — 
Mons. Dr. A. Viskanta ir Kun. K. Čibiras, Švietimo Ministerijos atstovas 
ponas Soblys ir ponia Maceinienė. 

Į darbo prezidiumą buvo pakviesti: Prof. B. Vitkus, Kun. Doc. Dr. V. 
Padolskis, Vyr. Asist. Dr. J. Pankauskas. 

Į sekretoriatą pakviestas Kun. Doc. Dr. A. Lėvanas. 

Prezidiumams užėmus savo vietas, darbo prezidiumo pirm., Kun. Doc. 
Dr. V. Padolskis, suvažiavimui pasiūlė priimti šį reguliaminą: 


1. Suvažiavimas tvarkomas šio reguliamino, kuris privalomas tiek pil- 
naties, tiek sekcijų posėdžiuose. 

„ Reguliamino vykdymu rūpinasi suvažiavimo (sekcijos) darbo prezi- 
diumas. 

„ Dalyviai gauna žodį šio reguliamino ribose. 

„ Tuo pačiu klausimu dalyviai gali kalbėti ne daugiau, kaip du kartu. 
Balsas duodamas įsirašiusiems prezidiume iš eilės. Paskutinis žo- 
dis priklauso prelegentui. 


Pastebėjimas: faktinėms pataisoms, pastaboms dėl 
tvarkos asmens klausimu ir nepaprastiems pranešimams balsas 
duodamas be eilės. 

5. Kalbama iš paskirtos vietos. 


Pastebėjimas: Prezidiumui leidus, galima kalbėti ir iš 
savo vietos. 

6. Kalbėtojai žodžio prašo raštu. Suvažiavimo nutarimu kalbėtojų eilė 
gali būti uždaryta ir kalbėjimo laikas apribotas. 

7. Pirmininkas turi teisę daryti pastabų kalbėtojui, jei šis: a) nesilai- 
ko nustatytos tvarkos, b) kalba ne į temą ir kartoja pasakytas min- 
tis, c) savo kalba ką nors įžeidžia. 

8. Garbės prezidiumo nariai gali sveikinti žodžiu, kiti sveikina raštu. 

9. Suvažiavimui vadovauja ir atstovauja darbo prezidiumas. Be dar- 
bo prezidiumo, tikslesniam suvažiavimo darbų tvarkymui, gali būti 
renkamos komisijos. 

10. Prezidiumas ir komisijos veikia tik suvažiavimo sesijos metu. 


00 N 

11. Visi reikalai, kurie priklauso išrinktųjų komisijų kompetencijai, bet 
jose neapsvarstyti, suvažiavimo pilnaties posėdyje nenagrinėjami. 

12. Visi sumanymai, rezoliucijos ir pasiūlymai paduodami raštu. 

13. Nutarimai priimami paprasta balsų dauguma. "Balsuoti gali visi, 
kurie turi suvažiavimo programą. 

14. Paskaitų ilgumas 45 min.; pranešimo — 20 min. Paskaitai prailginti 
reikalingas suvažiavimo (sekcijos) sutikimas. 


Reguliaminą suvažiavimas priėmė be pakeitimų. 


A. A. POPIEŽIAUS PIJAUS XI PAGERBIMAS 


Vos prieš dešimtį dienų mirusiam Popiežiui PIJUI XI pagerbti Su- 
važiavimo Organizacinis Komitetas programoje įdėjo specialų punktą. 
Šito epochinės reikšmės Popiežiaus asmenybę ir darbus gražiai ir išsa- 
miai nušvietė J. E. Vysk. M. Reinys. Tas Ekscelencijos pranešimas 
yra atspausdintas šiame Suvažiavimo Darbų tome, 3—9 psl. 


SVEIKINIMAI 


Iš sveikinusių žodžiu pirmas kalbėjo J. E. Vysk. J. Staugaitis, 
viso Lietuvos Episkopato vardu: 


Mums, katalikams, atsimintina, — kalbėjo Ganytojas, — kad nepri- 
klausomybė yra ypatinga Dievo dovana. Iki po Didžiojo karo mūsų kraš- 
to moksle viešpatavo materializmas, kuris iš esmės yra priešingas krikš- 
čionybei. Jis palietė taip pat kai kurias mūsų gyvenimo sritis. Prieš Di- 
dįjį karą katalikybė, kaip mokslas, buvo daugiau kunigų seminarijose 
ir Dvasinėje Akademijoje. Šiandie mūsų gyvenimas daugiau sunormalė- 
jo, Mokslas su religija gražiai sutaria. Tad linkiu, kad Lietuvos kata- 
likų kuriamas mokslas prilygtų tiems laimėjimams, kuriuos jis turi 
užsieny. 


Kultūros Departamento Direktorius p. Soblys suvažiavimą pa- 
sveikino pono Švietimo Ministerio Prof. J. Tonkūno vardu. Be to, savo 
vardu ponas Direktorius palinkėjo sėkmingai atlikti visus suvažiavimo 
užsibrėžtuosius uždavinius. 

Magn. Prorektorius Prof. Blažys suvažiavimui nuoširdžiai palin- 


kėjo, kad jo darbai — tarnauti tiesai ir plėsti žinijos ribas pagal pasi- 
rinktąjį šūkį „Dilatentur spatia veritatis“ — būtų ko sėkmingiausiai at- 
likti. 


Audringų aplodismentų išvilioti, suvažiavimą sveikino taip pat ir vil- 
niečių atstovai. Mons. Dr. A. Viskanta Vilniaus lietuvių katalikų vi- 
suomenės ir organizacijų vardu suvažiavimui palinkėjo geriausio pasi- 
sekimo darbuose. Kun. V. Čibiras, suvažiavimą sveikindamas, paste- 
bėjo, kad: 


Mes, vilniečiai, tuo tarpu mokslu užsiimti dar negalime: nėra nei 
laiko, nei žmonių. Tačiau ir mes mokslų užsiimti norim, ir patys to sau 

linkim. Be to, sveikindamas šį suvažiavimą linkiu, kad jo išlukštenta 
tiesa pasiektų ir Vilniaus kraštą. 


J. E. Vysk. M. Reinys sveikino Katalikų Universiteto Vadovybės 


vardu: 


Dėl tam tikrų aplinkybių, — kalbėjo Ganytojas, — Katalikų Univer- 
sitetas ligi šiol vis dar negali veikti. Tačiau juo rūpinamasi, rengiami 
žmonės, didinama biblioteka. Katalikų Universiteto Vadovybė labai 
džiaugiasi šiuo suvažiavimu ir kartu dėkoja L. Katalikų Mokslo Aka- 
demijai už jo sušaukimą. Šia proga linkiu, kad kalbamoji Akademija 
mūsų visuomenės būtų dar daugiau respektuojama ir remiama. 


Pagaliau suvažiavimą žodžiu sveikino Vyriausias Ateitininkų Vadas, 
Prof. Dr. K. Pakštas, pažymėdamas, kad: 


Jei tautos laimėjimai nėra paremti dvasiniais lobiais, jie daugiau 
yra pavojingi, kaip naudingi.  Ateitininkijos jaunieji legionai tautai 
duoda dvasinių gėrybių ir labai stambų indėlį įdeda į Lietuvos mokslo 
lobyną. Tad linkiu, kad šis suvažiavimas visų pastangomis pasiektų 
didelių rezultatų mūsų mokslo srityje. 


Iš raštu sveikinusiųjų buvo: 


J. E. Kauno Arkivyskupo ir Metropolito J. Skvirecko telegrama: 


Trečiąjį Lietuvių Katalikų Mokslininkų suvažiavimą nuoširdžiai 
sveikinu. Linkiu geriausio pasisekimo darbuose. Dievas telaimina vi- 
sus suvažiavimo dalyvius. 


J. E. Vilkaviškio Vyskupo A. Karoso laiškas: 


Už malonų pakvietimą į III Lietuvių Katalikų Mokslininkų Suva- 
žiavimą nuoširdžiai dėkoju. Suvažiavimo gi dalyviams ir pačiai Liet. 
Kat. Mokslo Akademijai iš širdies linkiu sėkmingai varyti kat. mokslo 
vagą. 


J. E. Arkivyskupo Pr. Karevičiaus MIC laiškas: 


Gerbiamąjį Lietuvių Katalikų Mokslininkų ir Mokslo Mėgėjų Su- 
važiavimą prašau priimti mano nuoširdų sveikinimą ir linkėjimą ge- 
riausio pasisekimo. 

Gausios Dievo palaimos linkiu Gerbiamiems Prelegentams, ypač 
Teologams, kad savo paskaitose mūsų šviesiajai visuomenei suteiktų 
ne tik iš praeities, bet ir iš dabarties įdomių ir naudingų žinių, kad iš- 
keltų ir moksliškai nušviestų šių dienų gyvenimiškus klausimus. 


Lietuvos Kariuomenės Vado, Generolo St. Raštikio, telegrama: 


Širdingai dėkoju už atsiųstą malonų kvietimą. Negalėdamas as- 
meniškai dalyvauti, sveikinu Poną Profesorių! ir visus suvažiavimo da- 
lyvius, linkėdamas geriausios kloties visuose Tamstų garbinguose dar- 
buose ir sumanymuose. 


Pono Užsienių Reikalų Ministerio Urbšio raštas: 


Patvirtindamas Jūsų šio mėn. 18 d. laiško gavimą, širdingai dėkoju 
už malonų kvietimą dalyvauti Lietuvių Katalikų Mokslininkų ir Mokslo 
Mėgėjų Suvažiavime. 


1 Prof. St. Šalkauskį, L. K. Mokslo Akademijos pirmininką. 

Labai apgailestauju, dėl kitų darbų negalėjęs tuo Jūsų pakvietimu 
pasinaudoti. 

Linkiu Jūsų organizuojamam suvažiavimui vaisingo darbo mūsų 
tautos ir valstybės gerovei, 


Seimo Pirmininko Inž. K. Šakenio raštas: 


Negalėdamas patsai dalyvauti 3-jame Lietuvių Katalikų Moksli- 
ninkų ir Mokslo Mėgėjų Suvažiavimo atidaryme, siunčiu savo nuošir- 
džius sveikinimus suvažiavimui, linkėdamas sėkmingos kloties jo dar- 
buose, plečiant ir populiarinant mūsų visuomenėje mokslą ir sprendžiant 
nusibrėžtus mokslo klausimus. 


Prekybos Instituto Rektoriaus E. Galvanausko raštas: 


Apgailestaudamas negalėsiąs dėl neatidėliotinų darbų dalyvauti 
III Lietuvos Katalikų Mokslininkų ir Mokslo Mėgėjų Suvažiavime, svei- 
kinu ir linkiu geriausios kloties Lietuvos Katalikų Mokslo Akademijai, 
pasiėmusiai taip gyvybiškai svarbų Lietuvai darbą, keliant mokslą ir 
ugdant lietuvį mokslininką. 

Be to, sveikinimus dar atsiuntė: Prof. M. Niedermannas iš Šveicarijos, 
Lietuvių Rašytojų Draugija, Katalikų Veikimo Centro Vyr. Valdyba, Šv. 
Kazimiero Draugija, Lietuvos Šv. Kazimiero Seserų Kongregacija, Krakių 
Šv. Kotrynos seserys, L. K. Blaivybės Draugija. 

Dar buvo sveikinimo laiškų taip pat ir iš kitų pavienių asmenų. Po 
sveikinimų padaryta 10 min. pertrauka. 


PASKAITA 


Po pertraukos suvažiavimas atidžiai išklausė didelio aktualumo Lie- 
tuvos kultūriniam, tautiniam ir religiniam gyvenimui Prof. Dr. St. Ša1- 
kauskio paskaitos, tema „Kultūrinio Lietuvių Tautos apsiginklavimo 
problema ir katolicizmas“ (žr. 13 psl). Čia didysis mūsų tautos moksli- 
ninkas pagrindinę suvažiavimo mintį susiejo su katolicizmu. 

Po paskaitos Ats. Gen. Galvydis-Bikauskas Gerb. Prelegentą paklau- 
sė: 1) kaip reikėtų suprasti asmens laisvę, 2) ar gali būti vertybė didesnė 
už Dievo garbę, 3) ar mūsų krašto dechristianicazija eina daugiau iš prie- 
šų, ar iš savųjų. 

Gerb. Prelegentas į tai atsakė, jog 1) katalikai niekados nesutiks, kad 
asmuo būtų taip negerbiamas, kaip dabar civilizuotoje barbarijoje. Iš 
antros pusės, katalikai nepataikauja ir sauvaliavimams. Visa tai konkre- 
tizuoti būtų jau platesnis ir už temos ribų išeinąs dalykas. 2) Asmens 
vertės teigimas nekliudo pripažinti garbę taip pat ir Aukščiausiai Verty- 
bei — Dievui. 3) Dechristianizacija paprastai kyla iš katalikybės priešų. 
Tačiau neatsargiai kalbantieji katalikai tą dechristianizaciją gali dar pa- 
didinti. 

B. SEKCIJŲ POSĖDŽIAI 


Po pietų, 16 val, VDU rūmuose suvažiavimo dalyviai susirinko į 
sekcijų posėdžius. Kaip jau pradžioje minėjome, šiame suvažiavime po- 
sėdžiavo aštuonios sekcijos, būtent: teologijos, psichologijos-filosofijos, 
pedagogikos, kalbos ir literatūros, istorijos, teisės, socialinių ir ekonominių 
mokslų ir gamtos sekcijos. 


1. Teologijos sekcija 


Posėdį atidarė Telšių Kunigų Seminarijos Rektorius Prel. V. Bori- 
sevičius (Telšiai). Į posėdžio prezidiumą buvo išrinkti: Prel. V. Bo- 
risevičius (pirm.) ir Vilkaviškio Kunigų Seminarijos Profesorius L. Tu- 
laba (sekr.). 

Pirmąją paskaitą skaitė Lietuvos Marijonų Provincijolas Kun. Dr. V. 
Vaišnora, tema „Kataliko kunigo veikla kovoje su rusifikacija prieš- 
kariniu metu“.  Prelegentas, remdamasis oficialiais anų laikų rusų val- 
džios dokumetais, atvaizdavo lietuvių katalikų kunigų veiklą kovoje su 
caro pastangomis surusinti Lietuvą per spaudą, Bažnyčią ir mokyklas. Ta 
kova iš kunigijos pareikalavo daug aukų. Nuo 1864 m. beveik kiekvienas 
kunigas buvo baustas už lietuviškąją veiklą (žr. 29 psl.). 

Diskusijose dalyvavo Kun. Doc. Dr. Pr. Venckus, Vyr. Asist. Kun. St. 
Yla ir Kun. Doc. Dr. V. Padolskis. Į padarytas pastabas prelegentas at- 
sakė. Apskritai, posėdis konstatavo, kad Gerb. Prelegento iškeltasis klau- 
simas ir surinktoji medžiaga yra gana aktuali, ir todėl pageidavo, kad ta 
tema būtų parašyta išsami monografija. 

Antrąją paskaitą skaitė Prel. V. Borisevičius (Telšiai), tema 
„Dorovinis elementas Vyskupo Valančiaus kūriniuose ir veikloje“. Gerb. 
Prelegentas čia nagrinėjo Vysk. Valančiaus veiklą ir kūrinius, kiek jie 
liečia ar kiek juose pasireiškia įvairios teologinės ir moralinės dorybės. 
Studija buvo gana plati. Dėl to Gerb. Prelegentas paskaitė tik pirmąją 
jos dalį, būtent, apie teologines ir religines dorybes (žr. 51 psl.). 

Po paskaitos buvo gyvos diskusijos. Jose dalyvavo Kun. Dr. P. Ma- 
nelis, Dr. K. Ruginis, J. E. Vysk. P. Būčys MIC, Kun. St. Yla, Dr. V. 
Raulinaitis. Oponentų buvo pabrėžta, kad, atsižvelgiant į gyvenamą re- 
liginės krizės metą, daugiau tektų atsižvelgti ne į tai, ko Vysk. Valan- 
čius mokė, bet į tai, kaip jis mokė, t. y. į jo dorinimo metodą. 

Trečiąją paskaitą skaitė Kun. Doc. Dr. V. Padolskis (Vilkaviš- 
kis), tema „Vyskupas A. Baranauskas ir Šventasis raštas lietuvių kalba“. 
Smulkiai nupasakojęs Šv. rašto vertimų į lietuvių kalbą raidą iki Vysk. 
A. Baranausko laikų, Gerb. Prelegentas sustojo ties tomis aplinkybėmis, 
kurios paskatino Seinų Vyskupą A. Baranauską versti Šv. raštą į lietu- 

vių kalbą. Buvo apibūdintas pats vertėjas ir kritiškai įvertintas jo ver- 
timas, kurio, dar nebaigto, rankraštis dabar yra VDU bibliotekoje (žr. 
84 psl.). 

Diskusijose dalyvavo Lekt. A. Ašmantas, Kun. L. Tulaba, Kun. Dr. 
V. Vaišnora MIC, Kun. J. Paukštys SJ, Prel. V. Borisevičius, Kun. 
Dr. M. Ražaitis ir kt. Buvo iškeltos kai kurios Šv. rašto vertimus į lie- 
tuvių kalbą liečiančios kalbinės problemos, Šv. rašto propaganda žmo- 
nėse, trūkumas lietuviškos biblinės literatūros. 


REZOLIUCIJOS: 


L. K. Mokslininkų ir Mokslo Mėgėjų III-me Suvažiavime Teologų 
Sekcija, išklausiusi jos prelegentų skaitytąsias paskaitas, nutarė: 
1. Pavesti Kun. Dr. J. Vaišnorai MIC parašyti monografiją „Ku- 
nigų kova su rusifikacija“. 
2. Parašyti platesnę studiją apie lietuviškus Šv. rašto vertimus. 
3. Ypatingų būdu susirūpinti Šv. rašto studijomis, jo propaganda 
žmonėse, Šv. rašto lietuviškos literatūros paruošimu, rašant atskiroms 
Šv. rašto knygoms bei klausimams tinkamus komentarus. 
Į Teologijos Sekcijos Vadovybę prie L. Katalikų Mokslo Akademi- 
jos išrinkti: 1) Kun. Dr. V. Vaišnora MIC, Kaunas, 2) Kun. Doc. Dr. 
P. Venckus, Kaunas, 3) Kun. Doc. Dr. V. Podolskis, Vilkaviškis, 4) Kun. 


Vyr. Asist. St. Yla, Kaunas, 5) Kun. Prof. L. Tulaba, Vilkaviškis. 


2. Psichologijos-Filosofijos sekcija 


Posėdį atidarė Dr. Pr. Mantvydas. Į prezidiumą pakvietė Mokyt. 
Br. Stočkų (pirm.) ir J. Girnių (sekr.). 

Pirmą paskaitą skaitė J. E. Vysk. M. Reinys, tema „Rasė ir psichika“ 
(žr. 101 psl). Diskusijose dalyvavo Kun. Dr. J. Packevičius MIC ir Vyr. 
Asist. Dr. J. Pankauskas. 

Antrą paskaitą skaitė Prel. Prof. Dr. Pr. Kuraitis, tema „Tauta 
ir jos filosofija (žr. 112 psl). Diskusijose Dr. K. Ruginis, Dr. Pr. Mant- 
vydas, Kun. Dr. V. Brizgys kėlė filosofijos supopuliarinimo ir ja plačių- 
jų inteligentijos masių suįdominimo reikalą. J. E. Vysk. M. Reinys ak- 
centavo tomistinės filosofijos savarankiškumo klausimą. 

Pagaliau trečiąją paskaitą skaitė J. Girnius, tema ,„Egzistencia- 
linė filosofija ir ateities filosofavimo rūpesčiai“ (žr. 142 psl.). Diskusijose 
dalyvavo Prel. Dr. Pr. Kuraitis — akcentavo egzistencialinės filosofijos 
laimėjimų panaudojimą, išeinant iš tomistinių nusistatymų, ir Pr. Bra- 
zys MIC — kalbėjo apie egzistencialinę filosofiją ir idealizmą. 

Sumanymuose bei pranešimuose Dr. Pr. Mantvydas iškėlė dabartinės 
filosofijos propedeutikos vidurinėse mokyklose programos reikalus: per- 
mažą jai skirtų valandų skaičių, trūkumą tinkamų vadovėlių ir kitus pa- 

našius trūkumus. Nutarta šį reikalą pavesti išstudijuoti nuolatinei Sek- 
cijos Vadovybei. 


Toliau svarstytas Sekcijos vardo klausimas. J. E. Vysk. M. Reinys 
laikėsi senojo „psichologijos-filosofijos“, o Prel: Prof. Dr. Pr. Kuraitis — 
„filosofijos-psichologijos“ vardo. Galutinai išspręsti sekcijos vardą nutar- 
ta pavesti nuolatinei Sekcijos Vadovybei, susitarus su L. Katalikų Mokslo 
Akademijos Vadovybe. 


Į nuolatinę Sekcijos Vadovybę išrinkti: Dr. J. Pankauskas, Dr. Pr. 
Mantvydas ir p. J. Girnius. 


3. Pedagogikos sekcija 


Posėdį atidarė Priv. Doc. Dr. A. Maceina, kuris į prezidiumą pa- 
kvietė K. Baubą (pirm.) ir K. Balčiūnienę (sekr.). 


Pirmąją paskaitą skaitė Vyr. Asist. I. Malinauskas, tema „Lie- 
tuviškos pedagoginės sąmonės formavimasis“. Diskusijose dalyvavo Dr. 
O. Norušytė, p. J. Mičiulis, p. V. Šalkauskis, p. K. Šapalas ir Kun. Dr. 
J. Grigaitis. 

Antrą paskaitą skaitė Priv. Doc. Dr. A. Maceina, tema „Lietuviš- 
koji ateities mokykla“, arba, kaip Gerb. Prelegentas ją formulavo, ,Lie- 
tuviškos ateities ugdymas“. Diskusijose dalyvavo J. Makutėnas, J. Mi- 
čiulis, J. Stočkus, P. Ladygienė, I. Malinauskas ir kt. 

Trečioji paskaita buvo skaityta Dr. O. Norušytės, tema „Šei- 
myninio auklėjimo organizavimas“ (žr. 169 psl.). 

Ketvirtoji paskaita buvo skaityta Direkt. A. Šerkšno, tema „Šian- 
dieninė šviesuolių šeimos pedagogika“ (žr. 200 psl). Diskusijose daly- 
vavo Kun. Dr. J. Grigaitis MIC, Mokyt. J. Eidukevičius, Dr. V. Kar- 
velienė, V. Valkauskas, Dr. J. Leimonas, Vyr. Asist. I. Malinauskas ir kt. 

Po paskaitų bei diskusijų pedagogikos sekcijoje buvo priimtos se- 
kančios rezoliucijos: 


Mokslininkų ir Mokslo Mėgėjų III Suvažiavimo Pedagogikos Sek- 
cija prašo L. Katalikų Mokslo Akademijos Valdybą: 

1) pradėti rūpintis organizuotu pedagoginės literatūros leidimu, 
nes pedagoginis mūsų tautos lygis nėra įmanomas pakelti be savo 
spausdinto žodžio paramos. 

2) įsteigti nors ir kuklią premiją už išleistus pedagogikos mokslo 
veikalus, kad tuo būdu būtų paskatintas pedagoginės literatūros kūri- 
mas. Jeigu L. Katalikų Mokslo Akademija dėl lėšų stokos tokios pre- 
mijos įsteigti negalėtų, tai Pedagogikos Sekcija šį prašymą kreipia į 
Katalikų Universiteto Vadovybę. 


Nuolatinė Pedagogikos Sekcijos Vadovybė palikta ta pati — būtent: 
Vyr. Asist. I. Malinauskas, Dr. O. Norušytė ir Priv. Doc. Dr. A. Maceina. 

4. Kalbos ir literatūros sekcija 


Posėdį atidarė Doc. Dr. A. Salys, pakviesdamas pirmininku Direk- 
torių P. Samulionį ir sekretoriumi E. Diringą. 

Pirmą paskaitą skaitė p. A. Vaičiulaitis, tema „Vidurinių am- 
žių poetas Machaut Lietuvoj“ (žr. 315 psl.), kurioje Gerb. Prelegentas 
iškėlė 14 amžiaus pirmosios pusės prancūzų poeto riterio Guillaume de 
Machaut keliones į Lietuvos kraštą Kryžiuočių Ordino karių eilėse. 

Antrą paskaitą skaitė Lekt. A. Ašmantas, tema „Iš romantiš- 
kosios į mokslinę kalbotyrą Lietuvoje“ (žr. 219 psl). Diskusijose daly- 
vavo Dr. A. Salys, Mokyt. P. Butėnas, Lekt. A. Laurinaitis, A. Vaičiulaitis. 

Trečią paskaitą skaitė V. Kulbokas (Pasvalys), tema „Lietuviš- 
koji literatūros kritika ligi Didziojo karo“ (žr. 243 psl). Čia Gerb. Pre- 
legentas suminėjo iki Didžiojo karo pasirodžiusius literatūros kritikos 
klausimais straipsnius mūsų perijodinėje spaudoje ir besidiferencijuojan- 
čias kryptis: psichologinę, estetinę bei visuomeninę sociologinę. Po 
paskaitos Lekt. J. Ambrazevičius pabrėžė keletą paskaitos iškeltųjų 
minčių. 

Pagaliau ketvirtoji paskaita buvo skaityta Mokyt. P. Butėno, te- 
ma „Jakštas stilistas“ (žr. 260 psl). Gerb. Prelegentas nagrinėjo Jakšto 
poezijos stilių, iškėlė jo kalbos aiškumą, tikslumą, taisyklingumą, jo žo- 
dyno archaizinus, barbarizmus, neologizmus, dialektizmus, pacitavo jų 
pavyzdžių, išnagrinėjo jo poetinę semantiką. 

Po paskaitos Doc. Dr. Jonas Grinius paklausė Gerb. Prelegentą, ar 
iš Jakšto gausiai vartojamų sinoniminių veiksmažodžių negalima būtų ma- 
nyti jį buvus ekspresijonistu? Ar Jakštas sąmoningai vartojęs barbariz- 
mus ir archaizmus? P. Dambrauskas pastebėjo, kad Gerb. Prelegentas 
pirma turėjo iškelti gero stiliaus reikalavimus, o paskui konstatuoti, ar 
Jakštas juos atitiko. Gerb. Prelegentas į paklausimus atsakė teigdamas, 
kad Jakštas dalį barbarizmų bei archaizmų bus naudojęs sąmoningai, 
kitus — ne. Išvadų Prelegentas nė nenorėjęs daryti, nes jam terūpėję 
duoti medžiagos, kuria pasiremdami kiti galėtų filosofuoti. 

P. Raulinaitis siūlė būsimuose suvažiavimuose vengti apžvalginių 
pranešimų, ir jų vietoj parengti problemingesnių, diskusijas skatinančių 
paskaitų. Be to, tokiuose posėdžiuose turėtų būti po stenografą. 

Nuolatinė Sekcijos Vadovybė palikta ta pati. 


5. Istorijos sekcija 


Posėdį atidarė Doc. Dr. Z. Ivinskis, pakviesdamas pirmininkauti 
Tarpdiecezinės Kunigų Seminarijos Rektorių Kan. Doc. Pr. Penkauską, 
o sekretoriauti Mokyt. A. Pavalkį. 

Pirmą paskaitą skaitė Doc. Dr. Z. Ivinskis, tema „Lietuvos isto- 
rija romantizmo metu ir dabar“ (žr. 320 psl). Gerb. Prelegentas iškėlė 
reikalą įvesti į Lietuvos istorijos mokslą kriticizmą ir daugiau atsipalai- 
duoti nuo mėgėjiško romantizmo.  Gyvose diskusijose dalyvavo Mokyt. 
St. Lipnickas, Dr. A. Kučinskas, Kun. N. Švogžlys-Milžinas, Mons. Kun. 
A. Simaitis, Dr. A. Šapoka. 

Antrą paskaitą parašytą Kun. Prof. Dr. J. Totoraičio MIC 
(Roma), tema „Lenkų išleistieji Vatikano archyvo istorijos šaltiniai“ (žr. 
(342 psl.), skaitė Dr. A. Kučinskas. 

Diskusijose dalyvavo Kun. A. Simaitis, Dr. A. Šapoka, Kun. N. Švogž- 
lys-Milžinas ir Doc. Dr. Z. Ivinskis. Iškeltas pageidavimas labiau susi- 
rūpinti gausių Lietuvos istorijos medžiaga Vatikano archyvų tyrinėji- 
mais, išrūpinti tam tikslui lėšų iš Švietimo Ministerijos. 

Trečią paskaitą skaitė Adv. J. Žagrakalys (Zarasai), tema „Dr. 
Dom. Bukantas“ (žr. 461 psl). Diskusijose dalyvavo Kun. A. Simaitis 
ir Doc. Dr. Z. Ivinskis. 

Be to, Dr. A. Kučinskas (Marijampolė) padarė pranešimą „Apie 
Popiežių Pijų XI ir jo santykius su Lietuva“. Diskusijose dalyvavo 
Mons. A. Simaitis, Doc. Dr. Z. Ivinskis, Mons. Dr. A. Viskanta. 


6. Teisės sekcija 


Sekcijos posėdį atidarė Adv. Antanas Tumėnas. Jis visam 
posėdžiui ir pirmininkavo. 

Prof. K. Šalkauskis skaitė paskaitą, tema ,„Kodifikacijos darbas“ 
(žr. 353 psl). Prelegentas savo paskaitoje iškėlė reikalą prie Valstybės 
Tarybos ar kitų įstatymdavystės organų suorganizuoti Kodifikacijos Įstai- 
gą, kuri rūpintųsi naujųjų įstatymų tiksliu paruošimu ir senųjų perreda- 
gavimu bei pritaikymu. Be to, Gerb. Prelegentas bendrais bruožais nu- 
brėžė tos naujosios įstaigos organizaciją ir jos darbo sritis, sąryšyje su 
visais įstatymdavystės organais. 

Tiek pats Prelegentas, tiek po jo kalbėjusieji iškėlė daug netikslumų 
ir netobulumų, kurie kyla todėl, kad nėra Kodifikacijos Įstaigos. Juo 
labiau, kad mes net savojo Civilinio kodekso neturime, ir neaišku, kada 
jo susilauksime. 

Sekcijos vadovybė paliekama ta pati. 


7. Socialinių ir ekonominių mokslų sekcija 


Sekcijos posėdį atidarė Dr. J. Leimonas. Į prezidiumą išrinkti: 
Dr. J. Leimonas (pirm.) ir St. Ramoškaitė (sekr.). 

Pirmą paskaitą skaitė Vyr. Asist. Dr. Pr. Dielininkaitis, tema 
„Pijaus XI vieta katalikų socialinėje doktrinoje“. (Gerb. Prelegentas pa- 
žymėjo, kad katalikų buržuazija stengėsi popiežių enciklikas apeiti arba 
aiškinti savanaudiškai. Katalikų sociologų didelė klaida buvusi ta, kad 
jie nesistengė tų enciklikų išryškinti ir pritaikyti atskirų kraštų rei- 
kalavimams. 

Diskusijose buvo keliamos mintys, kodėl kai kurie katalikai stengėsi 
apeiti popiežių enciklikas ir kaip būtų galima praktikoje įgyvendinti Pi- 
jaus XI užakcentuotąjį šeimyninį atlyginimą. 

Antrą paskaitą skaitė Kan. Prof. F. Kemėšis (Dotnuva), tema 
„Kas ir kaip galės išspręsti socialinį klausimą“ (žr. 371 psl.). Pasak Gerb. 
Prelegento, tai galės padaryti: 1) aiški pasaulėžiūra, dedanti į socialinio 
klausimo pagrindą ne vien žmogaus prigimtį, bet ir antgamtines jėgas — 
Dievo pagalbą; 2) laikymasis Kristaus mokslo pagrindinių dėsnių ir jų 
šviesoje materialinių bei socialinių reikalų tyrinėjimas, išsprendimas ir 
pritaikymas. 

Į nuolatinę Sekcijos Vadovybę išrinkti: Kan. Prof. F. Kemėšis, Dr. 
J. Urmanas ir Dr. Pr. Dielininkaitis. 


8. Gamtos sekcija 


Į posėdžio prezidiumą išrinkti: Dr. Puodžiukynas (pirm.) ir J. Maniu- 
kas (sekr.). 

Pirmą paskaitą skaitė Prof. Dr. K. Pakštas, tema „Lietuvos ribų 
problema“ (žr. 383 psl). Gerb. Prelegentas iškėlė labai įdomių duo- 
menų. Vytauto Didž. laikų Lietuva užėmusi apie 850 tūkst. kmž plotą 
su apie 56 mil. gyventojų. Nurodė apie kai kieno galvojimą atstatyti 
istorinę Lietuvą. 

Antrą paskaitą skaitė Prof. St. Kolupaila, tema „Seniausias lite- 
ratūrinis darbas apie Nemuną“ (žr. 418 psl.). Tuo dokumentu Gerb. Pre- 
legentas laiko Tacito „„Chronos“, o ypač A. Schrėtterio „De fluvio Me- 
mela Lituaniae...“ ir grafo Tiškevičiaus kelionių aprašymą Lietuvos 
upėmis (Nerimi). 

Trečia paskaita buvo skaityta Prof. Dr. Pr. Šivickio, tema „Ne- 
organinės druskos protoplazmoje“ (žr. 429 psl). Čia Gerb. Prelegentas 
nupasakojo eksperimentą su neorganinėmis druskomis, atrastomis išdžio- 
vintose jūros medūzose. 

Ketvirtoji paskaita buvo skaityta Priv. Doc. Dr. Č. Pakucko, te- 
ma „Lietuvos kvartero tyrinėjimai per 20 metų“ (žr. 424 psl). Pasak 
Gerb. Prelegento, kvartero sluoksniai reikšmingi keliais atžvilgiais: 1) pa- 
matas statybai, 2) medžiaga statybai, 3) geriausio vandens rezervuaras, 

4) durpių klinčių kasyklos. Lietuvos kvartero žemėlapis jau sudarytas, 
tik dar nepaskelbtas. 
Prof. St. Kolupaila posėdžiui pasiūlo priimti šią rezoliuciją: 


L. K. M. Gamtininkų Sekcija, patyrusi apie Lietuvos gamtos tyrinė- 
tojų atliktus per 20 metų darbus, reiškia pageidavimą, kad tie kraštui 
svarbūs tyrinėjimai būtų energingai tęsiami, kad jiems būtų teikiama 
reikalinga materialinė ir moralinė parama ir kad mūsų mokslininkų dar- 
bai būtų tinkamai reprezentuojami tiek savo krašte, tiek plačiajame 
pasaulyje. 


Rezoliucija buvo priimta su karštu pritarimu. 
Į nuolatinę Sekcijos Vadovybe išrinkti: Prof. St. Kolupaila, Priv. 
Doc. Dr. Č. Pakuckas ir Inž. A. Domaševičius. 


C. PREL. A. DAMBRAUSKO-JAKŠTO IR KAN. TUMO-VAIŽGANTO 
MINĖJIMAS 


Pirmosios Suvažiavimo dienos vakare, 20,45 val., Ateitininkų rūmų 
salėje buvo suruošta didiesiems Lietuvos kultūrintojams bei mokslinin- 
kams, a. a. Prel. Prof. Dr. A. Dambrauskui-Jakštui ir a. a. Kan. Doc. J. 
Tumui-Vaižgantui, paminėti akademija. 


Posėdį atidarė Suvažiavimo prezidiumo narys Vyr. Asist. Dr. J. Pan- 
kauskas. Dalyvių buvo pilnutėlė salė, apie 500 žmonių. Didiesiems mū- 
sų Tautos veteranams paminėti įdomią paskaitą skaitė Lekt. J. Ambra- 
zevičius, tema „Jakšto ir Vaižganto jungas“ (žr. 234 psl). Po pa- 
skaitos publikai buvo padaryta staigmena — parodyta filma „Gyvasis 
Jakštas“. Čia visi turėjo progos vėl pamatyti didįjį mūsų Tautos Vyrą 
gyvenantį, judantį, dirbantį. 

Po to sekė meninė dalis. Iz. Vasiliausko, V. Možalskio, Ed. Satke- 
vičiaus ir M. Saulevičiaus stygų kvartetas sugrojo M. K. Čiurlionio 
kvartetą C-moll ir Liudviko van Beethoveno arfos kvarteto Es-dur, op. 
74 I dalį. 


Be to, VDU Stud. Ateitininkų Sąjungos choras, diriguojamas mu- 
Ziko Ant. Budriūno, padainavo: 


a) Mes su rūtomis — žodžiai ir muzika D. Andriulio, 

b) Jaunystės vainikas — žodžiai B. Brazdžionio, muzika K. Kavecko, 
c) Žiema — žodžiai P. Vaičiūno, muzika J. Gruodžio, 

d) Vai eičiau — žodžiai Putino, muzika Vl. Jakubėno, 

e) Žolelė žydėjo — liaudies daina, harmonizuota St. Šimkaus, 

1) Kai du stos — žodžiai Jakšto, muzika J. Naujalio. 


Užbaigos žodį pasakė Dr. J. Pankauskas. Minėjimas geriausioje nuo- 
taikoje baigtas 23 val. 

Antroji diena 


Vasario mėn. 21 d., antradienis 


Sekcijų posėdžiai, prasidėję vasario 20 d. (pirmadienį), tęsėsi visą 
priešpietę kitą suvažiavimo dieną; kai kuriose sekcijose net lygi vėlyvų 
antradienio pietų. 


D. BAIGIAMASIS PILNATIES POSĖDIS 


Didžiojoje VDU salėje 16 val. prasidėjo baigiamasis pilnaties po- 
sėdis. Dalyvių galėjo būti per 600. Tai bene pats nuotaikingiausias šio 
suvažiavimo posėdis. 


Atvykęs iš Amerikos Kun. Pr. Vasiliauskas padarė pranešimą 
apie lietuvių kultūrinį gyvenimą Amerikoje: 


Amerikos katalikų kultūrinis darbas koncentruojasi parapijose ir 
vienuolynuose. Parapijos kunigams vadovaujant, čia visos organiza- 
cijos spiečiasi ir darniai varo kultūros darbą. Politinių organizacijų 
nėra. Visos organizacijos religinės, kultūrinės ar labdarybės pobūdžio. 
Reikia pabrėžti, kad visų organizacijų veikimas gauna amerikoniškos 
dvasios pobūdžio: veikia laisvai, drąsiai ir tik savomis jėgomis, be in- 
teligentijos pagalbos iš kitur. Kunigai tenai eina vien dvasios vado 
pareigas.  Organizuotis jiems padeda ta aplinkybė, kad ten turima pil- 
na veikimo laisvė, kad jie turi daug daugiau centų, negu Lietuvos pilie- 
čiai. Jeigu pas mus sunku išgauti iš nario metinio mokesčio 50 centų, 
tai tenai nariai sumoka mūsiškių 600 centų. Aišku, turint lėšų, leng- 
viau ir veikti. Kai kurios parapijos turi susirinkimams sales su estra- 
domis vaidinimams, kitos atskiras sales mergaitėms, berniukams ir bend- 
ras, — jos visos aprūpintos tinkamomis žaidimų priemonėmis. Visos kat. 
organizacijos sąmoningai veikimo pagrindu deda religinę dvasią. Jų visų 
veikla glaudžiai susijusi su religinėmis priemonėmis: pamaldomis, bend- 
ra malda, Šv. Komunijomis. Religinė praktika eina išvien su organi- 
zacijomis. Tuo būdu bendra religija palaiko organizacijas, organizaci- 
jos S Bažnyčią. Žodžiu, Amerikos katalikai gan gerai organizuoti, or- 
ganizacijos jiems teikia drausmingumo ir religinės dvasios 


Yra lietuvių ir inteligentų, baigusių High school, kolegijas, ar net 
universitetus. Daug jųjų yra baigusių H. sch. ir dirbančių kaip papras- 
tas bemokslis darbininkas, iš bendros darbininkų masės neišsiskiriančių. 
Ta aplinkybė paaiškina ir tai, kodėl organizacijos sugeba tvarkyti savo 
reikalus be inteligentų pagalbos iš kitur. 


Amerikos Episkopato yra bendras nusistatymas prie bažnyčios turė- 
ti ir kat. pradinę mokyklą. Daugelis lietuvių parapijų turi savo mo- 
kyklas; jųjų yra kelios dešimtys. Jose be bendrojo privalomo mokslo 
mokoma lituanistikos; moko gi seserys kazimierietės ir pranciškietės. 
Reikia atiduoti seserims didelę garbę už jų triūsą ir pasiaukojimą. Ta- 
čiau reikia pažymėti, kad kas metai lietuvių mokyklų vaikelių skai- 
čius mažėja amerikonizmo naudai. Sakau amerikonizmo naudai, bet 
ne laisvamanybės, nes vaikai airių mokyklose gauna konfesinį auklėjimą. 

Be pradinių mokyklų, lietuviai kat. yra įsisteigę ir aukštesniųjų. 
Tėvai marijonai išlaiko Marijanapolyje, Tompsono apylinkėj, ko- 
legiją, kuri yra jau išauklėjusi gražų būrelį pilnoj prasmėj inteli- 
gentų lietuvių, kurie jau stojo į lietuvių kultūrinį darbą. Šią valandą, 
jeigu neapsirinku, toj mokykloj esama apie 200 mokinių. 

Ši mokykla įsteigta puikioj vieno dvaro vietoj su 300 akrų žemės, 
daugiausia miško, kuris buvusio savininko magnato paverstas į parką. 
Čia puiki vieta sportui ir visokioms sporto pramogoms. Ji yra mė- 
giama ir tinkamai įvertinama visų lietuvių. Nors mokyklos rūmas yra 
puošnus, tačiau trūksta mokinių bendrabučiui patalpos. Gerb. kolegijos 
rektorius, tėvas Navickas, yra pasiryžęs statyti naujus rūmus; aukos 
plaukia, be abejonės, studentai greitu laiku turės patogių butų. 


Be šios kolegijos, seserų kazimieriečių išlaikoma ir vedama Chika- 
gos garsinga H. sch., vadinama akademija, kurioj šiais metais mokinių 
skaitoma apie 300. Tos mokyklos mokinės pasižymėjusios savo orkestru, 
kuris koncertuose yra gavęs ne vieną prizą. Tų pačių seserų išlaiko- 
ma yra antra H. sch. Juozapo Marijos viloj, Newtown apylinkėj, netoli 
Philadelphijos. 


Seserų pranciškiečių to paties tipo išlaikoma mokykla Pitsburge. 

Be to, netoli Chicagos tėvų marijonų įkurta lietuviams kunigų se- 
minarija teologijos studijoms (Marijanapolio kolegija savo filosofijos 
kursais mokinius paruošia seminarijos teologijos studijoms). 


Visos minėtos mokyklos įkurtos prie bažnyčių ar vienuolynų; ne- 
teko girdėti, kad būtų kitų srovių lietuvių įkurta kokia mokykla. Užtai 
reikia manyti, jeigu iš Lietuvos nesuplauks daugiau inteligentų į Ameri- 
ką su visokiomis kitokiomis pažiūromis, tai katalikiškoji kultūra lietu- 
viuose galės dominuojančiai įsigalėti. 


Be mokyklų, seserys kazimierietės išlaiko ir turi savo žinioj Chi- 
cagoj dvi gražias, didingas ligonines. 

Nors seserų kazimieriečių Amerikoj jau turim apie 400, tačiau jų 
pačių ligoniams slaugyti nebeužtenka; jos turi samdytis slaugytojas iš 
kitur. 


Amerikos lietuviai skaito laikraščius, palyginti, ne mažai. Beveik 
visi laikraščiai provincialinio pobūdžio, skelbia smulkias, net smul- 
kiausias, žinias iš lietuvių gyvenimo. Pavyzdžiui, pranešama, kieno 
šeima padaugėjo, kas susituokė, kas ką pasakė susirinkime, kas susi- 
pešė. "Turinio atžvilgiu toli gražu jie neprilygsta Lietuvos laikraščiams. 
Katalikų laikraščiai išeina šie: 1) „Draugas“, dienraštis, 2) „Amerika“, 
savaitinis, 3) „Darbininkas“, savaitinis, 4) „Garsas“, savaitinis, toliau 
metiniai (žurnalai) laikraščiai, — 5) „Studentų žodis“, Marijanapolio stu- 
dentų leidžiamas, 6) „Moteris“, 7) „Vytis“, 8) „Laivas“, tretininkių, ir 9) 
„Šv. Kazimiero Akademijos Aidai“. Šie visi laikraščiai išeina sveiki — 
be skolų ir be pelno. Nemaža laikraščių leidžiama ir kitų srovių. 


Vilnietis Mons. Dr. A. Viskanta, kaip ilgametis Vilniaus Lie- 
tuvių Mokslo Draugijos pirmininkas, padarė smulkų pranešimą apie tos 
Draugijos kultūrinę veiklą ir esančią padėtį: 


Nuo 1907 metų iki Lietuvos Nepriklausomybės atgavimo lietuvių 
mokslinės jėgos būrėsi daugiausia Lietuvių Mokslo Draugijoje, kurios 
buveinė nuolat buvo Vilniuje. Nuo 1919 metų, kada Lietuvos vyriau- 
sybė, persikėlusi į Kauną, galutinai įgyvendino Lietuvos valstybines 
funkcijas, stipriausios lietuvių mokslinės jėgos netrukus ėmė spiestis 
naujojoje, laikinojoje, sostinėje. Vilniuje, kaip L. Mokslo Draugijos 
buveinėje, pasiliko iš įvairių Lietuvos kraštų sutraukti gana turtingi 
moksliniai rinkiniai. Likusieji Vilniaus krašte lietuviai inteligentai lie- 
tuvių mokslą tęsė toliau, spiesdamiesi daugiausia apie L. Mokslo Drau- 
giją. 

Aiškumo dėlei laikau reikalinga pastebėti, kad šis pranešimas yra 
suskirstytas į tris dalis. Pirmojoj dalyj kalbama apie mokslinės me- 
džiagos rinkimą, antrojoj dalyj dėstoma, kaip ir kiek ta medžiaga yra 
sutvarkyta, o trečiojoj dalyj pasakojama, kokios buvo dėtos pastangos 
mokslui populiarizuoti. 

I. Lietuvių Mokslo Draugija nuo pat savo įsisteigimo iš visur rinko 
visa, kas galėjo vaizduoti lietuvių tautos gyvenimą ir veidą. Tam tiks- 
lui ji skelbė laikraščiuose atsišaukimus į lietuvių visuomenę, prašy- 
dama siuntinėti jai įdomesnius rankraščius, dabar leidžiamus ir seniau 
išleistus laikraščius, ypač metinius jų komplektus, dabar spausdinamas 
ir seniau išspausdintas knygas, kalendorius ir net menkiausiuosius lei- 
dinius. Reguliariai savo laikraščius siuntinėjančioms redakcijoms ža- 
dėjo duoti mainais savo organą. Buvo primenama, kad ilgainiui L. 
Mokslo Draugijos biblioteka galės tapti Lietuvių Tautos Biblioteka. 
Spaudiniams apie lietuvių tautą rinkti L. Mokslo Draugija užmezgė 
santykius su įvairių Rusijoje ir užsieniuose gyvenančių tautų moksli- 
nėmis organizacijomis, o taip pat ir su valstybinėmis mokslo įstaigomis 
taip Rusijoje, taip ir užsieniuose, pavyzdžiui, su lenkų „Towarzystwo 
Przyjacio! Nauk“ Vilniuje, su latvių (Rygoje) ir estų (Revelyje ir Dorpa- 
te) mokslo draugijomis, su „Birutės“ draugija Tilžėje, su lenkų Mokslo 
Akademija Krokuvoje, su ukrainų Ševčenkos vardo mokšlo draugija 
Lvove, su Čekų Mokslo Draugija Prahoje, su Rusų Archeografijos Ko- 
misija Vilniuje, su Ciesoriaus Archeologine Komisija Peterburge, su Cie- 
soriaus Mokslų Akademija ir su Humanitarinių Mokslų Fakultetų Pe- 
terburge, su British Museum Londone ir kitomis panašiomis mokslo 
įstaigomis. Lietuvių Mokslo Draugijos bendradarbiavimas su tomis drau+ 
gijomis ir įstaigomis reiškėsi ypač tuo, kad ji gaudavo mainais jų lei- 
dinius, ir tuo keliu ji įsigijo daug svarbių veikalų. 

Tautosakos medžiaga buvo renkama nuo pat Draugijos įsisteigimo 
(Lietuvių Tauta, IV kn., 18 psl). Vėlesniais laikais Draugija tautosakos 
medžiagą Vilniaus krašte rinko, padedama Vytauto Didžiojo bei Šven- 
čionių gimnazijos mokinių ir Vilniaus universiteto studentų. Pasidar- 
bavo čia dar kai kurie liaudies mokyklų mokytojai. 1929 m. gruodžio 
mėnesio gale ji surengė trijų dienų kursus tautosakos medžiagos rin- 
kėjams. Panašiais ir kitokiais būdais Lietuvių Mokslo Draugija, be 
knygų ir įvairių leidinių bibliotekai ir archivalijų, dar sutraukė į savo 
patalpas turtingus rinkinius, liečiančius lietuvių tautą įvairiais mokslo 
atžvilgiais: priešistorinės archeologijos, antropologijos, etnografijos ir 
kitų mokslo sričių. 

Paminėsiu čia, kaip ir skliausteliuose, kad L. Mokslo Draugija 
rūpinosi ir nejudomųjų Lietuvos praeities paminklų likimu. 1908 m. 
ji dėjo pastangas, kad būtų saugojamos Trakų, Lydos ir kitų pilių lie- 
kanos. 1912 m. jos rūpesčiu rusų valdžia uždraudė Vilniaus magistra- 
tui ardyti Gedimino pilies kalną, ant kurio magistrato nutarimu turėjo 
būti įsteigtas vandens rezervuaras arba kolektorius Vilniaus miesto van- 
dentiekiui (Liet. Tauta, V kn, 124—125 psl). Kalbėdamas apie mokslinės 
medžiagos rinkimą, laikau reikalinga paminėti dar, kad 1937 ir 1938 m. 
kai kurios Vilniaus krašto lietuvių draugijos, nebegalėdamos veikti dė- 
lei priežasčių, ne nuo jų priklausančių, savo bibliotekas ir archeolo- 
ginius bei etnografinius rinkinius paaukojo Lietuvių Mokslo Draugi- 
jai. Vilniškės „Ryto“ švietimo draugijos ir Lietuvių Mokytojų Sąjun- 
gos Švenčionių skyriaus aukos ypač buvo gausios. 

II. Rinkinius tvarkyti pradėta su atsidėjimu tik 1927 m. Lietuvių 
Mokslo Draugijos knygos yra sukataloguotos ir suinventorizuotos, išsky- 
rus tas knygas, kurios buvo gautos paskutiniu laiku, prieš nustojant 
veikti Draugijai. Sukataloguota ir suinventorizuota daugiau kaip 23 tūks- 
tančiai veikalų, sudarančių apie 33 tūkstančius tomų. Be to, yra daugiau 
kaip tūkstantis dubletų. Pažymėsiu dar, kad didesnioji dalis periodinių 
leidinių yra irgi sutvarkyti. Tikslių žinių apie tai tuo tarpu pateikti ne- 
galima, nes Draugijos biblioteka tebėra mokslui neprieinama. Tautosa- 
kos medžiagos tvarkymas pradžioje 1938 metų jau gana toli buvo nu- 
ėjęs, be to, žymi jos dalis mašinėle perrašyta. Archivalijos žymia dalimi 
yra sutvarkytos: rankraščiai sudėti į kartonines dėžes su trumpais turi- 
nio pažymėjimais ant dėžių.  Atsišaukimai, afišos etc. tebėra nesutvar- 
kyti. Iš priešistorinės archeologijos rinkinių tinkamai sutvarkyti yra 
akmens, titnago, bronzos, vario, sidabro ir geležies liekanos. Jos pa- 
ženklintos numeriais, įrašytos į inventorines knygas ir sudėstytos į gab- 

lotes, kurios patalpintos dviejose salėse. Akmens ir titnago liekanų 
yra daugiau kaip 1000 dalykų, o metalinių dar kiek daugiau. Antropo-- 
liginiai rinkiniai nėra gausūs ir tebėra nesutvarkyti. Etnografinio sky- 
riaus rinkiniai, — liaudies muzikos instrumentai, raižiniai, tapyti pa- 
veikslai, audiniai ir kiti tos rūšies dalykai, — yra paženklinti nume- 
riais arba turi prisiūtus kaspinėlius su numeriais ir surašyti į invento- 
rinių knygų brulijonus; parengtos spintos gablotės jiems išdėstyti. 


III. Mokslo populiarizavimo atžvilgiu — visų pirma paminėsiu 
mokslinius referatus. Nuo L. Mokslo Draugijos įsisteigimo iki 1933 metų 
moksliniai referatai buvo skaitomi vien tik Draugijos Valdybos posė- 
džiuose ir visuotiniuose susirinkimuose; tik 1933 m. buvo surengtos 
dvi viešos paskaitos. Valdybos posėdžiuose ir visuotiniuose Draugijos 
narių susirinkimuose iš viso buvo skaityta 147 referatai; iš jų istorinio 
pobūdžio 73 referatai, iš psichologijos ir pedagogikos srities 18 referatų, 
kalbotyros 10 referatų, ekonominių mokslų 7 ref., visuomeninių mokslų 
ir darbo organizacijos srities — 6 ref., teisės ir medicinos po 4 ref., 
geografijos 3, etnografijos 5, numizmatikos, archeologijos ir botanikos po 
2 ref., tautosakos 3 ref.; antropologijos, paleontologijos, geologijos, mu- 
zikos, tapybos, bibliografijos, technikos ir kt. po I referatą. Nuo 
1934 metų daromos buvo vien tik viešos paskaitos. Būtent, 1934 metais 
įvyko 3 paskaitos, o 1935 metais 10 paskaitų. Iš jų buvo: kalbotyros 
srities 4, gamtos mokslų 1, matematikos 3, istorijos 4, literatūros isto- 
rijos 1 (Cfr. Lietuvių Tauta, V knyga, 1936 m., psl. 285, 291—292). Čia 
vieta paminėti dar „Aukštuosius Mokslo Kursus“, kuriuos L. Mokslo 
Draugija buvo suorganizavusi 1919-1920 metais Vilniuje (D-ras D. Al- 
seika, Vilniaus krašto lietuvių gyvenimas 1919—1934 metais, Vilnius 
1935, 76 psl). Primintina dar, kad L. Mokslo Draugija įsisteigė 1909 
metais skaityklą, kuria naudojosi mokslininkai ir mokslo mėgėjai. Čia 
tenka paminėti dvi lietuviškų knygų parodas, kurias Vilniuje surengė 
ta pati Draugija. Pirmoji paroda atidaryta 1914 m. birželio 1 die- 
ną ir truko ištisą mėnesį. Ji buvo surengta pirmam spaudos atgavimo 
dešimtmečiui paminėti. Antroji lietuviškų knygų paroda atidaryta 1929 
m. gegužės 18 dieną. Ji buvo surengta 25-ai nuo spaudos atgavimo 
metų sukakčiai paminėti ir truko dvi savaites. Tos parodos skyriai bu- 
vo šie: A) pirmame skyriuje buvo išdėstytos lietuviškos knygos, spau- 
dintos prieš spaudos draudimą; B) antrame skyriuje buvo lietuviškos 
knygos, spausdintos draudimo metu: a) viena rūšis — liet. knygos rusų 
raidėmis, b) antra rūšis — lietuviškos knygos lotyniškomis raidėmis, 
spaudintos užsieniuose, c) kontrafakcijos; C) trečiame skyriuje buvo pir- 
mosios knygos ir laikraščiai, spaudinti jau atgavus spaudą. (Cfr. Lie- 
tuvių Tauta, IV kn., psl. 24). 

Kalbant apie mokslo populiarizavimą, pravartu bus priminti, kad 
vokiečių okupacijos laikais, 1916 metais, L. Mokslo Draugija dalyvavo 
vokiečių ruošiamose etnografinėse parodose (ibid. 17) Paminėtina 
dar, kad ta Draugija leido savo organą, „Lietuvių Tauta“ vadinamą 
Tas leidinys nuo 1907 metų per penkerius metus ėjo periodiškai, bū- 
tent, kas metai po vieną dalį, arba sąsiuvinį; nuo 1911 metų jo pasiro- 
dymo protarpiai darėsi vis didesni ir didesni. Nuo 1907 m. iki 1932 m. 
išėjo iš viso keturios knygos, skirstomos į dalis, o paskiau į sąsiuvinius. 
Tokių dalių arba sąsiuvinių iš viso išėjo 14. Paskutinioji, t. y. 5-ji kny- 
ga, išėjusi 1936 metais, kaip storelesnis leidinys, nebesivadino sąsiu- 
viniu, o tiesiai — knyga. Tame Draugijos organe buvo talpinami dau- 
giausia moksliniai referatai, kurie buvo skaityti L. Mokslo Draugijos 
Valdybos posėdžiuose arba visuotiniuose susirinkimuose. Ta pačia proga 
paminėsiu, kad L. M. Draugija 1937 m. išleido vadovą po Vilnių, vardu 
„Vilnius ir jo apylinkės“. 

Kalbant apie mokslo populiarizavimą, tenka dar paminėti mokyk- 
loms vadovėlių leidimą, kuriuo L. Mokslo Draugija irgi rūpinosi. 1909 
m. ji paskelbė konkursą vadovėliams. Pirmą konkursą laimėjo Juoza- 
pas Gabrys „Geografijos“ vadovėliu. Mokykloms vadovėlių ruošimo 
darbas ypač smarkiai buvo varomas vokiečių okupacijos laikais, kada 
vietoj iki tol vartojamų rusų knygų prireikė lietuviškų vadovėlių taip 

pradinėms, taip ir vidurinėms mokykloms. 1918.X.2 d. L. Mokslo Draugi- 
jos Valdyba pranešė visuotiniam susirinkimui, kad ji išleidusi, ar spau- 
dai paruošusi, 56 vadovėlius, (Cfr. Lietuvių Tauta, IV kn., 8 sąsiuv., 
psl. 1). O kiek paskiau, per ketverius metus (1919—1922) L. Mokslo 
Draugijos vadovėlių Komisija, kaip d-ras A. Alseika (op. cit. 76) rašo, 
išleido 85 vadovėlius ir šiaip mokslinių knygų įvairiomis temomis. Pa- 
skutiniais savo gyvavimo metais, t. y. 1938 m., L. Mokslo Draugija iš- 
leido trijų dalių chrestomatiją, vardu „Skaitymų knyga“. 


; Šitaip atrodo stambiais bruožais nupieštos Vilniaus krašto lietu- 
vių mokslinės pastangos. Mes darome, ką galime, ir esame įsitikinę, kad 
mūsų jaunojoje kartoje netrukus atsiras jėgų, kurios mūsų krašto lie- 
tuviškąjį mokslą didesniu greičiu varys pirmyn. Savaime aišku, kad 
visi mes to labai trokštame ir linkime pasisekimo. 


Antrasis vilnietis, Kun. K. Čibiras, pranešė apie lietuvių kul- 
tūrinį veikimą Vilniaus krašte: 


Vilniaus lietuvių visuomenė dar nėra aiškiai ir griežtai susiskirs- 
čiusi į sroves. Srovių diferenciaciją patys lietuviai sąmoningai pri- 
laiko, nenorėdami perdaug skaldytis ir nesijausdami pakankamai gau- 
sūs, kad galėtų ištekti jėgų tautos darbui dirbti, jei srovėmis labai pra- 
dės skirstytis. 


Mokslo darbu užsiimti Vilniaus lietuviai dar neturėjo atspėjamo 
laiko, o iš dalies ir pakankamai subrendusių mokslinių jėgų. Per šiuos 
20 metų pokarinio gyvenimo taip daug buvo darbo, tautą šviečiant ir 
organizuojant jos gyvenimą įvairiose srityse, ir taip maža šviesuome- 
nės, kad atspėjamo laiko rimtam mokslo darbui nė neatlikdavo. 


Pradėdami naują 20-metį, jaučiamės jau stipresni.  Šviesuomenės 
eilės padidėjo: per pirmąjį dešimtmetį veikusi Vilniaus lietuvių gim- 
nazija perleido per savo klases 2200 moksleivių; iš jų 388 gavo brandos 
atestatus. Dalis jų dėl įvairių priežasčių iš Vilniaus krašto išvyko, bet 
apie 300 bus pasilikę vietoje ir arba dirba švietimo darbą sodžiuje, arba 
tesia studijas universitetuose. Šiais metais aukštuosius mokslus eina 
iš mūsų krašto abiturientų apie 135 jaunuoliai(ės), iš jų 85 Vilniuje ir 
apie 50 kitose Lenkijos ir užsienių aukštosiose mokyklose. Aukštąjį 
mokslą baigusių turime jau apie 40 jaunuolių. Šios jaunosios mūsų 
krašto jėgos jau mėgina savo gabumus moksliniame darbe, tirdami sa- 
vo krašto dabartinį gyvenimą ir praeitį. 


Katalikiškų pažiūrų aukštojo mokslo jaunuomenė buriasi ,„Romu- 
vos“ klube, kurio tikslas duoti nariams progos bičiuliškai pabendrauti 
tarpusavy, dalintis savo mintimis kūrybiniame darbe ir suburtomis jė- 
gomis imtis visuomeninio darbo. Reikia tikėtis, kad ši jaunuomenė pra- 
dės susieti su nepriklaus. Lietuvos valstybės katalikais mokslininkais 
ir mokslo mėgėjais ir pradės po mažumą dėti kad ir kuklius savo in- 
dėlius į bendrąjį tautos mokslo lobyną. 


L. Katalikų Mokslo Akademijos narių pakėlimas į narius mokslininkus 


J. E. Vyskupas Pr. Būčys MIC, trumpais bruožais nupiešęs 
Prancūzų Mokslo Akademijos santvarką bei tikslus, pažymėjo, kad pa- 
naši Mokslo Akademija veikia jau ir pas mus, Lietuvių Katalikų Mokslo 
Akademijos vardu. Gražiausias šios mūsų Mokslo Akademijos žiedas — 
tai nariai mokslininkai. Jais gali tapti nariai su aukštuoju mokslu, daug 
pasižymėję savo moksliniais darbais. L. Katalikų Mokslo Akademija jau 

turėjo tris narių mokslininkų formacijas, o dabar Ekscelencija jaučiasi 
labai laimingas, turėdamas progos paskelbti jau ir ketvirtosios narių 
mokslininkų formacijos asmenis. O tokiais šį kartą yra J. E. Vyskupas 
M. Reinys, Prof. Dr. K. Pakštas, Doc. Dr. Z. Ivinskis ir Lekt. 
J. Ambrazevičius. Trumpai suminėjęs naujųjų narių mokslininkų 
biografinius bei mokslinių darbų duomenis (žr. 473—493 psl.), paprašė L. 
Katalikų Mokslo Akademijos Pirmininką, Prof. Dr. St. Šalkauskį, įteikti 
jiems atitinkamus diplomus. 

Gauti L. Katalikų Mokslo Akademijos nario mokslininko diplomą 
— tai įrašyti savo vardą į Didžiųjų Nemirtingųjų Lietuvių eiles. Užtat, 
priimant kruopštiesiems mūsų Mokslininkams didžiulius, puošnius per- 
gamentinius nario mokslininko diplomus iš Akademijos pirmininko ran- 
kų, salėje viešpatavo šilta ir tauri nuotaika, kad senoje didvyrių tautoje 
netrūksta Didžiųjų Vyrų. Naujieji mūsų Mokslininkai Laureatai buvo 
pakviesti atsisėsti tarp Garbės Prezidiumo narių. 

Pasibaigus iškilmingajam diplomų įteikimui, naujųjų laureatų vardu 
gražų žodį pasakė Prof. Dr. K. Pakštas: 


Ta garbė ir paaukštinimas, kuriais šiandien apgaubiami keturi vy- 
rai, duoda jiems progą šiam garbingam susirinkimui viešai prisipažinti: 
non sumus digni. Tačiau senos tautos ir valstybės institucijos reikalin- 
gos kai kurių išorinių dekoracijų ir europietinių tradicijų. 

Šituos Lietuvių Katalikų Mokslo Akademijos titulus tuo labiau 
garbinga priimti mums, palydimiems žodžiais gilaus mokslininko J. E. 
Vyskupo P. Būčio, kuris per ilgą savo amžių buvo tikras mokslinių dei- 
mantų rankiotojas, su didžiausia kantrybe ieškojęs tiesos ir mokėjęs ją 
drąsiai ginti. Kiekvienos generacijos gyvybiniai reikalai spiria labiau 
pabrėžti vieną ar kitą žmogišką dorybę. Mūsų kartoje, kai papročių 
šiurkštumas, valdymo žiaurumas viešpatauja pusėje Europos ir dideliu 
įžūlumu naikina europiečių kultūros švelnųjį žmoniškumą — many- 
tume, kad mokytojų ir dorųjų žmonių drąsa kovoje dėl tiesos ir teisin- 
gumo įgyja didžiosios pilietinės dorybės aureolę. O vyskupas Būčys, 
senas kultūrinių kovų kovotojas, visada turėjo drąsos atvirai pažvelgti 
į mūsų šalies didėjantį moralinį sudribimą ir riteriškai šaukė į kovą 
prieš moralinį lietuvių tautos sunykimą. 

Akademikų titulas mums suteikiamas, Lietuvos Katalikų Mokslo 
Akademijai pirmininkaujant žymiausiam Lietuvos mokslo vyrui, akade- 
mikui Stasiui Šalkauskiui, kurio troškimas stipriausiu tempu laimėti 
mūsų tautai tikrą kultūrinį didingumą nuvedė jį į pačias gelmes mūsų 
kultūrfilosofinių problemų ir padarė jį didžiuoju mūsų nacionalinės fi- 
losofijos kūrėju, kokių mažos tautos, toli gražu, ne kiekvieną šimtmetį 
susilaukia. Jo pramatymo galia ir aistringas jo susirūpinimas gyvybi- 
niais tautos ir valstybės reikalais, jo darbingumo ir tvarkingumo bei 
metodo skatinąs pavyzdys, o ypač ta drąsa, su kuria jis ne tik skel- 
bia tiesą, bet ir kovoja jos kovas ir klystančius perspėja, leidžia mums 
manyti, kad jo lūpos yra paliestos žarijų. 

Priimdami garbės titulus iš pačių žymiausių mūsų tautos vyrų, 
mes mMmanytume, kad minėtoji garbė mums yra suteikta gerokai avansu, 
kaip paskatinimas dar aistringiau tarnauti tiesai, Lietuvos mokslui, drą- 
siai ginti tiesą, kuri padidintų mūsų išvidinę laisvę. 

Kultūros intensyvumo centras atsuka savo aukštąjį krantą į ry- 
tinius Baltijos krantus ir uždeda mums labai sunkias, įdomias ir gar- 
bingas pareigas: pakelti Lietuvos dvasinį produktyvumą iki paties aukš- 
čiausio laipsnio, kuris galėtų padidinti mūsų tikrosios gyvybės ir kul-- 
tūros garantijas. 

Tardami padėkos žodį, kartu įsipareigojame nesėdėti be darbo lie- 
tuvių kultūros bokštuose. 


Šią mūsų mokslininko kalbą dalyviai palydėjo gausiais ir ilgais aplo- 
dismentais. 


Meninė dalis 


Graži dalyvių nuotaika buvo apvainikuota dar ir menine dalimi, 
kurią atliko Tarpdiezecinės Kunigų Seminarijos choras, diriguojamas 
muziko K. Kavecko: 

a) Sugrįžk, sūnau, prie Lietuvos — muzika T. Brazio, 

b) Skriskite, mano dainelės — žodžiai Jakšto, muzika K. Kavecko, 

c) O Kristau, pasaulio valdove — žodžiai B. Brazdžionio, muzika 

K. Kavecko. 


Suvažiavimo uždarymas 


Uždaromąją kalbą pasakė darbo prezidiumo pirm. Prof. B. Vitkus. 
Suvažiavimas baigtas pakelta nuotaika, sugiedojus Tautos Himną!. 


1 Sveikindamas Jo Eksc. Kauno Arkivyskupą Metropolitą J. Skvirėcką Šv. Ka- 
lėdų ir Naujųjų — 1940 — Metų proga, generalvikaras prel. K. Šaulys apie šį su- 
važiavimą atsiliepė šiais žodžiais: 

„Lietuvos katalikų mokslininkų ir mokslo mėgėjų suvažiavimas, įvykęs vasario 
mėnesio gale, sutraukė apie šešetą šimtų senesnės ir jaunesnės kartos inteligenti- 
jos. Perskaityta virš 20 referatų įvairiose sekcijose įvairiausiomis temomis.  Su- 
važiavimas davė jo dalyviams progą daugiau susidomėti moksliniu darbu, iškelti 
kaikurias mokslines mintis. Suvažiavimą reikia laikyti žymiu teigiamu įvykiu bei 
reiškiniu mūsų kultūriniame gyvenime. Platesnis viso suvažiavimo aprašymas turi 
pasirodyti „Suvažiavimo Darbų“ leidinyje greta jau paskelbtų dviejų to pat suva- 
žiavimo darbų vertingų knygų“. „Draugija“ Nr. 24, 205 psl, 1939.XII.31. 


Lietuvių Katalikų Mokslo Akademijos leidiniai 


Leidinys Nr. 1 
UŽGESĘ ŽIBURIAI 


Biografijų ir nekrologų rinkinys. Parašė Prel. Al. Dambraus- 
kas-Jakštas Redagavo ir jo 70 m. sukakties minėjimą pridėjo 
Dr. Juozas Tumas. Kaunas 1930. 


Leidinys Nr. 2 


SUVAŽIAVIMO DARBAI I 
Kaunas 1933 


Turinys: J. Eretas: Katalikai ir mokslas (288 psl). — J. 
Pankauskas: Svarbesniosios srovės naujojoj psichologijoj. — 
K. Kochas: Profesinė atranka. — J. Ambrazevičius: Maironio 
vieta lietuvių religinėj literatūroj. — K. Jasėnas: Estetikos 
reikšmė etiniame žmogaus gyvenime. — Pr. Penkauskas: Lie- 
tuvos istorijos versmių leidimas. — Pr. Žadeikis: Kasinėjimai 
Apuolėje. — E. Turauskas: Valstybės ir bažnyčios suverenu- 
mas. — Gr. Valančius: Idealistinė sociologija. — K. Ambro- 
zaitis: Asmuo ir visybė Othmaro Spanno universalistinėj so- 
ciologijoj. — M. Ruginienė: Vidurinių amžių moters būklė ir 
moterų emancipacija. — J. Urmanas: Dabartinės ūkio siste- 
mos krizė ir nauji bandymai. — Pr. B. Šivickis: Dabartinės 
biologijos mokslo bendroji kryptis. — Al. Dambrauskas: Ra- 
tilai sferoje ir E. Barthelio poliarė. — Pr. Samulionis: Aleksan- 
dras Dambrauskas — mokslininkas. — Redakcija: Pirmasis 
Lietuvių Katalikų Mokslininkų ir Mokslo Mėgėjų suvažiavimas. 
— Viso 532 psl. 


Leidinys Nr. 3 


SUVAŽIAVIMO DARBAI tI 
Kaunas 1936 


Turinys: J. Eretas: Guid de nocte? (Kelias ir etapai į šių 
dienų dvasios krizę). — St. Šalkauskis: Ideologiniai dabarties 
krizių pagrindai. — V. Borisevičius: Šiandieninio lietuvio ka- 
taliko religinio charakterio bruožai. — S. Gruodis SJ: Negi- 
musios gyvybės panaikinimas teologijos mokslo šviesoje. — 
Vysk. P. Būčys MIC: Mūsų dorovės atgaivinimo reikalu. Ru- 
sai stačiatikiai ir sentikiai Lietuvoje. — Vysk. M. Reinys: Sub- 


jektyvaus objektyvaus problema. — J. Girnius: Pastaba apie 
egzistencializmą. — A. Maceina: Ideologiniai šių dienų peda- 
gogikos pagrindai. — O. Norušytė: Dorinis suklėjimas šeimoj. 


— A. Salys: Kalbotyra mokyklinių kalbų dėstyme. — /. Am- 
brazevičius: Naujosios lietuvių literatūros idėjinės ir fvvminės 
linkmės. — J. Grinius: Prancūzai integralinės poetikos kūry- 
boje. — J. Totoraitis MIC: Būdingieji Sūduvos arba Užnemu- 
nės istorijos bruožai. — J. Žagrakalys: Pozityvinės teisės kri- 
zė. — Pr. Sirūnas: Teisės pozityvizmo krizė. — Pr. Kuraitis: 
Nacionalizmas krikščioniškosios doktrinos šviesoje. — S. Bač- 
kis: Pijaus XI socialinės idėjos. — Pr. Dielininkaitis: Organi- 
nė valstybė. — O. Labanauskaitė: Moterų darbo problema. — 
A. Puodžiukynas: Šių dienų fizikos pasaulivaizdžio bruožai. — 
K. Pakštas: Lietuva eikumenos erdvėje. — J. Tarvydas: Ma- 
rija Pečkauskaitė 1877—1050. — Z. Ivinskis: Antanas Alekna 
1872—1930. -— K. Ifaveckas: Juozas Naujalis 1869—1934. — 
Redakcija: Jo Eksc. Vysk. Kazimieras Paltarokas. Prof. Dr. 
Stasys Šalkauskis. Prof. Dr. Pranas Dovydaitis. — S. Kolu- 
pcia: Prof. Dovydaitis — ,„Kosmo“ redaktorius. — St. Yla: 
Antrasis L. K. Mokslininkų ir Mokslo Mėgėjų suvažiavimas. 
— Viso 472 psl. 


